
PRAEFATIO

Scholasticum hoc manuale aliis eiusdem generis operibus adicere, frustraneum non videtur, attenta continuata evolutione scientiae
sacrae, quoad suam materiam et methodum. In tractatuum distribu­
tione per quatuor volumina, iuxta totidem theologici curriculi pe­
riodos, unum tantum discrimen a consueto more introduximus,
quod a pluribus ceteroquin modernis theologis advocatum est, ut
scilicet tractatus De Ecclesia, dogmatice praecipue concinnatus, di­
vellatur a supposititio titulo ac loco theologiae apologeticae vel fun­
damentalis et collocetur in theologia dogmatica ac speciali, post
tractatum De Verbo Incarnato, cuius est logica quaedam continua­
tio. Unde sequenti modo materiam distribuimus'. Vol. I. Introduc­
tio in universam theologiam. De revelatione. De locis theologicis.
De Deo Uno. Vol. II. De Deo Drino. De Deo creante et elevante.
De gratia. Vol. III. De Verbo Incarnato. De B. Virgine. De Eccle­
sia. Vol. IV. De sacramentis. De novissimis.
Methodum autem sequimur positivam simul' ac speculativam,
quarum alterutra deficiente, desciscit ipse vigor theologiae. In huiusmodi doctrinali aequilibrio, ex una parte modernis exigentiis ac
temperamento satis fit, et ex alia parte nihil indebite subtrahitur
solido illi speculationis patrimonio quod veneranda Scholasticorum
antiquitas per saecula cumulavit.

INTRODUCTIO
IN UNIVERSAM THEOLOGIAM
1. Totius theologicae materiae tractationi praemittimus sermo­
nem de indole ipsius scientiae sacrae, generaliter spectatae, ut mos
est etiam in aliis scientiis et exigit ipsum rei momentum, praecipue
in moderna aetate, cum plures doctorum discordiae ac dissensiones
vertant circa ipsam naturam et methodum theologiae, vel in his
radicentur. Propterea iam ab antiquis temporibus sacri doctores
huiusmodi introductionem praemittere consueverunt.
Iam apud Patres et in subsequent! tempore praescholastico,
quaedam introductoria elementa traduntur, ad modum principio­
rum theologicorum, sparsa tamen in amplioribus operibus, uti apud
Origenem (De principiis), Chrysostomum (De sacerdotio), Augusti­
num (De doctrina ebristiana), Cassiodorum (Institutiones), Isidorum Hispalensem (Etymologiae), Rabanum Maurum (De clericorum
institutione). Vera tamen ac distincta introductio coepit concinnari
in medio aevo, una cum ipsa scientifica tractatione theologiae.
Primus eam proposuit Hugo a S. Victore (t 1141) in suo opere
Eruditionis didascalicae libri septem} Est tamen nimis diffusa
introductio, nec satis scientifice ordinata. Plures ex posterioribus
theologis, praesertim saec. 13, aptiores attentarunt introductiones,
quarum perfectus typus est ea quam per decem articulos elaboravit
S. Thomas in prima quaestione suae Summae Theologicae, agens de
necessitate, natura, obiecto ac methodo «sacrae doctrinae». Apud
posteriores, introductio assumpsit magis ac magis aspectum methodologicum, quo scilicet modo ac methodo theologia tractanda sit.
Id provocavit tum verus abusus scholasticism! in scientia sacra eiusque impugnatio per Humanistas (nominatim Erasmum) et Protes­
tantes, tum evolutio theologiae positivae post Cone. Tridentinum
(opera praecipue Melchioris Cano, Petavii et Thomassini), quae
culmen attigit apud moderniores doctores, iam quaestionem methodologicam ita prementes ut exinde attingatur et in controversiam
vertatur ipsa quaestio de vera natura et proprio obiecto scientiae
theologicae.
1 ML 176.739-838. Originalis titulus videtur fuisse Didascalion. Liber tamen
septimus, in editionibus relatus, ad rem non pertinet, sed est distinctus tractatus de
operibus trium dierum.
1

2. Praecipuas introductiones exararunt, ante nostrum aevum:
loannes Gersonius (t 1429), quatenus tradit plura elementa methodologica in variis suis operibus, Erasmus (t 1536) in distincto opus­
culo Ratio seu methodus compendio perveniendi ad veram theolo­
giam, I. Latomus, De trium linguarum et studii theologici ratione
(Lovanii 1519) et Melchior Cano (t 1560) in ampliori suo opere
De locis theologicis.
Nostro aevo, inde a fine circiter saeculi elapsi, peculiares extensaeque
monographiae de introductione in theologiam multiplicatae sunt, praecipue
auctoribus:
C. Schazler, Introductio in S. Theologiam dogmaticam, Ratisbonae 1882.
G. Kihn, Encyclopédie und Méthodologie der Théologie, Freiburg 1892.
T. Zigliara, Propaedeutica ad S. Theologiam, ed. 4, Romae 1906.
C. Krieg, Encyclopadie der theologischen Wissenschaften, ed. 2, Frei­
burg 1910.
A. Gardeil, Le donné révélé et la théologie, Paris 1910; ed. 2, 1932.
I. Lottini, Introductio ad S. Theologiam, ed. 2, Rcmae 1911.
J. B. Haring, Einführung in das Studium der Théologie, Graz 1911.
È. d’Herbigny, La théologie du révélé, Paris 1921.
R. M. Schultes, Introductio in historiam dogmatum, Paris 1922.
R. Rabeau, Introduction à l’étude de la théologie, Paris 1926.
A. H. M. Lepicier, Tractatus de sacra doctrina, Romae 1927; ed.
3, 1932.
Th. Pegues, Propaedeutica thomistica ad sacram theologiam, Augus­
tae Taurinorum 1931.
J. Bilz, Einführung in die Théologie, Freiburg 1935.
Th. Soiron, Heilige Théologie, Regensburg 1935.
P. Wyser, Théologie als Wissenschaft, Salzburg-Leipzig 1938.
A. Stolz, Introductio in S. Theologiam («Manuale theologiae dogmati­
cae», auctoribus Stolz et Keller, fasc. 1), Friburgi 1941.
M.-J. Congar, «Théologie», Dictionnaire de théologie catholique X-l
(Paris 1946) 341-502.
Ch. Journet, Introduction à la théologie, Paris 1947.
G. M. Rose h ini, Introductio in S. Theologiam, Romae 1947.
B. M. Xiberta, Introductio in S. Theologiam, Matriti 1949.
W
J. Beumer. Théologie als Glaubensverstàndnis, Würzburg
1953.
G. M. Camps, Bases de una metodologta teolôgica, Montserrat 1954.
C. M. Berti, Methodologiae theologicae elementa, Romae 1955.
V. Morel, Inleiding tot de Théologie, Anvers 1955.
E. Gonzalez. Manual de introducciôn a la teologia, Salamanca 1959.
A. Kolping, Einführung in die katholische Théologie, Münster I960.1
1 Praetermittimus aptas introductiones relatas ad initium variorum operum ac
manualium theologiae, necnon litteraturam periodicam de hac re. In quo campo fructuose
consuluntur: R. Garrigou-Lagrange, ad initium sui tractatus De revelatione; M. Brow-

3. Omnes quaestiones, quae ad introductionem referuntur,
colligi possunt sub tria capita, quae exponuntur in ipsa introductio­
ne S. Thomae, scilicet de theologiae existentia, essentia et divisione.
«De natura revelationis et de methodo theologiae», Problem scelti di teologia con­
temporanea («Analecta Gregoriana», vol. 68, Romae 1954) 7-16; C. Colombo, «La metodologia e la sistemazione teologica», Problem e orientamenti di teologia dommatica
(Milano 1957) 1 1-47.
’
Ceterum, amplissimam bibliographiam de quaestionibus introductoriis afferunt
Avelinus Esteban, «Nota bibliogrdfica sobre la llamada Teologia nueva’», Revista espaâola de teologia IX (1949) 303-318, B. M. Xiberta supra relatus, G. M. Eldarov,
Presenza della teologia, Padova 1954, et C. Colombo, nuper relatus. Aliqua principalia
scripta indicabimus infra (n. 32), agendo de praecipua quaestione circa essentiam
scientiae theologicae.
Ad utilitatem autem illorum tyronum, qui aut tempus non habent aut aliis linguis
non callent, ample sufficiunt praefata opera latina Stolz, Roschini et Xiberta, in quibus
introductio ad theologiam magis didactico ac ordinato modo exponitur, et cetera opera,
necnon modernae quaestiones et controversiae de hac re, sufficienter referuntur. Am­
pliorem vero rei cognitionem, tum doctrinalem tum eruditionalem, obtinebunt ex supra
relatis scriptis Gardeil, Journet, Congar et Colombo.
ne,

CAPUT I.

DE EXISTENTIA THEOLOGIAE

Ad hoc caput tres quaestiones referuntur, scilicet praeambolica
quaestio de generali notione theologiae, seu definitione nominali ac
vulgari, moderna disputata quaestio de possibilitate scientiae theo­
logicae eiusque convenientia ac necessitate, et de historia huius
scientiae.
QUAESTIO I.

DE GENERALI NOTIONE THEOLOGIAE

4. 1. DEFINITIO NOMINALIS ’

Nomen «theologia», etymologice significat sermonem de Deo, a
graecis vocibus &εός λόγος (unde &εού λόγος =Dei sermo, aptius
χεοί τού &εού λόγος = sermo de Deo); hinc Augustinus: «Opiniones
refutare suscepi... quae ad theologiam pertinent, quo verbo graeco
significari intellegimus de divinitate rationem sive sermonem» (De
civ. Dei 8. 1, CCL 47.216 sq.).
Vox prius in usu fuit apud scriptores paganos ad designandum genera­
liter aliquem sermonem de his quae ad deitatem pertinent; ita iam apud
poetam Hesiodum saec. 9 vel 8 A. C. et apud philosophos Pherecydem Syrum
et Epimenidem Cretensem saec. 6 A. C.; in eodem sensu vox adhibetur su­
binde a Platone (De republica II. 379), Aristotele (Metapb., 1. 3, c. 4; 1. 6,
c. 1) 2 et inter romanos a Cicerone (De natura deorum III. 21). In poste­
riori Hellenismo, ex quo vox transivit in litteraturam patristicam, vox pecu­
liariter significavit orationem vel hymnum religiosum (theologia: veluti reli­
giosa poësia), ita ut Hesiodus, Orpheus, Homerus necnon ipse Plato, non
vero Aristoteles, vocarentur theologi.
Inde saltem a saec. 3 Patres eadem voce uti coeperunt, primus inter
eos Clemens Alexandrinus (t 211-215), qui tamen adhuc ei tribuit profanum
sensum sermonis de primis principiis, prout fiebat ab ipsis paganis philos1 Batiffol, P., «Theologia, theologi», Ephemeridem theologicae Lovanienses V
(1928) 205-220.
Kattenbusch, F., «Zur Geschichte der Ausdrücke θεολογία, δεολομίν. ί>εολόρ-,
Zeitschrift für Théologie and Kirche XI (1930) 161-205.
Petavius, D., Dogmata theologica, tom. 1, proleg., c. 1.
Riviere, J., «Theologia», Revue des sciences religieuses XVI (1936) 47-57.
Sticlmair, J., «Mannigfache Bedeutungen von Théologie’ und Theologen’», Theologic und Glaube XI (1919 ) 296-309.
2 In 1. 3, c. 4, ait sequaces poëtae Hesiodi et alios qui dicebantur theologi
(ut Orpheus, Homerus et ipse Plato) veritatem de divinis sub fabulis ita occultasse, ut
non posset esse nota nisi ipsis solis: «Qui quidem igitur circa Hesiodum, et omnes, qui
theologi erant, solum apud ipsos persuasionem curaverunt, nos autem neglexerunt. Deos
autem facientes principia, et ex deis esse facta, quae non gustaverunt nectar et manna
mortalia facta esse dicunt» (ed. Cathala, p. 156). In 1. 6, c. 1, scribit: «Quare tres erunt
philosophiae theoricac: Mathematica, Physica et Theologia» (ibid. 350).

phis *. Nonnisi saec. 4 sub eadem voce coepit designari ipsa vera ac Chris­
tiana doctrina de Deo, et primo quidem ab Eusebio Caesariensi (t 340), qui
in introductione suae Historiae ecclesiasticae (1. 1, c. 1) ait se velle sermonem
incipere de Christi tum oeconomia (Incarnatione) tum theologia (Divinitate)1
2
et in opere Demonstratio Christiana (1. 1; 4. 1) antiquos prophetas appel­
lat «theologos» et operi contra Sabellianismum titulum imponit De eccle­
siastica theologia (MG 24.825).

5. Unde primus christianus usus vocis fuit sermo de ipsa Divinitate, ut
distinctus a sermone de divinis operibus, sive supernatural! providentia quae
praecipue in Incarnatione recapitulatur; inde distinctio sacrae doctrinae in
theologiam et oeconomiam, quae evasit classica in posteriori theologia byzantina. Et in eodem sensu vox accipitur apud alios Patres graecos, ut Athanasium (De Incarnatione Verbi 18. 10; Epistola ad episcopos Aegypti et Libiae
14; Oratio contra Gentes 42), Gregorium Nazianzenum (Oratio 1) 3 et
Pseudo-Dionysium Areopagitam, qui, Eusebium imitatus, uni ex suis operi­
bus titulum imposuit De mystica theologia (MG 3.997).
Apud Patres latinos ante Augustinum, ea vox vel nullatenus occurrit
(ut apud Minucium Felicem, Cyprianum, Arnobium et Ambrosium) vel raro
adhibetur in polemica contra philosophos paganos et in istorum supradicto
sensu (ita apud Tertullianum 4). Apud ipsum Augustinum, qui vocem plu­
ries adhibet in opere De civitate Dei, in hoc eodem sensu et in eodem polemico contextu ea directe accipitur. S. Doctor enim loquitur de «duabus theo­
logiis, fabulosa [poëtarum] et civili [philosophorum Stoicorum, ut Varro­
nis]», quibus opponit philosophos platonicos tanquam veros «Dei cognitores»
(1. 8, c. 1 et 5, CCL 47.217, 221) et poetas vocat theologos (1. 18, c. 14:
«Per idem temporis intervallum extiterunt poëtae, qui etiam theologi dice­
rentur, quoniam de diis carmina faciebant... ut Orpheus, Musaeus, Linus.
Verum isti theologi deos coluerunt, non pro diis culti sunt», CCL 48.605).
Nihilominus Augustinus saltem implicite theologiam accipit etiam in gene­
rali sensu sermonis et disputationis de Deo prout convenit etiam verae doc1 Stromata 4. 1, accipit theologiam ut scientiam «de naturalibus principiis» (ac
ideo de Deo ut naturaliter cognoscibili), distinctam ab his quae per prophetiam sive
Scripturam tranduntur: «Quibus fuerit consequens, ut postquam theologiam cursim per­
currerimus [μετά την επιδρομήν τής θεολογίας], ea, quae de prophetia tradita sunt, trac­
temus» (MG 8. 1215). Ibid. 5. 4, in eodem sensu: «Dei autem thesauri, et quae non
deficiunt divitiae, est, quae est venatu difficilis, sapientia. Quin etiam poetae, qui a
prophetis didicere theologiam [τήν θεολογίαν], per arcana sensa multa philosophantur;
Orpheus inquam, Linus, Musaeus, Homerus et Hesiodus, et qui ea sunt ratione sapientes.
Velum autem eis apud vulgus est poetica delectatio» (ibid. 9. 43).
2 «Initium autem sermonis... ab ipsa quae captum longe superat humanum
Servatoris Christi dispensatione, et ab eiusdem divinitatis [καί οικονομίας τε καί θεολογίας]
expositione repetetur» (MG 20. 51-54).
3 Hic Pater vocatus est «theologus» veluti antonomastice (Gregorius theologus),
quia in suis quinque sermonibus peculiari efficacitate demonstravit divinitatem Christi
contra doctores Arianos, qui propterea vocati sunt «athei». Ob eandem rationem osten­
sionis divinitatis Christi, loannes evangelista a Patribus vocatus est theologus.
4 Ad nationes 2. 2. 14: «Hinc enim physicum theologiae genus cogunt, qui
elementa deos tradiderunt» (CCL 1. 43). Ad hunc Tertulliani textum alludens, Augus­
tinus ait ipsum distinguere apud paganos «tria genera theologiae» (De civ. Dei, 1. 6, c. 5).

trinae de divinis, ut patet tum ex 1. 8, c. 1 supra cit. tum ex 1. 6, c. 8: «Quasi
vero nos in hac disputatione physiologian quaerimus et non theologian, id
est rationem non naturae, sed Dei» (CCL 47.176).

6. In sensu igitur patristico theologia significat quemlibet ser­
monem sive orationem de Deo, praecipue secundum interna sua
mysteria, prolatam in forma sive scientifica sive praedicatoria seu
kerygmatica. Inaniter vero apud Patres quaeritur strictior acceptio
solius scientific! sermonis, quae inolevit subinde apud doctores me­
dii aevi.
Primus usus vocis in hoc sensu tribuendus est probabiliter Abaelardo (t 1142) eiusque scholae; ipsius Abaelardi est opus Introduc­
tio ad theologiam (ML 178. 979-1114; opus incompletum); eius
discipuli Hermanni est Epitome theologiae christianae (ibid. 16851578); ab eius schola prodierunt Sententiae Eloriacenses, Sententiae
Parisienses, Sententiae Rolandi (Bandinelli); in quibus omnibus
operibus theologia accipitur pro scientia saltem de mysteriis ipsius
Divinitatis, ut distincta a scientia de divinis beneficiis, iuxta Patrum
graecorum distinctionem in theologiam et oeconomiam. Ipsum ta­
men sensum stricte epistemologicum, seu scientiae stricte dictae,,
voci theologiae non accessit nisi saec. 13, apud maiores scholasticos»
qui praeterea distinxerunt inter theologiam philosophicam sive na­
turalem (pro qua in longe tardiori aetate inolevit nomen theodiceae)
et theologiam pertinentem ad sacram doctrinam seu procedentem
ex lumine revelationis (cf. S. Thomam, 1 p., q. 1, a. 1, obi. 2 et ad
2). Ceterum, ad hanc ipsam scientiam designandam, alia etiam
eaque ambigua nomina adhibebantur, ut sacra scriptura, sacra pagi­
na, sacra locutio et sacra doctrina; quod postremum nomen adhibe­
tur continuo (circa 80 vicibus) a S. Thoma in prima sua quaestione
Summae Theologicae, dum nomen theologiae nonnisi ter ibidem
occurrit (1 p., q. 1, a. 1, obi. 2 et ad 2; a. 7, sed contra)?
1 Occurrit praeterea in eodem sensu stricte dictae scientiae in C. Gent. 4. 25:
«In theologicis exercitato» et In librum Boethii De Trinitate, q. 2, a, 3, ad 7: «Theolo­
gia... potest uti principiis omnium aliarum scientiarum».
Disputatur de ipso praeciso sensu nominis «sacra doctrina» in ea prima quaestione
S. Thomae. Quidam enim moderni (ut Charlier et Bonnefoy) dicunt S. Thomam ea
voce intelligere ipsam fidem sive revelationem formalem, non vero scientiam theologicam.
Alii (ut loannes a S. Thoma, Billuart, Garrigou-Lagrange, Chenu) solam revelationem
virtualem, seu scientiam theologicam stricte dictam. Alii tandem (ut Caietanus) utramque
revelationem, in communi et in abstracto, quatenus sacra doctrina utramque comprehen­
dit, vel, formalius, quatenus dicit cognitionem habitam per revelationem, abstrahendo
a ratione sciti vel crediti. Quidquid sit, certum est in ea prima quaestione agi etiam de
theologia stricte dicta, idque saltem in a. 2-8 ut patet ex ipsa littera, quamvis a. 1 refe-

In posteriori aetate, saltem inde a saec. 17, voci theologiae
accesserunt detcrminativae voces «dogmatica et scholastica», ut
priori significaretur pars theologiae quae vertit circa ipsa dogmata
seu veritates fidei, altera vero ea quae vertit circa disputabiles quaes­
tiones scholarum. Recentius expressio «theologia dogmatica» usur­
pata est ad distinctionem a «theologia morali». Post Cone. Trid.
inolevit etiam distinctio «theologiae systematicae, vel speculativae,
et theologiae positivae», quae respicit diversam methodum scientiae
sacrae.
7. 2. DEFINITIO REALis vulgaris eruitur ex toto praeceden­
ti excursu. Theologia scilicet in Ecclesia generaliter intelligitur
«doctrina quaedam secundum revelationem divinam praeter philo­
sophicas disciplinas, quae ratione humana investigantur» (1 p., q. 1,
a. 1); aliis verbis: totus discursivus processus rationis circa revela­
tionem. Quod breviter ac synthetice comprehenditur celebri lemma­
te S. Anselmi: «Fides quaerens intellectum» (Proslogion, prooe­
mium).
QUAESTIO II. DE POSSIBILITATE, CONVENIENTIA AC NE­
CESSITATE THEOLOGIAE

8. 1. quaestio de possibilitate theologiae supponit af­
firmative resolutam quaestionem de possibilitate ipsius revelationis;
quaeritur nempe: utrum, facta revelatione, discursivus aliquis pro­
cessus rationis circa ipsam possibilis sit, ita nempe ut ratio humana
aliquid verum, obiectivum ac stabile, intelligat ac pronuntiet, i HUI o
ulterius concludat, praeter id quod simpliciter et absque ratiocinio
aut discursu assentit per fidem. Huiusmodi possibilitatem negarunt
Protestantes et Modernistae atque extenuarunt aliqui catholici,
praesertim moderniores, ex diversis quidem principiis deducentes
nativam incapacitatem rationis humanae in his quae pertinent ad re­
velationem.
ratur directius ad revelationem, ex qua, tanquam ex principio procedit theologia, et a. 9-10
referantur directe ad Scripturam, quae est fons continens revelationem, seu principium
ipsum theologiae.
Controversiam de hac re exponit M.-J. Congar, [Comptes rendus], Bulletin tho­
miste XV (1938-39) 490-505, 528 sq. Novissime de eadem quaestione scripsit novamque
solutionem attentavit G. F. Van Ackeren, Sacra Doctrina. The subject o/ the first ques­
tion of the Summa Theologica of St. Thomas Aquinas, Romae 1952. Quod opus recen­
suit ac crisi subiecit J.-M. Nicolas, «Chronique de théologie dogmatique», Revue tho­
miste LVII (1957) 357-362.

9. Protestantes quidem id deducunt ex agnosticismo philosophico, respi­
ciente ipsas veritates naturales, qui fundatur in peculiari eorum dogmate de
intestina corruptione naturae humanae per peccatum praesertim originale,
ratione cuius non solum voluntas facta est incapax ad bonum operandum,
sed etiam intellectus ita offuscatus est ut sit incapax ad verum, praesertim
de Deo, cognoscendum.1
Modernistae huiusmodi agnosticismum philosophico-theologicum ad ex­
tremam lineam deduxerunt, qua, non solum theologiae, sed ipsius etiam
obiectivae revelationis, possibilitas evertitur. Res scilicet divinae sive entia
supernaturalia (etiam eae veritates quae pertinent ad naturalem religionem
et naturalem theologiam, ut existentia et generalia attributa Dei) nequeunt
esse obiectum cognitionis intellectualis, praecise quia sunt supra rationem
(agnosticismus), sed sunt obiectum sive fructus experientiae religiosae, proce­
dentis ex psychologica indigéntia alicuius divini, indeterminate spectati, quae
naturaliter inest homini. Ex huius indigentia, quae latet in subconscientia,
erumpit in superiorem conscientiam sensus aliquis religiosus qui hominem
cum Deo coniungit, seu aliqua realitas divina, quae habet Deum simul ut
causam (haec est revelatio) et ut obiectum (haec est fides) {immanentismus).
Hic originalis fructus conscientiae exprimitur subinde per rationem median­
tibus formulationibus conceptualibus (tum dogmaticis tum theologicis), quae
quidem non necessario correspondent ipsi rerum divinarum realitati, sed ideologiis historicis temporis in quo conficiuntur, ita ut quaelibet doctrina religio­
sa (tam dogmatica quam theologica) sit fructus alicuius contingentis contactus
inter aliquam experientiam religiosam et ideologiam scientificam in aliqua
historica circumstantia (relativismusY, exinde etiam sequitur omnem huius­
modi doctrinam religiosam (tam dogmaticam quam et a fortiori theologicam)
1 Hinc Lutherus peculiariter acriterque insectatus est theologiam scholasticam.
In sua epistola ad Spalatinum scribit: «Caeterum quaeris, quatenus utilem dialecticen
arbitrer theologo: ego sane non video, quomodo non sit noxia potius dialectica vero
theologo. Esto, quod sit forte utilis iuvenilium ingeniorum lusus vel exercitatio: sed in
sacris litteris, ubi mera fides et superna expectatur illustratio, foris relinquendus univer­
sus syllogismus». (Apud W. M. L. De Wette, Luther’s Briefe I [Berlin 1828] 127 sq.).
Inter theses a Luthero defensas iam a. 1517 vel 1518, hae leguntur: «Frustra fingitur
Logica fidei, suppositio mediata, extra terminum et numerum. Contra recentes Dialec­
ticos.—Nulla forma syllogistica tenet in terminis divinis. Contra Card. [Caietanum].—Si
forma syllogistica tenet in divinis, articulus Trinitatis erit scitus et non creditus.—Bre­
viter totus Aristoteles ad Theologiam, ut tenebra ad lucem. Contra Scholasticos.—Bonum
erat Ecclesiae, si Theologis natus non fuisset Porphyrius cum suis Universalibus» {Opera
latina, ed. Wittembergensis, a. 1545, t. 1, fol. 56 sq.).
Erasmus praeivit Luthero in eadem theologiae impugnatione, quamvis moderatius
loquatur et ex aliis principiis, scilicet Humanismi, procedat, praecipue in suo opusculo
de ratione et methodo theologiae supra relato (n. 2), in quo theologiam fere identificat
cum Sacra Scriptura, methodis humanistids interpretanda. In sua epistola ad Nicolaum
Beraldum a. 1519 scribebat: «Videbam spinosum hoc ac frigidum Theologiae genus indies
in peius vergere: fontes ac veteres illos orthodoxos pene pro absoletis haberi. Proinde
conatus sum omnes ad germanam illam Theologiam revocare, non in totum damnans
in scholis recepta studia, sed partira indicans, quid optarem accedere» {Epistolae selec­
tions, 1. 6, ep. 28 [Basiliae 1719] 369).
De utriusque doctrina cf. Ch. Goerung, La théologie d’après Erasme et Luther,
Paris 1913. et M.-R. Gagnebet, «La nature de la théologie spéculative», Revue thomiste
(1938) 645-674.

esse essentialiter mutabilem ac mutandam pro varietate historicarum condi­
tionum (evolutionismus}, nec in eis quidquam obiectivi ac immutabilis inve­
niri praeter praefatum divinum indeterminatum, cuius indigentia latet in
subconscientia et cuius religiosus ac confusus sensus erumpit in superiorem
conscientiam.1

10. Inter theologos catholicos, ut praetermittamus quosdam antiquio­
res qui possibilitatem processus rationis circa revelationem partialiter exte­
nuabant, scientiam sacram coarctantes vel ad quandam contemplationem veri­
tatum fidei, sive sapidam quandam cognitionem, perficientem animam in
affectu charitatis, in sensu, ut aiunt, augustiniano (ita Pseudo-Alexander Halensis, Summa, q. 1, c. 1, et Bonaventura, In 1 Sent., prol., q, 3), vel ad
solam interpretationem Scripturae (ita Rogerius Baco), aliqui doctores mo­
derni peculiariter ac insistenter quandam sic dictam «theologiam novam» ad­
vocati sunt, per quam possibilitas veri ac solidi processus rationis circa reve­
lationem immodice coarctatur et aliquis theologicus relativismus, cuiusdam
saporis modernistici, sub larvata ac mitigata forma redintegratur. Huiusmodi
theologia tres distinctas formas assumpsit, quarum co Illi· une principium est
insufficientia rationalis scientific! processus circa veritates revelatas et com­
munis finis est renovatio theologiae per exclusionem intellectualism! theolo­
gici, praecipue thomistici, qualiter hucusque regnavit in scholis, utut sub
alto patrocinio et commendatione ipsius ecclesiastici Magisterii. luverit bre­
viter tres praedictas formas exhibere, ordine quodam logico secundum mino­
rem vel maiorem recessum a traditional! doctrina.
1 Dc huiusmodi systemate, utpote ulterius attingente possibilitatem ipsius reve­
lationis, sermo iterum recurret infra in primo tractatu theologiae fundamentalis. Interim
accipe ex Decreto «Lamentabili» et Encyclica «Pascendi», quibus Ecclesia illud damnavit,
aliquas Modernistarum affirmationes, respicientes directius ipsam theologiam: «Ecclesia
sese praebet scientiarum naturalium et theologicarum progressibus infensam.—Veritas non
est immutabilis plus quam ipse homo, quippe quae cum ipso, in ipso et per ipsum evol­
vitur» (Decr. «Lamentabili», Denz. 3457 sq.). «Religiosus sensus, qui per vitalem i imi anentiam e latebris subconscientiae erumpit, germen est totius religionis ac ratio pariter
omnium, quae in religione quavis fuere aut sunt futura»; «[Quod attinet ordinem inter
fidem et scientiam] tenendum est, materiam uni obiectam materiae obiectae alteri exter­
nam omnino esse ab eaque seiunctam. Fides enim id unice spectat, quod scientia incog­
noscibile sibi esse profitetur. Hinc diversum utrique pensum: scientia versatur in phenomenis, ubi nullus fidei locus; fides e contra versatur in divinis, quae scientia penitus
ignorat» (Encycl. «Pascendi», Denz 3481, 3485).
Hinc advocantur renovationem studiorum ecclesiasticorum sive theologiae aliarumque connexarum disciplinarum: «Innovari volunt philosophiam in sacris praesertim Se­
minariis; ita ut, amandata philosophia scholasticorum ad historiam philosophiae inter
cetera quae iam obsoleverunt systemata, adolescentibus moderna tradatur philosophia, quae
una vera [est] nostraeque aetati respondens. Ad theologiam innovandam, volunt, quam nos
rationalem dicimus, habere fundamentum modernam philosophiam. Positivam vero theo­
logiam niti maxime postulant in historia dogmatum. Historiam quoque scribi et tradi
expetunt ad suam methodum praescriptaque moderna. Dogmata eorumque evolutionem
cum scientia et historia componenda edicunt. Ad catechesim quod spectat, ea tantum in
catecheticis libris notari postulant dogmata, quae innovata fuerint sintque ad vulgi cap­
tum» (ibid.).

11. Theologia Kerygmatica' («Verkündigungstheologie», «Lcbensthcologic», «theologia praedicationis»; χήρυϊμα^ praedicatio; cf. Tit. 1.3). Unius­
modi theologiae, cuius introductores, tum quoad nomen tum quoad rem, fue­
runt professores S. J. universitatis Ocnipontanae (Innsbruck), nominarim
I. A. Jungmann,2 Fr. Lakner, I. B. Lotz,5 Hugo Rahner/ Fr. Dan­
der5 et I. Pascher,6 quibus subinde alii suum suffragium addiderunt,7
summa haec est: Theologia in suo fine ac methodo debet esse essentiali­
ter vel principaliter kerygmatica, seu apta ad praedicationem verbi revelati,
pressius ad transmittendam et informandam fidem in populo chrisriano; ad
hunc enim finem revelatio hominibus data est, ut scilicet non tantum aliquae
veritates credendae communicarentur sed potius ut homines edoceantur et ad
fidem in Christum pertrahantur. Ad id autem impar est theologia scientifica,
qualiter docetur in scholis, quae ideo reformanda est, ita nempe ut, sepositis
veritatibus abstractis et methodo speculationis, ea omnia ex fontibus ipsius
revelationis (Scriptura, Traditione, Liturgia) colligantur ac proponantur, quae
cfficaciorem reddere possunt revelatorum mysteriorum praedicationem, qualia
sunt symbola et comparationes, quae concretas realitates veluti ob oculos
christianae intuitioni praesentant.
12. Theologia mystica sive Magisterii (mysticismus theologicus, fun­
datus in partiali relativismo theologico), praeformata aliquatenus a R. Dra­
guer9 professore Lovaniensi et fusius exposita ac defensa a L. Charlier
O. P.10 et M. D. Chenu O. P.11 c schola Le Saulchoir, extollit indolem
religiosam ac mysticam theologiae in detrimentum obiectivae et independentis veritatis illius, quam totam pendulam facit a praesenti Magisterio Eccle!Cf. A. E. Romero, «La controversia cn torno a la tcologia ’kerigmatica'», /XV semana espaiiola de teologia 1955 (Madrid 1956) 367-409.
2 Primus qui hanc theologiam proposuit: Die Frohbotschaft und unsere Glaubensverkiindigung, Regensburg 1936.—«Kervgmatische Fragcn», Zeitschrift fiir katholische Théologie LXV (1941) 153-160.
3 Confer articulos Lakner et Lotz in Zeitschrift für katholische Théologie LXII
(1938) 1-36, 465-502.
4 Eine Théologie der Verkiindigung, ed. 2, Freiburg 1939.
5 Christus ailes in alien, Innsbruck 1939.
6 «Die Frohbotschaft im Wort», Théologie und Glaube XXXIII (1941) 41-47,
153-161.
7F. X. von Arnold, Dien! am Glauben, Freiburg 1948.—L. de Coninck, «La
théologie kérigmatique», Lumen vitae III (1948) 101-115.—Λ. Rétif, «Témoignage et
prédication missionnaire dans les Actes des Apôtres», ibid. LXXIII (1951) 152-165.—
J. R. Geiselmann, lesus der Christus·. Die LJnform des apostolischen Kerygmas als Nornr
Verkiindigung und Théologie von lésas Christus, “Stuttgart 1951. — P. Hitz, «Théo­
logie et Catéchèse», Nouvelle revue théologique LXXXVIII (1955) 897-923.
8 Cf. J. M. C1RARDA, «La tcologia positiva a la luz de la 'Humani Generis’», XI
semana espaûola de teologia: La Enciclica «Humani Generis» (Madrid 1952) 300-304.
9 «Méthodes théologiques d’hier et d’aujourd’hui», Revue catholique des idées
et des faits XV (1936), in fasc. 10 ian., 7 et 14 febr.— [Recensio operis Charlier] in
Ephemerides theologicae Lovanienses XV (1939) 143.
10 Essai sur le problème théologique, Thuillies, 1938. Opus in indicem relatum,
4 nov. 1942.
11 «Position de la Théologie», Revue des sciences philosophiques et théologiques
XXIV (1935) 232-257. Une Ecole de Théologie, Le Saulchoir, Juvisy 1937. Opus in
indicem relatum, 4 nov. 1942.

siae. Revelatio nempe, est essentialiter ac primordialiter communicatio ali­
cuius rcalitatis divinae eiusque mystica possessio, cui mens fidelis adhaeret
per quamdam obscuram et sapidam perceptionem, nec nisi consequenter ac
secundario est quaedam propositionum manifestatio et formulatio, tanquam
aliquid extrinsecum ipsi divinae realitati communicatae ac mystice possessae
(mysticismus theologicus). Ceterum, in hac ipsa formulatione, nonnisi dependenter a praesenti Magisterio Ecclesiae potest theologia cum certitudine ex­
primere ipsam obiectivam realitatcm, nam res ipsa revelata eiusque possessio
invenitur in praesenti Ecclesia, eiusque vera ac certa formulatio datur a
praesenti Magisterio Ecclesiae, cuius cognitio et declaratio rei revelatae in­
crescit cum incremento ipsius possessionis illius.
Abstrahendo vero a praesenti Magisterio Ecclesiae, theologia, sive per
directum studium fontium seu Scripturae et Traditionis (theologia positiva),
sive per speculativum discursum rationis (theologia systematica), nequit cum
certitudine proponere obiectivam ipsam realitatem. Studium enim positivum
fontium nititur lumine naturali et utitur methodo historica, quorum utrum­
que est impar ad scopum. Speculativus vero discursus potest tantum perve­
nire ad probabilitates et hypotheses, quae habent tantum relativum valorem
(relalivismus theologicus)·, nam ratio in suo discursu nequit uti nisi concep­
tibus analogicis, de quorum correspondentia cum ipsa realitate nequit certo
constare, nisi haec declaretur a praesenti Ecclesiae Magisterio, quod, utpote
infallibilis interpres revelationis, solum potest certitudinaliter declarare prae­
fatas rationales hypotheses correspondere ipsi obiectivae veritati rei revela­
tae. Unde unica possibilis theologia, sub ratione verae ac certae scientiae, est
studium doctrinae praesentis Magisterii Ecclesiae. Et in hoc sensu reforman­
da est scholastica theologia, expungendo eius exaggeratum intellectualismum.
13. Theologia moderna, sive modernis philosophicis inventis et exigen­
tiis accommodata, quae pressius «theologia nova» nuncupatur, potiusquam ut
aliquod determinatum systema, manifestata est hisce ultimis annis tamquam
quaedam generalis tendentia et instans conatus apud plures doctores adaptan­
di scientiam sacram doctrinis ac systematibus modernae philosophiae. Funda­
tur et ipsa, sicut praecedens theoria, in theologico relativismo, eoque abso­
luto, dempto tum supradicto illius mysticismo tum recursu ad Ecclesiae Ma­
gisterium.
Theologia, aiunt, speculativa habet valorem mere relativum nec potest
praebere nisi meras probabilitates et hypotheses, cum necessario utatur con­
ceptibus analogicis, qui non necessario correspondent obiectivae realitati. Ad
huiusmodi autem probabilitates et hypotheses praebendas, quodlibet philo­
sophicum systema aut theoria conferre potest, et, pro diversitate temporis,
conferre debet, ita ut theologia resultet ex legitimo ac fecundo contactu
aeternae veritatis revelatae cum actuali cultura et formatione humani inte­
llectus in determinata historiae circumstantia, et scientia sacra conetur asse­
qui ampliorem cognitionem veritatis revelatae, adhibendo methodum, cultu­
ram et scientiam actualiter vigentem et communiter notam. Sicut ergo tem­
pore Patrum scientia sacra congruenter et fructuose usa est philosophia platonica et neoplatonica, et tempore scholasticorum philosophia aristotelica, ita
in nostro aevo legitime ac fructuose uti potest ac debet cultura et philosophia

contemporanea, ne divulsa maneat a vitali cursu ipsius humanae rationis ac
se steriliter claudat in archaeologica arce aristotelici systematis. Si quis autem
obiciat totum hoc sapere Modernismum, ab Ecclesia damnatum, attendat id
quod est reiciendum in Modernismo non esse ipsum problema quod posuit,
quodque nullatenus ficticium sed verum ac urgens est atque adhuc solven­
dum manet, sed ipsam solutionem quam attulit.
Praecipui patroni huiusmodi theologiae sunt: H. von Balthasar,1
H. Bouillard? I. Daniélou,3 J. M. Le Blond,4 H. de Lubac.5 Quorum auctorum
scripta suscitarunt acrem controversiam de sic dicta theologia nova.6 Ceterum
iam paulo ante, quidam auctores eo usque in eadem via processerant ut veram
theoriam super cognitionem de revelatis construere attentaverint, ad instar
systematum philosophiae modernae. Ita G. Koepgen7 et praecipue anonimi
auctores operis Der Katholizismus*

14. Contra omnes praefatos errores vel exaggerationes, possi­
bilitas afferendi per discursivum rationis processum aliquid verum,
obiectivum et stabile, circa veritates revelationis, ostenditur tum ex
1 Présence et Pensée (Paris 1942), p. VIII.
2 Conversion et grâce chez Saint Thomas d'Aquin (Paris 1944) 211-224.—
«Notions conciliaires et analogie de la vérité», Recherches de science religieuse XXXV
(1948) 251-270.
3 «Les orientations présentes de la pensée religieuse» Etudes CCXLIX (1946)
5-21. «Christianisme et histoire», ibid. CCLIV (1947) 166-184.
4 «L’analogie de la vérité. Réflexions d’un philosophe sur une controverse théo­
logique», Recherches de science religieuse XXXIV (1947) 129-141.
5 Corpus mysticum. L’Eucharistie et L’Eglise au moyen âge (Paris 1944; éd. 2,
1949) 248-277: «Du symbole à la dialectique».—Surnaturel. Etudes historiques (Paris
1945) 5 sq.—«Bulletin de théologie fondamentale. Le problème du développement du
Mil
dogme»,
Recherches de science religieuse XXXV (1948) 130-160.—«Le mystère du sur­
naturel», ibid. XXXVI (1949) 80-121.
6 Eam impugnarunt praecipue: M. Labourdette, «La théologie et ses sources»,
Revue Thomiste XLVI (1946) 353-371.—R. Garrigou-Lagrange, «La nouvelle théolo­
gie où va-t-elle?», Angelicum XXXIII (1946) 126-145.—E. L. Guerard des Lauriers,
«Conversion et grâce chez saint Thomas d’Aquin. La théologie historique et le dévelop­
pement de la théologie [contra BouillardJ», Année théologique VI (1945) 276-325; VII
(1946) 15-55.—M. Labourdette, Μ. I. Nicolas, R. M. Brukberger, O. P., Dialogue
théologique. Pièces du débat entre la Ret ue Thomiste d’une part et les RR. PP. de Lubac,
Daniélou, Bouillard, Fessard, Von Balthasar, S. I., d’autre part, Saint Maximin 1947. Hoc
ultimum
MU
opusculum est replica ad collectivam responsionem, quam fautores theologiae
novae dederunt ad articulum Labourdette, sub titulo «La théologie et ses sources. Ré­
ponse», Recherches de science religieuse XXXIII (1946) 385-401.
iiiii
De eadem theologia scripserunt inter alios: E. Sauras, «Immanenda
y pragmatismo
de la teologia», Revista espaüola de teologia V (1945) 375-403.—M. Nicolau, «La novedad en teologia», Estudios eclesiâsticos XXVI (1950) 5-41.—«Modernidad y Escolastica», ibid. XXIX (1955) 13-36.—S. Ramirez, Teologia nueva y teologia, Madrid 1958.
—R. Garcia Rodriguez, «La teologia dâsica y las ùltimas tendendas en el concepto
de teologia», Cienda tomista LXXXVII (1960) 607-634.—A. H. Maltha, Die neuere
Théologie, München 1960.
Ad eandem referuntur etiam plura ex operibus citandis infra, n. 32.
7 Die Gnosis des Christentums, Salzburg 1939, ed. 2, 1940. Opus in Indicem
relatum, 7 maii 1947.
8 Der Katholizismus, vol. 1: Sein Stirn und Werden; vol. 2: Der Katholizismus
der Zukunft, Ldpzig 1937 et 1940. Opus in Indicem relatum.

ipsa ratione tum ex auctoritate ecclesiastici Magisterii, expressi in
Encyclica «Humani Generis».
Quod attinet argumentum rationis, praetermisso supra dicto
absoluto agnosticismo protestantico ac modernistico qui provenit ex
peculiaribus eorum principiis de totali naturae corruptione per pec­
catum originale et de immanentistica atque irrationali natura reli­
gionis quique refutabitur in propriis tractatibus, totum negotium
cum ceteris tribus opinionibus, prolatis inter catholicos, reducitur
principaliter ad refutandum relativismum theologicum, qui directe
vel indirecte substernitur huiusmodi opinionibus quique negat
obiectivum ac certum valorem conceptibus analogicis (et a fortiori
systemati alicui scientifico in illis fundato), quibus ratio humana
necessario utitur in suo discursive processu circa revelata. Nam
quod discursivus processus sit legitimus ac utilis, imo quodammodo
necessarius, ad attingendam quomodolibet aliquam, saltem probabi­
lem et hypotheticam, intelligibilitatem veritatis revelatae, nemo est
qui neget, cum id correspondeat tum ipsi naturali exigentiae huma­
nae rationis in qua revelatio plantata est, tum ipsi mori sacrae
Scripturae, Patrum, documentorum Ecclesiae et theologorum, per
decursum tot saeculorum. Pariter, quod conceptus analogicus de
naturalibus et philosophicis veritatibus habeat obiectivum et certum
valorem, nemo ex supradictis doctoribus negare videtur, cum id
esset negare possibilitatem ipsius scientiae naturalis ac philosophi­
cae. Quaestio ergo disputata vertit circa valorem conceptus analogi­
ci et scientiae in eo fundatae, prout applicatur ad veritates revelatas,
per discursivum rationis processum intelligendas et expoliendas.
15. lamvero hoc negare, est negare etiam possibilitatem ipsius
revelationis, nam et haec conceptibus analogicis traditur, ut cum
dicimus Deum esse Patrem aut Filium, in Deo adesse tres personas,
revelationem esse Dei locutionem, gratiam esse participationem di­
vinae naturae. Propterea aliqui ex praefatis modernis, sive patroni
theologiae mysticae, conantur reformare ipsum conceptum revelatio­
nis, dicentes hanc primordialiter et essentialiter esse quandam com­
municationem ipsius realitatis divinae nec nisi consequenter ac se­
cundario esse quandam propositionum manifestationem et formulationem. Attamen non modice decipiuntur; nam communicatio rei
divinae in nobis dupliciter fit, per gratiam nempe et per cognitio­
nem sive revelationem; in altera hac communicatione, res divina
utique communicatur, sed ad modum obiecti cognitionis, ac ideo

essentiale ac primordiale in revelatione est intellectualis expressio
rei divinae, quod quidem fit per conceptus analogicos, habentes
obiectivum ac certum valorem, secus actum esset de valore ipsius
revelationis et incideremus in purum Modernismum.
Si ergo ipsi analogici conceptus, quibus revelatio primordialiter
exprimitur et intuitive a fide cognoscitur, habent obiectivum ac cer­
tum valorem, etiam ceteri analogi conceptus, quibus subinde ratio
discursiva inquirit de iisdem veritatibus, sive in fontibus ipsius
revelationis, seu Scriptura et traditione, sive etiam in sua theologica
illatione, qua ex revelatis novas conclusiones deducit, possunt eun­
dem valorem habere. Frustraneus ergo est recursus ad solum Magis­
terium Ecclesiae, ab iisdem auctoribus invocatus, ut redintegretur
obiectivus ac certus valor formularum tum dogmaticarum tum theo­
logicarum, cum Magisterium nequaquam creet sed potius agnoscat
et infallibiliter iudicet nativum ipsum valorem formularum, quas
discursiva ratio seppeditat quaeque, ratione huiusmodi infallibilis
declarationis, transeunt in ipsum obiectum fidei, quae iam eas non
discursive attingit sed intuitive cognoscit ac possidet.
16. Ex dictis refutata manent tum ipsum fundamentum supradictae
theologiae modernae, quod ad eundem relativismum theologicum reducitur,
tum conclusio quam exinde deducunt, scilicet de aequali valore variorum
systematum philosophicorum ad revelationem explicandam et de utilitate ac
necessitate adoptandi in moderna aetate moderna ipsa systemata philosophica.
Cum enim conceptus, per discursum rationis acquisiti, possint habere obiec­
tivum et certum valorem, non omne philosophicum systema nec omne philo­
sophicum principium aut doctrina sunt applicabilia ad processum rationis
circa revelationem, sed ea tantum quae praefatum valorem comprobantur ha­
bere. Et sub ista communi ratione, quae philosophia perennis vocari po­
test, Ecclesia in variis temporibus varia systemata et culturas, ut systemata
neoplatonicum et aristotelicum atque culturas hellenicas ac latinas adoptavit,
et parata est de ipsa moderna philosophia et cultura quidquid est perenniter
verum et obiectivum adoptare; quod si de facto systema aristotelico-thomisticum prae aliis adoptavit ac iugiter commendavit, ratio est quia in eo
perennis ipsa philosophia maiorem partem sui thesauri cumulavit, quod nu­
llatenus contingit in modernis systematibus immanentismi, idealismi et exis­
tentialism!, ipsis principiis praefatae philosophiae perennis radicaliter oppo­
sitis.1
1 Cf. N. Garcia Garces, «La filosofia perenne a la luz de la enciclica ’Humani
Generis’», XI semana espatiola de teologia (Madrid 1952) 337-362.

17. Quod attinet supradictam theologiam kerygmaticam' abstrahen­
do ab eodem relativismo theologico qui etiam in ea, saltem secundum crudio­
rem expressionem qua ipsam descripsimus, latenter subterni videtur, dicen­
dum est eam peccare tum confusione finis intrinseci theologiae cum eius
extrinseco fine, tum excessu in suo desiderio reformationis theologiae classi­
cae. Et primo quidem, intrinsecus finis theologiae est, sicut in omni scientia,
ipsius mentis instructio, et consequenter propria eius methodus est taliter
omnia elementa colligere et ordinare ut huiusmodi instructio efficaciter obti­
neatur; sicut autem scientia naturalis extrinsece ordinatur ad artem et praxim, ita theologia ordinatur ad artem praedicatoriam sive kerygmaticam, necnon catecheticam, directivam (spiritualem directionem), poenitentialem (in
tribunali poenitentiae), et ad praxim, seu ad fovendam pietatem et christianam pcifectionem tum in ipso scientiae subiecto, tum extensive in alios. Con­
fundit ergo ea opinio scientiam cum arte, quae a scientia originem ducit.
Praeterea, ipsa non leviter excedit in auspicata sua reformatione theologiae,
tum quoad proprium ac principale obiectum huius scientiae, quod est ipse
Deus, cuique vult substituere potius considerationem Christi et vitae Christia­
nae quae sunt principale obiectum praedicationis et praxis; tum quoad me­
thodum, quam renuit esse speculativam, sicut omnis scientia necessario requirit.
Unde, sic dicta theologia kerygmatica nequit substitui theologiae scientificae, nec ei iuxtaponi quasi altera pars scientiae sacrae, sicut haec distingui
solet in doctrinalem et positivam; nec etiam expetere ut illa reformetur in
suo obiecto ac methodo, iuxta kerygmaticas leges et exigentias; id enim esset
confundere scientiam cum arte, aut scientiam ipsam interimere ut det locum
arti, hanc ceteroquin divellendo ab ipso vitali suo fonte. Duplex tantum
manet modus aliunde satisfaciendi legitimis, utut extraneis, kerygmaticis exi­
gentiis: vel scilicet instituendi in theologico curriculo Seminariorum separa­
tum aliquem cursum kerygmaticum, in quo doceatur quomodo principales
veritates revelatae sint, in praedicatione, populo exponendae, iuxta morem
SS. Patrum, vel etiam, ad calcem ipsius scientificae tractationis in manualibus
theologicis, addendo complementares notulas kerygmaticas, sicut aequo iure
addi possunt notulae poenitentiales, morales et asceticae, dummodo tamen
per huiusmodi notulas apparatus ipse scientificus non nimis oneretur aut sub
extraneis lapidibus suffocetur.
Quae diximus, praecipue contra patronos theologiae mysticae et theolo­
giae modernae, confirmantur altissimo sigillo Magisterii Ecclesiae, in Encyclica «Humani Generis», 12 aug. 1950, in qua directe reiciuntur supradicta
fundamenta theologiae novae (cf. AAS XLII [1950] 565-574, et Denz.
3879 sqq.; cuius documenti aliqua verba citabimus infra, η. 19).12
1 Crisim huiusmodi theologiae instituerunt inter alios: H. Weisweiler, «Théo­
logie der Verkündigung», Scbolastik XIII (1938) 481-489.—«Die Grundfrage der Verkündigungstheologie», ibid. XV (1940) 228-232. — M. Schmaus, «Brauchen wir eine
Théologie der Verkündigung?», Seelsorge XVI ( 1938) 1-12.—A. Stolz, «De theologia
kerygmatica», Angelicum XVII (1940) 337-351.—E. P. Kunicic, «S. Thomas et theologia
’kerygmatica’», Angelicum XXXII (1955) 35-51.
2 Inter praefatos patronos, ad quos Encyclica alludit, commentatores huius do­
cumenti fere concorditer referunt nominatim Chenu, Balthasar, Bouillard, De Lubac et
Daniélou. De qua re disserit A. A. E. Romero, «Rcpercusiôn que ha tenido la enciclica

18. 2. QUAESTIO DE CONVENIENTIA AC NECESSITATE THEO­

supposita iam eius possibilitate, in controversiam vertitur
a quibusdam inter catholicos (ut taceamus de Protestantibus, Mo­
dernisas et supradictis fautoribus theologiae modernae, qui ulterius
ipsam possibilitatem negant); idque ex triplici fundamento exagge­
rati mysticismi, vel practicismi, vel intellectualismi.

LOGIAE,

Ex fundamento mystico, theologia ab eis incusatur quod non sit apta
ad pietatem et contemplationem fovendam (ita Michael Molinos, cuius sen­
tentia damnata est ab Ecclesia,1 et aliqui auctores spirituales, etiam bonae
notae). Ex fundamento practico. obicitur theologiam, saltem doctrinalem, esse
inutilem aut minus aptam ad fovendam vitam christianam (secus ac praticas
disciplinas, ut moralem, mysticam et ius canonicum, quorum proinde studio
potius incumbendum est); vel ad efficacem praedicationem (ita doctores kerygmatici, de quibus supra); ve! ad modernam apologeticam, quae sit accommo­
data modernae mentalitati; vel ad ipsam rectam intelligentiam veritatum reve­
latarum, quae exigit potius studium positivae theologiae (ita plures moderni
doctores, huius theologiae merita exaggerantes, in despectum ac detrimen­
tum theologiae doctrinalis). Ex fundamento intellectualistico, speciose obici­
tur quod theologia in suis conclusionibus, non servat homogeneitatem cum
veritate revelata, quia ei commiscet inferius elementum rationale, sive prin­
cipia rationis, quibus mediantibus deducit suas conclusiones, trahens verita­
tem revelatam ab ordine supernatural! ad inferiorem ordinem naturalem, iuxta illud: «Peiorem sequitur semper conclusio partem»; cum igitur sit heterogenea a revelatione, nihil confert ad hanc intelligendam, et est merus
scientificus lusus, aptus tantummodo ad satisfaciendam intellectualem cu­
riositatem.

19. Nihilominus, magna theologiae utilitas, imo necessitas,
apparet ex triplici capite, seu ex parte naturalis inclinationis, ex
parte fidei sive revelationis, et ex parte ipsius rationis sive philoso­
phicae disciplinae.
Primo enim, theologia, seu generaliter discursivus processus ra­
tionis circa revelationem, correspondet physicae ipsi necessitati hu­
manae mentis. Est enim connaturale homini inquirere ac ratiocinari
de aliquo obiecto quod mente possidet et ex notis principiis conclu’Humani Generis’ y comentarios que ha suscitado», XI semana espaiiola dc leologta
(Madrid 1952) 151-158. Ceterum aliqua opera, ab illis doctoribus edita, iam antea a
S. Officio relata sunt in Indicem, ut notatum est supra, scilicet opera Charlier, Chenu,
Koepgen, et opus Der Katholizismus.
1 Prop. 64: «Theologus minorem dispositionem habet quam homo rudis ad sta­
tum contemplativi: primo, quia non habet fidem adeo puram; secundo, quia non est
adeo humilis; tertio, quia non adeo curat propriam salutem; quarto, quia caput refertum
habet phantasmatibus, speciebus, opinionibus et speculationibus, et non potest in eum
ingredi verum lumen» (Denz. 2264).

sioncs deducere; sicut ergo ex principiis naturali lumine notis connaturaliter gignitur scientia philosophica, ita ex principiis notis per
revelationem connaturaliter gignitur et evolvitur scientia theolo­
gica.1
Secundo, theologia exigitur ab ipsa fide; nam, ut ait Augustinus,
per «hanc scientiam... fides saluberrima... gignitur, nutritur, defen­
ditur, roboratur» (De Trinitate 14. 1, ML 42. 1037). Per theolo­
giam fides gignitur in paganis «per modum exterioris persuasionis»
(2-2, q. 6, a. 1, ad 1) veluti per fidei praeambulum. Per eam fides
nutritur in christianis, per clariorem ac profundiorem intelligentiam
mysteriorum, secundum eorum connexionem ad invicem et harmoni­
cam concordantiam cum ipsis naturalibus veritatibus. Per eandem
fides defenditur, tum contra exteriores adversarios, qui propterea
theologicae scientiae infensissimi esse solent, utpote quae eorum
cavillationes et sophismata facile retundit, tum contra interiora deleteria elementa, cum absque solida scientia facile quis declinet in
superficialitatem, sentimentalismum et arbitrarias conceptiones, si­
ve in interpretatione Scripturae, sive in praedicatione et directione
animarum. Fides tandem per theologiam roboratur, tum interius ob
duplicatum lumen rationis, quo evadit «rationabile obsequium»,
tum exterius per incrementum sui obiecti, nam per opus et laborem
theologorum praeparantur normaliter ipsae ecclesiastici Magisterii
definitiones.
Tertio, per theologiam perficitur ipsa philosophia, praecipue in
suis excelsioribus partibus quae theodicea et ethica nuncupantur,
quemadmodum per gratiam perficitur natura et per revelationem
ratio. Id patet tum ex eo quod theologia est suprema sapientia in
ordine humanarum scientiarum, ceteras omnes ad apicem reducens,
eas ad suum servitium appellans, et in earum negotiis facile sese
immiscens;2 tum quia ipsa procedit ex revelatione, ac ideo parti­
cipat eiusdem morali necessitati ad hoc ut humanus intellectus pos­
sit convenienter pervenire ad rectam cognitionem eorum quae per
1 Ipsa Scriptura, non solum nobis tradit veritates credendas per modum asserti,
sed frequenter etiam utitur discursu rationis ad eas illustrandas vel ad unam ex altera
inferendam. Ita Christus, ex verbis Ps. 109. 1 («Dixit Dominus Domino meo») infert
suam divinitatem (Mat. 22. 45) et ex textu Gcn. 2. 24 («Quamobrem relinquet homo...»)
infert matrimonii indissolubilitatem (Mat. 19. 6). S. Paulus ex resurrectione Christi, qui
est caput, infert resurrectionem membrorum seu fidelium (1 Cor. 15. 20).
2 Pascal, Entretiens avec M. de Saci (circa finem) apte scribit: «Il est difficile
de n’y pas entrer [dans la théologie], quelque vérité qu’on traite, parce quelle est le
centre de toutes les vérités».

ipsam naturalem rationem de Deo investigari possunt: nam absque
revelatione «veritas de Deo per rationem investigata, a paucis et
per longum tempus, et cum admixtione multorum errorum homini
proveniret; a cuius tamen veritatis cognitione dependet tota homi­
nis salus, quae in Deo est».12
Quae dicta sunt de theologia in genere, prout est discursivus
processus rationis circa revelationem, valent etiam, proportione ser­
vata et in minori gradu necessitatis et utilitatis, de theologia scho­
lastica" in specie, prout cum accuratiori methodo ac scientifica
ratione traditur in scholis catholicis inde a media aetate, et in par­
ticulari de theologia thomistica. Quamvis enim ipsa non sit praeci­
pue necessaria ad supradictos fines, ut patet ex tardiori eius usu
eiusque absentia apud Patres, tamen valde utilis est, ut patet ex
ipso eius constanti usu inde a media aetate, «invigilante sacro Ma­
gisterio, nec sine S. Spiritus lumine et ductu»,34 et quoad scien­
tiam thomisticam, ex constantissima praeferentiae approbatione, ab
eodem Magisterio ei elargita/
20. Quod autem superius (n. 18) contra utilitatem ac necessitatem theo­
logiae obiciuntur ex utroque fundamento mystico et practico, satis levia sunt
1 1 p., q. 1. a. 1; cf. q. 2, a. 3, ad 1; 2-2, q. 1, a. 5, ad 3; q. 2, a. 4; C-Gent.
1. 4. Id luculenter apparet praecipue ex modo quo S. Thomas, in secunda parte Summae
Theologicae (morali theologia) et in prima parte, ubi loquitur de Deo secundum suam
essentiam (De Deo Uno), perficit elementa naturalis ethicae et theodiceae, tradita ab ipso
principe philosophorum, Aristotele.
De influxu fidei et theologiae in philosophiam confer tum infra dicenda (n. 64-66),
tum quae fusius exponit Ch. Journet, Introduction à la théologie (Paris 1947) 261-306.
2C. B. MONSEGU, «Como se va del menosprecio de la escolâstica al relativismo
dogmatico en algunos teôlogos», XI semana espaüola de teologia (Madrid 1952) 219-253.
—M. Nicolau, «Modemidad y Escolâstica», Estudios eclesiâsticos XXIX (1955) 13-36.—
F. Cubells, «La funciôn normativa de la teologia», Revista espaüola de teologia XVI
(1956) 341-357.
3Encyclica «Humani Generis»: «Quapropter neglegere, vel reicere, vel suo
valore privare tot ac tanta, quae pluries saeculari labore a viris non communis ingenii
ac sanctitatis, invigilante sacro Magisterio, nec sine Sancti Spiritus lumine et ductu, ad
accuratius in dies fidei veritates exprimendas mente concepta, expressa ac perpolita sunt,
ut eorundem in locum conjecturales notiones sufficiantur ac quaedam fluxae ac vagae
novae philosophiae dictiones, quae ut flos agri hodie sunt et cras decident, non modo
Mil
summa est imprudentia, verum etiam ipsum dogma
facit quasi arundinem vento agita­
tam» (AAS XLII (19501 567).
4Encyclica «Humani Generis»: «Quae si bene perspecta fuerint, facile patebit
cur Ecclesia exigat ut futuri sacerdotes philosophicis disciplinis instruantur 'ad angelici
Doctoris rationem, doctrinam et principia’ [Codex I. C., can. 1366], quandoquidem
plurium saeculorum experientia probe noscit Aquinatis methodum ac rationem sive in
tyronibus erudiendis, sive in absconditis veritatibus pervestigandis, singulari praestantia
eminere; ipsius autem doctrinam cum divina ’revelatione’ quasi quodam concentu conso­
nare atque ad fidei fundamenta in tuto collocanda efficacissimam esse, necnon ad sanos,
progressionis fructus utiliter et secure colligendos» (ibid. 57Ï).

ut necesse sit in eis immorari. Si enim per theologiam «fides gignitur, nutri­
tur, defenditur, roboratur», ea nempe fides ex qua procedit et in qua radi­
catur omnis pietas ac contemplatio, omnis praxis vitae christianae, omnis
efficax praedicatio, omnis religionis defensio, omnis recta cognitio revelato­
rum, quomodo his omnibus potest theologia nocere aut minus apta esse,
quin potius, una cum ipsa fide, ad haec omnia fovenda ordinetur? Innegabiles
autem defectus vel abusus, qui in theologiam irrepserunt, nominatim quoad
antiquatam quorundam conceptuum expressionem vel dictionem, quoad exag­
geratum dialecticismum ac logicismum, quoad cumulum inutilium quaestio­
num, quoad diminutionem pietatis ac simplicitatis fidei,1 non proveniunt
per se ex ipsa theologia, sed per accidens ex eius conditione in humano ac
fragili subiecto, sicut accidit etiam aliis profanisque scientiis. Unde defectus
pro posse corrigendi et abusus resecandi, non vero ipsa scientia abicienda aut
contemnenda.2

21. Magis speciosa est obiectio deducta ex fundamento intellectualistico, scilicet de heterogeneitate theologiae relate ad fidem, qua quidem videtur
ipsa eius utilitas evacuari. Cui respondetur negando assertum et ostendendo
quomodo theologia, non obstante discursu naturalis rationis, qui ei i Illi· iscetur et ratione cuius est ac manet scientificus habitus naturalis, naturaliter
acquisitus (cf. infra, n. 47), est iugiter homogenea cum ipsa fide, seu cum
principiis revelatis, ex quibus procedit. Et id quidem facile patet quoad
theologicum discursum sive ratiocinium mere expositorium, quo nempe nihil
novi concluditur sed merus sensus ipsorum principiorum per discursum pan­
ditur. Satis facile etiam id patet quoad ratiocinium vere illativum, quo tamen
deducitur alia veritas, et ipsa aliunde revelata: haec enim est homogenea,
saltem sub ratione revelati, cum principio revelato ex quo deducitur.
Quod autem attinet tum ipsum illativum ratiocinium, quatenus praefata
veritas, etsi aliunde revelata, attingitur a theologia sub ratione conclusionis
ac ideo ut fructus rationis discursivae, tum et a fortiori aliud ratiocinium
illativum, quo deducitur aliquid sub utraque ratione vere novi, seu non
aliunde revelati, homogeneitas huiusmodi theologicarum conclusionum cum
ipsa revelatione ostenditur ex eo quod non aequa ratione revelatio et ratio se
1 Aliquos ex his defectibus indigitant, inter ipsos magnae auctoritatis scholasti­
cos, S. Thomas, Opusc. In librum Boethii De Trinitate, q. 2, a. 1, et Melchior Cano,
De locis theologicis, 1. 9, c. 1.
2 Ad rem Encyclica «Humani Generis»: «Nemo sane est qui non videat huiusmodi notionum vocabula, cum in scholis tum ab ipsius Ecclesiae Magisterio adhibita,
perfici ac perpoliri posse, ac notum praeterea est Ecclesiam in iisdem vocibus adhibendis
non semper constantem fuisse» (AAS XLII [1950] 566; cf. Denz. 3883).
«Etiam in... essentialibus quaestionibus, philosophiam [qua theologia utitur] qui­
dem aptiore ac ditiore veste induere licet, efficacioribus dictionibus communire, quibus­
dam scholarum adminiculis minus aptis exuere, sanis quoque quibusdam elementis pro­
gredientis humanae lucubrationis caute lucupletare; nunquam tamen eam subvertere fas
est, vel falsis principiis contaminare vel quasi magnum quidem, sed obsoletum existimare
monumentum. Non enim veritas omnisque eius philosophica declaratio in dies mutari
possunt, cum potissimum agatur de principiis humanae mentis per se notis, vel de sen­
'Hll divinae ’revelationis’ consensu ac
tentiis illis, quae tum saeculorum sapientia, tum etiam
fulcimine innituntur» (ibid. 572; cf. Denz. 3893).

habent in theologico discursu ac ratiocinio, sed revelatio se habet ut lumen
et causa principalis, ratio vero ut lumen et causa instrumentalis: effectus
autem assimilatur non instrumento sed principali agenti, nec ideo valet hic
philosophicum axioma: «Peiorem sequitur semper conclusio partem». Fides
quippe quaerens intellectum, qualiter describitur theologia, utitur ratione
discursiva ad exerendam suam ipsius virtualitatem quemadmodum mulier
parturiens utitur obstetrice ad extrahendum fetum, similem sibi; opus ratio­
nis discursivae elevatur a fide tanquam instrumentum suae virtualis intelligibilitatis, quo opere peracto, instrumentum ipsum abicitur ac negligitur;
effectus enim obtentus pertinet ad fidem et revelationem, quamvis tantum
virtualiter seu ut legitima ac homogenea eius proles. Si igitur conclusio theo­
logica consideratur formaliter ut actus, seu in fieri et prout est discursus
(vel quod ad idem redit, si veritas deducta consideratur formaliter ut deduc­
ta), sic est homogenea non revelationi sed rationi, quoniam fides non ratio­
cinatur sed intuitive assentit; si vero consideratur formaliter ut veritas, seu
in facto esse et ut res per discursum obtenta (veritas deducta,non ut deducta,
sed ut veritas), sic est homogenea non rationi sed revelationi, quoniam est
quaedam veritas in eius visceribus virtualiter contenta.1

22.

QUAESTIO III.

DE HISTORIA THEOLOGIAE

Haec historia congruenter dividi potest in tres periodos, anti­
quam scilicet (saec. 1-11), mediaevalem (saec. 12-16, seu usque ad
Cone. Trid.) et modernam (saec. 16-20), in quibus, attentis tum
obiecto de quo tractatur tum methodo quae adhibetur, apparet si­
mul diversitas et successivus progressus scientiae sacrae. Nam in
prima periodo considerantur potius principia theologiae, et quidem
methodo expositoria; in altera, considerantur potius conclusiones
ex principiis, et quidem methodo systematica; in tertia, fit conatus
proportionatam rationem habendi utriusque obiecti, et methodo systematicae adiungendi, non quidem restauratam methodum expositoriam, sed scientificam methodum positivam.2
1 Cf. A. Gardeil, Le donné révélé et la théologie (éd. 2, Paris. 1932) 232-244.
2 Nondum edita est completa ac methodica monographia de historia theologiae,
sed tantum prodierunt opera partialia, praecipue de aetate patristica, aut opera potius
modo historico confecta, aut generalia lineamenta totius historiae theologiae per modum
introductionis in theologiam. Praecipua elementa inveniri possunt apud sequentes aucto­
res, qui utiliter inter alios consuluntur.
Allevi, L„ Disegno di storia della teologia catlolica, Torino 1939.
Bilz. J„ Einfiihrung in die Théologie (Freiburg 1935), 95 sqq.
Cayre, F, Patrologie et histoire de la théologie, 5 voll. (Paris 1950-55).
Congar, M.-J., «Théologie», Dictionnaire de théologie catholique X-l (Paris, 1946),
346-447.
Grabmann, M., Die Geschichte der katholischen Théologie, Freiburg i. Br. 1933
(exstant versiones italica et hispanica).
Rabeau, J., Introduction à l’étude de la théologie (Paris 1926) 329 sqq.
Scheeben, M. J., Dogmatik I, nn. 1027-1115.
Stolz, A., Introductio in Sacram Theologiam (Friburgi i. Br. 1941) 76-90.

23. i. periodus AiMTiQUA (saec, 1-11), quae subdividitur in
patristicam (saec. 1-8) et subpatristicam (saec. 9-11), exhibet tanquam principale obiectum, quod theologice sive discursive conside­
ratur, ipsa principia theologiae, seu veritates revelatas prout conti­
nentur in fontibus, secundum carum connexionem ad invicem et im­
mediatas earum virtualitates, sive conclusiones, quin ulterius huiusmodi conclusiones extendantur ope profundarum philosophicarum
notionum ac principiorum. Methodus vero, quae consequenter adhi­
betur, est praevalenter expositoria (non dicimus: positiva, ob huius
verbi ambiguitatem) nec systematica, seu sese limitat ad expositio­
nem ipsius textus revelationis, quin conetur inventa huiusmodi discursivae, ac ideo vere theologicae, expositionis, simul colligere et
ordinare secundum philosophica principia et scientificam ratio­
nem.12 Huiusmodi est indoles theologiae patristicae, seu usque ad
Damascenum (t ante 754), et eadem substantialiter manet in sub­
sequent! aetate usque ad saec. 11, quamvis circa finem huius periodi
incipiat sese evolvere, gradatim locum cedens novae indoli theolo­
giae mediaevalis, ut apparet praecipue in opere S. Anselmi (f 1109).
1« aetate patristica: (saec. 1-8, usque ad Damascenum, f ante
754), praefata obiecti ac methodi tractatio prosequitur successi­
ve triplicem praecipue finem et exigentiam. Primo scilicet, fi­
nem institutorium, apud Patres nempe apostolicos saec. 1-2, ut
Clementem Romanum, Ignatium Antiochenum, Polycarpum, Pseudo-Barnabam, et Hermam, qui in suo Pastore prima lineamenta
theologiae moralis tradidit. Subinde (eodem saec. 2) prosequitur
finem apologeticum, defensionem nempe verae religionis, sive con­
tra paganos (Aristides, lustinus, Athenagoras, Tatianus, Theophi­
lus, Minucius Felix) sive contra primos haereticos seu Gnosticos
(Irenaeus, Tertullianus). Tandem (inde ab initio saec. 3) prosequi­
tur etiam finem scientificum, idque tum ob contactum cum philoso­
phia pagana (gnostica et praesertim neoplatonica), qui provocavit
primam elaborationem philosophiae christianae ac primam commix­
tionem philosophiae cum revelatione, tum ob necessitatem refutan­
di maiores haereses trinitarias et christologicas quae in ea aetate
floruerunt. In hac progredienti scientifica elaboratione, duo veluti
1 Quicumque autem expositionis ordo in operibus huius periodi invenitur, talis
est, qualis exigitur ab ipsa obiecti ratione, nec unquam induit systematicam formam.
2Cf. J.-J. De Santo-Tomas, «De la théologie patristique à la théologie scolas­
tique», Revue thomiste LVIII (1958), 709-733, et J .-F. Bonnefoy, «Origène théoricien
de la méthode théologique», Mélanges Cavallera (Paris 1948), 87-145.

fundatores indigitandi sunt et duae inde theologiae distinctae indo­
lis, scilicet Origenes (t 254-255) et Tertullianus (|222-223), quo­
rum primus theologiae orientalis, alter theologiae occidentalis, pa­
ter dici potest.

J

24. Theologia orientalis primitus evolvi coepit in contactu Patrum
cum philosophia tum gnostica tum neoplatonica in schola alexandrina, in
qua floruerunt saec. 3 Clemens Alexandrinus et Origenes, qui in suo opere
De principiis praebet theologicam quamdam summam, utens ipsa philosophia
neoplatonica in servitium revelationis; subinde, saec. 4-5, theologia proficit
in eadem schola in ipsius lucta contra haereses Arianismi et Nestorianismi
sub episcopis alexandrinis Athanasio (t 373) et Cyrillo (t 444). Eodem tem­
pore floruit in Oriente alia celebris schola, scilicet antiochena, opposita qui­
dem scholae alexandrinae quod attinet modum interpretandi Scripturas, sed
sub illius praevalenti influxu quantum ad modum explicandi et defendendi
contra haereticos veritates revelatas; ex ea prodierunt, aut certe cum ipsa
connectuntur, plures magni scriptores saec. 4-5, ut tres cappadoces, Basilius,
Gregorius Nyssenus et Gregorius Nazianzenus, necnon Chrysostomus, Theo­
dorus Mopsuestenus et Theodoretus; ex ea etiam prodierunt supradictae hae­
reses Apollinarismi, Monophysismi et Monothelismi; in quarum haeresum
alterna impugnatione utraque schola theologice profecit, ut videre est in pluri­
bus Patrum operibus de Trinitate, Divinitate Verbi et Incarnatione.
Ad terminum antiquae et patristicae theologiae orientalis duo doctores
notandi sunt, Pseudo-Dionysius Areopagita (scripsit circa finem saec. 5), qui
in suis operibus (Corpore Dionysiano) De Divinis Nominibus, De Mystica
Theologia, De Coelesti Hierarchia, De Ecclesiastica Hierarchia (quae magnum
influxum habuerunt in theologiam scholasticam) assumpsit ac in terminis
christianis theologice elaboravit philosophiam neoplatonicam, quam didicerat
a suo magistro Proclo, et loannes Damascenus (f 749 ultimus ex Patribus
graecis), qui in compendium redigens doctrinam praecedentium Patrum graecorum, in sui magni operis Fons scientiae prima parte, seu Dialectica, ponit
quamdam introductionem philosophicam, sequens vestigia Aristotelis et Porphyrii, in secunda vero, De haeresibus, offert quandam veluti theologicam
introductionem, et in tertia De Fide Ortodoxa exponit ipsam materiam theo­
logicam de Deo, creatione, Incarnatione et sacramentis; ratione suae metho­
dus, hic Pater dici solet, cum quadam emphasi, fundator theologiae scholas­
ticae.1
Theologia occidentalis, quae coepit efformari circa finem saec. 2 in opere
Tertulliani, lentiori pede progressa est, ob defectum vel minorem repercussio­
nem supradictarum magnarum haeresum in Occidente, ac diversam habuit
indolem, practicam scilicet, iuridicam, dialecticam et psychologicam, iuxta
indolem romanae mentis ac culturae; nec multum de hac indole mutavit
cum saec. 4 venit in contactu cum ipsa cultura et speculatione graeca, opera
1 Quoad influxum theologiae Patrum graecorum in theologiam latinam medii
aevi, confer M.-D. Chenu, «Le dernier avatar de la théologie orientale en Occident au
xiiic. siècle», Mélanges Auguste Pelzer (Louvain 1947) 159-181.

praesertim Hilarii, Ambrosii, Hieronymi et Rufini. Ipse Augustinus, etsi phi­
losophiam platonicam ut instrumentum suae theologiae adoptaverit, eandem
romanam culturalem indolem retinuit, quae diversum characterem praebet
Patribus latinis relate ad graecos, in sua visione ac interpretatione mysterio­
rum fidei, ut praecipue apparet in variis thesibus de Trinitate et Incarnatione.
Praecipui Patres latini sunt quos nuper nominavimus, inter quos theologico
acumine facile eminet idem Augustinus (354-430), qui imo utrorumque orien­
talium et occidentalium Patrum theologicas expositiones ad apicem deduxit,
ita ut non immerito vocari possit pater theologiae: ex ipso enim theologi
medii aevi medullam suae speculationis emunxerunt. Praecipua eius opera
theologica sunt: De Trinitate, De Civitate Dei et De Vera Religione (opus
apologeticum); duo summaria doctrinae christianae, scilicet Enchiridion et
Doctrina Christiana, referunt tantum quaestiones morales; opera pariter con­
troversialia contra Manichaeismum, Donatismum et Pelagianismum, habent
pro obiecto problemata ecclesiologica et anthropologica, de Ecclesia scilicet et
de gratia; attamen, tum in his tum in aliis quampluribus scriptis, elementa
scientiae theologicae et altissimae speculationis, lata manu ubique diffusa in­
veniuntur.1 Posteriores Patres, ut Prosper Aquitanus, Cassianus et Ful­
gentius, nihil peculiare praebent, quod in ipso Augustino non fundetur. Vin­
cent itis tamen Lerinensis (saec. 5) in suo opere Commonitorium notum prin­
cipium protulit, in quo fundatur argumentum ex traditione pro stabiliendis
catholis veritatibus.2
Hanc patristicam aetatem latinam claudit Isidorus Hispalensis (t 636),3
qui in variis operibus diversae indolis theologicam doctrinam praecedentium
Patrum, praesertim Augustini, colligit, scilicet in primo libro operis Senten­
tiae, in septimo et octavo operis Etymologiae, in secundo operis Differentiae,
in operibus De ordine creaturarum et De fide catholica contra ludaeos.

25. In aetate subpatristica (saec. 9-11) scientia theologica re­
lativum quendam occasum passa est, ratione duritiei temporis et
una cum ipsa generali cultura. Et quidem theologia orientalis, ob
subsequens schisma quo discessit a fonte Magisterii, quadam steri­
litatis labe affecta est et adhuc afficitur, quamvis subinde, ex partia­
li etiam influxu ipsius posterioris theologiae latinae, aliquam vita­
litatem assumpserit et sua fata atque evolutionem habuerit, de qua
1 Cf. J. Fr. Bonnefoy, «Le docteur chrétien selon saint Augustin», Reuista
espaûola de teologia XIII (1953) 25-54, et J. Cayre, «Théologie, sagesse et contempla­
tion dans le ’De Trinitate’», Année théologique augustinienne XIII (1953) 366-369.
2 Common. 2: «In ipsa item catholica ecclesia magnopere curandum est ut id
teneamus, quod ubique, quod semper, quod ab omnibus creditum est» (ML 50. 639).
3 Beda (t 735), qui a quibusdam ut claudens aetatem patristicam refertur, nihil
peculiare contulit in re nostra. Opus Aliquot quaestionum liher referri solet inter spuria.
Ex 15 quaestionibus, quae ibi tractantur, nonnisi octo priores, quae agunt de Scriptura,
sunt fortasse genuinae; ceterae vero, in quibus praecise referuntur materiae theologicae^
sunt certo spuriae.

nobis non vacat inquirere, cum non sit vera et catholica theologia.1
Theologia autem occidentalis pauca opera nec valde originalia
exhibuit, praesertim Alcuini (saec. 8), Paschasii Radberti, Ratramni
et loannis Scoti Eriugenae (saec. 9); hic postremus doctor vertit in
latinam linguam opera Pseudo-Dionysii Areopagitae et in suo opere
De divisione naturae, in quo colligit totum theologicum scibile de
Deo et de creaturis, attentavit audacem quandam speculativam syn­
thesini, fundatam in philosophia platonica, quae, utut pluribus erro­
ribus admixta, constituit primum tentamen introducendi scientificam speculationem in theologiam. Ad terminum tamen huius aetatis
floruit Anselmus Cantuariensis (1034-1109), qui, praecipue in suis
operibus Monologion (de essentia Dei et Trinitate), Proslogion (cui
pro titulo imposuerat famosum lemma: «Fides quaerens intellec­
tum»; agitur de existentia Dei et attributis divinis et affertur notum
argumentum a priori de existentia Dei) et Cur Deus homo, aperuit
novam methodum theologicae speculationis, scientiam divellens a
mera transmissione sententiarum Patrum, dialecticam rationem in
eam introducens, ac viam sternens theologiae scholasticae, ita ut
eius pater appellaretur.

(saec. 12-16, seu usque ad
Cone. Trid.) exhibet tanquam principale ohiectum theologiae, non
amplius ipsa principia revelata, tam secundum se quam secundum
eorum immediatam virtualitatem sive conclusionem (ut in praece­
denti periodo), sed ipsas conclusiones, et quidem secundum integralem earum processum ex principiis, prout extenditur ope profundio­
rum philosophicarum notionum ac principiorum. Methodus autem
est non amplius mere discursiva expositio sacri textus, seu fontium
Scripturae et traditionis (sicut in praecedenti periodo), sed syste­
matica et scientifica ordinatio omnium eorum quae discursiva ratio
invenit circa revelationem, ope iterum philosophicarum notionum
ac principiorum. Haec periodus potest dividi in scholasticam (saec.
12-13) et subscholasticam (saec. 14-16, seu usque ad Cone. Trid.).
26. 2. PERIODUS MEDiAEVALis

1 Eam exponit M. Jugie, passim in suo ampliori opere Theologia dogmatica
Christianorum orientalium ab Ecclesia catholica dissidentium, I: Theologiae dogmaticae
Graeco-Russorum origo, historia, fontes, Parisiis 1926; II (Parisiis 1933) 5-27. Recentius
de comparatione inter theologias latinam et orientalem disseruit B. Schultze «Teologia
latina e teologia orientale», Problemi e orientamenti di teologia dommatica (Alilano 1957)
I 547-579.

27.
bi aetate scholastica' (saec. 12-13) theologia systema­
tica incipit praeformari pracipue in duplici schola Hugonis a S. Vic­
tore (t 1141 ) et Ahaelardi (t 1142), utraque originata ex antiquiori
schola Anselmi Laudunensis (t 1117; schola floruit 1120-1135).
Ex his scholis prodierunt in priori medietate saec. 12 varia opuscu­
la sub nomine «Sententiae»: Sententiae Anselmi, Sententiae Atrebatenses, Sententiae divinae paginae (omnes e schola Laudunensi),
Sententiae Floriacenses, Sententiae Parisienses, Sententiae Abaelardi vel Epitome theologiae christianae, auctore Magistro Hermanno
(omnes e schola Abaelardi), Summa Sententiarum (e schola Hugo­
nis a S. Victore); quibus viam paraverat opus Isidori Hispalensis
eiusdem tituli quaeque respiciunt unum vel aliud particulare sublec­
tum theologicum. Subinde etiam ampliora opera prodierunt sub
nomine «Sententiae», vel «Summae», quorum perfectissimum ac
completissimum exemplar sunt Libri Quatuor Sententiarum Petri
Lombardi (t 1160; Magister Sententiarum inde nuncupatus), clas­
sicum opus in scholis usque ad Cone. Trid., cum supplantatum fuit
a Summa Theologica S. Thomae.
Ut apparet praecipue ex hoc eodem opere, generalis methodus
est systematice colligere sententias Patrum et illis adicere speculati­
vam aliquam expositionem, eas dialectico modo simul componendo;
nondum tamen habetur vera ac proprie dicta systematica expositio,
sicut in subsequent! saeculo. Petrus Lombardus materiam dividit
generaliter in res (veritates) et signa (sacramenta), iuxta indicatio­
nem Augustini, eamque distribuit in quatuor libros: de personis
divinis, de creatione, de redemptione, de sacramentis. Etiam Abaelardus ante Petrum Lombardum sibi proposuerat edere magnam
quandam Summam Theologicam, tribus partibus constantem (de
fide eiusque mysteriis; de sacramentis et Incarnatione; de caritate
seu de morali), cuius tamen nonnisi primam partem absolvit sub
1 Praeter bibliographiam supra allatam (n. 22), confer:
Cavallera, F., «D’Anselme de Laon a Pierre Lombard», Bulletin de littérature
ecclésiastique XLI (i940) 40-54, 103-114.
Chenu, M.-D., La théologie comme science au xiiie siècle, éd. 3, Paris 1957.
Cloes, H., «La systématisation théologique pendant la première moitié du xiie
siècle», Ephemerides theologicae Lovanienses XXXIV (1958) 277-329.
Ghellinck, J. de, Le mouvement théologique du 12 siècle, Paris 1914 (éd. 2,
Bruges 1948).
Grabmann, M., Oie Geschichte der scholastischen Methode, 2 vol!., Freiburg i.
Br. 1909-1911.
Landgraf, A. M., Einführung in die Geschichte der theologischen Literatur der
Erühscholastik, Breslau 1948.

titulo Introductio ad theologiam (totius tamen operis summula tra­
ditur a suo discipulo Hermanno in supradicta Epitome theologiae
christianae). Ceterum, magnum meritum Abaelardi fuit quod pri­
mus introduxerit philosophiam Aristotelis in theologiam, commentans, in suo opere Dialectica, illius Categorias et Perihermeneias, et
in opere Glossulae librum Porphyrii Isagoge, et praeterea praefor­
maverit methodum ipsius disputationis scholasticae in suo opere
Sic et Non.
Saec. 13, quod est aevum theologiae scholasticae stricte dictae,
praefata tentamina systemationis ad apicem adducta sunt in Com­
mentariis super Sententias Petri Lombardi et in Summis Theologi­
cis quarum praecipui auctores sunt: Guilelmus Altissiodorensis
(t ca. 1231), Summa aurea; Alexander Halensis (f 1245; «doctor
irrefragabilis»), Glossa in quatuor libros Sententiarum; Pseudo-Alexander Halensis (circa medium saec.), Summa Theologica; Albertus
Magnus (t 1280; «doctor universalis»), Commentaria in Libros
Sententiarum; Bonaventura (t 1274; «doctor seraphicus»), Com­
mentaria in Libros Sententiarum; S. Thomas (t 1274; «doctor an­
gelicus», recentius «doctor communis»), Commentaria in Libros
Sententiarum, Summa Contra Gentiles et Summa Theologica.
In hac aetate efformatur verum et perfectum systema theologi­
cum, habens pro obiecto scientificam coordinationem conclusionum
ex principiis fidei, remissa explicatione principiorum revelatorum
ad specialia et separata commentaria in Sacram Scripturam. Metho­
dus est stricte philosophica et scholastica, adhibita in auxilium theo­
logicae argumentationis philosophia aristotelica (cui fideliter adhae­
serunt praecipue Albertus Magnus et S. Thomas) necnon abaelardiana forma disputandi per sic et non. Huiusmodi systematicam me­
thodum ad apicem perfectionis adduxit S. Thomas in ultimo suo
opere Summa Theologica.
28. In subsequent'; aetate subscholastica (saec. 14-16, seu us­
que ad Cone. Trid.) nihil vere novi habetur in methodo tractandi
theologiam, quae manet systematica, imo servilis, adamussim pre­
mens vestigia praefatorum doctorum aureae scholasticae; praeterea
aliquis occasus puritatis formae et conceptuum observatur, per mul­
tiplicationem particularium ac inutilium quaestionum et distinctio­
num, et per abusum dialecticarum cavillationum. In hac aetate peedetemptim efformantur tres distinctae scholae:

Schola augusliniana inspiratur principiis et methodis Sancti Augustini et
coniungitur cum schola Hugonis a S. Victore. Ad eam pertinent theologi
ex ordine Eremitarum S. Augustini (fundato a. 1256),1 quorum praecipui
vel notiores sunt Aegidius Romanus (de Columna, i 1316; «doctor fundatis­
simus» et discipulus ac defensor Sancti Thomae), cuius praecipua opera sunt
De ecclesiastica potestate et De regimine principum; lacobus Capocci de Vi­
terbo (t 1308; discipulus S. Thomae et Bonaventurae ac sequax praefati
Aegidii), cuius peculiare opus est De regimine christiano, primus tractatus
theologicus de Ecclesia; Thomas Argentinas (f 1357); Gregorius Ariminensis
(t 1358; «doctor authenticus» et «tortor infantium» ob suam rigoristicam
sententiam de sorte infantium sine Baptismate morientium), qui in suo
Commentario super Sententias Petri Lombardi declinavit in nominalismum
Guilelmi de Ockam franciscani (t ca. 1349).
Schola scotistica, quae floruit in ordine franciscano, remotam aliquam
connexionem habet cum Alexandro Halensi et Bonaventura, sed proxime ac
?roprie fundatur in doctrina loannis Duns Scoti (t 1308; «doctoris subtiis»), generaliter opposita doctrinae S. Thomae (quem tamen Scotus non
nominat).2 Scoti doctrina coalescit ex duplici elemento augustinismi (hinc
Scotus est praevalenter voluntarista) et cuiusdam peripatetismi sui generis;
quamvis Scotus proprium ac verum systema non construxerit, complexus
tamen eius conclusionum (praecipue expositarum in suo duplici oxoniensi et
parisiensi commentario in Sententias Petri Lombardi), quibus discrepat et
opponitur aliis doctoribus, praecipue S. Thomae, originem dedit suae scholae.
Ad quam pertinent: Petrus Aureolus (t ca. 1321; «doctor facundus»; praeci­
puus inter primos defensores doctrinae scotisticae); Franciscus de Mayronis
(t 1325), Gerardus Odonis (f post 1341), loannes de Bassolis (f 1347),
Petrus de Aquila (t 1348; «Scotellus» nuncupatus, ob suam magistro fide­
litatem) et Franciscus Lychetis (t 1516; qui commentarium in Scotum
exaravit).
Schola thomistica, quae floruit praecipue in ordine Dominicano ac dis­
tinguitur sua fidelitate doctrinae S. Thomae, numerosiora ac uberiora opera
produxit. Praecipui vel notiores doctores sunt:3 Rambertus de Primadizzi
(t 1308), defensor doctrinae Sancti Thomae contra priores impugnatores in
suo opere Apologeticum; loannes de Neapoli (t ca. 1336), praecipuus in
1 Ceterum, tum apud priores doctores franciscanos, ut Bonaventuram eiusque
discipulos, tum apud Scotum eiusque scholam, influxus eiusdem augustinismi satis pa­
tens est.
2 Scoto praeiverunt, in hac plus minusve explicita impugnatione doctrinae S. Tho­
mae, magister parisiensis Henricus Gandavensis (f 1293; «Doctor solemnis» nun­
cupatus) et tres praecipue doctores franciscani, discipuli Bonaventurae ac tendentiae augustinianae, scilicet Joannes Peckam (t 1292), Matthaeus de Aquasparta (f 1302) et Richardus de Mediavilla (f 1308). His subinde manus conseruit inter ipsos dominicanos
celeber Durandus a S. Porciano (f 1334) «doctor resolutissimus», qui ceteroquim infen­
sus fuit tum augustinismo tum aristotelismo, ac inde declinavit in plures singulares opi­
niones, a communibus placitis scholarum alienas.
3 Inter ipsos immediatos
sequaces S. Thomae memorandus est eius discipulus
Mill
et in cathedra parisiensi successor, Cardinalis Hannibaldus de Hannibaldis (f 1273), auc­
tor praeclari Commentarii in quatuor libros Sententiarum Petri Lombardi, quod olim
attribuebatur ipsi S. Thomae et inter cuius opera ut spurium merito refertur.

priori schola thomistica; Hervaeus Natalis (f 1323), qui impugnavit Duran­
dum a S. Porciano et adlaboravit canonization! S. Thomae; Petrus de Palude
(Paiudanus, Pierre de la Palu; t 1342; patriarcha hierosolymitanus), qui in
suo commentario in Sententias Petri Lombardi subtiliter doctrinam S. Tho­
mae exposuit; loannes Capreolus (f 1444), «princeps thomistarum» nuncu­
patus tum ob efficacissimam suam defensionem doctrinae S. Thomae praeci­
pue contra Scotum, Durandum et Aureolum, tum ob puriorem ac praecisio­
rem illius doctrinae interpretationem, a qua exclusit quasdam aliorum tho­
mistarum opiniones, quamque exhibet ad modum commentarii in Sententias
Petri Lombardi in suo opere Defensiones Theologiae Divi Thomae Aquina­
tis; S. Antoninus, archiepiscopus florentinus (t 1459), qui scripsit Summam
theologiae moralis, magni valoris; Ferrariensis (Francisais Silvester, f 1528),
qui exaravit profundum commentarium in Summam Contra Gentiles S. Tho­
mae, relatum in editione leonina operum omnium Sancti Doctoris; Caietanus
(Thomas de Vio; T 1534), «dux thomistarum» nuncupatus, qui primus ape­
ruit seriem commentatorum ipsius Summae Theologicae S. Thomae et, tam
ut theologus (in praefato commentario, quod Leo XIII pariter adiecit editio­
ni operum S. Thomae) quam ut philosophus (commentaria in opera Aristo­
telis, opuscula De ente et essentia, De nominum analogia), dici potest supre­
mum ingenium quod schola thomistica unquam produxit, quidquid sit de qui­
busdam peculiaribus opinionibus circa aliquas quaestiones inter ipsos thomistas controversas; Francisais de Victoria (1 1546), fundator scholae Salmaticensis dominicanae et floridae theologiae hispanicae saec. 16, auctor praeci­
pue Relictionum theologicarum et introductor Summae Theologiae S. Tho­
mae tanquam textus in scholis explicandi, loco sententiarum Petri Lombardi;
Dominicus Soto (f 1560), discipulus Victoriae et theologus tridentinus, cuius
praecipua opera sunt De natura et gratia, a Patribus tridentinis laudatum, et
Commentaria in quartum librum Sententiarum; Petrus Soto, (t 1563), secretarius et confessor imperatoris Caroli V, theologus tridentinus, qui plura
scripsit, praecipue de praxi ministeriali et de re apologetica contra Protes­
tantes; Melchior Cano (t 1560), discipulus Victoriae, eiusque successor in
cathedra Salmanticensi, episcopus insularum Canariarum, theologus tridenti­
nus, cui magnam famam merito praebuit praecipuum eius opus De locis theo­
logicis, immediata praeformatio sic dictae theologiae fundamentalis, a poste­
rioribus theologis excultae.

(saec. 16, seu a Cone. Trid., ad
saec. 20), ob ipsum impulsum quem Concilium contulit ecclesiasti­
cis disciplinis, ostendit quandam theologiae resurgentiam ac reno­
vationem.
In hac periodo fit increscens conatus proportionatam rationem
habendi utriusque obiecti theologicae considerationis, seu tum prin­
cipiorum (ut fiebat in antiqua periodo) tum conclusionum integraliter ex revelatis principiis deductarum ope philosophicarum notionum
ac principiorum (ut fiebat in mediaeval! periodo), et simul refor­
mandi vel complendi methodum theologiae, non quidem per restau29. 3. PERIODUS moderna

rationem simplicioris methodi expositoriae, adhibitae in antiqua
periodo (id enim non esset progredi, sed regredi), sed per additio­
nem, methodo systematicae adhibitae in periodo mediaevali, scientificae methodi positivae.
Diximus «fit increscens conatus», nam difficilis hic labor, qui
tendit ad auspicatam perfectionem sacrae scientiae et ad synthesim theologiae patristicae et theologiae scholasticae, nonnisi lento
gradu processit nec adhuc nostris diebus, non obstante insistenti
plurium doctorum conatu ac desiderio, satisfacienti modo absolutus
est. Quod quidem aliquatenus patebit, breviter percurrendo vicissi­
tudines theologiae, tam doctrinalis quam positivae.
30. Theologia doctrinalis, quae per plura saecula adhuc pri­
matum tenuit, non paucis vicissitudinibus obviam ivit, quae possunt
reduci ad aliquam eius fractionem, tum quoad scholas theologicas,
tum quoad ipsas disciplinas, tum quoad modum eam exhibendi.
In scholis theologicis, nova schola exorta est in Societate lesu,
quae repraesentat quandam fractionem scholae thomisticae, eo quod
inclinationi praevalenter thomisticae, in oppositione nempe ad augustinismum et scotismum, addit quemdam theologicum eclecticismum, ratione cuius sese separat a puro thomismo in quibusdam
gravioribus quaestionibus, ut de praescientia divina, de praedesti­
natione et de gratia, quae fuerunt occasio diuturnarum nec prorsus
infructuosarum controversiarum; hinc pro antiquiori trinomio:
schola augustiniana, scotistica et thomistica, praevaluit trinomium:
schola scotistica, thomistica et suaresiana; quod quidem trinomium
adhuc subsistit, quamvis, sopitis vel remissis controversiis, theo­
logicus quidam irenismus nunc successerit, qui illis vocibus acrem
saporem originalem abstulit.
In schola scotistica floruerunt, praecipue sub aspectu dogmatico prout
distinguitur a morali: Michael Medina (f 1578), cuius opus De sacrorum
hominum continentia, in quo plura etiam dogmatice exponuntur, non ab om­
ni naevo immune est; Antonius Hyquaeus (f 1641), qui opus Scoti oxoniense commentariis exornavit; Card. Laurentius Brancati (t 1693), qui pariter
duos posteriores libros eiusdem operis commentatus est; Bartholomaeus Mastrius (t 1678), Disputationes theologicae in defensionem Scoti (praeterea edi­
dit duos cursus philosophiae et theologiae moralis); Claudius Frassen (f 1711),
Scotus academicus, sive cursus universae theologiae ad mentem Scoti, opus
praestans eruditione et claritate; Hieronymus de Montefortino (f c. 1728),
I. D. Scoti Summa Theologica, in qua exponitur tota doctrina Scoti, dispo­
sita iuxta processum S. Thomae, per partes, quaestiones et articulos; Thomas
a Charmes (f 1765), Theologia universa; inter recentiores, doctrinam Scoti

apte proposuit, exhibitis textu et commentario, Parthenius Minges, in opere
postumo duobus voluminibus constante, I. D. Scoti doctrina philosophica et
theologica.12

In schola thomistica eminuerunt: Bartholomaeus Medina (f 1581); Do­
minicus Banez (f 1604), discipulus Dominici So to et Melchioris Cano in
schola salmanticensi, peculiaris impugnator Molinae S. J. in controversia de
gratia, qui commentaria edidit in primam partem et in secundam secundae
Summae Theologicae; Petrus Ledesma (t 1615); loannes a S. Thoma
(t 1644), auctor Cursus philosophici et Cursus theologici, qui eminet in fi­
deli et clara expositione doctrinae S. Thomae, et inter maximos thomistas
(una nempe cum Capreolo, Ferrariensi et Caietano) numerandus est; I. B. Gonet (t 1681), Clypeus theologiae thomisticae; C. R. Billuart (t 1757), auctor
notissimce Summae S. Thomae hodiernis accademiarum moribus accommoda­
tae, quae exemplar ac fundamentum praebuit multis theologicis manualibus
modernis; inter recentiqres doctrinam thomisticam exposuerunt Zigliara,
Pcgiies, Buonpensiere, Hugon, Garrigou Lagrange, aliique multi. Ad eandem
thomisticam scholam pertinent plures scriptores tum ordinis Carmelitarum,
praecipue Salmanticenses, Cursus theologicus (editus a pluribus auctoribus
inter 1630 et 1701), extensum ac profundum opus, tum ordinis S. Benedicti,
ut tres doctores Salisburgenses, Augustinus Reding, Paulus Mezger (Theologia
thomistico-scholastica Salisburgensis} et J. Saenz de Aguirre (circa finem saec.
17); inter recentiores his accenseri debent Francisais Satolli, Laurentius Jans­
sens, O. S. B., A. H. M. Lépicier, O. S. M., G. Mattiussi, S. J. et saltem ex
parte Ludovicus Billot, S. J. (t 1931)?

9

In sic dicta schola suaresiana, latiori sensu accepta a nomine principalis
doctoris, praecipue floruerunt: Card. Francisais Toletus (t 1596), discipulus
Dominici Soto in universitate salmanticensi, qui introduxit thomismum in
Collegium Romanum et opus exaravit In Summam theologicam S. Thomae
enarratio; Ludovicus Molina (t 1600), qui per suum opus Concordia susci­
tavit famosam controversiam de auxiliis; Gregorius de Valentia (t 1603), qui
edidit praeclarum opus Commentarii theologici; Gabriel Vâsquez (t 1604),
scriptor valde originalis, acutus et criticus, adversarius Suaresii in pluribus,
fautor tamen Molinismi, qui edidit Commentaria in Summam Theologicam
S. Thomae; Francisais Suarez (t 1617), «doctor eximius» ab ipsis SS. Ponti­
ficibus nuncupatus, maximus theologus ac philosophus S. J., scriptor fecun­
dissimus sed in pluribus ecclecticus, fautor Molinae cuius tamen systema
reformavit per sic dictum Congruismum, qui fere totam materiam Summae
Theologicae S. Thomae exornavit, sub forma tum brevis commentarii tum
extensorum tractatuum (desunt tractatus de ordine, matrimonio et novissimis), inter quos praecipui ac magis originales sunt: De legibus
1 Quoad hanc et duas sequentes scholas omittimus generatim auctores omnino
recentes, utpote facile notos et aliunde nondum ad historiam pertinentes.
2 Hic magni ingenii doctor recessit a schola suaresiana, sequens in multis doctri­
nam theologicam et philosophicam S. Thomae, sed illi scholae consentit in magna con­
troversia de gratia, adoptans Molinismum.

(tractatus classicus) et De vir lut e et statu religionis;' S. Robertus Bellarminus (t 1621), doctor Ecclesiae, in re dogmatica parum originalis,
maximus vero in controversiis, defensor Molinae in controversia de auxiliis
sed fautor Congruismi Suaresii, qui scripsit notum opus De controversiis
christianae fidet adversus huius temporis haereticos; Leonardos Lessius
(t 1623), qui scripsit opus De gratia efficaci, in quo defendit purum Molinismum, et opus De perfectionibus moribusque divinis; Card. loannes de
Lugo (t 1660; distinguendus a fratre suo Francisco, cuius opera deperdita
sunt), praecipue in re morali et iuridica peritus, in re vero dogmatica magis
argutus et subtilis quam solidus, qui scripsit De iustitia et iure (opus classi­
cum), De Fide divina, De Incarnatione, De Eucharistia et Poenitentia; inter
multos reccntiores doctores S. I., qui ad hanc scholam accenseri debent, satis
sit nominare Perrone, Palmieri, Franzelin, C. Mazzella, Ch. Pesch et saltem
ex parte, Billot.12

31. Quod autem attinet ipsas disciplinas, theologia, quae
olim ad modum unius communiter tractabatur, scissa est in varias
distinctas scientias, ita ut plures scriptores potius «specialistae»,
ut aiunt, evaserint quam simpliciter ac complete theologi; quod
quidem praticae utilitati et amplitudini ac determinationi erudi­
tionis, non vero cognitionis profunditati et ipsi essentiali progressui
scientiae theologicae, contulit, ut patet ex ipso defectu magnorum
et universalium theologorum, quo magis appropinquamus ad nos­
tram aetatem. Inde ortum habuerunt distinctiones theologiae polemicae, historicae, dogmaticae, moralis, casuisticae, asceticae.
Quod attinet modum materiam exhibendi, consuetis commen­
tariis in opera magistrorum (ut in Petrum Lombardum, S. Thomam,
Scotum) successerunt independentes cursus theologici, subinde
tractatus (ut De Deo Uno, Trino, etc.) et tandem manualia pro
scholis. Notiores auctores huiusmodi manualium, quae vulgari coep­
ta sunt praecipue inde a medietate saeculi elapsi, sunt: Hurter,
Noggler, Tepe, Lottini, Pohle, Pesch, Tanquerey, Hervé, H. Maz­
zella, Sanda, Van Noort, Otten, Hugon, Mannes, Minges, Specht,
Schütz, Bartmann, Hermann, Diekamp, Stolz-Keller, Lercher (edi­
tio vetus et nova), Lahitton, Manzoni, Denis, Ferland, Larnicol,
Zubizarreta, Abârzuza, Baisi, Parente-Piolanti, Hispani patres S. I.,
Schmaus, Mors, Rahner, Calcagno-Bozzola-Greppi, Muldoon.

1 Scripsit etiam Disputationes metaphysicas, disputabilis valons, in quibus re­
cedit a quibusdam doctrinis S. Thomae, ut de reali distinctione inter essentiam et esse.
Idque est aliud caput acris controversiae inter thomistas et suaresianos.
2 Confer dicta superius, in nota.

32. Theologia autem positiva coepit primitus evolvi sub infuxu Humanismi et Protestantismi, qui provocabant ad solos fontes
revelationis. Inde ad hos fontes theologi praecipue recurrere de­
buerunt, ut immediate ex eis suas conclusiones deducerent. lam
Melchior Cano (t 1560) in suo opere De locis theologicis (exarato
fortasse sub influxu operis De inventione dialectica humanistae
Rodulphi Agricolae) huiusmodi theologiae fundamenta iecit. In
pluribus praeterea ex operibus dogmaticorum postridentinorum
maior apparet usus illius, ut patet praecipue ex Gregorio de Va­
lentia, Vasquesio et Suaresio. Immediati tamen eius fundatores
ac divulgatores fuerunt Dionysius Petavius S. J. (t 1652), in opere
Dogmata theologica (agit tantum de Deo Uno et Trino, creatione
et Incarnatione), loannes iMorinus, Orat, (f 1659), in duplici opere
Commentarius de disciplina in administratione sacramenti poeni­
tentiae et De sacris Ecclesiae ordinationibus, et Ludovicus Thomassinus, Orat, (t 1695) in opere Dogmata theologica (agit tantum de
Deo Uno et Incarnatione).
Subinde theologia positiva ingreditur magis ac magis in expo­
sitionem dogmaticorum, ut apparet verbi gratia apud augustinianos
Noris, Bellelli et Berti, dominicanum Natalem Alexandrum, oratorianum Juenin, doctores sorbonicos Witasse et Tournely, jesuitas
auctores Theologiae Wirceburgensis necnon Franzelin et Palmieri.
Praeterea, inde saltem a fine saec. 16, fit explicita ac verbalis dis­
tinctio theologiae in scholasticam et positivam, et utriusque dis­
crimen assignatur (ita apud Gregorium de Valentia, Petavium, Gonet, Berti, Annatum, Tournely, Billuart). In nostra aetate, sub im­
pulsu ipsorum documentorum Ecclesiae, haec theologia maiorem
in dies evolutionem ac determinationem acquirit, ac fervet opus
eam in harmonico ac congruenti aequilibrio componendi cum altera
ac doctrinali parte eiusdem sacrae scientiae.

tEam hic intelligimus modo generali ut directum studium fontium revelationis
et immediatum recursum ad ipsos. Ceterum, ut videbimus infra (n. 67-72), tum nomen
tum ac praecipue ipse conceptus huiusmodi theologiae, varias vicissitudines habuit nec
adhuc apud modernos suam determinationem accepit.

Ad hoc caput quatuor quaestiones referuntur, scilicet de scientifica definitione (atque obiecto) theologiae, qua inmediate deter­
minatur ipsa eius essentia; de proprietatibus, quae ex eius essentia
fluunt; de muneribus, quae iuxta essentiam et proprietates deter­
minantur; de propria methodo, quae ad ea omnia attemperatur.
33.

QUAESTIO I.
GIAE

DE SCIENTIFICA DEFINITIONE THEOLO­

Diximus supra (n. 4 et 7) theologiam esse, secundum definitio­
nem nominalem, sermonem de Deo, et, secundum definitionem
realem vulgarem, discursivum processum rationis circa revelatio11 p., q. 1, a. 2-8; In 1 Sent., prol., q. 1, a. 2-4; Opusc. In Boethium De Tri­
nitate, q. 2, a. 2; q. 5, a. 4; C. Gent. 2. 4; 2-2, q. 1, a. 1; Quodl. 4, a. 18. Confer com­
mentatores in 1 p., q. 1, a. 2-8, praecipue Caietanum et loannem a S. Thoma. De eadem
re agunt omnes introductiones in theologiam, relatae supra, in n. 2. Inter notiora vel
utiliora modernorum scripta, satis sit referre:
Alonso, I. M., «La teologia como ciencia», Revista espanola de teologia IV (1944)
611-634; V (1945) 3-38, 433-450, 529-560.
Asveld, P., «A propos de Saint Thomas et de la théologie comme science», Ephe­
merides theologicae Lovanienses XXXVII (1961) 450-461.
Blondiau, L., «Notio theologiae eiusque discrimen a fide. De divisione theologiae
in positivam et scholasticam», Collationes Namurcenses XXII (1928) 3-10, 113-118.
Bonnefoy, J.-B., «La théologie comme science et l’explication de la foi selon saint
Thomas d’Aquin», Ephemerides theologicae Lovanienses XIV (937 ) 421-446, 600-631;
XV (1938) 491-516.
Boyer, C., «Qu’est ce que la théologie. Réflexions sur une controverse», Gregorianum (1940) 255-266.
Browne, M., «De natura revelationis et de methodo theologiae», Problemi scelti
di teologia contemporanea (Romae 1954) 7-16.
Brum mer, A., «Das Wesen der Wissenschaft und seine Besonderung in Geistes-und
Naturwissenschaft», Scholastik XIII (1938) 490-520.
Camps, G. M., Bases de una metodologia teolôgica, Montserrat 1954.
Cavallera, F., «La théologie historique», Bulletin de littérature ecclésiastique
(1910) 426-434.—«La théologie positive», ibid. (1925) 20-42.
Charles, P., «La théologie dogmatique. Hier et aujourd’hui», Nouvelle revue
théologique LVI (1929) 800-817.
Charlier, L., Essai sur le problème théologique, Thuillies 1938.
Chenu, M. D., «Position de la théologie», Revue des sciences philosophiques et
théologiques XXIV (1935) 232-257.—La théologie comme science au xiii siecle, éd. 3,
Paris 1957.—La théologie est-elle une science?, Paris 1957.
Cirarda, J. M., «Funciôn de teologia positiva a la luz de la ’Humani generis’»,
XI semana espanola de teologia (Madrid 1952) 295-320.
Coconnter, M. Th., «Spéculative ou positive?», Revue thomiste X (1902) 629-653.
Colombo, C., «La metodologia e la sistemazione teologica», Problemi e orientamenti di teologia dommatica (Milano 1959) I 1-47.
Congar, M.-J., «Théologie», Dictionnaire de théologie catholique X-l (Paris 1946)
447-500.—La foi et la théologie, Paris 1962.
2

nem. Nunc assignanda est definitio scientifica, quae nempe determi­
net propriam naturam huiusmodi discursivi processus necnon eius
obiectum formale, ut ita theologia distinguatur tum ab opinione
circa revelata, quae est etiam discursivus processus, tum a fide, quae
est etiam actus rationis de revelatis, tum a theodicea, quae occupa­
tur circa aliqua obiecta quae traduntur etiam per revelationem.
Theologia igitur definitur: Scientia de Deo, sub lumine reve­
lationis.
Haec definitio, in qua scientia est genus, reliqua vero specifica
differentia, quaeque absque ulteriori determinatione assumitur
aequivalenter ab ipso S. Thomae (1 p., q. 1, a. 7 coli, cum a. 2), est
vere sufficiens ac completa, cum necessario implicet et aequivalen­
ter contineat etiam triplicem ulteriorem determinationem quae ex
parte obiecti explicitatur in duplici sequenti definitione, a moderDaffara. M., «La teologia come scienza nella Somma Teologica di S. Tommaso»,
Sapienza I (1948) 12-22.
Dalmau, I. M., «De theologia ut scientia notanda quaedam», Problemi scelti di
teologia contemporanea (Romae 1954) 87-94.
De MAN, Th., «Composantes de Ia théologie», Revue des sciences philosophiques
et théologiques XXVIII (1939) 386434.
Dumont, C., «La réflexion sur la méthode théologique», Nouvelle revue théologi­
que LXXXIII (1961) 1034-1050; LXXXIV (1962) 17-35.
Durst, B., «Zur theologischen Methode», Theologische Revue XXVI (1927) 297313.—-Cf. in Xenia thornistica II (Romae 1925) 541-581.
Gagnebet, R., «La nature de la théologie spéculative», Revue thomiste XLIV
(1938) 1-39, 213-255. 645-674.—«Un essai sur le problème théologique», ibid. XLV
(1939) 108-145.—«Le problème actuel de la théologie et la science aristotélicienne
d’après un ouvrage théologique» [agitur de opere Introductio in sacram theologiam, auc­
tore A. Stolz], Divus Thomas (Piacenza) XLVI (1943) 237-270.—«Dieu sujet de la
théologie selon saint Thomas d’Aquin», Problemi scelti di teologia contemporanea (Ro­
mae 1954) 41-55.
Garcia Rodriguez, A., «La teologia clâsica y las ùltimas tendendas en el con­
cepto de teologia», Cienda tomista LXXXVII (I960) 607-634.
Gardeil, A., «La place de saint Thomas d’Aquin dans la réforme des études théo­
logiques», Revue de l'institut Catholique VII (1902) 428-441.—«La réforme de la théo­
logie catholique», Revue thomiste XI (1903) 5-19, 197-215, 428457, 633-649; XII (1904)
48-76.—La notion du lieu théologique, Paris 1908.—Le donné révélé et la théologie
(Paris 1910; éd. 2, Juvisy 1932) 187-251; praecipuum eius opus, quod non parvum in­
fluxum habuit.
Grabmann, M., «Doctrina S. Thomae de natura theologiae speculativae», Divus
Thomas (Piacenza) VI (1898) 268-272, 293-296.—«De quaestione utrum theologia sit
scientia speculativa an practica a B. Alberto M. et S. Thoma Aquinate pertractata», Al­
berto Magno. Atti della Settimana Albertina (Roma 1931) 107-126; de eadem materia
scripsit in Rivista di filosofia neoscolastica (1934) et in collectione Thomistische Studien,
vol. 4 (1948).—«De theologia ut sdentia argumentativa secundum S. Albertum M. et
S. Thomam Aquinatem», Angelicum XIV (1937) 39-60.
Grandmaison, L., «Théologiens scolastiques et théologiens critiques», Etudes
LXXIV (1898) 2643.
Jacquin, M., «Questions de mots; histoire des dogmes, histoire des doctrines,
théologie positive», Revue des sciences philosophiques et théologiques I (1907) 99-104,
344-348.

nioribus doctoribus praelata: Scientia de Deo, secundum rationem
Deitatis, sub lumine revelationis, Scientia de Deo et de ceteris ad
Deum relatis, secundum rationem Deitatis, sub lumine revelationis
virtualis. Etenim, si scientia de Deo procedit sub lumine revelatio­
nis (aliter ac theodicea), nequit esse de Deo quomodocumque sed
secundum intimam rationem Deitatis, nam obiectum formale quo
(revelatio) necessario determinat ac distinguit obiectum formale
quod (Deum, ut Deum, seu Deitatem), cum, ut infra ostendetur
(n. 37), obiectum formale quo, seu lumen, nihil aliud sit quam
obiecti abstractio sive immaterialitas, et diversa immaterialitas
atque lux diversum obiectum manifestet. Pariter, cum dicitur
«Deus» includitur necessario quidquid est Dei, adeoque etiam
omnia quae ad Deum referuntur ut ad causam efficientem et fina­
lem, et cum dicitur «revelatio», haec in hoc casu nequit esse nisi
Journet, Ch., Introduction à la théologie (Paris 1947) 115-156.
Koesters, L., «Théologie ais Wissenschaft», Scholastik XIV (1939) 234-240.
Labourdette, M. M., «La théologie, intelligence de la foi», Revue thomiste XLVI
(1946) 5-44.— [et Nicolas, Μ. L], «L’analogie de la vérité et l’unité de la science
théologique», ibid. XLVII (1947) 417-466.
Lemonnyer, A., «Théologie positive et théologie historique», Revue du clergé fran­
çais XXXIV (1903) 5-18.—«Comment s’organise la théologie catholique?» ibid. XXXVI
(1905) 225-242.
Marcotte, E., «De Saint Thomas à nos manuels», Revue de ^Université d’Ottawa
XVI (1946) 154M74*.—La nature de la théologie d’après Melchior Cano, Ottawa 1949.
Mignot, E., «La méthode de la théologie», Revue du clergé français XXIX (1901)
113-132.
Nicolau, M., «Etapas del proceso teologico», Estudios eclesiâsticos XIX (1945)
145-205.
Platzeck, E., «Reflexiones sobre la definiciôn de la teologia», Verdad y vida II
(1944) 337-355.
Richard, Th., «Etude critique sur le but et la nature de la scolastique», Revue
thomiste XII (1904) 167-187.
Rodriguez, V., «Fe y teologia segun Melchor Cano», Cienda tomista LXXXVII
(1960) 529-567.
Roschini, G. M., «La teologia è veramente scienza? Studio positivo-speculativo
sulla natura della teologia», Acta Pontificiae Academiae Romanae S. Thomae Aquinatis
X (1945) 47-132.—Introductio in S. Theologiam (Romae 1947) 18-79.
Salaverri, L, «Algunos problemas sobre metodologia teologica», Estudios eclesiâs­
ticos XXXVI (1961) 283-301.
Schwalm, M. B., «Les deux théologies: la scolastique et la positive», Revue des
sciences philosophiques et théologiques II (1908) 674-703.
Stolz, A., «Positive und spekulative Théologie», Divus Thomas (Freiburg) XII
(1934) 327-343.—Introductio in S. Theologiam (Friburgi Br. 1941) 48-72.
Tredici, G., «Teologia positiva e teologia scolastica», Scuola cattolica III (1924)
249-260, 329-343.
Wyser, P., Théologie als Wissenschaft. Ein Beitrag zur theologischen Erkenntnislehre, Salzburg-Leipzig 1937.
Xiberta, B. M., Introductio in S. Theologiam (Matriti 1949) 175-287.
Zapelena, T., «Problema theologicum», Gregorianum XXIV (1943) 23-47, 287-326;
XXV (1944) 38-73, 247-282.

virtualis, cum agatur de scientia, cuius proprium est sub virtuali
lumine procedere (ut patet etiam de theodicea quae non definitur
ut scientia de Deo sub lumine rationis virtualis, sed simpliciter sub
lumine rationis). Unde praefatae duae definitiones non sunt neces­
sariae, sed tantum utiles ad maiorem rei explicita tionem.1
Explicatur duplex elementum huius definitionis (seu scient ifica
indoles et proprium obiectum), iuxta praefatam tertiam formuta­
tionem.
34. 1. THEOLOGIA EST VERA SCIENTIA.

Scientia enim, accepta ut actus, est certa et evidens cognitio
per causas; accepta vero ut habitus, est dispositio mentis ad huiusmodi actum cognitionis eliciendum. Si cognitio non est certa, habe­
tur tantum opinio; si non est evidens, habetur tantum fides, et sic
haec duo distinguuntur a proprie dicta scientia. Cum dicitur «cog­
nitio per causas», id intelligitur per causas in cognoscendo, non ne­
cessario in essendo, sicut, cum ex effectu cognoscimus suam causam
(puta ex proprietatibus animae cognoscimus eius essentiam), effec­
tus cognitus evadit causa cognitionis suae causae, ac ideo causa is­
tius in cognoscendo.2 Unde praefata definitio ad hoc tandem redit
ut scientia, qua actus, sit quaedam demonstratio aut discursus, seu
deductio conclusionum (effectus) ex principiis (causa), et scientia,
qua habitus, sit habitus discurrendi seu deducendi conclusiones ex
principiis, vel, ut definit Caietanus, «habitus conclusionum per de­
monstrationem acquisibilis ex principiis» (In 1 p., q. 1, a. 2, η. 1 ).
Ad veram igitur ac proprie dictam scientiam tria requiruntur, ut
nempe sit cognitio per causas seu discursiva ex principiis ad conclu1 Recolendae etiam sunt binae syntheticae definitiones, allatae ab Anselmo et
S. Thoma, quae in sua sculptoria brevitate tradunt intimam indolem scientiae theologicae
et hoc modo implicite continent quidquid ad eam designandam desiderari potest. Antei­
mus: «Fides quaerens intellectum»; hanc prius proposuerat tanquam titulum operis Proslogion, ut ipse asserit in illius prooemio, ubi etiam illius celebris effati sensum aperit,
veluti invertens terminos: theologia est opus «quaerentis intelligere quod credit»; quae
expressio desumpta est ex Augustino, De Trin. 15. 28: «Desideravi intellectu videre quod
credidi», a quo proinde anselmiana illa definitio originem petit. S. Thomas: «Sacra doctrina
est veluti quaedam impressio divinae scientiae in nobis» (1 p., q. 1, a. 3, ad 2; cf. In
Boethium De Trinitate, q. 2, a. 2).
2 Ceterum accidere potest ut id quod est causa in cognoscendo, sit etiam causa
in essendo, ut cum ex essentia animae deducuntur eius proprietates. Et tunc habetur
perfectior demonstratio, quae, si fit per causam propriam et immediatam, est perfectissima
et dicitur demonstratio propter quid (nam probat cur res ita sit), si vero fit per causam
non propriam et immediatam est minus perfecta et dicitur demonstratio quia (nam probat
tantum quod res ita sit). Demonstratio quia dicitur etiam ea quae probat causam ex
effectu in essendo (ob eandem rationem).

siones, ut sit certa et ut sit evidens. lamvero, haec tria verificantur
in theologia. Est enim cognitio discursiva, quia ex quibusdam prin­
cipiis sive veritatibus, quas vere scimus per fidem, deducit conclu­
siones, quod est praecipuum specificum munus omnis scientiae.1
Est etiam cognitio certa, imo certior scientiis naturalibus, tum
certitudine illationis, cum unum ex alio certo deducatur, tum ac
praecipue certitudine rei illatae, quia haec participat eidem certitu­
dini principiorum fidei, ex quibus deducitur quaeque sunt certissi­
ma: quod enim certo deducitur ex re certa, certum est.2 Est tan­
dem cognitio evidens, iterum non tantum evidentia illationis, sed
etiam ipsius rei illatae, quia participat eidem evidentiae principio­
rum, etsi non immediate, cum ea principia in hoc subiecto sciantur
per fidem quae non est evidens, sed tantum mediate et subalter­
nate, mediante scilicet superiori scientia beata, in qua ea principia
sunt secundum se evidentia et cum qua inferior et subalternata
scientia petit ex natura sua continuari, quamvis hic et nunc non
possit cum ea continuari, ratione fidei, quae scientiam beatam ex­
cludit, donec, ipso impedimento fidei remoto, de facto continua­
bitur et suam perfectionem attinget.
35. Exinde ergo non sequitur theologiam non esse proprie et formaliter scientiam (ut inferunt Scotus, Durandus, Vâsquez, aliique de quibus
infra), aut esse quidem formaliter scientiam sed essentialiter imperfectam ac
reducibilem ad idem genus, sicut omne imperfectum reducitur ad genus per­
fecti, tanquam aliqua eius inchoatio (ita alii, ut Capreolus et Caietanus),3
sed tantum sequitur eam esse essentialiter scientiam subalt er natam,45 et ob
hanc rationem habere duplicem imperfectionem, propriam omni scientiae subalternatae, etiam in naturalibus, uti musicae3 relate ad arithmeticam, sed
1 De aliis muneribus, quibus extenditur virtus et capacitas scientiae, sub ratione
•sapientiae, dicetur infra, n. 62-66.
2 Augustinus, De doctrina Christiana 2.34: «Veris certisque sententiis, cum incertae
vera coniunctione iuguntur, etiam ipsae certae fiant necesse est» (NIL 34.60).
3 In 1 p., q. 1, a. 2, n. 9 et 12, Caietanus ambigue saltem scribit: «Quod theologia
nostra, ut in nobis viatoribus, non sit aut sit scientia, utraque pars potest, sane intellecta
dici: et quod non est scientia (scilicet non habet scientiae rationem perfectam, quia non
vere scit, qui non potest resolvere in principia evidentia: et hoc intendit [S. Thomas]
ubicumque hoc innuit); et quod est scientia imperfecta ratione status praesentis; scientia
enim imperfecta non est extra latitudinem scientiae... Dicimus quod scientia subalterna,
usquequo non continuatur subalternanti, non est virtus intellectualis, sed inchoatio virtutis
intellectualis; et ideo spectat ad eandem virtutis speciem, scilicet scientiam».
4 Scotus (In 1 Sent., q. 3; In 3 Sent., dist. 24, q. un.), Aureolus, Durandus,
Vasquez et alii negant theologiam esse scientiam subalternatam scientiae beatorum. Quos
refutant Caietanus (In 1 p., q. 1, a. 2, n. 7 et 13) et loannes a S. Thoma (In 1 p., q. 1,
•disp. 2, a. 5).
5 Musica hic intclligitur non mera ars, sed vera scientia musicatis, quae habet pro
obiecto proportiones numerorum in sonis.

38

INTRODUCTIO IN UNIVERSAM THEOLOGIAM

tamen extrinsecam ipsi rationi scientiae qua talis, prout est cognitio certa et
evidens per causas (saltem accipiendo scientiam ut conceptum analogicum,,
cum dicitur de scientia subaltemata et de scientia subalternante). Prima im­
perfectio, eaque essentialis ac perpetua, est in ipsa ratione subalternationis,
quae facit ut evidentia principiorum non sit immediata, sed mediata tantum,
veluti effectus superioris scientiae, quae ea principia deducit tanquam con­
clusiones suorum altiorum principiorum, quemadmodum principia musicae
fiunt evidentia in arithmetica, tanquam istius conclusiones. Altera imperfec­
tio, eaque accidentalis ac temporanea, est ex parte subiecti, ubi nempe su­
blectum, quod habet scientiam subalternatam, non possidet etiam superiorem
scientiam subalternantem, ut si musicus non sit simul arithmeticus, tunc
enim principia scientiae subalternatae habentur a subiecto per solam fidem,,
quae de se est quid inevidens.
Utraque igitur imperfectio inest nostrae theologiae, quarum prima, seu
ratio subordinationis, est ipsi essentialis nec unquam evacuabitur, nequidem
in coelo, atque salvat in ea formalem et perfectam rationem scientiae secun­
dum analogicum conceptum scientiae, non obstante praefata imperfectione
(sicut ens creatum est formaliter et perfecte ens secundum conceptum analo­
gicum, quamvis sit imperfectum in ratione rei, relate ad ens increatum, cum
quo unificatur in analogia); altera vero, seu separatio a scientia superiori in
eodem subiecto, est ipsi accidentalis atque in coelo evacuabitur, cum scientia
beata succedet fidei.1 Unde inepte quidam inde concludunt theologiam
saltem de facto nunc in viatoribus non esse scientiam, quamvis evadere possit
scientia in coelo, cum de facto nunc procedat ex principiis non visis sed
creditis. Praefata enim separatio theologiae viatoris a theologia beatorum est
quid accidentale ipsi scientiae, sicut accidit etiam in musico nesciente arith­
meticam, et theologia procedit ex principiis creditis, non praecise qua creditis,,
sed qua visis in superiori scientia, pro qua, temporanee et ob conditionem
subiecti, stat fides; unde theologia, non obstante fide, est ac manet vera et
perfecta scientia ex parte suae speciei et obiecti, quamvis a subiecto possidea­
tur nunc modo imperfecto, nec speciem mutabit quando, recedente fide, pos­
sidebitur ab eo perfecte, sed tantum a ratione habitus imperfecte possessi
perducetur ad connaturalem suam perfectionem.
1 Distinguunt tamen theologi duplicem scientiam beatorum, alteram qua vident
veritates supematurales in ipsa essentia divina per visionem beatificam quaeque non est
formalitcr scientia, sed tantum eminenter, quatenus non est formaliter discursiva sed
intuitiva [scientia matutina, iuxta Augustini distinctionem), et alteram qua, ex veritati­
bus cognitis in visione beatifica, per discursum naturalis rationis deducunt conclusiones,
sicut nos facimus ex veritatibus fidei (scientia vespertina).
Nostra igitur theologia proprie est subaltemata priori scientiae beatorum, non alteri,
quia haec nihil aliud est quam ipsa nostra theologia in statu perfecto, seu ut procedens
non ex principiis obscurae fidei, sed clarae visionis. Unde, stricte loquendo, principia
tum nostrae theologiae tum theologiae beatorum vespertinae non sunt conclusiones
scientiae beatae subaltemantis (cum haec non sit fonnaliter scientia), sed sunt ipsae
veritates ut clarae visae in visione beata; et earum scientiarum subalternatio in eo con­
sistit quod ipsarum principia cognoscuntur, et quidem intuitive, in superiori scientia quae
est ipsa visio beatifica.

36. Ex his manet sufficienter resoluta,1 praecipua nec dissimulanda
difficultas, petita ex defectu evidentiae, quae tangit ipsam naturam theolo­
giae, et ratione cuius plures antiqui doctores et aliqui moderni negant theolo­
giam esse scientiam proprie dictam.2
Ceterum, ad idem probandum hi doctores arguunt etiam ex defectu
certitudinis, quae est altera proprietas proprie dictae scientiae. Nam proprie
dicta scientia est de universalibus et necessariis, ex quibus solis potest certi­
tudo causari, de singularibus vero et contingentibus non datur scientia, sed
eruditio, peritia, ars, iuxta illud philosophorum «De singularibus non est
scientia»; iamvero theologia agit de singularibus et contingentibus, uti In­
carnatione, redemptione, praedestinatione, iustificatione et similibus, quae
sunt singularia et pendent contingenter a voluntate Dei; ergo non est scientia
(ita Scotus3 et Vasquez).
Respondetur imprimis scientiam non dari de singulari materiali, seu de
individua substantia corporea (nam non dantur attributa quae necessario
conveniunt individuo materiali, ut individuum est, sed quidquid ei convenit,
contingenter convenit), dari vero scientiam de singulari immateriali, seu de
individua substantia spirituali, quia in ea quidditas et individuum non diffe­
runt, secus non daretur scientia de Deo qui individuus est. Secundo, non
datur scientia de singulari formaliter ut singulari, sed datur de singulari
prout includit universale, etiam si in uno tantum individuo hoc universale
de facto inveniatur; ita theologia tractat de Incarnatione, de dignitate B. Vir­
ginis, de praedestinatione, iustificatione, non inquantum realizantur in hoc
individuo, sed secundum illorum quidditatem (ita agitur de quidditate In­
carnationis eiusque proprietatibus, de essentia iustificationis, etc.), quemad­
modum astronomia agit de sole et luna, etsi detur unus sol et una luna.
Tertio, ea de quibus tractat theologia, etsi sint singularia et contingentia
secundum se, tamen ut subsunt eius formali obiecto, quod est ratio Deitatis
1 Qui plura cupit, adeat Caietanum, In 1 p., q. 1, a. 2, et Ioannem a S. Tho­
ma, In 1 p., q. 1, a. 3 et 5.
2 Ita inter antiquiores, Scotus, Gerardus Bononiensis (f 1317), Hervaeus Nata­
lis (f 1323), Aureolus, Durandus, Gregorius Ariminensis, Vargas, Valentia, Vasquez,
Molina, Arrubal (quorum plures refutantur a Capreolo, Caietano et loanne a S. Thoma);
inter modernos vero, praecipue Charlier et Chenu, fautores theologiae mysticae (cf. su­
pra, n. 12).
Quidam, ut Petrus Arrubal (f 1608; Comm. et disp, in 1 p., disp. 2, c. 6) et prae­
fatus modernus Charlier, inepte dicunt de mente S. Thomae esse quod theologia non
sit proprie dicta scientia, provocantes ad aliquos ambiguos textus, ut 2-2, q. 1, a. 5,
ubi dicitur scientiam et fidem non posse esse simul in eodem subiecto, et In 3 Sent.,
dist. 33, q. 1, a. 2, q. 4, ubi dicitur: «Si autem esset aliqua scientia quae non posset
reduci ad principia naturaliter cognita, non esset eiusdem speciei cum aliis scientiis, nec
univoce scientia diceretur». In primo enim textu agitur de scientia et fide circa idem
prorsus obiectum, iamvero fides est de revelatis, theologia vero est de conclusionibus
ex revelatis; in secundo textu quaestio est de theologia relate ad scientias naturales et
verisimiliter S. Doctor vult dicere theologiam esse scientiam non quidem stricte aequivoce
sed analogice, si comparatur scientiis naturalibus. Quae sit vera sententia S. Thomae,
colligendum est ex tribus prioribus locis supra relatis (n. 32), ubi ex professo disserit
de natura theologiae.
3 Sententiam Scoti exponit Aeg. Magrini, loannis Duns Scoti doctrina de scientifica theologiae natura, Romae 1952. Idem in Antonianum a. 1952, fasc. 1, 2 et 4.

(ut infra ostendetur), fiunt necessaria, quemadmodum ut scita ab ipso Deo»
in sua scientia infinita, cuius nostra theologia est quaedam participatio, fiunt
universalia et necessaria. Quarto, etiam ea singularia, quae veluti ut singu­
laria a theologia considerantur, uti gesta Abrahae, Isaac, lacob, et similia
quae referuntur ad historiam biblicam, assumunt indirecte aliquam rationem
necessitatis, quatenus, tanquam obiectum accessorium, introducuntur ad
illustrandum aliquod obiectum quod principaliter intenditur, scilicet «tum in
exemplum vitae, sicut in scientiis moralibus [nam theologia est scientia
practica], tum etiam ad declarandam auctoritatem virorum per quos ad nos
revelatio divina processit, super quam fundatur sacra scriptura seu doctrina»
(1 p., q. 1, a. 2, ad 2; In Sent., proh, q. 1, a. 3, q. 2).1

37. 2. obiectum theologiae est Deus, et cetera ad Deum
relata, secundum rationem Deitatis, sub lumine revelationis virtualis (quod quidem est alterum elementum definitionis supra traditae,
in n. 33, seu differentia specifica).
His verbis exprimitur totale obiectum theologiae, seu obiectum
materiale principale (Deus), obiectum materiale secundarium (cete­
ra, ut ad Deum relata), obiectum formale quod (ratio Deitatis) et
obiectum formale quo (lumen revelationis virtualis).
In integrali enim obiecto cuiuslibet scientiae, tot elementa sive rationes
distinguuntur. Primo scilicet, obiectum materiale, seu id omne quod a scien­
tia attingitur; in quo quidem contingit divisio in obiectum principale (subiectum attributionis)2 et obiectum secundarium (subiectum attributum vel
extensivum), prout aliquid attingitur directe et in se vel per respectum ad
aliud. Secundo, obiectum formale, seu id quod formaliter vel primo et per
se attingitur et quo mediante obiectum materiale attingitur.3 In quo qui­
dem necessario facienda est distinctio in obiectum formale quod, seu obiec­
tum formale ut est res, seu illa res quae per se primo attingitur, et obiectum
formale quo (aut sub quo), seu obiectum formale ut est quid scibile, seu id
quod facit ut obiectum formale quod attingitur, redditur attingibile, seu
proportionatum intellectui, seu formaliter scibile. Quod quidem nihil aliud
1 Quidam theologi arguunt etiam ex eo quod theologia nequit per se nobis
praebere nisi probabiles conclusiones, utpote utens conceptibus analogicis (Charlier,
Chenu), vel ex eo quod, si theologia esset stricte dicta scientia, in sensu nempe aristotelico, ageret principaliter de solis conclusionibus ac ita auferretur eius contactus cum
principiis fidei et fontibus revelationis (Charlier, Chenu, Bonnefoy, Stolz). Attamen, ex
priori sententia nimium sequeretur, seu ipsa impossibilitas cuiuslibet rationalis discursus
circa revelationem ad obtinendum aliquid certum et obiective verum, quod refutavimus
supra (p. 14-16); altera vero sententia non attendit ad multiplicitatem munerum scientiae
theologicae, de qua agetur infra (n. 62-66).
2 Saepe scientia nominatur ab hoc principali obiecto materiali, ut astronomia
quae est de astris, zoologia de animalibus, cosmologia de mundo materiali, psychologia
de psychicis, anthropologia de homine, theologia de Deo.
3 Haec distinctio obiecti materialis et formalis fundatur in analogia cum mate­
ria, quae, utpote indeterminata, determinatur per formam; quod hic pariformiter contin­
git in ratione obiecti cognoscibilis.

■esse potest quam immaterialitas sive abstractio a materia (nam cognoscere
est abstrahere a materia et res fit cognoscibilis sive scibilis per hoc quod abs­
trahit a materia), quae immaterialitas, utpote producens intelligibilitatem,
cuidam luci assimilatam, vocari potest ac solet lumen, veluti lux obiectiva,
manifestans intellectui ipsum obiectum formale quod, seu eam rationem
secundum quam res aliquas considerat et attingit? Ita in actu visionis
ocularis, obiectum materiale est corpus quantum, formale quod est color,
formale quo est lux, accepta tamen pro eo gradu immaterialitatis quae inest
colori illumque reddit proportionatum facultati visivae, seu visibilem.1
2
1 Igitur elementa obiecti formalis sic per gradus disponuntur: ratio formalis sub
qua res considerantur (seu obiectum formale quod) habet aliquam immaterialitatera, ex
qua oritur eius proportionabilitas ad intellectum, quae dicitur eius scibilius vel lumen
(obiectum formale, quo vel lumen sub quo).
Huiusmodi proportio ad intellectum, fundata in immaterialitate, dicitur obiectum
formale quo, quia non est id quod cognoscimus, sed quo mediante cognoscimus, non
enim cognoscimus scibilitatem rei sive eius immaterialitatem, sed ipsam rem, ratione
eius scibilitatis sive immaterialitatis. Dicitur vero sub quo, quia immaterialitas, ut me­
dium cognocendi rem, assimilatur luci; unde vocari etiam solet lumen sub quo, ut cum
dicimus philosophiam procedere sub lumine rationis et theologiam sub lumine reve­
lationis.
Unde id quod formaliter ac ultimo specificat ac distinguit varias scientias, est
obiectum formale quo, nam ex eius diversitate habetur diversa scibilitas ac ideo diversa
scientia; ceterum obiectum formale quo determinat ac distinguit ipsum obiectum formale
quod, cum alia immaterialitas et alia lux aliud obiectum manifestet. Inde, dum theolo­
gia specificatur a lumine revelationis, philosophia specificatur a lumine rationis et variae
eius partes a lumine metaphysical!, logical·, mathematico, physical·, etc., iuxta varios
gradus abstractionis. Ipsa theologia, quae sub lumine revelationis procedit, distinguitur
in theologiam ipsius Dei, theologiam beatorum et theologiam viatorum, quia eius obiec­
tum formale quod, seu ratio Deitatis, quamvis ab omni theologia consideretur ut ens
actuahssimum, excludens non solum materiahtatem sed etiam omnem potentiahtatem
'(in quo est distinctio a metaphysica quae abstrahit a sola materiahtate), tamen potest
diversimode proportionari inteUectui et diversis gradibus attingi in ipsa sua suprema
actuahtate et intelhgibUitate, scilicet vel ut proportionate inteUectui infinito et absque
ullo limite, ut in theologia Dei de seipso, vel ut proportionate inteUectui- creato, elevato
a lumine gloriae aut gratiae, ac ideo sub lumine diminuto et modo finito, ut fit diverso
gradu in theologia beatorum et theologia viatorum.
2 Cum loquimur de obiecto scientiae, pro eodem accipimus (ut apud modernos
auctores communiter fieri solet), obiectum et subtectum scientiae, cum ultimo ac mate­
rialiter coïncidant. Proprie tamen ac formaUter, id quod vocamus obiectum scientiae est
eius subiectum, seu subiectum conclusionum (necnon principiorum, nam idem est subiectum principiorum et conclusionum) prout opponitur praedicato, et obiectum scientiae est
ipsa conclusio (cf. 1 p., q. 1, a. 7, ubi agitur de subiecto theologiae, et 2-2, q. 1, a. 1,
ubi sermo est de obiecto fidei). Et ratio est quia obiectum scientiae est id quod per
scientiam cognoscitur, hoc autem est ahqua conclusio deducta ex principiis, nam scientia
non cognoscit nisi inferendo conclusionem ex principiis. Haec autem conclusio est ahquod
complexum, in quo ahquod praedicatum affirmatur de ahquo subiecto. Unde subiectum
scientiae est idem ac subiectum conclusionis, quod ceteroquin est idem ac subiectum
principiorum, nam concludere nihil aliud est quam praedicare ahquid de ahquo subiecto,
illud inferendo ex his quae de eodem subiecto praedicantur in principus.
Obiecto, ita inteUecto, appheatur eadem divisio materialis et formahs, ita nempe
ut obiectum materiale sit ipsa conclusio, seu propositio quae scitur tanquam veritas
illata; obiectum vero formale sit ratio sub qua manifestatur huiusmodi illata veritas,
seu, in casu theologiae, revelatio virtuahs, vel, ahis verbis, principia fidei prout habent
rationem medii probativi aheuius conclusionis.

38. Obiectum materiale, et quidem principale sive attributio­
nis, theologiae esse Deum, nemo est qui negare videatur. Deus enim,
saltem in esse rei, cetera omnia excellit quae in theologia consideran­
tur, etiam Christum secundum suam Incarnationem. Ab ipso prae­
terea scientia sacra nomen accipit theologiae, quamvis apud anti­
quos Patres graecos hoc nomine designaretur sola ea pars quae agit
de ipsa divinitate, ut distincta ab altera, quae agit de Incarnatione
aliisque divinis operibus quaeque dicebatur oeconomia (cf. supra,
n. 4-6).
39.
Obiectum materiale secundarium sunt cetera quae ad
Deum referuntur, adeoque latissime patet, cum de facto ad Deum
omnia referantur, sub ratione causae efficientis et finalis. Sub hac
ratione, conceptus Dei in theologia extenditur in generalem concep­
tum entis divini. Ad rem S. Thomas: «Omnia... pertractantur in
sacra doctrina sub ratione Dei, vel quia sunt ipse Deus, vel quia
habent ordinem ad Deum, ut ad principium et finem» (1 p., q. 1,
a. 7). Quo sensu salvatur etiam dictum philosophorum, iuxta quod
subiectum alicuius scientiae debet praedicari de omnibus quae in
ea considerantur; nam, ut apte ait Caietanus, «potest quoque in
theologia salvari communitas per praedicationem in omni subiecto,
non in recto sed in obliquo: sic enim etiam Deus de omnibus theologalibus praedicatur, quia sunt aut Deus, aut Dei, aut ad Deum,
aut a Deo» (I« 1 p., q. 1, a. 7, n. 3).2 Praefata autem ad Deum
ordinatio in quibusdam quidem facilius detegitur, quia proximior
est, ut patet de Incarnatione, quae est assumptio humanitatis ad
Divinitatem, et de gratia quae est participatio divinae naturae, sed
in omnibus, saltem remote et indirecte, invenitur, puta «prout per
aliquos Divinitatis effectus homo adiuvatur ad tendendum in divi­
nam fruitionem» (2-2, q. 1, a. 1; cf. ad 1); idque etiam contingit
Aliqui moderni auctores, ut Hugon, Gagncbet, Journet, Stolz et Xiberta, redeunt
ad hac strictiorem terminologiam, ab antiquioribus usitatam (Bonaventura, S. Thoma,.
Capreolo, Caietano, loanne a S. Thoma), quamvis altera videatur magis accommodata
moribus ef intclligentiis modernis, logicis distinctionibus minus assuetis.
1 Cf. G. Thils, «L’objet matériel secondaire de la théologie», Ephemerides theo­
logicae Lovanienses XXIX (1953) 398418.—Théologie des réalités terrestres I (éd. 2,
Bruges 1946) 48-64.
2 Ceterum, ea praedicationis communitas potest etiam in recto salvari, dicendo,
etsi minus proprie, cum S. Thoma iuniore: «Si autem volumus invenire subiectum quod
omnia... [obiecta theologiae, a variis auctoribus proposita] comprehendat, possumus dicere
quod ens divinum cognoscibile per inspirationem est subiectum huius scientiae. Omnia
enim quae in hac scientia considerantur, sunt aut Deus, aut ea quae ex Deo et ad Deum
sunt, inquantum huiusmodi» (In 4 Sent., prol., q. 1, a. 4).

in rebus ipsis naturalibus, prout uno vel alio modo ordinantur ad
Deum sub lumine revelationis ac ita fiunt théologales, «puta, quia
sic divinitus est traditum, vel quia hoc in gloriam Dei cedit, vel
quia Dei potestas est infinita» (C. Gent. 2. 4). Ceterum, «quanto
aliquid magis accedit ad veram rationem divinitatis, principalius
consideratur in hac scientia» (In 4 Sent., proh, q. 1, a. 4) ac magis
théologale dici debet.

40.
Obiectum formale quod,' seu illa res vel ratio quae
primo et per se attingitur et ratione cuius attingitur quidquid con­
sideratur, seu tam ipse Deus quam cetera obiecta materialia, est
ratio Deitatis, seu ratio Dei qua Dei, seu propria quidditas Dei, seu
id in quo Deus differt ab omni alio et quod in ipso Deo est ultima
et propria radix ceterorum attributorum.
Deus enim potest tripliciter considerari; primo scilicet relative
ad creaturas seu secundum attributa ad extra, ut sunt universalis
causa et ceterae rationes quae ad causalitatem reducuntur, ut crea­
tor, provisor, elevator, iustificator, glorificator; secundo, absolute
quidem et in se, sed secundum attributa quae sunt communia cum
creaturis, ut sunt ens, actus, et similia; tertio, absolute et secundum
attributa sibi propria, sed tamen veluti negative, quia in omnibus
quae de Deo dicuntur ratio nostra potius per viam negationis proce­
dit, sicut cum loquimur de infinitate, immutabilitate, ubiquitate,
imo de summo ente, summo bono, actu puro. Attamen, in hac tri­
plici consideratione nondum attingitur ipsa propria quidditas Dei,
nam Deus attingitur sub modo sive conceptu relativo, vel communi,
vel negativo, cum tamen quidditas Dei sit aliquid absolutum, pro­
prium et positivum; «ante omnes autem hos modos potest conside­
rari Deus secundum suam propriam quidditatem; haec enim est pri­
ma, secundum naturam, cognitio omnium et fundamentum cetera­
rum: et hanc quidditatem circumloquimur deitatis nomine» (Caietanus, In 1 p., q. 1, a. 7, n. 1).
1 S. Thomas non distinguit explicite inter obiectum formale quod et obiectum
materiale attributionis, sive principale, sed ad modum unius de utroque loquitur, eo
quod ipsa ratio obiecti formalis quod, desumitur ex obiecto materiali principali sive
attributionis. Id constat ex tota littera a. 7; cf. expressiones in nota sequenti referendas.
2 Ea expressio «Deus sub ratione Deitatis» evasit satis communis inter thomistas, inde saltem a saec. 16 (Caietanus, loannes a S. Thoma, Billuart, Scheeben, GarrigouLagrange, Hugon, Roschini). Alia expressio, priori aequivalens, qua alii utuntur, est
«Deus ut Deus», vel «Deus formaliter, id est inquantum Deus» (Caietanus). Huiusmodi
autem expressionum explicatio diversimode ab auctoribus proponitur: «Deus secundum
suam propriam quidditatem» (Caietanus), «Deitas, Trinitas considerata in seipsa» (Jour-

41 Quod autem obiectum formale quod theologiae sit Deus
sub ratione Deitatis, triplici ratione probatur.
Primo nempe, illud est obiectum formale quod alicuius poten­
tiae vel habitus, adeoque et scientiae quae habitus est, quod primo
et per se ab ea respicitur et ratione cuius cetera respiciuntur; aliis
verbis: obiectum formale quod, debet esse aliquid quod potest red­
dere rationem de omnibus de quibus in scientia pertractatur, et
quod proinde implicatur in omnibus, tanquam aliqua ratio ad quam
omnia ^educuntur et quae ad ulteriorem rationem reduci non po­
test. lamvero, talis est sola ratio Deitatis in theologia. Ipsa enim
reddit rationem de omnibus obiectis de quibus agit theologia et im­
plicatur in eis; nam theologia agit tum de Deo tum de ceteris, et
sola ratio Deitatis invenitur in omnibus, tum nempe in ipso Deo,
tanquam eius forma, tum in ceteris tanquam causa efficiens et fina­
lis in suis effectibus; ratio vero ceterorum, puta Christi, operis
redemptionis, Ecclesiae, non invenitur in Deo, nec ideo potest red­
dere rationem eorum quae ad ipsum Deum pertinent. Item, ratio
Deitatis est talis ut ad eam omnes rationes quae respiciuntur a theo­
logia reduci possint, tanquam scilicet ad causam formalem (Deus
ipse) vel efficientem et finalem (cetera omnia), nec ipsa possit ad
ulteriorem rationem reduci, non enim ratio Deitatis reduci potest ad
rationem Christi qua talis et multo minus ad rationem Ecclesiae vel
redemptionis aliasque similes.
Secundo, cum theologia in suis conclusionibus procedat ex ve­
ritatibus fidei tanquam ex suis principiis, idem habet obiectum for­
male ac ipsa fides; nam idem est obiectum (strictius subiectum)
principiorum et conclusionum, cum tota scientia in principiis virtualiter contineatur.1 lamvero, obiectum formale fidei est ratio
net), «Deus secundum mysterium suae vitae intimae et ut est auctor ordinis supernaturalis» (Garrigou-Lagrange), «Deus simpliciter in absoluta et supernatural! eminentia sui
divini esse, sub ratione Deitatis. Trinitas est originalis et capitalis veritas theologiae, quia
est prima expansio divinae bonitatis, adeoque exemplar et prototypus omnium communi­
cationum supernaturalium» (Scheeben).
Sive autem expressio ipsa, sive eius explicatio, fundatur in S. Thoma, imo aequivalenter ab ipso traditur: «Quanto aliquid magis accedit ad veram rationem divinitatis,
principalius consideratur in hac scientia» (In 1 Sent., proh, q. 1, a. 4); «Omnia per­
tractantur in sacra doctrina sub ratione Dei» (1 p., q. 1, a. 7); «Sacra doctrina propriis­
sime determinat de Deo secundum quod est altissima causa, quia non solum quantum
ad illud quod est per creaturas cognoscibile, quod philosophi cognoverunt..., sed etiam
quantum ad id quod notum est sibi soli de seipso, et aliis per revelationem communica­
tum» (ibid., a. 6).
1 De huuiusmodi virtuali continentia confer Caietanvm, In 1 p., q. 1, a. 7,
n. 8 sq.

Deitatis, ratione cuius om ;ia creduntur. Ergo pariter formale obiec­
tum theologiae est eadem ratio Deitatis, sub qua omnia conclu­
duntur.
Tertio, obiectum formale quod alicuius scientiae desumendum
est ex ipso eius obiecto materiali principali, seu, ut dicitur, subiecto
attributionis, secus principale non esset, saltem in ratione scibilis,
lamvero, obiectum materiale principale theologiae est solus Deus,
cetera vero non sunt obiectum nisi secundarie et ob suam relatio­
nem ad Deum. Ergo obiectum formale theologiae desumendum est
ex ipso ac solo Deo, non vero ex ceteris, nec etiam ex generali ra­
tione entis revelabilis, prout nempe convenit ac complectitur Deum
et cetera, ita ut, sicut obiectum metaphysicae est ens qua ens, ita
obiectum theologiae sit Deus qua Deus, seu ipsa ratio Deitatis.
42. Ex his manent refutatae superficiales quaedam ac peregrinae sen­
tentiae, a quibusdam tam antiquis quam modernis prolatae, de diverso for­
mali obiecto theologiae, quarum quatuor refert ac removet ipse S. Thomas
(1 p., q. 1, a. 7 et In 1 Sent., prol., q. 1, a. 4).
Prima videtur docere obiectum esse generalem rationem entis revelabilis (vel entis credibilis), sub qua conveniunt Deus et cetera? Sed haec
opinio non attendit quod in theologia solus Deus est principale obiectum
materiale, sive attributionis, ex quo desumendum est ipsum formale obiectum,
nec proinde aequo modo ratio revelabilis attingit Deum et cetera, sed Deum
ut principale revelabile, cetera vero ut secundaria et ob suam ad Deum rela­
tionem. Praeterea, haec opinio confundit obiectum formale quod cum obiecto
formali quo; ratio enim revelabilitatis non est ratio quae cognoscitur (obiec­
tum formale quod), sed ratio sub qua illa cognoscitur (obiectum formale
quo), non enim cognoscimus revelabilitatem, sed rem revelatam ratione suae
revelabilitatis, seu sub lumine revelationis.
Secunda ac peculiaris sententia Petri Lombardi docet obiectum esse
res et signa; ex quo quidem Magister deducit divisionem suae tractationis.1
2
Sed haec sententia, ab aevo ceteroquin derelicta, ex una parte incongruenter duplicat obiectum scientiae et ex alia parte attendit ad obiectum mate­
riale, non ad formale, seu ad ea quae tractantur, non ad rationem secundum
quam tractantur.
Tertia ac peculiaris sententia Hugonis a S. Victore docet obiectum esse
opus reparationis, secundum quod ab ipsa Incarnatione antecedenter, conco1 Defensores huius sententiae nominatim non referuntur. S. Thomas habet:
«Posuerunt quidam credibile esse subiectum huius scientiae» (In 1 Sent.)·, ceterum in
Summa Theologica (a. 7) S. Doctor mentionem huius opinionis omittit, referens cete­
ras tres.
2 Sent., 1. 1, dist. 1, c. 1: «Sacrae paginae tractatus circa res vel signa praecipue
versatur». Id Magister significat se deducere ex verbis Augustini, Doctr. christ. 1. 2:
«Omnis doctrina vel rerum est, vel signorum».

mitanter et subsequenter dependet.1 Sed haec sententia, pariter derelicta,
non reddit rationem omnium quae respiciuntur a theologia, et imprimis
ipsius Dei eiusque attributorum, quae ab opere redemptionis non pendent.
Quarta ac maioris fortunae sententia docet obiectum esse Christum, et
quidem Christum totum, prout comprehendit Christum physicum et Christum
mysticum seu Ecclesiam. Primus hoc protulit Robertus Melodunensis (f ca
1167)2 ac subinde Robertus Grosseteste,3 Robertus Lincolniensis/ Robertus
Kilwardby5 et auctor Glossae Ordinariae.6
Inter recentes theologos, quidam eandem opinionem cum aliqua insis­
tentia et asseverantia, sed modo satis ambiguo vel impraeciso, resuscitare co­
nati sunt, dicentes Christum totaliter intellectum, tam physice quam mystice,
esse centrum totius religionis, in se complectens ac faciens cognoscere omnia
mysteria, seu ipsam divinitatem, Christi humanitatem, Ecclesiam, angelos,
seu totum ordinem salutis, adeoque ipsum esse centrale, ac pro tanto prima­
rium, obiectum theologiae. In quo sensu reformanda vel potius complenda
est S. Thomae et aliorum theologorum sententia de Deo principali ac formali
obiecto theologiae, ad tramitem ceteroquin antiquioris traditionis theologicae,
fundatae in ipsa Patrum doctrina. Ita praecipue E. Mersch, quem approba­
runt quidam alii, ut A. Stolz et C. Colombo.' Idem ex alio fine advocati
sunt patroni theologiae kerygmaticae, de quibus supra (n. 11), quatenus
1 De sacramentis. 1. 1, prol., c. 2: «Materia divinarum Scripturarum sunt opera
reparationis; aliarum vero scientiarum, opera condicionis». Hugoni accessit Robertus
Melodunensis, Sent., I. 1, p. 1, c. 8 (ed. Martin, p. 181). Ad eandem sententiam aliqua­
tenus reduci possunt opiniones Durandi et loannis Peckam, quorum primus opera me­
ritoria, alter bonum salutare, obiectum dicit.
2 Cit. in Summa Pseudo-Alexandri Halensis, ed. Quaracchi I 6: Materia Scrip­
turarum est «Christus integer, caput et corpus, Christus et Ecclesia, sponsus et sponsa».
3 Hexaemeron, cit. a Phelan, Mélange De Wulf, p. 176.
4Iuxta Scotum, Op. Oxon., In 1 Sent., prol., q. 2, n. 16.
5 De natura theologiae, ed. Stegmüller, p. 17.
bPraef. in Psalterium, ML 113. 844; cf. etiam Glossam Petri Lombardi in Psal­
terium, ML 191. 59.
7 Mersch, «Le Christ mystique centre de la théologie comme science», Nouvel­
le revue théologique LXI (1934) 449-475.—«L’objet de la théologie et le Christus to­
tus», Recherches de science religieuse XXVI (1936) 129-157.—La théologie du Corps
Mystique (ed. 2, Paris 1946) I 55-115. In «L’objet de la théologie», p. 156, scribit: «La
théologie est la science du Christ total, c’est-à-dire du Christ en tant qu’il est la commu­
nication de Dieu aux hommes, il y a avantage à mentionner le Christ dans l’objet de la
théologie chrétienne. Le Dieu que nous cherchons à connaître, ce n’est pas le Dieu
des philosophes et des oaïens, c’est le Dieu vivant, le Dieu aimant, le Dieu donné, le
s Christ... Pourquoi ne pas faire dans la définition de la théojfession de Christianisme?».
S. Thomae [de Deo principali obiecto theologiae] non debet
.. dicendum sententiam S. Thomae ne posse quidem exclusive
in obiecto theologiae non aliquo modo subintelligitur, non ha’Dei’ plene et perfecte christianus; nobis enim Christianis coger Christum et in Christo. Unde ’Deus’ et ’Christus’ a nobis
Ila est cognitio Dei Christiana, quae non mediatorem conotaret.
etur esse probanda expressio a posterioribus Thomistis adhibita,
’Deum sub ratione deitatis’. Haec enim formula conceptionem
sapit et a Christo videtur abstrahere» (Introductio in sacram
1941] 71).

saltem distinguunt duplicem theologiam, alteram scientificam pro scholis,
cuius principale obiectum est Deus, et alteram magis practicam ac kerygmaticam seu pro praedicatione, in qua obiectum principale est Christus. Ad
eandem generalem lineam reduci possunt illi pauci auctores qui tanquam
obiectum theologiae proposuerunt modo generali religionem (F. A. Staudenmaier), regnum coelorum (F. M. Bremer), regnum Dei seu Ecclesiam (Hirscher)?

43. Attamen, etiam haec opinio, non obstante sua speciositate et
attractione quam exercere potest in modernam mentalitatem, non tenet, ob
fundamentalem rationem iam assignatam a S. Thoma, quia nempe convertit
aliquod obiectum materiale secundarium, utut maximi momenti et primum
omnium post Deum principale obiectum, in obiectum formale. Christus enim,
tum secundum se tum una cum corpore mystico, non refert specificam notam
formalis obiecti, quae est implicari in omnibus obiectis scientiae eaque omnia
explicare, tanquam aliquid ad quod cetera reducuntur et quod ad aliud non
reducitur.
Nam ratio ipsius Christi, qua talis, non implicatur in attributis divinis
nec ea explicat, cum sint ei anteriora, quo sensu ait Apostolus: «Omnia ves­
tra sunt, vos autem Christi, Christus autem Dei» (1 Cor. 3. 23). Nec refert
quod Christus includit ipsam divinitatem, tum quia aliqua eius pars, seu
humanitas, ex qua Christus resultat, suam explicationem habet ex sola divi­
nitate, tum quia ipsa divinitas prout est in Christo, ut identificata uni per­
sonae Verbi, non explicat ceteras duas personas Trinitatis nec etiam ipsam
Verbi processionem a Patre quae antecedit Incarnationem, ita ut in ea sen­
tentia totum fontale Trinitatis mysterium, seu ipsa intima vita Dei et quidditas Divinitatis detruderetur inter materialia ac secundaria obiecta theologiae.
Praeterea, huiusmodi sententia multiplicat proprium obiectum theolo­
giae (Christum, Deum, Ecclesiam), quod est alienum a ratione obiecti forma­
lis, et vertit theologiam in christologiam, quod est alienum tum a constanti
traditione theologica, in ipsa Patrum doctrina fundata (post saec. 13 enim,
nonnisi pauci obscuri nominis doctores unam vel alteram peregrinam expli­
cationem attentarunt), tum a theocentrica indole christianae religionis, iuxta
praefata verba S. Pauli. Christus quidem potest esse centrum ac principale
obiectum in praedicatione religionis, cum, secundum suam humanitatem, sit
medium quo manuducimur ad Deum, iuxta illud Apostoli: «Non enim indi­
cavi me scire aliquid inter vos, nisi lesum Christum et hunc crucifixum»
Colombo: «La teologia tende a diventare sempre di più uno studio dei mistero
di Cristo.. [Vari] fattori sembrano indicare che una nuova sintesi teologica avrà un
carattere più cristocentrico che non quella scolastica. Non soltanto nel senso di una
più accentuata fedeltà al piano sopranaturale attuale, che ha per centro Gesù Cristo, ma
anche nel senso piu profonde di una piu chiara comprensione che la linea della conosccnza teologica va da Gesù Cristo a Dio, e che il compito supremo della teologia è di
riprodurre nella Chiesa la conoscenza che Gesù Cristo aveva del Padre, dello Spirito
Santo e di Se Stesso come mediatore fra la Trinità et la realtà creata intera» («La metodologia e la sistemazione teologica», Problemi e orientamenti di teologia dommatica
[Milano 1957] I 47).
1 Cf. apud Kleutgen, Théologie del Vorzeit I, n. 152 sq.; V, n. 297 sq.

(1 Cor. 2. 2), sed inde non sequitur ipsum, qua talem, esse formale aut pri­
marium obiectum scientiae theologicae, cum suae Incarnationis explicationem
petat ex anteriori mysterio Trinitatis, nec etiam sequitur, ut volunt kerygmatici doctores, theologiam scindendam esse in duplicem scientiam, aliam de
Deo, aliam de Christo, cum ita fingeretur duplex scientia sacra, quarum prae­
terea altera ab ultima sui ratione divelleretur. Unde dicendum est cum
S. Thoma: «Ea quae pertinent ad humanitatem Christi et ad sacramenta
Ecclesiae vel ad quascumque creaturas cadunt sub fide [et consequenter sub
theologia] inquantum per haec ordinamur ad Deum» (2-2, q. 1, a. 1, ad l).1

44.
Obiectum formale quo (vel sub quo) theologiae,2 seu
id quo mediante attingitur ipsum obiectum formale quod, seu ratio
Deitatis, tanquam ultimum ac formalissimum specificativum scien­
tiae theologicae (cf. supra, n. 37), est revelatio virtualis, seu ipsa
propria intelligibilitas sive immaterialitas rationis Deitatis, prout
haec subest conclusioni ex principiis revelatis, vel, quod ad idem
redit, sunt ipsa princioia revelata ut illativa conclusionum, seu prout
habent rationem medii probativi alicuius conclusionis de Deitate
(cf. supra, n. 37 et 39)?
1 Quidam doctores mediaevales, ob reverentiam magistrorum et ad componenda
illorum dicta, conati sunt varias sententias in unam ecclectice redigere, assignantes tria
simul obiecta theologiae, secundum diversam considerationem. Ita Pseudo-Halensis:
«Theologia est scientia de substantia divina cognoscenda per Christum in opere redemp­
tionis» (Summa, 1. 1, q. 1, a. 3). et Bonaventura: «Potest assignari subiectum [theolo­
giae] secundum triplicem differentiam. Nam subiectum, ad quod omnia reducuntur ut
ad principium, est ipse Deus. Subiectum quoque, ad quod omnia reducuntur... ut ad
totum integrum, est Christus, prout comprehendit naturam divinam et humanam sive
creatum et incrcatum... et caput et membra... Subiectum quoque, ad quod omnia redu­
cuntur sicut ad totum universale, possumus nominare per circumlocutionem sive sub
disiunctione, et sic est res vel signum... Possumus et unico vocabulo nominare, et est
credibile, prout tamen credibile transit in rationem intelligibilis» (In Sent., proemium,
q. 1). Etiam S. Thomas, iunior commentator, tentavit aliquem synchretismum diversae
rationis, omnia obiecta proposita in praefatis sententiis resolvens in communem rationem
entis divini; quod tamen, ut notavimus supra (n. 39), est alius modus minus proprie
explicandi eandem sententiam quam expressit in Summa Theologica.
2S. Thomas non utitur verbali distinctione obiecti formalis quod et quo, quam
adhibent communiter thomistae post Caietanum (Comm, in a. 7), sed ipsam conceptuum
distinctionem manifeste inducit (cf. I p., q. 1, a. 7, coli, cum a. 3). Eandem apte pro­
ponit discipulus S. Thomae Hannibaldus de Hannibaldis, scribens: «Proprium subiectum
theologiae est Deus, ut est a nobis cognoscibilis per viam fidei» (In 1 Sent., q. 1, a. 2).
3S. Thomas ea expressione «revelatio virtualis» non utitur, sed loquitur de
«lumine divinae revelationis» (1 p., q. 1, a. 1, ad 2) et de «revelabilitate» (ibid., a. 3:
«Quia igitur Sacra Scriptura considerat aliqua secundum quod sunt divinitus revelata...,
omnia quaccumque sunt divinitus revelabilia, communicant in una ratione formali huius
scientiae»; cf. ad 2). Fortasse ex hac altera expressione originem habuit anud thomistas
expressio «revelatio virtualis», quae adhibetur communiter (loannes a S. Thoma, Gonet,
Billuart, Hugon, Garrigou-Lagrange, Gardeil, Journel, Browne, etc.), cuique solent subs­
titui etiam aequivalentes expressiones, ut revelatio mediata, theologice revelabile. scibile
theologicum, lumen revelationis virtualis, lumen theologicum, lumen rationis fide illus­
tratum, lumen mixtum ex fide et ratione.

DE ESSENTIA THEOLOGIAE

49

Nec de hoc ambigi ullatenus potest, semel admissa scientifica
natura theologiae. Si enim theologia est vera ac stricte dicta scientia,
seu cognitio per causas sive processus deductivus conclusionum ex
principiis, manifestum est eius obiectum formale quo, seu formaissimum ac ultimo specificativum eius obiectum, esse revelationem
virtualem, seu lumen, quod per conclusiones rationis ex principiis
revelatis, diffunditur super rationem Deitatis. Quod si quis cum
quibusdam doctor ibus neget theologiam esse stricte dictam scientiam,
ob inevidentiam vel incertitudinem suarum conclusionum, ac ita
confugiat ad meram cognitionem et explicationem articulorum fidei,
secundum se aut tantum prout a Magisterio Ecclesiae proponuntur
(cf. supra, n. 36), vel si cum aliis dicat theologiam esse praevalenter
(aut saltem aeque) explicativam principiorum fidei, potiusquam
illativam conclusionum, ita ut substantialiter inficiat stricte dictum
scientiiicum characterem theologiae, consequenter alio modo assig­
nabit obiectum formale quo theologiae, in priori casu illud reducens
ad solam revelationem formalem (prout relucet in ipsis fontibus,
vel prout exhibetur in Magisterio Ecclesiae), in altero vero casu ad
utramque formalem et virtualem revelationem. Ceterum, primam
opinionem iam exclusimus supra (n. 36); altera vero opinio proce­
dit tum ex illogica duplicatione et iuxtapositione duorum formalium
ac distinctorum obiectorum eiusdem scientificae cognitionis (revela­
tionis formalis et revelationis virtualis), tum ex non recta interpre­
tatione ipsius virtualis revelationis, seu propriae naturae theologiae,
quae, utpote sapientia, antequam procedat ad suas conclusiones,
necessario occupari debet de ipsis suis principiis in ordine ad con­
clusiones recte deducendas, ut explicabitur infra (n. 62 sqq.) ubi de
muneribus et methodo theologiae.
45.

QUAESTIO II.

DE PROPRIETATIBUS THEOLOGIAE

Quinque numerari possunt theologiae proprietates, scilicet: supernaturalis indoles, specifica unitas, speculativo-practica indoles,
Ceterum, ipse conceptus qui subest omnibus his expressionibus est omnino ipsius
S. Thomae; nam ex hoc quod theologia est vera scientia, deducens conclusiones ex reve­
latione, necessario sequitur eius obiectum quo, seu lumen sub quo intelligit, esse reve­
lationem virtualem. Quod quidem exprimit S. Doctor, dicens investigationem theologicam
fieri sub copulato influxu luminis revelationis ut causae principalis, et luminis rationis,
ut causae secundariae: «Humanae mentis efficacia... nec ad huius quaestionis [de Tri­
nitate] veritatem inquirendam sufficit nisi divina luce illustretur: et sic divina lux est
causa nrincipalis, mens autem humana est causa secundaria» {In Boethium De Trinitate,
prooemium).

excellentior dignitas, sapientialis natura. Quarum tres postremae
colligi possent sub una generali proprietate eminentialis cuiusdam
characteris.
saltem largo
modo acceptam, seu considerata extrinseca aliqua connexione
huius scientiae cum supernaturalibus principiis et obiecto (fide et
Deitate), nemo est qui unquam negaverit. Si vero quaeritur de
stricta indole supernatural!, res non tam clare apparet, quia ex una
parte theologia est quidam processus naturalis rationis, ac ideo pure
naturalis scientia dicenda videtur, ex alia vero parte procedit ex
principiis supernaturalibus et respicit obiectum supernaturale, ac
ideo simpliciter supematuralis dicenda videretur, sicut principia a
quibus generatur et obiectum a quo specificatur. Inde tres senten­
tiae a theologis prolatae sunt.
Prima, declinans in defectum, docet theologiam esse scientiam
simpliciter naturalem, quia, quamvis procedat vel occasionetur a
fide, est essentialiter ac simpliciter quidam processus rationis, a ra­
tione dependens in sua genesi ac permanentia; eius autem dependen­
tia a fide est potius materialis et accidentalis, nam theologia pendet
a fide non ut supernatural!, sed mere ut fide, seu ut stante pro prin­
cipiis quae non videntur, ad quod sufficere potest etiam fides natu­
ralis, ut patet in haeretico, qui, amissa fide supernatural!, nequa­
quam amittit theologiam sed pergit ratiocinari eodem modo ac an­
tea. Pro qua sententia nonnisi Vasquez (In 1 p., q. 1, a. 1, disp. 4,
c. 8; disp. 5, c. 3) referri solet.
Secunda sententia, declinans in excessum, docet theologiam esse
scientiam simpliciter supernaturalem, etiam physice et entitative,
non obstante discursu rationis eiusque indole habitus acquisiti, cum
generetur ex principiis supernaturalibus et specificetur ab obiecto
supernatural!. Ita praecipue Molina (In 1 p., q. 1, a. 2, disp. 1 et 2)
et Contenson (Theologia mentis et cordis, 1. 1, praei. 1, specui. 3).
Tertia ac longe communior sententia docet theologiam esse
scientiam non simpliciter naturalem nec simpliciter supernaturalem,
sed formaliter et entitative naturalem, quippe quae acquiratur per
discursum rationis, modaliter vero et radicaliter supernaturalem, ob
eius intimam connexionem cum principiis fidei, a quibus procedit
46.

I

i

SUPERNATURALEM INDOLEM THEOLOGIAE,1

1 S. Thomas, 1 p., q. 1, a. 6, obi. 3 et ad 3; 2-2, q. 45, a. 1, ad 2.—Ioannes
a S. Thoma, In 1 p., q. 1, disp. 2, a. 2 et 8.—A. Gardeil, Le donné révélé et la théo­
logie (éd. 2, Paris 1932) 202-204, 235-251.

et a quibus iugiter dependet, ita ut in haeretico non amplius existât.
Huiusmodi autem ratio supernaturalitatis, quae accedit theologiae,
diversimode a variis auctoribus exprimitur: theologia nempe dicitur
supernaturalis non substantialiter, entitative, intrinsece, physice,
subiective, formaliter, sed secundum quid, quoad modum, extrinsece, originative, obiective, virtualiter, radicaliter.1 Quibus om­
nibus expressionibus id est commune quod supernaturalitas theolo­
giae petatur non ex intrinseca natura habitus sed ex eius habitudine
ad extrinseca principia et obiectum. Eiusmodi tamen supernaturali­
tatis rationem quidam auctores excessive quodam vel ambiguo mo­
do extollunt, in quendam mysticismum inclinantes; ita Th. Soiron2
theologiam assimilât cuidam contemplationi; A. Lemonnyer3 attri­
buit viro theologo quod solus possit intimum sensum documen­
torum revelationis penetrare et plura in eis intelligere quae viro
utenti methodo historico-critica prorsus effugiunt; A. Soltz4 theo­
logiam assimilai cuidam charismati, in latiori et antiquori sensu
huius vocis, loquens de «theologia charismatica» eamque definiens:
«Sermo de Deo sub impulsu gratiae procedens».
47. Haec tertia sententia, quod scilicet theologia sit habitus entitative
et formaliter naturalis et simul radicaliter ac virtualiter supernaturalis, vera
est, si tamen huiusmodi supernaturalitas recte exponatur et a praedictis ex­
cessibus purgetur. Quod enim theologia, non obstante supernaturalitate suo­
rum principiorum et obiecti, sit habitus entitative et formaliter naturalis, se­
quitur ex ipsa sua ratione habitus acquisiti, qui nequit esse supernaturalis.
Omnis enim habitus supernaturalis est necessario infusus nec acquiri potest.
Cuius ratio est quia habitus se habet per modum actus primi sive principii,
ex quo procedit actus secundus sive vitalis activitas, ac ideo etiam in ordine
supernatural! datur per modum principii activitatis humanae, nec ideo potest
esse fructus vitalis activitatis, sed immediate infunditur a Deo estque immediata participatio Deitatis; e contrario, actus secundus, qui ab ipso habitu
1 Joannes a S. Thoma·. «Virtualiter supernaturalis, non formaliter, quia virtuali
revelationi innititur»; «Eius ratio formalis non est aliquid pure naturale, sed radicaliter
supernaturale, seu virtualiter revelatum». Gonet·. «Extrinsece et obiective, vel radicaliter
et originative supernaturalis». Billuart: «Ut communiter dicitur, radicaliter et obiective».
Garrigou-I^agrange et Hugon: «Radicaliter et originative». Gardeil: «Foncièrement sur­
naturelle». Xibertw. «Exercetur modo supernatural!». Stolz·. Exercetur modo «charismatico» seu «procedit sub impulsu gratiae».
2 «Vom Geist der Théologie Bonaventuras», Wissenschaft und Weisheit I
(1934) 28-38.
3 «Comment s’organise la théologie catholique», Revue du clergé français XXIX
(1901) 5-18. Confer etiam quae scribit ibidem, in vol. XXIV et XXXVI.
4 «Charismatische Théologie», Der katholische Gedanke (1938) 187 sqq.—«De
theologia kerygmatica», Angelicum XVII (1940) 337-351.—Introductio in Sacram Theo­
logiam (Friburgi Br. 1941) 14-16, 20-22.

procedit, consistit essentialiter in vitali activitate creata, ac ideo, quamvis
sit supernaturalis, procedit ab ipso homine, non quidem per acquisitionem
sed per creatam elicientiam ipsius habitus infusi, estque mediata participatio
Deitatis. Unde ponere habitum qui sit simul supernaturalis et acquisitus est
ponere contradictionem in terminis, cum idem sit esse ens supernaturale non
vitale, seu per modum principii, et esse ens per se infusum et immediate
procedens a Deo.
Nec obstat quod scientia theologica procedit ex causis supernaturalibus,
scilicet ex principiis fidei. Nam ex his ipsa procedit non in linea efficientiae
ac vitalitatis, quasi habitus productus ab habitu vel actu fidei, sed in sola
obiectiva linea intelligibilitatis, quatenus ea principia sunt ratio assentiendi
conclusionibus. Non enim fidem elevat intellectum physice et entitative quoad
suam vim et activitatem discursivam, nec producit formalem ac specificam
tendendam scientiae theologicae in proprium obiectum, in qua praecise habi­
tus consistit, sed tantum influit in habitudinem intellectus ad obiectum, qua­
tenus imprimit in eo subordinationem et dependendam ad principia revelata
in cognoscendo conclusiones, et, si opus est, elevat praemissam naturalem ad
inferendam conclusionem.1 Ipsa autem physica producdo habitus non
attenditur secundum habitudinem intellectus ad obiectum, sed secundum entitativam ac physicam virtutem, a qua in esse generatur, quaeque, cum sit
discursiva ac naturalis vis humanae rationis, nonnisi habitum naturalem pro­
ducere queit. Pariter non obstat quod obiectum, a quo scientia theologica
specificatur, sit aliquid supernaturale (Deitas). Nam specifica tendentia scien­
tiae in proprium obiectum, hoc ipsum obiectum in sua specie iuxta suam exi­
gentiam determinat;2 non enim obiectum theologiae est Deitas sic et sim­
pliciter (sicuti est obiectum fidei), sed Deitas prout subest discursui rationis
ratiocinands ex principiis fidei, ac ideo, formaliter qua talis, seu qua discur­
sive cognita et qua subiectum conclusionis theologicae, Deitas non influit
supernatural!ter et tanquam obiectum supernaturale nec immediate refundit
suam supematuralitatem in habitum quem specificat, nec ideo illum reddit
supernaturalem.3
1 Etiam quando duplex praemissa est de fide, ipsa earum connexio, ex qua
resultat medium illativum et habet pro obiecto conclusionem illatam, est iterum aliquid
naturaliter confectum per humanum laborem et industriam, seu per naturalem discur­
sum rationis, licet ibi habeatur maior subordinatio ad fidem ob duplicationem principio­
rum ex quibus infertur conclusio. Nec obstat quod artificialis ille labor humanus, qua
talis, non sit formalis ratio scientiae sed mera conditio, cum scientia non sit de illatione
sed de re illata; nam nihilominus ipsum lumen scientificum, quod nonnisi per talem
naturalem conditionem ex veritatibus supematuralibus acquiri et elici potest, non supernaturale sed naturale est.
2Caietanus: «Diversitatem modi sciendi [obiectum formale quo] diversitas
obiccti formaliter sumpti, seu rationis formalis obiecti [obiecti formalis quod] comitatur»
(In 1 p., q. 1, a. 1, n. 14).
3 Etiam in coelo, quando pro fide stabit visio, theologia eandem indolem habi­
tus naturalis retinebit, quippe quae est de eius essentia. Solum discrimen in hoc erit,
quod, posita visione beatifica, theologia viatorum, quae est theologiae beatorum subordinata (cf. supra, n. 35), obtinet de facto in subiecto continuationem cum scientia supe­
riori ad quam ordinabatur, per evidentem cognitionem principiorum quae antea nonnisi
per obscuram fidem tenebat, sicut accidit in naturalibus viro qui ex musico fit etiam
aritluneticus. Ceterum, potest quis in coelo efformare naturalem habitum theologiae per

48. Nihilominus, ratione praefatae suae dependentiae a principiis reve­
latis in obiectiva linea intelligibilitatis, seu in cognoscendo suum proprium
obiectum quod est conclusio de Deitate, theologia, quamvis maneat iugiter
entitative naturalis in suo rationali discursu, tamen, ab illis supernaturalibus
principiis ita dependet ac ligatur, ut sine ipsis nec existere nec exerceri queat,
ac ita necessario induat quendam modum radicatis ac virtnatis supernaturalitatis. Ipsa enim fundatur in radice principiorum fidei, ex quibus ratio dis­
currit et a quibus petit suarum conclusionum tum immediatam certitudinem
tum mediatam evidentiam; ipsa proinde procedit sub lumine fidei, imo magis
quam sub lumine rationis, quo sensu dicitur a S. Thoma lumen fidei in dis­
cursu theologico se habere ut causam principalem et lumen rationis ut causam
secundariam ac veluti instrumentalem;*1 tandem ipsa nihil aliud per suum
discursum facit quam pandere id quod virtualiter continetur in principiis re­
velatis, ita ut eius formale obiectum sit ipsa virtualitas revelationis ac revela­
tio virtualis merito nuncupetur.
Inde, non obstante naturali rationis discursu, theologia est, in praefata
obiectiva linea intelligibilitatis, omnino homogenea cum fide, tum quoad
suum obiectum deductarum veritatum, ut supra explicatum est (n. 21), tum
quoad suam indolem supernaturalem. Quo sensu ipsa dici potest quaedam
fidei reflexio, et consequenter «quaedam impressio divinae scientiae» in hu­
mana ratione (S. Thomas) ac veluti ipsa «fides quaerens intellectum» (Anselmus).2
Ex quibus etiam sequitur, in haeretico theologiam subsistere non posse,
cum, dempta fide (etiam per negationem unius tantum articuli), desit in eo
ipse fons ex quo theologia procedit et consequenter ipsa lux sub qua theolo­
gicus discursus evolvitur, seu lumen revelationis virtualis, a quo theologicus
habitus specificatur. Nec refert quod, amissa fide, haereticus adhuc exerceat
discursivum processum; nam non amplius illum exercet eo modo quo antea,
cum iam desit certitudo principiorum, quibus nonnisi opinative et ex fide
humana adhaeret, fundata in proprio iudicio ac voluntate (2-2, q. 5, a. 3);
unde eius theologia est quaedam sterilis reliquia cognitionis certarum illa­
tionum, non veritatum illatarum, ac veluti cadaver quod anima fugit et nox
quam lumen deseruit.
49. 2.

SPECIFICA UNITAS THEOLOGIAE3

Quaestio de unitate scientiae theologicae, quae est prima prodeductionem ex visione beata, sed ordinarie id non contingit, quia, si theologiam non
acquisierit in terra, haec scientia ei infundetur in coelo, eritque iugiter eadem scientia,
per se acquisibilis, per accidens infusa. Et idem dic de theologia quam Christus habuit
in terris: vel nempe eam acquisivit per immediatam deductionem ex visione beatifica,
vel ei infusa est per accidens; fuit tamen non supernaturalis scientia quoad essentiam
habitus.
1 Cf. supra, n. 44.
2S. Thomas, 1 p., q. 1, a. 6, ad 3, distinguit inter theologiam, quatenus est
sapientia naturaliter acquisita ex principiis fidei, et donum sapientiae, quo quis iudicat
de rebus divinis non per discursum sed per modum inclinationis, quodque est infusum
donum Spiritus Sancti, intrinsece supernaturale. De quo subinde S. Doctor agit directe
in 2-2, q. 45.
M p., q. 1, a. 3 et 4; In 1 Sent., prolog., q. 1, a. 2.

prietas fluens ex ipsa rei essentia (ens enim et unum convertuntur),
non respicit directe ipsam fidem ex qua theologia desumit sua prin­
cipia, nec probabiles et opinativas rationes quae etiam afferuntur
a theologo, nec certas demonstrationes quae fiunt ex solis natura­
libus principiis: nam haec tria procedunt ex pluribus habitibus dis­
tinctis a theologia, scilicet habitu fidei, habitu opinativo et habitu
scientifico philosophico, quamvis aliunde haec omnia indirecte con­
currant ac petantur ab ipsa theologia, ut ostendetur infra (n. 61-66),
ubi de variis muneribus huius scientiae. Agitur ergo de ipso habitu
scientifico, in quo theologia essentialiter consistit, quique est formaliter habitus elicitivus actus cognitionis de Deitate et de ceteris sub
lumine revelationis virtualis; et quaeritur utrum theologia sit unus
specifice habitus, specie, ut dicitur, specialissima (sicut homo est
una specifice substantia), ita ut non sit quaedam agglomeratio plu­
rium habituum specifice distinctorum, habentium distincta ac dispa­
rata obiecta, nec etiam unus generice habitus, distinctus in plures
species sive partes subiectivas, iuxta diversa obiecta quae conside­
rantur in theologia (puta Deum, Christum, sacramenta, res morales).
50. Porro haec quaestio diversimode inde a medio aevo posita est,
ratione multiplicitatis quam haec scientia ostendit, tum ex parte ipsius pro­
cessus discursivi, qui potest fieri aut ex duplici praemissa de fide aut ex una
de fide et altera naturali; tum ex parte extrinseci finis, puta speculativi,
practici sive moralis, kerygmatici, polemici; tum ex parte obiecti, puta Dei,
Christi, creaturarum, doctrinarum, morum; tum ex parte methodi, puta
polemicae, kerygmaticae, systematicae, positivae. Inde plures disparatae opi­
niones a quibusdam emissae sunt, quibus videtur magis vel minus clare negari
specifica unitas theologiae eaque scindi in plures specifice scientias.
Ex parte processus discursivi, aliqui theologi postridentini, ut Molina
(In 1 p., a. 3, disp. 3) et praecipue Granados (Disp. 8, conci. 2, n. 4), dis­
tinxerunt duas specifice theologias secundum quod conclusio theologica
procedit ex duplici praemissa de fide vel ex una de fide et altera naturali.
Ex parte extrinseci finis, vera scissio theologiae in duas scientias a nemine
videtur proposita fuisse, quamvis moderni defensores theologiae kerygmati­
cae (cf. supra, n. 11) ad id inadvertenter tendant, urgentes distinctionem et
separationem duarum theologiarum, unius pro scholis ad finem speculationis
et alterius pro praedicatione ad finem practicum accommodatae.
Ex parte obiecti, habetur maior opinionum varietas et determinatio,
lam apud Patres graecos facta est insistens distinctio scientiae sacrae in theo­
logiam (de ipso Deo) et oeconomiam (de Christo, vel de providentia Dei ma­
nifestata per Incarnationem, redemptionem aliosque divinos ac salutares effec­
tus; cf. supra, n. 4 sq.), sed non apparet eos voluisse duas scientias proprie
distinguere potius quam duas fundamentales integrativas partes eiusdem
scientiae. Explicita vero distinctio in duas scientias speculativam et practicam

(dogmaticam ct moralem) facta est a paucis antiquioribus theologis, ut Godefrido de Fontibus (f 1306), Gerardo Bononiensi (t 1317) et praecipue Vasquez (Disp. 7, c. 4),‘ eaque videtur esse de mente plurium theologorum
practicorum, qui inde ab exeunte saec. 16 coeperunt tractatus morales edere
seiunctim a tractatibus dogmaticis, secundum novam quandam methodum
practicam quae vere theologicam ac scientificam faciem paulatim amisit, ut
videre est in non paucis modernis manualibus theologiae moralis.1
2
Tandem, ex parte methodi, praetermissa supradicta modernorum opinio­
ne de theologia kerygmatica quae etiam ad methodum refertur, peculiaris
tendentia, potiusquam explicita ac determinata sententia, plurium doctorum
modernae aetatis talis est, ut sic dicta theologia positiva tantopere ab eis
extollatur, et in sua methodo ac obiecto a theologia doctrinali sive systema­
tica cum manifesta istius diffidentia separetur, ut ad modum cuiusdam speci­
fice distinctae scientiae, parallelo ac separato gressu procedentis, concipi
videatur.

'

"·

51. Dicendum autem est, theologiam esse unam specifice
scientiam, seu unum specifice habitum, specie atoma (vel, ut alii
dicunt, specie infima aut specialissima), non vero agglomerationem
quandam plurium habituum specifice distinctorum, nec etiam unum
generice habitum, divisibilem in plures species sive partes subiectivas, qualis est philosophia; adeoque omnes partes in quas theolo­
giam dividi contingat, sub ratione tum processus discursivi, tum
finis extrinseci, tum obiecti, tum methodi, esse meras partes inté­
grales vel potentiales eiusdem scientiae.3 Id sequitur necessario
ex specifica ac indivisibili unitate ipsius obiecti formalis, a quo
omnis scientia suum esse et unitatem consequitur. Formale enim
obiectum, quod theologia considerat in omni suo discursivo proces­
su et in omnibus suis partibus, sub quocumque fine aut methodo
procedat, est ipsa ratio Deitatis, quae una est, et praecipue obiectum
formale quo, sive lumen, sub quo omnia secundum rationem Deita­
tis considerat et sub quo iugiter procedit, est lumen revelationis virtualis, quod est unum specifice et indivisibiliter.
1 Notanda quoque est peregrina opinio Durandi (In 1 Sent., prolog., q. 4),
qui modo generaliori et indeterminato docet theologiam esse non unam sed plures scien­
tias, cum sit de pluribus obiectis vel de pluribus formalitatibus eorundem obicctorum.
2 B. M. Xiberta (Introductio in sacram theologiam [Matriti 1949] 208) sugge­
rit mediam quandam sententiam, iuxta quam theologia moralis esset scientia subalternata
theologiae dogmaticae, intellectae pro scientia de omnibus veritatibus tam speculativis
quam practicis (seu moralibus). Attamen, haec opinio ex una parte inducit duas scientias
specifice distinctas in theologiam, cum scientia subalternata, ut musica, specifice distin­
guatur a subalternante, ut arithmetica, et ex alia parte scindit ipsam theologiam quae
agit de moribus in duas partes sive scientias.
3 Quoad hanc divisionem totius in partes subiectivas, intégrales et potentiales,
confer nostra opera De Poenitentia I 199 et De Ordine III 309-312. Rem apte exprimit
S. Thomas, 2-2, q. 48, a. un.

Hujusmodi indivisi bili t as obiecti formalis quo, sive luminis revelationis
virtualis, a quo scientia formalissime specificatur, omnino patens est (etiam
si quis incongruenter vellet distinguere multiplex obiectum formale quod,
veluti aequiparando Deum et creaturas in ratione obiecti materialis princi­
palis), cum nullatenus appareat unde distinctio illius luminis peti possit.
Distinctio enim quae peteretur ex parte processus discursivi, quatenus
fit aut ex duplici praemissa de fide aut ex una de fide et altera naturali
(ut volunt Molina et Granados), nulla est vel mere materialis. Nam in utro­
que casu agitur de eodem lumine virtualis revelationis, cum praemissa natu­
ralis concurrat, non ut naturalis est, sed ut elevata ab altera praemissa super­
natural! ad participandam eandem certitudinem fidei, secus enim conclusio
illa procederet ex duplici distincto lumine nec ullam unitatem haberet et ad
unam scientiam pertinere non posset. Unde discrimen inter praefatos duos
discursus est accidentarium ac materiale, nec valet fundare distinctionem dua­
rum scientiarum, quamvis in priori discursu habeatur maior subordinatio ad
fidem ob duplicationem supernaturalium principiorum ex quibus infertur
conclusio.
Pariter distinctio luminis quae peteretur ex parte obiecti, puta in reve­
labile speculativum, revelabile practicum et revelabile historicum (pro parte
speculativa, morali et positiva theologiae), materialis est, nec afficit ipsam
rationem revelabilitatis, sed tantum eius obiecta, quae eodem modo revelabilia sunt. Unde supradicta opinio plurium theologorum, specificam distinctio­
nem introducentium inter theologiam dogmaticam et moralem, solidum fun­
damentum non habet, semel posito quod theologia sit simul speculativa et
practica, ut ipsi admittunt et infra ostendetur (n. 52-54).'
Ceterae vero duae supradictae opiniones, quae videntur specificam dis­
tinctionem in theologia repetere ex parte finis extrinseci vel methodi, specia­
lem refutationem non merentur, quoniam manifestum est scientiam non specificari neque a fine extrinseco, praecise quia extrinsecus est ac se habet ex
parte non ipsius operis sed solius operantis, neque a methodo, quae, qua
talis, est quid modale et accidentale discursui rationis.

Unde quaecumque divisio theologiae nequit esse in partes subiectivas, seu in distinctas species, sed, nisi sit omnino materialis et
accidentaria (puta in accidentalia subiecta vel methodos), est vel in
partes intégrales, tam principales (ut sunt scientia de Deo et de
Christo: iuxta graecorum Patrum expressionem, theologia et oeco­
nomia; theologia dogmatica et moralis), quam secundarias (ut sunt
minores theologici tractatus, v. g. de novissimis), vel in partes po­
tentiates (ut sunt speculativum et practicum, systematicum et posi­
tivum). Tanquam partes potentiates theologiae considerari possunt,
1 Retention temporc aliqua reactio facta est a quibusdam contra
scientificum ncc theologicum, quo solet in manualibus proponi theologia
ingerit conceptum scientiae specifice distinctae a theologia dogmatica.
G. I. Waffelacrt, (mox referendus, n. 52), A. Stolz et M. Browne (art.
n. 32] 15 sq.).

modum parum
moralis quique
Ita inter alios
cit. [supra, in

utpote quae participent aliquid tantum de virtute totius, plures ex
peculiaribus disciplinis quae seiunctim pertractari solent, uti ius
canonicum et ascetico-mystica, quae reducuntur ad theologiam mo­
ralem, et liturgia, quae reducitur ad dogmaticam et partialiter ad
moralem. Sunt etiam aliae, ut casuistica, pastoralis et homiletica,
quae potius artes quam scientificae disciplinae dicendae sunt.
52. 3. SPECULATIVO - PRACTICA INDOLES THEOLOGIAE1

Ratio practici, prout distinguitur a ratione speculativi, quamvis genera­
liter ab omnibus intelligatur involvere ordinem ad operabilia, tamen satis
captiosa est in sua praecisiori determinatione; quod quidem ratio fuit quare
in quaestione utrum theologia sit scientia practica, alii aliter ipsum problema
proposuerint, vel saltem discrepantes responsiones attulerint.
Et primitus quidem, doctores mediaevales quaestionem proposuerunt ex
parte subiecti sive finis operantis, utrum nempe theologia sit colenda, ratione
sui seu cognitionis gratia (utrum sit speculativa) an ratione virtutis sive praxeos, seu ut boni fiamus (utrum sit practica), idque considerata theologia in
omnibus suis partibus nec tantum in sua parte morali; cui quaestioni plures
(Pseudo-Halensis, Bonaventura, Albertus M., Petrus de Tarentasia) respon­
derunt pro indole practica scientiae sacrae,23contradicente praecipue S. Tho­
ma in favorem independentiae theologiae ut est veritatis cognitio. Subinde,
huiusmodi independentia admissa vel saltem supposita, quaestio proprius
posita est ex parte ipsius obiecti sive finis operis, et quidem considerata
theologia in distinctis suis partibus, seu dogmatica et morali, utrum scilicet
theologia sit practica, an speculativa, an simul practica et speculativa.
Quidam ergo, ut Scotus, responderunt theologiam in omnibus suis par­
tibus esse simpliciter ac unice practicam, quia intrinsece et ex suo obiecto
ordinatur ad consecutionem ultimi finis, qui est aliquid practicum? Alii
vero, ut Henricus Gandavensis, dixerunt theologiam esse in omnibus suis
partibus simpliciter ac unice scientiam speculativam, quia finis eius ultimus,.
1 1 p., q. 1, a. 4; In 1 Sent., prolog., q. 1, a. 3, q. 1; vide Caietanum et loannem
a S. Thoma in primum locum. Praeterea:
Amoros, L., «La teologia como ciencia practica en la escuela franciscana en los
tiempos que preceden a Scoto», Archives d’histoire doctrinale et littéraire du moyen-âge
IX (1934) 261-303.
Humilis a Genua, «Estne sacra theologia speculativa an practica», Est udis franciscans XXV (1931) 151-168.
Thiry, L., Speculativum-practicum, Romae 1939.
Waffelaert, G. I., «De methodo seu modo procedendi in theologia morali»,.
Ephemerides theologicae Lovanienses (1924) 9-14.
2 Bonaventura, In 1 Sent., prooemium, q. 3: «Quaeritur de causa finali... Con­
cedendum ergo, quod est ut boni fiamus».
3 Opus Oxoniense, In 1 Sent., prolog., q. 4 et 5, n. 135, ed. Quaracchi, p. 104:
«Ratio [est]... quia cum obiectum theologiae sit ultimus finis, et principia in intellectu
creato sumpta a fine ultimo sint principia practica, igitur principia theologiae sunt prac­
tica; ergo et conclusiones sunt practicae».

seu contemplatio Dei, est quid speculativum.1 Alii tandem, ut S. Thomas
(1 p., q. 1, a. 4),2 docuerunt theologiam esse simul speculativam et praet icam, pro distinctis eius partibus, quia eius formale obiectum, seu lumen
revelationis, utramque speculativam et practicam materiam complectitur et
illuminat, quamvis dicenda sit principalius speculativa, tum quia principalius
agit de rebus divinis quam de actibus humanis, tum quia de his ipsis agit
in ordine ad finem ultimum qui in cognitione Dei consistit. In qua quidem
sententia, quae facta est communis inter thomistas,3 plures post Caietanum (loannes a S. Thoma, Gonet, Garrigou-Lagrange, Journet) dicunt theolo­
giam esse non simpliciter ac formaliter speculativam et practicam, sed emi­
nenter, sive potius formaliter eminenter, sicut ipsam fidem et ipsam scien­
tiam Dei, de quibus participat.
In moderna autem aetate quaestio a quibusdam ita reformata est, ut
potiusquam de existentia utriusque partis speculativae et practicae (seu dog­
maticae et moralis) in theologia, disputatum fuerit de earundem ad invicem
connexione et relatione. In quo quidem aliqui doctores eousque excesserunt
ut videantur eas distinguere in duas specifice scientias, ita negantes ipsam
scientiae theologicae specificam unitatem, de qua dictum est supra (n. 51);
alii vero remissius solummodo urserunt momentum theologiae moralis et ne­
cessitatem insistendi praecipue in valoribus moralibus et affectivis in scientia
theologica, ita implicite negantes principalitatem partis speculativae, quam
docet S. Thomas.

a

Τ-Λ

53. lamvero nobis eligenda est praefata sententia S. Thomae
(addita praeterea Caietani et aliorum thomistarum determinatione),
quod scilicet theologia sit, secundum diversas sui partes, simul spe­
culativa et practica, principalius tamen speculativa, et quod sit si­
mul speculativa et practica non formaliter specificative, ob ipsam
specificam oppositionem inter speculativum et practicum, sed for­
maliter eminenter, quatenus in superiori ratione entis revelabilis
colligit utriusque perfectionem et solvit utriusque oppositionem, eo
ipso modo quo id fit tum in fide tum in scientia Dei de seipso, ex
quibus procedit theologia.
Speculativum et practicum, ut obiectum scientiae, in hoc distin­
guuntur quod speculativum dicit obiectum verum secundum se, in
sua veritate et quidditate consideratum, abstrahendo ab exercitio
1 Summa quaestionum ordinariarum, a. 8, q. 3: «Nec est igitur huius scientiae
duplex finis: sed unicus; nec practicus: sed speculativus: ad quem ordinatur omnis finis
practicus. Simpliciter debet dici haec scientia speculativa et non practica... Est enim in
ea labor operis propter quietem speculationis» (ed. 1520, fol. 64 v).
2 Accedit etiam Bonaventura, loc. cit, qui tamen non valde clare loquitur et
plures theologiae aspectus distinguit.
3 Ei adhaeserunt etiam Godefridus de Fontibus (f 1306) et Gerardus Bono­
niensis (t 1317), qui tamen videntur dicere theologiam esse simpliciter ac veluti aequa­
liter speculativam et practicam, et plures inter modernos.

existendi et ab ordine executionis, practicum vero dicit obiectum
verum, non secundum se et inquantum verum atque in sua veritate
et quidditate consideratum, sed prout substat exercitio existendi et
quantum ad ipsam executionem, seu prout est ordinabile in executionem tanquam in finem, ut patet de actibus humanis; nequit au­
tem ordinari in executionem tanquam in finem nisi quod a nostro
opere fieri potest; unde obiectum, a quo scientia practica specificatur, est obiectum humanitus operabile, et qua tale ad executionem
de se ordinatum, ita ut scientia speculativa sit cognitio de vero spe­
culabili, scientia autem practica sit cognitio de vero operabili?
Speculativum et practicum, seu speculabile et operabile, important
differentias specificas intra genus intelligibilitatis, sive immaterialitatis vel abstractionis a materia,12 quia alio modo a materia abs­
trahit id quod consideratur in se et secundum suam quidditatem et
alio modo id quod consideratur prout subest exercitio existent!ae et
in suo ordine ad executionem, a qua consideratione abstrahit spe­
culabile.3
54. lamvero theologia ex una parte utrumque obiectum, tam
speculativum quam practicum, respicit, cum non solum agat de ve­
ritatibus revelatis sed etiam de actibus humanis (eorumque natura
et principiis), et ex alia parte ea omnia considerat sub una specifica
et indivisibili ratione obiecti revelati (obiectum formale quo),4
ex qua specificam unitatem in ratione scientiae consequitur, ut supra
ostensum est (n. 51). Ergo theologia, una existens, est simul specu1 Non est tamen confundenda scientia practica cum arte, quae ab ea dependet
ac regulatur. Nam scientia practica, sicut ethica et theologia moralis, est in intellectu
qui dicitur speculativus quique habet pro obiecto aliquid operabile, seu ad executionem
ordinabile, secundum se consideratum; ars vero, sicut casuistica quae applicat principia
ethicae et theologiae moralis ope prudentiae (idem dic de mechanicis), est in intellectu
practico, et ita habet pro obiecto aliquid operabile ut circa ipsum operabiliter versetur.
Confer praeterea quae dicit S. Thomas, In Boethium De Trinitate, q. 5, a. 1, ad 4.
2 Quidam, ut Molina, Vâsquez (Disp. 9, c. 3) et Granados, id negant, dicentes
speculativum et practicum esse differentias accidentales, ac ideo non sequi theologiam
esse essentialiter simul speculativam et practicam, aut quidquam in hoc peculiare habere
prae scientia naturali, cum id conveniat omnibus scientiis, ita ut scientia quae est essen­
tialiter speculativa possit simul esse accidentaliter practica, et vicissim.
3Cf. 1. p , q. 1, a. 4, obi. 2 et sed contra; In 1 Sent., prolog., q. un., a. 3,
qa 1, sed contra; 1 p., q. 14, a. 16; 1-2, q. 6, prolog.; In Boethium De Trinitate, q. 5,
a. 1, corp, et ad 4; In Ethic. 1. 3.
4 Etiam attento solo obiecto formali quod, seu ratione Deitatis, eadem con­
clusio colligi potest. «Cum enim Deus, sub ratione Deitatis, sit prima veritas et ultimus
finis, est etiam prima regula speculationis et praxis, primumque speculabile et operabile;
operabile, inquam, non physice, sed moraliter, quatenus actibus nostris meritoriis, in ra­
tione ultimi finis consequibilis est» (Gonet, Clypeus, disput. prooem. de natura theolo-

lativa et practica, aliter ac philosophia cuius scientia practica (ethi­
ca) distinguitur specifice a scientiis speculativis, non exclusa ipsa
suprema scientia metaphysica. Et confirmatur ex eo quod fides, cx
qua theologia procedit, et scientia Dei de seipso, cuius theologia
est participatio quaedam, sunt simul speculativae et practicae, cum
fides sit tam de credendis quam de agendis1 et Deus per eandem
scientiam cognoscat tum suam quidditatem tum suam virtutem operativam.2 Nihilominus theologia dicenda est magis speculativa
quam practica, ratione sui principalis obiecti; nam ex ima parte
principalius agit de rebus divinis quam de actibus humanis, et ex
alia parte hos ipsos actus considerat prout ordinantur ad ultimum
finem, adeoque ad speculationem, cum ultimus finis hominis con­
sistat in visione beatifica seu in speculatione de Deo.3
Exinde apparet eminentialis character theologiae, quoniam bi­
nas rationes speculativi et practici, quae in philosophia necessario
disgregatae inveniuntur, sub altiori formali obiecto revelationis ele­
vat et ad unitatem redigit. Praeterea, idem eminentialis character
ex eo ostenditur quod, cum ratio speculativi et ratio practici sint
invicem formaliter oppositae nec ideo possint sic et simpliciter
unificari secundum quod retinent formalem ipsum modum quem
obtinent in scientia naturali, theologia eas elevat ad altiorem ratio­
nem entis revelabilis, in qua illarum perfectio sola retinetur, dempto
ipso defectu oppositionis, ita ut theologia sit simul speculativa et
practica non formaliter specificative sed formaliter eminenter, sicut
anima humana est formaliter eminenter vegetati va et sensitiva.
55. 4. EXCELLENTIOR dignitas theologiae

accipitur relate

ad alias scientias.4
Dignitas alicuius rei eiusque gradus desumitur ex perfectione
suarum causarum, sive extrinsecarum sive ac praecipue intrinseca1 Cf. 2-2, q. 9, a. 3.
2 1 p., q. 1, a. 4: «Deus eadem scientia se cognoscit, et ea quae facit»; cf. 1
p., q. 14, a. 16.
3 1 p., q. 1, a. 4; 2-2, q. 9, a. 3.
4 1 P-, q. 1, a. 5; 2-2, q. 4, a. 8, cum commentariis Caietani in utrumque locum
et loannis a S. Thoma in priorem. Praeterea:
Baudoux, B., «Philosophia ancilla theologiae», Antonianum XII (1937) 293-326.
Hedde, R., «Relations des sciences profanes avec la philosophie et la théologie»,
Revue thomiste XI (1903) 650-666; XII (1904) 188-206.
Guelluy, R., «La place des théologiens dans l’Eglise et la société médiévale»,
Miscellanea historica in honorem Alberti De Meyer (Lovanii 1946) 571-589.
Philipon, NL, «La théologie science suprême de la vie humaine», Revue thomiste
<1935) 387-421.

rum. Iamvero omnes causae, ex quibus resultat theologia, sunt ex­
cellentiores ac perfectiores causis ex quibus resultant aliae humanae
scientiae. Ergo theologia est dignior ceteris humanis scientiis.
Minor ostenditur per considerationem et comparationem causa­
rum et consequentium proprietatum quae includuntur in sequenti
definitione, hucusque articularim determinata: Theologia est supernaturalis, una et eminentialis, scientia de Deitate sub lumine reve­
lationis, a Deo ipso in hominem procedens et ad finem supernaturalem ordinata.

56. Et ut a facilioribus causis extrinsecis et proprietatibus in­
cipiamus, theologia causam efficientem sive originem habet in Deo,
utut mediate, quatenus nempe principia, ex quibus procedit quae­
que includuntur in suo processu discursivo, veniunt immediate a
Deo per extrinsecam revelationem et per intrinsecam infusionem
fidei, per quam ipsa tenentur et intelliguntur: quo sensu theologia
est «quaedam impressio divinae scientiae» in nobis (1 p., q. 1, a 3,
ad 2); e contrario aliae scientiae habent originem humanam, seu
hauriuntur ex rebus creatis per actionem humanae rationis, per
quam illarum principia constituuntur.
Finis omnis humanae scientiae est hominis béatitude,1 seu
consecutio ultimi finis, quae in Dei cognitione, etiam naturaliter,
absolvitur, cum homo sit essentialiter rationalis seu cognitivus.
Iamvero theologia habet pro fine supernaturalem beatitudinem, seu
consecutionem ultimi finis et cognitionem Dei in supremo ordine
et supremo modo, per cognitionem ipsius intimae quidditatis Dei,
qualiter fit in visione beatifica; ceterae autem scientiae, immediate
(metaphysica) vel mediate (aliae) habent pro fine solam naturalem
beatitudinem, prout consistit in imperfecta Dei cognitione secun­
dum eius attributa generalia et communia cum creaturis. Ceterum,
si theologia consideratur in sua parte practica seu morali, huiusmodi excellentia, petita ex parte finis, veluti duplicatur; nam «finis
huius doctrinae inquantum est practica, est beatitudo aeterna, ad
quam sicut ad ultimum finem ordinantur omnes alii fines scientia­
rum practicarum» (1 p., q. 1, a. 5).
Praeterea, theologia gaudet triplici supradicta proprietate, qua
carent ceterae scientiae, scilicet radicali ac virtuali supernaturalitate,
1 Quo sensu intelligi potest dictum Augustini: «Nulla est homini causa philozsophandi, nisi ut beatus sit» (De civ. Dei 19. 1. 3).

qua participat de lumine fidei quaque prorsus carent ceterae scien­
tiae, intra inferius lumen rationis totaliter segregatae; formali ac
specifica unitate, qua in uno ac simplici habitu colligit omnes virtualitates, in philosophia per varias scientias disgregatas; eminentiali ratione, qua valet in altiorem quandam notam colligere et unire
ipsas duas oppositas formalitates speculativi et practici, in scientia
philosophica necessario separatas.
Si autem attendatur ad causas intrinsecas, secundum quas theo­
logia est vera scientia, seu certa et evidens cognitio alicuius rei per
suas causas, ipsius maior dignitas apparet ex excellentia tum ipsius
rei sive obiecti quod cognoscitur, tum certitudinis qua cognitio affi­
citur. Obiectum enim theologiae, seu Deitas, est aliquid quod trans­
cendit humanam rationem et consistit in ipsa quidditate Supremi
Entis, dum obiectum aliarum scientiarum clauditur intra ambitum
humanae rationis, consistens in particulari aliquo ente creato vel ad
summum (ut in sola metaphysica) in ipsa abstracta ratione entis
qua entis, secundum quam Deus non attingitur in sua propria quid­
ditate sed in communibus aut generalibus ac veluti periphericis suis
attributis. Certitudo autem scientiae theologicae est multo maior
quam certitudo aliarum scientiarum, quia provenit ex certitudine
principiorum fidei et his mediantibus ex certitudine scientiae ipsius
Dei, qui absolute errare non potest,1 dum certitudo aliarum scien­
tiarum provenit ex certitudine humanae rationis, quae utpote
finita ac defectibilis, absolute errare potest, etsi de facto in particu­
lari aliquo primo ac evidenti principio (ut contradictionis et causalitatis) nunquam erret aut errare non possit.
57. Est tamen unum, in quo theologia videtur deficere ab ipsa per­
fectione scientiae et esse minus digna scientiis naturalibus, scilicet inevidentia suorum principiorum; nam scientia est cognitio non solum certa sed
etiam evidens. Attamen, ut explicatum est supra (n. 35 sq.), huiusmodi
inevidentia est tantum relativa et praecipue ex parte subiecti, estque propria
cuiuslibet scientiae subalternatae, qualis est theologia relate ad scientiam bea­
torum; absolute tamen et obiective scientia theologica est evidens, imo evidentior ceteris scientiis, quamvis evidentia non immediata sed mediata, seu
mediantibus ipsis principiis, a quibus generatur quaeque sunt cum maxima
evidentia nota in superiori subaltemante scientia beatorum. Unde ex parte
huiusmodi defectus mediatae solius evidentiae, conceditur aliqua minor dig­
nitas theologiae relate ad alias scientias, sed secundum quid tantum, et aliun1 Ad rem Augustinus: «Non parva pars scientiae est, scienti coniungi» (Enarr.
in psal. 36-37. 2. 2).

de abunde compensata per maiorem evidentiam principiorum in superiori
scientia beata. Huiusmodi tamen defectus provenit principaliter, sin minus
exclusive, ex parte conditionis subiecti, quatenus de facto nondum habet
superiorem scientiam beatam in qua principia sunt evidentia, sicut accidit
quoad omnem scientiam subalternatam, ut in musico nesciente arithmeticam.
Diximus «sin minus exclusive ex parte subiecti», quia stricte loquendo
theologia, in sua subordinatione ad scientiam beatorum, nequit simpliciter
assimilari scientiae subalternatae naturali, ut musicae relate ad arithmeticam.
Nam scientia, cui theologia dicitur subalternari, seu visio beatifica, non est
formaliter specifice scientia sed tantum eminenter, utpote non discursiva sed
intuitiva (cf. supra, n. 35, in nota), adeoque principia theologiae non sunt
conclusiones illius, sicut principia musicae sunt conclusiones arithmeticae,
sed mera principia immediate et intuitive intellecta, ac ideo se habent ad
theologiam nostram (sive sit in statu imperfecto in hac vita, sive in statu
perfecto in coelo) eo modo quo intellectus principiorum rationis se habet
ad scientiam naturalem, puta ad metaphysicam.1 Unde, nec ipsa imper­
fectio inevidentiae principiorum, quae inest essentiae scientiae subalternatae
(nam musicus, qua musicus, non habet scientiam nec intellectum suorum
principiorum, sed ea accipit per fidem ab arithmetico), proprie ac stricte
tribui potest scientiae theologicae, quae ideo in hoc ipso non est inferior
scientia naturali, nequidem metaphysica, sed tota imperfectio mediatae evi­
dentiae refundenda est ex parte subiecti, quatenus principia visionis beatifi­
cae possidet non in seipsis sed in speculo fidei, sicut si per impossibile metaphysicus privaretur intellectu principiorum eaque obtineret per fidem a supe­
riori aliqua auctoritate.
Ceterum, cum certitudo fundetur in evidentia, ex hoc ipso inevidentiae
defectu provenire videtur aliquis defectus firmitatis etiam in ipsa certitudine
scientiae theologicae, quam tamen supra diximus absolutam et maiorem quam
in ceteris scientiis. Et propter hoc quidam theologi dubitarunt de superioritate scientiae theologicae in ipsa ratione certitudinis. Ita quidam (ut Zumel,
ad a. 5 S. Thomae) dicunt certitudinem theologiae esse inferiorem certitudine
metaphysicae, quod attinet ipsum primum principium identitatis et contra­
dictionis (Quodlibet est vel non est), quatenus hoc ita est universalissimum,
ut imbibatur in ipsis principiis revelatis (Deus enim revelando aliquid, eo ipso
revelat oppositum non esse); alii vero (ut Arrubal, Disp. 5, c. 9, conci. 2,
et Granados, Disp. 7, ad 2), dicunt theologiam esse certiorem aliis scientiis
tantummodo quando una praemissa est naturalis quia tunc admiscetur ei
lumen rationis, trahens conclusionem ad inferiorem gradum aliarum scien­
tiarum.
Attamen, huiusmodi dubium dispellitur, distinguendo duplicem certitu­
dinem in aliqua scientia,2 aliam nempe obiectivam, sive ex parte obiecti,
et aliam subiectivam, sive ex parte subiecti adhaerentis obiecto; quae iterum
1 Cf. S. Thomam, In Boethium De Trinitate, q. 2, a. 2, ad 7; In 1 Sent., q. un.,
a. 3, qa 2, ad 2 et 3.
2 Certitudo est, iuxta S. Thomam, firmitas sive determinatio intellectus ad
unum {In 3 Sent., dist. 23, q. 2, a. 2, qa 3), vel, quod ad idem redit, firmitas adhaesionis
intellectus ad suum cognoscibile {ibid., dist. 26, q. 2, a. 4).

dupliciter considerari potest, vel nempe prout tangit obiectum, et ita impor­
tat infallibilitatem et excludit contingentiam quae desumitur ex obiecto, vel
prout tangit ipsum subiectum, et sic excludit dubitationem et haesitationem.
Primum et alterum elementum est essentiale certitudini, quae est proprius
effectus obiecti in subiecto, tertium vero est contingens, cum dependeat ex
conditione subiecti, atque causatur vel ab intrinseca causa seu ab ipsa evi­
dentia obiecti, adeoque necessario ac connaturaliter (nam nihil magis quietat
ac firmat intellectum quam ipsa obiecti evidentia), vel ab extrinseca causa
voluntatis, influentis in intellectum et excludentis ab eo inconstantiam aut
timiditatem, adeoque non necessario nec connaturaliter.
Si igitur attendatur primum et alterum elementum, quod est essentiale
certitudini, theologia et fides sunt simpliciter certiores omni alia scientia et
omni principio naturali, non excluso primo ipso principio identitatis et con­
tradictionis, idque certitudine non solum obiectiva sed etiam subiectiva, quia
assensus intellectus de facto fertur in obiectum sive motivum firmissimum
atque absolute infallibile, cuius obiectiva certitudo transit in subiectivam
certitudinem, producens in intellectu suum effectum formalem.1
58. Si vero attendatur tertium elementum, sic concedendum est certi­
tudinem theologiae et fidei esse minorem certitudine scientiae naturalis, prae­
cipue metaphysicae, cum intellectus possit pati dubitationem et haesitatio­
nem.2 Quia tamen huiusmodi defectus (se habens potius ex parte eviden­
tiae quam certitudinis) provenit non per se et ex natura rei, sed per accidens
et ex defectu subiecti, et res iudicantur simpliciter ex his quae sunt per
se et ex natura rei, nec nisi secundum quid ex his quae sunt per accidens et
ab extrinseco subiecto, ideo dicendum est theologiam et fidem esse simpli­
citer certiores scientiis et principiis naturalibus, secundum quid vero esse mi­
nus certas (1 p., q. 1, a. 5, ad 1; 2-2, q. 4, a. 8).
Ceterum, iste qualiscumque subjectivus defectus abunde compensatur
non solum per praefatam obiectivam infallibilem certitudinem sed etiam per
ipsam altissimi obiecti nobilitatem; nam, ut ait S. Thomas, «minimum quod
potest haberi de cognitione rerum altissimarum, desiderabilius est quam cer­
tissima cognitio quae habetur de minimis rebus, ut dicitur in XI De Anim.»3
(1 p., q. 1, a. 5, ad 1; cf. C. Gent. 1. 5 et 8), ita ut, etiam probabilia
argumenta et rationes convenientiae, quae afferuntur in theologia circa veri1 Propterea Augustinus, loquens de ipsis naturalibus veritatibus, ait se esse
certiorem de existentia Dei, innixa firmissimo principio causalitatis, quam de suiipsius
existentia: «Et clamasti de longinquo: Imo vero, ’Ego sum qui sum’ (Exod. 3. 14). Et
audivi sicut auditur in corde, et non erat prorsus unde dubitarem; faciliusque dubitarem
vivere me, quam non esse veritatem, quae per ea quae facta sunt, intellecta conspicitur»
(Rom. 1. 20)» (Confess. 7. 10, ML 32. 742).
2 Id accidit etiam quoad veritates naturales, utut metaphysicas. «Ita in discipulo
accipiente et intelligente propositionem metaphysicam v. g. ’omne agens agit propter
finem’, haec propositio metaphysice certa, certior est quoad se et etiam in discipulo quam
id quod est solum physice certum per sensationem; sed ex parte subiecti debilis, in quo
invenitur, haec propositio minus est certa quam sensatio; studens iste forsitan nescit
respondere obiectionibus contra finalitatem» (Garrigou-Lagrange, De revelatione I [ed.
2, Romae 1921] 23).
3 Aristoteles, De part. anim. 1. 5.

DE ESSENTIA THEOLOGIAE

65

tatcs revelatas, sint aliquid dignius et altius ipsis rigorosis demonstrationibus
quae de rebus physicis et mathematicis adducuntur in scientiis naturalibus.
Restat ut breviter respondeamus duabus rationibus, invocatis a supradictis theologis (n. 57). Primo scilicet, certitudo theologiae et fidei est fir­
mior ipsa certitudine nrimi principii identitatis et contradictionis (Quodlibet
est vel non est) et a fortiori ceterorum (Omne totum est maius sua parte —
Quidquid fit, causam habet),1 eo quod innititur firmiori motivo, scilicet
infinitae et infallibili scientiae divinae, dum ceterae scientiae innituntur mo­
tivo humanae rationis quae falli potest, utpote essentialiter imperfecta et
limitata. Nec refert quod saltem circa prima principia, utpote ex suis terminis
evidentia, ratio humana de facto falli non possit, tum quia haec ipsa eviden­
tia procedit ex lumine finito et essentialiter fallibili, ita ut minus repugnet
contingere errorem in eo lumine quam in scientia divina, ac ideo quod ab eo
procedit sit minus certum quam id quod a Deo revelatur; tum quia illi ipsi
termini, ex quibus evidentia in principiis rationis procedit, hausti sunt per
abstractionem ex cognitione sensuum, quae deceptibilis est, ita ut possit
exinde dubitari num in tali abstractione aliquid incertum ac fallax contigerit;
tum quia, ex huiusmodi sensili origine cognitionis illorum principiorum non
possumus plene certificari de illorum universalitate et scire quid lateat in
omnipotentia Dei et quid ipsa possit vel non possit circa illa: ita, cum perve­
nimus per fidem ad mysterium Trinitatis, prima fronte videtur principium
identitatis et contradictionis, inclusum in illo alio «Quae sunt idem uni ter­
tio, sunt idem inter se», non amplius verificari.
Nec refert quod quae sciuntur per illa principia, sciantur quasi per visio­
nem, quae vero sciuntur per fidem, sciantur tantum per auditum, visio autem
sit certior auditu. Nam, quamvis «ceteris paribus visio sit certior auditu...,
tamen si ille a quo auditur multum excedit visum videntis, sic certior est
auditus quam visus. Sicut aliquis parvae scientiae magis certificatur de eo
quod audit ab aliquo scientifico quam de eo quod sibi secundum suam ratio­
nem videtur. Et multo magis homo certior est de eo quod audit a Deo, qui
falli non potest, quam de eo quod videt propria ratione, quae falli potest»
(2-2, q. 4, a. 8, ad 2).2
1 Stricte loquendo, comparatio quoad certitudinem fieri deberet ex una parte
inter conclusiones scientiae theologicae et conclusiones aliarum scientiarum, puta metaphysicae, et ex alia parte inter veritates fidei, quae sunt principia theologiae, et prima
principia rationis, ex quibus procedunt aliae scientiae, praecipue metaphysica; non vero
inter conclusiones sive scientiam ipsam theologicam et principia aliarum scientiarum. Unde
Illll erito arguitur quod scientia theologica est minus certa quam prima principia rationis
eo quod minus certum est id quod cognoscitur mediate et per discursum quam quod
cognoscitur immediate per intuitum. Nihilominus, cum theologia, etsi discursiva, participet
in eadem certitudine suorum principiorum, ea comparatio acceptari potest, simul acci­
piendo fidem et theologiam.
2 Quidam sic subtiliter arguunt: Propositio «Deus est trinus vel non est trinus»
est certior quam propositio «Deus est trinus». lamvero, prima illa propositio resolvitur
in principium rationis «Quodlibet est vel non est». Ergo hoc principium rationis est
certius quam veritas revelata «Deus est trinus». Cui respondetur negando maiorem;
nam veritas primae propositionis proponitur a lumine rationis, alterius vero veritas a
lumine revelationis; unde certius est Deum esse trinum quam Deum esse vel trinum
vel non trinum.

Quod autem attinet alteram rationem, quod scilicet certitudo conclu­
sionis theologicae sit minor certitudine scientiae naturalis quando una ex
duabus praemissis est naturalis, eo quod admisceatur lumen rationis, negatur
assumptum, quia praemissa naturalis tunc non concurrit ut principalis, nec
aequo modo cum praemissa fidei, sed ab hac principaliter adhibetur atque
assumitur ad eundem gradum supernaturalis certitudinis: nam theologia non
est ratio utens fide, sed fides quaerens intellectum.
59. 5. SAPIENTIALIS CHARACTER THEOLOGIAE i

Theologia est vera sapientia, imo «maxime sapientia est inter
omnes sapientias humanas, non quidem in aliquo genere tantum,
sed simpliciter» (1 p., q. 1, a. 6).
Ad intelligentiam huiusmodi proprietatis, quae est maximi momenti pro
determinatione amplitudinis munerum et methodi theologiae, de quibus infra
(n. 61 sqq.), nota apud docrores praethomistas vocem sapientiae aliter intellec­
tam esse, scilicet pro «scientia sapida» (secundum gustum, movens ad affec­
tum), iuxta vim nominis et usum augustinianum (De libero arbitrio 2. 9. 26),
prout opponitur scientiae proprie dictae et correspondet ei quae nunc dicitur
sapientia infusa (i. e. donum Spiritus S.), ac ideo plures ex ipsis docuisse
theologiam esse sapientiam sed non esse scientiam. Subinde S. Thomas, in­
troducto aristotelico conceptu sapientiae, prout est vera et perfectior scientia,
distinxit inter sapientiam infusam, de qua loquebantur praefati docto res, quae­
que iudicat de verbis divinis non per discursum sed per modum inclinationis
(1 p., q. 1, a. 6, ad 3; 2-2, q. 45), et sapientiam acquisitam, seu veram scien­
tiam rationaliter discurrentem, quae duplex est, scilicet philosophica et theo­
logica (ibid.).
De hac igitur acquisita sapientia, quae subinde simpliciter et sine addito
tum a philosophis tum a theologis sapientia vocata est, nunc quaeritur an
eius ratio conveniat theologiae, et quidem «maxime et simpliciter», ut con­
sulto addit S. Thomas. Haec sapientia definitur a philosophis post Aristote­
lem: «Cognitio rei per altissimas causas» (Metaph., 1. 1, c. 1,2 et 12; 1. 2, c. 7;
Ethic., 1. 6, c. 3, 4, 6 et 7). ad eam distinguendam a scientia quae est genera­
liter cognitio per causas. Ex quo apparet sapientiam, de communi consensu,
esse conceptum specificantem, vel saltem perficientem, ipsum conceptum
scientiae.
Scientia enim dividitur in eam quae est per causas proximas (quaeque
exhibet tantum an sit rei, ope argumenti a posteriori, ut accidit in omni
scientia experimentali, estque imperfecta in ratione scientiae) et eam quae
est per causas proprias sive ultimas (quaeque exhibet quid sit rei, seu cur
ita sit, ope argumenti a priori, estque scientia perfecta, cum intellectus, quae­
rens de aliqua re, perfecte non quiescat nisi sciat quid sit, ac vocatur scientia
11 p., q 1, a. 6; 1-2, q. 157, a. 2; In 1 Sent., prolog., a. 3, qa 3; C. Gent. 1. 1;
2. 4; In Boethium De Trinitate, q. 2, a. 2, ad 1; In Metaph., 1. 1, lect. 1. Huc. faciunt
etiam alii loci S. Thomae referendi in n. 61, ubi de muneribus theologiae. Cf. Catetanum,
In 1 p., q. 1, a. 6; In 1-2, q. 157, a. 2; loANNEM A S. Thoma, In 1-2, q. 157, disp. 16,
a. 3, q. 1. Ad rem faciunt etiam quae dicuntur supra, n. 55-58, et infra, n. 64-66

in strictiori sensu, imo sapientia). Haec autem duplex est: alia nempe quae
est per ultimas causas secundum quid seu in aliquo tantum genere, puta in
genere talis entis (ut philosophia naturalis in genere entis mobilis et mathesis
in genere entis quanti), alia quae est per ultimas causas simpliciter seu in
quolibet genere, sive, ut ait Aristoteles, per causas altissimas, vel in genere
entis ut sic (et talis est sola metaphysica, praecipue in sua parte quae dicitur
theodicca, quae proinde strictiori sensu vocatur sapientia, utpote sapientia
simpliciter et in omni genere).

60. Quaeritur ergo utrum theologia sit non solum vera sapien­
tia (seu cognitio per ultimas causas, sicut philosophia naturalis et
mathesis), id enim sequitur necessario ex sua ipsa natura scientifica,
de qua dictum est supra (n. 34 sq.), nec tantum sapientia simpli­
citer et in omni genere (seu cognitio per altissimas causas, sicut
metaphysica sive theodicea), sed etiam maxima sapientia (seu cog­
nitio per altissimas causas in altiori ordine quam ordine rationis, ac
ideo altior ipsa metaphysica), ita ut, in ipsa ratione stricte ac simpli­
citer dictae sapientiae, sit distinguendum inter duas sapientias, alte­
ram metaphysicam sive naturalem et alteram theologicam sive radi­
caliter supernaturalem.
Et quod ita sit, communiter affirmatur a theologis1 et osten­
ditur cum S. Thoma (1 p., q. 1, a. 6) ex ipso proprio ac formali
obiecto theologiae, prout est Deus ut Deitas, seu altissima causa
totius universi, considerata secundum maximam rationem suae inti­
mae quidditatis, quae quemlibet captum humanae rationis effugit.
Cum enim sapientis sit ordinare et indicare,2 nec id fieri possit
nisi per altiorem causam cognoscendo de inferioribus, ille dicitur
1 Tantu mai odo disputant ulterius de physica entitate huiusmodi theologicae sapien­
tiae, utrum scilicet et quomodo distinguatur ab habitu scientiae. Nam quidam, ut Molina,
videntur putare sapientiam esse quoddam aggregatum ex duobus habitibus, scilicet ex
intellectu principiorum (in casu theologiae, ex fide) et scientia. Alii, ut Nazarius et
Caietanus (In 1-2, q. 57, a. 2), dicunt sapientiam esse unicum simplicemque ac superiorem
habitum, eminenter continentem (tanquam partes potestativas) binos habitus intellectus
principiorum et scientiae, eo modo quo haec continentur in scientia beatorum et quo
anima rationalis continet animas sensitivam et vegetativam; quibus videtur suffragari
S. Thomas (1-2, q. 57, a. 2, ad 2). Alii tandem, ut loannes a S. Thoma (In 1-2, disp. 16,
a. 3, q. 1; q. 2 in fine) et Gonet, docent sapientiam esse habitum specifice distinctum
ab habitu scientiae; quibus suffragatur S. Thomas (1-2, q. 57, a. 2, corp, et ad 1;
In Boethium De Trinitate, q. 2, a. 2, ad 1).
luxta hanc igitur postremam sententiam, sic genus scientiae dividitur: scientia per
causas proximas (scientia imperfecta) et scientia per causas ultimas (scientia perfecta,
sapientia imperfecta); et haec est vel scientia per causas ultimas in aliquo genere (ut
supra) vel in omni genere seu per causas altissimas (sapientia perfecta sive simpliciter);
et iterum haec est vel per causas altissimas in ordine naturali (metaphysica) vel per
causas altissimas in altiori ordine supernaturali (theologia, seu maxima sapientia).
2 Aristoteles, Metaph., 1. 1, c. 2: «Sapientis est ordinare, et non ordinari».

sapiens in unoquoque genere qui considerat ultimam causam illius
generis, sicut in genere aedificii sapiens et architectus dicitur qui
disponit formam domus et ordinat ac iudicat opus inferiorum arti­
ficum qui dolant ligna et parant lapides, et in genere humanae vitae
prudens dicitur sapiens, quia iudicat et ordinat humanos actus ad
debitum finem. Unde vere, simpliciter et maxime sapiens dicendus
est ille cuius scientia considerat id quod est simpliciter et maxime
ultima rerum causa, scilicet Deum sub intima ratione Deitatis.
Proprium munus sapientiae, ac ideo theologiae, duobus genera­
libus verbis a S. Thoma exprimitur: «ordinare et iudicare», nam
tertium munus, seu concludere, non est proprium sapientiae, ut
sapientiae, sed sapientiae ut scientiae. Munus autem ordinandi et
indicandi refertur tum ad principia, ac consistit in eorum explicatio­
ne, determinatione, defensione, tum ad inferiores scientias, quorum
principia per sapientiam probantur vel confortantur, conclusiones
iudicantur, auxilium tanquam ab ancillis ab eis expetitur. Quae
omnia fusius mox explicanda veniunt.
Interim observa schematicam divisionem omnium scientiarum, et pro­
prium locum quem obtinet sapientia theologica.
Theologia. Scientia de Deitate sub lumine supernaturali.
Theologia Dei. Scientia eminenter tantum, sub proprio et infinito lu­
mine Deitatis. Suprema sapientia simpliciter.
Theologia beatorum, seu visio beatifica, scientia beatorum dicta matu­
tina. Scientia eminenter tantum, sub participato lumine revela­
tionis formalis. Suprema sapientia creata.
Theologia viatorum. Theologia simpliciter dicta (quae in coelo, rece­
dente fide, consequitur suum statum perfectum ac dicitur scien­
tia beatorum vespertina). Scientia formaliter talis, sub lumine
revelationis virtualis. Suprema sapientia inter humanas scientias
formaliter tales.
Philosophia. Scientia de ente sub naturali lumine rationis.
Metaphysica late dicta. Scientia de ente, ut ente, indeterminate.
Metaphysica stricte dicta. Scientia de ente reali. Cuius integralis
et altior pars est Theodicea, agens de ente increato sive
Deo; introductoria vero et apologetica pars est Critica (si­
ve Logica maior). Suprema sapientia inter scientias natu­
rales.
Logica. Scientia de ente rationis. Ad quam quidam reducunt prae­
fatam Criticam, sub nomine Logicae maioris.
Mathematica. Scientia de ente determinato, seu quanto.

I Physica, sive philosophia naturalis. Scientia de ente determinato, seu
mobili.
Psychologia. Scientia de ente mobili vivente, sive animato. Ad
quam, tanquam scientia subalternata, reducitur Ethica, si­
ve moralis, agens de ente morali, seu actu humano.
Cosmologie. Scientia de ente mobili non vivente, sive inanimato.

61.

QUAESTIO III.

DE MUNERIBUS THEOLOGIAE1

Non sunt munera confundenda cum methodo, etsi haec duo
indebite commisceri soleant; munus enim theologiae est id quod
ipsa facit vel facere potest, methodus vero est modus quo id facit,
puta deductive vel inductive, systematice vel positive; de quo infra
dicetur. Theologiae munera deducuntur vel ex eius natura genetica,
prout nempe est stricte dicta scientia, vel ex eius natura specifica,
prout est vera ac suprema sapientia.
Prout est scientia, proprium ac formale munus theologiae est
unicum, seu deducere certas conclusiones ex principiis fidei, per syl­
logismos proprie dictos sive illativos nec mere expositorios, quibus
nempe aliqua formalis ac nova veritas eruitur quae in principiis
nonnisi virtualiter continebatur. Idque patet ex ipsa definitione
scientiae, seu certae et evidentis cognitionis rei per suas causas,
quod idem est ac deductio conclusionis ex principiis tanquam effec­
tus ex sua causa (cf. supra, n. 34). Huiusmodi munus est fundamen­
tale, imo essentiale, theologiae in ratione scientiae, in qua fundatur
et quam extendit ipsa ratio sapientiae; sine eo enim et manendo in
.sola consideratione et defensione principiorum fidei, quod quidem
addit ratio sapientiae, non haberetur theologia, sive scientificus dis­
cursus circa fidem, sed mera discursiva ratio circa fidem, quae nec
sapientia dici posset, sicut non datur tectus sine domo; haberetur
quidem disputatio circa an sit veritatis revelatae, non vero circa
quid sit vel quomodo sit, et intellectus nihil novi acquireret ac va­
cuus discederet.2
1 1 p., q. 1, a. 6 et 8; In 1 Sent., prolog., q. un., a. 3, qa 2, ad 2; a. 5; In 3 Sent.,
dist. 35, q. 2, a. 3, qa 1; C. Gent. 1.2, 4, 8 et 9; 2.4; 1-2, q. 57, a. 2; 2-2, q. 1, a. 5,
ad 2 et 3; q. 45, a. 1; Opusc. In Boethium De Trinitate, q. 2, a. 2, ad 1-4; a. 3;
mit
Quodl. 4, q. 9, a. 3. Confer commentarium Caietani in praefatos locos Summae
Theolo­
gicae et IoAnnis a S. Thoma, In 1 p., q. 1, disp. 2, peculiariter a. 6 et 12; item In 1-2,
disp. 16, a. 3, q. 2. Praeterea, de hac re agunt fere omnes auctores relati in n. 32, inter
quos utilius consuluntur: Browne, Camps, Gardeil, Journet, Muniz, Richard, Roschini,
Xiberta.
2 Ad rem S. Thomas: «Disputatio ad duplicem finem potest ordinari. Quaedam
-enim disputatio ordinatur ad removendum dubitationem an ita sit; et in tali disputatione
theologica maxime utendum est auctoritatibus, quas recipiunt illi cum quibus disputatur...

Deductivum istud munus dupliciter absolvitur ex parte princi­
piorum, vel scilicet adhibendo duplicem praemissam fidei vel unam
fidei et alteram rationis; et in utroque casu, vera et proprie dicta
theologica conclusio habetur, procedens sub solo lumine revelatio­
nis virtualis, saltem principaliter, et extenditur modo homogeneo
ipsa cognitio veritatum fidei, habita per revelationem, ut supra
explicatum est (n. 21, 47, 51, 58).1 Etiam conclusiones, ulterius
et absque limite ex ipsis iam habitis conclusionibus theologicis deducibiles, sunt vera theologia et sub eodem lumine virtualis revelatio­
nis procedunt, quamvis, quo longius a principiis revelatis receditur,
eo minus lumen illud refulget ac influit, et connexio cum fide atte­
nuatur, ita ut iam peculiare momentum theologicum amittant quae­
dam valde determinatae ac remotae quaestiones, quas aliqui doctores decadentis scholasticae, cum non parvo excessu et cum critico
aliorum doctorum fastidio, facile olim multiplicare consueverant.
Utitur etiam theologus tum incertis sive probabilibus conclu­
sionibus ex principiis fidei, tum certis conclusionibus deductis ex
solis ac meris principiis rationis. Attamen, priores pertinent ad ha­
bitum opinionis, non scientiae; aliae vero ad habitum scientiae phi­
losophicae; neutrae ad habitum scientiae theologicae, sed adiacenter
et materialiter se habent ad eam in mente theologi, nisi aliunde
assumantur indirecte sub lumine revelationis ac ita evadant exten­
sive théologales: quod tamen a theologia fit non ut scientia est, sed
ut sapientia, ut mox expicabitur.
62. Prout vero est sapientia, theologia plura particularia mu­
nera explet, quae possunt modo generali àc indeterminato colligi
sub expressione non semel adhibita a S. Thoma post Aristotelem:
Quaedam vero disputatio est magistralis in scholis non ad removendum errorem, sed ad'
instruendum auditores ut inducantur ad intellectum veritatis quam intendit: et tunc
oportet rationibus inniti investigantibus veritatis radicem, et facientibus scire quomodo sit
verum quod dicitur: alioquin si nudis auctoritatibus magister quaestionem determinet,
certificabitur quidem auditor quod ita est, sed nihil scientiae vel intellectus acquiret et
vacuus abscedet» (Quodl. 4, a. 18).
1 Confer loANNEM A S. Thoma, In 1 p., q. 1, disp. 2, a. 6, qui statuit: «Quando
theologia sumit principia naturalia ad inferendum suas conclusiones, probabile est quod
talis praemissa naturalis non concurrit ut causa principalis assensus, et ut praebens
rationem formalem: sed ministerialiter, et tanquam conditio, seu applicatio et explicatio
praemissae supernaturalis, propter defectum nostri intellectus et imperfectionem in
cognoscendo omnia quae pertinent ad revelata per fidem. Probabile etiam est, quod
illa praemissa concurrit ut ratio formalis et verum principium, ut tamen elevata et
iudicata, seu approbata à principio supematurali: et sic formaliter tota ratio reducitur
ad principium superius. Uterque modus dicendi admittitur a thomistis... Et bene inspectus,
secundus modus non contrariatur primo, sed illum explicat et iuvat».

«Iudicare cl ordinare» quaeque respiciunt tum ipsa principia theo­
logiae, tum inferiores scientias philosophicas. Magis determina­
te ea munera exprimi possunt sub his principalioribus lineis: prin­
cipia sua explicare ac defendere, et de extraneis inferioribus scientiis uti et iudicare. Quod ut enucleatius appareat, notentur se­
quentia.
Circa ipsa sua principia, sapientia theologica iudicat et ordinat
quadruplici ter.
Primo nempe, probat extrinsecam credibilitatem principiorum
fidei, miraculis confirmatam; v. g. ex miraculis Christi, ab eo auctolitative et tanquam Domino rerum patratis, ostendendo credibililatem divinitatis eius. Quod quidem est munus apologeticum, tum
generale, seu relate ad credibilitatem revelationis in genere, tum
particulare, seu relate ad singulares fidei veritates. S. Thomas ait
huiusmodi modum procedendi esse singulariter efficacem: «Singu­
laris vero modus convincendi adversarium contra... veritatem est ex
auctoritate Scripturae divinitus confirmata miraculis: quae enim
supra rationem humanam sunt, non credimus nisi Deo revelante»
(C. Gent. 1.9). Ceterum, alius modus hoc idem apologeticum mu­
nus absolvendi, est solvere evidenter omnes rationes quae in contra­
rium adducuntur (de quo infra), cum valde credibile sit quidquid
nulla ratione potest ostendi repugnare veritati.1
2
Secimdo, theologia argumentatur circa ipsa principia, non qui­
dem directe ad ea probanda secundum se (id enim a nulla scientia
fieri potest), sed indirecte per reductionem ad absurdum sive per
argumentum ad hominem, inferendo nempe unam veritatem quam
adversarius negat ex altera quam ipse concedit. Ita contra ludaeos
arguit generaliter ex auctoritate veteris testamenti et contra haere­
ticos ex novo testamento vel utroque; ex admissa Christi resur­
rectione concludit nostram resurrectionem;3 ex admissa Trinitate in Deo infert divinitatem Christi et Spiritus S., quatenus, hac
negata, sequeretur in Deo non esse veram Trinitatem seu tres divi­
nas personas. In quibus similibusve argumentis non ostenditur ipsa
1 1 p., q. 1, a. 6: «Sapientis est iudicare et ordinare»; 1-2, q. 57, a. 2: «Sapientia...
iudicat et ordinat de omnibus»; ibid., ad 1: «Sapientia... habet aliquid proprium supra
alias scientias, inquantum scilicet de omnibus iudicat, et non solum quantum ad con­
clusiones, sed etiam quantum ad prima principia».
2Cf. Ioannem a S. Thoma, In 1 p., q. 1, disp. 2, a. 12.
3 Id agit ipse Apostolus, 1 Cor. 15. 17: «Nam, si mortui non resurgunt, neque
■Christus resurrexit».

rei veritas secundum se, sed, provocando ad principia quaedam no­
tiora vel communiora, probatur necessitas illam admittendi ex parte
negantis, qui constringitur ad inconveniens admittendi simul duo>
contradictoria.1
Teri io, theologia explicat sua principia, idque tripliciter: sive
nempe determinando ac penetrando eorum sensum, ope inventionis,
collectionis et ordinationis illorum in documentis Scripturae, tradi­
tionis et Ecclesiae, necnon aptioris formulationis et terminorum
praecisionis; sive explicitando immediatum virtuale contentum illo­
rum, ope syllogismorum mere expositoriorum; sive illustrandounam veritatem per comparationem cum alia: ita mysterium eleva­
tionis hominis in Adamo relative ad mysterium reparationis in
Christo (quae est paulina comparatio duplicis Adami), mysterium
Incarnationis per mysterium peccati vel Eucharistiae et vicissim,.
mysterium Christi per mysterium Ecclesiae, potestas remissiva pec­
catorum per generalem potestatem clavium; et hoc quidem est excel­
lentissimum munus theologiae prout est sapientia.2
Quarto, theologia confortat rationem, idque dupliciter: sive
nempe per probabilia argumenta seu rationes convenientiae, deduc­
tas ex ipsa revelatione (cogita de multis convenientiis quae afferun­
tur quoad mysteria Trinitatis, Incarnationis et redemptionis), siveper similitudines, praecipue sensibiles et materiales, deductas ex
creatis (quibus v. g. illustrantur mysteria Trinitatis et Incarnatio­
nis): nam, «cum in imperfectis inveniatur aliqua imitatio perfecto­
rum, quamvis imperfecta, in his quae per naturalem rationem cog­
noscuntur, sunt quaedam similitudines eorum quae per fidem tradi­
ta sunt» (In Boethium De Trinitate, q. 2, a. 3; cf. C. Gent. 1. 8),.
et, cum humana ratio ex sensibilibus suos conceptus haurire con­
sueverit, per similitudines sensibiles ad invisibilia mysteria facilius
manuducitur. Nec obstat quod haec omnia, sive probabilia argu­
menta sive naturales similitudines, sint quid extraneum et adiacens
scientiae theologicae, prout scientia est, ut supra dictum est (n. 61),
quoniam eadem theologia, secundum suam specificam naturam sa­
pientiae, vim habet sese ad ea omnia convertendi, extendens ad ipsa
proprium revelationis lumen, per quod non amplius extranea, sed
1Cf. Ioannem A S. Thoma, In 1-2, disp. 16, a. 3, q. 2.
2 Garrigou-Lagrange, R., De Christo Salvatore (Taurini 1945) 460.
Journet, Ch., Introduction à la théologie (Paris 1947) 100-102.
Xiberta, B. M., «La ’analogia fidei’ como procedimiento de técnica teologica»
XI semana espaiiola de teologia (Madrid 1952) 321-336.

proprie theologalia fiunt, utut indirecte ac ministerialiter tantum.1
Admonet tamen S. Thomas quod, quamvis huiusmodi admini­
cula sint valde utilia ad fidelium exercitium et solatium, «quia de
rebus altissimis etiam parva et debili consideratione aliquid posse
inspicere iucundissimum est», tamen in disputando cum fidei ad­
versariis ab eis abstinendum est, «quia ipsa rationum insufficientia
eos magis in suo errore confirmaret, dum aestimarent nos propter
tam debiles rationes veritati fidei consentire».2
63. Theologicum valorem argumenti ex convenientiis merito extollunt
Ch. Journet,3 M. Flick4 et R. Garrigou - Lagrange,5 qui, occasione ratio­
nis convenientiae quae affertur pro secunda processione in Trinitate, ait
huiusmodi rationem pertinere ad altiorem ordinem theologicae contemplatio­
nis, quae longe excellit ordinem ipsius strictae demonstrabilitatis: «Ratio con­
venientiae... profunda est, imo... magis ac magis apparet contemplanti, sed non
est demonstrativa, nam haec progressiva contemplatio tendit non ad eviden­
tiam demonstrationis, sed ad altiorem evidentiam visionis beatificae. Haec
igitur ratio convenientiae pertinet ad spheram quae demonstrabilitatem supe­
rat. Proinde si quis vellet eam ut demonstrativam proponere, potius eam
minueret quam exaltaret».
Ipse S. Thomas, in eadem quaestione de trinitariis processionibus, apte
describit indolem rationis convenientiae: «Ad aliquam rem dupliciter indu­
citur ratio. Uno modo, ad probandum sufficienter aliquam radicem... Alio
modo inducitur ratio, non quae sufficienter probet radicem, sed quae radici
iam positae ostendat congruere consequentes effectus... Primo ergo modo
potest induci ratio ad probandum Deum esse imum, et similia. Sed secundo
modo se habet ratio quae inducitur ad manifestationem Trinitatis, quia sci­
licet, Trinitate posita, congruunt huiusmodi rationes; non tamen ita quod
per has rationes sufficienter probetur Trinitas personarum» (1 p., q. 32,
q. 1, ad 2).6
1 Ad id facit quod ait Caietanus de propositionibus rationalibus assumptis a theo­
logo ad solvendas obiectiones haereticorum: «Et si instetur, quia huiusmodi solutio non
est theologi ut theologus est: negatur suppositum: quoniam theologia non solum gaudet
propiis, sed etiam facit de extraneis propria, dum ad defensionem suam aliarum scien­
tiarum propositionibus utitur propter nos... Et quamvis pura theologalia oporteat ex
principiis manare theologalibus, theologalia tamen ministerialiter, non oportet, sed sat
est eis servire» {In 1 p., q. 1, a. 9, n. 4).
2C. Gent. 1. 8 et 9; cf. ibid. 1. 5; 1 p., q. 1, a. 5, ad 1, cit. supra, in n. 58.
3 Introduction à la théologie (Paris 1947) 103-113.
4 «Il valore dell’argomento di convenienza», Problemi scelti di teologia contempo­
ranea (Romae 1954) 57-62.
5 De Deo Trino et Creatore (Taurini 1943) 67.
6 Praefatae rationes convenientiae maiorem adhuc vim persuasionis consequuntur,
cum coniunguntur cum quadam cognitione intuitiva, quae est fructus «affectivae cuius­
dam connaturalitatis» cum ipsis veritatibus fidei (Pius XII in Encycl. «Humani gene­
ris»). De qua re apte disserit M. G. Miralles, «El conocimiento por connaturalidad en
teologia», XI semana espaiiola de teologia (Madrid 1952) 363-424.

Quinlo, theologia sua principia defendit, solvendo rationes ad­
versariorum fidei; quod quidem est unicum subsidium contra eos,
si nullum prorsus fidei articulum admittunt. Id autem non aliter
facere potest quam utendo ipsis naturalibus principiis metaphysicis
vel artificiis logicis, quae sunt commune patrimonium humanae ra­
tionis, et ex eis ostendendo ea quae obiciuntur vel esse falsa et im­
possibilia vel saltem non esse necessaria. Nam si certum est verita­
tes fidei non posse demonstrative probari, non minus certum est
rationes quae fidei opponuntur non esse veras demonstrationes, sed
solubilia argumenta, cum fides innitatur veritati et impossibile sit
de vero demonstrari contrarium (1 p., q. 1, a. 8; In Boethium De
Trinitate, q. 2, a 3). Et in hoc iterum munere, theologia e suo cam­
po non egreditur, veluti extraneis sese immiscens, sed, tanquam vera
sapientia, utitur in sui defensionem naturalibus ipsis principiis, de
extraneis propria faciens ac theologalia reddens.

64. Circa inferiores autem ac philosophicas scientias, manifes­
tum est theologiam non posse illarum principia probare, cum proce­
dat sub distincto lumine revelationis, et in hoc quidem cedit metaphysicae, quae tanquam suprema sapientia naturalis, probat et in se
resolvit principia ceterarum scientiarum. Nihilominus theologia,
utpote, sapientia superior ipsa metaphysica, «iudicat et ordinat»
(1 p., q. 1, a. 6) de naturalibus omnibus scientiis, eisque utitur
«tanquam inferioribus et ancillis» (ibid., a. 5, ad 2) et «quasi famu­
lantibus et praeambulis» (In Boethium De Trinitate, q. 2, a. 3, ad
7), adhibens ac theologalia reddens earum principia et conclusiones.
Idque facit «non propter defectum vel insufficientiam suam, sed
propter defectum intellectus nostri, qui, ex his quae per naturalem
rationem ex qua procedunt aliae scientiae cognoscuntur, facilius
manuducitur in ea quae sunt supra rationem, quae in hac scientia
traduntur» (1 p., q. 1, a. 5, ad 2).
Et primo quidem theologia iudicat de illis scientiis. «Quidquid
enim in eis invenitur veritati huius scientiae repugnans, totum con­
demnatur ut falsum» (1 p., q. 1, a. 6, ad 2)?

65.

Secundo, utitur illis, incipiendo ab ipsis earum principiis^

1 Cf. F. Alonso Barcena, «Justo titulo dei Magisterio de la Iglesia para ser tenida
en cuenta reverentemente aùn en cuestiones filosôficas», XI se mana espaiiola de teologia (Madrid 1952) 425454.

praecipue metaphysicis, quae nedum respuat,1 necessario inclusa
invenit in ipsis veritatibus supernaturalibus, ut manifestum est de
primo principio identitatis et contradictionis (cf. supra, n. 57, 58)
et necessario adhibere debet in propria ipsa defensione principiorum
fidei, ut nuper dictum est. Praeterea, utitur etiam earum probatio­
nibus et conclusionibus, ut patet praecipue de ethica et theodicea,
quarum prima in theologia morali et altera in theologia dogmatica,
totaliter incorporatur. Continent enim hae duae scientiae sic dicta
«praeambula fidei», seu dictamina naturalis moralitatis et naturales
veritates de ipso Deo, ac ideo in via generationis praecedunt reve­
lationem, «sicut natura praeambula est ad gratiam» (In Boethium
De Trinitate, q. 2, a. 3, corp, et ad 7) et in ordine cognitionis ne­
cessaria sunt ad illius famulatum, nam «cum gratia non tollat natu­
ram, sed perficiat, oportet quod naturalis ratio subserviat fidei,
sicut et naturalis inclinatio voluntatis obsequitur caritati» (1 p.,
q. 1, a. 8, ad 2).
Ceterum, notandum est quod plures ex praefatis veritatibus de
Deo, quae, ut conclusiones principiorum rationis, sunt mera praeam­
bula fidei, sunt etiam per accidens a Deo revelata (ut quod Deus
sit, quod sit ipsum esse, quod sit unus, bonus, omnipotens, creator,
provisor, etc.), una cum veritatibus pure supernaturalibus (ut quod
Deus sit trinus, incarnatus, auctor gratiae, etc.), et sub ista ratione
dici possunt pertinere ad theologiam tanquam propria principia, ita
ut ex eis theologia possit arguere tanquam ex propriis sub lumine
revelationis, seu non ut ex scitis sed ut ex creditis, quia nempe a
Deo sunt dicta et quia theologus credit Deum ea dixisse: quamvis
enim ipse theologus eas veritates sciat ac ideo non credat (nequit
enim de eadem re scientia cum fide consistere in eodem subiecto),
tamen credit Deum ita dixisse (seu se existere, se esse bonum,
etc.) et potest veluti abstrahere a sua scientia naturali, et sub lumine
ac persuasione istius fidei in suas conclusiones procedere, et praete­
rea ita esse dispositus ut, si illas veritates nesciret, eas crederet et
in conclusiones ex eis deductas adhuc assentiret.2 Propterea, ethi­
ca et theodicea sive naturalis theologia non sunt mera praeam­
bula fidei ac veluti occasionales ancillae theologiae, sed ex toto in­
seruntur ipsi theologiae, tanquam propriae eius partes et, sub eodem
1 In 1 Sent., prolog., q. un., a. 3, qa 2, ad 2: «Ex istis principiis [supernaturalibus],
non respuens communia principia, procedit ista scientia».
2Cf. 1 p., q. 1, ad 2; Caietanum, In 1 p., q. 1, a. 8, n. 9; Ioannem a S. Tho­
ma, In 1-2, disp. 16, a. 3, q. 2.

lumine virtualis revelationis, vere theologalia fiunt. Ceterum, multi
sunt qui, ob mentis imbecillitatem vel studii defectum, de quibus­
dam saltem ex praefatis veritatibus certam et claram scientiam non
habent, quique Droinde illis per solam fidem adhaerent et ex fide
illorum, tanquam ex proprio ac directo theologiae principio, con­
clusiones deducere possunt.1
Praeterea, theologia in confirmationem suorum principiorum
vel conclusionum, assumit interdum concordantes sententias infide­
lium vel haereticorum philosophorum, tum ad confortandam men­
tem fidelium, tanquam per signum evidentiae veritatis, tum ac prae­
cipue ad retundendos aliquos errores, «inquantum [praefati philo­
sophi] sunt in auctoritatem aliis qui refelluntur, quia testimonium
adversarii efficacius est» (In Boethium De Trinitate, q. 2, a. 3, ad
8; cf. Augustinum, De doctrina christiana 2. 40).

66. Tertio, theologia, indicando et utendo illis scientiis, easelevat ac perficit, sicut revelatio perficit rationem et gratia perficit
naturam; nam, ut ait Cone. Vaticanum I, «fides rationem ab errori­
bus liberat ac tuetur eamque multiplici cognitione instruit» (sess. 3,
cap. 4). Ut enim supra dictum est (n. 19), ipsa naturalis veritas, de
his quae pertinent ad divinitatem et moralitatem, nonnisi cum mag­
na difficultate et cum admixtione multorum errorum a ratione hu­
mana acquiri potest, attenta tum ipsa obiecti profunditate tum subiecti connaturali imbecillitate. Cui defectui subvenit scientia theo­
logica, sub lumine ipso revelationis eam veritatem multipliciter de­
terminans ac complens, ut patet particulariter in quaestionibus de
probatione existentiae Dei, de ipsius universali causalitate et provi­
dentia, de essentia et esse, de creatione, de animae immortalitate,
et generaliter ex comparatione ethicae atque theodiceae aristotelicae
cum catholica, et signanter cum thomistica. Ita theologia ad sum­
mum apicem adducit ipsam scientiam naturalem, veluti pons inter
revelationem et rationem et tanquam corona totius humanae cogni­
tionis.2
lCf. 1 p., q. 1, a. 1; C. Gent. 1. 4; et dicta superius, n. 19.
2 Quidam quaerunt utrum elevativus ac ac completivus influxus theologiae in philo­
sophiam tantus sit, ut possimus vere ac proprie loqui de aliqua philosophia christiana,
quae nempe, quamvis non mutet naturam suam, modificet tamen suum statum. De qua
re confer:
Blondel, M., Le problème de la philosophie catholique, Paris 1932.
Gilson, E., L’esprit de la philosophie, Paris 1949.—Le philosophe et la théologie,
Paris 1960.
Journet, Ch., Introduction à la théologie (Paris 1947) 261-306.

DE METHODO THEOLOGIAE'

Methodus, a graeco μέθοδος (|ierd=post, όδός=νΪ2, processus, quasi
sequi post, inquirendo procedere, inquisitionis processus) significat determi­
natum quendam modum procedendi, et, in re scientifica, modum inquisitio­
nem faciendi secundum determinatas quasdam regulas. Accipitur praecipue
ac determinatur iuxta obiectum et finem inquisitionis; ad quod S. Thomas:
«Modus cuiusque scientiae debet inquiri secundum considerationem materiae,
ut dicit Boetius, I De Trin., et Pholosophus, in I Ethic.» (In I Sent., prolog.,
q. un., a. 5). Inde multifarie dividi potest et variis nominibus fluctuantis sig­
nificationis subicitur; sermo enim est de methodo practica et speculativa;
critica (ut in philosophia carthesiano-kantiana) et dogmatica (ut in philoso­
phia aristotelica et catholica); polemica (circa an sit rei) et magistralis (circa
quid sit rei); positiva et systematica (de quibus infra); historica et doctrinali;
expositoria et argumentativa; inductiva et deductiva.2
In scientia theologica, methodus sequenti modo dividi potest, attenta
tum logica ratione tum praecipua forma quam historice assumpsit:
Methodus
expositoria (paraenetica, kerygmatica sive praedicatoria). Hanc praeci­
pue excoluerunt Apostoli et Patres, atque solam vel praecipue advo­
cantur moderni defensores sic dictae theologiae kerygmaticae.
argumentativa
polemica (apologetica). Hac usi sunt praecipue Patres Apologetae.
doctrinalis
positiva (historica). In hac praecipue insistunt plures theo­
logi moderni, in varium tamen sensum.
systematica (theoretica, scholastica). Classica forma theolo­
giae scholasticae, inde a medio aevo.
inductiva (a particulari ad universale, ut fit etiam per
similitudines).
deductiva (ab universalii ad particulare, ut a princi­
piis ad conclusiones).

Ex dictis superius, ubi de variis muneribus theologiae (n. 6166), patet theologiam, formaliter ut est scientia, nonnisi unam meMaquart, F. X., Elementa philosophiae III-2 (Paris 1938) 457-462.
Maritaïn, J., De la philosophie chrétienne, Paris 1933.
Nedoncelle, M., Existe-t-il une philosophie chrétienne?, Paris 1956.
Philosophie (La) chrétienne. Journée d'études de la société thomiste, tom. 2, Juvisy
1934; cf. Bulletin thomiste (oct. 1934) 311-318; (juil. 1937) 230-255.
1 Ad rem facit fere tota bibliographia relata in n. 32, peculiariter autem: Blondiau,
Browne, Camps, Cavallera, Cirarda, Coconnier, Colombo, Congar, Gagnebet, Gardeil,
Grandmaison, Jacquier, Journet, Lemonnyer, Marcotte, Mignot, Nicolau, Richard, Roschini, Schwalm, Stolz, Tredici, Wyser, Xiberta.
2 S. Thomas, In 1 Sent., prolog., q. un., a. 5, distinguit methodos metaphoricam,
argumentativo-apologeticam, praeceptivam, comminatoriam ac promissoriam, narrativam
sive historicam, argumentativo-scientificam. In 1 p., q. 1, a. 8 sq., exponit methodos
argumentativo-polemicam et metaphoricam (sive inductivam per similitudines). In Quodl.
4, a. 18, exponit methodum polemicam (quoad an sit rei, contra negantes) et magistralem
(quoad quid sit rei, pro doctrina et instructione).

thodum compati posse, scilicet systematicam ac deductivam, cum
eius unicum ac specificum munus sit concludere ex principiis; cetera
vero, si quae adduntur (ut argumenta probabilia et similitudines),
se habent accessorie et adiacenter relate ad ipsum habitum scientificum. Si vero theologia consideratur formaliter ut sapientia, seu
prout addit ulteriorem perfectionem ipsi scientiae, sic extenditur
ad ulteriora munera per respectum ad sua ipsa principia explicanda
et defendenda, et, iuxta istorum indolem, assumit alias quoque for­
mas sive methodos in suo processu, et fit, iuxta casum, inductiva,
positiva, polemica. Fit enim polemica, cum defendit extrinsecam
credibilitatem suorum principiorum; item, cum ea in particulari
defendit ab adversariis, sive argumentando ad hominem, sive sol­
vendo illorum obiectiones; item, cum iudicat de principiis natura­
lium scientiarum, tanquam oppositis suis veritatis principiis. Fit
etiam ac signanti modo positiva, cum explicat sua principia, sive
determinande formalem eorum sensum et scientifice formulando
eorum expressionem, sive explicitando virtualem eorum sensum per
syllogismos mere expositorios, sive comparando et illustrando varia
mysteria ad invicem. Fit tandem inductiva, cum assumit probabilia
argumenta et similitudines rerum creatarum, ut facilius manuducamur ad aliquam intellectionem superiorum veritatum.

68. De methodo autem positiva, sive theologia, ut aiunt, po­
sitiva, agitatur calorosa quaestio, praecipue inter modernos, quod
attinet tum eius momentum, tum ac praesertim eius naturam.1
Et quidem magnum eius momentum, praecipue pro moderna
aetate et exigentia, a nemine negatur, cum explicite asseratur in
ipsis recentioribus Magisterii documentis. Sed plures moderni theo­
logi illud tantopere exaggerarunt, ut theologiam positivam, utpote
quae immediatum contactum cum fontibus revelationis servat, uni­
cam veram theologiam proclamarent,2 vel saltem superiorem aut
aequalem theologiae systematicae dicerent.3
1 Quidam disputant etiam de ipso nomine, praeferentes hoc vel illud ex variis no­
minibus quae, ad augendam confusionem, illi tribuuntur. Nam vocatur positiva, historica,
genetica, documentaria, analytica, in oppositione ad alteram theologiam, quae vocatur
systematica, scholastica, doctrinalis, theoretica, speculativa, synthetica, scientifica. Ut pa­
tet, unumquodque nomen habet aliquam iustificationem et aliquod inconveniens. Con­
sultius autem videtur servare nomina: positiva et systematica, quorum saltem primum est
iam plurium saeculorum usu consecratum et in ipsis Magisterii documentis adhibetur.
2 Ita praecipue Charlier et Chenu, relati supra, n. 36.
3 Ita passim illi qui antonomastice theologi positivi appellantur. Inter quos aliqui
ipsam separationem, vel meram iuxtapositionem, duplicis positivae et systematicae theo­
logiae advocantur, utpote quae obiecto ac methodo differre dicantur.

69. Contra quos faciunt sequentes Ecclesiae declarationes, ex una parte
necessitatem ac momentum theologiae positivae inculcantes et ex alia parte
principalitatem theologiae systematicae gelose servantes.
Pius IX in Syllabo damnavit hanc rationalism! moderati propositionem:
«Methodus et principia, quibus antiqui doctores scholastici Theologiam exco­
luerunt, temporum nostrorum necessitatibus scientiarumque progressui mini­
me congruunt» (Denz. 2913).
Pius X in Encycl. «Pascendi» a. 1907 Modernistas reprehendit quod
velint reformare seminariorum doctrinam, expellendo philosophiam scholas­
ticam, et dicant «positivam theologiam niti maxime in historia dogmatum»
(cf. supra, n. 9). Praeterea praescribit ut «philosophia scholastica studiorum
sacrorum fundamentum ponatur» et ut in cursu theologico, quamvis «maior
profecto quam antehac positivae theologiae ratio sit habenda; id tamen sic
fiat, ut nihil scholastica detrimenti capiat, iique reprehendantur, utpote qui
modernistarum rem gerunt, quicumque positivam sic extollunt ut scholas­
ticam theologiam despicere videantur» (ASS XL [1907] 640 sq.; Cavallera
232). Cf. Motu Proprio «Doctoris Angelici» a. 1914.
Benedictus XV, Codex I. C., can. 1366, § 2: «Philosophiae rationalis
ac theologiae studia et alumnorum in his disciplinis institutionem professores
pertractent ad Angelici Doctoris rationem [i. e. methodum], doctrinam et
principia eaque sancte teneant». Ad hanc canonicam praescriptionem sese re­
ferunt sequentes Pontifices Pius XI et Pius XII.
Pius XI, Epist. «Officiorum» ad Card. Bisleti a. 1922: «Consequens
est, non bene sacrae iuventuti consulere, qui omnem de Theologia institutio­
nem, scholastica ratione neglecta, ad positivam methodum, ut dicitur, exigen­
dam putent; multoque minus eos officio suo satisfacere, qui huius doctrinae
magisterium non aliter exerceant, nisi ordinem seriemque dogmatum atque
haeresum doctis inquisitionibus exsequendo. Illa enim positiva methodus ne­
cessario quidem adiungenda est scholasticae, sed sola non sufficit; cum bene
comparari nostros oporteat ad Fidei veritatem non modo convincendam, sed
illustrandam etiam ac defendendam: Fidei autem dogmata contrariosque
errores ex ordine temporum recensere, ecclesiasticae quidem historiae est,.
non vero munus Theologiae» (AAS XIV [1922] 455 sq.; Cavallera 235 bis).
Idem, in Constit. «Deus scientiarum Dominus» a. 1931 praecipit: «In Facul­
tate Theologica principem locum teneat sacra Theologia. Haec autem discipli­
na methodo cum positiva tum scholastica tradenda est; ideo veritatibus fidei
expositis et ex sacra Scriptura et Traditione demonstratis, earum veritatum
natura et intima ratio ad principia et doctrinam S. Thomae Aquinatis investi­
gentur et illustrentur». Et in Ordinationibus S. Congregationis de Semina­
riis et Studiorum Universitatibus, huic Constitutioni adnexis, legitur: «In
parte disciplinarum positiva auditores ita instituantur, ut non solum ipsam
doctrinam probe addiscant, sed etiam fontes singulis disciplinis proprios le­
gesque eosdem interpretandi cognoscant... In quaestionibus speculativis sive
Theologiae sive Philosophiae adhibeatur methodus quam scholasticam vocant,
non neglecta, tam in proponendis argumentis quam in afferendis, disputan­
dis, solvendis difficultatibus, forma syllogistica. Hac autem methodo audito­
rum mentes ita excolantur, ut apti paratique efficiantur non solum ad falsa

systemata erroresque antehac exortos diiudicandos et refutandos, sed etiam
ad discernendas et ex veritate aestimandas sententias novas quae forte in
disciplinis theologicis vel philosophicis exoriantur» (AAS XXIII [1931]
253, 268). Cf. Encycl. «Studiorum ducem» a. 1923.
Pius XII in Encycl. «Humani generis» a. 1950 ait «neglegere, vel reicere, vel suo valore privare tot ac tanta, quae pluries saeculari labore... a
theologis scholasticis concepta, expressa ac perpolita sunt... non modo summa
est imprudentia, verum etiam ipsum dogma facit quasi arundinem vento
agitatam». Et subinde, citato supradicto canone Codicis I. C., addit: «Quan­
doquidem plurium saeculorum experientia probe noscit Aquinatis methodum
ac rationem sive fo tyronibus erudiendis, sive in absconditis veritatibus
pervestigandis, singulari praestantia eminere» (AAS XLII [1950] 567, 573).

70. Ceterum, de ipsa natura theologiae positivae, satis con­
tentiose disputant doctores, cum, inde a tempore quo sub praeci­
siori suam forma originem duxit, non unum sensum assumpserit
nec unam claram ac determinatam faciem ostenderit.
Nomen ipsum theologiae positivae (a verbo: ponere, sive collocare, sis­
tere) apparet, etsi raro, inde ab initio saec. 16. Eo utitur iam loannes Maior
in suo commentario in quartum librum Sententiarum, edito Parisiis a. 1509;'
subinde apparet in Exercitiis S. Ignatii (t 1556; commendatur ut lau­
danda «doctrina positiva et scholastica») et in quadam praescriptione Sixti
Fabri, magistri generalis O. P. a. 1583 («Praeter lectionem theologiae scho­
lasticae habeatur quoque lectio theologiae positivae») et saltem circa finem
eiusdem saeculi evadit communis usus apud theologos, si credamus Gregorio
de Valentia (scribenti a. 1591 in suis Commentariis theologicis, disp. 1, q. 1,
punct. 1: «Theologia christiana dividi solet in scholasticam et positivam»).
Ipse tamen Melchior Cano (t 1560), qui in suo opere De locis theologicis,
sub aliquo saltem aspectu fundator est theologiae positivae, quatenus dirigit
ad immediatum et rectum recursum ad fontes, nomine ipso theologiae positi­
vae non utitur, sed tantum cognata expressione «ponere principia» (1. 2, c. 4;
1. 12, c. 3). E converso Petavius (t 1652), qui solet haberi ut proprius fun­
dator huiusmodi theologiae, nomen adhibet et naturam exponit (De eccles.
dogm., proleg., c. 1, n. 1, et c. 9, n. 9: «Alterum genus est theologiae, quod
positivum vulgo nuncupant»).
Ut apparet ex his aliisque testimoniis usque ad hodiernam aetatem, theo­
logia positiva in duplici sensu intellecta est, altero litterario (forma seu stylo
liberiori et excultiori, exclusa omni forma dialectica sive scholastica), quo
fiebat satis impugnationi et exigentiis humanisticis, et altero methodologico
vel melius topologico (determinatione principiorum revelatorum per recursum
1 Ait se, relictis aliorum doctorum inutilibus quaestionibus, frivolis opinionibus et
verborum prodigalitate, velle «materias theologicas ferme totaliter... nunc positive, nunc
scholastice prosequi». Cit. a R. G. Valloslada, «Un teologo olvidado: Juan Mair», Estudios eclesiasticos XV (1936) 97, 109. Quoad anteriorem vocis usum confer S. Garcias
Palou, «ëFue Ramôn Llull el primero en usar las expresiones ’teologia positiva’ y ’teo­
logo positivo’?», Estudios Lulianos II (1958) 187-196.

ad fontes), quo occurrebatur impugnationi protestanticae et criticis exigentiis
modernioris aetatis. lamvero, quamvis ipsi praecipui fundatores vel cultores
theologiae positivae, Petavius (f 1652), Morinus (t 1659), Thomassinus
(t 1695) et Mabillon (t 1707), aliique, etiam dogmatici, theologi post ipsos,
ut Gonet, Noris, Bellelli, Billuart, Berti, priori modo theologiam positivam
intellexerint,1 tamen altera significatio (seu topologica) paulatim praevaluit,
fortasse sub influxu supradicti operis Melchioris Cano, et nostra adhuc aetate
longe communior habetur, ut patet tum ex scriptis theologorum, peculiariter
auctorum manualium, tum ex ipsis nuper relatis documentis Magisterii.
Recentiori autem tempore, apud gallos praesertim auctores, eosque thomisticae educationis, novus ac veluti mysticus conceptus huiusmodi theolo­
giae accessit, iuxta quem ipsa non consistit proprie in liberiori sive non dia­
lectica tractatione eiusdem materiae, id enim est aliquid accidentale, neque
ullatenus in determinatione principiorum ex fontibus, id enim pertinet neces­
sario, tanquam labor praevius, ad ipsam theologiam systematicam, sed con­
sistit in cognitione et determinatione historici ac vitalis sensus veritatum
revelatarum, seu in scientifica sive theologica explicatione dati revelati in
suo historico processu, vel, si placet, in scientia de historico progressu dati
revelati. Sic theologia positiva distinguitur tum a theologia systematica sive
theoretica, quae ad historica facta non attendit, tum a meris historicis disci­
plinis (exegesi, patristica, historia ecclesiastica, historia theologiae, ipsa histo­
ria dogmatum), quae facta considerant mere historice et critice, quin eorum
intimum sensum istiusque vitalem continuitatem deprehendant aut deprehen­
dere possint. Ita, plus minusve explicite ac determinate, Lemonnier, Schwalm,
Gardeil, Mersch, Chenu, Charlier, Congar, et praecipue Journet qui aliorum
sententiam fusius exposuit et ulterius determinavit.2

71. Abstrahendo autem a triplici praefata distincta forma,
sub qua theologia positiva a variis auctoribus praefertur ac praesen­
tatur, sequentia communia elementa deprehenduntur, in quibus ma­
nifeste ipsa distinguitur a theologia theoretica sive systematica.
Primo, attento eius obiecto, ipsa non occupatur de conclusionibus,
sed de principiis revelatis; inde immediate ad fontes recurrit et qua
1 Billuart scribit: «Non differunt ergo inter se positiva et scholastica essentialiter
et penes obiectum, idem enim habent, sed accidentaliter tantum penes diversam metho­
dum, iique allucinantur qui reponunt theologiam positivam in notitia veritatum revela­
tarum contentarum in S. Scriptura, traditionibus, etc., scholastica in deductione discur­
siva conclusionum ex veritatibus revelatis; sic enim positiva non distingueretur a fide,
nec esset theologia, ut patet ex definitione theologiae» (Cursus theologicus, diss.
prooem., a 1).
2 Horum scripta indicavimus supra, n. 32. Confer peculiariter Gardeil, Le donné
révélé, p. 207-218; Congar, art. «Théologie», col. 462-471; Journet, Introduction à la
théologie, p. 73-76, 117-122, qui ibidem, p. 157-259, affert plura practica specimina
(«thèmes»), quibus ostenditur modus quo veritates theologicae possint positive tractari;
quem impugnat Xiberta, op. cit. (supra, in n. 32) 185 sq., 187, 240, 343.
Diximus supra (n. 12), aliquos ex istis auctoribus, scilicet Chenu et Charlier, eousque in hac via processisse ut in quandam formam mysticae theologiae, ambiguae indolis,
incaute inciderint.

talis est scientia de documentis;1 inde conatur determinare ac
carpere praecisum ac plenum sensum veritatum revelatarum. Se­
cundo, attenta eius methodo, ipsa seponit formam argumentativodialecticam (vel, si placet, formam scientificam, in strictiori ac dia­
lectico sensu huius vocis, seu usum scientiae philosophicae, syllo­
gismos, distributionem materiae per sic et non, etc., qualiter fit in
theologia systematica et scholastica); assumit vero formam expositoriam et historicam (in largiori sensu huius vocis, seu formam scien­
tificam non dialecticam, adeoque exegeticam, criticam, litterariam,
philologicam et stricte historicam); non tamen mere historice pro­
cedit, sed theologice, seu dependenter a revelatione et Magisterio
Ecclesiae, in ordine ad capiendum verum ac theologicum sensum
alicuius veritatis in comice ac spiritu ceterarum, et hoc modo dis­
tinguitur a mere historicis ac criticis auxiliaribus disciplinis (ut
exegesi, patristica, historia Ecclesiae et dogmatum).
Sic igitur intelligendo theologiam positivam, dicimus eam esse
partem theologiae, non subiectivam seu veluti speciem, nec etiam
proprie integrantem, quasi aequo modo aut separabiliter componat
cum theologia systematica unicam totalem scientiam (eo fere modo
quo dicimus hanc constare ex theologia dogmatica et morali), sed
mere potentialem, quatenus affert aliquod elementum necessarium
ad perfectam scientiam theologicam et explicat partialiter potentiam
sive virtutem huius scientiae, sub sua specifica ratione sapientiae.
Quomodolibet enim theologia positiva accipiatur aut ulterius de­
terminetur, ipsa tandem reducitur ad theologicam determinationem
et praecisionem principiorum revelatorum (ex quibus subinde theo­
logia, sub ratione proprie dictae scientiae, procedit in conclusiones
ad totam virtualitatem principiorum expandendam). lamvero illud
totum pertinet ad theologiam secundum suam rationem sapientiae,
supra explicatam (n. 62 sq.), quatenus nempe, cum non habeat
scientiam sibi superiorem qua rationali modo statuantur sua prin­
cipia, petit suo ipsius opere ea principia determinare, explicare ac
defendere, idque qualibet methodo ac via, quae ei necessaria sit,
sive modo argumentativo ac dialectico, sive modo historico ac posi­
tivo. Unde theologia positiva non est aliquis habitus vel quasi habi­
tus scientificus, distinctus ab habitu theologiae systematicae, sed
1 Cavallera apte scribit: «La notion de document est l’idée réelle mais confuse
que supposent au fond les diverses acceptions énumérées; elle explique seule l’applica­
tion d’un même nom à des réalités aussi disparates» (art. cit. (supra, in n. 32) La théo­
logie positive, p. 21.

—

aliquod peculiare munus eiusdem, unius ac indivisibilis habitus
scientifico-sapientialis, in quo theologia consistit.

72. Huiusmodi autem positivum munus per se non est exer­
cendum seiunctim ab ipso munere systematico, sed huic intime con­
sociandum in tractatione singularum quaestionum theologicarum;1
secus enim periculum esset ne ex una parte theologia systema­
tica, a vitali fonte principiorum plus aequo disiuncta, mox exsicce­
tur et pereat, aut per vacuas et subtiles quaestiones dialecticasque
exercitationes frustranee pervagetur, et ex altera parte theologia
ipsa positiva, a solido sustentaculo rationalium principiorum et a
suo fine nutriendi theologicum ipsum discursum violenter divulsa,
in meram historicam disciplinam dilabatur, aut intra septa solius
fidei otiosa ac sterilis consedeat: nam, ut ait S. Thomas, «si nudis
auctoritatibus magister quaestionem determinet, certificabitur qui­
dem auditor quod ita est, sed nihil scientiae vel intellectus acquiret,
et vacuus abscedet» (Quodl. 4, a. 18).2
Ceterum, nihil obstat quominus aliquae peculiares quaestiones,
etiam seiunctim sub modo praevalenter positivo pertractentur, ut
laudabiliter ac competenter a quibusdam modernis factum est, pe­
culiariter in re biblica;3 dummodo tamen ne, ex multiplicatione
1 Unde non videtur suadenda, saltem quod attinet manualia scholarum, contraria
methodus, advocata a F. Cavallera, «La théologie positive», Bulletin de littérature
ecclésiastique XXVI (1925) 42 (cf. italicam versionem in Scuola cattolica LXXX 1952
48-68), a C. Colombo, in Scuola cattolica LXXXIV (1956) 32-60, et a G. Groppo, in
Studia patavina IV (1957) 382.
2 Praeterea, Pesch indigitat peculiare practicum periculum huiusmodi separationis
theologiae positivae a systematica, scribens: «Ad accuratius theologiae positivae studium
solida institutio in theologia scholastica ut necessaria condicio praesupponitur. Historia
enim testis est eos, qui in theologia scholastica non sufficienter eruditi ad studium Pa­
trum et Scripturae accedant, plerumque in varios errores labi, cum terminos non intelligant, statum quaestionis ignorent, sententias falso explicent, conclusiones ineptas faciant.
Immo saepissime novatores theologi, qui ab Ecclesia damnati sunt, id se prosequi iactabant, ut restituta Patrum doctrina errores scholasticorum corrigerent. Quare prudenter
veteres doctores speculativam theologiam positivae praemittebant» (Praelectiones dogma­
ticae [ed. 5, Friburgi Br. 1915] 11).
3Bonsirven, J., Théologie du Nouveau Testament, Paris 1951.—Le règne de Dieu,
Paris 1957.
Bover, J. M., Teologia de San Pablo, Madrid 1942.
Cerfaux, L., La théologie de l’Eglise suivant Saint Paul, Paris 1948.—Le Christ
dans la théologie de Saint Paul, Paris 1951.
Danielou J., Sacramentum futuri. Etudes sur les origines de la typologie biblique,
Paris 1950.
Dupont, J., Gnosis. La connaissance religieuse dans les épitrès de Saint Paul,
Louvain 1949.—L’union avec le Christ suivant Saint Paul, Paris 1952.
Guillet, J., Thèmes bibliques. Etudes sur l’expression et le développement de la
révélation, Paris 1950.

huiusmodi operum et ex velato quodam despectu aut intentional!
desertione theologiae systematicae, haec praecipua pars scientiae
sacrae «quidquam detrimenti capiat» (Encycl. «Pascendi», supra
n. 69).
Mersch, E., Le Corps Mystique du Christ. Etudes de théologie historique, 2 voll,,
éd. 3, Paris 1951.
Prat, F., La théologie de Saint Paul. 2 voll., éd. 38, Paris 1949.
Schmitt, J., Jesus ressuscité dans la prédication apostolique. Etude de théologie
biblique, Paris 1949.
Spadafora, F., L'escatologia in San Paolo, Roma 1957.

DE DIVISIONE THEOLOGIAE

CAPUT. III.

DE DIVISIONE THEOLOGIAE.1

73. Logica huius scientiae divisio desumenda est ex ipso eiusobiecto, necnon ex eius proprietatibus et methodo, quae ceteroquin
iuxta obiectum rimantur et in obiectum refunduntur, ut apparet ex
hucusque disputatis. Ut enim docent philosophi, divisio cuiuslibet
scientiae, imo cuiuslibet rei, est oratio distribuens totum in suas
partes, sicut e converso definitio est oratio colligens partes rei. In
divisione praecipue attenditur fundamentum ex quo ipsa desumitur
quodque invenitur in ipsa re; et iuxta hoc fundamentum, habetur
duplex divisio, alia per accidens, quando fundamentum accidit ipsi
rei (ut si homines dividantur per albos et nigros), et alia per se,
quando fundamentum est aliquid per se pertinens ad ipsam rem.
Haec autem divisio per intrinsecas partes, triplex est, seu vel in
partes essentiales sive subiectivas (sicut genus dividitur in species),
vel in partes integrantes, seu concurrentes non ad efformandam
essentiam rei sed eius integritatem (sicut sunt caput et alia membra
in corpore), vel in partes potentiales, quae nempe veluti componunt
virtutem sive potentialitatem rei (ut sunt vegetativum, sensitivum
et intellectivum in anima).
Iamvero divisio per accidens in theologia multiplex et varia
esse potest, ob varios accidentales aspectus et fines, qui in ea consi­
derari possunt; et hoc modo v. g. theologia dividitur in polemicam,
expositoriam (paraeneticam, kerygmaticam), etc., procedendo, ut
patet, cum grano salis in dividendo et subdividendo per duo mem­
bra (ut polemicam et non polemicam, etc.) (cf. supra, n. 67). Divi­
sio autem per se theologiae in partes essentiales, seu ut generis in
species, fieri nequit, ob eius specificam unitatem, supra statutam,
1 Praeter bibliographiam de divisione theologiae in Summa Theologica S. Thomae,
infra referendam (n. 73), confer:
Bilz, J., Einführung in die Théologie (Freiburg i. Br. 1935) 49-63.
Brinktrine, J., «Zur Eintcilung der Théologie und zur Gruppierung der einzelnen Disziplinen», Théologie und Glaube (1934) 569-575.
Colombo, C., «La metodologia e la sistemazione teologica», Problemi e orientamenti
di teologia dommatica (Milano 1957) I 32-39.
Congar, M. J., «Théologie», Dictionnaire de théologie catholique XV-1 (Paris 1946)
492-496.
Journet, Ch., Introduction à la théologie (Paris 1947) 143-153, 200-203.
Philippe, P., Plan des Sentences de Pierre Lombard d’après S. Thomas, Paris 1934.
Rabeau, G., Introduction à l’étude de la théologie (Paris 1926), 3me partie,
per totam.
Rahner, K., Schriften zur Théologie (Einsiedeln 1955) 9-47.
Xiberta, B., Introductio in Sacram Theologiam (Matriti 1949) 192-197, 344-349.

aliter ac in philosophia, quae est unum superius genus divisibile in
tria genera et in species (cf. supra, n. 60). Manent ergo duae divi­
siones possibiles, seu in partes intégrales et in partes potentiales.
Divisio theologiae in partes potentiales est ea quae fit ex parte
methodi (fundamenti divisionis), estque duplex, nempe in inductivam et deductivam, et in positivam et systematicam (cf. supra,
n. 71), nam in utroque casu theologia explicat in alterutro membro
unam tantum partem suae virtutis scientificae (sicut cum anima di­
viditur in vegetativam, sensitivam et intellectivam). Divisio vero in
patres integrantes quae est maioris momenti, accipitur immediate ex
parte obiecti materialis (tanquam fundamenti), nam obiectum for­
male non est divisibile sicut nec ipsa scientia; estque duplex. Alia
est in practicam et speculativam; nam practicum et speculativum sunt
duo obiecta formaliter distincta, quae in philosophia inducunt spe­
cificam distinctionem scientiarum, quamvis in theologia unificentur
in eminenti eius ratione ob ipsam eminentiam obiecti (cf. supra,
n. 54). Alia est in Deum, obiectum materiale principale, et res crea­
tas, obiectum materiale secundarium, cui addi debet Christus, tan­
quam dividens vel primum vel alterum membrum, cum utrumque in
se copulet (inde: theologia de Deo, tum secundum se tum in sua
Incarnatione, et theologia de creaturis; vel theologia de Deo et
theologia de creatis, et haec de creata humanitate elevata ad unio­
nem hypostaticam et de ceteris creatis). Haec divisio potest etiam
fieri alio ac formaliori modo, ut fit a S. Thoma, accipiendo nempe
tanquam eius fundamentum solum Deum, obiectum materiale prin­
cipale, et in eum refundendo secundarium obiectum, ita ut conside­
retur Deus vel formaliter et in se, vel ut causa rerum, et tunc vel ut
causa efficiens (de rerum creatione et hominis elevatione) vel ut
causa finalis (rationalis scilicet creaturae), et tunc habetur sequens
divisio, quae est veluti fundamentale schema Summae Theologicae
S. Thomae:
De Deo, ut in seipso ac veluti formaliter (De Deo Uno et Trino): 1 pars,
q. 2-43.
De Deo, ut causa rerum,
Ut causa efficienti (De rerum creatione et hominis elevatione): 1 p.,
q. 44-119.
Ut causa finali, rationalis scilicet creaturae (De motu hominis in Deum).
De ipso motu ad Deum (tota theologia moralis): 2 pars, subdivisa
in 1-2, q. 1-114 (moralis generalis) et 2-2, q. 1-189 (moralis
specialis).

De via motus ad Deum (De Christo, secundum humanitatem,
eiusque extensione, sive sacramentis): 3 pars, q. 1-90, et
Supplementum, q. 1-68.
De termino motus ad Deum (De novissimis): Supplementum,,
q, 69-99, necnon duae ulteriores quaestiones ad modum
appendicis (ex editione Patavina a. 1712)?

74. Haec S. Thomae divisio, secundum se spectata, aptissima
ac valde formalis est, cum redigat omnia theologalia elementa ad
syntheticam quandam unitatem et celsitudinem, quae merito goticis
cathedralibus comparata est, quaeque inde a saec. 16 fuit veluti fun­
damentum et exemplar ceterarum theologorum divisionum.1
2 Ni­
hilominus, necessitas cogit ad eam accidentaliter reformandam vel
potius complendam, tum oh rationem practicam, seu ob peractam
in consueta tractatione scissionem theologiae moralis a dogmatica,
quae cogit ad peculiariter attendenda in divisione theologiae duo
elementa practici et speculativi, quae sunt duo obiecta secundum se
formaliter distincta, etsi eminenter unita ac contenta in uno formali
obiecto theologiae; tum etiam ob rationem speculativam, quatenus
1 Tota Summa Theologica, quam S. Doctor, morte praeventus, inabsolutam reliquit,
sistens in medio tractatus de sacramento Poenitentiae (3 p., q. 90), constat 613 quaes­
Itlll
tionibus (512 ipsius Summae,
101 additis in Supplemento), 3125 articulis, et circiter
10.000 responsionibus ad obiectiones.
S. Doctor in sua Summa
III··
partialiter secutus est divisionem ipsius Petri Lombardi
in suo opere Sententiarum, quae sequenti modo disposita erat, iuxta obiectum quod
ipse assignaverat theologiae, seu res et signa (cf. supra, n. 24): Liber 1 (constans 48
distinctionibus), de rebus quibus fruendum est, seu de Deo; Liber 2 (44 distinctiones),
de rebus quibus utendum est, seu de creaturis; Liber 3 (40 distinctiones), de rebus qui­
bus simul fruendum et utendum est, seu de Verbo Incarnato et opere redemptionis;
Liber 4 (50 distinctiones), de signis, seu de sacramentis et novissimis.
Quoad divisionem Summae Theologicae S. Thomae eiusque partes ac meritum,
confer:
Berthier, J., Tabulae systematise et synopticae totius Summae Theologicae, Pa­
risiis 1902.—L’étude de la Somme Théologique de Saint Thomas d’Aquin, Paris 1905.
Ulli
Chenu, M. D., «Le plan de la Summa»,
Revue thomiste XLVII (1939) 39 sqq.
Grabmann, M., La Somme Théologique de Saint Thomas d’Aquin. Introduction
historique et pratique (trad. Vansteenberghe), Paris 1925.
Initiation théologique (par un groupe de théologiens) I (Paris 1952) 377-393, ubi
refertur integra divisio Summae Theologicae per singulas quaestiones.
Lafont, G., Structures et méthode dans la Somme Théologique de Saint Thomas
d’Aquin, Paris 1960.
Legendre, A., Introduction à l’étude de la Somme Théologique de Saint Thomas
d’Aquin, Paris 1923.
Paris, C. M., Divisio schematica Summae Theologicae S. Thomae Aquinatis ac ad
Tertiam Partem Supplementi, Taurini 1930.
2 Saec. 16 Caietanus (t 1534), primus omnium, exaravit directum commentarium in
Summam Theologicam, quae post Cone. Trid. supplantavit in scholis Sententias Petri
Ulli
Lombardi et consequenter evasit directum obiectum celebriorum commentariorum,
tam
in schola thomistica quam extra eam (Toletus, Vâsquez, Suarez, Joannes a S. Thoma,
Gonet, Billuart, etc.).

nempe, progressu temporis, accesserunt aliquae peculiares quaestio­
nes, quae indigent specialiter, extensive ac veluti seiunctim per dis­
tinctos tractatus expandi, ut quaestiones de revelatione in genere,
de eius fontibus sive locis theologicis, de Ecclesia, de gratia, quarum
priores originem habuerunt ex impugnatione Rationalistarum et
Protestantium, postrema vero ex acri controversia inter ipsos theo­
logos. Praeterea, tum ob eandem apologeticam causam tum ob posi­
tivorum studiorum progressum, accessit quoque necessitas peculia­
riter excolendi theologiam positivam eamque intimius incardinandi
ipsi systematicae tractationi.
Unde ea S. Thomae aptissima divisio compleri potest, addendo
ipsi divisioni ex parte Dei et creaturarum etiam supradictas divisio­
nes in partes potentiales, seu in positivam et systematicam,1 et
in partes intégrales, prout hae inveniuntur in practica et speculativa,
seu morali et dogmatica. Vera igitur ac proprie dicta theologia sic
dividitur·.
1.

Ex parte ntelhodi (et reductive ex parte obiecti).
Positiva. Quae ponit seu determinat principia, sive veritates revelatas,
et quidem modo positivo, seu non philosophico aut dialectico. Idque
est unum ex muneribus theologiae, ut est sapientia.
Biblica. Quae ea principia ponit seu deducit ex fonte Scripturae.
Distinguenda autem est ab exegesi et historia biblica, quae
sunt auxiliares disciplinae (et quidem potius artes, quam verae
scientiae), quibus theologia biblica utitur, et a fortiori ab
archaeologia et cognitione linguarum biblicarum, quae modo
magis extrinseco et indirecto accedunt.2

1 Divisio autem in inductivam et deductivam non est tanti momenti, et ceteroquin
fere coinddit, saltem materialiter, cum divisione in positivam, quae est praevalcnter
inductiva, et systematicam, quae est praevalenter deductiva.
2 De natura theologiae biblicae disserunt:
Alonso, J., «La teologia biblica a través de la historia. Consideraciones de algunas
tendencias», Miscelanea Camillas XXIX (1958) 9-27.
Alonso-Schokel, L., «Argument d’Ecriture et théologie biblique dans l’enseigne­
ment théologique», Nouvelle revue théologique (1959) 337-354.
Artola, A., Naturaleza de la teologia biblica, Madrid 1959.
Braun, F. M., «La théologie biblique», Revue thomiste LVIII (1953) 221-253.
Descamps, A., «Réflexions sur la méthode en théologie biblique», Sacra Pagina
(Paris 1959) I 132-157.
Levie, J., «Exégèse critique et interprétation théologique», Recherches de science
religieuse XXXIX: Mélanges Jules Lcbreton I (1951) 237-252.—«Interprétation scrip­
turaire: en exégèse, en théologie», Sacra Pagina (Paris 1959) I 100-118.
Peinador, M., «La integracion de la exegesis en la teologia. Hacia una auténtica
’teologia biblica’», Sacra Pagina I (Paris 1959) 158-179.
Prat, F., La théologie de saint Paul I (éd. 33, Paris 1942) 1-5.
Schnackenburg, R., La théologie du Nouveau Testament. Etat de la question,
Bruges 1961.

I

DE DIVISIONE THEOLOGIAE

2.

89

I Patristica. Quae eadem principia deducit ex fonte Traditionis?
Distinguenda est tum a Patrologia tum ab historia dogma­
tum,2 quae sunt mere historicae auxiliares disciplinae.
Symbolica. Quae eadem principia deducit ex magisterio Ecclesiae,
organo revelationis. Dicitur symbolica a symbolo fidei (Cre­
do), tanquam a praecipua Magisterii declaratione. Distinguen­
da est tum ab historia ecclesiastica tum ab historia dogmatum
;
(de qua supra), quae sunt pariter merae historicae et auxiliares
1
disciplinae.
Systematica. Quae, iam positis ac determinatis revelationis principiis,
ea defendit et explicat, et quidem modo philosophico et dialectico,,
sua inventa et conclusiones in quendam scientificum ordinem redi­
gens, quod systema vocari potest.
Ex parte obiecti, haec postrema systematica theologia sic dividitur:
Fundamentalis (vel generalis). Quae considerat principia veluti modo
fundamentali seu generali, adeoque revelationem potiusquam veri­
tates revelatas.
De ipsa revelatione. Haec pars dicitur proprius Apologetica, quia
de suo ipso fundamento nonnisi apologetice, seu defensive,
theologia agere potest. Est pars potentialis theologiae, exhi­
bens alterum munus theologiae, ut es sapientia.3
De fontibus revelationis (vel de locis theologicis}. Quae disserit
tum ac praecipue de Scriptura et traditione, prout sunt fon­
tes, ex quibus theologia eruit sua principia, et de eorum theo­
logica vi et efficacia, tum de aliis locis ex quibus theologia,
arguere potest?
Formalis (vel specialis). Quae, statutis ac defensis principiis, ulterius
eorum sensum evolvit, tum immediatum, ope syllogismi mere expositorii necnon comparationis principiorum ad invicem (quod est ter­
tium munus theologiae, ut sapientiae), tum mediatum, ope syllogis­
mi proprie deductivi, quo infert conclusiones exprimentes novas sed

Spicq, C., «L’avénement de la théologie biblique», Revue des sciences philosophi­
ques et théologiques XXXV (1951) 561-574.
Stolz, A., Introductio in Sacram Theologiam (Friburgi Br. 1941) 120-122.
1 De modo fovendi huiusmodi theologiam disserit J. τέ Ghellinck, «Les recher­
ches patristiques, progrès et problèmes», Aiélanges Cavallera (Toulouse 1948) 65-85.
2Haec a quibusdam trahitur ad theologiam systematicam, sed non apparet qua
ratione. Ab aliis vero ponitur ut vera pars theologiae positivae, tum patristicae tum
symbolicae; sed non videtur omnino idem, cum historia dogmatum magis ad historicum
processum attendit quam ad theologicum sensum illius. De indole huius disciplinae
disserit J. Tixeront, Histoire des dogmes I (éd. 11, Paris 1930) 1-10. Ab historia
autem dogmatum sedulo distinguas historiam theologiae, quae respicit tantum vel praedpue ortum et progressum theologicorum systematum.
3 Quidam hunc tractatum ponunt tanquam praeambulum totius theologiae, etiam
positivae; non recte tamen, cum sit systematice confectus. E converso a quibusdam poni­
MH
tur tanquam pars fundamentalis solius theologiae speculativae sive dogmaticae,
cum ta­
men respiciat totam revelationem, adeoque etiam partem moralem. Praeterea, disputatur
utrum haec apologetica sit vera pars integralis vel potentialis scientiae theologicae, an
merum praeambulum; de qua quaestione dicetur infra (n. 88-90).
4 Hic communiter ponitur etiam tractatus De Ecclesia, apologetice praecipue con-

homogeneas veritates, implicite contentas in principiis revelatis
(quod est proprium ac specificum munus theologiae, prout est stric­
te dicta scientia).
Speculativa (alias: dogmatica).1 Quae considerat tantum prin­
cipia revelata speculabilia, seu non habentia immediatum et
intrinsecum ordinem ad praxim.
De Deo, ut in seipso, ac veluti formaliter.
De Deo secundum essentiam (De Deo Uno). Haec
pars theologiae ad se assumit ac veluti incardinat
theodiceam, sive theologiam naturalem.
De Deo secundum personas (De Deo Trino).
De creaturis, ad Deum relatis, ut ad causam efficientem
(De Deo Creante et Elevante).
De Christo, qui, ut homo, est via lapsae creaturae rationalis
ad Deum.
De ipsa via, sive de ipso Christo in sua Incarnatione
et redemptione (De Verbo Incarnato).2
De subsidiis viae, sive de continuatione Christi.
De B. Virgine, matre Christi.
De Ecclesia, sponsa Christi.3
De sacramentis Christi.
De termino viae (De Novissimis).
Practica. Quae considerat tantum principia revelata practica, seu
habentia immediatum et intrinsecum ordinem ad praxim.
Moralis (theologia moralis). Quae considerat principia prac­
tica, prout regulant humanos actus secundum se, seu
prout sunt actus interiores et subiectum moralitatis ac
sanctitatis. Sub altiori ergo consideratione, haec theolo­
giae pars agit de Deo, ut causa finali hominis. Tractatus
De Gratia est eius pars integralis, cum gratia sit prin­
cipium actus humani in ordine supernaturali, ac propterea a S. Thoma hic logice collocatur, quamvis a moderfectus, tanquam de organo revelationis; qui tamen reponendus est post tractatum De
Verbo Incarnato, tanquam de ipsius Christi extensione, atque est praecipue dogmatice
conficiendus. Cf. B. M. Xiberta. Introductio in Sacram Theologiam (Matriti 1949) 348
-sq., et I. Ranft, Oie Stellung der Lehre von der Kirche im dogmatischen System, Aschaf­
fenburg 1927.
1 Hoc nomen adhiberi coepit saec. 17, et quidem in sensu theologiae positivae in
oppositione ad theologiam speculativam sive scholasticam; in hoc sensu eam adhibuit
Thomassinus, unus ex fundatoribus theologiae positivae. Subinde, scholastici illud sibi
appropriarunt, et usus nominis hucusque praevaluit in oppositione ad theologiam practisive moralem. Quamvis autem sit minus aptum, ob restrictum eius sensum (nam
etiam res morales ad dogma pertinent, prout dogma nunc intelligitur veritas revelata et
ab Ecclesia proposita), praestat illud retinere, utpote ex usu consecratum et in specifico
Mil
praefato sensu communiter
et absque ulla ambiguitate intellectum.
2 Post hunc tractatum moderni dogmatici immerito collocant tractatum De Gratia,
qui, ut mox ostendetur, per se pertinet ad theologiam practicam sive moralem.
3 Hic collocari debet tractatus De Ecclesia, ipseque dogmaticus. Confer notam su­
periorem.

nis dogmaticis usurpetur. Partes potentiales, potiusquam intégrales, huius scientiae sunt Ascetico-Mystica*
quae docet viam perfectioris moralitatis usque ad
apicem unionis contemplativae, et Pastoralis, quae agit
de moralitate et perfectione in aliis fovenda, seu de cu­
ra animarum rite gerenda.2 Casuistica vero non est
proprie pars theologiae moralis, sed quaedam ars appli­
candi scientiam moralem ad casus practices (cf. supra,
n. 53)?
Canonica (scientia iuris canonici). Quae considerat principia
practica, prout regulant humanos actus in suo aspectu
exteriori ac sociali, seu prout sunt obiectum legis eccle­
siasticae (abstrahendo a lege morali ac divina, quae in
ipsa lege ecclesiastica implicatur). Haec scientia vere a
theologia morali distingui debet, veluti species a specie,
quamvis intime ei connectatur ex parte conceptus legis
regulantis humanos actus, qui est utrique communis, ac
propterea a quibusdam dicitur esse tantum pars poten1 De natura et indole huiusmodi disciplinae, quae a quibusdam vocatur «theologia
spiritualis» vel «theologia mystica», eiusque relatione tum ad theologiam moralem tum
ad theologiam in genere, recenter satis diffuse ab auctoribus disputatum ac controver­
sum est.
Deman, Th., «Sur l’organisation du savoir moral», Revue des sciences philosophi­
ques et théologiques (1934) 258 sq..; cf. ibid. (1937) 278 (impugnat Maritain).
Gabriele di S. Maria Maddalena, «Teologia della mistica», Problemi e orientamenti di teologia dommatica (Milano 1957) II 1017-1051, ubi invenies aptam expositio­
nem totius controversae quaestionis necnon bibliographiam.
Lemonnyeer, A., «La théologie spirituelle comme science particulière», Vie spiri­
tuelle —Supplément XXX (1932) 158-166.
Maritain, J., Les degrés du savoir (ed. 5, Paris 1946) 622-633.—Science et sagesse
(Paris 1936) 228-237.
Nicolau, M., «Plan cientifico de lo que debe ser hoy una teologia espiritual»,
Estado actual de los estudios de teologia espiritual (Barcelona 1957) 41-81.
Perinelle, J., «Théologie spirituelle et théologie morale», Revue des sciences phi­
losophiques et théologiques (1935) 734-737.
Stolz, A., Théologie der Mystik, Regensburg 1936.
2 Ad Pastolarem reducenda est, saltem partialiter, sic dicta Missiologia (alias: Missionologia), quae respicit curam animarum in regionibus missionum, usurpans etiam ali­
quas theses dogmaticas de Ecclesia. De ea disserit A. Perbal, «La teologia missionaria»,
Problemi e orientamenti di teologia dommatica (Milano 1957) I 415-461. Praeterea confer
G. Thils, «L’idée missionnaire dans l’enseignement de la théologie dogmatique», Ephe­
merides theologicae Lovanienses XXXVI (1960) 478-481.
3 Fortasse etiam Pastoralis, cuius partes sunt Homiletica et Cathechetica, reduci
potest ad quandam artem, sicut Casuistica. Ceterum, tum quoad Pastoralem tum quoad
alias similes disciplinas praevalenter practicas, quae possunt separari a scientia theolo­
gica, quaestio utrum sint partes potentiales aut intégrales ipsius theologiae, an potius
merae artes, pendet a modo quo tractantur: nam saepe solent ita elementis moralibus
ac dogmaticis impinguari ac dilatari, ut assumant faciem cuiusdam encyclopediae de hoc
vel illo particulari subiecto. De huiusmodi theologia catechetica disserunt P. A. Liege,
«Pour une théologie pastorale catéchétique», Revue des sciences philosophiques et théo­
logiques XXXIX (1955) 3-17.—P. Hitz, «Théologie et catéchèse», Nouvelle revue théo­
logique (1955) 897-923.

tialis theologiae moralis.1 Ab ea distinguenda est tum
ars canonistica, quae corresponds casuisticae quoad
theologiam moralem, tum historia ecclesiastica, quae est
extrinseca disciplina auxiliaris. Quidam ad scientiam
canonicam reducunt Liturgia, quae ita esset eius pars
potentialis vel integralis, respiciens solas leges in ma­
teria rituali (nec refert quod ipse Codex I. C. de facto
abstrahat a materia liturgica).23
A modernis praesertim theologis, aliae etiam ac multifariae propositae
sunt theologiae divisiones, ab essentia divisionis S. Thomae non leviter dis­
crepantes. Quarum aliquae sunt satis confusae aut nimis artificiosae; aliae
inspirantur praeoccupatione practica; aliae non sunt stricte rimatae iuxta me­
thodum et obiectum; aliae scatent quibusdam elementis, provenientibus ex
praeiudicata aliqua opinione, puta de indole theologiae positivae et de pro­
prio ac principali obiecto theologiae (cf. supra, n. 42, 70). Conferantur v. g.
divisiones allatae a J. Bilz, G. Rabeau, J. Brinktrine, M.-J. Congar/ K. Rah­
ner,4, E. Mersch,5 et Ch. Journet.6
1 In medio aevo, dum theologia moralis erat perfecte unita theologiae dogmaticae,
scientia canonica ab hac districte separabatur, et per distinctam viam, etiam in materia
utrique communi, procedebat, ita ut vigerent duae separatae et in non paucis oppositae
scholae canonistarum et theologorum. Quod etiam signum est vere scientificae ac distinctae
indolis disciplinae canonicae.
2 Alii eam reducunt ad theologiam positivam, tanquam partem potentialem theolo­
giae patristicae vel symbolicae (prout nempe liturgia est quaedam expressio ordinarii
Magisterii). Cf. Μ. Ριντό, O valor teolôgico da Liturgia, Braga 1952.—B. Capelle, «Au­
torité de la Liturgie chez les Pères», Recherches de théologie ancienne et médiévale XXI
•(1954) 5-22.—C. Vagaggini, El sentido teolôgico de la Liturgia, Madrid 1959.
3 Expositae ab ipso Congar, loc. cit. (supra, in n. 72).
4 Loc. cit. (supra, in n. 72).
5 La théologie du Corps Mystique, 2 voll., éd. 2, Paris 1946. Vide peculiariter
v. 1, p. 55-90.
6 Loc. cit. (supra, in n. 72).

1.

RATIO TRACTATUS

Quemadmodum ceteris philosophiae partibus praeponitur logi­
ca, quippe quae versatur circa ipsam rationem dirigendam et est
veluti instrumentum tum ad statuenda criteria veritatis et certitu­
dinis (logica maior, sive critica), tum ad acquirendas ceteras scien­
tias (logica minor, sive dialectica), ita theologiae, quae unica est ac
indivisibilis scientia, praeponi solet praeambulus quidam ac funda­
mentalis tractatus, respiciens generaliter ipsam revelationem, ex
qua tanquam ex suo principio scientia sacra procedit, idque tum ad
revelationem defendendam (Apologetica) tum ad ostendendos fon­
tes sive locos in quibus ipsa invenitur aut ex quibus theologia sua
argumenta desumit (De fontibus sive locis theologicis).
Huiusmodi tractatum, antiquis doctoribus ignotum, pedetemptim post Cone. Trid. induxit necessitas defendendi ac magis scientifice evolvendi conceptum revelationis eiusque organorum, occasio­
ne successivae impugnationis Humanismi, reclamantis recursum ad
fontes, Protestantismi, abicientis organa traditionis et Magisterii
Ecclesiae, et tandem Rationalism!, ipsum revelationis conceptum ac
possibilitatem reicientis; inde successive pariter ortum habuerunt
tres apologetici tractatus de locis theologicis, de Ecclesia et de reve­
latione. Ceterum, ipse formalis ac introductorius tractatus sic dictae
theologiae fundamentalis, qualiter confici nunc solet, habet tardio­
rem prorsus originem, nec nisi recentius determinatam aliquam for­
mam (utut nondum absolutam ac communem, imo satis adhuc ambi­
guam)2 in scholis assumpsit, quod attinet praecipue scientificam
eius indolem et formale obiectum; superiori enim aevo, non pauca
1 Bibliographia dabitur infra, in proprio loco, ubi de historia huius tractatus (n. 83).
2 Anno 1908 A. Gardeil conquerebatur: «S’il est une doctrine mal définie, et dont
l’objet et la méthode demeurent un problème pour les théologiens, c’est assurément
l’apologétique» {La crédibilité et l’apologétique [Paris 1908] 131). Eandem querimoniam
repetit A. Liege a. 1949: «Le savoir apologétique est encore, pour une part, à la re­
cherche d’une définition précise de son object et de ses méthodes» («Bulletin d’apologé­
tique. Le problème apologétique», Revue des sciences philosophiques et théologiques
XXXIII [1949] 53). Adhuc anno 1959 indeterminatam indolem huius disciplinae indigitat et fusius exponit N. Dunas, «Les problèmes et le statut de l’apologétique», ibid.
<1959) 643-680.

disparata elementa, sub ratione eiusdem apologetici finis quomodolibet concurrentia, facile colligebantur in quandam hybridam encyclopedicam disciplinam, quae inter campum philosophicum et cam­
pum theologicum incerte vagabat, quin ab utro admitteretur.
Ceterum, modus quo huiusmodi fundamentalis theologia tractari ac dividi solet, saltem in currentibus ac classicis scholarum manualibus, satis am­
biguus est, nec colligit omnium modernorum suffragium. Solet enim huiusmo­
di disciplina sub communi nomine theologiae fundamentalis, imo non raro
sub communi nomine apologeticae, colligere tres disparatos tractatus de reve­
latione, de Ecclesia et de fontibus revelationis sive locis theologicis, quorum
formalis unitas omnino non apparet.
Nam tractatus de Ecclesia non est fundamentalis sed formalis, nec a
fortiori apologeticus sed dogmaticus, ac ideo amandandus est inter tractatus
theologiae formalis ac dogmaticae (ceterum elementa apologetica quae respi­
ciunt Ecclesiam, locum proprium habere possunt partim in tractatu de reve­
latione, partim in ipso dogmatico tractatu de Ecclesia); tractatus de fontibus
sive locis theologicis non est apologeticus sed dogmaticus, cum procedat ex
principiis revelatis, et, quamvis dici possit fundamentalis (tanquam quaedam
logica sive dialectica theologica), tamen non est fundamentalis eodem sensu
quo talis est tractatus de revelatione (qui assimilandus est cuidam criticae
theologicae estque vere ac tantum apologeticus), nam hic agit proprius de
fundamento, etsi extrinseco tantum, ille vero agit proprie de introductoria
methodologia, quae magis improprie fundamentum dicitur, etsi sit elementum
intrinsecum theologiae. Ceterum, hi duo tractatus habent distinctum obiectum
formale, scilicet lumen rationis et lumen revelationis, nec ideo possunt uniri
etiam sub communi illa et ambigua ratione fundamenti theologiae, sed ab
invicem separandi sunt.
Remisso igitur tractatu de Ecclesia ad theologiam formalem, post trac­
tatus de Verbo Incarnato et de B. Virgine, in praesenti agemus tantum de
primo tractatu theologiae fundamentalis, et quidem apologetico, seu de reve­
latione. Quem subinde sequetur alter distinctus tractatus theologiae funda­
mentalis, et quidem dogmaticus, cui nomen De locis theologicis.

vel generalis descriptio huiusmo­
di apologetici tractatus de revelatione in sequentibus descriptioni­
bus continetur: Probatio facti revelationis; vel: rationalis et syste­
matica defensio religionis christianae sive revelationis; vel, magis
comprehensive: scientifica ac methodica expositio ac defensio fun­
damenti theologiae, seu revelationis, tam in abstracto et secundum
se, quam ac praecipue in concreto et secundum suam existentiam,
evidentibus signis comprobatam.
76. 2. vulgaris definitio

autem multiplex ipsi tributum est, ad designan­
dum multiplicem eius aspectum, saltem prout iuxta morem coniungitur cum tractatu de locis theologicis, scilicet: Praelegomena theo77. 3. NOMEN

logiae; Introductio theologiae; Propaedeutica sacra (ob eius indo­
lem introductoriam); Logica supernaturalis vel theologica (Facetti,
Didiot), ob eius similitudinem cum logica philosophica, quae prin­
cipia rationis dirigit ac defendit, ut dictum est supra; Theologia Ge­
neralis (Hurter, Egger, Minges), quia considerat revelatum in gene­
re vel ipsam revelationem, non vero hanc vel illam veritatem reve­
latam, ut fit in tractatibus de Trinitate, Incarnatione, etc.; tandem
Apologetica (multi auctores) et Theologia Fundamentalis (Pichler,
Hettinger, Ottiger): quae binae appellationes sunt nunc communio­
ris usus ac praecisioris sensus, quamvis et ipsae aliqua ambiguitate
non careant.
Apologetica, vox substantiva, derivata ab apologeta et, hac mediante,
ab apologia, iuxta etymon ipsius graecae vocis απολογία significat generaliter
quamlibet defensionem sive defensivam demonstrationem. In ipsa Scriptura
saepe vox occurrit pro defensione sui: Act. 22. 1; 25. 16; 1 Cor. 9. 3; 2
Cor. 7. 11; 2 Tim. 4. 16; 1 Petr. 3. 15; et saltem semel pro defensione rei
sive ipsius evangelii, Phil. 1. 7, 16: «In defensione et confirmatione evangelii... Quoniam in defensionem evangelii positus sum»; ceterum, forma ver­
balis άπολογέομαι (defendo, me defendo) saepius ibidem occurrit. Quamvis
autem apologetica idem sonet ac apologia, theologi sensum utriusque deter­
minarunt, ita ut nunc apologia intelligatur particulariter, praecipue quoad
obiectum, seu pro defensione alicuius veritatis revelatae (puta Trinitatis vel
Incarnationis), apologetica vero sonet universaliter pro defensione totius re­
velationis. Quo sensu praesens tractatus de revelatione apologetica inscribitur
ac vocatur. Ceterum de nominis ipsius aptitudine controvert! potest; nam,
quamvis hic tractatus absolvatur totus in consideratione solius revelationis
secundum se spectatae, ad exclusionem fontium revelationis et locorum theo­
logicorum, ut dictum est, tamen nomen apologeticae non est omnino exactum
et comprehensivum, cum de revelatione agatur non tantum sub negativa et
externa ratione defensionis contra infideles, sed etiam sub positiva ac inter­
na ratione, qua statuitur pro ipsis credentibus rationabile fundamentum
suae fidei.
Aptius autem nomen est theologia fundamentalis, tum quia revelatio,
de qua agitur, est verum fundamentum sive principium theologiae, tum etiam
quia ipsa rationalis credibilitas, quae formaliter in revelatione consideratur
per hunc tractatum, est veluti extrinsecum fundamentum sive externa con­
ditio ipsius fidei, ex qua procedit theologia, iuxta illud Apostoli: «Ut exhi­
beatis... rationabile obsequium vestrum» (Rom. 12. 1; cf. Cone. Vatic. I
infra). Unde inepte quidam causantur quod hoc nomine insinuetur rationalem
credibilitatem esse intrinsecum fundamentum sive motivum fidei, quae in
sola Dei veritate consistit, et ab eo abstinendum putant; usus enim ac sensus
nominis iam firmatus ac determinatus est apud theologos eiusque congruentia
fundatur in ipso usu tum Cone. Vaticani tum recentioris Encyclicae «Humani

generis», in supradicto sensu accipientium vocem «fundamentum fidei»?
Ceterum, si quis velit scrupulose titulum huius tractatus ab omni pror­
sus ambiguitate ac disputatione purgare, illum vocet simpliciter «De revela­
tione», in quo nomine tum apologetica tum fundamentalis eius indoles neces­
sario implicatur. Nos autem pro commoditate dicendorum libentius utemur
communiori appellatione «Apologetica», cum aliud nomen praesto non sit,
quo brevius ac clarius hic tractatus distinguatur tum a tractatu de Ecclesia
tum ab alio tractatu theologiae fundamentalis, scilicet de locis theologicis.

78. 4. convenientia, imo necessitas, alicuius apologeticae
circa religionem revelatam, si intelligatur tantummodo generaliter
de indicio rationis circa credibilitatem facti revelationis, quod praerequiratur ad fidem, absoluta est, quoniam sine eo fides non esset
rationabile obsequium, nec in mente humana, habentis iam usum
rationis, gigni aut infundi posset; unde etiam ignorantes et pueri
habent confusum iudicium et vulgarem certitudinem de eo facto,
et, si iam habuerint infusam fidem per Baptismum ante usum ratio­
nis, subinde praefatum confusum ac vulgare iudicium et certitudi­
nem connaturaliter assequuntur. Si vero sermo est de scientifica
apologetica, haec non necessaria est particularibus individuis; est
tamen necessaria toti Ecclesiae, quae propterea, inde a tempore
Patrum, nunquam suis apologetis caruit, ut mox ex historico excur­
su patebit. Si tandem loquamur de ipso scientifico ac systematico
tractatu apologetico, qualiter nunc conficitur et ipsi sacrae scientiae
adiungitur, sic apologetica non est absolute necessaria Ecclesiae nec
ipsi theologiae, ut patet ex ipso eius defectu usque ad recentiora
tempora, sed tamen est valde conveniens et in moderno aevo relati­
ve necessaria, ratione impugnationis adversariorum fidei et ad finem
conversionis magis excultarum modernarum mentium, necnon, ad
ampliorem perfectionem ipsius scientiae sacrae.
Quorum omnium ratio duplex est. Primo nempe, quia theolo­
gia (idem proportionaliter dic de fide) est altissima scientia, quae
a superiori illustrari ac defendi non potest; unde sicut ipsa metaphysica petit praeviam logicam sive criticam ad defendenda sua
principia contra negantes, ita theologia petit aliquam apologeticam,
veluti theologicam logicam, ad eundem defensivum ac declarativum
1Conc. Vaticanum I, sess. 3 de fide catholica, cap. 3: «Quo fit, ut ipsa [Ecclesia,
ratione exteriorum signorum credibilitatis, seu propagationis, stabilitatis, in bonis fecun­
ditatis] veluti signum levatum in nationes et ad se invitet, qui nondum crediderunt, et
filios suos certiores faciat, firmissimo niti fundamento fidem quam profitentur». Cap. 4.:
«Recta ratio fidei fundamenta demonstrat» (Denz. 3014, 3019). Pius XIT, Encycl. «Hu­
mani generis» ait «humanam rationem... ipsius christianae fidei fundamenta signis divinis,
invicte comprobare» (AAS XLII [1950] 571).

finem assequendum. Secundo, quia ulterius principia theologiae,quae in ipsa revelatione accepta per fidem colliguntur, non sunt
intrinsece et immediate evidentia, sicut e converso sunt principia
metaphysicae per sic dictum habitum intellectus principiorum; un­
de, ad ea revelata principia statuenda ac defendenda, necesse est
recurrere ad extrinsecam et indirectam signorum evidentiam, quam
nobis suppeditare potest inferius lumen rationis, ex quo revelatio
non quidem credita sed rationabiliter credibilis fit, et fides ipsa ra­
tionale aliquod fundamentum atque obsequium consequitur.1

79. 5. historia APOLOGETICAE2 tam antiqua dici potest quam
ipsius Ecclesiae origo ac vicissitudo, accepta apologetica saltem
generaliter tanquam discursiva fidei defensio et prout distin­
guitur etiam ab ipsa apologia, seu particularium veritatum defen­
sione.
Totum ipsum evangelium est quaedam continuata ac viva apologetica
revelationis sive praedicationis Christi, miraculis praesertim ac prophetiis
confirmatae. Praeterea, Christus, primus ipse apologeta, explicite provocat
ad sua miracula, tanquam motiva credibilitatis ac credenditatis sui evangelii;
Io. 5. 36: «Ipsa opera, quae ego facio testimonium perhibent de me, quia
1 Unde exaggerare videtur B. M. Xiberta, scribens: «Negamus demonstrationem
rationalem credibilitatis fidei christianae esse connaturale theologiae fundamentum. Ut
cognitio veritatum credendarum sit scientifica, necesse non est ut incipiamus a funda­
tione scientifica fidei per argumenta rationalia, ac si absque huiusmodi fundatione indoles
Hill
scientifica theologiae tolleretur. Ratio scientiae in s. theologia integra manet, dummodo
proprius ipsius processus scientifice persolvatur, etiamsi fides cui connectitur motivis non
scientificis (iterum dico, non propterea non solidis) possideatur. Theologiae studium
inchoaturus et in hunc finem data revelationis adhibiturus minime tenetur prius quaerere
an haec revelationis data coram ratione firma consistant. Immo cavendum ne nimio studio
praemittendi expositioni fidei argumenta rationalia habitum fidei in credente detorquea­
mus» {Introductio in sacram theologiam [Matriti 1949] 201).
2 Bainvel, I., De vera religione et apologetica (Parisiis 1914) 78-141.
Dieckmann, H., De revelatione Christiana (Friburei Br. 1930) 53-81.
Dorsch, Aem., Institutiones theologiae fundamentalis I (ed. 2, Oeniponte 1930)
74-94.
Gardeil, A., «Crédibilité», Dictionnaire de théologie catholique ΠΙ-2 (1907)
2236-2308.
Garrigou-Lagrange, R., De revelatione (ed. 2, Romae 1921) I 82-132.
Le Bachelet, X. M., «Apologétique. Apologie», Dictionnaire apologétique de la
foi catholique (ed. 4, Paris 1925) I 189-224.
Maisonneuve, L., «Apologétique», Dictionnaire de théologie catholique 1-2 (Paris
1902) 1533-1579.
Martin, J., L'apologétique traditionnelle, 3 voll., Paris 1905-1906.
Schmid, A., Apologetik (Freiburg i. Br. 1900) 1-106.
Van Laak, FL, Institutiones theologiae fundamentalis (Romae 1910), fasc. 1,
P- 38-96.
Werner, K., Geschichte der apologetischen und polemischen Literatur der christlichen Théologie, 5 voll., Schaffhouse 1861-1867; ed. 2, Regensburg 1889.
4

Pater misit me»; 15. 14: «Si opera non fecissem in eis, quae nemo alius
fecit, peccatum non haberent; nunc autem et viderunt et oderunt et me et
Patrem meum» (cf. Mat. 11. 4; Marc. 2. 10; Ιο. 5. 40; 8. 47; 9. 41). Apos­
toli eandem apologeticam viam secuti sunt, provocantes praecipue ad mira­
cula Christi, et signanter ad eius resurrectionem, «profecti [enim post Christi
ascensionem] praedicaverunt ubique, Domino coopérante et sermonem con­
firmante, sequentibus signis» (Mare. 16. 20). 5. Paulus in ipsa Christi resur­
rectione totam christianam fidem fundat, inquiens: «Si autem Christus non
resurrexit, inanis est ergo praedicatio nostra, inanis est et fides vestra» (1
Cor. 15. 14; cf. 15. 1-20); exemplarem Christianorum vitam adducit ut cri­
térium veritatis suae praedicationis: «Epistola nostra vos estis, scripta in
cordibus nostris, quae scitur et legitur ab omnibus hominibus» (2 Cor. 3. 2).1

80. Patres23suam apologeticam diversimode expleverunt, iuxta diversi­
tatem adversariorum quibus occurrebant.
Saec. 2, quod dici solet aetas apologetarum, priores Patres minus insis­
tunt extrinsecis criteriis veritatis, seu miraculis et prophetiis Christi, utpote
tunc minus efficacibus contra paganos, artibus magicis assuetos; libentius
vero adducunt intrinseca criteria puritatis vitae Christianorum (Aristides et
auctor Epistolae ad Diognetum) et sublimitatis doctrinae christianae (Tatianus, Athenagoras et lustinus qui praeterea, agens cum ludaeis, efficaciter
invocat etiam adimpletionem prophetiarum antiqui testamenti). Circa finem
huius saeculi Tertullianus2 in suo opere Apologeticum (a. 197) provocat
peculiariter tum ad morale miraculum universalis propagationis Christianismi,
inquiens: «Hesterni sumus, et orbem iam et vestra omnia implevimus»
(Apolog. 37. 4, CCL 1. 148), tum ad intrinsecum critérium sublimitatis doc­
trinae et expletionis tendendarum animi, illud sculptorie colligens in celebri
effato: «O tesrimonium animae naturaliter Christianae!» (Apolog. 17. 6,
ibid. 117).
Saec. 3, Clemens Alex, (f 211-215) in suis operibus Protrepticus, Pae­
dagogus et Stromata, pariter insistit in intrinseco criterio sublimitatis doc­
trinae christianae, in qua ipsa profana philosophia suam perfectionem attin1 In verbis S. Petri: «Parati semper ad satisfactionem [χρ3ς άζολογίαν] omni
poscenti vos rationem de ea, quae in vobis est, spe» (1 Petr. 3. 15), quidam vident
indicatum ipsum principium quod regit totam apologeticam. Sed observat A. Charue:
«On fait de la pure accomodation quand on invoque le v. 15 pour recommender les
études d’apologétique» (La Sainte Bible, éd. Pirot-Clamer, XII 461).
2 Praeter generalem bibliographiam supra relatam (n. 79) confer:
Bareille, G., «Apologistes (Les Pères)», Dictionnaire de théologie catholique 1-2
(Paris 1902) 1580-1602.
Canivet, P., Histoire d'une entreprise apologétique au Ve siècle, Paris 1957.
Laguier, I., La méthode apologétique des Pères dans les trois premiers siècles,
Paris 1905.
Laurin, J. R., Les orientations maîtresses des Apologistes chrétiens de 270 à 361,
Rome 1954.
Pellegrino, M., Studi su ïantica apologetica, Roma 1947.
Steitz, A., Die Apologie bei den Griechen des 4 und 5 Jahrhunderts, Würz­
burg 1895.
3Cf. J. Lortz, Tertullian ais Apologet, 2 voll., Munster i. W. 1929-1930.

git; ad idem critérium peculiariter provocat Origenes (t ca 254) in sua de­
fensione christianae religionis Contra Celsum (1, 1, c. 2).1
Saec. 4, Eusebius Caes. (t 340) in duplici opere Praeparatio euangelica
et Demonstratio euangelica, apologeticam praedecessorum perficit, adducens
fere omnia criteria tam extrinseca quam intrinseca quae etiam nunc proponi
solent, ita ut «pater apologeticae» appellari consueverit.2
Tandem saec. 5, Augustinus (t 430),3 acumine ingenii et copia doc­
trinae, ceterorum Patrum apologeticam ad culmen adducit, in peculiaribus
operibus De uera religione, De fide rerum quae non uidentur, De utilitate
credendi et De duitate Dei, in quo postremo opere praecipue insistit criteriis
intrinsecis, necnon morali miraculo propagationis christianismi, de quo ait
hoc unum sufficere debere ad convincendos ipsos incredulos qui miraculis
resurrectionis et ascensionis Christi credere nolint: «Hoc nobis unum grande
miraculum sufficit, quod eam terrarum orbis sine ullis miraculis credidit»
(1. 22, c. 5, CCL 48. 812).
In periodo subpatristica, ob pacificam veritatis possessionem, nihil
peculiare occurrit in apologetica, donec in medio aevo defensio christianae
religionis iterum assumitur contra ludaeos et Mahumedanos, ob istorum
contactum cum occidentali civilizatione. Ceterum, tum apud theologos saec.
12 tum apud maiores scholasticos saec. 13, scientificae theologiae systematizationi praecipue incumbentes, nihil vere novi habetur quod indicet nota­
bilem progressum in apologetica, si excipiatur maior praecisio in proponendis
et explicandis criteriis credibilitatis. lam ad initium huius aetatis Anselm us
Cantuariensis (f 1109) principium ipsum ac scopum totius apologeticae sic
apte expresserat: «Fides enim nostra contra impios ratione defendenda est...;
illis... rationabiliter ostendendum est quam irrationabiliter nos contemnant»
(Epist., 1. 2, epist. 41, ML 158. 1193). Inter scholasticos eminet S. Thomas,4
qui, instante Raymundo de Penafort, scripsit Summam contra Gentiles
(Averroistas, philosophia aristotelica imbutos), cuius scopus est «veritatem
investigare, ostendendo qui errores per eam excludantur et quomodo demons­
trativa veritas fidei christianae religionis concordet» (1. 1, c. 2); quamvis hoc
opus non sit proprie apologetica, seu defensio revelationis generice spectatae,
sed quaedam apologia principalium veritatum fidei, tamen, tum ex illo tum
ex aliis operibus S. Doctoris, facile colliguntur varia elementa quibus moder­
na apologetica conficitur, scilicet scopus defensionis, methodus, criteria tam
extrinseca quam intrinseca (cf. peculiariter C. Gent. 1. 6; 1 p., q. 1, a. 8;
81.

1 Cf. G. Bordes, L’apologétique d’Origène d’après le Contra Celsum, Cohors 1900.
2 Cf. Haennell, De Eusebio Caesariensi christianae religionis defensore, Gottin­
gen 1843.
3 Colina, T. de la, «S. Agustin. Valor apologetico en su vida v en sus obras»,
Razôn y fe XCÎI (1930) 39-49.
Pergamo, B., «De S. Augustini methodo apologetica», Antonianum VI (1931) 3-36.
Stoszko, J., L’apologétique de saint Augustin, Strasbourg 1932.
4Gardeil, A., «Crédibilité», Dictionnaire de théologie catholique III-2 (1907)
2270-2277.
Garrigou-Lagrange, R., De revelatione (ed. 2, Romae 1921) 98-102.
Grandmaison, L. de, «Sur l’apologétique de S. Thomas», Nouvelle revue théolo­
gique XXXIX (1907) 65-74, 121-130.

Quodl. 2, a. 6; 2-2, q. 2, a. 3; a. 9, ad 3).’ Eodem tempore Ray mundus
Martin (t 1286), catalanus rabbinus ex iudaismo conversus atque discipulus
Raymundi de Penafort, adversus ludaeos et Mahumedanos scripsit opus
Pugio fidei (latine et Hebraice).
82. Saec. 15-16, occasione impugnationis Humanismi, contra huiusmodi «saeculi sapientes» apologiam cbristianae religionis susceperunt praecipue
Hieronymus Savanarola (t 1498), qui in opere Triumphus crucis extollit in­
trinsecum critérium moralium effectuum christianismi, Marsilius Ficinus
(t 1499), auctor operis De Christiana religione, qui tamen ipsi Humanismo
aliquatenus indulget, philosophiae platonicae excessive adhaerens, et Joannes
Ludovicus Vives (t 1540), qui, etsi scholasticis infensus, de re tamen apolo­
getica bene meritus est in suo opere posthumo De veritate fidei cbristianae.1
2
Inde a saec. 16, occasione Protestantismi, defensio religionis novellum
impulsum obtinuit, ut patet praesertim ex celebri opere Roberti Bellarmini
(t 1621) Disputationes de controversiis cbristianae fidei. Ipsi theologi dog­
matici, dum agunt de fide, accuratius inquirunt de iudicio credibilitatis, quod
est ipsum formale obiectum scientificae apologeticae (ita Caietanus, In 2-2,
q. 1, a. 1; Banez, In 2-2, q. 1, a. 4; Suarez, De fide, disp. 4; Valentia, De
fide, disp. 1, q. 1, punct. 4);3 praeterea Melchior Cano (t 1560) in suo
opere De locis theologicis istius tractatus fundamenta iecit.

Nihilominus, usque ad saec. 17 seu usque ad ortum naturalismi
et rationalism!, nondum apparet proprie dicta apologetica, tanquam
directa ac systematica defensio ipsius revelationis generice spectatae,
sed varia elementa huiusmodi stricte dictae apologeticae sparsim et
occasionaliter proposita sunt in variis apologiis particularium veri­
tatum revelatarum vel in variis locis theologicae disciplinae, praeci­
pue in introductoria quaestione de natura et methodo theologiae et
in quaestione de fide, ut videre est apud ipsum S. Thomam eiusque
commentatores.
83. Stride dicta igitur apologetica coepit efformari inde a
saec. 17 adversus incipientem naturalisticum rationalismum Spinozae (t 1677) et spiritualisticum rationalismum Deismi (Voltaire,
Rousseau), cui subinde successit acutior forma philosophici rationa1 Distinctius autem tractatus apologeticae sic colligi potest ex operibus S. Doctoris: De natura apologeticae: 1 p., q. 1, a. 8; C. Gent. 1. 2; 2-2, q. 1, a. 4, corp, et ad
2. De possibilitate revelationis: 2-2, q. 171-175, ubi de revelatione prophetica. De neces­
sitate revelationis: 1 p., q. 1, a. 1; 2-2, q. 2, 3-5. De credibililale revelationis: 2-2, q. 1,
a. 4; q. 2, a. 9, ad 3; a. 10. De criteriis revelationis, seu miraculo: 1 p., q. 105, a. 6-8;
q. 110; 2-2, q. 171; q. 178; 3 p., q. 43, et prophetia: 2-2, q. 171 sqq.
2Cf. P. Graf. Luis Vives como apologcta (vertit ex germanica lingua J. M. Millas),
Madrid 1943.
3Cf. F. de B. Viz MANOS, «La Apologetica de los escolâsticos postridentinos», Estudios eclesiâsticos XIII (1934) 418446.

lisini kantiani (Kant, f 1804). Contra priorem duplicem rationalis­
mum, qui iam reiciebat ipsam revelationem, apologetice scripserunt
saec. 17 praecipue Bossuet, Huet et Pascal.1 Contra alterum vero,
saec. 19 egerunt galli Chateaubriand, Lamennais, Lacordaire, Bougaud, De Broglie, et A. Nicolas, belga Cardinalis V. A. Dechamps,2
angli Cardinales Wiseman, Manning et Newman/ germani Moehler/
Dollinger, Hettinger, P. Schanz et A. M. Weiss, hispani I. Balmes,5
D. Cortès, Mendive et Mir, itali Manzoni/ Colangelo, Passaglia,
Ventura et Cercia. Professionales theologos quod attinet, iam inde
a saec. 18 incipiunt efformari proprie dicti tractatus apologetici,
exarati a V. Pichler,7 M. Gerbert,8 B. Stattler,9 I. Neubauer,10 I. Per­
rone,'1 I. S. Drey.12 Subinde multiplicati sunt huiusmodi tractatus

I

1 Angers, J. E., d', L’apologétique en France de 1580 à 1670. Pascal et ses précur­
seurs, Paris 1954.
Laberthonntere, L., «L’apologétique et la méthode de Pascal», Revue du clergé
français (1901) 472-498.
Lacombe, R. E., L’apologétique de Pascal, Paris 1958.
2 Entretiens sur la dérnostration catholique de la révélation, Tournai 1857. Pecu­
liariter proponit ac systematice exponit intrinsecum critérium credibilitatis, desumptum
ex ipsius Ecclesiae facto ac perfectione. Quod argumentum, iam ab Augustino indicatum
et a Savanarola ac Bossuet repetitum, assumpsit ipsum Cone. Vaticanum I (supra,
n. 77). Confer:
Becque, M., «La méthode apologétique du Cardinal Dechamps», Nouvelle revue
.théologique LXIX (1947) 137-150.
Bliguet, M., «L’apologétique traditionnelle. De Savanarole au Concile du Vatican»,
Revue des sciences philosophiques et théologiques (1929) 243-262.
Grivec, Fr., «Adnotationes ad theologiam fundamentalem», Antonianum XXXV
(1960) 81 sq., 86.
Kremer, R., «L’apologétique du Cardinal Dechamps», Revue des sciences philo­
sophiques et théologiques (1930) 679-701.
i Essay on the development of Christian doctrine, London 1845.—Grammar of as­
sent, London 1870.
4 Die Einheit der Kirche, Tubingen 1825.—Symbolik, 3 voll., Mainz 1838-1847.
5 «Cartas a un escéptico», in ephemeride La sociedad (1843-1844).
6 Osservazioni sulla morale cattolica a. 1834.
I Theologia polemica a. 1713. Cui etiam nomen imposuit theologiae fundamentalis.
8 Demonstratio verae religionis veraeque ecclesiae contra quasvis falsas sectas a. 1760.
9 Demonstratio evangelica et catholica a. 1770-1775.
10 De vera religione in Theologia Wirceburgensi.
II Tractatus de vera religione adversus incredulos et heterodoxos, Romae 1835; qui
est primus tractatus Praelectionum theologicarum, 9 voll., Romae 1835-1842, saepissime
subinde reeditarum (a. 1865 iam numerabantur 31 editiones), Confer notam sequentem.
12 Apologetik ais wissenchaftliche Nachweisung der Gottlichkeit des Christenthums,
3 voll., Mainz 1838-1847. Primum volumen agit de philosophia revelationis, alterum de
historia religionis usque ad Christum, tertium de Ecclesia. Dici solet hoc opus esse pri­
mum tractatum apologeticae, prout nunc concipitur, seiunctim scilicet a tractatibus theo­
logiae specialis. Id asserunt A. Seitz, in Lexikon fur Théologie und Kirche, ad vocem
Apologetik, H. Hurter, qui in suo opere Nomenclator literarius V 1111, scribit: «Hoc
opus quodammodo est disciplinae apologeticae parens», et alii post ipsos. Nihilominus
iam Joannes Perrone a. 1835 similem tractatum ediderat ad initium suarum praelectionum
theologicarum, quae magnum influxum habuerunt et de quibus ipse Hurter testatur: «Eae
diu innumeris in seminariis adhibitae fuere» (ibid. 1497).

apologetici usque ad nostrum aevum (frequenter tamen complecten­
tes triplicem materiam de revelatione, de Ecclesia et de locis theolo­
gicis); quorum notiores sunt (abstrahendo a notis manualibus et
cursibus theologicis, qui omnes theologiam fundamentalem prae­
mittunt):
L. F. Brugere, De vera religione, Parisiis 1873.
R. Facetti, Logica theologica, sacrae doctrinae fundamentum, Romae
1876.
H. Hurter, Theologia generalis, Oeniponte 1876; ed. 9, 1896.
Fr. Hettinger, Lehrbuch der Fundamentaltheologie, Freiburg i. Br.
1879; ed. 3 (—Weber) 1913.
C. Mazzella, De vera religione et Ecclesia, praelectiones dogmaticoscholasticae, Prati 1880; ed. 3, 1885; ed. 6, 1905.
T h . Zigliara, Propaedeutica ad sacram theologiam in usum scholarum,
seu tractatus de ordine supernaturali, Romae 1884; ed. 5, 1906.
W. Devivier, Cours d’apologétique chrétienne, Paris 1884; ed. 20,.
1914. Extant quinque versiones in exteras linguas.
G. Gutberlet, Lehrbuch der Apologetik, 3 voll., Münster i. W. 1888;
ed. 4, 1914.
S. Aliberch, Novissimum breviarium de locis theologicis, praeposita
de theologiae prolegomenis disquisitione, ed. 3, Vici 1891.
J. Didiot, Logique surnaturelle subjective, Paris-Lille 1891. Logique
surnaturelle objective, Paris-Lille 1892.
A. Stockl, Lehrbuch der Apologetik, 2 voll., Mainz 1895.
A. Schill, Theologische Prinzipienlehre, Paderborn 1896; ed. 4
(—Straubinger) 1914; ed. 5, 1923.
J. Ottiger, Theologia fundamentalis, 2 voll., Friburgi Br. 1897-1911.
G. La housse, De vera religione, Lovanii 1897.
G. Wilmers, De religione revelata, Ratisbonae 1897.
A. Schmid, Apologetik als spekulative Grundlegung der Théologie,.
1900.
H. Schell, Apologie des Christentums, 1901.
J. Müller, De vera religione, Oeniponte 1901; ed. 2, 1914.
J. Martin, L'apologétique traditionnelle, 3 voll., Paris 1905-1906.
S. Weber, Christliche Apologetik, Freiburg i. Br. 1907.
A. Gardeil, La crédibilité et l’apologétique, Paris 1908; éd. 2, 1912..
J. Muncunill, Tractatus de vera religione, Barcinone 1909.
P. Mannens, Theologia fundamentalis, ed. 2, Ruraemundae 1910.
Th. Specht, Lehrbuch der Apologetik oder Fundamentaltheologie,.
Regensburg 1912; ed. 2 (—Bauer) 1924.
Ph. Kneib, Handbuch der Apologetik, Paderborn, 1912.
A. de Poulpiquet, L'objet intégral de l’apologétique, éd. 2, Paris, 1912.
H. Pinard de la Boullaye, L’apologétique, ses problèmes, sa défini­
tion, Paris 1913.
I. V. Bainvel, De vera religione et apologetica, Paris 1914.

A. Rademacher, Philosophisch-apologetische Grundlegung der Théolo­
gie, II-l, Bonn 1914.
G. Reinhold, 1 heologia fundamentalis in usum auditorum, ed. 2, 1915.
Chr. Pescii, institutiones propaedeuticae ad sacram theologiam, ed. 5,
Friburgi Br. 1915.
R. Garrigou-Lagrange, De revelatione per Ecclesiam catholicam pro­
posita, 2 voll., Romae 1917; ed. 2, 1921; ed. 3, 1925; ed. 4, 1945; ed. 5,
1950. Opus praeclarum.
J. Mausbach, Grundziige der katholischen Apologetik, ed. 2, Munster
1919.
H. Felder, Apologetica sive theologia fundamentalis, 2 voll., Paderbornae 1920; ed. 2, 1923.
H. Van Laack, institutionum theologiae fundamentalis repetitorium,
2 voll., Romae 1921. Abbreviatio maioris operis institutiones theologiae fun­
damentalis, Romae 1910, quod tribus magnis constat voluminibus.
A. Michelitsch, Elementa apologeticae sive theologiae fundamentalis,
ed. 2, Graecii et Viennae 1921; ed. 3, 1925.
I. Langan, Apologetica, Chicago 1921.
G. Monti, L' apologetica scientifica della religione cattolica, Torino 1922.
Aem. Dorsch, institutiones theologiae fundamentalis, 3 voll., Oeniponte 1926-1928; ed. 2, 1927-1930. Opus praeclarum.
G. Brunhes, La foi et sa justification rationnelle, Paris 1928.
W. Pohl, De vera religione quaestiones selectae, Friburgi Br. 1928.
A. Legrand, Apologétique chrétienne, éd. 2, Namur 1929.
G. Rabeau, Apologétique, Paris 1930.
H. Diekmann, De revelatione christiana tractatus philosophico-historici,
Friburgi Br. 1930. Opus praeclarum.
I. Brunsmann, Lehrbuch der Apologetik, 2 voll., Wien 1924-1926; ed.
2, 1930. Versio anglica, curante Preuss: A handbook of fundamental theolo­
gy, 4 voll., St. Louis, Mo. 1928-1932.
B. Goebel, Katholische Apologetik, Friburgi i. Br. 1930.
T h . Pegues, Propaedeutica thomistica ad sacram theologiam, Augustae
Taurinorum 1931.
I. Falcon, La crédibilité du dogme catholique. Apologétique scientifi­
que, Lyon 1933.
A.-A. Goupil, Apologétique, Paris 1937.
M. Brillant et M. Nedoncelle (editores), Apologétique, Paris 1939;
ed. 2, 1948.
A. Cotter, Theologia fundamentalis, Weston, Mass. 1940; ed. 2, 1948.
S. Tromp, De revelatione christiana, Romae 1930; ed. 2, 1932; ed. 3,
1934; ed. 4, 1937; ed. 5, 1945; ed. 6, 1950. Opus praeclarum, referens am­
plissimam bibliographiam, quae tamen vix excedit a. 1940.
J. Levie, Sous les yeux de l’incroyant, Paris 1944; éd. 2, 1946.
C. F. Pauwels, Apologetik, Ruremonde 1948.
A. Lang, Eundamentaltheologie, 2 voll., München 1954, ed. 3, 1962.
S. Iragui, Theologia fundamentalis, Madrid, 1959.
1

J. Hasenfuss, Glauben, aber varum? Fundamental Théologie, Apologetik, Aschaffenburg 1963.
R. Latourelle, Thélogie de révélation, Paris 1963.

Praeterea, plures prodierunt articuli in theologicis dictionariis et ephe­
meridibus, ex quibus paucos retulisse iuvabit:
L. Maisonneuve, «Apologétique», Dictionnaire de théologie catholique
1-2 (Paris 1902) 1511-1580.—«Notes d’apologétique», Etudes franciscaines^
octobre 1899; Revue du clergé français (1901) 641-646.
A. Gardeil, «Crédibilité», Dictionnaire de théologie catholique II 1-2
(Paris 1907) 2201-2310.
A. de Poulpiquet, «Apologétique et théologie», Revue des sciences phi­
losophiques et théologiques V (1911) 708-734.
X. M. Le Bachelet, «Apologétique. Apologie», Dictionnaire apologéti­
que de la foi catholique (éd. 4, Paris 1925) I 189-251.
A. Michel, «Fondamentale ou générale (théologie)», Dictionnaire de·
théologie catholique VI-1 (Paris 1947) 514-523.
Ceteri articuli indicantur in conspectibus bibliographicis variarum ephe­
meridum, v. g. Année théologique (1950) 133-161; Revue des sciences philo­
sophiques et théologiques (1949) 53-68; (1959) 643 sqq.; Recherches de
science religieuse (1955) 599-624; Bulletin thomiste per varia volumina, in
sectione «Apologétique».
De methodo autem modernae apologeticae et de controversiis circa ip­
sam motis, sermo erit in proprio loco (n. 181-185), ubi de criteriis credibilitatis?
84. 6. SCIENTIFICA DEFINITIO APOLOGETICAE2

Ex superius dictis de definitione nominali ac vulgari huius dis­
ciplinae (n. 75 sq.) sequitur ipsam esse generaliter quandam defen­
sionem (inde dicitur apologetica) fundamenti theologiae sive reve­
lationis (inde dicitur fundamentalis), consistentem in probatione
ipsius facti revelationis per evidentiam signorum. lam ex his ipsis
1 Interim confer:
Schwalm, M. B., «L’apologétique contemporaine», Revue thomiste, mai et juillet
1896, mars 1897.
Le Bachelet, X M., De l’apologétique traditionnelle et de l'apologétique moderne,
Paris 1898.
Delhaye, A., «Jésus-Christ, raison de croire, selon les apologistes catholiques du
xixc siècle depuis l’époque de Lacordaire», Ephemerides theologicae Lovanienses(1951) 5-29.
Labourdette, M., Foi catholique et problèmes modernes, Tournai 1953.
Gaboardi, A., «Teologia fondamentale. Il metodo apologetico», Problemi e orientamenti di teologia dommatica (Milano 1957) I 56-97 (in p. 97-103 additur a G. Oggioni
excursus bibliographicus).
Thils, G., Orientations de la théologie, Louvain 1958.
Dunas, N., «Les problèmes et le statut de l’apologétique», Revue des sciences phi­
losophiques et théologiques XLIII (1959) 643-680.
2 De hac re peculiariter agunt auctores infra citandi (η. 88), ubi de theologica
indole apologeticae.

elementis colligenda venit scientifica definitio, quae nempe determi­
net propriam naturam et proprium obiectum huiusmodi disciplinae,
et consequenter eius discrimen tum a philosophia, tum a theologia
sive a reliqua parte theologiae. Apte igitur definitur: Scientifica
demonstratio credibilitatis revelationis; cui, ad maiorem explicitationem obiecti, addi potest: facta sub lumine rationis, directo a lu­
mine ipsius revelationis (strictius: facta sub lumine revelationis,
dirigente lumen rationis, ut explicabitur infra).1
Dicimus «scientifica» demonstratio, ut distinguamus apologeticam tum a scientia, nam, ut infra ostendetur, ipsa non est quaedam
separata scientia, sed pars scientiae (est nempe aliquid scientificum,
non scientia), tum ab arte, puta ab arte apologetica sive apologetica
practica, qualiter exercetur in catechesi et praedicatione, qua nempe
Hill
quis novit industrioso ac prudenti modo accommodare
expositionem
et defensionem fidei variis circumstantiis temporis, loci et praeser­
tim subiecti, secundum istius mentis educationem, religiosam indo1 In hac definitione, generaliter accepta et absque ulteriori determinatione, videntur
■convenire doctores, saltem moderni, quamvis ulterius inter se dissentiant, utrum haec
disciplina pertineat potius ad philosophiam quam ad theologiam (de quo infra), et
quamvis alii aliter ipsam definitionem formulent: Defensio rationalis divinae revelationis
'(Garrigou-Lagrange, Hervé, alii); demonstratio rationalis credibilitatis fidei (Goupil);
doctrina de credibilitate subiecti theologiae et consequenter revelationis et revelatorum
(Horvath); propugnatio revelationis credibilitatis in signis habitae (Yelle); iustificatio
rationalis, methodica et scientifica, obligationis credendi (Lercher-Schlagenhaufen); scientia
theologiae praevia, quae fundamenta fidei rationaliter demonstrat ut divinam revelationem
credibilem esse probet (Parente).
In quibus et similibus expressionibus, eadem co Mill unis et essentialis nota profer­
tur, qua exhibetur proprium obiectum unde aliqua scientia vel disciplina specificatur,
scilicet: rationalis inquisitio de credibilitate revelationis.
Ceterum, quidam auctores minus accurate loquuntur de proprio obiecto apologe­
ticae, commiscentes aliquod extrinsecum et adiacens elementum, praecipue conceptum
credenditatis, ad determinationem vel complementum ipsius conceptus credibilitatis. Ita
Nicolau: «Obiectum apologeticae est etiam [i. e. praeter demonstrationem credibilitatis]
demonstratio credenditatis sive obligationis credendi»; Lercher-Schlagenhaufen: «Obiec­
tum formale quod... sunt motiva credibilitatis et credenditatis»; Tromp: «Theologia fun­
damentalis apologetica est disciplina theologica, qua fundamenta proxima fidei divinae
i. e. credibilitas, credenditas et appetibilitas totius revelationis... demonstrantur et defen­
duntur».
lamvero, proprium ac formale obiectum apologeticae est sola credibilitas revelatio­
nis; et in hoc probando sistit specificum eius munus atque intrinsecus finis. Credenditas
vero, sive obligatio credendi, fluit ulterius ac necessario ex alia ratione, de qua occupatur
tractatus de religione in genere, sive ethica de officiis circa Divinitatem, quae docet Deo
esse oboediendum et credendum, si ipse aliquid nos directe doceat sive revelet. Unde
credenditas revelationis in apologetica potest considerari tantum ut finis extrinsecus et
ut conclusivum corollarium, apponendum in fine tractatus, quo nempe, iam statuta cre­
dibilitate revelationis, revocatur, ex ipso tractatu de religione, generalis obligatio oboedien­
di et credendi Deo, ac deducitur conclusio credenditatis factae revelationis, seu obliga­
tionis eam acceptandi. Appetibilitas vero revelationis pertinet potius ad motiva credibi­
litatis; ceterum, probata undecunque credibilitate revelationis, sequitur aliunde ips îjlll
esse appetibilem, imo appetendam, seu credendam, ut dictum est.

lem et psychologicam dispositionem, eo fere modo quo scientia
logica distinguitur ab arte syllogistica.1 Dicimus «demonstratio»,
quae latius patet quam defensio; nam, ut notavimus supra (n. 77),.
finis et munus huius disciplinae non est tantum stricte apologeti­
cum, seu negativum et defensivum contra adversarios, quamvis ab
hoc fuerit haec disciplina secundum modernam scientificam formam
provocata et nuncupata, sed etiam positivum ac constructivum, qua­
tenus ostendit ipsis credentibus rationabile fundamentum suae fi­
dei. In reliquis autem verbis definitionis proponitur adaeqtiatum
obiectum istiusmodi scientificae demonstrationis, scilicet obiectum
materiale, seu ipsa revelatio generice spectata, obiectum formale
quod, seu eius credibilitas,2 et obiectum formale quo, seu lumen
rationis sub directione ipsius luminis revelationis, ut explicabitur
infra. Unde totale obiectum est revelatio, ut evidenter credibilis
sub lumine rationis, subservienti ac directo a lumine revelationis.
Ad cuius intelligentiam, explicandum est quid sit credibilitas et
quomodo lumen rationis dirigatur a lumine revelationis.

85. Obiectum formale quod apologeticae, seu credibilitas, est
unus ex duobus modis cognoscibilitatis sive evidentiae alicuius
obiecti vel veritatis.
Evidentia enim nihil aliud est quam ipsa claritas sive intelligibilitas
obiecti (in qua ulterius fundatur ipsa certitudo assensus), atque duplex est:
alia nempe obiectiva sive intrinseca (evidentia veritatis), seu ipsius obiecti
ontologica intelligibilitas, prout ex seipsa se manifestat intellectui (in qua fun­
datur sic dicta certitudo evidentiae); alia vero est extrinseca (evidentia credibilitatis\ quae habetur quando non ipsum obiectum esr manifestum intellectui
sed sola eius credibilitas, seu intelligibilitas obiecti resultans ex evidentia tum

S

1De qua re confer S. Tromp, De revelatione Christiana (ed. 5, Romae 1945) 13-15,
Illi
et M. Nicolau, Introductio in theologiam («Sacrae theologiae summa»,
auctoribus Hispa­
nis Patribus S. J., vol. 1, Matriti 1950) 39 sq.; Valores teolôgicos en la psicologia de la
conversiôn, Granada 1943.
P. TiBERGHiEN, «La méthode apologétique», Revue apologétique LXIX (1939) 2-14r
21-30, reiecta apologetica rationali et abstracta, conatur ei substituere apologeticam pracLWtltl
ticam,
seu, ut ait, «scientiam apostolatus», quae nempe docet modum convertendi incre­
dulos et distinguitur, ut ait, ab arte apologetica, quae respicit ipsam conversionem. Quam
opinionem crisi subicit M. D. Philippe, in Bulletin thomiste VI (1940-1942) 347-349.
2 Ipse S. Thomas utitur conceptu credibilitatis, distinguens inter id quod creditur
fide et id quod tanquam credibile certa scientia videtur: «Ea quae subsunt fidei dupli­
citer considerari possunt. Uno modo, in speciali, et sic non possunt esse simul visa et
credita, sicut dictum est. Alio modo, in generali, scilicet sub communi ratione credibilis.
Et sic sunt visa ab eo qui credit: non enim crederet nisi videret ea esse credenda, vel
propter evidentiam signorum vel propter aliquid huiusmodi» (2-2, q. 1, a. 4, ad 2).
Idem conceptus latet in his verbis Augustini: «Nullus quippe credit aliquid nisi prius
cogitaverit esse credendum» (De praedest. sanet. 2. 5, ML 44.962).

facti testimonii tum auctoritatis testis, affirmantis aliquod obiectum seu veri­
tatem (in qua evidentia fundatur certitudo fidei).1
Prior illa evidentia movet intellectum ad assentiendum necessario et effi­
caciter, ita ut ipsa non tantum sit sufficiens fundamentum assensus certi sed
etiam causa ipsius; altera vero evidentia credibilitatis non movet intellectum
necessario et efficaciter (etsi praebeat illi sufficiens fundamentum ad rationa­
biliter assentiendum), cum obiectum, quod est intrinsecum eius motivum, non
sit evidens sive intelligibile in se, ac ideo intellectus indiget externa voluntatis
motione, qua posita, assentit assensu fidei (cf. 2-2, q. 1, a. 4). Cum evidentia
credibilitatis obiecti resultet, ut diximus, ex «videntia facti testimonii et
auctoritatis testis, motiva sive rationes, quae hanc ipsam evidentiam testimo­
nii et auctoritatis testis producunt, dicuntur criteria credibilitatis, nam crité­
rium generaliter dicitur medium ad diiudicandum de aliqua re.

Unde, cum dicimus credibilitatem revelationis esse proprium
ac formale obiectum scientificae demonstrationis in qua hic tracta­
tus consistit, sensus est quod apologetica tendit ad ostendendum,
per evidentia criteria, extrinsecam evidentiam ipsius facti revela­
tionis sive testimonii Dei, vel, si 'placet, evidentiam credibilitatis
illius facti, seu evidenter credibile esse Deum locutum esse, prout
apparet ex evidentibus criteriis vel signis (evidentia autem auctori­
tatis testis Hic probari non indiget, cum admissa Dei existentia
eiusque infinita scientia ac veracitate, sequitur ipsum nec falli nec
fallere posse).2
Quapropter tota huiusmodi scientifica demonstratio ad hoc
tandem reducitur ut ratio credibilitatis attribuatur revelationi, ope
motivorum credibilitatis, ita ut revelatio sit subiectum propositio­
nis, credibilitas sit praedicatum, et motiva credibilitatis sint princi­
pia ex quibus ea propositio (revelatio est credibilis) tanquam con­
clusio deducitur, ac fere in hunc modum exprimi potest: Revelatio
(seu Deum locutum esse in praedicatione Christi, id testantis) obsig1 Cave tamen ne confundas duas species evidentiae, quae cumulantur in ipsa evi­
dentia credibilitatis, aut incaute resolvas ipsam fidem supernaturalem in rationalem evi­
dentiam credibilitatis. Etenim, primo habetur evidentia facti testimonii et auctoritatis
testis, et haec est vel esse potest evidentia intrinseca veritatis; secundo, sequitur et in ea
fundatur evidentia credibilitatis de ipso facto divinae revelationis, et haec est extrinseca
evidentia credibilitatis; tertio, sequitur, si voluntas obtemperat motui gratiae et Deus
infundit fidem, supernaturalis certitudo propria ipsius fidei, quae praeparatur quidem a
praecedenti evidentia credibilitatis, tanquam ab extrinseco requisito, sed non in ea pro­
prie et formaliter fundatur, sed in sola auctoritate Dei revelantis.
2 Quoad difficilem conceptum huiusmodi credibilitatis eiusque evolutionem ac dis­
crimen apud theologos, inde a medio aevo, confer G. de Broglie, «La vraie notion
thomiste des ’praeambula fidei’», Gregorianum XXXIV (1953) 347-362, et R. Aubert,
«Le caractère raisonnable de l’acte de foi d’après les théologiens de la fin du xiiie
siècle», Revue d'histoire ecclésiastique XXXIX (1943) 29-99; «Le problème de l'acte de
foi. Données traditionnelles et résultats des controverses récentes (éd. 2, Louvain 1950)
60-71, 226-264, 393-450, 648-688, 737-757.

nata est evidentibus criteriis interventus divini, seu miraculis et
prophetiis. Atqui, quod huiusmodi evidentibus criteriis obsignatur^
est evidenter credibile. Ergo revelatio est evidenter credibilis.1

86. Quod autem attinet obiectum formale quo, hoc nequit
esse directe et simpliciter lumen revelationis, etiam virtualis, eo
nempe modo quo hoc lumen influit in deducendas conclusiones
theologicas stricte dictas, sed est lumen rationis ut adiunctum lumi­
ni revelationis, vel melius, lumen revelationis ut peculiari modo
sibi adiungens lumen rationis et eo utens.
Id patet tum ex eo quod agitur de probanda credibilitate reve­
lationis modo quodam rationali seu ex ipsis principiis philosophicis
et historicis, tum ex eo quod secus committeretur circulus vitiosus,
probando revelationem per ipsam revelationem, sicut si in criteriologia probaretur valor primorum principiorum rationis ex ipsis pri­
mis principiis. Attamen, in hac ipsa rationali demonstratione credibilitatis revelationis, lumen rationis nequit procedere nisi sub direc­
to, positivo et intrinseco influxu ipsius luminis revelationis. Idque
ob duplicem causam.
Primo nempe, ratione materiae seu obiecti materialis demons­
trationis, quod est intrinsece supernaturale, seu ipsius revela­
tionis, etsi attingatur sub extrinseco quodam aspectu credibilitatis.
Unde ex hac parte nequit invocari paritas cum theodicea, quae,
utpote respiciens obiectum naturale ac rationale, seu Deum sub
communi ratione entis, manet secundum se scientia autonoma,
nec respicitur a fide nisi tanquam a regula negativa cui contra­
dicere non potest; nisi aliunde et ipsa de facto assumatur a
theologia ac theologalis fiat (ut infra dicetur). Secundo, ratione
finis, quem apologetica prosequitur, et mediorum, quae adhibet.
Nam in hoc demonstrativo ac defensivo munere, ratio subservit fi­
dei, quae eam in suum subsidium appellat, eique finem, obiectum
et media sui muneris praesignat, tradendo per Magisterium Eccle­
siae genuinas notiones fidei, revelationis et ordinis supernaturalis,
1 Ex hoc autem non sequitur ipsam fidem, qua subinde revelatio et ipsum factum
revelationis creditur, resolvi in syllogismum rationis. Nam conclusio non est: ergo reve­
latio creditur, sed: ergo revelatio est credibilis, quae quidem credibili tas est extrinseca
ipsi fidei. Unde in sequenti syllogismo conditionali: «Si Deus dicit se esse trinum, est
trinus. Atqui Deus dicit se esse trinum. Ergo est trinus», ita distinguenda est tum maior
tum conclusio, ut sequatur Deum esse trinum, non ut in se et obiective, ac si esset
scitus, sed ut in ipso Dei testimonio, seu ut quid credibile, ita ut sensus sit: Si Deus
dicit se esse trinum, credibile est Deum esse trinum. Quod est praecise obiectum de­
monstrationis apologeticae, de quo loquimur.

quas defendere debet, et indicando efficacia motiva, quibus credibilitatem revelationis rationaliter demonstret, miracula scilicet et pro­
phetias, quae ceteroquin pertinent etiam ad ordinem supernaturalem et quorum probativam rationalem efficaciam ipse Deus revela­
vit, ut patet ex declarationibus ipsius Christi, suam praedicationem
miraculis confirmantis.
87. Ex quibus sequitur apologetam non posse suam inquisitionem inci­
pere cum positivo ac systematico dubio de fide, ut subinde procedat ad illud
dissipandum.1 Nec etiam posse praescindere a fide, seu a praefata intrinseca
directione luminis revelationis, quamvis, ea supposita, procedere possit ac
debeat ex solo lumine rationis in sua demonstratione nec huic rationes aucto­
ritatis indebite commiscere. Nec etiam posse abstrahere a Magisterio Eccle­
siae, quod ei praebet ipsa principia fidei et supradictas connexas notiones ordi­
nis supernaturalis, eique viam ostendit.2 Imo nec posse procedere sine
ipsa subiectiva fide, cum nequeat defendere quod non habet, ita ut, sicut
sine fide non habetur vera theologia, seu scientia ex fide procedens (cf. supra,
n. 48), ita pariter sine fide non datur vera apologetica, seu scientifica defen­
sio fidei; nec inde sequitur frustraneam esse apologeticam ad finem conver­
sionis, nam non ipse qui convertitur apologeticam facit sed subit, et sub
influxu catholici apologetae iudicium credibilitatis emittit, quod ad fidem
disponit.
Inepte autem obiceretur in his omnibus implicari circulum vitiosum.
Nam aliud est argumentari directe ex ipsa revelatione ad probandam eiusdem
credibilitatem (in quo esset circulus vitiosus) et aliud argumentari ex ratione
sub positivo ductu revelationis: nihil enim refert undenam notiones et mo­
tiva argumentationis acceperim, dummodo in argumentando ex principiis
rationis processerim.
88. Ex dictis resolvi potest controversa quaestio, tangens ipsam natu­
ram huius disciplinae, utrum nempe apologetica pertineat proprie ad theolo­
giam, an ab ea distinguatur (quamtumvis ad eam saltem extrinsece ordinetur
ac intime coniungatur, ut omnes admittere videntur). Et praecipua ratio
difficultatis provenit ex .eius obiecto formali quo, quod dici solet esse lumen
rationis sub ductu luminis revelationis; nam, qua parte agitur de lumine ra­
tionis videtur apologetica non pertinere ad theologiam quae procedit ex alio
lumine revelationis, et qua parte invocatur ductus luminis revelationis, vide­
tur ipsa pertinere ad theologiam, saltem reductive.·
<

1 Contraria Georgii Hermes sententia damnata est a Gregorio XVI a. 1835, utpote
quae ponit «dubium positivum tanquam basim omnis theologicae inquisitionis» (Denz.
2738), et iterum ac solemniter a Cone. Vaticano I: «Si quis dixerit, parem esse condi­
tionem fidelium atque eorum, qui ad fidem unice veram nondum pervenerunt, ita ut
catholici iustam causam habere possint fidem, quam sub Ecclesiae magisterio iam sus­
ceperunt, assensu suspenso in dubium vocandi, donec demonstrationem scientificam cre­
dibilitatis et veritatis fidei suae absolverint: an. s.» (Denz. 3036).
2 Cone. Vaticanum I: «Ad solam enim catholicam Ecclesiam ea pertinent omnia,
quae ad evidentem fidei christianae credibilitatcm tam multa et tam mira divinitus sunt
disposita» (Denz. 3013).

Hinc duplex proposita est principalis sententia, et in utraque aliqui ite­
rum ambigue distinguunt.
Prima sententia docet apologeticum non pertinere proprie ad theolo­
giam, imo ab ea specifice distingui. In hac sententia quidam simpliciter redu­
cunt apologeticam ad philosophiam, eo quod eius formale obiectum est credibilitas revelationis probata sub lumine rationis, et directio luminis revela­
tionis est quid extrinsecum et adiacens; ita praecipue De Poulpiquet,1 Le
Bachelet,2 Dieckmann,3 Van Hove·1 et Van der Meersch.5 Alii vero, no­
lentes apologeticam simpliciter reducere ad philosophiam, ob eius connexio­
nem cum theologia et aliquam directionem luminis revelationis, dicunt
eam esse quandam scientiam autonomam sui generis, mediam inter phi­
losophiam et theologiam, accedentem ad primam ex parte obiecti formalis,
quod est lumen rationis, et ad alteram, ex parte finis, qui est defensio
revelationis; ita praecipue J. V. De Groot,6 Aem. Dorch7 et A.-A. Gou­
pil.8 Ceterum, si quis ultra modum urgeret existentiam cuiusdam philosophiae
typice christianae (cf. supra, n. 66), facile inclinabit ad illi attribuendum
munus ipsum apologeticum.
Secunda sententia docet apologeticam pertinere proprie ad theologiam,
veluti eius partem, eo quod, non obstante suo formali obiecto seu lumine
rationis, procedit tamen sub ductu luminis revelationis, modo supra explicato
(n. 86), et ratio est duplex co Hill unitas tum materiae (seu revelationis) tum
finis atque mediorum (seu defensionis revelationis per miracula et prophe­
tias), quae quidem sufficiens est ad trahendam apologeticam in campum theo­
logiae, non obstante praefato distincto obiecto luminis rationis. Sub hac ge­
nerali explicatione, haec sententia est longe communior inter classicos saltem
theologos, praecipue modernos; eam tenent inter alios:9 Maisonneuve qui
1 Op. cit. (supra, in n. 83) 499-534.
2 Art. cit. (supra, in n. 83) 227.
3 Op. cit. (supra, in n. 83), n. 65-70.
4 In Collectanea Mechliniensia, ian. 1928.
5Tractatus de Deo Uno et Trino (ed. 2, Brugis 1928) 4 sq.: «Tenendum est apo­
•4·ί esse realiter et adaequate, ac saltem specifice, distinctam a theologia. Etenim
logeticam
in apologetica obiectum formale quod et obiectum formale quo sunt diversa ac in theo­
logia... lamvero indubium est scientiam in qua formale obiectum sub quo attingitur suum
cognoscibile est lumen naturalis rationis esse realiter, adaequate et saltem specifice [i. e.
sin minus generice] diversam a scientia in qua formale obiectum, sub quo attingitur
suum cognoscibile, est divina revelatio, h. e. lumen supernaturale, prorsus indebitum
naturali intellectui».
6 Summa apologetica de Ecclesia (ed. 3, Ratisbonae 1906) 4.
7 Instituciones theologiae fundamentalis I (ed. 2-3, Oeniponte 1930) 38 sq.: «Stat
igitur fundamentalis media inter theologiam et scientias naturales tanquam disciplina sui
generis».
8 Apologétique (Paris 1937) 4 sq.
essentialiter indicaverat, exibens ipsam principalem
9 lam Ioannes a S. Thoma
rationem: «Theologia, cum sit sapientia, potest reflectere supra sua principia defendendo
et explicando illa, sicut facit metaphysica respectu suorum principiorum: unde etiam theo­
logus in se ipso potest evidentiam hanc credibilitatis ostendere; licet enim procedat ex
praemissis de fide, et consequenter supponat credibilitatem de illa in subiecto: potest

cam sat distincte indicavit,*1 Gardeil qui primus eam expolivit,2 Michel qui
aliquam determinationem ei addidit,3 Garrigou-Lagrange qui fusius eam deter­
minavit et explicavit,4 Hugon, Schultes, Hervé, Poschmann,5 Journet,6 Hor­
vath,7 Tromp, Liégé,8 Nicolau, Stirnimann,9 Guérard des Lauriers,10 Dunas.11

89. Nihilominus, attente consideranti duplex apparet notabile discri­
men inter bos auctores, utut adhibentes easdem expressiones et eadem argu­
menta. Primum in eo est quod plures, ut Gardeil,12 Michel, Hugon, Posch­
mann, Nicolau, Guérard des Lauriers, praeter praefatam «theologiam apolo­
geticam» admittunt etiam possibilitatem alicuius «scientiae apologeticae»
mere rationalis (seu philosophico-historicae) ac specifice distinctae et separa­
tae a theologia, quae proinde habeat suum rationalem valorem (saltem probabi­
litatis) ostendendi ac defendendi credibilitatem revelationis; quae quidem
apologetica scientia, cum assumitur a theologia sub directione luminis revela­
tionis, fit theologia apologetica. Aliud discrimen in eo est quod quamplures
assignant, ut obiectum formale quo apologeticae, directe ipsum lumen ratio­
nis, cui veluti ab extrinseco addunt directionem luminis revelationis, et ex
hac sola extrinseca, utut intima, dependentia, putant salvare in apologetica
rationem verae partis theologiae, ita exhibentes hybridam quandam discipli­
nam, quae vere et proprie pertineret ad scientiam theologicam et tamen
haberet diversum obiectum formale; alii vero, ut Gardeil, Garrigou-Lagrange
(etsi paulo ambigue in sua expressione) et clarius Michel, Guérard des Lau­
riers et Dunas, docent apologeticam habere idem obiectum formale ac theo­
logiam, utpote quae ratiocinatur sub ductu luminis fidei.13
tamen amplius illam ostendere adiungendo praemissis de fide aliqua alia principia natu­
raliter nota, vel per experientiam, et sic probare credibilitatem» (I« 1 p., q. 1, disp. 2,
a. 12, n. 4).
1 Art. cit. (supra, in n. 83) 1512 sq.
2 La crédibilité et l’apologétique (Paris 1908) 172-188; cf. éd. 2, a. 1912, p. 246-251.
3 Art. cit. (supra, in n. 83) 518 sq.
4Op. cit. (supra, in n. 83) I 2-4, 52-65. Scribit: «Theologia, prout est scientia su­
prema seu sapientia, extensione fit Apologetica et obiectum proprium Apologeticae perti­
net ad obiectum extensivum S. Theologiae, quae ut scientia fidei defendit fundamenta
fidei, et in hoc opere utitur lumine rationis naturalis prout subservit fidei. Proinde Apo­
logetica et S. Theologia non sunt habitus scientific! specifice distincti, sed S. Theologia
extensione fit Apologetica, sicut intellectus speculativus extensione fit practicus (I, q. 79,
a. 11), vel sicut Metaphysica, quae est de ente, extensive vel resolutive fit critica, quae
est de valore ontologico cognitionis nostrae naturalis».
5 Der wissencbaftliche Charakter der katboliscben Théologie, Breslau 1932.
6 Introduction à la théologie (Paris 1947) 143-146.
7 Op. cit. (supra, in n. 83) 18-25.—«Der wissenschaftcharakter der katholischen
Théologie», Divus Thomas (Freiburg) XXV (1947) 29-52, 177-191, 395-408.
* Art. cit. (supra, in n. 75) 53-68.
9 «Glaubwürdigkeit und Fundamentaltheologie», Divus Thomas (Freiburg) XXX
(1952) 27-32.—«Fragen zur Fundamentaltheologie», Treiburger Zeitschrift fur Philosophie
und Théologie I (1954) 211-217.
10 Dimensions de la foi (Paris 1952) Il 271-275.
11 Art. cit. (supra, in n. 75) 673-680.
12 Op. nuper cit. 158-171, 182-184.
13 Dunas: «Dire que la théologie apologétique est une fonction et une partie de la
théologie bien que son objet formel soit autre, n’est-ce pas oublier que rien n’est plus

Et haec quidem est nobis vera sententia, quae tamen indiget ulterius
determinari vel explicari, quod attinet hoc praecisum punctum, in quo ’st
cardo totius quaestionis et principium totius solutionis huiusmodi controver­
siae, quod scilicet, ideo apologetica est vera pars theologiae ac pertinet
formaliter (nec tantum reductive, ut quidam melliflue dicunt) ad ipsam theo­
logiam, quia habet idem obiectum formale ac tota theologia.
lamvero, ea commoda expressio, currenter ab auctoribus adhibita, iuxta
quam obiectum formale quo apologeticae est «lumen rationis sub directione
luminis revelationis», est satis ambigua, utpote quae ansam praebeat tum
confusioni conceptuum apud ipsos defensores theologicae indolis apologeticae,
tum irrefutabili obiectioni adversariorum de specifica distinctione scientiarum
quae habent diversum obiectum formale (cf. supra, n. 88). Quapropter ea
expressio in hanc alteram mutanda est, inversis eius membris: obiectum for­
male quo apologeticae est, sicut pro reliqua theologia, «lumen ipsum revela­
tionis, ut dirigens lumen rationis», eoque utens, ad statuendam credibilitatem
ipsorum principiorum theologiae.
Ut diximus supra (n. 40, 44), obiectum formale quo theologiae est lu­
men revelationis virtualis et obiectum formale quod est ratio Deitatis; idem
ergo duplex obiectum suo modo verificari debet in apologetica, ut vere dici
possit pars theologiae. Diximus praeterea (n. 62), theologiam, utpote sapien­
tiam (qua ipsa ratio scientiae specificatur), non habentem nempe supra se
aliam disciplinam quae possit eius principia defendere et explicare, ad hoc
ipsum munus necessario sese extendere, ita ut revelatio illa virtualis, quae est
eius obiectum formale quo, intelligenda sit non solum de stricte dicta illatione
conclusionum ex revelatione (quod est specificum munus theologiae, formaliter ut est scientia), sed etiam ac generalius de quolibet discursivo rationis
processu circa revelationem, sive nempe stricte illativo ex revelatione, sive
etiam declarativo ac defensive ipsius revelationis.
lamvero, hic alter rationis processus fit partialiter per apologeticam,
quae proinde nihil aliud est quam potentialis pars theologiae, in qua nempe
idem ac simplex habitus theologicus exercet tantummodo munus suum decla­
rativum ac defensivum suorum principiorum sub sola ratione credibilitatis
eorum, ita ut eius obiectum formale quod sit ipsa Deitas, non quomodolibet,
sed ut revelans sive ut credibiliter revelans, et eius obiectum formale quo
sit revelatio virtualis, seu discursus rationis circa Deitatem ut credibiliter re­
velantem. Cum autem dicitur obiectum formale quod esse credibilitatem, id
non signat formalitatem simpliciter specificantem, seu novam scientiam cons­
tituentem, sed distinguentem partem unam ab aliis partibus eiusdem scientiae.

90. Non aliud igitur est apologetica quam unus peculiaris casus usus
rationis sub lumine revelationis, ac ideo necessario pertinet ad theologiam,
cuius tota essentia et intégrale munus consistit in processu rationis circa re­
velationem, ac ideo sub lumine revelationis (sub revelatione, ut dicitur, virEK
H

rigoureux, que rien ne se prête moins à des dosages et à des demi-mesures qu’un objet
formel? Et comment peut-on soutenir que la théologie apologétique n’a pas le même
objet formel que les autres traités de la théologie dogmatique alors quelle travaille exactement comme eux ‘sub ductu fidei et magisterio Ecclesiae’?».

tuali, indeterminate accepta), in quo nempe processu, elementum principale,
seu revelatio, utitur, in obiectivo ordine cognitionis, actu rationis ad instar
cuiusdam instrumenti. Huiusmodi autem essentiale munus dupliciter theolo­
gia explet, sive nempe circa virtuale contentum principiorum revelatorum,
illud explicitando per proprie dictas conclusiones (quod est proprium munus
scientiae qua talis, quodque dicitur fieri sub lumine revelationis virtualis,
strictius acceptae), sive circa formale ipsum contentum illorum, cum nulla
adsit superior scientia quae id absolvere possit (quod quidem est proprium
munus sapientiae qua talis). Et hoc iterum dupliciter agit, sive nempe explici­
tando plenum sensum principiorum per syllogismos mere expositorios, necnon per illorum ad invicem comparationem et per aptiorem eorundem formulationem (ad quod etiam ac peculiariter inservit theologia positiva, ut
diximus supra, n. 71), sive defendendo principia contra negantes. Ad hoc
igitur explicativum ac defensivum munus theologiae, prout est sapientia,
pertinet apologetica, quatenus tamen illud restringit ad peculiare (ac pro
tanto formale) obiectum, quod est credibilitas principiorum.
Nec proinde refert quod apologetica procedat etiam sub lumine rationis,
utendo nempe philosophicis principiis et argumentis atque credibilitatem
revelationis modo rationali ostendendo; nam lumen rationis id agit tanquam
instrumentum ipsius luminis revelationis, nec proprie rationalem ac natura­
lem credibilitatem, sed credibilitatem rei supernaturalis rationali modo
ostendit.
Idque ulterius manifestum facit comparatio apologeticae tum cum veri­
tatibus naturalis philosophiae (theodiceae et ethicae) tum cum theologia po­
sitiva quae rationali processu et historico-criticis principiis expletur. In tri­
plici enim hoc casu agitur, etsi disparato modo, de eodem generali munere
sapientiae theologicae, quae utitur ipso processu rationis, inferiorum scientia­
rum elementa et argumenta ad se trahens ac formaliter theologalia reddens.
Sic tractatus de Deo Uno, qui secundum se et sub solo lumine rationis exple­
tus, est vera et autonoma scientia philosophica, non dependens a fide et a
theologia, nisi ut a regula negativa cui contradicere non potest, cum tamen
assumitur a theologia eique integre incorporatur, evadit formaliter theologi­
cus et sub lumine iam revelationis procedit, quamquam adhuc retineat ean­
dem structuram rationalis argumentationis (cf. supra, n. 66). Sic pariter
scientia historico-critica, quae in naturali ordine propriis legibus ac methodo
gaudet et sub solo rationis lumine procedit, cum assumitur a theologia ad
explicanda ipsius principia, formaliter theologalis evadit et positiva theologia
nuncupatur, nihil amittens de sua rationali indole sed lumen superius acci­
piens, quo ad altius finem et obiectum dirigitur. A fortiori ergo idem dicen­
dum est de apologetica, quae aliunde, extra ambitum revelationis, nec pro­
priam aliquam scientiam, sicut theodicea, constituere potest, cum non respiciat, sicut illa, aliquod obiectum naturale, sed ipsam supernaturalem revela­
tionem in sua credibilitate,1 neque hoc ipsum obiectum respicit sub solo
respectu demonstrativo et explicative, sicut theologia positiva respicit prin­
cipia theologiae, sed etiam ac praecipue sub aspectu defensive, qui manifeste
1 Cf. 2-2, q. 1, a. 4, ad 2, supra cir. in n. 84; ibid., ad 3; a. 5, ad 1; q. 2,
a. 3, ad 2.

pertinet ad eandem demonstrativam scientiam, tanquam eius necessaria et
homogenea extensio.
Ubi sedulo notandum est duplex discrimen apologeticae a theologia po­
sitiva. Apologetica scilicet assumit, pro particulari ac immediato suo obiecto,
principia theologiae non qualitercumque, sicut theologia positiva, sed sub
solo aspectu credibilitatis eorum. Praeterea, ea principia considerat non singillatim, tanquam particulares veritates revelatas, sicut theologia positiva quae
propterea pervagatur per varios tractatus theologicos, sed sub communi ra­
tione revelationis, ita ut sit quaedam generalis, ac pro tanto fundamentalis^
illorum explicatio ac defensio, et sub his titulis initialem locum totius theolo­
giae merito sibi usurpet. Ceterum, credibilitas revelationis est aliunde etiam
aliquis articulus fidei, propositus ab Ecclesiae Magisterio in Cone. Vaticano I
(cf. supra, n. 77, 87), circa quem proinde scientia theologica exercere potest
ipsum supradictum munus deducendi proprie dictas conclusiones; sed, sic
considerata, non amplius pertinet ad theologiam fundamentalem sive apologeticam, sed ad ipsam theologiam specialem ac formalem, ac proinde inepte
quidam theologi ex hac praecipue ratione theologicum characterem apologeticae probare contendunt.
91. 7. METHODUS APOLOGETICAE1

Solent hic auctores cumulare quamplures ac confusivas divi­
siones methodi apologeticae, quarum sensus non est valde clarus ac
determinatus et iuxta ipsam vocum elasticitatem vario modo intelligi potest; ita sermo est de methodo inductiva et deductiva, analytica et synthetica, historica et philosophica, practica et theoretica^
obiectiva et subiectiva, regressiva et progressiva, et alia id genus.
Ut diximus supra, agentes de methodo theologiae in genere
(n. 67), methodus, sive ordinata ratio inquisitionis, desumi debet
ex ipso obiecto et fine scientiae, et iuxta haec elementa methodum
ibidem divisimus in expositoriam et argumentativam, et hanc in
polemicam et doctrinalem, et hanc iterum in positivam et systema­
ticam, et hanc in inductivam et deductivam. Quae omnia applicari
possunt ad apologeticam, attento eius formali obiecto ac fine, seu
credibilitate revelationis, scientifice probanda ac defendenda ex cer­
tis criteriis sive motivis. Prout enim est scientifica disciplina, eius
methodus non est expositoria (sicut in apologetica practica), sed
argumentât™a; prout intendit credibilitatem tum defendere tum
probare, methodus est simul polemica et doctrinalis; prout agit de
quodam facto, seu revelationis christianae, methodus est positiva
1 De hac peculiariter agunt iidem auctores de quibus supra (n. 88). Ceterum, gene­
ralis quaestio de methodo solet agitari praecipue occasione quaestionis de ratione et vaUlli
lore methodi subiectivae sive immanendae,
ac ideo bibliographia complebitur infra,,
n. 179, ubi de illa quaestione.

sive historica; prout huiusmodi facti credibilitatem ostendit ex cer­
tis criteriis, inducendo etiam generales notiones revelationis et supernaturalitatis, secundum istarum possibilitatem et cognoscibilitatem, methodus est systematica (theoretica, philosophica), et quidem
tum inductiva tum deductiva.
Ex parte praefatorum criteriorum ulterius distingui potest cum quibus­
dam methodus obiectiva sive externa (quae utitur externis signis miraculi et
prophetiae et a quibusdam vocatur methodus rationalis), methodus subiectiva
sive interna (quae utitur praecipue internis signis psychologicis et a quibus­
dam paulo exaggerate appellatur methodus immanentiae)1 et methodus in­
tegratis (quae utitur utrisque et a quibusdam apologetica integralis nuncupa­
tur). Et quidem, etsi ab omnibus necessitas, utriusque methodi agnoscatur,
satis acriter a modernis, controvertitur de valore, imo de praelatione, alterius
ac subiectivae methodi, saltem ad finem conversionis et praecipue in mo­
derna aetate; de qua re sermo erit in proprio loco, ubi de criteriis adhibendis.
Ex parte dispositionis materiae (quod quidem pertinet potius ad divisio­
nem tractatus), distinguitur methodus historico-theoretica et methodus theoretico-historica, prout in apologetica prius agitur de facto revelationis credi­
biliter ostenso et subinde de theoria revelationis eiusque credibilitatis sive
cognoscibilitatis, aut inverso ordine proceditur. Item, quod attinet ipsum,
factum revelationis, praefata methodus historica dividitur in progressivam
(strictius historicam, chronologicam; demonstrationem christianam) et retro.gressivam (analyticam; demonstrationem catholicam), prout descenditur ab
origine, seu ab examine vitae Christi, ad praesentem statum revelationis in
Ecclesia, vel e converso per viam analyticam ascenditur a consideratione Eccle­
siae ad originem revelationis m Christo.

Ut patet, omnes istae divisiones suum valorem ac sensum ha­
bent, dummodo cum grano salis intelligantur nec una prae alia ex­
clusive apologeticae attribuatur aut indebite extollatur. Praecipua
autem nota, quae in omnibus his methodis emergit et sub qua om­
nes coadunari debent, est copulata tnethodus polemico historicodoctrinalis, cuius primum elementum refertur ad peculiarem finem
apologeticae, alterum ad eius obiectum materiale, seu factum revela­
tionis, tertium ad eius obiectum formale, quod est credibilitas illius
facti, evidentibus signis scientifice et rationaliter ostensa.
1 Hanc methodum, praevalenter subiectivam, quidam ulterius multipliciter subdivi­
dunt in aesteticam (motiva aestetica christianismi), scientifico-empiricam (congruentia fi­
dei christianae cum scientiis profanis), historico religiosam (comparatio christianismi cum
aliis religionibus eiusque superioritas), psychologico-moralem (utilitas et necessitas chris­
tianismi ad vitam moralem individui, familiae et societatis), immanentiae (nexus cuius­
dam strictae exigentiae naturae humanae relate ad religionem revelatam). Ceterum, haec
omnia respiciunt quaestionem de variis criteriis eorumque valore, de qua dicemus in
propio loco.

92. 8. DIVISIO APOLOGETICAE

Ut notavimus supra, agentes de divisione theologiae in genere
(n. 73), divisio alicuius scientiae, vel disciplinae scientificae, desu­
mitur ex parte obiecti, attendendo ad fundamentum, in ipso obiecto
repositum, iuxta quod divisio petitur ac praefertur. Essentialis au­
tem ac per se divisio, puta in partes integrantes, ex essentiali obiecti
consideratione sumi debet. Proprium autem apologeticae obiectum
est revelatio ut credibilis; ex quo sequitur logica divisio apologeticae
in duas partes, alteram de revelatione et alteram de eius credibilitate. Cum tamen agatur de revelatione in concreto, seu de facto reve­
lationis eiusque credibilitate, et haec non possit praescindere ab ipsa
abstracta consideratione revelationis et credibilitatis secundum se
spectatae, legitimum fundamentum ulterioris divisionis inducitur; et
quia abstracta consideratio logice necnon didactice praecedere debet
concretam considerationem, quam ipsa illuminat ac praeparat, ideo
sequenti modo hunc tractatum dividimus, prementes ceteroquin
generalia divisionis lineamenta, quae communiter in classicis operi­
bus et manualibus traduntur:1 Caput I. De essentia revelatio­
nis (Apologetica theorica): art. 1. De ipsa revelatione; art. 2. De
credibilitate revelationis. Caput 2. De existentia revelationis (Apo­
logetica practica): art. 1. De ipso facto revelationis; art. 2. De credi­
bilitate facti revelationis.
93. Ut notavimus supra (n. 75), tractatus De locis theologicis, etiam
quoad primam sui partem quae agit proprie de fontibus revelationis, non
pertinet ad apologeticam ac ideo immerito a quibusdam illi admiscetur, tan­
quam altera sive methodologica pars illius, cum non sit tractatus apologeticus
sed dogmaticus, etsi sub quadam peculiari ratione dici possit pertinere ad
theologiam fundamentalem, tanquam quaedam dialectica theologica, specifi­
ce distincta a critica theologica quae est pars ipsius apologeticae (in supradic1 Nonnisi unus vel valter a communi ordine recedit, attendens potius ad practicas
vel didacticas rationes. Ita Aem. Yelle, cuius non pigeat salebrosam hanc nec prorsus
ineptam audire observationem: «Nobis... non multum placet illa methodus quae anteponit
partem theoreticam parte historica... Illa methodus nobis videtur honori nimis esse rationalistis quibusdam et semirationalistis, quorum obiectionibus sic aptatur... Prima nostra
obiectio provenit ex eo quod videtur illa via carere sensu facti historici et insuper obiectivitate scientifica, ’ab actu nempe ad posse valet illatio’. Nostra igitur dissentio eruitur
ex hoc quod omnes illae considerationes et discussiones rationis sunt inanes et vacuae,
nisi factum praesupponatur et factum iam datum eas iustificat... Secundo, contra pruden­
tem pedagogiam nobis videtur peccare illa methodus. Scientia Apologetica seminaristis,
et postea fidelibus praesertim dirigitur. Exinde fabulosa eis videtur via quae fingit eos
non habere fidem ut ducerentur ad illam fidem quam iam possident... Ubi iam factum
iiIhW
[reveladonis] accipitur, non immorandum
est insuper possibilitatem, convenientiam et
necessitatem facti: si illae quaestiones agitantur, ponuntur a ratione post factum et sic
debent tractari» (Apologetica [Montréal 1945] 328 sq.).

to art. 2 de credibilitate revelationis theoretice spectatae). Pariter ad apologeticam non pertinet tractatio de sic dictis praeambulis fidei,1 seu de illis
veritatibus quae statuuntur praecipue in naturalibus scientiis theodiceae et
ethicae (nominatim de existentia, providentia, scientia et veracitate Dei et de
natura atque officiis religionis in genere sive naturalis) et a fortiori de
aliis veritatibus, quae sub eodem communi praeambulorum nomine vocitari
solent, ut sunt: vera notio legis naturalis, cuius applicatio potest a Deo in
particulari casu suspendi (ex ethica), libertas humana ex qua regitur iudicium
credibilitatis (ex psychologia), notio de analogia entis, qua negata, Deus ne­
quit quidquam de seipso revelare (ex philosophia), obiectivus valor cognitio­
nis humanae (ex critica), historica authenticitas ac veritas Scripturae tanquam
libri fide humana digni (ex historia biblica), vera notio fidei eiusque relatio
ad rationem (ex theologia morali de virtutibus infusis). Haec omnia utilia
utique ac necessaria sunt, utpote absolute praerequisita ac pro tanto remota
praeambula, sed ad rem non pertinent et extra locum huc adducuntur, nisi
velimus apologeticam convertere in quandam hybridam religiosam pantologiam et encyclopediam, in qua sub tot extraneis elementis haec nostra disci­
plina oneretur ac suffocetur. Etiam brevior ille tractatus de religione in gene­
re, qui, ob suam cum revelatione intimiorem coniunctionem, in variis manualibus praeponi solet, superfluus omnino videtur, utpote qui expeditum cur­
sum scientiae apologeticae in sua longa ac difficili via, tanquam onerosa sar­
cina, impedit ac retardat.
Quidam agitant etiam quaestionem de loco huius tractatus, utrum nempe
praeponendus an postponendus sit toti theologiae. Et quidem, quod attinet
alteram eius ac historicam partem, facilius apparet convenientia illam praepo­
nendi theologiae, quippe quae dirigitur ad rationalem ostensionem credibili­
tatis, quae est rationale quoddam fundamentum principiorum fidei, unde
theologia procedit. Difficilius vero idipsum diceretur de priori ac criteriologica eius parte, tum quia subtiles notiones de revelatione et ordine superna­
tural! pendent ex tractatibus de elevatione hominis et de gratia, tum quia
reflexio critica super ipsa scientiae principia est aliquid difficile ac consequens
ipsam scientiam, ut patet de criteriologia philosophica per respectum ad metaphysicam. Nihilominus, quamvis completior tractatio et profundior intellec­
tio eorum quae in apologetica traduntur, nequeat obtineri nisi in fine totius

•f -

1 Distinguas inter praeambula fidei, fundamenta fidei et principia fidei. Praeambula
fidei sunt veritates naturaliter cognoscibiles, praecipue de ipso Deo, quae praesupponuntur a revelatione, imo imbibuntur in veritatibus revelatis (sicut existentia Dei unius
praesupponitur et imbibitur in revelata existentia Dei trini); quidam tamen eas veritates
naturales dicunt praeambula fidei, quatenus praesupponuntur iudicio credibilitatis facti
revelationis, sed minus recte. Fundamenta fidei proprie sunt tum ipsa revelatio, quatenus
est obiectum fidei, tum auctoritas Dei revelantis, quae est obiectum formale fidei; minus
proprie tamen dicitur fundamentum fidei ipsa credibilitas fidei, quatenus rationaliter os­
tensa, ac ideo apologetica dicitur theologia fundamentalis (cf. supra, n. 77). Principia fidei
sunt ipsae veritates revelatae, prout sunt principia scientiae theologicae.
G. de Broglie, «La vraie notion thomiste des praeambula fidei», Gregorianum
XXXIV (1953) 341-389, ostendit sensum expressionis «praeambula fidei» in S. Thoma
et indebitam evolutionem ac mutationem sensus apud modernos theologos sub influxu
Cartesianismi.

cursus theologia, ac ideo pro opportunitate a mentibus excultioribus apolo­
getica iterato ac utillime tunc exagitaretur, nemo est qui non videat didacticam utilitatem eam integraliter, utut summaria ac proportionata ratione,
exhibendi in ipso initio theologiae. Et de facto, nemo ex illis auctoribus
qui de hac re conquesti sunt, apologeticam in fine theologiae, aut in quolibet
.alio loco intra ipsam, collocare attentavit.

CAPUT I.

DE ESSENTIA REVELATIONIS
{.Apologetica theoricaY

94. Haec prima ac theorica pars apologeticae agit de essentia
revelationis, vel largius de his quae pertinent ad revelationem abs­
tracte et secundum se spectatam, adeoque tum de eius notione, quae
proprius pertinet ad quaestionem de essentia, tum de eius possibi­
litate, convenientia ac necessitate, et cognoscibilitate seu credibilitate, quae quaestiones, etsi currant in solo ordine ideali, signant pon­
tem inter essentiam et existentiam sive factum ipsum revelationis.
Sub aspectu stricte apologetico (nam, ut notavimus supra, hic trac­
tatus habet etiam aspectum et finem instructivum et informativum),
hic res agitur praecipue cum rationalismo philosophico, qui, sub
variis suis divisionibus ac theoriis, negat ipsam possibilitatem ordi­
nis supernaturalis vel saltem eius cognoscibilitatem. Cum hic
tractatus, etiam sub aspectu apologetico quo contendit contra prae­
fatos adversarios defendere credibilitatem revelationis, necessario
procedere debeat sub immediato directivo influxu luminis revelatio­
nis, iugiter attendendum est ad notiones et affirmationes traditas
a Magisterio Ecclesiae, cui explicatio revelationis a Deo commissa
est, easque modo rationali comparare cum parallelis notionibus et
affirmationibus rationalistarum.
Praesens caput dividitur in duos articulos, alterum de ipsa reve­
latione et alterum de eius credibilitate sive cognoscibilitate; quorum
primum refertur ad materiale obiectum, alterum ad formale obiec­
tum apologeticae.

ARTICULUS I.
QUAESTIO I.
I.

DE IPSA REVELATIONE

DE NOTIONE REVELATIONIS

SENSUS QUAESTIONIS

95. Catholica notio sive definitio revelationis, quae nobis tra­
ditur ab ipsa revelatione, consignata in fonte S. Scripturae et exhi­
bita per Magisterium Ecclesiae, nequit directe defendi contra rationalismum philosophicum, quippe qui negat ipsam possibilitatem
ordinis supernaturalis vel saltem eiusdem cognoscibilitatem. Nihilo­
minus, ea ipsa catholica notio indiget tum explicatione, ad theologi­
cam fidelium informationem, tum aliqua iustificatione ac defensio-

ne contra praefatos adversarios, arguendo ex communi aliquo prin­
cipio quod et ipsi fortasse admittant, uti ex auctoritate Scripturae,
a Protestantibus (etiam liberalibus atque agnosticismo inquinatis)
saltem generaliter admissa, vel respondendo aliquibus objectioni­
bus, undecumque ipsae proveniant, atque ostendendo inanitatem
notionis ipsius revelationis, quam ipsi rationalistae et agnostici sibi
fingunt, sub hoc ipso nomine quod communiter ab eis retinetur.
II. ERRORES

96. Omnes huiusmodi rationalisticae notiones de revelatione,
ex triplici immediato fonte proveniunt.1 Vel nempe ex deismo
(Voltaire, Cousin, Simon), qui, admissa Dei existentia et negata
eius immediata providentia adeoque omni extraordinario interventu
Dei in mundo, revelationem concipit ut naturalem cognitionem de
obiecto religioso. Vel ex pantheismo evolutionistico hegeliano, qui,
identificans Deum cum evolutione creatrice, docet religionem esse
unum momentum sive formam evolutionis spiritus humani et con­
sequenter revelationem esse quandam evolutionem rationis in suo
naturali sensu religioso. Vel ac praecipue ex agnosticismo immanentistico kantiano, qui, etsi non reiciat existentiam Dei personalis et
ordinis supernaturalis, negat directe eius cognoscibilitatem. docens
rationem humanam, saltem theoreticam, nihil cognoscere eorum
quae sunt ultra phaenomena. Hinc ipse Kant confugit ad rationem
practicam, veluti ad quandam internam experientiam, cuius impera­
tivum categoricum habet tria postulata: libertatis, immortalitatis
animae et existentiae Dei; hoc modo tota religio, quae in idea Dei
fundatur, reducitur ad factum internum, et revelatio nequit esse
nisi quaedam vox conscientiae sive internae experientiae. In huius­
modi kantiano agnosticismo immanentistico fundantur fere omnes
heterodoxae notiones revelationis apud modernos; nam, quamvis
diversimode apud varios formulentur, ad hanc tandem reducuntur:
revelatio non est quaedam communicatio Dei, tradentis homini ab
extrinseco aliquam veritatem, sed quaedam vox conscientiae ipsius
hominis religiosi.
Ad banc quippe notionem devenerunt in gremio ipso catholicorum Mo­
dernis tae, iuxta quos «revelatio nihil aliud esse potuit quam acquisita ab
homine suae ad Deum relationis conscientia» ac proinde est aliquid quod
iugiter perdurat ac continuo evolvitur (immanentismus evolutionisticus), ita
1 Cf. A. Marc, «L’idée de révélation», Gregorianum XXXIV (1953) 390420.—
H. D. McDonald, Theories of revelation. An historical study, 1860-1960, New York 1963.

ut «revelatio, obiectum fidei catholicae constituens, non fuerit cum Aposto­
lis completa» (Decretum «Lamentabili», prop, 20 sq., Denz. 3420 sq.).1
Idem inter Protestantes profitentur tum illi qui sese dicunt Liberales
(ut Sabatier), tum illi qui, contendentes quandam mediam viam sequi inter
orthodoxos (externam revelationem profitentes) et praefatos liberales, reve­
lationem concipiunt ut quandam irrationalem communicationem ipsius Dei,
secundum seipsum, ad hominem (ita Carolus Barth et Aemilius Brunner).2
Pariter inter Schismaticos Orientales «recentiores theologi, praesertim
russi, aliquando quidem similibus denominationibus utuntur [ac antiquiores
orientales doctores, et theologi catholici], revelationem tamen non conside­
rant ut obiectivam Dei locutionem, cui mens assentitur ob auctoritatem Dei
1 Modemisticum conceptum revelationis exponit ac refutat A. Gardeil, Le donné
révélé et la théologie (éd. 2, Paris 1912) 44-57.
2 Sabatier, Esquisse d’une philosophie de la religion d’après la psychologie et
l’histoire, p. 43, scribit: «Faire du dogme, c’est-à-dire d’une donnée intellectuelle, l’objet
de la révélation, c’est... lui enlever son caractère religieux en le séparant de la piété...
Au fond cette idée de la révélation est toute payenne. Concluons donc hardiment, contre
toutes les orthodoxies traditionnelles, que l’objet de la révélation de Dieu ne saurait
être que Dieu lui-même, c’est-à-dire le sentiment de sa présence en nous, éveillant notre
âme à la vie de la justice et de l’amour».
Theoria Barth sic compendio exponitur a J. Hamel: «La Parole divine, expres­
sion qui groupe toutes les activités rédemptrices de Dieu (révélation, grâce, justification,
élection, prédestination, Eglise), n’est pas distincte de Dieu lui-même. C’est Dieu qui se
dit. La Parole divine est Dieu parlant à l’humanité, locution identique à la substance
divine et qui n’aboutit jamais à un effet séparé d’elle. La révélation, comme la grâce, est
composée de touches divines qui apparaissent aussi souvent et durent autant que Dieu
s’intéresse à nous». Ad hoc idem Hamer observat: «De ces... principes nous pouvons
déduire la négation absolue de toute connaissance directe de la Parole de Dieu ou de
la révélation. Sans organe pour entendre la révélation avant l’événement de la Parole,
la nature humaine demeure aussi dépourvue après cet événement. La révélation ne lui
apporte pas une possibilité d’audition. Toute connaissance directe, qu’elle soit concep­
tuelle et claire (foi et raison de la théologie catholique) ou expérimentale et inéffable
(Schleiermacher et les adhérents du mysticisme protestant) est donc exclue» (Karl Barth
[Paris 1949] 167 sq.).
De Brunner scribit P. G. Schrotenboer: «As in the study of God, Brunner
would have us consider revelation from the perspective of the dialectic. The revelation
of God is truly His self-communication. Jesus-Christ is really the personal presence of
God. He who reveals to us the true God is indeed fully God. But even this revelation
does not exhaust the full mystery of God. By revelation the mystery of God is not
resolved, but rather thereby first comes to its own as mystery. Dominant in revelation
is the irrational element... Revelation is the opposite of human reason and law» (A new
Apologetics: an analysis and appraisal of the eristic theology of Emil Brunner [Kampen
1955 [ 36).
Idem revelationis conceptus observatur apud non paucos alios. Ita G. E. Meuleμαν, De ontwikkeling van het dogma in de Rooms katholieke Théologie, Kampen 1951,
arguit theologiam catholicam quod consideret revelationem ut manifestationem veritatum,
cum potius sit manifestatio sive communicatio ipsius Dei in suo dono salvifico in tem­
pore. Cui partialiter consentit noster theologus G. Thils, in illius libri recensione (in
Ephemerides theologicae Lovanienses [1952] 680), dicens integralem conceptum revela­
tionis importare etiam ac principaliter praefatam doni Dei communicationem, potiusquam
veritatis manifestationem, quae sola indebite a theologis considerari solet. Ut patet, in
hac sententia fit confusio inter revelationem et elevationem ad ordinem supernaturalem,
quae constat tum revelatione veritatis tum dono gratiae.

loquentis, sed ut immediatam quandam operationem Dei in animo, quae in­
terna experientia per religiosum sensum suscipitur».’
III. DOCTRINA MAGISTERII

97. Cone. Vaticanum Γ catholicam revelationis notionem sic
proponit: «Eadem sancta mater Ecclesia tenet et docet, Deum,
rerum omnium principium et finem, naturali humanae rationis lu­
mine e rebus creatis certo cognosci posse... [Rom. 1. 20]: attamen
placuisse eius sapientiae et bonitati, alia eaque supernatural! via
se ipsum ac aeterna voluntatis suae decreta humano generi revelare,
dicente Apostolo: ’Multifariam multisque modis olim Deus loquens
patribus in Prophetis: novissime diebus istis locutus est nobis in Fi­
lio’ [Hebr. 1.1]. Huic divinae revelationi tribuendum quidem est,
ut ea, quae in rebus divinis humanae rationi per se impervia non
sunt, in praesenti quoque generis humani conditione ab omnibus
expedite, firma certitudine et nullo admixto errore cognosci possint.
Non hac tamen de causa revelatio absolute necessaria dicenda est,
sed quia Deus ex infinita bonitate sua ordinavit hominem ad finem
supernaturalem, ad participanda scilicet bona divina, quae humanae
mentis intelligentiam omnino superant; siquidem ’oculus non vidit,
nec auris audivit, nec in cor hominis ascendit, quae praeparavit
Deus iis, qui diligunt illum’ [1 Cor. 2. 9]» (sess. 3, cap. 2, Denz.
3044 sq.). «[Per fidem a Deo datam] ab eo revelata vera esse cre­
dimus, non propter intrinsecam rerum veritatem naturali rationis
lumine pespectam, sed propter auctoritatem ipsius Dei revelantis,
qui nec falli nec fallere potest» (cap. 3, Denz. 3008). «Si quis dixe­
rit, rationem humanam ita independentem esse, ut fides ei impe­
rari non possit: an. s.» (can. 1, de fide, Denz. 3031).
Igitur, iuxta Concilium sive doctrinam catholicam ab eo propo­
sitam, revelatio proprie dicta est supernaturalis Dei actio, per mo­
dum locutionis auctoritative manifestans homini tum, certiori ac
superiori quadam ratione, veritates naturaliter cognoscibiles, tum,
1 Th. Spacil, Doctrina theologiae Orientis separati de revelatione, fide, dogmate
I (Romae 1934) 211; cf. 197-211; item 153-198, ubi de connexa doctrina circa naturam
religionis in genere.
2 Confer etiam Pium IX, Encycl. «Qui pluribus» 9 nov. 1846, Denz. 2775 sqq.
Circa Concilii Vaticani I Constitutionem «Dei Filius» de fide catholica, in qua tota
materia de revelatione exhibetur, confer J. M. A. Vacant, Constitutions du Concile du
Vatican, I: La Constitution Dei Filius (Paris 1895) 282-365, et R. Aubert, Le problème
de l'acte de foi. Données traditionnelles et résultats des controverses récentes (éd. 2, Lou­
vain 1950) 131-222. De variis Magisterii documentis confer R. Latourelle, «Notion de
révélation et magistère de l’Eglise», Sciences ecclésiastiques IX (1957) 201-261.

necessaria ratione, veritates nullo modo naturaliter cognoscibiles.
Cone. Vaticanum II eandem sententiam breviter profert, indi­
cans praeterea munus quo in eadem revelatione funguntur etiam
opera salutis a Deo patrata, ad manifestanda et corroboranda ipsa
verba revelationis: «Haec revelationis oeconomia fit gestis verbis­
que intrinsece inter se connexis, ita ut opera, in historia salutis a
Deo patrata, doctrinam et res verbis significatas manifestent ac
corroborent» (Constit. De divina revelatione, c. 1, n. 2).
IV. ASSERTIO.
Revelatio legitime ac recte definitur: Locutio Dei
ad homines per modum magisterii.

Doctrina catholica, sive theologice certa,
ex Cone. Vatic. I, cap. 2-3.
probatur ex origine et semantica evolutione ipsius vocis,1 ex
usu Scripturae et ex rationali analysi ipsius conceptus locutionis et
magisterii.
Vox ipsa latina «revelatio» etymologice significat remotionem
veli. Exinde remotio veli cognitionis, seu manifestatio rei occultae:
in quo sensu verbo «revelare» utuntur ipsi auctores classici, ut
Ovidius (revelare sacra), Tacitus et Suetonius (revelare frontem,
caput, faciem); subinde manifestatio veritatis occultae (revelatio
secreti: Tertullianus); tandem manifestatio rei vel veritatis occul­
tae, facta ab ipso Deo: quae quidem est significatio typice christiana.
In originali graeca Scripturae lectione huiusmodi divina mani­
festatio duplici voce exprimitur.
98.

i

Nota theologica.

Prima est άποκάλυφις
(apocalypsis=detectio, revelatio), quae latine
per vocem revelationis plerumque vertitur ac immediate significat vel gene­
raliter supernaturalis veritatis manifestationem (Rom. 16. 25; Eph. 1. 17;
Luc. 2. 32), vel extraordinariam manifestationem per visiones (Apoc. 1. 1:
«Apocalypsis lesu Christi, quam dedit illi Deus palam facere servis suis»; Gal.
1. 12; Eph. 3. 3; 1 Cor. 14. 6, 26; 2 Cor. 12. 1, 7), vel manifestationem
eschatologicam seu de Christi parousia (1 Cor. 1. 7; 2 Thess. 1. 7; 1 Petr.
1. 13); eandem significationem fert verbum αποκαλύπτω (Mat. 11. 25-27;
16. 17; Luc. 10. 21 sq.; 17. 30; Ιο. 12. 38; Rom. 1. 17; 1 Cor. 2. 10;
Gal. 1. 16; 3. 23; Eph. e. 5; Phil. 3. 15; 2 Thess. 2. 3, 6, 8). Altera vox est
φανέρωσις
(manifestatio; usitata iam a graecis scriptoribus, ut Aristotele),
quae latine vertitur per manifestationem ac bis occurrit (1 Cor. 12. 7: «Mani­
festatio Spiritus»; 2 Cor. 4. 2: «Manifestatio veritatis»); forma tamen verba­
lis φανερόω saepissime occurrit in eodem sensu manifestationis et apparitio1 Cf. J. de Ghellinck, «Pour l’histoire du mot ’revelare’», Recherches de sciencereligieuse VI (1916) 149-157.

nis, tum alicuius rei (Io. 2. 11; Rom. 1. 19; 1 Cor. 4. 5; Tit. 1. 3, etc.),
tum personae (Io. 1. 31; 7. 4; 21. 1; 2 Cor. 5. 11; 11. 6), peculiariter de
primo adventu Christi in mundum (1 Io. 1.2; 3. 5, 8; Tit. 3. 16; Hebr. 9.
26; 1 Petr. 1. 20), de eius altero adventu (Coi. 3. 4; 1 Petr. 5. 4; 1 Io. 2.
28; 3. 2) et de eius apparitionibus post resurrectionem (Mare. 16. 12, 14;
Io. 21. 14).

Notabiliores textus sunt Rom. 1. 19 sq.: «Quod notum est Dei,
manifestum est in illis; Deus enim illis manifestavit [έφανερωσεν].
Invisibilia enim ipsius a creatura mundi per ea quae facta sunt intel­
lecta conspiciuntur, sempiterna quoque eius virtus et divinitas; ita
ut sint inexcusabiles»; 1 Cor. 2. 9 sq.: «Sed sicut scriptum est [Is.
64. 4; 1er. 3. 16; Eccl. 8. 1]: Quod ’oculus non vidit, nec auris
audivit, nec in cor hominis ascendit, quae praeparavit Deus iis qui
diligunt illum’. Nobis autem revelavit [άπεχάλοψεν] Deus per Spiri­
tum suum; Spiritus enim omnia scrutatur, etiam profunda Dei».
In priori textu agitur evidenter de quadam mera obiectiva manifes­
tatione, et quidem veritatum de Deo naturali ratione ab homine
cognoscibilium; in altero vero de directa ac personali actione manifestativa, et quidem veritatum quae rationem superant: in quo
strictiori sensu utraque vox apocalypsis et fanerosis communissime
occurrit (ut apparet ex relatis locis), ita ut dici possit in ea actione
peculiariter ac praecipue reponi ipse biblicus conceptus revelationis.
Praeterea, ad hanc eandem actionem referuntur quae alibi in
Scriptura dicuntur de locutione Dei ad homines: Hebr. 1. 1 sq.:
«Multifariam multisque modis olim Deus loquens [λαλήσας] patribus
in prophetis, novissime, diebus istis locutus est nobis in Filio»; vox
illa λαλέω (loquor; ab Aristotele adhibetur ad significandum ipsum
actum physiologicum; in LXX versione A. T. occurrit 800 vicibus)
in novo testamento usurpatur tum de privato colloquio (Luc. 2. 18,
,
38)
tum de doctrina magistri (Mat. 9. 18; Marc. 2. 2), tum de Dei
vel angeli allocutione ad homines, sive verbis (Hebr. 1. 1 sq.; 2. 2),
sive scriptis (Hebr. 2. 5; 6. 9; 2 Petr. 3. 16); eundem conceptum
fert cognata vox λόγων (effatum, eloquium), quo significatur divi­
num oraculum sive vaticinium, ut revelationes factae Moysi (Act.
7. 38), revelationes totius antiqui testamenti, peculiariter messianicae (Rom. 3. 2), et revelatio contenta in doctrina christiana (Hebr.
5. 12) (passim etiam occurrit in LXX versione A. T., ut Num. 24.
4, 16; Psal. 11. 7; 106. 11; 118. 11); praeterea manifestatio sive
communicatio Dei cum prophetis in A. T. dicitur passim locutio
(Is. 50. 4; Os. 84. 9; Psal. 84. 9).

Ex quibus omnibus legitime infertur biblicum conceptum reve­
lationis importare directam aliquam ac personalem actionem Dei,
qua aliquae res vel veritates, absconditae ac soli Deo notae, homini
manifestantur per quendam verum modum locutionis; ubi duae
notae deprehenduntur, quarum una alteram determinat, scilicet
manifestatio et locutio, et quarum obiectum est aliquid supernaturale, seu vim superans humanae cognitionis.

1 aptitudinem pro­
positae definitionis ostendit, simul refutans praecipuam obiectionem supradictorum adversariorum eorumque revelationis notionem,
in agnosticismo fundatam.
Ratio quippe verae locutionis, nedum repugnet Deo, quammaxime ei prae ceteris entibus rationalibus convenit, quamvis analo­
gice tantum per respectum ad locutionem creatam. Nam essentialis
conceptus locutionis est manifestatio propriae cogitationis alteri,
tanquam personae ad personam,2 nec ideo refert quo modo aut
medio obiectivo id fiat, puta per sensibile signum (vocale vel scrip­
tum) aut per intelligibile instrumentum sive per infusionem in men­
te alterius ipsius speciei intelligibilis. Essentia igitur locutionis tota
consistit in eo quod quis, mediante aliquo instrumento deferente
suam virtutem cognitivam, causet sive excitet in mente alterius
eandem cognitionem, tanquam a se illi communicatam ac provenien­
tem, seu active communicet cum eo, tanquam cognoscens ad cog­
noscentem.
Id in homine non aliter fieri potest quam per signum sensibile
sive instrumentum corporale (praecipue per vocem, seu loquelam,
ex qua nomen locutionis, veluti a loco, originatur), cum humana
cognitio pendeat a sensibus tum in accipiendo tum in agendo sive
communicando. In ente vero spirituali idipsum fieri non repugnat,
99.

Ipsa rationalis analysis locutionis et magisterii

1 2-2. q. 171-175; De veritate, q. 12 sq.
Gardeil, A., Le donné révélé et la théologie (ed. 2, Paris 1932) 41-76.
Jung, N., «Révélation», Dictionnaire de théologie catholique XIII-2 (Paris 1937)
41-76.

White, V., «Le concept de la révélation chez saint Thomas» [versio ex anglica
lingua], Année théologique XI (1950) 1-17, 109-132.
2 1 p., q. 107, a. 1: «Nihil est enim aliud loqui ad alterum quam conceptum mentis
alteri manifestare» (cf. a. 2). Unde non est proprie locutio, mera impersonalis transmissio
aut praesentatio alicuius obiecti vel veritatis, ut fit in ephemeridibus, libris, instrumentis
radiophonicis et televisoriis (quamvis saepe in his intendatur implicita locutio ad lecto­
rem vel auditorem); neque si quis legat scriptum ab alio relictum nec pro se intentum;
neque si Deus mere infundat alicui aliquam linguam vel scientiam, absque intimatione
personae ad personam.

sicut in angelo per excitationem specierum in intellectu alterius an­
geli' et in Deo per ipsam specierum productionem sive infusio­
nem, aut saltem per infusionem novi luminis in intellectu creato.
Si autem id fiat, recte ac formaliter sermo est de Dei locutione.
Qui locutionis conceptus, Deo attributus, sumitur analogice, non
quidem analogia merae attributionis (sicut cum dicitur: cibus est
sanus) neque etiam analogia proportionalitatis impropriae sive stric­
te metaphoricae (sicut cum dicitur: Petrus est leo), sed vera ana­
logia proportionalitatis propriae, iuxta quam ipsa forma quae ana­
logice de duobus praedicatur, invenitur in utroque, etsi differenti
modo, ita nempe ut, sicut intellectus humanus se habet ad suam cog­
nitionem alteri communicandam, ita et intellectus divinus ad suae
altioris cognitionis expressionem et manifestationem, et uterque,
sive homo sive Deus, vere et proprie dicatur loqui, sicut uterque
dicitur ens, sapiens, intelligens.2
100. Imo, ut innuimus supra, propria ratio locutionis cum maiori per­
fectione convenit Deo quam homini. Nam homo in sua locutione influit in
audientem tantummodo objective, seu per propositionem obiecti (quantumvis
aptam et ordinatam, ac ita efficaciam habentem), non vero etiam subiective,.
quasi influendo in mente alterius lumen quo obiectum intelligitur; unde se
habet veluti ab extrinseco, proponendo obiectum ipsi intellectui audientis,
qui suo nativo lumine procedit ad intelligcndum, adhibens obiectivum me­
dium sibi a loquente propositum.3 E contra, Deus in sua locutione infuit
non solum obiectivc, per propositionem obiecti, sed (saltem cum agitur de
’De natura locutionis angelorum, confer 1 p., q. 106, a. 1; q. 107, a. 1, 2, et
dicenda in tractatu De Deo Creante et Elevante (in vol. 2). De modo quo angeli illu­
minant ipsos homines, tanquam ministri sive instrumenta ipsius revelationis divinae,
confer 1 p., q. Ill, a. 1, ad 1; a. 3; 2-2, q. 172, a. 2; De veritate, q. 11, a. 3; q. 12, a. 8.
2 De analogia eiusque divisionibus confer De veritate, q. 2, a. 11, et nostrum opus
De Ordine (Milwaukee 1959) II 553-555; III 461 sq.
Attamen, notandum est quod quando Deo tribuitur non solum mera ac formalis
locutio (Deus dicit, Deus loquitur), sed ipse corporalis ac humanus modus locutionis
(Deus aperuit os ad loquendum, Deus clamavit voce magna, et similia), tunc fit merus
usus metaphorae, sive analogiae proportionalitatis impropriae. Praeterea, quando Deus
in sua revelatione utitur de facto aliqua corporali et exteriori voce vel signo, aut etiam
sensibilibus imaginibus in phantasia (ex quo revelatio dicitur corporalis vel imaginaria,
in oppositione ad intellectualem·, cf. infra, n. 102), huiusmodi sensibile signum non
pertinet ad essentiam revelationis, sed ad eius accidentalem modum, ac ideo non est
a Deo formaliter ut loquente, sed ut agente (cf. S. Thomam. In Io., 5, lect. 6).
31 p., q. 117, a. 1, corp., ad 1 et 3: «Docens causai scientiam in addiscente, redu­
cendo ipsum de potentia in actum, sicut dicitur in VIII Phys. 4. 6... Homo docens
solummodo exterius ministerium adhibet, sicut medicus sanans; sed sicut natura interior
est principalis causa sanationis, ita et interius lumen intellectus est principalis causa
scientiae... Magister non causât lumen intclligibile in discipulo, nec directe species intelligibiles; sed movet discipulum per suam doctrinam ad hoc, quod ipse per virtutem sui
intellectus formet intelligibiles conceptiones, quarum signa sibi proponit exterius».
Cf. De veritate, q. 11, a. 1.

•obiecto sive veritate supernatural!) etiam subjective, addendo intellectui hu­
mano lumen supernaturale proportione tum ipsi supernatural» obiecto, ac ideo
meliori ac propriori ratione loquitur ac docet. Praeterea, quando Deus loqui­
tur interius nec tantum per sensibilia signa (ut per exteriorem vocem in
vigilia vel per sensibilia phantasmata in somno), ipsam obiecti praesentatio­
nem facit non ab extrinseco, ut homo loquens, sed per interiorem infusionem
spccicrum.1
Ut patet, utrumque elementum, sive obiectivum sive subiectivum, re­
quiritur ut habeatur locutio Dei. Si enim adest primum, seu propositio obiecti,
sine altero, seu sine lumine interiori, obiectum non intelligitur (nisi reveletur
obiectum naturale); habetur tamen tunc aliquid imperfectum in genere pro­
phetiae (cf. 2-2, q. 173, a. 2). Si vero adest alterum, seu lumen interius, sine
primo, seu sine propositione obiecti, non est locutio, quia non est quid intelligatur; habetur tunc tantummodo aliquid perfectius in genere prophetiae
(cf. ibidem), vel etiam inspiratio ad scribendum inerranter, aut assistentia
ad infallibiliter dicendum. Ex parte autem propositionis obiecti tria requirun­
tur, nimirum ut proponatur aliquid occultum, secus haberetur quidem locutio
sed non proprie revelatio, seu locutio doctrinalis, quia nihil doceretur (sicut
quando Deus allocutus est Adam, Gen. 3. 9: «Vocavit Dominus Deus Adam
et dixit ei: Ubi es?»), item ut proponatur in determinato sensu, ab audiente
intelligendo, secus non esset revelatio nec locutio sed instinctus propheticus,
tandem ut proponatur tali modo ut audiens sit conscius de divina origine
propositionis, secus non esset locutio, seu manifestatio personae ad perso­
nam, sed iterum instinctus propheticus (cf. 2-2, q. 173, a. 4).

101. Diximus in definitione, revelationem esse locutionem
per modum magisterii, ad quam requiritur ut aliquid novi doceatur,
seu ut audiens inde ducatur in cognitionem rei ignotae,2 secus
esset locutio Dei per modum merae affirmationis, vel testimonii, vel
comminationis; ceterum, dici potest in omni divina locutione im­
plicari aliquam doctrinam, qua homo docetur Deum aliquid scire,
testari, comminari.
1 2-2, q. 173, a. 2: «Per donum... prophetiae confertur aliquid humanae menti supra
id quod pertinet ad naturalem facultatem, quantum ad utrumque, sicilicet et quantum
ad indicium per influxum luminis intellectualis, et quantum ad acceptionem seu reprae­
sentationem rerum, quae fit per aliquas species. Et quantum ad hoc secundum potest
assimilari doctrina humana revelationi propheticae, non autem quantum ad primum;
homo enim suo discipulo repraesentat aliquas res per signa locutionum, non autem potest
interius illuminare, sicut facit Deus...
«Repraesentantur autem divinitus menti prophetae quandoque quidem mediante
sensu exterius, quaedam formae sensibiles, sicut Daniel vidit scripturam parietis, ut
legitur Dan. 5. 17. Quandoque autem per formas imaginarias, sive omnino divinitus
impressas, non per sensum acceptas, puta si alicui caeco nato imprimerentur in imagi­
natione colorum similitudines, vel etiam divinitus ordinatas ex his quae a sensibus sunt
acceptae, sicut leremias ’vidit ollam succensam a facie Aquilonis’, ut habetur lerem. 1. 13.
Sive etiam imprimendo species intelligibiles ipsi menti, sicut patet de his qui accipiunt
scientiam vel sapientiam infusam, sicut Salomon [3 Reg. 3. 5] et Apostoli [Act. 2]».
•Cf. ad 1, 2 et 3; De veritate, q. 12 a. 7; q. 18, a. 3.
2 De ratione magistri confer 1 p., q. 117, a. 1; De veritate, q. 11, a. 1.

Quidam theologi moderni (Pesch, Van Laak, Diekmann, Tromp, Nicolau) hic distinguunt inter locutionem docentem seu per modum magisterii,
quae gaudet auctoritate mere scientifica cuique respondet scientia, et locutio­
nem attestantem seu assensum imponentem, quae gaudet auctoritate morali
seu iuridica cuique correspondet fides, et dicunt utrumque de facto inveniri
in locutione Dei. Attamen, quando agitur de locutione Dei, huiusmodi dis­
tinctio est supervacanea, quia quaelibet locutio Dei non solum de facto (seu
quia ulterius iubet assensum), sed etiam necessario, est auctoritativa; nam,
ratione indefectibilis scientiae et veracitatis divinae, necessario exigit assen­
sum, cum, non praebere ei assensum, aequivaleret implicitae dubitationi de
indefectibilitate scientiae et veracitatis Dei, quod esset ipsi iniuriosum. Cete­
rum, conceditur assensum in revelationem esse etiam obiectum iussionis divi­
nae, implicite contentae in ipso fine revelationis, qui est supernaturalis beati­
tude (cf. Cone. Vatic. I, supra, n. 97), ad quam homo nequit pervenire nisi
de ea instruatur: qui enim fidem assignat, iubet etiam media. Ad rem S. Tho­
mas: «Ultima beatitudo hominis consistit in quadam supernatural! Dei visio­
ne. Ad quam quidem visionem homo pertingere non potest, nisi per modum
addiscentis a Deo doctore... Huius autem disciplinae fit homo particeps non
statim sed successive, secundum modum suae naturae. Omnis autem talis
addiscens oportet quod credat, ad hoc quod ad perfectam scientiam perve­
niat, sicut etiam Philosophus dicit [De Soph. 2. 2] quod ’oportet addiscen­
tem credere'. Unde ad hoc quod homo perveniat ad perfectam visionem beatitudinis praeexigitur quod credat Deo tanquam discipulus magistro docenti»
(2-2, q. 2, a. 3).

102. Ex praefata revelationis definitione sequitur etiam eius divisio,
quae ex vario fundamento confici potest.
Prima divisio, est in revelationem activam et passivam, atque attenditur
secundum ipsam locutionem, prout est actio ex parte Dei et passio ex parte
subiecti seu hominis. Quae actio, sicut omnes aliae actiones divinae ad extra
(puta creatio et gubernatio), est formaliter immanens et tantum virtualiter
transiens, ratione nempe effectus qui ad extra resultat: actio enim formaliter
transiens, qualis est in creatis, imperfectionem involvit. Exinde etiam sequi­
tur hanc Dei actionem, cum identificetur ipsi essentiae divinae, non cognosci
nisi per fidem vel per visionem beatificam, nec proinde ab ipso propheta im­
mediate cognosci, sed tantum in eius effectu seu revelatione passiva, quatenus
lumine supernatural! certus fit eam esse a Deo (ipse nempe cognoscit Deum
agere, non vero ipsam Dei actionem).
Secunda divisio attenditur ex parte propositionis obiecti (ad cuius ceteroquin naturam attemperatur correspondens lumen), et haec duplex est. Alia,
eaque essentialis, desumitur ex parte obiecti, prout hoc sua natura excedit vi­
res rationis (ut Trinitas, Incarnatio, gratia sanctificans) vel non (ut futura
contingentia et secreta cordium), et sic dicitur supernaturalis quoad substan­
tiam vel quoad modum) Alia, eaque accidentalis, desumitur ex parte pro1 Omnis revelatio divina est supernaturalis saltem quoad modum, etiam quando
revelatur aliquod obiectum naturale, sive quod nequeat de facto cognosci sine revela­
tione (ut futurum contingens et secretum cordis), sive quod possit cognosci sine reve-

positionis sive modi proponendi, ac dicitur fieri secundum visionem corpora­
lem vel imaginariam vel intellectualem)
Tertia divisio accipitur ex parte subiecti, ac duplex est: Alia sumitur
ex parte subiecti cui fit, ac dicitur immediata vel mediata, prout subiectum
ipsum directe et in seipso accipit obiecti propositionem et mentis illumina­
tionem (sicut prophetae et apostoli) vel id accipit mediante priori per prae­
dicationem et testimonium (sicut ceteri fideles). Alia sumitur ex parte subiecti
cui dirigitur (subiecti nempe destinationis; quo sensu haec divisio dici potest
fieri ex parte finis), ac dicitur publica vel privata) prout dirigitur immedia­
te ad totam religiosam communitatem et in commune bonum (talis est reve­
latio prophetarum, Christi et apostolorum, quae absoluta est per mortem
ultimi apostoli atque sola est obiectum fidei, principium theologiae et obiec­
tum huius tractatus apologeticae), vel ad privatam personam et in eius utili­
tatem, quamvis mediate utilis aliis esse possit (tales sunt variae revelationes
quae occurrunt in vitis sanctorum, ut revelationes de Corde lesu factae
S. Margaritae Mariae Alacoque).

103. Ex superius dictis intelligitur etiam discrimen inter revelationem,
inspirationem et assistentiam Spiritus S., necnon alia lumina supernaturalia,
seu scientiam infusam, prophetiam, instinctum propheticum, fidem et visio­
nem beatificam. Quae omnia schematice sequenti modo disponi possunt.
latione sed non perfecte, facile et sine errore (ut veritates de Deo, de religione naturali
et ethica naturali). Nam etiam in his casibus habetur in obiecto aliquis excessus, quem
ratio sine revelatione superare non potest, ac ideo aliqua ratio supernatural!tatis in ipso
obiecto. Cui etiam correspondes debet aliqua ratio supernaturalitatis in ipso subiector
seu in lumine quo praefatum excessum in obiecto intelligit, prout saltem provenit ex
ipsa supematurali seu miraculosa actione Dei.
Revelatio autem, quam dicimus supernaturalem quoad substantiam, talis intelligenda est non tantum ex parte obiecti, quod est mysterium seu veritas essentialiter superans
rationem, sed etiam ex parte subiecti, seu luminis intellectualis quo tale obiectum appre­
henditur, ut exigit necessaria adaequatio inter obiectum cognitum et facultatem cognos­
centem. Unde reicienda est, ut illogica, distinctio aliquorum doctorum, qui dicunt ratio­
nem supernaturalitatis per se et de necessitate ex parte solius obiecti requiri (etsi de
facto contingat tiam ex parte subiecti, in revelatione prout facta est), adeoque Deum
posse revelare mysterium supernaturale quoad substantiam, etiam nullo addito supema­
turali lumine ex parte subiecti, eo quod «si merus conceptus revelationis qua miis sumi­
tur... hac revelatione non communicatur... interna perspicientia mysteriorum, sed nexus
dumtaxat inter subiectum et praedicatum veritatis manifestatae admittitur ob auctori­
tatem Dei revelantis». Ita H. Dieckmann, De revelatione christiana (Friburgi Br. 1930)
144 sq.
1 Quam divisionem explicat S. Thomas, 2-2, q. 173, a. 2, cit. supra, n. 100; a. 3;
q. 174-175; De veritate, q. 12, a. 7 et 13.
2 2-2, q. 171, prolog.: «Prophetica revelatio se extendit... et... ad ea quae propo­
nuntur omnibus credenda, quae pertinent ad fidem [revelatio publica], et quantum ad
altiora mysteria, quae sunt perfectorum, quae pertinent ad sapientiam [revâatio priva­
ta]». Q. 172, a. 4, ad 1: «Donum prophetiae aliquando datur homini et propter utili­
tatem aliorum et propter propriae mentis illustrationem; et hi sunt in quorum animas
Sapientia divina per gratiam gratum facientem ’se transferens, amicos Dei et prophetas
eos constituit’. Quidam vero consequuntur donum prophetiae solum ad utilitatem
aliorum».
5

Lumen permanens (habitus mentis).
Visio beatifica (lumen immediatae claritatis).
Fides (lumen umbratile, mediatae evidentiae).
Lumen transiens (illuminatio mentis per modum actus).
Cum prof sitione obiecti.
Cum propositione conscia ac determinata.
Cum propositione in eodem subiecto.
Non ad modum locutionis, seu non personae ad per­
sonam: Scientia infusa.
Ad modum locutionis: Revelatio, sive Prophetia'
in perfecto suo gradu, quae, si est de futuro, di­
citur prophetia in strictiori sive communiori
sensu.
Cum propositione in alieno subiecto: Lumen propheticum,
sive prophetia in minori gradu. Ita accidit loseph, per
lumen supernaturale interpretanti propositionem obiecti
habitam in somnio a Pharaone.
, Cum propositione non conscia aut non determinata: Instinctus
propheticus. Hunc habuit Caiphas, prophetice loquens de
morte Christi nec sciens sensum intentum a Spiritu S. (Io.
11. 51).
Sine propositione obiecti.
Inspiratio (S. Scripturae), movens ad scribendum, et ita quidem
ut verba scripta, sint verba ipsius Dei, tanquam principalis
auctoris, hominis vero tanquam instrumenti. Non necessario
agiographus est conscius huiusmodi motionis. Nec necessario,
dum scribit, habet revelationem, imo communiter scribit ea
quae iam aliunde scit; tamen quidquid est inspiratum, est
etiam de facto revelatum, quatenus ex una parte est aliquid
quod Deus vult nos scire et ex alia parte Deus revelavit agiopraphos scripsisse sub inspiratione.
Assistentia Spiritus S., sub qua R. Pontifex et Concilium Oecumenicum docent et Ecclesia credens inerranter profitetur.
Verba Papae aut Concilii non sunt verba Dei, sed illorum ut
causae principalis. Auxilium Dei se habet tantum adiacenter,
ne illi possint errare.

QUAESTIO II.

DE POSSIBILITATE REVELATIONIS

I. SENSUS QUAESTIONIS

104. Possibilitas, metaphysice spectata, est ipsa rei essentia, prout di­
cit ordinem sive potentiam ad existentiam, tanquam ad actum nondum ha­
bitum: breviter, potentia sive aptitude ad suscipiendam existentiam. Duplex
distinguitur possibilitas: alia extrinseca (secundum quid dicta) sive ex parte
agentis, seu aptitudo ad existendum proveniens in re ex existentia causae
*2-2, q. 171, prolog.: «Prophetica revelatio se extendit non solum ad futuros ho­
minum eventus, sed etiam ad res divinas».

aptae aci eam producendam (sic pictura dicitur extrinsece possibilis ob existen­
tiam pictoris capacis eam producendi); alia intrinseca (obiectiva, logica, sim­
pliciter dicta), seu aptitudo ad existendum proveniens ex ipsa essentia rei, et,
quia essentiam rei concipere solemus ut conflatam pluribus notis, dici potest
ac solet possibilitatem esse mutuam non repugnantiam seu sociabilitatem
essentialium notarum alicuius rei, et consequenter impossibilitatem esse dissociabilitatem sive repugnantiam illarum notarum, quatenus involvunt contra­
dictionem, seu esse simul et non esse.
Quidam priorem extrinsecam possibilitatem ulterius subdividunt in phy­
sicam et moralem, prout ex parte agentis verificantur tantum physicae vires
et conditiones ad producendam rem vel etiam morales conditiones, ita ut res
non sit nimis difficilis sive moraliter impossibilis; attamen huiusmodi dis­
tinctio non pertinet proprie ad rationem possibilitatis sed ad subséquentes
rationes convenientiae et necessitatis, ita ut res moraliter possibilis sit res
conveniens et res moraliter impossibilis sit res maxime inconveniens, ac ideo
consultius id dimittatur ad quaestionem de convenientia et necessitate revela­
tionis, infra tractandam, ne inducatur confusio et quaestiones indebite mis­
ceantur.

105. Ut diximus supra (n. 100), conceptus revelationis sive
locutionis Dei duo elementa importat, alterum obiectivum, seu pro­
positionem obiecti, et alterum subiectivum, seu lumen interius, proportionatum obiecto cognoscendo; utrumque autem est aliquid suo
modo supernaturale (quoad substantiam vel quoad modum, prout
agitur de re ex natura sua superans vires intellectus, vel secus).1
Unde quaestio de possibilitate revelationis illa tria simul im­
portat, scilicet existentiam vel possibilitatem ordinis supernaturalis,
possibilitatem illum proponendi tanquam obiectum intelligibile ab
humano intellectu et possibilitatem proportionati luminis in ipso
intellectu ad huiusmodi obiectum intelligendum. Si haec tria osten­
duntur, manet ostensa possibilitas revelationis; si vero unum vel
alterum negatur, ipsa possibilitas revelationis reicitur.
Et de facto, ex variis formis quas naturalismus sive rationalismus assumpsit quasque supra summis labiis indicavimus (n. 96),
rationalismus positivus negat directe primum ipsum elementum,
seu existentiam et possibilitatem ordinis supernaturalis, idque vel
ob negatam ipsam existentiam Dei personalis (rationalismus purus,
praecipue pantheisticus) vel ob negatam in Deo existentiam verita­
tum quae vere superent cognoscitivas vires rationis (semirationalismus); rationalismus vero agnosticus (Kant, Modernistae, Protes­
tantes liberales), supposita vel transmissa existentia ordinis super1 Confer dicta superius, n. 102, in nota.

naturalis, negat directe eius cognoscibilitatem, seu secundum et ter­
tium supradictum elementum, possibilitatem nempe illum ordinem
proponendi tanquam obiectum intelligibile et elevandi humanum
intellectum per proportionatum lumen ad illum intelligendum: quae
quidem negatio procedit ex negatione possibilitatis nostrae elevatio­
nis ad ordinem supernaturalem ac ideo reincidit in generalem thesim rationalistarum, qua ordo supernaturalis abicitur quaeque est
cardo totius praesentis quaestionis de revelationis possibilitate.
Ad cuius quaestionis intelligentiam ac solutionem, oportet pau­
lo fusius exponere catholicam notionem tum ordinis supernaturalis,
tum mysterii supernaturalis, nam revelatio, quae fit in terris ante
beatificam visionem quaeque creditur fide, non aufert ab ipsa veri­
tate revelata suam essentialem obscuritatem, ratione cuius myste­
rium nuncupatur.

106. Supernaturale etymologice sonat quod est supra naturam
et opponitur naturali. Natura autem, etymologice a nascendo (veluti
nascitura), philosophice ac stricte sumitur pro principio passionum
et actionum, latius vero ac communiter pro essentia vel substantia
rei. Consequenter naturale dicitur quidquid pertinet ad rei essen­
tiam; quod quidem esse potest: vel constitutive, seu tanquam pars
naturae (sic naturale est homini habere corpus et animam, seu
partes essentiales, et caput et cor, quae sunt partes integrantes),
vel consecutive, seu tanquam potentiae efficientes, emanantes ab
essentia, tam passivae quam activae (vires), aut tanquam exigentiae,
sive physicae sive morales (meritum), quae veluti emanant ex natu­
ra non in linea efficientiae sed finalitatis. Breviter, naturale dici
potest quidquid pertinet ad essentiam, vel vires, vel exigentias ali­
cuius rei; et consequenter dicitur supernaturale, quidquid superat
essentiam, vel vires, vel exigentias eiusdem rei, et a fortiori si haec
omnia superat.
Hoc generali modo intellectum, supernaturale accipi potest vel
relative et secundum quid, seu relate ad aliquam particularem natu­
ram (sicut quae sunt naturalia in homine, sunt supernaturalia
bruto; et quae in angelo, homini; et quae in Deo, angelo ceterisque
creaturis), vel absolute ac simpliciter, seu relate ad omnem aliam
naturam, quod quidem nequit esse nisi id quod pertinet ad supre­
mam naturam, seu Deum, ita ut quod est Deo naturale sit super­
naturale ceteris omnibus. Et in hoc absoluto sensu hic accipimus
supernaturale, ita ut intelligatur id quod superat omnem naturam

creatam secundum eius essentiam, vel saltem secundum eius vires
et exigentias.
Et ex hac ipsa definitione petitur divisio huiusmodi absoluti
supernaturalis in supernaturale quoad essentiam (alias, quoad subs­
tantiam, quoad formam, quoad entitatem, quoad causam intrinse­
cam; talis est natura Deitatis et gratia quae est eius participatio),
et supernaturale quoad solas vires et exigentias (alias quoad modum,
quoad causam extrinsecam); quod quidem subdividitur in superna­
turale quoad vires (quoad causam efficientem; tale est miraculum
in ordine naturae), et supernaturale quoad exigentias (quoad causam
finalem; talis est actus liber naturalis in habente statum gratiae, qui,
praeter suam exigentiam, ordinatur ad finem supernaturalem ac
fit meritorius in eodem ordine gratiae).
Quae omnia schematice sic ordinari possunt:

Deus sub ratione inti­
ma Deitatis. Persona
' increata Verbi subsis­
increatum
Quoad substens in natura humana
tantiam (seu
Christi
quoad causam
Lumen gloriae, gratia,
formalem)
habitualis et actualis,
creatum
virtutes infusae, dona
■Supernaturale
Spiritus Sancti
absolutum
i Actus naturalis super­
ex parte finis j naturaliter ordinatus ad
I finem supernaturalem
Miraculum quoad subs­
Quoad mo­
tantiam (glorificatio cor­
dum
seu
poris vel prophetia)
quoad causas
Miraculum quoad subextrinsecas)
ex parte effi- iectum (resurrectio non
gloriosa vel cognitio se­
cientis
cretorum cordium)
Miraculum quoad mo­
dum (subita curatio a
febre vel donum lingua­
rum)
Hoc schema integre desumimus ex Garrigou-Lagrange, De revelatione
(ed. 2, Romae 1921) I 205, qui illud, saltem sicut prostat, composuit. Essen­
tiale tamen ipsum schema, seu supernaturale «quoad substantiam et quoad
modum», necnon ex parte finis et efficientis, praeformatum est a Suarez (De
gratia, 1. 2, c. 4), et distinctius expressum est a loanne a Sancto Thoma (De
gratia, disp. 20, a. 1. sol. arg., n. 4), ex quo desumpserunt inter alios Salman-

ticenses (De gratia, tract. 14, disp. 3, dub. 3, η. 24). Divisio vero miraculô
est ipsius S. Thomae, 1 p., q. 105, a. 8 ««Miraculum... quantum ad substan­
tiam tacti... quantum ad id in quo fit... quantum ad modum et ordinem facien­
di»), qui, in De potentia, q. 6, a. 2, ad 3, eandem trinam distinctionem aliis,
verbis exhibet, scilicet: miraculum supra naturam, contra naturam, praeter
naturam.
Ceterum, haec nota:
Incarnatio, sive unio hypostatica, ex parte personae Verbi terminantis
naturam humanam est supernaturalis quoad substantiam; ex parte vero na­
turae humanae, seu realis relationis unionis, est naturalis quoad substantiam,,
sicut ipsum subtectum seu natura humana in qua recipitur, et simul est su­
pernaturalis quoad modum, et quidem tum ex parte termini sive finis (quo
sensu cadit sub supernaturali ex parte finis, in illo schemate, ut notat Joan­
nes a Sancto Thoma), tum ex parte efficientis (quo sensu est verum miracu­
lum primi ordinis, imo «miraculum miraculorum», ut ait S. Thomas, De pot.r
q. 6, a. 2, ad 3 et 9).
Non sunt confundendae expressiones: supernaturale quoad substantiam
et miraculum quoad substantiam, nec: supernaturale quoad modum et mira­
culum quoad modum. Nam priores expressiones accipiuntur formaliter, aliae
vero tantummodo effective.
Resurrectio, si consideratur generaliter ut unio animae cum corpore, est
miraculum secundi ordinis, seu quoad subiectum; si vero consideratur speci­
fice, ut reunio seu reassumptio corporis, est miraculum primi ordinis, seu
quoad substantiam, quia ipsa haec res in sua essentia nequit fieri per agens
naturale.
In divisione miraculorum (quae explicatur a S. Thoma in duplici relatoloco) ponuntur sola miracula entitative naturalia; possunt tamen haberi etiam
miracula entitative supernaturalia, si scilicet gloria vel gratia alicui conferatur
praeter consuetum ordinem providentiae supernaturalis, ut subitanea conver­
sio S. Pauli et visio beatifica quae dicitur ad actum concessa Moysi, S. Paulo·
et B. Virgini.
Eucharistica transubstantiatio, quamvis fiat quotidie et infallibiliter quo­
tiescumque pronuntiantur verba consecrativa, nequit dici fieri secundum ali­
quem statutum ordinem, sive naturae, quia non est quid naturale, sive provi­
dentiae supernaturalis (sicut justificatio impii), quia non pertinet ad ordinem
gratiae. Ac ideo est verum miraculum, quotidie renovatum, et a Cone. Trid.
«mirabilis ac singularis conversio» nuncupatur. Cf. De pot. q. 6, a. 2, ad 2.
Revelatio, prophetia, instinctus propheticus, inspiratio, assistentia Spiri­
tus S. (de quibus supra, n. 103), necnon sic dictae gratiae gratis datae sunt
supernaturales vel quoad substantiam vel quoad modum, prout respiciunt
obiectum supernaturale vel naturale, ut consideranti patet.1
1 Praefatae gratiae gratis datae, que opponuntur gratiae gratum facienti et confe­
runtur directe in solam utilitatem aliorum, proponuntur et explicantur a S. Thoma in
1-2, q. III, a. 4, secundum hunc novenarium catalogum: fides, sermo sapientiae, sermo
scientiae (quae gratiae sunt supernaturales quoad substantiam), gratia sanitatum, operatio
virtutum, prophetia, discretio spirituum, genera linguarum et interpretatio sermonum

107. Ex dictis de naturali et supernaturali, intelligitur etiam
quid sit ordo naturalis et ordo supernaturalis.
Ordo, sive dispositio plurium ad unum, potest accipi in largiori
sensu, pro complexu causarum sive intrinsecarum sive extrinsecarum; strictius tamen accipitur ex parte causarum extrinsecarum,
seu agentis et finis; item, in hoc strictiori sensu, ordo potest consi­
derari tum generaliter quoad omnes creaturas (et ita Deus dicitur
pertinere ad ordinem naturalem, ut omnium principium et finis),
tum peculiariter relate ad hominem, ut praecipue considerari solet,
cum ceteroquin in ipso homine universa creatura quodammodo col­
ligatur.
Hoc moejo ordo naturalis sequentia elementa comprehendit.
Causa efficiens prima est Deus, ut auctor et motor naturae huma­
nae; causa secunda est homo, agens per naturales suas vires et facul­
tates, tanquam per instrumenta. Finis est Deus, ut per rationem
attingendus ac veluti possidendus (quod fit per metaphysicam
sive theodiceam, in supremo tamen gradu evolutam ac perfectam);
obiectiva media ad hunc finem sunt lex naturalis et meritum natu­
rale, iuxta quod deberetur homini attinctio praefati finis perfectisimae cognitionis Dei, naturaliter assequibilis. Ordo supernaturalis
iisdem elementis constat. Causa efficiens prima est Deus ut auctor
et motor gratiae, agens tamen, post lapsum Adae, per humanitatem
Christi, tanquam per instrumentum coniunctum Divinitati; causa
secunda est homo, ut elevatus per gratiam sanctificantem et agens
per supernaturales quasi-potentias istius gratiae, seu virtutes et dona
Spiritus S. Finis est Deus, ut per lumen gloriae attingendus ac
possidendus in visione beatifica; obiectiva media ad hunc finem
sunt positiva ac revelata lex supernaturalis, praecipue evangelica
(de credendis et agendis, inter quae Ecclesia eiusque sacramenta)
et cor respondens meritum supernaturale, fundatum extrinsece in
ea lege et intrinsece in ipsa gratia sanctificante.
Supra hunc supernaturalem ordinem puri hominis, distingui potest etiam
quidam supernaturalis ordo hypostaticus,*
1 qui totus absolvitur in persona
(quae gratiae sunt supernaturales quoad modum, quamvis aliquae, ut prophetia et dis­
cretio spirituum, possint esse etiam supernaturales quoad substantiam, si agitur de
obiecto supernaturali).
1 Ad rem Caietanus, In 3 p., q. 1, a. 3, n. 6: «Tres... de facto in universo inve­
niuntur ordines, videlicet ordo naturae, ordo gratiae et ordo Dei et creaturae simul...
Secundus supponit primum, et tertius supponit utrumque».

Christi,1 secundum humanam eius naturam, et in quo causa efficiens est
ipsa Trinitas, causa finalis cui est humana redemptio, finis vero cuius, sive
simpliciter, est ipse Deus ut per substantialem unionem communicatus ac
possessus. In hoc tamen ordine nulla lex aut meritum invenitur, tanquam
media ad finem ipsum communicationis Deitatis, cum potius ab ipso universa
lex pendeat et in ipso omne supernaturale meritum constituatur.
Improprie etiam, sive analogice, loqui possumus de supremo quodam
ordine ipsius Divinitatis, qui tamen, nedum pendeat ab ulla exteriori causa
vel lege, est potius fons omnis causalitatis et finalitatis, ac totus absolvitur
in obiectiva distinctione et ordinatione infinitorum attributorum ad invicem,,
et in subiectiva processione ac circuminsessione trium personarum divinarum.
Sic igitur quattuor sunt ordines in mundo, quorum primus est naturalis,
tres supernaturales, scilicet ordo gratiae, ordo hypostaticus et ordo Deitatis;
et istorum trium primus est ordo creaturae, alter Dei et creaturae simul, ter­
tius solius Dei. Eorumdem autem ordinum ad invicem colügatio talis est,
ut Deus prius voluerit gloriam suam ad extra communicare secundum quae­
dam generaliora sua attributa, ac ideo condidit ordinem naturae; subinde ele­
git hominem supra ipsius naturam elevare, secundum aliquam veram, utut
accidentalem, communicationem intimae essentiae Deitatis, ac ideo condidit
supernaturalem ordinem gratiae; tandem constituere voluit summam possibi­
lem unionem cum creatura, eam in humanitate Christi elevando ad ipsam
substantialem ac personalem unionem cum Divinitate, ac ideo condidit ordi­
nem hypostaticum, in quo ipse ordo creaturarum veluti commiscetur ordini
Deitatis, tanquam quaedam extensio internarum processionum divinarum.

108. Mysterium, graece μυστήριον (a μύω=claudo), etymologice
significat clausum, et, per evolutionem usus, significavit clausum
cognitioni sive secretum, ac tandem rem sacram, utpote maxime
secretam et incognitam.
Inde, apud ipsos paganos, sermo est de mysteriis religiosis, puta eleusinis. In ipsa Scriptura, graeca vox frequenter occurrit (18 vicibus in A. T., 27
vicibus in N. T.), latine translata quandoque per mysterium, quandoque per
sacramentum, in sensu vel secreti in genere, vel secreti divini (Rom. 16. 25
sq.; Tim. 3. 16, de altissimo mysterio sive sacramento Incarnationis, quod a
Deo nobis revelatur), vel rerum et veritatum christianae fidei (Mat. 13. 11;
1 Cor. 13. 2; 4. 1; 15. 51; Eph. 5. 32). Apud Patres graecos vox illa mox
assumpsit etiam peculiarem significationem sacramenti, seu partis ritualis
nostrae religionis (septem mysteria = septem sacramenta), retinens iugiter
etiam significationem veritatum absconditarum. Quae altera significatio fere
sola obtinuit apud posteriores Patres latinos, postquam invaluit vox sacra­
menti pro parte rituali, et adhuc obtinet in theologia latina et in ipsis docu­
mentis ecclesiastici Magisterii.2
1 Ad eum tamen reductive ac veluti tangentialiter pertinet B. Virgo, cuius gene­
ratio ad unionem hypostaticam terminatur; unde mater Christi et mater Dei veraciter
nuncupatur. Et idem sub aliqua diminuta ratione dici potest etiam de S. loseph, quippe
qui, vero quodam modo, est pater Christi, dempta ipsa ac sola generatione.
2 Confer dicenda in tractatu De sacramentis in genere, in vol. 4.

Cum autem mysterium, etiam in lingua profana, generaliter
significet rem vel veritatem absconditam, eius divisio1 est in mys­
terium naturale, quod nempe absque divina revelatione cognosci
potest, saltem quoad suam existentiam, sin minus quoad suam
essentiam (ita secreta cordium sunt abscondita, sed cognosci pos­
sunt si a possidente dicantur, intima vero conciliatio attributorum
divinorum cognoscitur quoad existentiam, sed nequit sine revela­
tione cognosci quoad essentiam), et mysterium supernaturale, quod
nempe sine revelatione cognosci non potest quoad ipsam suam exis­
tentiam. Et hoc duplex est: mysterium scilicet late dictum, quod
nempe post revelationem cognoscitur, sive quoad existentiam sive
etiam ac perfecte quoad suam essentiam (ita decreta divina de
factis naturalibus, puta de aliquo futuro contingenti), et mysterium
stricte dictum, quod nempe post revelationem (qualiter nunc ha­
betur absque visione beatifica) scitur quidem per fidem, tum quoad
existentiam tum secundum analogicum aliquem conceptum essen­
tiae, sed, sub ipsa inevidenti et obscura fidei ratione, non attingitur
quoad clarum ac perfectum conceptum suae essentiae (ut fit in sola
beatifica visione), ac propterea adhuc mysterium manet, quantum­
vis revelatum.
Cum igitur hic loquimur de revelatione mysteriorum, agimus
de mysterio supernatural!, seu quod indiget revelatione divina, et
praecipue stricte dicto de quo est maior difficultas cum rationalistis.
109. Ad quod, haec nota. Mens nostra, relate ad intelligentiam myste­
riorum quae respiciunt ipsum Deum, sequenti modo se habet. Omnia et sin­
gula attributa divina sunt nobis incomprehensibilia, seu nunquam ab humana
mente totaliter intelligi possunt, neque sub claro et intuitivo lumine visionis
beatificae, cum sint infinite intelligibilia, ac ideo a solo ipsius Dei infinito
lumine totaliter intelligi possunt.
Nihilominus attributa, quae sunt Deo communia cum creaturis (ut existentia, essentia, bonitas, potentia), sunt, etiam ante revelationem, naturaliter
cognoscibilia et demonstrabilia, etsi tantum sub conceptu analogico, eoque
proprio.2 Attributa vero, quae non sunt communia cum creaturis, nequeunt
ullo modo cognosci absque revelatione.
Sed haec sunt duplicis generis. Alia sunt non proprie attributa, sed de­
creta dependentia a libera Dei voluntate; quae quidem, si habent pro obiecto
aliquid naturale, post revelationem perfecte cognoscuntur, sive quoad exis­
tentiam sive quoad essentiam; si vero respiciunt obiectum supernaturale (puta
1 Cf. Garrigou-Lagrange, op. cit. (supra, in n. 106) 174-185.
2 Nota quod conceptus proprius non opponitur analogico. Conceptus enim dividitur
in univocum et analogicum, et analogicus dividitur in proprium et improprium (sive me­
taphor icum), iuxta analogiam proportionalitatis propriae vel impropriae. Cf. supra, n. 99.

conversionem alicuius hominis vel nationis, et super omnia primum decretum
de Incarnatione), post revelationem cognoscuntur quoad existentiam, sed non?
perfecte quoad essentiam, ut mox dicetur de ipsis attributis. Alia sunt pro­
prie attributa, seu intrinsecae perfectiones divinae (ut Paternitas, Filiatio,.
Spiratio, uno verbo Trinitas, incarnatus, sanctificator, auctor gratiae, institu­
tor sacramentorum), et haec post revelationem sunt, quoad existentiam, cog­
nita quidem sed non demonstrabilia, quoad essentiam vero, sunt cognita ana­
logice tantum, et quidem credita nec scita (dum supradicta attributa commu­
nia cum creaturis sunt scita, scientia vera ac naturali).
Dicimus «cognita sive credita analogice», nam Deus, ad testimonium
suum exprimendum et obiectum nostrae fidei componendum, utitur nostris
ipsis conceptibus naturaliter acquisitis, qui exprimunt directe et univoce ali­
quid creatum, analogice vero etiam aliquid increatum; ita v. g. ad exprimen­
dum mysterium Trinitatis Deus utitur conceptu paternitatis et filiationis, qui
univoce exprimit naturalem et creatam generationem, analogice vero increatam et incomprehensibilem processionem Verbi. Haec autem mysteriorum
analogica intelligibilitas nequit a nobis cognosci nisi sub infuso ac superna­
tural! lumine fidei, sine quo deesset proportio inter obiectum et intellectum
cognoscentem: sine hoc enim lumine intellectus noster se haberet, ad testi­
monium Dei mysterium revelantis, sicut canis se habet ad loquelam hominis,
cuius sonum audit, sed sensum non intelligit.
II. ERRORES

110. Rationalistarum doctrina de ordine supernatural!, de
mysteriis, et consequenter de possibilitate revelationis veritatis supernaturalis ac mysterii, summatim reducitur ad generale princi­
pium de absoluta autonomia rationis et ad generalem huius princi­
pii conceptionem, iuxta quam non datur vere ac proprie dictus ordo
supernaturalis sive suprarationalis, vel saltem, si detur, non est a
nobis cognoscibilis. Ceterum huiusmodi doctrina diversimode deter­
minatur, iuxta duplicem geneticam formam quam, ut diximus supra
(n. 96), rationalismus (sive naturalismus, qui est illius fundamen­
tum proximum) assumpsit.
111. Rationalismus positivus, et quidem pantheisticus evolu­
tionistiens, negat ipsam existentiam Dei personalis, a mundo dis­
tincti, docens omnia, sive Deum sive mundum, esse unicum prin­
cipium quod est iugiter in suo fieri, quodque, sese evolvendo, cons1 De historia et doctrina rationalism! confer L. Olle-Laprune, La raison et le ratio­
nalisme, Paris 1906, et varios articulos in Dictionnaire de théologie catholique, ad voces
Matérialisme, Modernisme, Panthéisme, Rationalisme, et in Dictionnaire apologétique de
la foi catholique, ad voces Déterminisme, Evolution, Libre pensée, Modernisme, Monisme,
Panthéisme, Positivisme, Providence. Sub aspectu theologico, cf. R. Garrigou-Lagrange,
De revelatione (ed. 2, Romae 1921) 233-318.

tituit varietatem rerum, tanquam distincta momenta istiusmodi
perpetuae evolutionis (cf. Syllabum, prop. 1, Denz. 2901).
Huiusmodi pantheismus duplicem formam assumpsit, alteram
materialisticam, iuxta quam praefatum primum principium est ma­
teria, assumens in sua evolutione varios phaenomenicos aspectus
(theoria E. Haeckel),1 et alteram ac praecipuam idealisticam, iux­
ta quam supremum principium est idea quaedam absoluta, in sua
evolutione assumens varias formas, quarum altissima, superans ip­
sam formam religiosam, est philosophica ratio, quae ideo est autonoma ac suprema regula omnis veritatis (Fichte, Schelling et praeser­
tim Flegel, qui hoc systema ad apicem deduxit).2 In utroque
systemate, negata existentia Dei personalis, negatur eo ipso ordo
supernaturalis, qui praecise in ordine divino ut distincto ac supe­
riori consistit, et consequenter negatur existentia mysteriorum et
possibilitas revelationis illorum, seu alicuius distinctae actionis Dei
in mundo, et loco huiusmodi actionis ponitur humana ratio, tan­
quam regula, imo fons, omnis religiosae veritatis (cf. Syllabum,
prop. 2-5, Denz. 2902-2905).
Inde sequitur, ex hoc eodem fonte explicandas esse veras notiones supernaturalitatis, mysterii et revelationis. Nam id quod dici solet supernaturale,
est intra vires efficientes naturae, cum nihil aliud sit quam id quod est ultra
sensibile, relate ad sensibilia sive phaenomenica, vel id quod est infinitum,
relate ad id quod est finitum, intra ambitum eiusdem realitatis sese evol­
ventis.
Mysteria sunt aliquid absurdum, utpote irrationalia, nisi dicantur esse
«philosophicarum investigationum summa» (Syllabus, prop. 7, Denz. 2907;
cf. Cone. Vaticanum I, Denz. 3028); ita, iuxta Hegel, mysterium Trinitatis
repraesentat tria distincta ac fundamentalia momenta evolutionis praefati prin­
cipii absoluti, scilicet thesim (Patrem), antithesim (Filium) et synthesim (Spi­
ritum S.).
Revelatio est eiusdem supremi principii successiva manifestatio, et sequi­
tur ac subicitur continuae illius evolutioni, dependenter a progressu ipsius
humanae rationis; revelatio vero, ut aliquid supra rationem, prout concipitur
ab Ecclesia catholica, «refragatur rationi... [ac ideo] non solum nihil prodest,
verum etiam nocet hominis perfectioni» (Syllabus, prop. 6, Denz. 2906).

112. Rationalismus positivus, sed moderatus (alias semirationalismus), quem professi sunt aliqui catholici doctores (nominatim
1 Die Weltrâtsel [i. e. AenigU1L ata mundi] a. 1899.
2 Enziklopâdie der philosophischen Wissenschaften, 1817. Confer P. Roques, Hegel,
se vie et son oeuvre, Paris, 1912.—H. D. Gardeil, Les étapes de la philosophie idéaliste
(Paris 1935) 121-148.—Fr. Gregoire, Etudes hégéliennes. Les points capitaux du sys­
tème, Louvain 1958.

Georgius Hermes, Antonius Günther et ïacobus Frohschanmier) ex
incauto desiderio conciliandi rationalismum cum fide catholica vel
impugnandi rationalismum ex ipsis eius principiis de autonomia
rationis, docet existere quidem superiorem ordinem veritatum divi­
narum, quae proinde sunt supra vires efficientes humanae naturae,,
sed non existere ordinem proprie supernaturalem sive mysteriorum,
qui nempe sit supra vires cognoscitivas rationis, quatenus, semel
posita revelatione, eae veritates non amplius sunt mysteria, sed
possunt iam perfecte intelligi ac stricte demonstrari. Unde supernaturale et mysterium dicuntur tantum relative, sicut ceterae veritates
de Deo naturaliter cognoscibiles, et revelatio est mera conditio eas,
tanquam proprium obiectum, humanae rationi proponendi; adeoque
(addit Hermes), semel facta revelatione, non tam ob auctoritatem
Dei revelantis eae veritates admittuntur, quam ob rationalem evi­
dentiam sive philosophicam rationem, saltem ab his excultioribus
mentibus qui philosophicam illarum demonstrationem conficere
possunt. Confer Syllabum, prop. 8-14, Denz. 2908-2914; item,
Denz. 2738-2740, de reprobatione Hermes; 2828-2831, de condem­
natione Günther; 2850-2861, de condemnatione Frohschammer;
cf. 2871, ubi generaliter de eorundem errore. Ad hunc semirationalismum accessit Ontologismus aliorum catholicorum (cf. infra,
n. 119).
113.
Rationalismus vero agnos ticusx non negat directe sed
potius abstrahit ab existentia ordinis supernaturalis, reiciens directe
solani eius cognoscibilitateni (agnosticisnius), fundatus in phaenomenica ratione cognitionis nostrae et consequenter in negatione ontologici valoris primarum notionum ac principiorum humanae ratio­
nis. Hinc sequitur non posse per rationem cognosci neque existentiam Dei personalis et a mundo distincti, neque eius extraordina­
rium interventum in mundum, puta per revelationem et miraculum;
et ceteroquin, etiam si revelatio cognosci posset, non aliter exprimi
posse quam per metaphoricos conceptus, qui merum valorem phaenomenicum, nec ontologicum, haberent. Hinc universum factum
religiosum (existentia Dei, ordo supernaturalis, revelatio) explican­
dum est modo non-rationali, recurrendo nempe ad quendam inna1 Dictionnaire apologétique de la foi catholique et Dictionnaire de théologie catho­
lique, art. «Agnosticisme».
Gilson, E., Réalisme, thomisme et critique de la connaissance, Paris 1939.
Michelet, G., Dieu et l'agnosticisme contemporain, Paris 1908.

tum sensum religiosum (immanenlismus), qui est fons et origo om­
nis determinatae formae religiosae eiusque dogmaticarum formula­
rum, in quas continuo et necessario sese evolvit (evolutionismusY
Huiusmodi rationalismus agnosticus duplicem formam assumpsit,
quemadmodum et supradictus rationalismus positivus.

Prima est forma empirica, fundata in quodam nominalismo,
quae cognitiones religiosas, sicut et omnem alium conceptum spe­
culativum, reducit ad cognitionem phaenomenicam sive sensibilem,
obtentam per aggregationem et fusionem plurium sensibilium ima­
ginum sub eodem communi nomine, omni ontologico valore desti­
tuto (H. Spencer, A. Comte, W. James).12
Altera ac principalior forma est idealistica, historice fundata in
ipso idealismo kantiano, qui, contendens salvare, contra empirismum, subiectivum saltem ac universalem valorem cognitionis, hanc
reducit non ad sensibiles imagines sed ad quasdam subiectivas men­
tis categorias, quibus exteriora phaenomena colliguntur et ad unita­
tem rediguntur (ratio speculativa Kantii). Cum tamen ideae ipsae
religiosae, utpote ultraphaenomenicae, non possint sub huiusmodi
categoriis colligi et ex illis explicari, Kanf recurrit ad quoddam
factum internum, moralis cuiusdam ac practicae exigentiae (ratio
practica), cuius imperativum categoricum tria postulata exigit, sci­
licet existentiam Dei, immortalitatem animae et libertatem, quae
sunt ipsum fundamentum ex quo omnis determinata religio oritur
et evolvitur.
Hinc religio et omnes veritates cum ea connexae reducuntur ad factum
aliquod internum, quod variis appellationibus vocari potest interna experien­
tia, conscientia, sensus religiosus (immanentismus) et ex quo, tanquam ex
practica ratione absolute autonoma, omnes religiosi conceptus ac notiones
explicari ac diiudicari debent. Sic fides resolvitur in actum fidei naturalis, pro­
venientem ex certitudine practice ac subiective sufficienti (etsi speculative et
obiective insufficienti) de existentia Dei eiusque attributorum; revelatio non
est communicatio Dei tradentis homini ab extrinseco aliquam veritatem, sed
quaedam vox conscientiae ipsius hominis religiosi, nec ceteroquin, si praefata
extrinseca communicatio veritatis haberetur, posset habere ontologicum sed
1 Spencer, First principies, a. 1860-1862.—The principles of Ethics, a. 1879.
Comte, Cours de philosophie positive, a. 1830-1842.
James, Pragmatism, a neiv name of some old ways of thinking, a. 1907.—The va­
rieties of religious experience, a. 1911.
2 Kritik der reiner spepulativen Vernunft, a. 1781.—Kritik der praktischen Vernunft a. 1788.—Die Religion innerhalb der Grenzen der blossen Vernunft, a. 1793. Con­
fer: E. Boutroux, La philosophie de Kant, Paris 1926.—H. D. Gardeil, Les étapes de
la philosophie idéaliste (Paris 1935) 82-120.

tantum metaphoricum et phaenomenicum, ac ideo incertum, valorem; myste­
rium Trinitatis exprimit non tres personas in Deo, sed tres modalitates sive
attributa Dei remuneratoris; mysterium Incarnationis non significat veram
unionem Divinitatis cum humanitate, sed tantum perfectionem vitae moralis
in homine lesu, ratione cuius peculiariter haberi potest ut filius Dei.

114. Ab huiusmodi immancntistico agnosticismo kantiano in re reli­
giosa, profluit tum magis evolutum, utut satis confusum, systema Protestantium liberalium (Fr. Scbleiermacber, A. Ritchl, A. Harnack et A. Sabatier),x
cum quo intime connectitur mitigata quaedam sententia aliorum pro­
testandum (C. Bartb et Aem. Brunner), quorum omnium conceptum de reve­
latione, et consequentem negationem exterioris revelationis in sensu catho­
lico, supra sufficienter exhibuimus (n. 96), tum amplior doctrina pseudocatholicorum Modernistarum (praecipue E. Le Roy, G. Tyrrell et A. Loisy,12
quorum praecipuae assertiones, in Decreto «Lamentabili» et Encyclica «Pas­
cendi» expositae ac damnatae, ad sequentem summam reducuntur:
115. Modernismus procedit ex agnosticismo, vel empirico vel ac prae­
sertim idealistico, et, supposito illius philosophico substrato, iuxta quod ratio
humana nequit ultra phaenomena procedere nec ideo certitudinaliter cognosce­
re Dei existentiam eiusque relationem cum mundo (cf. Denz. 3475), ulterius
determinat ac fusius explicat immanentisticas et evolutionisticas eiusdem con­
clusiones.
Religio non est quaedam veritas, sed quaedam forma vitae, aliquid inmanens ac vitale, consistens in quadam indigentia divini sive sensu religioso
in subconscientia latente (Denz. 3477). Hic religiosus sensus, e latebris subconscientiae in superiorem conscientiam erumpens, sibi fingit divinam ipsam
realitatem, seu distinctum aliquem ac personalem Deum, eique adhaeret.
Huiusmodi sensus religiosi eruptio, qua homo acquirit conscientiam suae ad
Deum relationis, est revelatio (Denz. 3420, 3478), et praefata adhaesio ad
fructum huiusmodi revelationis est fides (Denz. 3478).
Haec religiosa conscientia, ex qua fluit, imo cum qua fere identificatur,
revelatio et fides, est suprema et universalis regula fidei, ex qua quidquid
pertinet ad religionem et ex ea evolvitur, diiudicandum est, exclusa omni
exteriori regula (puta ecclesiastici Magisterii) (ibid.).
Revelatio necessario evolvitur cum ipsa hominis conscientia, vitali quo1 Schleier.mâcher, Der Christlicbe Glaube nach den Grundsatzen der evangelischen Kirche, a. 1822-1830.
Ritschl, Théologie und Metaphysik, ed. 2, a. 1887.
Harnack, Dogmengescbichte, ed. 2, a. 1890.
Sabatier, Esquisse d'une philosophie de la religion d’après la psychologie et l’his­
toire, éd. 7, a. 1903.—La religion d’autorité et la religion de l'esprit, a. 1903.
2 Le Roy, Dogme et critique, Paris 1907.
Tyrrell, Through Scylla and Charibdis, London 1907.
Loisy, L'Evangile et I’Eglise, Paris 1902.—Autour d’un petit livre, Paris 1903.—
Simples réflexions sur l’encyclique, Paris 1908.
De istorum doctrina confer: Μ. I. Lagrange, Af. Loisy et le Modernisme, Paris
1932.—J. Riviere, Le modernisme dans TEglise, Paris 1929.—J. Bessmer, Philosophie
und Théologie des Modernismus, Freiburg i. Br. 1912.—Coutinho, L. da Veiga, Tradi­
tion et histoire dans la controverse moderniste (1898-1910), Rome 1954.

dam progressu iuxta ipsam hominis culturalem evolutionem, ac ita assumit
varias ac determinatas expressiones et formulas, etiam indolis intellectualis,
quae, quamvis ontologico ac positivo valore iugiter destitutae sint, tamen
assumunt quendam practicum valorem, tanquam norma praeceptiva agendi,
non vero credendi.
Et haec sunt dogmata fidei, sive evolutae expressiones ac determinatio­
nes primigeniarum simplicium formularum sensus religiosi, quae evadunt ali­
quid medium inter credentem et eius fidem, ita ut relate ad fidem sint mera
symbola, repraesentantia experientiam religiosam, relate vero ad credentem
sint instrumenta sive veritatis vehicula, quem adiuvant ad revocandam expe­
rientiam religiosam, et consequenter accommodanda sunt ipsi homini prout
refertur ad sensum religiosum (Denz. 3426, 3483, 3488).
Huiusmodi religiosa experientia ac revelatio, habita et evoluta in uno
homine, potest communicari aliis hominibus, sive per praedicationem sive
per scripta; et in hoc praecise consistit ebristiana revelatio ac religio, scilicet
in individual! atque eximia religiosa experientia Christi hominis, ut nobis
communicata per traditionem et Scripturam. Quae quidem christiana revelatio,
sicut omnis revelatio, necessario subicitur ulteriori ac continuae evolutioni,
accommodatae ipsi culturali evolutioni hominis, nec ulli umquam aliae regu­
lae subicitur, quam supradictae conscientiae religiosae, quae manet iugiter
suprema ac universalis regula fidei (Denz. 3478, 3493).

116. Ex dictis facile intelligitur quaenam sint vel esse possint prae­
cipuae obiectiones rationalistarum contra possibilitatem revelationis.
Prima et communis obiectio petitur ex autonomia rationis, quae destrui­
tur vel offenditur per revelationem; revelatio enim catenis obstringit ratio­
nem, eam ancillam reddit exterioris auctoritatis, extinguit in ea vitalitatem
et spontaneitatem, cogens violentum assensum in veritates, ab extrinseco
impositas et ceteroquin ontologice incertas. Secunda obiectio, quae est pro­
pria rationalism! positivi, petitur ex adaequatione rationis cum omni veritate,
ac ideo ex directa negatione ipsius supernaturalis ordinis veritatum; quam
negationem semirationalitae limitant ad solam supernaturalitatem cognitionis
illarum veritatum, docentes revelationem esse tantum conditionem ad hoc
ut menti humanae praesentetur proprium ac connaturale eius obiectum. Ter­
tia obiectio, propria rationalism! agnostici, petitur ex impossibilitate expri­
mendi aliquid supernaturale per conceptus proprios nec pure metaphoricos,
qui nempe habeant ontologicum valorem; ex quo sequitur ordinem supernaturalem cognosci non posse ac ideo revelationem esse impossibilem atque
frustraneam. Praeterea adduntur quaedam rationes, quae potius procedunt
contra convenientiam revelationis, vel, ut quidam dicunt, moralem eius possi­
bilitatem, ac ideo in proprio loco exponentur, ubi ea quaestio directe agita­
bitur (n. 132).
III. DOCTRINA MAGISTERII

117. Haec praecipue continetur in Syllabo (a. 1864) et Cone,
Vaticano I (a. 1870)1 contra rationalismum positivum, et in De1 Cf. Vacant et Aubert, loc. cit. (supra, in n. 97).

creto «Lamentabili» et Encyclica «Pascendi» (a. 1907), contra ra­
tionalismum agnosticum, atque ad sequentem summam reducitur:
1. Quoad notionem et exis tent iam ordinis supernaturalis, con­
tra rationalismum positivum et absolutum, iam damnatum in Sylla­
bo (Denz. 2901-2907), Cone. Vaticanum I docet: «Hoc quoque
perpetuus Ecclesiae catholicae consensus tenuit et tenet, duplicem
esse ordinem cognitionis non solum principio, sed obiecto etiam
distinctum: principio quidem, quia in altero naturali ratione, in
altero fide divina cognoscimus; obiecto autem, quia praeter ea, ad
quae naturalis ratio pertingere potest, credenda nobis proponuntur
mysteria in Deo abscondita, quae, nisi revelata divinitus innotescere
non possunt» (sess. 3, cap. 4, Denz. 3015); «Si quis dixerit, homi­
nem ad cognitionem et perfectionem, quae naturalem superet, divi­
nitus evehi non posse, sed ex se ipso ad omnis tandem veri et boni
possessionem iugi profectu pertingere posse et debere: an. s.»
(ibid., can. 3, de revel; Denz. 3028).
Contra semirationalismum vero, iam pluries ac directe damna­
tum turn in epistolis Gregorii XVI et Pii IX tum in Syllabo (cf.
supra, n. 112), idem Concilium declarat: «Divina... mysteria suapte
natura intellectum creatum sic excedunt, ut etiam revelatione tradi­
ta et fide suscepta ipsius tamen fidei velamine contecta et quasi
caligine obvoluta maneant, quandiu in hac mortali vita ’peregrina­
mur a Domino: per fidem enim ambulamus et non per speciem’
[2 Cor. 5. 6 sq.]» (sess. 3, cap. 4, Denz. 3016); «Si quis dixerit, in
revelatione divina nulla vera et proprie dicta mysteria contineri, sed
universa fidei dogmata posse per rationem rite excultam e naturali­
bus principiis intellegi et demonstrari: an. s.» (ibid., can. 1 de fide
et ratione, Den. 3041).
2. Quoad notionem et existentiam mysteriorum valent eaedem
declarationes Cone. Vaticani I contra semiralionalistas, necnon isto­
rum praedicta condemnatio in epistolis Gregorii XVI et Pii IX et
in Syllabo (nota peculiariter prop. 9, Denz. 2909).
3. Quoad ipsam possibilitatem revelationis ordinis supernatu­
ralis eiusque mysteriorum, contra utrumque rationalismum tam po­
sitivum quam agnosticum, Cone. Vaticanum I definit: «Si quis
dixerit, fieri non posse aut non expedire, ut per revelationem divi­
nam homo de Deo cultuque ei exhibendo doceatur: an. s. — Si quis
dixerit, hominem ad cognitionem et perfectionem, quae naturalem
superet, divinitus evehi non posse, sed ex se ipso ad omnis tandem

veri et boni possessionem iugi profectu pertingere posse et debere:
an. s.» (sess. 3, can. 2-3 de revel., Denz. 3029 sq.; ac idem docet
et explicat in cap. 2, Denz. 3004 sq., cit. supra, n. 97). «Si quis
dixerit, rationem humanam ita independentem esse, ut fides ei a
Deo imperari non possit: an. s.» (ibid., can. 1 de fide, Denz. 3031;
cf. Syllabum, prop. 3-4, Denz. 2903 sq.). Magis determinata vero
doctrina rationalismi agnostici modernistarum damnata est in pro­
priis eius terminis in Decreto «Lamentabili» et Encyclica «Pascen­
di», ut supra ostensum est (n. 115); de qua doctrina in eadem en­
cyclica dicitur eam «religionem omnem pessumdare ac delere»
(Denz. 3483), eamque esse «omnium haereseon collectum» et «ad
atheismum trahere».
IV. ASSERTIO 1. Supposita existentia Dei personalis et a mun­
do distincti, datur ordo substantialiter supernaturalis, seu comple­
xus rerum et veritatum, quae superant omnem naturam creatam
eiusque vires et exigentias, quaeque proinde etiam post revelatio­
nem manent ipsi rationi impervia et indemonstrabilia, seu mysteria
stricte dicta, quae sola fide creduntur.

Existentia mysteriorum in sensu prae­
dicto, est de fide definita a Cone. Vaticano I, sess. 3, can. 1 de fide
et ratione, nuper citato.
118.

Nota theologica.

PROBATUR.

4

Praenotandum est hic non agi de supernatural! quoad modum (puta de
miraculo, de quo sermo erit ubi de eius possibilitate), sed de supernatural!
quoad substantiam. Nec a fortiori agitur de attributis divinis quae sunt com­
munia cum creaturis (ut ente, bono, potentia, etc.); nam, quamvis haec sint
supra essentiam naturae creatae, non sunt tamen supra ipsius vires et exigen­
tias, cum possint ab ea rationaliter cognosci, sive quoad existentiam sive
quoad essentiam. Tandem non agitur de mysteriis supernaturalibus late dictis,
qualia sunt abscondita decreta divina de factis naturalibus (puta de futuris con­
tingentibus); nam huiusmodi decreta non pertinent ad res supernaturales quoad
substantiam. Agitur ergo de mysteriis supernaturalibus stricte dictis, seu de
veritatibus quae ita sunt substantialiter supernaturales, ut, etiam post reve­
lationem, adhuc superent vires rationis, ita ut intelligantur quoad existentiam
et essentiam sub solo lumine supernatural! (nempe lumine fidei, hic in terra,
adeoque obscure; vel lumine visionis, in coelo, adeoque intuitive), nec possint unquam, etiam post revelationem, sub ipso lumine rationis intelligi ac
demonstrari.

Huius igitur rei duplex a theologis probatio afferri solet, altera
negativa, qua ostenditur praefati ordinis supernaturalis existentiam

non repugnare, et in qua omnes doctores conveniunt, et altera posi­
tiva, utut indirecta, de cuius valore aliqui dissentiunt. Ceterum, non
agitur proprie de duplici probatione, sed de eadem, quae tamen a
quibusdam iudicatur esse tantum negativa, seu probans meram non
repugnantiam ordinis supernaturalis, ab aliis vero iudicatur esse
positiva, seu probans positive, utut indirecte, ipsam possibilitatem
eiusdem. Unde, ad modum unius et sub duplici illo aspectu, proba­
tionem afferimus, signando intra parentheses ac typis italicis verba
quibus quidam theologi negativum eius aspectum significant.

I

I

119. Possibilitas et existentia ordinis supernaturalis (vel sal­
tem eius non repugnantia) legitime infertur, si haec duo probantur>
scilicet: primo, proprium ac formale obiectum intellectus nostri non
esse Deum secundum suam essentiam, sed ens creatum, seu quidditatem rei sensibilis; secundo, Deum eiusque perfectiones nonnisi
imperfecte et analogice participari ac relucere in hoc formali obiecto
intellectus nostri. Ex his enim duobus sequitur intellectum nostrum
non posse cognoscere (vel saltem non probari quod possit cognosce­
re) omne id quod invenitur in essentia divina.
lamvero, imprimis proprium et jormale obiectum intellectus
nostri non est Deus in seipso et secundum suam essentiam, sed
ens creatum seu ens prout determinatur per quidditatem sensibilem.1
Quod patet tum ex eo quod secus intellectus noster esset eius­
dem speciei ac intellectus divinus, cum specificaretur ab eodem
obiecto formali, ac ideo cum eo identificaretur (quod esset ponere
pantheismum idealisticum hegelianum), tum ex eo quod essentia
divina habet maiorem longe immaterialitatem quam intellectus nos­
ter ac ideo illum excedit sua intelligibilitate, cum immaterialitas sit
ipsa ratio cognoscibilitatis alicuius obiecti (cf. 1 p., q. 14, a. I).2
Secundo, dato quod obiectum formale intellectus nostri est ens
creatum, Deus non relucet, nec relucere potest (vel saltem nequit
1 Propterea S. Officium a. 1861 damnavit errorem Ontologistarum, docentium Deum
esse immediatum obiectum intellectus nostri, scilicet: «Esse illud, quod in omnibus et
Mill
sine quo nihil intelligimus,
est esse divinum» (prop. 2, Denz. 2842; cf. prop. 1, 3, 4, 5).
Ad eandem sententiam reducuntur propositiones 1, 4, 5, 6, 7, 25, 36, 37, Rosmini, dam­
natas a S. Officio a. 1887 (Denz. 3221 sqq.).
2 Quamvis ens, universale et abstractum, sit proprium et formale obiectum intellec­
tus in genere, tamen triplici determinato intellectui, divino, angelico et humano, corres­
• ill
ponds triplex specificum ac distinctum obiectum, seu ens divinum,
ens angelicum, ens.
sensibile (vel, si placet, essentia divina, essentia angelica et essentia rei sensibilis). Unde
ens est obiectum adaequatum et extensivum intellectus nostri, prout nempe est intellec­
tus, sed ens sensibile est eius obiectum proprium ac specificum, prout est intellectus
humanus.

necessario probari ipsum relucere posse) in eo obiecto creato secun­
dum omnia quae pertinent ad suam essentiam. Nam effectus creatus
non adaequat nec potest adaequare virtutem causae, ac ideo cogni­
tio Dei habita ex creaturis erit tantum cognitio analogica, et quidem
per modum negationis (ut cum dicimus: Deus est infinitus et immu­
tabilis, seu non finitus et non mutabilis), vel per modum relationis
sive comparationis (ut cum dicimus: Deus est ens primum et per­
fectissimum, causa prima, primus motor, ultimus finis), non vero
cognitio univoca et positiva, qua exprimatur directe id quod est
proprium Deitatis.1
Ergo, supposita existentia Dei personalis et a mundo distincti,
positive, utut indirecte, probatur dari ordinem substantialiter supernaturalem (vel saltem negative ostenditur non posse probari impos­
sibilitatem sive non existentiam huiusmodi ordinis).
120. Quod attinet meritum istius probationis, quam sub utraque posi­
tiva ac negativa forma proposuimus, quidam theologi, ut Granderath, Pesch,
Ottiger, Dieckmann, Dorsch, Corvez, Mannens, Muncunill, Müller, Tromp,
Lercher-Schlagenhaufen, Nicolau, Mors,2 dicunt eam habere valorem pure
negativum, seu ostendere ordinem supernaturalem non repugnare, vel non
posse probari eius repugnantiam, quia ex hoc quod Deus superat proprium
obiectum intellectus nostri nec possit nisi analogice cognosci ex creatis, non
sequitur necessario quod, data revelatione, non possit cognosci, secundum ea
quae sunt ei propria, conceptu quodam analogico. Alii vero, ut Gonet, Bil­
luart, Zigliara A. Schmid, Schill-Straubinger, Specht-Bauer, Pègues, Garrigou-Lagrange, Horvath, Falcon,3 dicunt eam probationem esse positivam,
1 Nam in omnibus praefatis attributis «consideratur Deus, ut stat sub conceptu
communi, et relativo aut negativo, ut patet. Ante omnes autem hos modos potest consi­
derari Deus secundum suam propriam quidditatem; haec enim est prima, secundum
naturam, cognitio omnium et fundamentum ceterarum: et hanc quidditat «411 circumloqui­
mur deitatis nomine» (Caietanus, In 1 p., q. 1, a. 7, n. 1). «Res divina prior est ente
et omnibus differentiis eius: est enim super ens et super unum, etc. Et propterea... [in
mysterio Trinitatis] absolutum et respectivum ad unam rem et rationem formalem divi­
nam elevantur» (Caietanus, In 1 p., q. 39, a. 1, n. 7).
2 Granderath in peculiari dissertatione «Spekulative Erbrterung iiber die Existenz von Mysterien...», Zeitschrift fur katholische Théologie X (1886) 506-511.
Pesch, Propaedeutica, η. 165.
Ottiger, Theol. fundam. I, n. 53.
Dieckmann, De revelatione, n. 307-313, ubi satis diffuse utriusque sententiae argu­
menta examinantur.
Dorsch, Instit. theol. fundam., I, ed. 2-3, p. 311-314, 317.
Corvez, M., «Est-il possible de démontrer l’existence en Dieu d’un ordre de mystèrs estrictement surnaturels?», Revue thomiste XXXVII (1932) 660-667 (impugnat Garrigou-Lagrange).
Ceteri nominati auctores de hac re agunt in suis tractatibus de vera religione vel
de revelatione, ubi de istius possibilitate.
3 Gonet, Clypeus, tract. 10, disp. 1, a. 8, § 2.
Billuart, De fide, diss. 1, a. 6, obi. 2.

utut indirectam, quatenus sumitur non directe ex ipsa ratione ordinis super*
naturalis, qui ex sua ipsa definitione excedit cognitionem nostram, sed indi­
recte et relative ex limitatione nostri intellectus, attento cius formali obiecto.
Haec altera sententia videtur probabilior. Nam ex hoc quod intellectus
noster habet pro proprio ac formali obiecto rem creatam, necessario sequi
videtur, id quo Deus excedit praefatum obiectum, esse absolute incognoscibile
per lumen rationis, etiam sub conceptu analogo et etiam post revelationem;
nam obiectum formale assignat absolutos ac necessarios limites ipsi facultati.
Nec ipsa revelatio quidquam prodest ad extendendos praefatos limites cognoscibilitatis, cum non immutet lumen ipsum rationis, sed tantum novum lu­
men addat, ratione cuius et sub quo tantum, ea quae sunt propria Dei cognos­
cuntur, vel scilicet per fidem, ea exprimentem conceptibus utique analogicis,
vel per visionem beatificam immediate in specie Dei et nullo mediante con­
ceptu. Unde non est confundendum aut ludendum in ea ratione conceptus
analogici, quo revelatio et fides exprimit ordinem supernaturalem. Nam aliud
est quod Deitas (puta divina paternitas et filiatio) exprimi possit et de facto
exprimatur per conceptus analogicos, et aliud est quod ratio, in illis concep­
tibus analogicis traditis per revelationem, possit iam suo naturali lumine intelligere Deitatem in illis expressam: non enim ipsa ratio est quae in illis con­
ceptibus quidquam intelligit sed fides. Ipsa vero ratio, etiam sub revelatione
et quantum attinet suum proprium naturale lumen, pergit eodem modo se
habere sicut ante revelationem, nihil scilicet de Deo intclligcre valens nisi
quod relucet in suo obiecto formali, creato ac sensibili, seu sola attributa quae
sunt Deo communia cum creaturis. Unde dicere quod secundum se non re­
pugnat rationem per suum naturale lumen intelligere ipsum obiectum quod
in conceptibus analogicis proponitur lumini fidei per revelationem, est con­
tradictionem asserere, vel saltem duo illa lumina eorumque obiccta confun­
dere.1
ZlGLTARA, Propaedeufica ad S. Theologiam, 1. 1, c. 9, n. 3.

Schmid, Apologetik (Freiburg 1900) 151.
Schill-Straubinger, Theologische Prinzspienlehre (cd. 4. Paderborn 1914) 233.
Spf.cht-Bauer, Lehrbuch der Apologetik (cd. 2, Regensburg 1914) 65.
Pegues, Propaedeutica thomistica ad sacram theologiam (Augustae Taurinorum
1931) 95-99. Quaestionem directe ponens et satis diffuse exagitans, scribit: «Ex quo de
necessitate sequitur quod huiusmodi non possunt cognosci, ut sunt in scipsis, ab homine,
nisi quia ipsamet sua propria ipsi aliquo modo manifestaverint».
Garrigou-Lagrange, De revelatione (cd. 2, Romae 1921) I 340-354, ubi clare ac
decisive res discutitur. Cf. eundem in Revue thomiste (1933) 71-83; (1936) 194-217.
Horvath, Synthesis theologiae fundamentalis (Budapestini 1947) 45, 49-51.
Falcon, La crédibilité du dogme catholique (Lyon 1948) 106-108.
1 Praefati adversarii solent arguere ex hoc quod quodlibet attributum divinum (puta
omnipotentia, actus purus, infinitas), nec sola Deitas ut sic, superat vires nostri intel­
lectus, quin tamen inde deduci possit et a nemine deducatur, existentia ordinis supernaturalis. Attamen, cetera attributa relueen* in creatis, et ex creatis desumuntur per con­
ceptus analogicos, communes cum creaturis, quamvis subinde, servata analogia, tribuantur
Deo tanquam attributa sibi propria; sic potentia est conceptus analogicus, communis Deo
et creaturae, sed omnipotentia non est amplius conceptus communis, sed, servata iugiter
sua indole analogica et origine communi, soli Deo tribuitur. Ceterum, id quod facit ut
potentia in Deo sit omnipotentia, et actus sit actus purus, est praecise ipsa radicalis et
intima ratio Deitatis ut sic, quae est spccificativum Dei quaeque in nullo analogico con-

Ceterum, si quis bene attendat, adversarii per eandem probationem
quam supra attulimus, contendunt ostendere non impossibilitatem ordinis su­
pernaturalis. larnvero, non impossibilitas est idem ac possibilitas, ut ex verbis
patet; unde ex una parte ipsi ludunt verbis et ex alia parte nihil probant,
cum eam probationem omni positiva vi evacuent. Unicus autem modus osten­
dendi non impossibilitatem rei, per viam mere ac proprie negativam, est sol­
vere tantummodo obiectiones negantium ordinem supernaturalem: sic enim
non ostenditur rei possibilitas sive non impossibilitas «sed solum ostenditur
non impugnari ab oppositis argumentis, faciendo evidentiam de eorum defec­
tu et fallacia».1
i

·.

121. Et eadem est mens S. Thomae (quamvis hanc quaestionem signate
et in terminis non ponat). C. Gent. 1. 3: «Quod autem sint aliqua intelligibilium divinorum quae humanae rationis penitus excedant ingenium, eviden­
tissime apparet... Nam ad [Dei] substantiam... capiendam intellectus huma­
nus naturali virtute pertingere non potest, cum intellectus nostri, secundum
modum praesentis vitae, cognitio a sensu incipiat et ideo ea quae in sensu
non cadunt, non possunt humano intellectu capi, nisi quatenus ex sensibili­
bus eorum cognitio colligitur. Sensibilia autem ad hoc ducere intellectum nos­
trum non possunt ut in eis divina substantia videatur quid sit, cum sint effectus causae virtutem non aequantes. Ducitur tamen ex sensibilibus intellectus
noster in divinam cognitionem ut cognoscat de Deo quia est, et alia huiusmo­
di quae oportet attribui primo principio. Sunt igitur quaedam intelligibilium
divinorum quae humanae rationi sunt pervia, quaedam vero quae omnino
vim humanae rationis excedunt» (cf. 1 p., q. 12, a. 1, corp, et ad 3; a. 4;
q. 13, a. 8, ad 2).
Inepte autem quidam dicunt S. Thomam ibi velle afferre meram ratio­
nem convenientiae, non vero probativam, provocantes ad haec verba in fine
eiusdem capitis: «Non igitur omne quod de Deo dicitur, quamvis ratione
investigari non possit, slatim quasi falsum abiciendum est, ut Manichaei et
plures infidelium putaverunt»; nam hic agitur de variis particularibus myste­
riis (puta Trinitatis et Incarnationis), quae nulla ratione investigari possunt
quaeque solent difficultates afferre infidelibus, non vero de generali ac con­
fusa ratione ordinis supernaturalis, quae proprie investigari non dicitur.
ASSERTIO 2. Supposita existentia ordinis supernaturalis, seu
veritatum quae superant naturam creatam eiusque vires et exigen­
tias, earum revelationis possibilitas nequit ulla ratione improbari,
quin potius congruis ac probabilibus rationibus suadetur.
ceptu, cx creatis desumpto, relucet (nulla enim creatura est Deus), ac proinde necessario
demonstrat adesse in Deo ordinem supernaturalem.
Verum quidem est, ante revelationem, sive potius independenter ab ea, neminem,
etiam inter acutos philosophos, suspicari praefatam Deitatem, sive existentiam ordinis
supernaturalis, cum ipsum istius ordinis conceptum non habeat, ac ideo potius cogitare
generaliter de quadam positiva et inattingibili rcalitatc, in velo infinitatis involuta. Atta­
men, semel habito eo conceptu per revelationem, nihil obstat quominus per ipsum lumen
rationis demonstretur eius existentia, eo fere modo quo semirationalistac inepte conantur
ipsa singularia mysteria revelata rationaliter demonstrare.
1 Ioannes a S. Thoma, In 1 p., q. 1, disp. 2, a. 2, n. 5.

Non impossibilitas revelationis est de
fide directe et formaliter definita a Cone. Vatic. I, sess. 3, can. 2-3
de revel., cupra cit., n. 117. Ipsa revelationis existentia est pariter de
fide, aequivalenter definita ab eodem Concilio, can. 3 de fide et
can. 1 de fide et ratione, cit. supra, n. 117.
122.

Nota theologica.

PROBATUR.

Agitur, ut constat ex textu Assertionis, de revelatione solius
mysterii supernaturalis stricte dicti seu de veritate supernatural!
quoad substantiam. Nam possibilitas revelationis mysterii superna­
turalis late dicti (puta decretorum divinorum de naturalibus futuris
contingentibus) et a fortiori mysterii naturalis (puta secretorum
cordium) necnon cuiuslibet veritatis naturalis tam de creaturis quam
de Deo, non indiget peculiari probatione. In his enim agitur de
obiecto essentialiter naturali ac ideo secundum se proportionato lu­
mini intellectus creati, et tota supematuralitas huiusmodi revelatio­
nis reducitur ad miraculosum interventum divinum in ordine intel­
lectuali (quo nempe Deus miraculose intellectui proponit aliquam
veritatem naturalis ordinis eumque miraculose sive praeternaturaliter illuminat ad cognoscendam divinam originem huiusmodi mani­
festationis); quod quidem vix negabitur ab eo qui admittit existentiam et omnipotentiam divinam quodque ceteroquin directe consi­
derabitur ac statuetur infra (n. 214-217) ubi de possibilitate mira­
culi. Ceterum, id nonnisi a rationalismo puro negari potest, qui
statuit absolutam autonomiam rationis ac ideo implicite negat vel
seponit ipsam Dei existentiam; contra quem Cone. Vaticanum I
explicite definit revelationem «fieri posse» et «rationem humanam
non ita independentem esse, ut fides ei a Deo imperari non possit»
(Denz. 3029, 3031).
Ut autem notavimus supra (n. 105), revelatio duo importat ele­
menta, alterum obiectivum, seu ipsam propositionem obiecti, et al­
terum stricte subiectivum, seu lumen interius, praefato obiecto cog­
noscendo proportionatum. Unde ex utroque capite ostendendum
est possibilitatem revelationis mysterii stricte dicti nulla ratione
improbari et aliqua probabilitate suaderi.
123. Quod attinet primum ac obiectivum elementum, seu pro­
positionem obiecti, frustra a rationalistis, praecipue agnosticis, obicitur impossibilitas exprimendi aliquam supernaturalem veritatem per
conceptus proprios nec pure metaphoricos, qui nempe habeant ontologicum aliquem valorem. Nam, praetermisso quod etiam conceptus

pure metaphorici suum ontologicum valorem habent, ut patet ex
communissimo illorum usu in exprimendis ipsis naturalibus veritati­
bus, nihil generaliter obstat quominus aliqua veritas superior expri­
matur per conceptus analogicos ac proprios.1 Id enim ordinarie con­
tingit in ipsa scientia naturali et in ipsis eius fundamentalioribus
conceptibus: analogicae enim sunt ipsae transcendentales notiones
entis, causae, finis, relationis, substantiae, accidentis, necnon omnia
quae naturaliter praedicantur de Deo, utpote ex cognitione creato­
rum effectuum desumpta. Unde, cum v. g. revelatur paternitas vel
filiatio divina, in conceptu paternitatis vel filiationis, desumpto ex
creatis, non repugnat analogice ac proprie significari aliquid perti­
nens ad ipsam intimam Dei essentiam.
Nec aliunde obstat quod, cum praedicamus paternitatem de
Deo (Deus est pater), etsi intelligamus analogicum contentum tum
praedicati tum subiecti, nullatenus saltem habere possumus eviden­
tiam ipsius nexus inter utrumque (in quo praecise iudicio, ipsa ve­
ritas consistit), cum ille nexus nequeat relucere in creatis, eo modo
quo existentia Dei relucet medio principio causalitatis. Nam, quam­
vis nexus ille non intelligatur per evidentiam immediatam, non re­
pugnat ut intelligatur per evidentiam mediatam, scilicet per testi­
monium ipsius Dei id affirmantis, si aliunde intellectus possit ele­
vari ad intelligendum huiusmodi testimonium per aliquod lumen
ipsi infusum, de quo infra dicetur. Unde, cum exprimitur mysterium
(Deus est Pater), analogice ac proprie exprimitur ac cognosci potest
tum subiectum tum praedicatum, conceptibus nempe desumptis ex
creatis, sed eorum connexio sive identitas affirmatur non evidentia
intrinseca ac mediata, proveniente ex analogicis ipsis conceptibus
mediante aliquo principio derivato per abstractionem a creatis, sed
sola evidentia extrinseca ac mediata, fundata in auctoritate Dei
testantis sive revelantis.
Obiciunt praeterea rationalistae quod, si per revelationem cognosceretur
veritas revelata, haec non esset amplius mysterium, ac ideo mysterium reve­
latum est aliquid in terminis repu ans. Sed respondetur quod, non obstante
cognitione habita per revelationem, mysterium adhuc manet, quatenus, etsi
cognoscatur per praefatam mediatam evidentiam, non cognoscitur per eviden­
tiam immediatam ipsius rei, et sub hoc respectu manet obscurum et incog1 Conceptus analogicus non opponitur proprio, sed univoco, et potest esse vel
proprius, si agitur de analogia proportionali tatis propriae, vel improprius, si agitur de
analogia proportionalitatis impropriae aut de analogia attributionis; in quo ultimo casu
dicitur non tantum improprius sed etiam stricte metaphoricus (cf. supra, n. 99).

nitum, sicut accidit proportionaliter etiam in fide humana. Praeterea, data
revelatione, ea ipsa fidei mediata evidentia habetur tantum per superius addi­
tum lumen, ita ut idem intellectus, secundum suum proprium naturale lumen,
nec existentiam probare, ncc essentiam, sive internam evidentiam, intelligere
unquam poterit; quod non accidit in fide humana.
Item obicitint, revelationi necessario admisceri elementum humanum,
quod eam reddit difformem a veritate. Sed respondetur elementum illud hu­
manum esse tantum ipsam imperfectan cognitionem terminorum per concep­
tus analogicos humanos, quibus tamen obiectiva ipsa veritas nullatenus mi­
nuitur, sicut etiam in cognitione naturali de Deo, habita per lumen rationis
et ad modum non fidei sed scientiae, idem analogicus et imperfectus modus
cognoscendi non offendit nec minuit ipsius obiecti cogniti veritatem.

124. Quod autem attinet alterum ac subiectivum elementum
revelationis, seu lumen interius proportionatum obiecto cognoscen­
do, adeoque elevationem creati intellectus per aliquod donum infu­
sum, substantialiter supernaturale, quo fiat capax apprehendendi et
assentiendi per fidem obiecto praesentato in divino testimonio, eius
possibilitas nulla ratione a priori improbari queit.
Primo enim non improbatur ex parte ipsius luminis, quatenus
est supernaturale. Nam, si datur ordo supernaturalis, non apparet
quare non possit Deus, supernaturali actione et praeter vires et
exigentias naturae creatae, illum veluti diffundere et communicare
creaturae, ad modum luminis sive intelligibilitatis, quemadmodum
ei co
unicat, per mysteriosam quandam actionem creativam, suas
naturales perfectiones suamque scientiam in intellectu humano par­
ticipatam.
Secundo possibilitas supernaturalis luminis non improbatur ex
parte intellectus creati, in quo lumen illud suscipitur, tanquam lu­
men in lumine. Nam lumen fidei (et idem dic de lumine visionis
beatificae), non afficit lumen rationis tanquam aliqua distincta po­
tentia intellectiva, sed tanquam habitus elevans potentiam natura­
lem ad specialem actum; nec offuscat aut impedit lumen naturale,
vel eius efficaciam impedit aut iura usurpat, sed totum clauditur
ac currit in superiori quadam sphera sibi propria, solum petens ab
intellectu humano suae operationis necessarium sustentaculum et
suae veritatis rationabile obsequium. Neque tandem possibilitas su­
pernaturalis luminis improbatur ex parte eiusdem intellectus creati,
prout praecise est aliquid naturale, cui proinde nequit admisceri
aliquid supernaturale, nisi efformando aliquod hybridum ac con­
tradictorium ens, quod sit simul naturale et supernaturale, seu na­
turale et non naturale. Nam ratio naturalis et ratio supernaturalis
IIIIB

non opponuntur sicut ens et non ens, sed sicut ens imperfectum
et ens perfectum, constituentia duas lineas specifice diversas, ac
propterea compossibilia in eodem subiecto.
125. Praeterea, huiusmodi elevabilitas intellectus creati per
lumen supernaturale, triplici probabili ratione suadetur. Quarum
prima petitur ex existentia generalis cuiusdam potentiae oboedientialis, sive transcendentalis, in creatura relate ad Deum ut agentem
infinitum, seu ut causam entis in quantum entis (quae ratio valet
pro quacumque elevatione ad ordinem supernaturalem, sive per
gratiam, sive per fidem, sive per visionem beatificam). Secunda ra­
tio deducitur ex quadam radicali universalique capacitate intellectus
creati ad intelligendum quodlibet ens, fundata in ipsa universalitate
entis, quod est adaequatum obiectum intellectus prout intellectus
est (quae ratio valet tam pro fide quam pro visione beatifica). Ter­
tia ratio petitur ex naturali quodam desiderio cognoscendi Oeum
sicut in se est, secundum eius nempe intimam essentiam, quod
spontanee exurgit in eo qui per lumen rationis cognoscit existentiam
Dei eiusque naturalia attributa (quae ratio iterum valet tam pro fide
quam pro visione beatifica). Quae omnia iuverit paulo fusius ex­
planare.

126. Primo scilicet, adest in omni creatura, praeter passivam
ac naturalem potentiam, qua refertur ad suum proportionatum ac­
tum et ad naturale agens, quaedam passiva potentia oboedientialis,1 seu quidam transcendentalis respectus, quo refertur ad primum
agens, seu ad Deum tanquam universalem causam totius entis inquantum entis. Ratione huiusmodi respectus, quo creatura pendet
1 De hac potentia recenter scripserunt:
Cala Ulloa, G., «Intorno alTapertura delTordine naturale a quello soprannaturale», Sapienza V (1952) 242-256.
Darmet, A., Les notions de raison séminale et de puissance obédientielle chez
S. Thomas et S. Augustin, Belley 1934.
Gillon, L. B., «Aux origines de la puissance obédientielle», Revue thomiste XLVII
(1947) 304-310.
Martin P., «De potentia hominis ad gratiam et de potentia oboedientiali», Ephe­
merides theologicae Lovanienses I (1924) 352-354.
Pirotta, A., «Disputatio de potentia obedientiali iuxta thomisticam doctrinam»,
Divus Thomas (Piacenza) XXXII (1929) 574-585; XXXIII (1930) 129-148, 360-385,
560-575.
Sestili, J., «De natura Deo subiecta in ordine ad supernaturalia quid Augustinus
concinente Thoma senserit», Divus Thomas (Placentiae) IV (1927) 57-93.
De eodem argumento agitur in multis scriptis recenter editis circa naturale desi­
derium videndi Deum, quae dabimus in tractatu De Deo Uno (infra, n. 673).

totaliter a Deo in suo esse, ac veluti iacet coram omnipotentia uni­
versalis agentis, pandens ipsa viscera entis, non repugnat quominus
Deus in ea efficiat quidquid habet rationem entis, salvis solis con­
tradictionis limitibus intra quos nullum ens pari potest: ita per
nullam potentiam fieri potest ut petra, manens petra, sentiat; aut
brutum, manens brutum, ratiocinetur; aut oculus corporalis, manens
talis, videat intellectualiter; aut homo, manens homo ac finitum ens,
intelligat modo infinito?
lamvero, lumen supernaturale quoddam ens est, nullam invol­
vens contradictionem; et pariter lumen naturale intellectus quod­
dam ens est, quod non opponitur contradictorie lumini supernatu­
ral!, cum utrumque sit lumen intellectuale; et consequenter utriusque copulatio, absque utriusque tamen confusione, nullam contra­
dictionem involvit. Unde non repugnat quominus, ex influxu Dei
agentis in intellectu creato ut causa entis qua entis, illumque tan­
gens non ut tale ens sed ut ens, vel non ut humanum intellectum
sed ut intellectum, plantetur, in ea entitatis vel intellectualitatis
natura mentis nostrae, aliqua superior entitas vel intellectualitas,
quam specifica illius indoles naturaliter non compatitur.
127. Ad ampliorem intelligentiam huiusmodi potentiae oboedientialis,
quae est veluti naturale fundamentum totius elevationis hominis ad ordinem
•supernaturalem, sive secundum eius essentiam per gratiam sanctificantem,
sive secundum eius facultates, per virtutes et dona Spiritus S., sive particu1 Ad rem S. Thomas, 3 p., q. 11, a. 1: «In anima humana, sicut in qualibet crea­
tura, consideratur duplex potentia passiva: una quidem per comparationem ad agens na­
turale; alia vero per comparationem ad agens primum, quod potest quamlibet creaturam
reducere in actum aliquem altiorem actu in quem reducitur per agens naturale; et haec
consuevit vocari potentia oboedientiae in creatura».
De potentia, q. 6, a. 1, ad 18: «Quanto virtus activa est altior, tanto eandem rem
potest perducere in altiorem effectum; unde natura potest ex terra facere aurum aliis
elementis commixtis, quod ars facere non potest. Et inde est quod res aliqua est in
potentia ad diversa secundum habitudinem ad diversos agentes. Unde nihil prohibet quin
natura creata sit in potentia ad aliqua fienda per divinam potentiam, quae inferior po­
tentia facere non potest; et ista vocatur potentia oboedientiae, secundum quod quaelibet
creatura Creatori oboedit».
De virtutibus in communi, q. un., a. 10, ad 13: «Quando aliquid passivum natum
est consequi diversas perfectiones a diversis agentibus ordinatis, secundum differentiam
et ordinem potentiarum activarum in agentibus, est differentia et ordo potentiarum passi­
varum in passivo, quia potentiae passivae respondet potentia activa... Potest [autem ex
creaturis] aliquid fieri virtute supematuralis agentis quod non potest fieri virtute alicuius
naturalis agentis; et secundum hoc dicimus quod in tota creatura est quaedam oboedientialis potentia, prout tota creatura oboedit Deo ad suscipiendum in se quidquid Deus
voluerit».
Cf. Salmanticenses, Cursus theologicus, tom. 1, tract. 2, disp. 1, dub 1 € 3
η. 13-15.
’ * ’

lariter secundum facultatem intellectivam per virtutem fidei vel visionem bea­
tificam, observa sequens generale schema potentiae:
Potentia obiectiva, sive logica, seu mera possibilitas vel non repugnantia ad
esse. Vocatur potentia improprie dicta, vel logica, vel obiectiva, quatenus
ponit capacitatem nom in ipsa re quae nondum existit, sed tantum in
causa extrinseca habili ad eam producendam, ac ideo est merum obiectum
a mente consideratum et a causa extrinseca producibile.

Potentia subiectiva, sive realis, seu capacitas ad aliquem actum, in aliquo
subiecto existente.
Activa, seu capacitas ad actum eliciendum.
Passiva, seu capacitas ad actum suscipiendum.
Naturalis, seu capacitas ad actum suscipiendum ab agente natu­
rali, sive eiusdem ordinis.
Oboedientialis, seu capacitas ad actum suscipiendum ab agente
superioris ordinis.
Relate ad superius agens creatum, sive causam secundam
(potentia oboedientialis in latiori sensu}. Sic se habet
potentia cuiuslibet instrumenti relate ad causam prin­
cipalem.
Relate ad superius agens increatum, seu Deum ut causam
primam et universalem totius entis (potentia oboedien­
tialis in stricto sensu}.
Relate ad Deum ut causam secundum naturalia ipsius
attributa (ens, unum, verum, bonum, etc.), vi
quorum est auctor naturae. Sic se habet potentia
naturae relate ad miracula naturalia.
Relate ad Deum ut causam secundum ipsius supernaturalia attributa (intimam Deitatem, Trinitatem,
etc.), vi quorum est auctor gratiae.
Potentia igitur stricte oboedientialis, relate ad Deum auctorem totius
entis, de qua hic loquimur, quaeque est ratio quare intellectus possit elevari
ad suscipiendum lumen supernaturale, est vera ac realis potentia, sive capacitas
ipsius subiecti, et quidem passiva, seu intestina capacitas ad elevationem,
sive ad suscipiendum supernaturalem effectum a Deo, agente secundum ipsius
supernaturalia attributa. Ipsa refertur quidem ad actum ipsum quem suscipit,
attamen non ad actum nude acceptum, secus ageretur de potentia naturali
ad actum supernaturalem, quae est aliquid repugnans, sed acceptum in sensu
composito cum actione superioris agentis, seu quatenus est effectus superioris
agentis. Vel subtilius ac proprius dici potest ac debet quod potentia oboedien­
tialis est capacitas qua aliqua res refertur ad aliquid superius suscipiendum,
non quatenus est specifice talis res, sed quatenus est generice ac radicaliter
aliquid plus in linea entis. Ita, in nostro casu, potentia oboedientialis naturae

intellectus creati ad elevationem per susceptionem actus supernaturalis, est
•capacitas qua natura vel intellectus creatus refertur ad huiusmodi actum supernaturalem, non inquantum est specifice natura vel intellectus creatus, sed
in quantum generice et radicaliter est ens vel intellectus, ut sic: ita enim
habet relationem et adaequationem cum eo actu supernaturali, tanquam ens
ad ens, vel tanquam intellectus ad lumen intellectuale: non enim illud esse
potest plus quam ens aut plus quam lumen intellectuale.
Transeunter etiam observa, huiusmodi conceptum potentiae oboedientialis non esse aliquid simpliciter confectum pro necessitate causae defendendae,
sed verificari etiam, analogico sed proprio modo, in agentibus creatis, quo­
tiescumque operantur per instrumenta: omne quippe instrumentum elevatur,
etsi transeunter tantum, et agit aliquid supra connaturalem suam virtutem,
ratione radicalioris cuiusdam et oboedientialis potentiae relate ad agens prin­
cipale, quae iacet in profunditate sui esse. Idemque a fortiori contingit, cum
Deus producit naturale miraculum, quod est in inferiori sphera supernatu­
rali tatis quoad modum; tunc enim aliqua creatura, non ut est tale specifice
ens, sed ut est simpliciter ens, habet oboedientialem capacitatem ut immute­
tur a Deo, sicut ab auctore naturae et secundum ipsius naturalia attributa, ad
altiorem quemlibet effectum naturalem producendum vel obtinendum.

128. Secunda probabilis ratio, quae suadet elevabilitatem in­
tellectus creati ad suscipiendum supernaturale lumen quaeque reincidit in priorem rationem, eam determinando, deducitur ex radicali
universalique capacitate intellectus creati ad intelUgendum quod­
libet ens, fundata in ipsa universalitate entis, quatenus est obiectum
adaequatum intellectus ut intellectus est. Quamvis enim intellectus
creatus, specifice qua creatus, habeat pro proprio ac specificativo
obiecto ens quoddam creatum, ac ita iuxta tria specifica obiecta (ens
divinum, ens angelicum, ens sensibile) specifice distinguantur tres
intellectus (divinus, angelicus et humanus), ut supra dictum est
(n. 119), tamen idem creatus intellectus, non qua creatus sed generice qua intellectus, refertur ad ens universaliter acceptum, seu ha­
bet pro obiecto adaequato et extensivo ipsum ens, in quantum ens,
in tota sua latitudine, prout comprehendit ens creatum et increatum
necnon ens naturale et ens supernaturale.
Unde nullatenus repugnat quominus per supernaturale lumen
ita immutetur et elevetur, sub praecisa generica ratione intellectus
et secundum radicalem illam capacitatem quae potentia oboedientia­
lis nuncupatur, ut commensuretur sub aliqua ratione cognitioni altioris entis, scilicet increati, quamvis non eo specifico modo quo ipse in-

tellcctus increatus illi obiecto commensuratur, seu salva ipsorum
specificorum obtectorum distinctione, sine qua non salvaretur ipsa
specifica duorum intellectuum distinctio.1
Idque illustratur per ipsam comparationem intellectus cum
oculo corporali, quae inepte contra huiusmodi elevabilitatem intel­
lectus obici solet. Nam oculus corporalis, quamvis sit vere cognoscitivus, non abstrahit totaliter a materia, tum in se tum in suo
obiecto quod est coloratum, nec potest cognoscere naturam corpo­
ralem nisi ut hanc; unde nullatenus elevari potest ad intellectionem
seu ad cognitionem obiecti humani intellectus, quod est ipsa quidditas rei sensibilis, non ut est haec quidditas, sed simpliciter ut quidditas. E converso, intellectus creatus, quamvis habeat pro obiecto
specificativo aliquid quod est in materia (ens sensibile, sive quiddi­
tas rei sensibilis, obiectum intellectus humani), vel saltem in con­
cretione et potentialitate (ens angelicum, sive essentia angeli, obiec­
tum intellectus angelici), tamen illud considerat secundum abstractionem a materia vel a concretione, ita ut apprehendat ipsam quidditatem rei sensibilis (intellectus humanus) vel ipsum esse essentiae
angelicae (intellectus angelicus); unde non repugnat quod per actio­
nem divinam supernaturalem elevetur ad cognitionem alicuius essen­
tiae, quae secundum se et physice est separata ac subsistens, et
alicuius esse, quod est separatum ac subsistens, qualis est Deus.2
Haec ratio, ut diximus, est mere probabilis, sive petita «ex signo» (ut
notat ipse S. Thomas). Nam, ex sola ratione et independenter ab ipsa reve­
latione de reali elevatione intellectus nostri ad ordinem supernaturalem, ne­
quit cum certitudine probari ens, ut ens, in tota sua latitudine, esse obiectum,
■adaequatum et extensivum intellectus creati, seu hunc quomodolibet respicere
aliquid ultra suam specificam tendentiam et respectum. Nam, quamvis species
includat genus, tamen virtus et potentialitas generis excedit virtutem et potentialitatem speciei, ut patet ex eo quod in eodem genere sunt duae distinc­
tae species. Unde ex hoc quod in intellectu humano comprehendatur intellec­
tus in genere, non necessario sequitur quod ei possit competere quidquid com­
petit intellectui in genere, cum hic possit esse etiam angelicus vel divinus; si­
cut ex hoc quod in bruto includitur animal, non sequitur virtute bruti posse
fieri quidquid fit per virtutem hominis. Eo vel magis quod intellectus in gene­
re non est aliquod genus, sed aliquid analogicum, in quo intellectus divinus
1 Id accidit suo modo etiam in praeternaturali cognitione specierum per accidens
infusarum, qua fruitur anima, a corpore et ab usu sensibilium phantasmatum separata, et
in qua proprius modus cognitionis angelici intellectus ei quodammodo communicatur.
2 Ita S. Thomas, 1 p. q. 13, a. 4, ad 3; cf. corp.; item SalmanticExNSes, Cursus
theologicus, tom. 1, tract. 2, disp. 1, dub. 1, § 3, η. 13-15; dub. 3, §3, η. 47-50; Billuart,
'Tractatus de Deo, diss. 4, a. 3, prob. 3; obi. 4, cum resp.; appendix.

eiusque obiectum est remotissimum ab intellectu humano eiusque obiecto.
Manet tamen probabilis vis illi rationi, fundata in consideratione ipsius
specifici obiecti intellectus humani, quatenus attingitur modo abstractivo.
Haec enim abstractiva ratio ingerit rationabilem suspicionem possibilitatis
attingendi quodlibet obiectum abstractum, seu ipsam quoque essentiam divi­
nam nec tantum essentiam creatam, ita ut intellectus creatus habeat pro
obiecto extensivo et adaequato ipsum ens in quantum ens in tota sua latitu­
dine. Cuius suspicionis veritatem confirmat ipsa revelatio.

129. Tertia probabilis ratio eiusdem elevabilitatis intellectus
ad ordinem supernaturalem petitur ex naturali quodam desiderio
cognoscendi Deum sicut in se est, seu secundum eius intimam essen­
tiam, quod spontanee exurgit in eo qui per lumen rationis cognoscit
existentiam Dei eiusque naturalia attributa. Hoc enim desiderium,
utpote naturale, nequit esse simpliciter inane ac frustrabile, sive
tendens ad impossibile. Ergo possibile est cognoscere intimam Dei
essentiam, tum obscure per fidem in divinum testimonium tum
etiam immediate et intuitive per beatificam visionem. Ad rem
S. Thomas: «Inest... homini naturale desiderium cognoscendi cau­
sam, cum intuetur effectum; et ex hoc admiratio in hominibus con­
surgit. Si igitur intellectus rationalis creaturae pertingere non possit
ad primam causam rerum, remanebit inane desiderium naturae.
Unde simpliciter concedendum est quod beati Dei essentiam vi­
deant» (1 p., q. 12, a. 1; idem ait in 1-2, q. 3, a. 8; cf. C. Gent.
3. 50).
Tum de indole huiusmodi naturalis desiderii, tum de eius sensu in textu
et doctrina S. Thomae, tum de valore huius argumenti, in eo desiderio fun­
dati, multa scripserunt ac senserunt, sive antiquiores commentatores S. Tho­
mae, sive scriptores in controversia baiana et iansenistica, sive iterum recen­
tes theologi, occasione renovatae controversiae de absoluta supematuralitate
gratiae et visionis beatificae. Unde ad ipsam quaestionem de visione beatifica,
de qua sermo est in tractatu de Deo Uno, discussionem huius rei remittimus.
Adnotasse nunc sufficit, hanc rationem habere aliquam vim probabilem
ac suasivam, accepto desiderio cognoscendi intimam naturam Dei, ut desiderio
naturaliter elicito sed inefficaci et conditional! («Vellem, si possibile esset,
cognoscere intimam essentiam Dei»). Nam, quamvis, qua parte est inefficax,
tale desiderium sit absolute frustrabile, ac ideo non probet necessario possi­
bilitatem cognoscendi intimam essentiam Dei, tamen, qua parte est naturale,
seu tam spontanee ac universaliter ab hominibus elicitum, non est verisimile
ipsum esse simpliciter inane ac frustraneum, ita ut omnes ac semper fallantur,
cum natura in inania ac frustranea non tendat; ac inde suadetur possibilitas
obiecti huiusmodi desiderii, seu cognoscendi intimam naturam Dei.

QUAESTIO III.
LATIONIS1
I.

DE CONVENIENTIA ET NECESSITATE REVE­

SENSUS QUAESTIONIS

130. Convenientia est quaedam relatio conformitatis et adaptationis,
conferens ad perfectionem alicuius (quod enim perficit, dicitur conveniens;
quod vero perfectioni detrahit, dicitur inconveniens). Si huiusmodi conformitas et adaptatio est tanta, ut ab ipsa dependeat ipsum esse perfectionis,
necessitas vocatur. Inde ulterius necessitas dicit determinationem ad unum,
sive determinationem ad esse, vel negationem potentiae ad non esse (neces­
sarium est quod non potest non esse), et opponitur indifferentiae sive contin­
gendae, quae dicit negationem determinationis (et in actu voluntatis dicitur
libertas).
Ex parte causae, unde provenit, necessitas dividitur in necessitatem in­
trinsecam (sive naturae, sive absolutam), si provenit ex causa intrinseca (tam
materiali, ut cum dicimus quod omne compositum ex contrariis necesse est
corrumpi, quam formali, ut cum in mathematicis dicimus quod necesse est
triangulum habere tres angulos aequales duobus rectis, vel cum in methaphysicis dicimus quod necesse est hominem esse animatum aut rationalem, vel
quod necesse est Deum existere aut quod Deus est ens necessarium), et ne­
cessitatem extrinsecam (sive relativam, hypotheticam), si provenit ex causis
extrinsecis.
Haec autem subdividitur in necessitatem coactionis, si provenit ex causa
efficiente (seu si aliquid non potest non esse, quia est sub influxu exterioris
agentis; hoc sensu omnia sunt necessaria relate ad agens divinum, excepto
actu libero creatae voluntatis) et in necessitatem finali tatis, si provenit ex
causa finali (est necessitas propria mediorum ad finem). Et haec iterum vel
respicit ipsum esse finis, seu tanta est ut, sine eo quod necessarium dicitur,
finis nullatenus existere possit, et vocatur necessitas physica vel stricta, cui
correspondet impotentia physica (ita cibus est necessarius ad vitam), vel
respicit tantum bene esse finis, quatenus aliter quam per tale medium finis
nequit bene assequi, et vocatur necessitas moralis vel late dicta, cui corres­
pondet impotentia moralis ac coincidit cum maxima convenientia (ita equus
vel currus est necessarius ad iter). Haec divisio, quae est ipsius S. Thomae
(1 p., q. 82, a. 1), sic schematice exhibetur:
Necessitas intrinseca (naturae, absoluta), cui correspondet metaphysica im­
possibilitas quaeque provenit ex causis intrinsecis:
ex causa materiali (v. g. compositum ex contrariis est necessario corrup­
tibile).
1 1 p., q. 1, a. 1; q. 2, a. 2, ad 1; 2-2, q. 2, a. 4; C. Gent. 1, 4, 5 et 7; De Veritate,
-q. 14, a. 10.—Th. Granderath, «Die Notwendigkeit der Offenbarung», Zeitschrift fiir
katholische Théologie VI (1882) 283-318.—Garrigou-Lagrange, De revelatione (ed. 2,
1921) 404-425.—Dorsch, Institutiones theologiae fundamentalis I (ed. 2-3, a. 1930)
340-365.—Dieckmann, De revelatione, n. 315-355.

|oc causa formali (v. g. homo est necessario animatus et rationalis, non
vero necessario existens, sicut Deus).
Necessitas extrinseca (relativa, hypothetica), quae provenit ex causis extrinsecis:
ex causa efficiente (necessitas coactionis, cui opponitur libertas).
ex causa finali (necessitas finalitatis).
physica (vel stricte dicta), cui corresponde! impossibilitas physica,
quaeque respicit ipsum esse finis, quatenus sine tali medio
nequit finis ullatenus attingi (v. g. sine cibo vita nequit ser­
vari).1
moralis (vel late dicta), cui corresponde! impossibilitas moralis,
quaeque respicit tantum bene esse finis, quatenus sine tali
medio nequit finis convenienter, ut oportet, attingi (v. g. si­
ne equo vel curru nequit iter convenienter fieri).2

t

■I

%

131. In praesenti quaestione agitur tum de convenientia tum
ac praecipue de necessitate revelationis, et quidem sive revelatio­
nis supernaturalium mysteriorum sive ac praecipue naturalium ipsa­
rum veritatum. Ratio autem quare de his naturalibus veritatibus
praecipua quaestio movetur, est quia ex una parte, dum possibilitas
revelationis earum facili negotio conceditur, saltem si quis suppo­
nit Dei existentiam et omnipotentiam, ut supra dictum est (n. 122),
e converso convenientia et a fortiori necessitas huiusmodi revelatio­
nis simpliciter a rationalistis negatur; ex altera vero parte, per reac­
tionem contra hanc rationalistarum negationem, alius error successit,
scilicet fideismus quorumdam catholicorum, qui e regione ita ne1 Cum agitur de supernaturali fine salutis, assequendae ex parte subiecti, haec physica
vel stricta necessitas subdividitur in
necessitatem medii (si nec impossibilitas nec ignorantia excusat),
in re (si res est necessaria in seipsa; v. g. status gratiae),
in re aut voto (si res est necessaria vel in seipsa vel in suo voto seu
desiderio; v. g. Baptismus).
necessitatem praecepti (si impossibilitas vel ignorantia excusat),
divini (v. g. communio eucharistica, tanquam viaticum, vel aliquando in vita).
ecclesiastici (v. g. communio eucharistica tempore paschali).
2 Quidam moderni auctores, ut Dieckmann, LercherSchlagenhaufen et Nicolau, aliam
ac minus claram adhibent divisionem. Dividunt nempe necessitatem ex parte finis in
physicam, si sine tali medio desit potentia physica (ita oculus est necessarius ad videndum),
et moralem, si sine tali medio desit potentia moralis, seu si adsit tam magna extrinseca
difficultas ut, sine tali medio, finis, de facto et attento humano modo agendi iuxta
prudentem aestimationem, nunquam vel vix unquam attingitur. Quam moralem necessi­
tatem subdistinguunt in stricte dictam, si nunquam, et late dictam, si vix unquam vel
raro finis attingitur.
Inde provenit quaedam oscillatio etiam in illorum auctorum conclusione. Nam
nW
Dieckmann loquitur de revelationis necessitate morali,
tantum late dicta; Lercher­
Schlagenhaufen huiusmodi late dictam necessitatem explicite restringit ad solum genus
humanum (non vero ad singulos homines neque ad singulos populos); Nicolau vero
distinguit, docens necessitatem moralem stricte dictam pro genere humano et late dictam
pro singulis individuis.

1

cessitatcm revelationis illarum veritatum exaggerarunt, ut eam
aequarent strictae necessitati revelationis supernaturalium ipsorum
mysteriorum.
II.

ERRORES

132. Rationalistae convenientiam, et a fortiori necessitatem,
cuiuslibet revelationis, tam veritatum supernaturalium quam veri­
tatum naturalium, simpliciter reiciunt ob fundamentale praeiudicium de absoluta rationis autonomia. Quoad supernaturales quidem
veritates, ipsi negant ipsam earum existentiam ac ideo ipsam phy­
sicam possibilitatem revelationis, ut supra ostensum est (n. 110 sq.,
116); sed tamen, veluti abstrahendo a quaestione de possibilitate,
tot ipsi rationes contra revelationis convenientiam cumulant, ut
exinde construant quandam moralem impossibilitatem, ad confir­
mandam ipsam principalem negationem.
Quarum rationum praecipuae hae sunt·.
Revelatio in genere, non convenit ex parte Dei, utpote opposita tum
eius immutabilitati, ut patet; tum eius sapientiae, cum supponeret opus crea­
tionis esse imperfectum ac correctione indigens, nec gaudere legibus natu­
ralibus immutabilibus; tum eius dignitati, cum non deceat Deo descendere
tanquam vulgarem magistrum ad instruendos homines. Nec convenit ex parte
hominis, cum «refragetur rationi... [ac ideo] non solum nihil prosit, verum
etiam noceat hominis perfectioni» (Syllabus, prop. 6, Denz. 2906): offendit
enim autonomiam rationis, eam exterioribus regulis ac catenis obstringens
et extrinsecae auctoritati tanquam ancillam submittens.
Revelatio naturalium veritatum offendit autonomiam rationis in propria
ipsius provincia. Est nociva progressui rationis ac scientiarum, statuens ex­
teriorem regulam ac limites, quos ultra citraque nequeat consistere rectum.
Est superflua, cum eae veritates sint ab ipsa ratione cognoscibiles. Etiam si
esset conveniens, nullatenus probaretur necessaria, tum ob eandem rationem
sufficientiae rationis (secus homo esset creatus naturaliter diminutus et etiam
in statu naturae purae indigeret revelatione), tum quia non est necesse ut
Deus conferat homini peculiaria auxilia ad auferendam quamlibet moralem
indigentiam, ut patet ex istorum defectu in ipso ordine physico.
Revelatio vero supernaturalium veritatum easdem nocumenti ac frustraneitatis rationes aggravat. Nam autonomiam rationis profundius inficit,
extinguens in ea naturalem vitalitatem et spontaneitatem, per coactum ac vio­
lentum assensum in veritates obscuras et ontologice incertas. Est frustranea
ac nociva, proponens rationi humanae tum aliquid ipsi non conforme, sicut
petram in stomacho; tum aliquid intra virtutem rationalium principiorum
nullatenus comprehensum et sub illorum lumine non intelligibile, sicut si
oculus noctuae vel vespertilionis poneretur coram sole meridiano; tum ali­
quid quod manet iugiter obscurum et inintelligibile, simul excitans mentis
curiositatem nec unquam eam satisfaciens.
6

Praeterea rationalistae impugnant peculiariter convenientiam revelatio­
nis mediatae, seu factae per legatum, qualis est revelatio publica, fundamen­
tum fidei christianae, quae inmediate facta est prophetis et apostolis et per
eos transmittitur ad ceteros, medio Magisterio Ecclesiae. Si enim dicitur
Deus esse immediate praesens menti cuiuslibet hominis, non est ratio quare
mediante legato ad alios loquatur. Praeterea huiusmodi mediata revelatio
humano elemento inquinatur, difficilius ab aliis creditur ac suscipitur, lentius
quoque propagatur, nec nisi sero ac penose ad mentem ceterorum hominum
pervenit.

Rationalistis partialiter consentiunt semirationalistae (cf. supra,
n. 112), quatenus, concessa convenientia revelationis, negant eius
necessitatem, tum quoad veritates naturales, tum etiam quoad veri­
tates supernaturales, saltem in eo sensu quod ratio indiget revela­
tione non praecise ad intelligendas has veritates, cum sint intra
vires eius cognoscitivas, sed tantum ad hoc ut eae sibi proponantur:
qua propositione posita, eae fiunt proprium rationis dominium.

133. Lraditionalistae, sive fideistae, e regione docent revela­
tionem esse physice ac stricte necessariam, non solum ad cognitio­
nem veritatum supernaturalium (quod, ut videbimus, verum est),
sed etiam ad cognitionem veritatum naturalium, saltem principa­
lium et in linea religionis ac moralitatis; seu rationem, sine fide
saltem primitiva per traditionem populorum transmissa (hinc utrum­
que nomen derivatur), esse physice incapacem assequendi certam
cognitionem veritatis naturalis, saltem religiosae et moralis. Hanc
sententiam, quam praepararunt loseph de Maistre (f 1821) et prae­
cipue Ludovicus de Bonald (t 1840) qui docet originalem ac neces­
sarium fontem intellectualis cognitionis esse loquelam quae per tra­
ditionem transmittitur, explicite et decisive defenderunt Eelicitatus
de Lamennais (t 1854), Ludovicus Eugenius Bautin (t 1867) et
Augustinus Bonnetty (f 1879), huiusmodi traditionalismum propo­
nentes sub rigidiori quadam ac universaliori forma, seu ad fidem
vel traditionem referentes omnem certam cognitionem, saltem reli­
giosam et moralem; quos secuti sunt plures alii, eam sententiam
ita mitigantes ut dicerent ad principales huiusmodi veritates ratio­
nem non posse cum certitudine suis viribus pervenire, nisi praeces­
serit vel opituletur fides saltem humana, per traditionem transmissa.
Praecipuae rationes sunt: Ratio humana nequit ad certam Dei cogni­
tionem assurgere ex effectu creato, utpote improportionato suae causae. Quod
quidem ostendit etiam ipsa historia populorum, qui, non obstante primitiva
traditione, tot religiosos ac morales errores admiserunt. Praeterea, salus in-

fidelium, ad quos revelatio evangelica non pervenit, nequit explicari nisi per
primitivam revelationem, ope traditionis apud ipsos asservatam.
De huiusmodi sententia iterato ac fusius sermo recurret in tractatu De
Deo Uno (cf. infra, n. 518, sq.); interim nota expositionem et condemnatio­
nem thesium trium illorum doctorum in documentis Ecclesiae (Denz. 27302732, quoad Lamennais; 2751-2756, quoad Bautin; 2811-2814, quoad Bonnetty).
Ad hunc errorem accesserunt etiam fautores sic dictae methodi imma­
nendae, nominatim Mauritius Blondel (t 1949) et L. Laberthonnière (t 1932),
de quibus iterum infra sermo erit (n. 182-185), quatenus docent certitudinem
de existentia Dei et de credibilitate revelationis non posse haberi ex argu­
mentis rationis, sed ex solis motivis fundatis in immanentia, seu in subiectivis exigentiis vitae vel actionis. Quae sententia, saltem in sua essentiali generalitate, indigitata ac reprobata est tum a Pio X in Encyclica «Pascendi»
a. 1907, tum ac distinctius a S. Officio a. 1925 (infra cit., n. 186).
III.

DOCTRINA MAGISTERII

134. Haec praecipue continetur in Con. Vaticano I, sess. 3,1
quod agit tum contra rationalismum, negantem convenientiam
revelationis, tum contra traditionalismum rigidum, exaggerantem
revelationis necessitatem, et in supradictis condemnationibus trium
praecipuorum traditionalistarum per Magisterium ecclesiasticum.
Ad tria autem capita reduci potest:
Revelatio in genere est conveniens nec offendit autonomiam
rationis. Cone. Vatie., sess. 3, can. 2 de revel.: «Si quis dixerit, fieri
non posse aut non expedire, ut per revelationem divinam homo de
Deo cultuque ei exhibendo doceatur: an. s.» (Denz. 3027). Can. 1
de fide: «Si quis dixerit, rationem humanam ita independentem
esse, ut fides ei a Deo imperari non possit: an. s.» (Denz. 3031).
Revelatio supernaturalium veritatum est «absolute necessaria»
(absolute, i. e. physice ac stricte, iuxta terminologiam quam supra
adhibuimus). Id explicite et formaliter docetur in cap. 2, de revel.,
mox citando; aequivalenter vero definitur tanquam de fide in can.
1, de fide et ratione: «Si quis dixerit, in revelatione divina nulla
vera et proprie dicta mysteria contineri; sed universa fidei dogmata
posse per rationem rite excultam e naturalibus principiis intelligi et
demonstrari: an. s.» (Denz. 3041).
Revelatio naturalium veritatum est valde conveniens. Cap. 4:
«Neque solum fides et ratio inter se dissidere unquam possunt, sed
opem quoque sibi mutuam ferunt, cum recta ratio fidei fundamenta
1 Cf. Vacant et Aubert, loc. cit. (supra, in n. 97).

demonstret eiusque lumine illustrata rerum divinarum scientiam
excolat, fides vero rationem ab erroribus liberet ac tueatur eamque
multiplici cognitione instruat. Quapropter tantum abest, ut Ecclesia
humanarum artium et disciplinarum culturae obsistat, ut hanc mul­
tis modis iuvet atque promoveat... Nec sane ipsa vetat, ne huiusmo­
di disciplinae in suo quaeque ambitu propriis utantur principiis et
propria methodo; sed iustam hanc libertatem agnoscens, id sedulo
cavet, ne divinae doctrinae repugnando errores in se suscipiant, aut
fines proprios transgressae ea, quae sunt fidei, occupent et pertur­
bent» (Denz. 3019; cf. 3019; cf. 3017).
Praeterea, revelatio harum veritatum est moraliter necessaria;
Concilium hanc expressionem non adhibet, sed hic sensus colligitur
tum ex oppositione cum inciso «absolute necessaria» tum ex plena­
rio modo quo describit convenientiam revelationis. Cap. 2: «Huic
divinae revelationi tribuendum quidem est, ut ea, quae in rebus
divinis humanae rationi per se impervia non sunt, in praesenti quo­
que generis humani conditione ab omnibus expedite, firma certitu­
dine et nullo admixto errore1 cognosci possint. Non hac tamen
de causa revelatio absolute necessaria dicenda est, sed quia Deus
ex infinita bonitate sua ordinavit hominem ad finem supernaturalem, ad participanda scilicet bona divina, quae humanae mentis intelligentiam omnino superant» (Denz. 3005).
No» tamen est stricte necessaria, ut constat ex iisdem verbis.
Praeterea, quod attinet ipsam cognitionem existentiae Dei, Conci­
lium tanquam de fide definit contra traditionalismum eam posse
naturali rationis lumine certo cognosci, adeoque revelationem non
esse ad hoc stricte necessariam; can. 1, de revel.: «Si quis dixerit,
Deum unum et verum, creatorem et Dominum nostrum, per ea, quae
facta sunt, naturali rationis humanae lumine certo cognosci non
posse: an. s.» (Denz 3026; cf. 3004).
1 Ilis verbis veluti canonizatur expressio a S. Thoma quater saltem aequivalentibus
verbis adhibita; 1 p., q. 1, a. 1: «Quia veritas de Deo per rationem investigata, a paucis
et per longum tempus, et cum admixtione multorum errorum homini [sine revelatione]
perveniret»; 2-2, q. 2 a. 4: «Non nisi post multum tempus... Ut cognitio Dei sit commu­
nior [nec tantum paucorum]. Propter certitudinem... [non sicut apud philosophos qui]
in multis erraverunt»·, C. Gent. 1. 4: «Salubriter ergo divina providit clementia ut ea
etiam quae ratio investigare potest, fide tenenda praeciperet, ut sic omnes de facili
possent divinae cognitionis participes esse, et absque dubitatione et errore»·, De veritate,
I II II
q. 14, a. 10: «Si oporteret per demonstrationem solummodo
accipere ea quae necessarium
est cognoscere de Deo, paucissimi ad hoc pervenire possent, et hi etiam nonnisi post
longum tempus». In hoc ultimo loco S. Doctor significat se has rationes desumpsisse
ex philosopho iudaico Maimonide (rabbi Moyse ben Maimon, f 1204): «...propter quin­
que rationes, quas Rabbi Moyses ponit».

IV. ASSERTIO 1. Revelatio est non solum valde conveniens,
sed etiam physice sive stricte necessaria, ad cognitionem mysterio­
rum sive veritatum supernaturalium.

Convenientia est de fide definita a Cone.
Vaticano I, can. 2, de revel. Stricta necessitas est explicita doctrina
catholica ex cap. 2, et aequivalenter etiam definita in can. 1, de fide
et ratione.
135.

Nota theologica.

PROBATUR.

1. Convenientia huiusmodi revelationis intelligitur ex eo
quod novis altioribusque veritatibus ipsa ratio perficitur eius­
que cognitio ad alteriorem spheram evehitur. Ceterum, ex huiusmo­
di cognitionis supplemento, ratio in sua ipsa inferiori ac connatural!
sphera nullatenus turbatur aut deordinatur; nam, ut dictum est
supra (n. 124), nulla fit luminis naturalis cum supernatural! com­
mixtio, neque lumen supernaturale illius iura usurpat aut impedit,
sed totam suam intellectualem activitatem exercet in distincta ac
superiori sphera, nihil aliud ab intellectu petens nisi propriae opera­
tionis necessarium sustentaculum et propriae veritatis rationabile
obsequium.
Ceterum, non obstante utriusque luminis distinctione ac mutuo
respectu, utriusque tamen in eodem intellectu consortium, id neces­
sario efficit ut amice pro viribus «opem sibi mutuam prae­
beant», ita ut, pro praefato sustentaculo et obsequio, quod lumen
revelationis a ratione obtinet ac exigit, vices suas abunde rependat,
«rationem ab erroribus liberando ac tuendo eamque multiplici cog­
nitione instruendo» (Cone. Vatic. I, cap. 4). Huiusmodi multiplex
cognitio, qua ratio, per quandam reflexionem ex supernatural! veri­
tate, ditatur in sua propria rationali provincia, apparet praecipue
tum ex acquisitione scientiae theologicae, quae est habitus formaliter naturalis, etsi radicaliter supernaturalis, quaeque generatur a fi­
de in ipso intellectu rationali, tum etiam ex pluribus philosophicis
notionibus, quas ipsa fides rationem expolire ac determinare coëgit
quasque nunquam fortasse absque revelatione ratio suo proprio lu­
mine invenisset, ut sunt conceptus potentiae oboedientialis creatu­
rae relate ad Deum, conceptus entis ut entis tanquam adaequati et
extensivi obiecti creati intellectus, distinctio inter individuum et
suppositum (quam nobis suppedidat mysterium Incarnationis), con­
ceptus purae relationis necnon possibilitas identificandi relativum

cum absoluto in aliqua eminentiali realitate (quam nobis suppeditat
mysterium Trinitatis).
136. Ex quibus patet omni fundamento carere supradictas obiect tones
rationalistarum (n. 132). Nam per revelationem nequaquam inficitur autonomia rationis, quae integra manet in propria sua sphera. Nec extinguitur eius
naturalis vitalitas ac spontaneitas, sed intacta manet, imo potius duplicatur
per additum lumen supernaturale. Nec ei imponitur coactus ac violentus
assensus, cum fidei assensus non petatur a ratione secundum naturale suumlumen et principia, sed vi altioris luminis quo novas veritates attingit. Nec
ideo veritas revelata se habet in ratione sicut petra in stomacho, aut ratio
coram ea veritate se habet sicut noctua coram sole; haec enim vera essent,
si veritas revelata proponeretur rationi tanquam sub lumine suorum natura­
lium principiorum intelligenda, non vero si altius lumen ei addatur quod
illi veritati proportionetur.
Ad id quod in fine obicitur de nocumento, quod sequitur ex excitata
nec nunquam satiata mentis curiositate per obscuram revelationem mysteriomm, qualiter habetur sub lumine fidei in hac vita, respondetur cum
S. Thoma:1 Primo, ea curiositas plenissime satiabitur in visione beatifica.
Secundo, ipsa non pertinet formaliter ad lumen fidei, quod mere ac plene
assentit ac pro tanto perfecte quiescit in testimonio Dei (quamvis excitet
supernaturalem motum spei, quae non est quaedam intellectus curiositas sed
firma voluntatis fiducia), sed pertinet ad ulteriorem, utut connexam, spheram theologicae scientiae, quae inde definitur fides quaerens intellectum.
Tertio, haec eadem theologicae mentis curiositas non parvam satisfactionem
obtinet, dum circa mysteria fidei sollicita inquisitione argumentatur, capiens
ac deducens quod rationaliter potest; nam non parum est, parum scire de
maximis rebus.2 Quarto, ratio quare differatur nobis visio beatifica et sub
solo velato fidei lumine res divina tradatur, est, generaliter loquendo, ipse
status viae, qui terminum visionis non compatitur; cui statui convenit ut
homo, iuxta proprium modum suae naturae, successive manuducatur a Deo,
tanquam magistro, ad perfectam ipsius cognitionem, ac ideo prius initietur
per fidem, cum «oporteat addiscentem credere» (Aristoteles, De soph. 2. 2);
item, ut Deum non videndo, de eius altitudine doceatur, et a connaturali
humanae mentis praesumptione curetur; ut discat Deum desiderare et in eum
studiose tendere, properans per meritum fidei ad praemium visionis.
Tandem, ad id quod obicitur contra convenientiam revelationis media­
tae (nam de sola convenientia agitur, non de possibilitate, quam nemo nega­
bit, qui admittat possibilitatem ipsius revelationis immediatae), respondetur
triplicem esse rationem quare conveniat mediata revelatio. Prima ratio se ha­
bet ex parte Dei, qui generaliter in sua providentia gubernat ac movet infe­
riora per superiora, ut patet ex multis instantiis, etiam in ordine naturali, ac
» 2-2, q. 2, a. 3; C. Gent. 1. 5.
2C. Gent. 1. 5: «De rebus nobilissimis quantumcumque imperfecta cognitio maxi­
mam perfectionem animae confert. Et ideo, quamvis ea quae supra rationem sunt ratiohumana plene capere non possit, tamen multum sibi perfectionis acquiritur si saltem
ea qualitercumque teneat fide» (cf. 1. 8; 1. p., q. 1, a. 5, ad 1; et hic supra, n. 58).

praecipue morali; idque provenit non ex indigentia divina sed ex eius digni­
tate, cui convenit ab aliis ministrari, et ex eius bonitate, cui convenit perfec­
tionem causalitatis creaturis communicare.1 Secunda ratio se habet ex parte
hominis, quia nempe connaturale est homini, utpote animali sociali, ut ab
aliis doceatur, ut in suo discursivo processu paulatim ac securius ad verita­
tem perveniat; gratia vero sese accommodat ipsi indoli et inclinationi naturae,
uc ideo revelatio, quae quaedam gratia est, attemperatur indoli rationis. Ter­
tia ratio se habet ex parte obiecti et actionis revelatricis; nam hic agitur de
revelatione publica, quae proinde socialem et mediatam indolem assumere
debet, ut sit manifesta et una pro omnibus,2 et «ad prophetiam Lsive reve­
lationem] requiritur maxima mentis elevatio ad spiritualium contemplatio­
nem, quae quidem impeditur per vehementiam passionum et per inordinatam
occupationem rerum exteriorum» (2-2, q. 172, a. 4), ut contingit in ordina­
riorum hominum vita.
Ceterum, ex mediata ratione revelationis non sequitur eam humanis ele­
mentis coinquinari aut difficulter ab aliis suscipi vel aliis transmitti, si quidem
Deus potest illius congruam communicationem protegere tum signis testimo­
nialibus, ut in ipsis immediatis legatis, tum organo auctoritativo et infallibili,
quale est Magisterium Ecclesiae, revelati depositi custos et interpres.

137. 2. Stricta vero necessitas revelationis ad hoc ut ratio
humana possit cognoscere veritates supernaturales, sequitur ex ipsa
istarum supernatural! indole, cum ratio humana habeat pro proprio
ac connatural! obiecto veritatem naturalem et oporteat potentiam
cognoscitivam proportionari obiecto cognoscendo. Unde in hypothesi quod Deus hominem elevet, ut de facto contigit, ad finem supernaturalem assequendum, necessario necessitate finis, eaque physica
ac stricta, sequitur faciendam esse homini revelationem istius finis
aliarumque saltem essentialium veritatum cum eo connexarum, ut
homo possit ad illum suas intentiones et actiones dirigere, cum nihil
volitum nisi praecognitum et qui vult finem velit etiam media sine
quibus finis assequi non possit (cf. 1 p., q. 1, a. 1).
Revelatio ipsarum veritatum naturalium est val­
de conveniens, imo moraliter necessaria, non tamen stricte neces­
saria.
ASSERTIO 2.

138.

Nota theologica.Convenientia

huiusmodi revelationis, sal-

1 1 p., q. 22, a. 3, corp et ad 1; 1-2, q. 3 a. 1 et 4; 2-2, q. 2, a. 6; q. 172, a. 2;
3 p., q. 55, a. 1.
2 Ad rem apte Ottinger: «Revelatione singulis a Deo impertita per se non consti­
tueretur religiosa societas, sed tantum vaga credentium multitudo, utpote qui Deum
ipsum solum magistrum et rectorem haberent, nulloque alio religioso vinculo quam eadem
fide coniuncti, singuli quoad reliqua omnia sui iuris essent. Atqui huiusmodi singulorum
libertas et contra religiosam unitatem socialem foret..., et causa foret, propter quam reli­
giosus hominum coetus ut talis multo imperfectior esset ipsa societate civili» (Theologia
fundamentalis I 83 sq.).

tem de Deo cultuque ei exhibendo, est de fide definita a Cone. Va­
ticano I, can. 2, de revel., ad modum unius cum convenientia reve­
lationis veritatum supernaturalium. Moralis eius necessitas, in sen­
su determinato in cap. 2 (supra cit.), est doctrina catholica, sive
theologice certa, ex eodem capite. No// stricta necessitas, in sensu
illius quae e converso competit revelationi veritatum supernatura­
lium, est pariter doctrina catholica sive theologice certa, ex eodem
capite, et quatenus refertur particulariter ad cognitionem existentiae
Dei, est de fide definita in can. 1, de revel.
PROBATUR.

1. Convenientia revelationis harum veritatum, praecipue
earum quae directe referuntur ad religionem et moralitatem, patet
ex limitata perfectione intellectus nostri eiusque naturali defectibilitate in sua propria provincia. Quae quidem debetur tum indirecte
deceptioni sensuum, ex quibus homo suam intellectivam cognitio­
nem haurit, tum directe influxui voluntatis eiusque passionum in
intellectum, cum unusquisque inclinetur ad iudicandum de bono et
vero secundum quod dispositus est ac sibi convenit: quod quidem
maxime obtinet in re morali ac religiosa, a qua intima vita hominis
dependet.
Unde doceri a Deo, infallibili Veritate, de his ipsis quae huma­
na ratio potest suo limitato ac fallibili lumine cognoscere, maxime
perfectivum est humanae rationis, sive quia ita accipit infallibilem
confirmationem de his quae recte cognoscit, sive ac praecipue quia
ita praeservatur a nociva ac facili deceptione et errore. Ceterum,
quod attinet rem moralem et religiosam, huiusmodi convenientia
tanta est, ut sub aliqua ratione ac mensura, succrescat in quandam
veram ac proprie dictam moralem necessitatem, ut mox ostendetur.
Interim observa futilitatem supradictarum obiectionum rationalistarum
(n. 132) de offensione autonomiae rationis, de nocumento progressui scien­
tiarum, de superfluitate revelationis veritatum quas ratio valet suis viribus
cognoscere. Non enim ulla offensio aut nocumentum praebetur per tam pro­
vidum auxilium, quo fragilitas mentis sustinetur et divagatio a via veritatis
praecavetur.

139. 2. Moralis necessitas eiusdem revelationis non affir­
matur de cognitione quarumlibet veritatum, sed religiosarum et mo­
ralium, nec de quibuscumque ex his aut quomodocumque notis,
nam certum est rationem ex se sola posse, generaliter saltem et
abstracte loquendo, qualitercumque cognoscere tum existentiam

Dei, tum plures ex divinis perfectionibus, tum fundamentaliora
principia moralitatis, sed agitur potius de modo eas veritates, sicut
oportet, cognoscendi, per respectum ad ipsum ethicum finem cogni­
tionis earum, qui est ipsa hominis salus, sive consecutio ultimi finis.
Hoc modo intellecta, moralis necessitas sonat impossibilitatem
pro humano genere, imo pro ipsis individuis in particulari, cognos­
cendi absque revelatione, in praesenti hominis conditione et abstra­
hendo ab alio possibili ordine vel alio auxilio divino, veritates ne­
cessarias ad hominis salutem, eo modo quo eas ad hunc finem
cognoscere oportet, scilicet, cito, expedite ac certe (quae quidem
verba accipienda sunt copulative, ut sonant, non vero disiunctive,
seu cito, aut expedite, aut certe). Id affirmat Cone. Vaticanum I,
dicens revelationem esse necessariam ad hoc «ut ea, quae in rebus
divinis humanae rationi per se impervia non sunt, in praesenti quo­
que generis humani conditione ab omnibus expedite, firma certitu­
dine et nullo admixto errore cognosci possint»; idque iam breviter
ac nervose asseruerat S. Thomas in primo articulo suae Suj mu ae
Theologicae, inquiens revelationem esse necesariam «quia [secus]
veritas de Deo per rationem investigata, a paucis, et per longum
tempus, et cum admixtione multorum errorum homini proveniret, a
cuius tamen veritatis cognitione dependet tota hominis salus quae
in Deo est» (1 p., q. 1, a. I).1
140. S. Doctor hoc argumentum (quod minus recte a quibus­
dam vocatur aprioristicum, cum procedat praesertim a posteriori,
seu ex considerationibus practicis, psychologicis et historicis) expan­
dit in tribus aliis locis (2-2, q. 2, a. 4; C. Gent. 1. 4; De veritate,
q. 14, a. 10) sequenti modo. Absque revelatione, necessaria homini
1 Attento saltem usu huius S. Thomae aigumenti ab ipso Cone. Vaticano, inepte
Dieckmann suggerit dubium de sufficienti illius valore, confugiens ad solum argumen­
tum historicum, quod infra in solam confirmationem adducemus. Scribit enim: «Quarere
licet quidnam hae rationes [S. Thomae] in se et per se valeant probare. Dicendum
videtur esse, has rationes quidem optime exponere, quinam sint fontes et quaenam radi­
ces difficultatum quae in acquirendis vel retinendis et perficiendis veritatibus religiosis
homini occurrant. Neque negari potest eas probare, has difficultates esse magnas simul
■et, utpotc in ipsa natura harum veritatum et intellectus humani fundatas, moraliter lo­
quendo universales. Quodsi quaeritur, num istae sint tales quae secum ferant necessitatem
moralem proprie dictam, sensu etiam restricto et lato quem Assertio nostra intelligit
[i. e. necessitatem moralem late dictam; cf. supra, n. 130], dici forte possit, id vix aegreque constare cum limites horum ’inconvenientium’ non possint clare circumscribi; hi sci­
licet limites nitide et certo demum ex historia religionum et evolutionis religiosae generis
humani determinari, et hinc, num adsit vera necessitas moralis, definiri potest» (De reve­
latione, n. 330). Cum Dieckmann consentit Lercher-Schlagenhaufen: «Merito dicit
Dieckmann...» (n. 64).

cognitio de divinis non habetur sicut oportet; scilicet: non cito, ob
difficultatem ipsius obiecti, quod est valde remotum a sensibus (un­
de nostra cognitio desumitur) et cuius determinata et reflexa cogni­
tio praesupponit cognitionem multarum aliarum veritatum, cum
scientia de Deo sit altissima ac ultima pars philosophiae; nec expe­
dite, ob difficultates in subtecto, seu ob defectum vel ingenii, vel
libertatis a necessitatibus temporalis vitae, quae studium impediunt,,
vel moralis constantiae ratione pigritiae in addiscendo; neque certe,
seu non sine dubitatione et errore, ob difficultatem obiecti simul et
subiecti, cum humana ratio in rebus divinis sit valde deficiens,,
ratione tum debilitatis intellectus tum permixtionis phantasmatum,
ita ut facile dubitet etiam de his quae verissime ab aliis demonstran­
tur, maxime cum videat a diversis sapientibus diversa doceri.1.
141. Ad id autem quod supra (n. 132) obiectum est ad mentem ra­
tionalistarunj, quod scilicet ex necessitate revelationis ad cognoscendas natu­
rales ipsas veritates sequeretur hominem fuisse creatum naturaliter diminu­
tum eumque etiam in statu naturae purae indigere revelatione, respondetur
imprimis statum naturae purae (in quo nempe homo nullo stabili dono su­
pernatural! gauderet sed solis naturalibus perfectionibus et conditionibus
subiceretur, inter quas essent etiam quatuor tristes sequelae naturae, seu
dolor, mors, ignorantia et concupiscentia) numquam de facto extitisse, sed
hominem creatum esse in statu naturae, tum integrae per dona supernaturalia quoad modum (quibus ablatae sunt praefatae quatuor tristes sequelae,
scilicet per impassibilitatem, immortalitatem, immunitatem ab ignorantia et
immunitatem a concupiscentia), tum elevatae per donum supernaturale quoad
substantiam quod est gratia sanctificans. Ex hoc autem utroque statu deci­
dens per peccatum originale, homo nequaquam regressus est in merum sta­
tum naturae purae, sed inferius cecidit in statum naturae lapsae ac vul­
neratae, qui nempe tristibus praefatis quatuor sequelis redeuntibus addidit
praeterea quatuor vulnera in facultatibus moralibus, quibus homo evasit
quodammodo diminutus in ordine ad bonum faciendum et inclinatus ad ma­
lum (expoliatus, ut dicitur, gratuitis et vulneratus in naturalibus), scilicet
ignorantiam in intellectu, malitiam in voluntate, concupiscentiam in appetitu
concupiscibili et infirmitatem in appetitu irascibili.
Praefatum igitur nostrum argumentum procedit de facto ex conditioni­
bus naturae lapsae, quibus naturalis imperfectio hominis in ordine ad bonum
cognoscendum et faciendum aggravata est,2 et in quibus Deus defectui
1 2-2, q. 2, a. 4: «Ratio enim humana in rebus divinis est multum deficiens, cuius
signum est quia philosophi de rebus humanis naturali investigatione perscrutantes in
multis erraverunt et sibi ipsis contraria senserunt».
2 Prout quidem nostrum argumentum dirigitur stricte apologetice contra rationalistas, abstrahimus ab existentia peccati originalis et consideramus ipsas actuales conditiones
naturae humanae, undecumque hae proveniant, quamvis aliunde sciamus eas aggravatas
esse per peccatum originale; quod ceteroquin facit etiam ad generalem scopum et munus

hominis occurrit per utriusque naturalis et supernaturalis veritatis revela­
tionem.
Cum tamen argumentum nostrum desumatur etiam ex naturalibus ipsis
hominis conditionibus (puta ex propria celsitudine obiecti et naturali debili­
tate intellectus), dicendum est quod, etiam in alio statu non elevationis ad
gratiam, homo indigeret divino aliquo naturali vel praeternaturali auxilio ad
praefatam expeditam cognitionem religionis et moralitatis.*
1 Quod quidem
posset esse vel praeternaturalis aliqua revelatio sive instructio de illis veri­
tatibus, data saltem primis parentibus et transmissa per generationes, vel
aliud exterius auxilium, removens praecipua impedimenta cognitionis ac per­
tinens ad ipsam naturalem Dei providentiam, eo vel magis quod tunc non
adessent tam gravia impedimenta exorta ex peccato originali eiusque vulne­
ribus; vel etiam potuisset Deus subvenire per praeternaturalem hominis ele­
vationem ad solum supradictum statum naturae integrae, in quo, ratione
impassibilitatis, immortalitatis et immunitatis ab ignorantia et concupiscentia,
conciderent vel ad minimum reducerentur principalia impedimenta praefatae
necessariae cognitionis de rebus religiosis ac moralibus, ac ideo non amplius
sermo esse posset de morali necessitate revelationis.
Posset etiam obici quod, si revelatio esset necessaria ad cognoscendas
veritates naturales, Deus non satis providisset gentibus qui revelationem non
cognoverunt, quaeque proinde excusari deberent in suis erroribus et male
factis circa res religiosas et morales. Sed respondetur Deum illis duplici suffi­
cienti modo providisse. Primo nempe, tradidit inde ab initio revelationem
omnibus gentibus, quae subinde non pro solis iudaeis sed a solis iudaeis con­
servata est ad specialem eius custodiam, et a cuius cognitione gentiles sua
culpa paulatim recesserunt. Secundo, etiam post huiusmodi recessum, gentiles
habent saltem physicam possibilitatem cognoscendi res religiosas et morales;
quam possibilitatem si bono animo et pro posse fovent, Deus uno vel alio
modo id efficiet ut habeant etiam moralem possibilitatem easdem adipiscendi,
vel nempe per contactum cum facta revelatione (olim cum ludaismo, nunc
cum Christianismo) vel per extraordinarium alium interventum, eo modo quo
etiam dicitur omnibus etiam infidelibus Deum conferre gatiam sufficientem
ad salutem, proxime nempe vel saltem remote (cf. De veritate, q. 14, a. 11,
ad 1).

142. Confirmatur praepositum argumentum ex ipsa historia
paganorum populorum, quibus, culpa propria vel parentum, lux rehuius tractatus de revelatione, quod est non solum mere defensivum seu stricte apolo­
geticum, sed etiam instructivum et informativum, ut non semel declaratum est. Ceterum
ex hac ipsa naturali hominis indigentia ac morali impossibilitate perveniendi ad suum
proportionatum bonum cognitionis naturalium veritatum, desumi potest probabile argu­
mentum, tanquam a signo, ipsius existentiae peccati originalis, sive alicuius naturalis
lapsus et infirmitatis.
1 In supracitatis verbis Cone. Vaticani ponitur illud incisum «In prasenti quoque
generis humani conditione», qua particula fit allusio ad alios possibiles status in quibus
genus humanum potuisset inveniri, ac suggeritur quod in quolibet statu adfuisset praefata
indigentia. In confectione illius capitis Concilii, quidam petierunt ut ea particula omitte­
retur, alii ut significaretur indigentiam revelationis provenire ex peccato originali; sed
neutri petitioni satisfactum fuit.

velationis non affulsit quique multos gravesque errores in re reli­
giosa vel morali professi sunt.1 Idque apparet tum apud gentes
minus cultas, tum etiam ac praecipue apud gentes naturaliter eximie
cultas, tam antiquas quam modernas.
Apud gentes minus cultas viguit ac viget multiplex depravatus
conceptus Deitatis, sub idololatricis formis, quae cultum divinum
tribuunt vel elementis creatis, ficte animatis, ut igni, acri et astris
(animismus), vel rebus manufactis alicuius peculiaris valoris, uti
rebus aureis, argenteis, figuris et statuis (feticismus). Quae rudiores
formae vivide describuntur in ipsa Scriptura, libro Sapientiae 1314.*’ Ita de animismo'. «Vani autem sunt omnes homines, in quibus
non subest scientia Dei; et de his, quae viderunt bona, non potue­
runt intelligere eum qui est, neque operibus attendentes agnoverunt
quis esset artifex; sed aut ignem aut... aërem aut gyrum stellarum
aut nimiam aquam aut solem et lunam rectores orbis terrarum deos
putaverunt» (13. 1 sq.). De feticismo'. «Infelices autem sunt... qui
appellaverunt deos opera manuum hominum, aurum et argentum,
artis inventionem et similitudines animalium, aut lapidem inutilem
opus manus antiquae; aut si quis artifex faber de silva lignum rec­
tum secuerit... sculpat diligenter per vacuitatem suam et per scien­
tiam suae artis figuret illud et adsimilet illud imagini hominis»
(13. 10; cf. 14-19). Similis cultus adhuc viget apud barbaras gentes
Africae et Oceaniae.

143. Apud excultas gentes graeco-romanas, in quibus artes
ac scientiae et ipsa philosophia late floruerunt, eadem depravatio
conceptus Divinitatis, sub excultiori duplici forma invenitur, qua ip­
se homo ad honorem deitatis evehitur: scilicet, vel sub polytheistica
generali forma, qua humanae virtutes et vitia personalizantur ac
deificantur (lupiter, luno, Venus, Apollo, Minerva, Mars, etc.), vel
sub magis concreta forma, qua personis iam defunctis, ob familia­
rem affectum aut regiam dignitatem, honor et cultus divinus tribui’Hoc argumentum apte ac satis diffuse evolvit Dieckmann, De revelatione, n. 331351; — «Die religiôsen Anschauungen eines Gebildeten im ersten nachchristlichen Jahrhundert», 'Stimmen atis Maria-Laacb LXXXIII (1912) 287-295 , 438-449, 508-515.—«Der
Kaiscrkult unter Augustus», Stimmen der Zeit XCVI (1918) 64-74, 129-137.
2 Hoc opus, in Vulgata sub titulo «Liber Sapientiae», in graeds vero manuscriptis
«Sapientia Salomonis», scriptus est graece ab auctore iudaico, valde probabiliter Alexandriae in Aegypto circa a. 100 a. C. (certe post a. 200, seu post versionem LXX, quam
auctor cognovit, et ante a. 50 a. C., seu ante tempus Philonis, cuius philosophiam auctor
ignorat). Auctor ostendit se culturam hellenicam bene cognoscere, imo ab eius influxu
aliquatenus tangi. Peculiariter manifestat horrorem polytheismi et despectum paganorum
morum.

tur (manismus, dii manes, genii; cultus caesareus). Quae altera manismi forma describitur in Sapientia’. «Acerbo enim luctu dolens
pater cito sibi rapti filii fecit imaginem, et illum, qui tunc quasi ho­
mo moi tuus fuerat, nunc tanquam deum colere coepit et constituit
inter servos suos sacra et sacrificia. Deinde, interveniente tempore,
convalescente iniqua consuetudine, hic error tanquam lex custoditus
est, et tyrannorum imperio colebantur figmenta... [et] eum, qui ante
tempus tanquam homo honoratus fuerat, nunc deum aestimaverunt»
(14. 15-20). Hunc errorem vivide describit etiam Apostolus: «Et
mutaverunt gloriam incorruptibilis Dei in similitudinem imaginis
corruptibilis hominis et volucrum et quadrupedum et serpentium»
(Rom. 1. 23). Ceterum huiusmodi cultus indignis actionibus, ut
magia et sacra prostitutione, necnon humanis ipsis sacrificiis, fre­
quenter persolvebatur; de quibus Sapientia: «Aut enim filios suos
sacrificantes, aut obscura sacrificia facientes, aut insaniae plenas
vigilias habentes» (14. 23).
His religiosis erroribus, morales errores et abusus facile ac con­
naturaliter accesserunt; nam, ut dicitur in Sapientia, «infandorum
idolorum cultura, omnis mali causa est, et initium et finis» (14.
27). Quorum plures ibidem exponuntur: «Neque vitam neque nup­
tias mundas iam custodiunt, sed alius alium per invidiam occidit
aut adulterans contristat; et omnia commixta sunt: sanguis, homi­
cidium, furtum et fictio, corruptio et infidelitas, turbatio et periurium, tumultus bonorum, Dei immemoratio, animarum inquinatio,
nativitatis immutatio, nuptiarum inconstantia, inordinatio moechiae
et impudicitiae» (14. 24-26; eadem vitia incusat Apostolus, Rom.
1. 24-32, indigitans peculiariter impudica peccata contra naturam,
ut sodomiam et paederastiam). Praeter abusus impudicitiae, pecu­
liariter grassabantur peccata iniustitiae, ut suicidium, homicidium,
adulterium, divortium, quod lege ipsa romana sanciebatur), bellica
crudelitas, saevitiae, cruenta spectacula, absoluta servitus, tyrannica
patria potestas.
144. Apud ipsos summos eximiosque philosophos, quorum
doctrinam subinde ipsa revelatio ad suum efficacem famulatum vo­
cavit quique ceteroquin vix socialem ac salubrem influxum habue­
runt vel habere voluerunt, non paucae imperfectiones aut formales
errores irrepserunt, quibus eorum theodicea atque ethica graviter
inficerentur. Ut taceamus de prioribus philosophis ionicis, ut Hera­
clito et Democrito, qui purum materialismum docuerunt, posteriores

ac magis evoluti doctores, ut Pythagoras, Xenophanes, Parmenides
et Anaxagoras, qui spiritualisticae scientiae prima principia posue­
runt, non paucos errores vel confusiones in ipsum divinitatis con­
ceptum induxerunt.1 Ipsi maximi philosophi Plato et Aristoteles,
quorum praecipua principia et conclusiones assumpserunt subinde
ipsa scientia patristica et philosophia christiana, satis impraecisam
theodiceam et ethicam reliquerunt, quae saltem non sit sufficiens
basis humanae moralitatis et salutis. Desideratur enim, tum apud
ipsos tum apud ceteros posteriores philosophos, verus ac determi­
natus conceptus de creatione, de Dei providentia, de immortalitate
animae, de futura vita, de cultu interno Deo exhibendo: quae qui­
dem sunt prima praesupposita omnis verae ac naturalis religionis.2
1 Pythagoras if 500 a. C.) eiusque schola raro ac vage loquuntur de Deo, et potius
de abstracta deitate quam de personali Deo cogitare videntur. Ceteri tres, qui circa idem
tempus successive floruerunt, explicitius sed tamen incerto modo de Deo loquuntur ac
variis peritorum interpretationibus ansam praebent. Xenophanes reiecit mythologiam polytheisticam, asserens: «Unus est Deus inter deos hominesque maximus» (Fragm. 1), sed
de Dei natura ita loquitur ut videatur illum identificare cum coelo materiali. Pariter
Parmenides videtur panthcistice Deum concipere, cum non admittat nisi unum ens, immo­
bile et universale. Anaxagoras videtur distinctius loqui, reiciens deos populares (ob quam
causam accusatus est quod atheismum profiteretur) ac ponens intellectum ordinatorem
mundi, dc cuius tamen transcendentia ac distinctione ab aliis intellectibus a peritis dispu­
tatur (quamvis id affirmaverint Cicero et Sextus Empiricus); dc ethico fine vitae apte
sed vage ait: «a se felices beatosque putari qui iustis honestisque actionibus tranquille
incumberent et divina aliqua contemplatione participarent» (apud .Aristotelem, Etb.
Eud. 1. 4).
2 Plato (f 347/6) saepe loquitur de Deo, sed non apparet utrum illum identificct
cum prima ex ideis absolutis subsistentibus, seu cum idea Boni, an cum aliquo primo
ente determinato, quod sit inferius illis ideis; ceterum, uterque conceptus est falsus, nam
in priori Deus est quid abstractum, in secundo non est absolute primum ens sed inferius
ideis. In psychologia negat simplicitatem animae, quam concipit ut substantiam comple­
tam. In ethica advocatur quendam socialem communismum, simpliciter subordinans pri­
vatos homines statui et advocans tum suppressionem privatae proprietatis, tum commu­
nitatem uxorum (quandam vagam polyandriam) quae destruit institutum f^niliare.
Aristoteles (f 322), cuius doctrina superat omnem aliam philosophiam tam antiquam
quam modernam, admittit existentiam Dei camque probat noto argumento ex motu. In
ethica aptissime disserit dc fine hominis, consistente in contemplatione veritatis, et de
virtutibus sive in genere sive in specie; admittit ex lege naturali indissolubilitatem matri­
monii, excludentem divortium et fornicationem. Attamen dc ipsa Dei natura eiusque
habitudine ad mundum, seu de mundi productione, cognitione et gubernatione, confusos
et incertos conceptus prodit. Nam dubitatur ab eruditis num vere admittat Deum tan­
quam personam; num ei tribuat cognitionem aliorum entium, cum dicat hanc ei non de­
cere; num habuerit Deum ut causam mundi efficientem nec tantum finalem, cum dicat
Deum «movere ut amatum» (Met. 11. 7), quo negaretur vera Dei gubernatio et provi­
dentia; num habuerit aliquem verum conceptum creationis, seu productionis mundi cx
nihilo. Praeterea, quoad ipsam ethicam, non satis curat sive dc obligatione oboediendi Deo
sive dc sanctione alterius vitae; conatur etiam veram et absolutam servitutem ex lege
naturali iustificare.
Confer tamen quae dc his praecipuis capitibus doctrinae Aristotelis scribit J. Mariτα,ιν, La philosophie Bergsonienne (cd. 4, Paris 1948) 331-370: «/Appendice. Gloses sur
Aristote*.

145. Apud modernas culturas, quae ab ipso lumine revelatio­
nis voluntarie recesserunt, non melior est conditio cognitionis reli­
giosae, quamvis ipsa ethica generaliter melior quam antiqua videa­
tur, ob influxum ipsius revelatae moralitatis, quem nondum facile
ac totaliter illae culturae excutere valuerunt. Iterum enim concep­
tus divinitatis evanuit in materialismum vel idcalismum, peculiari­
ter sub forma pantheistica, quae, quidquid dicatur, certe longe abest
ab ipso communi hominum sensu. Ipse quidem Kant, moderni idea­
lism! et rationalism! initiator, hunc ab atheismi naufragio utcumque
salvare conatus est, religionem atque ethicam erigens super fragile
simulacrum cuiusdam imperativi catégoriel eiusque triplex postula­
tum existentiae Dei, immortalitatis animae et libertatis; sed totum
huiusmodi aedificium, in mera voluntaria quadam ac caeca necessi­
tate fundatum, in purum immanentismum ruit, quo religiosae ac
morales veritates ad merum naturalem ac mutabilem fructum huma­
nae conscientiae ac libertatis reducuntur.
Ex enarratis factis apparet genus humanum, imo et individua,
etiam praestantissimae scientiae et culturae, divulsa a lumine reve­
lationis, quod non cognoverunt vel a quo recesserunt, nunquam
attigisse rerum divinarum ac moralium cognitionem, sufficientem
ad vitam moralem ducendam et ad finem hominis dirigendam, quam­
vis aliunde eam vere desideraverint ac quaesierint, cum, non obs­
tantibus vitiis et ignorantia, problema religiosum semper et ex qua­
dam innata necessitate sese obiecerit tum rudium tum excultorum
hominum mentibus. Iamvero, factum tam constans ac universale,
clarum signum est cuiusdam verae ac moralis necessitatis alicuius
divini auxilii, quo occurratur humanae indigentiae quodque in prae­
senti statu elevationis non aliud est quam ipsa revelatio, qua, ad
modum unius cum supernaturalibus veritatibus, homo edoceatur
etiam de ipsis veritatibus naturalibus.
146. 3. Physica sive stricta necessitas huiusmodi revelatio­
nis, qualiter docetur a traditionalistis sive fideistis, sustineri non
potest.
Nam, ut dictum est supra (n. 130), aliquid dicitur stricte neces­
sarium cum, sine ipso, finis nequit ullatenus attingi. Iamvero, sine
revelatione ratio potest qualitercumque attingere veritates natura­
les, etsi non cito, expedite ac certe, sicut oportet ad salutem. Sunt
enim praefatae veritates intra proprium obiectum rationis ac pos­
sunt deduci cum certitudine ex ipsis generalibus principiis rationis.

Ita ex principio causalitatis certo deducuntur Dei existentia
eiusque communia attributa; ex universali et interminata natura
intellectus deducitur immortalitas animae quae in ipsa radicatur;1
in ipso exercitio sui actus voluntarii, prout cum amplitudine ten­
dendae ad bonum universale sese determinat ad bonum particulare,
homo apprehendit rationem disproportionis et libertatis, et conse­
quenter existentiam liberi arbitrii; ex primis ac innatis principiis
intellectus practici («Bonum est faciendum, malum est vitandum»)
homo certe deducit propinquiores saltem conclusiones moralitatis et
primarias exigentias legis naturalis, ut de honorandis parentibus, de
iuribus aliorum servandis, et alia id genus.
Quae autem praefati fideistae obiciunt (cf. supra, n. 133), ex dictis
facile diluuntur. Effectus scilicet creatus est impropordonatus Deo suae cau­
sae, proportione commensuradonis et perfectionis, non vero proportione
relationis, quae includitur in ipsa ratione effectus, et ex qua, medio ipso
principio causalitatis, cognosci potest tum existentia tum analogica ratio
essentiae eiusdem causae. Ex historia populorum deducitur tantum moralis
necessitas revelationis, non vero stricta, ut superius ostensum est. Ex hoc
quod salus infidelium, ad quos revelatio non pervenit, supponat aliquam
primitivam revelationem omnibus factam, sequitur quidem necessitas huius­
modi revelationis, non tamen stricta, sed tantum moralis (cf. supra, n. 141).

ART. II. DE CREDIBILITATE REVELATIONIS
147. In articulo praecedenti actum est de obiecto materiali
apologeticae, seu de revelatione, et quidem partialiter tantum, seu
abstracte et secundum se spectata; nunc quaestio est de obiecto for­
mali, seu credibilitate revelationis, pariter sub eadem abstracta con­
sideratione (cf. supra, n. 92-94). Credibilitas enim non est tantum
una ex proprietatibus revelationis, mere materialiter subsequens
alias binas proprietates, nuper consideratas, scilicet possibilitatem
et necessitatem, sed, sub ipsa apologetica consideratione, transit in
formale obiectum huius scientiae, ac ideo seiunctim et attentius
consideratur.
Ut dictum est supra (n. 85), credibilitas est unus ex duobus
modis cognoscibilitatis sive evidentiae alicuius obiecti, seu intelligibilitas sive evidentia resultans non ex ipso obiecto sed ex testimo11 p., q. 75, a. 6: «Sensus... non cognoscit esse nisi sub hic et nunc, sed intellec­
tus aprchendil esse absolute et secundum omne tempus. Unde omne habens intellectum
naturaliter desiderat esse semper. Naturale autem desiderium non potest esse inane. Om­
nis igitur intellectualis substantia est incorruptibilis».

nio de obiecto; propterea praesens quaestio indiscriminatim vocari
solet de credibilitate vel de cognoscibilitate revelationis, quamvis
stricte loquendo cognoscibilitas sit aliquid praevium, respiciens ip­
sum obiectum secundum se, credibilitas vero subsequatur ac respiciat obiectum relate ad fidem: ex hoc enim quod revelatio est cog­
noscibilis sequitur quod sit credibilis, seu apta ut credatur.12
Credibilitas revelationis, sive aptitude ad esse credendum,
quamvis dicat essentialem respectum ad fidem divinam, quae est
quid supernaturale quoad substantiam, tamen dupliciter considerari
potest: uno modo ab intrinseco, prout nempe est intrinseca proprie­
tas revelationis ut obiecti fidei (sicut visibile est proprietas obiecti
visus et intelligibile est proprietas obiecti intellectus), et sic est
supernaturalis quoad substantiam et subest ipsi fidei, non vero ra­
tioni (creditur nempe exercite, una cum ipso obiecto); alio modo ab
extrinseco et ex parte rationis naturalis, prout nempe revelatio
apprehendi potest a ratione ut factum divinum per signa miraculo­
rum, et sic non est supernaturalis sed naturalis sive rationalis; unde
distinguitur (saltem a thomistis) duplex credibilitas, alia supernatu­
ralis et alia rationalis? De priori autem non est locus directe dis1 Quidam moderni hanc quaestionem de credibilitate vocant criteriologiam (super­
naturalem, vel apologeticam, vel de revelatione), attracti fortasse a voce «critérium», de
quo agitur, vel ab ipso obiecto formali, seu credibilitate, quae est praecipua consideratio
in toto negotio apologetico. Attamen, melius est ab hoc titulo in praesenti abstinere, tum
quia conceptus criteriologiae, seu defensionis valoris cognitionis theologicae sive revela­
tionis quae est principium theologiae, convenit toti apologeticae, tum quia ipsa praecipua
quaestio de credibilitate non tota absolvitur in praesenti, nisi in abstracto, sed praecipue
expletur in sequenti capite, ubi de credibilitate ipsius facti revelationis.
2 Ita Gardeil: «La crédibilité surnaturelle sera donc la propriété transcendentale
que possède la révélation divine objective en regard de l’intelligence enrichie, ou en voie
d’être enrichie, de la vertu de foi surnaturelle. La crédibilité rationnelle sera la propriété
transcendentale que possède la révélation divine objective en regard de l’intelligence
rationnelle» («Crédibilité», Dictionnaire de théologie catholique ΙΠ-2 [Paris 1907] 2210).
Cf. infra, n. 163.
Plures auctores non thomistae hanc distinctionem reiciunt nec aliam credibilitatem
quam rationalem admittunt, eo quod negant fidem esse substantialiter supernaturalem ex
parte sui obiecti formalis sub quo, quod est praecise revelatio sive auctoritas Dei reve­
lantis quodque cum ipso facto revelationis coincidit (cf. infra, n. 163).
Ita H. Lennerz scribens: «Secundum explicationem Suarezii, quam nostris tempo­
ribus reassumpsit Garrigou-Lagrange, motivum fidei qua motivum assensu fidei divinae
credi debet, tum ut explicetur summa firmitas assensus fidei, secundum principium:
propter quod unumquodque tale et illud magis, tum propter assensus fidei supernaturaEtatem. Difficultas autem quae ex tali ’explicatione’ statim exurgit, est: Credo fide divina
veracitatem Dei et factum revelationis; cur illa credo fide divina? Aut inducitur processus
in infinitum, aut dicendum: credo veracitatem Dei propter creditam veracitatem Dei,
sive credo veracitatem Dei, quia credo veracitatem Dei; aliis verbis: credo id quod Deus
dixit, quia Deus est verax; Deum autem esse veracem credo, quia Deus dixit. Sed ’credere
aliquid propter seipsum est contradictio in terminis, cum credere sit admittere aliquid
propter auctoritatem testis' [Pesch, V, n. 337]... Sine dubio actus fidei, ut omne ens

serendi in praesenti tractatu sed in tractatu de fide, quamvis eius
cognitio conferat al intelligentiam alterius, ob ipsam obiecti commu­
nitatem, ac ideo necessario sermo de ipsa incidenter occurret in prae­
senti quaestione;1 altera vero credibilitas est proprium obiectum
apologeticae, de quo hic agitur.
Quaestio igitur de huiusmodi rationali revelationis credibilitate
sive cognoscibilitate, ad hanc reducitur; supposito quod Deus de­
derit revelationem, seu supernaturaliter locutus sit, potestne id certo
homini constare, et quomodo?, seu potestne homini certo constare
de facto revelationis prout est supernaturale, prout est supernatura­
lis interventus Dei loquentis, et quibusnam signis seu criteriis id
constare potest? Ad quod problema affirmative solvendum, tres ge­
nerales quaestiones ordinate ac successive occurrunt; primo nempe,
quid sit praecise ista rationalis credibilitas (q. 1, de notione credi­
bilitatis)', secundo, utrum sit necessario acquirenda et praemittenda,
ut possit elici actus fidei supernaturalis (q. 2, de eius necessitate);
tertio, quomodo acquiri possit (de eius demonstrabilitate), et quidem
tum attento subiecto, seu quo lumine ac principio (q. 3, de eius de­
monstrabilitate ex parte subiecti), tum attento obiecto, seu quibus­
nam criteriis (de eius demonstrabilitate ex parte obiecti), quae qui­
dem quaestio subdividitur iuxta considerationem criteriorum in ge­
nere (q. 4) et criteriorum in particulari, seu criteriorum subiectivorum (q. 5), criteriorum obiectivorum intrinsecorum (q. 6) et critesupernaturale, est mysterium secundum entitativam suam supernaturalitatcm; sed quod
ipsum motivum actus fidei qua tale debeat credi assensu fidei theologicae, non tam est
mysterium quam contradictio. Mysteria credimus Deo revelanti, non theologo opinanti»
(De virtutibus theologicis [ed. 4, Romae 1938] 197).
Mirabile est hunc theologum, repetens aliunde affirmationem Pesch, tam facile
contradictionem invenire in ea tam communi thomistica sententia, cum huiusmodi appa­
rentem contradictionem, sive circulum vitiosum, tot iam magni theologi sibi obiecerint
ac solverint, dicentes revelationem esse simul obiectum quo creditur et quod creditur,
eo modo quo lux est id quo videtur aliquid et id quod simul exercite videtur in aliis,
simul nempe ostendens et ostensa. Unde ipse S. Thomas ait: «Cum enim fides non assentiat alicui, nisi propter veritatem primam credibilem, non habet [aliquid] quod sit actu
credibile nisi ex veritate prima, sicut color est visibilis ex luce; et ideo veritas prima
est formale in obiecto fidei, et a qua est tota ratio obiecti» (In 3 Sent., dist. 24, q. 1,
a. 1, qa 1).
1 Garrigou-Lagrange, De revelatione (Romae 1921) I 430-514, quaestionem de
actu fidei et de supernaturali credibilitate praemittit quaestioni de rationali credibilitate,
eam diffuse ac erudite exponens per 85 solidas paginas. Huius tamen directa ac diffusa
expositio, exaggerata et extra locum esset, in tractatu pure apologetico, et praecipue in
manuali scholastico, quale est nostrum. Incidenter tamen ac sufficienter tangetur.

»

riorum obiectivoruin cxtrinsccorum, sive miraculi (q. 7) et prophe­
tiae (q. 8).
QUAESTIO I.

DE NOTIONE CREDIBILITATIS 1

I. SENSUS QUAESTIONIS

148.

Cum credibilitas, vi ipsius vocis, sit aptitudo ad esse

1 Quaestio de credibilitate ab auctoribus tractari solet ad modum unius cum quaes­
tione de fide, cum binae quaestiones intime connectantur.
S. Thomas, 2-2, q. 1, a. 4, ad 3; a. 5, ad 1; q. 2, a. 9; q. 5, a. 1 et 3; q. 8,
a. 4, ad 2; In 3 Seni., dist. 24, q. 1, a. 1, qa 1; De veritate, q. 14, a. 8; Quodl. 2, a. 6.
Cf. commentatores in praefatos locos 2-2, peculiariter Caietanum, Suarez, loannem a
S. Thoma, Salmanticenses et Billuart, ubi de fide.
Aubert, R., «Le caractère raisonnable de l’acte de foi d’après les théologiens de
la fin du xiiie siècle», Revue d'histoire ecclésiastique XXXIX (1943) 22-99.—«Le rôle de
la volonté dans l’acte de foi d’après les théologiens de la fin du xiiie siècle», Miscellanea
moralia in honorem Ex. Dorn. Arthur Janssen (Louvain 1948) I 281-307.—Le problème
de l'acte de foi. Données traditionnelles et résultats des controverses récentes (éd. 2, Lou­
vain 1950), praecipue 393-511.—«Questioni attuali intorno all’atto di fede», Problemi e
orientamenti di teologia dommatica II (Milano 1957) 655-708.
Bainvel, L, «Un essai de systématisation apologétique», Revue pratique d'Apologé­
tique VI (1908) 161-181, 321-336, 641-659.
Broglie, G. de, «Certitude de science et certitude de foi», Recherches de science
religieuse XXXVII (1950) 22-46.
Brunhes, G., La foi et sa justification rationnelle, Paris 1928.
Gardeil, A., «Crédibilité», Dictionnaire de théologie catholique III-2 (Paris 1907),
praecipue 2201-2215.— La crédibilité et TApologétique, Paris 1908; éd. 2, 1912.—
«Réponse du P. Gardeil à M. Bainvel», Revue pratique d'Apologétique VIII (1908-1909)
178-201, 271-281.—«La ’certitude probable’» Revue des sciences philosophiques et théo­
logiques V (1911) 237-266, 441-485.
Garrigou-Lagrange, R., De revelatione (ed. 2, Romae 1921) I 426-549.—«Le sur­
naturel essentiel et le surnaturel modal», Revue thomiste XXI (1913) 316-327.—«La sur­
naturalité de la foi», ibid. XXII (1914) 17-38.—«La grâce de foi et le miracle. Trois

gieuse VI (1916) 433-455.
Lagae C M., «La certitude rationnelle du fait de la révélation», Revue thomiste

nem ad esse credendum, resultantem ex conformitate revelationis
cum praefata communi fide humana (id nempe est credibile quod
a communi humana fide reputatur esse a Deo revelatum).
Pro Rationalistis vero agnosticis (nam rationalistae positivi ne­
gant ipsam possibilitatem et ideo factum revelationis), qui fidem
reducunt ad aliquod factum subiectivum, credibilitas revelationisnequit esse nisi aptitudo ad esse credendum, resultans ex conformi­
tate cum eo facto, scilicet, vel cum exigentiis rationis practicae
(Kant), vel cum exigentiis sensus religiosi (Protestantes liberales et
Modernistae).
Pro semirationalistis, qui fidem concipiunt potius ut meram
conditionem ad intelligentiam mysteriorum, quae subinde ipsa ratio
suo lumine intelligere ac demonstrare valet, ac ideo revera negant
fidei supernaturalitatem, credibilitas revelationis nequit esse nisi
aptitudo ad esse credendum, resultans ex conformitate revelationis
cum talione speculativa.
Pro fautoribus sic dictae methodi immanentiae, saltem exagge­
ratae (Blondel, Laberthonnière), qui docent certitudinem de facta
revelationis non posse haberi ex argumentis rationis sed ex solis
motivis fundatis in immanentia, sive in exigentiis vitae vel actionis,
credibilitas revelationis nequit esse nisi aptitudo ad esse credendum,
resultans ex illius conformitate cum praefatis exigentiis.

credendum seu implicet essentialem respectum ad fidem,1 pro
vario modo concipiendi fidem eiusque essentiales conditiones variat
necessario etiam conceptus credibilitatis. Cum autem variae heterodoxae conceptiones fidei in hoc differant a catholica eiusdem con­
ceptione, ut auctoritati Dei revelantis, tanquam obiectivo ac forma­
li motivo fidei (fides enim est supernaturalis assensus in veritates
revelatas, propter auctoritatem Dei revelantis), substituant aliquod
motivum humanum et subiectivum, variae quoque heterodoxae con­
ceptiones credibilitatis per respectum ad idem motivum accipi­
untur.2
II. ERRORES

149. Et quidem ad mentem Protestantium orthodoxorum,
quibus fides est assensus in verbum Dei sub immediata ac individuali inspiratione Spiritus S., quae in quodam interno gustu ac sapore
discernitur, credibilitas externae revelationis non aliud esse potest
quam aptitude ad esse credendum, resultans ex adaptatione vel conformitate cum praefato interno gusto et sapore, divinae inspiratio­
nis manifestativo. His accedunt aliquatenus catholici fideistae sive
traditionalistae qui omnem certitudinem humanae rationis repe­
tentes ex quadam primaeva humana fide, per traditionem transmis­
sa, ac ideo negantes factum revelationis probari posse ex ratione,
credibilitatem revelationis necessario reducere debent ad aptitudigieuse IV (1913) 443-488.—L’étude comparée des religions (Paris 1929) II 509-554: «La
démonstration par convergence d’indices probables».
Poulpiquet, A. de, L’objet intégral de l'Apologétique, Paris 1912.
Rousselot, P., «Les yeux de la foi», Recherches de science religieuse I (1910) 241259, 444-475. «Remarques sur l’histoire de la notion de foi naturelle», ibid. IV (1913)
1-36.—«Réponse à deux attaques», ibid. V (1914) 57-69.—«La vraie pensée de Bautain»,
ibid. 453-458.—«Intellectualisme», Dictionnaire apologétique de la foi catholique II (Pa­
ris 1911) 1066-1081.
Stolz, A., Glaubensgnade und Glaubenslicht nach Thomas von Aquin («Studia
Anselmiana», vol. 1), Romae 1933.
Tœerghien, P., La science mène-t-elle à Dieu?, Paris 1933.
Vacant, A., De certitudine indicii quo asseritur existent ia revelationis, Parisiis 1875.
Wolf, J. de, La justification de la foi chez S. Thomas et le P. Rousselot, Paris 1946.
Zielinski, T. a S. A., De ultima resolutione actus fidei, Romae 1942.
1 Agitur de fide divina, ut patet, sed credibilitas est de se latior conceptus, qui
valet etiam de fide humana; unde ipsi philosophi distinguunt duplicem modum intelligibilitatis alicuius obiecti, seu intrinsecam evidentiam veritatis et extrinsecam evidentiam
credibilitatis (cf. supra, n. 85). Nihilominus vox «credibilitas» evasit technica in theologia,
■ηΓλ
deducta origine ex Psal. 92. 5: «Testimonia
tua credibilia facta sunt nimis».
2Cf. A. Gardeil, «Crédibilité», Dictionnaire de théologie catholique III-2 (Paris
1907) 2299-2308.
3 De his aliisque erroribus mox memorandis, confer superius dicta, in n. 110-116,
132 sq.

III. DOCTRINA MAGISTERII

4

150. Catholica notio rationalis credibilitatis, seu aptitudo re­
velationis ad esse credendum fide divina, resultans ex certis signis
quibus humana ratio convincitur Deum locutum esse, eruitur potiusquam signate tradatur (nam Ecclesia non solet definitiones tradere,
sed res et veritates proponere) praecipue ex Cone. Vaticano I, sess.
3, de fide catholica.
Concilium enim definit, et quidem ut de fide, «revelationem
divinam externis signis credibilem fieri posse» (can. 3, de fide,
Denz. 3033) «et miraculis... divinam religionis christianae originem
rite probari» (can. 4, de fide, Denz. 3034). Praeterea ut doctrinam
catholicam docet quod «ut fidei nostrae obsequium rationi consen­
taneum [Rom. 12-1] esset, voluit Deus cum internis Spiritus Sanc­
ti auxiliis externa iungi revelationis suae argumenta, facta scilicet
divina, atque imprimis miracula et prophetias, quae cum Dei omni­
potentiam et infinitam scientiam luculenter commonstrent divinae
revelationis signa sunt certissima et omnium intelligentiae accommo-

K

data» (cap. 3, Denz. 3009); item, «ad evidentem fidei christianae
credibilitatem tam multa et tam mira divinitus esse disposita» (ibid.,
Denz. 3013); quo sensu, «recta ratio fidei fundamenta demonstrat»
(cap. 4, Denz. 3019). Ex quibus eruitur credibilitatem esse quandam aptitudinem revelationis ad hoc ut credatur, seu obsequio fidei
donetut, modo rationabili, quae resultat ex externis ac certis signis,
quibus probatur divina revelationis origo.
Ceterum, idem frequenter docetur in aliis Ecclesiae documentis: «Recta
ratio fidei veritatem demonstrat»; «humana quidem ratio divinae revelatio­
nis factum diligenter inquirat oportere, ut certo sibi constet, Deum esse
locutum, ac eidem, quemadmodum sapientissime docet Apostolus, ’rationa­
bile obsequium’ exhibeat»; argumenta veritatis christianae religionis «tanto
divinae sapientiae ac potentia fulgore undique collucent, ut cuiusque mens
et cogitatio vel facile intelligat, christianam fidem Dei opus esse»; «humana
ratio ex splendidissimis hisce aeque ac firmissimis argumentis clare aperteque
cognoscit, Deum eiusdem fidei auctorem existere» (Pius IX, Encycl. «Qui plu­
ribus» a. 1846, Denz. 2772-2780). «Philosophiae munus est praecipuum, in
perspicuo ponere fidei nostrae 'rationabile obsequium’» (Pius X, Encycl.
«Communium rerum», a. 1909). «Externa revelationis argumenta, hoc est
facta divina, in primisque miracula et prophetias admitto et agnosco tan­
quam signa certissima divinitus ortae christianae religionis, eademque teneo
aetatum omnium atque hominum, etiam huius temporis, intelligentiae esse
accommodata» (Pius X, Motu proprio «Sacrorum antistitum» a. 1910, lusiurandum contra errores Modemismi, Denz. 3539).
Recenter Pius XII in Encycl. «Humani generis» a. 1950 eandem doc­
πιιι mens humana difficultates in­
trinam sequenti modo proposuit: «Quin immo
terdum pati potest etiam in certo iudicio ’credibilitatis’ efformando circa
catholicam fidem, quamvis tan multa ac mira signa divinitus disposita sint
quibus vel solo naturalis rationis lumine divina christianae religionis origo
certo probari possit. Homo enim sive praeiudicatis ductus opinionibus, sive
cupidinibus ac mala voluntate instigatus, non modo externorum signorum
evidentiae, quae prostat, sed etiam supernis afflatibus, quos Deus in animos
ingerit nostros, renuere ac resistere potest» (AAS XLII [1950] 562;
cf. Denz. 3876)?

IV. ASSERTIO. Rationalis credibilitas revelationis est aptitudo veritatis revelatae ad esse credendam fide divina, seu ob aucto­
ritatem Dei testantis, resultans ex eius evidentia extrinseca, seu ex
evidentia ipsius facti testimonii Dei.
151. PROBATUR.

Id patet ex ipsa philosophica analyst credibilitatis in genere,
1 Occasione illius incisi «Vel solo naturalis rationis lumine...» controversum est ab
interpretibus utrum homo, sine gratia ac solo rationis lumine, habeat tantummodo phy­
sicam potentiam certo probandi factum revelationis, an etiam potentiam moralem. Cf. Au-

prout convenit etiam veritatibus quas cognoscimus ex humana fide
in testimonium humanum.
Ut enim diximus supra (n. 85), duplex est modus cognoscibilitatis sive evidentiae alicuius obiecti vel veritatis (evidentia quippe
nihil aliud est quam ipsa obiecti claritas sive intelligibilitas, in qua
ulterius fundatur certitudo assensus). Alia est intrinseca evidentia
veritatis, seu ipsa ontologica intelligibilitas obiecti, prout ex seipso
sese manifestat intellectui (in qua fundatur sic dicta certitudo evi­
dentiae), et alia est extrinseca evidentia credibilitatis, seu intelligibilitas obiecti, resultans ex evidentia auctoritativi testimonii, seu ex
evidentia tum facti testimonii, tum auctoritatis {scientiae et veracitatis) testis, affirmantis aliquod obiectum vel veritatem (in qua cre­
dibilitatis evidentia fundatur certitudo fidei); huiusmodi autem ex­
trinseca evidentia credibilitatis, uno verbo credibilitas, ponit in
obiecto aptitudinem sive potentiam ad esse credendum, in fide ip­
sius testis.
lamvero, hic idem conceptus credibilitatis optime quadrat ac
convenit ipsi revelationi divinae. Nam, supposito quod potest evi­
denter per rationem ostendi tum factum testimonii Dei tum aucto­
ritas sive scientia et veracitas Dei (de qua nullum est dubium), ne­
cessario sequitur veritatem, a Deo revelatam, habere extrinsecam ac
rationalem evidentiam credibilitatis, et exinde fieri rationaliter apta
ut credatur fide divina seu ob auctoritatem Dei testantis.

i

152. Ceterae autem atque heterodoxae notiones credibilitatis, eadem ra­
tione refutantur, qua reicitur ipsa erronea notio in qua fundantur vel cum qua
connectuntur, quatenus nempe auctoritati Dei revelantis, ut formali fidei
motivo, substituunt aliquod elementum humanum ac subiectivum. Connexae
ac fundamentaliores illarum theoriarum rationes contra notionem, possibili­
tatem, convenientiam et necessitatem revelationis, refutatae sunt superius.
Unum tantum hic, ad rem nostram propinquius, adnotasse sufficiet,
scilicet in praefatis credibilitatis notionibus non salvari rationalitatem credi­
bilitatis, nec consequenter rationabilitatem ipsius fidei. Rationale enim non
est, iudicare de alicuius veritatis credibilitate, sive ex interno gustu et
sapore, eo vel magis quod huiusmodi gustus subiectivis illusionibus obnoxius
est; sive ex conformitate veritatis revelatae cum fide humana per traditionem
transmissa, nam ea fides est externa et humanae traditiones possunt adulte­
rari; sive ex exigentiis rationis practicae, quae est quaedam caeca ratio, mere
irrationaliter imperativa; sive ex exigentiis sensus religiosi, qui pariter est
quidam caecus instinctus, iuxta ipsos Protestantes liberales et Modernistas;
Bert, art. cit. (supra, in n. 148) «Questioni attuali», p. 704 sq. De qua quaestione sermo
erit infra, n. 172.

184

DE REVELATIONE

sive ex conformitate cum principiis rationalibus, nam huiusmodi conformitas
non refertur ad fidem sed ad rationem, imo per hoc ipsum fidem evacuat.

λτ.

153. Ex statuta definitione credibilitatis, quinque corollaria sequun­
tur. Primo nempe, haec rationalis credibilitas apprime distinguenda est a su­
pernaturali credibilitate earumdem veritatum revelatarum, quae pertinet ad
ipsum obiectum fidei, ut supra cum thomistis dictum est (n. 147). Secundo,
ipsa est aliquid extrinsecum veritatibus revelatis, ut patet ex generali con­
ceptu credibilitatis, superius explicato. Tertio, ipsa immediate et secundum
se est aliquid non practicum sed speculativum, cum sit quaedam evidentia
sive intelligibilitas obiecti, quamvis extrinseca et mediata, sive resultans ex
praevia evidentia auctoritativi testimonii.1 Quarto, credibilitas distinguitur
a credenditate, quae dicit ordinem ad obligationem credendi. Iudicium credi­
bilitatis («Hoc est credibile») est speculativum, nec pendet per se a volun­
tate, dum iudicium credenditatis («Hoc est credendum») est practicum et
implicat aliquem influxum voluntatis, vel inefficacem, si est iudicium gene­
rale, sive speculativo-practicum («Hoc est generaliter, seu ab hominibus, cre­
dendum»), vel efficacem, si est iudicium particulare, determinatum et per­
sonale («Hoc est a me credendum hic et nunc»). Hoc postremum iudicium fit
sub actu electionis voluntatis, qui est pius credulitatis affectus, elicitus iam
sub influxu gratiae ab his qui de facto ad fidem perveniunt, seu qui, subse­
quenter ac iterum sub influxu efficacis gratiae et ex habitu fidei iam infuso,
actum fidei emittunt. Quinto rationalis credibilitas est necessaria praerequisita conditio ad hoc ut possit elici actus fidei supematuralis ; nullatenus ta­
men est id in quo actus fidei formaliter et obiective resolvitur, ut explicabitur
infra (n. 163).

’Unde exaggerare videntur Gardeil, art cit. (supra, n. 147) 2203, et GarrigouLagrange, op. cit. (ibid.) 522, 539, cum aiunt credibilitatem habere significationem practicam, etsi fundatam in speculativa (Gardeil: «La crédibilité a une signification pratique.
Elle n’est pas pure vérité spéculative...»), vel esse «veritatem specularivo-practicam...
{eo quod] dicit ordinem ad actum fidei ponendum, prout scilicet haec assertio est evi­
denter apta ut credatur» (Garrigou-Lagrange, p. 522; qui ceteroquin inferius, p. 539,
remissius loquitur de «iudicio speculativo, remote
practico credibilitatis»). Ipsa enim
»»l··
credibilitatis cum fide connexio, quatenus exigitur ad actum fidei ponendum, non reddit
eam practicam, cum sit aliquid speculativum praerequisitum ad actum fidei, qui etiam
est aliquid spéculâtivum. Iudicium quidem credenditatis («Hoc quod iudicavi credibile,
est etiam credendum») est practicum, quia respicit fidem ut actum ponendum, sed ipsum
distinguitur ac subsequitur iudicium credibilitatis, ut mox dicetur.
Ad rem Salmanticenses: «Observa, quod aliud est videre mysteria fidei esse credi­
bilia, aliud vero videre ea esse credenda. Primum enim est actus intellectus speculativi
antecedentis motionem voluntatis, ob idque non connectitur infallibili ter cum ipso assen­
su fidei, sed potest ab eo separari, de factoque divisus est in illis, qui videntes miracula
et praedicationem, ex quibus alii conversi sunt ad fidem, ipsi in veteri infidelitate reman­
serunt. Ultimum vero est actus intellectus practici, quoniam id concernit ipsum opus
credendi, ut ad illius exercitium moveat, cum illoque infallibiliter connectatur» (De fide,
disp. 1, dub. 5, n. 203).
>ln

QUAESTIO II.
I.

185-

DE NECESSITATE CREDIBILITATIS1

SENSUS QUAESTIONIS

154. Determinata iam credibilitatis notione, quaeritur de
eius necessitate, seu potius de necessitate efformandi iudicium de
credibilitate revelationis, ad hoc ut possit elici actus fidei supernaturalis. Cum autem credibilitas sit extrinseca evidentia obiecti, resul­
tans ex evidentia testimonii de obiecto, seu ex evidentia tum ipsius
facti testimonii tum auctoritatis testis, cumque in hoc casu eviden­
tia auctoritatis testis (seu Dei ipsius) demonstrari non indigeat, tota
quaestio de necessitate iudicii credibilitatis hic reducitur ad quaestio­
nem de necessitate iudicii de ipso jacto revelationis, seu utrum, an­
tequam quis possit elicere actum fidei, necessarium sit ut sibi acqui­
sierit evidentiam sive certitudinem de facto revelationis, seu quod
Deus revera locutus sit. Et quidem: quodnam genus sive gradus
certitudinis necessarius sit.
155. Certitudo proprie dicta, seu certitudo subiectiva, est quaedam
proprietas assensus sive formalitas adhaesionis obiecto cognito, talis nempe
ut intellectus adhaereat uni parti contradictionis sine ulla formidine alterius.
Haec autem assensus firmitas fundatur in ipsa evidentia obiecti, quae propterea, per analogiam attributionis, dicitur certitudo obiectiva, quaeque, ut di­
ximus (n. 85), potest esse vel intrinseca evidentia, proveniens directe ex ipso
obiecto, vel extrinseca evidentia credibilitatis, proveniens ex evidentia testi­
monii. Potest autem contingere ut certitudo subiectiva non fundetur de facto
in obiectiva, et tunc dicitur mere subiectiva;2 si vero in ea fundatur, dici­
tur proprie et simpliciter certitudo formalis.
Haec formalis certitudo, ratione duplicis obiectivi praefati fundamenti,
dividitur essentialiter in certitudinem evidentiae et certitudinem fidei. Haec
subdividitur in certitudinem fidei humanae, sive naturalem, et certitudinem
fidei divinae, sive supernaturalem. Certitudo vero evidentiae subdividitur in
absolutam, sive metapbysicam, quae fundatur in ipsis rerum essentiis cuique
absolute nulla potest exceptio contingere, et conditionatam, seu quae nullam
patitur exceptionem, supposita aliqua conditione; et haec est duplex, scilicet
physica, si pendet a lege physica (ita certum est lapidem sibi relictum cadere,
supposita ipsa lege gravitatis, a suo tamen influxu non impedita), et moralis,
si pendet a lege morali, seu a lege quae regit morales hominum actiones et
inclinationes (ita certum est matrem non occidere filium, nisi inconsueto ac
perverso modo a praefata lege recesserit).3
1 Huc refer totam bibliographiam allatam in praecedenti quaestione, n. 147.
2 Ceterum, huiusmodi subiectiva certitudo nequit esse vera certitudo, seu firma
adhaesio mentis sine formidine errandi, sed est mera opinio et imaginaria certitudo. Nam
formido errandi non removetur positive per evidentiam obiecti sed mere negative et per
inconsiderationem, quatenus, sub motione voluntatis, avertitur intellectus a consideratione
rationum dubitandi.
3 Certitudo fidei humanae pertinet ad moralem certitudinem; nam fundatur in cre-

1δ6

DE REVELATIONE

Ceterum, ipsa conditionata certitudo, tam physica quam moralis, quan­
doque reducitur ac transit in certitudinem absolutam sive metaphysicam,
quando nempe certo constat non adfuisse suspensionem legis physicae vel
moralis; ita reductive metaphysice certa et evidens est credibilitas existentiae
Christi, quatenus tot tantisque testibus affirmatur ut eorum conspiratio in
decipiendo esset effectus sine causa proportionata, quod involvit metaphysi­
cam impossibilitatem. Notandum autem est quod probabilitas, quantumvis
magna, nequit proprie vocari certitudo, nequidem hypothetica, cum non ex­
cludat contradictorium, utpote in nulla lege fundata; tamen, cum agitur de
maxima probabilitate, dici potest imperfecta certitudo moralis et a moralistis
tanquam vera practica certitudo existimari solet, quae sit sufficiens regula
morum, cum stricte dicta certitudo in ordinariis vitae contingent iis plerum­
que haberi non possit.
Accidentali praeterea divisione, vera certitudo dispescitur, cx parte mo­
di cognitionis, in scientificam vel vulgarem, prout nititur, vel non, reflexa et
explicita cognitione motivorum in quibus fundatur (ita philosophus reflexe et
explicite certus est de veracitate sensuum, quam vulgaris homo exercite et
implicite cum certitudine quoque cognoscit). Alia accidentalis divisio certitu­
dinis, desumpta ex parte ipsius obiecti, est in immediatam vel mediatam, prout
fundatur in evidentia immediata vel mediata. Si agitur de certitudine intrin­
secae evidentiae, veritas est immediate certa et evidens, si patet ex ipsis
terminis (ut in primis principiis); est autem mediata, si patet ex tertio ter­
mino seu per ratiocinium. Si vero agitur de certitudine extrinsecae evidentiae
credibilitatis, quae fundat fidem, credibilitas est immediate certa et evidens,
si constat immediate de facto testimonii et de auctoritate testis; est autem
mediata, si de his constat mediante alio testimonio.

II. ERRORES, NECXON DISCREPANTIAE THEOLOGORUM

156. Plures negant necessitatem omnis verae ac proprie dictae
certitudinis de facto revelationis ad eliciendum actum fidei, sed ex
diversis motivis et principiis.
Iuxta suam doctrinam pseudo-supernaturalisticam Protestantes
orthodoxi loquuntur de quadam certitudine experimental! (interno
gustu et sapore), quae debet praecedere fidem absque ulla rationali
certitudine (cf. supra, n. 149). Pariter rationalistae agnostici, ut
Protestantes liberales et Modernistae, cum reducant ipsam fidem
ad factum conscientiae, nequeunt loqui nisi de sola certitudine experimentali; propterea Modernistae, quod attinet rationalem mentis
dibilitate humani testimonii, quae vicissim fundatur in lege morali, iuxta quam probus
testis non mentitur. Certitudo vero fidei divinae pertinet ad metaphysicam certitudinem,
quatenus Deum falli aut fallere metaphysice repugnat. Certitudo tandem iudicii credibili­
tatis de facto revelationis, praecedens fidem divinam, est certitudo physica in his qui
signa credibilitatis immediate conspiciunt, in aliis vero qui fident testimonio aliorum,
est certitudo moralis, non secus ac certitudo fidei humanae.

dispositionem, dicunt «assensum fidei ultimo inniti in congerie pro­
babilitatum» (Decretum «Lamentabili», prop. 25, Denz. 3425).1
Fideistae sive Traditionalistae certitudinem de facto revelationis ex
ipsa sola fide repetunt, ita ut rationis usus non praecedat fidem nec
possit homo assequi rationalem certitudinem de facto revelationis
(cf. Denz. 2755, 2813; item supra, n. 149).
Etiam inter catholicos non defuerunt nec desunt negationes vel
ambiguitates in hac re.
157. Ita in medio aevo Nicolaus de Ultricuria (circa 1347) et cardi­
nalis Petrus de Alliaco (t 1420), iuxta suam philosophiam nominalisticam
negarunt ipsam possibilitatem probandi existentiam Dei, quae est primum
ipsum praesuppositum rationalis credibilitatis revelationis.2 loannes Ca­
preolus (t 1444) negavit evidentiam credibilitatis posse consistere cum ipsa
fide, eo nisus principio quod eadem res nequit esse simul scita et credita.3
Saec. 17 quidam theologi laxistae in Belgio, nominatim Aegidius Estrix, hanc
propositionem, ab Innocentio XI a. 1679 damnatam, docuerunt: «Assensus
fidei supernaturalis et utilis ad salutem stat cum notitia solum probabili reve­
lationis, immo cum formidine qua quis formidet, ne non sit locutus Deus»
(Denz. 2121).4
Quidam moderni, ut J. Hessen, separantes «valorem» ab essentia, reli­
gionem concipiunt ut quendam valorem, qui non per cognitionem intellec­
tualem cognosci potest, sed per quandam facultatem specialem sive «valoris
intuitionem».5
Alii plures ita loquuntur ut videantur contenti esse de ea quam supra
vocavimus certitudinem moralem imperfectam, quae proprie certitudo non
est sed magna probabilitas. Nec refert quod subinde addant summam proba1 Inter Protestantes liberales hodiernos, quidam, ut K. Barth (Dogmatik I 101-104),.
conati sunt huiusmodi certitudinem expérimentaient a suo systemate expellere, alii vero,
ut R. Bultmann, eam iterum redintegrarunt.
2 Petrus de Alliaco: «Deum esse sola fide tenetur» (Im 1 Sent., q. 2, a. 1).
Nicolaus de Ultricuria: «Propositiones: ’Deus est’, ’Deus non est’, penitus idem sig­
nificant, licet alio modo... Excepta certitudine fidei non erat alia certitudo nisi certitudo
primi principii vel quae in primum principium potest resolvi» (prop. 3 et 11 damnatae
sub Clemente VI a. 1347, Denz. 1030, 1033).
3 In 3 Sent., dist. 31, q. 1, sol. arg. contra primam conci. Cuius sententiam refert
ac refellit Ioannes a S. Thoma, De fide, q. 1, disp. 2, a. 3, n. 6. Confer tamen Mori,
op. cit. (supra, in n. 147) 17-19.
4 Quamvis non parum disputatum sit de praeciso sensu huius propositionis, et, ut
apparet ex opere (in Indicem relato) ipsius Estrix Diatriba theologica, sive manuductio
ad fidem divinam (Antwerpiae 1672, p. 85), ex quo ea propositio desumpta est, imme­
diatus sensus sit quod quis possit legitime dubitare de sua fide, postquam, cum opinione
tantum probabili de credibilitate, emiserit actum fidei, tamen indirecte haec ipsa hypo­
thesis emittendi actum fidei cum sola praefata probabili opinione damnata videtur. De
tota hac quaestione confer: S. Harent, «Foi», Dictionnaire de théologie catholique VI-1
(Paris 1914) 192-194; «Infidèles», ibid. VII-2 (1923) 1792-1798: A. Sohier, «Gilles Extrix S. J. (1624-1694)», Gregorianum XXVIII (1947) 236-290; R. Aubert, Le problème
de l'acte de foi (éd. 2, Louvain 1950) 87-102.
5 De qua re confer J. B. Lotz, in Zeitschrift fiir katholische Théologie LVII-1
(1933) 557.

bilitatum convergere in quandam sufficientem certitudinem (quam quidam
practicam certitudinem appellant); nam huiusmodi certitudo nequit esse nisi
imperfecta et improprie dicta, cum ex multis probabilitatibus qua talibus
nequeat certitudo generari, eo quod iuxta sensum communem nemo det quod
non habet; ceterum huiusmodi sententia saltem male sonat, cum etiam supradicti Modernistae loquantur de «congerie probabilitatum». Huiusmodi sen­
tentiam, iam praeformatam ab Eusebio Amort (τ 1775),’ resuscitavit car­
dinalis J. H. Newman (t 1890), referens ac sequens ipsum Amort.2

158. Idem conceptus sufficientiae certitudinis moralis imperfectae (siwe practicae certitudinis, sive magnae probabilitatis) substernitur duobus aliis
modis dicendi vel cogitandi apud plures modernos. Quidam nempe, exagge­
rantes momentum motivorum immanentium sive subiectivorum, dicunt ratio­
nalem credibilitatem non esse sufficientem ad actum fidei, cum nequeat per
se solam et sine subiectivis motivis afferre nisi quandam vehementen opi­
nionem (adeoque magnam probabilitatem), quod est idem ad dicere stric­
te dictam certitudinem (quae profecto est aliquid rationale) de facto
revelationis non esse necessariam ad ponendum actum fidei.3 Alii, ut S. Ha1 Demonstratio critica religionis catholicae nova, modesta, facilis..., Venetiis 1744.
Scribit: «Articuli fundamentales religionis catholicae sunt evidenter credibiliores opposi­
tis... Ex articulis fundamentalibus solum probabilioribus adstruitur su: Hill a religionis certitudo».
2 A grammar of assent, London 1870; new edition (Ch. Fr. Harrold, 1947), p. 312:
«It is pleasant to my own feelings to follow a theological writer, such as Amort,
who has dedicated to the great Pope, Benedict XIV, what he calls ’a new', modest and
easy way of demonstrating the Catholic Religion’. In this work he adopts the argument
merely of the greater probability; I prefer to rely on that of an accumulation of various
probabilities; but we both hold (that is I hold with him), that from probabilities we
may construct legitimate proof, sufficient for certitude».
Hanc Newman sententiam a nota Modernismi absolvit A. Alvarez de Linera, El
problema de la certeza en Newman. Madrid 1946. Confer etiam Harent, in Dictionnaire
de théologie catholique VI-1, col. 194 sq.; Gougaud, in Revue du clergé français LVII
(1909 ) 560-565; Coppens, in Ephemerides theologicae Lovanienses XIV (1937) 455-466;
Aubert, op. nuper cit. 343-356 382 sq.; W. Bartz, in Trierer theologische Zeitschrift
LXIV (1955) 81-90.
3 Horum doctorum opinionem sic exponit ac sequitur N. Dunas: «La certitude du
jugement de crédibilité, terme de l’argumentation apologétique, est une certitude morale,
ou, pour reprendre les expressions du P. A. Gardeil lui-même, une certitude probable,
une ’opinio vehemens’... La crédibilité rationnelle ne rejoint donc pas la crédibilité vecue.
Le P. A. Gardeil le reconnaissait d’ailleurs qui distinguait une crédibilité scientifique et
une crédibilité ‘commune’, concédant même que, dans de nombreux cas, il fallait se con­
tenter, et, légitimement, de simples ’suppléances’... S’il est indéniable que la valeur
scientifique de l’apologétique objective l’habilite à fournir une preuve rationnellement
satisfaisante de la vérité du christianisme, il est non moins évident que la conviction
engendrée par cette preuve n’est pas encore apte à justificer l’engagement de la foi» («Les
problèmes et le statut de l’apologétique», Revue des sciences philosophiques et théologi­
ques XLIII (1959] 657 sq., 661 sq.).
Quod attinet praecisam sententiam Gardeil, non facilis est captu. Ex una enim
parte ipse docet necessitatem certitudinis de facto revelationis et ex alia parte dicit
ad id sufficere argumenta probabilia, ex quibus tamen (et haec est solutio huiusmodi
apparentis contraditionis quam ipse vocat «le mystère») resultet vera certitudo, mutuata
ab ipsa fide, media theologia quae veluti in unum colligit praedicta probabilia argumenta.
Ita in La crédibilité et l'Apologétique (Paris 1908) 172-188. Confer crisim sententiae

rent,1 Lercher-Schlagenhaufcn et Nicolau,2 loquuntur de sufficientia sic dictae
certitudinis respectivae, quae nempe desumitur per respectum ad aliquas
classes personarum, ut rudes et pueros, ac est firma adhaesio mentis alicui
veritati sine formidine contrarii, procedens ex aliquo motivo, per se et objec­
tive insufficienti ad excludendum errorem et ad firmiter prudenterque adhae­
rendum (v. g. ex testimonio alicuius hominis habentis auctoritatem, puta
parentum, magistri, parochi), sed tamen per accidens et subiective sufficienti
ad hoc ut prudenter agatur adhaerendo veritati.3 Huiusmodi respectiva
certitudo non aliud est nisi ea quam supra vocavimus mere subiectivam nec
formalem, quae nempe non fundatur in certitudine obiectiva seu in evidentia
obiecti, sed tantum in aliqua ratione obiectiva probabili quae valet tantum
fundare probabilem opinionem, quae quidem tanta esse potest ut fundet prudentialem modum agendi in contingendis vitae ordinariae ac proinde vocari
potest imperfecta certitudo moralis sive practica certitudo.4
Tandem, ad eandem conclusionem, etsi per aliam viam, pervenit novella
quaedam theoria P. Rousselot, quam secuti sunt plures eius discipuli, ut
G. H. Joyce, J. de Guibert, J. Huby, R. Campaing, E. Masure, P. TiberGardeil apud J. Bainvel, «Un essai de systématisation apologétique», Revue pratique
d'Apologétique VI (1908) 161-181, 321-336, 641-659; et Aubert, op. cit. (supra, in
n. 157) 407-422.
1 «Foi», Dictionnaire de théologie catholique VI-1 (Paris 1914) 219-231.
2 In suis manualibus theologicis, ubi de revelatione.
3 Praefati tres patroni dicunt id doceri a «multis auctoribus» (Nicolau), a «theolo­
gis antiquioribus fere communiter» (Lercher-Schlagenhaufen), a «la grande majorité des
théologiens qui ont traité le sujet» (Harent), ac pro ea citant nominarim Victoria, Bânez,
Valentia, Molina, Suarez (De fide, disp. 4, sect. 5, η. 7 sq.), Castro, Tanner, Ulloa,
loannem a S. Thoma (De fide, q. 1, disp. 2, a. 3, n. 4 sq.), Haunold, Rassler, Antoine,
et inter recentiores, P. Murray, Mazzella, Schiffini, Billot, Lefebvre, Gardeil. Attamen,
satis arbitrarie hi auctores afferuntur, cum unice loquantur de certitudine vulgari seu
non scientifica, quae tamen vera certitudo sit, sufficiens rudibus nec sufficiens sapien­
tibus. Satis sit inter alios legere ipsam litteram loannis a S. Thoma et Suaresii qui ceteroquin pro contraria sententia unice refert Gabrielem Biel («Confitetur [personas sim­
plices] posse credere sine evidentia credibilitatis») eumque ad bonum sensum contrariae
Hill
ac communis
opinionis trahere conatur. Unde videtur praefatam sententiam primitus
confictam esse ab ipso Harent.
4 Id agnoscit ipse Harent, scribens: «Ce qu’on appelle ’certitude relative’ [ou res­
pective] n’est pas une certitude proprement dite; et elle diffère essentiellement de la
certitude ’morale’ et ’d’évidence’ imparfaite» (art. cit. [supra, in n. 157] 220). Qui
tamen subinde, advertens inconveniens huiusmodi concessionis, ait eam esse veram cer­
titudinem subiective ac relative, seu relate ad ipsos rudes, quippe qui in eo motivo
prudentialiter fundant firmam adhaesionem, etsi non sit nisi mera probabilitas relate ad
alios sive sapientiores (ibid. 225 sq.).
Notanda est etiam per transennam singularis opinio F. Schlagenhaufen (LercherSchlagenhaufen, Instit. theol. dogrn. I, n. 77 sq.), iuxta quem certum iudicium credibili­
tatis non est necessarium, sed sufficit iudicium credenditatis, seu ut quis plene apprehen­
dat obligationem credendi, antequam certo apprehendat ipsam credibilitatem veritatis. Id
autem vix intelligi potest, cum voluntas, sub cuius motione fit iudicium credenditatis,
moveatur ab intellectu prius apprehendente rei credibilitatem, nec possit quis plene velle
nisi prius plene intelligat. Unde logica interpretatio huiusmodi sententiae nequit esse nisi
quod ad credendum sufficiat probabile iudicium credibilitatis seu ut habeatur supradicta
certitudo moralis imperfecta, invocata a Newman, quem ipse Schlagenhaufen hic in con­
firmationem appellat («Similis est sententia Cardinalis Newman [iuxta quam] ex con­
vergentia argumentorum probabilium oritur certa cognitio»).

gbien' quaeque non modicum atramentum effundere coëgit auctores. Ne­
gat nempe, rationem antecedenter et independenter ab ipsa fide posse elicere
certum quodlibet ac sufficiens credibilitatis iudicium de facto revelationis.
Huiusmodi iudicium fit sub auxilio gratiae, proprius sub ipso lumine fidei
iam infusae (sub oculo fidei: «les yeux de la foi»), imo identificatur cum
ipso actu fidei, tanquam eius integrans elementum. Huiusmodi theoria a qui­
busdam auctoribus graviter insimulata est, ut aliena a continuata traditione
theologorum ac pro tanto temeraria (Harent), ut «aliena a mente Ecclesiae»
(Dieckmann), ut opposita declarationibus Magisterii contra fideistas (De Poulpiquet, Garrigou-Lagrange); ab aliis vero nonnisi ut aliena a ratione theolo­
gica iudicata est. Quidquid sit, negari nequit eam instaurare quendam fideismum supematuralem et vix aut aegre congruere cum Magisterii doctrina.1
2

159. Longe autem communior sententia theologorum, sig­
nanter auctorum Apologeticae (Goebel, Wilmers, Pesch, Dorsch,
Lercher, Brunsmann, Sanders, Garrigou-Lagrange, Tromp, etc.),
quae sola plene congruit doctrinae ipsius Magisterii, docet veram
ac proprie dictam certitudinem de facto revelationis semper et in
omnibus subiectis requiri ad actum fidei eliciendum, non tamen ne­
cessariam esse certitudinem physicam, sed sufficere moralem, et qui­
dem etiam vulgarem, adeoque nullam inferioris gradus certitudinem
sufficere (imperfectam, improprie dictam, respectivam), quae non
attingat minimum requisitum ad veram et proprie dictam certitudi­
nem moralem.
III. DOCTRINA MAGISTERII

160. In ipsis textibus Cone. Vaticani I, Pii IX in causa fideismi et Pii X in causa Modernismi, quorum plures citavimus supra
(n. 150), quatuor sequentia doctrinae capita continentur:
Vera certitudo de facto revelationis necessaria est: «Humana
ratio, ne in tanti momenti negotio decipiatur et erret, divinae reve­
lationis factum diligenter inquirere oportet, ut certo sibi constet,
Deum locutum esse» (Pius IX, Encycl. «Qui pluribus»).
1 Horum opera dedimus supra, η. 147.
2 Rousselot suam theoriam exposuit ac defendit in «Les yeux de la foi», Recher­
ches de science religieuse I (1910) 241-259, 444-475, et in aliis articulis supra relatis
(η. 147). In primo illo loco scribit: «Dans les connaissances surnaturelles dont nous
parlons, il ne faut point imaginer de ’jugement de crédibilité’ qui constitue un acte dis­
tinct. C’est un acte identique, que la perception de la crédibilité et la confession de
la vérité. Que si la perception de la crédibilité ne fait qu’un avec l’acte de foi..., il est
clair qu’il n’y a plus aucune difficulté à dire, avec saint Thomas,
•J»·
que c’est la lumièrede la foi qui montre qu’il faut croire» (p. 254).
Crisim huius theoriae instituerunt praecipue I Tarent, art. cit. (supra, in n. 157)
260-275, Stolz, loc. cit. (supra, in n. 147), De Wolf, loc. cit. (supra, in n. 147), Aubert,
op. cit. (supra, in n. 157) 494-511 (cf. amplam expositionem ipsius theoriae in p 45CL
494).

Haec certitudo fundatur in vera probatione et evidentia divi­
nae originis christianae religionis, obtenta nempe non ex sola inter­
na experientia aut privata inspiratione, sed ex externis signis credibilitatis: «Revelatio divina externis signis credibilis fieri potest»
(Cone. Vatic. I, can. 3, de fide); «Miraculis divina christianae reli­
gionis origo rite probatur» (can. 4, de fide); «Recta ratio fidei fun­
damenta demonstrat» (cap. 4); «Miracula et prophetiae divinae re­
velationis signa sunt certissima et omnium intelligentiis accommo­
data» (cap. 3), imo «aetatum omnium atque hominum, etiam huius
temporis intelligentiae maxime accommodata» (Pius X, lusiurandum antimodernisticum); per ipsa habetur «evidens fidei christia­
nae credibilitas» (Cone. Vatic. I, cap. 3); per ipsa tanquam per
«firmissima argumenta clare aperteque cognoscitur, Deum eiusdem
fidei auctorem exsistere» (Pius IX, Encycl. «Qui pluribus»); unde
nequit dici «assensum fidei ultimo inniti in congerie probabilita­
tum» (Decr. «Lamentabili», supra, n. 156).
Huiusmodi certitudo omnibus possibilis ac necessaria est, etiam
proinde rudibus et pueris, et ipsis modernis mentibus. Hoc imme­
diate deducitur ex duabus propositionibus de necessitate certitudi­
nis et de illius evidenti probatione ex signis, quae explicite dicuntur
omnibus hominibus accommodata.
Huiusmodi certa probatio debet praecedere ipsam fidem. Id
implicite proponitur in tota littera praefatorum documentorum;
non enim diligens inquisitio num Deus locutus sit, ne in tanto ne­
gotio quis decipiatur et erret, necnon demonstratio fundamentorum
fidei, necessaria est postquam quis prudenter ac rationabiliter iam
crediderit. Ceterum, etiam explicite id significatur in propositioni­
bus quas fideista Bautin debuit subscribere Romae a. 1840 sub
Gregorio XVI; dicitur enim quod «debemus eam [revelationem]
demonstrare iis, qui vel eam reiciunt vel nondum admissam requi­
runt»; «non habemus ius requirendi ab incredulo, ut admittat re­
surrectionem divini Salvatoris nostri, priusquam illi proposuerimus
argumenta certa»; «quoad has quaestiones varias.ratio fidem praece­
dit debetque ad eam nos conducere»; «quamvis debilis et obscura
reddita sit ratio per peccatum originale, remansit tamen in ea sat
•claritatis et virtutis, ut ducat nos cum certitudine ad exsistentiam
Dei, ad revelationem factam ludaeis per Moysen et Christianis per
adorabilem nostrum Hominem-Deum» (Denz. 2753-2756; pariter in
■condemnatione fideistae Bonnetty a. 1855 sub Pio IX legitur: «Ra-

tionis usus fidem praecedit et ad eam hominem ope revelationis
et gratiae conducit», Denz. 2813).
IV. ASSERTIO 1. Vera ac formalis certitudo de facto revela­
tionis necessaria est ad hoc ut actus fidei elici possit.
161. Nota theologica. Necessitas verae ac formalis certitudinis,

prout haec generaliter opponitur merae opinioni, est theologice
certa, ut patet ex omnibus praefatis documentis Magisterii.
PROBATUR 1. Ex generali ratione fidei, etiam humanae.

Fides in genere est quidam status firmitatis assensus, in quo
quiescit inte’Iectus absque positiva formidine errandi, quamvis
huiusmodi firmitas ac quiescentia fundetur non in intrinseca sed in
extrinseca evidentia obiecti et fiat sub motione voluntatis, cum
ipsum obiectum non visum nequeat per seipsum movere intellectum.
Huiusmodi autem status firmitatis in assensu, qui certitudo vocatur,
requirit certitudinem formalem, seu tum subiectivam tum obiectivam certitudinem, vel, si placet, subiectivam certitudinem (quietem
mentis), fundatam in certitudine obiectiva (evidentia obiecti). Nam
sola subiectiva certitudo, absque obiectivo fundamento, seu fundata
in mera obiectiva probabilitate, non est reapse nisi mera opinio et
imaginaria ac similitudinaria certitudo, in qua formido errandi re­
movetur non positive per evidentiam obiecti, utut extrinsecam, seu
per evidentiam veri testimonii, sed negative per solam motionem
voluntatis, qua avertitur intellectus a consideratione rationum du­
bitandi et in qua proinde intellectus reapse non quiescit. Unde nulla
vera fides, nequidem humana, gigni potest absque formali certitu­
dine, seu evidenti, utut extrinseca, cognitione obiecti in testimonio
dicentis.
PROBATUR 2, et fortiori ratione, ex peculiari indole fidei divinae.

Nam haec fides non solum debet esse quomodolibet firma,
sicut fides humana, sed ita firma ut sit etiam infallibilis et irrevo­
cabilis, utpote fundata in testimonio Dei qui nec falli nec fallere
potest, ac ideo nullum possibile dubium subsequenter admittat nec
ullam possibilitatem erroris ob detectam subinde incompetentiam
testis, sicut accidit in fide humana. Ergo si ad ipsam humanam ac
revocabilem fidem gignendam requiritur certitudo de facto tes­
timonii et auctoritate testis, id a fortiori dicendum est de divina
ac irrevocabili fide.

162. Unde non valet obiccre quod ad prudenter et moraliter agendum
sufficit speculativa probabilitas de honestate actionis et consequens certitudo
practica. Nam hic non agitur de agendo, sed de credendo, et fides gigni nequit
absque certitudine de testimonio dicentis. Ex mera probabilitate huiusmodi
testimonii divini sequitur quidem obligatio ulterius inquirendi de eodem, ut
inde sequatur eius certitudo, sed non ipsa obligatio credendi, cum ceteroquin,
absque huiusmodi certitudine, ipsa fides impossibilis sit.
Praeterea, jrustra obicitur quod ad assensum fidei divinae movetur vo­
luntas sub influxu gratiae. Nam voluntas, utut gratia informata, nequit mo­
vere intellectum ad firmiter et irrevocabiliter credendum et ad pacifice quies­
cendum, nisi prius ipsi intellectui manifesta sit obiectiva veritas motivi, seu
evidentia credibilitatis ipsius testimonii, non secus ac in ipsa humana fide
voluntas nequit determinare intellectum ad firmam adhaesionem, nisi eadem
extrinseca obiecti evidentia praecesserit. Ceterum nec potest gratia indebite
et irrationabiliter movere intellectum ad habendam meram subiectivam ac
similitudinariam certitudinem, de qua supra, quaeque, ut diximus, fides non
est sed mera opinio a voluntate tyrannice regulata, ut accidit quoad testimo­
nium humanum; unde illi qui cum huiusmodi opinione putant se fidem ha­
bere, ut Protestantes liberales et Modernistae, revera nullam fidem habent,
nequidem humanam, sed, cum labili fundamento, soli proprio iudicio fident
propriaeque voluntati oboediunt.
Pariter non valet obicere quod testimonium cui fides divina innititur,
seu factum revelationis, utpote substantialiter supernaturale, nequit rationa­
liter ac certo cognosci, ac ideo aut nullo modo fides divina haberi potest
aut ad eam sufficit probabilis opinio illius facti. Nam, quamvis factum reve­
lationis nequeat per rationem certo cognosci prout est secundum se substan­
tialiter supernaturale (sic enim est ipsum obiectum fidei, quod solo super­
natural! lumine cognoscitur), potest tamen cognosci ut est aliquid supernatu­
rale quoad modum, quatenus, ex certis signis (puta miraculis), ipsius ac solius
Dei interventus certo manifestatur.
Tandem frustra obiceretur quod certitudo sive rationalis evidentia de
facto revelationis nequeat conciliari cum ipsa supernaturalitate actus fidei,
quippe qui resolveretur in rationalem hanc certitudinem. Nam huiusmodi
resolutio non est directa ac formalis, sed tantum indirecta ac materialis.

163. Ad cuius responsionis evidentiam, quae tangit difficilem illam
quaestionem de resolutione actus fidei (in tractatu de hac virtute a theologis
vivaciter agitata), notandum est doctores duplicem diversum conceptum ha­
bere de ipsa fide supernatural!, ex quo pendet duplex modus respondendi ad
praefatam obiectionem.
Quidam enim, ut Scotus et Molina, quos sequuntur plures moderni
(cf. supra, n. 147), docent actum fidei esse supernaturalem non intrinsece et
quoad substantiam, sed tantum extrinsece et quoad modum, quatenus actus
naturalis dirigitur per gratiam sive per lumen fidei infusae ad finem super­
naturalem seu ad credendum ut oportet ad salutem, ac ideo ipsum formale
motivum fidei (obiectum sub quo), seu auctoritatem Dei revelantis, non per­
tinere ad obiectum fidei ut supernaturalis, seu nos non credere ipsum factum
revelationis, sed esse aliquid tantummodo naturaliter cognoscibile, praecise
7

per iudicium evidentis credibilitatis. Hinc sequitur assensum fidei resolvi
simpliciter in naturalem evidentiam huius iudicii, non qua parte est sub in­
fluxu luminis infusi nec ex parte obiecti formalis quod (seu ipsorum myste­
riorum creditorum), sed ex parte ipsius obiecti formalis quo, sive auctoritatis
Dei revelantis, quae in evidentia iudicii credibilitatis de facto revelationis
implicatur.
Thomistae vero, quos et Suarez et alii sequuntur, docent assensum fidei
esse intrinsece et quoad substantiam supernaturalem ex parte adaequati sui
obiecti, tam quod (Deitas aliaque mysteria), quam quo (auctoritas Dei reve­
lantis), imo revelationem activam (in qua involvitur auctoritas Dei revelantis)
esse simul obiectum quo et obiectum quod fidei, seu motivum quo creditur
et obiectum quod creditur, sicut lux est obiectum quo videtur aliquid et quod
videtur exercite, seu simul ostendens et ostensa. Ex quo sequitur duplicem
dari actus fidei resolutionem, alteram intrinsecam et supernaturalem (in qua
includitur credibilitas supernaturalis; creditum enim est credibile), quae tota
absolvitur in ipsum obiectum quod et quo, quaeque nullam habet radicem
vel connexionem in ratione; alteram vero extrinsecam ac naturalem, quae
absolvitur non ex parte obiecti sed subiecti, seu in ipso iudicio evidentis
credibilitatis de facto revelationis; in quo iudicio auctoritas Dei revelantis
sive activa revelatio attingitur non in intestino ac entitative supernatural!
suo esse, sed in exteriori suo aspectu, prout est supernaturalis quoad modum,
seu ut miraculosus interventus divinus.
Quamvis prior sententia facilius videatur explicare resolutionem actus
fidei, qui, utpote obscurus, debet necessario resolvi in aliquam evidentiam,
tamen sola altera sententia valet salvare veram et intrinsecam supernaturalitatem fidei, quae nonnisi ex supernaturalitate ipsius actus et obiecti repeti
potest, et aliunde sufficienter explicat ipsam resolutionem actus fidei in requi­
sitam evidentiam, eam reponens in extrinseca evidentia credibilitatis de facto
revelationis, prout hoc est extrinsece et quoad modum supernaturale?

164. Confirmatur supra exposita probatio ex Scriptura et
Patribus, quatenus ex modo quo ostendunt ac defendunt veritatem
facti revelationis, supponunt necessariam esse certitudinem huius
facti. Id apparet ex pluribus textibus infra referendis, in quaestioni­
bus de demonstrabilitate credibilitatis. Interim haec sufficiant: In
Eccli. 19.4, generaliter dicitur: «Qui credit cito levis corde est et
minorabitur», quo quidem saltem abicitur levitas motivorum ab
lDe qua quaestione confer: S. Thomam, In 3 Sent., dist. 24, q. 1, a. 1, qa 1;
De veritate, q. 14, a. 8, corp., ad 2, 3, 4, 9, 16; 2-2, q. 1, a. 1; a. 3; Caietanum, In 2-2,
q. 1, a. 1, n. 9 et 11; Suarez, De fide, disp. 3, sect. 6, 9 et 12; Ioannem a S. Thoma, De
fide, q. 1, disp. 1, a. 2, n. 1 et 4; a. 3, n. 7; Salmanticenses, De fide, disp. 1, dub. 4
et 5; A. Gardeil, «Crédibilité», Dictionnaire de théologie catholique III-2 (Paris 1907)
2258-2299; R. Garrigou-Lagrange, De revelatione (ed. 2, Romae 1921) 450-514, 527, sq.,
531, 548 sq. (ubi, non secus ac apud Gardeil, haec quaestio amplissime exponitur et variae
theologorum opiniones et textus exhibentur ac discutiuntur); «Le surnaturel essentiel et
le surnaturel modal», Revue thomiste XXI (1913) 316-327. Aptum summarium doctrinae
thomisticae (peculiariter ipsius Garrigou-Legrange) et dissensus aliorum inter modernos
refert R. Aubert, Le problème de l’acte de foi (éd. 2, Louvain 1950) 442-450.

omni vera fide. Num. 14.11: «Et dixit Dominu> ad Moysen: Usqucquo detrahet mihi populus iste? Quousque non credent mihi in
omnibus signis, quae feci coram eis?»; huiusmodi improbatio suppo­
nit ludaeos potuisse cum certitudine ex signis cognoscere interven­
tum divinum; idemque fortioribus verbis significat Christus, Io.
15.24: «Si opera non fecissem in eis, quae nemo ah’us fecit, pecca­
tum non haberent; nunc autem et viderunt et oderunt et me et
Patrem meum» (cf. Mat. 11.4; Marc. 2.10; Ιο. 5.40: 8.47; 9.41).
S. Paulus tanquam certum testimonium religionis pi gentilibus
exhibet exemplarem vitam christianorum, 2 Cor. 3.2: «Epistola
nostra vos estis, scripta in cordibus nostris, quae scitur et legitur
ab omnibus hominibus».
Patres calumniam refellunt ethnicorum, dicentium christianos
leviter et irrationaliter credere, simulque ostendunt quam efficacia
et certa sint argumenta quibus christiana fides innititur; quo quidem
supponunt necessitatem certae cognitionis de facto revelationis.
Athenagoras·. «Ipsi quoque [vos, pagani] confirmabitis, qui prudentia
et pietate in verum Numen caeteros superatis, alienum esse a ratione, ut Dei
Spiritui, qui prophetarum ora, tanquam instrumenta pulsavit, credere super­
sedentes, animum ad humanas opiniones adiungamus» {Leg. pro christ. 7T
MG 6, 903).
Eusebius Caes., ad initium secundae et apologeticae partis sui operis
Praeparatio evangelica, ait suum scopum esse refellere sequentem paganorum
accusationem de levitate et defectu certitudinis in fide christianorum:
«Nam... hoc nonnulli persuasum habent, disciplinae christianae professionem
nulla posse ratione defendi, sed qui nomen illud amplectantur, eos quod se­
mel visum fuerit, inconsiderata fide, negligentique ac temeraria quadam
assensione comprobare; adeoque asseverant, qui sese ad hoc institutum aggregarint, evidens certumque argumentum habere nullum, quo rerum quae pro­
mittuntur veritatem demonstrent, verum ad unam tantummodo fidem adhae­
rescere velle, eosdemque propter istam nullo iudicii nulloque rationis examine
attestatam exploratamque fidem, fideles vulgo nominari» (p. 2, 1. 1, c. lx
MG 21. 26 sq.).
Augustinus suum opus De fide rerum quae non videntur sic aperit:
«Sunt qui putant christianam religionem propterea ridendam potius quam
tenendam, quia in ea, non res quae videatur ostenditur, sed fides rerum quae
non videntur, hominibus imperatur. Nos ergo ad hos refellendos qui pruden­
ter sibi videntur nolle credere quod videre non possunt, etsi non valemus
humanis aspectibus monstrare divina quae credimus, tamen humanis menti­
bus etiam illa quae non videntur credenda esse monstramus» (c. 1, n. 1,
ML 40.171).
Anselmus·. «Fides enim nostra contra impios defendenda est non contra
eos qui se christiani nominis honore gaudere fatentur. Ab his enim iuste exi­
gendum est ut cautionem in baptismate factam inconcusse teneant; illis vero

rationabiliter ostendendum est quam irrationabiliter nos contemnant» (Epist.,
1. 2, epist. 41, ML 158. 1193).
Ceterum, cum Patres passim significant non esse quaerendas rationes in
his quae ad fidem pertinent,1 sensus est, ut patet ex ipso contextu, quod
non potest reddi ratio de ipsa re revelata, seu de singulis mysteriis, quae
obscura manent, non vero de ipso ac solo facto revelationis.

ASSERTIO 2. Ad actum fidei eliciendum, non requiritur certitu­
do physica de facto revelationis, sed sufficit certitudo moralis, fun­
data in ipsa certitudine morali de veritate testimonii, per quod
factum revelationis mediate transmittitur.

165. Nota theologica. Id est theologice certum, utpote sequens
ex supradicta doctrina Magisterii de certis signis revelationis, om­
nibus temporibus et hominibus accommodatis; nam physica certi­
tudo nequit haberi nisi ab immediatis testibus illorum signorum.
PROBATUR.

Ut diximus supra (n. 155), certitudo physica est ea quae fun­
datur in lege physica, moralis vero ea quae fundatur in lege morali.
Utraque autem haberi potest de facto revelationis, sed altera sufficit.
In ipsis prophetis et apostolis, quibus facta est immediata reve­
latio, ceteris communicanda, certitudo de facto revelationis tripli­
citer fieri potuit. Uno modo, interius et directe a Deo per viam
attestationis ac locutionis, tanquam personae ad personam. Alio
modo, per productionem alicuius miraculosi effectus, sive interius
in mente prophetae, sive exterius in eius persona aut rebus cir­
cumstantibus,23ex quo, tanquam ex signo, interventus divinus
eiusque allocutiva intentio evidenter manifestaretur. In utroque
autem hoc casu; haec immediata revelatio importat, praeter
1 Tertullianus, De carne Christi 5: «Prorsus credibile est quia ineptum est».
Clemens Alex., Stromata 5. 1. 6. 1: «Quis est ergo adeo impius, ut Deo non credat
et probationes a Deo postulet, tanquam ab hominibus?» Ambrosius, De excessu fratris
sui Satyri 2. 89: «Sed ego rationem a Christo non exigo. Si ratione convincor, fidem
abnuo».
2Cf. S. Tromp, De revelatione Christiana (ed. 5, Romae 1945) 98-101.
3Caietanus (In 2-2, q. 171, a. 5) putat revelationem propheticam priori modo
contigisse. Certum autem videtur alterutro modo fieri debuisse (2-2, q. 171, a. 5, mox
citand.), ut ipsa fides Ecclesiae resolveretur in superius ac certissimum lumen propheti­
cum, iuxta illud Ephes. 2. 20: «Superaedificati super fundamentum apostolorum et pro­
phetarum» et 2 Petr. 1. 19: «Habemus firmiorem propheticum sermonem, cui bene faci­
tis attendentes». Ceterum, cum et ipsa revelatio facta prophetis et apostolis fundetur in
«summo angulari lapide Christo lesu» (Ephes. 2. 20) et Christus in terris habuerit
visionem beatificam, vi cuius (nec per inferius aliquod propheticum lumen) prophetavit
(De veritate, q. 20, a. 6), nostra Edes per Christum coniungitur ipsi lumini beato, in
quo ipsa Dei facies et infinitum eius Verbum revelatur.

manifestationem obiecti vel signi, proportionatum lumen superna­
turale ad intelligendam divinam propositionem, quod generat abso­
lutam, ac pro tanto metaphysicam, certitudinem de facto locutionis/
cum in ea, ratione evidentiae ipsius obiecti sub lumine superna­
tural!, absolute non possit error contingere, quemadmodum sub
naturali lumine rationis nequit deceptio contingere circa prima prin­
cipia.*2 Huiusmodi autem duplex modus cognitionis ac certitu­
dinis pertinet ad ordinem supernaturalem nec nisi prophetis et
apostolis, utpote Ecclesiae fundatoribus, concessus est. Ceterum,
etiam sub huiusmodi supernatural! lumine, propheta habet quidem
immediatam et infallibilem evidentiam de facto revelationis sive
Dei locutionis, sed non ipsius veritatis revelatae (nisi agatur de ipsa
visione beatifica, quam ipse Christus, prophetarum rex, habuit),
.ac ideo haec veritas est adhuc ipsi prophetae credita nec visa, et
de ea habet tantum evidentem credibilitatem, quamvis superna­
turalem.3
Tertius modus, quo prophetis et apostolis potuit fieri imme­
diata revelatio, est ut, tantummodo per signa exteriora ac miraculosa
•et sine lumine prophetico, attingerent factum revelationis, adeoque
haberent non evidentiam facti sed evidentiam credibilitatis eius,
sicut ceteri fideles (in quo casu non amplius ageretur de prophetia
sed de mera revelatione, utut immediata), et aliunde etiam ins­
truerentur specialibus auxiliis et gratiis gratis datis, ad convenienter
transmittendam revelationem. In hoc casu ipsi habuissent certitu­
dinem physicam facti revelationis, cum ipsis physice et immediate
■constasset de facto miraculosi signi exterioris.4

166. In primis autem fidelibus, aliisque (ut ludaeis), qui
Christi et apostolorum praedicationi atque miraculis adstitenmt,
adfuit pariter certitudo physica de facto revelationis, cum physice
praedicationem audierint et physice miracula conspexerint.
In ceteris tandem fidelibus, ad quos subinde praedicationis et
miraculorum notitia per varia historica media sive per aliorum tes’2-2, q. 171, a. 5: «De his... quae expresse per spiritum prophetiae propheta cog­
noscit, maximam certitudinem habet, et pro certo habet quod haec sunt divinitus sibi
revelata... Alioquin si de hoc ipse certitudinem non haberet, fides quae dictis propheta­
rum innititur, certa non esset».
2Cf. Caietanum, In 2-2, q. 171, a. 5, n. 2.
3 2-2, q. 173, a. 1: «Prophetia importat cognitionem divinam ut procul existentem».
4Cf. Salm anticenses, De jide, disp. 1, dub. 5, n. 179; disp. 3, dub. 1, n. 20 et
32; Ioannem a S. Thoma, De fide, q. 1, disp. 1, a. 2, n. 3; Caietanum, In 2-2,
•q. 171, a. 5.

timonium pervenit, nequit haberi certitudo physica de illis factis
mediate notis, sed sola certitudo moralis, fundata in aliorum testi­
monio et in ea morali lege, iuxta quam probus testis non mentitur.
Possunt tamen ipsi habere etiam certitudinem physicam, si agitur
de illis miraculis sive motivis ordinis altioris, quae adhuc nunc
subsistunt et ab omnibus conspiciuntur, ut est ipsa Ecclesia per
se sola, ratione suae universalitatis, sanctitatis, fecunditatis, unitatis
et stabilitatis (Cone. Vatic. I, cap. 3). Huiusmodi autem certitudo
nequit esse nisi paucorum, utpote quae requirit excultiorem ac
scientificam inquisitionem, eo vel magis quod praefata altiora mo­
tiva nonnisi simul sumpta valent constituere certum credibilitatis
argumentum, ut infra ostendetur.
Ceterum, in quolibet casu certitudinem moralem, fundatam in
aliorum testimonio, esse sufficientem ad eliciendum actum fidei
supernaturalis, dupliciter patet. Primo nempe, ex eo quod physica
certitudo nequit haberi ab omnibus (ut nuper dictum est), cum
tamen ex divina providentia ad omnes indiscriminatim revelatio
dirigatur et donum fidei offeratur, cui providentiae repugnat exigere
impossibile aut finem praestituere absque possibili medio. Secundo,
quia actus fidei supernaturalis non aliud sibi praerequirit quam
rationabile ac prudentiale fundamentum, seu ut quis prudentialiter
ac firmiter iudicet de credibilitate facti revelationis (eo vel magis
quod huiusmodi indicium est merum rationale praerequisitum, nec
ullatenus id in quod actus fidei eiusque infallibilis certitudo for­
maliter resolvitur, ut infra dicetur). lamvero, ad rationaliter ac
prudentialiter agendum, etiam in rebus gravissimis, et ad pruden­
tialiter firmiterque fidendum alicui testimonio, sufficit moralis cer­
titudo, ut patet etiam in negotiis naturalibus (ita in civili tribunali
sufficit moralis certitudo, habita ex testimonio proborum hominum,
ad inferendam ipsam capitalem sententiam).1
Ceterum, ut supra notatum est (n. 155), certitudo moralis potest
facile transire in absolutam sive metaphysicam certitudinem, ratione conver­
gendae motivorum credibilitatis, quatenus ea tanta sit, ut inde constet nullam
de facto adfuisse suspensionem legis moralis in qua ea certitudo fundatur,
cum conspiratio tot motivorum ac testimoniorum in decipiendo esset aliquis
effectus sine causa proportionata, quod metaphysice repugnat. Exinde tamen
non sequitur, quod, ratione huiusmodi reductive metaphysicae certitudinis^
ipsa res revelata fit secundum se metaphysice certa, sed tantum quod ipsum
167.

1 Cf. 1-2, q. 105, a. 2, ad 8; 2-2, q. 70, a. 2.

factum revelationis necnon credibilitas rei revelatae, in eo fundata, fiunt
metaphysice certa.
Ex dictis facile resolves sequentem obiectionenr. Assensus fidei est fir­
missimus et irrevocabilis, dum certitudo moralis est minus firma et fallibilis;
ergo haec non sufficit. Respondetur imprimis assensum fidei et praefatam
certitudinem moralem esse de diverso obiecto; prior nempe certitudo est de
veritate revelata, altera est de facto revelationis, nec ceteroquin una in alte­
ram resolvitur, sed tantum alteram praerequirit, ut supra dictum est. Praete­
rea, certitudo moralis, quamvis qua talis sit absolute fallibilis (sicut cetero­
quin etiam certitudo physica), tamen est sufficiens ac prudens ratio amplec­
tendi fidem, sicut in aliis gravioribus humanis decisionibus, eo vel magis
quod de facto ea moralis certitudo est reductive metaphysica, ac ideo nullam
exceptionem patitur, ut nuper dictum est.
ASSERTIO 3. Ad actum fidei eliciendum, non requiritur certitu­
do scientifica de facto revelationis, sed sufficit certitudo vulgaris,
dummodo sit vera ac proprie dicta certitudo, nec mera practica et
improprie dicta certitudo, quantumvis respectiva, quae limites pro­
babilitatis de facto non transcendat.

Sufficientia certitudinis vulgaris est theo­
logice certa, ut sequitur ex supradicta doctrina Magisterii de certis
signis revelationis, omnibus intelligentiis accommodatis. Insuffi­
cientia vero certitudinis practicae sive improprie dictae, est libere
controvertibilis ac controversa inter theologos.
168.

Nota theologica.

PROBATUR.

1. Sufjicientia certitudinis vulgaris nec scientificae,1 quae
nempe caret reflexa et explicita cognitione motivorum, ut contingit
in communi populo, et peculiariter in rudibus et pueris, dupliciter
patet, non secus ac sufficientia ipsius moralis certitudinis. Primo
nempe, quia non omnes sunt physice aut moraliter capaces asse­
quendi cito et ut oportet scientificam certitudinem, cum tamen
omnibus indiscriminatim revelatio dirigatur et donum fidei offera­
tur, ac ideo, si scientifica certitudo requireretur, redderetur multis
frustraneum huiusmodi fidei donum et eis praestitueretur finis sine
medio. Secundo, quia, ut patet etiam in naturalibus negotiis ac
iudiciis, ad rationaliter et prudentialiter agendum, etiam in gra1 Certitudo ipsa scientifica, quamvis non necessaria singulis, est tamen quammaxime utilis toti Ecclesiae, immo ipsis eius rectoribus et doctoribus est relative et ex officio
necessaria, cum in istorum apologetica scientia fideant communes fideles et mediante
eorum testimonio saepe sibi comparent ipsam moralem certitudinem de facto revelatio­
nis, ut maxime patet in pueris relate ad parochum et in rudibus infidelibus relate ad
missionario? (cf. 2-2, q. 2, a. 6).

vibus negotiis, sufficit communis ac vulgaris certitudo, innixa vul­
gari cognitione et evidentia, quippe quae veram iudicii firmitatem,
ad proprie dictam certitudinem requisitam, obtinet ex ipsa nativa
vi humani intellectus; fides autem non plus exigit quam ut rationa­
biliter et prudentialiter agatur in suo negotio, seu ut vera aliqua
ac proprie dicta certitudo de facto revelationis praehabeatur. Bre­
viter: certitudo vulgaris est vera certitudo, ergo sufficit ad actum
fidei eliciendum.
Huiusmodi vulgaris ac sufficiens certitudo ab omnibus natura­
liter et sine magna, obiectiva saltem, difficultate comparari potest,
nec ideo per se indiget supernaturali auxilio gratiae, quamvis hanc
libenter ac communiter concurrere facile suspici queat, ut dicetur
infra (m. 175 sg.).

169. 2. Insufficientia vero certitudinis moralis improprie
dictae (sub quocumque ambiguo nomine proferatur, ut certitudinis
practicae, certitudinis respectivae vel relativae, vehementis opinio­
nis) sequitur necessario ex duplici ratione, qua in Assertione 1 pro­
bata est necessitas verae ac formalis certitudinis de facto revelationis
(n. 161 sq.). Nam certitudo illa improprie dicta, quousque revera
talis manet, est intra inferiorem gradum probabilitatis, quantumvis
maximae ac vehementis (cf. supra, n. 155), quae obiectivam ratio­
nem formidinis erroris evacuare non valet. Unde non est sufficiens
ad rationabiliter et prudentialiter amplectendam fidem divinam,
quae est assensus firmissimus et irrevocabilis, etiam si aliunde suffi­
ciens esset ad fidem humanam.
Ceterum, ad nullam fidem, etiam humanam, huiusmodi practica
certitudo sufficit. Nam status fidei est status certitudinis et firmitatis, qui nullatenus haberi potest nisi sit formalis, seu nisi certitudo
subiectiva fundetur in obiectiva et quadret cum ea; mera enim
subiectiva certitudo (vel eius excessus super obiectivam) est mera
imaginaria ac voluntaria certitudo, ab opinione non differens, qua,
ob mentis debilitatem sive ignorantiam vel merum influxum volun­
tatis, removetur subiectiva formido errandi, avertendo intellectum
a consideratione motivorum contrariae opinionis, ita ut intellectus
reapse in tali statu non quiescat sed violenter constringatur.
Unde futilis videtur ea distinctio, a supradictis theologis invo­
cata (n. 157 sq.), inter subiectivam seu respectivarn motivorum sufficientiam
et obiectivam seu absolutam eorundem insufficientiam. Nec melior est alia
distinctio, a pluribus subintellecta, inter certitudinem speculativam et certitu­
170.

dinem practicam, quae sufficit ad moraliter ac prudentialiter agendum etiam
in gravibus vitae negotiis; nam ca sufficit quidem ad agendum, non autem
ad credendum, seu ad ponendum assensum intellectus in eo firmitatis statu
qui est proprius cuiuslibet certitudinis, etiam humanae; unde qui, ob solas
practicas vitae rationes, alicui fidem praestare dicitur, revera fidem non praes­
tat, sed assumit aliquam vehementem opinionem, quae, si non sufficit ad
quietandum intellectum, sufficiens est ad prudentialiter regulandas necessa­
rias vitae actiones, ob defectum melioris cognitionis.
Quod autem a quibusdam dicitur de convergentia probabilitatum in
quandam sufficientem certitudinem,1 satis captiosum est, sed frustraneum.
Nam, vel ex cumulo probabilitatum mediante aliquo extraneo principio ex­
trahitur vera ac proprie dicta, saltem minima, certitudo, et tunc non agitur
de mera practica, respectiva et improprie dicta certitudine, ac ideo versamur
extra quaestionem et fit tantum quaestio de modo quo vera certitudo acquiri
possit; vel variae probabilitates in merum materialem cumulum convergunt,
et tunc ad maiorem quidem probabilitatem conferunt sed nihil certitudinis
producere queunt, cum nemo det quod non habet. Revera autem praefata
convergentia probabilitatum nonnisi ab aliquo exteriori principio, a quo in­
formetur, aliquam veram certitudinem, et quidem etiam metaphysicam, emen­
dicare, queunt,2 quemadmodum supra dictum est (n. 167) de certitudine
morali quae fit reductive metaphysica; ac ideo ipsi philosophi de ‘huiusmodi
probabilitatum convergentia loqui non solent, cum sit aliquid prorsus impertinens et accidentale.
Quod tandem peculiariter urgetur a fautoribus certitudinis respectivae
in casu rudium ac puerorum satisfacientem responsionem obtinet ex his quae
diximus de sufficientia certitudinis vulgaris. Cuius quidem vis ac ratio non
in eo reponitur quod in huiusmodi personis sufficiat mera subiectiva certi­
tudo, fundata in probabili motivo obiective insufficienti et subiective suffi­
cienti, nam, ut dictum est, huiusmodi conceptio est absona ab ipsa ratione
fidei, etiam humanae; sed in eo quod moralis ac proprie dicta certitudo, se­
cundum varios gradus et modos, quos in sua ratione permittit, acco ■ •III odatur
aetati ac indoli subiecti, sicut ipsa certitudo evidentium naturalium veritatum
et primorum ipsorum principiorum, ita ut sit reflexa ac scientifica in quibus­
dam (idque pariter iuxta gradus et modos in variis individuis), exercita vero
ac vulgaris in aliis. Ita, cum rudes et pueri, proposito doctorum vel parentum
1 Hoc argumentum peculiariter evolvunt Newman, op. cit. (supra, in n. 157) 197218; Harent, art. cit. (supra, in n. 158) 195-198; Pinard de la Boullaye, loc. cit. (su­
pra, in n. 147).
2 Et de hac loquitur S. Thomas (qui inepte invocatur ab adversariis) cum ait: «Li­
cet singula argumentorum non sufficerent ad manifestandam perfecte Christi resurrec­
tionem, tamen omnia simul accepta perfecte Christi resurrectionem manifestant; maxime
propter Scripturae testimonium, et angelorum dicta, et etiam ipsius Christi assertionem
miraculis confirmatam» (3 p., q. 55, a. 6, ad 1). Pariter frustra invocatur Suarez, De fide,
disp. 4, sect. 4, n. 1.
Confer quae de convergentia testimoniorum et diversa certitudine, in diversis ma­
teriis requisita, dicit S. Thomas in 1-2, q. 105, a. 2, ad 8; 2-2, q. 70, a. 2; In Ethic.,
1. 1, c. 2, lect. 3; item quae de scientia, opinione et fide disserit Ioannes a S. Thoma,
Logica, p. 2, q. 26, a. 4.

202

DE REVELATIONE

testimonio, sibi efformant pro modulo suo certum indicium credibilitatis
huiusmodi indicium non innititur solo illorum testimonio, sed per illud conj­
ungitur cum veris motivis credibilitatis quae confuse apprehenduntur, scilicet
vel cum miraculis quae ipsis narrantur vel cum eo morali miraculo Ecclesiae,
ad quam ipsi pertinent et in qua sciunt tot praeclara bona contineri et exhi­
beri. Unde utile non videtur fingere novum genus respectivae cuiusdam certi­
tudinis, quae distinguatur a certitudine vulgari, admissa ab omnibus theologis,
quaeque vera certitudo non est, cum praesertim ipsum Magisterium declaret
de facto revelationis haberi «signa certissima omnium intelligentiae accommo­
data», quod valet etiam de rudibus et pueris.
QUAESTIO III. DE DEMONSTRABILITATE CREDIBILITATIS
EX PARTE SUBIECTI1

I. SENSUS QUAESTIONIS.

171. Probata necessitate iudicii evidentis credibilitatis, seu
certitudinis de facto revelationis, ad hoc ut possit elici actus fidei,
quaeritur iam de modo quo huiusmodi iudicium acquiri possit, seur
quod ad idem redit, de demonstrabilitate credibilitatis revelationis.
Quae quidem attendi potest vel ex parte obiecti, seu motivorum
unde credibilitas deducatur, et de hoc agetur in quaestione sequenti,
vel ex parte subiecti, seu principii aut luminis sub quo credibilitas
apprehenditur et iudidium credibilitatis elicitur, et hoc est obiectum
praesentis quaestionis, scilicet: utrum ipsa ratio per se solam possit
elicere illud iudicium, an indigeat supernatural! gratiae lumine et
auxilio
II. CONTROVERSIA THEOLOGORUM.

172. Ut vitentur confusiones quae in hac quaestione occur­
rere possunt, notandum est eam non eodem modo positam ac
resolutam esse ab antiquioribus doctoribus inde a saec. 16 ac a
theolgis modernis.
Antiquiores enim supponunt per solam rationem efformarî
posse iudicium credibilitatis quod antecedit fidem, in his nempe
qui ad fidem primo convertuntur, et disputant potius de indicio
credibilitatis quod sequitur ac concomitatur fidem iam infusam,
'Confer 2-2, q. 1, a. 4, ad 3; a. 5, ad 1; q. 2, a. 9, ad 3; q. 8, a. 4, ad 2;
Quodl. 2, a. 6.—A. A. Goupil, Apologétique (Paris 1937 ) 81-91.—Rousselot, locis cit.
(supra, in n. 147).—R. Garrigou-Lagrange, De revelatione (ed. 2, Romae 19210 I 532538.—S. Tromp, De revelatione Christiana (ed. 5, Romae 1945) 147-161.—LercuerSchlagenhaufen, De vera religione, n. 132.

in ipsis nempe fidelibus qui de credibilitate suae fidei iudicant.’
Et tunc quidam, ut Suarez,12 dicunt huiusmodi iudicium nullo
modo posse procedere a fide vel alio principio supernatural!, sed
a sola ratione; alii vero, ut Caietanus,3 dicunt illud procedere
etiam a fide, iam de proprii sui obiecti credibilitate iudicante;
loannes a S. Thoma4 ait evidentem credibilitatem attingi quidem
a fide, non tamen signate et directe ut obiectum (sic enim attingitur
a ratione, et quidem antecedenter ad fidem), sed exercite et ut
conditionem requisitam in suo obiecto; tandem Salmanticenses5
dicunt praefatum iudicium de evidentia credibilitatis posse proce­
dere etiam ab aliquo principio supernatural! (praeterquam a ratio­
ne), puta ab aliqua illustratione actualis gratiae in intellectu, non
tamen ab ipso habitu fidei, cuius obiectum non est aliquid evidens.
Moderni vero quaestionem directe ponunt de ipso iudicio cre­
dibilitatis quod tempore praecedit fidem, utrum scilicet possit elici
a ratione sine auxilio gratiae.6 Quidam, ut P. Rousselot eiusque
discipuli (realti in n. 158), id absolute ac radicaliter negant, dicentes
praefatum iudicium nullo modo posse elici a ratione, nequidem
cum auxilio gratiae, sed elici subinde ab ipsa fide ac esse integrans
elementum ipsius actus fidei (eo fere modo quo Caietanus et loannes
a S. Thoma id affirmant de solo secundo iudicio credibilitatis quod
subsequitur fidem): quod quidem est negare ipsam existentiam et
possibilitatem iudicii credibilitatis eliciti a ratione ante susceptio­
nem fidei, seu negare ipsam physicam potentiam rationis ad illud

1 Ad rem Ioannes a S. Thoma: «Restat difficultas a quo principio eliciatur haec
evidentia credibilitatis, et supponimus non esse dubium elici aliquando evidentiam
ab alio principio, quam a fide, quando enim adultus suscipit fidem, prius ei pro­
ponitur eius credibilitas, et format iudicium de illa iuxta rationes evidentes, quae
de tali credibilitate illi proponuntur, alias non prudenter moveretur, et tunc evidentia
illius credibilitatis non elicitur a fide, cum antecedat iudicium de credibilitate ipsam
fidem. Difficultas ergo est, an etiam post fidem susceptam possit elici talis evidentia
ab habitu fidei» (De fide, q. 1, disp. 2, a. 3, n. 11).
2 De fide, disp. 4, sect. 5.
3 in 2-2, q. 1, a. 4, n. 7-10.
4 De fide, q. 1, disp. 2, a. 3, n. 11-23.
5 De fide, disp. 1, dub. 5, n. 199-205; De gratia, disp. 3, dub. 4, n. 80.
6 Agitur autem directe de solo ac mero speculativo iudicio credibilitatis; nam iudi­
cium credenditatis facilius conceditur non posse elici nisi sub auxilio gratiae (cf. supra,
n. 153, et infra, n. 369, in fine tractatus).

eliciendum. Alii vero, ut A.-A. Goupil,1 G. Colombo,234Fr. Taymans/
J. B. Alfaro/ concessa huiusmodi potentia physica, negant potius
potentiam moralem, nec plusquam potentiam physicam vident affir­
matam in documentis Magisterii.5 Longe vero communius auctores
Apologeticae, ut De Groot, De Poulpiquet, Garrigou-Lagrange, Fal­
con, Tromp, Lercher-Schlagenhaufen, Nicolau, docent hominem sine
auxilio gratiae habere etiam moralem potentiam eliciendi certum
indicium credibilitatis (etsi non credenditatis). quamvis auxilium
gratiae frequenter, et forte ordinarie, etiam adiuvet ad hoc ut prae­
fatum iudicium facilius ac certius emittatur, et per accidens fieri
possit ut in quibusdam hominibus auxilium gratiae requiratur.
III. ASSERTIO. Ipsa ratio naturalis, per se solam et sine auxi­
lio supematuralis gratiae, potest elicere certum ac speculativum
indicium credibilitatis, potentia tam physica quam morali.

K

I

173. PROBATUR 1. Ex mente Magisterii.

In documentis supra relatis (n. 150, 160) Magisterium eccle­
siasticum tot ac tam insistentes expressiones de habilitate rationis
ad cognoscendum factum revelationis, tacita aliunde mentione ne­
cessitatis gratiae, adhibet, ut vix de eius mente dubitari possit,
1 Apologétique (Paris 1937) 81 sq.: «La raison, nous l’avons montré, peut connaître
avec évidence la crédibilité de la vérité chrétienne. Le peut-elle par ses seules forces,
ou a-t-elle besoin, pour arriver à cette connaissance évidente, d’être aidée par la grâce?
Avec tous les théologiens {??], nous répondons: la grâce est nécessaire. Sans ce secours,
l’homme n’arrivera pas à reconnaître de façon certaine l’origine divine de la religion...
Mais de quelle nécessité s’agit-il: morale ou physique?... Cette nécessité est-elle absolue
ΛΙΙ
et physique ou seulement
relative et morale? Les avis diffèrent, comme diffèrent les
théories concernant l’analyse de la foi. Nous nous contenteront d’établir la doctrine com­
mune et certaine, à savoir que, pour reconnaître avec certitude la crédibilité de la religion
les preuves apportées ci-dessous nous semblent prouver plus qu’une simple nécessité
morale». Ex quo apparet ipsum etiam inclinare in sententiam Rousselot, quem inferius
transeunter refert (p. 88).
2 In Scuola cattolica ( 1950) 418.
3 In Nouvelle revue théologique (1951) 14-16.
4 Adnotationes in tractatum de virtutibus theologicis (Romae 1956) 169-176, 197202, 234-268.
5 Quibus, saltem in hac interpretatione, consentiunt quidam alii, at A. Bea, in
Scbolastik (1951) 42, et J. Sagües, in Estudios eclesiasticos (1951) 165 sq. Ceterum, ean­
dem sententiam iam satis clare suggesserant aliqui theologi saec. 17-18, ut J. Wiggers
doctor lovaniensis (f 1639), J. B. Gonnaz (t 1708), J. de Ulloa (ca f 1719) et Billuart
(t 1757; De jide, diss. 1, a. 6, resp. ad obi. 2) qui eam tribuit Wiggers et ait sibi videri
esse sententiam S. Thomae in 2-2, q. 2, a. 9, ad 3. Notandum tamen est aliquos ex
praefatis auctoribus ita loqui ut videantur non exacte distinguere inter iudicium credi­
bilitatis et iudicium credenditatis; ac inde oritur aliqua confusio et dubium de eorum
mente.
sil

quidquid in contrarium dixerint supradicti auctores, occasione ipsius
incisi Encyclicae «Humani generis», de quo infra?
Primo enim, miracula et prophetiae dicuntur revelationis «signa
certissima»y «firmissima argumenta [quibus illud factum] clare
aperteque cognoscitur», signa «omnium intelligentiis accommoda­
ta», imo «aetatum omnium atque hominum, etiam huius temporis,
intelligentiae maxime accommodata», ita ut «cuiusque mens et
cogitatio facile intelligat, christianam fidem Dei opus esse». lamvero, haec omnia exaggerata prorsus atque inopportuna emphasi dice­
rentur ac toties repeterentur, si ratio indigeret auxilio gratiae ad
cognoscendum factum revelationis: quomodo dici posset rationem
facile intelligere quod moraliter impotens est ad intelligendum, cum
praecise moralis impotentia nihil aliud sit quam magna difficultas?
Secundo, docetur quod, «quamvis debilis et obscura reddita sit
ratio per peccatum originale, remansit tamen in ea sat claritatis
et virtutis ut ducat nos cum certitudine ad exsistentiam Dei, ad re­
velationem factam...» (prop, quam debuit subscribere fideista
Bautain); item «philosophiae munus esse praecipuum, in perspicuo
ponere» factum revelationis (Pius X, Encycl. «Communium re­
rum»), «primo loco magnum hunc et praeclarum ex humana ratione
fructum capi, quod illa Deum esse demonstret... [et] simili modo
ratio declaret, evangelicam doctrinam mirabilibus quibusdam signis,
tanquam certis certae veritatis argumentis, vel ab ipsa origine emi­
cuisse» (Leo XIII, Encycl. «Aeterni Patris», ASS XII 101). lamvero, si gratia esset moraliter necessaria ad certam cognitionem facti
revelationis, quomodo huiusmodi cognitio dici posset proprium
munus philosophiae atque comparari cum ipsa cognitione existentiae Dei, quam Cone. Vaticanum I definit simpliciter «naturali
rationis humanae lumine certo cognosci posse» (can. 1, de revel.):
numquid gratia necessaria est etiam ad cognoscendam ipsam Dei
existentiam?
Tertio, Pius XII in Encycl. «Humani generis» explicite declarat
«tam multa ac mira signa divinitus disposita esse quibus vel solo
naturalis rationis lumine divina christianae religionis origo certo
1 Abstinemus tamen a nota theologica sive censura in contrariam sententiam, a qui­
busdam non sine ratione assignata. Quidam enim sententiam Rousselot directe incusarunt
ut temerariam et alienam a mente Ecclesiae (cf. supra, n. 158); quidam, ut Tromp, Lercher-Schlagenhaufen et Nicolau, nostram assertionem proponunt ut theologice certam, ex
quo sequitur contrariam sententiam, intellectam ut talem, seu abstrahendo a praeciso
sensu et obiecto intento a singulis auctoribus, haberi saltem ut temerariam.

probari potest»; quo quidem inciso, implicita oppositio sive exclusio
necessitatis gratiae significatur.
Quamvis una fortasse vel altera ex his declarationibus, seiunctim accepta,
non necessario excludat necessitatem auxilii gratiae, omnes tamen simul
sumptae huiusmodi exclusionem inferunt, ratione tum emphasis expressionum,
tum continuatae earundem repetitionis, tum omissae iugiter mentionis necessi­
tatis gratiae ad acquirendam cognitionem de facto revelationis, quae tamen
mentio omnino desideraretur ad purificandam illarum expressionum ambigui­
tatem. In praefatis enim documentis auxilium gratiae vel prorsus tacetur,
vel tanquam aliquid mere concomitans et adiuvans naturalem sufficientiam
rationis inducitur.
Ita in prop. 3, quam fideista Bonnetty subscribere debuit, dicitur quod
«rationis usus fidem praecedit et ad eam hominem ope revelationis et gratiae
conducit» (Denz. 2813); sed ibi agitur de toto opere ducente ad fidem, quod
incipit a revelatione et terminatur in ipso ultimo iudicio credenditatis («Hoc
est a me credendum hic et nunc»), quod absolute ac physice fieri nequit
nisi sub influxu gratiae estque actus substantialiter supernaturalis. Magis
ad rem Cone. Vaticanum I ait quod «ut fidei nostrae obsequium rationi
consentaneum esset, voluit Deus cum internis Spiritus Sancti auxiliis externa
iungi revelationis suae argumenta... quae... signa sunt certissima et omnium
intelligentiae accommodata» (cap. 3); sed huiusmodi gratiae coniunctio non
ponitur ad explicandam vim unde ea signa fiunt certissima. Ceterum, suffi­
cientia propriae vis naturalis rationis independenter ab auxilio gratiae, satis
clare exhibetur a Pio XII in Encycl. «Humani generis» tum supradicto
inciso «Vel solo naturalis rationis lumine», tum proposita explicite dis­
tinctione inter evidentiam ipsius rationis et ulterius auxilium gratiae, quorum
utrique mala voluntas resistere potest: «Homo enim sive praeiudicatis ductus
opinionibus, sive cupidinibus ac mala voluntate instigatus, non modo ex­
ternorum signorum evidentiae, quae prostat, sed etiam supernis afflatibus,
quos Deus in animos ingerit nostros, renuere ac resistere potest».
174. PROBATUR 2. Ex proportione inter humanum intellectum et fac­
tum revelationis eiusque signa.

Nam factum ipsum revelationis, quamvis sit secundum se supernaturale quoad substantiam, tamen secundum quod relucet in
signis, puta in miraculis, ostendit tantum suum aspectum supernaturalem quoad modum, qui, cum sit entitative naturalis, non excedit
rationem proprii obiecti humani intellectus, quod est ens ut relucet
in natura sensibili. Signum autem, in quo ita cognoscitur factum
revelationis, est directe cognoscibile a ratione tum in sua veritate
historica, prout est factum quod sensibiliter contingit, sicut alia
facta historica; tum in sua veritate philosophica, seu ut factum vere
ac proprie miraculosum ac ideo divinum, nam ex una parte potest
cognosci miraculi possibilitas et ex alia parte potest etiam constare

aliquod factum non potuisse per leges naturales produci; tum in
sua veritate relativa, prout nempe ordinatur ad manifestandam Dei
locutionem, cum possit praecise id significari ab eo qui in confir­
mationem miraculum operatur.
Nec aliunde dici potest in huiusmodi cognitione tantam per se
haberi difficultatem ex parte hominis ut succrescat in veram mora­
lem impotentiam, attenta natura humana universaliter et ut lapsa,
quemadmodum supra (n. 138-146), loquentes de necessitate reve­
lationis, diximus rationem sine revelatione esse moraliter impoten­
tem ad naturales veritates religiosas et morales cognoscendas eo
modo quo oportet (seu cito, expedite ac certe). Nam unde similis
difficultas colligatur, non apparet, cum ad certum iudicium de facto
revelationis assequendum non aliud requiratur quam cognitio
duarum veritatum, quae facile attingi possunt, scilicet existentiae
Dei, quae, iuxta Cone. Vaticanum, est intra moralem potentiam
intellectus, et eius miraculosi interventus, qui, iuxta idem concilium,
est signum certissimum et omnibus intelligentiis accommodatum.
Quod si per accidens contingat, pro uno vel altero homine aut
hominum coetu, ut, ob particularia vitia intellectus vel voluntatis,
cognitio facti revelationis evadat de facto valde difficilis aut mora­
liter impossibilis, non ex his quae per accidens contingunt res
diiudicanda est, quemadmodum quoad ipsam Dei existentiam idem
contingere potest. Ceterum, in eo casu Deus providet et succurrit

ralem nec etiam naturalem, fidem inde concipere, ut accidit pharisaeis tempore Christi.
Ceterum, cum ipsum speculativum iudicium credibilitatis ordi­
netur ad fidem gignendam sitque illius necessaria conditio ac remota dispo­
sitio, convenit divinae providentiae ut gratiae auxilium etiam conctirrat, saltem
libenter et ordinarie, ad hoc ut facilius illud iudicium eliciatur (2-2, q. 2,
a. 9, ad 3). Huiusmodi tamen supernaturale auxilium nequaquam tendit
ad substituenda ipsa motiva credibilitatis, cum rationalis ac certa cognitio
facti revelationis sit omnino necessaria, sed ad inclinandam et adiuvandam
mentem ad considerationem et faciliorem acceptationem motivorum cre­
dibilitatis, vel etiam exceptionaliter ad proponenda ipsa motiva credibilitatis,
insufficienter fortasse per communes ac naturales vias proposita: quod tamen
esset aliquid non tantum supernaturale sed etiam miraculosum, seu praeter
ordinem agendi ipsius gratiae sive providentiae supernaturalis.
Et quidem, quod attinet eos qui, utut pueri et rudes, iam fidem per
Baptismum possident, ipsa fides eos connaturaliter ac supernaturaliter inclinat
ad sibi efformandum iudicium credibilitatis de fundamento suae fidei, seu,
ut apte ait S. Thomas, «lumen fidei facit videre ea quae creduntur»,1
fides enim suos oculos habet, vel potius ipsius rationis oculis, veluti mutuatis
sibi conspicillis, utitur. Et inde provenit quod rudes et pueri, inclinante
tum fide tum natura, tam facile credant suis magistris, ut parocho et pa­
rentibus.2
Ad supradictam autem quaestionem, ab antiquioribus theologis agitatam
(n. 172), a quo scilicet principio eliciatur iudicium evidentis credibilitatis
in iam credente, dici potest illud elici non ab habitu fidei, quae non est de
evidentibus, sed a lumine rationis, quae tamen tunc dirigitur a fide tanquam
ab exteriori regula, inclinante ad ea iudicanda quae sibi conveniunt. Nihilo­
minus, fides in ipso exercitio sui actus apprehendit intrinsecam ac supernaturalem credibilitatem sui obiecti, quam ratio non apprehendit quaeque
consistit in ipsa intrinseca aptitudine veritatis revelatae ad esse credendam
per fidem supernaturalem (cf. supra, n. 147). Praeterea dici potest fidem
in ipso exercitio sui actus attingere indirecte etiam ipsam extrinsecam ac
rationalem credibilitatem, non quidem ut obiectum sui actus, sed ut con­
ditionem obiecti, quatenus fides movetur in suum obiectum non solitarie,
sed ut rationabiliter fundatum in ipsa naturali credibilitate, sine qua actus
fidei elici non posset; aliis verbis, fides assentit in suum obectum cum
conscientia rationalis credibilitatis eius, ac oculis apertis procedit.
175.

2 Longe autem diversa est per se conditio rudium et puerorum haereticorum, nisi
sint in bona fide nec fidem quam in Baptismo acceperunt amiserint. Nam ipsi, dum
fident suis pastoribus ac parentibus, ab his diriguntur ad efformandum iudicium credi­
bilitatis de falsa religione ac ideo non de facto revelationis divinae, quae falsitatem non
docuit. Unde non sibi efformant, nisi fallaciter et imaginative, iudicium credibilitatis ad
actum fidei requisitum, sed tantum naturalem quandam religiosam opinionem, de genere
illius quam habent ipsi eorum magistri. Cf. Ioannem a S. Thoma, De fide, q. 1, disp. 2,

176. Quod vero attinet eos qui iam adulti ad fidem convertuntur,
quamvis ipsi solo lumine rationis possint evidentiam et certitudinem facti
revelationis assequi, tamen non est dubitandum quin et ipsi ordinarie auxilio
gratiae actualis adiuventur, ut ita superent connaturalem difficultatem, pro­
venientem tum ex animi passionibus et vitiis, tum ex ipsis intellectualibus
erroneis habitibus, qui mentem facile avertunt a recta et benevola consi­
deratione motivorum quibus credibilitatis iudicium efformatur. Et inde ex­
plicatur quare rudes infideles in terris missionum tam facile credant sacerdo­
tibus evangelizantibus, quos sacramentalis saltem gratia apostolatus, in sua
ordinatione suscepta, iugiter comitatur.1 Nec huiusmodi gratia dicendi
sunt privari ii ipsi, qui vel ad certum iudicium credibilitatis non perveniunt,
vel, emisso sufficienti iudicio credibilitatis, fidem ipsam amplecti renuunt.
Nam frustratio huiusmodi auxilii gratiae, quod verisimiliter ad omnes proxime
vel remote divina largitas extendit, convenienter explicatur ex ipsa mala
voluntate, quae usque ad ultimum libera manet et suum deleterium influxum
exercet in intellectum, ne, ob inevidentiam ipsius obiecti quod proponitur,
efformet ipsum iudicium credibilitatis ac credenditatis, aut subsequens et
efficax imperium («Crede»), quod actus supernaturalis fidei infallibili ter
subsequitur.

QUAESTIO IV. DE DEMONSTRABILITATE CREDIBILITATIS
EX PARTE OBIECTI, SEU DE CRITERIIS REVELATIONIS
VEL MOTIVIS CREDIBILITATIS, GENERICE SPECTATIS
I. SENSUS QUAESTIONIS.

177. In quaestione praecedenti vidimus rationem humanam
posse sua vi cognoscere factum revelationis, seu sibi efformare iudi­
cium de evidenti credibilitate facti revelationis, et haec erat quaestio
de demonstrabilitate credibilitatis ex parte subiecti. Nunc quaeritur
quibusnam obiectivis mediis, sive erit eriis, huiusmodi iudicium
efformari possit, seu de qualitate et vi probativa huiusmodi criteriorum, et haec est quaestio de demonstrabilitate credibilitatis ex parte
obiecti; quae, cum involvat amplam materiam, hic consideratur tan­
tummodo generaliter, in sequentibus vero quaestionibus considera­
bitur in particulari, prius quoad criteria subiectiva, subinde quoad
criteria obiectiva.
Notio autem et divisio criterii, quae his quaestionibus subster­
nitur, satis concorditer ab auctoribus determinatur, quamvis in ipsa
terminologia non prorsus conveniant.
1 Ceterum, ex eadem conversionis facilitate in terris missionum, non necessario ar­
guitur influxus gratiae, quin non raro contingat ut, ratione superficialis instructionis sive
catechizationis, plures revera non attingant sufficientem certitudinem de facto revelatio­
nis ac leviter et imprudenter religioni christianae nomen praestent vel aggregentur, nec
proinde possideant veram fidem, sed meram naturalem opinionem, a qua non raro eadem
facilitate recedunt qua ad ipsam accesserunt.

Generalis notio criterii in eo reponitur quod sit signum, qua
factum revelationis evidenter dignoscitur et ex quo proinde revela­
tio fit evidenter credibilis. Ad quod tria in tali signo requiruntur,
ut scilicet sit aliquid in se certum {veritas historica), ut sit aliquid
involvens directum sive miraculosum interventum divinum {veritas
philosophica) et ut sit necessario connexum cum revelatione, seu
ordinarum ad factum revelationis ostendendum {veritas relativa).
Plura nomina illi tribuuntur, iuxta varias eius considerationes et effica­
ciam, scilicet: signum, vel nota, quia facit cognoscere revelationem; critérium,
seu signum distinctivum, quia facit discernere religionem tanquam revelatam
et ab aliis distinctam; argumentum, quia probat factum revelationis; motivum, quia movet ad fidem seu ad credendum, ostendendo rei credibilitatem.
In documentis Ecclesiae (cf. supra, n. 150) adhibentur voces «signum» et
«argumentum»; theologi vero adhibere solent indiscriminatim nomina «cri­
térium revelationis» et «motivum credibilitatis», utpote aptiora ad suum
scopum scientificum et apologeticum.1 Sub ratione apologetica, aptissimum
nomen videtur esse critérium (a xptvstv discernere); nam per ipsum deter­
minatur ac specificatur generalis ratio signi, ad exprimendum signum distinc­
tivum ac discretivum, seu medium cognoscendi aliquam rem ut distinctam
a ceteris, et simul ponitur fundamentum credibilitatis, quatenus, ostendendo
rei credibilitatem, praefatum signum movet ad credendum, seu ad assensum
fidei.

178. Divisio criteriorum mutipliciter et sub variis nominibus
fit a variis auctoribus.2 Ceterum praecipua ac communis divisio
petitur ex relatione ad subiectum revelationis et credibilitatis, seu
hominem, et ita dividuntur in criteria subiectiva (quae insunt homi­
ni, ut est expletio humanarum aspirationum) et criteria obiectiva
(quae sunt in aliquo obiecto extra hominem),3 et haec iuxta varieta­
tem obiecti, vel, si placet, in relatione ad ipsum obiectum revelatio­
nis et credibilitatis, subdividuntur in criteria intrinseca (seu qualita­
tes et propritates ipsius revelationis, ut sunt sublimitas doctrinae et
1 Nomen notae hic minus frequenter adhibetur, cum sit aliquatenus ambiguum. No­
ta enim proprie est aliquod signum intrinsecum ipsi rei, puta aliqua proprietas, ut cum
loquimur de notis Ecclesiae; hic vero agitur de signo extrinseco. In latiore tamen sensu
signi manifestativi, ea vox hic adhiberi potest.
2Cf. Dieckmann, De revelatione, n. 379.
3 Quidam ea vocant criteria interna et externa, sed est periculum confusionis, cum
subinde externa subdividuntur in extrinseca et intrinseca. Quidam criteria subiectiva
subdividunt in mere subiectiva (expletio tendendarum, inclinationum, indigendarum na­
turae humanae) et obiectivo-subiectiva (effectus obiecti, seu doctrinae revelatae, in su­
blecto, ut sunt pxx, quies, moralis roborado). Item alii divisioni criteriorum obiectivorum
in intrinseca et extrinseca, addunt tertium membrum, scilicet criteria partim extrinseca et
partim intrinseca (miracula moralia, ut sunt propagatio religionis, sanctitas fidelium,
constanda martyrum). Hae aliaeque divisiones ac tenninologiae aptae sunt ad ingerendam
ÏÏH iorem confusionem, in re de se iam satis confusa.

mirabiles eius fructus manifestati in vita Ecclesiae) et criteria ex­
trinseca (distincta nempe et extrinseca ipsi revelationi, sed cum ea
coniuncta sive relata, scilicet miracula et prophetiae). Schematice:
Criteria revelationis (sive motiva credibilitatis)
subiectiva, seu intra hominem (quae possunt esse vel ordinis individualis, ut experientia inspirationum et consolationum, seu spiritualis
gustus pacis et gaudii; vel ordinis universalis, ut expletio tenden­
darum et aspirationum humanarum)
obiectiva, seu extra hominem
intrinseca, ipsi veritati (sublimitas doctrinae revelatae; mirabilis
eius fructus in vita Ecclesiae)
extrinseca, ipsi veritati (miracula; prophetiae)

ii. errores, eisque contraria doctrina Magisterii in hac re,
sufficienter elucent ex dictis supra in q. 1 de notione credibilitatis
(n. 149 sq.). Sufficit ea relegere nec vacat incumbere inutilibus re­
petitionibus. Ceterum peculiaris illa immanentiae methodus, seu de
principalitate subiectivorum criteriorum, quae viguit apud nonnul­
los catholicos, specialiter examinabitur in sequenti quaestione.
III. ASSERTIO.
Critérium revelationis, quo nempe habeatur
rationalis certitudo de facto revelationis sive evidentia credibilitatis
eius, debet esse aliquod certum ac necessarium signum divini inter­
ventus, illudque miraculosum, et si agatur de revelatione mediata
aliis transmittenda, etiam exterius ac sensibile.
PROBATUR.1

179. Quod critérium revelationis debeat esse aliquod signum
divini interventus, ex eo patet quod, cum revelatio sit factum supernaturale, nequit probari demonstratione directa, tam ad sensum
(ex experientia, sicut cognosco Petrum loqui mecum), quam intel­
lectuali, seu ex propria causa vel effectu per deductionem ex prin­
cipiis (demonstratione scientifica stricte dicta), sed sola demonstra­
tione indirecta seu per reductionem ad absurdum, quae quidem
deduci potest, et hic deducenda est, a signo, ita nempe ut ab aliquo
facto, puta miraculo, tanquam a signo divini interventus, deducatur
veritas revelationis, quia secus Deus esset testis falsitatis, quod est
absurdum.1
1 De huiusmodi indirecta demonstratione confer S. Thomam, In Anal, post., 1. 1,
lect. 20, n. 3; In Phys., 1. 8, lect. 21, n. 8; 3 p., q. 55, a. 5, ubi directius ad rem nostram
scribit: «Argumentum dicitur dupliciter. Quandoque dicitur argumentum quaecumque
ratio rei dubiae faciens fidem [Cicero, Top., cap. 2; haec ratio facit demonstrationem
directam]. Quandoque autem dicitur argumentum aliquod sensibile signum quod induci­
tur ad alicuius veritatis manifestationem, sicut etiam Aristoteles in libris suis aliquando

■

212

.

DE REVELATIONE

Quod debeat esse signum certum ac necessarium divini inter­
ventus, ita ut alterius causae interventus excludatur, patet, quia se­
cus non certitudo obtinetur sed mera probabilis opinio.
Quod debeat esse miraculosum, seu praeter ordinem agendi to­
tius naturae creatae, sequitur ex eo quod secus non esset signum
certum divini interventus, quia fortasse erit a causa naturali.
Quod tandem debeat esse etiam exterius ac sensibile, ubi agatur
de revelatione mediata sive aliis transmittenda, sequitur ex eo quod
secus, aliis non posset certo constare de divino interventu. Unde,
quamvis revelatio immediata, facta a Deo ipsis prophetis, potuerit
consistere in aliquo signo mere interiori ac spirituali, quo, utpote
miraculoso, ipsi certi fierent de divino interventu, ut supra explica­
tum est (n. 165), tamen revelatio mediata, et maxime publica,
qualis est christiana revelatio, exigit signum externum ac sensibile,
seu novum miraculosum interventum divinum, quo ipsi prophetae
loqui ut Dei legati comprobentur.
Quapropter tota essentialis ratio veri ac certi criterii revelatio­
nis reducitur ad miraculosum eius aspectum, per quem solum inter­
ventus divinus certo comprobatur; quo sensu dici potest miraculum
esse unicum certum critérium revelationis, a quo cetera vim suam,
quomodolibet probativam, derivare aut emendicare debent.1 Ce­
terum, ut dictum est supra, ad hoc ut miraculum ipsum induat ra­
tionem criterii revelationis, non sufficit ut sit verum (tum veritate
historica ipsius facti, tum veritate philosophica facti praeter ordi­
nem totius naturae creatae), sed insuper ut sit aliquid operatum in
ordine ad comprobandum ipsum factum revelationis {veritas relati­
va)', nam, nonnisi ex huiusmodi ordinatione et relatione, accipit ra­
tionem signi sive criterii.

utitur nomine argumenti [Prior. Anal. 2. 29; Reth. 1. 2], Primo igitur modo accipiendo
argumentum, Christus non probavit discipulis suam resurrectionem per argumenta, quia
talis probatio argumentativa processisset ex aliquibus principiis... Si autem accipiatur
secundo modo argumentum, sic dicitur Christus suam resurrectionem argumentis decla­
rasse, in quantum per quaedam evidentia signa se vere resurrexisse ostendit».
1 Ad rem S. Thomas, 3 p., q. 43, a. 1: «Divinitus conceditur homini miracula
facere..., principaliter ad confirmandam veritatem quam aliquis docet. Quia enim ea quae
sunt fidei humanam rationem excedunt, non possunt per rationes humanas probari, sed
oportet quod probentur per argumentum divinae virtutis: ut dum aliquis facit opera quae
solus Deus facere potest, credantur ea quae dicuntur esse a Deo; sicut cum aliquis* de­
fert litteras anulo regis signatas, creditur ex voluntate regis processisse quod in illis con­
tinetur» (Cf. C. Gent., 1. 1, c. 6, circa initium).

CREDIBILITATIS

I. SENSUS QUAESTIONIS.

180. In quaestione praecedenti vidimus generaliter quaenam
esse debeant dotes sive proprietates veri criterii revelationis, et qui­
dem mediatae, seu requiri ut sit divini interventus signum certum,
miraculosum et exterius. Nunc in particulari videndum est quaenam
ex variis criteriis, quae adduci possunt ac solent, quaeque omnia
reduci queunt ad divisionem supra relatam (n. 178), verificent in
se praefatas tres proprietates. Et primo quidem examinanda occur­
runt criteria subiectiva.
Ut supra dictum est, criteria subiectiva sunt ea quae desumun­
tur directe ex parte subiecti ac insunt ipsi homini, quaeque omnia
1 Praeter peculiarem bibliographiam defensorum methodi i IUM anentiae, quae dabitur
infra (n. 182-185), confer:
Aubert, R., Le problème de l’acte de foi. Données traditionnelles et résultats des
controverses récentes (éd. 2, Louvain 1950) 265-337.
Beumer, J., Auf dem Wege zum Glauben, Frankfurt a. M. 1956.
Bovis, A. de, «Bulletin d’Apologétique», Recherches de science religieuse XLIII
(1945) 620-624.
Brunhes, G., La foi et sa justification rationnelle, Paris 1928.
Colombo, G., «Il problema del soprannaturale negli ultimi cinquant’anni», Problemi e orientamenti di teologia dommatica (Milano 1957) II 545-563.
Dunas, N., «Les problèmes et le statut de l’Apologétique», Revue des sciences phi­
losophiques et théologiques XLIII (1959) 643-680.
Gaboardi, A., «Teologia fondamentale. Il metodo apologetico», Problemi e orien­
tamenti di teologia dommatica (Milano 1957) I 57-92 (cf. bibliographiam, ibidem,
p. 93-103).
Gardeil, A., La crédibilité et l’apologétique, Paris 1908; éd. 2, 1912; cf. peculia­
riter 1. 2, chap. 2, et 1. 3, chap. 4.
Guerard des Lauriers, M. L., Dimensions de la foi (Paris 1952) I 248 sqq.; II
271-275.
Le Bachelet, X. M., De l’apologétique traditionnelle et de l’apologétique moder­
ne, Paris 1897.
Leclercq, L., «L’apologétique d’aujourd’hui», Revue apologétique XXXIX (1924)
725-736.
Levie, J., Sous les yeux de l’incroyant, Paris 1944; éd. 2, 1946.
Liege, A., «Bulletin d’apologétique», Revue des sciences philosophiques et théolo­
giques XXXIII (1949) 53-68.
Masure, E., La grand’route apologétique, Paris 1939.
Perier, U., «Intellectualisme ou pragmatisme en apologétique», Revue apologéti­
que XL (1925) 35-42.
Poulpiquet, A. de, L’objet intégral de l’Apologétique, éd. 2, Paris 1912.
Seiterich, E., Die Wege der Glaubensbegründung nach der sogennantem Immanenzapologetik, Freiburg i. Br. 1938.
Tiberghien, P., «La méthode apologétique», Revue apologétique LXIX (1939)
2-14, 21-30.
Tonquedec, J. de, Immanence. Essai critique sur la doctrine de M. Maurice Blon­
del, Paris 1912; éd. 3, 1932; éd. 4, 1933.

214

DE REVELATIONE

reducuntur ad aliquam internam (utut fortasse etiam externe mani­
festatam) hominis dispositionem et experientiam, connexam cum fac­
to revelationis seu cum doctrina revelata, sive sit ordinis individualis, ut experientia plenae intellectualis ac moralis satisfactionis, seu
totius spiritus gustus, quietis, pacis, gaudii, quae christianus homo
experitur, sive sit ordinis generalis, ut plena expletio humanarum
praecipuarum ac fundamentalium exigentiarum, tendentiarum et as­
pirationum, in re familiari, sociali et universali, quae in sola Chris­
tiana religione verificatur.
lamvero hic non agimus amplius de subiectivis motivis religio­
sis, quae afferuntur a Rationalistis, Protestantibus liberalibus et Mo­
dernisas,1 nec etiam de criteriis adductis inter catholicos a Semirationalistis et Fideistis (cf. supra, n. 149); nam priores illi haereti­
ci negant ipsum factum imo possibilitatem revelationis, posteriores
vero, supposita revelatione, eius veram vim et conceptum non attin­
gunt, ac ideo extra quaestionem nunc versantur et ceteroquin suffi­
cienter iam refutati sunt in ipsa q. 1, ubi de notione credibilitatis
(n. 151 sq.). Quaestio igitur versatur directe inter catholicos, qui
veram notionem et factum revelationis admittunt necnon existentiam verorum ac validorum illius criteriorum confitentur, sed dis­
putant de eorumdem determinatione, seu directius de valore crite­
riorum subiectivorum comparative ad criteria obiectiva.
II. CONTROVERSIA THEOLOGORUM DE SIC DICTA METHODO
IMMANENTIAE.

Haec quaestio vivaciter agitata est, inde ab initio circi­
ter huius saeculi, nec adhuc prorsus sopita apparet, cum adhuc co­
Hill
namina immanentistica,
sub mitiori ac larvata veste, iugiter redin­
tegrentur.
Generale dictamen huiusmodi theoriae de methodo immanen­
dae est primatus, speculativus vel saltem practicus, criteriorum su­
biectivorum prae obiectivis, vel saltem eorumdem stricta necessitas,
ita ut obiectiva non sint sufficientia. Scilicet: criteria subiectiva sunt
vel sola efficacia, vel longe efficaciora obiectivis (sin minus absolute
et secundum se, saltem relative seu respective ad homines moder­
nos), vel saltem aeque efficacia et necessaria, ita ut nova apologetica
instauranda sit, fundata solummodo, vel praecipue, vel aeque, in
181.

1 Dc heterodoxa subiectiva methodo modernistica eiusque indirecta connexione cum
prasenti quaestione, confer R. Aubert, Le problème de l’acte de foi (éd. 2 Louvain
1950) 368-392.

criteriis subiectivis, et hoc sensu iuxta «methodum immanentiae»,
quae sola est accommodata modernis mentibus et sola respondet
ipsi practico fini apologeticae. Huiusmodi nova apologetica, quae,
quatenus admittit transcendendam et obiectivitatem revelationis,,
reicit immanentismum doctrinalem ac ideo essentialiter discrepat a
Modernisme, quatenus vero contendit ipsam obiectivam revelatio­
nem probare praecipue vel aeque per criteria subiectiva, admittit
quendam immanentismum practicum sive methodologicum, et sub
hoc respectLi visa est involuntariam manum tendere Modernismo,
tres gradus assumpsit, quibus magis vel minus recedit ab apologe­
tica traditional!, quique vocari possunt apologetica immanentiae,
apologetica adaptationis, et apologetica integratis (in exaggerato
quodam sensu mox explicando).
182. Apologetica immanentiae, cuius fundator et praecipuus doctor
fuit Mauritius Blondel (1861-1949),1 nullatenus profitetur, sicut Moder1 Essentialia elementa suae doctrinae philosophicae exposuit in suo primo opere
(thesi doctorali in Universitate Sorbonica) L'action. Essai d’une critique de la vie et
d'une science de la pratique, Paris 1893. Apologeticam illius doctrinae applicationem,
seu methodum immanentiae, exposuit subinde in «Lettre sur les exigences de la pensée
contemporaine en matière d’apologétique et sur la méthode de la philosophie dans l’étude
du problème religieux», Annales de philosophie chrétienne a. 1896 (sex articuli); cf. ibid.
a. 1895, p. 188 sq. Plura subinde scripsit, sub forma tum doctrinali tum controversiali,
quorum completum elenchum tradunt H. Dumery, La philosophie de l’action (Paris1948) 177-213, et R. Crippa, Rassegna di bibliografia blondeliana, Torino 1952. Praeci­
pua autem sunt quatuor recentiora eius opera, in quibus ipse suas philosophicas et apologeticas theses resumit, perficit et non leviter emollit, scilicet: La pensée, 2 voll., Paris
1934-1935; L’être et les êtres, Paris 1935; L’action, 2 voll., Paris 1936-1937 (in quo eadem
thesis primi operis eiusdem tituli assumitur et partialiter reformatur); La philosophie et
l’esprit chrétien, 2 voll., Paris 1944-1946.
Occasione editionis prioris voluminis huius postremi operis, I. B. Montini, substi­
tutus Secretariae Status (subinde Paulus VI), epistolam gratulatoriam auctori misit, in
qua commendatur eius doctrina de vera transcendentia ordinis supernaturalis necnon uti­
litas quam eius methodus, salva praefata transcendentia veritatis revelatae, habere potest
relate ad mentes modernas, rationalismo imbutas (cf. La documentation catholique XLII
[1945] 498 sq.).
Benignam expositionem, imo et defensionem doctrinae Blondel protulerunt plures
auctores, quos infra (n. 184 sq.) referemus, et peculiariter Aug. Valensin, cuius exposi­
tionem, ut congruam suae menti, approbavit ipse Blondel. Severam autem crisim insti­
tuit J. de Tonquedec, Immanence. Essai critique sur la doctrine de Ai. Maurice Blondel,
Paris 1913; éd. 3, 1932; éd. 4, 1933 (cui respondit ipse Blondel, Explications nécessaires
et simples remarques sur les «Observations» du P. de Tonquedec, Paris 1913), partialiter
reproductam in Dictionnaire apologétique de la foi catholique, éd. 2, II 593-612; «Pour­
quoi j’ai critiqué Blondel», Revue thomiste (1949) 565-580; [Maurice Blondel et la théo­
logie], in Recherches de science religieuse XXXVII (1950) 98-105. Confer etiam crisim
Μ. Β. Schwalm, in Revue thomiste, a. 1896-1897; H. Gayraud, in Annales de philoso­
phie chrétienne, a. 1896-1897; et inter recentiores C. Boyer, «’La Pensée’ de Maurice
Blondel et la théologie», Gregorianum XVI (1935) 485-503; cf. ibid. XXVIII (1947)
393 sq. In eundem sensum crisim instituunt auctores manualium Apologeticae.
Ortum et evolutionem huius blondelianae controversiae apte exponit R. Aubert,

Hill
nismus, ipsam doctrinam immanendae,
iuxta quam religio est merum factum
subiectivum, sed tantum utitur principiis immanentismi, tanquam medio sive
methodo, qua, ipsis hominibus praefatis principiis imbutis, evidenter osten­
datur veritas ipsius obiectivae et extrinsecae veritatis. Ceterum, id logice fieri
nequit nisi admittatur, saltem partialiter, ipsa veritas illorum principiorum
et incidatur necessario in quendam immanentismum mitigatum, ut patet ceteroquin ex non paucis affirmationibus ipsius Blondel, praecipue in prioribus
eius scriptis.
Quod attinet ipsam «methodum immanentiae» (expressio primitus ab
ipso Blondel adhibita), positivus Blondel processus ad hunc reducitur: Cog­
nitio propriae intimaeque experientiae («actionis», ut eam vocat Blondel,
duplex praecipuum suum opus edens sub tituto «L’action») manifestat homi­
ni in eius natura adesse indigentiam alicuius superioris et extrinseci auxilii,
sive in intellectu sive in voluntate; iamvero religio christiana, eaque sola, huius­
modi auxilium praestat, intellectui quidem per revelationem, voluntati vero
per gratiam; ergo haec religio, eaque sola, est credibilis et credenda. Sub
alia expressione: In religione christiana, eaque sola, homo invenit plenam
evolutionem suae vitae, seu illud auxilium ac complementum quo ipse expe­
ritur indigere; ergo religio christiana, eaque sola, est vera et amplectenda.
Huiusmodi subiectivum critérium, idque solum, est efficax ac sufficiciens ad probandam veritatem religionis christianae. E contra, criteria obiec­
tiva, nominatim miracula, non sunt ad hoc efficacia et multo minus suffi­
cientia. Nam philosophica ipsa veritas miraculi, seu specialis interventus di­
vinus per derogationem legis naturalis, nequit certo apprehendi a ratione,
cum fixitas legis naturae sit aliquid tantum apparens, seu correspondens nos­
tro modo concipiendi, non vero ipsi realitati obiectivae quae continuo fluxu
mutatur. Unde miracula non habent valorem ontologicum, nec ideo sufficien­
tem valorem apologeticum; possunt tamen habere valorem symbolicum, qua­
tenus obiciunt menti praesentiam Dei in mundo, dependenter ceteroquin et
consequenter ad ipsam subiectivam perceptionem supradictae exigentiae hu­
manae naturae, ac pro tanto habent etiam aliquem valorem apologeticum,
quatenus animum iam recte dispositum dirigunt ad considerationem supradicti
criterii subiectivi, seu satisfactionis humanae indigentiae per christianam
religionem.

183. Quod attinet ipsam philosophicam doctrinam, quae huiusmodi
methodo substernitur manifeste apparet eam laborare tum moderato quodam
agnosticismo, nam asseritur impotentia rationis ad cognoscendum obiectivum
valorem miraculi, imo negatur ipsa obiectiva realitas legum naturalium,1
Le problème de l'acte de foi (éd. 2, Louvain 1950) 277-337, ubi traditur etiam praecipua
bibliographia. Hic tamen auctor minus recte iudicat de opere Tonquédec, cum scribit:
«[Ill contient de grosses erreurs d’interprétation, ce qui exerce une fâcheuse influence
sur son appréciation théologique» (p. 278, in nota).
1 «L’idée de lois fixes dans la nature n’est qu’une idole; chaque phénomène est un
cas singulier et une solution unique. A aller au fond des choses, il n’y a rien de plus
sans doute dans le miracle que dans le moindre des faits ordinaires... Les miracles ne
sont... miraculeux qu’au regard de ceux qui sont déjà prêts à reconnaître l’action divine
xians les événements et les actes les plus habituels» (L'action [Paris 1893] 396 sq.).

tum moderato immanenlismo, nam tota efficacitas ac sufficientia criterii subiectivi deducitur ex naturali indigentia naturae humanae relate ad auxilium
supernaturale, ex quo sequitur ordinem supernaturalem esse intra exigentias
ordinis naturalis, ac ideo esse ipsi immanentem, et consequenter ab eo non
simpliciter distingui.1 Quem quidem gravem defectum in ea theoria ac
methodo reprehendit Pius X in Encycl. «Pascendi», occasione damnationis
ipsius modernistici immanentismi: «Hic autem queri vehementer Nos iterum
oportet, non desiderari e catholicis hominibus, qui quamvis immanentiae doc­
trinam ut doctrinam reiciunt, ea tamen pro apologesi utuntur; idque adeo
incauti faciunt, ut in natura humana non capacitatem solum et convenientiam
videantur admittere ad ordinem supernaturalem, quod quidem apologetae
catholici opportunis adhibitis temperationibus demonstrarunt semper, sed
germanam verique nominis exigentiam»?
In ultimis quidem ex suis operibus, praecisius inde ab a. 1932, Blondel
non leviter emollivit expressionem huiusmodi immanentismi,3 ut posset
effugere omnem tum theologorum tum ipsius Magisterii suspicionem aut
censuram,4 corrigens iuveniles et exaggeratas impugnationes antintellectualisticas et praecipue insistens in obiectiva transcendentia ordinis supernatu­
ralis (quam ceteroquin contra Modemistas iugiter affirmaverat) et loquens
de mera quadam symbiosi ordinis naturalis et ordinis supernaturalis, relin­
quens in umbra tam clare olim affirmatam veram ac naturalem exigentiam
ordinis supernaturalis (exigentiae enim iam substituit ambiguum quoddam
desiderium). Attamen, attente inspicienti ac comparanti utriusque periodi
scripta, apparet huiusmodi mutationem esse tantum superficialem et oecono­
micam, atque sub nova veste idem iugiter latere moderati agnosticism! et
immanentismi semen et eundem primatum ac sufficientiam methodi imma0

De valore cognitionis speculativae ait: «Pour la science, entre ce qui paraît être à jamais
llltl
et ce qui est, quelle différence saurait-on découvrir? et comment
distinguer la
réalité d’avec une invincible et permanente illusion, ou, pour ainsi parler, d’avec une
apparence éternelle? Pour la pratique, il en est autrement: en faisant comme si c’était,
seule elle possède ce qui est, si c’est vraiment» (ibid. 463).
lllll ­
1 «La pensée moderne avec une susceptibilité jalouse considère la notion d’imma
nence comme la condition même de la philosophie; c’est-a-dire que, si parmi les idées
régnantes, il y a un résultat auquel elle s’attache comme à un progrès certain, c'est
l’idée très juste en son fond que rien ne peut entrer en l’homme qui ne sorte de lui et
Illi
ne corresponde en quelque façon à un besoin d’expansion, et que ni comme
fait historique,
ni comme enseignement traditionnel, ni comme obligation surajoutée du dehors, il n’y
a pour lui vérité qui compte et précepte admissible sans être, de quelque manière, au­
tonome et autochtone» («Lettre sur les exigences de la pensée contemporaine...», Annales
de philosophie chétienne [1896] 600).
2 Manifestum est hic haberi allusionem et reprobationem blondelianae methodi
immanentiae. Solum quaestio esse potest de praecisa vi et gradu huiusmodi reprobationis.
De qua re confer J. Hild, in Der Katholik (1908) 321-341; De Tonquedec, op. cit. (supra,
in n. 182), éd. 3-4, p. xlviii-lxii, 293-296; J. Riviere, in Revue des sciences religieuses
(1939) 186; G. Colombo, art. cit. (supra, in n. 179) 552 sq.
3Cf. supra, n. 182.
4 J. Riviere scribit: «La mise à l’index dont fut menacé VAction aurait été conjurée
par la puissante médiation du Cardinal Perraud (G. Fonsegrive, Le catholicisme et la vie
de l’esprit, p. 65), soutenu par F. Hügel (voir Selected letters, de Hügel, p. 104)» (Lemodernisme dans l’Eglise [Paris 1929] 122, in nota). Cf. Tonquedec, op. cit. (supra, in
n. 182), p. xx sq.

nentiae, a quibus nequit, nisi decidendo, tota haec blondeliana novitas sese
extricare. Quo sensu verum adhuc manet quod ipse Blondel a. 1919 confite­
batur: «Sur le fond, je n’ai jamais varié» (in Revue du clergé français [1919]
384).
184. Praecipuus inter sequaces Blondel est oratorianus Lucian us La­
berthonnière (1860 - 1932),’ qui tamen, dum conatur doctrinam magistri
magis theologice expolire ac perficere, de facto in peiorem partem eam trahit;
quod quidem explicat directam ac pluries iteratam condemnationem S. Offi­
cii, quam ipse Blondell non incurrit. Ipse cum Blondel convenit in duobus,
scilicet: in sua oppositione intellectualisme scholasticorum et thomistarum,
quam Blondel in ultimis suis operibus non leviter attenuavit, ipse vero cons­
tanter retinuit, et in defensione methodi immanentiae. Differt vero a Blon­
del in modo quo exponit fundamentum illius methodi, vel, si placet, mode­
ratum immanentismum, quem theologice statuere conatur et hoc sensu peio­
rem facit. Dum nempe Blondel, tanquam philosophus, considerat hominem
in concreto, ut ex eius aspirationibus demonstret quomodo pervenire possit
ad fidem (in qua quidem necessaria connexione inter naturales aspirationes et
supernaturalem veritatem latet aliquis immanentismus, ut diximus supra),
Laberthonnière, tanquam theologus, incipit ab ipsis datis theologiae, ut os­
tendat quomodo eadem blondeliana methodus «actionis» sit unica via per­
veniendi ad fidem.
Sic autem ratiocinatur: Quamvis, logice ac de iure loquendo, non ha­
beatur connexio inter naturam et gratiam (et sic salvatur obiectiva transcen­
dentia ordinis supernaturalis), tamen de facto, ratione gratiae et fidei quae
ponitur in natura, uterque ordo intime colligatur in quadam symbiosi ac
synthesi, ita ut gratia et fides compleant aliquam lacunam et exigentiam quae
erat in natura humana, ac fides non sit aliquid omni modo extrinsecum, sed
aliquid complens et evolvens in nobis quasdam praeexistentes virtualitates et
exigentias. Haec autem fides haeque virtualitates non sunt aliquid mere abs­
tractum, sed potius aliquid vitale, nec fides consistit in quadam acceptatione
abstractarum veritatum, sed potius in aliquo dono concreto, quo praefatae
vitales virtualitates et exigentiae complentur. Hinc vera via perveniendi ad
1 Essais de philosophie religieuse, Paris 1903 (in Indicem relatum a. 1906); Réalis­
me chrétien et idéalisme grec, Paris 1904 (in Indicem relatum a. 1906). Praeterea plures
articulos et recensiones edidit in ephemeride Annales de philosophie chrétienne, cuius
director extitiî ab a. 1905 ad a. 1913 quaeque condemnata est a S. Officio a. 1913,
addita pro ipso Laberthonnière prohibitione ulterius de hac re scribendi. Post eius mor­
tem, ipsius amicus ac discipulus L. Canet edidit Oeuvres de Laberthonnière, in Indicem
relatas a. 1936. Pariter ultima editio eorundem operum, sub titulo Esquisse d’une phi­
losophie personnaliste, relata est in Indicem a. 1941.
De Laberthonnière doctrina scripserunt:
Abauztt, F., La pensée du P. Laberthonnière, Paris 1934.
Aubert, R., Le problème de l’acte de foi (éd. 2, Louvain 1950) 294-317.
Castelu, E., Laberthonnière, Milano 1931.
Lemarie, O., «Le P. Laberthonnière (1860-1932)», Revue catholique des idées et
des faits XII (1932) 15 sqq.
Messaut, J., «Les dernières manifestations du modernisme dans l’apologétique
contemporaine: Loisy et Laberthonnière», Revue thomiste XXXIX (1934) 72-86.

fidem et vera methodus apologetica nequit esse via et methodus rationalis, in
qua nempe fides esset veluti necessaria consequentia processus rationis (ut
fit in traditionali obiectiva methodo apologetica), sed est methodus subiectiva, qua ostenditur congruentia fidei cum praefata virtualitate et indigentia
naturae humanae. Homo scilicet credit, non quia intelligit veritatem esse
credibilem et credendam, sed quia vult credere, et vult credere quia sentit
esse credendum, et sentit esse credendum quia in sua conscientia experitur
vitam moralem invenire in fide suum complementum et perfectionem.1

185. Inter ceteros propinquiores sequaces Blondel (quorum aliqui
doctrinae magistri non leviter emollitam interpretationem protulerunt) prae­
cipue nominandi sunt: F. Mallet,2 O. Lemarié,3 Aug. Valensin,4 P. Archam­
bault,5 F. Taymans d’Eypernon,6 Y. de Montcheuil,7 B. Romeyer,8 H. Duméry,9 H. Bouillard,10 J. Paliard.11
Ceterum, ad eandem generalem thesim de principalitate, vel saltem
stricta necessitate, methodi immanentiae accedunt plures alii doctores, qui
distribui possunt in duas classes. Prima est fautorum cuiusdam apologeticae
adaptationis, ut L. Ollé-Laprune (magister ipsius Blondel)12 et G. Fonse-

1 Essais de philosophie religieuse (Paris 1903) 171-174: «[Les] exigences au surna­
turel... n’appartiennent pas à la nature en tant que nature, mais elles appartiennent à la
nature en tant que pénétrée et envahie déjà par la grâce... En fait l’action humaine
postule le surnaturel. Assurément cela ne veut pas dire qu’on trouve dans l’action la
vérité surnaturelle sous sa forme précise et dogMM atique. Mais cela veut dire que dans
l’action, qui, informée par la grâce, postule le surnaturel, on trouve ce qui nous permet
de recevoir cette vérité et de lui donner un sens quand elle est révélée... Quoique venue
du dehors, la vérité révélée... n’est plus étrangère, parce que du dedans on va vers elle, et
parce qu’en la recevant on a en soi un principe organisateur qui y correspond et par lequel
on peut s’en emparer, se l’assimiler et la faire sienne».
2 «Un entretien avec M. Blondel», Revue du clergé français XXVII (1901) 627-636;
«D’où naissent quelques malentendus persistants en apologétique?», ibid. XXXII (1902)
12-31; «La foi et la science», ibid. XLVII (1906) 449-473, 590-605.
3 «Mystiques et scolastiques», Annales de philosophie chrétienne CLVIII (1909)
5-25; «Nature de la foi religieuse», ibid. 581-598.
4 «Immanence (Méthode d’)», Dictionnaire apologétique de la foi catholique II
(Paris 1911) 579-612 (in editione 2, a. 1925, ultima articuli pars, col. 593-612, suppressa
est ut locus daretur articulo J. de Tonquédec); «Maurice Blondel et la dialectique de
l’Action», Etudes CCLXIII (1949) 145-163.
5 Vers un réalisme intégral. L'oeuvre philosophique de Ai. Blondel, Paris 1928;
Initiation à la philosophie blondelienne, Paris 1941.
6 Le Blondelisme, Louvain 1933.
7 Maurice Blondel. Pages religieuses, Paris 1942.
8 La philosophie religieuse de M. Blondel. Origine, évolution, maturité et achève­
ment, Paris 1943.
9 La philosophie de l’action, Paris 1948 (cum praefatione ipsius Blondel); Blondel
et la religion. Essai critique sur la «Lettre» de 1896, Paris 1954.
10 xL’intention fondamentale de M. Blondel et la théologie», Recherches de science
religieuse XXXIV (1949) 321-402; XXXVII (1950) 105-112 (respondet impugnationi
J. de Tonquédec).—Blondel et le Christianisme, Paris 1961.
n Maurice Blondel ou le dépassement chrétien, Paris 1950.
12 De la certitude morale, Paris 1880; La philosophie et le temps present, Paris
1890; La vitalité chrétienne, Paris 1894. Cuius vitam et doctrinam exponit eius disci­
pulus M. Blondel, Leon Ollé-Laprune, Paris 1932.

grive,’ qui praefatam principalitatem methodi immanendae nonnisi ut practicam et oeconomicam exhibere videntur, dicentes methodum obiectivam
non esse efficacem quoad homines modernos, principiis rationalist icis imbutos.
Secunda classis est fautorum cuiusdam exaggeratae apologeticae integratis,
qui vix indigitari possunt, cum satis ambigue loquantur, quique dicunt vel
insinuant traditionalem methodum obiectivam absque subiectiva esse de se
insufficientem ad efformandum certum indicium credibilitatis, et hanc constatationem esse verum ac felicem effectum et fructum tum doctrinae Blondel
tum totius controversiae quam ipse suscitavit.2

III. DOCTRINA MAGISTERII.

186. In Encycl. «Pascendi», supra cit. (n. 183), explicite re­
probatur («Queri vehementer Nos oportet») tum usus methodi immanentiae, a quibusdam catholicis advocatus, tum ac praecipue
connaturale praesuppositum illius usus, seu quod in natura humana
adsit vera exigentia ordinis supernaturalis. Hac reprobatione certe
feritur ipsa subiectiva methodus blondcliana, saltem in sua expres­
sione priori. Praeterea, immediate ante hanc reprobationem, dam­
nantur Modernisée quod dicant hominem «qui nondum credat,
non obiectiuis solum argumentis ad fidem disponi posse, verum
etiam subiectivis»', quod quidem, etsi dicatur intra condemnatio1 «La science, la croyance et l’apologétique», Im quinzaine XIV (1897) 108-135;
Le Catholicisme cl la vie de l'esprit, Paris 1899.
2 Dc qua re conter N. Dunas, «Les problèmes et le statut de l'apologétique». Revue
des sciences philosophiques et théologiques XLIII (1959) 643-680.
Huiusmodi exaggeratam apologcticam integralem inculcare videntur plures ex doctoribus qui in hoc articulo referuntur, ut A Liège, 1. Levie, /1 de Bovis, neenon ipse
auctor qui scribit «Dès avant sa mort survenue en 1949, M. Blondel aura pu assister,
au terme dc sa longue carrière, à l’apaisement de l’âpre polémique dirigée contre la
méthode d’immanence qu’il préconisait. Il aura eu aussi la joie dc voir une grande
part des idées dont il s’était fait le champion passer dans l'enseignement théologique
courant. Qu’il s’agisse en effet, de la dimension séméiologique du miracle, de la nécessi­
té pour son discernement dc dispositions morales et religieuses, du personalisme de la
foi, ces thèses et bien d’autres qui sont en passe dc devenir aujourd’hui des lieux com­
muns, c’est avant tout à M. Blondel qu’on en doit la rédécouverte* (p. 650 sq.). Hoc
iudicium certe non congruit modo quo in manualibus, exhibentibus currentem doctrinam
theologicam, methodus subiectiva communiter exponitur et impugnatur.
Praeterea idem auctor scribit: «(L’apologétique intégrale] ne résultera pas du rac­
cord empirique dc différentes méthodes mises bout à bout vaille que vaille, ni de
l’insertion plus ou moins latérale et facultative dc compléments concernant les critères
internes et subjectifs. Les méthodes et scs critères, leur articulation et leur choix, ne
sont pas laissés au hasard, ils lui sont présents, par la nature mime de son objet. Autre­
ment dit, c'est par essence et nécessairement qu'elle est objective et subjective. Si bien
que les apologètes qui ne font intervenir la considération du sujet qu’’ad melius esse’ et
à titre pastoral, trahissent par là, en dépit d'une bonne volonté louable, une totale
’ignoratio elenchi’... Ni l'apologétique obiective, ni l'apologétique subieclive ne suffisent,
isolément prises, à procurer l’entière justification de la foi chrétienne» (p. 658 sq.).
Praefatus elenchus, sive status quaestionis, qui nihil aliud est quam exaggerata
illa integralis apologetica, nequaquam ab aliis ignoratur, sed consulto reicitur.

nem Modernistarum, sonat generaliter, quantum attinet methodum
immanentiae et abstrahendo ab ipsa doctrina immanendae, quae est
propria solius Modernism i quaeque subinde distincte ac separatim
condemnatur. Pariter iam Cone. Vaticanum, quamvis directe repro­
bet methodum immanendae adhibitam a Protestantibus aliisque
acatholicis, generaliter definit: «Si quis dixerit, revelationem divi­
nam externis signis credibilem fieri non posse, idcoquc sola interna
cuiusque experientia aut inspiratione privata homines ad fidem mo­
veri debere: an. s.» (Denz. 3033).
Eadem methodus magis directe reprobatur, in ipsa sua determinatione
criteriorum subiectivorum et exclusione criteriorum obicctivorum, in Epis­
tola Card. Merry del Val, secretarii 5. C. S. Officii ad Duparc, episcopum
Quimper in Gallia, 1 dec. 1925.* Petito enim ab illo episcopo S. Sedis
iudicio de quibusdam duodecim propositionibus, S. Officium respondit: «Pro­
positiones delatas, prouti iacent, in globo esse iam a Concilio Vaticano et a
Sancta Sede proscriptas et damnatas vel viam sternentes ad easdem proposi­
tiones iam proscriptas et damnatas». Directius autem ad rem nostram faciunt
sequentes propositiones: «6. Argumenta logica, tum dc existentia Dei. tum
de credibilitatc religionis christianae, per se sola, nullo pollent valore, ut
aiunt obiectivo: scilicet per se nihil probant pro ordine reali... 8. Valor quem
habere possunt huiusmodi argumenta non provenit ex eorum evidentia seu
vi dialectica, sed ex exigentiis snbiectivis vitae et actionis, quae ut recte evol­
vantur sibique cohaereant, his veritatibus indigent. 9. Apologesis illa quae
procedit 'ab extrinseco’ scilicet ea quae a cognitione naturali factorum histo­
ricorum, relatorum in Libris Sacris, praesertim in Evangelio, ascendit, me­
diante ratiocinio, ad stabiliendum eorumdem factorum characterem supernaturalem et divinum, unde tandem concludit Deum esse auctorem revelationis
quam muniunt — est methodus infirma puerilisque, neque respondet legiti­
mis exigentiis humanae mentis qualis est hodie. 10. Miraculum in se nude
sumptum, —scilicet prout est factum sensibile quod soli potentiae divinae
attribui potest praecisione facta tum ab eius significatione symbolica, tum ab
exigentiis snbiectivis hominis—, non praebet solidum argumentum revela­
tionis».

In variis Ecclesiae documentis (supra cit., n. 150), seu Pii IX,
Cone. Vaticani 1 et Pii X, tacitis quibuslibet criteriis snbiectivis,12
1 Cf. Periodica de re morali, canonica, litnrgica XIV (1925) 17 sqq. et J. de TonqueDEC, Immanence (éd. 4, Paris 1933), p. xiii-xx.
2 In Cone. Vaticano I (can. 3, de fide) criteria subiectiva ita connumerantur, ut
eorum usus, saltem ut exhibetur a Protestantibus et supradictis catholicis, reprobetur.
In Encycl. «Pascendi» criteria subiectiva transeunter nominantur, ut eorum modernisticus
usus damnetur. In Encycl. «Qui pluribus» Pii IX legi potest aliqua eorumdem criteriorum
allusio, sed ipsa exhibentur potius ut fructus fidei quae criteriis obicctivis comprobatur:
«Haec scilicet fides vitae magistra, salutis index, vitiorum omnium expultrix ac virtutum
foecunda parens et altrix, divini sui auctoris et consummatoris Christi lesu nativitate,
vita, morte, resurrectione, sapientia, prodigiis, vaticinationibus confirmata...» (Denz. 2779).

constanter et signate sola obiectiva criteria revelationis (praecipue
miracula et prophetiae) proponuntur, et quidem ut «rite probantia»,
ut «splendidissima ac firmissima argumenta quibus [revelatio] clare
aperteque cognoscitur», et «cuiuscumque mens et cogitatio facile
intelligit christianam fidem Dei opus esse», ut «signa certissima»,
ut «signa aetatum omnium atque hominum, etiam huius temporis,
intelligentiae maxime accommodata». lamvero haec non solum exag­
gerate sed etiam vix rationabiliter dicerentur, si criteria subiectiva
essent vel efficaciora, vel aeque efficacia, vel quomodolibet stricte
necessaria per respectum ad criteria obiectiva. Quomodo enim tunc
criteria subiectiva tam constanter taceri possent, et quomodo crite­
ria obiectiva dici possent tam splendida, firma, certa et, etiam in
praesenti tempore, omnium intelligentiae maxime accommodata, si
essent per se sola insufficientia? Unde methodus immanentiae, sub
qualibet forma supra relata, est aliena a mente Ecclesiae.
IV. ASSERTIO. Criteria subiectiva non sunt unica criteria, nec
primaria, nec per se sufficientia, nec stricte ac generaliter neces­
saria, sed tantum utilia, vario quidem modo ac gradu, iuxta vario­
rum individuorum conditionem et dispositionem.

Criteria subiectiva non esse unica,
est de fide aequivalenter definita (Cone. Vat. I, can. 3 et 4, de fide).
Non esse primaria, est theologice certum (ex documentis nuper re­
latis). Non esse sufficientia, nec stricte generaliter necessaria, ita
certum videtur ut contrarium sit temerarium (ex iisdem docu­
mentis).1
187. Nota theologica.

PROBATUR.

Ut dictum est supra (n. 179), ad hoc ut aliquid sit verum
critérium revelationis, seu afferat certitudinem de facto revelationis
et evidentiam credibilitatis veritatis revelatae, debet esse signum
certum divini interventus, adeoque tum aliquid miracidosum, con188.

1 LercberSchlagenhaufen hanc notam assignant: «Criteria interna et subiectiva per
se sola sufficientia non sunt... [Haec thesis est] theologice certa; definitum est, criteria
externa esse primaria» (n. 99 sq.). Tromp: «Criteria interna [i. e. subiectiva] non esse
llllt
unica, est de fide definita; ea non esse primaria et communia,
est theologice certum».
Cum dicimus quod asserere strictam necessitatem criteriorum subiectivorum est
temerarium, nolumus censuram inferre ulli determinato theologo aut determinatae affir­
mationi unius vel alterius ex illis theologis ad quos supra allusimus (n. 185, in ultima
nota); nam varii theologi varia sat ambigue dicunt nec inter se conveniunt. Unice affir­
mamus temerarium esse dicere quod criteria subiectiva ita sunt necessaria, ut criteria
obiectiva ex se solis non sint sufficientia.

sistens in aliquo effectu qui evenit praeter ordinem agendi totius
naturae creatae, secus posset attribui causae naturali nec ideo esset
certum signum divini interventus, tum aliquid ut miraculorum cog­
noscibile, secus signum non esset. lamvero criteria subiectiva, quae
invocantur, quaeque omnia tandem reducuntur ad expletionem ali­
cuius interioris tendentiae vel exigentiae per veritates revelatas, vel
non sunt aliquid miraculorum, si nempe agitur de expletione natu­
ralium tendentiarum et exigentiarum, puta ad verum et bonum:
nam haec expletio fieri potest etiam a causa naturali, puta ab aliqua
puriori doctrina naturaliter acquisita nec a Deo revelata, unde ad
summum probat religionem christianam esse, inter ceteras naturales
religiones, meliorem, aut optimam, aut unice veram; vel saltem, si
sunt aliquid miraculosum, non sunt tanquam miraculum sive effec­
tus divinus cum certitudine cognoscibilia, quousque saltem consi­
derantur ut mera facta subiectiva. Nam huiusmodi facta sunt de se
indeterminata ac variabilia, pro varia hominum conditione et dispo­
sitione, ac ideo subsunt variae subiectivae aestimationi et illusioni,
iuxta, illud Philosophi: «Qualis unusquisque est, talis finis videtur
ei»,1 ita ut quod uni satisfacere apparet, alteri nullatenus vel minus
satisfaciat; unde videmus multos homines facile requiescere ac con­
tentos esse in sua propria religione, ut protestantes, fingentes quie­
tem in privata divina inspiratione, iudaeos, fidentes legi mosaicae,
mahumedanos, quiescentes ad vocem Corani, et ipsos paganos bud-dhistas, suam pacem et gaudium habentes in brahmanica contempla­
tione et expectatione; imo videmus quosdam homines ab una ad
aliam religionem facile transire, iuxta mutabilem ventum huiusmodi
naturalis inspirationis, ad explendam subiectivam aliquam aspira­
tionem quam in priori non amplius inveniunt, uti accidit Tertulliano,
qui ad doctrinam Montanismi deflexit eo quod in ea inveniret ple­
nam satisfactionem sui moralis rigorismi.
Unde ex huiusmodi criteriis, quousque considerantur ut mera
facta subiectiva, nequit haberi certitudo de interventu divino, ac
ideo ipsa nequeunt esse vera nec sufficientia criteria revelationis.
Ad summum ex eis potest haberi aliqua interventus divini probabi­
litas, maior vel minor iuxta illorum vim et numerum, ac pro tanto
ipsa dici possunt criteria improprie dicta, auxiliaria et in multis
casibus practice primaria (scilicet tempore nec valore priora), valde
utilia et in quibusdam saltem casibus necessaria ex parte subiecti,
1 Ethic. 5. 5; cf. S. Thomam, 1-2, q. 10, a. 3, obi. 2, corp, et ad 2.

necessitate nempe conditionis ab ipsa causa requisitae, quatenus,
sicut probabilitas manuducit ad certitudinem, ita huiusmodi proba­
bilia criteria, ope subiectivae ipsius inclinationis necnon practicae
apologeticae artis convenienter et opportune variis hominibus praesentata, illorum mentem inclinant et manuducunt ad rectam consi­
derationem obiectivorum ipsorum criteriorum, unde ipsa certitudo
unice derivatur. Ad quod non leviter concurrit ipsum auxilium
gratiae, quod, ut diximus supra (n. 175), ordinarie confertur et in
homine bene disposito efficaciter operatur.
189. Ceterum, accidere potest ut criteria subiectiva sint de se suffi­
cientia, sed tunc tantum cum mutatur ipsa eorum natura, et ex materialiter
subiectivis fiunt vere ac formaliter obiectiva: in quo proinde casu versamur
extra quaestionem. Id autem dupliciter contingere potest.
Primo nempe, quatenus Deus modo quodam interiori, ac pro tanto
subiectivo, supplet sive obicit homini ipsa criteria obiectiva, nondum vel non
• ιΐιι ­
sufficienter ipsi proposita; et hoc accidit sive in ipsis prophetis, qui imme
diatam revelationem acceperunt et quibus additum est supernaturale lumen
vel alius miraculosus effectus, qui proinde evadit in eis obiectivum crité­
rium revelationis (cf. supra, n. 165); sive in quibusdam instantaneis conver­
sionibus (puta S. Pauli), in quibus, imo vel alio miraculoso modo, praecipue
per interiorem motionem et illuminationem, proponuntur homini ipsa obiec­
tiva criteria certitudinis, numquam
vel insufficienter ei proposita (quae qui­
III·
dem possunt esse vel ipsum miraculum motionis et illuminationis, quod est
formaliter obiectivum, quamvis materialiter subiectivum, vel alia iam existentia miracula, tunc evidenter praesentata).1
Secundus modus, quo criteria subiectiva possunt fortasse fieri sufficien­
tia per eorum conversionem in obiectiva, est ut sumantur omnia ad modum
unius, tam criteria subiectiva individualia quam ac pracipue universalia, et
considerentur ut verum aliquod miraculum ordinis moralis. Si enim omnes
naturales ac legitimae aspirationes et indigentiae, tam individui quam et
praesertim humanitatis, in aliqua religione mirabiliter complentur, imo et
superantur, id signum est divini interventus seu divinae ac positivae originis
illius religionis, quoniam, attenta morali voluntatis infirmitate et morali impo­
tentia intellectus ad assequendam ut oportet ipsarum naturalium veritatum
cognitionem (ex qua superius, n. 138-145, probavimus moralem revelationis
necessitatem), vix possibile videtur ut tales effectus proveniant ab aliqua
naturali causa sive religione. Sed in hoc casu, ut patet, agitur de criterio
obiectivo, etsi non extrinseco sed intrinseco ipsi doctrinae revelatae, quod
reducitur ad critérium sublimitatis et fructus doctrinae christianae, de quo
infra (n. 194-196), et de criterio cuius certitudo, si adsit, non provenit pro­
prie ex cumulo probabilitatum singulorum motivorum subiectivorum, sed ex
lAd hcc facit quod ait S. Thomas: « (Etiam] si Christus visibilia miracula non
fecisset, adhuc remanebant alii modi attrahendi ad fidem, quibus homines acquiescere
tenerentur... [v. r. homines] tenebantur interiori vocationi non resistere» (Quodl. 2, a. 6;
cf. ad 1 et 3). Cf. A. Gardeil, La crédibilité et l'apologétique (Paris 1908) 106-11L

aliquo metaphysico principio, quo omnia ista motiva simul sumpta informan­
tur, scilicet ex principio rationis sufficientis (cf. dicta in n. 167, 170). Cete­
rum, difficile est de huiusmodi inferentia certo iudicare ac ideo incertum est
etiam in hoc casu verificari certum ac sufficiens critérium revelationis.

190. Confirmatur praefatum argumentum ex modo agendi
tum Christi et apostolorum, in sua praedicatione, tum Patrum, in
sua apologesi susceptae revelationis. Ipsi enim praevalenter, imo vix
non semper, provocant ad criteria obiectiva, praecipue miracula et
prophetias; quod quidem explicat etiam modum agendi Ecclesiae in
suis magisterialibus documentis.
Res elucet ex testimoniis referendis in sequentibus quaestioni­
bus. Interim confer, quoad Christum'. Mat. 9. 6, 9; 11. 5; Marc,
2. 11; Ιο. 5. 40 sq.; 10. 37; 14. 11; 15. 24: «Si opera non fecissem
in eis, quae nemo alius fecit, peccatum non haberent»; quoad apos­
tolos'. Act. 2. 22, 33, 36; 3. 12 sq.; 10. 38; 13. 27, 30 sq.; 17. 11;
28. 23; in Mare. 16. 20 generaliter dicitur: «Illi autem profecti
praedicaverunt ubique, Domino coopérante et sermonem confir­
mante sequentibus signis». S. Paulus in uno loco provocat ad vitam
exemplarem Christianorum, in quo ceteroquin non agitur de criterio
subiectivo, sed obiectivo intrinseco, 2 Cor. 3. 2: «Epistola nostra
vos estis, scripta in cordibus nostris, quae scitur et legitur ab om­
nibus hominibus».
Patres ad eadem obiectiva criteria communissime provocant, et
quidem praecipue ad miracula et prophetias, quamvis priores apologetae saec. 2 potius insistant in criteriis obiectivis intrinsecis subli­
mitatis doctrinae et puritatis vitae, tum quia physica miracula mi­
nus commovissent paganos, artibus magicis assuetos, tum quia in­
tendebant directe illis probare rationabilitatem christianae religionis
et veritatem monotheismi potius quam ipsam supernaturalitatem
religionis (cf. supra, p. n. 80). Quidam Patres, ut Tertullianus et
Clemens Alex., provocant, saltem indirecte, ad subiectivum crité­
rium expletionis humanarum aspirationum, sed id faciunt ad os­
tendendam maximam convenientiam christianae religionis, et ita
loquuntur ut proferant potius praefatum critérium obiectivum in­
trinsecum sublimitatis doctrinae et abundantiae fructuum moralium.
Ceterum, Tertulianus in eo textu qui in contrarium obici solet: «O
testimonium animae naturaliter christianae!» (Apol. 17. 6), non agit
de religione ut revelata, sed intendit paganis probare quam connaturaliter homo credat Dei unius existentiam, seu monotheismum.

Clemens vero Alex, in 1. 10 et 11 sui operis Protrectictis sive Cohor­
tatio ad gentes, ostendit quanta sint beneficia hominibus per Christi
adventum collata; in fine 1. 10 ait: «[Christus] quis esset, doctrina
atque editis a se miraculis ostendit, foederis conciliator, et pacifica­
tor, et Servator noster..., per quem ut ita dicam, rerum universitas
effecta est pelagus bonorum» (MG 9.227).
191. Ex dictis refutata manet supradicta methodus immanentiae, se­
cundum triplicem eius exaggeratam vel mitigatam formam apologeticae imma­
nentiae, apologeticae adaptationis et apologeticae integralis in stricto sensu;
nam in priori, criteria subiectiva afferuntur ut unica vel saltem primaria,
in altera ut sufficientia, in tertia ut necessaria. Ceterum eae fundantur vel
in aliquo errore vel in aliquo falso praesupposito.

Apologetica immanentiae in sua crudiori et originali forma involvit ne­
cessario, ut dictum est (n. 183), aliquem mitigatum ac periculosum tum agnosticismum tum immanentismum, ratione cuius eius fautores coacti sunt illam,
in sua saltem expressione, reformare et attenuare. Ceterum, etiam sub hac
attenuata forma, qua pro naturali indigentia substituitur naturale desiderium
circa ordinem supernaturalem, radicalis contradictio ipsius systematis et tota­
lis insufficientia methodi immanentiae, in eo fundatae, iugiter subsistit, quo­
niam huiusmodi desiderium vel est entitative naturale, et tunc eius expletio
nequit probare supernaturale factum revelationis, vel est supernaturale, et
tunc fit confusio utriusque naturalis et supematuralis ordinis.
Nec iuvat arguere ex homine in concreto, prout est destitutus ordine
supernatural! quem amisit ac ideo indiget in hac sua vacuitate iterum comple­
ri et hoc complementum naturaliter desiderat; nam, semel amisso ordine
supernatural!, nihil iam in homine superest unde praefatum desiderium eli­
ciatur, amisso ipso eius principio; vacuitas enim quae manet, est mera ontologica privatio eius quod, non vi naturae sed vi ipsius originalis elevationis,
esse deberet, quaeque nihil aliud est quam quaedam macula reatus sive ipsum
peccatum originale, nec in huiusmodi vacuitate, ulla naturalis exigentiae vox
resonare queit.
192. Apologetica vero adaptationis, iuxta quam sola criteria subiecti­
va sunt apta et efficacia, ac ideo sufficientia, quoad homines modernos subiectivis sive immanentisticis principiis imbutos, procedit ex falso praesuppo­
sito cuiusdam relativismi veritatis, iuxta quem, quod probat uno tempore,
non probat alio tempore. Praeterea, ipsa contradicit explicitae declarationi
Ecclesiae, iuxta quam miracula et prophetiae sunt «signa certissima aetatum
omnium atque hominum, etiam huius temporis, intelligentiae maxime accom­
modata» (lusiurandum antimodernisticum; item Cone. Vatic. I, cap. 3).
Tandem non congruit ipsi experientiae historiae ecclesiasticae ac laborat
falso supposito quod hominum nostri temporis dispositio ac mentalitas, per
respectum ad revelationis acceptationem, sit essentialiter diversa ab ea quae
viguit in praecedentibus historicis temporibus et circumstantiis; nam omni
tempore, et maxime in primis Ecclesiae saeculis, adfuit falsa, imo pagana

prorsus philosophia, radicaliter opposita tum principiis christianitatis, tum ac
peculiariter ipsis obiectivis criteriis miraculorum, quae mentibus hominum,
artibus magicis atque prestigiis falsarum religionum assuetorum, facile in
derisionem verterentur, et tamen Apostolus non renuit suam praedicationem
in «crucis stultitia»1 et in consequenti Christi resurrectione praecipue fun­
dare et sapientiae saeculari obicere. Omni quippe tempore, eadem revelatio
homini proponitur, eo ipso modo quo a Christo proposita ac signis confir­
mata est; eadem Dei gratia conversionem comitatur; eadem humana ac phi­
losophica sapientia, eadem mala voluntas conversioni impedimentum apponit.
Quid igitur? Unica quaestio, hic attendenda, haec est: num criteria obiectiva
habeant secundum se vim probativam, quam non habent criteria subiectiva;
si eam habent, eam retinent pro omni tempore et omnibus hominibus,
cum nec humana mens, nec eius obiectum, quod sunt principia rationis, nec
revelatio inde confirmanda, unquam mutentpr.

193. Apologetica tandem integralis, accepta in eo stricto et exagge­
rato sensu, quo criteria obiectiva dicantur esse insufficientia per se sola et
seiunctim a criteriis subiectivis, praeterquam quod non congruit menti Eccle­
siae, ut supra ostensum est (n. 186), fundatur in duplici confusione.
Prima est confusio scientiae apologeticae, quae unice attendit proprium
et obiectivum valorem criteriorum revelationis secundum se, cum arte apolo­
getica, seu applicatione ipsius scientiae apologeticae, quae attendit modum
criteria proponendi, seu ea adaptandi subiectivis dispositionibus auditorum,
praecipue convertendorum, ita nempe ut subiectiva criteria, quamquam de
se insufficientia (nisi ad probandam aliquam probabilitatem), possint tamen,
ac regulariter debeant, praecedere criteria obiectiva et ad istorum efficaciam
viam praeparare, ostendendo potius bonitatem et appetibilitatem revelationis
quam eius veritatem, ac ita benevole disponendo ipsam voluntatem, ex cuius
influxu intellectus inclinatur ad considerationem ipsorum obiectivorum cri­
teriorum, quae sola certum iudicium de facto revelationis deque eius credi­
bilitate fundare possunt.
Altera confusio est non causae pro causa, seu simplicis conditionis et
dispositionis pro ipsa causa. Ex hoc enim quod in quibusdam mentibus cri­
teria obiectiva, puta miracula quae contigerunt ante viginti fere saecula, non
valeant per se sola exerere propriam suam efficaciam («non enim angit, quod
non tangit»), sed exigant sibi auxilium ac complementum criteriorum subiectivorum, non sequitur haec esse concausam certitudinis de facto revelationis
sive iudicii credibilitatis, sed possunt esse merae conditiones requisitae ex
parte alicuius subiecti, ad hoc ut ipsa vera et unica causa possit exerere suam
efficaciam in eodem. Ac ita revera ea se habere, patet ex eo quod ipsa ne­
queunt producere nisi aliquam probabilitatem, ut supra ostensum est, quae
nunquam succrescit in veram certitudinem, nisi accedant criteria ipsa obiec­
tiva. Unde frustra invocatur ac premitur illorum vis attractiva et impulsiva,
quoniam critérium subiectivum attrahit quidem sed non convincit, critérium
vero obiectivum non attrahit, sed convincit, cum intellectus in sola certitudine
vere requiescat, nec ea mera subiectiva certitudo, cui non correspondet a
1 1 Cor. 1. 18; cf. 1. 21; 2. 14.

parte rei ipsa obiecti evidentia quaeque a sola voluntate imponitur intellectui,
vera ac formalis certitudo est, sed mera opinio et imaginaria certitudo, in
sola obiectiva probabilitate fundata (cf. supra, n. 154, 169).
QUAESTIO VI. DE DEMONSTRABILITATE CREDIBILITATIS
PER CRITERIA OBIECTIVA INTRINSECA

I. SENSUS QUAESTIONIS.

194. Ut dictum est supra (n. 178), criteria obiectiva intrin­
seca sunt qualitates vel proprietates, insitae ipsi veritati revelatae,
ac reducuntur ad duo, seu sublimitatem ipsius doctrinae et mirabiles
fructus morales eiusdem, manifestati in vita Ecclesiae.
Porro, quoad valorem huiusmodi criteriorum est inter auctores
aliqua iudicii discrepantia, quae fortasse potius formalis est quam
realis. Nam unus vel alter, nominatim H. Schell, (f 1906),1 vide­
tur exaggerare eorum valorem, docens ea esse primaria, prae criteriis
externis (sive miraculis et prophetiis), eo quod criteria, utpote me­
dia ad cognoscendam divinam indolem religionis, debent esse signa
non arbitraria, sed veluti naturalia, seu provenientia ex ipsa natura
rei, ac ideo debent esse eiusdem valoris et auctoritatis ac ipsa res
manifestanda, non vero aliquid extrinsecum, et multo minus aliquid
tempore distans, ut est miraculum evangelicum vel apostolicum,
quod propterea est minus evidens, minus attrahens, minus efficax;
ceterum etiam externa miracula sunt necessaria ac possunt conside­
rari omnia simul ut unum signum sive manifestatio divinae virtutis
ipsi religioni insitae. E regione, alii theologi, ut A. Rademacher,2
Bainvel, Diekmann, Lercher-Schlagenhaufen, Nicolau, Mors, Paren­
te, videntur aliquatenus deprimere valorem eorumdem intrinseco­
rum criteriorum, dicentes ea habere valorem tantum relativum et
per se insufficientem, dum criteria externa habent valorem absolu­
tum et de se sufficientem; addunt tamen ea posse per accidens ha­
bere valorem absolutum, si probatur in eis adesse rationem miraculi
intellectualis vel moralis, sed tunc sub hoc aspectu non sunt amplius
simpliciter criteria intrinseca, sed reducuntur ad extrinseca. Media
vero sententia vel saltem modus dicendi aliorum, ut Garrigou-Lagrange, Goupil, Tromp (minus clare), Zubizarreta, Yelle, Hervé,
1 Apologie des Christentums, I: Religion und Offenbarung (ed. 2, Paderborn 1902)
263 sq. Hoc tamen opus non fuit relatum in Indicem a._ 1899, secus ac quatuor alia
eiusdem auctoris opera, quae scatent dogmaticis erroribus. Schell sententiam de praesenti
quaestione fuse exponit ac refellit Dieckmann, De revelatione, η. 98-101, 405-408.
2Grundlinien der Apologetik I 54 sq.

________

•est quod criteria intrinseca, saltem simul sumpta, sunt per se suffi.cientia, eo quod continent rationem miraculi, et quidem altioris in­
tellectualis et moralis ordinis, imo sub hoc respectu sunt secundu
se primaria et altiora quam criteria extrinseca, quamvis quoad nos
sint minus evidentia et minus efficacia, et hoc sensu non primaria.
II

II. ASSERTIO. Criteria obiectiva intrinseca (seu generaliter
sublimitas doctrinae revelatae et eius mirabiles fructus), si sumun­
tur singillatim ac praecisive, non sunt sufficiens critérium revela­
tionis. Si vero sumuntur omnia ad modum unius et praecipue si
simul connectuntur cum ipsis criteriis extrinsecis (seu miraculis et
prophetiis), sunt critérium non solum sufficiens, sed etiam certissi­
mum et omnium primarium, seu, ut ait Cone. Vaticanum I, «testi­
monium irrefragabile».1
PROBATUR.

195. Ut diximus supra (n. 179), ad hoc ut aliquid sit verum
ac sufficiens critérium revelationis, debet esse aliquid simul mira•culosum et cognoscibile ut miraculosum. lamvero, utrumque illud
intrinsecum critérium (seu sublimitas doctrinae et mirabilis eius
fructus), quamvis sit verum miraculum, nam, ut diximus supra
(n. 139), saltem miraculosa revelatio est moraliter necessaria ad ex­
peditam ac certam cognitionem ipsarum veritatum naturalium, non
est tamen cum certitudine cognoscibile tanquam miraculum, seu ut
involvens necessario et exclusive interventum divinum: aliud enim
est quod requiratur miraculum ad praefatam cognitionem et aliud
quod de facto illud miraculum acciderit ac verificetur in ipsa doc­
trina christiana (quod est praecise in quaestione). Hoc autem non
evidenter apparet, vel saltem non facile ostenditur, ex praefata su­
blimitate doctrinae.
Nam hoc critérium est ex una parte indeterminatum', non enim
determinari potest a priori quinam naturalium veritatum complexus
debeat cognosci, et in quonam gradu sublimitatis seu perfectionis
et certitudinis, ut possit dici in doctrina christiana miraculum reve­
lationis accidisse; et ex alia parte est variabile, iuxta diversas homi­
num intellectuales et morales dispositiones, ac ideo patet periculo
subiectivismi et relativismi, cum uni placeat quod alteri displicet
et unaquaeque religio pacifice in sua religiosa philosophia conquies­
cat, eam aliis superiorem existimans.
1 Sess. 3, cap. 3, Denz. 3013.

Et idem dic de altero criterio, deducto ex mirabili fructu eius­
dem doctrinae. Multo autem minus valet recurrere ad ipsa super­
natural mysteria et supernaturales fructus cbristianae religionis,
cum haec, ob ipsum suum supernaturalem characterem, potius de­
terreant naturalem rationem et indigeant in sua convenientia ex­
plicari ac defendi, praecipue contra irrisiones infidelium (ut patet
de mysteriis Trinitatis, Incarnationis, Eucharistiae, et, in christiana
moralitate, de voluntaria abnegatione et mortificatione, de con­
temptu mundi, honorum et divitiarum, de amore inimicorum, et
alia id genus).

196. Ex his igitur criteriis singillatim sumptis haberi potest
sola probabilitas de facto revelationis, et quidem maior quam ex
criteriis subiectivis, pro quanto ipsa magis appropinquant ad ratio­
nem miraculi seu maiorem suspicionem ingerunt praesentiae mi­
raculi, utpote extrinseca ipsi subiecto ac ideo magis independentia
a subiectiva ac variabili eius appretiatione.
Si autem ea criteria sumuntur cumulation, seu omnia simul,,
ita augent praefatam probabilitatem ut hanc convertant in moralem
certitudinem de praesentia miraculi; nam, quamvis singula nonnisi
probabilitatem afferant, eo quod possint, absolute loquendo, attri­
bui alicui excellenti causae vel conditioni naturali, tamen, ope prin­
cipii rationis sufficientis, potest ex cumulo probabilitatum erui vera
certitudo, quatenus ita omnia funduntur in unam rationem magni
miraculi moralis, facile discernibilis et omnium intelligentiae accom­
modati. Et hoc est quod explicite proponit ipsum Concilium Vati­
canum I docens: «Ad solam enim catholicam Ecclesiam ea pertinent
omnia, quae ad evidentem fidei christianae credibilitatem tam multa
et tam mira divinitus sunt disposita. Quin etiam Ecclesia per se ipsa,
ob suam admirabilem propagationem, eximiam sanctitatem et inex­
haustam in omnibus bonis foecunditatem, ob catholicam unitatem
invictamque stabilitatem magnum quoddam et perpetuum est mo­
tivum credibilitatis et divinae suae legationis testimonium irrefra­
gabile» (sess. 3, cap. 3, Denz. 3013; cf. Pium IX, Encycl. «Qui
pluribus» a. 1846, Denz. 2279)?
*Ad quorum verborum explicationem, additur in Adnotationibus ad schema prosy­
nodale·. «Quamvis... fideles rudiores motiva omnia credibilitatis distincte non noverint,
t«iiιΤ·:·
nec ipsi ea valeant explicare; noverunt tamen modo ipsis accommodato
unam, sanctam,
catholicam et apostolicam Ecclesiam, et in hac semper eis ob oculos versatur incommu­
tabile, plene sufficiens et certum credibilitatis motivum, seu potius motivorum comple­
xus... Divina bonitas et sapientia... disponit Ecclesiam catholicam iis insignem characte-

Ceterum facilior et aptior via ad convertenda huiusmodi in­
trinseca criteria in certe sufficientia motiva, est ut ipsa coniungantur
cum extrinsecis criteriis, quatenus nempe sublimitas doctrinae Chris­
tianae ciusque mirabiles fructus (inter quos numerandae sunt etiam
mirabilis propagatio christianismi eiusque catholica unitas et invicta
stabilitas), tales sunt ut, nisi praecesserint physica et extrinseca
miracula quibus homines de revelationis facto convincerentur, nullo
modo explicari possent essentque aliquid impossibile, seu, ut ait
Augustinus, «unum grande miraculum [ac] sufficiens, quod terra­
rum orbis sine ullis miraculis credidisset»,1 cum daretur tam
magnus effectus sine ulla causa sufficienti. Quo sensu, singula cri­
teria intrinseca suam probativam vim petunt ex ipsis miraculis ex­
trinsecis, quatenus sunt certissima signa non ipsius facti revelationis,
sed existentiae ipsorum miraculorum et prophetiarum, quae sunt
vicissim certissima et faciliora signa ipsius facti revelationis.2
ribus, ut in ea citra scientificas inquisitiones, quibus longe maxima pars hominum idonea
non est, etiam rudes habeant facile cognoscibile compendium motivorum credibilitatis ad
plenam certitudinem, quae poterunt per disciplinas apologeticas distinctiori et ampliori
•explicatione confirmari» (apud J. M. A. Vacant, Etudes thôologiques sur les Constitu­
tions du Concile du Vatican [Paris 1895] I 599; item Acta Concilii Vaticani, Collectio
Lacensis 7. 533).
1 De civ. Dei 1. 22, c. 5.
2 Ad rem S. Thomas: «Praedictae probationis [per miracula] efficacia, non armo­
rum violentia, non voluptatum promissione, et, quod est mirabilissimum, inter persecu­
torum tyrannidem, innumerabilis turba non solum simplicium, sed sapientissimorum homi­
num, ad fidem christianam convolavit, in qua omnem humanum intellectum excedentia
praedicantur, voluptates carnis cohibentur, et omnia quae in mundo sunt contemni docen­
tur; quibus animos mortalium assentire et maximum miraculorum est, et manifestum
divinae inspirationis opus, ut contemptis visibilibus, sola invisibilia cupiantur. Hoc autem
non subito neque a casu, sed ex divina dispositione factum esse, manifestum est ex hoc
quod hoc se facturum Deus multis ante prophetarum praedixit oraculis, quorum libri
penes nos in veneratione habentur, utpote nostrae fidei testimonium adhibentes... Haec
autem tam mirabilis mundi conversio ad fidem christianam iudicium certissimum est prae­
teritorum signorum, ut ea ulterius iterari necesse non sit, cum in suo effectu appareant
evidenter. Esset enim omnibus signis mirabilius si ad credendum tam ardua, et ad ope­
randum tam difficilia, et ad sperandum tam alta, mundus absque mirabilibus signis induc­
tus fuisset a simplicibus et ignobilibus hominibus» (C. Gent. 1. 6).
Idem argumentum iam evolverat Augustinus, scribens: «Ecce iam credidit mundus
sublatum terrenum Christi corpus in caelum; resurrectionem carnis et ascensionem in super­
nas sedes, paucissimis remanentibus atque stupentibus vel doctis vel indoctis, iam credide­
runt et docti et indocti. Si rem credibilem crediderunt, videant quam sint stolidi, qui
non credunt; si autem res incredibilis credita est, etiam hoc utique incredibile est, sic
creditum esse, quod incredibile est. Et ipse modus, quo mundus credidit, si consideretur,
incredibilior invenitur. Ineruditos liberalibus disciplinis et omnino, quantum ad istorum
Mill
doctrinas adtinet, impolitos, non peritos grammatica,
non armatos dialectica, non retho
rica inflatos, piscatores Christus cum retibus fidei ad mare huius saeculi paucissimos misit
atque ita et ex omni genere tam multos pisces et tanto mirabiliores, quanto rariores, etiam
ipsos philosophos cepit... Si vero per apostolos Christi, ut eis crederetur resurrectionem
atque ascensionem praedicantibus Christi, etiam ista miracula facta esse non credunt,

Ceterum, nemo est qui non videat magnam illorum criteriorum, etiam»
singillatim sumptorum, utilitatem ad disponendam mentem hominis ad appretiationem ipsorum criteriorum extrinsecorum, ex quibus certum iudicium cre­
dibilitatis subinde efformari queat, ut supra dictum est etiam de criteriis.
mere subiectivis (n. 188).
Propterea, illis intrinsecis criteriis sat frequenter usi sunt antiqui Patres»
praesertim priores apologetae (cf. supra, n. 190), necnon ipse Christus et
Apostolus, ad excellentiam suae doctrinae eiusque fructus provocantes, Mat.
7. 15, 20: «A fructibus eorum cognoscetis eos»; Io. 7. 17: «Si quis voluerit
voluntatem eius facere, cognoscet de doctrina utrum ex Deo sit, an ego a
meipso loquar»; 1 Cor. 1. 22-27: «Quoniam et ludaei signa petunt, et Graeci
sapientiam quaerunt; nos autem praedicamus Christum crucifixum, ludaeis.
quidem scandalum, gentibus autem stultitiam... Videte enim vocationem ves­
tram, fratres; quia non multi sapientes secundum carnem, non multi poten­
tes, non multi nobiles. Sed quae stulta sunt mundi elegit Deus ut confundat
sapientes et infirma mundi elegit Deus, ut confundat fortia». Idem Aposto­
lus in 2 Cor. 3. 2, exemplarem vitam Christianorum proponit tanquam motivum credibilitatis, inquiens: «Epistola nostra vos estis, scripta in cordibus,
nostris, quae scitur et legitur ab omnibus hominibus».
QUAESTIO VII. DE DEMONSTRABILITATE CREDIBILITATIS
PER CRITERIA OBIECTIVA EXTRINSECA, ET PRIMO PER
MIRACULA1

I. SENSUS QUAESTIONIS.

197. Diximus in q. 4 (n. 179) essentialem rationem certi
criterii revelationis reduci ad miraculosum eius aspectum, per quem
hoc nobis unum grande miraculum sufficit, quod eam terrarum orbis sine ullis miraculis
credidit» (De civ. Dei, 1. 22, c. 5, CCL 48. 810-812).
1 1 p., 105, a. 6-8; q. 110, a. 4, ad 2; 2-2, q. 178; 3 p., q. 43-44; C. Gent. 3. 98-107;
In 2 Sent., dist. 18, q. 1, a. 3; In 4 Sent., dist. 17, q. 1, a. 5, qa 1; De potentia, q. 6;
Compendium theologiae 136.
Bonniot, J. de, Miracle et savants. L’objection scientifique contre le miracle, Paris
1882.—Le miracle et ses contrefaçons, éd. 5, Paris 1895.
Bourlard, H., La notion chrétienne du miracle («Cahiers Laënnec») 1948.
Cordovani, M., «Fede e miracoli nel pensiero di San Tommaso d’Aquino», Scuolir
cattolica, ser. 6, IV (1924) 87-107.
Desiderio, F., Il valore apologetico del miracolo. Studio critico, Nocera Superiore
(Salemo) 1955.
Dhanis, E., Tractatio de miraculis, Romae 1952.—«Un chaînon de la preuve du
miracle», Problemi scelli di teologia contemporanea (Roma 1954) 63-86.—«Qu’est-ce qu’un
miracle?», Gregorianum XL (1959) 201-241 (denuo editum in Maria et Ecclesia XIII
[Roma I960] 35-83).
Echarri, J. «Milagro sin determinismo», Pensamiento N (1949) 175-186.
Folguera, J. D., «Le miracle d’après saint Thomas», Revue thomiste (1904)·
318-338.
Garrigou-Lagrange, R., «La grâce de la foi et le miracle. Trois théories à propos
de travaux récents», Revue thomiste (1918) 289-320.
Grant, R. M., Miracle and natural law in Graeco-Roman and early Christianthought, Amsterdam 1952.

DE ESSENTIA REVELATIONIS

233

solum specialis interventus divinus certo comprobatur, idque eluxit
in q. 5 et 6 ex ipsa consideratione criteriorum tum subiectivorum
tum obiectivorum intrinsecorum, quae, quamvis secundum se valde
Grivec, F., «Signa certissima et omnium intelligentiae accommodata», Antonianum
XXXV (1960) 503-507.
Hardon, J. A., «The concept of miracle from St. Augustine to modern apologetics»,
Theological studies XV (1954) 229-257.
Huby, J., «Miracle et lumière de grâce», Recherches de science religieuse (1918)
36-77.
Janssens, H. L., «De vi demonstrativa miraculorum», Ephemerides theologicae Lovanienses (1924) 15-35.
Latourelle, R., «Miracle et révélation», Gregorianum XLIII (1962) 492-509.
Lepargneur, F., «La nature fonctionnelle du miracle», Nouvelle revue théologique
<1962) 283-294.
Lepicier, A. E. M., Del miracolo, ed. 3, Vicenza, 1932.
Leroy, O., Miracles, Paris 1951.
Lhermitte, J., Mystiques et faux mystiques, Paris 1952.—Le problème des mira­
cles, Paris 1956.
Liege, P. A., «Réflexions pour une apologétique du miracle», Revue des sciences
philosophiques et théologiques. XXXV (1951) 249-254.
Locatelli, A., Dio e il miracolo, Venegono Inferiore 1963.
Locht, P. de, «Maurice Blondel et sa controverse au sujet du miracle», Epheme­
rides theologicae Lovanienses XXX (1954) 344-390.
Marcozzi, V., «Il miracolo», Problemi e orientamenti di teologia dommatica (Mi­
lano 1957) I 105-142.
Marquardt, G., Das Wunderproblem in der deutschen protestantischen Théologie
der Gegenwart, München 1933.
Mattiussi, G., «Conoscibilità del miracolo», Scuola cattolica, ser. 4, XIV (1908)
277-284, 435-450, 608-619, 704-717.
Michel, A., «Miracle», Dictionnaire de théologie catholique X-2 (Paris 1929)
1798-1859.
Monden, L., Het Wonder-Theologie en Apologetiek van het christelijk mirakel,
Anvers 1958.—Le miracle, signe du salut, Bruges 1960.
Oddone, A., «Chiarimenti sul miracolo», Civiltà cattolica (1942) II 209-319; III
136-144.
Philippe de la Trinité, «Le discernement du miracle au XIIIe et au
XXe siècle», Ephemerides Carmeliticae XII (1961) 356-400.
Rabeau, G., Le témoignage du miracle. Apologétique, Paris 1948.
Selvaggi, F., «Le leggi statistiche e il miracolo», Civiltà cattolica (1950) 45-56,
203-213.
Sortais, G., La providence et le miracle devant la science moderne, Paris 1905.
Taymans, F., «Le miracle, signe du surnaturel», Nouvelle revue théologique
LXXVII (1955) 225-245.
Thielicke, H., Das Wunder. Eine Untersuchung über den theologischen Begriff
des Wunders, Leipziq 1939.
Tonquedec, J. de, «Miracle», Dictionnaire apologétique de la foi catholique (éd 4,
Paris 1926) III 517-578.—Introduction à l'étude du merveilleux et du miracle, éd. 3,
Paris 1923 (optimum opus).—Merveilleux metapsychique et miracle chrétien, Paris 1955.
Van Hove, A., La doctrine du miracle chez Saint Thomas et son accord avec les
principes de la recherche scientifique, Weteren-Bruges-Paris 1927 (optimum opus).
Verardo, P., «Naturale e soprannaturale nel miracolo», Sacra doctrina (1960)
397-448.
Vooght, P., «La théologie du miracle selon Saint Augustin», Recherches de théo­
logie ancienne et médiévale II (1938) 197-222.—«La notion philosophique du miracle
chez saint Augustin», ibid. 317-343.
Zacchi, A., Il miracolo, Milano 1923.

utilia, tamen non habent nisi relativum valorem, derivatum ab ipsa
ratione miraculi, quam probabiliter vehunt. Inde intelligitur mo­
mentum praesentis quaestionis, quae, considerans directe ipsum
miraculum secundum suam essentiam et probativum valorem (a
quo pendet etiam ipse valor prophetiae, de qua seiunctim agetur
in quaestione sequenti quaeque non aliud est quam una species
miraculi in generaliori acceptione), constituit ipsum essentiale fun­
damentum credibilitatis revelationis et ipsum nervum totius apo­
logeticae.
Quamvis in praesenti directe agendum sit de miraculo sub solo
eius apologetico aspectu, seu prout est critérium revelationis, ac
ideo abstrahi posset ab eius aspectu physico ac philosophico, tamen
mos est, ad complementum et unitatem materiae, hanc etiam quaes­
tionem huc transferendi, eamque in tres partes dividendi, scilicet
de miraculi notione, possibilitate, et cognoscibilitate, antequam
agatur de ipso eius probativo valore prout est critérium revelationis.
Haec autem quatuor puncta simul colligimus in unicam quaestio­
nem, per tot assertiones mox resoluturi.
II. ERRORES.

198. Negatio miraculi quoad eius possibilitatem vel saltem
cognoscibilitatem (et consequenter quoad ipsam eius catholicam
notionem) provenit ultimo ex eodem duplici fonte rationalismi
positivi et agnostici, cui iam frequenter occurrimus inde ab initio
huius tractatus (n. 96, 110-116), seu vel ex negatione ipsius ordinis
supernaturalis ipsiusque revelationis (rationalismus positivus, sub
utraque forma materialistica et idealistica), qua consequenter ne­
gatur ipsa possibilitas miraculi, vel ex negatione cognoscibilitatis
ordinis supernaturalis (agnosticismus, sub utraque forma empirica
et idealistica), qua directe reicitur sola cognoscibilitas miraculi, etsi
indirecte ac interpretative reapse ipsa eius possibilitas inficiatur.
Nihilominus, cum negatio miraculi, apud eos qui directe illud
considerarunt, proveniat quandoque ex mixtis ac fluctuantibus
principiis, cumque praecipue fundetur in diversa appretiatione
ipsarum legum naturalium, ac ideo dirigatur directe contra ipsam
essentiam miraculi prout est quaedam exceptio illarum legum, con­
venientius ad nostrum scopum omnes praefatae negationes reduci
possunt ad duas inter se oppositas sententias, quae ad eamdem ne­
gativam conclusionem perveniunt, scilicet determinismum legum
naturalium, qui, affirmans absolutam illarum fixitatem, negat eo

ipso possibilitatem exceptionis, et contingentismum earumdem le­
gum, qui, negans illarum fixitatem, imo existentiam, consequenter
ipsum exceptionis conceptum dissolvit: pro priori nempe, ideo non
est exceptio quia lex est fixa, pro altero vero ideo non est exceptio
quia lex non datur.
199. Xdeterminismus duplex distingui potest, alter nempe
speculativus, ac deductivus, qui fixitatem legum naturalium deducit
a priori, seu ex aliquo speculativo principio, et alter positivisticus
et inductivus, qui earumdem fixitatem statuit a posteriori per in­
ductionem factorum experimentalium. Prior ipse ac deductivus determinismus duplicem etiam formam assumpsit: unam absolutam,
quae negat ipsam physicam possibilitatem miraculi sive exceptionis
legis naturalis, et alteram mitigatam, quae, admissa physica possi­
bilitate, negat directe moralem miraculi possibilitatem.
200. Oeterminismum deductivum absolutum profitentur necessario
omnes pantheistae, tam idealistae quam materialistae, ut intuenti patet, cum
ipsi omnes res reducant ad unum ens, quod quadam intrinseca necessitate sese
evolvit secundum constantem legem, ita ut universitas rerum sit quidam
immutabilis mechanismus, cuius unaquaeque pars habet determinatam func­
tionem et evolvitur secundum inviolabiles leges.
Inter pantheistas tamen idealistas, miraculum peculiariter consideravit
ac impugnavit Baruch Spinoza (f 1677),1 iuxta quem Deus et mundus
sunt idem (cum non detur nisi unum ens et una substantia); Deus proinde
est causa non transcendens sed immanens et quidem non libera sed necessaria;
eius intellectus et voluntas sunt idem; eius decreta sunt ipsae naturales leges,
resultantes necessario ex ipsa eius essentia. Unde hae leges sunt fixae et
immutabiles, sicut ipsa essentia divina, nec possunt exceptionem pati, ita ut,
si per impossibile Deus miraculum faceret, ageret contra ipsam suam volun­
tatem et naturam, quod est absurdum. Unde, ait, «nomen miraculi nonnisi
respective ad hominum opiniones posse intelligi, et nihil aliud significare,
quam opus, cuius causam naturalem exemplo alterius rei solitae explicare
non possumus».2
201. Oeterminismum deductivum mitigatum, negantem directe solam
moralem possibilitatem miraculi, profitentur, uno vel alio modo et ex variis
principiis, plures acatholici et aliqui etiam inter catholicos, docentes quod,
quamvis Deus physice et absolute facere possit exceptionem legi naturali,
tamen id nullatenus convenit, cum esset magna naturae deordinatio, ac ideo
est moraliter impossibile.
Deistae (Toland, Tindal, Cherbury, Voltaire, Cousin, Simon) id asserunt,
consequenter ad suam negationem particularis providentiae Dei; dicunt nempe
1 Tractatus theologico-politici, c. 6, de miraculis, Benedicti de Spinoza opera quot­
quot reperta sunt (ed. J. Van Vloten et J. P. N. Land, Hagae Comitum 1882) I 445 sq.
2 Loc. cit. S. Thomas, De potentia, q. 6, a. 1, eundem errorem tribuit quibusdam
antiquis philosophis.

convenire quidem Deo ut statuat generales mundi leges, nullatenus vero ut
occupetur de particularibus rebus, ac ideo miracula repugnare? ^Quidam
Optimistae, ut protestans Godefridus Guilelmus Leibnitius (t 1716)12 et
catholicus Nicolaus Malebranche (t 1715; cuius opera in Indicem relata sunt)34
,
ex philosophico principio, iuxta quod Deus debuit libere optimum mun­
dum constituere, deduxerunt immutabilitatem legum naturalium et conse­
quenter moralem impossibilitatem miraculi; hoc autem reducunt ad effectum
quarundam legum generalium, nobis naturaliter ignotarum, pertinentium ad
operationem angelorum in mundum sensibilem. Cum illis connectitur catho­
licus A. Cl. Franciscus Houtteville (t 1742)? qui ad eandem miraculi
notionem accessit, docens miraculum esse aliquid legibus naturalibus pro­
ductum sed nobis occultum, nec cognoscibile tam per experientiam quam
per rationem, utpote quod procedit secundum quasdam altiores et genera­
liores leges naturae; aliis verbis: duplex datur genus legum sive causarum
naturalium, aliae quae producunt effectus consuetos, qui nobis noti sunt, et
aliae quae producunt effectus inconsuetos, qui, cum de facto producuntur,
apparent nobis mirabiles.
202. Determinismum vero inductivum profitentur plures empiristae
sive positivistae, rationalismo agnostico infecti, docentes legum naturalium
fixitalem esse aliquid per scientificam inductionem rigorose demonstratum;
unde miraculum, quod huic conclusioni contradicit, est aliquid impossibile.
Scientia scilicet experimentalis est aliquod factum solide stabilitum ac vitaliter
prosperans; essentiale autem ac fundamentale principium huiusmodi scientiae
est determinismus legum naturalium, ita nempe ut, positis conditionibus
alicuius phaenomeni, hoc debeat necessario verificari. Supposita autem possibi­
litate miraculi sive exceptionis, huiusmodi principium necessario ruit. Unde
miraculum est incompossibile cum scientia expérimentait, quae, cum sit
aliquid firmiter stabilitum, ostendit illud esse impossibile, vel saltem tam
improbabile, ut non habeat valorem scientificum tanquam factum historicum,
et consequenter nec valorem apologeticum ad probandam aliquam revela­
tionem.5 Hanc sententiam praeformavit D. Hume (i 1776),6 determinavit ac
1 S. Thomas, De potentia, q. 6, a. 1, eundem errorem tribuit quibusdam antiquis
philosophis. Agitur tum de arabe Averroe (·}· 1198), tum de iudaeo Maimonide (t 1204);
uterque enim negat miracula et deisticam explicationem affert. Cf. L. G. Levy, Maimoni­
de (Paris 1911) 232 sq. et M. Alonso, Teologia de Averroes (Madrid 1947) 304-321.
2 Essais de tbeodicée III, § 299.—Discours de métaphysique, c. 13 et 16.
3 Entretiens sur la métaphysique, c. 12, n. 13.—De la nature et de la grâce, serm.
1, a. 19.
4 La vérité de la religion chrétienne prouvée par les faits... (Paris 1722; éd. 2,
.Amsterdam 1724) 27-43.
m·;·
5 Huiusmodi
ambiguae expressiones circa absolutam sive metaphysicam possibilita­
tem miraculi proveniunt ex hoc quod huiusmodi determinismus fundatur philosophice in
agnosticismo (cf. supra, n. 113). Unde quod praecipue ipse contendit, est negare saltem
cognoscibilitatem miraculi, ac ideo practicum et scientificum eius valorem, quidquid sit
de metaphysica eius ratione et possibilitate, de qua experimentalis ac vera scientia non
curat. Et quoad hoc fautores huius determinism! conveniunt cum fautoribus contingentismi, de quo infra quique eodem agnosticismo inficitur.
6 An inquiry concerning human understanding, in Philosophical works IV (Boston
-Edinburgh 1854) 130-150.

perfecit J. Stuart Mill,' secuti sunt inter alios M. Arnold, L. Büchner,
J. W. Draper, T. H. Huxley, F. Le Dantec, J. U. Mecklin,1
2 E. Ménégoz,
È. Zeller.
Huic opinioni subinde accessit nova scientifica confirmatio per legem
conservationis energiae, iuxta quam summa omnium virium semper eadem
manet, nihil novi acquirens nec quidquam de veteri amittens, quaeque proinde
excludit miraculum, utpote supponens introductionem novae vis, sive influ­
xum superioris agentis, in mundum materialem.

203. Contingentismus, negans ipsam fixitatem seu potius
existentiam verarum legum in natura et consequenter ipsum suppo­
situm exceptionis sive miraculi, duplicem formam assumpsit, alte­
ram religiosam et alteram mere scientificam, utramque procedentem
ex philosophico agnosticismo et inferentem directe incognoscibilitatem miraculi et consequenter eius inefficaciam ad probandam
revelationem.
Prima ac religiosa forma est Protestandum liberalium, Modernistarum
et catholicorum fautorum methodi immanentiae, qui omnes ad eamdem con­
clusionem perveniunt, salva accidentali eiusdem expressione.
Iuxta Protestantes liberales, quorum praecipui sunt F. Schleiermacher,
A. Ritschl, A. Harnack et A. Sabatier, miraculum est extraordinarius quidam
effectus ipsarum legum naturalium, nondum a scienda explicatus, quem sensus
religiosus attribuit speciali interventui divino, tanquam effectum orationis et
signum veritatis religionis; unde miraculum non habet valorem ontologicum
(vel ab eo abstrahit), sed tantum religiosum et symbolicum, et quidem tantum
pro his qui iam fidem habent.3 Iuxta Modernistas, quorum doctrina in
quaestione de miraculo praecipue exposuit E. Le Roy, miraculum est factum
aliquod naturale et ordinarium quod a fide sive sensu religioso transfiguratur
et ultra historicas conditiones evehitur (cf. Encycl. «Pascendi», Denz. 3496;
item Decr. «Lamentabili», Denz. 3417), ac ideo habet solum valorem reli­
giosum pro iam credente, non vero valorem apologeticum sive signi probativi
revelationis (cf. lusiurandum antimodernisticum, supra, η. 150).4 Iuxta
1 A system of Logic ratiocinative and inductive, 1843.—Three essays on religion',
nature, utility of religion, and Theism, 1874 (opus posthumum).
2 «The survival value of miracle», The American journal of theology (191/) 240-259.
2 Sabatier, Esquisse d’une philosophie de la religion, 1. 1, c. 3: «du miracle»; «Ré­
duit à sa signification purement religieuse et morale, le miracle, pour Jésus, c’était Texaucement de la prière’, abstraction faite du mode phénoménal suivant lequel cet exaucement
s’est produit».
4 Le Roy, «Essai sur la notion du miracle», Annales de philosophie chrétienne CLIII
(1906) 5-33, 166-191, 225-259.—«Le problème du miracle», Bulletin de la société fran­
çaise de philosophie' mars 1912, p. 85-168. Ait: «Le miracle apparaît... comme
un trou
III II

fautores methodi immanentiae, seu Blondel (in priori saltem sua periodo)
et Laberthonnière, miraculum pariter non est quid cognoscibile in sua physica
realitate, ob intrinsecam contingentiam naturalium phaenomenorum, ac ideo
non habet valorem ontologicum, nec consequenter apologeticum, sed merum
valorem symbolicum (cf. supra, n. 182).
Altera ac pure scientifica forma (in qua ceteroquin prior illa fundatur),
in sua crudiori expressione negat ipsam existentiam verarum legum natura-'
Hum, considerans universum ut confusam quamdam aggregationem et succes­
sionem phaenomenorum absque ulla cohaerentia ac dependentia ab invicem,
ita ut quodeumque possit quandocumque accidere;1 in sua vero mitigata
ac communiori expressione, quam assumpsit apud aliquos eruditos inde a
fine saec. 19, ut E. Boutroux,2 H. Poincaré3 et H. Bergson,4 negat direc­
te solam fixitatem, determinationem ac certitudinem legum naturalium,
has considerans ut quid continuum quidem sed contingens, sive ut continuam
successionem disparatorum phaenomenorum, inter se contingenter colligato­
rum: nulla nempe in his phaenomenis adest necessaria continuitas, nullum
phaenomenon est alteri identicum, unumquodque est quaedam exceptio relate
ad alterum; non dantur res, sed actiones sive phaenomena in perpetuo fluxu.
Non dantur ergo leges, nec consequenter dantur certae de illis phaenomenis
scientificae conclusiones, sed merae ac plausibiles hypotheses, quae suggerun­
tur a factis et inserviunt nobis ad finem practicum actionis, sed sunt specu­
lative inexactae, cum nequeant neque a posteriori ex experimentis, neque a
priori demonstrari. Ex quibus sequitur ipsum conceptum miraculi evanes­
cere, cum nulla sit fixitas phaenomenorum, quorum concipi possit exceptio;
cum non detur vera sed tantum putativa et hypothetica lex, non datur pariter
vera sed mere putativa et hypothetica exceptio.5

204. Huiusmodi sententiae, quae antea videbatur multo minus infen­
sa miraculo quam supradictus determinismus, novus vigor recentius accessit
per magis determinatam theoriam legum statisticarum, ac ideo mere proba­
bilium, quibus regitur universum. Universum scilicet microscopicum (sive
moleculare sive ac praecipue subatomicum) regitur legibus indeterminatis,
fundatis in datis statisticis, quae nonnisi probabilitatem afferunt; cum autem
universum macroscopicum resultet ex ipsis elementis microscopicis, eisdem
statisticis ac mere probabilibus legibus regi dicendus est; ceterum in ipso
mundo macroscopico quaedam saltem phaenomena, uti propagatio sonus,
dans le tissu du déterminisme plus ou moins mécanique sous les espèces duquel on a
pris l'habitude de concevoir le cours des phénomènes..., comme une sorte de création
'ex nihilo’ survenant en plein milieu de la série phénoménale... [ce qui est] une sorte
de monstre impensable» (in priori art., p. 7 sq.·. in altero, p. 92 sq., 123).
*Hanc theoriam proposuit J. Ruskin, «The nature and authority of miracle»,
Contemporary review XXI (1873) 627-631.
2 De la contingence des lois de la nature, éd. 2, Paris 1895.—Science et religion
dans la philosophie contemporaine, Paris 1909.
3 La science et l’hypothèse, 36e mille, Paris 1920.—Dernières pensées, Paris 1924.
4 L’évolution créatrice, Paris 1907. In cuius philosophia fundatur supradictus modemista Le Roy.
5 *\ptam expositionem ac crisim huiusmodi theoriae instituit J. de Tonquedec, In­
troduction à l’étude du merveilleux et du miracle (éd. 2, Paris 1916) 86-121.

caloris, gasii sive vaporis, quae resultant ex actione multarum particularum
materiae, nonnisi eisdem statisticis legibus manifeste reguntur.
Ex quo sequitur non esse impossibile, etsi utcumque improbabile, ut,
datis quibusdam favorabilibus circumstantiis, ex iisdem causis aliquis extra­
ordinarius effectus producatur praeter consuetum cursum fundatum in statis­
ticis legibus, puta ut particulae aëris, quarum impulsus, sequendo oppositas
directiones, se invicem destruunt et influxum gravitatis liberum permittunt,
concurrant aliquando in eandem directionem, ita ut vincant influxum gravi­
tatis, et lapis, sibi relictus, deorsum non cadat sed potius sursum moveatur.
In quo quidem casu haberetur aliquid omnino novum ac valde mirabile, et
hoc sensu quoddam relativum miraculum, pro his qui populariter nec legi­
time assumunt leges naturae esse determinatas nec mere statisticas, quodque
tamen esset merus effectus virium naturalium, inconsueto modo et in incon­
suetis circumstantiis agentium.1
III.

DOCTRINA MAGISTERII.

205. Haec tota continetur praecipue in sequentibus duobus
textibus Cone. Vaticani I (cetera documenta dedimus supra, n. 150,
186). Sess. 3, cap. 3: «Ut nihilominus fidei nostrae ’obsequium
rationi consentaneum’ [cf. Rom., 12. 1] esset, voluit Deus cum
internis Spiritus Sancti auxiliis externa iungi revelationis suae ar­
gumenta, facta scilicet divina, atque imprimis miracula et prophe­
tias, quae cum Dei omnipotentiam et infinitam scientiam luculenter
commonstrent, divinae revelationis signa sunt certissima et om­
nium intelligentiae accommodata» (Denz. 3009). Can. 4, de fide:
«Si quis dixerit, miracula nulla fieri posse, proindeque omnes de
1 Modum et indolem evolutionis scientiae physicae modernae ex determinismo in
contingentismum apte exponit P. Munoz, «Causalidad fllosôfica y determinismo cientifico», Gregorianum XXVII (1946) 384-416, praecipue 408-416.
Aptam expositionem theoriae legum statisticarum invenies apud B. Bavink, Ergebnisse und Problème der Naturwissenschaften (ed. 9, Zurich 1949) 218-248.—R. Puigrefagut, «A proposito de las leyes estadisticas de la naturaleza. Su existenda. Sus caractè­
res», Razôn y je CXXIV (1941) 297-313; CXXV (1941) 2546,—«Del determinismo
clàsico a la indeterminaciôn cuantista», Pensamiento I (1945) 413-446.—F. Selvaggi, «Le
leggi statistiche e il miracolo», Civiltà cattolica (1950) 45-56, 203-213.—«Causalità e indetenninismo nella recente letteratura», Gregoriantim XXXVIII (1957) 747-758.—D. Stefanizzi, «Causalità e indeterminismo nella fisica moderna», Civiltà cattolica (1953) I 503516.—Fl. Verrault, «Miracle et fluctuations statistiques», Sciences ecclésiastiques IX
(1957) 159-172.
Etiam Pius XII ad eandem theoriam alludit in sua allocutione ad' membra Pontifidae Academiae Scientiarum a. 1943: «L’affermazione delle leggi naturali, non sofferenti
eccezione alcuna [i. e. determinismus], è rimasta dal progresso della scienza esatta talmente scossa, che oggi appena è che non si cade nell’altro eccesso [i. e. contingentismo]
di pariare solo di regole medie, di norme statistiche e di leggi di probabilità. Tale pensamento intanto è legittimo, in quanto moltissime leggi dei mondo sensibile o macrocosmo
manifestano un carattere statistico —perché non esprimono il modo di comportarsi di
ogni singolo ente, ma il procedimento medio di un immenso numero di enti simili— e
cosi si prestano ad essere trattate per mezzo del calcolo delle probabilità» (AAS XXXV
[1943] 72).

his narrationes, etiam in Sacra Scriptura contentas, inter fabulas vel
mithos ablegandas esse; aut miracula certo cognosci unquam posse
nec iis divinam religionis christianae originem rite probari: an. s.»
(Denz. 3034; cf. can. 3).
In his omnia quatuor supradicta puncta de miraculo (n. 197)
continentur ac docentur, scilicet: notio, sub hac generali expressio­
ne: externum factum divinum, manifestans Dei omnipotentiam ac
inde evadens divinae revelationis signum certissimum; possibilitas;
cognoscibilitas; probativus valor. Tria postrema etiam ut de fide
definiuntur.
IV. ASSERTIO 1. Miraculum proprie et essentialiter definitur:
Aliquid a Deo productum praeter ordinem agendi naturae creatae;
quamvis ad propriam rationem miraculi apologetici, requiratur acci­
dentalis huius definitionis determinatio per signum sensibile. Con­
venienter autem ac proprie miraculum dividitur in miraculum
quoad substantiam, quoad subiectum et quoad modum.
206. EXPONITUR.

1. Definitio miraculi.
Definitio nominalis.
Miraculum derivatur a latino «mirari».1 Vox adhibetur tum
a classicis, ut Plinio («septem miracula» mundi), Livio, Virgilio,
Cicerone («miracula philosophorum», seu peregrinae doctrinae),
tum in latina versione A. T. (Exod. 11. 7; Num. 26. 10; 1 Reg.
14. 15; lob. 33. 1; Is. 21. 4; 29. 14; 1er. 23. 32; 44. 12); non
vero in versione N. T. (ubi propinquior vox est «mirabilia» in Mat.
21. 15), in qua occurrunt aliae voces, correspondentes originalibus
graecis vocabulis έργα (opera), Io. 5. 20, 36; δύναμής (virtutes),
Mat. 13. 54, 58; τέρατα (prodigia), Mat. 24. 24; Ιο. 4. 48; θαυμάσια
(mirabilia), Mat. 21. 15; ζαράδοςα (mirabilia; strictius inexpectata), Luc. 5. 26; σημαία (signa), Mat. 12. 38 sq.; 24. 24; saepius
in Io. 2. 11, 18, 23; 4. 48, etc. Eaedem voces occurrunt apud Patres
graecos. Inter latinos, Tertullianus adhibet voces «prodigia, signa,
virtutes» (Adv. Mare. 3. 3; 4. 39), Augustinus vero frequenter uti­
tur ipsa voce miraculi, sub qua etiam tradit illius celebrem defini­
tionem, de qua infra. Apud theologos medii aevi et in posterioribus
Ecclesiae documentis, ea vox evasit classica ac technica.
1 S. Thomas, 1 p., q. 105, a. 7: «Nomen miraculi ab admiratione sumitur. Admi­
ratio autem consurgit, cum effectus sunt manifesti et causa occulta, sicut cum aliquis
admiratur, cum videt eclipsim solis et ignorat causam».

Definitio realis.
De hac non prorsus conveniunt auctores. Augustinus, primus
inter ecclesiasticos scriptores, sequentem tradidit descriptionem, a
qua pendent ceterae theologorum definitiones: «Miraculum voco,
quidquid arduum aut insolitum supra spem vel facultatem mirantis
apparet» (De utilitate credendi 16. 34, ML 42. 90).1 Haec defi­
nitio, prout prostat, exhibet quidem essentiale elementum miraculi,
seu eius extraordinarium characterem prout superat «facultatem
mirantis», at non satis determinat hanc mirantis naturam, ita nem­
pe ut debeat accipi pro qualibet natura creata et miraculum exhi­
beatur tanquam Dei proprium opus (uti ibidem intendit Augusti­
nus), excludens opus diabolicum vel angelicum aut etiam aliquem
extraordinarium effectum ipsius naturae sensibilis. Nihilominus
eam esse mentem S. Doctoris, ut nempe miraculum accipiatur tan­
quam proprium opus divinum, superans vires cuiuslibet creatae na­
turae, apparet etiam ex aliis locis.23 Ceteri scriptores usque ad
saec. 13 nihil peculiare addunt, si excipiatur Anselmus Cantuariensis qui explicite insistit in hoc quod miraculum est supra «cursum
rerum naturalium», seu aliquid a Deo factum «quod illae [i. e. na­
turae et voluntates creatae] secundum suum usum et propositum
nequaquam facerent»?
S. Thomas, in unum colligens ac determinans varias definitio­
nes allatas a suis immediatis praedecessoribus, nominarim Guilelmo
Alverniensi, Alexandro Halensi, Alberto M. et Bonaventura, in hanc
praecisiorem definitionem transformat ipsam supradictam augustinianam descriptionem: «Miraculum dicitur ’aliquid arduum et inso­
litum praeter facultatem naturae et spem admirantis proveniens’»
(1 p., q. 105, a. 7, obi. 2; idem De potentia, q. 6, a. 2, obi. 1). Su­
binde, praecisius et tanquam de suo, sic definit: «Miraculum pro­
prie dicitur, cum aliquid fit praeter ordinem naturae. Sed non suffi­
cit ad rationem miraculi, si aliquid fiat praeter ordinem naturae
alicuius particularis... Ex hoc ergo aliquid dicitur esse miraculum
1 De notione miraculi apud Augustinum, confer Van Hove, op. cit. (supra in
n. 196) 26-33; Vooght, loc. cit. (ibid.); Aem Dorsch, Instit. tbeol. fundamentalis I
(ed. 2-3, Oeniponte 1930) 423-425, ubi etiam referuntur dicta praecedentium Patrum.
2 Ita in De cura pro mortuis gerenda, c. 16, n. 19, loquens de miraculis, ait: «Ve­
rum ista divinitus exhibentur, longe aliter quam sese habet usitatus ordo singulis creatu­
rarum generibus attributus» (ML 40. 606). De Trin., 1. 3, c. 10: «Alia sunt illa quae
quamvis ex eadem materia corporali ad aliquid tamen divinitus annuntiandum nostris sen­
sibus admoventur, quae proprie miracula et signa dicuntur» (ML 42. 879).
3 De conceptu virginali et originali peccato, c. 11, ML 158. 445 sq. Refertur a
S. Thoma, De potentia, q. 6, a. 2, sed contra; a. 4, obi. 6.

J κ.

quod fit praeter ordinem' totius naturae creatae. Hoc autem non
potest facere nisi Deus» (1 p., q. 110, a. 4).
Unde, colligendo simul varia elementa a S. Doctore tradita,
haec resultat definitio: Miraculum proprie dicitur aliquid a Deo
factum praeter ordinem agendi totius naturae creatae. In qua defi­
nitione nonnisi unum est essentiale, scilicet ut sit praeter ordinem
agendi totius naturae creatae, seu praeter leges et vires a Deo con­
ditas in tota natura creata; nam quod sit a Deo, necessario sequitur,
cum praeter totam naturam creatam solus Deus inveniatur.
Quod attinet convenientiam sive proprietatem huiusmodi thomisticae
definitionis, quidam theologi recentiores conqueruntur aut de eius excessu,
quia a ratione miraculi excludit tum prodigia ab angelis operata, tum quae­
dam opera divina, ut creationem et iustificationem, aut de eius defectu, quia
in ea non exprimitur sive ratio rei sensibilis sive ratio signi. Ad quorum
scrupula removenda, haec nota.

207. Primo, prodigia quae superant tantum naturam sensibilem, ac
ideo possunt fieri non solum a Deo sed etiam a creatura angelica, non sunt
miracula proprie dicta. Ad rem S. Thomas: «Quidquid facit angelus, vel
quaecumque alia creatura, propria virtute, hoc fit secundum ordinem natu­
rae creatae; et sic non est miraculum» (1 p., q. 110, a. 4; cf. ad 4).
Ex hoc autem non excluditur quominus creatura angelica, sicut ceteroquin et ipse homo necnon creatura inferior, possit esse minister aut etiam
physicum instrumentum Dei in aliqua operatione miraculosa, sicut humanitas
Christi est physicum instrumentum Divinitatis in omnibus miraculis et sacer­
dos est physicum instrumentum miraculi eucharisticae transubstantiationis, et
angeli et homines thaumaturgi possunt esse physica instrumenta miraculorum
Dei, et certe sunt quodammodo moralia instrumenta miraculorum, quatenus
ad eorum preces et desideria Deus miracula facit, et angeli dicuntur minis­
traturi in miraculo generalis resurrectionis, colligendo pulveres mortuorum
(ibid., ad 1). Quaecumque vero fiunt ab ipsis angelis bonis vel malis ex sua
virtute naturali, nec ut ministri aut cooperatores Dei in actione proprie divi­
na, non sunt proprie, simpliciter et quoad se miracula, sed possunt tantum
dici miracula improprie, secundum quid et quoad nos, quatenus nempe,
«fiunt praeter ordinem naturae creatae nobis notae, per virtutem creatam no1 Quamvis S. Thomas hic non dicat explicite «praeter ordinem agendi», id tamen
subintelfigit tum ex verbo «fit» quod praecedit (quasi dicat: fit praeter ordinem fiendi),
tum ex verbis praecedentis definitionis «praeter facultatem naturae». In 4 Sent., dist. 17,
q. 1, a. 5, qa 1, explicite ait: «Illud quod fit per miraculum, fit supra virtutem naturae
creatae agentis». Ceterum, idipsum intelligitur ex ipsa rei natura; nam sola gratia est
supra ordinem essendi naturae creatae, et praeterea, quando ipsa gratia datur miraculoso
sive extraordinario modo, non ex hoc quod fit aliquid supra ordinem essendi dicitur
miraculum, secus omnis infusio gratiae esset miraculum, sed ex hoc quod fit supra ordi­
nem agendi consuetum.

bis ignotam» (ibid., ad 2); in quo sensu est sermo de miraculo in De malo,
q. 16, a. 9, ad 11; Comp. theol. 1. 137)?
Quidam pauci auctores moderni invexerunt in miraculis proprie dictis
distinctionem in miracula maiora (quae fiunt a Deo) et minora (quae fiunt a
creatura angelica), invocantes auctoritatem Benedicti XIV,12 nec attenden­
tes hunc Pontificem accipere miracula tantummodo ut signa discretiva in
causis beatificationis et canonizationis, in quibus etiam prodigia diabolica,
operata circa servos Dei et ex permissione divina, habent vim demonstrati­
vam sanctitatis, quamadmodum in evangelio demonia testimonium Christo
exhibuerunt, Mat. 8. 29: «Et ecce clamaverunt dicentes: Quid nobis et tibi,
lesu fili Dei? Venisti huc ante tempus torquere nos?».

208. Secundo, non omnia opera divina sunt miracula, sed ea tantum
in quibus Deus agit praeter leges, vires et exigentias, a seipso statutas ac
dispositas in tota natura creata. Unde miracula non sunt·, neque creatio, quip­
pe quae antecedit ipsam constitutionem et dispositionem praefati ordinis
naturalis; neque gubernatio et motio rerum, quae evolvitur iuxta statutum
ordinem naturae; neque creatio et infusio animarum in corpus, ob eandem
rationem; neque iustificatio impii, aut subsequens ulterior animi sanctificatio
et glorificatio, quae fiunt iuxta ordinem et ordinarias leges a Deo statutas
in creatura, etsi per superadditam supernaturalem providentiam (1 p., q. 105,
a. 7, ad 1; 1-2, q. 113, a. 10, c. et ad 1; In 2 Sent., dist. 18, q. 1, a. 3, ad
2; In 4 Sent., q. 17, a. 1, ad 5, qa 1).
E contra miracula sunt·, tum Incarnatio, quae fit per unionem naturae
humanae ad Divinitatem praeter ordinem et exigentias totius naturae creatae
et ob maximum recessum ab huiusmodi exigentiis dici debet «miraculum
miraculorum» (De pot., q. 6, a. 2, ad 3 et 9; cf. supra, n. 106); tum collatio
gratiae vel gloriae, quae alicui conferretur praeter leges praefatae providentiae
supernaturalis, ut extraordinaria conversio S. Pauli et beatifica visio quae
1 S. Thomas in multis locis explicat quomodo creaturae sunt vel possunt esse Dei
instrumentum (morale vel etiam physicum) in miraculis. En aliqui textus in quibus
ipsa physica ratio instrumenti proponitur:
In genere·. 3 p., q. 43, a. 1; q. 78, a. 4, ad 1.
Quoad humanitatem Christi·. 3 p., q. 7, a. 7, ad 1; q. 13, a. 2, c. et ad 2; a. 3;
a. 4; q. 19, a. 1, ad 5; q. 44, a. 3, ad 2; q. 78, a. 4, ad 2; q. 84, a. 4, ad 2;
q. 84, a. 4, ad 1; De verit. q. 27, a. 4; Quodl. 12, a. 14.
Quoad angelos: C. Gent. 3. 103; De pot. q. 6, a. 4; a. 5, c. et ad 5; In Io. 10,
lect. 5.
Quoad homines: 2-2, q. 178, a. 1, ad 1 et 2; 3 p., q. 7, a. 7, ad 1;q. 13, a. 2,
ad 3; De verit., q. 12, a. 8, ad 3; De pot., q. 6, a. 4 et 9.
Quoad inanimatas vel inferiores creaturas: 1-2, q. 102, a. 5, ad 7; 2-2, q. 178,
a. 1, ad 1; In 2 Sent., dist. 18, q. 1, a. 3; In Rom. 1, lect. 6.
De tota hac quaestione in operibus S. Thomae fuse disseritVan Hove, op. cit.
(supra in n. 196) 137-159. Generaliter quoad cooperationem causarum secundarum in
miraculis a Deo patratis, confer Michel, art. cit. (supra, in n. 196) 1833-1838.
2 De servorum Dei beatificatione et beatorum canonizatione, 1. 4, p. 1, c. 1, n. 14
et 17: «Effecta insolita et admiranda quae excedunt vires et facultates naturae creatae
visibilis et corporeae nobis notae, miracula sunt, etsi non excedant vires et facultatem
naturae creatae invisibilis et incorporeae... Miracula maiora excedunt vires totius naturae
creatae et miracula minora excedunt vires naturae tantum corporeae et visibilis».

wr · ■

DE REVELATIONE

dicitur ad actum concessa B. Virgini, Moysi et S. Paulo; tum eucharistica
transubstantiate, quae, quamvis quotidie iuxta determinatam formam et ins­
titutionem infallibiliter iteretur, tamen non fit iuxta statutam aliquam legem,
sive naturalem, quia ad eam vires et exigentiae naturae non se extendunt,
sive supernaturalem, quia non pertinet entitative ad ordinem gratiae (ibid.,
ad 2).

209. Tertio, ad rationem proprie dicti miraculi non est necesse ut sit
aliquid sensibile, nec aliquid entitative naturale.1 Unde vera miracula sunt
tum prophetia, quae est quid intellectuale, tum transubstantiatio, quae est
quid corporale sed insensibile, tum extraordinaria iustificatio impii, aut sanc­
tificatio aut beatifica visio, de quibus supra, quaeque nec sensibilia nec enti­
tative naturalia sunt. Et ratio est quia sensibile et naturale non sunt essen­
tiales proprietates huius quod est esse praeter ordinem constitutum in natura
creata, sed accidentaliter se habent, ut intuenti patet.2
Ratio sensibilis (vel potius facti sensibilis) potest quidem assumi, ut
essentialis miraculo prout distinguitur a prophetia, sed non ut essentialis
miraculo qua tali; et pariter ratio tam sensibilis quam naturalis potest assumi
ut essentialis miraculo apologetico seu prout est critérium revelationis, sed
non miraculo qua tali, quod ceteroquin nonnisi accidentaliter dividitur in
sensibile et non sensibile, naturale et supernaturale. Nec valet in contrarium
arguere ex fine miraculi, quod est praecise ostendere et confirmare revelatio­
nem, ut mox ostendetur in discussione rationis signi. Unde inepte plures
moderni auctores introducunt rationem sensibilis in ipsa definitione miraculi
in genere, nisi significent, ut quidam apte notant, se velle loqui de solo
miraculo apologetico, et quidem ut distinguitur a prophetia, et nisi suppo­
nant hanc ceteroquin distinctionem esse mere accidentalem miraculo qua tali.
210. Quarto, ad rationem miraculi pariter non requiritur ut sit sig­
num (adeoque sensibile et naturale), quamvis hoc requiratur ad rationem ali­
cuius miraculi, puta apologetici seu criterii revelationis. Ceterum, haec dis­
tinctio est iterum accidentalis miraculo qua tali, tum quia petitur ab extrinseco fine, qui non pertinet ad essentiam et specificationem rei, tum etiam
quia de facto miraculum non semper fit a Deo ad aliquid significandum, sal1 Non quidem diffitemur miraculum sive in communi sermone, sive in ipsa theo­
logia, sive in Ecclesiae documentis, accipi etiam, imo in re apologetica communiter, pro
eventu naturali ac sensibili sive physico, et sic opponi tum factis entitative supernaturalibus tum ac peculiariter ipsi prophetiae (unde in apologetica fit distincta quaestio de
miraculis et prophetiis). Sed dicimus huiusmodi acceptionem et distinctionem esse mere
accidentalem miraculo qua tali, ac sumi ex parte materiae, et miraculum per se et essen­
tialiter non esse necessario aliquid sensibile aut naturale. Cf. infra, n. 211.
2 Ad rem Salmanticenses: «Non alia aptior via ad exponendam rationem miraculi
occurrit, quam penes innaturalitatem et extraneitatem modi, quo forma vel actus alicui
potentiae cotrespondens, ad exercitium aut quasi exercitium reducitur... [Unde] ratio
miraculi regulanda non est penes qualitatem effectus in seipso, sed penes modum quo
fit; ut tunc alicuius rei productio dicatur naturalis, seu non miraculosa, quando fit se­
cundum modum, quem potentia et actus sibi correspondes exposcunt, miraculosa vero
dicatur quando fit contra vel supra talem modum, sive id raro sive frequenter, et sive
in effectibus [supematuralibus sive in effectibus] naturalibus contingat» (Cursus theol.,
tract. 15, disp. 4, dub. 4, n. 55 sq.; cf. totum dub. 4).

tcm directe, sed etiam ad alium immediatum finem, puta ad sublevandam
miseriam, ad puniendam impietatem, ad remunerandam virtutem, tandem ad
ipsum obiectum fidei constituendum. Ad quem postremum finem observat
S. Thomas: «Miraculorum Dei quaedam sunt de quibus est fides, sicut mira­
culum virginei partus, et resurrectionis Domini, et etiam sacramenti altaris
[quibus adde ipsam Incarnationem]. Et ideo Dominus voluit ista occultiora
esse, ut fides eorum magis meritoria esset. Quaedam vero miracula sunt ad
fidei comprobationem [miracula apologetica]. Et ista debent esse manifesta»
(3 p., q. 29, a. 1, ad 2).
Unde inanis est querela et conamen quorumdam recentiorum, qui, com­
miscentes rationem finis extrinseci (nec ceteroquin necessarii et universalis)
cum ratione essentiae, necnon essentialem rationem miraculi cum accidentali
ratione miraculi apologetici, reclamant novam miraculi definitionem, vel sal­
tem S. Thomae definitionis reformationem in functione ipsius signi, tanquam
essentialis elementi?

211. Ex dictis apparet miraculum sensibile sive physicum
tripliciter considerari posse, ac pro tanto triplicem definitionem
sibi petere. Primo nempe, considerari potest secundum se ac formaliter, seu ex parte modi quo fit, et ita apte definitur supradicta
essentiali S. Thomae definitione: Aliquid a Deo productum praeter
ordinem agendi totius naturae creatae (sub qua essentiali definitione
convenit cum effectibus entitative supernaturalibus, ut est v. g. su­
bitanea conversio). Secundo, secundum se ac materialiter, seu ex
parte illius effectus qui a Deo fit, prout est aliquid secundum se
sensibile et physicum ac distinguitur a miraculo prophetiae, quae
est aliquid intellectuale et internum, et ita accidentaliter definitur:
Eventus sensibilis a Deo productus praeter ordinem agendi totius
naturae creatae. Tertio, secundum extrinsecum eius finem, et qui­
dem apologeticum, prout nempe assumitur ut critérium revelationis,
et ita accidentaliter definitur (essentialiter tamen, sub hac acciden1 Huiusmodi quorundam reclamationem sic refert et approbat A. de Bovis: «Certains
manuels continuent à proposer la définition classique du miracle: ’eventus sensibilis prae­
ter communem cursum naturae divinitus factus’... Aucun n’insiste sur le caractère suivant,
pour lequel combattirent E. Le Roy, Blondel, Laberthonnière: signe de Dieu adressé aux
hommnes. Toutefois, A. Lang... introduit explicitement cette notion qu’ont réclamée aussi
le P. Levie et M. Masure. Ce n’est pas sans raison. Si l’on omet ce caractère, le miracle
est réduit à une structure physique, paraît n’être rien d’autre qu’une anomalie de la
nature arbitrairement décrétée par Dieu... Dans ce cas, le miracle deviendrait difficilement
lllll
discernable. Enfin, l’on ne voit pas comment
l’exception physique comme telle prouverait
quelque chose en faveur d’une révélation surnaturelle. Tout au plus prouverait-elle en
faveur d’un Dieu agissant avec puissance» (art. cit. [supra, in n. 179] 619). Ut patet,
patrocinium Le Roy et Laberthonnière non est valde desiderabile in hac materia. Mira­
culum, praeter philosophicam suam veritatem, habet etiam relativam, ut dicitur, verita­
tem, seu explicitam vel implicitam relationem, extrinsece ei appositam, per quam refertur
ad revelationem, et ex qua fit signum sive criterium
critérium illius.

tali ratione apologetica): Eventus sensibilis a Deo productus praeter
ordinent agendi totius naturae creatae, in signum factae revelationis,
vel, quod ad idem redit, signum sensibile a Deo exhibitum praeter
ordinem agendi totius naturae creatae, ad comprobandum factum
revelationis.
In praesenti quaestione, miraculum sumitur cumulative triplici
hoc modo, et prout distinguitur ab ipsa prophetia, de qua agetur
in sequenti quaestione. Accipitur nempe in pleno sensu apologetico,
prout est critérium revelationis; ad cuius vim et efficaciam, ut
diximus supra (n. 179), requiritur ut constet de triplici eius veritate,
scilicet historica (existentia sensibilis eventus), philosophica (essen­
tia praternaturali, iuxta primam supradictam definitionem) et
relativa (connexione cum probatione facti revelationis, ex qua pro­
xime oritur relatio signi, iuxta tertiam definitionem).

212. 2. Divisio miraculi.
Praetermissa divisione in miracula improprie dicta (vel secun­
dum quid, relativa, quoad nos; vel, ut alii dicunt, minora) et mi­
racula proprie dicta (vel simpliciter, absoluta, quoad se, maiora;
cf. supra, n. 208), haec posteriora, de quibus solis hic agitur, triplici
divisioni subsunt.
Erima divisio, eaque accidentalis, sumitur ex parte extrinseci
finis, et sic distingui potest miraculum apologeticum, seu quod fit
in signum revelationis (de quo agimus in hac quaestione), et mi­
raculum non apologeticum, seu a Deo patratum ob alium multipli­
cem finem, ut ad manifestandam divinam providentiam, ad suble­
vandam miseriam, ad puniendam impietatem, ad remunerandam
virtutem, ad ipsum obiectum fidei constituendum (ut dictum est
supra, n. 210)?
Secunda divisio, eaque pariter accidentalis, sumi potest ex parte
ipsius miraculi materialiter considerati, seu ex parte eius quod fit,
et sic miraculum dividitur in supernaturale, si pertinet ad ordinem
gratiae (ut iustificatio, sanctificatio, glorificatio per lumen gloriae,
cum conferuntur modo extraordinario) et naturale, si pertinet ad
ordinem naturae;l2 et hoc subdividitur in sensibile (quod subest sen­
lCf. 1-2, q. 51, a. 4; q. 111, a. 4; q. 178, a. 1, ad 2; 3 p., q. 44, a. 1, ad 3 et
4; De potentia, q. 6, a. 5. ad 5.
2 Ut natet, supernaturale et naturale hic sumuntur substantialiter, attenta ipsa es­
sentia rei quae fit; nam omne miraculum est supernaturale, saltem quoad modum quo
fit, ut constat ex dictis superius (n. 106), ubi de notione et divisione supernaturalis,
necnon ex mox dicendis.

ι

sibus, ut resurrectio et sanatio) et non sensibile, et hoc iterum in
physicum (transubstantiatio eucharistica), intellectuale (ut prophe­
tia et scrutatio cordium) et morale' (quod pertinet ad ordinem mo­
rum sive voluntatis, ut mutatio morum)12.
Tertia divisio, eaque principalis et essentialis, sumi debet ex
parte miraculi formaliter considerati, seu ex parte modi quo fit, vel
quo exceditur ordo agendi totius naturae creatae. S. Thomas duos
modos huiusmodi divisionis affert, qui sumuntur ex diversa consi­
deratione, nec simpliciter coincidunt.
Iuxta primum modum, qui praecipue exhibetur in De potentia,
q. 6, a. 2, ad 3,3 quique sumitur iuxta difficultatem operandi, mira­
culum dividitur in miraculum supra naturam, cum effectus a Deo
operatus nequit ullo modo fieri a natura, aut simpliciter (ut glorifi­
catio corporis et Incarnatio) aut in tali subiecto (ut resurrectio);45
miraculum contra naturαηί cum in natura remanet contraria dispo­
sitio ad effectum quem Deus facit, toto tempore quo durat miracu­
lum (ut quando pueri conservati sunt illaesi in camino ignis, manen­
te virtute comburendi in igne, vel quando aqua Iordanis stetit,
manente gravitate in ea, vel quando B. Virgo peperit, manente con­
traria dispositione ad panendum); et miraculum praeter naturam,
cum neutrum supradictum verificatur, sed tamen effectus produci­
tur modo quo a natura produci non potest, puta sine naturali medio
(ut aqua conversa in vinum absque vite, aut pluvia habita de repente
sine aëris condensatione), vel sine naturali mensura (ut multitudo
ranarum in Aegypto productarum), vel sine naturali duratione (ut
repentina sanatio a febri).
Iuxta secundum modum, qui exhibetur praecipue in 1 p.,.
q. 105, a. 8 (posteriori opere)6 quique sumitur directius ex parte
1 Cf. E. Gutwenger, «Zum Begriff des moralischen Wunders», Zeitschrift fiir
katholische Théologie XLI (1951) 210-218.
2 Ceterum haec trina divisio potest fieri etiam in miraculo supernatural!, ut patet.
3 Item, In 2 Sent., dist. 18, q. 1, a. 3; In 2 Cor. 12, lect. 4; In Hebr. 2, lect. 1.
4 Resurrectio a S. Thoma quandoque dicitur miraculum supra naturam, ut hic
in De pot. q. 6, a. 2, ad 3; In 2 Sent., dist. 18, q. 1, a. 3; quandoque vero mira­
culum contra naturam, ut In 2 Cor. 12, lect. 4; In Hebr. 2, lect. 1.
5 Non semel S. Thomas notat nullum miraculum esse nroprie contra naturam, cum
fiat secundum potentiam oboedientiae creaturae ad Creatorem: 1 p., q. 105, a. 6, ad
1; C. Gent. 3. 100.
6 Recurrit etiam, frequentius quam primus modus, in aliis operibus; et quidem
totaliter, In 4 Sent., dist. 17, q. 1, a. 5, qa 1 et C. Gent. 3. 101, partialiter vero In 2 Sent.,
dist. 18, q. 1, a. 3, ad 4; 2-2, q. 174, a. 4, ad 2; De verit., q. 12, a. 14, ad 3; In Hebr.

rei quae fit, miracula dividuntur (cf. supra, n. 106) in miracula
quoad substantiam, cum effectus nunquam fit a natura (ut compenetratio duorum corporum, glorificatio corporis, retrocessio vel sta­
tio solis, transubstantiatio, Incarnatio); miracula quoad subiectum,
cum effectus fit a natura sed non in tali subiecto (resurrectio,1 resti­
tutio visus caeco, sanatio claudicationis); et miracula quoad modum,
cum effectus fit a natura etiam in tali subiecto, sed non tali modo
(ut supra, quoad miracula praeter naturam).
213. Controvertitur a quibusdam auctoribus utrum binae divisiones
simpliciter coïncidant; affirmat Garrigou-Lagrange, negat Van Hove. Videtur
autem negandum, quia secundum membrum primae divisionis miraculi, seu
contra naturam, locum non habet in secunda divisione ac ideo non simpliciter
corresponde! miraculo quoad subiectum, quod ceteroquin in prima divisione
poniuir sub primo membro miraculi supra naturam. Ceterum, perfecta aequivalentia duarum divisionum nequit haberi, cum accipiatur ex diversa consi­
deratione. Possunt tamen binae divisiones ad invicem reduci sequenti modo:
quoad substantiam (supra naturam)
quoad substantiam
supra naturam
quoad subiectum
i
lsupra naturam
quoad subiectum
r
contra naturam (quoad subiectum)
n
contra naturam
praeter naturam (quoad modum)
quoad modum (praeter naturam)
In De potentia, q. 6, a. 1, S. Thomas formaliorem divisionem per duo
tantum membra suggerit, sub qua praefatae duae divisiones reduci possunt,
scilicet:
miraculum «quantum ad esse» (supra naturam), quo inducitur forma, quae
a natura induci nequit:
vel in nulla re (miraculum quoad substantiam)
vel in hoc subiecto (miraculum quoad subiectum)
miraculum «quantum ad operationem», quo
vel impeditur operatio naturae (miraculum contra naturam)
vel agitur praeter operationem naturae, seu praeter eius principia
vel modum operandi (miraculum praeter naturam, sive quoad
modum).

Ceterum melius est retinere secundam divisionem, quae exhibetur a
S. Thoma in tardiori ac maturiori opere Summae Theologicae,2 complendo
secundum eius membrum miraculi quoad subiectum per subdivisionem in
miraculum supra naturam et miraculum contra naturam, vel saltem addendo
1 Resurrectio potest etiam did miraculum quoad substantiam, si consideretur non
tantum generice ut unio animae cum corpore, sed specifice ut reunio seu reassumptio
corporis, ut notatum est supra (n. 106). Ipsa pariter potest cum S. Thoma considerari
sive ut miraculum supra naturam sive ut miraculum contra naturam, ut nuper notatum est.
2 Ipse S. Doctor, De pot.. q. 6, a. 2, primam divisionem affert tanquam communiter
a theologis adhibitam, potius quam ut suam quam praeferat, inquiens: «Talis solet adhi­
beri distinctio».

exempla a S. Thoma allata in miraculo contra naturam, scilicet corporis illaesi
in igne, aquae stantis contra gravitatem et partus Virginis.
ASSERTIO 2. Miraculum physicum, sive eventus sensibilis a
Deo productus praeter ordinem agendi totius naturae creatae, pos­
sibile est.1
214. Nota theologica. De fide definita a Cone. Vaticano I, can.

4 de fide.
PROBATUR

Physica possibilitas miraculi sequitur ex duplici copulata ratio­
ne contingentiae legum naturalium et omnipotentiae Dei auctoris
illarum. Leges scilicet naturales (tam physicae, quam morales sive
psychologicae), quamvis, secundum se et attentis ipsis causis, im­
portent absolutam et intrinsecam necessitatem ac sint omnino deter­
minatae, ita nempe ut, posita v. g. gravitate vel igne, absolute im­
possibile sit etiam per actionem Dei quod illa non attrahat vel ille
non sit capax comburendi, tamen, quoad ipsam effectus consecutio­
nem, habent tantum hypotheticam et extrinsecam necessitatem, pro­
priam causae efficientis ac dependentem ab exterioribus conditioni­
bus et causis, quibus possit foveri vel impediri, ita nempe ut, stante
gravitate vel igne actu quidem ac necessario influente, lapis tamen
non cadat, utpote impeditus ab aliquo agente vel conditione, et
lignum non comburatur, utpote nimia duritie vel humiditate affec­
tum.2 Unde, si adsit agens quod possit sua actione impedire ne
habeantur conditiones requisitae ad consecutionem effectuum legum
sive causarum naturalium, et quidem eo modo quo a nullo alio agen­
te naturali creato eae impediri possint, habebitur aliquis eventus
productus praeter ordinem agendi totius naturae creatae, seu id
quod vocamus miraculum.
lamvero tale agens est Deus. Nam, ratione suae transcendentis
omnipotentiae et suae liberrimae voluntatis, ipse potest facere quid­
quid in se non repugnat, sive opponendo tale impedimentum legi­
bus naturalibus quod a nulla causa creata apponi potest (puta ne­
gando ipsum concursum primae causae), sive talibus conditionibus
1 Quod dicimus de miraculo physico valet de miraculo secundum se, ac ideo pariformiter et proportionaliter applicatur etiam miraculo intellectuali, ut prophetiae, et entitative supernaturali, ut subitaneae conversioni.
2 Id ceteroquin observatur in ipsa natura, cum lapis impeditur ab homine ne cadat,
et similiter navis aërea et alia id genus; pariter fructus arborum saepe impeditur ex in­
fluxu agentis ignoti, et generatio animalium quandoque ita per vires ignotas pervertitur
ut extraordinarium monstrum generetur.

illarum actionem fovendo ut earum effectus extraordinario modo
procedat, sive aliam legem aut ordinem hic et nunc praefatis legibus
addendo, aut unam vel alteram ex illis per novam causam substi­
tuendo. sive tandem illarum ipsum effectum immediate et sine illis
producendo (cf. 1 p., q. 105, a. 6).

215. Moralis autem possibilitas miraculi inde apparet quod
huiusmodi legum naturalium exceptio nullum aliud divinum attribu­
tum (praetermissa omnipotentia, cui, ut dictum est, physice con­
gruit) ullatenus contradicit aut offendit.
Non scilicet dignitatem Dei, quatenus ei non conveniret ad
particularia descendere (ut volunt Deistae), aut saltem ipse non
debuerit nisi optimum et nulla exceptione reformabilem mundum
constituere (ut volunt Optimistae). Nam e converso ipsa particularis
providentia maxime Dei altitudini convenit, utpote quae ostendit
efficacissimam eius actionem et universalissimam eius scientiam et
amorem rerum quas condidit; exceptio vero operata in optimo mun­
do, qui aliunde impossibilis est, probaret potius Dei altissimam
dignitatem, cuius altitudo et efficacitas neque per constitutionem
optimi mundi exhauriri potuerit.
Neque offendit sapientiam Dei, eiusque immutabilem volunta­
tem ac infallibilem praescientiam, quasi per miracula Deus corrige­
ret aliquid quod antea voluit, aut illud non amplius velit, quia ali­
quid circa illud non praeviderit. Nam Deus uno et eodem actu ab
aeterno omnia praevidit ac voluit, in sua quisque ratione et suo pro­
prio tempore eventura, ita ut et leges constituerit et earum excep­
tiones simul praeviderit ac voluerit, hoc ipso ostendens et suam
transcendentiam, et suam potentiam, et suam ipsam sapientiam
quae omnia apte disponit et in omnibus finem aliquem, universitati
rerum congruum, iugiter prosequitur.
Nec proinde offendit sanctitatem et bonitatem Dei, quasi arbi­
trarie ac sine ratione ipse interveniat in mundum ad deordinandas
naturae leges et exigentias. Nam plures sunt convenientes ac mora­
les fines huiusmodi extraordinarii interventus, supra indicati
(n. 212), quorum praecipuus est ipse finis confirmationis suae ip­
sius revelationis, cuius intuitu naturale phaenomenon convertit in
aptissimum signum supernaturalis veritatis, ut ipsa natura auxilietur et ancilletur gratiae.

Ex quo etiam intelligitur nullum miraculum esse proprie contra

naturam, etiam illud quod ita vocari solet. Nam, etiam cum miracu­
lum adversatur specificae potentiae et inclinationi huius vel illius
particularis naturae, fit congruenter cum illius profundiori potentia
oboedentiali, secundum quam omnis creatura subicitur Creatori et
omne instrumentum subicitur causae principali (1 p., q. 105, a. 6,
ad 1; C. Gent. 3. 100). Pariter, miraculum nullam iniustitiam in
homines continet, quatenus leges naturae, quibus ipsi fident et in
quibus suam ipsam certitudinem, tum in negotiis vitae tum in sua
scientia, fundant, incertas faceret.1 Nam Deus nulli homini ex iustitia quidquid debet, cum sit ipse fons omnis iustitiae; certitudo
autem legum naturalium est tantum hypothetica et extrinseca, ut
supra dictum est, nec ceteroquin ipsa destruitur per miraculum,
quantum attinet ad fundandam tum regulationem vitae quotidianae
tum ipsam determinationem scientiae experimentalis, cum in eo
tantum ac raro casu ipsa tangitur, cum suspicio vel comprobatio
habetur ipsius miraculosi eventus.
216. Ex his resolutae manent praecipuae obiectiones, tum mitigati de­
terminismi deductivi Deistarum et aliorum (rationes autem determinismi
absoluti non hic sed in tractatu De Deo Uno refelli possunt, cum supponant
negationem ipsius existentiae Dei personalis), tum determinismi inductivi.
Quod autem patroni istius systematis obiciunt ex certitudine scientiae
inductivae ac experimentalis inane est, quoniam inductio, multo magis quam
deductio, non ducit ad absolutam certitudinem legum ex ea resultantium, sed
tantum ad relativam et hypotheticam; nam inductio habet tantum valorem
statisticum, seu cursum phaenomenorum observat et colligit, nec valet iudi­
cium de illorum valore et essentia proferre, ut facit scientia deductiva.2 Pari­
ter quod ipsi obiciunt ex lege de conservatione energiae eandem responsionem
meretur. Nam imprimis, huiusmodi lex est quaedam applicatio ipsius theo­
riae determinismi legum naturalium, ac ideo allato iudicio afficitur; ceterum
haec lex non ab omnibus simpliciter admittitur, tanquam ipsi experientiae
conformis, cum potius videatur homo, ut libera causa, esse capax introdu­
cendi novas energias in mundo.3 Praeterea, supposita certitudine huius legis,
sequitur ipsam valere attentis causis ipsis naturalibus ac sensibilibus, non
vero necessario attentis causis supramundanis, seu angelis et Deo, semel
1 Hanc obiectionem praecipue urserunt Cl. Bernard, Introduction à Vétude de la
médecine expérimentale (Paris 1900) 58 sqq., et E. Goblot, Traité de logique (éd. 2, Pa­
ris 1920) 313-328, dicentes absolutum determinismum legum naturalium esse essentialem
ac necessariam conditionem omnis scientiae ac laboris scientific!, qui nequit consistere
cum admissione vel suppositione alicuius exceptionis sive miraculi. Hanc obiectionem
fuse discutit ac refellit Van Hove, op. cit. (supra, in n. 196) 208-219.
2 Cf. De Tonquedec, op. cit. (supra, in n. 196), Introduction 60 sq., et Van Hove,
ibid. 189-199.
3 Cf. De Bonniot, op. cit. (supra, in n. 196) 60 sq.; Sortais, op. cit. (ibidem) 59;
P. Munnynck, La conservation de l’énergie et la liberté morale, Paris 1900.

admissa istorum existentia, ex quorum influxu non probatur energiam mundi
sensibilis non posse augeri aut minui. Tandem, dato sed non concesso quod
per Deum et angelos energia mundi sensibilis nequeat augeri aut minui,
adhuc explicari potest miraculum per hoc quod Deus, salva ipsa energiae
quantitate, influat in eius formam et qualitatem, imprimens novam directio­
nem ipsi energiae cosmicae iam existent!.

217. Quod attinet contingentismum, eius negatio verarum legum na­
turalium nimis absoluta est, ac pro tanto gratuita; imo ipsi experientiae saltem
partialiter contradicit. Nam, non obstante continuo fluxu disparatorum phae­
nomenorum, aliquid stabile ac permanens, sive aliquis constans agendi mo­
dus, observatur in rerum natura, quod aliquam necessitatem secum fert, et
quamvis leges ipsae scientificae procedant ex inductione nec valeant nisi rela­
tivam quandam certitudinem afferre, ut nuper concessimus contra determinismum, ac pro tanto sint contingentes, tamen ipsae fundantur in obiectiva
aliqua realitate, seu in obiectivis ipsis legibus quae cum minori vel maiori pro­
babilitate aut certitudine per leges scientificas exprimuntur.12
Et idem valet de theoria legum statisticarum? quae non est nisi moder­
nus ac moderatus modus exprimendi eandem generalem theoriam de contingentismo legum naturalium. Nam, etsi multae leges scientificae sint essentia­
liter statisticae ac ideo non valeant praebere absolutam certitudinem futuri
eventus sed tantum magnam vel maximam eius probabilitatem, tamen non
omnes leges naturales sunt mere statisticae. Tales non sunt leges morales;
nec multae leges biologicae, ut eae quae regulant reproductionem cellularum,
et hoc admittunt plures cultores scientiarum experimentalium, dicentes phae­
nomena biologica constituere exceptionem legibus statisticis; nec plures leges
physicae mundi macroscopici, ut lex de conservatione energiae (si, ut solet
admitti, vera est), item lex quam vocant «de maximo et minimo» iuxta quam
aliquod phaenomenon debet necessario evenire intra aliquod minimum tem­
pus, infra quod nempe impossibile est quod eveniat, et tandem lex (Heisen­
berg) quae assignat aliquod minimum impraecisioni nostrarum mensurarum,
ultra quod incipit vera conclusionum certitudo.
Ad id quod dicitur de incertitudine legum scientificarum quibus regitur
universum microscopicum, observandum est imprimis quod, plures effectus
et reactiones, quae in ipso mundo macroscopico proveniunt ex legibus regen­
tibus mundum microscopicum (quaecumque istae sint in se et obiective), ut
certi ac determinati legitime haberi possunt, ut quod v. g., immisso fluxu
electricitatis in metallum, calor producatur. Ceterum, cum etiam huic simili­
busque casibus quis posset existentiam legis mere statisticae velle applicare,
id generaliter ut certum haberi debet, ipsum constantem agendi modum, qui
observatur in pluribus phaenomenis mundi macroscopici (ut gravitatis, lucis,
caloris, electricitatis), habere necessariam causam in aliquo constanti agendi
modo in ipso mundo microscopico, seu in aliqua obiectiva ac necessaria lege
illius mundi, quaecumque illa sit et quamvis nonnisi cum probabilitate adhuc
1 Cf. P. Hoenen, «De valore theoriarum physicarum», Acta primi congressus thomisJici internationalis (Romae 1925) 61-74.
2Cf. Selvaggi et R. Puigrefagut, loc. cit. (supra, in n. 204).

«cognoscatur, secus haberetur effectus sine causa et ex indeterminato determi­
natum procederet, quod est metaphysice impossibile et contra principia sanae
rationis.
Ex quibus apparet veram difficultatem et verum problema, a contingentismo legum naturalium suscitatum, non tangere ipsam quaestionem de possi­
bilitate miraculi sed potius aliam quaestionem, mox dirimendam, de eius discernibilitate, seu quomodo, supposita relativa saltem contingentia illarum
legum, possit, in hoc vel illo particulari casu, discerni aliquem eventum esse
revera miraculum seu veram illarum exceptionem, provenientem ex influxu
exterioris agentis, nec potius naturalem effectum earumdem legum, incon­
sueto modo et in inconsuetis circumstantiis influentium.
ASSERTIO 3. Miraculum physicum1 cum certitudine cognosci­
bile est, quoad suam veritatem tum historicam (seu ut historicum
factum), tum philosophicam (seu ut verum miraculum), tum rela­
tivam (seu ut signum revelationis).

218.

Nota theologica.

De fide solemniter definita a Cone.

A^aticano I, can. 4, de fide.
PROBATUR 1. Quoad veritatem historicam.

Quamvis ad rationem miraculi non requiratur ut sit aliquid
naturale ac sensibile, ut diximus supra (n. 209), tamen, si de facto
■est aliquid sensibile (aut sensibiliter subinde expressum, ut contin­
git de prophetia, quae est miraculum intellectuale), est cognoscibile
■cum certitudine in sua historica veritate, seu certo constare potest
quod aliquod factum extraordinarium revera accidit. Secus enim
actum esset de certa cognitione quorumlibet eventuum humanorum.
Et quidem, quod attinet testes immediatos, haec certitudo po­
test esse physica, nec tantum moralis, praecipue cum agitur de mi­
raculis quoad substantiam et quoad subiectum (cf. supra, n. 212),
eaque fundatur in veracitate sensuum quibus ea facta subiciuntur
•et fovetur etiam per ipsum insolitum rerum characterem, qui homi­
num admirationem, attentionem et diligentiorem inquisitionem
•excitat.
Ita, factum resurrectionis certo constare potest ex certa consta1 Agimus hic directe de miraculo ut est aliquid physicum et secundum se sensibile,
cum hoc subinde nobis inservire debeat ad statuendum eius valorem probativum, tanquam
certum critérium revelationis. Ceterum, si agitur de miraculo secundum se non sensibili
(ut prophetia) aut etiam supernaturali (ut extraordinaria conversione sive iustificatione),
ipsum cognoscibile erit vel ex aliquo signo exteriori ac sensibili, quoad alios homines
'(ut infra explicabitur quoad prophetiam), vel ex lumine interiori ac supernaturali, quoad
ipsum subiectum cui tale miraculum conceditur. Et sub priori quidem ratione, fit crité­
rium publicae revelationis, ac reincidit in hanc nostram considerationem.

ratione tum mortis (ut si homo truncato capite, vel elapsis visceri­
bus, vel exploso corpore, obierit; si corpus iam corruptum fuerit, vel
si iam simpliciter foetet, nec mera lethargia affectum sit), tum subsequentis vitae (ut si prius mortuus, iam surgit, ambulat, loquitur,
cum aliis conversatur, ceteraque opera vitae exercet), excludendo
possibilitatem tum erroris (puta de vera morte, nec mera lethargia),
tum hallucinationis personarum ad id dispositarum, tum simulatio­
nis, tam ipsius hominis qui dicitur defunctus (nam mors, non facile
nec diu nec omnibus nec in pluribus circumstantiis, dissimulari po­
test), quam daemonis, qui posset in cadavere simulare vitam, non
tamen ita ut deceptio duret et detegi facile non possit. Et idem proportionaliter dic de certitudine restitutionis visus caeco nato, sana­
tionis claudi, conversionis aquae in vinum, multiplicationis panum,,
et aliorum id genus.
Ceterum de quibusdam factis, praecipue pertinentibus ad ter­
tiam categoriam miraculorum, seu quoad modum, saepe nonnisi
moralis certitudo haberi potest, quae quidem sufficiens est.
Quod autem attinet ceteros homines, loco vel tempore a factis
remotos, de his nonnisi moralem certitudinem ipsi habere possunt,
fundata in ipsa historicitate testimonii et auctoritate testium, non
secus ac de aliis quibuslibet factis historicis. Quae tamen certitudo,
cum agatur de factis omnino extraordinariis, strictiorem comproba­
tionem exigit, tam ex parte historicitatis testimonii (sive de auctori­
tate ipsorum fontium testimonii) quam ex parte auctoritatis testium
(attento ipsorum numero, conditione, concordantia).
seu ipsam ratio­
nem eventus a Deo producti praeter ordinem agendi totius naturae
creatae.1
Haec quidem est praecipua ac difficilior pars probanda, contra
quam dirigitur praecipua obiectio fautorum tum determinismi tum
ac praesertim contingentismi; quae ad hanc reducitur. Eatenus pos­
set certo constare de philosophica veritate miraculi sive exceptionis
legibus naturalibus, quatenus cognosceremus omnes vires et possi­
bilitates causarum naturalium, ut inde inferri possit aliquid ex eis
219. Probatur 2, quoad veritatem philosophicam,

S

S

1 Quidam auctores hic distinguunt inter veritatem philosophicam (hoc quod est esse
supra ordinem totius naturae creatae) et veritatem theologicam (hoc quod est esse opus
Dei). Sed frustranea videtur huiusmodi distinctio, cum una et alia veritas perfecte coinddant, eo quod solus Deus possit facere quod est supra ordinem totius naturae creatae.
Ad quid ergo multiplicatur terminologia sine ulla necessitate? Praeterea, unus vel alter
auctor, ad maiorem confusionem, veritatem relativam vocat veritatem theologicam.

··

··

DE ESSENTIA REVELATIONIS

255

procedere non posse, ac ideo esse miraculum. lamvero, non omnes
praefatas vires et possibilitates cognoscimus; unde, si aliquid extra­
ordinarium accidit in natura, non necessario deducitur id esse prae­
ter vires legum naturalium, sed tantum praeter vires hucusque notas,
quod fortasse fit secundum vires adhuc ignotas. Et confirmatur,
tum ex eo quod, quae olim ut miracula reputabantur vel facile repu­
tata fuisset, hodie noscuntur viribus naturalibus, puta suggestioni,
hypnotismo vel spiritismo, deberi; tum ex praeternaturali influxu
■creaturae angelicae, quae plura prodigia facere potest, vix a prodigiis
ipsius Dei discernibilia.
Nihilominus, ad hoc ut cum certitudine constet de philosophica
veritate miraculi, ne cesse non est ut sciamus positive et universali­
ter quid possit natura creata, secundum omnes eius vires et in qui­
buslibet circumstantiis, sed sufficit ut sciamus negative quid ipsa
absolute non possit, saltem hic et nunc et in praesenti casu. Hoc
.autem cum certitudine cognosci potest ex consideratione tum ipsius
obiecti sive eventus, tum ac praecipue circumstantiarum physicarum
vel moralium eiusdem.
220. Ex sola quidem consideratione ipsius obiecti, etsi in
multis casibus res difficilius probetur, tamen in quibusdam casibus,
quos supra (n. 212) vocavimus miracula quoad substantiam et
quoad subiectum, vera certitudo haberi potest, appellando simul ad
principia metaphysica et ad rationes sensus communis. Sunt enim
quaedam facta, quae, prout prostant et ab ipso sensu communi indi­
cantur, implicant aliquam profundam immutationem ipsius entis, in
■sua intima materia ac substantia: ita glorificatio corporis (ut in
transfiguratione Christi), compenetratio corporum sive coexistentia
duorum corporum in eodem loco (ut cum Christus, clausis ianuis,
intravit coenaculum),’ resurrectio,2 conversio aquae in vinum,3 mul­
tiplicatio panum,4 sanatio caeci nati3. lamvero nulla creatura sed
solus Deus potest huiusmodi profundam entis mutationem facere,
■cum agatur de subiecto universali (quale est ens ut ens, materia,
substantia rerum), quod consequenter causam universalem appellat.
Ergo certum est huiusmodi eventus esse vera ac proprie dicta
miracula.
1 Cf.
2Cf.
3Cf.
4Cf.
3 Cf.

1 p., q. 67, a. 2; Suppi., q. 83, a. 3.
Suppi., q. 75, a. 3. De potentia, q. 6, a. 7, ad 4 et 14.
In 2 Sent., dist. 18, q. 1, a. 3, ad 4; In 4 Sent., dist. 17, q. 1, a. 5, qa 1.
1 p., q. 92, a. 3, ad 1; 3 p., q. 44, a. 4, ad 4.
1 p., q. 105, a. 8.

Pauci quidam declares catholici huiusmodi argumenti vim non
admittunt. Unus vel alter impugnat ipsam evidentiam minoris, dicens evidens
non esse solum Deum posse mortuum resuscitare seu infundere vitam cada­
veri;1 sed id prorsus inepte, ut patet ex requisita adaequatione inter effectum
et causam. Alii cum speciosiori ratione impugnant maiorem, dicentes non
constare in aliquo particulari casu utrum de facto agatur de immediata Dei
actione in ente vel substantia rei, an de prodigiosa actione creaturae angelicae,
puta substituentis aquae vinum, ex alio loco citissime adductum, vel pariter
afferentis panes, iam alibi existentes.2
lamvero, de aliquibus saltem ex praefatis eventibus, nominatim compenelratione corporum, resurrectione et sanatione caeci nati, immediata Dei
actio in essentia corporis manifesta videtur ipsi sensui communi. Nam in
resurrectione corporis agitur de eodem homine antea mortuo, nunc vivente;
in ingressu Christi in coenaculum agitur de eodem corpore prius extra, subin­
de intra muros existente, quin muri conciderint vel ablati fuerint; in sana­
tione caeci nati agitur de facultate ipsa visiva quae non erat, nunc vero est,
veluti educta e potentia materiae. Haec autem velle reducere ad actionem
creaturae angelicae, idem esset ac dicere certum non esse Lazarum revera
resurrexisse, cum angelus potuerit eius cadaver auferre et abscondere, formam
sive apparentiam Lazari in aère producere et in ea per longum tempus appa­
rentiam operationum vitae inducere; item, certum non esse corpus Christi
ianuis clausis coenaculum intrasse, cum angelus potuerit muros removere ac
iterum restituere, vel solam corporis Christi apparentiam coram apostolis pro­
ducere; item, certum non esse caecum natum facultatem visivam acquisisse,
cum angelus potuerit in eo illusionem visionis constanter producere, ita ut
omnia illi iugiter apparerent ac si visum haberet; quae omnia non solum in
infinitum prodigia multiplicarent, sed etiam absona sunt ipsi sensui communi,
cum deceptio et illusio nequeat characterem stabilitatis habere.3
Ceterum, aliquid simile etiam de aliis miraculis, etsi cum minori eviden­
tia, dici potest, ut de glorificatione corporis, de conversione aquae in vinum,
de multiplicatione panum, de sedatione tempestatis ad verbum Christi, de
pluribus instantaneis sanationibus a Christo operatis. Si enim haec omnia
ideo certa non essent, quia possent uno vel alio modo explicari per inter­
ventum creaturae angelicae, actum esset de ipsa certitudine quam habemus
de quotidianis evidentibus eventibus nostrae vitae, nec possem esse certus
me videre, ambulare, manducare, et alios homines similiter haec agere, cum
221.

1 Ita Pernoct, «A propos du miracle», Revue du clergé français XLVIII (1906>
546: «Il n’est... pas évident qu’une résurrection nécessite une intervention immédiate
du Créateur».
2 Ita Van Hove, op. cit., (supra, in n. 196) 300: «A ne considérer les faits mira­
culeux que selon leur apparence externe, on pourrait en attribuer la plupart à une action
de substances spirituelles... Les transformations substantielles elles-mêmes ne resistent
pas à une explication de ce genre».
3 Ad rem S. Thomas, In 2 Sent., dist. 7, q. 3. a. 1, ad 2: «Signa facta per bonos
virtute divina fiunt in illis etiam ad quae virtus activa naturae se nullo modo extendit.
sicut, suscitare mortuos et huiusmodi; quae demones secundum veritatem facere non
possunt, sed in praestigiis tantum, quae diu durare non possunt» (cf. 1 p., q. 114z
a. 4 ad 2).

fortasse, me inscio, omnia apparenter fiant ab angelica creatura. Quae omnia
ipsi sensui communi et sanae menti adversantur.1

222. Ex consideratione circumstantiarum tum physicarum tum
moralium, certitudo de existentia miraculi augetur quoad praece­
dentia facta et obtinetur quoad alia, praecipue quoad ea quae supra
vocavimus miracula quoad modum et in quibus determinandis sola
obiecti consideratio non sufficit, cum possint secundum se produci
ab agente naturali, tam diabolico quam mundano.
Circumstantiae physicae reduci possunt modo generali ad «effi­
caciam virtutis operantis», ut ait S. Thomas,2 seu ad illos characteres
qui ostendunt factum evenire longe efficaciori modo ac evenit per
vires naturales. Et quod attinet ipsas corporales sanationes, quae
sunt frequentiora miracula, praecipue in causis beatificationis et
canonizationis examinata, Benedictus XIV huiusmodi characteres
sic cumulative exhibet: «Ut sanatio inter miracula recenseatur, opus
est, 1.® ut morbus sit gravis et curatu vel impossibilis vel difficilis,
2.9 non sit in ultima parte status, ita ut paulo post declinare debeat,
3.9 non fuerint adhibita medicamenta, vel adhibita non profuerint,
4.9 ut sanatio sit subita, 5.9 ut sit perfecta, 6.9 quin ulla notabilis
evacuatio aut crisis praecedat, 7.9 nec morbus sublatus redeat».3*
Circumstantiae vero morales (quae generaliter a moralistis cum
S. Thoma, 1-2, q. 7, a. 3, desumi solent iuxta septem nota capita:
quis, quid, ubi, quibus auxiliis, cur, quomodo, quando), hic reduci
possunt cum eodem S. Doctore ad tres, deductas ex obiecto, fine et
modo agendi: «Signa facta per bonos [quae nempe sola esse possunt
miracula, sive implicantia divinum interventum] possunt distingui
1 Ad rem Tonquedec, op. cit., (supra, in n. 196) 230: «Des cas se présenteront
où la nue possibilité de l’inconnu naturel n’existera même pas. On aura beau insister
sur les virtualités secrètes de la nature physique ou psychologique, et sur notre igno­
rance à leur égard: il y a de ce côté des bornes qu’une intelligence saine refusera obstiné­
ment de franchir. Nous ne connaissons pas les limites positives des forces naturelles,
mais nous en connaissons certaines limites négatives. Nous ne savons pas bien jusqu’où
elles vont, nous croyons pouvoir affirmer qu’elles ne vont point ici et là. En combinant
de l’oxigène et de l’hidrogène on n’obtiendra jamais du chlore; en semant du blé, on
n’obtiendra jamais des roses; de même une parole humaine ne suffira jamais par ellemême à calmer les tempêtes ou à réssusciter les morts. Contre cela, il n’y a pas de pos­
sibilité, même négative, qui tienne, pas de ’peut-être’, si en l’air qu’on le suppose, qui
puisse subsister. Si quelqu’un en semant du blé, croit que peut-être des rosiers vont
sortir de ses graines... c’est un anormal».
2 In 2 Sent., dist. 7, q. 3, a., ad. 2.
3 De servorum Dei beatificatione et beatorum canonizatione, 1. 4, p. 1, c. 8. Cf. Van
Hove, op. cit., (supra, in n. 196) 316-358, qui agit de proprio officio et competentia tum
eruditorum in scientia (peculiariter medica) tum auctoritatis ecclesiasticae in miraculorum
constatatione; idem abbreviat Michel, art. cit., (supra, in n. 196) 1843-1846.

ab illis quae per malos fiunt... ex utilitate signorum, quia signa per
bonos facta, sunt de rebus utilibus, ut in curatione infirmitatum, et
huiusmodi; signa autem per malos facta, sunt in rebus nocivis vel
vanis, sicut quod volant in aere, vel reddunt membra hominum stu­
pida, et huiusmodi... [Alia] differentia est quantum ad finem, quia
signa bonorum ordinantur ad aedificationem fidei et honestatis. Et
quantum ad modum differunt, quia boni operantur miracula per
invocationem divini nominis pie et reverenter; sed mali quibusdam
deliramentis, sicut quod incidunt se cultris, et huiusmodi turpia
faciunt. Et sic signa per bonos facta, manifeste possunt discerni ab
his quae virtute daemonum fiunt»?
Ex his principiis diiudicari debent, et a veris miraculis distin­
gui, prodigia aliique extraordinarii effectus, qui obtinentur per ma­
giam, tam diabolicam quam naturalem, necnon per alias vires natu­
rales, quae ad spiritismum et hypnotismum reduci possunt. De qui­
bus non est nobis agendum?

seu connexionem mi­
raculi cum probatione facti revelationis, ex qua ipsum accipit ratio­
nem signi sive criterii revelationis.
Huiusmodi connexio sive relatio, cum agitur de revelatione
mediata, dupliciter adesse potest? Uno modo, explicite, si nempe
quis explicite declarat connexionem miraculi cum probatione facti
223. Probatur 3, quoad veritatem relativam,

1 Cf. Garrigou-Lagrange, De revelatione (ed. 2, Romae 1921) II, 80-83; Van Ho­
ve, op. cit., (supra, in n. 196) 304-315. Quidam auctores, ut idem Van Hove, ibid. 363371, et Dhanis, art. cil. (supra, in n. 196) 74-86, videntur afferre novas methodos vel
vias ad probandam discemibilitatem miraculi; sed quid vere novum aut solidum confi­
dant, non apparet.
2Cf. infra, n. 327-329; Garrigou-Lagrange, ibid. 86-95; Dieckmann, De revela­
tioneChristiana, n. 825-833; Van Hove, ibid. 296-304; articulos «Hypnotisme, Magie,
Spiritisme», in Dictionnaire de théologie catholique. Praeterea ampliora opera:
Bloch, R., Les prodiges dans l’antiquité classique (Grèce, Etrurie et Rome], Pa­
ris 1963.
Bonniot, J. de, Le miracle et ses contrefaçons, Paris 1888; éd. 5, 1895.
Feldmann, J., Okkulte Philosophie, Paderborn 1927.
Gatterer, A., Der wissenschaftliche Okkultismus und sein Verhâltnis zur Philo­
sophie, Innsbruck 1927.
Heredia, C. M. de, Los fraudes espiritistas y los fenômenos metapsiquicos, Barce­
lona 1946
Lhermitte, F., Mystiques et faux mystiques, Paris 1952.
Palmes, F., Metapsiquica y espiritismo, Madrid 1932; ed. 2, Barcelona 1950.
Poulpiquet, A. de. Le miracle et ses suppléances, Paris 1913.
Saintyves, P., La simulation du merveilleux, Paris, 1912.
Spesz, Okkultimus und Wunder, Hildeshein 1929.
Tonquedec, J. de, Merveilleux métapsychique et miracle chrétien, Paris 1955.
3 Quoad revelationem autem immediatam, confer dicta superius, n. 165, 179, 218.
.in

DE ESSENTIA REVELATIONIS

259

revelationis, seu illud fieri in probationem divinae originis veritatis
quam annuntiat; idque dupliciter, vel nempe annuntiando miracu­
lum futurum vel provocando ad miraculum iam antea a se patratum.
Alio modo implicite, si nempe, annuntiando suam doctrinam
sive exercendo munus praedicationis, quis de facto miracula patrat,
vel quomodolibet tunc miracula contingunt ac comitantur, ex qui­
bus beneficium capiant credentes aut punitionem non credentes, vel
ad credendum alii disponantur. In utroque autem casu adest inter
miraculum et factum revelationis vera connexio sive relatio signi
conventionalis, fundata tum in ipsa explicita vel implicita hominis
declaratione tum in ipsa divina acceptatione huiusmodi connexionis
ab homine factae, quae acceptatio manifestatur per ipsam productio­
nem miraculi sive divini interventus. Nec valet dicere quod Deus
posset tunc concomitanter operari miraculum ad alium finem, quam
in signum praedicatae veritatis, puta ad sublevandam hominum mi­
seriam. Nam, eo ipso quod ab homine annuntiatur miraculum futu­
rum in confirmationem suae doctrinae, interventus divinus esset
reapse coram aliis hominibus signum confirmativum illius et ipsi in
inevitabilem deceptionem inducerentur, nisi aliud ex certis indiciis
contrarium inferre possent.
Sicut autem praefata connexio adest, ita cum certitudine cog­
nosci potest. Si enim est explicita, cognoscitur ab immediatis testi­
bus certitudine physica, ab aliis vero mediate per illos certitudine
morali, sicut quodlibet factum historicum. Si vero est implicita,
cognoscitur cum certitudine morali ex variis circumstantiis, puta
obiecti quod annuntiatur, finis operantis et modi operandi.
ASSERTIO 4. Miraculum physicum,1 semel certitudinaliter cog­
nitum secundum triplicem suam veritatem historicam, philosophi­
cam et relativam, habet plenum valorem probativum, seu est suf­
ficiens ac certum critérium revelationis, imo est unicum certum ac
immediatum critérium, a quo cetera criteria suum valorem emen­
dicant.
224.

Nota theologica.

Miraculum esse sufficiens ac certum

1 Quamvis in hac assertione, sicut etiam in praecedentibus, peculiariter consideretur
miraculum physicum, utpote facilius et evidentius, tamen omnia valent pariformiter de
prophetia seu miraculo intellectuali, quatenus fit signum sensibile. Sub hac enim ratione,
et consequenter ut critérium revelationis, prophetia non differt a miraculo physico, nisi
accidentaliter et materialiter, ut supra dictum est.

critérium revelationis, est de fide definita a Cone. Vaticano I, can.
4 de fide.
PROBATUR.

Ut explicatum est supra (n. 179), ad hoc ut aliquid sit sufficiens
ac certum critérium revelationis debet esse certum ac necessarium
signum divini interventus ad comprobandum factum revelationis;
nam, hoc posito, sequitur necessario factum revelationis esse verum,
secus Deus esset testis falsitatis, quod est absurdum. lamvero,
supposita miraculi triplici veritate, historica nempe, philosophica
et relativa, seu cognitis certitudinaliter historica existentia alicuius
facti, eius supernaturali charactere prout est solius Dei opus et inter­
ventus, et eius connexione cum revelatione (seu ipsum patratum
esse cum intentione comprobandi factum revelationis), miraculum
evadit eiusmodi certum ac necessarium signum. Ergo miraculuj Il
est sufficiens ac certum critérium revelationis.
Id quidem per se conveniret omni miraculo, etiam miraculo
mere subiectivo, seu inhaerenti ipsi subiecto, et a fortiori miraculo
obiectivo mere intrinseco, seu inhaerenti ipsi doctrinae revelatae
eiusque fructibus, si tamen istorum triplex supradicta veritas certi­
tudinaliter cognosci posset. Cum tamen nonnisi probabiliter haec
veritas, praecipue philosophica (seu existentia interventus divini),
in illis factis discerni possit, criteria tam subiectiva quam obiectiva
intrinseca, non sunt secundum se ac singillatim sufficientia ac certa
criteria revelationis, nisi sumantur cumulative, sive ad modum
unius criterii, quod, ex convergentia probabilitatum singulorum
criteriorum, excrescit in moralem certitudinem, ut ostensum est
supra (n. 187-193, 195 sq.). Unde, tanquam certa et immediata
criteria, sola manent criteria obiectiva extrinseca, de quibus, ob
suam ipsam extrinsecam ac sensibilem rationem, potest certitudi­
naliter ac facilius iudicari, et praecipue miracula physica, quae
utpote directe et in se sensibilia (secus ac intellectualia miracula
prophetiarum), certae nostrae cognitioni facilius ac vividius
obiciuntur.
Ex quibus intelligitur, miraculum, generaliter spectatum, esse
unicum critérium revelationis, et varia facta extraordinaria eatenus
indolem criterii assumere, quatenus in se verificant miraculi ratio­
nem eamque nobis certitudinaliter ostendunt. Quo pacto distin­
guuntur criteria certa, qualia sunt criteria obiectiva extrinseca, et
criteria mere probabilia, qualia sunt criteria subiectiva et obiectiva

intrinseca, saltem singillatim sumpta, quae a prioribus illis, tanquam
a principali analogato, imperfectam suam criterii rationem emen­
dicant: proprie enim ac simpliciter critérium dicitur id ex quo
revelatio fit certe ac evidenter credibilis, ut dictum est supra
(n. 177). Idque luculenter confirmatur ex ipsa Scriptura et Patribus,
qui praevalenter, sin minus semper, ad criteria obiectiva extrinseca,
miracula nempe ac prophetias, provocant, ut probent veritatem reve­
lationis (cf. supra, n. 190, 196).
225. Contra supradictam rationem, in qua est tota vis argumenti de
apologetico valore miraculi, scilicet quod Deus esset testis falsitatis, si verum
miraculum fieret in confirmationem revelationis quae vera non esset, frustra­
te obiceretur quod Deus posset permittere abusum doni miraculorum, sicut
permittit abusum aliarum gratiarum gratis datarum, puta sacerdotalis charac­
teris; item, quod posset patrare aliqua vera miracula etiam in falsis religioni­
bus (ut concedit S. Thomas, 2-2, q. 178, a. 2, ad 3; De potentia, q. 6, a. 5,
Obi. 5 et ad 5);1 item, quod apostata a fide possit provocare ad miracula antea
a se patrata cum apostolus esset.
Nam haec omnia eatenus contingere possunt, quatenus ex illis nulla
confirmatio eveniat ipsi falsae doctrinae vel religioni, secus Deus esset testis
falsitatis. Ideo enim Deus permittit sacerdotem abuti suo charactere (et alia
similia potest permittere), quia id non redundat in ipsum Deum nec ceteroquin frustraneum reddit finem characteris; si vero permitteret miraculum
fieri in confirmationem falsitatis, id redundaret in Deum tanquam testem
falsitatis, quia a solo Deo miraculum fieri potest. Miracula falsarum religio­
num sunt falsa miracula, ut patet ex obiecto et circumstantiis; quod si non
repugnet Deum patrare miraculum circa membra falsarum religionum, id
esset ex fine aliquo bono, puta remunerandae virtutis, et ita ut ipsi falsae
religioni nulla confirmatio inde eveniat, spectatis circumstantiis. Pariter, si
apostata conetur abuti miraculo, provocando ad verum miraculum antea a se
patratum, fallacia argumenti detegi posset ex circumstantiis, puta ex ipsa eius
apostasia vel moribus, necnon ex ipso discrimine inter conditionem in qua
patratum fuit miraculum et conditionem in qua imponitur miraculo ratio signi
novae doctrinae (cf. Deut. 13. 1-5); ceterum, ipsa divina providentia curare
poterit ne huiusmodi fallacia praevaleat.

1 Ibi S. Doctor refert historiam, narratam ab ipso Augustino (De civ. Dei 10. 26),
iuxta quam «quaedam virgo vestalis in signum pudicitiae conservatae, aquam in vase peret Dorsch, bibliographia de prophetia, generaliter spectata et sub aspectu theologico, est
remotum quin sit in commendationem
aim
castitatis, quod Deus verus per suos angelos bonos
eiusmodi miraculum per retentionem aquae fecisset, quia si qua bona in gentilibus fue­
runt, a Deo fuerunt».
Quoad recentem ac notum casum ascetae hindouistae Sundar Singh, qui videbatur
patrare miracula, confer L. De Grandmaison, «Le Sadhu Sundar Singh et le problème
-de la sainteté hors de l’Eglise catholique», Recherches de science religieuse XII (1922)
1-29; O. Pfister, Die Legende Sundar Singhs, Leipzig 1926.

QUAESTIO VIII. DE DEMONSTRABILITATE CREDIBILITATIS
PER OBIECTIVUM EXTRINSECUM CRITERIUM PROPHE­
*
TIAE

I. SENSUS QUAESTIONIS.

226, Praeter miracula physica, de quibus actum est in quaes­
tione praecedenti, possunt haberi etiam miracula tum intellectualicr
(sapientia mirabilis, quoad obiectum vel modum; telepathia, seu
rerum absentium cognitio; scrutatio cordis, sive certa cognitio se­
cretorum cordis; prophetia, sive cognitio futuri), tum m oralia (in
voluntate hominis patrata, seu series actuum moralium, gradu per­
fectionis excedentes quidquid expectari potest ex viribus natura­
libus humanae voluntatis, ut eximii fructus virtutis et sanctitatis,
heroica constantia in martyrio).
Porro, quamvis omnes istiusmodi facta possint esse vera, imo
altiora, miracula, seu per solum praeternaturalem interventum di­
vinum operabilia, tamen inter ea, una eminet prophetia, sub ratione
criterii revelationis, ad quod requiritur non solum ut sit mi­
raculum sed etiam ut sit cognoscibile tanquam miraculum. Prophetia
enim, ratione tum sensibilis locutionis qua praedicitur futurum, tum
sensibilis facti quod subinde evenit, assumit sensibilem et externum
characterem, immediate ac facile cognoscibilem, ac pro tanto pro*2-2, q. 171-175; De veritate, q. 12-13; quoad divinationes necnon cognitionem an­
gelorum de futuris, cf. 1 p., q. 57, a. 3; C. Gent., 3. 154; De veritate, q. 8, a. 12; De
malo, q. 16, a. 7.
Praetermissis generalibus operibus de apologetica, ut Van Laak, Garrigou-Lagrange
et Dorsch, bibliographia de prophetia, generaliter spectata et sub aspectu theologico, est
valde exigua, comparative ad bibliographiam de miraculo, in qua nonnumquam etiam
prophetia tangitur. Utiliter conferuntur:
Bacht, H., «Wahres und falsches Prophetentum», Biblica XXXII (1951) 237-262.
Büchel. W., «Natürliches Vorauswissen zukünftiger Eteignisse», Scholastik XXX
(1955) 233-240.
Condam in, A., «Prophétisme Israelite», Dictionnaire apologétique de la foi catholi­
que (éd. 4, Paris 1924) IV 386-425.
Decker, B., Die Entwicklung der Lehre von der prophetischen Offenbarung von
Wilhelm von Auxerre bis Thomas von Aquin, Breslau 1940.
Enciso, J., «El concepto de profeta en el Antiguo Testamento», Revista espaüola de
teologia I (1940) 139-210.—«El modo de la inspiration ptofética, segùn el testimonio de
los profetas», Esludios biblicos IX (1950) 5-38.
Fascher, E., Προφήτης. Eine sprach-und religionsgeschichtliche Dntersuchung,
Giessen 1926.
Mangenot, E., «Prophétie» et «Prophétisme», Dictionnaire de la Bible V (Paris
1912) 728-747.
Michel, A., «Prophétie», Dictionnaire de théologie catholique XIII-1 (Paris 1936)
708-737.
Munoz Iglesias, S., «Los profetas del Nuevo Testamento comparados con los del
Antiguo», Esludios biblicos VI (1947) 307-337.

xime accedit ad miraculum physicum, et cum eo constituit gemina­
tum obiectivum ac certum critérium revelationis. Cetera vero ex
praefatis factis, difficilius discernuntur, tanquam miracula, seu ut
excedentia omnes vires naturae, ac pro tanto, secundum se et
praecipue si singillatim sumantur, nonnisi aliquam probabilitatem
afferre possunt nec sufficientia criteria dici queunt, quemadmodum
dictum est supra (n. 188 sq., 196) de ipsis criteriis tam subiectivis
quam obiectivis intrinsecis, quibus, sub hoc saltem respectu, haec
accenseri possunt et a quibus vix differre videntur.
Sicut in praecedenti quaestione, quatuor hic cumulation consi­
derantur et per tot assertiones infra resolvuntur, scilicet prophetiae
notio, possibilitas, cognoscibilitas et probativus valor prout est cri­
térium revelationis.
II.

ERRORES.

227. Supradicti rationalistae, tam positivi quam agnostici
(n. 198-204), reicientes miracula in genere, abiciunt consequenter
hoc particulare miraculum quod est prophetia, sive quoad eius
possibilitatem, sive ac consequenter quoad eius catholicam notio­
nem, quam ad suum appretiandi modum accommodant et adulte­
rant. Ceterum, huiusmodi negatio ex triplici errore immediate
procedit.
Primus error est fatalismus, quo negatur ipsa libertas et con­
tingentia rerum, ac ita subtrahitur ipsum obiectum prophetiae. Ad
hunc errorem necessario descendit pantheismus, ac de facto Spinoza
non solum miraculum (cf. supra, n. 200) sed etiam prophetiam
peculiariter impugnavit, dicens eam explicari per quandam natu­
ralem «virtutem singularem et supra communem» sive «potentiam
vividius imaginandi», quo pollebant aliqui homines insigniores.1
Secundus ac prorsus oppositus error est theologicus quidam
contingentismus, quo denegatur Deo determinata praescientia futu­
rorum liberorum, eo motivo quod nequeat consistere cum vera con­
tingentia sive libertate actuum humanorum, ac necessario ducat ad
fatalismum. Ita antiqui epicurei ac stoici, inter quos praecipue Mar­
cus Tullius Cicero (De divinatione, 1. 2, n. 54-56),2 praeterea, im1 Tractatus theologico-politici, c. 1, de prophetia, circa finem, et c. 2.
2 Quem fuse impugnans, Augustinus scribit: «Cicero... et Dei praescientiam negat
et omnem prophetiam luce clariorem conatur evertere... Hoc autem totum facere videtur,
ne fatum esse consentiat et perdat liberam voluntatem. Putat enim concessa scientia
futurorum ita esse consequens fatum, ut negari omnino non possit...; atque in has an-

pugnator christianismi Celsus,1 recentius Sociniani inter priores
protestantes, Voltaire inter Deistas, tandem E. Kant,2 fundator ra­
tionalism! agnostici.
Tertius error est generalis agnosticismus plurium tam rationa­
listarum quam protestandum liberalium, qui non tam ipsam specu­
lativam possibilitatem prophetiae, directe negat, quam eius practicam possibilitatem, vel, si placet, eius cognoscibilitatem, docens nul­
lam de facto extitisse veram prophetiam quae cognosci possit, ac
ideo prophetiam valorem realem non habere, sed tantum (ut quidam
addunt) valorem ac sensum quendam moralem, utpote expressionem
profundae fidei ac moralitatis quorundam excellentiorum hominum
qui prophetae vocati sunt. Ita Schleiermacher, P. Wolz, W. Wundty
Wegscheider,3 A. Kuenen/ C. H. Cornill, T. K. Cheyne, H. O. Lan­
ge, A. Sabatier.
De prophetiae autem (praesertim biblicae) natura sive notione, triplex
explicatio affertur, scilicet: vel impostura, aut aliorum, qui prophetias in tex­
tu Scripturae interpolarunt, aut ipsorum prophetarum, qui sibi usurparunt
divinam missionem; vel illusio sive hallucinatio prophetarum, qui sibi sincere
huiusmodi missionem finxerunt; vel (et haec est recentior ac communior ex­
plicatio, quam proposuit Kuenen et ulterius expolivit Sabatier) poëtica ac
religiosa exaltatio, procedens ex vividiori fide ac producens intimam quandam
persuasionem alicuius divinae missionis vel voluntatis.
Originem ipsam hebraici sive biblici prophetismi,5 alii dicunt arabicam
(Cornill, Cheyne), alii chananeam (Kuenen), alii aegyptiacam (Lange, E. Me­
ulli
yer, T.-H. Breasted, Ch.-F. Kent), communius
vero eam referunt ad naturale
ac universale phaenomenon cuiusdam providentiae sive normalis cursus his­
toriae, iuxta quem connaturaliter exurgunt quidam excellentiores homines
(Confucius, Bouddha, Zoroaster, Plato, aliique), qui suas religiosas experien­
tias et aspirationes vivido quodam modo exprimunt sub forma prophetiae
sive praedictionis futuri, ita ut agatur potius de obiecto spei quam de cogni­
tione rei (ita Kuenen, Sabatier aliique plures).
gustias coartat animum religiosum, ut unum eligat e duobus, aut esse aliquid in nostra
voluntate, aut esse praescientiam futurorum, quoniam utrumque arbitratur esse non pos­
se... Ipse itaque... ex his duobus elegit liberum voluntatis arbitrium; quod ut confirma­
retur, negavit praescientiam futurorum atque ita, dum vult facere liberos, fecit sacrilegos
[seu negatores Dei]» (De civ. Dei 5. 9, CCL 47. 136 sq.).
'Apud Origenem, Contra Celsum, L 2, n. 20, MG 835-839.
2 Anthropologie, § 39.
3 Qui resumit praefatum ciceronianum argumentum, dicens prophetiam repugnare
sanctitati et bonitati Dei, favere fatalisme et supprimere humanam libertatem: Institutio­
nes theologiae christianae, tom. 1, c. 2, § 50 (Halle 1826) 189.
4 Cuius sententiam exponit P. de Broglie, «Les prophéties et les prophètes d’après
les travaux du Dr. Kuenen», Compte rendu du IIIe congrès scientifique international des
catholiques, IIe section: Sciences religieuses (Bruxelles 1895) 139-151.—Questions bibli­
ques (Paris 1895) 346-380.
5Cf. Condamin, art. cit. (supra, in n. 225) 388-395.

III. DOCTRINA MAGISTERII.

228. Haec praecipue continetur in sess. 3, cap. 3, Cone. Va­
ticani l supra cit. (n. 205), quod abbreviatur in luramento antimodernistico Pii X (cit. in n. 150). In can. 4, de fide, nihil expresse
dicitur de prophetia (seu non fit, sicut in cap. 3, distinctio miraculi
et prophetiae), quamvis de mente Ecclesiae prophetia sit aliquod
miraculum, sed de solis miraculis explicite definitur.1
Tamen in can. 3, de fide, prophetia videtur comprehendi sub
«externis signis» quibus dicitur revelatio «credibilis fieri posse»
(«Si quis dixerit, revelationem divinam externis signis credibilem
fieri non posse...: an. s.»); nam ex cap. 3 scimus quid Ecclesia dicat
se intelligere per externa signa («externa revelationis argumenta...,
imprimis miracula et prophetias»). Unde in hoc canone aliquis vide­
re posset, sin minus aliquid de fide aequivalenter definitum, saltem
proximum fidei, utpote procedens immediate ex una propositione
de fide et altera doctrinae catholicae. Praeterea prop. 7, a Pio IX in
Syllabo damnata, habet: «Prophetiae et miracula in sacris Litteris
exposita et narrata sunt poëtarum commenta» (Denz. 2907).
In praefato ipso cap. 3 Cone. Vatie., quatuor proponuntur, scili­
cet prophetiae notio («facta divina, Dei infinitam scientiam com­
monstrantia»), possibilitas («facta» divina), cognoscibilitas et pro­
bativus valor facti revelationis («revelationis signa sunt certissima»,
seu, ut clarius repetitur in luramento antimodernistico, «signa cer­
tissima divinitus ortae christianae religionis»).
IV. ASSERTIO 1. Prophetia convenienter definitur: Certa praevisio ac praedictio futuri contingentis.
EXPONITUR.

1. Definitio prophetiae.
Definitio nominalis.
229. Prophetia, graece προφητεία, ducitur a προφαίνω, seu manifes­
to ante tempus aut ante personam (pro persona), vel a πρόφημ.'., seu loMil
1 J.-M.-A. Vacant notat: «Comme
on proposait de définir dans le quatrième canon
la possibilité des prophéties, en même temps que celle des miracles, le rapporteur de la
foit fit rejeter cet amendement pour diverses raisons, et en particulier parce que, dans un
sens large, les prophéties sont aussi des miracles. Néammoins le mot miracle paraît devoir
■être entendu dans ce canon, au même sens que dans le chapitre correspondant. Ce canon
ne définit donc rien que par rapport au faits divins et préternaturels qui se produisent
dans le monde corporel, bien qu’on puisse, par une déduction théologique, étendre aux
prophéties ce qui y est affirmé» (Constitutions du Concil Vatican [Paris 1895] II 44)·

quor ante tempus aut ante personam (pro persona). Unde signifi­
care potest, vel manifestare aut loqui futurum, et in hoc sensu acci­
pitur ab Eusebio Caes. (Demonst. evang., 1. 5, proem.), Isidoro
Hisp. (Etym., 1. 7, c. 8), S. Thoma (2-2, q. 171, a. 1) aliisque post
ipsos, vel loqui aut manifestare pro alio seu ut legatus, et in hoc
sensu praefertur a modernis.
Ceterum, utrumque sensum religiosus usus conseruit, ob utriusque confluentiam in eandem personam; nam qui annuntiat futura,
loquitur pro Deo, quamvis non necessario vicissim. Inde duplex
biblicus sensus illi voci accessit, scilicet pro annuntiante futura, et
sic Isaias, leremias aliique vocantur prophetae, et pro loquente
et agente pro alio, et sic Aaron vocatur propheta pro Moyse (Exod.
4. 14-16) et Elias atque Eliseus vocantur Dei prophetae, etsi non­
nisi pauca de futuro praedixerint (3 Reg. 18. 22; 4 Reg. 3. 11).
Ipsae hebraicae voces A. T. utrumque sensum ferunt: nâbi, seu
interpres vel praeco, rô’héh atque hozél, seu videns. In N. T. pari­
ter προφητεία (necnon cognata vox προφήτης, propheta) utrumque sen­
sum retinet et generaliter significat etiam commune utriusque ele­
mentum, quod est loqui vel agere sub impulsu divino: Mat. 13. 14;
Rom. 12, 6; 1 Cor. 12. 10; 13. 2, 8; 14. 6; 22. 7, 10, 18, 19. In
litteratura vero patristica, et subinde apud theologos et in Ecclesiae
documentis, praevaluit et classica evasit prima acceptio, ita ut pro­
phetia nominaliter intelligatur aliqua futuri praedictio.
Definitio realis.
In scientifica definitione prophetiae, secundum proprium ac
essentialem conceptum et prout inservit ut critérium revelationis,
concordant theologi, secus ac in miraculo definiendo (supra, n. 206211); nam in variis descriptionibus, quae tradi solent, essentialis
nota praedictionis futuri designatur. Ceterum, cum prophetia possit
accipi etiam in generaliori sensu cuiuslibet supernaturalis cognitio­
nis aut locutionis, nec tantum de futuro, sequentia notanda sunt, ad
tramitem logicae expositionis S. Thomae (2-2, q. 171, a. 1-3).
Prophetia duplicem conceptum importat. Primus scilicet est cog­
nitio rei occultae (quae nempe sit procul sive remota ab humana cognitione);
et hoc est essentiale ac principale elementum, in quo solo invenitur ratio
miraculi, seu supernaturalis divini interventus. Secundus conceptus est exte­
rior manifestatio illius cognitionis, sive locutio ad alios; et hoc est secun­
darium elementum, desumptum ex extrinseco fine utilitatis aliorum nec con­
tinet quidquam miraculosum, nisi forte ab extrinseco, quatenus Deus solet
ulterius exterioribus miraculis confirmare id quod propheta dicit.
230.

f

In priori autem conceptu, seu in cognitione rei occultae, duo consideran­
tur, scilicet subiectivum lumen cognitionis, et hoc est lumen supernaturale
transiens proportionaturn rei cognoscendae, a quo prophetia speciem accipit,12
et obiectivum elementum, seu ipsum obiectum ad cognoscendum propositum,
sive res occulta et ab humana cognitione remota, a quo prophetia non speciem
accipit sed gradus integrativos, ita ut, quo magis res est occulta seu ab huma­
na cognitione remota, eo plenius ac strictius eius cognitio dicitur prophetia.
Triplex autem est gradus, quo res est occulta seu ab humana cognitione
remota, ac ideo triplex gradus unius specificae prophetiae. Primo nempe, ali­
qua res est occulta non omnibus hominibus, sed uni homini; sive secundum
■sensum (ita ea que sunt remota secundum locum), sive secundum intellectum
(ita cogitationes cordis), et ita de ea habetur infimus gradus prophetiae (telepathia, seu cognitio rei distantis, et criptognosia, seu cognitio secretorum
cordis). Secundo, aliqua res est occulta omnibus hominibus, ut veritates entitative supernaturales (v. g. Trinitas et Incarnatio), et ita de ea habetur altior
gradus prophetiae, utpote de re magis remota. Tertio, aliqua res ita est
occulta omnibus hominibus ut in seipsa non sit cognoscibilis, cum nondum
habeat determinatam veritatem, qualia sunt sola futura contingentia, et ita
de ea habetur altissimus gradus prophetiae, utpote de re magis adhuc remota
ac veluti distanti a sua ipsius existentia.

231. Ex his intelligitur triplex acceptio prophetiae, quae a
theologis consideratur. Prima acceptio est generalis, quamvis reapse
sola essentialis, ac ita prophetia definitur: Certa cognitio rei occul­
tae, atque aequivalet ipsi revelationi (cf. supra, n. 103). Altera
acceptio est strictior, quamvis addat elementum mere secundarium,
seu manifestativum cognitionis, ac ita prophetia definitur: Certa
cognitio et manifestatio rei occultae, atque aequivalet revelationi
exterius manifestatae. Tertia acceptio est strictissima, quatenus de­
terminat obiectum cognitionis ad rem remotissimam ab humana
cognitione, ac ita prophetia definitur: Certa cognitio et manifesta­
tio futuri contingentis.1
In praesenti autem quaestione, in qua assumimus prophetiam
ut critérium revelationis, ipsa consideratur secundum tertiam ac
strictissimam acceptionem; sic enim implicat tum rationem miraculi
1 2-2, q. 171, a. 3, ad 3: «Formale in cognitione prophetica est lumen divinum, a
cuius unitate prophetia habet unitatem speciei, licet sint diversa (obiecta) quae per divi­
num lumen prophetice manifestantur». Ut patet, lumen hoc subiectivum refunditur in
lumen obiectivum, quatenus fundat ipsam cognoscibilitatem obiecti, a quo tandem omnis
cognitio specificatur.
2 Futurum contingens est aliquid actu indeterminatum in suis proximis causis, atque
coincidit cum solo futuro libero, cum cetera futura, etsi nondum existentia, sint tamen
actu determinata in sua causa proxima a qua necessario in suo tempore procedent. Etsi
etiam futurum liberum sit actu determinatum in sua causa prima, seu voluntate divina,
tamen est indeterminatum in sua causa proxima, quae est humana voluntas libera et in­
differens, et a qua necessitas et contingentia effectus desumitur.

H

ΠΕ REVELATIONE

(utpote supernaturalis cognitio rei occultissimae), tum eius cognoscibilitaten, sive ob externam manifestationem rei cognitae sive ob
externam constatationem realizationis eventus praenuntiati.
2. Divisio prophetiae.
232. Prophetia nequaquam dividitur, divisione essentiali, ex
parte ipsius luminis et tanquam in partes subiectivas seu genus in
species, quia, ut dictum est supra (n. 230), unitas prophetiae sumi­
tur ex lumine supernatural!, quod specifice unum est, quodcumque
et quomodocumque obiectum cognoscatur. Dividitur autem multi­
pliciter ex parte obiecti, tanquam totum in partes potentiales, prout
in uno vel alio modo quo obiectum praesentatur sive attingitur, vis
luminis, quod specificat prophetiam, maior est, vel intensius mani­
festatur, quemadmodum anima hominis dividitur in vegetativam,
sensitivam et intellectivam.
Et quidem, prima divisio' quae occurrit, est ea quam dedimus
supra (n. 230) secundum occultam rationem obiecti, scilicet in pro­
phetiam de re occulta uni homini, de re occulta omni homini, et de
re occulta secundum se seu de futuro contingenti. Secunda divisio
sumitur secundum extensionem obiecti cogniti, et tunc est vel per­
fecta, si nempe cognoscitur tum divina origo propositionis obiecti,
tum determinatus eius sensus, tum determinatum tempus futuritionis eventus; vel imperfecta, si unum aut alterum istorum non cog­
noscitur: in quo casu dicitur haberi tantum instinctus propheticus,
potiusquam plena prophetia? Tertia divisio sumitur ex parte modi
quo praesentatur obiectum, et quidem vel attenta ipsa praesenta­
tione, et sic prophetia dividitur in intellectualem, imaginariam vel
sensibilem (sive exteriorem)? vel attento statu subiecti, et sic divi­
ditur in eam quae fit in vigilia, in extasi vel somno.4
ASSERTIO 2. Prophetia, seu certa praevisio ac praedictio futu­
ri contingentis, possibilis est.

233. Nota theologica. Id est saltem doctrina catholica ex Cone.

Vaticano I, cap. 3. Praeterea videtur esse de fide definita a magis­
terio ordinario. Considerato auten can. 3, ut dictum est supra
1 Cf. etiam divisiones allatas superius (n. 102 sq.) de revelatione, quae essentialiter
convenit cum prophetia.
2Cf. 2-2, q. 171, a 5; q. 173, a. 4; item cf. supra, n. 103.
JCf. 2-2, q. 173, a. 2; a. 3; q. 174, a. 2, c. et ad 3; a. 3.
4Cf. 2-2, q. 174, a. 1-3; q. 175, a. 2, ad 1; a. 3, ad 1.

DE ESSENTIA REVELATIONIS

269

(π. 228), alicui videri potest id esse vel aequi valenter in eo defi­
nitum, vel proximum fidei.
PROBATUR.

Eatenus huiusmodi prophetia impossibilis esset, quatenus vel
Deus non cognosceret determinate futurum contingens vel hanc
determinatam cognitionem non posset homini communicare seu re­
velare. lamvero, Deum cognoscere determinate futura contingentia
sequitur ex divina perfectione, seu universali influxu in res et uni­
versali ac infallibili scientia, sine qua Deus non esset, ut ostenditur
in tractatu De Deo Uno;1 huiusmodi autem suam cognitionem Deum
posse homini communicare sequitur ex ipsa possibilitate revelatio­
nis, superius ostensa (n. 122-129).
ASSERTIO 3. Prophetia qua talis, non minus quam miraculum
physicum, cum certitudine cognoscibilis est, quoad suam veritatem
tum historicam, tum philosophicam, tum relativam.
234.

Nota theologica.

Idem valet quod dictum est de possi­

bilitate.

J

PROBATUR.

Quod attinet veritatem historicam, in prophetia praeter praedic­
tionem futuri eventus oportet attendere etiam ipsam realizationem
eventus, seu eius conformitatem cum praedictione. lamvero, utrum­
que mediis naturalibus cognosci potest sicut quilibet humanus even­
tus vel testimonium, non secus ac dictum est supra quoad miracu­
lum (n. 218).
Quod attinet veritatem philosophicam, sive indolem miraculosam huiusmodi cognitionis quae subest praedictioni atque constituit
ipsam essentiam prophetiae, ipsa ex duobus resultat. Primo nempe
ex eo quod solus Deus potest cognoscere futurum, ac ideo per solam
miraculosam communicationem divinam homo potest illud cognos­
cere; hoc autem facile conceditur nec subest magnae difficultati,
semel concessa in Deo praescientia futurorum et attenta ratione ob
quam ea concedenda est, scilicet supradicta divina ac exclusiva
perfectione. Secundo, ex eo quod de facto ille homo, qui rem prae­
dicit, revera habuit a Deo talem cognitionem. Hoc autem nequit
exterius certo constare,2 nisi certo constet, ex obiecto vel circums1 Cf. 1 p., q. 14, a. 5, 8, 13; q. 19, a. 8; q. 22, a. 4, ad 3; q. 83, a. 1, ad 3.
2 Interius autem ab ipso propheta per lumen supernaturale haberi potest certitudo
de divina origine suae cognitionis, quae, quamvis non sit stricte necessaria ad consti-

J
» ·1

270

DE REVELATIONE

tandis, hominem eventum cognovisse vel praedixisse non ex aliqua
causa naturali, seu vel ex mera temeritate, vel ex aliqua probabili
coniectura, vel ex aliqua vi occulta de genere diabolico, aut spiritico,
aut hypnotico.
lamvero cum maiori vel minori certitudine, iuxta varios casus,
influxus huiusmodi naturalium causarum excludi potest. Et primo
quidem, ex consideratione ipsius obiecti. Nam impossibile est homi­
nem, temerarie vel mere opinative vel ex aliqua virtute occulta,
praedicere firmiter, determinate, cum minutis adiunctis et longe
ante eventum, aliquid immediate dependens a libera voluntate mul­
torum hominum, non obstantibus adversis circumstantiis (ut con­
versionem gentium ad fidem) et a fortiori aliquid dependens a sola
actione Dei (ut resurrectionem). Si ergo aliquid huiusmodi cognos­
citur ac praedicitur, certum signum est id deberi alicui miraculosae
revelationi divinae. Secundo, id constare potest cum morali, etsi
minori, certitudine, ex circumstantiis prophetiae; ad quod aptari
possunt, proportione servata, ea quae superius diximus (n. 222) de
discernibilitate miraculi physici.
235. Ex discrimine autem tum obiecti, tum circumstantiarum, apparet
ipsum magnum discrimen inter veras et falsas prophetias quae fiunt, vel ex
mera temeritate aut etiam probabili contectura, cui a casu correspondet even­
tus, nam a casu, qui est aliquid indeterminatum, nequit provenire aliquid
determinatum in quod concurrunt multae causae, eaeque liberae, et variae
circumstantiae, et multo minus aliquid quod a solo Deo fieri potest (ut resur­
rectio); vel ex vi occulta sive divinatione diabolica, nam haec iterum nonnisi
ad perspicaciorem angelici intellectus coniecturam reduci potest; vel ex occul­
ta mundana vi ac divinatione, qualis obtinetur in spiritismo et hypnotismo,
nam haec pariter, pro quanto vere occurrit, non excedit rationem coniecturae, ut patet ex discrimine tum obiecti, quod scitur aut praedicitur, tum
ipsarum circumstantiarum.1
Et ad huiusmodi causas reducendae sunt falsae prophetiae quae occurrunt
in falsis religionibus,2 ut in antiquis oraculis sibyllinis (quorum ceteroquin
tuendam quomodolibet prophetiam, necessaria tamen est ad externam et publicam revela­
tionem, quae innititur testimonio ipsius prophetae. Ad rem S. Thomas: «De his... quae
expresse per spiritum prophetiae propheta cognoscit, maximam certitudinem habet, et
pro certo habet quod haec sunt divinitus sibi revelata... Alioquin si de hoc ipse certitu­
dinem non haberet, fides quae dictis prophetarum innititur, certa non esset» (2-2 α
171, a. 5).
1 De qua re confer eadem opera relata superius (n. 222), ubi de falsis miraculis
quae iisdem occultis causis debentur.
2Cf. H. Leclercq, «Oracle», Dictionnaire d’archéologie chrétienne et de lituroie
XII-2 (Paris 1936) 2209-224"
g

pars scatebat obscuritate et ambiguitate,1 pars vero fuit subinde interpolata).
Ceterum, non repugnat quominus Deus, ob bonos fines et salvo periculo con­
firmationis falsitatis, permittat veras prophetias, sicut vera miracula (cf. su­
pra, n. 225), fieri intra falsam religionem aut aliam circumstantiam, ut certe
contigit tum pagano hariolo Balaam, quem Deus compulit ad proferendam
ipsam messianicam prophetiam (Num. 22-24; peculiariter 22-35; 23-12, 26;
24, 13; cf. 2 Petr. 2. 15; Apoc. 2, 14), tum ipsi Christi persecutori Caiphae,
qui «prophetavit quod lesus moriturus erat pro gente» (Io. 11. 51), et aliqui
Patres et antiqui theologi, ut Augustinus (De civ. Dei 10. 27; 18. 23) et
S. Thomas (2-2, q. 172, a. 6, ad 1), putant contigisse ipsis supradictis Sibyllis, quarum oracula Augustinus dicit «pertinere ad civitatem Dei»,2 ut celebre
oraculum Sibyllae Cumanae, cuius fragmentum de «novo saeculorum nascituro ordine» refert vel accommodat poëta Virgilius in sua quarta ecloga.3

236. Quod attinet veritatem relativam, seu connexionem pro­
phetiae cum probatione facti revelationis, ex qua accipit rationem
signi sive criterii revelationis, haec dupliciter fieri potest: vel qua­
tenus per prophetiam praenuntiatur legatus qui revelationem secum
afferet (tunc enim ipsa impletio prophetiae erit divinum signum
veritatis revelationis ab eo allatae), vel quatenus ipse legatus in
confirmationem suae doctrinae prophetias de futuro emittit, qua­
rum adimpletio erit, generationi tunc existent!, signum veritatis.
Huiusmodi autem connexio a legato fieri potest aut explicite aut
implicite, et utroque modo cum certitudine cognosci potest, sicut
explicatum est supra quoad miraculum (n. 223).
ASSERTIO 4. Prophetia, non minus quam miraculum physi­
cum, habet plenum valorem probativum, seu est sufficiens ac cer­
tum critérium revelationis.

237.

Nota theologica.

Idem valet quod dictum est de possibili­

tate prophetiae (n. 233).
1 Cf. Ciceronem, De divinatione 2. 56; Eusebium Caes., Praeparatio evangelica,
1. 5, c. 20 sqq.; 1. 6, c. 1-5. Libri sibyllini, in quibus oracula collecta inveniebantur, in
Capitolii incendio a. 183 a. C. periisse feruntur. Plura tamen fragmenta ab antiquis scrip­
toribus citantur, quae collegit et edidit J.-H. Friedlieb, Die sibyllinischen Weissagtingen...,
Leipzig 1852. De Sibyllis et oraculis sibyllinis, confer Leclercq, ibid. 2219-2240.
2 Inde versus ille, in medio aevo concinnatus: «Dies irae, dies illa—Solvet saeclum
in favilla—Teste David cum Sibylla». Quoad alios Patres, confer Leclercq, ibid. 2226 sq.
3 Sic canit: «Ultima Cumaei venit iam carminis aetas, —Magnus ab integro saecu­
lorum nascitur ordo.—Iam redit et Virgo; redeunt saturnia regna.—Iam nova progenies
coelo demittitur alto...—Te duce si qua manent sceleris vestigia nostri—Irrita perpetua
solvent formidine terras». Virgilius videtur hoc oraculum retulisse ad nativitatem filii
amici sui Pollionis, vel filii ipsius imperatoris Augusti, protectoris sui. De huiusmodi
virgiliano oraculo disputat K. Prümm, «Die Heilserwartung der vierten Ekloge Virgils
im Widerstreit neuerer Ansichten», Scholastik VI (1931) 539-568; VII (1932) 239-257.

PROBATUR.

Hic valet omnino eadem ratio, allata superius quoad miraculum
(n. 224 sq.), quia scilicet, cum prophetia importet immediatum
interventum divinum per quem solum homo potest cognoscere futu­
rum contingens, eo ipso quod affertur ut signum facti revelationis,
sequitur quod revelatio revera contigerit, secus Deus esset testis
falsitatis. Tamen prophetia huiusmodi valorem non acquirit nisi
post adimpletionem, cum ex hac ipsa adimpletione comprobetur
ipsa philosophica veritas prophetiae, seu revera Deum communicas­
se homini certam scientiam futuri contingentis.
Eaedem autem obiectiones hic possent afferri, quae solutae sunt
quoad miraculum.

r

CAPUT II.

DE EXISTENTIA REVELATIONIS
{Apologetica practica)

238. In capite praecedenti, quod vocavimus apologeticam
theoricam, actum est in abstracto de essentia revelationis tum se­
cundum se tum secundum eius credibilitatem, seu ostensum est
quomodo probari possit ac debeat revelationem, si quae contigerit,
esse credibilem, vel, quod ad idem redit, quomodo factum revelatio­
nis ut evidenter credibile dignosci possit. Iam in prasenti capite
consideranda venit ipsa existentia revelationis, seu praefata princi­
pia applicanda sunt ad ostendendam, modo historico et concreto,
ipsam credibilitatem iam factae revelationis. In quo iterum duo
exponenda occurrunt: primo ipsa propositio revelationis, seu testi­
monium Christi (quid Christus dixerit sive proposuerit), secundo
illius credibilitas, seu quibusnam criteriis comprobetur quod Chris­
tus dixit esse credibile, ac ideo importare divinum interventum ac
continere ipsum factum divinae revelationis.
Porro utrumque hoc obiectum praesupponit, a biblicis doctoribus probatam, historicam veritatem eorum quae narrantur in scrip­
tis fontibus revelationis, seu genuinitatem, integritatem, historicitatem et veracitatem librorum tum A. T. tum ac praecipue N. T.
(signanter evangeliorum, in quibus Christi testimonium eiusque
argumenta praesertim continentur), abstrahendo ceteroquin ab illo­
rum inspiratione sive divino charactere, qui nequit, saltem contra
incredulos, apologetice invocari. Ut iam notavimus circa initium
tractatus (n. 93), haec omnia ab apologeta theologo non probanda
sed praesupponenda sunt, nisi velimus hunc tractatum convertere
in hybridam quandam religiosam pantologiam et encyclopediam;
quo defectu, a quibusdam recentioribus merito deprecato, scatent
aliqua opera et scholastica manualia, fusiori calamo et frustraneo
conatu praefatam biblicorum materiam, imo et historicam quaestio­
nem de ipsa Christi existentia,1 sibi appropriantia.
1 Ad rem praeterea notat Tromp: «De existentia historica Christi specialem thesim
proponere non iuvat. De rebus evidentibus disputare est perdere tempus» (De revelatione
Christiana, ed. 5, p. 194). Ceterum, si vis in his immorari, vide Dieckmamm, De revelatio­
ne Christiana, n. 540-573, et Nicolau, De revelatione Christiana, n. 364-382, ubi ea quaes­
tio satis fuse agitatur. Praeterea: A. Michel, «Jésus-Christ», Dictionnaire de théologie
catholique VIII-1 (1923) 1362-1364.—R. Draguet, «Le juif Josèphe, témoin du Christ?»,
Revue d’histoire ecclésiastique XXVI (1930) 833-879.—F. M. Braun, Où en est le pro­
blème de Jésus (Bruxelles-Paris 1932) 159-211.—J. G. H. Hoffmann, Les vies de Jésus

Quod attinet modum procedendi, quidam auctores, praecipue
antiquiores, sequuntur methodum, ut aiunt, progressivam, qua
nempe successive ostenditur veritas sive credibilitas religionis tum
primaevae, tum mosaicae, tum christianae, tum catholicae; alii vero,,
generatim recentiores, eligunt methodum regressivam, qua nempe
consideratur immediate ipsa religio catholica, sub luce propriorum
veritatis criteriorum, in quam ipsa elementa religionis christianae,
mosaicae et primaevae, confluunt ac verificantur. Praeterea, quoad
ordinem ipsorum criteriorum, quidam incipiunt ab efficacioribus
criteriis obiectivis extrinsecis, seu miraculis et prophetiis, et subin­
de adnectunt cetera criteria tum obiectiva intrinseca tum subiectiva;
alii vero hunc processum invertunt. Abstrahendo a praefata distinc­
tione methodi progressivae et regressivae, quae potius confusi va nec
adaequata videtur, considerabimus ipsam concretam revelationem,
quam exhibet Ecclesia catholica,1 eiusque credibilitatem ostendemus
eodem criteriorum ordine quem exhibuimus in ipso praecedenti
capite apologeticae theoricae, scilicet prius per criteria subiectiva,
deinde per criteria obiectiva intrinseca, ac tandem per efficaciora
criteria obiectiva extrinseca, sive miracula et prophetias.

ARTICULUS I. DE IPSO FACTO REVELATIONIS, SEU
DE CHRISTI TESTIMONIO
Non agitur, ut patet, de exhibendo integraliter testimonio Chris­
ti, id enim esset proponere fere totam revelationem, sed exponuntur
ac determinantur quaedam tantum generaliora capita a Christo pro­
posita, in quibus cetera continentur, scilicet eius testimonium de
sua messianica dignitate (q. 1), divina dignitate (q. 2), munere
magisteriali (q. 3), et de Ecclesiae fundatione (q. 4).

et le Jésus de l’histoire, Paris 1947; M. Goguel, Jésus (éd. 2, Paris 1950) 39-80, 132140; M. Goldstein, Jesus in the Jewish tradition, New York 1950.
1 Non directe tamen ac signate hic aggredimur apologeticam ipsam quaestionem de
veritate Ecclesiae catholicae qua talis, prout est unica Ecclesia a Christo instituta ad
exclusionem aliarum, quae, ut ecclesiae Protestandum et Orientalium schismaticorum,
chrisdanae se appellant. Haec enim directa quaestio, utut apologetica, non est necessaria
in hoc generali tractatu apologedcae et utilius remittitur ad tractatum De Ecclesia (ubi
de notis Ecclesiae), qui, etsi essentialiter dogmadcus, suam parricularem panem apologericam sibi vindicare potest.

QUAESTIO I. DE CHRISTI TESTIMONIO CIRCA SUAM DIGNI­
TATEM MESSIANICAM
I.

SENSUS QUAESTIONIS.

239. Duo sunt tituli praecipui, quos Christus sibi attribuit et
in quibus ceteroquin alii includuntur, scilicet Messias et Filius Dei.
De priori hic agitur, de altero sermo erit in sequenti quaestione.
Quaeritur porro tum de existentia tum de sensu huiusmodi testi­
monii, quo Christus dixerit se esse Messiam; utrum nempe Christus
habuerit revera, et quidem inde ab initio suae praedicationis, cons­
cientiam de sua dignitate messianica et utrum eam intellexerit in
proprio sensu annuntiato a prophetis A. T., non vero in alio impro­
prio vel adulterato sensu, tam vulgari quam rabbinico, qui vigebat
tempore Christi. Ad quorum intelligentiam, haec nota de illius vocis
sensu et usu.

I

240. Nomen Messias, graece Μεσαίας, est mera translitteratio vocis
aramaicae mesiah, hebraice mâsiah (a verbo mâsâh, ungere) ac significat
«Unctus», graece Χριστός. In versione 70 A. T. vertitur per Χριστός: in
N. T. bis de Christo occurit nomen Μεσαίας addita tamen explicatione per
vocem Χριστός: Io. 1. 41: «Invenimus Messiam (quod est interpretatum
Christus)»; 4, 25: «Scio quia Messias venit, qui dicitur Christus».
Quod attinet usum vocis, in A. T. ungebantur et uncti vocabantur tum
sacerdotes (Exod. 29. 7; Lev. 4. 5, 16; 6. 22; 10. 7; 2 Mach. 1. 10), tum
prophetae (3 Reg. 19. 16), tum reges (1 Reg. 9. 16; 10. 1; 24. 7; 2 Reg. 1.
14, 21; Psal. 17. 51; 19. 7; Is. 45. 1). Peculiariter tamen ac veluti per anto­
nomasiam vocatur Christus, graece ό Χριστός (addito articulo graecae voci),
determinata illa persona, sacerdos simul ac propheta et rex, quae fuit per
saecula prophetica expectatio ludaeorum, eo titulo deducto ex 1 Reg. 2. 10:
«Sublimabit cornu Christi sui», Psal. 2. 2: «Adversus Christum eius», Dan.
9. 25: «Usque ad Christum ducem» (cf. Is. 61. 1). In N. T. lesus ipse bis.
designatur aramaica voce Messias (Io. 1. 41; 4. 25), addita quidem explicativa voce graeca Χριστός, quae frequentissime occurrit tanquam eius pro­
prium nomen, sive sola, Christus (frequenter), sive in plenioribus formulis:
Christus Domini (Luc. 2. 26; 9. 20), Christus Dominus (Luc. 2. 11), lesus
Christus (Mat. 1. 1; Act. 5. 42; 9. 34; Rom. 1. 1, 4, 6, 8), «lesus, qui
vocatur Christus» (Mat. 1. 16).
241. Purus autem ac proprius ipsorum prophetarum messianicus con­
ceptus apparet tum ex ipso nomine Messiae, sive uncti a Deo in sacerdotem,
prophetam et regem, sive ex aliis nominibus, quae ipsi tribuuntur, scilicet
«Emmanuel» (Is. 7. 14: «Et vocabitur nomen eius Emmanuel»; cf. 8. 8, 10,
et Mat. 1. 23: «'Et vocabunt nomen eius Emmanuel’, quod est interpretatum
nobiscum Deus»), «Admirabilis, consiliarius, Deus fortis, pater futuri saeculi,
princeps pacis» (Is. 9. 6), «Servus Dei» (Is. 42. 1), «Filius David» (1er. 23.

y

5: «Suscitabo David germen iustum, et regnabit rex et sapiens erit, et faciet
iudicium et iustitiam in terra»; in 30. 9, vocatur simpliciter «David»), «Fi­
lius hominis» (Dan. 7. 13 sq.: «Ecce cum nubibus coeli quasi filius hominis
veniebat...; potestas eius, potestas aeterna, quae non auferetur, et regnum
eius, quod non corrumpetur»). Idipsum pariter apparet ex variis proprietati­
bus quibus in iisdem aliisque locis regnum messianicum describitur, scilicet
ut spirituale, universale et aeternum, ut ostendetur infra (n. 359 sqq.), agendo
de adimpletione illarum prophetiarum in Novo Testamento.
Quamquam autem huiusmodi messianicus conceptus numquam exciderit
a sana iudaica traditione, praecipue apud homines simplicioris ac religiosioris
conscientiae, ut apparet in ipsa historia evangelica ex episodiis S. loseph
(Mat. 1. 20 sq.), sacerdotis Zachariae (Luc. 1. 68 sq.), Simeonis et Annae
(Luc. 2. 25 sqq.), praedicationis loannis Baptistae (Mat. 3. 11; Io. 1. 29 sqq.),
conversionis Samaritanorum (Io. 4. 42), tamen tum apud commune vulgus,
tum ac praesertim apud doctores rabbinos, iam ab aliquo tempore ante Chris­
tum ideale messianicum non leviter confusum atque adulteratum fuerat, ita
ut regnum messianicum conciperetur vel ut regnum temporale ac politicum,
aut saltem politico-religiosum, ad instar regni davidici, quo redintegraretur
gloria et praevalentia populi iudaid, peculiariter habito respectu ad domina­
tionem et oppressionem romanam (hinc adulteratio messianici tituli «Filius
David»), vel, amissa iam apud plures spe huiusmodi restaurationis, ut regnum
quoddam eschatologicum sive apocalypticum, post universale iudicium ins­
taurandum.
Haec apparent tum ex libris apocryphis A. T., ortis circa initium erae
christianae (paulo ante vel paulo post Christum : Liber lubilaeorum, Liber
Henoch, Testamentum Patriarcharum, Psalmi Salomonis, Assumptio Moysis,
Sadochiticum Documentum, Liber IV Esdrae, Apocalypsis Baruch,1 in quibus
praecipue exprimitur conceptus regni apocalyptici), tum ex posterioribus
scriptis ac dictis rabbinids, collectis in Mischna et Talmud,23tum ex ipsa his­
toria evangelica, de populo tribuente Christo titulum messianicum «Filius
David»: Mat. 9. 27; 12. 23; 15. 22; 20. 30 sq.; 21. 9; de populo volente
Christum in regem constituere: Io. 6. 14-15; 25. 27; de apostolis contenden­
tibus drca primum locum in regno messianico: Mat. 18. 1 sqq.; 20. 17 sqq.;
cf. Act. 1. 6; de iisdem dubitantibus circa Christi missionem: Luc. 24. 21;
de tentationibus Christi, a diabolo in sensu iudaico concinnatis: Mat. 43. 6, 9.
II. ERRORES.3

242. Rationalistae, Protestantes liberales et Modernistae tes­
timonium Chisti de sua messianica dignitate non uno modo infir1 Cf. J. Bonsirven, La Bible apocryphe en marge de l’Ancien Testament (Paris 1953)
332, ad vocem «Messie (conceptions diverses)».
2Cf. J. Bonsirven, Textes rabbiniques des deux premiers siècles chrétiens (Roma
1954) 747 sq., ad vocem «Messianisme».— Le Judaïsme palestinien au temps de JésusChrist I (Paris 1935) 341-467.
3 Cf. F. M. Braun, Où en est le problème de Jésus, Paris 1932.—Dleckmann, De
revelatione christiana, η. 628-631.—M. J. Lagrange, Le sens du christianisme d'après
l’exégèse allemande (Paris 1918) 196-229.

mare conantur. Quidam pauci e schola antiquiori, ut B. Bauer,
F. Strauss et G. Volkmar, negarunt ipsam existentiam huiusmodi
testimonii, docentes conceptum messianicum nonnisi posteriori tem­
pore ab ipsis cbristianis attributum esse Christo ac ideo biblicos
fontes in hac re non esse fide dignos; quibus partialiter accedunt
W. Wrede,1 I. Wellhausen et R. Bultmann,2 quatenus dicunt non
posse saltem certo discerni num ipse Christus habuerit conscientiam
messianicam sive asseruerit se esse Messiam. Alii vero plures (prae­
cipue inter recentiores), ut E. Renan, A. Harnack, J. Weiss,
H. H. Wendt, A. Jülicher, A. Loisy,3 M. Dibelius, M. Goguel,45
concedunt Christum habuisse conscientiam messianicam, non tamen
inde ab initio, sed circa finem suae vitae publicae, quatenus eam
paulatim sibi efformaverit sive finxerit, favente enthusiasmo et
psychologica evolutione suae conscientiae religiosae, qua, ex gene­
rali quodam sensu intimae unionis cum Deo, pedetemptim sibi vere
persuasit se esse Messiam a prophetis praenuntiatum, seu a Deo
missum ad eius legem et doctrinam caeteris annuntiandam.
Ceterum, ipsum messianicum conceptum, sive obiectum missio­
nis Christi, ipsi pervertunt, docentes Christum intendisse annuntia­
re vel meram relationem filii ad patrem, quae intercedere debet
inter homines et Deum et in qua essentia religionis consistit (Har­
nack eiusque schola), vel «iudicium Dei» praesens (K. Barth3 et
schola dialectica), vel regnum mere eschatologicum, post imminen­
tem parousiam et universale iudicium constituendum (Bultmann,
Weiss, Dibelius, Goguel, et Loisy cum aliis Modernistis).
III. DOCTRINA MAGISTERII.

243. Magisterium saltem ordinarium tria proponit, et quidem
tanquam de fide, scilicet Christum esse Messiam, ipsum huiusmodi
dignitatis conscientiam habuisse, eamque in sensu a prophetis prae­
nuntiato intelligendam esse. Ceterum, etiam Magisterium extraordi­
narium haec occasionaliter proponit. Ita Decretum «Lamentabili»
a. 1907 praefatam Modernistarum doctrinam his verbis collegit ac
damnavit: «lesus, cum ministerium suum exercebat, non in eum
1 Das Messiasgeheimnis in den Evangelien. Zugleich ein Beitrag zum Vérstândnis des
JAarcusevangeliums, Gottingen 1901.
2Theology of the New Testament (transi. K. Grobel) I (London 1952) 374, ad vo­
cem «Messiah».
3 L'Evangile et l’Eglise (éd. 5, Paris 1930) 81-89.
* Jésus (éd. 2, Paris 1950) 237-250.
5 Esquisse d’une dogmatique (trad. M. et F. Ryser, Neuchâtel 1950) 69-78.

finem loquebatur, ut doceret se esse Messiam, neque eius miracula
eo spectabant, ut id demonstraret.—Evidens est cuique, qui praeconceptis non ducitur opinionibus, lesum aut errorem de proximo
messianico adventu fuisse professum, aut maiorem partem ipsius
doctrinae in Evangeliis synopticis contentae authenticitate carere.
—Christus non semper habuit conscientiam suae dignitatis messianicae» (Denz. 3428, 3433, 3435; cf. 3432, 3459 sq., 3481).
IV. ASSERTIO. Christus explicitum testimonium tulit de sua
messianica dignitate, idque inde ab initio vitae publicae et in sensu
ab ipsis prophetis intento.
244. Nota theologica. De fide definita, saltem a Magisterio or­

dinario.
PROBATUR.

1. Christus explicite interrogatus an esset Messias, aut ad id
implicite provocatus, explicite affirmative respondet, tum in fine
tum in toto decursu suae vitae publicae.
Caipba interrogante: «Adiuro te per Deum vivum, ut dicas
nobis si tu es Christus Filius Dei. Dicit illi lesus: Tu dixisti; veruntamen, dico vobis, amodo videbitis Filium hominis sedentem a dex­
tris virtutis Dei et venientem in nubibus caeli» (Mat. 26. 63 sq.).
Tum attributum «Filius Dei» (ab Is. 9. 6 de Messia suggestum:
«Deus fortis») tum tituli «Christus» et «Filius hominis» (a Dan. 7.
13 sq., supra cit., Messiae tributus) Messiam indigitant.
«loannes autem cum audisset in vinculis opera Christi, mittens
duos de discipulis suis ait illi: Tu es qui venturus es, an alium expectamus? Et respondens lesus ait illis: Euntes renuntiate loanni
quae audistis et vidistis: caeci vident, claudi ambulant, leprosi mun­
dantur, surdi audiunt, mortui resurgunt, pauperes evangelizantur»
(Mat. 11. 2-5; cf. Luc. 7. 18-23, Is. 35. 4 sq.). Huiusmodi affirmati­
va responsio explicita quoque dicenda est, etsi in forma indirecta
et aequivalenti.1
Idem explicitum Christi testimonium referunt eius verba ad
Samaritanam et Petrum·. «Dicit ei mulier: Scio quia Messias venit,
qui dicitur Christus; cum ergo venerit, ille nobis adnuntiabit omnia.
Dicit ei lesus: Ego sum, qui loquor tecum» (Io. 4. 25); hic explicita
et directa affirmatio habetur, sicut ad Caipham. «Interrogabat dislCf. J. Dupont, «L'ambassade de Jean-Baptiste (Mt. 11. 2-6; Le. 7. 18-23)», Nou­
velle revue théologique (1961) 805-821.

cipulos suos dicens: Quem dicunt homines esse Filium hominis. At
illi dixerunt: Alii loannem Baptistam, alii autem Eliam, alii vero
leremiam aut unum ex prophetis. Dicit illis lesus: Vos autem quem
me esse dicitis? Respondens Simon Petrus dixit: Tu es Christus
Filius Dei vivi. Respondens autem lesus dixit ei: Beatus es, Simon
Bar Iona, quia caro et sanguis non revelavit tibi, sed Pater meus
qui in caelis est» (Mat. 16. 13-17); hic triplex messianicus titulus,
Christi, Filii Dei et Filii hominis invocatur, sicut in responsione ad
Caipham.
Ante ipsam publicam vitam, adhuc puer in templo, Christus
eandem suae messianitatis ac divinitatis confessionem emiserat, co­
ram terrenis parentibus: «Quid est quod me quaerebatis? nescie­
batis quia in his quae Patris mei sunt oportet me esse?» (Luc. 2. 49).
Totum Christi testimonium compendio proponitur in his gene­
ralibus verbis ad ludaeos·. «Ipsa opera, quae ego facio, testimonium
perhibent de me, quia Pater misit me... Scrutamini Scripturas...
illae sunt quae testimonium perhibent de me... Si enim crederetis
Moysi, crederetis forsitan et mihi; de me enim ille scripsit» (Io. 5.
36, 39, 46).
245. Quod attinet tempus, testimonium Christi ad discipulos
loannis pertinet ad initia vitae publicae; testimonium ad Samarita­
nam est paulo posterius, ad initium primae periodi ministerii galilaici; testimonium ad ludaeos pertinet ad ultimam partem eiusdem
periodi; testimonium ad Petrum subsequitur tertiam periodum mi­
nisterii galilaici, cum lesus, recedens a iudaicis regionibus, venisset
Caesaream Philippi; testimonium ad Caipham est ultimum, prope
mortem.

246. 2. Christus sibi attribuit supradictos (n. 240 sq.) titu­
los messianicos, vel ab aliis sibi attributos non renuit sed acceptat,
ita aequivalenter vel implicite confitens se esse Messiam. Titulus
Messiae et Filii Dei ipse sibi tribuit, ut nuper ostendimus; Andream,
fratri Simoni annuntiantem: «Invenimus Messiam», necnon Nathanaelem sibi dicentem: «Tu es Filius Dei» (Io. 1. 41, 49), Christus
implicite approbat. Titulum «Christus» (ceteroquin aequivalentem
Messiae) lesus sibi appropriai: «Quid vobis videtur de Christo?»
(Mat. 22. 42; cf. 23. 10; Io. 17. 3), aliosque ut daemoniacos, Pe­
trum, Caipham, usurpare permittit (Luc. 4. 41; Mat. 16. 16; 23.
63). Titulum regis non respuit, sibi datum a Nathanaele, a populo

acclamante, a Pilato interrogante, a latrone in cruce orante (Io. 1,
49; 12. 13; 18. 33, 36; Luc. 23. 43); quem titulum Pilatus, recla­
mantibus iudaeis, iussit in cruce affigi (Io. 19. 19). Titulum «Filius
David» pariter suscepit a caecis, a muliere chananaea, a populo ad­
mirante et acclamante (Mat. 9. 21; 15. 22; 12. 23; 21. 9). Titulum
prophetae per antonomasiam, graeceô προφήτης (ubi articulus indicat
determinatam personam) suscepit a populo (Io. 6. 14; 7. 40) et
aequivalenter sibi applicavit, contestans Moysen de se scripsisse
(Io. 5. 46), cum scilicet ille vaticinium protulit de propheta venturo
(Deut. 18. 15, 18). Titulum «Filius hominis»' a Daniele Messiae
attributo, Christus sibi emphatice reservat, signanter coram disci­
pulis et Caipha (Mat. 16. 13; 26. 64, supra cit.; occurrit in pluribus
aliis locis: Mat. 8. 20; 10. 23; 11. 19; 12. 8, 32, 40; Marc. 2. 10,
247. 3. Christus munera messianica exercet, aperiens reg­
num Dei (Mat. 4. 17), auctoritative promulgans legem (Mat. 5-7),
annuntians veritatem tanquam unicus magister (Mat. 23. 8-10),
reprimens regnum diaboli (Mat. 12. 28; 16. 18), remittens peccata
ac solvens vincla captivorum (Mat. 1. 21; 18. 11; Luc. 7. 48).

248. 4. Christus ab aliis communiter agnoscitur ut Messias,
sive ante suam praedicationem, ut a Maria matre eius (Luc. 1. 32),
ab Elisabeth (Luc. 1. 43), a pastoribus (Luc. 2. 11), a magis (Mat. 2.
1 sqq.), sive post mortem suam a discipulis, scribentibus evangelium
et praedicantibus: loannes, 20. 31, ait se evangelium scripsisse «ut
credatis quia lesus est Christus Filius Dei»; Matthaeus in suo evan­
gelic finem habet ostendendi quomodo in Christo adimpletae sint
messianicae prophetiae, ut patet ex constanti eius ac determinata
provocatione ad prophetarum vaticinia, inde a primis capitibus de
infantia Christi (1. 22; 2. 5 sq., 15, 17 sq., 23); Petrus, praedicans
Iudaeis, provocat ad adimpletionem «praenuntiationis [de Christo]
per os omnium prophetarum» et peculiariter ad vaticinium Moysis
de «propheta [quem] suscitabit Dominus» (Act. 3. 18, 22). Quae
omnia confirmant existentiam ipsius testimonii Christi de sua mes­
sianica dignitate, tanquam illius praeparatio vel sequela; non enim
lCf. Dieckmann, De revelatione, n. 640-653.—Fr. Tillmann, Der M.enschensohn,
Freiburg i. Br. 1907.—F. Roslaniec, Sensus genuinus et plenus locutionis «Filius homi­
nis», Romae 1920.-C. Ni. Henze. «Quis sit genuinus sensus locutionisb y.'o- -jfi άνδρώχου,»
Divus Thomas (Piacenza) XXIV (1947) 69-80.

I)E EXISTENTIA REVELATIONIS

281

Christus id primo finxit quod etiam alii iam sciebant, nec apostoli
subinde finxerunt Christum id dixisse, quinimmo suam ipsorum
persuasionem nonnisi ex ipso explicito testimonio Christi connaturaliter derivare potuerunt.
Ex his sequitur frustranee obici aliquos paucos textus, in quibus Chris­
tus refugit a sua messianica dignitate ostendenda, ut cum se subtrahit a plebe
quae vult eum regem facere (Io. 6. 14 sq.), prohibet leproso ne divulget
miraculum sanationis (Marc. 1. 43 sq.: «Vide nemini dixeris; sed vade, os­
tende te principi sacerdotum»; cf. 5. 43; 7. 36; 8. 26), iubet daemoniacos
tacere, qui confitebantur suam dignitatem (Marc. 1. 25, 34; 3. 12; 5. 12),
prohibet ipsis discipulis ne eandem dignitatem divulgent (Mat. 16. 20; Marc.
8. 30; Luc. 9. 21) nec miraculum Transfigurationis manifestent (Mat. 17. 9).
Haec enim omnia explicantur ex prudentiali ratione tum vitandi insidias
pharisaeorum, eum incusantium inobservantiae legis et commercii diabolici
(hinc explicantur casus leprosi et comminatio ad daemoniacos), tum praeca­
vendi commotionem aut incredulitatem plebis, tum abiciendi communem
persuasionem de regno messianico temporali (hinc explicantur ceteri adducti
casus). Quod vero adversarii, praecipue modernistae, obiciunt de regno eschatologico, fundati praesertim in textibus Mat. 25. 31 sq.; 24. 29-31, procedit
ex unilaterali consideratione doctrinae Christi; nam, praeter regnum illud
eschatologicum ac gloriosum quod erit in fine mundi, Christus clare mani­
festavit se condere Ecclesiam, regnum praesens, seu iam existens in terris et
usque ad finem mundi duraturum (Mat. 12. 28: «Igitur pervenit in vos
regnum Dei»; 13. 1-50 de parabolis regni Dei; Luc. 17. 20 sq.: «Ecce enim
regnum Dei intra vos est»); de quo ceteroquim sermo erit infra in q. 4.

QUAESTIO II. DE CHRISTI TESTIMONIO CIRCA SUAM DIGNI­
TATEM DIVINAM
I. SENSUS QUAESTIONIS.

249. Ut diximus supra (n. 259), alter praecipuus titulus,
quem, praeter messianicam dignitatem, Chistus sibi attribuit, est
«Filius Dei», adeodque divina dignitas. Quamvis statuere Chris­
ti divinitatem pertineat ad tractatum De Deo Trino vel De Verbo
Incarnato ac ideo a nonnullis auctoribus haec materia in praesenti
omittatur, eo vel magis quod hic stricte sufficiat ostendere Christi
messianitatem, tamen huiusmodi titulus ac dignitas est tam intime
in Scriptura coniunctus cum ipso titulo Messiae, ut utile videatur
eum sub eandem apologeticam considerationem breviter saltem tra­
here, remissa ulteriori consideratione ad tractatum De Deo Trino,
eo vel magis quod, statuta etiam Christi divinitate, pleniorem vim
ac sensum accipiunt tum ipsa revelatio, de cuius credibilitate hic

inquirimus quaeque inde ostenditur fieri a Christo tanquam ab im­
mediato auctore, seu ab ipso Deo immediate per seipsum loquente,
tum criteria credibilitatis, sive miracula et prophetiae, quae pariter
ostenduntur procedere immediate ab ipso Deo, suo ore revelante
et sua manu confirmante.
Ut autem intelligatur apologetica atque incompleta ratio huius quaestio­
nis de divinitate Christi, prout hic incidit, nec misceantur ea quae in tractatu
De Deo Trino de eadem quaestione aguntur aut frustraneae repetitiones fiant,
notandum est hic unice ac directe considerari testimonia ipsius ac solius
Christi de sua divinitate, non ipsam veritatem divinitatis, prout elucet ex
-utroque fonte revelationis, seu ex integra Scriptura, continente testimonium
tum ipsius Christi tum ipsorum hagiographorum, et ex traditione.
Unde non quaeritur utrum Christus sit Deus, aut Filius Dei, sicut in
tractatu De Deo Trino, sed tantum utrum Christus dixerit se esse Deum sive
Filium Dei, seu habuerit, et quidem inde ab initio, conscientiam de sua divi­
na filiatione, in sensu nempe proprio ac naturali filiationis ac generationis,
nec in mero metaphorico ac morali sensu electionis et adoptionis, quemad­
modum in ipsa Scriptura «filii Dei» vocantur angeli (lob. 1. 6; 2. 1), totus
populus israeliticus (Exod. 4. 22; Is. 1. 2; Rom. 9. 4), singuli de illo populo
electo (Sap. 2. 13 sqq.; Eccli. 51. 10), Salomon (2 Reg. 2. 14), singuli christiani per gratiam adoptionis (Rom. 8. 14 sq.; 9. 26; 2 Cor. 6. 18; Gal. 3.
26; 4. 5-7; Hebr. 2. 10; 12. 5-10).

II. ERRORES?

250. Sicut in quaestione de dignitate messianica (c£. supra,
n. 242), ita in praesenti, Rationalistae, Protestantes liberales et Modernistae, duas sequuntur vias ad infirmandam vim textuum Scrip­
turae de testimonio Christi circa divinam suam filiationem. Ouidam
negant ipsam existentiam huiusmodi testimonii, adeoque textus
Scripturae, intellectos quidem de propria filiatione, repetunt ex pos­
teriori interpolatione ecclesiae primaevae, quae debetur evolutioni
dignitatis Christi, in mente Christianorum et in praedicatione apos­
tolorum, ex biblicis titulis «Filius hominis-Messias-Dominus» in
christianum titulum «Filius Dei». Ita praecipue W. Bousset,1
2 quem
inter alios secuti sunt R. Bultmann,3 G. Bertram, M. Dibelius,
E. Fascher, A. Deissmann. Alii vero, retento ipso testimonio sive
1 Cf. Dleckmann, De revelatione Christiana, n. 676-678.—M. Lepin, Jésus Messie et
Fils de Dieu d’après les Evangiles synoptiques, éd. 3, Paris 1907. Ad rem faciunt etiam
opera Lagrange et Braun, supra relata (n. 242).
2 Kyrios Christos. Gescbichte des Christusglaubens von den Anfângen des Christentums bis Irenâus, Gottingen 1913; ed. 2, 1921. Cf. Dieckmann, De revelatione, n. 512,
676 sq., et in "Verbum Domini IV (1924) 86-90.
^Theology of the New Testament (transi. K. Grobel) I (London 1952) 128-133.

textu evangelico de divina filiatione, hanc interpretantur in solo
sensu metaphorico sive morali, referentes, ad posteriorem Ecclesiae
evolutionem, tum doctrinam de vera divinitate Christi tum ac con­
sequenter propriam interpretationem praefati evangelici testimonii
ipsius Christi de sua divina filiatione. Ita D. A. Froevig' et A. Schlat­
ter;2 a quorum sententia non multum differt mitigata expressio quorundam orthodoxorum protestandum modernorum, nominatim
0. Cullmann?
Ceterum, utraque sententia in hoc essentialiter convenit quod
dicatur titulus «Filius Dei» in sensu proprio esse fructus posterioris
evolutionis conscientiae christianae, non vero aliquid biblicum ac
primitivum, nec proinde pertinens ad ipsum historicum testimo­
nium Christi. Et haec est essentialis doctrina quam sibi iam appropriaverant Modernistae, signanter A. Loisy, qui videntur indifferen­
ter navigare inter binas illas sententias, quatenus clariores textus de
Christi divinitate (puta in evangelio loannis, imo totum hoc evangelium una cum epistolis paulinis) expungunt a Scriptura sive his­
torico libro primitivo, ceteros vero, quos expungere nequeunt, in
sensu morali interpretantur/
III. DOCTRINA MAGISTERII.

251. Magisterium ordinarium proponit, tanquam de fide,
Christum affirmasse divinam suam dignitatem ac filiationem in sen­
su proprio. Praeterea Magisterium extraordinarium in Decreto
«Lamentabili» a. 1907 damnavit sequentes contrarias propositiones
1 Das Sendungsbewusstsein Jesu und der Geist, Gütersloh 1924.
2 Die Gescbichte des Christus, Stuttgart 1920.
- Cuius opinionem exponit R. Weijenborg, «Christologia N. T. secundum O. Cul­
lmann», Antonianum XXXIII (1958) 141-153.
4 Loisy haec scribit, quae adamussim correspondent infra citandis propositionibus
modernisticis, damnatis in Decreto «Lamentabili»: «La divinité du Christ est un dogme
qui a grandi dans la conscience chrétienne, mais qui n’avait pas été expressément formu­
lé dans l'Evangile: il existait seulement en germe dans la notion du Messie Fils de Dieu»
(Autour d’un petit livre [éd. 2, Paris 1903] 117). «L’on trouverait sans peine dans les
Evangiles, plus d’un passage d’où il résulte que le titre de Fils de Dieu était pour les
Juifs, pour les disciples et pour le Sauveur lui-même, l’équivalent de Messie. Il suffit de
rappeler les variantes de la confession de Pierre dans les Evangiles synoptiques et l'inter­
rogatoire de Jésus par le grand-prêtre» (L'Evangile et l’Eglise [éd. 5, Paris 1930] 74).
«En tant que le titre de Fils de Dieu appartient exclusivement au Sauveur, il équivaut
à celui de Messie et il se fonde sur la qualité de Messie... Jésus se dit Fils unique de
Dieu dans la mesure où il s’avoue Messie... L’idée de la filiation divine était liée à celle
du royaume; elle n’a de signification propre, en ce qui regarde Jésus, que par rapport
au royaume à instituer... Celui-là est le Fils par excellence... parce qu’il est l’unique vicaire
de Dieu pour le royaume des deux» (ibid. 88 sq.). Cf. M. Lepin, Christologie. Commen­
taire des propositions 27-38 du Décret du Saint Office «Lamentabili», (Paris 1908) 26-46.

Moderr,istarum: «Divinitas lesu Christi ex Evangeliis non proba­
tur; sed est dogma, quod conscientia christiana e notione Messiae
deduxit... In omnibus textibus evangelicis nomen ’Filius Dei’
aequivalet tantum nomini ’Messias’, minime vero significat Chris­
tum esse verum et naturalem Dei Filium.—Doctrina de Christo,
quam tradunt Paulus, loannes et Concilia Nicaenum, Ephesinum,
Chalcedonense, non est ea quam lesus docuit, sed quam de lesu
concepit conscientia christiana» (Denz. 3427, 3430, 3431; cf.
3429, 3494-3498).
.i

IV. ASSERTIO. Christus explicitum testimonium tulit de sua
divina dignitate, asserens se esse Filium Dei in sensu proprio ac
naturali.

252. Nota theologica.

De fide definita, saltem a Magisterio

ordinario.
PROBATUR.

1. Christus ab aliis explicite et verbaliter donatur titulo «Filii
Dei» nec illum respuit sed acceptat. Angelus in annuntiatione:
«Quod nascetur ex te sanctum vocabitur Filius Dei» (Luc. 1. 35);
vox de caelo in Baptismo et in transfiguratione: «Hic est Filius
meus dilectus» (Mat. 3. 17; 17. 5); diabolus bis in tentatione Chris­
ti: «Si Filius Dei es...» (Mat. 4. 3, 6); daemoniaci: «lesu Fili Dei»
(Mat. 8. 29); Nathanael: «Tu es Filius Dei» (Ιο. 1. 41, 49); disci­
puli in navicula: «Vere Filius Dei es» (Mat. 14. 33); Petrus in sua
confessione: «Tu es Christus Filius Dei vivi» (Mat. 16. 16); Caiphas
in tribunali: «Dicas nobis si tu es Christus Filius Dei» (Mat. 26.
63); scribae sub cruce: «Si Filius Dei es, descende de cruce... Dixit
enim quia Filius Dei sum» (Mat. 27. 40, 43); centurio aliique mili­
tes: «Vere Filius Dei erat iste» (Mat. 27. 54).
2. Christus ipse explicite, etsi non exercite ac verbaliter,
illum titulum sibi tribuit, in duplici occasione, quatenus nempe,
directe interrogatus a Caipha ut diceret «si esset Filius Dei», respon­
dit: «Tu dixisti», quod idem est ac dicere: Utique, ego sum Filius
Dei; et, directe interrogans discipulos quem ipsum esse dicerent ac
suscipiens Petri responsionem quod ipse esset «Christus Filius Dei
vivi», hanc approbat, tanquam veritatem a Deo ipso Petro revela­
tam, quod est idem ac dicere: Recte dixisti, sum enim Filius Dei.
Praeterea, in pluribus locis quarti evangelii hunc titulum etiam
exercite ac verbaliter sibi tribuit, loquens nempe ad iudaeos, con-

i V/*-C

•questos de violatione sabbati: «Mortui audient vocem Filii Dei»
(Io. 5. 25) necnon de usurpata attributione divinitatis: «Dixi: Filius
Dei sum» (Io. 10. 36), ad caecum natum: «Tu credis in Filium
Dei?» (Io. 9. 35) et ad discipulos: «Ut glorificetur Filius Dei»
(Io. 11. 4).
3. Christus divinam filiationem explicite sibi attribuit, tum di­
recte seipsum vocando Filium (qui ex contextu intelligitur Dei):
Mat. 11. 27; 24. 36; 28. 18; 21. 33 sqq. (parabola de vinitoribus);
22. 1-14 (parabola de nuptiis); 22. 41-46 (interrogatio de filio Da­
vid sedente a dextris Dei), tum Deum vocando «Patrem meum»·.
Mat. 7. 21; 10. 32 sq.; 11. 27; 12. 50; 15. 13; 16. 17; 18. 10, 35;
20. 23; 25. 34; 26. 29, 53; Luc. 2. 49; 10. 22; 22. 29; 24. 49.
Ubi notandum est quod, quamvis Christus quandoque etiam dicat
Deum esse patrem aliorum hominum: «pater eorum [i. e. iustorum]» (Mat. 13. 43), «pater tuus [i. e. christiani]» (Mat. 6. 4,
6, 18), «pater vester» (Mat. 5. 16; 45, 48; 6. 14 sq.), ex hoc ipso
quod aliunde loquatur etiam in singulari de «Patre meo», videtur
instituere oppositionem sive discrimen inter modum quo Deus est
Pater eius et pater aliorum. Quae quidem oppositio vividior videtur
•ostendi tum in Io. 20. 27: «Ascendo ad Patrem meum et Patrem
vestrum, Deum meum et Deum vestrum», tum in oratione illa do­
minica quam in ore Christianorum posuit: «Pater noster qui es in
caelis... dimitte nobis debita nostra» (Mat. 6. 9 sqq.), quaeque dis­
crepat ab ea quam ipse solvit, dicens: «Pater mi, si possibile est,
transeat a me calix iste» (Mat. 26. 39).
4. Christus sibi vindicat attributa quae sunt propria Dei. Sibi
enim attribuit potestatem super templum, sabbatum et legem Dei,
adeoque super religionem (Mat. 12. 6, 8, 41); antiquam divinamque
legem sua auctoritate perficit (Mat. 5. 22, 28, 34, 39, 44) et par­
tialiter revocat (Mat. 5. 32); propria potestate facit miracula
(passim); propria potestate remittit peccata (Mat. 9. 2-6; Luc. 7.
48-50) eamque libere communicat discipulis (Io. 20. 23); exigit
ab hominibus fidem in seipsum (Mat. 10. 33) et amorem supra
omnia, seu super omnia bona, super parentes et filios, super vitam
ipsam (Mat. 10. 37-39; 16. 24 sq.); dicit se ab aeterno extitisse
(Io. 8. 58); facit se aequalem Patri: «Baptizantes eos in nomine
Patris et Filii et Spiritus S.» (Mat. 28. 19); dicit se esse unum
cum Patre: «Ego et Pater unum sumus» (Io. 10. 30).

Ex his omnibus generaliter ac simul sumptis, satis clare apparet

Christum asseruisse se esse Filium Dei in sensu proprio ac naturali.
Id enim imprimis suggerit ipsa constans, emphatica ac veinti propria
appellatio Filii Dei, absque ulla diminutiva vel explicativa particula
aut circunstantia. Id ulterius confirmat ipsa iterata appositio par­
ticulae «meus» appelativo «Pater» (Pater meus) et inde resultans
suggestiva oppositio inter expressionem «Pater meus» et expressio­
nem «Pater vester». Id tandem clarius ostendit attributio divinorum
iurium ac proprietatum eidem qui Filius Dei vocatur.
Ceterum, inter praefatos locos, quinque saltem inveniuntur qui
peculiarem vim produnt ad ostendendum Christum sibi attribuisse divinam
filiationem in sensu proprio ac naturali.1
Primus locus est affirmatio assimilations cognitionis in Patre et Filio,
Mat. 11. 27: «Nemo novit Filium, nisi Pater; neque Patrem quis novit, nisi
Filius et cui voluerit Filius revelare».2
Asseritur cognitionem de Patre esse exclusivam Filii, sicut cognitio de
Filio est propria et exclusiva Patris; instituitur nempe parallelismus et assimilatio inter cognitionem Filii de Patre et cognitionem Patris de Filio, sub
ratione proprietatis et exclusivitatis. lamvero, cognitio Patris de Filio ideo
est exclusiva et propria Patris quia Pater est Deus. Ergo a pari cognitio Filii
de Patre ideo est propria et exclusiva Filii quia Filius est Deus, ac propterea
Filius dicitur talis in sensu proprio ac naturali.3
253.

Secundus locus est confessio Petri, Mat. 16. 13-17: «Et interro­
gabat discipulos suos dicens: Quem dicunt homines esse Filium hominis. At
illi dixerunt: Alii loannem Baptistam, alii autem Eliam, alii vero leremiam
aut unum ex prophetis. Dicit illis lesus: Vos autem quem me esse dicitis?
Respondens Simon Petrus dixit: Tu es Christus Filius Dei vivi. Respondens
autem lesus dixit ei: Beatus es, Simon Bar Iona, quia caro et sanguis non
revelavit tibi, sed Pater meus qui in caelis est».4
254.

’Adsunt etiam alii insignes loci, ut Mat. 21. 33-46 (parabola de vinitoribus homi­
cidis) et Mat. 22. 41-46 (quaestio de filio David, sedente a dextris Dei).
2Cf. H. Schumacher, Die Selbstoffenbarung Jesu bei Matth. 11. 27, Freiburg 1912.
—L. Cerfaux. «Les sources scripturaires de Mt. 11. 25-30», Ephemerides theologicae Lovanienses XXX (1954) 740-776; XXXI (1955) 331-342.
• Ill
3Etiam Loisy contra Hamack admittit
huiusmodi vim textus, sed ad eam eluden­
dam negat, contra alios liberales exegetas, eius authentidtatem sive historicitatem, docens
illum non repraesentare historicum testimonium ipsius Christi, sed fructum posterioris
primaevae traditionis Christianorum. «L’intention du passage n’est pas tant d’expliquer
comment Jésus est Fils de Dieu, que de relever la personne du Christ en l’identifiant,
comme Fils, à la Sagesse éternelle, que Dieu seul connaît à fond... D’autre part, et pour
l’historien, elle prouve beaucoup moins, parce qu’il est difficile d’v voir l'expression
littéralement exacte d’une déclaration faite par le Christ devant ses disciples... Il est très
probable que, nonobstant sa présence dans deux Evangiles, [Mat. et Luc.], le morceau
où se trouve le texte allégué par M. Hamack est, au moins dans sa forme actuelle, un
produit de la tradition chrétienne des premiers temps» (L’Evangile et l’Eglise [éd. 5, Paris 1929 ] 77 sq.).
4 Cf. D. M. Stanley, «Etudes mathéennes: La confession de Pierre à Césarée»^
Sciences ecclésiastiques VI (1954) 51-61.

Filius Dei in hoc textu aliquid altius significat quam filium moralem
prout convenit mero Messiae, adeoque filium naturalem. Nam Christus dig­
nitatem Messiae iam designat ad initium sub titulo «Filius hominis» eamque
supponit a discipulis cognitam et admissam, adeoque ex eorum ultima res­
ponsione aliquid plus expectat, eo vel magis quod ipsi iam in priori respon­
sione proferunt quidquid intra lineam humanae dignitatis cogitari potest,
scilicet omnes maioris nominis prophetas, incluso ipso loanne Baptista de
quo Christus eis antea dixerat: «Non surrexit inter natos mulierum maior
loanne Baptista» (Mat. 11. 11).
Praeterea, Christus affirmationem Petri emphatice refert ad revelatio­
nem Patris, quae quidem magis quadrat filiationi naturali quam filiationi
morali sive messianicae, eo vel magis quod haec iam erat a discipulis cognita
et admissa, ut dictum est, nec ideo istius iterata affirmatio ex parte Petri
sufficientem rationem redderet tum emphaticae benedictionis Christi («Bea­
tus es, Simon Bar lona») tum magnae illius remunerationis, quam pro eius
confessione Petro immediate adiecit (16. 18: «Et ego dico tibi quia tu es
Petrus, et super hanc petram aedificabo Ecclesiam meam»).1

255. Tertius locus est interrogatio Caiphae et Christi responsio, Mat.
26. 63-66: «Et princeps sacerdotum ait illi: Adiuro te per Deum vivum, ut
dicas nobis si tu es Christus Filius Dei. Dicit illi lesus: Tu dixisti; veruntamen, dico vobis, amodo videbitis Filium hominis sedentem a dextris virtutis
Dei et venientem in nubibus caeli. Tunc princeps sacerdotum scidit vestimenta
sua dicens: Blasphemavit: quid adhuc egemus testibus? Ecce nunc audistis
blasphemiam: quid vobis videtur? At illi respondentes dixerunt: Reus est
mortis».
Hic agi de Filio Dei naturali, nec tantum de simplici Messia, ostendit
duplex Caiphae interrogatio, quae ibi involvitur, etsi ad modum imius a
Matthaeo proposita, altera scilicet de Messia et altera de Filio Dei («Dic no­
bis si tu es Christus feti Filius Dei»), quaeque apud Lucam formaliter etiam
separatur (22. 61, 70: «Si tu es Christus, dic nobis... Tu ergo es Filius Dei?»),
necnon aequivalenter duplex responsio Christi, altera directius de Messia
«Filio hominis» ex prophetia Danielis (7. 13 sq.; cf. supra, n. 241), altera de
naturali Filio Dei, «sedentis a dextris Dei» ex Psal. 109. 1 («Dixit Dominus
Domino meo: Sede a dextris meis», cf. Psal. 2. 7: «Filius meus es tu, ego
hodie genui te»), quem ceteroquin locum Christus sibi iam applicaverat coram
pharisaeis (Mat. 22. 41-46).
Praeterea, idipsum ostendunt ipsa accusatio blasphemiae, maximus horror
manifestatus a Caipha scindente vestimenta sua et immediata ac concors ad
mortem condemnatio, quae sequuntur responsionem Christi quaeque conve­
nienter non explicarentur si ageretur de mera declaratione dignitatis Messiae;
idque declaratur ex eo quod, ut patet ex locis Evangelii loannis mox refeI

1 Unde inepte Loisy (ibid. 74) conatur vim huius testimonii infirmare ex eo quod
in parallelo loco Mare. 8. 29 dicitur tantum: «Tu es Christus» et apud Luc. 9. 20: «[Tu
es] Christus Dei». Nam ex una parte locus Matthaei est genuinus, ita ut expressio Marci
et Lucae appareant ut brevior relatio, et ex alia parte, etiam sub hac abbreviatione, ipsum
Filii Dei vel divinitatis conceptum in Christo petunt duae allatae rationes.

rendis, in eundem horrorem atque homicidam furorem tunc tantum Iu faci
iam antea descenderant, cum audierant Christum declarare se esse Deum,
clamantes: «Lapidamus te... de blasphcmia et quia tu homo cum sis, facis
teipsum Deum».
256. Quartus locus est mandat uni de Baptismo in nomine Trinitatis,
Mat. 28. 19: «Euntes ergo docete omnes gentes, baptizantes eos in nomine
Patris et Filii et Spiritus Sancti». Filius, quem Christus toties affirmaverat
esse seipsum, diserte aequiparatur Patri, ac ideo in sensu proprio ac naturali
intelligitur.

•i

257. Quintus locus est duplex acrior impetus pharisaeorum adversus
Christum, qui eius vitam in proximum periculum adduxit quique, iterum ac
judicialiter renovatus in tribunali Caiphae, capitalem sententiam provocavit.
Io. 5. 17 sq.: «lesus autem respondit eis [accusantibus de violatione sabba­
ti]: Pater meus usque modo operatur, et ego operor. Propterea ergo magis
quaerebant eum ludaei interficere, quia non solum solvebat sabbatum, sed et
patrem suum dicebat Deum, aequalem se faciens Deo».
Manifeste hic ludaei intelligunt Christi divinam filiationem in sensu
naturali, cum ex eo quod dicat Deum esse suum Patrem inferant se facere
aequalem Deo; Christus autem huiusmodi interpretationem nedum corrigat,
approbat potius et ulterius confirmat, ut patet ex his quae immediate ibidem
addit (5. 19-23).
Idipsum confirmatur ex secunda atque acriori pharisaeorum controversia,
in festo Encaeniorum, post quam Christus debuit prudentialiter recedere in
Peraeam trans Iordanem quaeque est veluti praeludium ac imago ipsius
causae iudicialis, subinde a Caipha institutae. Io. 10. 24-36: «Circumdederunt
ergo eum ludaei et dicebant ei: Quousque animam nostram tollis? Si tu es
Christus, dic nobis palam. Respondit eis lesus: Loquor vobis et non creditis.
Opera, quae ego facio in nomine Patris mei, haec testimonium perhibent de
me... Ego et Pater unum sumus. Sustulerunt ergo lapides ludaei, ut lapida­
rent eum. Respondit eis lesus: Multa bona opera ostendi vobis ex Patre
meo: propter quod eorum opus me lapidatis? Responderunt ei ludaei: De
bono opere non lapidamus te, sed de blasphemia et quia tu, homo cum sis,
facis teipsum Deum. Respondit eis lesus: Nonne scriptum est in lege vestra
quia ’ego dixi: Dii estis’? Si illos dixit deos, ad quos sermo Dei factus est,
et non potest solvi Scriptura, quem Pater sanctificavit et misit in mundum,
vos dicitis: Quia blasphemas, quia dixi: Filius Dei sum?».
Notanda est similitudo huius episodii cum iudiciali causa Caiphae;
eadem interrogatio: «Si tu es Christus, dic nobis palam», eadem essentialis
responsio, provocans ad divinam dignitatem: «Ego et Pater unum sumus»
(ad Caipham dixit «Filium hominis sedere a dextris virtutis Dei»), eadem
ludaeorum reactio, i. e. accusatio «blasphemiae» et conatus occisionis. Totum
Christi testimonium in hoc loco reducitur ad implicite assertam aequipollentiam duarum affirmationum: «Ego et Pater unum sumus» et «Filius Dei
sum», quarum prior determinat alteram ad explicitum sensum naturalis filiationis. Nec provocatio ad moralem filiationem adoptionis, quae competit
omnibus iustis, quidquam detrahit praefato naturali sensui; nam argumentum

Christi non est a pari, sed a fortiori, ita ut sensus sit: si non est blasphemia
vocare filios Dei eos qui sermonem Dei susceperunt, a fortiori non blasphe­
mat qui, cum sit vere Filius Dei, dicit se esse Filium Dei.

QUAESTIO III. DE CHRISTI TESTIMONIO CIRCA SUUM MU­
NUS MAGISTERIALE1
I.

SENSUS QUAESTIONIS.

258. In utraque messianica et divina Christi dignitate, quam
hucusque consideravimus, continetur necessario dignitas sive aucto­
ritas magisterialis. Deus enim, utpote ipsa veritas, infinitam habet
scientiam et suprema gaudet auctoritate proponendi ac imponendi
veritates intellectui creato. Pariter Messias, iuxta plenum sensum
exhibitum ab ipsis prophetis, triplici dignitate sive munere insigni­
tus ostenditur, scilicet sacerdotali, regali et prophetico sive magiste­
rial!. Porro circa hoc tertium munus, quod solum in consideratione
nostra apologetica incidit (nam cetera duo reservari queunt consi­
derationi dogmaticae in tractatu De Verbo Incarnato), agitari potest
ipsa quaestio de facto, quae directe interest nostrum tractatum,
scilicet an Christus, messianicus ac divinus legatus, de facto venerit
etiam ad docendum, seu ad communicandam hominibus divinam
revelationem de veritatibus credendis et de praeceptis exequendis,
idque auctoritative et universaliter, seu cum stricta et universali
obligatione utraque suscipiendi.
II.

ERRORES.

In hac re peculiariter occurrunt aliqui inter supradictos Protes­
tantes liberales et Modernistas (qui ceteroquin negant ipsam proprie
dictam messianicam Christi dignitatem sive veram rationem divinae
legationis in Christo), nominatim Harnack et Loisy, dicentes Chris­
tum nonnisi improprie, seu per modum exempli aut impliciti im­
pulsus, docuisse, quatenus, ducens vitam sanctam, ceteros homines
allexit ad Dei servitium, sive ad regnum Dei, eos retrahens a
terrenis curis et regno diaboli (Harnack)2 vel quatenus vi suae perso­
nalis experientiae religiosae, impulsum ceteris hominibus praebuit
ut in eadem via procederent, motum quendam religiosum, diversis
temporibus ac locis adaptandum, propagantes (Loisy3 aliique Mo1 Confer dicenda in dogmatica quaestione de Christo propheta in tractatu De Verbo
Incarnato (in vol. 3) et bibliographiam ibidem relatam.
2 Lehrbtich der 'Dogmengescbicbte, tom. 1, § 3, n. 2.
3 L'Evangile et l’Eglise, éd. 5, Paris 1930, passim. In toto hoc opere impugnat

dernistae). Unde a mente Christi prorsus alienum fuit tum corpus
aliquod doctrinale, ab omnibus acceptandum, proponere, tum a
fortiori condere Ecclesiam sive aliquam duraturam societatem ad
suam doctrinam propagandam et asservandam (iidem Modernistae;
cf. infra, n. 262).
III. DOCTRINA MAGISTERII.

259. Haec continetur modo generali in omnibus capitibus
quibus definitur aliquam veritatem declaratam esse a Christo vel
aliquam legem aut sacramentum institutum esse a Christo.
Praeterea, Cone. Trid., sess. 6, can. 21: «Si quis dixerit, Chris­
tum lesum a Deo hominibus datum fuisse ut redemptorem, cui
fidant, non etiam ut legislatorem, cui oboediant: an. s.» (Denz.
1571); ubi legislatio implicat revelationem legis sive magisterium.
Cone. Vaticanum I, sess. 3, cap. 2, proponit revelationem fac­
tam esse a Christo, remittens ad verba Apostoli «Novissime diebus
istis locutus est nobis in Filio» et revelationem contineri in «tradi­
tionibus ipsius Christi ore ab Apostolis acceptis» (Denz. 3004);
in cap. 4 ait «fidei doctrinam, quam Deus revelavit, tanquam divi­
num depositum Christi Sponsae traditam [esse], fideliter custo­
diendam et infallibili ter declarandam» (Denz. 3020); sess. 4, prol.,
docet: «Quemadmodum Apostolos, quos sibi de mundo elegerat,
’misit, sicut ipse missus erat a Patre’ [Io. 20. 21]: ita in Ecclesia
sua pastores et doctores ’usque ad consummationem saeculi’ [Mat.
28 20] esse voluit» (Denz. 3050); cuius sensus est: Christus mis­
sus est a Patre tanquam pastor et doctor, sicut apostolos et alios
ipse misit.
Pius XI in Encycl. «Quas primas» a. 1925 de principatu Chris­
ti, repetit et explicat supra relatam definitionem Cone. Trid.
(Denz. 3677).
Pius X in Decreto «Lamentabili» a. 1907 sequentes duas supradictorum Modernistarum propositiones damnavit: «Alienum fuit
a mente Christi Ecclesiam constituere veluti societatem super terre­
nam per longam saeculorum seriem duraturam; quin immo in mente
Christi regnum caeli una cum fine mundi iamiam adventurum erat...
—Christus determinatum doctrinae corpus omnibus temporibus
cunctisque hominibus applicabile non docuit, sed potius inchoavit
ipsam sententiam Harnack de essentia Christianismi, ut illi substituat suam modernist! •Kill
eschatologicam conceptionem.

motum quendam religiosum diversis temporibus ac locis adaptatum
vel adaptandum» (Denz. 3452, 3459).
IV. ASSERTIO. Christus proprium Messiae ac Filii Dei magisteriale munus de facto exercuit, communicando hominibus divinam
revelationem de veritatibus credendis et praeceptis exequendis.
Huiusmodi magisterium Christus proposuit obligative ac universa­
liter, quoad omnem nempe doctrinam, tempus et personam.

260.

Nota theologica. Quoad revelationem praeceptorum, est

de fide definita a Cone. Trid. Quoad veritates credendas, et genera­
liter quoad exercitium muneris magisterialis, est de fide definita
aequivalenter a Magisterio extraordinario, formaliter vero ab ordi­
nario. Idem valet quoad obligativam et universalem rationem doc­
trinae Christi.
PROBATUR.

1. Christus saepe profitetur in se adimpletas esse messianicas
prophetias, et quoad ipsum munus magisterial explicite sibi appli­
cat verba Isaiae: «’Spiritus Domini super me; propter quod unxit
me, evangelizare pauperibus misit me, sanare contritos corde, prae­
dicare captivis remissionem et caecis visum, dimittere confractos in
remissionem, praedicare annum Domini acceptum et diem retribu­
tionis’... Coepit autem dicere ad illos: quia hodie impleta est haec
scriptura in auribus vestris» (Luc. 4. 18-21). Praeterea, Christus
directe profitetur id esse praecipuum opus, ad quod missus est, ut
scilicet evangelizet regnum Dei (Luc. 4. 43: «Oportet me evange­
lizare regnum Dei; quia ideo missus sum») et testimonium perhibe­
ret veritati (Io. 18. 37: «Ego in hoc natus sum et ad hoc veni in
mundum, ut testimonium perhibeam veritati»). Mirum igitur esset,,
si huiusmodi munus non explevisset.

2. De facto autem, statim post recessum in desertum per dies
quadraginta, publicum suum ministerium coepit docendo·. «Et re­
gressus est... in Galilaeam... et ...docebat in synagogis» (Luc. 4. 14).
Cum circa initium doceret in synagoga suae patriae Nazareth, «om­
nes... mirabantur in verbis gratiae, quae procedebant de ore ipsius»
(Luc. 4. 22), et pariter paulo post in synagoga Capharnaum «stupe­
bant in doctrina eius, quia in potestate erat sermo ipsius» (Luc. 4.
32). Cum autem, patrantem multa sanationis miracula turbae illius
civitatis conarentur ibi eum detinere, quantopere magisterial! mu-

nere ipse urgeretur ostendit, aiens: «Quia et aliis civitatibus oportet
me evangelizare regnum Dei; quia ideo missus sum» (Luc. 4. 43).
Et hoc de ipsis initiis.

3. Ceterum, tota subsequens vita Christi, continuata doctrina
et praedicatio fuit, ex qua tota eius historia evangelium vocatur.
Docuit in synagogis, in templo (Io. 18. 20), in navicula (Luc. 5. 3;
Mat. 13. 2), in plateis (Ιο. 6. 26 sqq.), in monte (Mat. 5. 1 sqq.);
docuit colloquiis privatis (ad discipulos, Samaritanam et Nicodemum), sermone vulgari, sermone solemni (in monte), velatis para­
bolis (Mat. 13. 1-53), verbis apertis et contentiosis suam doctrinam
opponens scholis rabbinorum (Mare. 2. 15-27; 7. 1-23; 5. 21, 28,
32, 34, 39, 44; Mat. 23. 1-8: «Super cathedram Moysi sederunt
scribae et pharisaei...»). Vocatur communiter, etiam a rabbinis,
magister sive rabbi, habens discipulos (Mare. 2. 16: «Quare cum
publicanis et peccatoribus manducat magister vester?», Mat. 8. 19;
9. 11; 12. 38; 17. 23; 22. 16; 23. 8; 26. 18; Luc. 10. 25; Ιο. 3. 2;
8. 4; 11. 28: «Magister adest et vocat te»; 20. 16); sese dicit
magistrum, imo unicum verum magistrum (Mat. 38. 8, 10: «Vos
autem nolite vocari rabbi; unus est enim magister vester... Ne
vocemini magistri; quia magister vester unus est Christus»); vocatur
propheta (Mat. 16. 14; 21. 11: «Hic est lesus propheta a Nazareth
Galilaeae»; Luc. 7. 16; 24. 19; Io. 4. 19, 44) ac seipsum dicit
maiorem propheta Iona (Mat. 12. 38, 41: «Generatio mala et adul­
tera signum quaerit, et signum non dabitur ei, nisi signum lonae
prophetae... Ecce plus quam lonas hic»). Tanquam magister dis­
cipulos suos mittit ad suam doctrinam in universum mundum
praedicandam (Mat. 28. 18 sq.: «Data est mihi omnis potestas in
caelo et in terra; euntes ergo docete omnes gentes..., docentes eos
servare quaecumque mandavi vobis. Et ecce ego vobiscum sum
omnibus diebus usque ad consummationem saeculi»).
4. Doctrina, ad quam tradendam Christus missus est, nequa­
quam consistit in quodam exemplo vitae sanctae sive generali idea
relationis paternitatis et filiationis quae intercedere debet inter
Deum et homines (ut vult Harnack'}, vel in indeterminato quodam
ac mutabili impulsu religioso (ut vult Loisy cum aliis Modernisas),
sed in determinato ac specifico quodam corpore veritatum ac prae­
ceptorum, ut ostendit tota Christi praedicatio.
Generaliter quidem ea consistit in «evangelizatione regni Dei»

JW

mhh ■

DE EXISTENTIA REVELATIONIS

293

(Luc. 4. 43), in cognitione «mysteriorum regni caelorum» (Mat. 13.
11), sive in revelatione eorum quae soli Pater et Filius sciunt:
«Confitebor tibi, Pater Domine caeli et terrae, quia abscondisti
haec a sapientibus et prudentibus et revelasti ea parvulis... Nemo
novit Filium, nisi Pater; neque Patrem quis novit, nisi Filius et
cui voluerit Filius revelare» (Mat. 11. 25-27).
Peculiariter vero ac determinate Christus docuit doctrinas de
Trinitate in Deo (Mat. 10. 19 sq.; 12. 32; 28. 19; Luc. 12. 12;
24. 49; Io. 8. 42; 14. 16, 17, 26; 15. 26; 16. 13-15); de sua
ipsius divinitate et messianitate (ut supra ostensum est); de re­
demptione (Mat. 18. 11-14; 20. 28; Io. 3. 16; 10. 11, 27 sq.);
de institutione sacramentorum ad fructum redemptionis applican­
dum, praesertim Baptismi in remissionem peccatorum (Io. 3. 5;
Mat. 28. 19); de institutione Ecclesiae (cf. in quaestione sequenti);
de iudicio universali (Mat. 25. 31-46); de inferno (Mare. 9. 42-47);
de vita aeterna (Mat. 5. 8, 12; 13. 43; 25. 34, 46; Luc. 20. 36;
Ιο. 14. 2; 17. 3, 24). Pariter, corrigens vel complens legem anti­
quam (Mat. 5 et 6: sermo montanus), Christus determinata consilia
et praecepta tulit de sanctitate vitae (Mat. 5. 48; 6. 2-16, 23, 33;
7. 21; 15. 11, 20; Marc. 3. 35; Luc. 11. 35; Ιο. 14. 27); de fide
(Marc. 16. 16); de oratione (Mat. 7. 7; Luc. 18. 1; Mat. 6. 9-13
et Luc. 11. 2-4: oratio dominica), etc.
5. Obligativa et universalis ratio magisterii Christi, quoad
omnem doctrinam, tempus et personam, patet tum generaliter ex
ipsa indole divinae missionis, quae est «evangelizare regnum Dei»
(Luc. 4. 43) et «testimonium perhibere veritati» (Io. 18. 17), nam
non inaniter, nec partialiter tantum, nec pro aliquibus solis, Deus
vult regnum Dei praedicari et testimonium reddi veritati; tum ex
ipso modo auctoritativo, quo Christus suam doctrinam et sua prae­
cepta proponit (cf. praecipue Mat. 5-6, de sermone montano; 25.
31-46, de iudicio universali; Mare. 9. 42-47, de inferno; praeterea
Io. 3. 5, 18, 36; 5. 24; 12. 48: «Qui spernit me et non accipit
verba mea habet qui iudicet eum. Sermo quem locutus sum, ille
iudicabit eum in novissimo die»); tum ac praecipue ex modo quo
suam doctrinam vult a discipulis praedicari in universo mundo et
in omni tempore: Mat. 24. 14: «Et praedicabitur hoc evangelium
regni in universo orbe, in testimonium omnibus gentibus, et tunc
veniet consummatio»; 28. 18: «Euntes ergo docete omnes gentes,
baptizantes eos in nomine Patris et Filii et Spiritus Sancti, docentes

eos servare omnia quaecumque mandavi vobis. Et ecce ego vobis-·
cum sum omnibus diebus usque ad consummationem saeculi»;
Mare. 16. 15 sq.: «Euntes in mundum universum praedicate evangelium omni creaturae. Qui crediderit et baptizatus fuerit salvus
erit; qui vero non crediderit condemnabitur» (cf. Luc. 24. 47; Act..
1. 8; Ιο. 14. 26; 16. 13).
QU/IESTIO IV. DE CHRISTI TESTIMONIO CIRCA FUNDATIO­
NEM ECCLESIAE, SIVE REGNI DEI'

I. SENSUS QUAESTIONIS.

261. Cum tractatum De Ecclesia remiserimus ad logicum
locum suum intra theologiam dogmaticam (cf. supra, n. 75), hic
inserenda est apologetica eius consideratio, non quidem integra,
nam quilibet particularis tractatus dogmaticus partem suam apologeticam necessario sibi vindicat, sed partialis tantum, seu quantum
pertinet ad generalem materiam ipsius tractatus apologeticae, qui
est de revelatione in genere eiusque credibilitate, quique, inter alia
motiva credibilitatis, invocat etiam morale miraculum quod est ipsa
Ecclesia, prout in sua indole ac notis, quibus a Christo instructa est,,
prodit supematuralem ac miraculosum quendam characterem. Sub
huiusmodi autem generali respectu, nihil aliud considerandum venit
nisi ipsum Christi historicum testimonium de existentia sive funda­
tione et de essentia sive indole Ecclesiae, alias regni Dei vel regni
caelorum: nam hoc triplici nomine Christus suum opus appellavit.2
1 Dieck.mann, H., De Ecclesia, n. 104-231.
Garrigou-Lagrange, R., De revelatione (ed. 2, Romae 1921) II 197-215.
Herbigny, A. T)', Theologica de Ecclesia I (ed. 3, Parisiis 1927) 67-100.
Lagrange, M. J., «L’avénement du Fils de l'homme», Revue biblique (1904) 487508; (1906) 382-411; (19008) 280-285. Cf. eius commentaria in quatuor evangelia.
Onate, J. A., «El reino de Dios», Estudios biblicos III (1944) 343-382, 495-522;
IV (1945) 15-34, 163-196, 421-446; V (1946) 101-110.
Prat, F., «Cette génération», Recherches de science religieuse (1927) 317 sq.—
Jésus Christ II (éd. 16, Paris 1947) 237-260.
Salaverri, L, De Ecclesia Christi («Sacrae theologiae summa» I, Matriti 1950}
507-520.
Segarra, F., Praecipuae D. N. lesu Christi sententiae eschatologicae, Madrid 1942.
Tromp, S., De revelatione Christiana (ed. 5, Romae 1945) 206-215.
Vaccari, A., «Il discorso escatologico nei Vangeli», Scuola cattolica LXVIII
(1940) 5-22.
1^EISS'
Exegetisches zur Irrtumslosigkeit und Eschatologie lesu Christi, MünsZapelena, T., De Ecclesia Christi. Pars aplogetica (ed. 4, Romae 1946) 2-50.
2 Regnum Dei·. Mat. 12. 28; 21. 42; Marc. 1. 14, 15; 4. 20; Luc. 4. 43; 6. 20;
10. 9, 11; 13. 18; 16. 16; 17. 20, 21; 18. 16; 19. 11; 21. 31; 22. 18. Regnum caelo­
rum: Mat. 2. 3; 4. 17; 5. 3, 10; 10. 7; 11. 12; 13. 11, 24, 31, 33, 44, 45, 47; 16

Unde ex solis evangeliis, in quibus historia Christi immediate prodi­
tur, haec consideratio procedit, quemadmodum actum est de ceteris
Christi testimoniis in tribus quaestionibus praecedentibus.
Porro, quod Christus voluerit quomodolibet fundare vel adducere inter homines aliquod quodcumque regnum, a nemine ambi­
gitur palamque fit ex ipsis eius verbis et intentione expressa inde
ab initio sui ministerii: «Oportet me evangelizare regnum Dei; quia
ideo missus sum» (Luc. 4. 43); «Poenitentiam agite; appropinqua­
vit enim regnum caelorum» (Mat. 3. 2; 4. 17); quam intentionem
et locutionem saepius iteravit in decursu sui ministerii (Mat. 9. 35;
10. 7) et in eius fine, post ipsam resurrectionem «apparens eis et
loquens de regno Dei» (Act. 1.3). Praeterea, quod regnum Dei sit,
saltem in ultima sua phasi, eschatologicum, et etiam spirituale et
internum, vix negari potest, nisi tota littera evangeliorum expunga­
tur; primum enim patet ex caelesti mercede quae promittitur fideli­
bus, puta in sermone montano (Mat. 5. 12), ex his quae dicuntur
de ultimo iudicio, puta in parabolis zizaniorum et sagenae (Mat. 13.
39-49) et in directis Christi verbis (Mat. 25. 31-34), et ex annuntia­
to secundo adventu Christi (Mat. 24. 29-31); alterum patet ex fine
a Christo sibi proposito de spirituali hominum salute (Luc. 15.
1-32) et ex praeceptis a Christo impositis (Mat. 5-6, passim, ubi de
sermone montano).
In controversiam vero verti potest, et ab acatholicis vertitur,
quaestio de praecisa indole huiusmodi regni, iuxta Christi intentio­
nem ac testimonium, et praecipue, quod attinet generalem nostrum
finem apologeticum, cum agatur de regno solum eschatologico, an
etiam praesenti, et num agatur de regno non solum spirituali sive
interno sed etiam visibili sive externo, et iterum de hoc, num sit
regnum universale, hierarchicum et quibusdam visibilibus notis dis­
cernibile. Quae quidem quintuplex quaestio involvitur in nostra
generali quaestione de testimonio Christi circa fundationem Ec­
clesiae.
II. ERRORES.

262.

Duplex est praecipua acatholicorum sententia, vertens

19; 18. 23; 19. 14; 20. 1; 22. 2; 21. 43; 25. 1. Praeterea, regnum·. Mat. 8. 12; 14. 19,
38; regnum eius: Luc. 1. 33; regnum meum·. Io. 18. 36; evangelium regni: Mat. 4. 23;
9. 35; 24. 14; Marc. 1. 14. Ecclesia bis tantum occurrit; Mat. 16. 18 («Super hanc petram
aedificabo ecclesiam meam») et 18. 17 («Dic ecclesiae»); est enim vox eminenter apostolica, et praesertim paulina (in epistolis paulinis occurrit plus quam sexagies).

immediate circa duas priores quaestiones sed ulterius inducens alias.
opiniones respicientes ceteras quaestiones cum ipsis connexas, sci­
licet sententia de regno mere eschatologico et sententia de regno
mere spirituali sive interno.
Prima sententia, quam primitus invexerunt aliqui germani rationalistae, ut W. Baldenspergerx et 1. Weiss12 ac subinde cum am­
pliori critico apparatu urserunt Modernistae, praesertim A. Loisy,3
docet Christum, deceptum ideis eschatologicis seu persuasum de
proximitate finis mundi, intendisse annuntiare regnum Dei mere eschatologicum, seu regnum caeleste et gloriosum, inchoandum cum
proximo fine mundi et in aeternum duraturum, quo mundus trans­
formaretur et Messias exaltaretur. Consequenter Christus nullan
habuit intentionem fundandi stabile regnum vel ecclesiam in terris,
aut tradendi aliquam peculiarem doctrinam in terris servandam,,
praeter ideam sive spem messianicae atque eschatologicae expectationis.4 Haec fuit primitiva atque historica praedicatio Christi, necnon primitiva fides suorum discipulorum, cuius reliquia adhuc as­
servata est ab evangelistis in aliquibus locis sui scripti, peculiariter
in Mat. 10. 23; 16. 28; 24. 34; 26. 64.
Subinde vero, cum spes Christianorum praeannuntiato eschato­
logico eventu frustraretur atque Christi error detegeretur, ecclesia
primitiva, retinens quidem religiosum ac salutarem impulsum ei
collatum a suo fundatore, indolem regni Dei mutavit ac circumstan­
tiis adaptavit, concipiens illud ut regnum vitae praesentis, spirituale
simul et externum necnon universale ac perpetuum, cuius eschatologica ratio non amplius constitueret ipsam eius essentiam sed tan­
tum ultimum ac remotum eius terminum. Sic dici potest Ecclesiam
natam esse tanquam legitimam, etsi a Christo nec volitam nec prae­
visam, consequentiam motus religiosi a Christo incoepti, qui
pro tanto eius fundator vocari queit. Hiusmodi biceps aspectus,
originalis nempe conceptus et reformatae evolutionis, reflectitur in
ipsis evangeliis, conscriptis a primitivis christianis, in quibus interna
1 Das Selbstbewusstein lesu, ed. 3, 1903.
2 Die Predigt lesu vom Reiche Gottes, Gottingen 1900.
3 L'Evangile et l'Eglise (Paris 1902; éd. 5, 1930), praecipue 33-70.—Autour d’un
petit livre (éd. 2, Paris 1903), praecipue 108 sqq.
4 Ad rem Loisy; «L’idée du royaume céleste n’est donc pas autre chose qu’une
grande espérance, et c’est dans cette espérance que (’historien doit mettre d’abord l’es­
sence de l’Evangile, ou bien il ne la mettra nulle part, aucune autre idée ne tenant autant
et une place aussi souveraine dans l’enseignement de Jésus» (L’Evangile et l’Egli5, Paris 1930] 39). Cf. dicta superius, n. 242, 250, 258.

•critica valet distinguere partem eschatologicam atque historicam,
regni annuntiati ab ipso Christo, et partem non eschatologicam ac
reformatam ab ipsis evangelistis.
263. Secunda sententia, tempore quidem antiquior, quam in­
vexerunt aliqui protestantes liberales, praecipue A. Sabatier et
A. Harnack,' sequentes ceteroquin et ad extremam lineam deducen­
tes exaggeratum ecclesiologicum spiritualismum ipsorum orthodo­
xorum Protestandum,1
*3 docet Christum annuntiasse quidem regnum
vitae praesentis, attamen mere spirituale ac internum, consistens in
intimo religioso sensu relationis filii ad partem, quae intercedit inter
homines et Deum quamque Christus peculiari modo expertus est et
ceteris suo impulsu et exemplo communicavit (cf. supra, n. 242,
258).
Consequenter Christus nullam habuit intentionem fundandi ali­
quam externam collectivitatem sive societatem, nullam tradendi de­
terminatam doctrinam, ab omnibus credendam et externe confiten­
dam, nullum etiam cultum externum proponendi. Haec autem om­
nia debentur subsequenti evolutioni, quam subiit ecclesia primitiva
sub influxu tum ipsius iudaismi, tum hellenismi, tum romanae poli­
ticae organizationis. Tota igitur essentia veri ac primitivi Christia­
nismi («Das Wesen des Christen turns») consistit in solo praefato
intimo sensu religioso, ut patet ex ipso evangelio, praesertim ex
parabolis de semine, de margarita pretiosa et de thesauro abscondi­
to, et ex Christi verbis: «Nemo novit Filium nisi Pater; neque
Patrem quis novit nisi Filius» (Mat. 11. 27) et «Regnum Dei intra
vos est» (Luc. 17. 21).
264. Quod attinet tres reliquas inter supradictas nostras quaestiones,
patet quid consequenter sentiant patroni istarum duarum sententiarum.
Universalitas scilicet regni Dei sub aliqua ratione admittitur et sub alia
negatur ab utraque sententia, iuxta praefata principia. Ita, iuxta Modernistas,
regnum quidem eschatologicum est, de mente Christi, aliquid universale, sed
regnum praesens, ubique ac perpetuo diffundendum, est alienum a mente
Christi; ceterum ipsi primi christiani, reformando praefatum conceptum Chris­
ti, non inde ab initio cogitarunt de regno aliquo universali, sed religio christia­
1 Esquisse d’une philosophie de la religion, Paris 1897.—Les religions d'autorité et
la religion de l’esprit, éd. 2, Paris 1904.
1 Das Wesen des Christentunis, Leipzig 1900.—Lehrbuch der Dogrnengeschichle I,
Tubingen 1909.—Die Mission und Ausbreitung des Christentums in den ersten drei
Jahrhunderlen, v. I, cd. 3, Leipzig 1915; v. 2, ed. 4, Leipzig 1924.
3Loisy, crisi subiciens, in toto suo opere L’Evangile et l'Eglise, sententiam Harnack,
apte notat eam esse «une étape ou... simplement une formule radicale du protestantisme»
<(p. xxxiv).

na prius fuit particularistica ac iudaioi, subinde ac successive paulina, ioannica,
hcllcnica, ac tandem per hos gradus evasit vere universalis. Iuxta Harnack,
testimonium Christi fuit quidem objective universale, quatenus continebat
obiectum aliquod universale quod sua destinatione debebat mox fines Judai­
co» praetergredi, non tamen subiective universale, t-o scilicet sensu quod ipse
Christus huiusmodi expansionem intenderit aut praeviderit. Quidam tamen
reccntiores liberales, nominatim H. J. Holtzmann et M. Goguel, admittunt
aliquem universalismum subiectivum, ad quem Christus non inde ab initio
sed progressive pervenerit; imo J. Spitta1 concedit etiam initialem ac plenum
universalismum subiectivum, negans tamen illius praeceptivum characterem,
seu Christum tulisse mandatum de universalitate tegni caelorum.
Hierarchica autem indoles et externa discernibilitas regni Dei negatur ab
utraque sententia, ex diverso quidem principio, et attenta ipsa Christi in­
tentione.
III. DOCTRINA MAGISTERII.

265. Haec continetur in iisdem documentis allatis pro quaes­
tione praecedenti (n. 259). Peculiariter ad rem facit condemnatio
Modernistarum in Decreto «Lamentabili» et in Encyclica «Pascen­
di» eiusdem a. 1907. In eo Decreto, praeter duas propositiones
ibidem relatas, hae ad rem faciunt: «Conciliari nequit sensus natu­
ralis textuum evangelicorum cum eo, quod nostri theologi docent
de conscientia et scientia infallibili lesu Christi.—Evidens est cui­
que, qui praeconccptis non ducitur opinionibus, lesum aut errorem
de proximo messianico adventu fuisse professum, aut maiorem par­
tem ipsius doctrinae in Evangeliis synopticis contentae authenticitate carere...—Doctrina christiana in suis exordiis fuit iudaica, sed
facta est per successivas evolutiones primum paulina, tum ioannica,
demum hellenica et universalis» (Denz. 3432, 3433, 3460). In En­
cyclica «Pascendi» exponitur rnodus quo rnodernistae concipiunt
evolutionem nascentis Ecclesiae (Denz. 3492).
Praeterea ad rem faciunt tum quod proponitur a Cone. Vatica­
no l de Ecclesia, ut per seipsam motivo credibilitatis revelationis
(sess. 3, cap. 3; cf. infra, n. 303) tum quod ab eodem definitur de
fundatione Ecclesiae per Christum ad hoc «ut salutiferum redemp­
tionis opus perenne redderetur» (sess. 4, prol., Denz. 3050).
IV. ASSERTIO. Christus annuntiavit regnum Dei praesens nec
mere eschatologicum, atque externum nec mere internum; et prae­
terea universale, hierarchicum et visibilibus notis discernibile.

266. Nota theologica. Id totum est de fide definita, non solum
1 len<: und Heidenwinion, CicMcn 1909.

a Magisterio ordinario, sed etiam, partim formaliter partim aequi va­
lenter, a Magisterio extraordinario, ut patet ex definitione Cone.
Vaticani I de fundatione Ecclesiae,
PROBATUR.

/ pars. Christus annuntiavit regnum Dei praesens in hac vita,
nec mere eschatologicum.
Primo id ostendit ipsa explicita assertio Christi, dicentis regnum
Dei iam adesse et operari. Mat. 12. 28: «Si autern ego in spiritu
Dei cicio daemones, igitur pervenit in vos regnum Deiz,. Luc. 17.
20 sq., Christus, explicite a pharisaeis interrogatus de tempore ad­
ventus regni Dei, respondet illud iam advenisse: «Interrogatus
autem a pharisaeis quando venit regnum Dei, respondens eis dixit:
Non venit regnum Dei cum observatione, neque dicent: Ecce hic,
aut ecce illic. Ecce enim regnum Dei intra vos est*;1 nec sensus huius
textus infirmatur, imo roboratur, ex his quae ibidem immediate
sequuntur de ipso eschatologico fine huius praesentis regni et de
discrimine in discernendo secundo adventu Christi: «Et ait ad dis­
cipulos suos: Venient dies quando desideretis videre unum diem
Filii hominis et non videbitis. Et dicent vobis: Ecce hic et ecce
illic. Nolite ire neque sectemini. Nam, sicut fulgur coruscans de sub
caelo in ea quae sub caelo sunt fulget, ita erit Filius hominis in die
sua» (Lue. 17. 22-24). Luc. 16. 16: «Lex et prophetae usque ad
loannem; ex eo regnum Dei evangelizatur»; sensus est: tempus
expectationis Messiae eiusque regni terminum habet in loanne Bap­
tista, post quem illud regnum iam praesens est (cf. Mat. 11. 12).
Io. 4. 23-26: «Sed venit hora et nunc est, quando veri adoratores
adorabunt Patrem in spiritu et veritate... Dicit ei mulier: Scio quia
Messias venit, qui dicitur Christus; cum ergo venerit, ille nobis
annuntiabit omnia. Dicit ei lesus: Ego sum, qui loquor tecum ».
Secundo, idipsum aequivalenter asseritur in parabolis, praecipue
relatis in Mat. 13. 1-51, scilicet de seminante, cuius semen spargitur
ac paulatim crescit, diversum fructum proferens; de zizaniis, quae
1 Duplex ab exegetis explicatio incisi «Intra vos est* profertur, scilicet vel «Intus
in vobis est, seu in animis vestris* (ita communius antiquiores sive Patres sive exegetac
catholici, necnon Protestantes qui eo sensu abutuntur, excludentes omnem externam indo­
lem/, vel, quod magis congruit contextui, «Inter vos est, seu in medio nationis* (ita aliqui
antiquiores, ut Albertus M., et communius recentiores, ut Schanz, Knabenbauer, Lagrange,
Ricciotti, Simôn-Dorado, et aliqui Protestantes recentiores). In utroque casu, agitur de
regno praesenti, nisi arbitrarie intelligatur «est» pro «erit», ut faciunt Loisy aliique eschatologistae.

tanquam malus fructus, adeoque in praesenti vita, sinuntur cres­
cere simul cum tritico usque ad tempus messis; de grano sinapis,,
sese paulatim extendente in arborem magnam; de fermento, paulatim massam farinae transformante; de thesauro abscondito et de
pretiosa margarita, quibus inventis, homo vendit omnia quae habet
ut ea sibi acquirat; de sagena missa in mari et ex omni genere pis­
cium congregante, quorum separatio et discretio fiet in futuro. Haec
omnia regnum praesens indigitant, quod crescit et extenditur, quod
abnegatione acquiritur, in quo simul boni et mali vivunt; in duabus
parabolis de zizaniis et de sagena expresse dicitur illorum separatio­
nem esse faciendam non statim sed in futuro seu «in consummatione
saeculi» (v. 40 et 49).
Ad rem faciunt etiam aliae parabolae de perfidis vinitoribus
(Mat. 21. 33-46), de fatuis et prudentibus virginibus (Mat. 25.
1-13), de decem talentis (Mat. 25. 14-30) et praesertim de decem
minis (Luc. 19. 11-27) quam Christus proposuit praecise ad expli­
candam falsam existimationem de proximitate eschatologie! termini
regni Dei: «Haec illis audientibus, adiciens dixit parabolam, eo
quod esset prope lerusalem, et quia existimarent quod confestim
regnum Dei manifestaretur. Dixit ergo: Homo quidam...».
Ex his patet paucos textus, a Loisy aliisque escbatologistis adduc­
tos pro sua sententia de regno mere eschatologico, non posse, salva Christi
contradictione, aut evangelistae inexplicabili ac gratis asserta arbitraria his­
toriae mutatione, in eo sensu accipi, sed aliter explicari posse et explicandos
esse. Sequentes textus praecipue obiciuntur:
Mat. 3. 2: «Penitentiam agite, appropinquavit enim regnum caelorum»(idem 4. 17; 10. 7).
Resp. Cum Christus iterato etiam dicat iam advenisse regnum caelorum,,
ut ostensum est supra, sensus huius textus nequit esse nisi quod, cum iam
adsit Messias, finitum est tempus expectationis et iam incipit regnum caelo­
rum. Quod quidem indicatur in Marc. 1. 14: «Quoniam impletum est tem­
pus, et appropinquavit regnum Dei».
Mat. 6. 9. sq.: «Pater noster qui es in caelis... adveniat regnum tuum».
Resp. Adveniat sive regnum praesens, ubi nondum sit (seu extendatur),
sive regnum futurum eschatologicum.
267.

Mat. 10. 23: «Amen, dico vobis, non consummabitis civitates Is­
rael, donec veniat Filius hominis».
Resp. Huius difficilis loci non una est ac esse potest interpretatio, sepo­
sito ipso sensu eschatologico Modemistarum, qui, etsi attentis solis verbis
possibilis sit, excluditur a reliqua doctrina Christi. Unde: Vel agitur de ipso
fine mundi seu de ultimo Christi adventu, et tunc civitates Israel intelliguntur­
non ipsae solae civitates Palaestinae, sed civitates totius mundi in quibus268.

ludaei dispersi inveniuntur, aut generaliter totus mundus in quo est Ecclesia,
novus Israel {explicatio eschatologico catholica: Hilarius, Maldonatus, A La­
pide, Knabenbauer, Lépicier, Segarra1)· Vel agitur de sola coaetanea evangelizaiione palaestinensi ad quam apostoli per ea verba a Christo missi sunt
(cf. contextum), et tunc adventus Filii hominis est occursus Christi ad disci­
pulos per resurrectionem, aut descensum Spiritus S., aut triumphum Eccle­
siae, aut destructionem lerusalem sive centri antiquae legis {explicatio coaeta­
nea: S. Ephrem, Beda, S. Thomas, Lagrange, Mangenot, Lemonnyer, Beraza,
Seitz). Vel agitur simul tarn de fine lerusalem quam de fine mundi, et de
adventu Christi tam ad iudicandum lerusalem per eius destructionem quam
ad iudicandum de mundo, quatenus primus eventus est prophetica figura
alterius, et tunc sensus assertionis est triplex ac copulatus: Vos, apostoli, non
perficietis ministerium palaestinense donec veniat Filius hominis ad iudicandam et destruendam lerusalem, et vos per vestros successores non perficietis
conversionem ludaeorum in mundo, aut (quatenus ludaei accipiuntur ut
figura omnium gentium) non perficietis evangelizationem et conversionem
mundi, donec veniat Filius hominis per secundum adventum ad iudicandum
mundum {explicatio historico-typica: Bisping, Fillion, Simon, Gomà).

269. Mat. 16. 28: «Amen dico vobis, sunt quidam de hic stantibus, qui
non gustabunt mortem, donec videant Filium hominis venientem in reg­
no suo».
Resp.2 Hic textus paulo minorem quam praecedens difficultatem pati
videtur, eo quod in locis parallelis Marci et Lucae non sit sermo de adventu
Filii hominis sed tantum regni Dei. (Mare.: «Donec videant regnum Dei
veniens in virtute»; Luc.: «Donec videant regnum Dei»), ita ut in eodem
sensu accipi possit ea expressio Matthaei. Propterea interpretes catholici,
seposita eschatologica interpretatione, adventum Filii hominis sive regni Dei
intelligunt vel de Christi transfiguratione (multi Patres, S. Thomas, Maldo­
natus) vel de eius resurrectione et ascensione (Albertus M., Carthusianus,
Caietanus), vel de evangelii diffusione et dilatatione (Gregorius M., Beda,
S. Thomas, lansenius), vel, et haec est sententia longe communior inter mo­
dernos, de adventu Christi in iudicium et destructionem lerusalem quae
signat triumphum regni Dei (Calmet, Schanz, Knabenbauer, Fillion, Lagrange,
Huby, Durand, Prat, Buzy, Pirot, K. Weiss); tamen inter recentiores non
desunt qui ad unam vel alteram ex antiquiorum interpretationibus redeunt,
praecipue ad transfigurationem (Billiot, Cladder, Segarra, Lebreton, Dieckmann, Zapelena) aut evangelii diffusionem (Lépicier, Lusseau-Collomb, Sickenberger, Zorell).
270. Mat. 24. 34: «Arnen dico vobis, quia non praeteribit generatio
haec, donec omnia haec fiant» (ad litteram conveniunt Mare. 13. 30; Luc.
21. 32).
1 Inter quos etiam adest aliqua varietas intra eandem generalem explicationem.
Cf. F. Segarra, Praecipuae D. N. lesu Christi sententiae eschatologicae, Madrid 1942.
2 Cf. Segarra, ibid. 19-99; item in Estudios eclesiâsticos X (1931) 475-499; XI
(1932) 83-94.

Resp.12Haec verba, quae inveniuntur in fine ipsius sermonis eschathologici de ultimo «adventu Filii hominis» (v. 27), continent, fatentibus omnibus,
potissimam difficultatem, quamvis aliunde haec temperetur ex contexto ser­
mone de destructione Jerusalem, nam de utriusque fine, orbis scilicet et
Urbis, Christus in eodem contextu sermonem facit? Difficultas est in duobus
incisis «generatio haec» et «omnia haec», quo sensu scilicet accipienda sint
et quomodo ad invicem referantur.
Exclusa autem Modemistarum eschatologica interpretatione, iuxta quam
Christus affirmaverit finem mundi eventurum intra coaetaneam generationem
(nam paulo post, v. 36, Christus explicite significat se nolle revelare quando
finis mundi continget), triplex est catholicorum interpretatio. Quidam dicunt
«generationem hanc» intelligi de generatione Christo coaetanea et verba «om­
nia haec» referri ad destructionem Jerusalem, ita ut sensus sit quod haec
destructio continget antequam ea generatio praetereat, ut de facto contigit
(explicatio coaetanea: Calmes, Lemonnyer, Grandmaison, Lebreton, Gorna,
Braun, Chaîne, Buzy, Huby, K. Weiss, Billot, Dieckmann, Dausch, Cladder,
Pirot, Renié, Lusseau-Collomb, Vaccari, Zorell). Alii «generationem hanc»
intelligent generaliter de populo iudaico, vel de toto genere humano et «om­
nia haec» intelligent de omnibus quae Christus ibi praedicavit de fine mundi,
ita ut sensus sit populum iudaicum vel genus humanum non esse extinguendum antequam finis mundi et adventus Chisti contingent (explicatio eschato­
logica: plerique Patres, Maldonatus, Bisping, Knabenbauer, Prat, Ceulemans,
Thibaut).3 Alii tandem utramque sententiam veluti in unam coniungunt, di­
centes «generationem hanc» intelligi de generatione coaetanea, verba vero
«haec omnia» referri ad omnia quae Christus dicit tam de fine Jerusalem
quam de fine mundi, quatenus finis Jerusalem est prophetica figura finis
mundi, ita ut sensus sit quod non praeteribit generatio coaetanea donec ea
omnia fiant, finis quidem Jerusalem in re, finis vero mundi in figura (explica­
tio historico-typica sive prophetica: Schegg, Schanz, Belser, Fillion, Simon,
Hofmann, Keil, Tromp).
271.

Mat. 26. 63 sq.: «Et princeps sacerdotum ait illi: Adiuro te per

1 Cf. Segarra, ibid. 285-449; Prat et Onate, locis cit. (supra, in n. 260).
2 Duplicem ibi haberi contextum sermonem duplicemque prophetiam, seu de fine
Jerusalem et de fine mundi, longe communius hodie admittitur, sed quomodo versiculi
totius pericopae (Mat. 24. 1-44) inter duos eventus distribuendi sint, non clare apparet.
Possunt autem rationabiliter sic distribui: a v. 4 ad 25 Christus loquitur de destructione
Jerusalem; subinde, quin quidquam dicat de tempore illius, a v. 26 ad v. 31 loquitur
de fine mundi; tandem, vv. 32-35, redit ad destructionem Jerusalem, annuntians eius signa
et tempus (ubi incidit obiectus v. 34 de generatione hac non praetereunte); ultimo, resu­
mens etiam sermonem de fine mundi (v. 36-41) profitetur incertitudinem temporis illius,
v. 36: «De die autem illo et hora nemo scit, neque angeli caelorum, nisi solus Pater».
Potest etiam pericopa sequenti modo distribui: v. 4-14: admonitiones introductoriae: v. 15-20: ruina lerusalem; v. 21-31: Christi ultimus adventus seu finis mundi;
v. 32-41: tempus utriusque eventus.
2 Ad hanc explicationem accedit T. Zapelena, De Ecclesia Christi. Pars apologetica
(ed. 4, Romae 1946) 26-30, intelligens «generationem hanc» de «generatione iudaica prae­
sente quidem, at non exclusive, sed ut solidaria et moraliter una sive cum patribus in
ordine culpae, sive cum posteris in ordine poenae». Fatetur tamen se velle dare «plenio­
rem totius rei explicationem... [per] exegesim quadantenus novam».

Deum vivum, ut dicas nobis si tu es Christus Filius Dei. Dicit illi lesus: Tu
dixisti; veruntamen dico vobis, amodo videbitis Filium hominis sedentem a
dextris virtutis Dei et venientem in nubibus caeli».
Resp.·. Particula «amodo» graece άπ’άρτι (post nunc) potest signifi­
care vel «iam nunc, sive mox», vel generalius «abhinc in posterum sive dein­
ceps»; probabiliter hunc alterum sensum habet apud Mathaeum, cum pro ea
apud Luc. 22. 69 (deest vero in Mare. 14. 26) ponatur «ex hoc» graece άτ.ό τού
νύν (post nunc). In hoc altero sensu, Christus provocaret etiam ac peculia­
riter ad ultimum adventum qui erit in remoto futuro; in priori sensu, provo­
caret ad proximam manifestationem suae divinitatis per resurrectionem necnon per Ecclesiae dilatationem. Ceterum ad utramque suam exaltationem
videtur Christus ad modum unius se referre, cum, ad confirmandum assertum
de sua divinitate coram Caipha, provocat sive ad Psal. 109. 1 («Dixit Domi­
nus Domino meo: Sede a dextris meis»), sive ad Dan. 7. 13 («Ecce cum
nubibus caeli quasi filius hominis veniebat»).

2" pars. Christus annuntiavit regnum Dei etiam externum, nec
mere internum.

272. Id patet imprimis ex externa indole regni messianici, a
prophetis praenuntiati, quod Christus manifestat in suo ipso regno
Dei, quod annuntiat, compleri. Cf. vaticinia Psal. 46, Isaiae, Danielis et Malachiae, infra referenda (n. 273). Praeterea, id ostenditur
ex externo charactere membrorum, prout proditur praecipue in pa­
rabolis de regno Dei, in quo boni et mali simul vivunt, sicut triti­
cum et zizania in agro, sicut utiles et inutiles pisces in sagena, sicut
homines in convivio vestiti veste nuptiali et ea carentes (cf. supra,
n. 266; Mat. 22. 1-14). Pariter, ex externa indole exequendorum
officiorum, ut publicae praedicationis (Mat. 10. 27; 28. 19 sq.),
Baptismi receptionis (ibid.), sustinentiae persecutionis (Mat. 10. 1618), externae confessionis (Mat. 10. 32). A fortiori idipsum ostendit
tum hierarchicus character regni Dei tum multiplex distinctiva nota,
qua a Christo insignitum est; de quibus infra sermo erit.
Unde quae obicit Harnack (supra, n. 263) probant quidem regnum Dei
esse etiam ac praecipue spirituale, sed, salva oppositione cum toto evangelio,
nequeunt probare illud esse exclusive spirituale.
Verba: «Nemo novit Filium nisi Pater, neque Patrem quis novit nisi
Filius» (Mat. 11. 27) probant ipsam divinitatem Christi (cf. supra, n. 253),
non vero meram experimentalem cognitionem, quam Christus ut merus homo
haberet de Patre, et in qua, iuxta Harnack, ipsa essentia christianae religionis
consisteret.
Verba «Regnum Dei intra vos est» (Luc. 17. 21) probabilius significant
illud esse iam praesens inter ludaeos, cum saltem non esset in corde pharisaeorum illud impugnantium, ad quos Christus ea verba dirigit (cf. supra,

η. 266); ceterum, etiam si accipiatur in sensu spirituali, seu prout est intus
in animis (ad mentem Io. 4. 23: «Venit hora et nunc est, quando veri ado­
ratores adorabunt Patrem in spiritu et veritate»), non sequitur hunc sensum
esse exclusivum, imo contrarium apparet ex adductis rationibus.
Nec pariter magis probant invocatae parabolae de seminante, de marga­
rita pretiosa et de thesauro abscondito, quarum ceteroquin formale obiectum
non est ipse spiritualis character regni Dei, sed potius diversa sors illius in
variis hominibus (parabola seminantis) et maximus eius valor (parabolae mar­
garitae et thesauri).

3* pars. Christus annuntiavit regnum Dei universale.

273. Ut dictum est supra (n. 264), huiusmodi universalitas
diversimode ab adversariis negatur vel conceditur, iuxta eorum eschatologica vel spiritu ali stica principia, omnibus tamen consentien­
tibus in reicienda universalitate temporalis et externae formae quam
iuxta ipsos regnum caelorum, praeter mentem Christi, subinde
assumpsit in primitiva ecclesia. lamvero, ipsum Christum annuntias­
se suum regnum tanquam aliquid universale, quadrupliciter osten­
ditur.
Primo nempe, ex universalitate ipsius regni messianici, a pro­
phetis annuntiati, quod Christus dicit in suo ipso regno compleri
(Gen. 12. 3; 18. 18; 22. 18; 26. 4; 28. 14, de benedictione omnium
gentium in Abraham; Psal. 2. 8; 46. 2-9; Is. 2. 2-4; Dan. 2. 35,
44; 7. 13 sq., 27; Mal. 1. 11, de universali sacrificio).
Secundo, ex characteribus regni Dei, exhibitis in parabolis,
praecipue de grano sinapis, quod crescit in arborem magnam in
cuius ramis habitant volucres caeli (Mat. 13. 31 sq.); de seminante
in agro, qui est ipse mundus (Mat. 13. 37 sq.: «Qui seminat bonum
semen est Filius hominis; ager autem est mundus»); de sagena ex
omni genere piscium congreganti, qui separabuntur in consumma­
tione saeculi (Mat. 13. 47-50).
Tertio, ex universali charactere tum ipsius salvificae missionis
Christi (Io. 18. 37: «Ego in hoc natus sum et ad hoc veni in mun­
dum, ut testimonium perhibeam veritati»; cf. 19. 29; 3. 15-17;
4. 21 sq.; 6. 51; 10. 16), tum ipsius doctrinae (cf. v. g. Mat. 5-6,
de sermone montano), tum finalis sanctionis (Mat. 25. 31-46, de
universali iudicio; v. 32: «Et congregabuntur ante eum omnes
gentes»).
Quarto, ex pluribus explicitis affirmationibus Christi, tum ante
mortem praenuntiantis universalitatem regni, Mat. 24. 14: «Et
praedicabitur hoc evangelium in universo orbe in testimonium

omnibus gentibus», reiectionem iudaeorum et vocationem gentium,1
Mat. 21. 43: «Auferetur a vobis regnum Dei et dabitur genti facien­
ti fructus eius», 8. 11: «Dico autem vobis quod multi ab oriente
et occidente venient et recumbent cum Abraham et Isaac et lacob
in regno caelorum; filii autem regni eicientur in tenebras exterio­
res»; tum post mortem et resurrectionem imperantis extensionem
regni ad omnes gentes, Mat. 28. 19 sq.: «Euntes ergo docete omnes
gentes..., docentes eos servare omnia quaecumque mandavi vobis»;
Mare. 16. 15 sq.: «Euntes in mundum universum praedicate evangelium omni creaturae... Qui vero non crediderit condemnabitur»;
Luc. 24. 46-48: «Sic oportebat Christum pati et resurgere a mor­
tuis tertia die et praedicari in nomine eius poenitentiam et remissio­
nem peccatorum in omnes gentes, incipientibus ab lerosolyma»;
Act. 1.8: «Et eritis mihi testes in lerusalem et in omni ludaea et
Samaria et usque ad ultimum terrae».
274. Frustra autem in contrarium obiciuntur duo loci de israelitica mis­
sione tum Christi tum apostolorum, scilicet Mat. 15. 24: «Non sum missus
nisi ad oves, quae perierunt, domus Israel» et 10. 5: «Hos duodecim misit
lesus praecipiens eis dicens: In viam gentium ne abieritis et in civitates Sa­
maritanorum ne intraveritis, sed potius ite ad oves quae perierunt domus
Israel». Nam uterque locus tantummodo indicat missionem Christi eiusque
apostolorum incipiendam fuisse ab ipsis ludaeis, tum ratione prudentiae, ne
odium illorum concitaretur, tum etiam ratione iuris, cum ipsis peculiariter
facta fuerit spes messianica, a quibus ipse Messias praeparari ac oriri debebat
(Gen. 17. 7; Act. 8. 48: «Vobis oportebat primum loqui verbum Dei, ecce
convertimur ad gentes»). Ceterum, secundus textus refertur tantum ad pri­
mam apostolorum missionem, durante vita Christi, non vero ad ultimam
ac definitivam missionem, quam exprimunt praefata universalia verba et in
qua ceteroquim partem priorem habuerunt ipsi ludaei, a quibus Christus prae­
cepit universalem praedicationem incipere.2

4- pars. Christus annuntiavit regnum Dei hierarchicum.
275. Ad finem nostrum apologeticum sufficit modo generali
ostendere Christum instituisse aliquam veram auctoritatem, cuius
ratio ulterius probabitur ac determinabitur in proprio tractatu de
Ecclesia. Huiusmodi tum magisterialem, tum iurisdictionalem, tum
ministerialem potestatem (docendi, regendi et sanctificandi), plane
1 Ad haec refer ipsam abrogationem veleris testamenti, quam Christus multipliciter
significavit, praecipue respuens puritatem leviticam (Mat. 15. 11), solvens sabbatum
(Io. 5. 18), perficiens legem et abrogans dispensationes polygamiae et divortii (Mat. 5.
21-48: 19. 3-9), annuntians remotionem ipsius templi (Mat. 23. 37 sq.; 24. 2; Io. 4. 20-23).
2 Cf. Tromp, op. cit. (supra, in n. 260) 212-215.

ostendunt saltem sequentes principaliores textus. Mat. 18. 18:
«Quaecumque alligaveritis super terram, erunt ligata et in caelo, et
quaecumque solveritis super terram, erunt soluta et in caelo»; 16.
18 sq.: «Tu es Petrus, et super hanc petram aedificabo Ecclesiam
meam, et portae inferi non praevalebunt adversus eam, et tibi dabo
claves regni caelorum, et quodcumque ligaveris super terram, erit
ligatum et in caelis, et quodcumque solveris super terram, erit solu­
tum et in caelis»; Io. 20. 21 sq.: «Sicut misit me Pater, et ego
mitto vos... Accipite Spiritum Sanctum: quorum remiseritis peccata,
remittuntur eis; et quorum retinueritis, retenta sunt»; Mat. 28. 1820: «Data est mihi omnis potestas in caelo et in terra; euntes ergo
docete omnes gentes, baptizantes eos in nomine Patris et Filii et
Spiritus Sancti, docentes eos servare omnia quaecumque mandavi
vobis».

5® pars. Christus annuntiavit regnum Dei, quibusdam visibililibus notis discernibile, scilicet unitate, sanctitate, catholicitate et
apostolicitate.

276. Quoad unitatem, Christus voluit suum regnum esse
unum (Io. 17. 21: «Ut omnes unum sint»; cf. 17. 20-26), tum in
regimine, ut patet ex nuper adductis locis de hierarchia et genera­
liter ex Io. 17. 16: «Et fiet unum ovile et unus pastor»; tum in
doctrina sive professione fidei, Mat. 28. 20: «Docentes eos servare
omnia quaecumque mandavi vobis»; tum in cultu sive mediis sanc­
tificationis, Mat. 28. 19: «Baptizantes eos in nomine Patris et Filii
et Spiritus Sancti».
Quoad catholicitatem, seu visibilem diffusionem in omnes gen­
tes, intentio Christi manifestatur ex dictis supra (n. 273) de univer­
salitate regni Dei.
Quoad apostolicitatem, sive continuatam ac perfectam identi­
tatem cum primitiva ecclesia apostolica, in regimine, fide et cultu,
intentio Christi manifestatur tum implicite in ipsa universalitate sui
regni tum aequivalenter ex modo dictis de perpetua apostolica auc­
toritate, in qua Ecclesia fundatur, et de continuata assistentia, sive
ipsius Christi manentis cum apostolis «usque ad consummationem
saeculi» (Mat. 28. 20), sive Spiritus S. «manentis vobiscum in aeter­
num» (Io. 14. 16).

DE CREDIBILITATE FACTI REVELATIONIS

277. In articulo praecedenti egimus de ipso facto revelatio­
nis, seu de testimonio Christi, quod asserimus in se continere factum
revelationis. Nunc probanda est ipsa credibilitas revelationis, seu
ostendendum est testimonium Christi revera continere revelationem,
vel Christum vere loqui ut legatum Dei. Quod quidem faciemus
afferendo varia argumenta (criteria revelationis sive motiva credibilitatis) cum eodem ordine et cum eadem probativa vi, quibus ea
proposuimus in cap. 1, a. 2, de apologetica theorica, scilicet prius
■criteria subiectiva, (q. 1), subinde criteria obiectiva intrinseca, (q. 24), ac tandem fortiora criteria obiectiva extrinseca, quae sunt mira­
cula et prophetiae (q. 5-8).
QUAESTIO I. DE DEMONSTRATIONE CREDIBILITATIS REVE­
LATIONIS PER CRITERIA SUBIECTIVA
I.

SENSUS QUAESTIONIS.

278. Diximus supra (n. 178, 180) criteria subiectiva esse ea
quae desumuntur directe ex parte subiecti seu insunt ipsi homini,
tam individualiter quam collective considerati, ac reduci generaliter
ad expletionem humanarum aspirationum, tam intellectualium quam
ac praesertim moralium. Diximus etiam, ex huiusmodi criteriis (seu,
ut aiunt, immanentiae methodo) non posse cum certitudine probari
credibilitatem revelationis seu originem divinam christianae religio­
nis, posse tamen ipsam maxime suaderi, ac ideo praefatam metho­
dum esse valde utilem, utut per se solam insufficientem. Nunc ergo
quaestio est de existentia huiusmodi criterii, seu utrum de facto re­
ligio christiana plene satisfaciat et expleat humanas aspirationes ac
inde probabiliter credibilis fiat.
II.

ERRORES.

279. Huc revocari possunt tum Rationalistae, qui supponunt
hoc critérium nihil prorsus valere, cum dicant revelationem esse
potius nocivam homini ex parte saltem intellectualium aspirationum,
eo quod contradicat autonomiae rationis (cf. supra, n. 132), tum
catholici fautores methodi immanentiae, quatenus e regione exagge­
rant vim huius criterii, dicentes ipsum esse certum, sufficiens ac
primarium critérium revelationis (cf. supra, n. 181-185).

III. DOCTRINA MAGISTERII.

280. Haec continetur implicite in documentis in eadem du­
plici quaestione relatis (n. 134, 186). Praeterea, Pius IX, Encycl.
«Qui pluribus» a. 1846 ait «fidem [esse] vitae magistram, salutis
indicem, vitiorum omnium expultricem ac virtutum foecundam
parentem et altricem... [eamque] ’annuntiasse’ omnibus ’pacem,
annuntiasse bona’ [Is. 52. 7]» (Denz. 1779). Cone. Vaticanum I
tribuit Ecclesiae «inexhaustam in omnibus bonis foecunditatem»
(sess. 3, cap. 3, Denz. 3013) et «tantum abesse, ut Ecclesia huma­
narum artium et disciplinarum culturae obsistat, ut hanc multis mo­
dis iuvet atque promoveat» (cap. 4, Denz. 3019). Tandem recentiores SS. Pontifices in suis socialibus Encyclicis ostendunt peculia­
riter quam apte Christiana revelatio occurrat gravibus praesentis
aevi problematibus, tam individualibus quam ac praesertim sociali­
bus; ita Leo XIII, Encycl. «Immortale Dei» a. 1885, «Libertas»
a. 1888, et Breve «Neminem fugit» a. 1892; Pius XI, Encycl. «Di­
vini illius Magistri» a. 1929, «Casti connubii» a. 1930 et «Quadra­
gesimo anno» a. 1931; Pius XII, Encycl. «Summi pontificatus»
a. 1939.
IV. ASSERTIO. Revelatio christiana plene satisfacit et explet
humanas, tam intellectuales quam morales, aspirationes, ac inde
probabiliter credibilis fit.

PROBATUR.

281. Aspiratio ad veritatem, quae est homini innata (nihil
enim homo magis cupit quam scire veritatem), respicit tum ipsum
Deum, nam homo est naturaliter religiosus, iuxta illud Tertulliani:
«0 testimonium animae naturaliter Christianae!» (Apol. 17. 6) et
«Animae enim a primordio conscientia Dei dos est» (Adv. Marc. 1.
10), tum mundum exteriorem, cuius originem, cursum et finalitatem
unusquisque scire desiderat, tum ipsum hominem, cuius principium
et fatum cuiuslibet mentem intime tangit et angit, ut manifestant
ipsa tot philosophiae et ethicae systemata ab aevo existentia. lamvero christiana revelatio, necnon christiana philosophia ac theologia
in ea fundata, huiusmodi naturali aspirationi aptissime occurrit, de­
terminatam ac securam doctrinam offerens de triplici illo problema­
te, imo eius expectationem superat, altiorem ac profundiorem veri­
tatem addens ex ipsis principiis revelationis, quae humana ratio
nequidem suspicari queit, ut ostendetur in quaestione sequenti.

Nec in huiusmodi supernatural! veritate, ipsa obscura fidei ra­
tio omnino insatiatum relinquit intelligendi appetitum, tum quia
huiusmodi obscuritas aliquando per visionem beatificam tolletur,
tum quia, ut ait Augustinus, «melius est... quamvis nondum visum,
credere quod verum est, quam putare te verum videre quod falsum
est. Habet namque fides oculos suos, quibus quodammodo videt
verum esse quod nondum videt, et quibus certissime videt, nondum
se videre quod credit» (Epist. 120. 2. 8).
Humana aspiratio in linea moralitatis praeprimis generaliter
respicit finem hominis prout est beatitudo; nam homo necessario
vult esse beatum, nec aliud quaerit in omnibus quae cupit, etiam
in ipsa veritate quam praeprimis desiderat, iuxta illud Augustini:
«Nulla est homini causa philosophandi, nisi ut beatus sit» (De civ.
Dei 19. 1. 3). Hanc aspirationem revelatio explet, ostendendo veram
hominis beatitudinem reponi in ipsa cognitione et amore Dei, homi­
nis principii ac finis, iuxta illud Augustini: «Fecisti nos, Domine,
ad te, et inquietum est cor nostrum donec requiescat in te» (Con­
fess. 1.1), eamque sublimiter complet manifestando tum possibili­
tatem tum existentiam ipsius immediatae coniunctionis hominis
cum Deo ope visionis beatificae, quae, quamvis fortasse in naturali
quodam et inefficaci desiderio ab homine suspici possit, nequit ta­
men nec clare cognosci nec efficaciter desiderari nisi in fide ipsius
Dei revelantis.

t

282. Ceterae morales aspirationes respiciunt varias virtutes,
quae sunt media ad ipsam beatitudinem et quarum semina in huma­
na conscientia Creator ipse plantavit, una cum primis principiis
intellectus practici quae sunt fundamenta moralitatis.
Homo enim est naturaliter religiosus, sicut, iuxta Aristotelem,
est naturaliter politicus sive socialis, non enim aliud est religio nisi
amplior et universalior societas cum primo inter cetera entia intel­
lectualia, quibus homo colligatur; inde ipse naturaliter inclinatur
ad cultum Divinitatis, in qua quaerit rationem simul ac sustentacu­
lum suae inferioritatis ac miseriae, nec potest nisi violenter huius­
modi religiosum instinctum reprimere, nec nisi divertendo ad natu­
ralem quendam mysticismum aut superstitionem, quo iterum simu­
lacrum quoddam divinitatis ac religionis redintegratur. Huiusmodi
autem aspirationi sollicite occurrit christiana revelatio per purum ac
spiritualem cultum internum et per determinatum externum cultum

sacrificii Missae et sacramentorum, cum ipso sacrificio Crucis col­
ligatorum .
Pariter homo, non obstantibus vitiis et passionibus, connatu­
ral! ter inclinatur ad alias virtutes morales, saltem modo quodam
appetitivo ac pro tanto inconfesse volitivo, ut ad temperantiam (inde
institutio societatum temperantiae, peculiariter contra alcoholismum), ad simplicitatem (inde omnes connatural! ter amant pueros),
ad misericordiam, sive miseriam, debilitatem et infirmitatem suble­
vandam (inde indi vidualia ac socialia auxilia et opera in beneficium
pauperum, mulierum et infirmorum). Peculiariter homo aspirat ad
iustitiam et pacem, qua componantur dissidia, tum individual ia seu
psychologica (intima lucta inter spiritum et carnem, inter virtutem
et vitium, inter indefinitum quendam sensum magnitudinis ac uni­
versalitatis et experientiam moralis miseriae et egoismi), tum fami­
liaria (causae divortii et infidelitatis), tum socialia (fontes politicae
scissionis et externorum bellorum).
Quibus omnibus inclinantionibus et aspirationibus provide oc­
currit christiana revelatio, ipsa naturalia virtutum motiva firmans si­
mul ac complens per ulteriores supernaturales rationes, quibus vitiis
ac passionibus resistitur, virtus prudentiae a pondere cuiusdam utilitarismi liberatur, virtus fortitudinis usque ad palmam martyrii
sublimatur, virtus temperantiae motivo mortificationis et expiatio­
nis foecundatur, virtus iustitiae misericordia et amore temperatur,
quibus praecipue dissidia tolluntur et pax diffunditur talis quam
motiva mundana afferre non queunt.
283. Frustra autem, ex hac ipsa elevatione ethicae christianae, argu­
mentum contra eius veritatem deduceretur eo quod non videatur convenire
aspirationibus omnium hominum sed quorundam tantum insigniorum indivi­
duorum. Nam, ex attenta consideratione supradictarum aspirationum satis
patet eas esse commune patrimonium humanitatis, quantumvis lapsae ac vitiis
et passionibus oneratae, quamvis non conveniant depravatis ipsis aspirationi­
bus quorundam hominum. Ceterum, in ethica christiana distinguendum est
inter ipsa praecepta, quae omnibus conveniunt, et ulteriora consilia, quae,
utpote ad altiorem ethicae gradum pertinentia, non omnibus immediate con­
veniunt, quamvis et ipsa generaliter conveniant ipsi humanae naturae.
Totum argumentum confirmatur tum ex generali tenore vitae Christiano­
rum individuorum, familiarum ac societatum; tum ex testimonio individuo­
rum ad fidem conversorum, qui fassi sunt in hac fide invenisse bonum ac
requiem quam inaniter alibi quaerebant;1 tum ex ipsa adaptabilitate christia­
1 Hüby, J., La conversion. éd. 2, Paris 1919.
Lamping, S.» Menschen die zur Kircbe kamen, München 1935.

DE ESSENTIA REVELATIONIS

31T

nae religionis ad omnes, cuiusvis indolis aut civilitatis, homines et nationes,
quod non contingit aliis religionibus,’ puta paganismo, qui a longo iam aevo
declinavit, et ludaismo, Islamismo ac Buddhismo, qui nonnisi intra angustos
unius gentis limites iugiter vegetarunt.2

Ut dictum est supra (n. 278), ex huiusmodi mirabili expletione
humanarum aspirationum christiana revelatio fit tantum proba­
biliter credibilis, non certo, nisi fortasse hoc subîectivum critérium
convertatur in critérium obiectivum intrinsecum excellentiae Chris­
tianae doctrinae, de quo in quaestione sequenti et de quo pariter
incertum est num per se solum constituere possit certum ac suf­
ficiens critérium revelationis (cf. dicta in n. 188, 189, 195 sq.).
Mainage T., Introduction à la psychologie de la conversion. Paris 1913.—La psy­
chologie de la conversion, Paris 1915.
Nicolau, M., Valores teolôgicos en la psicologia de la conversion, Granada 1943.
Rette, À., Note sur la psychologie de la conversion, Bruxelles 1911.
1 Quidam obiciunt Christianam religionem, praecipue ut repraesentatur in Ecclesia
catholica, quae sola, veram Christianam religionem esse, sese proclamat, adversari verae
civilizationi et progressui culturae, praecipue modernae. Nam, exigendo assensum fidei
et praedicans contemptum bonorum temporalium, restringit hominis libertatem, limitat
eius activitatem, impedit felicitatem huius vitae; quod confirmatur ex maiori civili pro­
gressu ac prosperitate nationum paganarum prae christianis, et protestantium prae
catholicis.
Respondetur huiusmodi obiectionem procedere ex duplici confusione. Prima con­
fusio est ipsius culturae cum cultura materiali. Cultura hominis triplex est: moralis, mere
intellectualis et corporalis (sive in bonis et mediis exterioribus).
In cultura morali, christiana ac catholica religio longe superavit ac iugiter ex in­
testina sua vi superat omnem typum civilizationis, ut ostensum est.
Quoad culturam intellectualem, prout haec connectitur cum ipsa moralitate, adeoque
quoad theodiceam et ethicam, idem dicendum est. Prout vero respicit inferiores tam
philosophicas quam practicas scientias, ea est per se loquendo independens a religione ac
ideo in quolibet populo, etiam pagano, imo et atheo, florere potest, etiam in excelsiori
gradu quam apud christianos (ut patet de philosophia et artibus apud Graecos et Roma­
nos), sed ex hoc nulla commendatio provenit ipsi religioni. Ceterum, religio christiana
ac catholica nunquam de facto huic culturae obstitit sed eam indirecte iugiter promovit.
Et idem a fortiori valet de cultura corporali, quae ex variis circumstantiis vario
modo et gradu promovetur in variis nationibus. Quod si, despecta omni fidei regula et
abiecta omni spe spiritualium ac futurorum bonorum alterius vitae, homo in sola sua
libertate confidens et solis bonis huius vitae acquirendis incumbens, in hac cultura magis
proficit, altiora seponens, id per accidens erit nec in verum totius hominis profectum cedet.
Unde, omnibus consideratis quae ad totum hominem spectant, civilior fuit populus
hebraicus quam populus graeco-romanus et a fortiori quam populus aegyptius aut babyloniensis, quamvis hi excellerent in inferiori cultura intellectuali ac corporali. Et pariter
civilior est ubique populus catholicus (si et prout talis est) populo protestantico. Item
civilior est populus christianus in genere tum populo buddhistico aut islamico tum populo
sovietico atque atheo, qui tamen recentius ostendit non parum prae aliis profecisse tum
in cultura corporali tum in practico-intellectuali seu scientifica.
2 De discrimine Christianae religionis ab aliis religionibus, fusior sermo erit infra,
n. 287.

QUAESTIO II. DE DEMONSTRATIONE CREDIBILITATIS REVELATIONIS PER CRITERIA OBIECTIVA INTRINSECA, ET
PRIMO PER SUBLIMITATEM DOCTRINAE CHRISTIANAE

I. SENSUS QUAESTIONIS.

284. Praesens quaestio non multum differt a praecedenti, nisi
formaliter, quatenus nempe eadem doctrina, quae antea considera­
batur veluti extrinsece, seu ut mirabiliter explens humanas aspira­
tiones, nunc consideratur in seipsa seu in sua sublimitate vel mira­
bili excellentia suorum articulorum, in qua probabile ac valde suggestivum signum miraculosi interventus divini ostenditur. Pariter
huc faciunt iidem Rationalistarum errores et eadem Magisterii doc­
trina ac in quaestione praecedenti, adnotando praeterea aliquos rationalistas, ut infirment hoc critérium, originem doctrinae christianae explicare ex quodam syncretismo praeexistentium religiosarum
et philosophicarum doctrinarum Orientis.
II. ASSERTIO.
Doctrina, quam Christus proposuit, talem
redolet sublimitatem, seu excellentiam et perfectionem, ut sit per
se solam probabile signum interventus divini, seu probabile crité­
rium revelationis.
PROBATUR.
λ!

285. 1. Ipsa origo doctrinae Christi et modus quo ipse eam
proposuit, ostendunt miraculi signum.
Nequit enim assignari humanus fons vel influxus, unde Christus
suam doctrinam hauserit; non quidem fons extraiudaicus, quem non
frequentavit, nec schola rabbinica, quam non audivit, nec ipsa
Scriptura A. T., cuius studio peculiariter non incubuit et cuius ipsa
dictamina superavit. Inde intelligitur magnus stupor, quem puer
duodecim adhuc annorum, «sedens in medio doctorum, audiens
illos et interrogans eos» suscitavit apud omnes: «Stupebant autem
omnes qui eum audiebant super prudentia et responsis eius» (Luc.
2. 47); item continuata admiratio iudaeorum, inde ab initio minis­
terii Christi: «Mirabantur in verbis gratiae, quae procedebant de
ore ipsius et dicebant: Nonne hic est filius loseph?» (Luc. 4. 22);
«Mirabantur et dicebant: Unde huic sapientia haec et virtutes? Non­
ne hic est fabri filius?... Unde ergo huic omnia ista?» (Mat. 13. 5456; cf. Mare. 6. 2); «Et mirabantur ludaei dicentes: Quomodo hic
litteras scit, cum non didicerit?» (Io. 7. 15); «Nunquam sic locutus

est homo, sicut hic homo» (Io. 7. 47). Quibus ipse Christus respon­
dit: «Mea doctrina non est mea, sed eius qui misit me. Si quis
voluerit voluntatem eius facere, cognoscet de doctrina utrum ex Deo
sit, an ego a meipso loquar» (Io. 7. 16 sq.).
Modus ipse, quo Christus docuit, aliquid prorsus extraordina­
rium prodit, ut patet ex simplicitate ac pulchritudine formae, prae­
cipue in parabolis, ex claritate assertionum (cf. Mat. 5-7: sermo
montanus), ex controversiali efficacia (Mat. 12. 22 sqq.; Luc. 11.
14 sqq.), ex gravitate et claritate accusationis et condemnationis doc­
torum legis (Mat. 23. 1 sqq.), praecipue ex auctoritate magisterial!
sibi appropriata (Mat. 7. 28 sq.: «Admirabantur turbae super doc­
trina eius; erat enim docens sicut potestatem habens et non sicut
scribae eorum et pharisaei»).1

286. 2. Ipsa Christi doctrina, in se absolute spectata, su­
pernaturalem quendam characterem ostendit, ratione suae perfectio­
nis et harmoniae quae in quandam sublimitatem coalescit.
Haec autem proditur primo in ipsis veritatibus naturalibus,
quae a Christo docentur quaeque apprime congruunt, complent et
perficiunt quidquid ratio ipsa naturalis invenire potuerit, tam quoad
naturam et attributa Dei quam quoad naturam hominis eiusque pro­
prietates (animae spiritualitatem, libertatem, immortalitatem) et
moralem situationem (finem vitae, legem moralem, remunera tionem, destinationem, uno verbo: ethicam humanam ac naturalem).
Huc refer tum quae nuper (n. 281 sq.) dicta sunt de admirabili
expletione moralium et intellectualium aspirationum per doctri­
nam christianam, tum ea quae superius diximus (n. 138-145) de
morali necessitate supernaturalis revelationis ad congruentem cogni­
tionem ipsarum veritatum naturalium, ex qua quidem praesens ar­
gumentum roboratur, cum praecise in Christi doctrina huiusmodi
congruentem cognitionem inveniri ostendi potest.
Praefata sublimitas et harmonia apparet etiam in veritatibus
supernaturalibus, quantumvis in se obscuris et humanae rationis
vires excedentibus. Nulla enim oppositio, aut inter se aut cum ipsa
ratione, in eis ostendi potest, imo potius magna apparet congruentia
et harmonia.
Ita mysterium trinitatis personarum non opponitur sed con1 Cf. J. M. Bover, «La palabra de Jesucristo desde el punto de vista literario»,
Estiidios eclcsiâsficos XVI (1942) 375-397.—P. Quinsat, «La manière dont Jésus parlait»,.
Maison-Dieu (1954) 59-82.

gruit et complet veritatem Dei Unius, et ipsa duplex divina proces­
sio invenit in ipsa humana ratione et voluntate diminutum quoddam
sed significativum exemplatum. Incarnationis quoque mysterium
nec repugnat perfectioni divinae, quae intacta manet, nec offendit
imo complet rationem providentiae Dei; et idem dic de gemino
mysterio redemptionis, quod totum absolvitur in sola Christi hu­
manitate et eandem Dei providentiam ad culmen quoddam adducit.
Mysterium gratiae seu elevationis hominis ad ordinem supernaturalem complet rationalem universalemque perfectionem ipsius huma­
nae naturae. Mysterium peccati originalis congruit intimae defectibilitati eiusdem naturae et explicat malas istius inclinationes et ipsas
collectivas mundi miserias. Mysterium vitae aeternae congruit natu­
rali veritati de animae immortalitate necnon naturali cuidam tenden­
dae ac desiderio Divinitatis, et simul complet mysterium gratiae,
tanquam eius consummatio. Ipsum mysterium inferni congruit legi,
iustitiae et providentiae Dei, tam naturali quam supernaturali. Lex
quoque et ethica supernaturalis, secundum singulos eius articulos et
virtutes, congruit et complet naturalem ipsam legem et ethicam.
Ceterum apparens quaedam oppositio, quae in huiusmodi mysteriis in­
volvitur, nedum eorum incongruentiam aut contradictionem, potius sublimi­
tatem ostendit, quae praecise consistit in coniungendo, in altiorem quandam
unitatem, extrema opposita, suprema et infima. Ita in mysterio Trinitatis,
simul in eodem ente copulantur unitas et pluralitas; in Incarnatione, perfecta
et infinita Divinitas cum imperfecta ac finita humanitate; in redemptione,
iustitia et misericordia; in elevatione hominis, natura et supematura; in mys­
terio aeternae punitionis inferni et in mysterio Christi redemptoris simul
ac iudicis, maxima misericordia et stricta iustitia; in ethica christiana, vita et
perfectio cum morte et abrenuntiatione, contemplatio cum actione, columbina
simplicitas cum serpentina prudentia.

287. 3. Eadem Christi doctrina, relative spectata, seu cum
aliarum religionum doctrina comparata, suam tum excellentiam tum
originalitatem ostendit.1 In nulla enim alia religione aut philosophia
invenitur ipsa supradicta perfecta et absoluta coaptatio et completio
veritatum ipsius religionis ac ethicae naturalis. In nulla a fortiori
inveniuntur praefata mysteria supernaturalia, uti Trinitas, Incarna­
tio, proprie dicta redemptio, elevatio hominis ad ordinem supernaturalem (per gratiam, sive veram participationem divinae naturae, et
lCf. A. Riedmann, Die Wahrbeit des Christentums, 3 voll., Freiburg i. B. 1952-1955.

per gloriam, sive immediatam Dei visionem), ethica sive virtus in
motivis supernaturalibus fundata.
Quaedam autem similitudines vel analogiae inter religionem christianam
et ceteras, quae a rationalistis obici solent quaeque peculiariter exagitantur a
theologis in variis tractatibus, ex una parte nonnisi apparentes sunt, cum
misceantur ampliori ac fundamentali dissimilitudini in ipso praecipuo ac for­
mali obiecto veritatis (puta messianica indoles Christi et Mahumedi, doctri­
nalis auctoritas Christi et Buddhae, fundatio Ecclesiae per Christum et alia­
rum religionum per suos duces vel legislatores) et ex alia parte debentur
quibusdam fundamentalibus humanis ideis ac exigentiis, quibus ipse Christus
suam religionem, utut essentialiter diversam, accommodare debuit. Ita ipse
generalis cultus Divinitatis, qui est de essentia ipsius religionis naturalis, ora­
tio, sacrificium, commercium cum Divinitate, ritus ablutionis sive purifica­
tionis, coena sacrificalis, quorum unumquodque est specifice differens in
christiana religione, ut patet v. g. de Baptismo ut lavacro regenerationis et
de communione eucharistica ut praesentia et communicatione ipsius Divinita­
tis et humanitatis Christi.
Ex quibus aliisque multis patet doctrinam christianam non fuisse mu­
tuatam ex philosophia aut religione graeco-romana, quae turpiter errabat de
ipsa natura Dei, de eius providentia, de immortalitate animae, et cuius ethica
mere naturalibus motivis, eisque partialiter saltem erratis (cogita v. g. de
Stoicismo, late in imperio romano apud doctos vulgato), innitebatur. Unde,
Apostolo doctrinam christianam Atheniensibus annuntiante, connaturaliter
eam «quidam irridebant» (Act. 17. 32), nam, ut idem Apostolus ait 1 Cor. 1.
22, «ludaei signa petunt, et Graeci sapientiam quaerunt, nos autem praedi­
camus Christum crucifixum, ludaeis quidem scandalum, gentibus autem
stultitiam».
Nec mutuata est ab aliis paganis religionibus orientalibus, quarum ipsa
romana religio est quidam syncretismus quaeque eisdem characteribus scate­
bant, ut doctrinali polytheismo et fatalismo, ambiguis et nonnunquam turpi­
bus ritibus, ethico utilitarisme ac personalismo. Propterea S. Paulus omnes
eas paganas religiones in uno ac aequali discriminis et reprobationis iudicio
involvit, inquiens: «Nolite iugum ducere cum infidelibus; quae enim partici­
patio iustitiae cum iniquitate? aut quae societas luci ad tenebras? quae autem
conventio Christi ad Belial?» (2 Cor. 6. 14-16).
Nec mere ac proprie mutuata est ab ipsa religione iudaica. Nam his quae
de religione iudaica, utpote vera ac divina, ipsa servavit, plura reformavit
et addidit, quibus tum excellentiam tum veram originalitatem ostendit. Chris­
tus enim complevit in se et in sua doctrina ipsas prophetias antiqui testa­
menti, determinavit sub plena luce veritates et semina mysteriorum in eo con­
tenta, reformavit corruptum conceptum futuri Messiae eiusque regni, legem
antiquam in pluribus reformavit et in quibusdam abrogavit, ceremonialem
cultum antiquum removit, synagogam et templum de medio sustulit, circum­
cisionem respuit, substituens novum testamentum, novam et auctam legem,
novam Ecclesiam, novam auctoritatem, nova sacramenta, novum etiam popu­
lum, extensa messianica salute ad omnes gentes.

316

DE REVELATIONE

In huiusmodi igitur tam mirabili ac sublimi doctrina, cui nulla
humana causa aut influxus naturalium causarum assignari conve­
nienter potest, agnoscendus est miraculosus interventus divinus, ex
quo ipsa evadit solidum critérium revelationis, etsi per se solum
nondum sufficiens ac certum, ut explicatum est supra (n. 195 sq.).
QUAESTIO III. DE DEMONSTRATIONE CREDIBILITATIS RE­
VELATIONIS PER MIRABILES FRUCTUS SANCTITATIS
I. SENSUS QUAESTIONIS.

288. In considerationem veniunt effectus sive fructus ipsius
doctrinae Christi in vita suae Ecclesiae, qui possunt sub una sancti­
tatis voce omnes coadunari et convenienter ad modum unius inspici,
sive in ipso Christo, sese praebente ut fundatore simul ac exemplari
vitae suorum fidelium, sive in ceteris, sive tandem ac peculiariter
in martyribus,12qui huiusmodi divini exemplaris perfectiorem ima­
ginem expresserunt.
II. ERRORES.

289. Aliqui Rationalistae’ ipsam Christi sanctitatem duplici­
ter impetunt, eum incusantes vel de malitia sive fraude, dicentes
Christum fuisse deceptorem ac impostorem, atque in huiusmodi
fraude doctrinam et religionem suam fundasse (ita pauci, ut E. Haec­
kel), vel de errore, dicentes Christum fuisse deceptum ob aliquem
defectum aequilibrii mentalis, et quidem aut ob veram quandam
amentiam vel epilepsiam (ita De Loosten, E. Rasmussen,3 W. Hirsch,
Binet-Sanglé), aut ob magnam nervorum excitationem et consequen­
tes extases, hallucinationes et religiosum fanatismum (O. Holtz­
mann,4 J. Baunmann), aut generaliter ob aliquem saltem defectum
1 Martyr, a graeco μάρτυ; (testis), intelligitur generaliter qui, moriendo aut patien­
do pro Christi fide, ipsi Christo testimonium praebet. De praeciso autem conceptu et
conditione martyrii non est cur hic agamus, ne velimus instaurare apologeticam pantologiam. De ipso enim agitur vel in morali theologia, ubi de virtute fortitudinis (ita S. Tho­
mas 2-2, q. 124) vel in dogmatica sacramentaria, ubi de Baptismo (sic communius moderni
mas 2-2, q. 124) vel in dogmatica sacramentaria, ubi de necessitate Baptismi (ut agemus
in vol. 4). Interim, si cupis, conferre potes nostrum opus De Baptismo et Confirmatio­
ne, 207-237.—E. Hocedez, «Le concept de martyre», Nouvelle revue théologique LV
(1928) 81-99, 198-208.—R. Hedde, «Martyre», Dictionnaire de théologie catholique, X-l
(Paris 1928) 220-233.
2 Cf. Dieckmann, De revelatione Christiana, η. 729-732; Tromp, De revelatione Chris­
tiana, ed. 5, p. 220-222.
3 lesu. Eine vergleichende psychopathologische Studie (vers, ex danica lingua A. Ro­
thenburg), Leipzig 1905.
4 War lesus Ekstatiker? Eine Untersuchung zum Leben lesu, Tübingen-Leipzig 1903.

psychicum, ratione cuius incidit in errorem eschatologicum seu in
falsam persuasionem de proximo fine mundi, in qua, tanquam in
quadam idea fixa, extruxit suam messianicam dignitatem et regnum
(ita plures liberales et Modernistae, ut Harnack et Loisy, de quibus
pluries supra sermo fuit).
Generatim Rationalistae, cum nequeant negare fructus morales
quos religio christiana attulit mundo, nec peculiarem martyrum
constantiam et moralitatem, haec omnia conantur ex meris natura­
libus causis explicare, provocantes ad alias religiones quae pariter
suos ascetas et martyres habuerunt.
Peculiariter ad infirmandum apologeticum argumentum deduc­
tum ex martyrio, quidam, ut H. Dodwell, E. Gibbon et E. Havet
dicunt numerum martyrum fuisse relative valde exiguum;1 alii, ut
Th. Mommsen2 et A. Harnack,3 dixerunt motivum persecutionum
fuisse non religiosum sed mere politicum; alii tandem, ut G. Bois­
sier,4 dixerunt testimonium martyrum esse tantum signum subiectivae eorum persuasionis de veritate religionis, non vero obiectivae
ipsius veritatis.
III. DOCTRINA MAGISTERII.

290. Pius IX, Encycl. «Qui pluribus» a. 1846, inter criteria
revelationis haec proponit: «Haec... fides vitae magistra, salutis
index, vitiorum omnium expultrix, ac virtutum foecunda parens et
altrix, divini sui auctoris et consummatoris Christi lesu... vita... sa­
pientia... confirmata, supernae doctrinae luce undique refulgens ac
caelestium divitiarum ditata thesauris..., tot martyrum constantia,
tot Sanctorum gloria vel maxime clara et insignis, salutares profe­
rens Christi leges, ac maiores in dies ex crudelissimis ipsis persecu­
tionibus vires acquirens..., universum orbem pervasit» (Denz.
2779). Cone. Vaticanum I, sess. 3, cap. 3, docet «Ecclesiam... ob
1 H. Dodwell, Dissertationes Cyprianicae, dissertatio XI: «De paucitate martyrum»,
Oxonii 1684; primus inter omnes id ipse asseruit, referens data martyrologii ad fabulas
sive inventiones monachorum (quem refutavit Th. Ruinart, Acta primorum martyrum
sincera et selecta, Parisiis 1689; ed. 2, Amstelaedami 1713, p. XIV sqq.).—E. Gibbon,
History of the decline and fall of the Roman empire, c. 16 (1776).—E. Havet, Le Chris­
tianisme et ses origines, tom. 4 (Paris 1884).
2 «Der Religionsfrevel nach romischen Recht», in Historische Zeitschrift 1890.—
Romischen Strafrecht, Leipzig 1899. Contra quem scripsit C. A. Kneller, in Stimmen
Maria Laach LV (1898) 1-13, 122-132, 276-292, 349-367.
3 Die Mission und Ausbreitung des Christentums in den ersten drei lahrhunderten,
1. 3, c. 5.
4 La fin du paganisme (Paris 1911) I 399-459.

suam eximiam sanctitatem et inexhaustam in omnibus bonis foecunditatem... esse motivum credibilitatis» (Denz. 3013); non tamen·
dicit hanc sanctitatis notam per se solam esse motivum sufficiens ac
certum, sed, tanquam «magnum motivum credibilitatis et testimo­
nium irrefragabile», assumit ad modum unius tum sanctitatem, tum
admirabilem propagationem, tum catholicam unitatem, tum invic­
tam stabilitatem.
IV. ASSERTIO 1. Ipsa Christi eximia virtus et sanctitas confir­
mat veritatem sui testimonii, seu est aptum critérium revelationis^
PROBATUR.

fjg

291. Quidquid infra dicetur de sanctitate membrorum Eccle­
siae et peculiariter martyrum, valet a fortiori de Christo, cuius exem­
plum alii sequuntur ac se imitari fatentur. Ceterum tota historia
evangelica est testis sanctitatis Christi eiusque excelsarum virtutum
ac futilem et abritrariam reddit supradictam Rationalistarum theo­
riam de Christi fraude vel deceptione.
Frustranee ipsi pharisaei, impugnatores Christi, in eius actibus
quidquam quaesierunt unde ipsum calumniare potuerint ac idea
absque ullo contradictionis timore ipse eos provocavit, dicens: «Quis
ex vobis arguet me de peccato?» (Io. 8. 46); usque ad ultimum, in
ipso Caiphae tribunali, «princeps sacerdotum et omne concilium
quaerebant falsum testimonium contra lesum, ut eum morti trade­
rent, et non invenerunt» (Mat. 26. 59 sq.), donec unicum «blaspheiae» motivum, quod nempe dixerit se esse Filium Dei, ipse Caiphas confecit ut mortis sententiam iustificare posset (ibid. 63-66).
Virtutem charitatis Christi erga Deum ostendit tota eius reli­
giosa habitudo erga Patrem, quem iugiter orat cuiusque voluntati
se parere profitetur: «Meus cibus est ut faciam voluntatem eius qui
misit me, ut perficiam opus eius» (Io. 4. 34). Charitatem erga pro­
ximum ostendit ipsa salvifica eius missio et tota activitas vitae pu­
blicae in ministerio praedicationis, in opere sanationum, ac tandem
in ipsa morte voluntarie suscepta pro aliis, ad quam alludens Chris­
tus dixit: «Maiorem hac dilectionem nemo habet, ut animam suam
ponat quis pro amicis suis» (Io. 15. 13); iamiam moriturus ipsum
proditorem ludam vocat «amicum» (Mat. 26. 50: «Amice, ad quid
venisti?») et in cruce peculiariter pro ipsis persecutoribus orat:
«Pater, dimitte illis; non enim sciunt quid faciunt» (Luc. 23. 34).
Virtus prudentiae ostenditur tum in modo quo Christus messiaΗ

■·)

nicam suam ac divinam dignitatem nonnisi paulatim ac veluti per
gradus manifestavit, vitans falsam plebis interpretationem de tem­
porali indole regni Dei et connaturalem reactionem pharisaeorum,
tum ac peculiariter in disputatione cum iisdem pharisaeis et respon­
sionibus ad eorum insidiosas quaestiones, ut de condemnanda mu­
liere adultera (Io. 3. 7), de censu Caesari debito (Mat. 22. 15-21)
et de veritate resurrectionis (Mat. 22. 46). lustitia manifestatur pe­
culiariter in eiectione vendentium a templo (Mat. 21. 12) et in
improperiis contra vitia pharisaeorum (Mat. 23. 1-36). Temperantia
ostenditur in vita simplici, in abnegatione commoditatum vitae, ut
«nec haberet ubi caput reclinaret» (Mat. 8. 20). Fortitudo, una cum
patientia et perseverantia, manifestatur in continuata pharisaeorum
persecutione et praecipue in doloroso ac patienti martyrio, quo
Christus suae ipsius divinae legationis maximum dedit testimonium.
292. Considerata tum huiusmodi Christi sanctitate tum eminenti eius
sapientia, quae elucet in his quae supra (n. 285 sq.) dicta sunt de excellentia
doctrinae et de modo quo ipse eam proposuit, impossibilis et arbitraria appa­
ret duplex supradicta Rationalistarum theoria de fraude aut errore Christi, nec
proinde iuvat in ea refutanda immorari.1
Praefatum ipsius Christi testimonium esset secundum se maximum crilerium revelationis, si miraculosa indoles sanctitatis Christi esset sub hac
ratione facile et ab omnibus discernibilis. Cum tamen talis non sit, sed requi­
rat peculiarem considerationem, et praeterea eius iudicium possit subici diver­
sis hominum appretiationibus, secundum diversas eorum intellectuales et
morales dispositiones, manet adhuc critérium tantummodo probabile vel per
se solum insufficiens, donec accedat confirmatio exteriorum ac physicorum
miraculorum, aut saltem sumatur ad modum unius cum tota vita et activi­
tate Ecclesiae ac ita convertatur in morale illud miraculum, irrefragabiliter
cognoscibile, quod est Ecclesia seu opus Christi, secundum seipsum ac tota­
liter consideratum.
ASSERTIO 2. Eximia Ecclesiae sanctitas, eiusque in omnibus
bonis inexhausta foecunditas, est distinctum critérium revelationis.

PROBATUR.

293. 1. Ecclesia, sua doctrina ac praeceptis, emendavit gene­
raliter mores mundi2 Et primo quidem in privatis individuis; nam
1 Qui plura cupit, legere potest Dieckmann, Lercher et Nicolai/ in suis tractatibus
de revelatione. Praeterea, de evolutione huiusmodi argumenti, deducti ex ipsa excellentia
personae Christi, agit A. Delhaye, «Jésus-Christ, raison de croire selon les apologistes
catholiques du XIXe siècle depuis l’époque de Lacordaire», Ephemerides theologicae Lovanienses XXVII (1951) 5-29.
2 Hoc argumentum saepe recurrit apud Patres, v. g. Minucium Felicem, Ocfav. 28;

multa facinora ac corruptiones, quae apud paganos communia erant
nec gravia reputabantur, ut paederastia, sodomia, vagus concubitus,
sacra prostitutio, pedctemptim obsoleverunt aut saltem ut graves
depravationes communiter reputata sunt. Praeterea, in vita fami­
liari; ut patet praecipue ex restituta dignitate mulierum et defensis
iuribus filiorum contra tyrannidem virorum et exaggeratam patriam
potestatem, expulsione polygamiae et facilis divortii, prohibitione
abortus. Tandem in civili societate; ut patet in abolitione servitutis,
sublevatione pauperum, cura infirmorum ac debilium, abolitione
politicae tyrannidis et defensione iurium civium, cxtinctione odii
inimicorum, promotione pacis inter populos et sic dicti iuris internationalis?
2. Ecclesia in suis membris fovet imprimis ac obtinet commu­
nem quae dicitur sanctitatem, superantem tamen vires ac dictamina
rationis naturalis, ut patet ex communi observatione plurium nec
facilium praeceptorum, peculiariter mortificationis, castitatis, sacramentalis confessionis, necnon peculiarium ac difficiliorum consi­
liorum, quibus vegetant tot religiosae familiae. Peculiariter haec
sanctitas apparet in statu coelibatus, tum ecclesiastici, tum religiosi,
tum etiam saecularis tam publici quam privati et ob supernaturalem
motivum suscepti; necnon in opere exterioris apostolatus, praecipue
in locis missionum.
3. Ecclesia fovet etiam ac saepe obtinet altiorem et heroicam
sanctitatem estque verum seminarium sanctorum, ut patet tum ex
antiqua historia tum ex distincto examine canonizationis pro aetate
posteriori. Inter eos peculiarem locum merentur martyres, de quibus
sermo erit infra.
Tertullianum, Apol. 9. 15, 46; Cyprianum, Epia. 1. 6 sqq.; Eusebiu.m Caes., Praep.
evang. 1. 4; Augustinum, De civ. Dei 4. 23. Confer Dorscu, De religione revelata, ed.
2-3, p. 787-800, et Tromp, De revelatione christiana, cd. 5, p. 301-303.
’Confer quae supra dicta sunt (n. 144) de gravibus ethico-socialibus erroribus ipso­
rum summorum philosophorum, Platonis scilicet ct Aristotelis, quorum prior advocatus
est quondam socialem necnon familiarem communismum, quo supprimitur privata pro­
prietas et instauratur etiam aliqua communitas feminarum, alter vero conatur ipsam abso­
lutam servitutem iustificare ex lege naturali.
Utcrquc etiam abolitionem sive interfectionem deformium puerorum, aut praevium
abortum, advocabatur; cf. Aristotelem, Polit., 1. 7, n. 1081 sq. (ed. Spiazzi, p. 397), quem
tamen S. Thomas mitius interpretari conatur (ibid., lect. 12 ,p. 403 sq.). Ceterum, apud
priores Romanos antiqua lex decem tabularum (tab. 4) ferebat: «Pater, insignem ob
deformitatem puerum cito necato» ct adhuc saec. 1 post Christum Seneca, praeceptor
Neronis imperatoris, idem nefandum facinus sic ratione iustificabat: «Portentosos fetus
extinguimus, liberos quoque, si debiles monstruosique editi sint, mergimus: non ira, sed
ratio est, a sanis inutilia secernere» (De ira 1. 15).

294. Vis huiusmodi critcrii revelationis, quod ceteroquin, oh rationem
non semel explicatam, non ut certum sed tantum ut insigniter probabile ac
stiasivum affertur, non leviter crescit si huiusmodi Ecclesiae sanctitas consi­
deratur comparative ad alias religiones vel sectas ab Ecclesia separatas.' In
illis enim vel ascetismus non colitur, ut in Mahumedanismo, cuius ipse fun­
dator vitiis ac lasciviis deditus fuit, vel larvatus quidam ascetismus floret cui
commiscetur aliquis philosophicus laxismus, ut in Buddhismo; apud Orien­
tales autem Schismaticos et Protestantes, ascetismus, qui apud homines bonae
fidei vigere contingit, originem et impulsum trahit ex quibusdam sanis prin­
cipiis ipsius verae et catholicae fidei quae apud eos supersunt, nullatenus
vero ex ipsis defectionis principiis et multo minus ex exemplo ipsorum funda­
torum, ut Photio, Caerulario, Luthcro, Calvino, Zwinglio et Henrico VIII,
qui ambitione aut luxuria suam vitam non modice macularunt. Et idem dicen­
dum de caelibatu vel virginitate, ascetismi filia, quae aliquando viguit aut
viget apud aliquas religiones (cogita v. g. de Vestalibus apud Romanos et de
virginibus sacerdotissis apud Babylonienses).
ASSERTIO 3. Martyrium Christianorum, prout inde ab initio
floruit in Ecclesia, est peculiare ac valde insigne critérium reve­
lationis.12
PROBATUR.

295. Notandum est, factum martyrii esse aliquid valde complexum, et
ceteroquin uberrimum sub ratione scientifica. Potest enim quadrupliciter con­
siderari. Primo scilicet dogmatice (ut fit in tractatu de Baptismo, aut de vir­
tutibus, ubi de fortitudine).3 Secundo historice, seu quatenus ex testimonio
1 Huc faciunt plura quae diximus in nostris operibus De Ordine III 381-394, ubi
de participatione mulierum in sacro ministerio apud religiones et sectas heterodoxas, et
De Matrimonio I 116-270, ubi de sanctitate matrimonii.
2 Allard, P., Histoire des persécutions du premier au quatrième siècle, voll. 5,
Paris 1885-1890; éd. 5, 1913.—Dix leçons sur le martyre, éd. 6, Paris 1921.—Le Chris­
tianisme et l'empire romain de Héron à Théodose, éd. 10, Paris 1925.—«Martyre», Dic­
tionnaire apologétique de la foi catholique (éd. 4, Paris 1926) 331-492.
Campenhausen, F., Die Idee des Martyriums in der alten Kirche, 1936.
Dominguez del Val, U., «El martirio, argumento apologético en la ’Ciudad de
Dios'», La Ciudad de Dios CLXVII (1954) I 527-547.
Dorsch, Af.m., De religione revelata, ed. 2-3, p. 742-762.
Ehrhard, Λ., Die Kirche der. Mârlyrer, München 1932.
Giet, S., «Le témoignage de Clément de Rome. La cause des persécutions romai­
nes», Revue des sciences religieuses XXIX (1955) 333-345.
Gregoire, H., Les persécutions dans l’empire romain, Bruxelles 1951.
Hedde, R., «Martyre», Dictionnaire de théologie catholique, X-l (Paris 1928)
220-254.
Leclfrco, H., «Martyr», Dictionnaire d’archéologie chrétienne et de liturgie, X-2
(Paris 1932) 2359-2512.
Moreau, E., de, «Le nombre des martyrs des persécutions romaines», Nouvelle re­
vue théologique LXXIII (1951) 812-832.—La persécution du Christianisme dans l’empire
romain, Paris 1956.
Poui.piqüet, A. de, L’object intégral de ΓApologétique, (éd. 2, Paris 1912) 148-187.
Tromp, S., De revelatione christiana, ed. 5, p. 312-330.
3In hac dogmatica consideratione fundatur ipsa canonica notio martyrii, quae inser­
vit causis canonizationis, ut apparet ex noto opere Benedicti XIV.
11

martyrum, praecipue priorum, nobis constat de ipsa historica veritate facto­
rum (puta fundationis Ecclesiae per Christum, miraculorum evangeliorum,
etc.), nam nemo magis verax quam qui dat vitam pro eo quod credit;1 et haec
consideratio non est proprie et directe apologetica, sed praecedit. Tertio apologetice, seu quatenus in testimonio martyrum continetur divinus interventus,
ac ideo critérium revelationis; et haec est directe praesens nostra consideratio.
Quarto etiam apologetice, sed sub ulteriori quadam ratione, seu quatenus
martyrium est adimpletio unius ex prophetiis Christi, et pertinet ad ipsa cri­
teria extrinseca; et de hoc agetur inferius.

Haec autem nostra apologetica consideratio respicit factum
martyrii in sua totalitate, seu attentis tum continuata persecutione
Ecclesiae, sive ac peculiariter per tria priora saecula sive etiam
subinde usque ad nostra tempora;2 tum ingenti martyrum numero,
praesertim in prioribus persecutionibus; tum eorum valde diversa
indole et conditione, tam physica (aetate, sexu) quam morali ac
sociali (conditione plebeia vel nobili); tum ac praecipue motivo
(seu religionis, absque alia spe aut desiderio) et modo passionem
subeundi (virtuosa et heroica constantia). Unde argumentum ad
hoc reducitur, ut prius ostendatur existentia huiusmodi facti et
subinde eruatur eius supernaturalis indoles, seu quod illud ex nulla
causa naturali sed ex solo interventu divino explicari queat, ita ut
contineat miraculum morale et sit verum critérium revelationis.345

296. Quod attinet ipsam existentiam facti, imprimis certa est
continuata ratio persecutionis Ecclesiae. In tribus prioribus saeculis,
duodecim successivae et inter se colligatae numerantur romanae
persecutiones, a prima sub Nerone a. 64/ in qua mortui sunt ipsi
apostoli Petrus et Paulus, ad ultimam sub luliano Apostata a. 3633
(praecipua ac generalior persecutio,-incoepta a Diocletiano a. 303
1 Pascal ait: «Je crois volontiers les histoires dont les témoins se font égorger»
{Pensées 28).
2 Ceterum, ad nostrum argumentum abunde sufficit consideratio priorum persecutio­
num, quamvis ex posterioribus (sive ex ipsa continuatione ac persistentia) ulterior ac vi­
vida confirmatio accedat.
3 Huiusmodi apologetico argumento frequenter usi sunt Patres; quos refert Tromp,
De revelatione Christiana, ed. 5, p. 317.
4 Praecesserat quidem sub Claudio circa a. 50 generalis expulsio ludaeorum ab Urbe,
teste Suetonio: «ludaeos, impulsore Chresto, assidue tumultuantes, Roma expulit» (Vita
Claudii 4, apud Kirch, Enchiridion historiae ecclesiasticae antiquae 39); sed haec fuit
potius quaedam ludaeorum quam Christianorum persecutio, etsi omnes sub nomine Christi
designarentur.
5 Callidam rationem ultimae istius persecutionis exponit Nazianzenus, Contra lulianum 1. 57-112; quem abbreviat Tromp, De revelatione Christiana, ed. 5, 326 sq.

et terminata sub Galerio a. 311, per edictum tolerantiae, non minus
quam sex numeravit imperialia edicta persecutoria). In subsequentibus sacculis, persecutio continuata fuit, etsi sporadice ac localiter,
tamen persistenter, oblata occasione; ita saec. 4-6 in Persia, sub
illius regibus, saec 4 ab Arianis sub Valente imperatore et a Donatistis in Africa, saec. 5-6 sub Genserico aliisque barbaris invaso­
ribus, saec. 8 sub invasoribus Mahumedanis et subinde in Hispania
sub iisdem usque ad saec. 15, saec. 16 in nordicis regionibus sub
reformatione protestantica, saec. 18 in revolutione gallica, nostris
temporibus in revolutionibus russica, mexicana et hispanica, iugiter
vero in locis missionum.1

297. Numerum martyrum, in prioribus ipsis romanis perse­
cutionibus (quae sub nostra consideratione praecipue veniunt)
fuisse ingentem, dubitari nequit, quamvis nec exacte nec etiam
satis approximative determinari possit. Id patet generaliter ex ipso
praefato numero persecutionum in tribus saeculis, necnon ex earumdem extensione ac generalitate (etsi quaedam fuerint potius locales).
Peculiariter id patet ex Actis Martyrum, ex quibus subinde confectum est
Martyrologium romanum.2
Item, ex aliquibus testimoniis auctorum paganorum, ut Taciti, qui lo­
quitur de «multitudine ingenti» pro prima Neronis persecutione {Annal. 15.
44, apud Kirch, Enchiridion 34), et Plinii Minoris, qui in persecutione Traiani consuluit ipsum imperatorem circa modum exequendi edictum imperiale,
«maxime propter periclitantium numerum; multi enim omnis aetatis, omnis
ordinis, utriusque sexus etiam vocantur in periculum et vocabuntur» {Epist.,
1. 10, n. 96; cf. n. 97, responsionem imperatoris; utrumque textum apud
Kirch, Enchiridion 28-31).
Item, ex frequentissimis testimoniis scriptorum sacrorum. loannes euan­
gelista (tempore persecutionis Domitiani), Apoc. 6. 9-11; 17. 6: «Et vidi
mulierem ebriam de sanguine martyrum lesu». Clemens Romanus (circa
a. 96): «Viris istis sanctis [seu Petro et Paulo] magna electorum multitudo
aggregata est, qui suppliciis multis et tormentis, propter zelum passi [sunt]»
{Epist. 1 ad Cor. 6, apud Kirch 11). lustinus (medio saec. 2): «Neminem esse
qui nos in lesum per totum orbem terrarum credentes exterreat et in servi­
tutem redigat, in promptu est. Dum enim gladio percutimur, dum crucifigi1 Quoad priores sive romanas persecutiones, confer Allard, in tribus operibus cit.
(supra, in n. 295) et art. «Martyre» 342-375.—Hedde, art. cit. (ibid.) 233-239.—Ehrhard,
Histoire de l’Eglise (dir. A. Fliche et V. Martin) I (Paris 1946) 289-320; II (Paris 1948)
Gregotre et Moreau, op. citatis (ibid.).—T. Lebreton et J. Zeiller, Histoire de l’Eglise
(dir. A. Fliche et V. Martin) I (Paris 1946) 289-320; II (Paris 1948) 457-479.
Quoad successivas persecutiones supradictas, confer praecipue Allard, in eodem
articulo «Martvre», 375-492; quem abbreviat Hedde, ibid. 239-246.
2 Cf. Ruinart, loc. cit. (supra, n. 289).

mur, dum feris tradimur et vinculis et igni et omnibus aliis tormentis, a con­
fessione, ut manifestum est, non discedimus» (Dial, cum Tryphone, 110).
Irenaeus (circa finem saec. 2): «Ecclesia omni in loco, ob eam quam habet
erga Deum dilectionem, multitudinem martyrum in omni tempore praemittit
ad Patrem» (Adv. haer. 4. 33. 9). Clemens Alex, (circa initium saec. 3): «No­
bis autem sunt quotidie redundantes martyrum fontes, qui nostris spectantur
oculis» (Horn. 2. 20). Lactantius (initio saec. 4) de ultima generali Diocletia­
ni persecutione: «Vexabatur ergo universa terra, et praeter Gallias, ab oriente
usque ad occasum tres acerbissimae bestiae [Diocletianus cum suis duobus
sociis in imperio] saeviebant» (De mort, persecut. 16). Eusebius Caes. (eodem
tempore), de eadem generali persecutione: «Adiuncta est ingens martyrum
multitudo», «[Post tertium edictum Diocletiani] vix iam iniri numerus potest
omnium qui deinceps in singulis provinciis passi sunt martyrium» (Hist,
eccl. 8. 6), «[Quarto edicto Diocletiani] generali praecepto iubebatur ut om­
nes ubique locorum ac gentium, publice idolis sacrificia ac libationes offer­
rent», «Edicta Maximini contra christianos quoquoversus per singulas sunt
missa provincias» (De martyr. Palaest. 3. 1; 9. 2); Hilarius (t 386): «Hinc
enim sunt in toto orbe térrarum beata fidelium confessorum et sancta marty­
ria» (In Psal. 118. 18. 9). Theodoretus (t ca. 458) de eadem ultima generali
persecutione :«Neque enim singulos isti [Diocletianus, Maximianus, Maxen­
tius etc.] binosve aut ternos e christianis impetebant, sed plurimos gregatim,
et millenos simul et decies millenos trucidabant» (Graec. affect, curatio 9)’.

298. Conditio martyrum, tam physica quam moralis ac socialis,
multiplex est, ut patet ex certioribus ipsis historiis; agitur de pueris
(Tharcisio, Agnete), senibus (Polycarpo), mulieribus (Agnete, Per­
petua, Caecilia, Agatha), militibus (Sebastiano), plebeis (Theodoto,
Sereno), nobilibus (Clemente, Apollonio), doctis (lustino, Irenaeo,
1 Ex his patet falsitas assertionis supradictorum Dodwell, Gibbon et Havet, de val­
de exiguo martyrum numero. De qua sententia Allard ait: «Quant à la thèse jadis cé­
lèbre ’De paucitate martyrum’, on peut affirmer quelle est désormais balayée de l’his­
toire. Une science mal informée avait cru pouvoir l’établir â propos des persécutions
romaines: nous en avons démontré l’inanité» (art. cit. [supra in n. 296] 492).
Nihilhominus adhuc recenter H. Grégoire sustinet numerum martyrum usque ad
a. 313 fuisse longe inferius quam 10.000: «Force nous est de considérer le chiffre de
100.000
KG martyrs, qui d’après le P. Hertling, pourrait présenter le nombre total des victi­
lilii
mes des persécutions jusqu’en 313, comme
infiniment trop élevé, et de conclure que
meme le chiffre de 10.000
•X» victimes serait sans doute très supérieur à la réalité» (Les
persécutions dans l'empire romain [Bruxelles 1951] 162).
Absque dubio nihil iuvat martyrum numerum exaggerare, proponendo 11 miliones
pro toto orbe (Florès), vel 2 miliones cum dimidio pro sola Roma (Gaume), aut 700
pro singulis diebus calendarii pro eadem Roma (Boldetti); sed tamen varia allata testi­
monia, non pauca sed multa millia, praecipue pro toto orbe terrarum, manifeste suppo­
nunt. Numerus martyrum romanorum iuxta Martyrologium romanum esset 13.825, quem
V. de Buck reducit ad 4.000
KG (De phialis rubricatis, quibus martyrum romanorum sepulcra
dignosci dicuntur [Bruxellis 1855] 31 sq.). Recenter L. Hertling numerum pro toto
orbe assignat circiter 100.000,
KG vel saltem multo inferiorem quam 200.000 («Die Zahl der
Mârtyrer bis 313», Gregorianum XXV [1944] 103-129; quem impugnat praefatus Gré­
goire); quae opinio, ccteroquin satis coniecturalis, fortasse non longe est a veritate.

|

Cypriano). Ipse Plinius supra citatus fatetur agi «de multis omnis
aetatis, omnis ordinis, utriusque sexus».
Motivum patiendi est unicum, seu ipsa fides religiosa, quae
fuit etiam, directe vel indirecte, finis sive obiectum ipsorum per­
secutorum. Quidquid enim sit de variis immediatis motivis aut
praeiudiciis, ratione quorum lex romana generalem suam toleran­
tiam erga varias extraneas religiones converterit in completam in­
tolerantiam et directam persecutionem erga religionem christianam,
certum est eam paulatim saltem devenisse ad deprehendendam
aliquam radicalem illius oppositionem cum minimo conformismo
religioso, quem exigebat ipsa statolatrica conceptio societatis et
auctoritatis romanae (incluso divino cultu imperatori debito), ita
ut extra legem ea religio consideraretur ac vigeret effatum «Non
licet esse christianos».1
Hinc de facto vere religiosum fuit motivum persecutorum, nec
mere politicum (ut putarunt Mommsen et Harnack, supra, n. 289).
Id indicat ipse Suetonius, loquens de prima persecutione sub Nero­
ne: «Afflicti suppliciis christiani, genus hominum superstitionis no­
vae et maleficae» (Vita Neronis 16. 2, apud Kirch 40). Id testatur
Tertullianus, inquiens christianos habitos fuisse ut «hostes publicos
deorum, imperatorum, legum, morum, naturae totius inimicos»
(Apol. 4) et paganos sic alloquens: «Deo, inquitis, non colitis, et pro
imperatoribus sacrificia non impenditis... Itaque sacrilegii et maiestatis rei convenimur. Summa haec causa, imo tota est» (ibid. 10).
Idipsum ex eo ostenditur quod christiani compellebantur sacrificare
diis paganis et saltem inde a saec 3 etiam imperiali dignitati.
Modus autem patiendi, inter atrocia tam physica quam moralia
tormenta (crucem, laniatum canum, combustionem, expositionem
bestiis, ludibria, lacrimas parentum, expositionem feminarum lupa­
nari), nihil ostendit nisi virtuosum et heroicum: animi nempe forti­
tudinem, spiritus tranquillitatem, spem in Dei auxilium, mansuetu­
dinem, erga ipsos persecutores orationem et charitatem, ad exem­
plum Christi in cruce eiusque primi martyris Stephani, orantium
pro tortoribus.
299. Quod attinet autem supernaturalem indolem huius facti,
seu divinum interventum, ex quo deducitur apologeticum critérium
1 Cf. Lebreton et Zeiller, op. cit. (supra, in n. 296) 292-294.

revelationis, inde ostenditur quod non apparet ex qua naturali
causa illud factum explicari possit.
Non enim ex communiter contingentibus, ut patet, cum agatur
de extraordinario ac nobili facto, quod nonnisi in paucioribus con­
tingit; martyrium vero ingens numerus Christianorum voluntarie
suscepit.
Nec explicari potest ex aliqua vehementi passione. Non scilicet
ex stoica superbia et contemptu; nam haec est paucorum philoso­
phorum, non communis, et multo minus feminarum et puerorum,
nec aliunde martyres ullum erga vitam stoicismum aut erga alios,
superbiam et contemptum ostendunt. Neque ex quodam pertinaci
fanatismo; nam hic non convenit tam multis, et multo minus pueris,,
ira ac vi obsistit inimicis, caece, obstinate et imprudenter se gerit,,
soli proprio iudicio confidens, dum in martyribus elucet, ut diximus,,
patientia, tranquillitas, mansuetudo, amor inimicorum, confidentia
soli auxilio divino. Neque ex spe laudis; nam haec non multum
potuit pueros aut feminas allicere, nec necessario ex martyrio se­
quebatur, cum multi ignoti in magno numero aut humilibus cir­
cumstantiis moriebantur, nec de facto a martyribus quaerebatur,
quorum plures ipsum nomen «martyr» recusabant, vocantes se
«viles et abiectos confessores» (Eusebius Caes., Hist. eccl. 5. 2),.
unice quaerentes testimonium Christo reddere et cum Christo esse;
ad quod Ignatius martyr: «Sinite me ferarum cibum esse, per quas
Deum consequi licet... Feris potius blandimini, ut mihi sepulchrum
fiant, nihilque mei corporis relinquant, ne, postquam obdormiero,
gravis alicui fiam. Tunc vere Christi discipulus ero, cum neque
corpus meum mundus videbit» (Epist. ad Rom. 4).
Nec explicari potest ex aliqua physica necessitate, quatenus
martyres involuntarie mori compellerentur ac inde facilius saltem
ad aliquos actus veluti necessariae virtutis inducerentur; nam or­
dinarie martyres, uno abiurationis verbo, poterant tam acerba tor­
menta facile evadere et non raro etiam promissis divitiis et hono­
ribus cumulari.
Ex quibus datur intelligi discrimen inter veros martyres christianos sive catholicos et pseudo-martyres aliarum religionum, vel
sectarum, vel culturarum1; ex attenta enim comparatione, in his
'Haereticus autem aut schismaticus, monens pro vero aliquo fidei articulo, si sit
in mala fide, nequit esse vere martyr, si vero sit in bona fide, est quidem vere ac theo-

detegitur motivum, mortem quandam gloriosam obeundi, esse vel
•stoicismum, vel fanatismum, vel spem laudis, vel physicam ne­
cessitatem.'
EE Ex dictis sequitur martyrium esse insigne critérium revelationis,
utpote morale quoddam miraculum, quamvis nondum plene certum critérium,
utpote non facile ab omnibus discernibile, ut dictum est supra (n. 292, 294)
etiam de sanctitate Christi, necnon de sanctitate Ecclesiae generaliter spec­
tata, ad quam pertinet ipsa martyrum sanctitas. Ceterum, ex tribus his in
unum copulatis, tanquam mirabilibus ac multiplicibus fructibus doctrinae
Christi, conficitur unum totale ac valde probabile critérium revelationis.
Quod, si ulterius eis addatur consideratio mirabilis propagationis et invictae
stabilitatis Ecclesiae, de qua sermo erit in quaestione sequenti, excrescit in
certum omnino critérium, cum constituat ipsum magnum omnibusque evidens
morale miraculum, quod est ipsa Ecclesia.
Praeterea, tria notanda sunt.
Primo nempe, martyrium Christianorum esse adimpletionem unius ex
prophetiis Christi, dicentis: «Tradent enim vos in conciliis et in synagogis
suis flagellabunt vos, et ad praesides et reges ducemini propter me in testi­
monium illis et gentibus» (Mat. 10. 17), «Venit hora, ut omnis qui interficit
vos, arbitretur obsequium se praestare Deo» (Io. 16. 2).

Secundo, nonnunquam in martyrio christianorum occurrerunt miracula
physica, ita nempe ut in martyribus doloris sensus extingueretur vel ipsi a
tormentis illaesi ad tempus evaderent, ut legitur v. g. de Polycarpo, Laurentio
et Perpetua. In quibus casibus ipsum morale miraculum martyrii, quod est
secundum se insigne sed non plene sufficiens critérium, copulatur duobus ac
plene sufficientibus criteriis obiectivis extrinsecis, scilicet miraculo physico et
prophetiae. Sed hoc est accidentale, ac pertinet ad alias quaestiones, ubi haec
criteria considerabuntur.

Tertio, ipsum martyrium (praesertim primorum christianorum) est nobis
certum historicum testimonium ipsorum miraculorum et prophetiarum, quae
sunt certa criteria revelationis; nam ipsa persuasio martyrum de veritate
christianae fidei in illis criteriis fundabatur, et nemo magis certus est ac
magis verax, quam qui, pro re a se credita, vitam tradit. Unde martyrium est
nobis medium quo coniungimur cum ipsis certis criteriis; sed hoc modo non
est critérium nec cadit directe sub consideratione apologetica, sed est aliquid
praevium, ut supra notatum est (n. 295).

logice martyr Christi, non tamen canonice, quia non pertinet de facto ad veram Ecclesiam,
ΠΙΙ
ac ideo canonizari non potest (cf. Benedictum XIV, De canonizatione sanctorum 1 3*
20, n. 3).
’ ' *
1 Cf. Garrigou-Lagrange, De revelatione, ed. 2, p. 293-296.

QUAESTIO IV. DE DEMONSTRATIONE CREDIBILITATIS RE­
VELATIONIS PER MIRABILEM ECCLESIAE PROPAGATIO­
NEM, EIUSQUE CATHOLICAM UNITATEM ET INVICTAM
STABILITATEM1
I. SENSUS QUAESTIONIS.

301. Sicut sanctitas, de qua actum est in praecedenti quaes­
tione, est fructus ipsius doctrinae revelatae, ita tres dotes mirabilis
propagationis, catholicae unitatis et invictae stabilitatis, sunt effec­
tus eiusdem doctrinae, ac pro tanto pertinent ad intrinseca criteria
sive motiva credibilitatis eius. Et quamvis eae possint seiunctim
ut tria distincta criteria considerari, tamen, gratia tum brevitatis
tum etiam argumentativae efficacitatis, utilius videtur eas in prae­
senti quaestione simul coniungere, cum revera coalescant in unum
magnum ac mirabile phaenomenon alicuius religionis, quae celeriter
inter magna obstacula mundum pervadit atque secundum suam
universalem unitatem iugiter ac stabiliter in eo perseverat.
Quatuor isti fructus sive effectus doctrinae revelatae, scilicet
sanctitas, universalis propagatio, catholica unitas et invicta stabi­
litas, fere correspondent ac materialiter coincidunt, respective, cum
sic dictis quatuor notis Ecclesiae, quae sunt sanctitas, catholicitas,
unitas et apostolicitas, de quibus agitur in tractatu De Ecclesia;
sed hic eaedem fere realitates considerantur directe ut peculiares
effectus ex quibus desumitur critérium, ostendens divinam originem
doctrinae ex qua dimanant, illic vero considerabuntur tum ac iterum
apologetice, tanquam notae discernibilitatis verae Ecclesiae Christi,
1 Bardy. G., La conversion au Christianisme durant les premiers siècles, Paris 1949.
Brou, A., «Propagation de l'Evangile», Dictionnaire apologétique de la foi catho­
lique (éd. 4, Paris 1928) IV 362-386.
Dorsch, Aem., De religione revelata, ed. 2-3, p. //3-810.
Garrigou-Lagrange, De revelatione, ed. 2, II 273-281, 310-324.
Grandmaison, L. de, «L’expansion du Christianisme d’après M. Harnack», Etudes
XCVI (1903) 300-329, 451-476.
Harnack, A., Die Mission und Ausbreitung des Christentums in den ersten drei Jahrhundeiten, Leipzig, I vol., ed. 3, 1915; 2 vol., ed. 4, 1924.
Hertling, L., «Die Zahl der Christen zu Beginn des vierten Jahrhunderts», Zeit­
schrift fur katholische Théologie LVIII (1934) 243-253.
Leclercq, H., «Expansion du Christianisme», Dictionnaire d’archéologie chrétienne
et de liturgie, VI-1 (Paris 1922) 978-1014.
Nicolau, M., De revelatione christiana, η. 689-728.
PouLPiQUET, A. de, L’objet intégral de ΓApologétique (éd. 2, Paris 1912) 121 sqq.
Riviere, J., Lu propagation du Christianisme dans les trois premiers siècles, Pa­
ris 1907.
Tromp, S., De revelatione christiana, ed. 5, p. 295-312.

seu distinguentes Ecclesiam catholicam a ceteris quae eundem titu­
lum immerito sibi reclamant, tum etiam dogmatice, tanquam supernaturales proprietates dimanantes ab essentia supernaturalis
istiusmodi societatis.
II.

ERRORES.

302. lidem Rationalistae supra relati (n. 289), ut Gibbon,
Havet, Boissier et Harnack, sicut factum martyrii, ita et magnum
phaenomenon propagationis Christianismi in primis saeculis, quod
negare non possunt, ex meris naturalibus causis explicare conantur.
In quo excellit Harnack,1 qui tanquam praecipuas causas assignat
sequentes singulares dotes religionis christianae: monotheismum,
syncretismum, universalismum; minute autem ostendit quam magna
esset Christianismi diffusio circa a. 300.
Quod attinet unitatem, aliquis posset obicere divisionem
Christianismi in varias ecclesias, puta romanam sive catholicam,
schismaticam orientalem et protestanticam. Attamen, cum istae
ecclesiae opposita doceant, nequeunt omnes esse Ecclesia ipsa quam
Christus fundavit, adeoque earum divisio non est scissio ipsius
verae Ecclesiae Christi nec istius unitatem impingit; cumque nos
defendemus Ecclesiam Christi esse ipsam Ecclesiam catholicam,
apologetica nostra consideratio hic fit concrete etiam catholica
apologetica.
Et idem dicendum est de tertia dote stabilitatis, quam Ecclesiae
catholicae denegant tum praefati Rationalistae, nominatim Har­
nack, tum protestantes orthodoxi, dicentes Ecclesiam catholicam
mutasse nec eandem esse ac primitivam Ecclesiam. Quibus a for­
tiori consentiunt Modernistae, iuxta fundamentaliorem eorum
errorem de necessaria religionis mutatione et evolutione.
III.

DOCTRINA MAGISTERII.

303. Haec continetur in iisdem duobus documentis supra
relatis (n. 280, 290). Pius IX, Encycl. «Qui pluribus» a. 1846,
in criterio mirabilis Ecclesiae propagationis peculiariter insistit:
«Haec scilicet fides..., maiores in dies ex crudelissimis ipsis per­
secutionibus vires acquirens, universum orbem terra marique, a
solis ortu usque ad occasum, uno Crucis vexillo pervasit, atque
1 Oie Mission und Ausbreitung des Cbristentums in den ersten drei Jahrbunderten,
t. 1,1. 2; t. 2, 1. 4, c. 4. Cf. De Grandmaison, loc. cit. (supra, in n. 300).

idolorum profligata fallacia, errorum depulsa caligine, triumphatisque cuiusque generis hostibus, omnes populos, gentes, nationes,
utcumque immanitate barbaras ac indole, moribus, legibus, insti­
tutis diversas, divinae cognitionis lumine illustravit, atque suavissi­
mo ipsius Christi iugo subiecit, ’annuntians’ omnibus ’pacem, an­
nuntians bona’ [Is. 52. 7]» (Denz. 2779). Cone. Vaticanum I tria
praefata criteria, tanquam partes unius magni ac irrefragabilis cri­
terii, quod est ipsa Ecclesia, simul proponit: «Ob suam admirabilem
propagationem... ob catholicam unitatem invictamque stabilita­
tem...» (sess. 3, cap. 3, Denz. 3013).
IV. ASSERTIO 1.
revelationis.

Mirabilis Ecclesiae propagatio est critérium,

PROBATUR.
304. Mira Ecdesiae propagatio quadrupliciter considerari potest (fere
sicut dictum est de martyrio, n. 295). Primo nempe, mere historice, tanquam
valde peculiare factum; et sic consideratur a Rationalistis. Secundo, ut his­
toricum testimonium aliorum factorum, scilicet ipsius fundationis Ecclesiae
per Christum, evangelicorum miraculorum, et similium (nam haec praedica­
bantur et in his fundabatur ipsa Ecclesiae propagatio); et haec consideratio
non est directe apologetica, sed praecedit. Tertio, apologetice et secundum
se, seu prout continet in se divinum interventum ac ideo est verum ac direc­
tum (utut intrinsecum) critérium revelationis; et haec est praesens nostra
consideratio. Quarto, apologetice quidem sed ulterius ut obiectum unius ex
prophetiis Christi de universalitate sui regni, quo sensu transit in fortius cri­
térium obiectivum extrinsecum,
seu prophetiam, de qua agetur inferius.
■i

Porro ad praefatum critérium stabiliendum, sufficit considerare
extensionem Ecclesiae in tribus prioribus saeculis, seu usque ad
pacem constantinianam (a. 314); ulterior enim extensio, usque ad
hodiernum tempus, difficilius ad miraculum revocatur, vel potius
refundi debet in alterum critérium stabilitatis. In praefata autem
tercentenaria diffusione, duo ostendenda sunt, primo scilicet ipsum
jaciunt extraordinariae prorsus propagationis, secundo eius super­
naturalis indoles, seu quod ea ex nulla naturali causa sed ex solo
divino aliquo interventu explicari queit, ita ut contineat morale
aliquod miraculum ac inde evadat verum critérium revelationis.1

305.

Quod attinet ipsum jactum propagationis, attendenda

1 Ad huiusmodi argumentum frequenter provocant ipsi Patres, tam coaetanei ipsi
expansioni quam paulo posteriores, quos refert Tromp, De revelatione Christiana, ed. 5>
p. 295 sq.

est tum eius magnitudo, seu expansio localis, numerica et socialis,
tum eius celeritas, tum eius media et obstacula.
Expansio localis sive geographica. lam tempore ipso apostolico
(a morte Christi, a. 30, sub Tiberio, ad mortem loannis apostoli,
circa finem saec. 1, sub Traiano [98-117], forte a. 104), ut apparet
ex ipsa Scriptura, Christianismus totum romanum ac civilem mun­
dum, ac pro tanto totum mundum, morali ter invaserat. Praeter
Palaestinam et Syriam (lerusalem, Samariam, Antiochiam, Damas­
cum, de quibus Act. 11. 26), a Petro (f 67) et loanne (f circa
finem saec. 1) commemorantur tota Asia Minor et circumstantes
regiones, i. e. «electi advenae Ponti, Galatiae, Cappadociae, Asiae
et Bithyniae» (1 Petr. 1. 1) et «septem ecclesiae, quae sunt in Asia:
Ephesus et Smyrna et Pergamus et Thyatira et Sardes et Philadel­
phia et Laodicia» (Apoc. 1. 4, 11). A Paulo (t 67) nominantur
occidentales populi et regiones, scilicet Corinthii, Philippenses,
Thessalonicenses, Cretenses (Tit. 1. 12), Romani, Macedonia et
Achaia (1 Thess. 1. 8), Illyricus (Rom. 15. 19), imo et Hispania
(Rom. 15. 24, 28: «Cum in Hispaniam proficisci coepero, spero
quod praeteriens videam vos... Per vos proficiscar in Hispaniam»);
idem apostolus testatur «evangelium praedicatum esse in universa
creatura, quae sub coelo est» et «in universo mundo» (Col. 1. 6, 23;
Rom. 1. 8). Eusebius Caes. refert sequentem traditionem, ex qua,
supposita alacri activitate apostolorum, ampliorem sensum accipit
ea Pauli affirmatio de expansione in toto mundo: «Thomas, sicut
nobis traditum est, sortitus est Parthos, Matthaeus Aethiopiam,
Bartholomaeus Indiam citeriorem, Andreas Scythiam, loannes
Asiam..., Petrus Pontum, Galatiam, Bithyniam, Cappadociam ceterasque confines provincias» (Hist. eccl. 3. 1).
Tempore immediate postapostolico, seu saec. 2, lustinus,
(ca. 155) testatur «per totum orbem terrarum credentes» adesse
(Dial, cum Tbryphone 110) et «nullum omnino genus esse sive
barbarorum, sive Graecorum, sive quolibet nomine appellentur»
in quo Christus crucifixus non adoretur (ibid. 110 et 117). Irenaeus
(t ca 202), episcopus lugdunensis in Gallia, idem testatur de remo­
tioribus ipsis occidentalibus regionibus Hispaniae, Germaniae, Cel­
ticae nationis, quibus addit Aegyptum et Lybiam (Adv. haer. 1. 10).
Circa finem eiusdem saec. 2, celebrata sunt quinque concilia provin­
cialia circa celebrem quaestionem de tempore celebrandi Paschatis,
scilicet in Italia, Gallia, Palaestina, Ponto, Asia (Eusebius Caes.,

Hist. cedes. 5. 16). Circa initium saec. 3, Tertullianus plures dissi­
tos ac parum notos populos nominat, dicens quod prater notos popu­
los, ut orientales et Romanos, in Christum crediderunt «et ceterae
gentes, ut iam Getulorum varietates et Maurorum multi fines et
Hispaniarum omnes termini et Galliarum diversae nationes et Bri­
tannorum innacessa Romanis loca, Christo vero subdita, et Sarma­
tarum et Dacorum et Germanorum et Scytharum et abditarum mul­
tarum gentium et provinciarum et insularum nobis ignotarum et
quae enumerare minus possumus» {Adv. ludaeos 7. 4).

306. Expansio numerica iam datur generaliter intelligi ex ipsa
geographica expansione. Christus ipse elegit duodecim apostolos et
septuaginta discipulos. Immediate post Ascensionem referuntur
circiter 120 discipuli (Act. 1. 15); prima die Pentecostes, illis per
Baptismum accesserunt 3.000 (Act. 2. 41); paulo post, aliis acce­
dentibus, numerus excrevit ad 5.000 (Act. 4. 4) et ulterius dilatatus
est (Act. 5. 14); subinde sermo est de multis millibus ludaeorum
qui crediderant (Act. 21. 20: «Quot millia sunt in Iudaeis qui cre­
diderunt»).1 In prima Neronis persecutione (54-68) «multitudo in­
gens» Christianorum Romae obiit, teste Tacito (supra, n. 297); ex
epistola Plinii (ibidem) ad Traianum (98-117) apparet magnam
(nedum maiorem) partem populationis in Bythinia fuisse ebristianam; Tertullianus a. 212 testatur in Africa «partem paene maiorem
civitatis cuiusque» esse christianam {Ad Scapulam 2. 10).
Quoad a. 300 Harnack in suo scientifico censu numerat ac nominat plures
regiones, in quibus christiani erant fere dimidia pars populationis, ut Asiam
Minorem, partem Thraciae, Armeniam, Edessam, vel magna omnino pars,
habens magnum influxum socialem, ut Africam proconsularem, Numidiam,
Cyprum, Antiochiam, Caelesyriam, Aegyptum, Romam, Italiam meridiona­
lem, Hispaniam meridionalem et Galliam maritimam meridionalem. Idem
auctor censet a. 312 adfuisse in Occidente 900 sedes episcopales et in Orien­
te circiter 850. Quibus consideratis, quidam putant circa idem tempus,
seu cum supervenit pax constantiniana, mediam partem imperii romani, alii
quartam vel saltem quintam partem, fuisse christianam.

307. Expansio socialis ex iisdem tum apostolicis tum postapostolicis documentis apparet. Et de ipsis pauperibus ac plebeis
nullum est dubium, promittente Christo: «Evangelizare pauperibus
1 loannes in Apoc. 7 et 14 loquitur de 144.000 millibus servorum Christi; sed inde
nihil certum deduci potest, tum quia numerus ibi stat pro magna multitudine tum quia
agitur de sermone prophetico sive apocalyptico.

misit me» (Luc. 4. 18) et testante subinde Apostolo: «Quia non
multi sapientes secundum carnem, non multi potentes, non multi
nobiles. Sed quae stulta sunt mundi elegit Deus, ut confundat sa­
pientes; et infirma mundi elegit Deus, ut confundat fortia; et igno­
bilia mundi et contemptibilia elegit Deus ut ea quae non sunt, ut ea
quae sunt destrueret, ut non glorietur omnis caro in conspectu eius»
(1 Cor. 1. 26-29). Sed sicut duodecim piscatoribus apostolis mox
Deus Paulum, doctorum discipulum adiecit, sic subinde et alios
multos nobiles ac sapientes ad fidem vocavit, donec ipsum romani
imperii caput crucis vexillum assumpserit.
Christum ipsum Nicodemus et loseph ab Arimathaea secuti sunt. In
Actibus Apostolorum citantur «multa turba sacerdotum» (6. 7), Cornelius,
centurio cohortis Italicae (10. 1 sqq.), proconsul Sergius Paulus (13. 12),
Dionysius Areopagita (17. 34), «mulieres nobiles non paucae» (17. 4; cf. 17.
34), Crispus et Apollo (18. 8, 24 sqq.). In epistolis paulinis referuntur Fla­
vius Clemens et illi «qui de Caesaris domo sunt» (Phil. 4. 3, 22); nobiles
pariter erant plures ex illis qui nominantur in Rom. 16. 1-23.
Suetonius refert Acilium Glabrionem senatorem et praefatum Flavium
Clementem consulem, maritum Domitillae, imperatoris Domitiani consangui­
neae, quos iste interemit (Vita Domitiani 10. 2; 15: 1; apud Kirch 43 sq.).
Dio Cassius refert quoque condemnationem eorundem Glabrionis, Clementis
et Domitillae (Hist, romana 67. 14; apud Kirch 226). Tacitus commemorat
«Pomponiam Graecinam, insignem feminam... superstitionis extremae ream»
(Annales 13. 32; apud Kirch 32). In aliis documentis referuntur Carpophorus
«e familia Caesaris», cuius servus Callistus fuit subinde R. Pontifex (Hippo­
lytus, Pbilosophumena 9. 12), magni cubicularii imperiales Dorotheus, Petrus
et Gorgonius «qui in palatio ministrabant» (Eusebius Caes., Hist, eccles. 8. 6;
cf. 8. 1), «mater Alexandri [Severi 222-235] imperatoris, Mammaea nomine,
pia imprimis ac religiosa femina» (ibid. 6. 21), in cuius «familia plerique erant
christiani» (ibid. 6. 28), ipse imperator «Philippus [Arabs 244-249]... Chris­
tianus» eiusque uxor Severa (ibid. 6. 34, 36).
Inter milites referuntur «Legio fulminatrix» (Ex excerptis Xiphilini 71.
8; apud Kirch 227; cf. Tertullianum, Apol. 5. 8-12), Nereus et Achilleus
(Epigram. Damasi; apud Kirch 585), quadraginta martyres Sebastae, Sebastianus aliique (cf. Acta martyrum}.
Inter sapientes praecipue nominandi sunt Patres apologetae saec. 2, ut
Aristides, Athenagoras, lustinus, Irenaeus, et posteriores insignes scriptores
usque ad Eusebium Caes. qui huiusmodi universalis propagationis historiam
texuit.
Quod de sola Bythinia confitebatur Plinius in sua epistola ad Traianum
ad initium saec 2, scilicet christianos fuisse «omnis ordinis» (supra, n. 297),
ita verum erat de toto imperio romano, ut Tertullianus circa finem eiusdem
saeculi non cunctaretur asserere: «Hesterni sumus, et orbem iam et vestra
omnia implevimus, urbes, insulas, castella, municipia, conciliabula, castra

ipsa, tribus, decurias, palatium, senatum, forum. Sola vobis reliquimus tem­
pla» (Apol. 37. 4; cf. 1. 7).

308. Celeritas propagationis manifesta est, si attendatur rela­
tive ad immensitatem locorum, exiguitatem mediorum et magnitu­
dinem obstaculorum; vix enim tribus saeculis a morte Christi, ea
ita essentialiter absoluta est ut dici posset moraliter totum orbem
civilem penetrasse. Ad hanc, tanquam critérium veritatis, provocat
Arnobius circa a. 305, inquiens: «Nonne vel haec saltem vobis
fidem faciunt argumenta credendi, quod iam per omnes terras in
tam brevi temporis spatio immensi nominis huius sacramenta diffusa
sunt» (Adv. nationes, 2. 5); item Augustinus: «An vobis inane vel
leve videtur et nullum vel parvum putatis miraculum divinum,
quod in nomine unius crucifixi universum genus currit humanum?»
(De \ide rerum quae non videntur 4. 7).

309. Media propagationis exigua erant. In humanis enim ope­
ribus media rapidi successus ad tria reducuntur, scilicet voluptates,
opes sive divitias (unde arma quoque procedunt) et honores (tam
politicos quam intellectuales, ut est sapientia), quae quidem corres­
pondent tribus hominis praecipuis concupiscentiis, iuxta illud 1
Io. 2. 16: «Omne quod est in mundo concupiscentia carnis est et
concupiscentia oculorum et superbia vitae». Ecclesia autem haec
non habebat nec promittebat, sed e converso exigebat mortifica­
tionem, abnegationem et humiliationem usque ad martyrium. Ipse
fundator Christus mundo apparebat pauper, ignorans, despectus
ob iudaicam originem, damnatus ab hebraica et romana lege. Apos­
toli, Christianismi primi propagatores, erant humilis et despectae
originis, olim piscatores, philosophia et altiori scientia ieiuni; ipse
Paulus, quantumvis audax et argutus, tamen filius pharisaeorum ac
sectarius exclusivista apparere potuit. Praedicata ipsa doctrina erat
in se generaliter exclusivista, particulariter difficillima, receptis phi­
losophiis opposita, radicatis moribus adversa, socialiter etiam suspi­
ciosa. Semel tandem amplexa, nedum voluptatis aut opum aut sal­
tem honoris solamen, ipsum publicum despectum et vitae periculum
inducebat.
310. Obstacula propagationis gravia erant. Interna obstacula
sunt ipsa quae modo enarravimus, provenientia scilicet ex natura­
libus defectibus in vita et doctrina christiana, seu ex absentia obiectorum concupiscibilium. Externa obstacula proveniebant ex opposi-

tionc tum hominum, tum vigentium doctrinarum et culturae, tum
ipsarum socialium ac moralium institutionum, seu ex oppositione
tum ludaeorum, quorum religio declinabat, tum idololatrum sacer­
dotum, quorum templa deserebantur et quaestus minuebantur, tum
paganorum populorum quorum mores arguebantur, tum philoso­
phorum quorum hellenica cultura impugnabatur (cf. Athanasium,
De Inc. Verbi 53; Eusebium Caes., Praepar. evang. 1. 2), tum
imperatorum ac civilium magistratuum quorum auctoritas excuti
videbatur (cf. Tertullianum, Ad Scapulam 1-2; Hilarium, Lih. con­
tra Auxent. 3).
Quae omnia obstacula tandem concurrerunt in unum magnum
ac radicale obstaculum ipsius continuatae ac publicae persecutionis,
cui quodlibet ex praefatis motivis occasionem conferre poterat. Inde
Tertullianus in causam adducit «synagogas ludaeorum, fontes per­
secutionum, apud quas apostoli flagella perpessi sunt, et populos
nationum cum suo quidem circo, ubi facile conclamant: usquequo
genus tertium?» (Scorpiace 10. 10) atque ostendit quam facile
furor plebis in christianos concitaretur, ut «existimarent omnis pu­
blicae cladis, omnis popularis incommodi a primordio temporum
christianos esse in causa. Si Tiberis ascendit in moenia, si Nilus
non ascendit in rura, si caelum stetit, si terra movit, si fames, si
lues, statim ’Christianos ad leonem!’» (Apol. 40. 1).

311. Quod autem attinet supernaturalem indolem huius facti,
seu divinum interventum ex quo desumitur apologeticum critérium
revelationis, ex eo deducitur quod non sit explicabile per quaslibet
causas naturales.
Causae naturales internae non aliae esse possunt quam tria illa
concupiscentiarum obiecta supra assignata, scilicet voluptates, opes
et honores aliaque ad haec reducibilia, quibus, ut diximus, carebat
christiana religio. Nec valet cum Harnack (supra, n. 302) invocare
quasdam appetibiles dotes illius doctrinae, ut monotheismum, syncretismum et universalismum; nam huiusmodi dotes nec appetuntur
nec apprehenduntur a communi populo, et aliunde eae per supradictum defectum oppositionis cum pagana religione, moralitate,
cultura et lege, quem involvunt, ita coram paganis oculis obscura­
bantur, ut nec a sacerdotibus nec a plebe nec a sapientibus nec a
magistratibus, appetibilia essent, ut probat factum ipsum publici
despectus ac persecutionis.
Quod si aliunde peculiaritas et pulchritudo aliquorum articu-

lorum christianae fidei, ut puritas Deitatis prae humanis idolis,
ethica Christiana non longe apparenter distans ab ethica stoica, ca­
ritas proximi et aequalitas inter homines, potuerint naturaliter ali­
quos homines, doctiores vel sanioris mentis, ad quendam admira­
tionis vel complacentiae sensum allicere, certe non valuerunt,
suppositis tot aliis obstaculis, eos ad eam fidem toto corde amplec­
tendam impellere. Nec valet invocare fanaticum quendam zelum
primorum praecipue propagatorum; nam zelus in agente frustraneus
est, ubi contraria dispositio opponitur in patiente, nec conatus
fructuosus esse potest, ubi innumera ac gravia obstacula cumulantur.
312. Causae naturales externae, uti magna diffusio iudaicarum
communitatum in imperio romano, ad quas connationales christiani
accedere poterant, unitas imperii romani eiusque organizatio, unitas
linguae graeco-romanae, unitas culturae hellenico-latinae, religiosa
tolerantia romanae legis, quae omnia constituebant facilem et aper­
tam viam ad expansionem, etsi non modice christianae expansioni
iuverint, tamen eam explicare non possunt. Nam illi opponuntur
tum praefata exigua media propagationis, tum praefata obstacula,
quorum deleterio influxui favebant eaedem extrinsecae causae (inde
explicatur violentia, generalitas et persistentia persecutionum).
Idque excellenter confirmatur ex eo quod eaedem causae pariter,
imo magis, favebant etiam ludaismo aliisque orientalibus et extra­
neis religionibus, et tamen solus Christianismus huiusmodi propaga­
tionem cognovit, non obstantibus maioribus ipsis impedimentis.
Extquibus etiam intelligitur quantopere a christiana propaga­
tione differat propagatio quae contigit apud quasdam alias religiones
quaeque a quibusdam rationalistis obicitur, ut apud Buddhismum,
Mahumedanisnium et, inter Christianas sectas, Arianismum et ipsum
Brotestantismum. Nam in his propagatio non fuit universalis (si
excipiatur sub aliqua ratione Protestantismus), nec valde celeris
(si excipiatut Arianismus), nec sine naturalibus ac efficacibus me­
diis, sed e converso cum laxiori ethica doctrina, cum armis et favore
principum, cum valde favorabilibus historicis ac localibus cir­
cumstantiis.
Cum igitur huiusmodi Ecclesiae propagatio nequeat convenienter ex na­
turalibus causis explicari, recurrendum est ad praeternaturalem divinum in­
terventum, quo ea evadit quoddam morale miraculum atque sat firmum, etsi
per se solum nondum certum, critérium revelationis. Huiusmodi autem divi­
nus interventus, sive morale miraculum, multiplici elemento constare potuit,

scilicet tum remotione vel attenuatione quorundam impedimentorum, iuxtù
loca et personas, tum multiplicatione intellectualium aut physicorum miracu­
lorum, quae initialem praecipue sive apostolicam praedicationem comitaban­
tur quaeque testes praesentes vel propinquos magis commovebant, tum etiam
peculiari et instantiori motu gratiae interioris.
Ceterum, non ex his causis directe praesens argumentum conficimus,
nequidem ex praefatis miraculis (nam haec per se sola ac directe constituunt
novum et efficacius critérium obiectivum extrinsecum), sed ex ipso facto
propagationis, prout nequit explicari ex causis naturalibus ac ideo exigit di­
vinum interventum, quomodocumque et undecumque huiusmodi interventus
proveniat. Unde, ut supra notatum est (n. 304), distinguenda est triplex theo­
logica consideratio facti propagationis Ecclesiae, scilicet ut est adimpletio
prophetiae Christi, ut continet testimonium aliorum praeteritorum factorum
(puta ipsorum miraculorum) et ut est secundum seipsam quoddam morale
miraculum; sub quo tertio aspectu eam hucusque consideravimus.
ASSERTIO 2. Catholica unitas ipsius propagatae Ecclesiae est
secundum se novum aliquod critérium revelationis.
PROBATUR.

î

313. Ut diximus supra (n. 276), Christus fundavit regnum
suum cum nota quadam unitatis, ex qua discernibile esset, unitatis
scilicet regiminis, fidei et cultus. Ecclesia autem in ipso processu
tam celeris ac universalis propagationis, expressit in seipsa ac reti­
nuit huiusmodi triplicem unitatem, et quoslibet homines ab hac uni­
tate dissentientes e suo gremio sollicite excussit nec ut christifideles
amplius consideravit. lamvero, attentis humanis passionibus ac na­
turalibus contingentiis, huiusmodi stricta et inalterata unitas nequit
convenienter ex naturalibus causis explicari, ut patet ex fragilitate
ac scissura humanarum institutionum. Ergo ea repetenda est ex
praeternaturali aliquo divino interventu ac ideo evadit miraculum
quoddam morale et constituit novum probabile critérium reve­
lationis.
Hoc argumentum valet tum relate ad primitivam Ecclesiam,
prout distinguitur a primitivis sectis dissidentibus, tum etiam quoad
posteriorem Ecclesiam usque ad hodiernum aevum, prout distin­
guitur a posterioribus ac maioribus schismatibus, seu a Nestorianismo atque Monophysismo saec. 5, a schismate orientali saec. 11
et a defectione Protestantium saec. 16; quo sensu praesens argu­
mentum evadit etiam ac necessario apologetico-catholicum, quanquam de ha re directior erit sermo in tractatu de Ecclesia.

ASSERTIO 3. Invicta stabilitas Ecclesiae usque ad praesens
devum est insigne critérium revelationis.
PROBATUR.

314. Pactum huiusmodi stabilitatis satis constat ex historia.
Per viginti enim saecula Ecclesia retinuit iugiter eandem faciem,
seu eandem essentialem identitatem, in regimine, fide ac cultu, cum
primitiva communitate, seu eam apostolicitatem qua Christus, tan­
quam discernibilitatis nota, instruxit regnum suum (cf. supra,,
n. 276). Quodcumque autem discrimen, quod in contrarium invo­
cari potest, accidentale est (quod quidem hic demonstrare contra
Protestantes liberales et Modernistas necesse non est). Huiusmodi
autem identitatem Ecclesia constanter ac firmiter retinuit, non obs­
tantibus multis ac per saecula renovatis obstaculis, sive causis impel­
lentibus ad mutationem.
Quarum causarum praecipuae sunt, iuxta temporis successio­
nem: ipsae persecutiones, trium praesertim priorum saeculorum;
graves intestinae luctae ac scissiones, antiquitus provocatae praeci­
pue ab Arianismo, Nestorianismo et Monophysismo; barbaricae in­
vasiones quae mutationem ipsius antiquae civilizationis invexerunt;
ortus, incursus et longaeva hostilitas Mahumedanismi; schisma
orientale; interna lues sacerdotalis concubinatus et symoniae in me­
dia aetate; mediaevalis cesaro-papismus; schisma occidentale, attin­
gens ipsam supremam auctoritatem Ecclesiae quae veluti in tres
partes discerpi videbatur; protestantica pseudo-reformatio ac defec­
tio; gallicanus caesaro-papismus; gallica revolutio; incursus rationa­
lism!, philosophismi, liberalism!, communismi, atheismi et laxismi
nostae aetatis. De tot autem tantisque obstaculis per saecula reno­
vatis, Ecclesia iugiter triumphavit: in persecutionibus ipsis vegeta­
vit, haereses et schismata extinxit vel expulit, regibus restitit, vene­
num novarum doctrinarum non absorbuit.
Supernaturalis indoles huiusmodi facti invictae stabilitatis, seu
divinus ac miraculosus interventus ex quo illud evadit valde proba­
bile critérium revelationis, ex eo patet quod nequeat per causas
naturales explicari. Hae enim causae non aliae esse possunt quam
tres supradictae (n. 309), scilicet voluptates, opes (unde arma et vis
coercitiva procedunt) et honores, aliaque ad haec reducibilia, quae
Ecclesia nec habet nec promittit. Praefatis ergo maximis obstaculis
contra suam stabilitatem, Ecclesia non aliis mediis occurrit quam

propositione suae inflexibilis doctrinae, defensione divinarum le­
gum, et ostensione suarum virtutum, peculiariter confidentiae divini
auxilii, patientiae, benevolentiae, ipsius amoris inimicorum.

315. Nec valet recurrere ad sapientem Ecclesiae constitutio­
nem et organizationem, et peculiariter ad principium supremae ac
firmissimae auctoritatis, ut inde naturaliter deducatur eius invicta
stabilitas; nam praecise quaestio est quomodo ea ipsa perfecta organizatio et illud ipsum auctoritatis principium, quibus naturaliter
gaudebat etiam imperium romanum, stabiliter perseveravit inter tot
obstacula, etiam interna, et sine naturalibus defensionis mediis, nec
conciderit aut senuerit, sicpt evanuit, inter alia, ipsa potentissima
ac sapientissima organizatio romana.
Attentis ergo tum causis, ab extrinseco vel ab intrinseco tenden­
tibus ad dissolutionem aut mutationem, tum defectu naturalium
contrariorum remediorum, non aliter invicta Ecclesiae stabilitas ex­
plicari potest quam ex aliqua causa supernatural!, seu ex ipso direc­
to ac miraculoso divino interventu. Quod quidem confirmari potest
ex ipsa comparatione cum aliis religionibus aut culturis, quarum
quaedam omnino obsoleverunt, ut antiquae paganae religiones tam
orientales quam occidentales, aliae ita senuerunt ut vel in statu
cuiusdam mortuae stabilitatis versentur, vel de originali vigore ac
natura nonnisi nomen ac generalia quaedam delineamenta retineant,
quamvis generatim vel nulla vel pauca obstacula cognoverint et plu­
ribus naturalibus causis (ut opibus et principum protectione) ortae
et quomodolibet asservatae sint: quod valet de praecipuis existentibus religionibus Buddhismi, Mahumedanismi, ludaismi et Protestantismi.
Sicut sanctitas Ecclesiae, prout ostenditur tum in suo fundatore, tum in
suis membris, tum peculiariter in martyribus, efformat unum totale ac valde
probabile critérium revelationis, conflatum ex illis tribus (cf. supra, n. 300),
ita pariter hic dici potest existentiam ipsam Ecclesiae, prout protenditur tum
in sua mirabili propagatione, tum in sua catholica unitate, tum in sua invicta
permanentia et stabilitate, efformare unum totale ac valde probabile revela­
tionis critérium, ex his tribus conflatum.
Si autem haec duo valde probabilia criteria, in se continentia sex par­
tialia ac probabilia criteria deducta ex tot fructibus et effectibus ipsius doctri­
nae revelatae, simul ad modum unius accipiantur ac veluti exhibeant comple­
tam faciem Ecclesiae, tunc non mere probabile aut valde probabile, sed cer­
tum ac irrefragabile critérium revelationis et motivum credibilitatis consti­
tuunt, quoniam et verum magnumque miraculum morale in se continent, et

huiusmodi miraculosam rationem manifeste, oculis apertis nec voluntarie cae­
cutientibus, ostendunt. Ad hanc enim Ecclesiam, tanquam «elevatum signum
in nationibus» (Is. 5. 26), oportet undique convenire Christi fideles, ac ideo
in ea quammaxime signum sive critérium christianae revelationis elucere de­
bet. Et hoc est quod docet Concilium Vaticanum I (supra cit., n. 196), propo­
nens «Ecclesiam per se ipsam... [tanquam] magnum quoddam et perpetuum
motivum credibilitatis et divinae suae legationis testimonium irrefragabile»,
abstrahendo scilicet ab ipsis extrinsecis criteriis physicorum ac intellectualium
miraculorum, de quibus mox sermo erit quaeque ceteroquin ipsa Ecclesia in
suo gremio vehit.1
QUAESTIO V. DE DEMONSTRATIONE CREDIBILITATIS REVE­
LATIONIS PER CRITERIA OBIECTIVA EXTRINSECA, ET
PRIMO PER MIRACULA PHYSICA2
I. SENSUS QUAESTIONIS.

316. Praesens quaestio, quae aperit considerationem criterio­
rum obiectivorum extrinsecorum, est maximi momenti in apologe­
tica, cum haec criteria sint omnium primaria, seu ex se solis, etiam
singillatim sumptis, certa ac sufficientia ad ostendendam divinam
originem doctrinae christianae, seu ipsum factum revelationis.
Quamvis enim criteria intrinseca, de quibus hucusque tractavimus,
1 Quod attinet practicum modum quo huiusmodi magnum motivum credibilitatis,
quod est Ecclesia, frequenter et efficaciter operatur in conversionibus, confer D. Grasso,
«II fenomcno della Chiesa nelle conversioni cont poranee», Problems scelti di teologia
contemporanea (Romae 1954) 189-198.
2 3 p., q. 43-45: de miraculis Christi. Praeter bibliographiam de miraculis in abs­
tracto (supra, n. 196) et de falsis miraculis (n. 222), hic peculiariter faciunt:
Brinkmann, B., «Die Erkennbarkeit der Wunder Jesu», Scholastik XXIX (1954)
345-362.
Cerfaux, L, «Les miracles, signes messianiques de Jésus et oeuvres de Dieu, selon
l’Evangile de saint J », Recueil Lucien Cerfaux (Gembloux 1954) Π 41-59.
Dausch, P., Die Wunder Jesu, Munster 1912.
Dieckmann, H., De revelatione christiana, n. 796-840. — «De miraculorum lesu
Christi explicatione ’occultistica’, Verbum Domini IX (1929) 33-38.
Filuon, L. Cl, Les miracles de Notre Seigneur Jésus-Christ, 2 voll., Paris 1909-1910.
Fonck, L., Die Wunder des Herrn im Evangelium, vol. 1, ed. 2, Innsbruck 1907.
Grandmaison, L. de, Jésus-Christ II (Paris 1931) 225-246, 313-532.—«Jésus-Christ»,
Dictionnaire apologétique de la foi catholique II (éd. 4, Paris 1924) 1446-1471: «Jésus
thaumaturge».
Lefevre, A., «Miracle», Dictionnaire de la Bible-Supplément V (Paris 1957)
1299-1308.
Nicolau, M., De revelatione christiana, n. 473-499.
Richardson. A., The miracle stories of the Gospel, London 1956.
Straubinger, H., «Die Stellung der Apologetik zum Okkultismus», Théologie und
Glaube XIX (1927) 163-178.
Tonquedec, J. DE, Merveilleux métapsychique et miracle chrétien, Paris 1955.
Tromp, S., De revelatione christiana, ed. 5, p. 223-243.
Ugarte de Ercilla, E., Los milagros del Evangelio, Madrid 1913; ed. 2, 1957.

sint, secundum se ac veluti materialiter considerata, maioris valons
ac dignitatis, utpote miracula moralia quae implicant etiam elemen­
ta supernaturalia quoad substantiam, ut praecipue patet de subli­
mitate doctrinae et de fructibus sanctitatis, tamen quoad nos et for­
maliter in ratione criteriorum revelationis, sunt minoris momenti
et efficaciae quam criteria extrinseca, cum non sint, sicut ista, facile
cognoscibilia sub ipsa ratione miraculi, in qua apologeticus valor
maxime consistit.
Quod quidem confirmatur tum ex modo agendi ipsius Christi,
qui ad huiusmodi miracula provocat ut confirmet suam missionem
(Io. 10. 38: «Ipsa opera quae ego facio testimonium perhibent de
me, quia Pater misit me»), tum ex primorum discipulorum conver­
sione, qui miraculis Christi· attrahuntur (Mat. 14. 33; Io. 2. 11;
3. 2), tum ex pharisaeorum oppositione, qui ab eisdem miraculis
praecipue commoventur (Mat. 12. 38; Io. 11. 47 sq.), tum ex Eccle­
siae declaratione, quae ad miracula, tanquam ad certissima et accom­
modatissima revelationis signa, praesertim provocat (Cone. Vatic. I,
sess. 3, cap. 3), tum tandem ex ipsa impugnatione modernorum
Rationalistarum, quae ad evertendam miraculorum Christi veritatem
summopere incumbit.
Ceterum, in tota hac quaestione sedulo recolenda et attendenda
sunt omnia quae supra (n. 197-225) generaliter dicta sunt de notio­
ne, possibilitate, cognoscibilitate et probativo sive apologetico valo­
re miraculi; nam in praesenti non aliud facimus quam eas notiones
ad miracula Christi applicare.
II. ERRORES.

317. lidem Rationalistae, positivi vel agnostici, qui, ex variis
oppositisque contingentismi vel determinism! principiis, negant ge­
neraliter possibilitatem vel saltem cognoscibilitatem miraculi (cf. su­
pra, n. 198-204), negant consequenter veritatem miraculorum Chris­
ti atque suam solertiam et argutiam convertunt ad explicandum sen­
sum evangelicarum narrationum.1
1 Hos in antiquitate praecesserunt iam plures impugnatores Christi et christianae
religionis, qui tamen absque critico aut peculiari examine, sed ex mero odio, miracula
Christi adseribebant vel influxui ipsius diaboli, ut pharisaei (Mat. 9. 34; 12. 24; Marc. 3.
22; Luc. 11. 15), vel magiae, ut posteriores rabbini, praesertim in Mishna et Talmud
(cf. Iustinium, Dial, cum Thryph. 17, 69 et 108; Tertullianum, Adv. ludaeos 9; Origenem, Contra Celsum, 1. 28, 38; Lactantium, Div. instit. 5. 3; Eusebium Caes., Dem.
evang. 3. 6), et aliqui scriptores pagani, nominatim Celsus (cf. Origenem, Contra Celsum
1. 68; 2. 48) et Porphyrins (cf. Eusebium Caes., Contra Hieroclem 2; Hieronymum, Lib.
bebr. quaest. in Gen. 1).

Non paucae a singulis allatae sunt peculiares explicationes, quae
tamen ad tres generales theorias sive methodos reducuntur. Vel sci­
licet negatur ipsa historica veritas miraculorum (ita praecipue anti­
quiores Rationalistae), ea tribuendo fraudi (Reimarus) aut fictioni
(Paulus, Strauss). Vel negatur saltem illorum philosophica veritas
seu praeternaturalis indoles, ea concipiendo ut extraordinarios aut
peculiares effectus causarum naturalium, vel cognitarum, ut men­
talis suggestionis (Holtzmann) aut intimi ac subconscii sensus sive
peculiaris vis sanativae (Otto), vel nondum sufficienter cognitarum.
Generatim tamen moderniores rationalistae (peculiariter Protestan­
tes liberales, ut Harnack, et Modernistae) utramque theoriam con­
jungunt, distinguentes inter quaedam miracula difficiliora et insig­
niora, puta resuscitationem mortui et sanationem caeci nati, quibus
denegant ipsam historicam veritatem, invocantes aliquam diversi
generis fictionem, et alia faciliora, praesertim sanationes morborum
mere functionalium, quae explicant per praefatas causas naturales,
simul iterum eis admiscentes aliquam fictionem vel exaggerationem.
318. Sit breve verbum de aliquibus notioribus explicationibus.
luxta H. S. Reimarus (t 1768),1 miracula debentur inventioni seu fraudi,
non quidem ipsius Christi, sed discipulorum. Christus habuit tantum scopum
politicum, intendens liberare ludaeos a iugo romano; cum autem hic scopus
frustraneus esset et Christus desperatus mortuus fuerit, eius discipuli, ut
commode viverent ac proficerent, eius scopum ac missionem fraudulenter
immutarunt, et resurrectionem (sublato eius corpore) aliaque miracula fin­
xerunt.
luxta H. E. G. Paulus (t 1851),23 miracula sunt quaedam exaggeratae
expressiones orientales. Ita Christus eatenus panes multiplicavit, quatenus,
dans indigentibus quod habebat, suo exemplo alios incitavit ad idem facien­
dum, ita ut omnes saturarentur; caecum a nativitate sanavit per collyrium
luto admixtum; Lazarum, apparenter mortuum, e sepulchro eduxit et hoc
sensu suscitavit, iuxta exaggeratam expressionem.
luxta D. F. Strauss (t 1874)/ miracula sunt mythi sive legendae, quibus
expectatio et imaginatio popularis solet quosdam insignes viros circumdare,
ad eorum figuram extollendam et commendandam; ita, sicut in A. T. Moysi
tributum fuerat miraculum mannae et Eliae multiplicatio farinae, eodem
modo christiani posteriores tribuerunt Christo multiplicationem panum.
Huiusmodi tamen antiquiores explicationes communiter a rationalistis
1 In quodam fragmento, cui titulus Vont Zwecke Jesu und seiner Jiinger, edito a
G. S. Lessing (Brunswick 1778).
2 Das Leben lesti ah Grundlage einer reitten Geschichte des Urchristentums, Hei­
delberg 1828.
3 Das Leben Jesu fcritisch bearbeitet, 2. voll., 1835-1836.
■Mil

derelictae sunt. Uncle, iuxta O. Holtzmann,' miracula Christi debentur potius
suggestioni; ita maris tempestatem sedavit quatenus, inter discipulorum exci­
tationem, tranquillus ac fortis permansit, maris ipsius tranquillitatem sugge­
rens, quae de facto fortuito tunc contigit.
luxta R. Otto,12 Christus erat excellenter praeditus quadam naturali vi
sanativa, quam omnes homines in inferiori quodam gradu habent, eo modo
quo prophetae praediti erant quadam peculiari vi divinationis.
luxta plures, ut A. W. Bousset,3*
5A. Schweitzer* M. OibeliusP et R. Bultmann,6 miracula sunt facta naturalia quibus affixa est quaedam significatio
symbolica, vel eschatologica, vel ethica.
luxta E. Renan (t 1892), miracula sunt generaliter legendae circa Chris­
tum, a populo efformatae sive durante eius vita sive ac praecipue postea;
quaedam tamen, seu simplices sanationes, possunt accipi ut facta historica,
quae per mentalem suggestionem in infirmos explicari queunt.78
319. Praecipue attendenda est magis complexa theoria tum Protestantium liberalium, nominatim A. Harnack, tum Modernistarum, qui ceteroquin
ab illis immediate dependere solent. Harnack* quem fere ceteri sequuntur,
praemittit quaedam principia ex quibus miracula explicari debent, scilicet:
certam impossibilitatem verorum miraculorum seu praternaturalium factorum;
aureolam miraculorum, qua solent decorari fundatores religionum; generalem
inclinationem ad admittenda miracula et impletiones prophetiarum A. T.,
tempore Christi; defectum criticae modernae in apostolis; initium processus
idealhationis factorum Christi statim post eius mortem, cum tamen ipse non
magnum momentum illis tribueret. Subinde distinguit miracula Christi in
quinque species, scilicet·, quaedam facta excellentissima, posterius amplificata
et exaggerata; miraculosas narrationes ortas ex falsa interpretatione parabo­
larum et sermonum, vel ex quadam exteriori proiectione internae christiano1 Das Leben Jesu, Tiibingen 1901.
2 Leben und Wirken Jesu nach historisch-kritischer Aufassung, Gottingen 1902.—
Aufsâlze das Numinose betreffend, Gottingen 1923.
3 Kyrios Christos, Gottingen 1913.
'Geschichte der Leben-Jesu-Forschung, Tübingen 1913.
5 Geschichtliche und iibergeschichtliche Religion itn Christentum, Gottingen 1925.
6 Die Erforschung der synoptischen Evangelien, Giessen 1925. Confer doctrinae Bultmann crisim apud A. Vogtel, «Rivelazione e mito», Problemi e orientamenti di teologia
dommatica (Milano 1957) I 928-953.
7 Vie de Jésus (éd. 14, Paris 1873) 268-270: «La critique n’éprouve devant ces sor­
tes de phénomènes historiques aucun embarras... Les fondateurs du christianisme vivaient
dans un état de poétique ignorance... Ils trouvaient tout simple que leur maître eût des
entrevues avec Moise et EÈe, ou’il commandât aux éléments, qu’il guérît des malades...
Sans doute la renommée populaire, avant et après la mort de Jésus, exagéra énormément
le nombre de faits de ce genre... Presque tous les miracles que Jésus crut exécuter parais­
sent avoir été des miracles de guérison... La médecine scientifique, fondée depuis des
siècles par la Grèce, était, à l’époque de Jésus, à peu près inconnue aux Juifs de Pa­
lestine. Dans un tel état de connaissances, la présence d’un homme supérieur, traitant le
malade avec douceur, et lui donnant par quelques signes sensibles l’assurance de son
rétablissement, est souvent un remède décisif. Qui oserait dire que, dans beaucoup de
cas, et en dehors des lésions tout à fait caractérisées, le contact d’une personne exquise
ne vaut pas les ressources de la pharmacie?».
8 Das Wesen des Christentums (Leipzig 1902) 16 sqq.

rum experientiae; narrationes ortas ex tendentia sive desiderio inveniendi
adimpletionem prophetiarum A. T.; veras sanationes a Christo peractas per
extraordinariam sed naturalem vim (puta suggestionem); facta quaedam inex­
plicabilia, seu debita viribus naturae nondum satis exploratis.
Modernistae docent Christum non intendisse per miracula probare suam
messianitatem; in pluribus narrationibus evangelicis, potiusquam veritates
proponi ca quae, quantumvis falsa, prosunt ad fidelium aedificationem; hinc
loannes in quarto evangelio miracula exaggerasse, sive ut facta Christi magis
extraordinaria apparerent sive ac praecipue ut mysterium Incarnationis incul­
caretur; miracula processisse ex posteriori idealizatione vitae et operum Chris­
ti; inter ipsa tamen Christi historica facta, quaedam habuisse aliquem charac­
terem extraordinarium, per extraordinarias et ignotas vires naturales expli­
cabilia.1
Tres priores propositiones referuntur ac damnantur explicite in Decreto
«Lamentabili» a. 1907: «In pluribus narrationibus non tam quae vera sunt
Evangelistae retulerunt, quam quae lectoribus, etsi falsa, censuerunt magis
proficua...—Quartum Evangelium miracula exaggeravit, non tantum ut ex­
traordinaria magis apparerent, sed etiam ut aptiora fierent ad significandum
opus et gloriam Verbi Incarnati...—lesus, cum ministerium suum exercebat,
non in eum finem loquebatur, ut doceret se esse Messiam, neque eius miracu­
la eo spectabant, ut id demonstraret» (Denz. 3414, 3417, 3428; cf. 3415,
3416, 3418, 3429).
Praeterea, in Encyd. «Pascendi» a. 1907 eadem doctrina iterum ac solemnius damnatur: «Quibus [Modernisas] si qui forte obiciant, quaedam in
aspectabili occurrere natura rerum, quae ad fidem etiam pertineant, uti hu­
manam Christi vitam, negabunt. Nam, etsi haec phaenomenis accensentur,
tamen, quatenus vita fidei imbuuntur, et a fide... transfigurata ac defigurata
fuerunt, a sensibili mundo sunt abrepta et in divini materiam translata.
Quamobrem poscenti ulterius, an Christus vera patrarit miracula vereque
futura praesenserit, an vere revixerit, atque in caelum conscenderit, scientia
agnostica abnuet, fides affirmabit; ex hoc tamen nulla erit inter utramque
pugna. Nam abnuet alter ut philosophus philosophos alloquens, Christum
scilicet unice contemplatus secundum realitatem historicam; affirmabit alter
ut credens cum credentibus locutus, Christi vitam spectans prout iterum
vivitur a fide et in fide» (Denz. 3485).
III. DOCTRINA MAGISTERII.

Ecclesia miraculorum Christi veritatem tum historicam,
tum philosophicam, tum relativam, necnon eorum probativum valo­
rem, solemniter proposuit praecipue in his duobus textibus Cone.
Vaticani I. Sess. 3, cap. 3/. «Ut nihilhominus fidei nostrae ’obse­
quium rationi consentaneum’ [cf. Rom. 12. 1] esset, voluit Deus
320.

1 Cf. A. Loisy, LEvamile et l'Eglise (éd. 5. Paris 1930) 16-23.—Jésus et la tradi·
lion évangélique (Paris 1910 61 sq.

cum internis Spiritus Sancti auxiliis externa iungi revelationis suae
argumenta, facta scilicet divina, atque imprimis miracula et prophe­
tias, quae cum Dei omnipotentiam et infinitam scientiam luculenter
commonstrent, divinae revelationis signa sunt certissima et omnium
intelligentiae accommodata. Quare tum Moyses et Prophetae, tum
ipse maxime Christus Dominus multa et manifestissima miracula et
prophetias ediderunt» (Denz. 3009). Ibid., can. 4: «Si quis dixerit,
miracula nulla fieri posse, proindeque omnes de his narrationes,
etiam in Sacra Scriptura contentas, inter fabulas vel mythos able­
gandas esse; aut miracula certo cognosci nunquam posse nec iis divi­
nam religionis christianae originem rite probari: an. s.» (Denz.
3034).
Idem docetur in prop. 3, quam a. 1840 subscribere debuit traditionalista L·. E. Bautin (Denz. 2753; agitur de valore probativo
miraculorum), in prop. 7 Syllabi contra rationalistas (Denz. 2907;
agitur de historica veritate prophetiarum et miraculorum), in De­
creto «Lamentabili» nuper citato (de eadem historica veritate) et
in hiramento antimodernistico (Denz. 3539; de valore probativo
miraculorum et prophetiarum).
IV. ASSERTIO. Miracula physica, a Christo patrata, sunt suf­
ficiens ac certum critérium revelationis; imo, una cum prophetiis
de quibus infra, sunt primarium ac unicum certum critérium, a
quo cetera suum valorem emendicant.

Quod huiusmodi miracula sint sufficiens
ac certum revelationis critérium, est de fide definita a Cone. Vati­
cano I, can. 4. Quod sint motivum primarium, seu aliis excellentius,
est doctrina catholica, theologice certa, ex eodem Concilio, cap. 3.
321.

Nota theologica.

PROBATUR.

Ea miracula sunt sufficiens ac certum motivum revelationis,
si certo constat de triplici eorum veritate historica, philosophica et
relativa, seu si certo constat: primo, facta, quae miracula dicuntur,
revera extitisse; secundo, ipsa deberi soli divino interventui; tertio,
ea a Christo patrata esse cum intentione comprobandi factum reve­
lationis, seu Deum per ipsum locutum esse. Nam, his positis, sequi­
tur necessario factum revelationis esse verum, secus Deus esset tes­
tis falsitatis, quoG absurdum est (cf. supra, n. 224). lamvero, certo
constat de triplici praefata veritate.

322.

Quoad veritatem historicam.

luverit ;praemittere generalem conspectum miraculorum Christi, quoad
eorum ingentem numerum et multiplicem indolem. Fere 100 particularia
miracula, sive a Christo sive circa Christum, ante, vel in, vel post resurrec­
tionem patrata, facile numerari possunt. Vario autem modo classificati queunt.
Primo nempe, miracula patrata circa Christum, sive in nativitate (varia),
sive in vita publica (vox de caelo in Baptismo et in ministerio, Transfigura­
tio), sive in morte (obscuratio solis, terraemotus), sive post resurrectionem
in vita et moratione gloriosa (ingressus in coenaculum ianuis clausis, et alia);
miracula patrata a Christo in seipso (multiplex evasio ab inimicis, propria
resurrectio); miracula patrata a Christo in aliis personis vel rebus. Haec sola
in praesenti considerabimus; cetera enim sunt minoris momenti apologetici,
si excipiatur ipsa resurrectio, quae utpote maximi momenti, considerabitur
seiunctim in quaestione sequenti.
Secundo, miracula a Christo patrata in aliis, quaedam nonnisi in commu­
ni referuntur (Mat. 4. 23; 8. 16; 9. 35; Marc. 1. 32-34, 39; 3. 10; 6. 54-56;
Luc. 4. 40 sq.; 6. 17-19; 7. 21 sq.; Io. 2. 23; 6. 2; 7. 31; 12. 37; et alii
loci), et haec pariter apologetice non multum iuvant, cum examinari non
possint quoad eorum philosophicam veritatem. Alia referuntur in individuo;
et de his erit sermo in praesenti.
Tertio, huiusmodi miracula circa alios in individuo narrata, circiter 35
numerari possunt (nam de indole vel distinctione aliquorum ambigi potest).
Ut apparet ex sequenti schemate, fere idem numerus (circa 20), etsi cum
aliqua varietate, habetur apud unumquemque ex synopticis, apud loannem
vero multo inferior (8); unum tantum est commune omnibus, seu prima
multiplicatio panum; undecim sunt communia tribus synopticis; Lucas et
loannes referunt sex miracula unicuique propria.
lllll

Mat.

1. Prima multiplicatio panum
2. Socrus Simonis Petri
3. Leprosus Capharnaita
4. Paralyticus
5. Homo habens manum aridam
6. Sedatio tempestatis
7. Daemoniacus gerasenus
8. Hemorroissa
9. Resuscitatio filiae lairi
10. Puer daemoniacus lunaticus
11. Caeci in lericho
12. Ambulatio super undas
13. Filia mulieris chananaeae
14. Secunda multiplicatio panum
15. Exsiccatio fici
16. Servus centurionis
17. Daemoniacus mutus

Marc.

14.13-21 6.30-44
8.14-15 1.29-31
8. 1- 4 1.40-45
9. 1- 8 2. 1-12
12. 9-14 3. 1- 6
8.23-27 4.35-41
8.28-34 5. 1-20
9.20-22 5.25-34
9.20-26 5.21-43
17.14-21 9.14-19
20.29-34 10.46-52
14.22-33 6.45-56
15.21-23 7.24-39
15.32-39 8. 1-10
21.18-22 11.12-14
8. 5-13
9.32-34 *

Luc.

Ιο.

9.10-17 6. 1-13
4.38-39
5.12-16
5.17-26
6. 6-11
8.22-25
8.26-39
8.43-48
8.40-53
9.37-43
18.35-43
6.17-21
•

7 1 -1 π
11.14-15

Mat,
18.
19.
20.
21.
22.
23.
24.
25.
26.
27.
28.
29.
30.
31.
32.
33.
34.
35.

Daemoniacus Capharnaita
Duo caeci Capharnaitae
Daemoniacus caecus et mutus
Didrachma in ore piscis
Surdomutus
Caecus Bethsaidae
Prima piscatio miraculosa
Resuscitatio iuvenis in Nairn
Mulier inclinata
Hydropicus
Decem leprosi
Auricula Malchi
Mutatio aquae in vinum
Filius reguli
Paralyticus ad piscinam
Caecus natus
Resuscitatio Lazari
Secunda piscatio miraculosa

Marc.

347

Luc.

Ιο.

1.23-28 4.31-37
9.27-31
12.22-24
17.24-27
7.32-37
8.22-26

5. 1-11
7.11-17
13.10- 17
14. 1- 6
17.11- 19
22.49-51
2. 1-11
4.46-54
5. 1-15
9. 1-38
11. 1-44
21. 1-11

Quarto, haec eadem miracula apte cum S. Thoma (3 p., q. 44) sequenti
modo dividi possunt ex parte subiecti: Circa substantias spirituales sive dae­
mones in ipsis daemoniacis, saltem sex miracula distincte narrantur: daemo­
niacus gerasenus, puer lunaticus, filia chananaeae, daemoniacus mutus, dae­
moniacus capharnaita et daemoniacus caecus ac mutus. Circa creaturas irratio­
nales, saltem novem distincta miracula referuntur: duplex multiplicatio panis,
duplex piscatio miraculosa, sedatio tempestatis, ambulatio super undas, exsic­
catio fici, didrachma in ore piscis, mutatio aquae in vinum. Circa homines,
complura ac praecipua miracula referuntur; scilicet tres resuscitationes a mor­
tuis: filiae lairi, filii viduae Nairn et Lazari; plusquam septem sanationes a
dejectu vel laesione organi (oculi, auditus, loquelae): caeci in lericho, duo
caeci in Capharnaum, caecus in Bethsaida, caecus natus, daemoniacus mutus
ac caecus, daemoniacus mutus, surdomutus, amputata auricula Malchi; multae
ac variae sanationes a gravibus infirmitatibus,1 seu a paralysi: paralyticus,,
homo habens manum aridam ex atrophia, filius centurionis, paralyticus per
38 annos; a phrenesi: puer daemoniacus lunaticus (addi possunt ceteri supradicti daemoniaci); a lepra: leprosus capharnaita, 10 leprosi; ab hydropisi:
homo hydropicus; a gravissima infirmitate: mulier inclinata per 18 annos; a
fluxu sanguinis: hemorroissa; a mortali febri: socrus Petri, filius reguli.2
Quinto, ad nostrum apologeticum scopum, omnia miracula Christi dividi
1 Quaedam ex his infirmitatibus, ut paralysis, atrophia, lepra, hydropisis et fluxus
sanguinis, aggregari possunt, vel assimilari, praefatis laesionibus organorum, ita ut sint
morbi potius organici quam mere functionales.
2 Ex quibus apparet quam arbitrarie Renan asseruerit·. «Les types des miracles évan­
géliques, en effet, n’offrent pas beaucoup de variété; il se répètent les uns les autres
Hia
et semblent calqués sur un très petit nombre de modèles, accommodés
au goût du pays»·
(op. cit. [supra, in n. 318] 269).

possunt, secundum gradum praeternaturalitatis, in miracula quoad substan­
tiam, quoad subtectum et quoad modum, iuxta divisionem traditam et
explicatam superius (n. 212; cf. n. 106). Ad priorem et altiorem clas­
sem pertinent plura miracula ex illis quae diximus nos hic non conside­
rare, quamvis secundum se sint maioris momenti et altioris philosophicae
naturae, ut glorificatio corporis in Transfiguratione et compenetratio corpo­
rum in ingressu Christi in coenaculum clausum. Ad alteram classem pertinent
vividiora miracula trium resuscitationum a mortuis, plurium supradictarum
sanationum a defectu vel laesione organi (signanter caeci nati), conversionis
aquae in vinum, duplicis multiplicationis panum, sedationis tempestatis, am­
bulationis super undas. Ad tertiam classem reduci possunt cetera miracula,
praecipue sanationum a morbis functionalibus.

Historica veritas horum miraculorum est tam clara, ut hodie
nec ab ipsis rationalistis negetur, nisi quatenus methodo antiscientifico denegatur totaliter vel partialiter ipsa evangeliorum historicitas.

323. Primo, ea patet ex criteria externo seu ex veritate testi­
monii. Et quidem imprimis ex testimonio ipsorum evangelistarum,
quorum scientia ex praesentia factorum, facile cognoscibilium, et
ex continuata familiaritate cum Christo necnon ex rectitudine
iudicii, veracitas vero ex simplicitate et probitate, commendatur.
Praetera, ex testimonio ipsorum adversariorum Christi: Nicodemus,
veluti referens aliorum pharisaeorum vocem: «Rabbi... nemo potest
haec signa facere quae tu facis...» (Io. 3.2); Herodes: «Et audivit
rex Herodes (manifestum enim factum est nomen eius) et dicebat
quia loannes Baptista resurrexit a mortuis, et propterea virtutes
operantur in illo» (Mare. 6. 14; cf. Luc. 9. 7); pharisaei post resur­
rectionem Lazari: «Collegerunt ergo pontifices et pharisaei conci­
lium et dicebant: Quid facimus, quia hic homo multa signa facit?»
(Io. 11. 47); sub cruce irridentes: «Alios salvos fecit, seipsum non
potest salvum facere» (Mat. 27. 42; cf. Mare. 15. 31; Luc. 23. 35);
quibus pharisaeis, districti et oculati examinis miraculorum nec oc­
casio, nec facilitas, nec malitiosa voluntas defuit, ut peculiariter
apparet in miraculis caeci nati et Lazari.
Idipsum confirmatur ex aliis extrinsects historicis testimoniis, tum biblicis (Act. 2. 22; 3. 12; 10. 37 sq.; 2 Petr. 1. 16), tum prioris traditionis saec.
2, quae iugiter provocat ad miracula Christi (imo Quadratus apologeta testa­
tur aliquos ex sanatis a Christo usque ad suum tempus pervenisse,1 et Ire1 Quadratus suam Apologiam scripsit circa a. 124, cuius sequens fragmentum refert
Eusebius Caes., Hist, eccles. 4. 3: «Servatoris nostri opera semper conspicua erant, quippe

naeus, Fragm. 7 commemorat Polycarpum dicentem se de Christi miraculis
a loanne apostolo audivisse), tum extraneis, ut rabbinorum de quibus supra
(n. 317) et iudaei losephi Flavii ante a. 93 scribentis: «Eo etiam tempore
fuit lesus, vir sapiens, si tamen virum eum appellare fas est. Fuit enim
mirabilium operum effector, magister hominum qui verum cum voluptate
accipiunt; multosque ludaeos, multos etiam Gentiles ad se pellexit. Hic erat
Christus. Quem cum Pilatus, ab hominum nostrorum primis delatum, crucis
supplicio addixisset, eum tamen amare non desierunt, qui primum amaverant.
Apparuit enim iis tertio die redivivus, divinis vatibus et haec et multa alia
de eo miranda effatis. Atque ab eo denominata Christianorum natio durat
usque ad hunc diem» {Antiquitates 18. 3. 3, apud Kirch, Enchiridion hist,
cedes. 7).

324. Secundo, historicitas factorum eruitur ex criteria interno,
seu ex examine narrationum. Et imprimis, generale examen evangeliorum ostendit miracula, suo numero, momento ac indole, ita ad
ipsam substantiam illorum librorum pertinere, ut sine illis nec inte­
gri essent, cum magna pars subtraheretur, nec in pluribus clare intelligerentur, ita ut non remaneret nisi quaedam satis confusa et inchoaerens collectio fragmentorum. Nam, praecise occasione miraculo­
rum, factus est magnus ac continuatus concursus populi ad lesum,
tradita est per partes complexa eius doctrina, concitata est acerba
ac diuturna pharisaeorum oppositio. Ita, inter alia, tota sectio cap.
5-7 ubi de sermone montano in Matthaeo, est appensa ac veluti
conditionata multis miraculis paulo ante enarratis, ratione quorum
«secutae sunt eum turbae multae de Galilaea et Decapoli et de
lerosolymis et de ludaea et de trans Iordanem... [ac propterea]
videns lesus turbas ascendit in montem... et aperiens os suum doce­
bat eos dicens...» (Mat. 4. 25-5. 1). Pariter, omissis miraculis, fun­
ditus reformandae ac reducendae, imo prorsus omittendae, essent
pericopae de exprobratione Corozaim et Bethsaidae (Mat. 11. 2024), de Christi potestate super daemones (Mat. 12. 23-37), de ser­
mone eucharistico (cap. 6 loannis, quod fere totum, v. 1-70, revol­
vit circa miraculum multiplicationis panum), de ludaeorum inquisi­
tione circa Christum, occasione sanationis caeci nati (integrum cap.
9 loannis), de magna commotione tum plebis tum ac praesertim
pharisaeorum (integrum cap. 11 eiusdem evangelii).
quae vera essent: ii scilicet qui morbis liberati, aut qui ex morte ad vitam revocati fue­
rant; qui quidem non solum dum sanabantur, aut dum ad vitam revocabantur, conspecti
sunt ab omnibus, sed secuto deinceps tempore. Nec solum quandiu in terris moratus est
servator noster, verum etiam post eius discessum diu superstites fuerunt, adeo ut non­
nulli eorum etiam ad nostra usque tempora pervenerint».

Praeterea, in narrationibus miraculorum observatur maxima
cohaerentia cum Christi indole, messianica missione et doctrina.
Tandem, historicam veritatem commendat ipse stylus sive mo­
dus enarrandi, simplex scilicet ac sobrius, vividus, spontaneus, mi­
nutus, vestitus coloribus ac concretis circumstantiis, expoliatus exag­
gerationibus, purus a fuco, fallaciis et contradictionibus (etiam con­
siderata ipsa varietate quadruplicis fontis); conferantur praecipue
narrationes nuptiarum Canae, multiplicationis panum, sanationis
caeci nati et resurrectionis Lazari.1
Ex qua interna cohaerentia, tum rerum narratarum tum modi narratio­
nis, non difficile detegitur discrimen, quoad historicam veritatem, inter mi­
racula Christi et quaedam miracula, ab aliquibus rationalistis obiecta, quae
afferuntur ex historia tum rabbinica tum pagana, ut miracula philosophi pytagorici Apollonii de Tyana, imperatorum Hadriani et Vespasiani, orientalium
divinitatum Apollinis, Isidis et Asclepii Epidauri, fundatorum religionum Buddhae et Mahumedi.2

325. Quoad veritatem philosophicam.
Supradicta opera Christi fuisse vera miracula, seu deberi soli
divino interventui nec explicari posse ex influxu ullius causae aut
legis naturalis, probatur applicando ea quae diximus supra (n. 219222), agentes de cognoscibilitate miraculi in abstracto.
Quoad primam scilicet ex duabus seriebus miraculorum Christi,,
quas hic considerandas suscepimus, scilicet miracula quoad subtec­
tum (nominatim resuscitationem mortui, sanationem defectuum or­
ganicorum, et signanter caeci nati, conversionem aquae in vinum,,
multiplicationem panis, sedationem tempestatis, ambulationem su­
per undas), id sufficienter patet ex consideratione ipsius obiecti, seu
alicuius facti involventis aliquam profundam mutationem ipsius en­
tis, in sua intima materia ac substantia; quam quidem mutationem
solus Deus, universalis causa entis, efficere potest, cum agatur de
subiecto universali, quale est ens, materia, substantia, quantitas
rerum.
Ita in resuscitatione mortui agitur de immediata actione circa
1 Quae autem aliqui rationalistae opponunt de incohaerentia ipsorum evangelistarum·
in narratione eiusdem miraculi, peculiariter resuscitationis filiae lairi et sanationis caeci
in lericho, necnon de tendentiosa indole aliquarum narrationum, peculiariter resuscitatio­
nis Lazari, non tanta sunt ut cogant apologetam in eis immorari, cum huiusmodi aliaeque
non arduae difficultates competenter excutiantur ab ipsis exegetis. Eas tamen breviter
discutit Dieckmann, De revelatione Christiana, n. 816-818.
2Cf. Dieckmann, ibid., n. 819 sq.—Tromp, De revelatione Christiana, ed. 5, p. 239241, 421 (bibliogtaphia).—N1C0LAV, De revelatione Christiana, n. 486-490.

materiam primam et formam animae rationalis; in restitutione visus,
vel alius organi, agitur pariter de actione in ipsam essentiam corpo­
ralem, ex cuius radice potentia organica fluit; in conversione aquae
in vinum et in multiplicatione panis agitur iterum de immediata ac­
tione in elementa constitutiva, sive materiam et formam, earumque
transcendentalem mutuam relationem; in sedatione tempestatis et
ambulatione super undas agitur de impediendo proprio influxu legis
gravitatis, quae cum essentia quantitatis intime cohaeret. Praeternaturali characteri horum factorum, praecipue autem resuscitationis
mortui et sanationis caeci nati, nihil solidum obici potest, ut, con­
tra quorumdam speciosas exceptiones, sufficienter demonstratum
est supra (n. 221).
326. Quod autem attinet alteram miraculorum seriem, quae
vocavimus miracula quoad modum (ut sunt variae sanationes a mor­
bis mere vel potius functionalibus, ad quam ex parte saltem reduci
potest liberatio ab infestatione diabolica quatenus est cum phrenesi
ac commotione nervorum coniuncta, et quaedam miracula in crea­
turis irrationalibus, ut miraculosa piscatio, fici exsiccatio, didrach­
ma in ore piscis), quamvis illorum supernaturalis character non pos­
sit necessario deduci ex solius obiecti consideratione, cum hoc possit
produci ab agente naturali, mundano aut saltem diabolico, tamen
cum certitudine deduci potest ex consideratione circumstantiarum
tam physicarum quam moralium, superius enumeratarum (n. 222);
ex quibus ostenditur aliquid esse supernaturale quoad modum quo
fit, ita ut a nulla causa vel lege naturali tali modo fieri possit. Ex
quibus circumstantiis ipsa etiam veritas praecedentium miraculorum
ulterius confirmatur.

Quod attinet circumstantias physicas, in sanationibus a Christo
operatis, verificantur omnes conditiones, a Benedicto XIV rationa­
biliter assignatae ad indicandum de vero miraculo. Agitur nempe
de morbo, curatu impossibili aut difficili, ut patet praecipue de pa­
ralyticis, quorum unus per 38 annos talis fuerat, de muliere incli­
nata per 18 annos, de leprosis, hydropico, hemorroissa laborante per
12 annos, filio reguli qui «incipiebat mori». Nulla medicamenta
adhibita fuerunt: quidam, ut filius centurionis et filius reguli, in
distans, alii, ut paralyticus et leprosus solo verbo, sanantur; alii, ut
leprosi et hemorroissa, solo tactu; alii, ut surdomutus, solo tactu
•et sputo (ipse caecus natus solo luto ex sputo et lavatione aquae

sanatur). Sanatio in omnibus casibus fuit subita, imo fere instan­
tanée, necnon perfecta et definitiva, nec ullum signum habetur redi­
tus infirmitatis, aut alicuius dubii de his dotibus sanationis, quod
certe pharisaeis ansam dedisset non solum dubitationis sed et calum­
niae in Christum.
Huiusmodi circumstantiae valent, proportione servata, etiam
de miraculis circa creaturas irrationales (ut miraculosa piscatione,
fici exsiccatione, didrachmae in ore piscis inventione); haec enim
pariter facta sunt absque consuetis mediis naturalibus, et immedia­
tum ac perfectum effectum habuerunt.
Quod attinet daemoniacos, supposita evangeliorum veritate,
eorum infirmitas (puta phrenesis) consideranda est ut vere connexa
cum quadam possessione aut influxu diabolico, et non tantum ut
mera infirmitas, per popularem exaggeratam parsuasionem attributa
diabolo et ope suggestionis aut ad tramitem ceterarum infirmita­
tum sanabilis (ut dicunt quidam Rationalistae). Unde illorum cura­
tio fuit peculiare miraculum, mirabiliter ostendens interventum di­
vinum et potestatem Christi qui venerat destruere regnum diaboli;
propterea Christus post curationem daemoniaci dixit: «Si autem
ego in spiritu Dei eicio daemones, igitur pervenit in vos regnum
Dei» (Mat. 12. 28), quod ceteroquin confessus est ipse diabolus in
curatione alius daemoniaci: «Quid nobis et tibi, lesu filii Dei?
A^enisti huc ante tempus torquere nos?» (Mat. 8. 29)?
Circumstantiae morales idipsum demonstrant. Septem sunt cir­
cumstantiae quae actionem bonam vel malam reddunt et ex quibus
proinde iudicari potest num adsit vel absit influxus divinus. Scilicet
quis: Christus erat vir prudens et sanctus, nullum in miraculis quae­
rens quaestum, vel commodum, vel gloriam, vel ultionem; quid: in
miraculis Christi nihil deprehenditur malum, nocivum, inhonestum,
inutile, ridiculum, sed omnia consonant, decent ac prosunt; ubi,
quando, quibus auxiliis, quomodo, hae quatuor circumstantiae nul­
lam in opera Christi suspicionem ingerunt, cum facta sint loco ac
tempore opportuno, modo decenti nec mediis vanis, indignis aut
violentis: omnia in illis redolent prudentiam, humilitatem, dignita­
tem, caritatem proximi et confidentiam in Deum; cur seu finis, qui
est potissima circumstantia, fuit iugiter ac eminenter religiosus, seu
1 Cf. F. M. Chaterinet, «Les démoniaques dans l'Evangile», Satan («Etudes Carmélitaines», Paris 1948) 315-327.—H. Laehr, Die Dâmonischen des N. T., Leipzig 1894.
—I. Smit, De daemoniacis in historia evangelica. Dissertatio exegetico-apologetica, Romae
1913.—Tromp, De revelatione christiana, ed. 5, p. 235-237.

regnum Dei inter homines, ad quod fovendum Christus profitebatur
se missum esse, idque patet tum ex frequenti assertione qua provo­
cat ad miracula ad confirmandam suam divinam missionem (cf. infra
dicenda de veritate relativa), tum ex immediato salvifico motivo
quod explicite vel implicite connectit cum unoquoque particulari
miraculo (cf. v. g. miracula caeci nati, Lazari, decem leprosorum,
paralytici ad piscinam, filii centurionis, multiplicationis panis).
327. Restat ut breviter respondeamus praecipuis obiectionibus rationa­
listarum. Ut vidimus supra (n. 317-319), rationalistae insigniora miracula,
quae sibi videntur omnino viribus naturae explicari non posse, ut mortui
resuscitationem et sanationem caeci nati, simpliciter seponunt, tanquam fic­
tiones vel exaggerationes; sed huiusmodi gratuita negatio, quae pariter gratis
a nobis seponi posset, vana ostenditur ex dictis supra de historica veritate
miraculorum, quae pariformiter valent de omnibus miraculis. Cetera vero
miracula explicant vel ex mera generali hypothetica suppositione quarundam
naturalium virium nondum cognitarum, vel ex notis viribus mentalis sugges­
tionis aut occultismi.
Prima explicatio est mera gratuita suppositio, quae ceteroquin nullum
influxum habere potest in praesenti quaestione. Nam, quamvis nesciamus
positive et universaliter quid possit natura creata secundum omnes eius vires
et in quibuslibet cirmumstantiis, possumus tamen certo scire negative quid ipsa
absolute non possit, saltem hic et nunc in aliquo casu particulari, ut pro variis
classibus miraculorum ex consideratione obiecti vel circumstantiarum osten­
sum est.

328. Mentalis suggestio' (vel, si placet, ea methodus medicinalis quae
psychotherapeutica dicitur) non valet imprimis explicare ullo modo miracula
circa creaturas irrationales, nec circa daemoniacos (quatenus saltem, quidquid
sit de phrenesi et excitatione nervosa, sunt sub influxu daemonum), nec circa
morbos organicos (ut caecitatem, surditatem, defectum loquelae, auriculam
amputatam), quibus assimilari possunt quaedam graviores infirmitates quae
connectuntur cum aliqua organica laesione (ut paralysis, ariditas manus ex
atrophia, lepra, hydropisis, fluxus sanguinis). Manent ergo solae infirmitates
mere functionales, et quidem directius connexae cum nervosa excitatione, in
quas psychologicus influxus suggestionis exerceri potest, ut patet ex ipsa
praxi psychotherapeutica.
lamvero, etiam huiusmodi influxus ad explicanda aliqua miracula Christi
invocari nequit. Nam suggestio influit in subiectum aptum, praesens, praedis­
positum per actionem suggerentis, et quidem per actionem lentam ac patien­
tem, atque effectum obtinet gradatim et partialiter; miracula vero Christi
influunt in subiectum indifferens, etiam distans (ut patet de filio centurionis
1 Quoad extraordinarios effectus tum suggestionis tum occultismi, et generarim quoad
discrimen inter falsa prodigia et miracula christiana, confer bibliographiam allatam in
n. 222. Fortasse ad easdem duas causas referri possunt aliqua pseudomiracula historiae
rabbinicae vel paganae, de ouibus supra (n. 324), si quid vere historicum in eis habetur.
12

et de filio reguli), nulla peculiari therapeutica actione praedispositum, et ef­
fectum habent immediatum ac totalem.
Nec valet opponere quod Christus quandoque exigebat jidem ab eis qui
sanari volebant, quemadmodum medicus methodo psychotherapeutica exigit
plenam patientis fiduciam. Nam fidem Christus exigebat non praecise ac for­
maliter in virtutem suam curativam sed in suam messianicam ac divinam dig­
nitatem, seu ut motivum religiosum et conditionem divini sui doni; idque
patet tum ex modo quo fidem postulat vel approbat (cf. Mat. 15. 28; Luc. 1.
9; Ιο. 9. 35), tum ex eo quod eam pariter postulat in sanatione morbi orga­
nici, imo et in resuscitatione mortui (Lazari et filiae lairi), in qua certe medi­
calis fiducia et suggestio non operantur, tum ex eo quod fidem postulat tan­
tum post miraculum (ut in sanatione caeci nati), vel eam postulat non ab
ipso patiente sed ab aliis miraculum petentibus (ut a matre puellae chananaeae, a patre daemoniaci, a lairo patre et a Martha sorore mortui resusci­
tandi, a centurione rogante pro servi sanatione).
Ceterum, si Christus operaretur per quandam naturalem virtutem sug­
gestionis sibi propriam, quam habuisset in quodam gradu eminenti, mirabile
omnino esset quod potuerit eam tam libere ac facile communicare suis disci­
pulis: «Et convocatis duodecim discipulis suis, dedit illis potestatem spirituum
immundorum, ut eicerent eos et curarent omnem languorem et omnem infir­
mitatem... Euntes autem praedicate dicentes quia appropinquavit regnum cae­
lorum. Infirmos curate, mortuos suscitate, leprosos mundate, daemones eicite» (Mat. 10. 1, 7, 8; cf. Mare. 6. 13; Luc. 10. 17-19).

329. Occultismus (spiritismus, hypnotismus, animalis magnetismus, animismus) est vis quaedam occulta qua miri effectus obtinentur, sive physici,
ut telecinesis (motus rerum materialium in distans per solum influxum volunta­
tis), devitatio» (qua corpus elevatur, quasi suspensa gravitate) et teleplastica
sive «materializatio» (seu efformatio alicuius novi corporis vel membri, puta
faciei vel manus, per massam fluidam ex corpore «medii» emissam); sive psy­
chici, ut telepathia (seu communicatio cognitionis ad personam distantem) et
«clara visio» (cognitio rei, loco vel tempore vel conditione distantis, ut cog­
nitio cogitationis sive secreti cordium). Per huiusmodi occultas vires, etiam
in altiori gradu possessas, nequeunt miracula Christi ullatenus explicari, cum
a praefatis effectibus toto caelo differant.
Et primo quidem differunt quoad ipsum obiectum, ut patet praecipue
in miraculis quae vocavimus quoad subiectum, ut resuscitatione mortui, sana­
tione caeci nati, conversione aquae in vinum, multiplicatione panis, sedatione
tempestatis, et similibus; nunquam enim aliquid huiusmodi obtentum est in
sessionibus spiriticis, etiam celebrioribus; et nemo his miraculis assimilavit
praefatam telecinesim, vel levitationem, vel teleplasticam. Secundo ac praeci­
pue differunt quoad circumstantias physicas et morales. In spiriticis enim
sessionibus res fiunt ab aliqua persona psychopatica sive anormali (vulgo
«medium»), quae huic occultisticae arti incumbit et in anormali statu nervo­
sae prostrationis vel excitationis (vulgo «trance») eam exercet; nihil autem
huiusmodi in persona et actione Christi. In illis totales vel partiales fraudes
non raro occurrunt ac deteguntur; actio modo indecenti aut frivolo aut ambi­
guo aut mysterioso, extinctis plerumque lucibus, persolvitur; effectus non est

immediatus, nec determinatus nec perfectus ncc permanens; finis non est reli­
giosus, sed superstitiosus, imo communiter a religione refugiens.

330. Quoad veritatem relativam.
Christum miracula patrasse eo praecipue fine ut suam messianicam legationem comprobaret, seu cum intentione comprobandi
factum revelationis, patet tum ex explicita eius declaratione, sive
quoad miracula in genere sive quoad pltlra miracula in particulari,
tum ex implicita connexione, necessario resultante inter miracula et
missionem Christi. Utroque enim modo, ut dictum est supra
(n. 223), relativa veritas miraculi stabilitur.
Explicite ac generaliter Christus declaravit se perfecisse mira­
cula ad confirmandam suam divinam missionem sive revelationem.
Huiusmodi declaratio continuo ac veluti de industria refertur a
loanne in suo evangelio; 5. 36: «Opera enim, quae dedit mihi
Pater ut perficiam ea, ipsa opera, quae ego facio, testimonium per­
hibent de me, quia Pater misit me»; 15. 24: «Si opera non fecis­
sem in eis, quae nemo alius fecit, peccatum non haberent; nunc
autem excusationem non habent de peccato suo»; cf. 10. 25, 37, 38;
14. 12. Idem aequivalenter continetur in responsione Christi ad
explicitam quaestionem loannis Baptistae, Mat. 11. 2-5: «loannes
autem, cum audisset in vinculis opera Christi, mittens duos de dis­
cipulis suis ait illi: Tu es qui venturus es an alium expectamus? Et
respondens lesus ait illis: Euntes renuntiate loanni quae audistis et
vidistis: caeci vident, claudi ambulant, leprosi mundantur, surdi
audiunt, mortui resurgunt, pauperes evangelizantur»; item in ex­
probratione civitatum Israel, Mat. 11. 20, 23: «Tunc coepit expro­
brare civitatibus in quibus factae sunt plurimae virtutes eius, quia
non egissent paenitentiam... Et tu, Capharnaum,... usque in infer­
num descendes; quia si in Sodomis factae fuissent virtutes, quae
factae sunt in te, forte mansissent usque in hunc diem».
Explicite ac particulariter idipsum declaravit quoad aliqua in­
signiora miracula. Paralyticum sanat «ut sciatis, quia Filius hominis
habet potestatem in terra dimittendi peccata» (Mat. 9. 6); caecum
natum sanat «ut manifestentur opera Dei in illo» (Io. 9. 3; cf. 9.
36); Lazarum mori permittit «pro gloria Dei, ut glorificetur Filius
Dei per eam [infirmitatem]» eumque resuscitat «propter populum,
qui circumstant... ut credant quia tu me misisti» (Io. 11.4, 42).1
1 Ex quibus apparet falsitas supradictae affirmationis Modernistarum (ceteroquin

331. Implicite eadem connexio continetur ac proponitur in
tribus. Primo, in ipsa natura rei; nam, si quis, munus praedicationis
exercendo, miracula patrat, haec necessario redundant in eam et
cum ea connectuntur, ac ideo, ut cum ea connexa, ponit ac vult.
Secundo, in ipso modo quo Christus miraculis appendit totam suam
doctrinam suamque disputationem cum pharisaeis, ut ostensum est
supra (n. 324). Tertio, in ipsa messianica expectatione apud popu­
lum, cuius adimpletio miraculis ostendenda erat; quapropter Chris­
tus, incipiens suum ministerium in synagoga suae patriae nazarethanae, lectis verbis Isaiae «Evangelizare pauperibus misit me, sanare
contritos corde, praedicare captivis remissionem et caecis visum...»,
declaravit: «quia hodie impleta est haec Scriptura in auribus ves­
tris» (Luc. 4. 18-21), et paulo post «Nicodemus... venit ad lesum
nocte et dixit ei: Rabbi, scimus quia a Deo venisti magister; nemo
enim potest haec signa facere quae tu facis, nisi fuerit Deus cum
eo» (Io. 3. 1 sq.).
Idipsum confirmatur ex eo quod Christus contulit apostolis
eandem miraculorum potestatem, non ad alium finem quam ad con­
firmandam veritatem praedicationis eorum. Mat. 10. 7 sq.: «Euntes
autem praedicate dicentes quia appropinquavit regnum caelorum.
Infirmos curate, mortuos suscitate, leprosos mundate, daemones
eicite»; Mare. 16. 20: «Illi autem profecti praedicaverunt ubique,
Domino coopérante et sermonem confirmante sequentibus signis»
(cf. 16. 15, 18; 6. 7; Luc. 9. 1; Io. 14. 12).
frill

Inepte autem contra relativam veritatem miraculorum obiectio peteretur
ex eo quod Christus aliquando noluerit sua miracula a populo declarari, et
praeterea reprehenderit pharisaeos quod miracula exquirerent, necnon regulum
atque Thomam apostolum quod propter miracula crederent (Mat. 12. 39;
Io. 4. 48; 20. 29). Ratio enim prioris fuit mere prudentialis ac temporanea,
ne scilicet inde ab initio et indebite plebs commoveretur, odium pharisaeorum
concitaretur, de commercio diabolico Christus ipse incusaretur, ut dictum est
supra (n. 248). Ratio vero alterius est mere increpatoria, quia scilicet, tum
pharisaeis tum regulo tum Thomae, ample sufficere debuerant multa miracula
iam antea a Christo patrata, ut ei sincere et ex toto corde adhaererent, absque
morbosa curiositate ac ulteriorum miraculorum desiderio; quo sensu omnes
fideles in eodem incredulo Thoma Christus monuit: «Beati qui non viderunt
et crediderunt» (Io. 20. 29).
fundatae in negatione ipsius historicitatis evangelicac litterae), iuxta quam «lesus, cum
ministerium suum exercebat, non in eum finem loquebatur, ut doceret se esse Messiam,
neque eius miracula eo spectabant, ut id demonstraret» (supra, n. 319).

QUAESTIO IV. DE DEMONSTRATIONE CREDIBILITATIS RE­
VELATIONIS PER MAXIMUM MIRACULUM RESURRECTIO­
NIS CHRISTI1
I.

SENSUS QUAESTIONIS.

332. Momentum huius quaestionis nemo est qui non videat,
cum agatur de maximo miraculo, patrato circa ipsam vitam Christi,
operatoris omnium praecedentium miraculorum, imo ab ipso Chris­
to, cum se dixerit Deus et ad hoc miraculum provocaverit ad con­
firmandam suam divinam dignitatem. Sub qua ratione, resurrectio
Christi est etiam obiectum insignis prophetiae eius, ac pro tanto,
sive ut miraculum sive ut adimpletio prophetiae, est corona omnium
criteriorum revelationis et culmen totius apologeticae. Inde non mi­
rum est tum ipsum Christum, tum apostolos, tum posteriores Pa­
tres,2 ad hoc praecipue miraculum iugiter provocasse et in eo suam
1 3 p., q. 51 (de sepultura Christi); q. 53 (de resurrectione); q. 55 (de apparitio­
nibus).
Capmany, J., La resurrection del Serior. Ensayo de sintesis teolôgico, Barcelona 1956.
Braun, F., La sépulture de Jésus. A propos de trois livres récents, Paris 1937.—
«La résurrection de Jésus devant la critique moderne», Vie spirituelle LXIII (1940)
26-52.
Dhanis, E., «L’ensevelissement de Jésus et la visite au tombeau dans l’évangile
de S. Marc», Gregorianum XXXIX (1958) 367-410.
Dieckmann, H., De revelatione christiana, n. 641-887. Cf. alia eius scripta, infra,
η. 332.
Grandmaison, L. de, Jésus-Christ. Sa personne, son message, ses preuves (Paris
1928) II 369-446.
Guitton, J., Le problème de Jésus. Divinité et résurrection, Paris 1953.
Haes, P. de, La résurrection de Jésus dans l’Apologétique des cinquante dernières
années, Romae 1953.
Heiler, J., Unser Glaube an den Auferstandenen. Eine geschichts-methodische Darlegung. Freiburg 1937.
Ladeuze, P., La résurrection du Christ devant la critique contemporaine, éd. 2,
Bruxelles 1908.
Lohmann, H., Die Auferstehung Jesu nach dem Neuen Testament und ihre alien
und neuen Gegner, Berlin 1916.—«Die biblische Berichte für die Auferstehung Jesu»
Théologie und Glaube XVIII (1926) 154-190.
Mangenot, E., La résurrection de Jésus, éd. 3, Paris 1910.
Marcozzi, V., «Osservazioni medico-psicologiche sui fatti concernenti la risurrezione
di N. S.», Gregorianum XXXIX (1958) 440-462.
Nicolau, M., De revelatione christiana, n. 540-571.
Schmitt, J., Jésus ressuscité dans la prédication apostolique. Etudes de théologie
biblique, Paris 1949.—«La résurrection», Revue des sciences religieuses XXIV (1950)
88-100.
Stakemeier, E., «Zur Apologie der Auferstehung Christi», Théologie und Glaube
XXXV (1943) 93-103.
Tromp, S., De revelatione christiana, ed. 5, p. 243-258.
2 Confer inter alios Iustinum, Dial, cum Tryphone 108; Origenem, Contra Celsum,
1. 2, n. 54-74: 1. 5, n. 52-58; 1. 7, n. 53; Cyprianum, De idol. van. 14; Arnobium, Adv.
nat. 1. 46; Lactantium, Div. inst. 4, 19 sq.; Eusebium Caes., Theoph. Syr. 3. 42-61;

praedicationem et fidem christianam fundasse, aiente Apostolo: «Si
Christus non resurrexit, inanis est ergo praedicatio nostra, inanis
est fides vestra» (1 Cor. 15. 14).
Apologeticus valor istiusmodi criterii, seu ipsa eius ratio tan­
quam certum ac maximum critérium revelationis, consurgit, sicut
pro ceteris miraculis, ex triplici eius veritate historica, philosophica
et relativa. Porro veritas relativa, seu resurrectionem Christi factam
esse eo fine ut messianica Christi legatio, ac ideo factum revelatio­
nis, comprobaretur, non difficile probatur atque continetur in ex­
plicita connexione facta ante tempus ab ipso Christo in prophetia de
sua resurrectione, de qua sermo erit in quaestione sequenti; pariter
veritas philosophica, seu resurrectionem Christi non posse explicari,
ex ulla causa naturali sed ex solo interventu divino, patet ex dictis
in praecedenti quaestione de miraculis Christi in genere et peculia­
riter de resurrectione mortuorum, nec ceteroquin negatur ab ipsis
Rationalistis. Unde tota quaestio hic reducitur ad probandam ipsam
historicam veritatem resurrectionis Christi, seu factum tum verae
mortis tum verae subsequentis vitae; ad cuius facti historicitatem
evertendam, quammaxime sese exercuit conatus et ingenium Ratio­
nalistarum.
II.

ERRORES.*
1

333. In quaestione praecedenti vidimus quot ingeniosis et
arbitrariis modis Rationalistae conati sint evertere tum historicam
tum ac praecipue philosophicam veritatem miraculorum Christi in
communi; attamen ea ipsa fertilis ingeniositas exigua videri potest,
si comparetur cum ea quam iidem explicant in evertenda sola ipsa
historica veritate huius particularis miraculi resurrectionis Christi.
Cum enim duo elementa in hac inveniantur, scilicet ipsa vera mors
et subsequens vera vita, quidam antiquiores subtrahunt ipsam veri­
tatem mortis, invocando quandam syncopem vel lethargiam; alii,
Athanasium. De Ineam. Verbi 21-23; Cyrillum Hier., Catech. 4. 12-14; Epiphanium,
Adv. haer. 20. 3; 57. 2; Augustinum, Enarr. in Psal. 63. 15-18.
1 Dieckmann, De revelatione christiana, n. 843-856.—«Die formgeschichtliche Me­
thode und ihre Anwendung auf die Auferstehungsberichte», Scholaslik I (1926) 379-399.—
«Die Auferstehungsberichte der vier Evangelien nach ihrer Verschiedenheit und Eigenart», ibid. Ill (1928) 321-340.—«De variis sententiis circa resurrectionem Christi», Ver­
bum Domini IX (1929) 97-102.
Grandmaison, L. de, Jésus Christ (Paris 1928) II 369, 411, 428-434, 504 sq
510-532.
Haes, P. de, La résurrection de Jésus dans l’apologétique des cinquante dernières
années (Romae 1953) 1-11, 45-93, 125-130, 186-205.

recentiores ac numerosiores, concedunt veritatem mortis, sed negant
subsequentem vitam, et contrariam evangelii et apostolorum asser­
tionem triplici generali modo explicant, vel scilicet per fraudem
qua cadaver subraheretur, vel per errorem, qua Christus iterum
vivere revera putaretur, vel per fictionem, qua uno vel alio modo,
puta mythice vel symbolice, nova vita Christo tribueretur. Ceterum,
etiam prima opinio, quae negat veritatem mortis Christi, ad quan­
dam fraudem reduci potest, ita ut omnes rationalistarum explicatio­
nes ad tres theorias commode revocari queant, scilicet theoriam
fraudis, theoriam erroris et theoriam fictionis.
334. Theoria fraudis, quae explicat originem assertionis de
resurrectione Christi ex aliqua fraude circa corpus Christi, duplicem
assumpsit formam. Una admittit Christum mortuum esse, sed docet
eius cadaver e sepulchro subtractum fuisse, et quidem, vel ab ipsis
discipulis, ut malitiose fingerent notitiam resurrectionis (Reimarus;
cf. supra, η. 318),1 vel a Iudaeis ne Christus ulterius veneraretur et
sepulchrum gloriosum haberet (Réville, Le Roy), vel a loseph ab
Arimathaea qui noluerit corpus Christi diutius in familiari sepulchro
remanere illudque clam alibi sepelierit (O. Holtzmann),2 in quo du­
plici casu agitur de fraude non discipulorum, sed aliorum, quae
occasio fuit erroris et fictionis discipulorum.34 Altera forma docet
Christum mortuum non esse, sed tantum cecidisse in mortale deli­
quium vel lethargiam (theoria mortis apparentis), subinde ad sen­
sum reversum esse, vel naturali modo, ratione alleviationis quam ei
attulerant effusio sanguinis in ictu lanceae, unctio aloë et frigiditas
sepulchri (H. E. G. Paulus)/ vel modo supernaturali, seu per mira1 Hanc fraudis theoriam iam suggesserant ludaei immediate post resurrectionem
(Mat. 28. 13) et propagarunt subinde «in totum orbem terrarum» (Iustinus, Dial, cum
Tryphone 108). Eam ex Iudaeis desumpsit et suam fecit philosophus paganus Celsus
(saec. 2), qui praeterea addidit plures alias ex theoriis modernorum ipsorum rationalista­
rum, ut mortis apparentis, hallucinationis, corporis subtilis assumpti post mortem (cf.
impugnationem Origenis, Contra Celsum, 1. 2, n. 54-62; cf. 1. 5, n. 52-58).
2 Vix commemorari meretur duplex alia hypothesis, proposita ab uno vel altero
3 Leben lesu (Tiibingen-Leipzig 1901) 392 sq.
auctore, quod scilicet corpus disparuerit in sinu terrae, ratione terraemotus qui tunc con­
tigit (Mat. 27. 51), vel corpus non fuerit positum in sepulchro sed antea proiectum in
communem
lllll
fossam. Hanc alteram hypothesim proposuit A. Loisy, Les Evangiles Synop­
tiques I (Paris 1907) 223; II (Paris 1908) 701 sq.—L’Evangile selon Marc (Paris 1912)
484 sq.; «Supposons que la coutume ait été de ne pas laisser en place les corps des sup­
pliciés, par égard pour les scrupules juifs à propos des cadavres, et que le corps de
Jésus ait été déposé dans une espèce de fosse commune, avec les deux voleurs... Si la
découverte [du tombeau vide] est une fiction apologétique, la sépulture n’est qu’un
élément de cette légende intéressée».
4 Loc. cit. (supra, in n. 318).

culosam sanationem Dei (F. Spitta),' et egressum e sepulchro, quod’
aperuerat terraemotus, vestes hortulani induisse et ad suos se con­
tulisse. subinde ab eis recedens ac iterum in variis occasionibus
apparens, donec pro semper disparuerit et in loco ignoto mortuus
fuerit.

335. Theoria erroris, supposita Christi morte reali, docet dis­
cipulos deceptos fuisse aliqua illusione vel visione, qua putarunt se
videre corpus Christi. Quadruplex affertur explicatio.1
2
Visio pathologica, seu proprie dicta hallucinatio, causata ex vivo deside­
rio videndi Christum (E. Renan3 et praecipue A. Meyer).4*
Visio mystica, sive pneumatica, sive charismatica, consistens non in cog­
nitione rationali, sed in intima quadam experientia religiosa, qua apostoli
viderunt, seu experti sunt, Christum esse vivum (R. Otto)?
Visio obiectiva, qua discipuli vere viderunt aliquod obiectivum corpus
Christi, non tamen illud ipsum quod morte deposuerat, sed aliud pneumati­
cum seu spirituale corpus, quod post mortem assumpsit et in quo dici potest
aliquo sensu resurrexisse (E. von. Dobschütz).6
Visio occultistica, sive spiritistica, qua discipuli viderunt pariter verum
aliud obiectivum corpus, sed ad tempus a Christo efformatum per «materializationem», seu ex fluida materia extracta ex ipsis discipulis, ac iterum su­
binde per «dematerializationem» derelictum in die Ascensionis (R. A. Hof­
mann).7

336. Theoria fictionis, supposita iterum veritate mortis Chris­
ti, fidem vel assertionem de eius resurrectione explicat per quandam
(legitimam quidem) fictionem diversi sensus vel originis. Quadru­
plex iterum affertur explicatio.
Fictio mythica, seu legenda qua solet a populo exornari vita fundatorum
vel excellentium virorum quaeque quoad Christi resurrectionem efformata est
praecipue sub influxu prophetiarum A. T., v. g. Psal. 15. 8-11; Os. 6. 2;
4 Reg. 20. 5 (F. Strauss,8 cui accesserunt A. Meyer9 et A. Loisy).
Fictio religiosa-synchretistica (theoria vel methodus Religionsgeschichte,
seu historiae religionis),10 seu legenda «dei salvatoris» resurgentis a mortuis,
1 Die Auferstehung Christi, Tubingen 1905.
2 Confer expositionem huius theoriae apud J. Lilly, «The appearances of the risen»
Christ: objective or subjective?», Catholic biblical quarterly IV (1942) 22-36.
3 Op. cit. (supra, in n. 318) 449 sq.
4 Die Auferstehung lesu, Gottingen 1918.
* Aufsâtze das Numinose betreffend (Gottingen 1923) 159-170.
bOstern und Pfingsten. Eine Studie zu I Kor. 15, Leipzig 1903.
7 Das Geheimnis der Auferstehung lesu, Leipzig 1921.
8 Loc. cit. (supra, in n. 318).
9 Die Auferstehung Christi, Tubingen 1905.
10 Cf. De Haes, op. cit. (supra, in n. 332) 125-130.

*quae tunc temporis erat communis pluribus religionibus hellenisticis vel orien­
talibus, quamque religio christiana, per quendam synchretismum, sibi assimilavit (\V Bousset* et A. Loisy).1
2
Fictio litteraria-popularis (theoria vel methodus Formengeschichte, seu
historiae formarum),3 seu legenda paulatim efformata per additionem elemen­
torum litteraturae popularis, seu traditionis, elementis historicis primitivis.
In populari scilicet litteratura, ut distincta ab historica litteratura, vita heroum
(puta Aeneae, Romuli) solet concludi duplici elemento sive motivo, scilicet
aphanismo, seu disparitione corporis mortui, ratione cuius putatur heros esse
assumptus inter deos, et theophania, seu iterata illius apparitione; haec duo
momenta in fine vitae Christi, quatenus per traditionem christianam subinde
intellecta est, repraesentant inventio supulchri vacui et subsequens multiplex
apparitio, quibus integratur conceptus resurrectionis (M. Albertz,45L. Brun,’
E. Bieckermann).6
Fictio symbolica, seu mere symbolicus sensus, quem primi christiani at­
tribuebant resurrectioni Christi, ita ut intelligerent non veram sive physicam
resurrectionem secundum corpus quod antea habebat, sed tantum idealem
sive spiritualem resurrectionem secundum eius spiritualem victoriam super
mortem, sive vitam immortalem apud Deum; haec primitiva ac historica con­
ceptio subinde mutata est in conceptum physicae resurrectionis, quae evasit
obiectum fidei christianae (Harnack7 et Loisy8 cum aliis Modernistis).
Haec postrema Modernistarum sententia sic exponitur ac damnatur in
Decreto «Lamentabili» a. 1907: «Resurrectio Salvatoris non est proprie fac­
tum ordinis historici, sed factum ordinis mere supernaturalis nec demonstra­
tum nec demonstrabile, quod conscientia christiana sensim ex aliis derivavit.—
Fides in resurrectionem Christi ab initio fuit non tam de facto ipso resurrec­
tionis, quam de vita Christi immortali apud Deum» (Denz. 3436 sq.). Cf. En•cycl. «Pascendi» a. 1907, cit. supra n. 319).
III.

DOCTRINA MAGISTERII.

337. Veritas resurrectionis proponitur ut de fide passim in
maioribus Symbolis, signanter apostolico, nicaeno et constantinopo1 Kyrios Christos (Gottingen 1913) 27 sqq.
2 Les mystères païens et le mystère chrétien, Paris 1919. Quem recenset ac refutat
M. Lagrange, in Revue biblique XXIX (1920) 420-446.
3 Cf. De Haes, ibid. 186-197.—E. Florit, «La storia delle forme nei Vangeli»,
Biblica XIV (1933) 212-248.
4 «Zur Formengeschichte der Auferstehungsberichte», Zeitschrift fiir die neutestamentliche Wissenschaft XXI (1922) 259-269.
5 Die Auferstehung Christi in der urchristlichen Ueberlieferung, Oslo 1925.
6 «Das leere Grab», Zeitschrift fiir neutestamentliche 'Wissenschaft XXIII (1924)
281-293. Ad eandem praecipue sententiam accedit M. Goguel, La foi à la résurrection
de Jésus dans le Christianisme primitif, Paris 1933, quamvis conetur ad quandam synthesim redigere varias rationalistarum opiniones. Cf. De Haes, op. cit. 199-205.
7 Das Wesen des Christentums, Leipzig 1902.
8 L'Evangile et l’Eglise (éd. 5, Paris 1930) 109-123.—Autour d’un petit livre (éd.
2, Paris 1903) 120 sq., 169-171. Cf. M. Lepin Christologie (Paris 1908) 77-104.—De
Haes, op. cit. 45-68.

litano (Denz. 5-76, 125, 150, 539, 681) et in reliquis fidei profes­
sionibus, ut Cone. Later, a. 649, contra Waldenses a. 1208, Cone.
Later. IV a. 1215, Cone. Lugd. II, Cone. Flor., Professione Tridentina, Professione pro Orientalibus (Denz. 502, 791, 801, 852,
1338, 1862, 2529).
Innocentius III in professione fidei, Waldensibus praescripta,
veritatem resurrectionis signanter premit: «Mortuus [est] vera sui
corporis morte, et resurrexit vera carnis suae resurrectione et vera
animae ad corpus resumptione» (Denz. 791; Cone. Lugd. II repetit
eandem expressionem: «resurrexisse a mortuis vera carnis resurrec­
tione», Denz. 852). Cone. Toletanum a. 675 in suo fidei symbolo
ulterius determinat: «Virtute propria sua suscitatus e sepulchro
surrexit» (Denz. 539). Eadem historica veritas defenditur contra
Modernistas in Decreto «Lamentabili» et Encvcl.
«Pascendi»
*
a. 1907, nuper relatis.
ï\pologeticus valor huius miraculi, tanquam certi eriterii reve­
lationis, proponitur peculiariter ac distincte tum in sequenti propo­
sitione, quam sub Gregorio XVI subscribere debuit traditionalista
Bautain: «Non habemus ius requirendi ab incredulo, ut admittat
resurrectionem divini Salvatoris nostri, priusquam illi proposueri­
mus argumenta certa» (Denz. 2754), tum a Pio IX in Encycl. «Qui
pluribus» a. 1846, qui inter certa nostrae fidei argumenta refert
imprimis «Christi lesu nativitatem, vitam, mortem, resurrectionem,
sapientiam, prodigia, vaticinationes» (Denz. 2779).
IV. ASSERTIO. Resurrectio Christi est per se solam sufficiens
ac certum, imo maximum, critérium revelationis, utpote praeci­
puum inter miracula physica.
338. Nota theologica. De fide definita passim ac constanter in

symbolis fidei, praecipue in his quae solemnius proferuntur a Con­
ciliis supra relatis.
PROBATUR.

Ut notavimus supra (n. 332), ex triplici veritate, unde huius­
modi apologeticus valor resurrectionis consurgit, nonnisi una nobis
probanda incumbit, scilicet historica veritas facti, cum aliae duae
veritates, philosophica nempe et relativa, facile vel hypothetice ab
ipsis Rationalistis concedantur, si semel historicitas ipsa stabiliatur
quam totis viribus inficere conantur. Porro haec facti historicitas sta-

bilitur, si duo elementa probantur, ex quibus conceptus resurrectio­
nis coalescit, scilicet veritas mortis et veritas subsequentis corpo­
ralis vitae.

339. 1. Christus vere mortuus est.
Testimonium evangelicum. Quatuor evangelistae veram mortem
testantur (Mat. 27. 50: «Emisit spiritum»; Mare. 15. 37; Luc. 23.
46; Io. 19. 30: «Et, inclinato capite, tradidit spiritum»). Etiam si
tot Christi anteriora tormenta, ut vexationes, spinarum coronatio,
flagellatio, via ad crucem, crucifixio, tres horae agoniae, non suffe­
cissent ad mortem naturalier inducendam, sed ad solam quandam
syncopem, vel lethargiam, quod valde improbabile apparet, saltem
mortem certam violenter procurassent tum ictus militis «lancea la­
tus eius aperiens... [ita ut] continuo exierit sanguis et aqua» (Io. 19.
34), tum suffocatio, consequens corporis «alligationem linteis et
aromatibus», seu «mixtura myrrhae et aloës, quasi libris centum»
(Io. 19. 39 sq.) eiusque commorationem in clauso sepulchro.
Mortem Christi ut certam habuerunt tum milites, qui ideo eius
crura non fregerunt (Io. 10. 32-24); tum centurio, qui ideo a cus­
todia crucis recessit (Mare. 15. 39); tum Pilatus, iuridice inquirens
a centurione «si iam mortuus esset» ac propterea «donans corpus
loseph [ab Arimathaea]» (Mare. 15. 44 sq.); tum Maria mater eius
aliique amici adstantes, qui ex amore, tum pharisaei, qui ex odio,
nullum de morte dubium permisissent: propterea pharisaei, certi
quidem de morte, sed incerti de futuro eventu ac timentes fraudem
praedictae a Christo resurrectionis, petierunt a Pilato ut signaret
sepulchrum et apponeret militum custodiam (Mat. 27. 62-66).
Testimonium extraevangelicum idem confirmat, peculiariter
prima praedicatio apostolorum, iudaeis ipsis, qui mortis testes fue­
rant, exprobrantium: «Hunc... interemistis» (Act. 2. 23), «Aucto­
rem vitae interfecistis» (Act. 3. 15), et continuata S. Pauli affirma­
tio ac doctrina de redemptiva morte Christi. Ceterum, utrumque
testimonium ad modum unius includitur in ipso testimonio de vera
resurrectione sive subsequent! vita, quae veram mortem supponit.
His excluditur theoria Pauli et Spit ta de fraude per mortem apparentem
(n. 334). Mira enim sunt quae in ea theoria asseruntur, scilicet Christum post
tot tormenta et passiones potuisse in solam et continuatam syncopem incide­
re; sanguinis effusionem et unguentorum cum linteis oppressionem, eum
sublevasse potiusquam occidisse aut suffocasse; ipsum subinde apostolos adi-

visse nec ab eis ut adhuc vivum agnosci potuisse aut eorum deceptionem fo­
visse et tandem ignoto modo ac loco mortuum esse.
Frustra autem opponitur Pilatum miratum esse de Christi morte, ac si
eam ex inflicto supplicio non expectaret; nam Pilatus tantum de mortis tem­
pore centurionem interrogavit, ut certitudinem haberet (Mare. 15. 44: «Mira­
batur si iam obisset») et absque ulteriori inquisitione aut insistentia centu­
rioni affirmanti illico acquievit, quod quidem, potiusquam admirationem aut
dubitationem, ostendit mortis certitudinem. Pariter frustra obicitur Christum
non potuisse in cruce clamare voce magna immediate antequam moreretur,
adeoque id signum esse eius conditionem non fuisse extremam ac mortalem;
nam oporteret saltem probare Christum non potuisse modo praeternaturali id
facere, quemadmodum et plura alia praeternaturalia signa tunc contigerunt;
ipse centurio ad pratematuralem causam eam vocem retulit: «Videns autem
centurio, qui ex adverso stabat, quia sic clamans expirasset, ait: Vere hic
homo Filius Dei erat» (Mare. 15. 39).
Ceterum haec theoria, quam ipse rationalista Strauss ut fatuam et irrisoriam explosit, iam diu a ceteris rationalistis derelicta est.

340. 2. Christus post mortem vere iterum vixit, ac ideo·
resurrexit.
Id sequitur ex hoc quod ex una parte sepulchrum inventum est
vacuum, quin corpus a nemine inde subtraheretur, et ex alia parte
corpus Christi discipulis vivum apparuit.
Sepulchrum vacuum inventum esse (postquam ceteroquin cor­
pus Christi vere in eo sepultum fuit, ut patet ex tota evangelica des­
criptione sepulchri et sepulturae), constat tum ex concordi attesta­
tione evangelistarum (Mat. 27. 57-60; Marc. 15. 42-46; Luc. 23.
50-55; Ιο. 19. 38-42), tum ex ipsa confessione pharisaeorum, qui,,
oblata pecunia, suaserunt militibus ut dicerent «quia discipuli eius
nocte venerunt et furati sunt eum, nobis dormientibus» (Mat. 28.
13). Corpus vero subtractum non fuit, ut patet sive ex hac ipsa
pharisaeorum confessione, sive ex severa militum custodia;1 quoad
pharisaeos vero etiam ex eo quod, si ipsi subtraxissent corpus, facile
eis fuisset, adducto iterum corpore, refutare discipulorum affirma­
tionem de resurrectione.2
1 Huius custodiae tum factum tum severitas illustrari fortasse potest ex quodam
edicto, lato eo tempore a Caesare Augusto vel Tiberio (sub quo Christus passus est)
contra violatores sepulchrorum, recenter edito a Cumont, «Un reserit impérial sur la
violation de sépulture», Revue historique CLXIII (1930) 241-266. Illud refert J. LebreIIIH
ton, Jésus Christ (éd. 2, Paris 1947) II 439 sq. et commentantur
Abel et Lagrange in
Revue biblique (1930) 567-571, necnon J. Zeiller. in Recherches de science religieuse
(1931) 570-576.
2Dicere autem quod corpus disparuerit in sinu terrae, ratione terraemotus (cf. su­
pra, n. 334), ridiculum est, tum quia secus etiam linteamina cum corpore disparuissent,

Hinc concidit theoria fraudis per subtractionem corporis, quae pariter
tanquam arbitraria ab ipsis rationalistis mature seposita fuit.

Corpus Christi vivum discipulis apparuit.
Ipsum factum apparitionis, quomodolibet denique explicetur,
certum est, nisi iterum arbitrarie recurratur ad meram fraudem sive
mendacium discipulorum, quod ex verâcitate evangeliorum necnon
ex multiplicitate et simplicitate narrationum tam clare excluditur
ut ipsi Rationalistae huiusmodi Reimari opinioni simpliciter valedi­
xerint. In evangeliis novem distingui possunt apparitiones: Magdalenae (Mare. 16. 9; Io. 20. 11-17), piis mulieribus (Mat. 28. 9),
Petro (Luc. 24. 34), duobus discipulis Emmaus (Marc. 16. 12; Luc.
24. 13-33), discipulis in caenaculo, absente Thoma (Marc. 16. 14;
Luc. 24. 36-43; Ιο. 20. 19-23), iisdem discipulis, praesente Thoma
(Io. 20. 24-29), discipulis ad mare Tiberiadis (Io. 21. 1-14), apos­
tolis in monte Galilaeae (Mat. 28. 16 sq.; Mare. 16. 15), apostolis
immediate ante Ascensionem (Mare. 16. 19; Luc. 24. 44-52; cf.
Act. 1. 4-9); praeterea S. Paulus addit tres apparitiones, scilicet
plusquam 500 discipulis, lacobo et sibimetipsi (1 Cor. 15. 6-8; ibid.
5. 5-7, testimonium etiam fert de aliquibus ex ceteris praefatis appa­
ritionibus). Inde duodecim saltem distinctae apparitiones, et qui­
dem octo collectivae, numerari possunt.*1
Veritas autem ipsius facti apparitionis constat ex auctoritate
testium, scilicet discipulorum, quibus nec veracitas defuit, cum nihil
in eorum vita ac indole occurrit quod mendacium sive fictionem
suadere probetur, nec scientia, sive rei cognitio, difficilis fuit, cum
agatur de facto externo et omnibus sensibus subiecto. Ceterum,
omnes supradictae causae, sive erroris sive fictionis, a Rationalistis
cum praeiudicata solertia necnon fertili ingeniositate adductae ac
vix non exhaustae, critico examini non resistunt, et unicum eis,
ipsius textus evangelici reiciendi vel pro libito reformandi, refugium
manere videtur.
341. Visio pathologica sive discipulorum hallucinatio, nequit sustineri,
tum quia illi, ob mentale aequilibrium et corporalem sanitatem, ad halluci­
tum quia, si observata fuerit aliqua magna scissura in petra sepulchri, huiusmodi cogitatio
iam menti oculatorum pharisaeorum, antequam incredulorum Rationalistarum, occurrisset.
1 Quoad exegeticam difficultatem discrepantiae de loco apparitionum, inter evangelistas ad invicem et cum epistola prima ad Corinthios, ex qua quidam Rationalistae
arguunt contra historicitatem apparitionum hierosolymitanarum, confer E.-B. Allô, «Le
lieu des apparitions du Christ ressuscité: Galilée ou Judée?», Mélanges E. Podechard
(Lyon 1945) 1-9.

nationem dispositi non erant, imo nec amplius cogitabant de praeannuntiata
a Christo resurrectione, ut patet ex ipsa eorum incredulitate, quam ter saltem
Christus reprehendere debuit (Mare. 16. 13; Luc. 24. 11, 21-26, 37-41;
Io. 20. 29-29), tum quia hallucinationes non contingunt multis simul testi­
bus, omnibus simul sensibus (ita ut, quod apparet, videatur, audiatur, palpe­
tur; cf. Luc. 24. 39), nec durant (ita ut, quod apparet, maneat per aliquod
tempus conversans, instruens, rçanducans, bibens), nec frequenter iterantur.1
Visio mystica eisdem et in maiori gradu patitur difficultatibus, eo quod
sit irrationalis seu soli intimae experientiae innixa. Ceterum, si dicatur huius­
modi visionem fuisse non naturalem sed supernaturalem, seu a Deo produc­
tam, tunc ex una parte adstruitur novum miraculum, ut alterum removeatur,
et ex alia parte inducitur Deus ad producendum errorem seu deceptionem
discipulorum, et quidem in re gravi ac religiosa, quae de facto evasit funda­
mentum fidei et vitae novae religionis. Ceterum, cum huiusmodi mysticae seu
supernaturales ac intimae visiones, aliunde nullatenus irrationales, revera
apostolis subinde non defuerint, ipsi conscii etiam fuerunt de earum discri­
mine a corporali visione qua Christum resuscitatum viderunt, illudque satis
clare ipsi indicant, ut patet de Petro aliter loquente de interiori quadam
visione habita circa conversionem gentilis centurionis Cornelii (Act. 10. 10
sq.) et de apparitione Christi «nobis qui manducavimus et bibimus cum illo,
postquam resurrexit a mortuis» (Act. 10. 41).
Visio obiectiva alterius pneumatici corporis, quod anima Christi assump­
serit post mortem, ex una parte iterum induceret miraculum huiusmodi as­
sumptionis, a Deo operatum, quo error et deceptio discipulorum provocaretur,
et ex alia parte contradicit verbis ipsius Christi apparentis: «Videte manus
meas et pedes, quia ego ipse sum; palpate et videte quia spiritus carnem et
ossa non habet, sicut me videtis habere. Et cum hoc dixisset, ostendit eis
manus et pedes» (Luc. 24. 39 sq.; cf. Io. 20. 20, 25, 27). Ceterum, inde non
explicatur ubi verum Christi corpus inveniretur, vacuo sepulchro; unde non
unum sed duplex mysterium sive corpus explicandum esset.
Visio occultistica sive spiritistica non tenet. Deest imprimis sic dictum
«medium»; nunquam enim anima separata est «medium», nec ipsi discipuli
in unum «medium» convenerunt ut ex suo corpore extraherent fluidum cor­
pus Christi, quod ceteroquin ipsis non oboedit, sed ad libitum apparet et
evanescit; praeterea, constantia apparitionum, determinatio corporis apparen­
tis, aliaeque circumstantiae temporis, loci, modi et finis, huiusmodi phantasti­
cam hypothesim explodunt.

342. Fictio mythica, ut patet ex fabulis de Aenea, Romulo aliisque
quae adduci solent, est aliquid quod non durat sed tempore desciscit, nec nisi
popularem phantasiam, non vero prudentes, et multo minus sapientes, decipit;
ipsa valet ad fundandam historiam sive potius litteraturam, non vero intimam
persuasionem, ardentem fidem, ipsius vitae praxim et regulam, et multo
minus abnegationem et martyrium. Quod autem dicitur de influxu prophe­
1 De indole hallucinationis in genere, confer J. Lhermitte, «Origine et méchanismes des hallucinations», Eludes carmélitanies XVIII (1933) 109-132.

tiarum Λ. T., in ortum huiusmodi mythi de resurrectione Christi, fundamento
caret, quia, quamvis reapse resurrectio Christi praenuntiata fuerit, tamen de
facto plebs iudaica tempore Christi de ea non cogitabat, cum expectaret Mes­
siam gloriosum, non passum ac mortuum, ut etiam patet ex incredulitate
ipsorum discipulorum, quibus tamen Christus claris verbis resurrectionem
praedixerat.
Fictio religiosa-synchretistica, seu derivatio resurrectionis Christi ex le­
gendis aliarum religionum orientalium, nullo gaudet fundamento, nisi invo­
cata apparenti similitudine cum deo a mortuis resurgente. Imprimis non appa­
ret qua ratione ac modo christiana religio derivaverit aliquam fundamentalem
suam veritatem ex religionibus quas tanquam abominabiles idololatrias consi­
derabat. Praeterea, vix possibile est tam brevi tempore huiusmodi assimilationem fieri potuisse, cum, ut deducitur ex epistola prima ad Corinthios (15.
3-11), scripta a. 55, vix post quatuor annos a conversione illius civitatis per
Apostolum, resurrectio Christi crederetur tam universaliter et tam determi­
nate in Ecclesia circa a. 50, paulo post mortem ipsius Salvatoris (ibid. vers. 11
Paulus, tradita veritate resurrectionis, ait: «Sive enim ego sive illi [seu ceteri
apostoli] sic praedicamus, et sic credidistis»).
Tandem, praefata similitudo est tantum apparens ac superficialis, cum
non agatur de eadem re; in nulla enim alia religione habetur conceptus proprie
dictae resurrectionis «dei salvatoris», seu restitutionis vitae corporalis post
mortem, et multo minus idem genus resurrectionis futurae in ceteris homi­
nibus (imo ut constat ex Act. 17. 32; 16. 23 sqq., hanc gentiles admittere
renuebant). In praefatis religionibus, sive «deus salvator», sive eius resurrec­
tio, sive opus salvificum, concipiebantur modo mythologico et valde indeter­
minato; generatim agitur de aliquo numine vegetali ac masculino (nomine
Attis, Osiris, Tammuz, Adonis), copulato ac dependenti a principio aliquo
feminino et habente aliquam virtutem naturalem vel medicinalem, quod, si­
cut ipsa natura tempore hiemali veluti moritur et ineunte vere iterum resur­
git, ita dicebatur mori et post tres dies absentiae ac luctus iterum resurgere.1
Fictio litteralis-popularis, seu legenda resurrectionis paulatim efformata
per traditionem et litteraturam popularem, pariter gratis asseritur. Nullum
enim signum habetur huiusmodi evolutionis. Nec sufficiens tempus adfuit,
quo huiusmodi traditio evolveretur ac factum historicum mutaretur, cum,
paulo post mortem Christi, eius resurrectio universaliter ac determinate cre­
deretur in Ecclesia, ut nuper dictum est; imo S. Paulus eam resurrectionis
doctrinam, quam refert in prima epistola ad Corinthios, acceperat a Petro et
lacobo in lerusalem post triennium a sua conversione, adeoque circa a. 39,
vix nempe novem annis post mortem Christi.
Fictio symbolica, seu acceptio resurrectionis Christi in sensu mere ideali
ac spirituali, non concordat cum toto textu evangelico de reali morte et reali
apparitione. Nec dici potest sensum realem, consignatum in evangelic, sub­
secutum esse per evolutionem et mutationem primitivi sensus idealis; nam,
1 Cf. L. De Grandmaison, «Dieux morts et ressuscités». Recherches de science reli­
gieuse XVII (1927) 97-126 (denuo editum in opere Jésus Christ II [Paris 1928], nota
P.—K. Prümm, «I cosiddetti ’dei morti e risorti’ nelî’Ellenismo», Gregorianum XXXIX
(1958) 411-439.

ut dictum est, non fuit sufficiens tempus pro huiusmodi evolutione et ipsa
antiqua praedicatio paulina apprime concordat cum evangelio in eodem sen*
su reali.
Inepte autem obiciuntur aliqui textus in quibus ipse Apostolus loquitur
de praemio immortalitatis (1 Cor. 15. 19, 32, 58), de «corpore spiritali»
(ibid. v. 44), de Christo, secundo Adamo, «facto in spiritum vivificantem» et
«homine de caelo caelesti» (ibid. v. 45-48); nam, ut patet ex contextu, Apos­
tolus loquitur de immortalitate assequenda per corporalem resurrectionem, in
similitudinem ipsius resurrectionis Christi, et de supernaturalibus dotibus
quibus ipsum corpus naturale exornabitur in resurrectione, pariter in simili­
tudinem corporis Christi physici ac glorificari; unde ibidem addit: «Oportet
enim corruptibile hoc induere incorruptionem. et mortale hoc induere im­
mortalitatem» (v. 53).

343. Ceterum, argumentum pro vera Christi resurrectione,
deductum ex ipsis evangeliis, confirmatur ex universali persuasione
Ecclesiae primaevae, prout apparet etiam ex fontibus extraevangelicis, qui repraesentant primam ipsam praedicationem apostolorum
et discipulorum Christi, seu ex Actibus Apostolorum et Epistolis,
praesertim paulinis, et peculiariter prima epistola ad Corintios.1 In
Act. 2. 22-36, exhibetur praedicatio Petri de Christi morte et resur­
rectione, in ipso die Pentecostes (cf. etiam 3. 15; 4. 2, 10, 33; 5.
30; 10. 40 sq.); 13. 29-32, exhibetur eadem praedicatio Pauli in
suis itineribus apostolicis (cf. etiam 17. 3, 18, 31; 25. 19; 26. 23);
in 1 Cor. 15. 1-11, idem Paulus sic suam aliorumque apostolorum
doctrinam compendiatur: «Notum autem vobis facio, fratres, evangelium, quod praedicavi vobis... Tradidi enim vobis imprimis quod
et accepi, quoniam Christus mortuus est pro peccatis nostris, secun­
dum Scripturas, et quia sepultus est et quia resurrexit tertia die,
secundum Scripturas, et quia visus est Cephae et post hoc unde­
cim; deinde visus est plus quam quingentis fratribus simul, ex
quibus multi manent usque adhuc, quidam autem dormierunt; dein­
de visus est lacobo, deinde apostolis omnibus; novissime autem om1 Approximativa chronologia initii Ecclesiae, prout ad rem nostram facit, sic exhi­
beri potest: Christus mortuus est a. 30. Conversio Pauli a. 36; eius iter lerusalcm, ubi
videt Petrum et lacobum et ab eis instruitur, a. 39 (Gal. 1. 18-20 coll, cum 1 Cor. 15.
3 sqq.); partem habet in Cone. Hierosolymitano a. 50; fundat et instruit ecclesiam
Corinthiorum a. 51; scribit primam epistolam ad illos a. 55; moritur a. 67.
Chronologia scriptionis evangeliorum et Actuum Ap.; ev. Mathhaei aramaicum ac
deperditum, a. 40-50; ev. Matthaei graecum a. 62-70; ev. Marci a. 64-70; ev. Lucae a. 6570; ev. loannis a. 90-100; Actus Ap. a. 62-63.
Ut patet, epistola prima ad Corinthios exarata est antequam scriberentur evangclia
et Actus. Praedicatio igitur de resurrectione Christi in omnibus his locis est omnino
coaetanea et parallela.

nium, tanquam abortivo, visus est et mihi... Sive... ego sive illi sic
praedicamus, et sic credidistis».1
Negare igitur historicam veritatem resurrectionis Christi est
idem ac supprimere aut pervertere totum evangelium totamque
Scripturam, et primam ipsam apostolorum Christi praedicationem
inter errores aut fictiones relegare. Qua re nihil magis antihistoricum et anticriticum esse comprobatur.
Ut notatum est supra (n. 323, 338), philosophica veritas resur­
rectionis Christi non indiget peculiariter probari post ea quae de
miraculis in genere dicta sunt in quaestione praecedenti (n 325 sq.);
relativa veritas autem facile patebit ex dicendis in quaestione se­
quenti de prophetiis Christi, quarum praecipua est praecise vatici­
nium de sua ipsius resurrectione.
QUAESTIO VIL DE DEMONSTRATIONE CREDIBILITATIS RE­
VELATIONIS PER PROPHETIAS A CHRISTO PROLATAS23
L

SENSUS QUAESTIONIS.

344. Praeter miracula physica, de quibus actum est in duabus
praecedentibus quaestionibus, ad idem genus criteriorum obiectivorum pertinent prophetiae, quibus, ut dictum est supra (n. 226),
competit idem apologeticus valor tanquam certum critérium revela­
tionis, quia, quamvis sint miraculum quoddam intellectuale, exter­
nam tamen facilemque cognoscibilitatem habent, ratione tum prae­
dictionis tum adimpletionis.1
Agitur autem hic de prophetiis ab ipso Christo prolatis; nam de
vaticiniis messianicis, circa futurum Christum a prophetis A. T.
exhibitis, agetur seiunctim in sequenti quaestione; etiam illae pro1 De sensu et valore huius insignis testimonii confer E.-B. Allô, Saint Paul. Pre­
mière épilre aux Corinthiens (éd. 2, Paris 1956) 394-398.
2 Praeter bibliographiam de prophetia in abstracto, allatam in η. 225, confer:
Dorsch, Aem., De religione revelata, ed. 2-3, p. 718-731.
Gils, F., Jésus prophète d'après les évangiles synoptiques, Louvain 1957.
Grand .maison, L. de, «Jésus Christ», Dictionnaire apologétique de la foi catholique
(éd. 4, Paris 1924) II 1417-1446.—Jésus Christ (Paris 1928) II 256-312.—«Jésus prophè­
te», Revue pratique d’Apologétique XVII (1914) 801-816; XVIII (1914) 5-18, 161-172.
Nicolau, M., De revelatione Christiana, η. 500-539.
Schmid, F., Christus ais Prophet nach den Evangelien dargestellt, Brixen 1892.
Touzard, J., Comment utiliser l'argument prophétique, Paris 1911.
3 Propterea ipsi Patres ad prophetias, non minus quam ad miracula Christi, provo­
cant: Iustinus, Apol. I. 12; Dial, cum Tryph. 35; Origenes, C. Celsum 2. 13-15, 17-19;
Cyprianus, De idol, vanit. 14; Lactantius, Div. instit. 4. 21: Eusebius Caes., Hist,
eccles. 3. 7. 6; Chrysostomus, Hom. contra Ind. 5. 2.

phetiae quae sunt communes turn Christo tum antiquis prophetis^
ut de Christi passione et resurrectione necnon de universali exten­
sione regni messianici, hic considerantur tantum tanquam prolatae
ab ipso Christo cum peculiari determinatione et novis atque amplio­
ribus circumstantiis. Item agitur de prophetiis iam impletis, non
vero de his quorum impletio est adhuc futura, ut de perennitate
Ecclesiae (ut distincta ab ipsa iam concreta longaevitate ac stabili­
tate) et de eventibus in fine mundi; nam hae non habent valorem
apologeticum, qui ab ipsa impletione dependet. Tandem agitur de
prophetia strictissime accepta, seu quae respicit futurum, iuxta defi­
nitionem superius allatam (n. 231: Certa praevisio ac praedictio
futuri contingentis); nam praedictio rei mere occultae, praesentis
aut praeteritae, quam Christus non minus frequenter protulit,1
quamvis contineat etiam verum atque eximium miraculum, tamen
non est tam facile discernibilis tanquam miraculum seu ut excedens
omnes vires naturae, ac ideo minorem apologeticum valorem habet,
quo quidem legitime uti possemus sed de facto non indigemus.
II. ERRORES.

345. Ralionalistae, positivi vel agnostici, sicut ex praeiudicato
principio de impossibilitate vel saltem non discernibilitate miracu­
lorum Christi, negant istorum veritatem (cf. in n. 317), ita ex eodem
generali principio sese gerunt tum erga prophetias in genere (cf. in
n. 227) tum ac peculiariter erga prophetias Christi.
Quidam radicaliores inter illos, ut H. E. G. Paulus, D. F. Strauss,
R. Bultmann,23W. Wrede' et A. A. Jülicher,4 negant ipsam historicam
veritatem praedictionum, has repetentes ex posteriori inventione si­
1 Christus ostendit se cognoscere secreta cordium, ut bonam dispositionem Natha­
nael (Io. 1. 47). peccata Samaritanae (Io. 4. 18 sq., 29. 39), internam suspicionem cuius­
dam pharisaei de omissa a Christo ablutione ante prandium (Luc. 11. 38 sq.), internum
despectum Simonis pharisaei erga mulierem peccatricem lavantem pedes eius (Luc. 7. 39
sq.), inimicas cogitationes pharisaeorum in sanatione paralytici (Mat. 9. 4), in eiectione
daemonum (Mat. 12. 25) et in curatione die sabbato (Luc. 6. 8), cogitationem discipulo­
rum de fermento pharisaeorum (Mat. 16. 5-8), internum ludae consilium de proditione
(Io. 13. 18). Haec et similia tam frequenter contingebant, ut in evangelio loannis genera­
liter dicatur: «Ipse autem lesus non credebat semetipsum eis, eo quod ipse nosset omnes,
et quia opus non erat ut quis testimonium perhiberet de homine; ipse enim sciebat quid
esset in homine» (Io. 2. 24 sq.; cf. 6. 65).
Item, cognoscebat res distantes et occultas, ut Nathanaëlem cum esset sub arbore
fici (Io. 1. 48), Samaritanam habentem iam quintum maritum (Io. 4. 16-18), stateram
in ore piscis (Mat. 17. 27), mortem Lazari distantis (Io. 11. 4), asinam alligatam eiusque
pullum (Mat. 21. 2).
7 Locis cit., supra, n. 318.
3 Das Messiasgebeimnis in den Evangelien (Gottingen 1901) 88.
4 Einleitung in das N. T. (ed. 5-6, Tiibingen 1906) 328.

ve fictione, introducta vel interpolata in evangelia post ipsum rerum
eventum, ad exprimendam fidem in Messiam et extollendam eius
dignitatem. His accesserunt Modernistae, dicentes prophetias Chris­
ti pertinere non ad scientiam et historiam sed ad fidem, casque
processisse posterius ex doctrina, minime evangelica sed mere paulina, de morte Christi piaculari, quae iuxta desiderium fidelium
debuit a Christo praevideri ac praedici (cf. Decretum «Lamentabi­
li», Denz. 3438; Encycl. «Pascendi», Denz. 3485, cit. in n. 319;
Commisionem Biblicam, Denz. 3563);' praeterea, sustinent Chris­
tum, ideis eschatologicis deceptum, errasse, praedicendo imminen­
tem finem mundi.*2
Mitiores vero rationalistae, concessa vel supposita historica veri­
tate praedictionum, negant philosophicam earum veritatem, eas ex­
plicantes per naturalem quandam vim praevisionis sive divinationis,
eventum autem ipsum, sive adimpletionem, referentes ad felicem
quendam casum.3
III. DOCTRINA MAGISTERII.

346. Quaecumque dicta sunt superius (n. 228) de doctrina
Ecclesiae circa prophetias in genere, iuxta Cone. Vaticanum I, Sylla­
bum et duramentum antimodernisticum, valent precipue de ipsius
Christi prophetiis. Ceterum, in ipso cap. 3 Cone. Vaticani I, propo­
sitis quatuor elementis prophetiae in genere, scilicet notione, possi­
bilitate, cognoscibilitate et probativo valore, immediate subditur
explicita indicatio prophetiarum Christi: «Quare tum Moyses et
Prophetae, tum ipse maxime Christus Dominus multa et manifes­
tissima miracula et prophetias ediderunt» (Denz. 3009). Notavimus
tamen ibidem, explicitam mentionem prophetiae, etiam in genere,
in correspondente can. 4 desiderari, imo de industria omissam esse,
tanquam non stricte necessariam.
'Cf. Λ. Loisy, Les évangiles synoptiques (Ceffonds 1908) II 16, 60, 233.
2 Utrumque Modernistarum errorem sic exponit, Encycl. «Pascendi»: «Concedunt
praeterea [Modernistae], in sacris libris eas subinde ratiocinationes occurrere ad doctrinam
quampiam probandam, quae nullo rationali fundamento regantur: cuiusmodi sunt, quae
in prophetiis nituntur. Verum has quoque defendunt, quasi artificia quaedam praedica­
tionis, quae a vita legitima fiunt. Quid amplius? Permittunt, imo vero asserunt, Christum
ipsum in iudicando tempore adventus regni Dei manifeste errasse: neque id mirum, in­
quiunt, videri debet; nam et ipse vitae legibus tenebatur». Cf. Decretum «Lamentabili»,
Denz. 3433, 3452.
3 Utrumque Rationalistarum errorem breviter indigitavit Leo XIII in Encycl. «Pro
videntissimus» a. 1893: «[Ea quae in Scriptura narrantur] non vaticinia et oracula
[esse], sed aut confictas post eventus praedictiones aut ex naturali vi praesensiones»
(Enchiridion biblicum, n. 100; cf. n. 119).

Explicita quoque mentio prophetiarum Christi fit transeunter
tum in Encycl. «Qui pluribus» Pii IX (cit. in n. 337; ubi ex con­
textu suadetur agi de vaticiniis non messianicis sed ipsius Christi )r
tum in Decreto «Lamentabili» et Encycl. «Pascendi» Pii X (cit. in
n. 319: «Vere futura praesenserit»; cf. etiam verba nuper cit., in
nota, ubi fit allusio ad prophetiam eschatologicam).
IV. ASSERTIO. Prophetiae, a Christo prolatae, sunt sufficiens
ac certum revelationis critérium; imo una cum prophetiis messia­
nicis, inferius considerandis, et cum miraculis physicis, de quibus
supra, sunt primarium ac unicum certum critérium, a quo cetera
suum valorem emendicant.
347. Nota theologica. Quod huiusmodi prophetiae sint suffi­

ciens ac certum critérium revelationis, est doctrina catholica, theolo­
gice certa, ex solo ipso Cone. Vaticano I. sess. 3, cap. 3 (quod si
hoc caput conferatur cum correspondentibus cann. 3 et 4, id dici
potest proximum fidei et fortasse de fide aequivalenter definita);
ceterum, idipsum dici potest certo de fide definita a Magisterio or­
dinario. Quod vero prophetiae sint motivum primarium, seu, una
cum miraculis physicis, excellentius ceteris motivis, est doctrina
catholica, theologice certa, ex eodem cap. 3.
PROBATUR.

Prophetiae Christi sunt sufficiens ac certum motivum credibili­
tatis, si certo constat de triplici earum veritate historica, philosophi­
ca et relativa, ut dictum est supra de miraculis Christi (n. 321);
nam, probata ea triplici veritate, sequitur necessario factum revela­
tionis esse verum, secus Deus esset testis falsitatis, cum prophetia
sit effectus interventus divini. Iamvero, de triplici illa veritate certo
constat, praecipue in quibusdam excellentioribus prophetiis.

Quoad veritatem historicam.
Secundum hanc veritatem, duo in prophetia, prout est critérium
revelationis sive motivum credibilitatis, attendenda sunt, scilicet
tum ipsa futuri eventus praedictio tum eiusdem adimpletio; si
enim res praedicta nondum evenerit, prophetia apologeticum valo­
rem non habet, cum ex ipso eventu philosophica eius veritas com­
probetur. Unde utrumque elementum in qualibet Christi prophetia
attendendum est, scilicet ipsum hoc dixisse, et hoc reapse evenisse.
Porro, sicut miraculorum, ita prophetiarum Christi, magna mes348.

r

sis in evangeliis sparsa invenitur, quae ad triplex caput commode
revocari potest.
349. Primo nempe habentur prophetiae respicientes ipsum
Christum, et peculiariter eius passionem et resurrectionem.
Passio praedicitur tum modo generali ac indeterminato (Mat. 9.
15; 17. 12; 20. 22, 28; 21. 33-45; 26. 29; Io. 2. 19; 3. 14; 8.
28; 10. 17; 12. 24, 32), tum modo determinato, adiectis ipsis cir­
cumstantiis, seu proditione ludae, negatione Petri, traditione prin­
cipibus, condemnatione ad mortem per eosdem, traditione gentili­
bus, eorumden irrisione, conspuendi despectu, flagellatione, crucifi­
xione. Quarum circumstantiarum praecipuae colliguntur in Mare.
19. 32-34: «Et adsumens iterum duodecim, coepit illis dicere quae
essent ei eventura: Quia ecce ascendimus lerosolymam, et Filius
hominis tradetur principibus sacerdotum et scribis et senioribus, et
damnabunt eum morte et tradent eum gentilibus et illudent ei et
conspuent eum et flagellabunt eum et interficient eum, et tertia die
resurget». Concordant fere Mat. 20. 18 sq., qui addit circumstan­
tiam crucifixionis («Et crucifigendum») et Luc. 18. 31-33, qui
addit haec omnia ideo esse futura ut adimplerentur ipsae messianicae prophetiae («Et consummabuntur omnia quae scripta sunt per
prophetas de Filio hominis») (idem breviori sententia iterato repe­
titur in Mat. 16. 21-23; 17. 21 sq.: 20, 18; 26. 2; Mare. 8. 31;
9. 30; Luc. 9. 22, 44; 18. 31 sq.). Praeterea a quatuor evangelistis
refertur praedictio tum proditionis ludae (Mat. 26. 20; Marc. 14.
18; Luc. 22. 21; Ιο. 6. 64, 71; 13. 18) tum negationis Petri (Mat.
26. 34; Marc. 14. 30; Luc. 22. 34; Ιο. 13. 38).
Haec autem omnia ad litteram contigerunt, ut patet ex ultimis
capitibus evangeliorum.
Resurrectio pariter praedicitur tum modo generali et indetermi­
nato (Io. 11. 25: «Ego sum resurrectio et vita»; 10. 17: «Ego pono
animam meam, ut iterum sumam eam»; 12. 24; 14. 19; 16. 16),
tum modo explicito ac determinato, Christo pluries ac instanter effirmante se resurrecturum et quidem «tertia die» et ut adimple1 Evangelistae varias expressiones adhibent: «tertia die» (Mat. 16. 21; Luc. 9. 22);
«usque in diem tertium» (Mat. 27. 63); «intribus diebus» (Mat. 27. 40; Marc. 15. 29);
«per tres dies» (Mat. 26. 61; Marc. 14. 58); «post tres dies» (Mat. 27. 63; Marc. 8. 31);
«tres dies et tres noctes» (Mat. 12. 40). Ubi nulla contradictio habetur, sed varietas pro­
venit ex eo quod etiam pars diei tanquam dies computari solebat; propterea idem Mat­
thaeus omnes praefatas expressiones indifferenter adhibet, imo in uno et eodem textu
utitur duplici maxime diversa expressione: «usque in diem tertium» et «post tres dies»
(27. 63 sq.).

rentur messianicae prophetiae (in iisdem textibus supra relatis de
passione). Signanter idipsum exprimitur sub figura destructi templi
et lonae prophetae in ventre ceti: «Solvite templum hoc, et in tri­
bus diebus excitabo illud... Dicebat de templo corporis sui» (Io. 2.
19, 21; quae verba a ludaeis in eius accusationem relata sunt in
tribunali Caiphae: Mat. 26. 61; Marc. 14. 58; cf. Mat. 27. 40);
«Generatio mala et adultera signum quaerit, et signum non dabitur
ei, nisi signum lonae prophetae; sicut enim fuit lonas in ventre ceti
tribus diebus et tribus noctibus, sic erit Filius hominis in corde
terrae tribus diebus et tribus noctibus» (Mat. 12. 39 sq.; Luc. 11.
29 sq.). Quam praedictionem tam clare ipsi Pharisaei intellexerunt
ut propterea post eius mortem «convenerunt... ad Pilatum dicentes:
Domine, recordati sumus quia seductor ille dixit adhuc vivens: Post
tres dies resurgam. lube ergo custodiri sepulcrum usque in diem
tertium» (Mat. 27. 63 sq.). Praeterea, ipsae subséquentes apparitio­
nes a Christo praedicuntur: «Postquam autem resurrexero, praece­
dam vos in Galileam» (Mat. 26. 32; cf. Mare. 14. 28).
Pariter haec ad litteram contigerunt, ut patet ex dictis in quaes­
tione praecedenti (n. 338-340).

350. Secundo, plures habentur generales vel particulares pro­
phetiae circa discipulos. Generaliter circa Ecclesiam, seu de reiectione ludaeorum, conversione gentium, extensione et invicta stabili­
tate Ecclesiae (Mat. 8. 11; 16; 18 sq.; 24. 14; 26. 13; Mare. 13.
10; 14. 9; Luc. 13. 29; 24. 46 sq.; Io. 10. 16; 12. 32); item circa
apostolos in communi, et quidem de fuga durante passione (Mat.
26. 31); de adventu Spiritus S. in eos (Io. 7. 39; 14. 16 sq., 26;
Luc. 24. 49; Act. 18), qui accidit die Pentecostes; de futuris perse­
cutionibus (Mat. 10. 17-22), quae per totum mundum de facto acci­
derunt; de virtute miraculorum (Mare. 16. 17). In particulari, circa
Petri negationem (cf. supra), primatum (Mat. 16. 18 sq.), martyium
(Io. 21. 18 sq.); circa ludae proditionem (cf. supra); circa filiorum
Zebedaei. seu lacobi et loannis, martyrium (Mat. 20. 23; Marc. 10.
,
39)
quod accidit quoad lacobum cruente (Act. 12. 2), quoad loannem vero incruente (Io. 21. 18-23; Act. 4. 13; 5. 18, 40; Apoc. 1.
9); circa Mariam Magdalenam (Mat. 26. 12 sq.; Mare. 14. 9).
351. Tertio, plures prophetiae respiciunt populum iudaicum.
Annuntiatur imprimis spiritualis ruina Israel, seu eiectio ludaeorum a regno Dei, quod transferetur gentibus: «Auferetur a vo-

bis regnum Dei, et dabitur genti facienti fructus eius» (Mat. 21. 43;
cf. ibidem totam parabolam de perfidis vinitoribus; Mat. 8. 10-12;
24. 14; Marc. 13. 10; Luc. 21. 24); «Ut veniat super vos omnis
sanguis iustus qui effusus est super terram» (Mat. 23. 35), cui ma­
ledictioni obviam venit protervia ludaeorum clamantium coram Pi­
lato: «Sanguis eius super nos et super filios nostros» (Mat. 27. 25).
Huius prophetiae adimpletio fuit tum ipsa propagatio Ecclesiae m
toto mundo, tum continuata misera sors populi iudaici, in mundo
per saecula peregrinantis, sine templo, sine altari, sine sacrificio,
sine sacerdotio, imo sine patria; et haec misera ac mysteriosa sors,
ratione suae durationis, non obstantibus tot naturalibus dotibus
illius gentis, assumi potest, etiam secudum se, tanquam probabile
apologeticum motivum veritatis contrariae religionis christianae.1

Praeterea ac praecipue praedicitur temporalis ruina Israel sive
destructio lerusalem eiusque templi, et quidem cum determinatis
circumstantiis signorum praecedentium, quae erunt adventus pseu­
doprophetarum (Mat. 24. 5, 12), «pestilentiae et fames et terraemotus per loca» (Mat. 24. 7), obsidio exercitus gentilis, destructio
templi et civitatis, excidium populi et captivitas reliquiarum in om­
nes gentes: «Cum autem videritis circumdari ab exercitu lerusalem,
tunc scitote quia appropinquavit desolatio eius» (Luc. 21. 20); «Et
circumdabunt te inimici tui vallo et circumdabunt te et coangustiabunt te undique et ad terram prosternent te et filios tuos, qui in
te sunt, et non relinquent in te lapidem super lapidem» (Luc. 19.
43 sq.; cf. Mat. 24. 2); «Et cadent in ore gladii et captivi ducentur
in omnes gentes, et lerusalem calcabitur a gentibus, donec implean­
tur tempora nationum» (Luc. 21. 24).
Hanc prophetiam impletam esse a. 70, circa quadragesimum
nempe annum a morte Christi, historia testatur. Urbs subiit dupli­
cem exercitus romani obsidionem a. 66 et a. 67-70; capta est a Tito,
subinde imperatore, qui eventum in arcu triumphali Romae sculpsit.
Praefatas quoque secundarias circumstantias adimpletas esse, cons­
tat praecipue ex ipsa narratione iudaici historiographi losephi Flavii
in suo opere De bello iudaico, scilicet de adventu pseudopropheta­
rum, sive ante sive durante obsidione (6. 5. 2 sq.), de pestilentia
1 Cf. Nicolau, De revelatione christiana, n. 535-539. Aptius tamen videtur in huius­
modi argumento non insistere; de qua re confer A. Colunga, «El reino de Israel en los
planes divinos», Cientia toniista LXXVI (1949) 353-366.

et fame' (6. 9. 3), de destructione templi et totius fere civitatis,
cuius nonnisi eminentiores turres, in signum victoriae, et pars muri,
in utilitatem romani praesidii, remanserunt (7. 1. I),12 de excidio
populi, sive 1.100.000 personarum (6. 9. 2 sq.), de captivitate reli­
quiarum populi (97.000), cuius pars minoris aetatis vendita est,
pars ad metalla in Aegyptum missa, pars per provincias in theatris
ferro et bestiis destinata, pars praestantior ad romanum ipsius Cae­
saris triumphum servata (ibid. 6. 9. 2 sq.). In prooemio sui operis
losephus Flavius observat: «Ex omnibus civitatibus, quae romanorum iugum subierunt, nostrae sane contigit ad summum felicitatis
pervenisse, ac deinde in extremam calamitatem incidisse; namque
omnium ab omnis aevi memoria res adversae, si cum iis conferantur,
quae iudaeis acciderunt, longe ab illis superari mihi videntur».
Arbitrarie autem quis diceret cum Rationalistis hanc prophetiam inter­
polatam esse post eventum; nam ex una parte evangelia synoptica scripta sunt
ante a. 70 (cf. supra, n. 343) nec de hoc a quopiam nunc serio dubitatur, et
ex alia parte textus evangelicus est genuinus nec per posteriorem interpola­
tionem adulteratus, ut ostendunt exegetae. Ceterum utrumque excludit ipsum
internum examen sermonis eschatologici; nam. si fuisset post eventum scrip­
tus aut interpolatus, non esset tam vagus, confusus et permixtus, ut ipsi
exegetae tantopere insudent ac discrepent in eius interpretatione, nescientes
quid praecise referatur ad lerusalem. quid ad finem mundi, quid ad utrum­
que, et quis sit sensus illius difficilis versus: «Arnen dico vobis, non praete­
ribit generatio haec, donec haec omnia fiant» (cf. supra, n. 270).
Quod autem Modernistae aiunt, Christum in eo eschatologico sermone
errasse, praedicendo proximum finem mundi una cum fine lerusalem (n. 345),
pariter arbitrarium est. Nam id supponit praefatum versum («Non praeteribit
1 Dc pestilentia, fame. terraemotibus aliisque naturalibus prodigiis et perturbationi­
bus quae occurrerunt in variis provinciis imperii romani circa idem tempus, loquuntur
auctores profani, ut Tacitus. Annal. 12. 43; 16. 13; Hist. 1. 2: Suetonius, Vita Claudii
18; Vita Neronis 45: Plinius, Hist. nat. 2. 48. Romae duplex dira fames occurrit sub
Claudio a. 42-44 et a. 51: urbs incendio destructa est a. 64. Plures terraemotus occurre­
runt in Asia Minori, Achaia, Macedonia, Creta. Italia inter 30 et 70. Anno 63 occurrit
notus terraemotus et eruptio Vesuvii quae Pompeios et Herculanum destruxerunt.
2 Ipsa determinatio Lucae: «Non relinquent in te lapidem super lapidem» accipi
potest ac debet ut mera rethorica expressio, qua significatur amplitudo destructionis potiusquam eius materialis extensio. De facto enim sola inferior pars urbis et templum in­
cendio totaliter destructa fuere, pars vero muri et pars urbis superior, sive turres, per­
manserunt usque ad tempus Hadriani imperatoris (post a. 117), quando, ob rebellionem
pseudoprophetae Bar Chochba, et ipsae eversae sunt. Ulterior ac omnino completa des­
tructio accidit a. 363, cum, suadente imperatore Itdiano apostata, iudaei ipsa templi fun­
damenta eruere coeperunt eo fine ut novum templum e.xtruerent; quod quidem perficere
non potuerunt ob praetematurales globos flammarum, circa fundamenta erumpentes; ita
Christi prophetia ulterius complementum et confirmationem obtinuit. De quo miraculo
confer Ammianum Marcellinum, ipsius luliani comitem. Hist. 23. 1, necnon Gregorium
Nazianzenum, Orat in liilianum 2. 4: Socratem. Hist, eccles. 3. 20: Sozomenum, Hist,
eccles. 5. 22.

generatio haec...») accipiendum esse de sola praesenti ac physica generatione
et ipsum in hoc sensu referri etiam ad finem mundi: quorum utrumque est
in quaestione et in difficili exegetarum disputatione, ut supra ostensum est
(n. 270). Ceterum, abstrahendo a praedictione de fine mundi,1 certum est
Christum in eo sermone praedixisse etiam finem lerusalem et quidem cum
determinatis circumstantiis, eamque de facto contigisse; et hoc sufficit ad
scopum nostrum in praesenti.

352. Quoad veritatem philosophicam.
Praefatas Christi praedictiones esse veras prophetias, seu im­
portare divinum interventum per quem solum potest ab homine
cognosci futurum contingens, patet ex exclusione causae naturalis,
nominatim vis divinationis copulatae cum felici exitu, quae invoca­
tur a Rationalistis (supra, n. 345).
Et quoad praedictionem resurrectionis, quae est praecipua, causa
naturalis excluditur ab ipso obiecto, quod sola Dei actione fieri
potest; idem proportionali ter valet de apparitionibus Christi post
resurrectionem et de descensu Spiritus S. in die Pentecostes.
Quoad ceteras vero praedictiones, causa naturalis, seu divinatio
copulata cum mero casu, excluditur sive ex consideratione obiecti,
quatenus est aliquid dependens a libera hominis, imo quandoque
plurium hominum, voluntate atque vestitur pluribus determinatis
circumstantiis, nec fovetur favorabilibus loci et temporis humanis
conditionibus; sive ex consideratione subiecti, quatenus eventum
praedicit firmiter ac determinate, plus minusve longe ante factum,
et cum minutis aut determinatis circumstantiis.
Impossibile enim est naturaliter ac mere divinando praedicere,
firmiter ac determinate et cum determinatis circumstantiis, aliquem
eventum, tempore remotum, dependentem a libera voluntate homi­
num et cui nullae vel vix ullae favent temporis et loci conditiones;
et pariter, supposita aliqua huiusmodi arbitrarie ac temerarie, ne
dicatur insane, prolata coniectura, impossibile est ut eventus de fac­
to et mero casu contingat, praecipue cum agitur de pluralitate et
varietate huiusmodi praedictionum: nam casu res nec determinate
nec constanter eveniunt. lamvero, Christi praedictiones praefatum
complexum simul ac determinatum characterem prae se ferunt, ut
constat percurrendo aliquas saltem inter eas.
1 Eschatologica theoria Modernistarum refutatur a L. de Grandmaison, Jésus Christ
(Paris 1928) II 292-312; E.-B. Allo, L’évolution de l’Evangile de Paul (Paris 1941) 169184; F.-M. Braun, «Où en est l’eschatologie du Nouveau Testament», Revue biblique
XLIX (1940) 33-54.

Passio Christi praedicitur cum praefatis determinatis circum­
stantiis, tum condemnationis, cui videbatur obstare magnus populi
favor, peculiariter ostensus in triumphali ingressu in lerusalem
paulo antea; tum condemnationis ad ipsam mortem, non vero ad
exilium, ut possibile erat; tum crucifixionis, non vero lapidationis;
tum traditionis gentilibus, cum tamen Christus poterat iudicari a
ludaeis, fatente ipso Pilato: «Accipite eum vos et secundum legem
vestram iudicate eum» (Io. 18. 31); tum irrisionis, sputi, flagella­
tionis, quae sunt minutae ac omnino contingentes circumstantiae;
tum triduanae commorationis in sepulchro, quamvis haec circums­
tantia etiam ad miraculum resurrectionis reduci possit. Nec obici
potest Christum cognovisse passionem et mortem Messiae ex vati­
ciniis A. T.; nam imprimis praefatae particulares omnino circum­
stantiae non continentur in illis vaticiniis ac ideo praedictio Christi
sub hoc respectu continet ex seipsa distinctam prophetiam; praete­
rea, id quod in illis vaticiniis annuntiabatur de morte Messiae,
Christus ad suam individuam personam applicavit, et hoc est etiam
distincte propheticum; quapropter haec Christi prophetia adimplet
ac complet ipsa messianica vaticinia.
Proditio Indae, quamvis Christus paulatim cognoscere potuerit
huius discipuli improbitatem, et peculiariter avaritiam, non potuit
naturaliter praevideri determinate ut proditio, et longe ante tempus,
necnon quoad determinatum tempus eventus. ludas enim consilium
suum tam bene ac diu occultavit, ut de eo ceteri apostoli nullam
suspicionem habuerint (Mat. 26. 22) et ipse potuerit usque ad ulti­
mum cum eis et cum Christo familiariter conversari.
Negatio Petri prae ceteris apostolis, attenta ipsius peculiari de­
votione erga Christum, ostensa in ipsa eius protestatione fidelitatis
cum Christus illam praedixit, non poterat naturaliter praevideri et
multo minus cum ea particulari temporis circumstantia, expressa per
galli cantum.
Expansio et stabilitas Ecclesiae non poterat naturaliter praevi­
deri, consideratis exiguis mediis expansionis et magnis eius obsta­
culis, ut explicatum est supra (n. 305-310).
Destructio lerusalem eiusque templi, centri tam celebris ac flo­
rentis populi ac religionis iudaicae, naturaliter expectari ac praevi­
deri non poterat, nec a fortiori cum determinatis circumstantiis prae­
dici. Nam, non obstante romano iugo, politicae relationes inter
ludaeos et Romanos tales non erant quae imminens aliquod bellum

suggererent, eo vel magis quod subsidia bellica quae ludaeis praesto
esse potuissent, aut exterius fortasse aliarum nationum auxilium,
tam exigua erant in comparatione romanae potentiae, ut vix quis­
quam cogitare potuerit de felici successu alicuius belli aut rebellio­
nis. Praeterea, romani devictarum gentium templa et peculiaria
monumenta servare solebant, etsi urbes ipsas delerent et moenia
everterent; Hierosolymitanum vero templum militum furore ever­
sum est, et quidem contra ipsius Titi voluntatem, qui subinde, de­
sertam urbem ingressus, eminentiores saltem turres a destructione
salvare sategit, ut suae fortunae monumentum relinqueret (cf. losephum Flavium, De bello iud. 6. 45; 6. 9. 1). Ut fatetur losephus
Flavius (supra, n. 351), nulli unquam civitati a romanis subversae,
tanta calamitas contigerat.

353. Quoad veritatem relativam.
Veritas relativa, ex qua prophetiae Christi immediate accipiunt
propriam rationem criterii revelationis, seu Christum suas prophe­
tias edixisse cum intentione comprobandi se loqui nomine Dei,
constat tum implicite et exercite, ex hoc ipso quod eas protulerit
dum exerceret suam praedicationem tanquam Dei legatum, nam
inde ex natura rei huiusmodi praedicatio confirmationem accipit
(cf. dicta de miraculis in genere, in n. 223), tum etiam ex explicita
declaratione occasionaliter prolata. Ita, praedicens ludae proditio­
nem, Christus addit: «Amodo dico vobis priusquam fiat, ut cum
factum fuerit, credatis quia ego sum» (Io. 13. 19); praedicens apos­
tolis suum reditum ad eos, ait: «Et nunc dixi vobis priusquam fiat,
ut, cum factum fuerit, credatis» (Io. 14. 29); praedicens eisdem
futuras persecutiones, ait: «Sed haec locutus sum vobis, ut, cum
venerit hora eorum, reminiscamini quia ego dixi vobis» (Io. 16. 4);
praedicens finem lerusalem, ait: «Ecce praedixi vobis... Caelum et
terra transibunt, verba autem mea non praeteribunt».
QUAESTIO VIII. DE DEMONSTRATIONE CREDIBILITATIS RE­
VELATIONIS PER PROPHETIAS DE CHRISTO PROLATAS
IN A. T.1
I.

SENSUS QUAESTIONIS.

354.

Haec quaestio de messianicis prophetiis' est naturale

1 Praeter bibliographiam de prophetia in genere, relatam in n. 225, confer:
Attente (Lf) du Messie (éd. L. Cerfaux, J. Coppens, et alii), Paris 1954.

apologeticum complementum praecedentis, cum per quamlibet pro­
phetiam. sive antecedenter sive subsequenter ad factum revelationis
prolatam et ad illud relatam, Deus idem miraculosum ac certum
sigillum apponere potest.1 Nihilominus, ex hox ipso quod prophetia
illud factum praecedat illudque tanquam directum obiectum habeat,
peculiaris apologetica vis ei accedere videtur; nam, dum Christus,
prophetando aliud (puta suam resurrectionem), veluti ab extrinseco
factum revelationis confirmavit, antiqui vates, prophetando ipsum
Christum tanquam revelatorem sive Dei legatum, ipsam hanc divi­
nam legationem directe ac veluti ab intrinseco manifestant. Propterea S. Thomas ait quod, etiam «si Christus visibilia miracula [inter
quae et prophetiae numerantur] non fecisset, adhuc remanebant
alii modi attrahendi ad fidem, quibus homines acquiescere teneren­
tur; tenebantur enim homines credere auctoritati legis et Propheta­
rum» (Quodl. 2, a. 6).
355. Inde intelligitur ratio quare hoc argumentum tam constans et tam
solemne fuerit in christiana apologetica inde ab initio, sub varia quidem forma
ac methodo, quam ipse apologeticus finis, iuxta varietatem temporum et ad­
versariorum, illi praefixit. Ipse Christus, ad messianicas prophetias, tanquam
in seipso impletas, tum in sui defensionem adversus ludaeos tum ad ins­
truendos discipulos et Ecclesiam, instanter provocavit, et quidem instantius
Ceuppens, F., De prophetiis messianicis in Antiquo Testamento, Romae 1935.
Chaîne, J., Introduction à l’étude des prophètes, Paris 1932.
Coppens, J., «L’argument des prophéties messianiques selon ’Les Pensées' de Pas­
cal», Ephemerides theologicae Lovanienses ΧΧΠ (1946) 337-361.—«Le messianisme Is­
raélite selon Alfred Loisy», ibid. XXVII (1951) 53-69.—«Où en est le problème du
messianisme? » ibid. 81-91.—«Les origines du messianisme. Le dernier essai de synthèse
historique», L'attente du Messie (Paris 1954) 31-38.
Dennefeld, L., Le messianisme, Paris 1929.
Lagrange,
Le messianisme chez les Juifs, Paris 1909.
Murillo, L., «El cumplimiento de los vaticinios proféticos», Biblica V (1924) 113139, 259-295.
Nicolau, M., De revelatione christiana, n. 574-646.
Tobac, J., Les prophètes d’Israël, (éd. 2, J. Coppens) Malines 1932.
Touzard, J., «Les prophéties de l’Ancien Testament», Revue du clergé français LVI
(19008) 513-548.—«L’argument prophétique», Revue pratique d’apologétique VI (1908)
84-116, 731-750.—Comment utiliser l’argument prophétique, Paris 1911.
Tromp, S., De revelatione christiana, ed. 5, p. 270-283.
Vitti, A., «La conoscenza dei vero messianisme dei vaticini presso i profeti», Gregorianum XVIII (1937) 30-51.
1 Solas messianicas prophetias in antiquo testamento consideramus. Ceterae enim
particulares, etiam adimpletae, prophetiae de ipsis eventibus israeliticis, ut de casu Sama­
riae (praedicto ab Arnos et Osea), Damasci (apud Isaiam) et lerusalem (apud leremiam
et Ezechielem), de rebellione Absalonis et morte adulterini filii Davidis (praedica a Na­
than, 2 Reg. 12. 11, 14), de siccitate ventura et de ruina Achab (praediicta ab Elia, 3
Reg. 17. 1; 21. 19-29), et aliae id genus (cf. prophetias leremiae, c. 20 et 21; Ezechielis,
12. 13), non habent apologeticum valorem, nisi quoad revelationem antiqui testamenti.

•quam ad ipsa sua miracula et prophetias, inquiens ad ludaeos: «Scrutamini
Scripturas..., illae sunt quae testimonium perhibent de me» (Io. 5. 39) et
ad discipulos: «Haec sunt verba quae locutus sum ad vos, cum adhuc essem
vobiscum, quoniam necesse est impleri omnia quae scripta sunt in lege Moysi
et prophetis et psalmis de me. Tunc aperuit illis sensum, ut intelligerent
Scripturas. Et dixit eis: Quoniam sic scriptum est, et sic oportebat Christum
pati et resurgere tertia die et praedicari in nomine eius paenitentiam et remis­
sionem peccatorum in omnes gentes» (Luc. 24. 44-47). Inde ab initio sui
ministerii, lecto messianico Isaiae vaticinio in synagoga Nazareth, publice
declaravit: «Quia hodie impleta est haec Scriptura in auribus vestris» (Luc.
4. 21)?
Pariter in eodem argumento insistunt evangelistae, signanter Matthaeus
et loannes (Mat. 1. 22; 2. 5 sq.; 15. 17 sq., 23; 4. 14 sq.; 8. 17; Io. 1. 41,
45; 2. 22; 4. 25 sq.; 19. 28); apostoli in sua praedicatione et doctrina (Act.
2. 25-32; 3. 18; 7. 52; 8, 35; 10. 43; 28. 23; 1 Petr. 1. 19); Patres commu­
nissime, praecipue contra ludaeos (Epist. Barnabae 7. 16; lustinus, Dial, con­
tra Eryph.; Irenaeus, Adv. haer. 4. 10-36; Origenes, C. Celsum, 1. 44-57;
4. 1 sq.; 6. 75 sq.; Augustinus, Serm. 116. 6; 238. 3; 242. 12; Enarr. in
Psal. 45. 12; Chysostomus, In illud: Eilius ex se nihil facit 2;2 documenta
Ecclesiae (de quibus infra) et theologi apologetae usque ad hodiernum diem.
Quidam tamen moderni cultores exegesis vel biblicae theologiae, morem
gerentes criticismo ipsorum acatholicorum, vaticinia impugnantium, et aliunde
eo fine ut contra illos propheticum ipsum messianismum defendant, vim
apologetici huius argumenti videntur non leviter attenuare, tum minuentes
numerum prophetiarum messianicarum, tum emollientes earundem certitu­
dinis vel probabilitatis gradum, tum restringentes ipsum illarum obiectum, ita
ut, potiusquam ad varias determinatas circumstantias vitae et attributorum
Messiae, attendant modo generali ad eius globalem figuram, et, potiusquam
singulae prophetiae, considerent earum indeterminatum complexum, prout
ostendit originem et progressum ideae ac spei messianicae, in figura et opere
Christi adimpietae. Ceterum, per quendam conversum processum, aliqui ex
praefatis doctoribus, dum ex una parte minuunt numerum et vim illarum
prophetiarum secundum sensum litteralem, per aliam viam eundem numerum
ac vim fere redintegrant per recursum ad duplicem alium sensum, scilicet
typicum et plenarium.3
’Confer alias Christi messianicas declarationes in Mat. 11. 3 sq.; Luc. 18. 31;
24. 25-32; Io. 8. 56, necnon ea quae diximus supra, n. 244, agentes de testimonio Christi
circa suam messianicam dignitatem.
2 Ubi summa prophetiarum A. T. sic oerstringitur: «Si lectio sufficiebat, quomodo
ludaci, dum Vetus Testamentum legunt, ea quae de Christi natalibus, de signis, de mira­
culis, de loco, de tempore, de cruce, de sepultura, de resurrectione, de assumptione, de
sessione a dextris, de Spiritus sancti descensu, de apostolorum exitu per universam
terram, de eiectione synagogae, de Ecclesiae nobilitate dicuntur, nondum hodie credidere?».
Hoc Patrum argumentum ex vaticiniis A. T. diffuse evolvit Tromp, op. cit. (supra,
n. 353) 271-274, qui etiam provocat ad opus A. Lukyn Williams, Adversus Idaeos:
Christian «Apologiae» until the Renaissance, Cambridge 1935.
3 Sensus typicus dicitur ille, qui non cognoscitur nec intenditur ab ipso propheta,
sed tamen revera adest et intenditur a Deo, in re significata per sensum litteralem, et
qua talis cognoscitur a nobis per revelationem seu per Scripturam et traditionem. Sensus

356. Ad quorum modernorum methodum et distinctiones oportet ut
et nos dogmatici attendamus, ob apologeticam saltem necessitatem, conside­
rantes nempe criticam positionem modernorum Rational istarum, evacuantium
ipsam substantiàm prophetiarum messianicarum, non ita tamen excedentes ut
inde conficiamus mere aereum quoddam ac confusum messianicum argumen­
tum, sine colore, sine sapore et sine consistentia, quod ad nihil inserviat nisi
ad aspectabilem decorem cuiusdam apologetici musei, quod, sicut criticis regu­
lis construitur, ita vento eiusdem criticismi dissolvitur.
Distinguentes igitur triplicem sensum in textibus Scripturae, scilicet
accommodatitium, typicum et litteralem (nam sensus, quem vocant plenarium,
non eodem modo a variis auctoribus inrelligitur et ceteroquin ad litteralem
reduci debet), praetermittimus tum textus quibus accessit sensus messianicus
mere accommodatitius, cum hic non sit vere sensus Scripturae intentus a Deo,
quamvis legitime cum moderamine ad aedificationem adhiberi possit et a
sanctis adhibeatur, ratione alicuius analogiae cum his quae in Scriptura dicun­
tur,' tum etiam textus qui sunt messianici in solo sensu typico (sive mystico,
sive spirituali), cum hic sensus, etsi vere biblicus atque a Deo intentus, tamen
nonnisi ex revelatione cognoscatur nec ideo valorem apologeticum, seu argu­
menti rationis, sibi vindicare queat. Quaestionem igitur limitamus ad textus
qui, cum maiori vel minori certitudine, sunt messianici in sensu litterali,
attento ipso critico iudicio modernorum catholicorum exegetarum, inter quos
ceteroquin omnimoda concordantia minime expectanda est.
II. ERRORES.

357. Agentes de prophetia in genere (n. 227), vidimus quo­
modo Rationalistae aliique critici, ex praeiudicio de impossibilitate
verae prophetiae, biblicas prophetias explicant generaliter ex ipso­
rum prophetarum impostura, vel illusione, vel religiosa exaltatione.
Ut diximus in quaestione praecedenti (n. 345), prophetiae N. T. ab
iisdem explicantur per fictionem post factum, vel per naturalem vim
praevisionis. Non alia ceteroquin esse potest fundamentalis expli­
catio vaticiniorum A. T., seu aut mera fictio, aut naturalis divinatio,,
aut utraque simul copulata.
Nihilominus in explicanda origine huiusmodi fictionis aut divi­
nationis apud prophetas, duplex peculiaris theoria a quibusdam crivero plenarius sive plenior dicitur ille qui pariter non cognoscitur a propheta, sed tamen
a nobis eruitur ex his ipsis quae propheta dicit, tanquam aliquid in ipso sensu litterali
involutum. Eruitur autem sive ope convergendae traditionum a quibus ipse propheta
dependet, sive per unionem variorum elementorum eiusdem continuatae revelationis divi­
nae, ita ut propheta nobis praebeat veluti anulos, nos vero ex anulis componamus catenam.
Hoc modo sensus plenarius dici potest esse sensus ipse litteralis, non simpliciter, sed
interpretatus et explicatus secundum plenitudinem suae virtualitatis. Cf. infra, n. 381.
1 Ita messianicum sensum non habent, sed inter accommodationes referuntur: Is. 1.
6: «A planta pedis usque ad verticem capitis non est in eo sanitas»; Is. 11. 10: «Et erit
sepulchrum eius gloriosum»; Zach. 13. 6: «Quid sunt plagae istae in medio manuurru
tuarum?».

ticis, praecipue reccntioribus, prolata est, cuius analogam applicatio­
nem deprehendimus supra (n. 336) quoad miraculum resurrectionis
Christi.1 Quidam radicallores, e schola historico-li tterali ,23ut J. Wellhausen et signanter P. Volz,’ fere ad nihil reduxerunt historicam
veritatem illorum vaticiniorum, dicentes, ante exilium saltem, nihil
inveniri sive messianicum sive eschatologicum, et generaliter textus
V. T. habere characterem mere artificialem et litterarium. Alii, ut
H. Gunkel,45H. Gressmann1 et recentius S. Mowinckel qui rem pro­
posuit sub magis elaborata et ingeniosa forma,6 originem israeliti• eorum vaticiniorum explicant, iuxta methodum «Religionsgeschichte» sive historiae religionis, per derivationem ex aliis orientalibus
religionibus, apud quas aliquis messianismus vel eschatologismus
vigebat (aut quomodolibet ea vaticinia collocant in generali quadro
historiae religionum); messianismus scilicet est pars amplioris cuius­
dam conceptus indefiniti eschatologismi, qui invenitur inde a primis
temporibus in omnibus religionibus orientalibus, ac ideo etiam in
religione israelitica; prophetae Israel huiusmodi conceptui, quem
iam praeformatum invenerunt, suam propriam formam, interpreta­
tionem et expressionem addiderunt, ita ut per successivos gressus
efformatus sit triplex conceptus messiae politici (tempore ante exi­
lium), messiae prophetici seu proprie dicti messiae (post exilium)
et messiae apocalyptici (per subsequentem evolutionem ac determi­
nationem simplicis messianismi), sub triplici correspondent! titulo
Regis, Servi lahveh et Filii hominis.
Quod attinet adimpletionem illorum vaticiniorum in N. T., iam
supra (n. 242) exposuimus quid dicant hi aliique critici, scilicet
Christum messianicam dignitatem sibi non reclamasse, vel nonnisi
partialiter aut progressive, vel nonnisi in sensu pure eschatologico.
III. DOCTRINA MAGISTERII.

358.

Etiam ad vaticinia messianica referuntur quae generali-

1 Quoad varias has theorias earumque evolutionem confer B. Rigaux, «L’étude du
messianisme. Problèmes et méthodes», L'attente du Messie (Paris 1954) 15-30.—L’AnteChrist et l'opposition au royaume messianique (Paris 1932) 1-18).
2 De qua schola confer J. Coppens, Histoire critique des livres de ΓAncien Testa­
ment (éd. 3, Paris 1942) 37-54
3 Die vorexilische Jahveprophetie und der Messias, Gottingen 1897.
4 Schdpjung und Chaos, Gottingen 1895.
5 Ursprung der israelitischen Eschatologie, Gottingen 1905, iterum editum ac fun­
ditus reformatum sub titulo Der Messias, Gottingen 1929.
6 Jesaja-disiplene. Profetien jra Jesaja til Jeremia, Kristiana 1926. Eius sententiam
exponit J. Coppens, «Les origines du Messianisme. Le dernier essai de synthèse histori­
que», L’attente du Messie (Paris 1954) 31-38.

ter docentur de possibilitate, cognoscibilitate et probativo valore
prophetiarum in Cone. Vaticano I et Iu ramen to antimodernistico,
supra relatis.
Praeterea ad ea directe et explicite referuntur sequentia docu­
menta. Cone. Florentinum-. «Quem aliquando venturum omnia Ve­
teris Testamenti sacra, sacrificia, sacramenta, ceremoniae praesigna­
runt» (Denz. 1347; hic indicantur generaliter etiam prophetiae mere
typicae). Cone. Trid.: «Quod promissum ante per Prophetas in
Scripturis sanctis Dominus noster lesus Christus Dei Filius proprio
ore primum promulgavit» (Denz. 1501). Syllabus, damnata prop. 7
Rationalistarum: «Prophetiae et miracula in sacris Litteris exposita
et narrata sunt poetarum commenta... et utriusque Testamenti libris
mythica continentur inventa» (Denz. 2907). Cone. Vatic. I: «Moy­
ses et Prophetae... prophetias ediderunt» (Denz. 3009). Cone. Va­
tie. II: «Veteris Testamenti oeconomia ad hoc potissimum disposita
erat, ut Christi universorum redemptoris Regnique Messianici ad­
ventum praepararet, prophetice nuntiaret... et variis typis signifi­
caret» (Constit. «De divina revelatione», n. 15).
Praeterea, Commissio Biblica plura emisit responsa de hac re.
Responsum a. 1908: «Utrum doceri possit, vaticinia, quae leguntur in
libro Isaiae —et passim in Scripturis—, non esse veri nominis vaticinia, sed
vel narrationes post eventum confictas, vel. si ante eventum praenuntiatum
quidpiam agnosci opus sit, id prophetam non ex supernaturali Dei futurorum
praescii revelatione, sed ex his, quae iam contigerunt, felici quadam sagacitate
et naturalis ingenii acumine, coniciendo praenuntiasse?—Resp.-. Negative»
(Denz. 3505; cf. 3506 sq.).
Responsum a. 1909 de «nonnullorum locorum... [trium priorum Gene­
sis] capitum intepretatione allegorica et prophetica» (Denz. 3517).
Responsum a. 1910: «Utrum ex multiplici sacrorum Librorum Novi
Testamenti testimonio et unanimi Patrum consensu, fatentibus etiam iudaicae
gentis scriptoribus, plures agnoscendi sint psalmi prophetici et messianici,
qui futuri Liberatoris adventum, regnum, sacerdotium, passionem, mortem et
resurrectionem vaticinati sint; ac proinde reicienda prorsus eorum sententia
sit, qui indolem psalmorum propheticam ac messianicam pervertentes, eadem
de Christo oracula ad futuram tantum sortem populi electi praenuntiandam
coarctant?—Resp.: Affirmative ad utramque partem» (Denz. 3528).
Confer etiam Responsa a. 1911, de usu vaticiniorum in evangelio Mat­
thaei (Denz. 3566), et a. 1934, de reprobatione operis Fr. Schmidtke, qui,
«placita criticae rationalisticae sequens..., in historia Veteris Testamenti...
genus quoddam litterarium adstruit traditionum popularium falsa veris admix­
ta referentium» (Enchiridion biblicum 515 sq.); necnon 5. Officii a. 1923
reprobationem Brassac, qui in suo «Manuel biblique» «vaticiniis messianicis
non raro omnem fere vim probandi adimit» (ibid. 503).
MI

DE EXISTENTIA REVELATIONIS

385

IV. ASSERTIO. Vaticinia messianica <le Christo, in Λ. T. relata,
constituunt sufficiens ac certum critérium revelationis, non minus
quam prophetiae ab ipso Christo prolatae.

359.

Nota theologica. Idem dicendum ac de prophetiis Christi

(supra, n. 347); scilicet agitur saltem de doctrina catholica, theolo­
gice certa, attento Cone. Vatic. I; de fide vero definita, attento Ma­
gisterio ordinario.
PROBATUR.

Vaticinia messianica sunt sufficiens ac certum motivum revela­
tionis, si certo constat de triplici eorum veritate historica, philoso­
phica et relativa; nam exinde necessario sequitur factum revelationis
christianae esse verum, secus Deus esset testis falsitatis. lamvero
de ea triplici veritate certo constat.
360. Quoad veritatem historicam.
Haec implicat historicitatem tum prolationis tum adimpletionis.
Quoad faettim prolationis, iuverit prius chronologice referre
singulas ex praecipuis prophetiis, quibus sensus litteralis certius
vindicari potest, iuxta communius iudicium exagetarum, ac subinde
earum complexum et unitatem considerare, ex qua singulae amplio­
rem vim consequuntur.
361.

In periodo patriarcharum quinque occurrunt praecipuae prophe­
tiae, scilicet in paradiso, ad Abraham, lacobi, Balaami, Moysis.
«

Gen. 3. 13: «Inimicitias ponam inter te et mulierem, et semen tuum et
semen illius; ipsa conteret caput tuum, et tu insidiaberis calcaneo eius») Vox
«ipsa» vertenda est per «ipsum», vel «ipse», iuxta textum sive hebraicum
masoreticum sive graecum (versionem LXX), ac ideo refertur ad semen sive
filium mulieris.
Praedicitur igitur semen mulieris aliquando plenam victoriam consecutu­
rum esse super semen serpentis sive diaboli, adeoque super malum. Tum
pronomen masculinum tum ac praecipue analogia cum subsequentibus pro­
phetiis messianicis, ostendit semen mulieris, cuius victoria praedicitur, non
accipi generaliter pro toto genere humano sed pro particulari persona, ac ideo
iam idea et promissio Messiae, et quidem ut salvatoris, valde suggestive prae­
sentari in eo antiquissimo testimonio, ipsius Dei ore prolato, quod propterea
«protoevangelium» vocari solet.
Gen. 22. 17 sq.: «Benedicam tibi et multiplicabo semen tuum sicut
stellas caeli et velut harenam, quae est in litore maris; possidebit semen
1 Cf. J. Coppens, «Le protévangile. Un nouvel essai d'exégèse», Ephemerides theo­
logicae Lovanienscs XXVI (1950) 5-36.
B

tuum portas inimicorum suorum, ct benedicentur in semine tuo omnes gen­
tes terrae».
In hac promissione benedictionis omnium gentium in semine Abraham,
quae in multiplici alia occasione a Deo repetitur (17. 5-8; 16. 19; 18. 18),
tota traditio videt messianicam prophetiam ac ideo primam concretam deter­
minationem initialis supradictac genesiacae promissionis Messiae salvatoris.
Idque critice suadet, tum connexio cum ea prophetia et cum sequenti vati­
cinio lacobi, tum ipsa amplitudo verborum: «Multiplicabo semen tuum sicut
stellas caeli» et «Benedicentur in semine tuo omnes gentes terrae». Nihilo­
minus, absolute loquendo et secundum se solam considerata, ea promissio
intelligi posset de solo numero et fortuna populi israelitici oriundi ex Isaac,
semine Abraham, eo vel magis quod verbum «benedicere» in ea expressione
«Benedicentur in semine tuo omnes gentes», quod in versione LXX et in
N. T. (Act. 3. 25; Gal. 3. 8) accipitur in sensu passivo, posset accipi etiam
in sensu activo: «Sese benedicent in semine tuo [vel in te] omnes gentes»,
ac si gentes invicem sibi dicant: «Sis tu benedictus, sicut Abraham benedictus
fuit» (quam acceptionem, tanquam magis grammaticalem praefert Bible de Jé­
rusalem, vertens: «Par toi se béniront toutes les nations de la terre»).

Gen. 49. 8-12, vaticinium lacob, sive benedictio ad filium ludam:12
«luda, te laudabunt fratres tui, manus tua in cervicibus inimicorum tuorum,
adorabunt te filii patris tui. Catulus leonis luda. Ad praedam, fili mi, ascen­
disti, requiescens accubuisti ut leo et quasi leaena: quis suscitabit eum? Now
auferetur sceptrum de luda et dux de femore eius, donec veniat qui mit­
tendus est;1 et ipse erit expectatio gentium. Ligans ad vineam pullum suum
et ad vitem, o fili mi, asinam suam. Lavabit in vino stolam suam et in san­
guine uvae pallium suum. Pulchriores sunt oculi eius vino et dentes eius
lacte candidiores».
Manifeste hic agitur de aliquo individuo rege venturo, oriundo de tribu
luda, quem populi expectabunt ut ab eo regantur. Textus est certe messia­
nicus. Disceptant quidam, utrum sit tantum typice messianicus, seu referatur
immediate ad David ut typum Messiae (in quo casu non haberet pro nobis
valorem apologeticum), an litteraliter messianicus, seu referatur immediate ad
Messiam. Hanc alteram sententiam tenendam esse, ostendunt tum amplitudo
expressionum (de «gentibus» universaliter, de abundantia fructuum erae
messianicae), tum postdavidica commemoratio Ezechielis: «Et hoc non fac­
tum est, donec veniret cuius est iudicium, et tradam ei» (21. 27), tum con­
cors interpretatio sive populi israelitici sive posterioris traditionis christianae
(cf. Hebr. 7. 14; Apoc. 5. 5).
1 Cf. E. Burrows, The Oracles of Jacob and Balaam. London 1938.
2 Bible de Jerusalem vertit: «Jusqu’à la venue de celui à qui il est» (i. e. donec
veniat ille ad quem sceptrum pertinet). Item sequentia verba: «Et ipse erit expectatio
gentium» vertit: «A qui obéiront les peuples» (i. e. cui populi oboedient). Eodem modo
utrumque incisum vertit La Sainte Bible-Pirot. Ut patet, sensus idem substantialiter ma­
net. Ceterum, sensus praelatus ab his auctoribus certus non est, ob aliquam lacunam
in textu hebraico, quae difficilem reddit versionem. Probabilis sensus est quod sceptrum
regale servabitur apud ludam, donec veniat ille pro quo servatum est quique debet regere
populos.

Num. 24. 17-19, oraculum Balaam’.' «Orietur stella ex lacob et consurget
virga de Israel;2 ct percutiet duces Moab, vastabitque omnes filios Seth. Et
erit Idumaea possessio eius, hereditas Seir cedet inimicis suis; Israel vero
fortiter aget. De lacob erit qui dominet, et perdat reliquias civitatis».
Haec prophetia est valde affinis praecedenti. Agitur de determinata per­
sona, sive rege, nam tum stella tum sceptrum (virga) sunt symbola regis; in
Oriente, sive in Mesopotamia sive in Aegypto, rex assimilabatur stellae
(quasi persona divina), unde Isaias appellat regem Babylonis stellam matuti­
nam (14. 12: «Lucifer, qui mane oriebaris») idemque nomen loannes tribuit
Christo in Apocalypsi (22. 16: «Stella splendida et matutina»). Textus est
certe messianicus; sed iterum disputari potest utrum sit talis typice, seu
litteraliter de Davide ut typo Messiae (ac ideo sine valore apologetico), ut
suggerunt aliqui (v. g. Cazelles in Bible de Jérusalem), an litteraliter, ut longe
probabilius iudicant alii (v. g. Clamer in La Sainte Bible-Pirot), ob easdem
fere rationes adductas quoad praecedentem prophetiam, necnon ob ipsam
analogiam sive concordantiam cum illa.
Deut. 18. 18, vaticinium Moysis, referentis verba Dei: «Prophetam sus­
citabo eis de medio fratrum suorum similem tui et ponam verba mea in ore
eius, loqueturque ad eos omnia quae praecepero illi».
Hic textus, attenta sola interna critica, difficilior videtur, cum nihil aliud
in eo messianitatem suggerat nisi forma vocis in singulari («propheta»), ac
ideo quidam (ut Cales et praefatus Clamer) putant ibi agi non de persona
aliqua singulari, sed de propheta in genere sive de collectione prophetarum,
quos Deus suscitabit post Moysen. Nihilominus sensum messianicum litteralem
ibi intelligit tota traditio tum iudaica, tum christiana, incipiendo ab ipsa
Scriptura (Luc. 24. 44; Io. 1. 45; 5. 46; Act. 3. 20-22; 7. 37).

362. Ex periodo Davidica plures messianici psalmi afferri possunt,
psal. 2, 15, 21, 44, 68, 71, 108 et 109, quorum praecipui ac certiores sunt
primus, secundus et ultimus.

Psal. 2. 6-9: «Ego autem constitutus sum rex ab eo super Sion montem
sanctum eius. Dominus dixit ad me: Eilius meus es tu, ego hodie genui te.
Postula a me, et dabo tibi gentes hereditatem tuam et possessionem tuam
terminos terrae. Reges eos in virga ferrea et tanquam vas figuli confrin­
ges eos».
Psalmus est certe davidicus, iuxta traditionem (cf. Act. 4. 25; Commis­
sio Biblica, Denz. 3525, declaravit non posse negari davidicam originem psal­
morum 2, 15, 17, 31, 68 et 109); est parallelus psalmo 109 et fortasse ab eo
dependet. Sensus litteraliter messianicus ab omnibus exegetis catholicis ad­
mittitur, concorditer tum cum examine interno, eo quod nulla persona et
circumstantia historiae hebraicae correspondet sensui dictorum, tum cum con­
1 Cf. Burrows, loc. nuper cit.
2 Bible de Jérusalem vertit: «Un astre issu de Jacob devient chef, un sceptre se
lève issu d’Israël».
3 Quoad ceteros confer exegetas.

tinuata traditione sive iudaica sive Christiana (cf. Mat. 3. 17; Act. 4. 24-28;
13. 32 sq.; Hebr. 1. 5; 5. 5; Apoc. 2. 26-28). Agitur de Messia, ut rege, qui
praeterea vocatur Filius Dei. Cum hic non possit agi de ipso Davide, tanquam
typo Messiae, ex analogia idem mere typicus sensus excluditur a praeceden­
tibus prophetiis Gen. 49. 8-12 et Num. 24. 17-19.

Psal. 15. 9-11: «Propter hoc laetatum est cor meum, et exukavit lingua
mea, insuper et caro mea requiescet in spe. Quoniam non derelinques animam
meam in inferno nec dabis sanctum tuum videre corruptionem. Notas mihi
fecisti vias vitae, adimplebis me laetitia cum vultu tuo, delectationes in dex­
tera tua usque in finem».
Psalmus est davidicus. Ipsum esse messianicum, et quidem litteraliter
nec mere typice in Davide, constat tum ex examine interno, cum liberatio a
corruptione sive a sepulchro, adeoque resurrectio, nequeat Davidi applicari,
tum ex constanti traditione christiana inde ab ipsa Scriptura (Act. 2. 24-33;
13. 35-37). Propterea olim Theodorus Mopsuestenus reprehensus est a Cone.
Constant. II quod dixerit hanc prophetiam non esse de resurrectione Christi
sed de sorte Israel, et recenter Commisio Biblica a. 1933 (Enchiridion biblicum 513; cf. 351) declaravit eandem sententiam non posse ab exegeta catho­
lico amplecti.
Psal. 109,1 per totum. Praecipue v. 1, 2 et 4: «Dixit Dominus Domino
meo: Sede a dextris meis, donec ponam inimicos tuos scabellum pedum tuo­
rum. Virgam virtutis tuae emittet Dominus ex Sion: dominare in medio ini­
micorum tuorum... luravit Dominus et non poenitebit eum: Tu es sacerdos
in aeternum secundum ordinem Melcbisedech*.
Psalmus est certe davidicus. Ipsum esse messianicum litteraliter constat
tum ex examine interno, cum nulli israelitico regi huiusmodi universalis ac
sublimis regalitas et sacerdotium competat (non certe Davidi, qui loquitur
de tertia persona et sacerdos non fuit, nec filio eius Salomoni quem David
Dominum non vocaret et pariter sacerdos non fuit; ceterum, neuter dici
posset sedere a dextris Dei), tum ex constanti traditione incoepta ab ipso
Christo (Mat. 22. 41-46) et apostolis (Act. 2. 34 sq.; Cor. 15. 25; Coi. 3. 1;
Eph. 1. 20; Hebr. 1. 3, 13; 5. 6, 10; 6. 20; 7. 17 sq.; 10. 12 sq.; Apoc. 3.
21). Haec est una ex praecipuis prophetiis messianicis, ex qua praecedentes
lumen et complementum accipiunt et in qua Messias exhibetur ut rex et
sacerdos, et vocatur iterum Filius Dei, sicut in Psal. 2, in quo tamen sacer­
dotalis dignitas non exhibetur.
363. Ex periodo prophetarum2 multae messianicae prophetiae afferri
possunt, quarum praecipuarum auctores sunt Isaias, leremias, Ezechiel, Da­
niel, Michaeas, Zacharias et Malachias.
1 Cf. J. Coppens, «Les parallèles du Psautier avec les textes de Ras Shamra-Ougarit»,
Le Muséon LIX (1946) 113-142.
2 Haec periodus currit per annos circiter 300, seu ab a. 760 circiter, cum primus
prophetavit Amos, ad a. 445 circiter, cum ultimus prophetavit Malachias. Ex prophetis,
quos mox citabimus, aliqui prophetarunt tempore regum (Isaias, Michaeas et leremias),
alii tempore exilii post captam lerusalem a Nabuchodonosor a. 587 (Ezechiel et Daniel),

Isaias, qui est maximus inter prophetas messianicos, plura protulit vati­
cinia, quibus figura Messiae multipliciter describitur (2. 1-4; 4. 2-6; 7. 14 sq.;
9. 1-7; 11. 1-10; 28. 16; 35. 1-10; 40. 1 sqq.; 42. 1 sqq,; 49. 1 sqq.; 50.
4-11; 52. 13 sqq.; 53. 1 sqq.; 54-63). Praecipua sunt quatuor: 7. 14, de
Emmanuele; 9. 1-7, de nato rege; 11. 1-5, de radice lesse; 53. 1 sqq., de
servo lahveh, viro dolorum.
Is. 7. 14, de Emmanueled «Propter hoc dabit Dominus ipse vobis sig­
num. Ecce virgo concipiet et pariet filium, et vocabitur nomen eius Emma­
nuel·. butyrum et mei comedet, ut sciat reprobare malum et eligere bonum».
Messianica litteralis vis huius textus residet in duobus nominibus «vir­
go» et «Emmanuel». Quoad primum nomen, quamvis in textu hebraico po­
natur non betûlâh, seu virgo, sed generalior vox ’almâh, seu adulescentula,
tamen iure versio tum graeca tum latina adhibet «virgo», quia haec conceptio
exhibetur ut signum a Deo datum regi Achaz seu ut aliquid omnino peculiare
ac ideo miraculosum, nec aliunde sub ea voce designari potest uxor ipsius
Achaz, quae concepit subinde regem Ezechiam, aut uxor ipsius Isaiae, utpote
quae nec virgines nec adulescentulae erant. Nomen autem «Emmanuel»
(quod inferius 8. 10 sub paraphrasi iterum indicatur: «Nobiscum Deus»)
sonat aliquid peculiare ac transcendens nec convenit Ezechiae aut filio Isaiae.
Quapropter constans christiana traditio inde a Mat. 1. 23 in sensu messianico
litterali hunc textum intellexit,2 cui consentiunt etiam plures moderni exegetae (inter alios J. Coppens, et L. Dennefeld in La Sainte Bible-Pirot).3 Haec
prophetia convenit cum praecedentibus quoad titulum «Emmanuel», qui est
similis titulo «Filius Dei», et eas complet per miraculosam sive virginalem
■conceptionem Messiae.
Quod attinet Ecclesiae Magisterium, verus sensus messianicus, saltem
typicus, a catholico exegeta negari non potest.4 Hinc quidam exegetae (ut
R. Simon, B. Lamy, Le Hir, Corluy, E. Burrows, J. Steinmann, P. AuvrayJ. Steinmann in Bible de Jérusalem), contenti sunt solo sensu typico, dicentes
in eo textu litteraliter agi de Ezechia, filio Achaz, tanquam typo Messiae. Ut
patet, huiusmodi typicus sensus valorem apologeticum in re nostra non
haberet.
Is. 9. 1-2, 6-7, de nato rege: «Primo tempore alleviata est terra Zabulon
alii post exilium, tempore restaurationis nationis et templi, adeoque post edictum libera­
tionis, a Cyro emissum a. 538 (Zacharias el Malachias).
1 Cf. L. Dennefeld, «Le ’signe’ dans la prophétie d’Emmanuel», Revue des sciences
religieuses (1927) 69-86.—J. Coppens, «La prophétie de la Almah», Ephemerides theolo­
gicae Lovanienses XXVIII (1952) 648-678.—«La prophétie d’Emmanuel», L’attente du
Messie (Paris 1954) 39-50, ubi ampla affertur bibliographia.
2 G. Danieli, in Divus Thomas (Piacenza) (1964) 335-347, putat hanc aliasque pro­
phetias in evangelic Matthaei non accipi in sensu stricto, sed potius in sensu accommodatitio ac didactico.
3 «Le sens de cette prophétie ne peut être que celui qui, depuis saint Matthieu, 1.
23, est consacré par la tradition chrétienne».
4Pius VI a. 1779 damnavit I. L. Isenbiehl negantem verba Isaiae «ad verum Emmanuelem, Christum Dominum, ullo sensu sive litterali sive typico pertinere» (Enchiri­
dion biblicum 74) et Commissio Biblica a. 1908 respondit doceri non posse «vaticinia,
lllll
quae leguntur in libro Isaiae [inter quae illud de Emmanuele
ut unum ex praecipuis sem­
per habitum est]... non esse veri nominis vaticinia» (cf. supra, n. 358).

•· * ’

et terra Nephtali, et novissimo aggravata est via maris trans lordanem Galileae gentium. Populus qui ambulabat in tenebris, vidit lucem magnam, habi­
tantibus in regione umbrae mortis lux orta est eis... Parvulus enim natus est
nobis et filius datus est nobis, et factus est principatus super humerum eius,
et vocabitur nomen eius admirabilis, consiliarius, Deus fortis, pater futuresaeculi, princeps pacis. Multiplicabitur eius imperium, et pacis non erit finis;
super solium David et super regnum eius sedebit, ut confirmet illud et corro­
boret in iudicio et iustitia amodo et usque in sempiternum».
Haec prophetia, expressa in forma praeteriti (praeteriti, ut aiunt, pro­
phetici), est manifeste complementum praecedentis, cum exhibeat nativitatem
eiusdem Emmanuelis, antea praedictam, ac ideo eodem modo iudicanda est
quod attinet sensum messianicum. Attributa nempe, quibus vestitur parvulus
rex (signanter «Deus fortis», quod convenit cum «Emmanuele»), excedunt
humanum regem, et peculiariter ipsum Ezechiam, filium Achaz. Unde sensus
messianicus litteralis ibi legendus est, concorditer cum prophetia praecedenti
et cum communi ac traditional! sententia cui originem dedit ipsa Scriptura
(Mat. 4. 14-16; Luc. 1. 32 sq.; 2. 11). Quidam tamen exegetae contenti sunt
sensu typico, sicut quoad praecedentem prophetiam.
Is. 11. 1-5, de radice lesse (sive Davidis): «Et egredietur virga de radice
lesse, et flos de radice eius ascendet, et requiescet super eum Spiritus Domi­
ni: Spiritus sapientiae et intellectus, spiritus consilii et fortitudinis, spiritus
scientiae et pietatis, et replebit eum spiritus timoris Domini. Non secundum
visionem oculorum iudicabit neque secundum auditum aurium arguet, sed
iudicabit in iustitia pauperes et arguet in aequitate pro mansuetis terrae et
percutiet terram virga oris sui et spiritu labiorum suorum interficiet impium,,
et erit iustitia cingulum lumborum eius, et fides cinctorium renum eius».
Haec etiam prophetia ad eandem Emmanuelis personam refertur, adeoque ad Messiam, quem describit peculiariter sub ratione prophetae, seu regis
spiritu prophetico repleti; attributum septiformis spiritus correspondet attri­
buto «consiliarius» praecedentis prophetiae illudque explicat, imo «Spiritus
Domini» aequivalet «Deus fortis». Omnia attributa, simul sumpta et tam
solemniter prolata, nequeunt ulli humano regi convenire ac ideo indicant lit­
teralem sensum messianicum (nec tantum typicum), concorditer cum antiqua
christiana traditione, incoepta ab ipso Christo sibi explicite attribuente verba
Is. 61. 1 quae complent illud oraculum (Luc. 4. 21: «Hodie impleta est haec
scriptura in auribus vestris»).12
Illll

Is. 53 per totum: de servo lahveh «viro dolorum»:1 «Et ascendet sicut
virgultum coram eo et sicut radix de terra sitienti. Non est species ei neque
1 Ipsi Auray-Steinmann. qui duas praecedentes prophetias interpretantur litteraliter de Ezcchia, hic notant: «Très célèbre poème messianique, qui précise certains traits es­
sentiels du messie à venir», nec ullam mentionem Ezechiae inducunt, ita ut videantur
vaticinium non typice sed litteraliter ad Messiam referre.
2 Hoc est ultimum ex quatuor Isaiae canticis de servo lahveh, de quo diffuse
agitur in c. 42-53 (imo in c. 40-55). Ex toto hoc contextu ipsum oraculum c. 53 ulterius
completur ac determinatur. Cf. R. T. Tournai, «Les chants du Serviteur dans la seconde
partie d’Isaïe», Revue biblique LIX (1952) 355-384, 481-512.

Jecor, et vidimus eum et non erat aspectus, et desideravimus eum; despectum
■et novissimum virorum, virum dolorum... Vere languores nostros ipse tulit,
et dolores nostros ipse portavit... Vulneratus est propter iniquitates nostras, at­
tritus est propter scelera nostra, disciplina pacis nostrae super eum, et livore
eius sanati sumus... Posuit Dominus in eo iniquitatem omnium nostrum.
Oblatus est quia ipse voluit et non aperuit os suum, sicut ovis ad occisionem
ducetur, et quasi agnus coram tondente se obmutescet et non aperiet os
suum... Abscissus est de terra viventium, propter scelus populi mei percussi
eum... Si posuerit pro peccato animam suam, videbit semen longaevum... Ideo
dispertiam ei plurimos, et fortium dividet spolia, pro eo quod tradidit in
mortem animam suam et cum sceleratis reputatus est, et ipse peccata multo­
rum tulit et pro transgressoribus rogavit».
Haec prophetia, sub forma praeteriti (prophetici nempe praeteriti),
addit praecedentibus peculiarem aspectum Messiae, seu eius salvificam mis­
sionem per passionem et mortem, ac ita determinat et complet primam ipsam
prophetiam Gen. 3. 15 de semine mulieris salvatore hominum. Quod sit
accipienda in sensu messianico, et quidem litterali, sequitur ex eo quod ex
una parte agitur de aliqua persona determinata, non vero de populo Israel
(ut volebant plures acatholici, inde ab initio saeculi elapsi), cum vir dolorum
personaliter ac determinate describatur atque opponatur populo tanquam
eius salvator, suscipiens eius peccata et moriens pro eo, et ex alia parte ea
quae dicuntur nulli determinatae israeliticae personae, puta alicui regi aut
prophetae conveniunt: non scilicet Moysi, lob, Sedeciae, Oziae, losiae, lechoniae, leremiae, secundo Isaiae, Zorobabel, ut recentiores critici acatholici
cum magna inconstantia proponunt, quibus consentiunt vel consentiri posse
dicunt aliqui catholici, iterum hic assumentes vel suggerentes sensum mes­
sianicum typicum, cum aliquem verum sensum messianicum denegare vetentur. Accedit iterum tota christiana traditio inde ab ipso Christo, qui mani­
feste, etsi implicite, hanc ipsam prophetiam in sua passione declarat impletam
(Luc. 18. 31-33; cf. supra, p. 837; Mat. 8. 17; 1 Petr. 2. 22-24)1

364. leremias plura sparsim praedicit de Messia, quae praecedentibus
prophetiis omnino copulantur et eundem messianicum litteralem sensum fe­
runt. 23. 5 sq.: «Ecce dies veniunt, dicit Dominus, et suscitabo David ger­
men iustum; et regnabit rex et sapiens erit et faciet iudicium et iustitiam
in terra. In diebus illis salvabitur luda, et Israel habitabit confidenter et hoc*
est nomen quod vocabunt eum·. Dominus iustus noster». Cf. 30. 9; 31. 22;
33. 14-16.
Ezecbiel pariter eandem futuri Messiae prophetiam profert, sub pecu1 Ad rem L. DennefeLd: «Peu de textes prophétiques ont une valeur aussi grande
que ces quatre chants [du Serviteur de lahweh]. Us ont valu souvent à Isaïe d’être ap­
pelé l’Evangéliste de la Passion... L’interprétation messianique... s’impose à quiconque ne
confonds pas les deux Serviteurs. Car de la sainteté extraordinaire du Serviteur décrit
dans les quatre chants, de la tâche sublime qu’il doit accomplir au sein de son peuple
et dans le monde entier il ressort qu’il est, de toute évidence, celui sur lequel les pro­
phètes ont concentré les espérances eschatologiques, savoir le Messie» (in h. 1., La Sainte
Bible-Pirot, p. 193 sq.).

liari ac nova forma pastoris qui congregabit et pascet omnes gentes. 34. 25‘
sq.: «Et suscitabo super eas pastorem unum qui pascat eas, servum meum
David; ipse pascet eas et ipse erit eis in pastorem; ego autem Dominus ero·
eis in Deum, et servus meus David princeps in medio eorum». 37. 24 sq.:
«Et servus meus David rex super eos, et pastor unus erit omnium eorum... Et
David servus meus princeps eorum in perpetuum». Christus ipse aequivalenter hanc prophetiam sibi applicuit (Io. 10. 7-16; cf. 1 Petr. 5. 2, 4).
Daniel 9. 24-27, vaticinium de 70 hebdomadibus: «24. Septuaginta heb­
domades abbreviatae sunt super populum tuum et super urbem sanctam
tuam, ut consummetur praevaricatio et finem accipiat peccatum, et deleatur
iniquitas, et adducatur iustitia sempiterna, et impleatur visio et prophetia, et
ungatur sanctus sanctorum.—25. Scito ergo et animadverte: Ab exitu sermo­
nis, ut iterum aedificetur Jerusalem usque ad Christum ducem, hebdomades,
septem et hebdomades sexaginta duae erunt, et rursum aedificabitur platea
et muri in angustia temporum.—26. Et post hebdomades sexaginta duas
occidetur Christus, et non erit eius populus qui eum negaturus est; et civi­
tatem et sanctuarium dissipabit populus cum duce venturo, et finis eius,
vastitas, et post finem belli statuta desolatio.—27. Confirmabit autem pactum
multis hebdomada una, et in dimidio hebdomadis deficiet hostia et sacrifi­
cium, et erit in templo alMJii inatio desolationis et usque ad consummationem
et finem perseverabit desolatio».
Hoc celebre vaticinium nimiae difficultati subest, attenta ipsorum catho­
licorum multiplici interpretatione,1 ut iuverit illud hic contra criticos invocare
in sensu messianico litterali in tota sua integritate. Praetermissa autem intepretatione ipsarum 70 hebdomadum (de qua ceteroquin praecipue disputa­
tur).2 sensus messianicus litteralis agnoscendus est saltem quoad v. 24, ut pa­
tet tum ex interno examine, nam periodus plenitudinis spiritualis, ibidem
descripta, non convenit-simplici cuicumque reditui ad pacem, tum etiam ex
externo criterio constantis christianae interpretationis.
Quod vero attinet v. 25-27, probabile quidem est ibi agi de solo sensu
typico messianico, litteraliter vero de rege Cyro, de liberatione ludaeorum a
captivitate et occisione summi sacerdotis Oniae et dissipatione templi a rege·
Antiocho (ut volunt aliqui exegetae, v. g. Lagrange et Ceuppens), sed proba­
bilius videtur etiam ibi, adeoque in tota pericopa, sensum esse litteraliter
messianicum, ut indicavit constantior traditio (quam retinent plures exegetae
moderni, ut Hontheim et Closen), incipiens ab ipso Christo, qui in suo ser­
mone eschatologico provocat explicite ad praedictionem Danielis et quidem
ad ipsa verba v. 27: «Et erit in templo abominatio desolationis» (Mat. 24. 15:
« Cum ergo videritis al
inationem desolationis, quae dicta est a Danielepropheta, stantem in loco sancto...»). Hoc modo prophetia Danielis coniun1 Hieronymus iam suo tempore cognoverat novem distinctas interpretationes. Haeceleriter excreverunt in medio aevo. Hodie numerari possunt ex omni choro plus quam
centum peculiares explicationes.
2 Ί. P. Caballero Sanchez. La projeda de las semanas de Daniel y los destinos
del pueblo judto, Madrid 1946.—F. Borgongini Duca, Le LXX Settimane di Daniele er
le date messianiche, Padova 1951.

DE EXISTENTIA REVELATIONIS

393

;gitur cum prophetia ipsius Messiae de destructione Jerusalem et de fine
mundi.1
Michaeas 5. 2: «Et tu, Bethlehem Ephrata, parvulus es in millibus luda·.
■ex te mihi egredietur qui sit dominator in Israel, et egressus eius ab initio,
λ diebus aeternitatis».23
45
Litteralis sensus messianicus ostenditur tum ex magnitudine privilegii
quod praedicatur de hac parva civitate, tum ex eo quod nulli alio individuo
■dominatori sive duci convenit bethlehemitica origo (Michaeas enim est poste­
rior Davide et loquitur in futuro), tum ex congruentia cum vaticiniis Isaiae
(cf. 9 et 11), cui Michaeas fuit coaetaneus, tum ex constanti sive iudaica sive
christiana interpretatione, consignata in ipsa Scriptura (Mat. 2. 5 sq.;
Io. 7. 42)?

'

Zacharias 9. 9 sq.·. «Exulta satis, filia Sion, iubila, filia Jerusalem: ecce
rex tuus veniet tibi iustus et salvator; ipse pauper et ascendens super asinam
■et super pullum filium asinae. Et dispergam quadrigam ex Ephraim et equum
•de Jerusalem et dissipabitur arcus belli, et loquetur pacem gentibus, et potes­
tas eius a mari usque ad mare et a flumine usque ad fines terrae»?
Litteralis messianicus sensus ostenditur tum ex eo quod nulli alii praeTerquam Messiae convenit ratio regis, salvatoris, inauguratoris regni universa­
lis et pacifici, tum ex constanti christiana interpretatione, incoepta in ipsa
Scriptura (Mat. 21. 4 sq.).

Malachiasr 3. 1-3: «Ecce ego mitto angelum meum, et praeparabit viam
ante faciem meam; et statim veniet ad templum suum Dominator, quem vos
quaeritis, et angelus testamenti quem vos vultis. Et quis poterit cogitare diem
adventus eius? et quis stabit ad videndum eum? Ipse enim quasi conflans et
quasi herba fullonum, et sedebit conflans et emundans argentum et purgabit
filios Levi et colabit eos quasi aurum et quasi argentum, et erunt Domino
■offerentes sacrificia in iustitia». Appendix 5: «Ecce ego mittam vobis Eliam
prophetam, antequam veniat dies Domini magnus et terribilis».
Quae dicuntur de Dominatore et angelo testamenti, eiusque effectibus,
■nequeunt litteraliter convenire alii quam Messiae. Praeterea, ibi in eodem
1 Alia celebris prophetia Danielis, 7. 13-14, de «filio hominis» veniente in nubibus
■coeli, respicit ultimum adventum Christi (cf. Mat. 24. 30), ac ideo valorem apologeticum
non habet, cum nondum sit impleta.
2 Haec ultima verba probabilius significant tantum antiquitatem domus regnantis
davidicae.
3 A. George in Bible de Jérusalem observat: «Les évangélistes (Mat. 2. 6; Ιο. 7.
42) donneront à ce texte une précision que le prohète n’avait pas envisagée». Nulla tamen
legenti apparet discrepantia, nisi negetur sensus messianicus litteralis et retineatur solus
sensus typicus.
4 Cf. A. Skrinjar, «Messias rex pacificus (Zach. 9. 9-10)», Verbum Domini XII
<1932) 248-253.
5Hic est chronologice ultimus propheta, scribens tempore Esdrae et Nehemiae post
absolutam aedificationem templi a. 515 (probabiliter scripsit circa a. 458-445). Apud
Malachiam invenitur etiam celebre vaticinium de sacrificio novi testamenti, quod hic prae­
termittimus quia non pertinet directe ad ipsum Messiam sed ad regnum messianicum,
cuius prophetiarum peculiari consideratione hic non indigemus.

litterali sensu indicatur etiam praecursor Messiae, in primo textu sub nomine
angeli, in altero sub figura Eliae. In hoc sensu utrumque textum interpretatur
ipse Christus (Mat. 11. 10; 17. 10-13) et cum eo tota traditio.

365. Harum prophetiarum generalis et complexivus conspec­
tus sequentia manifestat. Abstrahendo tum a peculiari vi aliquorum
textuum, signanter Psal. 2, Psal. 109 et Is. 33, quorum litteralis
messianicus sensus nonnisi arbitrarie negaretur, quique proinde ex
se solis certum argumentum constituerent pro historica veritate
messianici vaticinii, tum a discutibili valore aliorum textuum, qui
fortasse in solo sensu typico accipi possent, omnes tamen simul con­
vergunt in quandam symmetricam ac continuatam unitatem, quae
historicam veritatem messianicae praedictionis manifeste ostendit.
Huiusmodi unitas resultat ex ipsa unitate tum librorum, tum popu­
li, tum ac praesertim ipsius obiecti.
Agitur enim de una organica collectione librorum, paulatim a
variis diversae indolis auctoribus et in diversis adiunctis conscripto­
rum et iam saltem saeculo tertio ante Christum absolutorum (nam
illorum graeca versio LXX facta est tempore Ptolomaei Philadelphi
circa a. 260 a. C.). Item agitur de uno et eodem populo iudaico et
eadem continuata istius populi historia, cum qua praefati libri
eorumque contentum intime colligantur. Agitur de unico generali
ac nunquam mutato obiecto cuiusdam spei messianicae, sive futurae
alicuius periodi gloriae, pacis et salutis. Huiusmodi spes est iugiter
alligata uni cuidam determinatae personae, cuius characteres et attri­
buta, prius generaliter sub duplici conceptu salvatoris et regis delineata, subinde magis ac magis per successivas prophetias determi­
nantur, ita ut illa persona distincte dicatur rex, propheta, sacerdos,
Filius Dei, oriundus ex tribu luda, ex stirpe David, ex matre virgine,
ex civitate Bethlehem, passurus ac resurrecturus; dissonantia quo­
que attributa, candide et absque ulla reluctantia, de eo praedicantur,
ut quod erit simul filius mulieris et Filius Dei, filius Davidis et eius
Dominus, humilis et gloriosus, patiens et triumphans, moriens et
resurgens.
Unde inepte a quibusdam criticis obicitur sive obscuritas et impraecisa indoles singulorum textuum, sive allegorica et hyperbolica
ratio styli prophetici,1 sive diversa vaticiniorum interpretatio in men1 De quo confer J. Copfens, «Les particularités du style prophétique», Nouvelle re­
vue théologique LIX (1932) 673-693.—M. Garcia Cordero, «Hipérbole, paradoja y realidad en las profecias mesianicas», Ciencia tonrista XXXVI (1959) 353-382.

ce Judaeorum, puta de gloria et regno temporali, et alia id genus.
Apte respondet Tromp «inscientifice agere eos, qui lineas singulas
earumque expletionem crisi volunt subicere, nulla ratione habita
totius imaginis; inscientifice agere eos, qui impletionem singulorum
ex eo tantum diiudicare volunt, quod coaevi prophetarum putabant;
inscientifice agere eos, qui nonnulla attributa messianica in populo
Judaico vel in ipsa humanitate impleta volunt, non attendentes ad
tenorem personalem cycli totius».1 Et haec sufficiunt de ipsa histo­
rica veritate facti prolationis vaticiniorum.
366. Quoad eorundem autem adimpletionem in persona et vi­
ta Christi, ea manifeste patet ex ipsis evangeliis, imo ipse Christus
•explicite sese exhibet ut praenuntiatum Messiam, in se adimplentem
.quidquid de eo antiqua vaticinia exhibuerunt.
Evangelia produnt genealogiam Christi, ascendentem ad Davidem, ludam, lacob, Abraham, Adam; in quo adimpletur quod dici­
tur in prioribus prophetiis de semine mulieris, venturo ad salvan­
dum humanum genus, de semine Abraham in quo omnes gentes
benedicentur, de stella orienti ex lacob, de duce ex femore ludae
(Apoc. 5. 5: «Ecce vicit leo de tribu luda, radix David»; cf. Hebr.
7. 14), de fifio et herede Davidis (passim in evangeliis).
Christus praecursorem, praedictum a Malachia, habuit in Joan­
ne Baptista. Natus est in Bethlehem, civitate Davidis, ut de Messia
praedixerat Michaeas, atque de matre virgine, quod de Messia prae­
dixerat Isaias.
Christus dixit se esse Messiam et ut talis ab aliis agnitus est
(cf. supra, n. 244-248). In sua vita exercuit triplex praecipuum
Messiae munus, scilicet tum propheticum sive magisteriale (cf. in
n. 260); tum sacerdotale, moriendo in cruce in redemptionem alio­
rum, instituendo sacrificium eucharisticum, generaliter substituendo
novum cultum veteri ritui; tum etiam regale, ingrediens triumphaliter Jerusalem in die palmarum, iuxta vaticinium Zachariae, et de­
clarans coram Pilato se esse regem, etsi non regni temporalis.
Filium Dei sese dixit, iuxta davidici psalmi prophetiam, et ut
talis ab aliis agnitus est (cf. in n. 252-257).
Vitam suam absolvit, concorditer cum Isaiae praedictionibus,
per passionem, tanquam vir dolorum, abiectus, despectus, condem1 De revelatione christiana, ed. 5, p. 276 sq.

natus, flagellatus, crucifixus; non cognovit tamen sepulchri corrup­
tionem sed resurrexit, iuxta davidicum vaticinium in psal. 15.

367. Quoad veritatem philosophicam.
Praefatas A. T. praedictiones de futuro Messia esse veras pro­
phetias, seu importare divinum interventum, per quem solum potest
ab homine cognosci futurum contingens, patet ex exclusione catisae
naturalis, nominatim divinationis et fictionis, copulatae cum felici
casu, undecumque ea fictio derivetur iuxta Rational istarum placita.
Impossibile enim est ex causis naturalibus explicare tantam
vaticiniorum (pro Rationalism, fictionum) constantiam, non obstan­
te tot saeculorum decursu, et tantam eorundem concordandam, non
obstante varietate prophetarum, quoad indolem, tempus aliasque
circumstantias, in praedicendo longe ante tempus (ad minimum 260
annis ante Christum, cum facta est graeca versio A. T.), aliquod
factum coalescens ex multis elementis (attributis et fatis Messiae),
imo ex pluribus determinatis adiunctis (ut de loco nativitatis, de
praecursore, de virginali conceptu), dependentibus a libera voluntate
hominum, imo ipsius ac solius Dei (conceptu virginali, resurrectio­
ne), quorum praeterea aliqua sunt vel indifferentia vel parum desi­
derabilia, attenta prophetarum et populi disposition^ ut nativitas
ex parva civitate Bethlehem, humilitas Messiae, ignominiosa eius
passio et occisio, universalitas regni eius (quae peculiariter oppone­
batur nationalisticis Judaeorum ideis ac desideriis).
Ceterum, data nec concessa huiusmodi arbitraria ac temeraria
prophetarum per tot saecula continuata fictione et coniectura, im­
possibile est quod subinde plene ac determinate ex mero casu adim­
pleri contigerit, maxime si attendatur pluralitas ac varietas praedi­
centium et praedictorum: a casu enim res nec plene nec determinate
contingunt.
368. Quoad veritatem relativam.
Haec relativa veritas, seu illorum vaticiniorum cum ipsa doc­
trina Christi connexio, ex qua ea vaticinia accipiunt propriam vim
et rationem criterii christianae revelationis, continetur proprie et
immediate in ipsa adimpletione prophetiarum in Christo, ac pro
tanto implicite in ipsa intentione prophetarum. Nam, cum antiqui
vates praedixerint futurum Messiam tanquam prophetam et legatum
Dei, sive annuntiatorem divinae veritatis, co ipso quod probatur
messianicas prophetias adimpletas esse in Christo, seu hunc esse

praenuntiatum prophetam, .sequitur id quod ipse docet esse verum
ac continere factum divinae revelationis. Et in hoc sensu ipse Chris­
tus provocavit ad antiqua vaticinia in confirmationem suae missionis
et veritatis suae doctrinae, inquiens: «Scrutamini Scripturas..., illae
sunt quae testimonium perhibent de me» (Io. 5. 39). Ceterum,
Christus per sua ipsius miracula et vaticinia probavit se esse illum
Messiam, Dei legatum et prophetam veritatis, quem antiqui vates
prophetarunt.
De obli­
gatione credendi revelationem et de genesi actus fidei per iudicium
tum credibilitatis tum credenditatis)
369.

CONCLUSIO TRACTATUS DE REVELATIONE:

Ut ostensum est supra (n. 85), formale obiectum apologeticae
est ostendere evidentem crcdibilitatem revelationis ac ideo modum
quo homo pervenire potest ad certum iudicium credibilitatis; finis
autem extrinsecus est, mediante ostensione huiusmodi credibilitatis,
ducere ad ipsum actum fidei, cum, sine certo iudicio credibilitatis,
supernaturahs actus fidei gigni non possit (cf. supra, n. 161-164).
Ceterum transitus a certo iudicio credibilitatis ad ipsum actum
fidei non est necessarius nec immediatus, sed debet in eo interce­
dere tum actus impellentis liberaeque voluntatis, tum consequens
iudicium practicum credenditatis, veluti pons inter rationem et fi­
dem. Integer autem conversionis processus ad sequentes gressus
reducitur.
Supposita, ex lege naturali, obligatione suscipiendi a Deo quam­
libet veritatem, etiam supernaturalem, quam ipse auctoritative pro­
ponat, quo primo aliquis concipit fundatum aliquod dubium de prio­
ri sua religiosa convictione et de probabilitate veritatis christianae,
ac ideo emittit probabile aliquod iudicium tum credibilitatis tum
credenditatis revelationis, quamvis nondum teneatur ad credendum,
quia lex dubia non obligat, tenetur tamen illico ad inquirendum, ut
dubium expellat et certum iudicium sibi efformet. Facta huiusmodi
inquisitione per considerationem variorum criteriorum revelationis,
quae, ut supra ostendimus, sunt obiective certa et omnium intelligentiae accommodata, homo pervenit ad speculativum certum iudi1 Cf. dicta in n. 154-176, ubi de necessitate et demonstrabilitate credibilitatis in ge­
nere.— Saï.mANTICENSES, De fide, disp. 1, dub. 5, § 6, n. 200-204.
©
—A. Gardeil, «Crédibi­
lité», Dictionnaire de théologie catholique III-2 (Paris 1907) 2204-2210.—Garrigou-Lagrange, De revelatione (ed. 2, Romac 1921) I 538-541.—M. L. Guerard des Lauriers,
Dimensions de la foi (Paris 1952) I 263-297.

cium credibilitatis («Revelatio est evidenter credibilis»), nec ad id
per se indiget auxilio gratiae, etsi gratia facile comitetur (cf. supra,
n. 175).
Tunc, animadversa supradicta obligatione pariendi Deo reve­
lanti, ex eo speculativo iudicio transit, sub influxu voluntatis, in
certum practicum iudicium credendi ratis, et quidem prius in iudi­
cium credenditatis speculativo-practicum, quo certo iudicat de obli­
gatione credendi modo generali et secundum se («Revelatio est cre­
denda generaliter ab hominibus»), subinde, cum efficaci influxu
voluntatis et sub auxilio ipsius gratiae, transit in iudicium credendi­
tatis practico-practicum, quo certo iudicat de obligatione credendi
modo particulari ac personali («Revelatio est credenda a me hic et
nunc») quodque iam est aliquid substantialiter supernaturale ac
proximum praeludium fidei, cum ab eo reguletur subsequens actus
electionis voluntatis, qui est pius ac supernaturalis credulitatis
affectus.
Tandem, sub influxu huius electionis voluntatis, emittit in intel­
lectu actum imperii («Crede»), qui est porta fidei, et, sub ulteriori
pia ac supernatural! motione voluntatis, elicit ipsum actum fidei
(«Credo»).
Neque certum iudicium credibilitatis, neque subsequens speculativo-practicum iudicium credenditatis, necessario secum trahit ac­
tum fidei, sed, utroque non obstante, homo potest fidei renuere et
revelationi obsistere, iuxta illud: «Video meliora proboque, dete­
riora sequor» (Ovidius, Metamorph. 7. 20). E converso practicopracticum iudicium credenditatis necessario coniungitur cum fide ac
ducit ad fidem, quia, fecundatum a gratia supernaturali, ipsum eva­
dit principium ipsius electionis voluntatis quae efficaciter eligit
credere.
Ex huiusmodi actuum processu et ex dictis superius (n. 162
sq.), patet quod, quamvis iudicium credibilitatis necessario praerequiratur ad assensum fidei, non tamen in illud hic assensus resol­
vitur. Ratio enim et fides, utut intime copulatae, sua iura et obiecta
disiuncta reservant, nec ad aliud ratio concurrit nisi ut Deo reve­
lanti «rationabile obsequium» praebeat. Et hoc praecise facit iudi­
cium certum credibilitatis, prius sternens viam fidei et subinde ma­
nens in intellectu sub ipsa fide, tanquam rationale et extrinsecum
eius fundamentum.

DE LOCIS THEOLOGICIS
(Theologia fundamentalis dogmatica)
INTRODUCTIO
1. RATIO TRACTATUS.

370. Ut notavimus supra (n. 75, 93), hic tractatus, non mi­
nus quam praecedens, pertinet ad theologiam fundamentalem sive
generalem, cum respiciat revelationem modo quodam generali, tan­
quam principium ex quo scientia theologica procedit. Non est tamen
tractatus apologeticus, sicut praecedens, sed dogmaticus, quia non
defendit revelationem, sed, supposita iam vindicata revelatione, sub
lumine illius ulterius procedit ad ostendendos fontes in quibus ipsa
invenitur, vel locos ex quibus argumenta desumuntur ad ulteriorem
illius inquisitionem, quae fit in variis tractatibus theologiae formalis
sive specialis. Unde, sicut praecedens tractatus posuit extrinsecum
fundamentum totius theologiae, tanquam quaedam theologica criteriologia, ita hic tractatus ponit veluti intrinsecum eius fundamen­
tum et sub hoc respectu dici potest dialectica theologica (vel, ut alii
vocant, logica theologica, aut topologia theologica, aut methodologia
theologica).1

2. DEFINITIO TRACTATUS.

371. Scientifica inquisitio de probativo valore locorum, ex
quibus theologicae argumentationes desumuntur. In qua definitione,
loci sunt obiectum materiale, eorum vero probativus valor est obiec­
tum formale. Scopus igitur huius tractatus est prius determinare
quinam sint loci sive fontes, ex quibus theologus argumentari potest
ac debet, puta Scriptura, Traditio, Magisterium Ecclesiae, ac subin­
de determinare eorum vim sive probativum valorem ad illustrandum
proprium obiectum theologiae, seu principia revelata et conclusio­
nes ex illis deducibiles.
1 Proinde, si hic tractatus ad minimos terminos abbreviaretur, collocari posset in
ipsa introductione ad theologiam, ubi de istius muneribus et methodo (supra, n. 61-66),
et ita faciunt aliqui moderni, ut Stolz et Xiberta. Secundum ampliorem vero expositionem,
quam reapse meretur, excedit omnino terminos merae introductionis, comparative ad cete­
ras quaestiones introductorias, ac ideo sibi necessario vindicat nomen et dignitatem
alicuius veri theologici tractatus. Ceterum, si quis absolute vellet hunc tractatum refundere
in introductionem ad theologiam, posset erigere ampliorem quendam tractatum propedeuticae theologicae eumque dividere ex aequo in duas partes, quarum prima agat de
natura theologiae, altera de eius locis.

Proprius igitur conceptus loci theologici, ad mentem Melchioris
Cano, immediati fundatoris huius tractatus, ita intelligendus est, ut
locus dicatur esse sedes argumentorum ad quam theologi recurrunt,
sive fons argumentationis theologicae, accepta tamen sede vel fonte
non mere materialiter sed sub formali ratione modi vel medii argu­
mentandi, ut si dicamus Scripturam vel Traditionem esse locum
theologicum quatenus nobis praebet modum vel medium argumen­
tandi ex auctoritate, ita ut Scriptura vel Traditio, ut locus theologi­
cus, idem fere sonet ac argumentum ex auctoritate prout nobis
exhibetur in Scriptura vel Traditione.
Ceterum generalis conceptus loci dialectici, sive sedis argumentorum,
adaptatus a M. Cano ad scientiam theologicam, non est aliquid novum sed
ascendit ad ipsum Aristotelem, qui in suis Topicis (τό~ο;= locus) et nomen
et conceptum praebuit;1 eoque subinde, cum diversa determinatione, iuxta
proprium scopum, usi sunt tum Cicero inter rethores,2 tum S. Thomas, qui
primus hunc conceptum in theologiam invexisse videtur, assignans forma­
liorem theologicum conceptum medii argumentationis necnon fundamentalem
locorum divisionem in locum ex auctoritate et locum ex ratione,3 tum celeber
humanista Rudolphtis Agricola (t 1485), a quo ipse Cano i:
ediate dependet
quique locos accipit potius ut quasdam rerum classificationes vel generales as­
pectus (puta causam, effectum, substantiam) unde quis statim arguere potest,45
tum theologus protestans Philippus Melanchthonius (t 1560), qui locos accipit
pro fundamentalioribus veritatibus fidei/ tum tandem ipse Melchior Cano
(t 1560), qui in unum coniunxit conceptum Agricolae cum conceptu S. Tho­
mae, sub ipso nomine «locorum theologicorum», hos intelligens ut classificationem quandam decem fontium theologicae argumentationis, repraesentan­
tium tot modos vel media argumentandi, quorum naturam et vim explicat
per peculiare ac diffusum suum opus.6
lllll

1 Topica, 1. 1, c. 2, § 5; 1. 8, c. 12, § 2. Aristoteles sua principia exponit in libris
Analyticorum, tum priorum tum posteriorum. In Rethorica, 1. 1, c. 2, sic locos definit:
«Ei, qui communiter de rebus, quae ad mores et ad naturam et ad scientiam civilem
multaque alia ad invicem differentia spectant, argumenta continent». Pro Aristotele loci
significant quaedam generalia principia communiter admissa, ex quibus dialecticus potest
secure argumentari in scientiis (necnon in artibus, sicut in Rethorica) absque ulteriori
probatione, ubi strictior argumentatio praesto non sit.
2Topica, c. 2: «Sic enim appellatae ab Aristotele sunt hae quasi sedes quibus
argumenta promuntur. Itaque licet definire locum esse argumenti sedem».
3 1 p., q. 1, a. 8, ad 2: «Licet locus ab auctoritate, quae fundatur super ratione
humana, sit infirmissimus, locus tamen ab auctoritate, quae fundatur super revelatione
divina, est efficacissimus. Utitur tamen sacra doctrina etiam ratione humana (seu loco
a ratione)».
4 De inventione dialectica, 1. 2, c. 19 (cf. Cano, De locis theologicis, 1. 12, c. 11).
5 De his notum opus edidit Loci communes rerum theologicarum, seu hypotyposes
theologicae a. 1521.
6 De locis theologicis libri duodecim (opus posthumum, primo editum Salmanticae
a. 1563; ed. novissima in Melchioris Cani opera theologica, 3 voll., Roma 1900). Opus,
quod auctor morte praeventus absolvere non potuit, constat duodecim libris, sequenti

fl

INTRODUCTIO

401

372. Huiusmodi tractatus de locis theologicis, a Cano genera­
tus, suam constantem fortunam habuit, ac retinet apud theologos ad
hodiernum diem, non sine aliqua tamen evolutiva vicissitudine, quae
apud modernos praecipue auctores originalem illius faciem non levi­
ter adulteravit. Primo enim, inde ab initio saec. 18, in hunc tracta­
tum coepit irruere theologia positiva; subinde loci theologici coepe­
runt considerari potius quoad eorum naturam quam quoad eorum
probativum valorem; tandem utrumque id effecit ut numerus loco­
rum ita abreviaretur ut nonnisi Scriptura et Traditio adaequate sal­
tem considerarentur (amandato loco «De Ecclesia» ceterisque cum
eo connexis ad illum tractatum, apologetice confectum ac praemis­
sum), ita ut ipse titulus tractatus non amplius «De locis theologicis»
sed «De fontibus revelationis» nuncuparetur, quamvis aliqui aucto­
res ex quodam theologico scrupulo etiam priorem titulum, subtrac­
ta eius veritate, adhibere pergant. Unde apud plures auctores mo­
dernos, tractatus, quem vocant de locis theologicis vel fontibus reve­
lationis, non est amplius vera topologia, vel dialectica, vel methodologia theologica, sed tantum vel praecipue agit de natura, aucto­
ritate et vi Scripturae et Traditionis, positive potius consideratis et
pluribus alienis quaestionibus oneratis, ut de Scripturae integritate,
veritate, inspiratione et sensibus, ex manibus exegetarum indebite et
ultra modum usurpatis.
Inter auctores enumeratos in sequenti bibliographia, propriorem locorum
•conceptum exponere videntur: Razzi, Gotti, Schaezler, Didiot, Berthier, De
Groot, Lang, Gardeil.
S. Razzi, De locis theologicis praescriptiones, Perusiae 1603.
P. Annatus, Apparatus ad positivam theologiam methodicus, Parisiis
1700.
J. V. Zambaldi, De locis theologicis, Patavii 1722.
L. Gotti, Theologia scholastico-dogmatica, tomus I, Bononiae 1727 (in­
teger hic tomus agit de prolegomenis et locis theologicis).

(

ordine distributis: I. 1, de locorum notione et divisione; 1. 2-11 de singulis decem locis;
1. 12, de locorum usu in scholastica disputatione. Ut ipse praemitti in 1. 1, c. 1, mens
eius erat complere hanc eandem quaestionem de usu per duos libros 13-14 circa usum
in Scripturae expositione et in disputationibus cum haereticis et paganis.
In 1. 1, c. 3, sic locos theologicos definit: «Quemadmodum Aristoteles in Topicis·
proposuit communes locos, quasi argumentorum sedes et notas, ex quibus omnis argu­
mentatio ad omnem disputationem inveniretur, sic nos peculiares quosdam theologiae
locos proponimus, tanquam domicilia omnium argumentorum theologicorum, ex quibus
theologi omnes suas argumentationes, sive ad confirmandum sive ad refellendum, inve-’
nient». Ibid., c. 1, ait se intendere «fusius et accuratius docere, quam vim unusquisque
locorum contineat, hoc est, unde argumenta certa, unde vero probabilia solum eruantur»
(ed. romana, I 3 et 5).

J. Opstraet, De locis theologicis dissertationes, Insulis 1737.
S. Egger, De praecipuis locis theologicis, Augustae Vind. 1762.
F. Kranz, De locis theologicis ad usum augustinianae invent ut is, 1770A. Mayr, De locis theologicis, vera religione et Ecclesia, Augustae
Vind. 1771.
S. Schaaf, De locis theologicis, Francofurti 1774.
B. Stattler, De locis theologicis, Eustadii et Günzburgii 1781. Opus
in Indicem relatum.
P. Tamburini, De fontibus sacrae theologiae deque constitutione et in­
dole Ecclesiae christianae eiusque regimine, 3 voll., Ticini 1789-1790. Primum
volumen, quod est de locis, relatum est in Indicem.
L Perrone, Tractatus de locis theologicis Est integrum quartum volu­
men Praelectionum theologicarum (in ed. Romana a. 1845 et Parisiensi 1874,
ex 9 ad 5 volumina abbreviatarum), in quo tamen inaugurat novam, ut fate­
tur, methodum, in tractatu De locis theologicis incorporando integrum tracta­
tum De Ecclesia.
C. Schaezler Introductio in sacram theologiam dogmaticam ad men­
tem S. Thomae Aquinatis, Ratisbonae 1882.
J. Didiot, Logique surnaturelle subjective, Paris 1894.
I. J. Berthier, Tractatus de locis theologicis, Augustae Taurinorum
1888'
I. V. de Groot, Summa apologetica de Ecclesia Catholica (ed. 3, Ratis­
bonae 1906) 32-35, 646-894.
A. Humbert, «Le problème des sources théologiques au xvie siècle»,
Revue des sciences philosophiques et théologiques I (1907) 66-93, 474-498;
II (1908) 704-742; IV (1910) 283-305.
A. Gardeil. «La notion du lieu théologique», Revue des sciences philo­
sophiques et théologiques II (1908) 51-73, 246-276, 484-505.—[Recensio
operis Lang] ibid. XV (1926) 585-591.—«Lieux théologiques», Dictionnaire
de théologie catholique» IX-1 (Paris 1926) 712-747.
R. Hourcade, «De Melchior Cano au Père Gardeil», Bulletin de litté­
rature ecclésiastique, 4e série, II (1910) 239-244.
R. Martin, «Principes de la théologie et lieux théologiques», Revue
Thomiste (1912) 499-501.
J. Muncunill, De locis theologicis, Barcinone 1916.
A. Spaldack, «Question de méthode en théologie», Recherches de scien­
ce religieuse (1917) 137-160.
M. Jacquin, «Melchior Cano et la théologie moderne», Revue des scien­
ces philosophiques et théologiques» IX (1920) 121-141.
F. Marin-Sola, «Melchior Cano et la conclusion théologique», Revue
thomiste III (1920) 1-14, 101-115.
A. Lang, Die Loci Theologici des Melchior Cano und die Methode des
dogmatischen Beweises, München 1925. Opus excellens, a pluribus laudatum,
peculiariter a Gardeil.
D. Chenu, «Authentica et magistralia. Deux lieux théologiques au 12e13e siècles», Divus Thomas» (Piacenza) (1925) 257 sqq.—«Maître Thomas,
est-il une ’authorité’?», Revue thomiste (1925) 187 sqq.

Λ. Stolz, Introductio in sacram theologiam (Friburgi Br. 1941) 98-117.
E. Marcotte, La nature de la théologie d’après Melchior Cano (Ottawa
1949) 110-162.
J. Beumer, «Positive und spekulative Théologie. Kritische Bemerkungen
an Hand der Loci Theologici des Melchior Cano», Scholastik XXXIX (1954)
53-72.
Tn. Tshibangu, «Melchior Cano et la théologie positive», Ephemeri­
des theologicae Lovanienses XL (1964) 300-339.

I

I

3. DIVISIO TRACTATUS.

373. Cum omnis dialecticae duo sint fundamentalia munera,
inventio scilicet et iudicium, ad hunc theologicae dialecticae tracta­
tum pertinet tum invenire sive determinare locos theologicos necnon
-quaestiones et argumenta exinde deducibilia, tum iudicare de valore
locorum et argumentorum, determinatas quasdam regulas assignan­
do. Utrumque officium persolvemus per duo sequentia capita, in
quae tractatum dividimus: cap. 1 de theologicorum locorum deter­
minatione et valore; cap. 2 de theologicorum locorum obiecto, sive
theologicis quaestionibus.

CAPUT I. DE THEOLOGICORUM LOCORUM DETERMI­
NATIONE ET VALORE
QUAESTIO L

DE LOCIS THEOLOGICIS IN GENERE

374. Omnis scientifica argumentatio ex duplici principio
procedit, seu vel ex ratione vel ex auctoritate, ac ideo nonnisi duplex
generalis locus dialecticus datur, scilicet ille in quo inveniuntur
argumenta procedentia ex ratione et ille in quo inveniuntur argu­
menta procedentia ex auctoritate. Scientia autem theologica talis est,
ut procedat ex revelatione, tanquam ex suo proprio principio, et
consistit in rationis investigatione circa revelationem. Unde duplex
est, generaliter loquendo, supremus fons theologicae argumentatio­
nis, scilicet revelatio et ratio, ac ideo duplex generalis locus theologi­
cus, seu unus in quo inveniuntur veritates revelatae et ex quo proin­
de arguitur ex sola auctoritate divina, et alter in quo inveniuntur
principia rationalia et ex quo proinde argui potest tum ex ratione
tum ex naturali auctoritate doctorum in ratione fundata. Horum
autem duorum generalium locorum primus est proprius theologiae,
quippe quae procedit ex revelatione seu ex auctoritate Dei, alter
vero extraneus, seu adventitius ac veluti ex alieno emendicatus, qua­
tenus ratio vocatur ad subserviendum revelationi. Uterque autem
locus ulterius determinatur ac dividitur, iuxta numerum rerum in
quibus veritates revelatae aut rationales inveniri possunt et modum
quo in eis inveniuntur.
Et ita cum Cano distingui possunt, enumeratione tamen non
tam stricta et absoluta,1 decem loci theologici, natura et efficacia di­
versi: septem nempe ex parte revelationis, ex quibus arguitur ex
auctoritate, et tres ex parte rationis, ex quibus arguitur ex ratione
vel ex rationali auctoritate. Ex prioribus autem septem, duo priores
ac principaliores se habent ut continentes revelationem ac ideo vim
apodicticam sibi vindicant, scilicet Scriptura et Traditio, reliqui vero
quinque non continent sed tantum proponunt sive interpretantur
revelationem, tres quidem authentice et infallibiliter, qui proinde
vim apodicticam et ipsi habent, scilicet Ecclesia credens, Magiste­
rium Romani Pontificis et Magisterium Concilii oecumenici, duo
1 Ipse Cano fatetur: «Locorum ergo theologicorum elenchum denario nos quidem
numero complectimur, non ignari, futuros aliquos, qui eosdem hos locos in minorem
numerum redigant, alios, qui velint etiam esse maiorem. Sed de enumerationis figura
nihil morandum est, modo nullus omnino locus vel superfluus numeretur, vel praetermit­
tatur necessarius» (1. 1, c. 3).

vere non stricte authentice nec infallibiliter, qui proinde vim non
apodicticam sed probabilem tantum merentur, scilicet Patres et theo­
logi, ut privati doctores. Ultimi tres loci, qui ex parte naturalisrationis accipiuntur, nullo modo se habent ut continentes aut pro­
ponentes revelationem, sed tantum ab extrinseco advocantur, ut ei
multipliciter auxilientur ob necessitatem subiecti theologiae, praeci­
pue cum argumenta ex prioribus locis praesto non sint; ac dividi
possunt et ipsi, in propria sua provincia, in habentes vim apodicti­
cam, qui reducuntur ad ipsam humanam rationem secundum sua na­
turalia et scientifica principia, praecipue philosophica, et habentes
solam vim probabilem, scilicet auctoritatem philosophorum et histo­
riam humanam intellectam in ampliori sensu.
375. S. Thomas, quamvis non ita particulariter locos theologicos divi­
dat, clare tamen assignat generales lineas huius divisionis, distinguens
inter argumenta propria (ex revelatione) et argumenta extranea (ex
ratione), imo inter argumenta efficacia et argumenta probabilia (quam
distinctionem Cano explicite non affert). Ad rem ipse: «Argumentari
ex auctoritate est maxime proprium huius doctrinae, eo quod principia
huius doctrinae per revelationem habentur, et sic oportet quod cre­
datur auctoritati eorum quibus revelatio facta est. Nec hoc derogat dignitati
huius doctrinae; nam licet locus ab auctoritate, quae fundatur super ratione
humana, sit infirmissimus, locus tamen ab auctoritate quae fundatur super
revelatione divina, est efficacissimus. Utitur tamen sacra doctrina etiam ratione humana, non quidem ad probandum fidem, quia per hoc tolleretur me­
ritum fidei, sed ad manifestandum aliqua quae traduntur in hac doctrina.
Cum igitur gratia non tollat naturam, sed perficiat, oportet quod naturalis
ratio subserviat fidei, sicut et naturalis voluntatis inclinatio obsequitur cari­
tati... Et inde est quod etiam auctoritatibus philosophorum sacra doctrina
utitur, ubi per rationem naturalem veritatem cognoscere potuerunt... Sed ta­
men sacra doctrina huiusmodi auctoritatibus utitur quasi extraneis argumentis
et probabilibus. Auctoritatibus autem canonicae Scripturae utitur proprie, ex
necessitate argumentando. Auctoritatibus autem aliorum doctorum Ecclesiae,
quasi arguendo ex propriis, sed probabiliter. Innititur enim fides nostra reve­
lationi Apostolis et Prophetis factae, qui canonicos libros conscripserunt, non
autem revelationi, si qua fuerit aliis doctoribus facta» (1 p., q. 1, a. 8, ad 2).
Schema locorum theologicorum, secundum eorum respectum ad revela­
tionem eorumque efficaciam.
Loci proprii theologiae (seu ad ipsam revelationem pertinentes)
Apodictici (efficaces, necessarii, primarii)
Continentes revelationem (fontes revelationis;1 remota regula fi­
dei; loci constitutivi, fundamentales)
1 Quibusdam recentioribus nomen «fons revelationis·», dictum de Scriptura et Tra­
ditione, displicet cui substituere volunt nomina «depositum, organum, canale, medium

1. Scriptura
2. Traditio
'
Proponentes revelationem (exhibentes, testificantes, interpretanI
tes; loci directive)
3. Ecclesia credens (sensus fidelium)
4. Romanus Pontifex (Ecclesia docens, Magisterium; proxima
regula fidei)
5. Concilium oecumenicum (idem ac de R. Pontifice)
Probabiles (secundarii, explicantes, testificantes revelationem)
6. Patres
7. Theologi
Loci extranei (alieni, communes, annexi, auxiliares; seu ad naturalem rationem
proprie pertinentes)
Apodicticus
8. Ratio humana1 (seu potius scientia ex ratione procedens,
praecipue philosophia)
Probabiles
9. Auctoritas philosophorum
10. Historia humana
De singulis locis iamiam tractaturi, iterum animadvertimus, in hoc trac­
tatu non agi tantum de illis materialiter et secundum eorum naturam consi­
deratis (puta de Scripturae inspiratione, inerrantia et interpretatione), sed
etiam ac praecipue de illis formaliter ut locis theologicis, seu ut sedibus theo­
logicorum argumentorum, adeoque de immediato eorum theologico valore,
prout sunt media argumentationis theologicae et instrumenta laboris theolo­
gici (puta, utrum possimus arguere ex ipsa ac sola Scriptura, utrum ex solo
sensu litterali an etiam ex sensu typico vel spirituali, et quid valeat hoc
alterum argumentum). Unde de singulorum locorum natura, aliquid quidem,
pro utilitate atque ad modum introductionis, praemittemus, sed non integre
transmissionis» et alia id genus. Quaestio quidem est de voce, non de re. Si enim fons
dicatur ipsa revelatio, haec vel sumitur active, et ita alium exhibet conceptum, seu
causae ex qua provenit nobis verbum Dei, vel sumitur passive, et ita non est proprie
fons verbi Dei sed est ipsum verbum Dei. Si vero fons dicatur ipsum Evangelium, eadem
ambiguitas recurrit. Cum autem ipsum verbum Dei, sive evangelium, sive revelatio, nobis
proponatur duplici modo vel medio, scilicet Scriptura et Traditione, perinde est si huius­
modi medium dicatur revelationem continere (adeoque esse eiusdem fontem aut depositum)
vel nobis eam transmittere (adeoque esse organum vel canale). Sed, cum adsit tertium
aliud medium quo revelatio nobis proponitur, scilicet Magisterium Ecclesiae, cui quidem
magis convenit nomen organi, ideo prior vox seu «fons» aptius reservatur duobus priori­
bus, seu Scripturae et Traditioni, eo vel magis quod ipsa evaserit communis in theologia,
ac ideo nulla sit ratio terminologiam frustranee immutandi, saltem in scientia theologica.
Quod attinet Magisterii documenta, Pius XII in Encycl. «Humani generis» utitur
ipsa voce «fons» («Uterque doctrinae divinitus revelatae fons», «Ab Ecclesia definita
doctrina continetur in fontibus», Denz. 3886), Cone, vero Vaticanum II in Constit. De
divina revelatione, c. 2, n. 7 et 10, utitur voce «depositum», appellans «fontem» ipsum
Evangelium («Evangelium... fons omnis et salutaris veritatis et morum disciplinae»; «Sacra
Traditio et Sacra Scriptura unum verbi Dei sacrum depositum constituunt»).
1 Hic locus nonnisi materialiter loquendo dicitur apodicticus; formaliter enim, ut
locus, est mere probabilis, sicut ceteri duo (cfr. infra, n. 438).

ci resolutive agemus, nisi velimus hunc tractatum convertere in quandam
introductoriam pantologiam, illum divertentes a suo formali obiecto ac scopo,
et indebite nobis appropriantes ac frustranee duplicantes ea quae diffuse ac
competenter aguntur in aliis scientiis, praecipue auxiliaribus, ut in introduc­
tione ad studium Sacrae Scripturae et exegesis, in Patristica, in specifico
tractatu De Ecclesia, in historia dogmatum et theologiae.
Ex indebita autem huiusmodi appropriatione, contigit ut apud plures
auctores modernos proprium et formale obiectum huius tractatus magna ex
parte evanuerit, eiusque ipsum materiale obiectum ad solam fere Scripturam
et Traditionem coarctatum fuerit, quamvis pergat adhuc sub mentito nomine
«De locis theologicis» circumferri, cui aliqui tandem, logice ac sincere, novum
titulum «De fontibus revelationis» substituerunt.
QUAESTIO IL

DE SCRIPTURA 1

L DE NATURA HUIUS LOCI.

Quinque quaestiones delibandae sunt, ex his quae fuse ac determinate
resolvuntur ab auctoribus biblicis in introductione ad S. Scripturam, scilicet
de eius inspiratione, canonicitate, authenticitate, inerrantia et interpretatione.
376. 1. De inspiratione,2 Ecclesiae doctrina determinate proponitur
praecipue in tribus successivis documentis sese invicem determinantibus, sci­
licet Cone. Trid., Cone. Vatic. I et Encycl. «Providentissimus» Leonis XIII.
Existentia inspirationis definita est tanquam de fide ab utroque Conci­
lio: «Haec veritas [a Christo revelata]... continetur in libris scriptis... Spiritu
Sancto dictante... Omnes libri tam Veteris quam Novi Testamenti, cum utriusque unus Deus sit auctor... [sancta Synodus] suscipit ac veneratur» (Cone.
Trid., Denz. 1501); «Si quis sacrae Scripturae libros integros cum omnibus
suis partibus, prout illos sancta Tridentina Synodus recensuit, pro sacris et
canonicis non susceperit aut eos inspiratos esse negaverit: an. s.» (Cone. Va­
ticanum I, Denz. 3029).
Natura inspirationis, consistens in hoc quod Deus sit vere auctor libro­
rum, proponitur ut doctrina catholica a Cone. Vaticano I: «Eos vero [libros]
1 Dum bibliographia de natura Scripturae (praecipue de inspiratione et connexis
quaestionibus) abundantissima est, ea quae refertur ad nostram quaestionem de Scriptura
formaliter ut loco theologico, seu sub aspectu valoris pro argumentatione dogmatica,
pauperrima manet. Nam, ut dictum est, haec dogmatica quaestio evaporata est in extra­
neam quaestionem biblicam de natura huius loci, in qua quaestione sparsim proiciuntur
aliqua elementa, quae possunt nobis inservire quaeque apud varios auctores colligere
non vacat nec facile est.
Ceterum, conferantur classici loci S. Thomae, 1 p., q. 1, a. 9-10; Quodl. 7, a. 14, et
M. Cano, De locis theologicis, 1. 2: «De auctoritate Sacrae Scripturae».
Utiliter etiam conferuntur A. Bea, «II progresso nelTinterpretazione della S. Scrittura», Gregorianum ΧΧΧΠΙ (1952) 85-105, et articuli editi in Sacra pagina a Levie,
Descamps, Peinador, quos retulimus in introductione ad theologiam (supra, n. 74) quique
aggrediuntur generaliorem quaestionem de theologia biblica.
2 Quoad modernum statum quaestionis de inspiratione et connexis quaestionibus
confer Problemi e orientamenti di teologia domrnatica (Milano 1957) I 171-229: II 65-87,
ubi etiam pertinentem bibliographiam invenies.

Ecclesia pro sacris et canonicis habet, non ideo, quod sola humana industria
concinnati, sua deinde auctoritate sint approbati; nec ideo dumtaxat, quod
revelationem sine errore contineant; sed propterea, quod Spiritu Sancto ins­
pirante conscripti Deum habent auctorem, atque ut tales ipsi Ecclesiae traditi
sunt» (Denz. 3006). Leo XIII in Encyd. «Providentissimus» ulterius natu­
ram determinat, iuxta ipsum conceptum veri auctoris alicuius libri: «Super­
natural! ipse [Spiritus S.] virtute ita eos [hagiographos] ad scribendum exci­
tavit et movit, ita scribentibus adstitit, ut ea omnia eaque sola, quae ipse
iuberet, et recte mente conciperent, et fideliter conscribere vellent, et apte
infallibili veritate exprimerent: secus non ipse esset auctor sacrae Scripturae
universae» (Denz. 3293)?
Extensio inspirationis ad «integros libros cum omnibus suis partibus»,
adeoque saltem ad res «tum ad fidem tum ad mores pertinentes», est de fide
definita ab utroque Concilio (nuper cit.). Ulterior vero extensio ad alia,
praeter res fidei et morum, est saltem doctrina catholica ex Encycl. «Provi­
dentissimus» Leonis XIII: «Nefas omnino fuerit aut inspirationem ad aliquas
tantum Sacrae Scripturae partes coangustare aut concedere sacrum ipsum
errasse auctorem. Nec enim toleranda est eorum ratio, qui ex... difficultatibus
sese expediunt, id nimirum dare non dubitantes, inspirationem divinam ad
res fidei morumque, nihil praeterea, pertinere» (Denz. 3291). Tandem gene­
ralis ac determinata extensio ad omnia quae in Scriptura dicuntur, etiam
obiter dicta vel insinuata, est theologice certa, cum logice sequatur ex praece­
dentibus documentis, imo Commissio Biblica loquitur «de dogmate catholico
de inspiratione et inerrantia sacrarum Scripturarum, quo omne id, quod hagiographus asserit, enuntiat, insinuat, retineri debet assertum, enuntiatum,
insinuatum a Spiritu sancto» (Denz. 3629).

377. 2. De canonicitate librorum sacrorum, seu de determinato ca­
none et elencho librorum sive V. sive N. T., qui ut inspirati habendi sunt,
extat directa propositio ac definitio Cone. Tridentini (Denz. 1501), confirmata
in canone Cone. Vaticani I (Denz. 3029, supra cit.).
378. 3. De authenlicitate eorundem, sive de authentico textu, extat
explicita declaratio Cone. Tridentini (confirmata in capite Cone. Vaticani I,
Denz. 3006), iuxta quam «vetus et Vulgata editio, quae longo tot saeculorum
usu in ipsa Ecclesia probata est, in publicis lectionibus, praedicationibus et
expositionibus pro authentica habeatur» (Denz. 1506). Haec est disciplinaris
quaedam declaratio, cui tamen subest dogmaticum fundamentum, explicite
etiam, etsi sub forma indirecta, declaratum in praecedenti decreto dogmatico:
«Si quis autem libros ipsos integros cum omnibus suis partibus, prout in Ec­
clesia catholica legi consueverunt et in veteri vulgata Latina editione haben­
tur, pro sacris et canonicis non susceperit: an. s.» (Denz. 1504). Huiusmodi
declaratio respicit, ut patet, non authentiam originalis, cum agatur de mera
versione, sed authentiam conformitatis cum ipso originali. Ex eadem decla­
ratione duo consectaria sequuntur: alterum nempe litterarium, seu textum
’ De discrimine inter inspirationem, revelationem et assistendam Spiritus S., dictum
«est in praecedenti tractatu De Revelatione (supra, n. 103).

DE THEOLOGICORUM LOCORUM DETERMINATIONE ET VALORE

409

Vulgatae esse substantialiter conformem cum textu originali (ita nempe ut in
Vulgata contineantur soli et omnes libri inspirati, et omnes textus dogmatici
originales, in sua nempe summa ac totalitate, nisi, ut patet, de audientia
alicuius textus Vulgatae apud ipsos catholicos disputatum fuerit, aut agatur
de moduli aliqua discrepantia cum textu originali critice statuto); alterum
dogmaticum, seu a textu Vulgatae excludi omnem errorem in rebus fidei et
morum ipsumque tuto ac sine errandi periculo adhiberi.

4. De inerrantia, quae est mera sequela inspirationis, valent
eadem supra citata documenta Cone. Vatic. I, Leonis XIII Encycl. «Providentissimus» et Commissionis Biblicae. Implicite (in ipsa inspiratione explicite
definita) dici debet de fide definita a Cone. Vaticano (Denz. 3029, supra
cit.); idque saltem quoad res fidei et morum. Quoad cetera vero, vel potius
generaliter quoad exclusionem omnis erroris, dici debet directe definita ut
de fide, saltem a Magisterio ordinario, ut fatetur Leo XIII in Encycl. «Providentissimus», aiens: «Tantum vero abest, ut divinae inspirationi error ullus
subesse possit, ut ea per seipsa non modo errorem excludat omnem, sed tam
necessario excludat ac respuat, quam necessarium est, Deum, summam Veri­
tatem, nullius omnino erroris auctorem esse. Haec est antiqua et constans
fides Ecclesiae, solemni etiam sententia in Conciliis definita Florentino et
Tridentino, confirmata denique atque expressius declarata in Concilio Vatica­
no, a quo absolute edictum: 'Veteris et Novi Testamenti libri... Deum habent
auctorem’» (Denz. 3292 sq.).
379.

380. 5. Quoad interpretationem sive hermeneuticam textuum Scrip­
turae, distinguunt doctores biblici quadruplicem sensum, scilicet litteralem,
typicum, pleniorem et accommodatitium.1
Sensus accommodatitius non est ullo modo sensus Scripturae, intentus
a Deo, quamvis legitime, cum moderamine tamen et ad aedificationem, adhi­
beri possit et a sanctis adhibeatur, ratione alicuius similitudinis sive analogiae
cum his quae in Scriptura dicuntur ac significantur.2
Sensus litteralis (grammaticalis, historicus, logicus) est ille quem ipsa lit­
tera sive verba immediate vehunt atque a scribente qua tali intelligitur et
intenditur.3 Hunc sensum adesse in verbis Scripturae, imo ipsum esse prima­
rium ac fundamentalem, clarum est ex ipsa ratione loquelae et scriptionis,
cum nemo sanae mentis verba proferat aut scribat ad nihil significandum. Nec
1 De his agunt omnes auctores biblici in sua introductione generali in S. Scripturam,
ubi invenies etiam relativam bibliographiam. Praeterea confer recentes quasdam élucu­
brations in Problemi scelti di teologia contemporanea (Romae 1954) 231-317.
2 Quoad indolem, rectum usum et abusum huiusmodi sensus, confer praefatos auc­
tores biblicos in eodem loco. Praeterea, U. Holzmeister, «De accommodatione textuum
biblicorum», Verbum Domini XVIII (1938) 272-278, et J. V. Bainvel, Les contresens bi­
bliques des prédicateurs, Paris 1895; éd. 3, 1924.
3 Sensus litteralis potest esse duplex, scilicet proprius et metaphoricus (ut cum
dicitur: Christus est leo). Sensus vero metaphoricus, si respicit non unum tantum verbum
sed integrum sermonem, dicitur allegoricus, et, sub peculiari sermonis forma, parabolicus
(cf. S. Thoman, 1 p., q. 1, a. 10, ad 3). Praeterea, sensus litteralis dividitur ex parte
obiecti in historicum (de eventu), moralem (de re morum), propheticum (de futuro) et
anagogicum (de aeterna vita).

410

DE LOCIS THEOLOGICIS

valet dicere quod sufficit sensus typicus ad iustificanda verba Scripturae ac
ideo in ea omnia typice significari; nam sensus typicus, cum affigatur non
verbis ipsis sed rebus per verba significatis, ut infra dicetur, exis tere non
potest nisi aliqua res per verba significetur, ac ideo fundatur necessario in
ipso sensu litterali.
De hoc sensu disputatum est ab auctoribus utrum verba Scripturae ha­
beant semper unicum sensum litteralem, an quandoque habeant plures litte­
rales sensus; communior modernorum sententia affirmat unitatem sensus lit­
teralis, secus videretur tribui Deo fallacia aut aequivocatio, qualis habebatur
v. g. in oraculis paganarum religionum (ita sacerdos Apollinis regem Pyrrhum
delusit dicens: «Aio te Aiacida Romanos vincere posse»).1
Sensus typicus (realis, spiritualis, mysticus, allegoricus in altiori sed im­
propria acceptione) est ille qui non affigitur ipsis verbis, sed rebus per verba
significatis, quique proinde non intelligitur nec intenditur ab hagiographo
sed a solo Deo; sic in quibusdam textibus Scripturae Adam et Melchisedch
sunt typus Christi.2 Existentia huiusmodi sensus est certa ex ipsa Scriptura,
Traditione et Magisterio Ecclesiae (Benedictus XV, Encycl. «Spiritus Paraclitus», et Pius XII, Encycl. «Divino afflante», infra cit., n. 387). Eum autem
inesse huic vel illi textui, nequit certo cognosci nisi ex ipsa revelatione,
adeoque ex Scriptura vel Traditione et sensu Ecclesiae, nam hagiographi, sub
inspiratione divina, et Ecclesia, sub assistentia Spiritus S., infallibiliter textus
Scripturae interpretantur. Ut certus habetur sensus typicus propositus ab ipsis
agiographis, sive explicite (Gal. 4. 22-31; 1 Cor. 10. 1-11; Mat. 2. 15; 19.
1 Haec tamen ratio non certo probat impossibilitatem duplicis sensus litteralis in
eodem textu Scripturae. Propterea, tum Augustinus (Confess. 12. 31; De Gen. ad lift.
1. 19. 38) tum S. Thomas (in uno saltem loco: De pol., q. 4, a. 1), possibilitatem, sin
minus probabilitatem illius admiserunt; in praecipuis tamen locis ubi de sensu Scripturae
directe agit (Quodl. 7, q. 6, a. 14, ad 1; 1 p., 1, a. 10, ad 1), S. Thomas videtur ex­
cludere ipsum factum sive existentiam duplicis sensus litteralis, duplicem sensum Scrip­
turae intelligens litteralem et typicum: eius tamen mens manet ambigua, ob verbalem
oppositionem inter ea quae dicit in corp, illius a. 10 et resp ad 1.
De mente duorum doctorum in variam sententiam plures scripserunt, ut, quoad
Augustinum, F. Talon (in Recherches de science religieuse [1921] 1-28; A. Fernandez (in
Verbum Domini [1927] 278-284); et, quoad S. Thomam, A. Blanche (in Revue thomiste
[1906] 192-212); S.-M. Zarb (in Divus Thomas [1930] 237-359; et in Problemi scelti
di teologia contemporanea [Romae 1954] 251-273).
2S. Thomas apte utrumque sensum distinguit: «Auctor Sacrae Scripturae est Deus,
in cuius potestate est ut non solum voces ad significandum accommodet, quod etiam homo
facere potest, sed etiam res ipsas. Et ideo cum in omnibus scientiis voces significent, hoc
habet proprium ista scientia [intellige: Scriptura, ad modum unius cum scientia theologica
quae ab ea sua principia petit], quod ipsae res significatae per voces, etiam significant
aliquid. Illa ergo prima significatio, qua voces signifi t res, pertinet ad primum sensum,
qui est sensus historicus vel litteralis. Illa vero significatio qua res significatae per voces,
iterum res alias significant, dicitur sensus spiritualis, qui super litteralem fundatur et
eum supponit» (1 p., q., a. 10; cf. Quodl. 7, a. 16). Ex quibus apparet S. Doctorem
sensum Scripturae adaequate distinguere in duos tantum sensus, litteralem et typicum
(iuxta adaequatam distinctionem ipsius obiecti, seu verbi et rei), nec alium tertium sen­
sum agnoscere.
Sensus typicus (fere sicut sensus litteralis) dividitur, ratione obiecti, in dogmaticum
(qui improprie dicitur etiam analogicus vel allegoricus), moralem sive tropologicum (de re
morali), propheticum (de re futura; si est de Messia, dicitur messianicus) et anagogicum
(de superiori vita sive bcatitudine).
•nil

36) sive implicite (Mat. 5. 5; 26. 28; Col. 2. 11 sq.; Hebr. 12. 22; Apoc.
2. 7); alii etiam probabiles sensus typici detegi possunt, et a Patribus libenter
deteguntur; de cetero sensus typicus non est ultra limites exaggerandus nec
a quolibet facile fingendus.
381. Sensus plenior (altior, superlitteralis, evangelicus) est quartus qui­
dam sensus, medius inter litteralem et typicum, noviter a pluribus modernis
exegeris introductus et emphatice propositus,1 quem alii timide tacent, alii
vero decisive reiciunt.2
Ipsa eius definitio minime clara est. Dicitur enim esse ille quem Deus
in ipsis verbis intendit (qua ratione est litteralis), ultra id quod hagiographus
ipse intelligit et intendit (sub qua limitata ratione non esset litteralis in stricto
sensu intento ab hagiographo, quem quidam sensum historicum vocant); esi
ergo simul litteralis et non litteralis, vel, ut vitetur contradictio, litteralis ex
parte Dei et non litteralis ex parte hagiographi. Ratio, quae affertur pro existentia huiusmodi sensus plenioris (cui nullum Magisterii documentum suf­
fragatur), est quia Deus potest per verba inspirata velle revelare abundantiorem veritatem quam ipse hagiographus intellexit et expressit, quae quidem
subinde nobis innotescit in favorabilibus circumstantiis; et pro exemplo
adducuntur prophetiae messianicae, cuius obiectum hagiographi nonnisi modo
diminuto expresserunt et intellexerunt.
Attamen, praefata apparens contradictio non videtur dissipari. Nam lo­
cutio est essentialiter expressio cogitationis; unde loqui, non intendendo nec
intelligendo quod dicitur, loqui non est; et interpretari aliquod dictum in
sensu quem non intendit nec intellexit loquens (quantumvis sit illi conveniens
illiusque completivus), non est interpretari loquentis verba, sed ei addere,
nec ideo huiusmodi sensus in re biblica videtur esse exegeticus, sed potius
extraneus.3 Ceterum, adducta illa ratio, iuxta quam Deus potest intendere
in verbis hagiographi aliquid plus, procedit ex falsa notione inspirationis.
1 Ita Pesch (De inspiratione S. Scripturae [1906] 497-501), Lagrange, Prat, A. Fer­
nandez (Institutiones biblicae I 390; qui primus a. 1925 videtur nomen «sensus plenior»
introduxisse), D. P. De Ambroggi (in Scuola cattolica LX-1 [1932] 277-288; LX-2
[1932] 296-312; LXXIX [1950] 444-456), J. Renie, D. Buzy, L. Cerfaux, J. M. Braun,
M. Zarb, J. Coppens (in Ephemerides theologicae Lovanienses [1958] 5-20), M. Nicolau
(in Miscelanea biblica A. Fernandez [Estudios eclesiasticos] XXXIV [1960] 349-359),
P. Benoit (in Revue biblique [1960] 161-196).
2Patrizi (Institutio de interpretatione Bibliorum [ed. 3, Romae 1876], 213 sq.),.
R. Bierberg (in Catholic Biblical Quarterly [1949] 182-185), J. Danielou, (in Ephemeri­
des theologicae Lovanienses [1948] 119-126), G. Courtade (in Recherches de science
religieuse [1950] 481-497), J. P. Weisengoff (in Catholic Biblical Quarterly [1952] 8385), S. de Ausejo (in Estudios biblicos [1956] 95-104).
Praeter auctores relatos in hac et in praecedenti nota, confer varios articulos editos
in XII Semana Biblica Espanola (Madrid 1952) 221-498, ubi tota haec quaestio de sensu
pleniori multipliciter exagitatur.
3Courtade, loc. cit.·. «Le sens plénier n’est pas capable d’existence: sa définition
implique contradiction. Parler, c’est exprimer sa pensée. Personne n’exprime en parlant
une pensée qui ne lui serait pas venu à l’esprit. Interpréter un texte, c’est en dégager le
sens que lui a donné son auteur, non l’amplifier ni lui ajouter un complément. Reven­
diquer la permission d’attribuer au texte un sens plus profond et plus étendu, c’est déjà
faire de l’accommodation et sortir de l’exégèse».

Nam, Deus id tantum inspirat, quod hagiographus dicit, et integer textus
Scripturae est totaliter a duabus causis, tum a Deo, ut ab auctore principali,
tum ab hagiographo, ut instrumento.
Nec valet in contrarium invocare casum sensus typici, a Deo intenti et
ab hagiographo non intellecti. Nam sensus typicus non est inspiratus, nec est
affixus verbis, sed rebus per verba significatis, ac pro tanto est extrinsecus
tum hagiographo tum ipsis verbis Scripturae, quamvis sit in litterali verborum
sensu fundatus.
Adductum autem exemplum messianicarum prophetiarum ad rem non
facit. Nam, quamvis Deus cognoverit integralem figuram futuri Messiae camque totam per gradus revelandam sibi proposuerit, unicuique tamen prophe­
tae nonnisi partem revelavit et in uniuscuiusque prophetae verbis nonnisi
partem exprimere intendit, eam nempe partem quam ipse propheta intellexit;
ulterior autem intellectio, vel, si placet, plenior ipsius sensus, est aliquid extrinsecum illis verbis, nec coalescit nisi ex variis successivis prophetiis, quas
diversi prophetae edixerunt quasque nos in luce novi testamenti simul connectere possumus, ita ut nequaquam pleniorem sensum singularum prophe­
tiarum, sed potius copulatum sensum pleniorum sive abundantiorum prophe­
tiarum, inteÙigamus.
II. DE HUIUS LOCI VALORE ET USU IN THEOLOGICA ARGUMENTA­
TIONE.

382. Plures normae formulari possunt, attentis superius dic­
tis de ipsa natura et sensibus Scripturae.
1. Attenta natura Scripturae, prout est fons revelationis et
regula fidei, et quidem sigillata charismate inspirationis, Scriptura
est locus proprius, primarius, privilegiatus, independens et apodic­
ticus, ad quem theologus recurrere potest ac debet, iuxta illud 2
Tim. 3. 16: «Omnis Scriptura divinitus inspirata utilis est ad do­
cendum, ad arguendum, ad corripiendum, ad erudiendum in iusti­
tia». Unde Cone. Vaticanum II: «Sacrae Paginae studium sit veluti
anima Sacrae Theologiae» (Constit. De divina revelatione, c. 6,
n. 24).
Paret autem apodicticum vel probabile tantum argumentum ex
Scriptura deduci, iuxta certitudinem vel probabilitatem sensus, de
quo infra. Scriptura est locus independens, quatenus, etsi quoad
sensus interpretationem subsit Traditioni et Ecclesiae (ut infra di­
cetur), tamen non facit unum locum cum illis, sed praebet theologo
suum intestinum ac proprium argumentum (imo privilegiatum, ra­
tione inspirationis). Unde non est tam immoderate urgenda subor­
dinate Scripturae Magisterio Ecclesiae ut dicatur aut suggeratur,
cum quibusdam auctoribus, theologicum valorem Scripturae derivari
ex Ecclesiae Magisterio vel ei proprie subordinari; ipsum enim Ma-

^isterium subordinatur Scripturae, ad quam recurrere debet tan­
quam ad fontem ac primam regulam fidei, in qua revelatio, pro­
prium theologiae principium, invenitur.1 Unde theologus ex Scriptu­
ra simpliciter ac secure arguere potest, etiam antequam arguat
ex Traditione et Ecclesia, quamvis in iudicando de ipso sensu
Scripturae attendere debeat praecipue ad illius utriusque interpre­
tationem.
2. Attenta canonicitate, theologus ex solis libris canonicis sive
inspiratis, ab Ecclesia determinatis et enumeratis, proprium et apo­
dicticum argumentum deducere potest. Tamen, subsidiarie et in con­
firmationem potest invocare etiam libros apocryphos, quatenus in
aliqua doctrina concordant cum canonicis; sed tunc agitur de recur­
su ad locum extraneum (seu historiam humanam) de quo infra, nec
nisi probabile et confirmativum argumentum, tanquam a signo, inde
conficitur; quod quidem argumentum non parum contulit ad illus­
trandam doctrinam de Assumptione B. Virginis.
3. Attenta textus authenticitate, ex supradicta declarata authenticitate et consequenter substantiali identitate versionis Vulga­
tae cum textu originali, sequitur theologo ad hanc praecipue versionem attendendum esse, cum sit solus textus ab Ecclesia ut authen­
ticus directe declaratus, nec alii textus sub huiusmodi directa appro­
batione trahuntur, nisi prout concordant cum Vulgata, ut con­
tingit ipsi textui hebraico masoretico, et a fortiori version! graecae
70 A. T. et originali textui graeco N. T., qui dici possunt indirecte
approbati ab Ecclesia, saltem ob constantem eorum usum in ecclesia
•orientali (cf. Cone. Vaticanum II, Constit. De divina revelatione,
•c. 6, n. 22).
Ceterum, cum praefata declaratio respiciat solam substantialem identita­
tem Vulgatae cum originali, in casu dubii circa concordantiam alicuius particu­
laris textus Vulgatae cum originali, sub examine criticarum regularum, non­
nisi dubium sive probabile argumentum theologicum deduci potest. Quod si
non merum dubium sive probabilitas, sed vera certitudo habeatur de huius­
modi discrepantia, tunc nullum quidem argumentum scripturisticum ex textu
Vulgatae deduci potest; attamen ex textu, sive dubie sive certe discordanti,
1 Cf. dicta superius, n. 12, de sic dicta «theologia magisterii»; item M. Xiberta,
Introductio in sacram theologiam (Matriti 1949) 298-305.
Ad rem Cone. Vaticanum II: «Magisterium non supra verbum Dei est, sed eidem
ministrat, docens nonnisi quod traditum est, quatenus illud, ex divino mandato et Spiritu
Sancto assistente, pie audit, sancte custodit et fideliter exponit, ac ea omnia ex hoc
uno fidei deposito haurit quae tamquam divinitus revelata credenda proponit» (Constit. De
■divina revelatione, c. 2, n. 10).

confici potest certum argumentum Traditionis, quatenus eo textu ipsa Tradi­
tio usa est ad exprimendam suam fidem in aliquam veritatem (sic fortasse
contigit sic dicto commati ioanneo, 1 Io. 5. 7, de mysterio Trinitatis, quod
ab exegetis ut critice dubium haberi potest; cf. Denz. 3681 sq.).
Ceterum, ipsa critica investigatio textus originalis, tum legitima tum
valde utilis est, ad illustrandum sensum Vulgatae, ac ideo non solum ab
Ecclesiae Magisterio commendatur (Pius XII, Encycl. «Divino afflante Spi­
ritu») sed etiam ab ipso theologo attendi debet, per attentam cognitionem
criticarum conclusionum exegetarum circa aliquem textum, antequam hunc in
theologicam argumentationem inducat.

4. Attenta interpretatione sensus Scripturae, sive hermeneutica, quae ad nostrum scopum praecipue facit, tres normae generales
bermeneuticae dogmaticae assignari possunt, quarum tertia ulterius
determinatur iuxta duplicem sensum qui Scripturae tribuitur.
383. Prima norma est ipsius Ecclesiae authentica interpreta­
tio, sive per Magisterium sive per Traditionem; ad quam oportet
theologum praeprimis attendere.
Ad rem Cone. Tridentinum·. «Ad coercenda petulantia ingenia [sacro­
sancta synodus] decernit, ut nemo, suae prudentiae innixus, in rebus fidei
et morum, ad aedificationem doctrinae christianae pertinentium, sacram Scrip­
turam ad suos sensus contorquens, contra eum sensum, quem tenuit et tenet
sancta mater Ecclesia, cuius est iudicare de vero sensu et interpretationeScripturarum sanctarum, aut etiam contra unanimem consensum Patrum
ipsam Scripturam sacram interpretari audeat, etiamsi huiusmodi interpretatio­
nes nullo unquam tempore in lucem edendae forent» (Denz. 1507). Quod de­
cretum iisdem fere verbis renovavit Cone. Vaticanum I (Denz. 3007) et re­
centius signanter recoluit tum Pius XII in Encycl. «Humani generis»,1 tum
Cone. Vaticanum II in Constit. De divina revelatione (n. 10, 12, 23, 26)..
Exinde regulam theologicam conficit ipse Leo XIII in Encycl. «Providentissimus», inquiens: «Praecipuum sanctumque sit catholico interpreti, ut
illa Scripturae testimonia, quorum sensus authentice declaratus est, aut per
sacros auctores, Spiritu Sancto afflante, uti multis in locis novi Testamenti,,
aut per Ecclesiam, eodem Sancto adsistente Spiritu, sive solemni iudicio,.
sive ordinario et universali magisterio, eadem ipse ratione interpretetur».
Quam regulam idem Pontifex complet, addendo Traditionis sive Patrum in­
terpretationem: «Sanctorum Patrum... summa auctoritas est, quotiescumque
1 «Hoc sacrum Magisterium, in rebis fidei et morum, cuilibet theologo proxima et
universalis veritatis norma esse debet, utpote cui Christus Dominus totum depositum fidei
—Sacras nempe Litteras ac divinam ’traditionem’— et custodiendum et tuendum et in­
terpretandum concredidit... Quare Decessor Noster imm. mem. Pius IX, docens nobilis­
simum theologiae munus illud esse, quod ostendat quomodo ab Ecclesia definita doctrina
contineatur in fontibus, non absque gravi causa illa addidit verba: ’eo ipso sensu, quo ab<
Ecclesia definita est’» (Denz. 3884-3886).

testimonium aliquod biblicum, ut ad fidei pertinens morumve doctrinam uno
codemque modo explicant omnes» (Denz. 3284).
Ulterius haec regula completur adminiculo interpretationis ceterorum
catholicorum doctorum, praecluso facili et exaggerato recursu ad acatholicos
expositores: «Ceterorum interpretum catholicorum est minor quidem aucto­
ritas; attamen, quoniam Bibliorum studia continuum quendam progressum
in Ecclesia habuerunt, istorum pariter commentariis suus tribuendus est ho­
nor, ex quibus multa opportune peti liceat ad refellenda contraria, ad diffici­
liora enodanda. At vero id nimium dedecet, ut quis,.egregiis operibus, quae
nostri abunde reliquerunt, ignoratis aut despectis, heterodoxorum libros prae­
optet ab eisque cum praesenti sanae doctrinae periculo et non raro cum detri­
mento fidei explicationem locorum quaerat, in quibus catholici ingenia et
labores suos iamdudum optimeque collocarint» (Denz. 3285).

384. Haec generalis norma in sequentes particulares dispes­
citur:
Unanimis Vatrurn consensus in interpretando aliquem textum
Scripturae, si assertive ac certitudinaliter procedit, et quidem circa
obiectum tanquam pertinens ad fidem iudicatum, certitudinem parit, utpote vox Traditionis, et ex eo textu potest theologus conficere
certum et apodicticum argumentum; ceterorum vero doctorum intepretatio nonnisi probabile scripturisticum argumentum parere po­
test. Agitur in priori casu de sola morali unanimitate (ut si plures
ac praecipui Patres variarum ac praecipuarum ecclesiarum consen­
tiant), de obiecto non quomodolibet doctrinali sed pertinente ad cau­
sam fidei, et de interpretatione non mere opinativa sed certitudina­
liter assertiva (cf. Leonem XIII in eadem citata Encyclica).
Magisterium solem ne, expressum in definitionibus S. Pontificis
et Conciliorum Oecumenicorum, cum profert authenticam interpre­
tationem alicuius textus Scripturae, praebet theologo certissimum
omnium principium ex quo apodictice argumentari possit. Ea autem
propositio sub duplici forma occurrit.
Primo scilicet, sub forma directa et signata, cum nempe ipse
textus interpretandus proponitur. Idque dupliciter, scilicet: aut sub
sensu positivo·, ita Rom. 5. 12, de universalitate peccati originalis,
inclusis parvulis; Io. 3. 5, de vera aqua in Baptismo; Mat. 26. 26
■sqq. et loci paralleli, de Eucharistia in sensu proprio; Io. 20. 22 sq.,
de sacramento Poenitentiae; lac. 5.14 sq., de Unctione Infirmorum;
Luc. 22. 19, de institutione sacerdotii; Mat. 16. 16 sqq. et Io. 21.
15 sqq., de primatu S. Petri (Denz. 1514, 1615, 1637, 1703, 1716,
1752, 3053 sq.), aut sub sensu negativo, seu ad excludendam ali­
quam falsam interpretationem: ita idem Cone. Trid. excludit a Io. 6.

54 interpretationem protestandum de necessitate communionis sub·
utraque specie (Denz. 1726 sq.).
Secundo, sub jorma indirecta et exercita, seu adducendo textum
biblicum in confirmationem veritatis. Idque iterum dupliciter, sci­
licet: aut sub sensu positivo: ita idem Concilium adducit Rom. 5. 12
in confirmationem doctrinae de peccato originali et 2 Tim. 1. 6 sq.
in confirmationem sacramentalitatis Ordinis (Denz. 1512, 1766),
aut sub sensu negativo, seu ad excludendam aliquam falsam doctri­
nam, fundatam in aliqua interpretatione textus biblici: ita Cone.
Constantinop. II refellit interpretationes quas Theodorus Mopsuestenus tradidit de Eph. 5. 31; Io. 20. 22, 28, ut confirmaret suum
errorem circa unionem hypostaticam in Christo (Denz. 434).
Quoad alteram tamen et indirectam formam, sedulo attenden­
dum est num textus revera a Magisterio afferatur in confirmatio­
nem sive probationem veritatis, nec in meram eius illustrationem et
explicationem; nam in hoc altero casu non ageretur de authentica
textus interpretatione, sed de mero eius usu. Ceterum, ipsum factum
continuati usus alicuius textus in connexione cum explicatio­
ne alicuius veritatis, ingerere potest praesumptionem, suspicionem
ac tandem solidam aliquam certitudinem, de intentione Ecclesiae
utendi textu in veram probationem.
Magisterium ordinarium, expressum cumulative in consensu Pa­
trum, documentis Ecclesiae non solemnibus, decretis SS. Congrega­
tionum (peculiariter, in hac re, S. Officii et Commissionis Biblicae),
praedicatione episcoporum et liturgia, praebet pariter certissimam
interpretationem alicuius textus biblici, ac ideo certum principium
argumentationis theologicae, cum et ipsum, cumulative spectatum,
gaudeat eadem infallibilitate ac Magisterium solemne. Discernibilitas tamen huiusmodi criterii difficilior est, ut patet ex multiplici­
tate elementorum, quibus huiusmodi Magisterium coalescit ac vehi­
tur; idemque contingit in ipsa definitione alicuius dogmatis fidei,
quod potest a Magisterio ordinario definiri antequam accedat ipsa
Magisterii solemnis declaiatio, nec tamen qua tale facile et ab om­
nibus dignosci. Ceterum, si sensus alicuius textus biblici est de se
obvius et inaequivocabilis, ita ut rationabiliter de eo dubitari ne­
queat (ut sunt v. g. textus qui referunt nativitatem Christi, eius
mortem et sepulturam, aliaque id genus), talis textus habendus est
ut authentice declaratus a Magisterio ordinario, cum hoc Magiste-

rium nobis proponat indiscriminatim integram Scripturam, in suo
sensu obvio tenendam.
Deficiente autem utriusque Magisterii authentica interpretatio­
ne, remanet theologo solus recursus ad privatam interpretationem,
quae quidem duplicem habet viam, vel scilicet analogiam fidei vel
ipsam exegeticam textus investigationem. Hinc duae aliae regulae.
385.

Secunda norma est sic dicta «analogia fidei».'

Huiusmodi norma et expressio occurrit in aliquibus Ecclesiae documen­
tis.1
2 Leo XIII in Encycl. «Providentissimus», habito sermone de Scripturae
locis, qui certae interpretationi subsunt vel subesse possunt, ait: «In ceteris
[vero locis] analogia fidei sequenda est, et doctrina catholica, qualis ex auc­
toritate Ecclesiae accepta, tanquam summa norma est adhibenda: nam, cum
et Sacrorum Librorum et doctrinae apud Ecclesiam depositae idem sit auctor
Deus, profecto fieri nequit, ut sensus ex illis, qui ab hac quoquo modo dis­
crepet, legitima interpretatione eruatur. Ex quo apparet, eam interpretationem
ut ineptam et falsam reiiciendam, quae, vel inspiratos auctores inter se quo­
dammodo pugnantes faciat, vel doctrinae Ecclesiae adversetur» (Enchiridion
biblicum 109; Denz. 3283).
Pius X in lutamento antimodernistico: «Reprobo pariter eam Scripturae
sanctae diiudicandae atque interpretandae rationem, quae, Ecclesiae traditione,
analogia fidei et Apostolicae Sedis normis posthabitis, rationalistarum com­
mentis inhaeret, et criticem textus velut unicam supremamque regulam haud
minus licenter quam temere amplectitur» (Denz. 3546).
Pius XII, Encycl. «Humani generis» severe reprobat eos audaciores
catholicos modernos qui «in Sacra Scriptura interpretanda nullan haberi vo­
lunt rationem analogiae fidei ac ’traditionis’» (Denz. 3887).
Cone. Vaticanum II: «Ratione habita... analogiae fidei» (Constit. De
divina revelatione, c. 3, n. 12).

Huiusmodi ergo fidei analogia intelligitur mutua ac necessaria
consonantia veritatum eiusdem fidei, ratione cuius una debet con­
venire alii nec potest alii contradicere aut ab alia dissentire, imo una
illustratur per aliam similiorem vel intime connexam, puta Eucha­
ristia per Incarnationem ac vicissim, mysterium Ecclesiae per mys­
terium Christi ac vicissim, potestas indulgentiarum per generalem
1 Cf. dicta superius, n. 62. Item B. M. Xiberta, «La ’analogia fidei’ como procedimiento de técnica teologica», XI Semana espaîïola de teologia (Madrid 1952) 321-336.
2 Eam protulerat iam /Xugustinus: «Sed cum verba propria faciunt ambiguam Scrip­
turam, primo videndum est ne male distinxerimus aut pronuntiaverimus. Cum ergo adhi­
bita intentio incertum esse perviderit quomodo distinguendum aut quomodo pronuntian­
dum sit, consulat regulam fidei, quam de Scripturarum planioribus locis et Ecclesiae auc­
toritate percepit... Quod si ambae vel etiam omnes partes, ambiguitatem secundum fidem
sonuerint, textus ipse sermonis a praecedentibus et consequentibus partibus, quae ambi­
guitatem illam in medio posuerunt, restat consulendus, ut videamus cuinam sententiae,
de pluribus quae se ostendunt, ferat suffragium, eamque sibi contexi patiatur» (De doc­
trina Christiana, 1. 3, c. 2, ML 34. 65).

potestatem clavium. Inde sequitur applicatio eiusdem principii ad
interpretationem textuum biblicorum, praecipue obscuriorum, ita
nempe ut sensus alicuius textus nequeat contradicere alicui veritati
fidei, imo debeat consonare certis veritatibus, ac ideo sensus unius
textus possit explicari per clariorem sensum alterius, imo per illum
illustrari ac compleri.
Dupliciter ergo analogia fidei iuvat ad interpretationem sensus
Scripturae. Uno modo negative et absolute, quatenus aliquis textus
nequit in tali sensu accipi qui contradicat alicui certae veritati; ita,
supposita virginitate B. Virginis, sequitur voces «frater» aut «so­
ror», dictas de Christi consanguineis, non posse accipi in sensu pro­
prio ac stricto. Alio modo positive et relative, quatenus unus textus
convenit cum alio in aliquo communi aut generali obiecto vel concep­
tu, qui ab utroque sub diversa ac completiva ratione exprimitur, ita
ut sensus unius textus lucem ac complementum accipiat ex sensu al­
terius textus; ita verba Christi de potestate clavium illustrantur et
ampliorem sensum accipiunt ex aliis eius verbis de potestate peccato­
rum remissiva, ita ut intelligantur hanc ipsam potestatem continere
et pariter una messianica prophetia A. T. ex alia lucem ac comple­
mentum accipit, ut ostensum est supra (n. 365).
Et in hoc sensu, transeundo a praefata analogia fidei ad stric­
tiorem quandam analogiam biblicam, seu consonantiam et conver­
gendam biblicorum textuum, loqui possumus de quodam sensu biblico pleniori, dummodo hic non intelligatur tanquam quidam ter­
tius sensus, distinctus a litterali ac tvpico, ut dictum est supra
(n. 381).
386. Tertia norma respicit exegeticam textus investigatio­
nem, secundum eius duplicem sensum, litteralem et typicum; nam
ut dictum est supra, alii duo sensus, plenior et accommodatitius, non
sunt biblici: quod quidem certum est de accommodatitio, probabilius
autem de pleniori, quem proinde theologus non tenetur attendere,
nisi accipiatur modo nuper dicto, seu pro eo qui resultat ex analogia
biblica.
Sensus litteralis praeprimis a theologo attendendus est. Nam,
quamvis sensus typicus sive spiritualis ratione originis sit aeque
dignus, cum sit a Deo, et ratione obiecti possit in pluribus casibus
esse dignior (praecipue cum agitur de A. T.; ita Christus est dignior
agno quo typice significatur), tamen sensus litteralis est tum univer­
salis, quatenus necessario invenitur in omni verbo, et quatenus, ut

ait S. Thomas, «nihil sub spirituali sensu continetur fidei necessa­
rium, quod Scriptura per litteralem sensum alicubi manifeste non
tradat» (1 p., q. 1, a. 10, ad 1); tum fundamentalis, cum eo innita­
tur ipse sensus typicus, de quo frustranee inquiritur, nisi prius sen­
sus litteralis determinetur; tum manifestior ac certior, cum non in­
digeat revelatione, sicut sensus typicus, ut certo cognoscatur; tum
ac consequenter scientifice efficacior, ac ideo aptior ad theologicam
argumentationem (imo solus aptus ad apologeticam sive rationalem
probationem, ut dictum est supra, n. 356). Propterea Pius XII,
Encycl. «Divino afflante Spiritu», ait: «Quo in opere exequendo
ante oculos habeant interpretes sibi illud omnium maximum curan­
dum esse, ut clare dispiciant ac definiant, quis sit verborum bibli­
corum sensus, quem litteralem vocant» (Denz. 3826).1
Sensus quoque typicus a theologo attendi debet, cum sit verus
biblicus sensus, non minus a Deo intentus quam ipse sensus littera­
lis, imo quandoque magis, si agitur de altiori re significata; unde
theologus non habebit plenam cognitionem suorum principiorum, si
sensum typicum ignoret aut eo non utatur. Praeterea, ex eadem
divinae originis ratione sequitur hunc sensum habere vim probati­
vam, eamque per se apodicticam, si tamen eius existentia certo de­
monstretur, quod non aliter fieri potest quam ex revelatione ipsius
Dei; ita, ex eo quod, teste Apostolo, Melchisedech in suo sacerdotio
sit certe typus Christi, apodictice inferri potest Christum, non secus
ac Melchisedech, sacrificium obtulisse.
387. Tamen, in usu argumentationis ex sensu typico deductae, caven­
dum est a duplici praesertim exaggeratione. Primo nempe, a facili suppositio­
ne ipsius existentiae sensus typici, quae, ut nuper diximus, ex sola reve­
latione certo cognosci potest; de cuius ipsius revelationis existentia non sem­
per certo constat. Secundo, cavendum est ab arbitraria vel facili ampliatione
sensus typici, seu typicitatis rei; nam non semper nec facile constat, sub
quo determinato respectu et intra quosnam limites aliqua res assumitur a
Deo ut typus alterius; ita Melchisedech est typus Christi sub ratione superioritatis sui sacerdotii relate ad sacerdotium Aaron, sed num etiam sub aliis
omnibus praecipuis aspectibus incertum est, nec ideo ex aliis omnibus dotibus,
quibus describitur excellentia Melchisedech, possunt certe inferri similes do­
tes in Christo.
Ob huiusmodi incertitudines, valor argumentationis ex sensu typico ap­
paret valde reductus, ac inde explicatur quare S. Thomas videatur, cum quorundam admiratione, omnem efficacitatem illi denegare, cum non cunctetur
1 De modo detegendi verum sensum litteralem confer ibidem (Denz. 3829 sq.) et
Cone. Vaticanum II (Constit. De divina revelatione, c. 3, n. 12).

bis asserere «ex sensu spirituali non posse trahi efficax argumentum» (Quodl.
7, a. 14, ad 4) et «ex solo [litterali sensu] posse trahi argumentum, non au­
tem ex his quae secundum allegoriam dicuntur» (1 p., q. 1, a. 10, ad 1).
Quare argumentatione ex sensu typico theologus modernus parce ac se­
cure uti debet, eam limitando ad certiores typos et intra certiores limites
ipsorum typorum. Ampliori quidem facultate ac libertate in hex? genere argu­
mentationis usi sunt apostoli, praecipue 5. Paulus' et antiqui Patres, illi ob
charisma inspirationis, isti ob peculiarem assistentiam Spiritus S., cum essent
Cantatores et rigatores nostrae fidei, necnon ob intensiorem vitam spirituaem et rerum fidei familiaritatem, quae solet quandam recti iudicii connaturalitatem ac veluti spiritualem intuitum producere (hunc cum odoratu sagacis
canis comparat Origenes, In Cant. 3). Modernis vero mentibus ac dispositio­
nibus magis convenit insistere praecipue in sensu litterali, tum ob exigentiam
apologeticam, tum ob scientificum rigorem qui facilius obtinetur per sensum
litteralem, tum ob periculum indebitae tractationis et arbitrariae interpreta­
tionis, cui exponeretur sublimior sensus typicus, si, tanquam margarita ante
porcos, ab omnibus indiscriminatim ac pro libito versaretur.
Theologicum sensus typici valorem sic extollit Pius XII in Encycl. «Di­
vino afflante Spiritu»: «Quare exegeta, sicut ‘litteralem’, ut aiunt, verborum
significationem, quam hagiographus intenderit atque expresserit, reperire
atque exponere debet, ita spiritualem etiam, dummodo rite constet illam a
Deo fuisse datam. Deus enim solummodo spiritualem hanc significationem et
novisse potuit, et nobis revelare. lamvero eiusmodi sensum in Sanctis Evangeliis nobis indicat, nosque edocet divinus ipse Servator; hunc etiam, Magistri
exemplum imitati, Apostoli loquendo scribendoque profitentur; hunc perpe­
tua tradita ab Ecclesia doctrina ostendit; hunc denique antiquissimus liturgiae usus declarat, ubicumque rite adhiberi potest notum illud pronuntiatum:
Lex precandi lex credendi est. Hunc igitur spiritualem sensum, a Deo ipso
intentum et ordinatum, exegetae catholici ea diligentia patefaciant ac propo­
nant, quam divini verbi dignitas exposcit; alias autem translatas rerum sig­
nificationes ne tanquam genuinum Sacrae Scripturae sensum proferant, re­
ligiose caveant» (Denz. 3828).
QUAESTIO III.

DE TRADITIONE12

I. DE NATURA HUIUS LOCI.

388. De natura traditionis paulo fusius in hoc tractatu agendum est,
eo quod omitti soleat in aliis tractatibus, sive theologicis (puta De fide, cuius
1 Cf. J. Bonsirven, Exégèse rabbinique et exégèse paulinienne, Paris 1939.
2 Praeter nota opera et manualia theologiae fundamentalis (generatim De Ecclesia),
ut Pesch, De Groot, Dieckmann, Schultes, Salaverri, confer sequentia scripta, in quibus
tamen potius agitur de natura Traditionis, ut fonte revelationis, quam de formali eius
aspectu loci theologici. Bibliographiam ducimus usque ad a. 1956 exclusive, quo tempore
incoepit recens controversia de relatione inter traditionem et Scripturam sub ratione
fontis revelationis. De qua quaestione et connexa bibliographia sermo erit inferius,
n. 395-398.
Ales, A. d’, «Tradition chrétienne dans l’histoire», Dictionnaire apologétique de
la foi catholique (ed. 4, Paris 1928) IV 1740-1783.

una regula est traditio; quidam tamen de ea agunt in tractatu De Ecclesia),
sive auxiliaribus (puta Patristica, quae considerat solos Patres, traditionis
testes), dum de fonte Scripturae abunde agitur in introductione auxiliaris
scientiae biblicae ct de organo Ecclesiae determinate sermo est in omonimo
theologico tractatu. Tribus quaestionibus rem totam absolvemus: de traditio­
nis notione, existentia et discernibilitate.

389. 1. De notione traditionis.
Nomen «traditio», graece χαράδοσις significat transmissionem cuiusvis
rei ab uno ad alterum, atque indifferenter adhibetur sive in sensu passivo et
obiectivo, seu pro re transmissa, sive in sensu activo et subiectivo, seu pro
actione transmittendi. Nominis usus, olim profanus (Plato loquitur de tradi­
tione doctrinae), evasit etiam biblicus et subinde ecclesiasticus ac technice
theologicus.
In Scriptura N. T.1 vox adhibetur pro traditione doctrinae, sive aposto­
lorum (1 Cor. 11. 2; 2 Thess. 2. 14; 3. 6), sive pharisaeorum (Mat. 15. 2,
3, 6; Marc. 7. 3, 5, 8, 9, 13), sive haereticorum (Coi. 2. 8), et innuitur etiam
Bainvel, J. V., De magisterio vivo et Traditione, Paris 1905.
Baumgartner, Ch., «Tradition et Magistère», Recherches de science religieuse
XLI (1953) 161-187.
Cano, M., De locis theologicis, 1. 3, per totum.
Deneffe, A., Der Traditionsbegriff, Münster i. W. 1931.
Driedo, J., De ecclesiasticis scripturis et dogmatibus, 1. 4, per totum (primo editum
Lovanii 1533).
Franzelin, J.-B., Tractatus de divina Traditione et Scriptura, Romae 1870.
Giüriato, G., La Tradizione nella IV sessione dei Concilio di Trento, Vicenza 1942.
Hull, R., «The Council of Trent and Tradition», American ecclesiastical review
LXXXI (1929) 469-482, 602-615.
Koch, W., «Der Begriff der Traditiones im Trienter Konzilsdekrct der Sessio IV»,
Theologische Quartalschrift CXXXII (1952) 46-61, 193-212.
Labriolle, P. de, «L’argument de prescription», Revue d’histoire et de littérature
religieuse (1906) 408-429, 497-514.
Madoz, J., El concepto de la Tradiciôn en S. Vicente de Lerins. Estudio histôricocritico dei «Commonitorio», Romae 1933.
Martil, G., La Tradiciôn en San Agustin, Madrid 1943.
Michel, A., «Tradition», Dictionnaire de théologie catholique XV-1 (1946)
1252-1350.
Perennes, H., «Tradition et magistère», Dictionnaire apologétique de la foi catho­
lique (éd. 4, Paris 1928) 1783-1793.
Ranft, J., Der Ursprung des katholischen Traditionsprinzips, Würzburg 1931.—
«La Tradition vivante. Unité et développement», L’Eglise est une. Hommage à Moehler
(Paris 1939) 102-126.
Reynders, D. B., «Paradosis. Le progrès de l’idée de Tradition jusqu’à saint Irenée»,
Recherches de théologie ancienne et médiévale V (1933) 155-191.
Salaverri, J., «La Tradiciôn valorada como fuente de revelaciôn en el Concilio
•de Trento», Estudios eclesiâsticos XX (1946) 33-62.
Schrader, Cl., De theologico testium fonte deque edito fidei testimonio seu Tra­
ditione commentarius, Parisiis 1878.
Van den Eynde, D., Les normes de l’enseignement chrétien dans la littérature pa­
tris tique des trois premiers siècles, Paris 1933.—«Tradizione e magistero», Problemi e
orientamenti di teologia dommatica (Milano 1957) I 231-252 (cf. bibliographiam in fine).
1 In graeca versione A. T. vox παράδοαις non occurrit in sensu traditionis doc­
trinae; in versione Vulgata bis verbum «tradere» adhibetur ad significandam divinam
revelationem (Exod. 17. 14; Baruch 3. 37).

traditionem christianam fieri duplici via, seu orali et scripta (2 Thess. 2. 14"
«Tenete traditiones, quas didicistis, sive per sermonem sive per epistolam
nostram»). Apud Patres et posteriores scriptores usque ad Cone. Trid., hoc
nomen solemne factum est in suo integrati sensu totius revelationis a Christo
et apostolis Ecclesiae commissae et per Ecclesiam quomodolibet ac iugiter
veluti de manu in manum transmissae. Post. Cone. Trid., ratione impugnatio­
nis protestanticae, assumentis Scripturam ut unicam fidei regulam, accessit
etiam strictior nec felicior acceptio traditionis pro ea tantum parte transmis­
sae revelationis, quae non explicite continetur in Scriptura {traditio constitu­
tiva, seu distincta).
Divisio traditionis, simul attentis tum origine, tum respectu ad Scriptu­
ram, tum subiecto ac medio tansmissionis, sequenti schemate comprehendi
•I· test, quod ulteriori explicatione non indiget:
Traditio, ratione originis sive primi auctoris, est:
non religiosa (traditio urbis in bello, doctrinae in scholis, etc.)
religiosa
non christiana (in paganis religionibus, in ludaismo, in sectis haereticis)·
christiana
non divina
mere ecclesiastica (disciplinares praesertim constitutiones^
humana auctoritate latae)
mere apostolica (eaedem constitutiones, propria apostolo­
rum, nec divina, auctoritate, prolatae)
divina (ab ipso Christo vel ab apostolis, Spiritu S. revelante,
procedens). Quae ratione sui est:
obiectiva seu passiva (ipsum obiectum quod traditur seuveritates fidei et morum, in quibus ipsa divina lex et
disciplina, puta de receptione sacramentorum, contine­
tur). Quae per respectum ad Scripturam, alium fontem
inspiratum, est:
non constitutiva (non distincta a Scriptura)
declarativa (explicite exhibens quod in Scriptu­
ra implicite tantum continetur)
inhaesiva (exhibens idem quod in ipsa Scriptura
explicite continetur)
constitutiva (distincta; exhibens quod in Scriptura
nullo modo continetur, ita ut constituat per se
fontem distinctum ac solitarium)
subiectiva seu activa (organum sive actio transmittendi)
Quae, ratione subiecti sive organi vel medii transmissio­
nis, est:
apostolica
oralis (praedicatio)
scripta (Scriptura inspirata, non ratione ipsius
inspirationis qua evadit fons independensr,.

sed ratione materiae seu doctrinae con­
tentae)
ecclesiastica
doctrinalis
oralis
praedicatio
magisterium
scripta (Patres, alii doctores)
practica (in professione fidei et vita christiana)
per documenta
symbolica (symbola fidei)
liturgica («Lex orandi, lex credendi»)
canonica (lex habens fundamentum
dogmaticum)
per monumenta
archaeologica
alia: architectonica, sculptorica, pictorica
Ad nostrum scopum interest praecipue traditio divina obiectiva (nam
Traditio subiectiva sive activa nihil aliud est quam medium transmissionis
illius ac veluti materialis fons in quo illa invenitur), eaque tum constitutiva
tum ac praecipue integraliter accepta (seu etiam si sit non constitutiva, sed
mere inhaesiva vel declarativa). Nam, quamvis consideratio traditionis consti­
tutivae habeat peculiare momentum apologeticum contra Protestantes, ac ideo
invaluerit apud theologos postridentinos, tamen ipsa vehit diminutum con­
ceptum traditionis. Traditio enim est integra res, quam Christus et apostoli
Ecclesiae transmittenda commiserunt, adeoque est integra doctrina revelata,
quomodocumque dein transmittatur et ubicumque inveniatur, cui quidem
accidit quod aliqua eius praecipua pars fuerit etiam de voluntate Dei sub
inspirata Scriptura consignata.1 Unde scopus noster est ostendere traditionem,
qua talem et secundum se, non prout excedit aut distinguitur a Scriptura sed
prout abstrahit a Scriptura (sive in ea sit sive in ea non sit, idque sive partia­
liter sive totaliter), esse authenticum fontem revelationis et apodicticum lo­
cum theologicum.

390. 2. De existentia traditionis, tanquam veri et authentici fontis
revelationis.
Ipsa mera existentia traditionis, si abstrahatur a quaestione de auctori­
tate, a nemine negari potest nec ab ipsis Protestantibus in dubium revocatur.
Profecto, Christus ipse nihil scripsit, declarans se missum esse ad «evangelizandum regnum Dei» (Luc. 4. 43); durante suo ministerio, apostolos nonnisi
1 Unde diminuta, et aliquatenus inepta, est sequens aut similis traditionis definitio,
satis currenter in manualibus exhibita: «Doctrina revelata, S. Scripturis non consignata,
sed a Christo oretenus Ecclesiae transmissa». Tunc enim tantum huiusmodi definitio apta
esset, si oralis et scripta consignatio adaequate vel exclusivo iure inter se dividerent
veritatem revelatam, ita ut quod in una adest in altera desit; hoc autem non verificatur
ex parte traditionis, quae totum etiam continet quod est in Scriptura ac ideo ambit
ipsam Scripturam et est integralis ipse fons revelationis, cuius una pars non solum
oraliter, sed etiam scriptis inspiratis, proposita est.

ad praedicandum misit (Mat. 10. 7: «Euntes autem praedicate»); a mundo»
recedens, eisdem nonnisi praedicandi praeceptum tulit (Mat. 28. 18: «Euntes
ergo docete omnes gentes»; Mare. 16. 15). Subinde omnes et singuli apostoli
praedicationem exercuerunt (Mare. 16. 20; Act. 1. 8; 4. 33; 9. 20), nec
nisi duo evangelium ipsum scripserunt (Mat. et Io., et hic multo serius circa
finem saec. 1, a. 90-100). Ex tredecim apostolis nonnisi sex sunt auctores
Scripturae, saltem quae superest (Mathaeus evangelii; loannes evangelii,
trium epistolarum et apocalypsis; Petrus, princeps ipse apostolorum, duarum
tantum epistolarum; lacobus et ludas unius epistolae; Paulus quatuordecim
epistolarum). Hi nonnisi pauca scripserunt, ex peculiari scopo atque occasionaliter (Io. 21. 25 innuit quot de Christo se praedicasse quae in suo evangelio
comprehendere non potuit). Subinde Ecclesia iugiter per saecula evangelium
per praedicationem aliisque modis, etiam per scripta Patrum, nec tamen per
inspiratam aliquam scripturam transmisit. Ex quibus patet traditionem et
praecessisse et excessisse Scripturam, et tanquam praecipuum medium trans­
missionis doctrinae Christi iugiter habitam esse.
Sola igitur quaestio esse potest de ipsa auctoritate traditionis, tanquam
authentici ac ideo obligatorii fontis revelationis, tum absolute et secundum
se, tum ac consequenter per respectum ad ipsam Scripturam.
391. In qua quaestione pro negativa parte steterunt plures haeretici,
longo iam tempore ante Protestantismum, appellantes ad auctoritatem solius
Scripturae, cum huiusmodi recursus ad litteram mortuam sit facilis via elu­
dendi ipsam veritatem ac substituendi proprium iudicium vivae voci, tam
docentis quam credentis Ecclesiae. Ita peculiariter Gnostici, quibus Irenaeus
et Tertullianus vim traditionis obiecerunt, Ariani et Pelagiani, quorum dux
ipse Pelagius, teste Augustino (De natura et gratia 39), aiebat: «Credamus
igitur quod legimus [in Scriptura], et quod non legimus nefas credamus
astruere». Idipsum repetiit, paulo ante ortum Protestantismi, illius praecursor
loannes Wyclif, inquiens: «Veritas quae in Scriptura non est, nusquam est».1
At vero Protestantes eidem canoni de Scriptura, unica ac sufficienti re­
gula fidei, acriter ac constanter adhaeserunt,2 directe reicientes traditionem
1 De civili dominio 1. 44 (ed. Poole, p. 339): «Omnes traditiones humanae quae
lex evangeEca non docet facere sunt superfluae et iniquae... Veritas quae in Scriptura
non est, nusquam est».
2 Formula Concordiae, n. 1: «Credimus, confitemur et docemus unicam regulam
et nonnam secundum quam omnia dogmata omnesque doctores aestimari et iudicari
oporteat, nullam omnino aliam esse quam prophetica et apostolica scripta cum Veteris
tum Novi Testamenti». Confessio Augustana, de regula fidei, n. 1: «Sacras litteras solas
unicam et certissimam illam regulam esse credimus, ad quam omnia dogmata exigere...
oporteat». Art. 6, inter 39 articulos fidei anglicanae (a. 1563): «Scriptura sacra continet
omnia quae sunt ad salutem necessaria, ita ut quicquid in ea non legitur, neque inde
probari potest, non sit a quoquam exigendum, ut tanquam articulus fidei credatur, aut
ad necessitatem salutis requiri putetur». Idem habent Confessio gallicana, a. 1559, Con­
fessio belgica a. 1561 et Confessio helvetica a. 1562.
Doctrinam Melanchthonii, praecipui theologi prioris protestantismi, exponit
Fr. Fraenkel, Testimonia Patrum. The function of patristic argument in the theology
of Philip Melanchthon, Geneve 1961. Generalem doctrinam Protestantium exponit
G. Proulx, Tradition et protestantisme, Paris 1924; brevius etiam Michel, art cit
(supra, in n. 387) 1309-1311.

constitutivam, nec aliud de traditione concedentes quam id quod et quatenus
concordat cum Scriptura (traditionem inhaesivam ), vel ad summum vim
■quandam declarativam (scientifice tamen, non authentice) eius quod contine­
tur in Scriptura (traditionem declarativam), quam quidem limitant ad sola
priora quatuor saecula, quatenus fides illius aetatis fuerit satis consona cum
Scriptura.1 Ceterum, hos remissiores ac orthodoxiores Protestantes reprehen­
dunt moderni liberales (ut Harnack et Sabatier), qui nedum traditionem, ip­
sam quoque Scripturam deseruerunt, cum nullam revelatam veritatem amplius
agnoscant, vel pro unica regula fidei solam privatam subiectivam experien­
tiam religiosam habeant. Quibus libenter accesserunt Modernistae, Scripturam
fere ad nihilum reducentes et traditionem concipientes tanquam humanas
evolutas additiones, seu «intelligentiae christianae interpretationes evolutio­
nesque, quae exiguum germen in Evangelio latens externis incrementis auxe­
runt perfeceruntque» (Decr. «Lamentabili», Denz. 3454; cf. 3412, 3419,
3458-3462; Encycl. «Pascendi»; luramentum antimodernisticum, Denz. 3541).
392. Contra quos errores Cone. Trid.2 haec definit: «[Sacrosancta Sy­
nodus] perspiciens hanc veritatem et disciplinam [a Christo revelatam] con­
tineri in libris scriptis et sine scripto traditionibus, quae ab ipsius Christi ore
ab Apostolis acceptae, aut ab ipsis Apostolis Spiritu Sancto dictante quasi per
manus traditae ad nos usque pervenerunt, orthodoxorum Patrum exempla
secuta, omnes libros tam Veteris quam Novi Testamenti, cum utriusque unus
Deus sit auctor, necnon traditiones ipsas, tum ad fidem, tum ad mores perti­
nentes, tanquam vel oretenus a Christo, vel a Spiritu Sancto dictatas et con­
tinua successione in Ecclesia Catholica conservatas, pari pietatis affectu ac
reverentia suscipit et veneratur» (sess. 4, Denz. 1501).
Praeterea, paulo inferius in eodem decreto significat ipsam Scripturam
interpretandam esse iuxta communem Patrum sensum, damnans eum qui
«contra unanimem consensum Patrum ipsam Scripturam sacram interpretari
audeat» (Denz. 1507); quo quidem statuitur aliqua superioritas traditionis
erga Scripturam in ratione fontis revelationis sive regulae fidei, cum haec per
illam explicari indigeat.
Utramque Tridentini doctrinam iterum fere ad verbum solemniter de­
claravit Cone. Vaticanum I (Denz. 3006 sq.; cf. supra, n. 383); imo, pro
tridentina expressione «Veritatem et disciplinam contineri in libris scriptis
et sine scripto traditionibus», habet: «Fide divina et catholica ea omnia
1 Quod attinet ipsorum apostolorum praedicationem, non negant ipsam eo tempore
habuisse auctoritatem ac fuisse fontem revelationis, sed addunt apostolos tandem praedi­
catas veritates scriptis consignasse et exinde hanc Scripturam successisse ipsi apostolicae
praedicationi, in ratione unici fontis revelationis ac regulae fdei.
Plures ex modernis anglicanis ut Dix, Thornton et Rich, maiorem vim videntur
concedere traditioni in interpretatione ipsius Scripturae, assumentes quandam positionem
mediam inter catholicos et puriores Protestantes, seu admittentes quandam mutuam de­
pendentiam inter Scripturam et traditionem. Attamen fundamentalis quaestio iugiter
manet, scilicet solam Scripturam esse proprie ac per se regulam fidei. De qua re confer
varias modernorum protestantium appretiationes de sensu et vi traditionis, expositas in
opere Scripture and Tradition, London 1955.
2 De definitione tridentina confer Giuriato, Hull, Koch, Salaverri, supra rela­
tos, n. 387.

credenda sunt, quae in verbo Dei scripto vel tradito continentur» (Denz„
3011), ubi particula «vel» clarius significat existentiam traditionis constitu­
tivae. Pius XII in Encycl. «Humani generis» a. 1950 bis loquitur in pluralide «revelationis fontibus» (Denz. 3886). Pariter loannes XXIII in Encycl.
«Ad Petri cathedram» a. 1959 clare distinguit duplicem fontem, adhibita
particula «aut» pro «et», cum docet «ea omnia credenda esse... quae... in
Sacris Litteris continentur, aut oretenus vel scriptis sunt tradita». Nec ab his
discrepat doctrina Cone. Vaticani II (de qua dicetur infra, n. 398), quamvis
ipsum praeferat utrumque revelationis fontem ad modum unius considerare,
tanquam «unum verbi Dei sacrum depositum» (cf. supra, n. 375).
Ex quibus documentis haec nota theologica eruitur: est de fide, definita
a Cone. Tridentino et Vaticano I, quod non sola Scriptura sed etiam traditio,
pari saltem vi et auctoritate, est fons revelationis. Praeterea, certum est tra­
ditionem praecellere Scripturam et esse primarium fontem revelationis, saltem
quatenus, iuxta Cone. Trid. et Vaticanum I, ipsius Scripturae interpretatio
subicitur traditioni.

393. Utraque autem veritas, tum existentiae traditionis ut fontis reve­
lationis, tum eius superioritatis relate ad Scripturam, ex sequentibus apparet.
Primo scilicet, ipsum materiale factum existentiae traditionis, supra ex­
positum (n. 390), scilicet Christum solam praedicationem adhibuisse, eam
tantum apostolis faciendam commendasse, eam apostolos praecipue exercuis­
se, nec nisi occasionaliter, secundarie ac limitate, scripsisse, satis clare ostendit
praedicationem sive traditionem esse tum verum tum praecipuum fontem
revelationis.
Secundo, Christus, ferens universale ac perpetuum mandatum praedican­
di revelationem omnibus gentibus, et quidem sub perpetua sui et Spiritus
S. assistentia (Mat. 28. 18 sq.; Mare. 16. 15; Io. 14. 16, 26), eo ipso sig­
nificavit praedicationem sive traditionem eandem efficaciam et auctoritatem
habere iugiter in futuro, quam habuit tempore apostolico, nec proinde solam
Scripturam illi succedere, tanquam fontem revelationis et regulam fidei.
Tertio, S. Paulus discipulo ac legato Timotheo praescribit ut idipsum
faciat quod ipse fecit, seu ut eodem modo transmittat acceptae praedicationis
depositum: «Formam habe sanorum verborum, quae a me audisti; in fide
et in dilectione in Christo lesu. Bonum depositum custodi per Spiritum sanc­
tum, qui habitat in nobis... Quae audisti a me per multos testes, haec com­
menda fidelibus hominibus, qui idonei erunt et alios docere» (2 Tim. 1. 13
sq.; 2. 2; cf. Tit. 1. 5, 9).
Quarto, apostoli continuo sibi vindicant munus praedicandi (1 Cor. 7.
17; 11. 23; 2 Cor. 1. 18; Gal. 1. 8; Coi. 2. 6; 2 Thess. 2. 14), nunquam
vero munus scribendi; ex quo quidem silentio clare apparet, praecipue saltem
in praedicatione ipsos reponere fontem et vim veritatis revelatae. Imo ex hoc
ipso Scripturae silentio efficaciter arguitur ad hominem contra protestantes,
quatenus asserunt ex sola Scriptura nos scire quid admittere debemus; nam
ulli
ipsa Scriptura solam praedicationem communiter
refert, tanquam normam
veritatis neotestamentariae.
Quinto, etiam post exaratam Scripturam, apostoli pergunt provocare-

communiter ad auctoritatem praedicationis (cf. eosdem textus), nec nisi semel
aut iterum indicant auctoritatem Scripturae novi testamenti, in duobus scili­
cet locis, ex quibus praecise deducitur inspiratio aliquarum partium huius
Scripturae (2 Petr. 3. 15 sq. de auctoritate epistolarum S. Pauli, et in Apoc.
1. 11; 22. 7, 9, 10, 18 sq., de prophetica indole huius libri). Ipse S. Paulus
in sua secunda epistola ad Thcssalonicenses non aliter ad suam priorem epis­
tolam sese refert quam ad materiale medium quo illis traditionem notam fecit
(2. 14: «Tenete traditiones, quas didicistis, sive per sermonem sive per epis­
tolam nostram»).
Sexto, si apostoli voluissent post se relinquere Scripturam, quae succe­
deret eorum praedicationi, tanquam sola norma fidei, omnes vel saltem
de communi consilio, necnon claro et ordinato modo iuxta formam cuiusdam
codicis vel doctrinalis expositionis, eam scripsissent, ita ut relinquerent Ec­
clesiae veluti tabulas novae legis, sicut factum est in antiqua lege per Moysen
erga synagogam. Scriptura autem novi testamenti est quaedam mera collectio
narrationum de vita Christi et de actibus apostolorum, necnon pastoralium
ac instructionalium epistolarum et futurorum apocalypticorum eventuum.
Septimo, Patres unanimiter agnoscunt vim traditionis, etiam distinctae
a Scriptura, eamque ipsis haereticis sub ea distinctione obiciunt.
Ita Polycarpus·. «Relinquentes vanitatem multorum et falsas doctrinas
ad traditam nobis ab initio doctrinam revertamur» {Phil. 7. 2).
Irenaeus·. «Si de aliqua modica quaestione disceptatio esset, nonne opor­
teret in antiquissimas recurrere ecclesias, in quibus Apostoli conversati sunt,
et ab iis de praesenti quaestione sumere, quod certum et re liquidum est?
Quid autem si neque Apostoli quidem scripturas reliquissent nobis, nonne
•oportebat ordinem sequi traditionis, quam tradiderunt iis, quibus committe­
bant ecclesias?» {Adv. haer. 3. 4. 1).
Tertullianus·. «Non ad Scripturas provocandum est, nec in his constitu­
endum examen... Ordo rerum desiderabat illud prius proponi, quod nunc
solum disputandum est, quibus competat fides ipsa, cuius sint Scripturae...
Ubi enim apparuerit esse veritatem et disciplinae et fidei christianae, illic
erit veritas Scripturarum et expositionum et omnium traditionum Christiano­
rum» (De praescr. 19).
Basilius: «Ex asservatis in Ecclesia dogmatibus et praedicationibus alia
quidem habemus e doctrina scripto prodita, alia recipimus ex traditione
apostolorum» (De Spiritu S. 27. 66).
Epiphanius: «Traditione quoque opus est; neque enim ex Scripturis
peti possunt omnia» {Haer. 61. 6)1

394. Ex quibus omnibus apparet etiam ipsa excellentia traditionis re­
late ad Scripturam, in ratione fontis revelationis. Nam ipsa est fons antiquior,
plenior ac sibi sufficiens.
Traditio est fons antiquior, quia iam per plures annos antequam scriptis
consignaretur, revelata veritas, tanquam necessario credenda et amplectenda,
praedicata fuerat tum a Christo per duos saltem annos sui ministerii, et per
1 De traditionis conceptu et vi apud Patres, confer plura ex operibus relatis supra,
n. 387, v. g. Madoz, Martii, Michel, Ranft, Reynders, Van den Eynde.

quadraginta dies post mortem et resurrectionem (a. 30), tum ab apostolis,,
sive durante eodem Christi ministerio sive per plures annos post Ascensio­
nem, saltem usque ad a. 40-50, quando editum est primum deperditum aramaicum evangelium Matthaei; cetera autem evangelia, seu Matthaei (graecum), Marci et Lucae, exarata sunt a. 62-70 (loannis vero a. 90-100), prima
vero epistola S. Pauli (1 Cor.) scripta est circa a. 55. Unde, si praetermittatur
praefatum aramaicum evangelium, de cuius indole et amplitudine nihil prae­
cise scitur (hypothetice tantum affirmatur exhibuisse compendium aliquorum
dictorum Christi, «Logia Domini», et aliquas breves vitae ipsius narrationes),
practice affirmari potest praedicationem evangelicam durasse per viginti quin­
que circiter annos, antequam aliqua Scriptura ederetur, maior autem pars
Scripturae accessit inter a. 60 et 70?
Traditio est fons plenior, ut patet ex eo quod ipsa respicit indistincte
totam doctrinam Christi, dum Scriptura habet characterem occasionalem,
secundarium ac limitatum in opere apostolorum, ut supra dictum est.
Idipsum peculiariter patet ex eo quod quaedam particulares veritates
nonnisi ex traditione, non vero ex Scriptura, saltem cum certitudine, probari
possunt. Ita, inspiratio omnium ac singulorum librorum ipsius Scripturae
(cf. supra, n. 393), nam inspiratio, aliter ac genuinitas et integritas illorum,
quae historice ac critice demonstrari possunt, est factum supernaturale, quod
proinde non aliter ac per revelationem cognosci queit; validitas Baptismi ab
haeretico vel pagano administrati, quam Augustinus ex sola traditione repetit
(De bapt. 5. 23); necessitas baptismi parvulorum, sive eorum inclusio in tex­
tu Io. 3. 5, quam Origenes (In Ep. ad Rom. 5. 9) et Cone. Trid. repetunt
«ex traditione apostolorum» (Denz, 1514); non-necessitas Eucharistiae pro
parvulis, seu eorum non-inclusio in textu Io. 6. 53, iuxta Cone. Trid. (Denz.
1730); septenarius numerus sacramentorum, nominatim sacramentalitas ma­
trimonii; cultus imaginum, quem Damascenus repetit ex traditione (De fide
orth. 4. 16); Immaculata Conceptio et Assumptio B. Virginis; et plura alia.
Ipsi Protestantes admittunt plura quae ex Scriptura probare non pos­
sunt, ut inspirationem singulorum librorum Scripturae quos pro canonicis
habent, Scripturam esse unicam regulam fidei (quod ceteroquin neque ex
traditione probare possunt), aliquos fidei articulos esse fundamentales et alios
secundarios, parvulos baptizandos esse (nam generatim illos baptizari curant),
validum nec iterandum esse baptismum heterodoxorum (nam catholicos, aliosque ad suas sectas conversos, non iterum baptizant).
Traditio est solus fons sibi sufficiens et ab altero fonte independens.
Nam traditio non indiget Scriptura, sed ex seipsa suam auctoritatem statuit,
quamvis dependeat a Magisterio Ecclesiae quoad sui interpretationem, sicut
et ipsa Scriptura. Haec vero dupliciter dependet a traditione (nec tantum ab
Ecclesiae Magisterio), scilicet tum quoad ipsam suam auctoritatem, in inspi­
ratione fundatam, quae ex traditione probatur, saltem quod attinet totalitatem librorum, ut nuper dictum est, tum quoad sui interpretationem, ut os­
tensum est supra (n. 383).
Non tamen inde negatur aliquam excellentiam competere Scripturae re1 Cf. supra, n. 343.

late ad traditionem (acceptam praecipue partialiter pro traditione constitu­
tiva)·, quae quidem provenit tum ex ipso supernaturali sigillo inspirationis,
quo dupliciter fit verbum Dei, seu sive ut dictum sive ut scriptum; tum ex
plenitudine particularium factorum et circumstantiarum, quae praecipue de
vita Christi sciuntur per Scripturam quaeque tamen non pertinent directe ad
ipsas veritates credendas sed sunt tantum per accidens revelata (cf. 2-2, q. I,
a. 6, ad l); tum ex ipsa indole scriptionis, qua determinatius ac facilius solent
res traditae asservari et ab alterationc defendi (iuxta illud: Verba volant,
scripta manent). Quibus fit non frustranee Deum voluisse hunc etiam fontem
condere et sigillo suae inspirationis firmare, eo ceteroquin fine ut ipsa tradi­
tio per eum facilius transmitteretur et ipsum Ecclesiae Magisterium, in suo
munere conservationis et explicationis depositi fidei, per utriusque fontis
collationem iuvaretur.

395. Quae hucusque diximus de traditione ut vero fonte revelationis,
distincto a Scriptura, pacifice inde a Cone. Trid. in classica theologia doce­
bantur, donec receptiori prorsus tempore, vix nempe ab a. 1956, controversia
suscitata est de ipsa existentia traditionis constitutivae, vel, ut alii dicunt,
de insufficientia Scripturae ut fontis revelationis, et practice ad hoc reducitur:
num in traditione aliquae credendae veritates contineantur, quae non conti­
nentur, saltem sufficienter, in ipsa Scriptura.
In hac controversia, quae, quamvis non prorsus frustranea (imo aliqua­
tenus fructuosa), aliquam perturbationem aut confusionem in theologiam in­
duxit, tres sententiae prolatae sunt?

396. Prima ac traditionally sententia est ea ipsa quam nuper exposui­
mus, quae scilicet affirmat existentiam huiusmodi constitutivae traditionis et
consequenter insufficientiam Scripturae tanquam fontis revelationis. Eam,
post exortam controversiam, decisive sustinuerunt et ulterius expoliverunt
H. Lennerz (qui primus impugnavit ac severe iudicavit novellam theoriam
Geiselmann de qua infra),7 C. Boyer,3 B. Xiberta4 et plures auctores in ope­
ribus collectivis Schrift und Tradition (Essen 1962) et De Scriptura et Tra­
ditione (Romae 1963); in quo altero opere notandi sunt inter alios B. Mon1 Praecipuam bibliographiam pro a. 1958-1963 affert Congar in Revue des sciences
philosophiques et théologiques (1964 ) 645 sq. Amplissimam vero bibliographiam, eamque
systematise dispositam, excedentem tamen hanc temporis periodum, exhibet G. Barauna
in opere collectivo De Scriptura et Traditione (Romae 1963) 85-112.
2 «Scriptura sola?», Gregorianum XL (1959) 39-53.—«Sine scripto traditiones», ibid.
624-635.—«Scriptura et Traditio in decreto sessionis quartae Concilii Tridentini», ibid.
XLII (1961) 517-522. Qui articuli denuo editi sunt in opere collectivo Schrift und Tra­
dition (Essen 1962) 39-67. In ultimo articulo auctor graviter concludit: «Quaestio ergo
principalis est, num haec nova interpretatio [decreti Cone. Trid.] sit vera; et sine peri­
culo erroris dici potest, eam esse falsam... Fortasse non est superfluum quaerere quomodo
explicari possit tot theologos non considerasse neque animadvertisse debilitatem argumen­
tationis Professoris Geiselmann, et quasi oculis clausis simpliciter acceptasse quod ille
scripsit, idque in quaestione adeo gravi ac fundamentali».
3 «Traditions apostoliques non écrites», Doctor Communis
(1962) 5-21.—«Le
Concile de Trente et l’insuffisance de TEcriture», ibid. XVI (1963) 51-7.—«Autour de la
Tradition», ibid. XVII (1964) 5-19.
4 La Tradiciôn y su problemâtica actual, Barcelona 1964.

segù, J. Brinktrine, M. Labourdette, J. Salaverri, I. Ramirez, A. Kerrigan et
praecipue C. Balic, eiusdem operis promotor et editor, qui extensius de hac
re agit in illius operis conclusione.1
397. Secunda ac novella sententia negat existentiam vere constitutivae
traditionis, docens totum in Scriptura et totum in traditione contineri, quod
attinet veritates ipsas revelatas, admittens traditionem constitutivam tantum
quoad res disciplinares (mores et consuetudines), ita ut quoad veritates ipsas
credendas traditio sit tantum inhaesiva et declarativa. Hanc sententiam pri­
mus, saltem explicite ac determinate, protulit a. 1956 J. R. Geiselmann, pro­
fessor tubingensis,2 quem praecesserunt paulo ante E. Ortigues3 et Ch. Moel­
ler45ac secuti sunt peculiariter G. H. Tavard’ et H. Holstein.6 Geiselmann
pro sua sententia retulit subinde plures alios auctores, ut A. Deneffe, K. Rah­
ner, M. Chenu, Y. Congar, O. Karrer, A. M. Dubarle, P. A. Liège, J. Daniélou, qui tamen nonnisi partialiter ei consentiunt ac reponendi sunt in tertia
sententia mox referenda.
Ea sententia provocat ad Patres et antiquos theologos, qui videntur
Scripturam adaequare divinae revelationi, et ad documenta Magisterii, quae
pariter ad eundem fontem tamquam ad ultimum fundamentum definiendae
veritatis recurrere solent. Quod autem attinet supradictam (n. 392) definitio­
nem Cone. Trid.: «Hanc veritatem et disciplinam contineri in libris scriptis
et sine scripto traditionibus», dicunt eam non obstare, quoniam ipsa particula
«et» permittit sensum totalis continentiae revelationis in utroque fonte (To­
tum in Scriptura et totum in traditione), eo vel magis quod ea particula de
industria substituta fuit particulis «partim, partim» quae legebantur in priori
schemate («Hanc veritatem partim contineri in libris scriptis, partim sine
scripto traditionibus») quaeque videbantur inculcare conceptum traditionis
constitutivae.7
1 Ceterum idem Balic suam aliorutnquc sententiam temperat, indicando quaedam
puncta quae manent in libera omnium discussione: «Ex supra dictis patet, quod, etiam
responso affirmativo ad quaestionem nunc positam dato, ulterius libere inter catholicos
fas est investigare, an omnes veritates revelatae aliquo modo ad Sacram Scripturam reduci
possint; utrum revelatio, quantum ad substantiam et quantum necessarium est ad salutem,
inveniatur in Sacris Litteris, ita ut Traditio constitutiva possit considerari potius tamquam
aliquod adnexum ad Scripturam; utrum Traditio sit essentialiter interpretativa et per
accidens completiva Scripturae, et ita porro» (p. 672).
2 «Das Missverstândnis iiber das Verhaltnis von Schrift und Tradition und seine
Ueberwindung in der katholischen Théologie», Una Sancta XI (1956) 131-150 (idem
subinde gallice editum est in Islina V [1958] 197-214).—Die Heilige Schrift und die
Tradition («Quaestiones disputatae», 18), Freiburg-Basel-Wien 1962. Alia eius scripta
invenies in supradicto collectivo opere De Scriptura et Traditione (Romae 1963) 87, 96,
100 sq., 103, 107.
3 «Ecritures et traditions apostoliques au Concile de Trente», Recherches de science
religieuse XXXVI (1949) 271-299.
4 «Tradition ct Oecuménisme», Irénikon XXV (1952) 337-370.
5 'doly Writ or Holy Church. The crisis of the Protestant Reformation, London
1959. Cf. duos articulos in Theological studies (1962) 337-405 et (1963) 278-290.
6 «La Tradition d’après le Concile de Trente», Recherches de science religieuse
(1959) 367-390.—La Tradition dans ['Eglise, Paris 1960.
7 Huiusmodi interpretatio ut antihistorica ab aliis auctoribus reicitur, utpote con­
tradicens tum menti theologorum conciliarium tum explicitae declarationi Cervini, Cardi-

398. Tertia ac media sententia docet totam revelationem aliquo modo
in utroque fonte contineri, adeoque totam etiam in Scriptura materialiter
quad suam substantiam contineri, ita tamen ut traditio sit accidentaliter
completiva ipsius Scripturae. Cum haec sententia, ob suam ipsam positionem,
sit necessario ambigua, ita fortasse exprimi potest ut dicatur totum in Scrip­
tura contineri sed non totaliter, seu non omni modo, vel contineri saltem
quoad substantiam, sufficientia relativa, secundum quid, virtualiter, implicite;
quem quidem imperfectum modum continentiae aliquarum veritatum complet
ipsa traditio. Ita, uno vel alio dicendi modo, J. Beumer,*1 Y. M.-J. Congar,2
C. Pozo, J. Pritz, P. Lengsfeld, P. De Vooght, quibus accenseri possunt supradicti auctores quos Geiselmann adducit pro sua sententia.
Si forte excludantur quaedam fortiores affirmationes, tum Lennerz pro
prima sententia, tum Geiselmann pro altera, et attenuentur etiam aliquae ex­
pressiones ipsius tertiae sententiae, haec modernorum controversia ad meram
ac fere frustraneam litem de vocibus aut de modo considerandi reduci potest.
Nam ab omnibus admittuntur sequentia: formalis insufficientia Scripturae,
quatenus nempe haec indiget explicari per traditionem, adeoque existentia
traditionis declarativae; materialis insufficientia Scripturae quoad res disci­
plinares (mores et consuetudines), adeoque existentia traditionis constitutivae
saltem quoad istas res, quae ceteroquin involvunt veritates credendas vel cum
eis intime connectuntur (ut patet v. g. de baptismo parvulorum); materialis
insufficientia Scripturae saltem quoad unam directam veritatem, scilicet canonicitatem et inspirationem ipsarum Scripturarum N. T., adeoque existentia
traditionis constitutivae quoad hanc saltem veritatem; materialis insufficientia
Scripturae quoad certam cognitionem plurium aliarum veritatum, adeoque
existentia traditionis constitutivae completivae quoad easdem.3
Ad quem mitigatum sensum videtur ipsum Cone. Vaticanum II suas de­
clarationes prudenter accommodasse in Constit. De divina revelatione (c. 2,
n. 8 et 9). Quatuor enim a Concilio explicite docentur, scilicet: «per Tradi­
tionem integrum Sacrorum Librorum canonem Ecclesiae innotescere»; «ipsas
Sacras Litteras in ea penitius intelligi»; «Traditionem verbum Dei integre
nalis legati, iuxta quam definitivum schema mutatum fuerit tantum quoad stylum, «non
tamen in substantia».
1 «Das katholische Traditionsprinzip in seiner heute neu erkannten Problematik»,
Scholastik XXXVI (1961) 217-240.—«De statu actuali controversiae circa relationem inter
Traditionem et Scripturam», De Scriptura et Traditione (Romae 1963) 17-40.
In hoc altero loco sic suam sententiam resumit: «Secundum theoriam, quam nostram
esse initio asseruimus, addi insuper potest. Traditioni generaliter tria committi officia:
primo, ipsum Sacrae Scripturae Canonem stabilire, quo eius quoque inspirationi limites
assignentur, et Canonem sic stabilitum cum generationibus sequentibus communicare;
secundo, ea, quae Sacra Scriptura continentur, interpretari atque exponere; tertio demum,
haec quoad accidentalia complere. Unde rursus elucet, Traditione recte intellecta, mo­
mentum verbo Dei scripto debitum nullatenus minui, sed potius positionem eius centra­
lem efferri» (p. 31).
2 La Tradition et les traditions, 2 voll., Paris 1960-1963.—«Le débat sur la question
du rapport entre Ecriture et Tradition au point de vue de leur contenu matériel», Revue
des sciences philosophiques et théologioues XLVIII (1964 ) 645-657.
3 Confer ad invicem verba Balic et Beumer supra relata, necnon quae disputando
affirmant et utrimque concedunt Boyer et Congar in ultimo utriusque auctoris loco sup­
ra relato.

transmittere [ipsi Magisterio ut valeat illud servare et exponere]»; «Eccle­
siam certitudinem suam de omnibus revelatis non per solam Sacram Scriptu­
ram haurire». Ex his quatuor, duo saltem priora soli traditioni, ut distinctae
a Scriptura, tribuuntur, scilicet cognitio integri canonis Scripturae et penitior
intelligentia eorum quae in ipsa Scriptura continentur; duo vero postrema non
explicite nec satis clare soli traditioni tribuuntur (cum verba non sonent ex­
clusive), scilicet integri verbi Dei transmissio et certitudo de omnibus reve­
laris. Primum autem assertum exhibet manifeste existentiam traditionis cons­
titutivae quoad veritatem de canonicitate librorum Scripturae; alterum vero
exhibet traditionem saltem declarativam; ex utroque colligitur excellentia
traditionis relate ad Scripturam.
Quod autem ibidem ulterius asseritur, scilicet «praedicationem apostolicam in inspiratis libris speciali modo exprimi», refertur manifeste tum ad
ipsum charisma inspirationis, tum ad plenitudinem particularium factorum et
circumstantiarum quae de vita Christi et de ipso apostolorum ministerio sciun­
tur per Scripturam necnon ad propriam indolem scriptionis, per quam res
traditae solent facilius asservari et ab alteratione defendi, ut dictum est
supra (n. 394).
399. 3. De discernibilitale traditionis.
Quaestio est de modo sive criterio, quo dignosci ac determinari possit
aliquam determinatam doctrinam vel praxim pertinere ad traditionem divinam
sive ad fontem revelationis, ac ideo per continuatam temporum successionem
descendere ab ipso Christo vel ab apostolis a Spiritu S. edoctis. Ubi sedulo
distinguas quaestionem de criteriis cognitionis a quaestione de organis trans­
missionis (de quibus supra, n. 389), quamvis criteria in exploratione et pon­
deratione organorum fundentur. In qua quaestione, ratione suae amplitudinis
et indeterminationis, quidam auctores satis confuse procedunt et plura ex­
tranea commiscent, huc trahentes tum Magisterium Ecclesiae tum ceteros
locos theologicos proprios, signanter sensum fidelium, Patres et theologos, ita
ut omnes loci theologici intelligantur ad duos reduci, scilicet Scripturam et
traditionem.
Omnia discernibilitatis criteria sive regulae ad duo reduci possunt, fun­
data in ipsa auctoritate Ecclesiae, vel docentis vel credentis.
Erimum generale ac supremum critérium est ipsa declaratio Ec­
clesiae docentis sive ecclesiastici Magisterii, praecipue infallibilis ac solemnis.
Cuius criterii vis fundatur in ipsa eiusdem infallibilitate. Cum enim hoc Ma­
gisterium sit proxima regula fidei, quae nobis proponit id quod est in fonti­
bus revelationis, seu in Scriptura et traditione, sequitur primo quod id quod
ab eo proponitur est reapse in utroque vel alterutro fonte, aut explicite aut
saltem implicite; secundo, quod id quod ab eo explicite declaratur contineri
in antiqua traditione, reapse in ea continetur. Nihilominus, cum huiusmodi
Magisterii declaratio nequaquam theologos dispenset ab ulteriori inquisitione
circa veritatem illius continentiae cumque ipsum Magisterium huiusmodi in­
quisitionem instituat antequam id declaret, succedit aliud generale critérium
de traditionis discernihilitate.
III

401. Secundum generale critérium est ipse sensus Ecclesiae credentis,
manifestatus in communi ac continuata observantia alicuius praxis, vel ad­
haerentia alicui doctrinae. Cuius criterii vis fundatur in ipsa inerrantia Ec­
clesiae credentis. Hoc critérium ad hoc reducitur ut recte indicetur ad divi­
nam traditionem pertinere id quod universaliter et constanter in Ecclesia
tenetur. Quod quidem apte exprimitur celebri effato Vincentii Lerinensis:1
«In ipsa item Catholica Ecclesia magnopere curandum est ut id teneamus
quod ubique, quod semper, quod ab omnibus creditum est».
Huiusmodi Lerinensis critérium, acceptum in sensu affirmativo, uti
sonat et ut a theologis assumi consuevit, absolute verum est; acceptum vero
etiam in sensu negativo et exclusivo, seu quatenus id tantum tenendum sit
quod ubique, semper et ab omnibus creditum est, distinctione indiget. Nam,
si id intelligitur de explicita aut implicita alicuius doctrinae continentia in
traditione, verum est; si vero tantum de explicita continentia, falsum est,
quoniam non omnia quae explicite subinde tenentur, necessario explicite con­
tinebantur in ipsa primaeva apostolica traditione, sed quaedam tantummodo
implicite inhaerebant et eodem implicito modo tenebantur, donec sensus
Ecclesiae eiusque praecipue Magisterium ad explicitant ac determinatam rei
intelligentiam devenerit (in quo casu fieri potuit ut explicita haec doctrina
ab aliquibus Patribus vel doctoribus impugnata fuerit).2
1 Vincentius Lerinensis (t ante 450), sacerdos ac monachus monasterii insulae
Lerinensis (prope Massiliam, in Gallia), semipelagianus et adversarius S. Augustini in
quaestione de gratia, contra ipsum Augustinum, reticito tamen nomine, scripsit sub pseudonimo «Peregrinus» duo Commonitoria (quorum primum tantum superest), ad defenden­
dum principium traditionis et exinde ad excludendam doctrinam Augustini de gratia,
tanquam aliquam innovationem.
Commonitorium primum, c. 2: «In ipsa item Catholica Ecclesia magnopere curan­
dum est ut id teneamus quod ubique, quod semper, quod ab omnibus creditum est.
Hoc est etenim vere proprieque catholicum, quod ipsa vis nominis ratioque declarat, quae
omnia fere universaliter comprehendit. Sed hoc ita demum fiet, si sequamur universita­
tem, antiquitatem, consensionem. Sequemur autem universitatem hoc modo, si hanc unam
fidem veram esse fateamur quam tota per orbem terrarum confitetur Ecclesia; antiqui­
tatem vero ita, si ab his sensibus nullatenus recedamus quos sanctos maiores ac patres
nostros celebrasse manifestum est; consensionem quoque itidem, si, in ipsa vetustate,
omnium vel certe pene omnium sacerdotum pariter et magistrorum definitiones senten­
tiasque sectemur» (ML 50. 640).
Inferius, c. 23, conatur resolvere difficultatem procedentem ex necessario progressu
dogmatum traditionis, scribens: «Sed forsitan dicit aliquis: Nullus ergo in Ecclesia
Christi profectus habebitur religionis? Habeatur plane, et maximus. Nam quis ille est
tam invidus hominibus, tam exosus Deo, qui istud prohibere conetur? Sed ita tamen
ut vere profectus sit ille fidei, non permutatio. Siquidem ad profectum pertinet ut in
semetipsum unaquaeque res amplificetur, ad permutationem vero, ut aliquid ex alio in
aliud transvertatur. Crescat igitur oportet et multum vehementerque proficiat, tam sin­
gulorum quam omnium, tam unius hominis quam totius Ecclesiae, aetatum ac .saeculorum
gradibus, intelligentia, scientia, sapientia, sed in suo dumtaxat genere, in eodem scilicet
dogmate, eodem sensu, eademque sententia» (ibid. 667 sq.).
Haec ultima verba («Crescat igitur, etc.») sua fecit Cone. Vaticanum I, sess. 13,
cap. 4 (Denz. 3020).
2 In quo sensu ipse Lerinensis suum illud principium intellexerit, utrum scilicet
in sensu mere affirmativo an etiam exclusivo, disputant quidam auctores, eius mentem
utro modo interpretantes. Communior tamen sententia est Lerinensem illud in sensu
exclusivo ac falso intellexisse, ut manifestat tum scopus impugnandi sententiam Augustini

402. Sub beneficio huiusmodi distinctionis, generale illud critérium·
dispesci potest in quatuor particulares regulas, quas assignat ipse Melchior
Cano (De locis theologicis, 1. 3, c. 4), agens de loco theologico traditionis:
Prima regula·. «Quod universa tenet Ecclesia, nec Conciliis institutum,
sed semper retentum est, non nisi auctoritate apostolica traditum rectissime
creditur».' Sensus est, quod, ad hoc ut aliquid iudicetur pertinere ad traditio­
nem, sufficit ut ex una parte constet teneri universaliter ac constanter ab
Ecclesia, et ex alia parte non constet ab aliquo Concilio (sive Ecclesiae aucto­
ritate) aliquando institutum sive introductum esse. Ita ex hoc principio in­
vestigari poterit num subdiaconatus et ordines minores pertineant ad divinam
traditionem.
Secunda regula, eaque expeditior: «Si quod fidei dogma Patres ab initio
secundum suorum temporum successionem concordissime tenuerunt, huiusque
contrarium ut haereticum refutarunt, quod tamen e Sacris Literis non habe­
tur, id nimirum per apostolicam traditionem habet Ecclesia». Exempla sunt,
inter multa, perpetua virginitas B. Virginis, descensus Christi ad inferos post
resurrectionem, inspiratio omnium ac singulorum librorum Scripturae. Haec
regula iterum recurret ac complebitur infra (n. 420), ubi de Patribus, ut loco·
theologico.
Tertia regula: «Si quidquam est nunc in Ecclesia communi fidelium con­
sensione probatum, quod tamen humana potestas efficere non potuit, id ex
apostolorum traditione necessario derivatum est». Exemplum est ecclesiastica
solutio voti, iuramenti et matrimonii non consummati per religiosam profes­
sionem. Haec regula iterum recurret ac determinabitur infra (n. 409), ubi de
Ecclesia credente, ut loco theologico.
Quarta regula: «Si viri ecclesiastici [seu Patres, Concilia, theologi] ali­
quod dogma vel unam quamlibet consuetudinem uno ore testentur nos ab
apostolis accepisse, sine dubio certum argumentum est, ut ita esse credamus».
Exempla sunt cultus imaginum et sic dictum symbolum apostolicum, quae ab
ecclesiasticis viris ad apostolicam originem referri consueverunt. Haec regula,
quod attinet ipsos theologos, determinabitur infra (n. 428), ubi de theologis,
ut loco theologico.

tanquam quid novum et antitraditionale, tum internum examen totius contextus. Nec
refert quod in altero textu, nuper citato, ipse admittat dogmaticum progressum; nam huiusmodi progressum intelligit non proprie tanquam ab implicito ad explicitum, sed tanquam
meram expositionem intra strictam lineam eiusdem formalis ac expliciti conceptus.
Ceterum, quidquid sit de eius mente, eius verba, saltem abstracta a contextu, aptis­
sime exprimunt praefatum generale critérium, ex co HH tuni ac continuato Ecclesiae con­
sensu deductum, et sub hoc generali ac positivo saltem sensu intellectus, sic dictus «canon
Lerinensis» a theologis communiter assumptus est et privilegiatum ius civitatis obtinuit
in catholica theologia.
Cf. J. Madoz, EI concepto de la tradicion de S. Vicente de Lerins. Estudio historico-critico dei 'Commonitorio' (Romae 1933), peculiariter 111-133.
1 Haec regula ad verbum desumitur ex Augustino, De baptismo contra Donatistas,
1. 4, c. 24, ML 43. 174. Eam breviter enuntiaverat iam Tertullianus, tanquam basim
sui argumenti theologicae praescriptionis: «Quod apud multos unum invenitur, non est
erratum, sed traditum». Nec essentialiter alia est supradicta regula Vincentii Lerinensis.

-Μ»»·

DE THEOLOGICORUM LOCORUM DETERMINATIONE ET VALORE

435

II. DE HUIUS LOCI VALORE ET USU IN THEOLOGICA ARGUMENTA­
TIONE.

403. Plures normae formulât! possunt, attentis nuper dictis
de natura et dignoscibilitate traditionis, tanquam fontis revelationis.
1. Cum traditio sit verus imo primarius fons revelationis et
regula fidei, ipsa est consequenter locus theologicus proprius, pri­
marius (etiam per respectum ad Scripturam), independens (tum a
Scriptura tum ab Ecclesiae Magisterio, in sensu supra explicato,
n. 382) et apodicticus, quo theologus uti potest ac debet in sua ar­
gumentatione et ex quo deducit certum argumentum, si tamen certo
constat de continentia alicuius veritatis in traditione (secus conficere
potest probabile argumentum). Non est autem hic locus confunden­
dus, nec ultra modum commiscendus, cum Magisterio Ecclesiae,
quod quidem est pars traditionis activae, seu unus modus sive me­
dium transmissionis traditionis obiectivae (cf. supra, n. 389), nisi
ulterius accipiatur ut organum auctoritative et infallibiliter propo­
nens et explicans ipsam traditionem, seu ut proxima regula fidei,
quo pacto constituit per se solum novum ac distinctum locum theo­
logicum, de quo infra.
2. In interpretanda traditione, non minus quam Scriptura,
prima et suprema norma pro theologo esse debet eiusdem Magisterii
authentica declaratio. Unde, si Ecclesia declarat aliquam veritatem
-contineri in traditione, theologus secure argumentari potest, argu­
mento ipso traditionis, quamvis ei incumbat ulterius inquirere in
ipsa media quibus traditio transmittitur, ut Ecclesiae affirmationem
veram esse ostendat et suum theologicum argumentum compleat.
3. Cum huiusmodi transmissiva media plura sint (cf. supra,
n. 389), argumentum ex unoquoque confici potest, uti ex Magiste­
rio, ex Patribus, ex symbolis fidei, ex liturgia; sed efficacius erit si
ex pluribus simul confletur et ad modum cuiusdam synthesis effera­
tur, ita ut traditio appareat tanquam arbor in plures ramos vel flu­
men in plura canalia sese extendens, ab eadem radice descendens vel
ab eodem fonte dimanans. Et in hoc exercenda est uniuscuiusque
theologi sagacitas et ingenium.
4. Praecipua vel peculiaris saltem vis in argumento traditionis
ducitur ex operibus Patrum, utpote mediis scientifice securioribus
ac facilioribus; unde sat frequenter argumentum traditionis argu­
mentum ex Patribus vocari et ad ipsum fere limitari solet. Ad
-conficiendum autem efficax huius generis argumentum, non suffi-

cit quomodolibet textus Patrum veluti materialiter et acervatim
afferre, quod quidem esset mera quaedam extrinseca confirmatio ex
auctoritate Patrum, sed oportet praecise ostendere eorum vocem
esse vocem traditionis, seu eorum doctrinam esse ipsam obiectivam
traditionem, per eorum scripta transmissam.
404. Ad quod tria requiruntur.' Primo scilicet, ut critice ac certo sta­
biliatur quid dicant, nec in spuriis aut incertis textibus argumentum fundetur
aut ipsorum certorum textuum facilis ac levis interpretatio feratur, non atten­
to nempe tum interno tum externo mentis, indolis, scopi (puta apologetici)
aliarumque circumstantiarum contextu, sive unius ac eiusdem textus vel
Patris, sive plurium simul. Secundo, requiritur ut Patres loquantur de re fidei
et morum, quae ut talis ab eis esse indicetur, locutione non quomodolibet opinativa sed certitudinaliter assertiva, seu ut explicite vel aequivalenter signi­
ficent rem esse de fide tenendam. Tertio requiritur consensus moraliter una­
nimis in hac re (seu plurium saltem ac praecipuorum Patrum variarum ac
praecipuarum ecclesiarum); qui quidem pluribus modis discerni potest, puta
ex conformitate praecipuorum doctorum Orientis simul et Occidentis, vel
solius Orientis aut solius Occidentis, nisi tamen utra pars positive dissentiat,
vel etiam unius vel alterius particularis Patris, qui in una vel altera doctrina,,
tanquam vox ceterorum in defensione fidei communiter agnitus sit, uti Athanasii de divinate Christi contra Arianos, Cyrilli Alexandrini de incarnatione
contra Nestorianos et Augustini de necessitate gratiae contra Pelagianos.
Ceterum, ubi aliquis dissensus inter Patres deprehendatur, non statim
ac leviter argumentum traditionis seponendum aut infirmandum est. Nam
imprimis attendendum est num dissensus sit realis an tantum apparens ac ver­
balis; nonnumquam enim diversi Patres idem dicunt sub diversis verbis, for­
mulis aut etiam modis cogitandi, quod valet praecipue de vocibus, quarum
sensus nonnisi paulatim determinatus est (ut substantia, hypostasis et simili­
bus; propterea ipsius Cyrilli Alexandrini doctrinam de Incarnatione in sensu
monophysitico olim quidam inepte interpretati sunt), et de diverso modo
concipiendi apud Occidentales et Orientales (puta in mysterio Trinitatis, in
quo duae formulae «Ex Patre Filioque procedens» et «Ex Patre per Filium
procedens» tanquam obiective discrepantes inepte a quibusdam iudicatae
fuerunt).
Praeterea, ubi verus dissensus certo detegatur, attendendum est num
subinde perstiterit an cessaverit; nam, cum admittenda sit evolutio dogmatum
ab implicito ad explicitum, potest contingere ut in praecedenti aliqua aetate
communis consensus defuerit, quamvis aliunde implicite iam haberetur in alia
veritate explicite ab omnibus professa, ex qua subinde sensum explicitum
alii deduxerunt. Ceterum, etiam obtento subinde explicite consensu moraliter
unanimi, fieri adhuc potest ut unus vel alter Pater dissentiat, ab aliqua pecu­
liari doctrina motus vel distractus; sed id nihil officeret, quoniam hic ipse
dissensus eum a linea traditionis separatum ostenderet.
1 Vis huius argumenti complebitur ex dicendis infra de Patribus, ut loco theologico
(n. 422-424).

nn

DE THEOLOGICORUM LOCORUM DETERMINATIONE ET VALORE

437

5. Cum aliqua veritas possit in traditione contineri tantum­
modo implicite ac subinde, salva revelatae veritatis immutabilitate,
in eadem traditionis conscientia et intelligentia fieri explicitum, ar­
gumentum traditionis, quo huiusmodi veritas comprobetur, consis­
tere debet in ostendendo quomodo ea veritas in alia implicite inde
ab initio continebatur et quomodo subinde per successivos gressus
ab implicito ad explicitum pertransierit.
Ita, pro veritate Immaculatae Conceptionis, huiusmodi gressus
sunt: plenitudo gratiae («Ave, gratia plena»), comparatio cum pu­
ritate Evae ante peccatum originale, maxima sanctitas post Christum
congruenter cum dignitate divinae maternitatis, privilegiata immu­
nitas a peccato originali in conceptione; pro veritate vero Assump­
tionis, gressus sunt ipse sensus fidelium, introductio ipsius festi in
liturgiam, prius particularem subinde universalem, ita ut liturgia fue­
rit veluti porta et organum per quod hoc dogma introductum et
evolutum fuerit in sinu christianae traditionis; pro charactere sacra*
mentali, ipsa initerabilitas trium sacramentorum fuit veluti substra­
tum ac idea mater, ex qua, media indelebilitate effectus eorumdemr
hoc dogma suam maturitatem paulatim attinxit.
6 Argumentum praescriptionis1 (sive indirectum), quod tradi­
tioni innititur, legitime ac pertinenter a theologo conficitur, prae­
sertim quando supradicta directa argumenta aut difficulter aut
minus efficaciter confici possunt, ob defectum documentorum vel
multiplicitatem elementorum quae necessaria sunt ad ostendendam
continuitatem alicuius doctrinae cum tempore apostolico.
405. Primus Tertullianus, sua mente iuridica, vim huiusmodi argu­
menti peculiariter perspexit eoque efficaciter usus est in suo opere De praes­
criptione haereticorum (circa a. 200), conceptum praescriptionis transferens
per analogiam a materia iuridica ad campum apologetico-theologicum. In ma­
teria iuridica praescriptio est titulus iuris, fundatus in ipsa diuturna ac con­
tinuata alicuius rei possessione; ipsa nempe pacifica ac diuturna rei possessio
fundat ac producit ius in ipsam rem, quod quis prius non habebat; vel saltem
nemo potest in pacifica ac continuata possessione alicuius rei perturbari, do­
nec certa documenta, absentiam iuris comprobantia, afferantur, iuxta princi­
pium «Melior est conditio possidentis».2
1 Cf. Hadrianum et Petrum Walenburch, De controversiis, tract. 7: de praescrip­
tionibus catholicis, apud Migne, Theologiae cursus completus (Parisiis 1841) I 923-940.—
A. D’Ales, La théologie de Tertullien (Paris 1905) 254-261.—Labriolle, loc. cit. (supra,
in n. 387).—Van den Eynde, op. cit. (ibidem) 198-202.
2 De natura et vi praescriptionis sub aspectu tam stricte iuridico quam morali,
confer R. Laprat, «Prescription», Dictionnaire de théologie catholique XIII (Paris 1936)
116-131.

Ut patet, huiusmodi praecriptionis conceptus nequit, etiam analogice, ad
rem theologicam aut scientificam transferri sub priori ratione, ac si diuturna
et pacifica possessio sive professio alicuius erroris possit conferre ius ad erran­
dum vel convertere errorem in veritatem; sed potest transferri ac transfertur
sub altera ratione, seu quatenus nemo potest rationabiliter in pacifica ac con­
tinuata possessione sive professione alicuius doctrinae perturbari vel impug­
nari, donec afferantur certa documenta quibus probetur quomodo huiusmodi
possessio erronee exorta fuerit. Quo sensu Tertullianus enuntiat principium
theologicae praescriptionis: «Quod prius est, verum est»;1 ex quo sequitur
doctrinas haereticorum, utpote doctrina catholica posteriores, falsas esse vel
tales rationabiliter praesumi.

Huiusmodi argumentum sub duplici forma a theologis
proponitur, altera negativa, quae propius ad conceptum iuridicae
praescriptionis accedit, altera positiva, quae illum conceptum exce­
dit vel complet.
Negative sic fere sonat: Ecclesia, in aliquo determinato saeculo
ac iam per diuturnum tempus, pacifice docuit aliquam doctrinam
tanquam originis apostolicae (puta septenarium numerum sacramen­
torum, pacifice creditum saltem a saec. 12 ad saec. 16, cum Pro­
testantes illum impugnarunt); iamvero adversarii nequeunt probare
postapostolicam originem huius doctrinae, seu assignare auctorem,
tempus, locum, modum, quibus in subsequent! aliqua aetate orta
fuerit; ergo ius non habent impugnandi apostolicam illius originem
assertam ab Ecclesia, sed haec iure praesumitur et Ecclesia praescri­
bit ius ne in huiusmodi doctrinae professione perturbetur.
Positive autem sic ulterius proceditur per exclusionem causa­
rum postapostolicae originis. Si doctrina, quae apostolica reputatur,
introducta fuerit in aliquo posteriori tempore, id fieri debuit vel
per communem aliquam deceptivam conspirationem, quae quidem
impossibilis erat, attentis tum diversitate locorum ac personarum
tum ac praecipue zelo multorum fidelium et pastorum in custodien­
do deposito fidei iuxta Apostoli commendationem, nec ceteroquin
fieri potuit absque aliqua controversia vel aliquo exteriori ac nota­
bili signo, cuius vestigium prorsus desideratur; vel per communem
quandam relaxationem, incuriam et inadvertentiam, qua sensim sine
sensu error introduceretur, et hoc etiam impossibile est, ob easdem
rationes, praesertim ob zelum et vigilantiam pastorum. Unde restat
406.

Hltl

1 Ceterum argumentum praescriptionis innititur supradictae regulae discemibilitatis
•Ht
traditionis («Quod est commune,
est traditum»), quam prius assignaverat ipse Tertullia­
nus ac repetierunt Augustinus et Lerinensis (cf. supra, n. 401).

nt huiusmodi doctrina sit vere apostolicac originis et pertineat ad
divinam ipsam traditionem.
Ex quibus patet quod theologica praescriptio nequaquam pro­
ducit rei legitimitatem, sicut praescriptio iuridica, sed eam praeexis­
tentem negative defendit et positive ostendit.
QUAESTIO IV.

DE ECCLESIA CREDENTE 1

407. Post Scripturam et traditionem, quae, utpote fontes
continentes revelationem, haberi debent ut loci theologici constitu­
tivi ac fundamentales, sequitur quaestio de Ecclesia credente et de
Ecclesia docente, quae, quamvis non sint nisi loci directivi, revela­
tionem nempe proponentes, quoad nos tamen, et signanter in argu­
mentatione theologica, maiorem efficaciam habent, quoniam ab eis
ipsa duorum illorum fundamentalium locorum intelligentia praeci­
pue dependet. In praesenti autem, quaestio est de sola Ecclesia cre­
dente, seu de catholico sensu fidelium.
I. DE NATURA HUIUS LOCI.

408. 1. Ecclesia credens hic intelligitur complexus omnium fidelium
qua talium, sive sint simplices fideles, sive sint episcopi, R. Pontifices aut
Concilia, formaliter tamen ut fideles, seu ut credentes, et abstrahendo ab
eorum Magisterio, sub qua ratione constituunt alium ac distinctum locum,
sive Ecclesiam docentem, de qua in quaestione sequenti.

409. 2. Huiusmodi Ecclesia est secundum se certus testis revelationis,
cum sit infallibilis, infallibilitate ut dicitur passiva, quamvis dependenter ab
activa infallibilitate Ecclesiae docentis sive ecclesiastici Magisterii. Huiusmodi
passiva infallibilitas sic quoad modum et obiectum intelligenda est, ut dicatur
moraliter unanimis consensus populi christiani in aliquam veritatem, tanquam
aliquid de fide credendum, esse infallibilis, ac ideo constituere certum signum
quod talis veritas revera pertinet ad depositum fidei sive ad divinam tra­
ditionem.
Id ostenditur primo ex assistentia Spiritus S., toti Ecclesiae a Christo
promissa (Mat. 28. 18 sq.; Io. 14. 16, 26; 17. 20-22); ex perpetua firmitate,
de tota Ecclesia a Christo asserta (Mat. 16. 18: «Et portae inferi non prae1 Balic, C., «II senso cristiano e ii progresso dei dogma», Gregorianum XXXIII
(1952) 106-134.
Berthier, J., Tractatus de locis theologicis (Augustae Taurinorum 1888) 420-428.
Cano, M., De locis theologicis, 1. 4, per totum, in quo tamen Ecclesia credens et
Ecclesia docens, veluti in unum commiscentur sub conceptu auctoritatis Ecclesiae.
Dorsch, Aem., De Ecclesia Christi (ed. 2, Oenipontc 1928) 756-760.
Franzelin, J.-B., Tractatus de divina traditione et Scriptura, thes. 12 et 13 (Romae
1870) 94-139.
Van Laack, H., Theses quaedam de Patrum et theologorum magisterio necnon de
fidelium sensu (Romae 1933) 50-61.

valebunt adversus eam»); ex unitate fidei, toti Ecclesiae ab Apostolo attributa
(Eph. 4 5: «Unus Dominus, una fides, unum baptisma»); ex attributo «co­
lumnae veritatis», de rota Ecclesia ab eodem praedicata (1 Tim. 3. 15: «Ut
scias quomodo oporteat te in domo Det conversari, quae est Ecclesia Dei vivi,
columna et firmamentum veritatis»).
Secundo, ex fine ipsius infallibilis Magisterii Ecclesiae docentis, qui est
ut Ecclesia tota per hoc Magisterium ita firmetur ut «portae inferi non prae­
valeant adversus eam» (Mat. 16. 18), quique frustraretur si Ecclesia credens
unquam erraret in fide.
Tertio, ex assertione Patrum, ad consensum fidelium tanquam ad infal­
libile critérium veritatis, etiam in suis contra haereticos disputationibus, recur­
rentium.
Tertullianus haereticis obicit: «Ecquid verisimile est, ut tot ac tantae
in unam fidem erraverint» (De praescr. 28 sq.). Hilarius, arguens quosdam
episcopos arianismo faventes contra nicaenam fidem a populo communiter
amplexam, celebre illud effatum emisit: «Sanctiores sunt aures plebis quam
corda sacerdotum» (Contra Auxent. 6). Basilitts haereticum Eunomium im­
probat «quod non putet, oportete in simplici ac nuda multorum fide perma­
nere» (Adv. Eunom. 3. 1). Augustinus contra pelagianos ex communi fide
arguit: «Quasi parva sit istius veritatis assertio, quod in hoc fidei firmissimo
et antiquissimo fundamento ipsa toto orbe diffusa non a se discrepat multi­
tudo» (Adv. hdian. 1. 31). Lerinensis falsitatem novitatum haereticarum, ex
ipsa oppositione cum communi fide, tanquam argumento ab absurdo probat,
quia nempe «si [eae novitates] recipiantur, necesse est, ut omnes omnium
aetatum fideles, omnes sancti, omnes casti, continentes, virgines, omnes clerici,
levitae et sacerdotes, tanta confessorum millia, tanti martyrum exercitus, tanta
urbium, tanta populorum celebritas et multitudo, tot insulae, provinciae,
reges, gentes, regna, nationes, totus postremo iam pene terrarum orbis per
catholicam fidem Christo capiti incorporatus, tanto saeculorum tractu igno­
rasse, errasse, blasphémasse, nesciisse quid crederet, pronuntietur» (Comtnonit. 24).
Proptcrea Pius IX, antequam dogma Immaculatae Conceptionis defini­
ret, inquisivit ab episcopis per orbem terrarum «quae esset suorum fidelium
erga immaculatam Deiparae conceptionem pietas et devotio» et inter criteria
divinae traditionis illius veritatis retulit «singularem catholicorum Antistitum
ac fidelium conspirationem» (Bulla «Ineffabilis Deus»). Cone. Vaticanum II
explicite declaravit: «Populus Dei sanctus de munere quoque prophetico
Christi participat, vivum Eius testimonium maxime per vitam fidei ac carita­
tis diffundendo, et Deo hostiam laudis offerendo, fructum labiorum confiten­
dum nomini Eius (cfr. Hb. 13. 15). Universitas fidelium, qui unctionem
habent a Sancto (cfr. 1 Io. 2. 20 et 27), in credendo falli nequit, atque hanc
suam peculiarem proprietatem mediante supernatural! sensu fidei totius po­
puli manifestat, cum 'ab Episcopis usque ad extremos laicos fideles” univer­
salem suum consensum de rebus fidei et morum exhibet. Illo enim sensu
fidei, qui a Spiritu veritatis excitatur et sustentatur, Populus Dei sub ductu
'Cfr. S. Augustinum. De Praed. Sanet. 14. 27: PL 44. 980.

sacri magisterii, cui fideliter obsequens, iarn non verbum hominum, sed vere
accipit verbum Dei (cfr. 1 Th. 2. J 3), semel traditae sanctis fidei (cfr. lud. 3),
indefecti bili 1er adhaeret, recto indicio in eam profundius penetrat eamque in
vita plenius applicat» (Constitutio dogmatica de Ecclesia, n. 12).
Quarto, id suaderi et illustrari potest per analogicam comparationem
cum quadam naturali infallibilitate, quae competit ipsi sensui communi, natu­
rali rationi innixo. Ad rem apte Hurter: «Fidelium communis sensus et con­
sensus in quaestionibus fidei, ideoque in ordine supernatural!, haud inepte
confertur secundum quondam analogiam cum communi naturae humanae
sensu et consensu in ordine rationali. Sicut enim hic sponte veluti sua oboritur
e communi natura rationali, ac propterca est critérium manifestans veritatem
rationalem, quae ad necessariam rationis suppellectilem ac veluti depositum
in primis spectat: ita et fidelium mira in quaedam ordinis supernaturalis iudicia conspiratio oboritur ex communi fide a Spiritu Sancto (non tamen citra
ministerium magisterii ecclesiastici) eorum cordibus inserta et insita ac propterea critérium censeri debet haud suspectum, quo dignosci possint quae ad
revelationis spectent depositum. Unde belle iam hortatur Paulinus nolanus
[Epist. 23. 36], ’ut de omnium fidelium ore pendeamus, quia in omnem
fidelem Spiritus Dei spirat’».1

I

410. 3. Oiscernibilitalis media huiusmodi communis consensus fide­
lium («catholici sensus», «Ecclesiae sensus») sunt praecipue litteratura Chris­
tiana, praxis orandi ac devotiones, popularis praedicatio, ars ipsa christiana
(architectonica, sculptorica et pictorica), cui etiam litteratura sive inscriptio­
nes inseruntur. Haec postrema peculiare momentum habet (etsi non neces­
sarium, nec ultra meritum exaggerandum) ad detegendum sensum fidelium
in prioribus saeculis; ad quem finem concurrit scientia archaeologiae christianae, recentiori tempore non modice evolutae, ratione uberioris copiae inventorum et exploratorum monumentorum.2

ί

II.

DE HUIUS LOCI VALORE ET USU IN THEOLOGICA ARGUMENTA­

TIONE.

;

411. Normae attendendae.
1. Cum communis sensus fidelium in re fidei sit infallibilis
testis revelationis, ipse evadit eo ipso locus theologicus proprius,
directivus, distinctus et apodicticus. Eatenus dicitur locus distinc­
tus, quatenus non est formaliter confundendus aut ultra modum
commiscendus cum sensu Ecclesiae docentis, seu cum Magisterio,
etsi obiective et materialiter ab eo dependeat, tanquam effectus a
causa, intra ambitum unius ac totalis inerrantis Ecclesiae.
1 Theologiae dogmaticae compendium (ed. 7, Ocniponte 1891) I 153.
2 Archaeologicum hoc critérium aptis exemplis illustrant I. Perrone, Praelectiones
theologicae (ed. 2, Parisiis 1874) IV 518-524; et I.-B. Franzei.in, Tractatus de divina
traditione et Scriptura (Romae 1870) 127-131. Ceterum de eodem criterio, sub alia
historica ratione, iterum recurret sermo infra, n. 443.

Quamvis enim sensus fidelium adamussim correspondeat ac
quadret cum doctrina Magisterii, a qua causatur, et ad illud se ha­
beat tanquam fidelis repercussio vocis clamantis, tamen, secundum
se et abstrahendo a causa unde provenit, imo ut signum illius, valo­
rem habet et tanquam principium theologicae ac certae argumenta­
tionis tute assumitur. Argumentum nempe petitur ex ipsa profes­
sione fidei qua tali, seu ex hoc ipso quod populus christianus in
aliqua doctrina fidei concorditer consentit, quomodocumque ad hanc
persuasionem pervenerit et a quacumque causa haec persuasio pro­
venerit. Ceterum, huiusmodi consensus, cum sit certum testimo­
nium divinae traditionis et critérium dignoscibilitatis eius (iuxta
regulam supra assignatam, n. 401 sq.) refundi etiam potest in ipsum
argumentum ex traditione. Ipsi Patres hoc argumentum contra hae­
reticos invocant, ut supra dictum est.
2. Ad hoc ut argumentum ex sensu fidelium apodicticum va­
lorem habeat, oportet ut huiusmodi consensus sit certus et unani­
mis, et quidem in re iudicata tanquam de fide tenenda. Secus, si
huiusmodi consensus est sub una vel alia ratione dubius aut ambi­
guus, potest quidem de eo ratio aliquatenus haberi, ad conficiendum
aliquod probabile argumentum, tanquam a signo veritatis aliunde
certo probatae, sed non sufficit ad apodicticam probationem.
3. Huiusmodi consensus invocandus est tantummodo cum
agitur de principalibus ac communioribus veritatibus, quae facile in
explicitant ac generalem cognitionem et in determinatam ac com­
munem praxim feruntur. Profundiores enim aut subtiliores veritates
non solent a communi populo directe attingi, sed tantum in fide doc­
torum ac pastorum ab eis implicite admittuntur, quemadmodum,
etiam in veritatibus naturalibus, nemo rationabiliter provocat ad
sensum communem, nisi in his quae omnium intersunt et omnium intelligentiae ac iudicio accommodata sunt. Ad rem Cano: «Duo sunt
rerum genera..., quae ab Ecclesia creduntur. Unum est earum quae
ad omnes aeque pertinent, ut Deum esse hominem, animam nostram
esse immortalem. Et in hoc genere non est valde difficile omnium
fidem sensumque cognoscere... Alterum est genus earum rerum,
quas cognoscere non rudium et imperitorum in Ecclesia, sed maio­
rum et sapientium interest... Quo in genere si vulgarem plebis sen­
tentiam roges, perinde erit ut si a caeco sensum colorum postu­
laris».1
1 De locis theologicis, 1. 4, c. 6, n. 26, responsio ad quartum decimum argumentum

4. In usu supradictorum mediorum, unde communis sensus
detegi possit (cf. in n. 410), quamvis non necessario talis adhibenda
sit diligentia ut omnia particulariter dignoscantur nec a fortiori ut
singuli fideles, more quodam inquisitorio ac statistico interrogentur,
tamen nonnisi ex certioribus ac communioribus arguendum est, se­
posita levitate iudicii aut ardore mentis, quae oculos credulitatis fa­
cile extendit et ipsa obiecta multiplicat. Ita argumento ex arte chris­
tiana antiqua, sive ut quidam aiunt «theologia lapidaria», parce et
cum grano salis utendum est, atque non parva pars in expressione
fidei concedenda est ipsi naturali inspirationi et connatural! exalta­
tioni hominum artium.
QUAESTIO V.

DE ECCLESIA DOCENTE 1

412. Cum magisterium Ecclesiae sit proxima regula fidei,1 aqua pendet ipsa dignoscibilitas et interpretatio duorum fontium re­
velationis, seu Scripturae et traditionis, ut supra ostensum est
(n. 383 sq., 400), necnon ipsa existentia infallibilis consensus fide­
lium seu Ecclesiae credentis, manifestum est ipsum esse ex parte
nostrae cognitionis, ac ideo in ordine argumentationis, primum om­
nium atque efficacissimum locum theologicum.
JHuc refer, partialiter saltem, bibliographiam allatam superius quoad locum tradi­
tionis (n. 387); nam quidam ad modum unius de utroque loco theologico loquuntur: ita
Baumgarten, Perennes et Van den Eynde. In currentibus manualibus, hic locus theolo­
gicus evanuit in tractatum de Ecclesia, ubi ceteroquin Magisterium ecclesiasticum consi­
deratur quidem, ut oportet, secundum suam naturam, sed eius formalis ratio, tanquam
locus theologicus, vix aut insufficienter attenditur. Ad rem faciunt A. Piolanti, «II ma­
gistero della Chiesa e la scienza teologica», Divinitas V (1961) 531-551, et L. Ciappi, «II
magistero della Chiesa nel pensiero di S. S. Pio XII», ibid. 552-580.
2 Regula generaliter intelligitur id ex quo aliquid dimetitur. Inde regula fidei est
veluti mensura fidei objective sumptae, seu id quo dignoscitur quid credendum sit. Hoc
autem convenit, sub diversa tamen ratione, tum Scripturae et traditioni tum Magisterio
Ecclesiae. Cum enim credere debeamus id quod est revelatum, hoc autem contineatur
in Scriptura et traditione, veluti in fontibus, et proponatur a Magisterio Ecclesiae, theo­
logi distinguere solent duas regulas fidei, unam scilicet remotam, seu Scripturam et tra­
ditionem, tanquam fontes rei revelatae, et alteram proximam, seu Magisterium, tanquam
testem eiusdem.
Ill II
Quae distinctio recta est ac retinenda, dummodo
ne notiones confundantur aut
utraque regula parificetur. Proprium enim ac proximum obiectum fidei non est nec
Scriptura nec traditio nec Magisterium, sed verbum Dei sive revelatio; propositio vero
Ecclesiae est mera conditio, qua nobis hoc obiectum applicatur. Unde ea distinctio inter
proximum et remotum respicit solum conceptum regulae, non vero conceptum obiecti.
Inter ea nempe, ex quibus proximum fidei obiectum dimetitur ac dignoscitur, Scriptura
et traditio se habent ut quid remotum, tanquam id in quo continetur fidei obiectum, nec
adhuc sufficiens est ad constituendum obiectum fidei; Magisterium vero se habet ut quid
proximum, quia supponit primum et ultimo nos coniungit cum obiecto fidei.

I. DE NATURA HUIUS LOCI.

413. De hac agitur diffuse ac congruenter in tractatu de Ecclesia, ac
ideo satis erit hic aliquas tantum generales notiones praemittere, quantum
necesse est ad stabiliendum alterum ac principale punctum praesentis quaestio­
nis, de valore scilicet et usu Magisterii in theologica argumentatione.
Magisterium definitur ius et officium auctoritative docendi veritatem
revelatam, cui corresponde! ex parte fidelium officium huiusmodi doctrinam
corde et mente suscipiendi. Dividitur in magisterium ordinarium et magiste­
rium extraordinarium, sive solemne, utrumque aeque infallibile, etsi non ne­
cessario nec semper. Magisterium ordinarium est illud quod ex:ercetur modo
communi ac publico per pastores Ecclesiae, vel sub eorum directione ac vigi­
lantia, ope nempe documentorum S. Sedis, instructionum episcoporum, prae­
dicationis sacerdotum, doctrinae et scriptorum Patrum ac theologorum, ma­
gisterii scholastici, instructionis catecheticae. Magisterium vero extraordina­
rium consistit in aliqua formali, explicita ac solemni declaratione, emanata a
suprema auctoritate, scilicet vel a R. Pontifice vel a Concilio oecumenico.
Quando autem huiusmodi declaratio fert pondus infallibilitatis, sub duplici
forma proponitur, scilicet vel ut definitio doctrinalis vel ut fidei symbolum
aut fidei professio (ita symbolum nicaenum et professio fidei tridentina).
Magisterium Ecclesiae, tam extraordinarium quam ordinarium, cum pro­
ponit aliquam revelatam veritatem modo definitivo sive infallibili, est proxima
regula fidei, seu norma determinans obiectum credendum, quod in duobus
fontibus revelationis, sive regula fidei remota, continetur. Quod concinne
tradit Cone. Vaticanum I: «Fide divina et catholica ea omnia credenda sunt
quae in verbo Dei scripto vel tradito continentur et ab Ecclesia sive solemni
iudicio sive ordinario et universali magisterio tanquam divinitus revelata cre­
denda proponuntur» (sess. 3, c. 3, Denz. 3011). Huius regulae tantum est
momentum, ut ipsa practice identificetur cum regula remota sive divina tra­
ditione, quam vehit simul ac proponit, ita ut, etiamsi cetera omnia verbi
Dei canalia et documenta deficerent, hoc solum vivum ac iuge Magisterium
ad fundandam et perpetuandam fidem sufficeret.1
Quamvis in denaria locorum theologicorum enumeratione, a Cano con­
fecta et a theologis perfunctorie repetita (cf. supra, n. 375), magisterium Con­
ciliorum et magisterium R. Pontificis tanquam duo loci distinguantur, revera
tamen nonnisi unum locum, sub communi ratione Ecclesiae docentis, consti­
tuunt, aim eadem gaudeant auctoritate et infallibilitate et eodem modo res­
piciam tum fidem tum ac consequenter scientiam theologicam quae a fide
procedit. Unde ad modum unius hic considerabuntur, aliter ac subséquentes
duo loci theologici, scilicet Patres et theologi, qui ab invicem peailiari aliqua
ratione distinguuntur, quamvis quidam doctores moderni, ad rationem regu­
lae fidei potiusquam ad conceptum loci theologici attendentes, eos refundant
1 Non est tamen nimis urgenda huiusmodi practica identitas Magisterii ecclesiastici
et traditionis. Nam traditio est ipse fons revelationis, Magisterium vero ecclesiasticum est
tantum testis proponens quod est in fonte. Primum ipsum magisterium apostolorum
strictius identificatur cum traditione, eam non tantum proponens sed simul constituens.
Cf. Baumgartner, loc. cit. (supra, in n. 387).

in ipsam Ecclesiam, ita ut omnes septem loci theologici proprii ad tres sim­
pliciter reducant, Scripturam scilicet, traditionem et Ecclesiam.
II. DE HUIUS LOCI VALORE ET USU IN THEOLOGICA ARGUMENTA­
TIONE.

414. Normae attendendae.
1. Cum Magisterium Ecclesiae sit proxima regula fidei, a qua
pendet interpretatio ipsorum duorum constitutivorum ac fundamen­
talium locorum Scripturae et traditionis, ipsum est locus proprius,
primarius, independens, proximus, apodicticus et efficacissimus, ar­
gumentationis theologicae, quamvis non sit confundendus nec ultra
modum commiscendus cum utroque praedicto fonte (cf. supra,
n. 382, 403).
2. Magisterium est pro theologo prima et suprema norma in­
terpretationis tum Scripturae tum traditionis, ut explicatum est su­
pra n. 383 sq., 403).
3. Magisterium ordinarium eundem theologicum valorem ha­
bet ac Magisterium extraordinarium, imo, secundum se spectatum,
illud excedit, ratione tum amplitudinis tum ipsius modi et finis,
cum consistat in ipsa ordinaria ac connatural! praedicatione et expli­
catione totius depositi fidei, dum Magisterium extraordinarium ha­
bet peculiarem modum declarationis et dirigitur ad peculiarem fi­
nem (puta ad expellendum exortum aliquem errorem).1
Attamen, quoad nos et quoad ipsam argumentationem theolo­
gicam, Magisterium extraordinarium maiorem habet valorem, quod
attinet saltem eas veritates, quas a Magisterio ordinario non clare
constat iam definitas fuisse, ut sunt praecipue eae quae (ut Immacula Conceptio et Assumptio B. Virginis) nonnisi implicite continentur
in deposito revelationis quaeque, nonnisi per graduaient processum,
in explicitarn fidem transire potuerunt.
Ratio discriminis est quia Magisterium ordinarium constat vel
proditur multis elementis, ut supra dictum est, ac ideo difficilius
discernibile est quam Magisterium extraordinarium quod habet de­
terminatum duplex subiectum, seu R. Pontificem et Concilium, et
proditur per determinatam declarationis formam. Etiam eae verita­
tes quae, utpote explicitae ac fundamentales, ut divinitas Christi,
unio hypostatica et mysterium Trinitatis, iam a Magisterio ordinario
1 Ceterum, de praecisa notione Magisterii ordinarii eiusque distinctione ab extra­
ordinario non omnino concordant theologi. Confer P. Franquesa, «Magisterio ordinario y
Mariologfa», Ephemerides mariologicae IV (1954) 25-66.

inde ab initio propositae sunt, per subséquentes Conciliorum Ni­
caeni, Constantinopolitani, Ephesini et Chalcedonensis contra haere­
ticos declarationes, clariorem ac magis determinatam formam acce­
perunt, quae propterea maiorem theologicum valorem habet.
4. Antequam ex huiusmodi solemnibus declarationibus theo­
logicum argumentum conficiatur, oportet imprimis sedulo attendere
ad vim sive modum declarationis, utrum scilicet agatur de plena ac
definitiva doctrinae declaratione, quae secum trahit infallibilitatem,
an de simplici doctrinali nec definitiva propositione. Nam nonnum­
quam, sive R. Pontifices sive Concilia intendunt tantummodo circa
aliquam doctrinam proferre explicationem, monita, suasiones, re­
prehensiones, prohibitionem propagationis alicuius opinionis vel
erroris, quin velint directum ac definitivum de ipsa doctrina iudi­
cium proferre. In quo casu nequit apodicticum argumentum confici,
sed aut probabile tantum aut quandoque nullum.
Ita duae epistolae Honorii R. P. ad Sergium de unica operatio­
ne in Christo (Denz. 487 sq.) sunt monitoriae potiusquam doctri­
nales, nec ideo continent aliquem errorem in fide; declaratio Cone.
Viennensis, eligens, «tanquam probabiliorem», theologorum opinio­
nem de infusione gratiae in parvulis baptizatis (Denz. 904), non
est, ut patet, definitio veritatis sed maioris doctrinae probabilitatis;
Decretum pro Armenis Cone. Florentini (Denz. 1310 sqq.) in sua
expositione doctrinae sacramentorum (in qua occurrit determinatiomateriae et formae sacramenti Ordinis) non continet definitionem
doctrinalem, sed ad summum expositionem doctrinae de sacramen­
tis, qualiter circumferebatur apud probatos doctores in latina Ec­
clesia.
Ceterum, non semper cum certitudine discerni potest, num in aliquo,
etiam solemniori documento, agatur de stricta et infallibili fidei definitione,
ut patet ex ipso diverso iudicio theologorum circa aliqua documenta. Certiora
signa definitivae sententiae sunt: formula symboli sive professionis fidei;
explicita formula verborum «Definimus tanquam doctrinam revelatam», vel
alia aequivalens; declaratio notae haereseos in contrariam doctrinam; inflictio
poenae anathematis sive excommunicationis et separationis ab Ecclesia («ana­
thema sit» vel similis formula). Hoc tamen ultimum signum non est certum,
saltem quoad Concilia anteriora Tridentino, quae eandem anathematis notam
addebant etiam iudiciis non doctrinalibus, ita ut per se ac directe significaret
solam inflictionem poenae maioris excommunicationis.1
1 Quoad canones Cone. Tridentini et Vaticani I, theologi communiter iudi «Hll t ex­
pressionem «anathema sit» esse certum signum definitionis de fide divina. Pauci tamen
xeeentiores coeperunt de hoc dubitare quoad canones tridentinos, saltem generaliter,

5. Semel stabilita definitiva vi declarationis Magisterii, adhuc
explorandum manet proprium ac directum eius obiectum. Ad hoc
enim non pertinent sive ea quae obiter et incidenter dicuntur quae­
que sub forma indirecta (puta ablativa) enuntiari solent; sive pro­
positiones explicativae, sine quibus sensus veritatis definitae non
mutatur; sive etiam rationes vel argumenta addita in probationem
definitae veritatis. Nam Ecclesia non intendit definire accidentales
vel incidentes determinationes, nec est infallibilis in argumentando
sed in definiendo vel iudicando, nec nos Ecclesiae fidemus ob ratio­
nes ab ipsa allatas sed ob propositionem veritatis revelatae, vi cuius
•coniungimur verbo ipsius Dei.
6. Semel tandem cognito definitionis proprio obiecto, ponde­
randus est ipse verus et exactus sensus verborum ac formularum. Ad
quod confert tum cognitio terminorum, prout intelligebantur tem­
pore quo prolata sunt et a personis quae ea protulerunt (puta Patri­
bus Cone. Tridentini aut Vaticani I), attentis historicis circumstan­
tiis et statu scientiae sacrae; tum exploratio intentionis et indolis de­
finientium, attentis praecipue actibus alicuius Concilii; tum cognitio
ipsorum errorum et mentalitatis haereticorum, puta Protestantium,
contra quos aliqua doctrina definita est. Ex defectu huiusmodi exa­
minis contingit quandoque verba antiquorum Conciliorum, necnon
ipsius Tridentini, indebite explicari iuxta evolutum ac magis deter­
minatum sensum, quem eadem subinde paulatim obtinuerunt in
moderna theologica terminologia.
7. Praeterea, notandum est solemnes ipsas Magisterii defini­
tiones non semper plenum sensum alicuius revelatae doctrinae exhi­
bere, cum proferri soleant ad excludendum aliquem particularem
errorem, potiusquam ad explicandam directe ipsam veritatem. Un­
de oportet ulterius eas definitiones conferre cum fontibus revelatio­
nis, non tam ad intelligendam earum cum illis conformitatem, quam
ad ipsarum pleniorem sensum capiendum èt ad intimiorem proposi­
tae veritatis naturam detegendam.
QUAESTIO VI.

415.

DE AUCTORITATE PATRUM'

Post Ecclesiam tum credentem tum docentem, quae

dicentes per eam expressionem adhuc per se et directe significari solam poenam maioris
excommunicationis. Ita praesertim P. F. Fransen, «Réflexions sur l’anathème au Concile
de Trente (Bologne, 10-24 septembre 1547)», Ephemerides theologicae Lovanienses XXIX
(1953) 657-672, ubi alios auctores et pertinentem bibliographiam refert.
1 Praeter bibliographiam de traditione, relatam in n. 387, et vulgatos tractatus De

utpote infallibiles testes revelationis, constituunt directivos locos
primarios et apodicticos pro theologo, succedit sermo de Patribus et
theologis, qui, quatenus non infallibiles testes revelationis, in sua
nempe distincta ratione privatorum doctorum, sunt loci directivi
secundarii ac probabiles tantum. Ceterum, cum et ipsi possint esse
etiam authentici et infallibiles testes revelationis prout unanimiter,
consentientes in re fidei, fiunt unum ex organis ipsius traditionis et
cum ipsa veluti identificantur, ideo sub utroque respectu de utris­
que agendum erit. Et primo de Patribus, utpote non prorsus accidentaliter a theologis distinctis.
I. DE NATURA HUIUS LOCI.

416. 1. De notione Patrum.
Distinguendum est inter Patres, scriptores ecclesiasticos et doctores;
quorum titulorum alter conceptum prioris minuit, tertius auget.
Patris conceptus, in ecclesiastico traditional! usu, a generando in fide
ductus est ac pedetemptim suam theologicam determinationem accepit, iuxta
quam nunc pater proprie definitur: is qui peculiari sanctitate, eminenti et
ortodoxa doctrina, remotiori antiquitate et ecclesiastica approbatione, connaturalem influxum habuit in fidei generationem ac propagationem.
Huiusmodi paternitatis m doctrina conceptus, iam habebatur in ludaismo apud rabbinos sive magistros, quorum abusus increpavit Christus (Mat.
23. 8-10). S. Paulus sibi tribuit spiritualem paternitatem ecclesiae Corinthia­
cae: «Nam si decem millia paedagogorum habeatis in Christo, sed non multos
patres. Nam in Christo lesu per evangelium ego vos genui» (1 Cor. 4. 15)
et «tanquam parvulis in Christo lac vobis potum dedi» (ibid. 3. 1 sq.). Exin­
de titulus transivit ad episcopos, successores apostolorum in generatione fide­
lium, prius sub aequivalenti voce «seniores», subinde sub ipsa voce patris,
cuius primus usus apparet circa medium saec. 2 in Martyrio Polycarpi: «Hic
Ecclesia, uti De Groot, Dieckmann, Schultes, Lercher-Schlagenhaufen et Salaverri, confer
peculiariter:
Cano, M., De locis theologicis, 1. 7, per torum.
Congar, Y. M.J., «Les Saints Pères, organes privilégiés de la Tradition», Irénikon
XXXV (1962) 479-498.
Franzelin. J.-B., Tractatus de divina traditione et Scriptura, sect. 2, cap. 2, thés. 15
sq. (Romae 1870) 139-168.
Pesch, Chr., Praelectiones dogmaticae (ed. 5, Friburgi Br. 1915) I 414-417.
Salaverri, J., «El origen de la revelaciôn y los garantes de su conservation en la
Iglesia segùn Eusebio de Cesarea», Gregorianum XVI (1935) 349-373.—«EI argumento
de tradiciôn patristica en la antigua Iglesia», Revista espanola de teologia V (1945)
107-119.
Schrader, Cl., De theologico testium fonte deque edito fidei testimonio seu tra­
ditione commentarius (Parisiis 1878) 271-316.
Steidle, B., «Heilige Vaterschaft», Benediktinische Monatschrift (1932) 215 sqq.,
387 sqq., 454 sqq.
Van Laak, H., Theses quaedam de Patrum et theologorum magisterio necnon de
fidelium sensu (Romae 1933) 3-32.

est Asiae praeceptor, pater Christianorum» (12. 2). Explicitius illius vocis
relationem ad munus doctrinale exhibet in posteriori parte eiusdem saeculi
Irenaeus (t ca 202), inquiens: «Qui enim ab aliquo edoctus est verbo, filius
docentis dicitur, et ille eius pater» (Adv. haer. 4. 41. 2), et usum vocis iam
circa initium saec. 3 firmatum esse ostendit Clemens Alex: «Patres eos dici­
mus, qui nos catechesi instituerunt» (Strom. 1. 1).
Saec. 4 sensus vocis restringi coepit, ita ut non omnes episcopi mdiscriminatim et aequaliter patres vocarentur, sed, saltem peculiariter, ii qui doc­
trina scripta eminuerunt, quosque propterea peculiariter indigitat (etsi non
sub voce «patres») Eusebius Caes. (f 340; Hist, eccles. 5. 22: «Verum nos,
ut par erat, eorum dumtaxat nomina recensuimus, qui rectae fidei doctrinam
scriptis suis proditam nobis reliquerunt»; cf. 1. 1; 3. 37; 4. 21); quibus
sub eadem insignis scriptoris ratione, quidam alii, etsi non episcopi, accesse­
runt, ut Justinus (laicus), Ephraem (diaconus), Hieronymus (presbyter) qui
ab Augustino (t 430) explicite accensetur magnis doctoribus episcopis.1 Tan­
dem, ante medium saec. 5, Vincentius Lerinensis (t ante 450) conceptum
«patris» ulterius determinavit, assignans directe duas praecipuas ac essentia­
les notas, quae insunt modernae ipsi definitioni, scilicet sanctitatem vitae et
orthodoxiam doctrinae (duae aliae notae antiquitatis et approbationis Eccle­
siae indirecte significantur aut implicite intelliguntur).2
417. Ex praefatis quatuor notis, quibus proprius patris conceptus coa­
lescit, peculiaris sanctitas requiritur tum ratione decentiae, ut qui alios verbis
erudit, etiam exemplo et applicatione suae doctrinae instruat, tum etiam ob
intimum nexum inter vitam christianam et doctrinam, ratione cuius sanctitas
1 Contra luliantim 2. 10. 33: «Sancti ac beati et in divinorum eloquiorum pertrac­
tatione clarissimi sacerdotes [i. e. episcopi], Irenaeus, Cyprianus, Reticius, Olympius,
Hilarius, Ambrosius, Gregorius, Innocentius, loannes [Chrysostomus], Basilius, quibus
addo presbyterum, velis nolis, Hieronymum...». De iisdem alibi dicit, 1. 7. 31: «Non solum
filii, sed et Patres Ecclesiae sunt... Ex qua filii generati sunt, ut haec discerent; eius
patres facti sunt, ut docerent».
2 Commonitorium, c. 28: «Antiqua sanctorum patrum consensio non in omnibus
divinae legis quaestiunculis, sed solum certe praecipue in fidei regula magno nobis studio
et investiganda est et sequenda... Sed eorum dumtaxat patrum sententiae conferendae
sunt, qui in fide et communione catholica sancte, sapienter, constanter viventes, docentes, et
permanentes, vel mori in Christo fideliter vel occidi pro Christo feliciter meruerunt.
Quibus tamen hac lege credendum est ut quicquid vel omnes vel plures uno eodemque
sensu manifeste, frequenter, perseveranter, velut quodam consentiente sibi magistrorum
condlio, accipiendo, tenendo, tradendo firmaverint, id pro indubitato, certo, ratoque
habeatur. Quicquid vero, quamvis ille sanctus et doctus, quamvis Confessor et Martyr,
praeter omnes aut etiam contra omnes senserit, id inter proprias et occultas et privatas
opiniunculas a communis et publicae ac generalis sententiae auctoritate secretum sit»
(ML 50. 675: cf. dicta superius, n. 401, de antiaugustiniano scopo quo Lerinensis semipelagianus hoc suum opus exaravit).
In hoc textu duae notae sanctitatis et orthodoxiae explicite assignantur, nota anti­
quitatis indirecte indicatur, nota approbationis Ecclesiae necessario implicatur; ceterum,
hae duae postremae notae etiam explicite indicantur in alio loco, c. 3: «Tunc item pro­
videbit ut antiquitati inhaereat, quae prorsus iam non potest ab ulla novitatis fraude
seduci... Tunc operam dabit ut collatas inter se maiorum consulat interrogetque sententias,
eorum dumtaxat qui diversis licet temporibus et locis, in unius tamen Ecclesiae catholicae
communione et fide permanentes, magistri probabiles [i. e. approbati] extiterunt» (ibid.
641).
15

voluntatis ad rectum doctrinae iudicium ac veluti intuitum connaturaliter
disponit et inclinat.
Eminens et orthodoxa doctrina requiritur ad efficaciam paternitatis in
fide, ne exiguus exiguos generet et caecus caeco ducatum praebeat. Doctrinae
eminentia ita intelligitur, ut quis, iuxta temporis aliasque circumstantias,
aliquid peculiaris amplitudinis, vel profunditatis, vel contra haereticos effica­
citatis, scripserit; orthodoxae vero doctrinae non officit unus vel alius error,
aut nempe secundarius (qui in pluribus etiam ex maioribus Patribus occurrit)
aut omnino materialis et involuntarius (ut error magni Cypriani de rebaptismate).
Remota antiquitas requiritur, ut quis censeatur tum initiis Ecclesiae satis
propinquus fuisse (relative ad nos, imo ad unamquamque aetatem: ita ipsi
Augustinus et Vincentius Lerinensis loquuntur de Patribus), tum adulescen­
tem veluti Ecclesiam in sua fide et contra priores ac periculosiores haereticas
perturbationes firmasse.1 Quae quidem circumstantiae, quinque prioribus sae­
culis praecipue conveniunt, ad quae aetas Patrum strictissime limitari posset,
seu usque ad Gregorium M. (t 604) inclusive, ut quidam volunt, saltem pro
ecclesia latina, nam pro ecclesia orientali, ratione ulteriorum haeresum, Monothelismi scilicet, damnati a Cone. Constant. III a. 680, et Iconoclasmi, impug­
nati a Damasceno et damnati a Cone. Nicaeno II a. 787, aetas patristica usque
ad loannem Damascenum (t ante 754, circa 749) communiter duci solet.
Ceterum, etiam pro ecclesia latina, ratione peculiaris momenti alicuius poste­
rioris scriptoris, quidam aetatem extendunt usque ad Isidorum Hispalensem
(t 636), alii usque ad Bedam (t 735), ita ut in utraque ecclesia aetas patris­
tica aeque ducatur fere usque ad medium saeculum octavum.2*
Approbatio Ecclesiae ideo requiritur quia soli Magisterio ecclesiastico
competit iudicare de orthodoxia scriptorum et de eorum valore ut testium
traditionis, ita ut sint apti ad generandam fidem in alios. Huiusmodi appro­
batio quadruplici modo fieri contingit. Vel nempe modo generali ac indistinc­
to, quatenus R. Pontifex vel Concilia generaliter provocant ad doctrinam et
sensum Patrum. \7el modo particulari sed implicito, quatenus dicta alicuius
scriptoris in publicis actis leguntur aut adhibentur. Vel etiam modo explicite
ac directo, quatenus doctrina alicuius scriptoris nominarim commendatur, ut
egerunt Caelestinus et Hormisdas RR. PP. quoad opera Augustini (Denz.
237, 366) et Gelasius R. P. quoad opera Cypriani, Nazianzeni, Basilii, Athanasii, Chrysostomi, Theophili, Cyrilli Alex., Hilarii, Ambrosii, Augustini,
1 Ipse Augustinus de praedecessoribus Patribus ait: «Isti episcopi sunt, docti, gra­
ves, sancti, veritatis acerrimi defensores adversus garrulas vanitates... Talibus post apos­
tolos sancta Ecclesia plantatoribus, rigatoribus, aedificatoribus, pastoribus, nutritoribus
crevit» (Contra lulianum 2. 10. 37).
2 Voluntaria tamen videtur quorundam extensio usque ad 5. Anselmum Cantuariensem (t 1109) vel ad S. Rernardum Claraevallensem (t 1153). Nam, quamvis post saec.
8 sat magni quidem scriptores claruerint (ut Alcuinus, Rabanus Maurus, Hincmarus Rhemensis, Paschasius Radbertus, Ratramnus, Petrus Damianus, Lanfrancus, Anselmus, Ber­
nardus), tamen haec aetas, tum tempore tum indole, omnino alia est a praecedenti, vere
nempe media quaedam aetas ac veluti pons et praeparatio scholasticae aetatis. Non tamen
diffitemur aliquos ex his scriptoribus, nominarim ipsos Anselmum et Bernardum, in theo­
logico argumento ex Patribus vel ex traditione includi posse ac consuevisse, per quod­
dam extensivum nec omnino abusivum privilegium.

Hieronymi et Prosperi (Denz. 353). Vel tandem peculiari ac solemniori modo,
per attributionem tituli «Doctoris Ecclesiae»; qui modus nonnisi in tardiori
medio aevo adhiberi coepit, etiam quoad ipsos Patres, atque extensus est ad
posteriores scriptores ac theologos, ut infra ostendetur.

418. Scriptor ecclesiasticus (in strictiori patristico sensu), nec proprie
pater, ille est cui, supposita quidem supradicta antiquitate, deest aliqua ex
reliquis notis, scilicet vel peculiaris sanctitas vel orthodoxa continuata doctri­
na (et consequenter etiam generalis saltem Ecclesiae approbatio). Hoc sensu
stricte Patres non sunt, sed meri scriptores ecclesiastici, ob defectum peculia­
ris sanctitatis et generatim etiam ob defectum plenae ac continuatae orthodoxiae: Aristides, Athenagoras, Tatianus (ob suum haereticalem Encratismum), Tertullianus (ob haeresim montanisticam), Clemens Alex, (ob singulares
opiniones), Origenes (ob plures inorthodoxas sententias, uti de anima­
rum praeexistentia et universali eschatologica restitutione, pluries a particu­
laribus conciliis condemnatas), Arnobius, Lactantius, Eusebius Caesariensis
(non satis ab Arianismo immunis), Rufinus Aquileiensis (indirecte favens
Origenismo), Theodoretus Cyrensis (ob connexionem cum Nestorianismo).
Ceterum, in argumento ex Patribus vel ex traditione, hi etiam scriptores
sub communi nomine Patrum includi solent, cum defectus orthodoxiae non­
nisi partialiter doctrinam ipsorum inquinaverit (ac ideo nequeunt haereticis
assimilari, uti Ario, Nestorio et Pelagio) et aliunde plures eorum alios etiam
proprie dictos Patres praecelluerint, ut Tertullianus in apologetica, Origenes
in exegesi et theologia (unde fecundissimus et forte maximus inter orientales
scriptores reputatur) et Eusebius in historia ecclesiastica.
Doctor Ecclesiae est ille, sive inter Patres sive inter recentiores theolo­
gos, qui hoc specifico titulo et approbatione a Magisterio Ecclesiae nomina­
rim decoratur. Duas notas hic titulus supponit et importat, scilicet sanctitatem
et eminentem orthodoxam doctrinam quae peculiari modo vel in peculiari
aliqua materia ad aedificationem fidei contulerit. Unde, sicut titulus scriptoris
ecclesiastici minuit conceptum Patris, ob defectum sanctitatis vel perfectae
orthodoxiae, ita titulus doctoris ex una parte minuit eundem, quatenus
abstrahit ab antiquitate, et ex alia parte auget illum in antiquis et eminet
illi in modernis, quatenus importat specialem approbationem, fundatam in
ipsa peculiari eminentia doctrinae in aliquo campo, quam ipse Pater, qua
talis, non necessario habet.
Huiusmodi titulus et approbatio coepta est conferri saltem inde a fine
saeculi decimi tertii.1 Hucusque 30 doctores declarati sunt, 20 inter Patres
et 10 inter theologos, et quidem absque peculiari antiquitatis ordine, ita ut
plures theologi plures Patres in hoc honore praecesserint.
Ex Patribus: Ambrosius, Augustinus, Hieronymus, et Gregorius M. a.
1 Ceterum, peculiaris approbatio praecipuorum Patrum, sive sub nomine doctoris
Ecclesiae sive sub aequivalenti expressione coeperat fieri iam ab alto medio aevo a par­
ticularibus conciliis et scriptoribus, inde saltem a Beda (t 735), qui in sua Epistola dedi­
catory ad Accam (ML 92. 304), simul coniungit quatuor occidentales Patres, subinde, a
Bonifacio VIII a. 1295, titulo «Doctoris Ecclesiae» primo decoratos. Cf. J. de Ghellinck,
Le mouvement théologique du XIIe siècle (éd. 2, Bruges 1948) 514-517.

1295 (a Bonifacio VIII), Athanasius, Basilius, Gregorius Nazianzenus et
Chrvsostomus a. 1568 (a Pio V; et quidem uno anno post S. Thomam),
Anselmus a. 1720 (a Clemente IX), Isidorus Hispalensis a 1722 (ab Innocentio XIII), Petrus Chrysologus a. 1729 (a Benedicto XIII), Leo M. a. 1754
(a Benedicto XIV), Petrus Damianus a. 1828 (a Leone XII), Bernardus a.
1830 (a Pio VIII), Hilarius Pictaviensis a. 1851 (a Leone XIII), Cyrillus
Alexandrinus et Cyrilus Hierosolimitanus a. 1882 (a Leone XIII), loannes
Damascenus a. 1890 (ab eodem), Beda a. 1899 (ab eodem), Ephraem a. 1920
(a Benedicto XV).
Ex theologis: S. Thomas (primus inter doctores theologos et quintus
inter omnes, seu post quatuor supradictos Patres a Bonifacio VIII decoratos)
a. 1567 (a Pio V), Bonaventura a. 1588 (a Sixto V), S. Alphonsus a. 1871
(a Pio IX), S. Franciscus Salesius a. 1877 (ab eodem), S. Petrus Canisius
a. 1925 (a Pio XI), S. loannes a Cruce a. 1926 (ab eodem), S. Robertus
Bellarminus a. 1931 (ab eodem), S. Albertus M. a. 1932 (ab eodem), S. An­
tonius Patavinus a. 1946 (a Pio XII), S. Laurentius a Brundisio a. 1959 (a
loanne XXIII). Ex his doctoribus 2 sunt R. Pontifices (Gregorius M. et
Leo Μ.), 3 cardinales (Petrus Damianus, Bonaventura, Bellarminus), 15 epis­
copi, 9 presbyteri (inter Patres, Hieronymus), 1 diaconus (Ephraem).

419. 2. De doctrinali Patrum auctoritate, tanquam testium tra­
ditionis.
Hanc negant tum Protestantes, qui soli Scripturae divinam auctoritatem
concedunt, Patribus vero ad summum humanam tantum auctoritatem, si et
quatenus ab eis indicantur Scripturae concordare (cf. supra, n. 391 )? tum
Modernistae, Patrum reverentes sanctitatem sed despicientes scientificam
auctoritatem;2 exaggerant vero ac pervertunt lansenistae, in causa solius Au­
gustini, cuius indiscriminatim doctrinam ipsi Magisterio ecclesiastico prae­
ferunt?
Contra quos errores doctrina catholica (imo indirecte a Magisterio defi­
nita) tenet talem esse Patrum doctrinalem auctoritatem ut eorum unanimis
consensus in re fidei et morum sit certum testimonium traditionis, cui falsitas
subesse non potest.
Id significant passim maiora Concilia, cum suam fidem ex Patribus pro1 Lutherus Patres nunc extollit, eos appellans «carissimos Patres», nunc vero de­
primit, eos comparans carbonum sacco, secundum quod spirant, vel non, cum vento
suae doctrinae. In opere Contra regem Angliae ait: «Mille Cyprianos, mille Augustinos
nihil valere, nisi aeterno verbo Dei concordent». Consonant inter alios Dallaeus, Clericus
et Basnage. Moderniores vero Protestantes, praecipue anglicani, remissius iudicant ac
loquuntur, ut dictum est supra, n. 391.
2Cf. supra, n. 391. Pius X, in Encycl. «Pascendi» a. 1907: «Tria sunt potissimum,
quae suis illi conatibus adversari sentiunt: scholastica philosophandi methodus, Patrum
auctoritas et traditio, magisterium ecclesiasticum. Contra haec acerrima illorum pugna...
Nec secus quam de traditione iudicant Modemistae de sanctissimis Ecclesiae Patribus. Eos
temeritate summa traducunt vulgo ut omni quidem cultu dignissimos, ast in re critica
et historica ignorantiae summae, quae, nisi ab aetate qua vixerunt, excusationem non
habeat».
3 Prop. 30, inter errores lansenistarum a S. Officio damnatos a. 1690, legit: «Ubi
quis invenerit doctrinam in Augustino clare fundatam, illam absolute potest tenere et
docere, non respiciendo ad ullam Pontificis Bullam» (Denz. 2330).

Eant vel Patrum fidem tenendam docent; ita Cone. Nicaenum I, Constantinop. I, Ephesinum (Denz. 251: «Ita [sancti Patres] non dubitaverunt...»),
Chalcedonense (Denz. 301: «Sequentes igitur sanctos Patres... docemus...»),
Constantinop. III (Denz. 556: «Secundum sanctorum Patrum doctrinam...
praedicamus...»), Nicaenum II (Denz. 602: «Sic enim robur obtinet sancto­
rum Patrum nostrorum doctrina, id est, traditio sacrae catholicae Eccle­
siae...»), Cone. Constantinop. IV (Denz. 650: «Sanctorum Patrum definitio­
nes et sensus retinere debemus»), Cone. Trid. (iterato provocans ad Patrum
doctrinam, Denz. 1600, 1750, 1766, 1820 sq.). Praeterea, Cone. Trid. et Va*
tic. I proponunt Patrum unanimem consensum ut certam regulam interpreta­
tionis Scripturae (cf. supra, n. 392). Pius X in Encycl. «Pascendi» damnavit
supradictam sententiam modernistarum et in luramento antimodernistico
haec profitenda proponit: «Fidei doctrinam ab Apostolis per orthodoxos
Patres eodem sensu eademque sententia ad nos usque transmissam, sincere
recipio... Proinde fidem Patrum firmissime retineo...» (Denz. 3541, 3549).
Idipsum eruitur ex Scriptura, seu ex Ecclesiae infallibilitate a Christo
promissa. Nam vix concipi potest quod Patres, qui sunt doctores fidelium et
unum ex praecipuis organis traditionis, unanimiter errent, quin erret ipsa
Ecclesia et ipsa traditio corrumpatur. Ceterum, verba Apostoli de «pastori­
bus et doctoribus» ab ipso Deo positis «in aedificationem corporis Christi»
(Eph. 4. 11 sq.; cf. 1 Cor. 12. 28), ad Patres etiam referuntur, qui proinde,
si unanimiter errarent, non conferrent ad aedificationem corporis Christi
quod est Ecclesia.
Praeterea, ipsa traditio, expressa tum per praefata Concilia tum per con­
tinuatam affirmationem ipsorum Patrum de auctoritate anteriorum Patrum,
idipsum luculenter probat sine ullo circulo vitioso. Ad auctoritatem enim
praecedentium Patrum, posteriores iugiter per successivas generationes appel­
larunt; confer verba Lerinensis et Augustini (supra cit., n. 416, 417), quo­
rum alter vim testimonii Patrum in ipsam traditionem refundit, inquiens:
«Quod invenerunt in Ecclesia, tenuerunt; quod didicerunt, docuerunt; quod
a Patribus acceperunt, hoc filiis tradiderunt» {Contra lulianum 2. 10. 34).
Tandem, ipsa ratio ostendit ex nulla causa explicari posse errorem in
unanimi Patrum consensu. Non scilicet ex communi mendacio, tum quia probi
ac sancti erant tum quia diversae indolis, loci ac temporis. Nec ex communi
deceptione, cum acumine ac sagacitate pollerent et iterum diversae indolis,
loci ac temporis essent.
420. 3. De discernibilitate auctoritatis Patrum.
Ut significatum est supra, auctoritas Patrum fundatur in eorum con­
cordantia cum traditione. Generale autem critérium huiusmodi concordandae
est unanimis eorum consensus in aliqua veritate jidei, ab eis propositae ut de
fide; nam, agnito huiusmodi consensu, sequitur eos non posse errare, ac ideo
concordare cum traditione. Et hoc de Patribus ut doctoribus authenticis ac
publicis, seu testibus fidei. Ceterum, praeter hanc authenticam et infallibilem
auctoritatem, in unanimi consensu fundatam, inest Patribus aliqua scientifica
ac theologica auctoritas, tanquam doctoribus privatis, maior vel minor iuxta
uniuscuiusque Patris humanum valorem et consensum cum aliis, citra tamen
ipsum unanimem aliorum consensum.

454

de locis theologicis

Ad quam geminam auctoritatem discernendam, sex sequentes regulaecum Melchiore Cano (D<? locis theologicis, 1. 7, c. 3) assignari possunt, quarum
quatuor priores sunt negativae, seu negant auctoritatem authenticam, solam
concedentes auctoritatem privatam, reliquae vero duae sunt positivae, seu.·
ipsam authenticam auctoritatem statuunt.

'

Prima regula. «Sanctorum auctoritas, sive paucorum sive plurium, cum
ad eas facultates affertur, quae naturali lumine continentur, certa argumenta
non suppeditat, sed tantum pollet quantum ratio naturae consentanea persuarerit».
Sensus est, Patrum auctoritatem in rebus quae directe ad fidem non per­
tinent sed ad naturalem rationem, puta in rebus physicis, astronomicis, mere.
historicis, quae narrantur in Scriptura quaeque nonnisi indirecte et accidenta-liter connectuntur cum re fidei, fundari in humana ratione ac tantum valere
quantum ipsas rationes quae afferuntur. Ratio est, quia in talibus rebus Pa­
tres non referunt sententiam Ecclesiae, sed propriam, sequentes scientiam sui
temporis et philosophiam quam praeferunt (cf. Leonem XIII, Encycl. «Providentissimus», Denz. 3289; S. Thomam, In 2 Sent., dist. 14, q. 1, a. 2).
Hinc explicatur tum imperfectio in naturali doctrina quorundam Patrum, qui
philosophiam ignorarunt aut leviter tantum attigerunt ac ideo potius vulgi
opiniones secuti sunt, tum unus vel alter error aliorum qui communiter neoplatonicam prioris temporis philosophiam secuti sunt. Minime tamen despi­
cienda est ipsa philosophica auctoritas Patrum, quorum quidam, notanter
Augustinus, ope ipsius philosophiae, dogmata fidei non modice illustrarunt
ac confirmarunt.
Secunda regula. «Unius aut duorum sanctorum auctoritas, etiam in his
quae ad Sacras Literas et doctrinam fidei pertinent, probabile quidem argu­
mentum subministrare potest, firmum vero non potest».
Ratio est, quia ex una parte nullus Pater est proprie inspiratus, sicut
auctores Scripturae,1 et ex alia parte nullus, per se et ut singularis, reprae­
sentat Ecclesiam, ita ut eius error refundatur in errorem ipsius Ecclesiae..
Potest tamen accidere, ut etiam unus Pater in aliqua particulari quaestione
repraesentet alios ac ita in sua affirmatione vehat unanimem aliorum con­
sensum et evadat irrefragabilis testis veritatis, ut infra dicetur.
Tertia regula. «Plurium sanctorum auctoritas, reliquis licet paucioribus
reclamantibus, firma argumenta theologo sufficere et praestare non valet»..
Ratio est, quia defectus unanimis consensus officit rationi testis tradi­
tionis, quae in tota Ecclesia adest et per totam Ecclesiam transmittitur. Ita
quaestio de incorporeitate angelorum nequit ex doctrina Patrum certo decidi,,
cum de ea plures'Patres dissentiant.
Quarta regula. «Omnium etiam sanctorum auctoritas in eo genere quaes­
tionum, quas ad fidem diximus minime pertinere, fidem quidem probabilem
facit, certam tamen non facit».
Haec regula intelligenda est de unanimi Patrum consensu in re perti­
nente quidem ad fidem, sed ab eis non tanquam de fide asserta; secus enim,,
prout formulatur a Cano, daretur occasio eludendi omne argumentum ex:
1 Cf. tamen infra, n. 424.

Patribus, dicendo aliquam veritatem ad fidem non pertinere ac ideo consen­
sum Patrum non valere; unde illud incisum: «Quas ad fidem diximus minime
pertinere» mutandum est in hoc: «Quas ipsi Patres dicunt vel significant ad
fidem non pertinere».
Quinta regula. «In expositione Sacrarum Literarum communis omnium
sanctorum veterum intelligentia certissimum argumentum theologo praestat
ad theologicas assertiones corroborandas; quippe cum sanctorum omnium
sensus Spiritus Sancti sensus est».
Ratio est, quia ex una parte agitur certe de re fidei, seu de veritate
circa fidem et mores in Scripturis contenta (de hac enim agitur, non necessario
de aliis obiectis in Scriptura relatis) et ex alia parte habetur unanimis Patrum
consensus. Haec regula authentice confirmata est a Cone. Trid. et Vaticano I,
ut ostendimus supra (n. 383 )J
Sexta regula. «Sancti simul omnes in fidei dogmate errare non possunt».
Haec regula est eadem cum praecedenti, sed generalior, cum non respi­
ciar solam interpretationem Scripturae. Est autem intelligenda, de unanimi
Patrum consensu in re fidei et ab eis tanquam de fide asserta vel iudicata,
ita ut haec regula sit opposita simul ac complementaris quartae regulae, cum
qua sequenti modo in unam generalem regulam, deductam ex parte obiecti,
copulari potest: Unanimis Patrum consensus in re fidei, si res fidei tanquam
■de fide ab eis proponitur, est infallibilis, si vero res fidei non proponitur
ab eis tanquam de fide tenenda, non est infallibilis.
421. Ad intelligentiam huius regulae, quae est dogmatice praecipua,
utpote quae includit praecedentem et opponitur quatuor prioribus, determi­
nanda est dignoscibilitas utriusque elementi quod in ea importatur, scilicet
obiecti, sive rei propositae tanquam de fide, et actus consensus ut unanimis
Primo igitur, Patres proponere aliquam veritatem tanquam de fide te­
nendam, ac ideo loqui non mere opinative sed assertive ac certitudinaliter,
dignosci potest sive ex explicita eorum declaratione, ut si dicant rem esse
credendam, vel ab omni catholico tenendam, vel esse revelatam, vel contra­
rium esse haereticum, vel se ita credere ac confiteri, vel se proponere legiti­
mam fidei explicationem; sive aequivalenti significatione, quae provenit vel
1 Hinc merito Cano reprehendit Caietanum quod scripserit in initio suorum com­
mentariorum in Genesim: «Si quando occurrerit novus sensus textui consonus, quamvis
a torrente doctorum sacrorum alienus, aequum se praebeat lector censorem... Nullus
detestetur novum Sacrae Scripturae sensum, ex hoc quod dissonat a priscis doctoribus;
non enim alligavit Deus expositionem Scripturarum Sacrarum priscorum doctorum sensi­
bus, sed Scripturae ipsae integrae sub Catholicae Ecclesiae censura. Alioqui spes nobis
et posteris tolleretur exponendi Scripturam Sacram, nisi transferendo, ut aiunt, de
libro in quinternum». Quae quidem Caietani mentalitas apud aliquos modernos exegetas
iterum deprehendi contingit.
2 Plures Patres antenicaeni (Papias, lustinus, Irenaeus, Tertullianus, Lactantius, etc.),
ob falsam interpretationem Apoc. 20. 4, docuerunt quendam mitigatum Màllenarismum sive
Chiliasmum, seu doctrinam de regno mille annorum, post generale iudicium in terris
futuro. Eam tamen docuerunt vel opinative tantum vel certe aliis dissentientibus, ut
fatetur unus ex primis illius assertoribus, scilicet lustinus, scribens «multos eosque ex
illo christianorum genere, quod piam et puram sequitur sententiam, id non agnoscere»
(Dial, cum Τ'hryphone 80 sq.). Cf. Franzelin, op. cit. (supra, in n. 414) 154-168.

ex subiecta materia, quae sit aliqua veritas ad fidem directe pertinens, vel ex
circumstantiis, puta ex indole controversiae aut ex eo quod doctrina profe­
ratur in praedicatione, aut catechesi, aut in libris hunc duplicem finem ha­
bentibus.
Secundo, unanimis Patrum consensus triplici modo haberi ac dignosci
potest. Sufficit imprimis consensus unanimis Patrum unius aetatis; nam, cum
traditio sit una et immutabilis, nequit una aetas ab alia dissentire; ceterum,
ad ipsum unius aetatis unanimem consensum dignoscendum, necesse non est
omnes illius Patres adire (imo quandoque impossibile est, ob documentorum
defectum), sed potest contingere ut ab uno vel paucis praestantioribus dig­
noscantur omnes, ubi non probatur alios contradicere, ut ex dicendis patebit.
Item, sufficit consensus unius magnae partis Ecclesiae, puta occidentalis vel
orientalis, per longum saltem temporis spatium protractus et absque peculiari
ac generali dissensu alterius partis; nam, ob unitatem in fide a Christo pro­
missam, nequit ecclesia ab ecclesia dissentire aut ad magnam scissionem de­
venire.1 Item, sufficit consensus plurium ac praecipuorum Patrum in variis
praecipuisque ecclesiis et ex variis locis ac temporibus, etiam paucioribus aut
infirmioribus dissentientibus, quoniam nequit amplior ac praecipua pars
Ecclesiae in fide deficere; ita egerunt Cone. Ephesinum, adducens contra
Nestorium decem tantum defunctos Patres ex Oriente et Occidente,2 Cone.
Chalcedonense, Constantinop. III et IV, adducentia paucos tantum Patres,
et Augustinus, qui contra Iulianum pelagianum (1. 2, passim; 1. 3, c. 17, n. 32)'
refert undecim Patres orientales simul et occidentales. Tandem, potest etiam
sufficere firma doctrina paucissimorum, aut unius Patris, ubi tamen constat
hos pro aliis causam egisse, tanquam peculiares defensores alicuius veritatis,
atque ut tales, absque peculiari dissensu, imo cum explicita aliqua ac conti­
nuata Ecclesiae approbatione, agnitos esse, ut constat saltem de Athanasio
in quaestione de divinitate Verbi contra Arianos, de Cyrillo Alex, in quaes­
tione de Incarnatione contra Nestorianos et de Augustino in quaestione de
necessitate gratiae contra Pelagianos.
II. DE HUIUS LOCI VALORE ET USU IN THEOLOGICA ARGUMENTA­
TIONE.

422. Normae attendendae.
1. Cum unanimis Patrum consensus in aliqua veritate, agnita
ut de fide, sit infallibilis, ratione nempe certae testificationis iner­
rantis ipsius traditionis, sequitur ipsum esse, vel potius pertinere,
ad locum theologicum proprium, primarium, independentem et apo­
dicticum. Sed ita non est proprie aliquis distinctus locus theologicus,
’Ad rem Augustinus, Contra Iulianum, 1. 4. 13 sq.: «An ideo contemnendos putas,
quia occidentales Ecclesiae sunt omnes, nec ullus est in eis commemoratus a nobis
Orientis episcopus?... Puto tibi Villi partem orbis sufficere debere, in qua primum Apos­
tolorum suorum voluit Dominus gloriosissimo martyrio coronare... Non est ergo, cur
provoces ad Orientis antistites, quia et ipsi utique christiani sunt, et utriusque partis,
terrarum fides ista una est, quia et fides ista Christiana est».
2Cf. Vincentium Lerinensem, Commonitorium 2. 30.

sed potius pertinet, tanquam quaedam conspicua pars, ad ipsum
complexum locum traditionis (cf. supra, n. 403 sq.).
2. Quando in doctrina Patrum deest unum saltem ex duobus
praedictis requisitis, scilicet aut non loquuntur de aliqua doctrina
tanquam de fide tenenda (ac ideo non assertive ac certitudinaliter,
sed tantum opinative) aut non unanimiter consentiunt (modo supra
explicato), tunc eorum auctoritas constituit distinctum locum theo­
logicum, qui tamen non est primarius et apodicticus, sed tantum
secundarius et probabilis, ex quo nempe theologus nonnisi cum
probabilitate argumentari potest.
Ceterum, huiusmodi patristica probabilia argumenta nullatenus
sunt despicienda, quinimmo maxime conferunt ad incrementum et
evolutionem scientiae theologicae, ut patet praecipue de tot secun­
dariis doctrinis Augustini, quae doctoribus medii aevi occasionem
dederunt ulterius et cum maiori fructu inquirendi in aliquas theolo­
gicas veritates, quarum quaedam, uti character sacramentalis, ad ma­
turitatem dogmatis, ab Ecclesia definiti, pervenire meruerunt. Ut
patet, vis probabilitatis in huiusmodi argumento crescit tum ex
maiori numero Patrum qui adduci possunt (citra unanimem consen­
sum), tum ex maiori propinquitate ad tempus apostolicum, tum ex
Tnaiori auctoritate alicuius Patris, proveniente sive ex eius excellen­
tiori ingenio, sive ex speciali inquisitione in aliqua materia, sive ex
peculiari aliqua approbatione Ecclesiae.
3. Argumentum ex Patribus est valde utile, imo necessarium,
in theologia, cum, secluso ipso ecclesiastico Magisterio, doctrina Pa­
trum sit praecipuum ac facile dignoscibile canale ipsius traditionis.
Ex ea enim congruenter dignoscitur tum sensus Scripturae et docu­
mentorum Magisterii, tum modus quo aliqua veritas in sinu tradi­
tionis pedetemptim per saecula transmissa ac determinata fuerit.
Praeterea, apud Patres theologus saepe invenit, veluti in promptu,
ipsas rationes sive argumenta necnon aptos terminos quibus uti pos­
sit in explicatione mysteriorum fidei; nam et Patres theologi fuere
ante ipsos theologos.
4. Sicut quoad Scripturam et traditionem, ita quoad interpre­
tationem doctrinae ac mentis Patrum, prima et suprema regula est
Magisterium ecclesiasticum; nam et ipsi Patres, ut testes et canalia
traditionis, ad traditionem pertinent. Unde, si quando in documen­
tis Ecclesiae declaretur ita vel ita Patres sensisse, theologus secure
et apodictice ex Patribus argumentari potest.

5. In conficiendo apodictico argumento patristico, oportet ut
theologus cum certitudine determinet tum verum sensum doctrinae,.
tum verum eius obiectum (seu quod agitur de doctrina proposita
tanquam de fide), tum unanimitatem consensus. Id quidem suffi­
cienter explicatum est supra, agendo de traditione (n. 403 sq.).
423. Unum tamen addere volumus, quod ad efficaciam huiusmodi
satis difficilis argumenti non modice iuvare videtur, scilicet accuratam selec­
tionem ipsorum Patrum qui in probationem adducuntur, habita ratione tum.
supradictae distinctionis inter doctores, reliquos Patres et simplices scriptores
ecclesiasticos, quorum auctoritas est maior vel minor iuxta hanc ipsam grada­
tionem, tum peculiaris alicuius Patris agnitae auctoritatis in materia de qua
agitur, uti Athanasii de divinitate Verbi, Cyrilli Alex, de Incarnatione, et
Augustini de gratia. Ceterum, in hac ipsa peculiari auctoritate, attendendum
est tum ad limitem ipsum auctoritatis et approbationis, sub quo scilicet res­
pectu vel intra quosnam limites doctrina alicuius Patris, puta Augustini de
gratia, peculiariter approbata et considerata sit ab Ecclesia tanquam vox
traditionis,1 tum ad ipsam essentiam doctrinae, potiusquam ad modum eam
proponendi, seu illustrationes, argumenta, subtiliores explicationes, quae accidentaliter se habent, nisi aliunde aliquod peculiare huiusmodi punctum, puta
aliqua S. Scripturae interpretatio, fuerit directe ab Ecclesia approbatum.
1 Ad hanc Augustini auctoritatem, qua, ut dictum est supra (n. 419), abusi sunt
lansenistae, haec nota. Doctrina Augustini (t 430) modo quodam generali ac indeter­
minato approbata est, paulo post eius mortem a Caelestino I a. 431, his verbis: «Augus­
tinum sanctae recordationis virum pro vita sua atque meritis in nostra communione sem­
per habuimus, nec unquam hunc sinistrae suspicionis saltem rumor aspersit: quem tantae
scientiae olim fuisse meminimus, ut inter magistros optimos etiam ante a meis deces­
soribus haberetur» (Denz. 237; cf. 625, 741).
Tamen in «Indiculo» de gratia Dei seu «praeteritorum Sedis Apostolicae episcopo­
rum auctoritatibus», edito paulo post Caelestinum, inter 435 et 442, qui ut genuina de­
claratio S Sedis agnoscitur, sequens restrictio apponitur circa doctrinam de gratia abAugustino aliisque defensa: «Profundiores vero difficilioresque partes incurrentium quaes­
tionum, quas latius pertractarunt, qui haereticis restiterunt, sicut non audemus contem­
nere, ita non necesse habemus adstruere, quia ad confitendum gratiam Dei, cuius operi
ac dignationi nihil penitus subtrahendum est, satis sufficere credimus, quidquid secun­
dum praedictas regulas Apostolicae Sedis nos scripta docuerunt: ut prorsus non opinemur
catholicum, quod apparuerit praefixis sententiis esse contrarium» (Denz. 249; eae senten­
tiae referuntur ibid. 238-248).
Pariter Hormisdas R. P. a. 520, paulo ante Cone. Arausicanum II, scribit: «De ar­
bitrio tamen libero et gratia Dei, quid Romana, hoc est catholica, sequatur et servet
Ecclesia, licet ex variis libris beati Augustini, et maxime ad Hilarium et Prosperum, abun­
de possit agnosci, tamen et in scriniis ecclesiasticis expressa capitula continentur...»
(Denz. 366).
Ceterum Augustini de gratia doctrina, prout consignata est in canonibus Cone.
Arausicani II a. 529 (Denz. 370 sqq.), habet officialem approbationem Ecclesiae, sicut
ipsum illud Concilium a Bonifacio II a. 531 directe ac specialiter est approbatum, et qua
talis infallibiliter vera est atque apodicticum affert theologo argumentum, non secus
ac Cyrilli Alex, contra Nestorium anathematismi de incarnatione, a Conciliis ap­
probati.
Praeterea, aliqui theologi, ut Schâzler et Schultes, addunt reliquam Augustini doc­
trinam dc gratia, praedestinatione et peccato originali, tuto teneri posse ac debere. Cf.
Schultes, De Ecclesia catholica (ed. 2, Romae 1931) 664-666.

424. 6. Interpretatio Scripturae, a Patribus unanimi con­
sensu prolata, ut authentica habenda est, ac ideo, iuxta Cone. Trid.,
«nemo contra unanimem consensum Patrum ipsam Scripturam sa­
cram interpretari audeat» (cf. supra, n. 383 sq.). Oportet tamen ut
unanimis Patrum consensus in interpretatione alicuius textus sit
certus, et praeterea ut constet Patres velle exegeticam interpretatio­
nem proferre, seu eam proponere ut proprium sensum ipsius auc­
toris inspirati, nec tantum ut sensum accommodatum ad aliquem
pareneticum vel asceticum finem, quem in aliquo scripto vel loco
prosequuntur. Ad quod dignoscendum, attendi potest tum ad mo­
dum quo ipsi Patres loquuntur, si scilicet significent talem interpre­
tationem omnino acceptandam vel unice catholicam esse, tum ad
persistentiam eiusdem ac solius interpretationis apud posteriores
Patres et exegetas. Ob defectum vel dubium unius saltem ex praefa­
tis conditionibus, licet moderno exegetae a Patrum interpretatione
dissentire, ut de facto plures dissentiunt v. g. quoad Hebr. 6. 4-6
(«Impossibile est eos, qui semel sunt illuminati... et prolapsi sunt,
rursus renovari ad poenitentiam...»), quem locum Patres communi­
ter interpretati sunt de initerabilitate Baptismi, et Is. 53. 8 («Gene­
rationem eius quis enarrabit?»), quem locum multi Patres de Chris­
ti nativitate intellexerunt.1
7. In interpretatione doctrinae Patrum, ultra generales ac
communes regulas hermeneuticae, quae conveniunt etiam doctrinae
profanorum auctorum, cogitanda est peculiaris indoles ac providentiale munus illorum, prout a Deo positi sunt tanquam plantatores ac
rigatores nostrae fidei, et prout, ob profundam fidem et rerum divi­
narum familiaritatem, connatural! quodam ac veluti instinctive sen­
su ad recte de veritatibus fidei indicandum praediti erant.2
Unde, in casu ambiguitatis vel dubii de recta alicuius Patris doctrina aut
de gravi eius a ceteris discrepantia, non est facile aut leviter iudicandum, sed
potius de rectitudine ac concordantia est praesumendum, et ambigua verba
in bonum sensum trahenda, aut saltem reverenter exponenda sunt, iuxta com1 Cf. Pesch, Praei, dogtn. I, n. 585 sq. Quoad sensum typicum in interpretatione
Patrum, confer dicta superius, n. 387.
2 Quamvis Patres non fuerint proprie inspirati, sicut auctores S. Scripturae, dubi­
tandum tamen non est eos, generatim saltem, scripsisse sub peculiari assistentia Spiritus
S. In hoc sensu, tum in aetate ipsa patristica tum ac frequentius in sequenti aetate, saepe
affirmata est inspiratio SS. Patrum, saltem praecipuorum (nominatim Basilii, Hieronymi,
Augustini, Gregorii M.), quamvis ea non aequiparetur inspirationi auctorum S. Scripturae.
Ipse Augustinus, scribens ad Hieronymum, ait illius doctrinam processisse «non tantum
donante, verum etiam dictante Spiritu Sanctor» (Epist. 82. 2). De qua re confer G. Bardy,
-«L’inspiration des Pères de l’Eglise», Recherches de science religieuse XL (1952) 7-26.

mendationem S. Thomae: «Si aliqua in dictis antiquorum doctorum inveni­
untur quae cum tanta cautela non dicantur quanta a modernis servatur, non
sunt contemnenda
•IU
aut abicienda; sed nec etiam ea extendere oportet [ut nem­
pe ita premantur ut desideratus sensus exprimatur], sed exponere reveren­
ter» (Opusc. Contra errores Graecorum, proemium)?
Ceterum, ubi de errore alicuius Patris cum certitudine constiterit, ita ut
eius verba in bonum sensum trahi non possint (examinatis tum aliis dictis
eiusdem tum eius generali concordantia cum ceteris), eius doctrina relinquen­
da est, «reddentes tamen debitam reverentiam dignumque honorem», ut ait
Augustinus de sententia Cypriani circa rebaptismum, quam reicere debuit (Debapt. 6. 2; cf. 2. 4). Huiusmodi reverentiae peculiare exemplum nobis praebet
tum ipse Augustinus in ea praecipue quaestione, tum idem S. Thomas (passim
ubi occurrit aliqua ambiguitas apud Patres), de quo Leo XIII in Encycl.
«Aeterni Patris», referens ipsius Caietani verba (In 2-2, q. 148, a. 4), ait
quod «doctores sacros quia summe veneratus est, ideo intellectum omnium
quodammodo sortitus est».
QUAESTIO VIL

DE AUCTORITATE THEOLOGORUM *
2

425. De theologis, tanquam loco theologicae argumentatio­
nis, eadem fere valent quae supra de Patribus dicta sunt, in minori
II
tamen gradu et mensura, quae quidem fundat duarum categoriarum
distinctionem et seiunctim disserendi rationem. Quamvis enim theo­
logi dici possint Patribus ipsis successisse in munere transmittendi
revelationem et testificandi traditionem, longe tamen minorem sibi
conciliant auctoritatem, ob defectum vel attenuationem unius vel
alterius ex supradictis quatuor notis, quibus conceptus Patris,
conflatur.
I. DE NATURA HUIUS LOCI.

426. 1. De natura theologi.
Quamvis theologus generaliter dici possit ac dicatur quicumque, sive irr
^pud priores theologos mediaevales saec. 12, invaluerat in interpretatione Patrum
formula «Non sunt adversi, sed diversi», primo prolata ab Anselmo Laudunensi (Epist.
ad Heribrandum, ML 162. 1587) et vulgata ab Abaelardo (Epist. 11; Sic et non, pro­
logus, ML 178. 341, 1339-1345), quae tamen ulteriorem fortunam non habuit, fortasse ob
·1·Ιι
ipsius Abaelardi patrocinium.
Cf. De Ghellinck, op. cit. (supra, in n. 418) 517-523.
2 De theologica auctoritate ipsius S. Thomae confer infra, n. 430.
Praeter auctores tractatus de Ecclesia, relatos in n. 414, confer:
Berthier, J., Tractatus de locis theologicis (Augustae Taurinorum 1888) 394-420Cano, M., De locis theologicis, 1. 8, per totum.
Lamiroy, H., «De auctoritate theologorum», Collationes Brugenses XXIV (1924)·
66-69.
Lennerz, H., «Das Konzil von Trient und theologische Schulmeinungen», Scholastik IV (1929) 44-51.
Van Laak, H., Theses quaedam de Patrum et theologorum magisterio necnon de
fidelium sensu (Romae 1933) 33-49.

antiquitate (ut Patres) sive in moderna aetate, sive apud catholicos sive apud
haereticos, imo et non christianos ac paganos, scientiae de Deo incumbit, hic
tamen, sub ratione loci theologici, theologi intelliguntur ii catholici viri qui,
inde ab elapsa Patrum aetate, scientiam sacram, sive ore in scholis sive ac
praesertim scriptis, eminenti atque orthodoxa ratione sub Magisterii appro­
batione docuerunt ac docent.
Iuxta hanc definitionem, duae sunt requisitae ac sufficientes notae qui­
bus theologi conceptus constituitur, scilicet eminens orthodoxa doctrina et
approbatio Magisterii. Unde ex quatuor notis quibus conceptus Patris coales­
cit, duae in theologo desunt, scilicet sanctitas (quatenus non est necessaria)
et antiquitas (quae omnino deesse debet), duae vero adsunt, sed in minori
quodam gradu, scilicet eminens orthodoxa doctrina et approbatio Ecclesiae, et
utroque modo theologus a Patre distinguitur.
Quod attinet eminentem orthodoxam doctrinam, requiritur imprimis ut
agatur de scientia sacra, et nominatim de ipsa stricte dicta theologia, tam mo­
rali quam ac praecipue dogmatica, quin tamen per se excludatur ulla disci­
plina etiam auxiliaris, sub ratione et pro gradu suae connexionis cum scientia
sacra principali, quae respicit fides et mores.1 Requiritur praeterea ut sit or­
thodoxa (cui non obstat aliquis error secundarius vel materialis, ut dictum
est etiam quoad Patres); qua ratione theologi non dicuntur scriptores haere­
tici et schismatici, quantumvis docti, quippe qui in sua scientia non proce­
dunt sub lumine revelationis et ductu Magisterii, neque etiam illi catholici,
quorum generale systema reprobatum est a Magisterio, puta semirationalistae
Hermes et Günther.
Oportet tandem ut sit doctrina eminens. Non enim quicumque se ad­
miscet theologiae, theologus est, nec sufficit consequi academicum, ut aiunt,
gradum doctoratus, aut quomodolibet munus magisterii theologici exercere, ut
quis theologus dicatur, sed requiritur ut aliquod opus, communi saltem aesti­
matione excellens et efficax, producat, vel saltem (quod rarius sine scriptis
contingit) ut longum, efficax et auctoritativum magisterium viva voce exer­
ceat. Certe theologi sunt illi decem, qui ab Ecclesia etiam «doctores» decla­
rati sunt (cf. supra, n. 418), item ipsi duces notiorum scholarum, ut S. Tho­
mas, Scotus, Suarez, eorumque praecipui praedecessores et discipuli, ut Petrus
Lombardus, Albertus M., Bonaventura, Capreolus, Ferrariensis, Caietanus,
Toletus. Bellarminus, loannes a S. Thoma, S. Alphonsus, et multi alii usque
ad nostum aevum, etiam inter vivos, et peculiariter auctores operum, quae
tanquam manualia vel instrumenta in theologicis scholis adhibentur; ceterum,
determinatum iudicium de hac re vix dari potest et aliunde etiam humiliores
viri, prout concordant cum praestantioribus, unum totale veluti theologorum
collegium efformare dici possunt. Praeterea notandum est a theologico titulo
nullam conditionem aut sexum excludi: nam plures olim, saltem inter insig­
nes canonistas, laid fuerunt (nominatim celebres loannes Andreas et Petrus
■Cano peculiarem vim scientiae iuris canonici in hac re tribuit. In I. 1, c. 3, divi­
dens locos theologicos, septimum locum sic assignat: «Septimus est auctoritas theologo­
rum scholasticorum, quibus adiungamus etiam iuris pontificii peritos. Nam iuris huius
doctrina, quasi ex altera parte, scholasticae theologiae respondet». Subinde, in 1. 8, inte­
grum c. 7 consecrat usui iuris canonici in theologia.

λ·5λ·

de Ancharano), et aliquae mulieres insigniter doctae fuerunt ex communi
iudicio doctorum et ipsius Magisterii commendatione (ut S. Theresia quoad
theologiam mysticam et S. Catharina Genuensis quoad doctrinam de pur­
gatorio).
Quod attinet approbationem Ecclesiae non necessario explicita esse de­
bet, sed sufficit per se implicita, per hoc nempe quod dicta vel scripta alicuius
auctoris a vigilanti Magisterio sinantur adhiberi in praedicatione, in fidelium
instructione et in disciplina scholarum. Ceterum, explicita Ecclesiae appro­
batio quoad theologos in genere frequenter ac solemniter accessit; quoad
aliquos theologos in particulari directa quandoque commendatio facta est, ut
frequentissime accidit quoad S. Thomam, cuius doctrina ipsa lege canonica
proponitur; decem tandem theologi, ut nuper dictum est, specialissimam ap­
probationem sub titulo «Doctoris Ecclesiae», non secus ac ipsi Patres, con­
secuti sunt.
Cum a ratione theologi hic excludatur antiquitas, seu aetas Patrum, quae,
ut dictum est supra (n. 417), absolvitur saec. 8, per Bedam et Damascenum,
aetas theologorum dividi potest in tres periodos, indole et efficacia satis dis­
tinctas, scilicet antiquam subpatristicam (saec. 9-11), quam absolvit Anselmus
Cantuariensis, mediaevalem (saec. 12-16), quam absolvunt theologi Cone.
Tridentino coaetanei, et modernam (saec. 16-20); de quibus fuse actum est
in Introductione theologiae (n. 25-31). Ceterum, peculiarem rationem et vim
in hoc loco theologico obtinent doctores mediaevales sive scholastici, utpote
duces ac veluti patres ceterorum.

427. 2. De doctrinali auctoritate theologorum, tanquam testium tra­
ditionis.
Hanc negarunt Wyclif, qui scholas theologicas dixit «tantum prodesse
Ecclesiae, sicut diabolum» (Denz. 1179); Erasmus, cum aliis, etiam catholi­
cis, humanistis, qui theologiam scholasticam barbariem iudicarunt; Protestan­
tes, quorum fundator Lutherus theologiam scholasticam «funditus eradican­
dam» dixit et praecipuus doctor Melanchthonius «diabolicam cavillationem et
monachorum somnium» appellavit;1 lansenistae, qui in Cone. Pistoriensi
eidem theologiae ipsius revelationis obscurationem et morum relaxationem
imputarunt (Denz. 2601, 2676, 2679); Traditionalistae, ut Bonnetty, qui
dixerunt eam ducere ad rationalismum (Denz. 2814); Semirationalistae, ut
Hermes et Giinther, quorum scripta ferunt «propositiones... in catholicas
scholas iniuriosas» (Denz. 2740, 2830; cf. 2876, 2879, 2880, 2913); Modernistae, qui dixerunt «amandandam philosophiam scholasticorum ad historiam
philosophiae inter cetera quae iam obsoleverunt systemata» (cf. supra, n. 419).
Contra quorum errores doctrina saltem theologice certa tenet theologo­
rum auctoritatem talem esse ut unanimis eorum consensus in re fidei et mo­
rum sit certum traditionis testimonium, cui falsitas subesse non potest. Idque
patet eisdem fere argumentis quibus supra (n. 419) ostensa est auctoritas
ipsorum Patrum.
Primo scilicet, ex continuata theologorum et scientiae theologicae appro1 De Luthero et Erasmo confer dicta superius, n. 9.

batione per Magisterium ecclesiasticum. Magisterium enim summis laudibus
theologos cumulavit, decem inter illos sub titulo «Doctoris Ecclesiae» Pa­
tribus assimilavit, unum eorum, scilicet S. Thomam, tanquam magistrum
sanae doctrinae scholis catholicis praeposuit (Codex I. C., can. 1366, § 2),
eos contra calumnias praefatorum haereticorum vel errantium iugiter defendit,
ut apparet ex documentis apud Denzinger nuper indicatis (scilicet Cone.
Const an tiensis contra Wyclif, Pii VI contra Pistorienses, S. Officii contra
Bonnetty, Grcgorii XVI et Pii IX contra Hermes et Günther, Pii X contra
Modernistas).
Peculiariter ad rem faciunt sequentia verba Pii IX, qui explicite con­
sensum theologorum in re fidei proponit ut certum critérium veritatis, illum
intime coniungens cum infallibilitate ipsius Magisterii ordinarii: «Etiamsi
ageretur de illa subiectione, quae fidei divinae actu est praestanda, limitanda
tamen non esset ad ea, quae expressis oecumenicorum Conciliorum aut Ro­
manorum Pontificum huiusque Sedis decretis definita sunt, sed ad ea quoque
extendenda, quae ordinario totius Ecclesiae per orbem dispersae magisterio
tanquam divinitus revelata traduntur ideoque universali et constanti consensu
a catholicis theologis ad fidem pertinere retinentur» (Epist. «Tuas libenter»
a. 1863, ad archiep. Monaco-Frisingensem, Denz. 2879).
Praeterea, Magisterium extraordinarium in suis decisionibus theologorum
doctrina eorumque labore utitur in praeparatione definiendorum schematum.
Innocentius III in Cone. Later. IV contra abbatem loachim in dogmate Tri­
nitatis rem decidit ad mentem principis theologorum: «Nos autem, sacro ap­
probante Concilio, credimus et confitemur cum Petro Lombardo...» (Denz.
804). Clemens V cum Cone. Viennensi ad theologorum auctoritatem attendit,
cum de effectu baptismi infantium haec decernit: «Nos autem... opinionem...
quae dicit, tam parvulis quam adultis conferri in baptismo informantem gra­
tiam et virtutes, tanquam probabiliorem, et dictis Sanctorum et doctorum
modernorum theologiae magis consonam et concordem, sacro approbante
Concilio duximus eligendam» (Denz. 904). Numquam ceteroquin Magisterium
aliquam ex doctrinis a theologis unanimiter admissis damnavit, plures vero
tanquam dogmata definivit.
Secundo, idipsum patet ex coniunctione theologorum cum ipsa Ecclesia
credente eiusque infallibilitate. Nam theologi, sub approbatione quidem Ma­
gisterii, sunt doctores fidelium et organum traditionis apud eos, ita ut de
facto id in Ecclesia docetur, praedicatur, tenetur, creditur et in praxi Chris­
tianae vitae ac pietatis traducitur, quod a theologis proponitur. Unde, si ipsi
possent unanimiter in re fidei aut morum errare, etiam Ecclesia erraret et
traditio corrumperetur; error enim a theologis transiret in clerum et a clero
in populum, ac totam massam corrumperet.1 Ex qua immediata coniunctione
doctrinae theologorum cum fide populi christiani datur intelligi ipsa oculata
vigilantia ac suspiciosa severitas, qua Magisterium doctrinas theologorum in1 Ad rem Cano: «Si qua in quaestione universi theologi eadem inter se concinunt,
profecto si in eo errant, Ecclesiam item errandi periculo exponunt. Sive enim qui con­
fessiones audiunt, sive qui ad populum habent conciones, utrique plebem instituunt, ut a
theologis acceperunt. Ita, fit ut Ecclesia eorum in fide communem errorem dissimulando,
Christi fideles suo silentio deciperet» (De locis theologicis, 1. 8, c. 4).

vestigat et in quorundam errores animadvertit. Confer apud Denzinger mul­
tiplices condemnationes latas inde a saec. 12 et peculiariter eas quae inde
a saeculo elapso latae sunt praecipue contra Traditionalismum, Semirationalismum et Modernismum, ut interim omittamus peculiares quasdam nec paucas
reprobationes S. Officii et inclusionem plurium operum in Indicem librorum
prohibitorum.
Tertio, ipsa ratio suadet ex nulla causa explicari posse errorem in unani­
mi consensu theologorum circa rem fidei et morum. Neque scilicet ex com­
muni mendacio, quia communiter sunt viri probi ac timorati, et plures etiam
sanctitate insignes, et ceteroquin diversae indolis, loci et temporis. Neque ex
communi quadam deceptione, cum communiter sint viri ingenio et sagacia
praestantes, et ceteroquin diversae indolis, loci ac temporis; cuius deceptionis
impossibilitas vel ex eo luculenter ostenditur quod in pluribus incertis quaes­
tionibus, cum fide connexis, theologicae scholae inter se dissentiunt et acriter
decertant, donec unanimis consensus paulatim ac faticose accedat, si tamen
accedit.

428. 3. De discernibilitate auctoritatis theologorum.
Idem hic valet quod dictum est de Patribus (n. 420), scilicet generalem
regulam sive critérium esse unanimem eorum consensum in re, tanquam de
fide, ex quo necessario oboritur eorum concordantia cum traditione eorumque
infallibilis auctoritas, tanquam doctorum authenticorum. Citra quem cetero­
quin unanimem consensum, convenit eis etiam minor nec despicienda aucto­
ritas, tanquam doctoribus privatis.
Haec duo generalia criteria in sequentes tres particulares regulas cum
M. Cano (De locis theologicis, 1. 8, c. 4) dispesci queunt, quae, ob implexam
earum indolem, magis determinatam exigunt explicationem.
Prima regula.1 «Concordem omnium theologorum scholae de fide aut
moribus sententiam contradicere, si haeresis non est, at haeresi proximum est».
Sensus est: talis unanimis theologorum consensus in aliquam veritatem
tanquam de fide, ostendit cum certitudine hanc veritatem pertinere ad tradi­
tionem seu ad revelationem, ac ideo qui illi consensui contradicit, censetur
contradicere ipsi veritatae revelatae, et consequenter est vel haereticus vel
haeresi proximus. Dicimus «haeresi proximus», quia, quamvis aliquis directe
contradicat tantum unanimem consensum theologorum, tamen indirecte ac
logice contradicit vel contradicere debet ipsum obiectum illius consensus, seu
ipsam veritatem revelatam; qua contradictione fieret directe haereticus.
Quoad duas conditiones, in hac regula indicatas, scilicet determinationem
obiecti et unanimitatem actus sive consensus, haec nota. Obiectum debet esse
aliquid directe pertinens ad fidem vel mores, non vero aliqua philosophica
aut theologica doctrina cum fide connexa; et quidem aliquid fidei tanquam
de fide tenendum, adeoque assertive et certitudinaliter nec mere opinative
propositum. Consensus in huiusmodi obiectum debet esse vere unanimis, seu
non quomodolibet communis aut etiam longe communior, sed stricte commu­
nis vel universalis, seu, aut simpliciter et sine contradictione omnium theolo1 Cano ipse tres sequentes regulas inverso ordine proponit. Quem ordinem mutamus,

claritatis gratia.

gorum, aut moraliter omnium, quatenus nonnisi pauci nec graves auctores
contradicant.
Ad cuius unanimitatis disccrnibilitatem non est necesse adire omnes vel
multos theologos, sed saepe sufficit ut constet de unanimi consensu eorum
qui tanquam aliorum duces et inspiratores agnoscuntur, ut Magistri Senten­
tiarum pro mediaevalibus, S. Thomae, Scoti, Suaresii, pro suis scholis, nisi
aliunde constet in ipsis scholis maiores discipulos dissentire. Praeterea, ad
unanimitatem consensus inferendam sufficit ut etiam pauci ex maioribus
theologis, praecipue diversae aetatis ac scholarum, decisive consentiant, aliis
non reclamantibus in circumstantiis in quibus, attento tempore vel diversitate
scholarum, connaturaliter dissentire ac reclamare deberent.
Huiusmodi consensus unanimitas non habetur, si etiam maior longe pars
theologorum consentiat, pauci vero gravesque viri dissentiant, nam non re­
pugnat quominus maior pars erret, pauci vero recte sentiant; unde, ut Cano
ait, «plurium auctoritas obruere theologum non debet: sed si paucos viros
modo graves secum habeat, poterit sane adversus plurimos stare; non enim
numero haec iudicantur sed pondere». Unanimitas vero consensus adest, si
nonnisi pauci, obscuri nominis aut non gravis auctoritatis, et quidem, ut con­
tingere solet, sine efficacibus rationibus, contra torrentem ceterorum dissen­
tiat; nam tunc parum pro nihilo reputatur.
Ex his solutas intelliges quasdam leves obiectiones, quas praecipue supra
relati adversarii (n. 427), contra hanc regulam de acutoritate unanimis con­
sensus theologorum movent.
Obiciunt imprimis ex quibusdam erroribus, quos theologi communiter
docuerunt, nominatim de traditione instrumentorum ut materia Ordinis, de
non sacramentalitate episcopatus, de sacramentalitate minorum ordinum, de
vi mere declarativa absolutionis sacramentalis. Cui respondetur non adfuisse
unanimem consensum de illis, nec ea proposita fuisse tanquam de fide, nec
ea omnia esse errores, quin adhuc a quibusdam sustineantur, ut ordines mi­
nores esse sacramentales et traditionem instrumentorum fuisse eo tempore
materiam Ordinis, ratione potestatis Ecclesiae in deteminanda materia ali­
quorum sacramentorum.
Praeterea, obiciunt theologos admiscere philosophicas suas elucubrationes rebus fidei, ac ideo non esse testes traditionis. Respondetur theologos esse
testes traditionis cum et prout proponunt aliquam veritatem tanquam de fi­
de; philosophicas vero elucubrationes pertinere ad aliud obiectum, plus minusve connexum cum re fidei, quod inservit ad elucidandam doctrinam fidei et
in quo theologi possunt errare, si et quatenus distinguitur ab ipsa veritate
revelata qua tali.
Item, obiciunt nullam haberi doctrinam theologicam, in qua theologi
sibi invicem non opponantur, vel saltem aliquis aliis non contradicat. Respon­
detur dissensum unius vel alterius theologi non officere moraliter unanimi
consensui, modo supra explicato. Ceterum, dissensus theologorum contingere
solet in quaestionibus mere theologicis, et difficilius ostenditur aliquos decisi­
ve saltem dissensisse in his in quibus ceteri moraliter omnes decisive consense­
runt, tanquam in rebus de fide tenendis.
Tandem obiciunt theologos, praesertim antiquiores, consuevisse leviter

466

1
t

I
'
i

1

(

i

DE LOCIS THEOLOGICIS

et parum scientifice textus Scripturae et monumenta traditionis interpretari^
aliter ac modernos eruditos et exegetas; nec posse proinde ut certum critérium
utriusque fontis considerari. Respondetur theologos, etiam antiquiores, etsi
fortasse minori critica et exegetica arte, quam modernos eruditos, callentes,
aptiores esse, in unione cum ipso Magisterio, ad intelligendum verum ac
dogmaticum sensum praefatorum fontium. Ipsi enim veritates fidei interpre­
tantur tanquam authentici testes et ut tales falli non possunt, dum historici
et cxegetae textus interpretantur tanquam auctores privati, soli lumini suae
naturalis rationis fidentes.

429. Secunda regula. «Ex auctorum omnium scholasticorum communi
sententia, in re quidem gravi, usque adeo probabilia sumuntur argumenta, ut
illis refragari temerarium sit».
Rationem addit idem Cano: «Nam in quacumque arte peritis credendum
esse ratio monstrat. Nec enim sanus haberetur, qui nautis in navigandi ratione
non crederet. Qui igitur in arte hac de theologiae dogmatibus disserendi expe­
rientibus et exercitis nullam fidem habet, aut parum sanus aut certe temerarius est».
Haec regula fundata in ipsa unanimitate consensus, deficiente tamen
obiecto, seu re fidei tanquam de fide asserta, explicatione indiget, ac dividi
potest in tres sequentes regulas iuxta diversitatem praefati obiecti.
Primo nempe, si theologi unanimiter consentiunt in aliquam veritatem,
non tanquam de fide sed tanquam theologice certam, seu sine qua ipsa veritas
revelata logice admitti nequeat, illi contradicere non solum est temerarium,
sed etiam erroneum videtur. Nam ratio huiusmodi unanimis consensus est
ipse necessarius nexus illius doctrinae cum revelatione, a theologis cum certi­
tudine cognitus.
Secundo, si theologi unanimiter consentiunt in aliquam veritatem non
ut theologice certam, sed simpliciter ut certam vel veram, seu ut unicam quae
appareat simpliciter cohaerere cum fide, illi contradicere, saltem sine gravi
aliqua ratione, temerarium est. Nam, quamvis nexus inter huiusmodi verita­
tem et fidem non sit ceno necessarius nec immediatus, tamen theologi de
tali nexu affirmative iudicant tanquam in propria provincia et per huiusmodi
theologorum certas assertiones solent ipsae solemnes Magisterii definitiones
praeparari.
Tertio, si theologi unanimiter proponunt aliquam veritatem tantum ut
probabiliorem vel probabilissimam, tunc, iuxta maiorem vel minorem gravi­
tatem ipsius veritatis, magis vel minus temerarium est ab ea recedere absque
gravi causa; idque ob eandem rationem. Quod si ulterius probabiliori illi sen­
tentiae accedat aliqua approbatio Magisterii (ut in supradicta declaratione
Cone. Viennensis, n. 427), tunc gravior causa ad dissentiendum requiritur,
salvo ceteroquin consensu circa illius sententiae probabilioritatem, iuxta Ma­
gisterii declarationem.
Tertia regula. «Theologorum scholasticorum etiam multorum testimo­
nium, si alii contra pugnant viri docti, non plus valet ad faciendam fidem,
quam vel ratio ipsorum vel gravior etiam auctoritas comprobarit».
Haec regula fundatur in defectu unanimitatis consensus, iuxta dicta su-

perius (n. 428) dignoscendo, atque abstrahit a qualitate obiecti, ita ut, etiam
si agatur de re a pluribus asserta tanquam de fide, si tamen plures vel pauci
graves doctores dissentiant rem ita esse, per se potest quilibet absque teme­
ritate dissentire, seu dissentientibus aggregari. Nihilominus, ex consensu mul­
torum potest quis probabile argumentum conficere, eoque probabilius quo
numerus et auctoritas patronorum increscit. Imo huiusmodi probabilitas po­
test inde tantopere increscere, ut possit aliqualis temeritas haberi in dissen­
tiendo sine omnino gravi ac proportionata ratione. Ceterum, in omni casu
semper securius reputatur communiorem theologorum sententiam sequi,
seclusa peculiari ac gravi dissentiendi ratione.
II. DE HUIUS LOCI VALORE ET USU IN THEOLOGICA ARGUMENTA­
TIONE.

430. Normae attendendae.
1. Cum unanimis consensus theologorum in aliqua veritate,
proposita ut de fide, errare non possit, ipse est reductive locus theo­
logicus proprius, primarius, independens et apodicticus, prout nem­
pe reducitur, non secus ac auctoritas Patrum, ad ipsum complexum
locum traditionis. Ceterum, rarissime contingit ut auctoritas theolo­
gorum sit necessario invocanda ad apodictice probandam aliquam
veritatem fidei, quae ex aliis locis, puta ex Patribus vel ex Magis­
terio Ecclesiae, probari non possit.
2. Quando in doctrina theologorum deest unum saltem ex
duobus elementis in quibus huiusmodi apodictica auctoritas funda­
tur, scilicet vel obiectum, tanquam de fide assertive propositum, vel
unanimis consensus, tunc eorum auctoritas constituit locum theolo­
gicum distinctum, sed secundarium ac probabile tantum, cuius vis
est maior vel minor iuxta indolem et numerum patronorum, quique
nullatenus despiciendus est, cum huiusmodi probabiles doctrinae
nonnumquam vehant germen futurae certitudinis et unanimis theo­
logorum consensionis, ac viam sternant ipsis solemnibus Magisterii
declarationibus. Ceterum, practicum momentum huiusmodi doctri­
narum exinde apparet quod vix sine ipsis profundior intelligentia
veritatum fidei haberi potest.
3. Quod attinet obiectum assensus theologorum, sedulo atten­
dendum est: Primo, num ipsi revera assertive ac certitudinaliter
loquantur an mere opinative; nam plures, praesertim ex antiquiori­
bus theologis, id explicite significare non solent, sed simpliciter res
affirmant ac concludunt, etiam quando suis rationibus ipsi non sim­
pliciter fident, ut apparet ex contextu vel ex subiecta materia. Se­
cundo, num loquantur dogmatice, an potius philosophice, etsi as-

sertive, seu utrum velint tantum aliquam doctrinam philosophicam
certitudinaliter asserere, an ipsam rem dogmaticam, vel necessariam
illius connexionem cum re dogmatica. Tertio, num veritatem vere ut
de fide tenendam proponant; nam apud antiquiores theologos, prae­
cipue antetridentinos, expressiones «de fide», «error in fide» et
aliae similes, generaliorem ac indeterminatum sensum habere solent,,
puta intimae connexionis alicuius veritatis cum fide, vel etiam eius
continentiae in deposito revelationis, etsi nondum fuerit a Magis­
terio definitive proposita; praeterea, etiam apud theologos postridentinos, aliqua veritatis declaratio per Magisterium Ecclesiae, faci­
le aut generaliter, nec semper ex proposito, dicitur esse de fide, non
distinguendo inter varios gradus efficacitatis declarationis, prout
exactius ac consulto fit a theologis recentioribus.
4. Quod attinet ipsam consensus unanimitatem, ea non est
leviter asserenda, cum pendeat ex pluribus elementis, ut supra ex­
plicatum est. Praeterea, cum Pesch «notandum est modum loquendi,
qui non raro occurrit apud posteriores theologos scholasticos, scilicet
doctrinam aliquam esse communem, nihil aliud significare nisi doc­
trinam esse a multis bonis doctoribus receptam; ergo opposita potest
simul esse communis, imo magis communis».1
5. In utroque, tam apodictico quam probabili, argumento ex
theologorum auctoritate deducto, attendendum est tum ad id quod
docetur, magis quam ad modum quo docetur vel probationes allatas;
tum ad proprium sensum adhibitorum terminorum, qui mutari solet
ab una ad aliam aetatem, ab uno ad alium theologum vel scholam
(imo quandoque ab uno ad aliud opus vel locum eiusdem theologi);
tum ad momentum quod quaestioni tribuitur, num scilicet de aliqua
re, data opera nec mere transeunter et incidenter, tractetur; tum ad
persistentiam in eadem sententia, nam solet etiam apud magnos
theologos contingere ut sententiam suam paulatim lllll utent aut
determinent aut emolliant; tum ad specialem auctoritatem, alicui
auctori in aliqua peculiari materia tributa et agnita, praecipue per
aliquam Magisterii ipsius declarationem, uti S. Thomae in universa
theologia, S. Alphonse in theologia morali praecipue practica,
S. Francisco Salesio in re ascetica, S. loanni a Cruce in re mystica,
et generaliter, ut per se patet, dogmaticis, moralistis et canonistis
in sua cuiusque provincia.
6. Quod attinet praefatum locum secundarium ac probabilem,
1 Prae!, dogm. I, n. 599.

imprimis notandum est, ad hoc ut argumentum sit vere probabile et
aliqua doctrina dicatur congruere cum sensu Ecclesiae, non sufficere
auctoritatem unius vel alterius aut paucorum admodum theologo­
rum, nisi agatur de uno theologo speciali modo a S. Sede approbato,
praecipue sub titulo «Doctoris Ecclesiae», vel de paucis communi­
ter agnitis ut gravibus auctoritatibus; propterea ab Alexandro VII
damnata est sequens laxistarum propositio: «Si liber sit alicuius
iunioris et moderni, debet opinio censeri probabilis, dum non cons­
tet, reiectam esse a S. Sede Apostolica tanquam improbabilem»
(Denz. 2047).
Praeterea, notandum est quod, quamvis non sit cum aliquibus
modernis immodice exaggeranda sic dicta libertas in probabilibus,
nec theologicarum scholarum fructuosae disputationes et concer­
tationes moderno quodam ac irenico spiritu ut frustraneae et anti­
quatae sint seponendae, tamen non sunt facile quaestiones mere
scholasticae cum stricte dogmaticis ita commiscendae, ut ab illis
istae iudicentur et a censura, ut ita dicatur, philosophica, fiat tran­
situs ad censuram theologicam, qua adversarii iniuste afficiantur.
Ad quod animadvertit M. Cano·. «Sane arguendi sunt scholastici non­
nulli, qui ex opinionum, quas in schola acceperunt, praeiudiciis viros alias
catholicos notis gravioribus inurunt, idque tanta facilitate, ut merito ridean­
tur. Nobis autem schola nostra magnam quidem licentiam dat, ut quodcumque maxime probabile occurrat, id nostro iure liceat defendere: sed non licet
tamen eos, qui nobis sunt adversi, temere ac leviter condemnare. Alia sunt
scholae placita, de quibus dicturi sumus [i. e. quae ab omnibus theologis
probabiliter vel certe admittuntur], alia sunt praecepta sectae, de quibus
modo loquimur. Quae ab illis dissident, ea notam habent, quae ab his, non
habent. Nec enim si quid aut Scoticis aut Thomisticis pronunciatis contrarium
est, error illico est» (De locis theologicis, 1. 8, c. 4). Ceterum, huiusmodi
periculum non leviter diminutum est in recentiori aetate, ob supradictam
irenicam nec omnino fructuosam mentalitatem.
NOTA. DE PECULIARI AUCTORITATE S. THOMAE1

431. In loco theologico, de quo agimus, seu de auctoritate theologo­
rum eiusque vi et usu in theologica argumentatione, specialissimam partem
obtinet, omnibus fatentibus, unus Thomas Aquinas, «Doctor Ecclesiae» (Pius
1 Berthier, J. J., 5. Thomas Aquinas, Doctor communis Ecclesiae I: Testimo­
nia Ecclesiae, Romae 1914. Innumera referuntur Ecclesiae documenta inde a saec. 14.
Descoqs, P., «Thomisme et magistère ecclésiastique», Archives de philosophie IV
(1926) 184-192.
.
Dieckmann, H., «De auctoritate theologica S. Thomae Aquinatis», Scholastik.
(1926) 567 sqq.—De Ecclesia II 882-890.

V), «Doctor Angelicus» (Pius V), «Doctor communis» (Pius XI), «Doctor
Eucharisticus» (Pius XI),*
12ab ipso Magisterio appellatus; idque tum ob intrin­
secam rationem, seu ob excellentiam doctrinae, tum ac praecipue ob cxtrinsecam rationem, seu ipsius Magisterii distinctam et extraordinariam approba­
tionem, quam nullus theologus aut Ecclesiae doctor unquam obtinuit.
Huiusmodi ecclesiasticae approbationis doctrinae S. Thomae in re theo­
logica (abstrahendo a generaliori auctoritate in re scientifica et philosophica)
tum historiam sive documenta, tum sensum et obligativam vim, breviter consi­
derabimus.

432. Documenta.
Per ultra sexcentos annos, inde ab ipsa S. Thomae canonizatione a. 1323,
instanter et constanter ecclesiasticum Magisterium eius doctrinam specialissi­
ma approbatione et commendatione cumulavit.
Alexander IV, adhuc vivente S. Thoma, in sua epistola «Delectabile
nobis» 11 mart. 1256 ad Universitatis Parisiensis Cancellarium, scribere non
dubitavit: «Dilecto filio, Thomae de Aquino, viro utique nobilitate generis
et morum honestate conspicuo ac thesaurum litteralis scientiae per gratiam
Dei assecuto».2
loannes XXII, vix quadraginta quatuor annis post eius mortem, in Con­
sistorio habito a. 1318, ante canonizationem, suscipiens legatos neapolitanos
canonizationem postulantes, declaravit: «Doctrina eius non potuit esse sine
miraculo... quia ipse plus illuminavit Ecclesiam quam omnes alii doctores; in
cuius libris plus proficit homo uno anno, quam in aliorum doctrina toto temJoannes A S. Thoma, Cursus theologicus I (Parisiis 1931) 221-301 : «Tractatus de
approbatione et auctoritate doctrinae angelicae Divi Thomae».
Lavaud, B., Saint Thomas «Guide des études». Notes et commentaires sur L'Ency­
clique «Studiorum Ducem» de S S. Pie XI, Paris 1925.
Mannaioli, D., De officio adhaerendi germanae Doctoris Angelici philosophiae,
Romae 1916.
Ramirez, I. M., De auctoritate doctrinali S. Thomae Aquinatis, Salmanticae 1952.
In p. 181-310, integre referuntur magisterii documenta inde a Benedicto XIV ad Pium
XII indusivc.
Raüs, I. B., «L’enseignement de la doctrine de saint Thomas, considérée dans ses
rapports avec le Code et les écoles théologiques», Nouvelle revue théologique LU (1925)
261-291, 358-380.
Schultes, R.-M., De Ecclesia catholica (ed. 2, Romae 1931) 681-692; item in
Katholik XCVIII (1918) 1-26.
Szabo, S., Die Authoritàt des hl. Thomas von Aquin in der Théologie, Regens­
burg 1919.
Villeneuve, R., «Le thomisme avant et après l’Encydique ’Aeterni Patris’», Revue
dominicaine XXIV (1929 ; 273-282. 339-354, 479496.—«Ite ad Thomam», Angelicum
XIII (1936) 3-23.
1 De auctoritate et usu horum titulorum confer P. Mandonnet, «Les titres docto­
raux de saint Thomas d’Aquin», Revue thomiste XVII (1909) 597-608, et A. Walz, His­
Ltjll
toria canonizationis S. Thomae (Romae 1925) 162, 164. Titulus «Doctor communis»
tri­
butus est inde ab a. 1317; «Doctor angelicus» inde a saec. 15; «Doctor eucharisticus»
saltem inde a saec. 17, nam Salmanticenses in prooemio tractatus de Eucharistia aiunt:
«Angelicus Doctor merito dici queit Doctor Eucharisticus».
2 Bullarium Ordinis Praedicatorum II 298. Citatur a Pio XI in Encycl. «Studiorum
ducem».

pore vitae suae».1 In ipsa Bulla canonizationis «Redemptionem misit», 18 iul.
1323, declaravit: «Tam super novum, quam vetus Testamentum scripta, plu­
rimaque alia opera in Dei laudem, fideique dilatationem, eruditionemque
studentium, clara, famosa, non absque speciali Dei infusione perfecit»,23Fertur
praeterea, in sermone habito coram principibus et curia, dixisse: «Tot mira­
cula fecit, quot scripsit articulos»?
Clemens VI, Bulla «In Ordine» a. 1344, laudes S. Thomae celebravit.45
6
Innocentius VI (t 1362), Sermo de S. Thoma: «Huius doctrina prae
ceteris, excepta canonica, habet proprietatem verborum, modum dicendorum,
veritatem sententiarum, ita ut numquam qui eam tenuerint, inveniantur a
veritatis tramite deviasse; et qui eam impugnaverit, semper fuerit de veri­
te suspectus»?
Urbanus V in Bulla «Laudabilis Deus» ad archiep. et fideles Tolos., 31
aug. 1368, occasione translationis reliquiarum S. Thomae Tolosam: «Nos
attendentes, quanta [B. Thomas] a Deo scientiae doctrina dotatus Ordinem
FF. Praedicatorum ac universalem Ecclesiam illustravit ac beati Augustini
vestigia insequens Ecclesiam eandem doctrinis et scientiis quamplurimis ador­
navit..., volumus et tenore praesentium vobis iniungimus, ut dicti beati Tho­
mae doctrinam tanquam veridicam et catholicam sectemini, eamque studeatis
totis viribus ampliare»?
Pius V, Bulla «Mirabilis Deus», 11 apr. 1567, qua S. Thomam, primum
omnium theologorum titulo «Doctoris Ecclesiae» decoravit: «Quoniam omni­
potentis Dei providentia factum est, ut Angelici Doctoris vi et veritate doc­
trinae ex eo tempore, quo caelestibus civibus adseriptus fuit, multae, quae
deinceps exortae sunt, haereses confusae et convictae dissiparentur, quod et
antea saepe et liquido in s. conc. Tridentini decretis apparuit: eiusdem memo­
riam... maiori etiam quam antea grati et pii animi affectu colendam statui­
mus».7

Eandem laudem et approbationem subinde renovarunt plures RR. Pon­
tifices, ut Clemens VIII, Bulla «In quo nos» a. 1603, Paulus V, Bulla «Splen­
didissimus athleta» a. 1607, Innocentius XII, Breve «Tradidit» a. 1694, Be­
nedictus XIII, Bulla «Pretiosus» a. 1727, Clemens XII, Bulla «Verbo Dei»
a. 1733, et Benedictus XIV, Breve «Saluberrimam» a. 1752. Peculiariter ac
insistenter post Conc. Vaticanum I singuli RR. Pontifices eandem approba­
tionem renovarunt et auxerunt.
Leo XIII in Encycl. «Aeterni Patris», 4 aug. 1879, de christiana philo­
sophia instauranda, S. Thomam omnium doctorum principem et magistrum
indicavit: «Inter scholasticos doctores, omnium princeps et magister, longe
eminet Thomas Aquinas; qui, uti Caietanus animadvertit, veteres ’doctores
sacros quia summe veneratus est, ideo intellectum omnium quodammodo sor1 Acta sanctorum, vol. I martii, 681 sq. Citatur a Pio XI in eadem Encyclica.
2 Bullarium romanum IV 302-308.
3 Apud Berthier, op. cit. (supra, in n. 430) 50.
4 Bullarium Ordinis Praedicatorum II 258.
5 Haec verba a quibusdam tribuuntur eidem Clementi VI.
6 Bullarium Ordinis Praedicatorum II 260.
’ Ibid. V 154.

tinis est’.1 Illorum doctrinas, veluti dispersa cuiusdam corporis membra, in
unum Thomas collegit et coagmentavit, miro ordine digessit, et magnis incre­
mentis ita adauxit, ut catholicae Ecclesiae singulare praesidium et decus iure
meritoque habeatur... Illud [Angelicus Doctor] a se ipse impetravit, ut et
superiorum temporum errores omnes unus debellarit, et ad profligandos, qui
perpetua vice in posterum exorituri sunt, arma invictissima suppeditarit...
Vos omnes, Venerabiles Fratres, quam enixe hortamur, ut ad catholicae fidei
tutelam et decus, ad societatis bonum, ad scientiarum omnium incrementum
auream sancti Thomae sapientiam restituatis, et quam latissime propagetis.
Sapientiam sancti Thomae dicimus: si quid enim est a doctoribus scholasticis ·
vel nimia subtilitate quaesitum, vel parum considerate traditum, si quid cum
exploratis posterioris aevi doctrinis minus cohaerens, vel denique quoquo
modo non probabile, id nullo in pacto animo est aetati nostrae ad imitandum
proponi».2
Pius X, Encycl. «Pascendi» a. 1907, in remedium contra Modernistas
confirmavit iussum sui praedecessoris restaurandi «philosophiam scholasti­
cam... [quo nomine] eam praecipue intellegimus, quae a sancto Thoma Aqui­
nate est tradita».3 Motu proprio «Sacrorum antistitum» a. 1910 et «Doctoris
Angelici» a. 1914, pro Italia praescripsit ut Summa Theologica tanquam tex­
tus scholae adhiberetur (AAS II [1910] 256 sq.; VI [1914] 336-341).
Praeterea, sub eius pontificatu S. Congregatio de Sem. et Stud. Univ. a. 1914,
propositis sibi 24 thesibus, declaravit eas «plane continere sancti Doctoris
principia et pronuntiata maiora» (AAS VI [1914] 383; item Denz. 36013624); quam declarationem eadem S. Congregatio iterum explicitiorem red­
didit a. 1916 sub Benedicto XV, respondens: «Omnes illae viginti quatuor
theses philosophicae germanam sancti Thomae doctrinam exprimunt, eaeque
proponantur veluti tutae normae directivae». (AAS VIII [1916] 157).4
Sub Benedicto XV, praeter hanc declarationem, eadem S. Congregatio
praescripsit episcopis Italiae (a. 1920) et Germaniae (a. 1921) usum Summae
Theologicae tanquam libri textus in scholis. Praeterea ac praecipue, in ipso
Codice I. C. (15 sept. 1917), sequens praescriptio ac commendatio lata est,
quam nullus unquam Ecclesiae doctor obtinuit: «Philosophiae rationalis ac
theologiae studia et alumnorum in his disciplinis institutionem professores
omnino pertractent ad Angelici Doctoris rationem, doctrinam et principia,
eaque sancte teneant» (can 1366, § 2); quae iterum fertur, ubi de studiis reli­
giosorum: «Religiosi... in philosophiae studia... et sacrae theologiae..., doctri­
nae D. Thomae inhaerentes ad normam can. 1366, § 2, diligenter incumbant».
Pius XI, in Epist. «Officiorum omnium», 1 aug. 1922, ad Card. Bisleti,
S. Congr. de Sem. et Stud. Univ, praefectum, et solemnius in Encycl. «Stu­
diorum ducem», 29 iun. 1923, praescriptiones et commendationes praedeces’ In 2-2, q. 148, a. 4.
2 Enchiridion clericorum 416, 417, 429.
U
3 Ibid. 805.
■
4 Eas theses collegit et confecit praecipue G. Mattiussi, qui eas, post approbatio­
nem explicavit in ephemeride Civiltà Cattolica et subinde in opere Le XXIV tesi della
filosofia di San Tommaso d'Aquino approvate dalla S. Congregazione degli Studi, Romae
1917 (cd. 2, 1925). Cf. etiam E. Hugon, Les vingt-quatre theses thomistes, Paris 1926
(éd. 8, 1946).

sorum necnon Codicis 1. C. renovavit (inter quas ipsum decretum S. Congr.
de adhibenda Summa Theologica ut textu scholae, et quidem ubique), addens
S. Thomae novum titulum «Doctoris Communis»: «Studiorum ducem sacrae
iuventuti in maioribus disciplinis haud ita pridem per Apostolicam Epistolam
Nos, luris Canonici statuta confirmantes, habendum esse ediximus Thomam
Aquinatem... cuius quidem in Ecclesia niirum quantum valet auctoritas... Nos
vero haec tanta [decessorum Nostrorum] divinissimo ingenio tributa praeco­
nia sic probamus ut non modo Angelicum, sed etiam Communem seu univer­
salem Ecclesiae Doctorem appellandum Thomam cuius doctrinam, ut quam
plurimis in omni genere litterarum monumentis testata est, suam Ecclesia
fecerit...
«Inter amatores sancti Thomae, quales omnes decet esse Ecclesiae filios
qui in studiis optimis versantur, honestam illam quidem cupimus iusta in
libertate aemulationem unde studia progrediuntur, intercedere, at obtrecta­
tionem nullam, quae nec veritati suffragatur et unice ad dissolvenda valet
vincula caritatis. Sanctum igitur unicuique eorum esto quod in Codice luris
Canonici praecipitur...; atque ad hanc normam ita se omnes gerant ut eum
ipsi suum vere possint appellare magistrum. At ne quid eo amplius alii ab
aliis exigant, quam quod ab omnibus exigit omnium magistra et mater Ec­
clesia: neque in iis rebus, de quibus in scholis catholicis inter melioris notae
auctores in contrarias partes disputari solet, quisquam prohibendus est eam
sequi sententiam quae sibi verisimilior videatur»?
Idem, Constit. Apost. «Deus scientiarum Dominus», 24 mai 1931, postu­
lat ut «veritatum [theologicarum] natura et intima ratio ad principia et
doctrinam sancti Thomae Aquinatis investigentur et illustrentur». (AAS
XXIII [1931] 253).
Pius XII, Allocutio «Solemnis conventus», 24 iun. 1939, ad alumnos
seminariorum et collegiorum Romae: «Ea est Aquinatis sapientia... quae ad
dogmata fidei declaranda et defendenda maxime aptetur; ea est quae grassantes primarios errores cuiusvis temporis efficienter valeat arcere et invicte
debellare... Decessorum nostrorum monita Nostra facimus, quibus veri no­
minis in scientia progressum et legitimam in studiis libertatem tueri voluerunt.
Probamus prorsus ac commendamus novis disciplinarum inventis antiquam
sapientiam, ubi opus sit, aequari; ea de quibus bonae notae Angelici Doctoris
interpretes disputare solent, libere agitari; nova vero subsidia ex historia
deprompta in textibus Aquinatis plenius intelligendis adhiberi. Neque ullus
privatus ’se in Ecclesia pro magistro gerat’; nec ’quid eo amplius alii ab aliis
exigant, quam quod ab omnibus exigit omnium magistra et mater Ecclesia’;
nec denique vana dissidia foveantur... Aemulatio enim in veritate quaerenda
et propaganda per commendationem doctrinae S. Thomae non supprimitur,
sed excitatur potius ac tuto dirigitur» (AAS XXXI [1939] 246 sq.).
Idem, Encycl. «Humani generis», 12 aug. 1950: «Quae si bene pers­
pecta fuerint, facile patebit cur Ecclesia exigat ut futuri sacerdotes philoso­
phicis disciplinis instruantur ad ’Angelici Doctoris rationem, doctrinam et
principia’ [C. I. C., can. 1366, § 2], quandoquidem plurium saeculorum
1 Enchiridion clericorum 1174, 1178; Denz. 3665-3667.

experientia probe noscit Aquinatis methodum ac rationem sive in tironibus
erudiendis sive in absconditis veritatibus pervestigandis singulari praestantia
eminere; ipsius autem doctrinam cum divina revelatione quasi quodam con­
centu consonare, atque ad fidei fundamenta in tuto collocanda efficacissimam
esse, necnon ad sanae progressionis fructus utiliter ac secure colligendos»
<AAS XLII [1950] 573; cf. Denz. 3S94).
Paulus VI in Allocutione habita in Gregoriana Universitate 12 martii
1964 ait inter Ecclesiae doctores, quorum vox reverenter auscultari debet,
«Divum Aquinatem praecipuum obtinere locum» (AAS LVI 1964, 365);
eandemque commendationem iterat in Allocutione coram VI Congressu Thomistico International! 10 sept. 1965.

433. «Ipsa quoque Concilia Oecumenica, in quibus eminet lectus ex
toto orbe terrarum flos sapientiae, singularem Thomae Aquinatis honorem
habere perpetuo studuerunt. In Conciliis Lugdunensi, Viennensi, Florentino,
Vaticano, deliberationibus et decretis Patrum interfuisse Thomam et pene
praefuisse dixeris, adversus errores Graecorum, haereticorum et rationalista­
rum ineluctabili vi et faustissimo exitu decertantem. Sed haec maxima est et
Thomae propria, nec cum quopiam ex doctoribus catholicis communicata laus,
quod Patres Tridentini, in ipso medio conclavi ordine habendo, una cum
am
divinae Scripturae codicibus et Pontificum Maximorum decretis Su
Thomae Aquinatis super altari patere voluerunt, unde consilium, rationes,
oracula peterentur».1 Cone. Vaticanum II in Decreto de institutione sacer­
dotali S. Thomam proponit ut magistrum alumnorum in theologica specu­
latione.
Academiae et scholae theologicae celebriores, ut Parisiensis, Salmanticensis, Complutensis, Duacensis, Tolosana, Lovaniensis, Patavina, Bononien­
sis, Neapolitana, Conimbricensis, ita doctrinae Angelici adhaeserunt ut in eis
«tanquam in suo regno, Thomas consederit princeps».2
Plures familiae religiosae, etiam ex illis in quibus peculiares ac inter se
contendentes theologicae scholae viguerunt, iuxta ipsius Ecclesiae desideria
et monita in suas constitutiones S. Thomae peculiarem commendationem
introduxerunt. In Ordine Praedicatorum, iam a saeculis, ad officia scholastica
promovendi ipsum thomisticae fidelitatis iuramentum emittunt: «Spondeo,
voveo ac iuro, me non recessurum a solida S. Thomae doctrina». In Societate'
lesu sequens regula servatur, lata a. 1916 sub praeposito generali W. Ledochowski et a Benedicto XV approbata: «1. Nostri omnino S. Thomam ut
proprium Doctorem habeant ac proinde eius stent sententia in omnibus enun­
tiatis maioribus; 2. In ceteris libertas Nostris relinquatur, ita tamen, ut non
recedant ab eo, nisi gravate admodum et rarissime». In Regula Ordinis Fra­
trum Minorum, approbata a S. Congregatione de Religiosis 26 aug. 1921,
legitur: «In doctrinis philosophicis et theologicis [lectores] scholae FrancisUBII

1 Leo XIII, Encycl. «Aeterni Patris», Enchiridion clericorum 419. De ea Cone. Trid.
circumstantia, quam repetit Pius XI in Encycl. «Studiorum ducem», ibid. 1174, confer
Berthier, op. cit. (supra, in n. 430) 312-315, et Michel Ange in Revue du clergé
français XXIV (1918) 50 sqq.
2 Leo XIII, ibid. 418.

canae ex animo inhaerere studeant, ceteros scholasticos, Angelicum praeser­
tim Doctorem D. Thomam, catholicarum scholarum coelestem patronum
magni faciant».

434. Sensus et obligativa vis approbationis.
In praefatis Ecclesiae documentis, praecipue recentioribus, duo absque
dubio proponuntur, scilicet specialissima approbatio doctrinae S. Thomae et
simul aliqua obligatio eam suscipiendi in scholis et a viris theologis.1 Sed
quoniam tum de sensu tum de obligativa vi approbationis, alii strictius, alii,
remissius iudicarunt, sequentia notanda sunt.
1. Approbatio est absque dubio non tantum specialis, qualis confertur
ipso facto cuilibet «Doctori Ecclesiae» (puta Bonaventurae, Alberto M.,
S. Alphonso), sed specialissima, qualem nullus unquam theologus obtinuit;
potest autem comparari cum ea approbatione quam a Caelestino I meruit
Augustinus in quaestionibus de gratia (cf. supra, n. 423).
Huiusmodi specialissima ac veluti specifica approbatio, ex his praecipue
manifestatur: S. Thomas non solum vocatus, sed Ecclesiae datus est, ut «om­
nium scholarum catholicarum patronus», (Leo XIII)2 «omnium doctorum
princeps et magister» (Leo XIII), «studiorum dux» (Pius XI), «Co mu unis
seu universalis Ecclesiae Doctor» (Pius XI). Cuius ipsa philosophica pronun­
tiata maiora, expressa ac determinata per 24 theses, tanquam sequendae tutae
normae, proposita sunt (Benedictus XV); cuius praecipuum opus Summa
Theologica in scholis tanquam liber textus sequendus est (Pius XI); cuius
«ratio, doctrina et principia» in docenda theologia et philosophia iure ipso
canonico sequenda imponuntur (Benedictus XV).
1 Abstrahimus a quaestione, a quibusdam agitata, utrum S. Thomas sua opera
scripserit, non solum sub speciali auxilio communis providentiae supernaturalis, sed sub
extraordinario sive proprie miraculoso auxilio, quod fuerit non proprie inspiratio (sicut
in agiographis) sed quoddam donum scientiae injusae.
Id putarunt aliqui, ut S. Szabo et E. Commer (in Divus Thomas, vol. III-VII,
a. 1916, 1919, 1920), quibus videntur prima fronte favere aliquae expressiones praefato­
rum documentorum Magisterii, ut loannis XXII: «Doctrina eius non potuit esse sine
miraculo», «Non absque speciali Dei infusione», Pii V: «Omnipotentis Dei providentia
factum est», Leonis XIII: «Haec a Deo delapsa infusa sapientia ceteris comitata donis
Sancti Spiritus, perpetuum in Thoma accepit incrementum», «Hic sermo sapientiae a
Paulo laudatus in quo alio doctore, quam in Angelico luculentior...» et Pii XI: «Id quo
Thomae sanctitudo maxime distinguitur, ipse est qui appellatur a Paulo sermo sapientiae...,
illa duplicis sapientiae, acquisitae et infusae copulatio...».
Attamen, quamvis id possibile sit, cum numquam deficiant in vita sanctorum dona
supernaturalia et miracula, imo nec videatur improbabile, attentis extraordinariis prorsus
charactere et efficacia doctrinae S. Thomae eiusque tam constanti ct emphatica approba­
tione per Ecclesiam, nequit tamen satis solide aut certo probari, ut suadent tum aliquae
imperfectiones, discrepantiae et evolutiones quae subrepunt in quibusdam capitibus doc­
trinae S. Thomae, tum latior interpretatio quae convenienter tribui potest praefatis ex­
pressionibus Magisterii. Certum tamen est, S. Doctorem specialissimo auxilio divinae
providentiae pro bono Ecclesiae adiutum fuisse, et in hoc diminuto sensu eius doctrinam
vere dici posse magnum Dei donum magnumque portentum, quod nonnisi semel contigit
in Ecclesia.
2Litt. Apost. «Cum hoc sit», 4 aug. 1880, Acta Leonis XIII II 108-113. Cf. etiam
Enchiridion clericorum 1177, 1179, 1422, 1532.

2. Huiusmodi tamen approbatio nequit dici definitiva, sed mere decla­
rativa sive electiva. Exinde, ipsa pronuntiata maiora doctrinae S. Thomae non
sunt nec de fide, nec theologice certa, nec etiam ita certa ut contraria sint
temeraria aut prorsus non tuta, etsi sint minus tuta, et a fortiori minus
probabilia.
3. Obiectum approbationis est id quod ex una parte clare ac deter­
minate proponitur a S. Thoma, vel necessario ex eius principiis eruitur, et ex
alia parte pertinet ad corpus sive systema doctrinale S. Thomae. Non vero
quidquid omnino accidentale aut secundarium est. Ceterum, approbatio fertur
directe ad ipsam doctrinam S. Thomae, non vero ad ulteriorem determina­
tionem sic dictae scholae thomisticae, nisi quatenus haec illi concordat, quamvis in interpretatione mentis S. Doctoris praesumptio stet pro ea schola,
ratione ipsius familiaritatis quae connatural i ter et ut in pluribus ad rectum
indicium inclinat.1

435. 4. Sensus approbationis est quod doctrina S. Thomae, conside­
rata generaliter et ut corpus aliquod doctrinale, sive in pronuntiatis maioribus1
sive etiam in minoribus, sit secundum se norma, non solum tuta (sicut doctri­
na cuiuslibet Doctoris Ecclesiae) sed omni alia tutior, quam sequens quis
tutissime procedit absque periculo incidendi in opiniones a sensu catholico
alienas, et multo minus haereticas, et certus est se in universum sequi doc­
trinam communiter receptam et approbatam ab Ecclesia, utpote adhaerens
«communi seu universali Ecclesiae Doctori, cuius doctrinam suam Ecclesia
fecit» (Pius XI). Ex his sequitur primo, tum S. Thomam tum eos qui ipsum
fideliter secuti fuerint, esse i unes a gravibus erroribus; secundo, longe
tutius esse sequi S. Thomam quam quemlibet alium ex theologis aut Doctoribus generali modo probatis in Ecclesia, ut Bonaventuram, Scotum, Suarez;
tertio, sententiam S. Thomae in variis quaestionibus, etiam peculiariter con­
troversis, a priori praesumi saltem probabiliorem ceteris; quarto, eam tamen
in particularibus ac secundariis quaestionibus, quae ipsum corpus doctrinale
non essentialiter afficiunt, posse esse minus probabilem aut etiam falsam, ac
proinde in huiusmodi quaestionibus solam S. Thomae auctoritatem non suf­
ficere ad dirimendam controversiam.3
11)11

J Benedictus XV, in Epist. ad R. P. Theissling, 29 oct. 1916, de schola thomistica
dominicana ait: «Atque huic Ordini [Praedicatorum] laudi dandum est non tam quod
Angelicum Doctorem aluerit quam quod nunquam postea, ne latum quidem unguem, ab
cius disciplina discesserit».
2 Ad pronuntiata maiora, quae a Pio X, Motu proprio «Doctoris Angelici», et a
Codice I. C. can. 1366, approbantur ac teneri praescribuntur, pertinent, quod attinet
philosophiam et theodiceam, supradictae 24 theses (n. 432) approbatae a S. Congregatione
tanquam «tutae normae directivae». Nec proinde sine gravi prorsus ratione ab una vel
altera ex illis theologus recedere potest, cum de illis praecipue valeat quod monet Pius X
in Motu proprio «Sacrorum antistitum» a. 1910: «Magistros monemus ut rite hoc doceant,
Aquinatem vel parum deserere, praesertim in re metaphysica, non sine magno detri­
mento esse».
3 Mirabile omnino est quod, in tanta copia ac varietate scriptorum S. Thomae et
post tot saecula theologicae inquisitionis ac disputationis, vix quinque vel sex apud
ipsum deprehensi fuerint, praesumpti ceteroqutn, errores.
Afferri quidem solent: possibilitas aeternitatis mundi, impossibilitas scientiae et
fidei quoad idem obiectum, sacramentalitas ordinum minorum, divina nec ecclesiastica

5. Quod attinet obligationem sequendi doctrinam S. Thomae,*
1 ea certa
«est, necnon stricta (attenta subiecta materia), quoad professores theologiae, ut
patet ex can. 1366, § 2, quae legem continet («Professores omnino pertrac­
tent...»). Eaque respicit non solum pronuntiata maiora, seu ipsa principia, sed
totam doctrinam sive corpus doctrinale, ut patet ex ipsis verbis: «Rationem,
doctrinam et principia». Quoad ceteros vero, seu generaliter quoad omnes
theologos, docentes, scribentes, disputantes, praedicantes, dici potest cum
Schultes obligationem eo se extendere, ut «doctrina S. Thomae in rebus fidei
et morum... teneri debeat assensu simplici, relicta etiam sententia opposita
alterius scholae vel doctoris».2 Sensus est quod unusquisque theologus tenetur
sententiae S. Thomae adhaerere, tanquam opinioni fundatae et probabiliori,
tuto in praxim deducendae, relicta contraria, utut probabili, opinione, quae
ideo, qua talis, vim argumenti non habet, donec evidentes vel graves rationes
recessum a sententia S. Thomae persuadeant.
Ex his sequitur: Primo, non licere cuilibet ad libitum et ex proprio
iudicio a sententia S. Thomae recedere, sed tunc tantum id agere posse cum
vel alii graves doctores decisive recesserint, quos ideo sequi potest, vel graves
omnino rationes ad id cogant, quod quidem nequit nisi raro contingere. Se­
cundo, quod attinet quaestiones minoris momenti nec nisi remote cum fide
connexas, quae inter scholas theologicas et melioris notae auctores controvert!
solent, integrum est unicuique quam sibi placuerit (puta S. Thomae, Scoti,
Suaresii) opinionem sequi, ut explicite declarat Pius XI: «Neque in iis rebus,
de quibus in scholis catholicis inter melioris notae auctores in contrarias
partes disputari solet, quisquam prohibendus eam sequi sententiam quae sibi
verisimilior videatur» (cf. supra, n. 432). Tertio, haec ipsa iusta atque aemulatrix libertas non ita est exaggeranda atque in licentiam vertenda, ut in praxi
evanescat ipsa Ecclesiae supradicta obligatio; ponderanda enim est gravitas,
tum quaestionis de qua agitur tum rationis quae rarum recessum ab opinione
S. Thomae suadere potest. Propterea, idem S. Pontifex, asserta praefata in
consuetis controversiis libertate, sollicite omnes remittit ad praeceptum
Codicis, inquiens: «Sanctum igitur unicuique eorum esto quod in Codice
luris Canonici praecipitur».
6. Ceterum, ad intelligendos limites, tum huiusmodi obligationis tum
approbationis doctrinae S. Thomae in qua ea obligatio fundatur, necessaria
origo solemnitatis voti, negatio sacramentalitatis episcopatus, et praecipue negatio Imma­
culatae Conceptionis. lamvero, ex sex istis quaestionibus, quae ceteroquin fuerunt per
saecula obiectum controversiae theologorum, nonnisi duae postremae resolutae sunt a
Magisterio ecclesiastico. Quoad graviorem ipsam quaestionem de Immaculata Conceptione,
quae nunc est dogma fidei, a quibusdam ambigitur de ipso vero sensu communis nega­
tionis tum S. Thomae tum coaevorum theologorum, quae potius dicenda est pertinere
ad ipsum complexum evolutionis alicuius dogmatis ab implicito ad explicitum, in quo
necessario occurrunt ambiguae vel, sub moderna luce, erroneae sententiae tum apud
theologos tum apud ipsos Patres, ut bene novit quilibet novitius in historia dogmatum.
De his aliisque erroribus, S. Thomae imputatis, diffuse pro defensione S. Doctoris
agit Ioannes A S. Tho.ma, op. cit. (supra, in n. 430) 262-301.
1 De vitando tum defectu tum excessu circa interpretationem obligationis sequendi
doctrinam S. Thomae, et de iusta mediaque via tenenda, diffuse agit Ramirez op. cit.
(supra, in n. 430) 118-179.
2 Op. cit. (supra, in n. 430) 682 sq.

478

DE LOCIS THEOLOGICIS

est recta illius doctrinae interpretatio; haec enim quandoque aliquam intrisecam difficultatem secum fert, ex qua aliqui occasionem carpere possunt elu­
dendi ipsam S. Doctoris auctoritatem.
Ad rectam autem interpretationem, sequentia elementa attente conside­
randa sunt. Primo nempe, determinandum est ipsum principale ac directum
obiectum alicuius quaestionis, quae a S. Doctore resolvitur principaliter in
ipso corpore sive conclusione articuli. Secundo, considerandum est praecipuumargumentum, quod in probationem affertur quodque proinde dicendum est
etiam pertinere ad ipsam doctrinam S. Doctoris. Tertio, ponderandae sunt
propositae obiectiones et responsiones, in quibus solet compleri aut amplius
determinari ipsa doctrina. Quarto, sedulo attendendum est ad modum proce­
dendi et iudicandi, utrum scilicet aliquid dicatur assertive an tantum opinative. Quinto, cognoscenda est terminologia, a S. Thoma aliisque coaetaneis
doctoribus usitata, quae non semper quadrat cum moderna. Sexto, inquiren­
dum est num adfuerit aliqua connaturalis evolutio vel determinatio alicuius
doctrinae, in successivis operibus S. Thomae, praecipue per comparationem
cum his quae docet in Summa Theologica, in qua S. Doctor definitivam vel
maturiorem suam sententiam exprimere solet. Septimo, ad rem facit etiam
communis interpretatio scholae thomisticae, tam dominicanae quam latioris;
nam, ut dictum est supra (n. 434), familiaritas connaturaliter inclinat ad·
quoddam instinctivum ac rectum iudicium proferendum.
QUAESTIO VIII.

DE RATIONE HUMANA 1

436. Ut dictum est supra (n. 374), praeter quam locis qui
ipsam revelationem continent aut testantur quique propterea dicun­
tur loci proprii theologiae, theologus in sua argumentatione potest
ac debet uti locis extraneis, qui ex parte naturalis rationis petuntur,
praecipue (nec tamen exclusive) quando ex prioribus locis argumen­
ta praesto non sint, quique, in sua propria naturali provincia, dividi
possunt in habentes vim apodicticam, seu ipsam rationem humanam,
prout praebet naturales scientias, praecipue philosophicas, et haben1 Bibliographia quoad hunc et duos sequentes locos auctoritatis philosophorum et
historiae humanae:
1 p., q. 1, a. 8, ad 2, cum commentario Caietani.
Berthier, J. J., Tractatus de locis theologicis (Augustae Taurinorum 1888) 455545, 559-590.
Cano, M., De locis theologicis, 1. 9-11.
Groot, J. V. de, Summa apologetica de Ecclesia catholica (ed. 3, Ratisbonae 1906)
820-894.
Levasseur, J.-M., Le lieu théologique, «histoire», Contribution à une ontologie et
introduction à une méthodologie, Trois-Rivières 1960.
Popan. Fl., «Conexiôn de la Historia con la Teologia», Verdad y Vida XV (1957)
445-475; XVI (1958) 71-94.
Riquet, M., «S. Thomas et les ’Auctoritates' en Philosophie», Archives de Philoso­
phie 1II-2 (1925) 117-155.
Schultes, R.-M., De Ecclesia catholica praelectiones apologeticae (Parisiis 1931>
693-730.

tes solam vim probabilitatis, seu auctoritatem philosophorum et
historiam humanam.
Cum autem consideramus humanam rationem ut locum theolo­
gicae argumentationis, non agimus de ratione subjective spectata,
quoniam sic usus rationis pertinet ad ipsam essentiam theologiae,
cum sine eo nulla scientia concipi possit. Agitur ergo de ratione
objective accepta, seu de principiis ac mediis, quae ratio suppeditare
potest ad aliquid statuendum vel confirmandum in ipso campo
theologico, quaeque convenienter dividuntur in ipsas scientias na­
turales, praecipue philosophicas, auctoritatem virorum in scientia
peritorum, praecipue philosophorum, abstrahendo nempe ab ipsis
rationibus quibus eorum scientia fundatur, et historiam humanorum
eventuum, quae est et ipsa verus fons multiplicis cognitionis. De
tribus his locis breviter agendum est, tum materialiter, seu quoad
eorum naturam, tum formaliter, seu quoad eorum valorem et usum
in theologica argumentatione.
Et primo, de ipsa ratione humana, sive de scientiis naturalibus.
I. DE NATURA HUIUS LOCI.

437. Auctoritas rationis, sive scientiae naturalis ac philosophicae, in
theologia, tota provenit ex illius efficacitate et necessitate. M. Cano (De locN
theol., 1. 9, c. 5) triplicem efficacitatis rationem affert, deductam ex Clemente
Alex. (Srotn., 1. 1, c. 2): primo nempe, quia usus philosophiae allicit ipsos
philosophos ad fidem, nam simile simili gaudet et a simili libenter edocetur;
secundo quia, per philosophiam theologus redditur aptus ad refellenda sophis­
mata adversariorum fidei, aequali arte ea retundens; tertio quia philosophica
argumentandi ratio et multiplex praeceptoris doctrina auditores delectat, ad­
mirationem suscitat, persuasionem generat.
Attamen, haec omnia respiciunt solum apologeticum et exteriorem sco­
pum theologiae. Potius efficacitas et necessitas philosophiae consideranda est
in ampliori quadro indolis et finalitatis theologiae, prout est scientia et sapien­
tia circa veritates revelatas, seu prout ipsa utitur ratione tum ad absolvenda
sua intrinseca munera eruendi conclusiones ex principiis, atque explicandi ac
defendendi sua ipsa principia, tum ad exercendum multipliciter suum princi­
patum circa ipsas inferiores scientias naturales. De quibus omnibus fuse dic­
tum est in Introductione ad universam theologiam, ubi de muneribus theolo­
giae (n. 61-66).
II. DE HUIUS LOCI VALORE ET USU IN THEOLOGICA ARGUMENTA­
TIONE.

438. Normae attendendae.
1. Hic locus est secundum se extraneus et mere auxiliaris
theologiae, acceptus nempe proprie et distincte ut locus, seu ut

scientia, cuius inventa theologus invocat in confirmationem vel il­
lustrationem theologicae veritatis. Si vero accipitur ut usus princi­
piorum rationis intra ipsum theologicum argumentum, non est locus
(neque extraneus neque proprius), sed pertinet ad ipsam essentiam
argumentationis theologicae, quoniam ita principia rationalia assu­
muntur a fide et theologalia fiunt. Praeterea, notandum est quod.
quamvis dici soleat hunc locum esse apodicticum, eo quod ratio
philosophica in suo campo apodictice concludat, tamen id est tan­
tum in hoc materiali sensu intelligendum; nam, cum argumentatio
theologica nonnisi in principia revelationis apodictice resolvatur,
locus ille rationis, formaliter ut talis et praecise quia extrinsecus,
nequit esse nisi probabilis, sicut ipsa auctoritas philosophorum de
qua infra.1
2. In theologia cavendum est a duplici errore, tum scilicet a
defectu philosophiae tum ab eius immoderato usu.
Primo modo peccant quidam pseudopositivi theologi, qui trac­
tatus suos fere ad solam expositionem fontium revelationis limitant,
seu, ut ait Cano, «qui solis Sacrarum Literarum testimoniis aut in­
terdum etiam scriptorum veterum omnia definiunt, ab argumentis
naturae haud aliter abhorrentes, quam si essent theologiae adversa
et inimica» (De locis theol., 1. 9, c. 2). Isti veram scientiam eva­
cuant, quae est de conclusionibus; quoniam, si sola principia fidei
a theologo explicantur, «certificabitur quidem auditor quod ita est,
sed nihil scientiae vel intellectus acquiret, et vacuus abscedet»
(Quodl. 4, a. 18; cf. dicta superius, n. 61).
Altero modo peccant qui nihil vel parum de revelationis fonti­
bus curant et in philosophicis explicationibus et argumentis per lon­
gum ac latum immorantur, seu, ut ait Cano, «qui usque adeo argu­
mentis a ratione ductis addixerunt se ut, sive disputent sive scri­
bant, Scripturam Sacram sanctorumque patrum libros ne legisse qui­
dem videantur» (De locis theol., 1. 9, c. 1). Qui quidem error et
excessus non sine ratione ab humanistis attributus est doctoribus
decadentis scholasticae et partialiter etiam attribuendus est pluribus
doctoribus postridentinis. Theologus quidem uti debet philosophicis
conceptibus, non tamen philosophicas ipsas inquisitiones peragere,
praecipue intra ipsam theologicam expositionem et argumentatio­
nem, sed eam ab ipsis philosophis actas supponere, nisi velit sua
iura abdicare et convertere theologiam in philosophiam, vel in
1 Cf. Caietanum, In 1 p., q. 1, a. 8, n. 6.

quandam hybridam pantologiam. Ita extra locum est in tractatu
de Incarnatione directa disputatio de essentia, existentia et subsis­
tentia, et in tractatu de sacramentis disputatio de natura causalitatis
et de relatione signi; generatim sufficit notiones a philosophia ac­
quisitas sobrie indicare, praesertim in statu quaestionis, nisi effi­
cacitas argumenti aut peculiaris amplitudo alicuius tractatus aliquid
plus exigat vel suadeat.
3. Vitandum est «ne incognita pro cognitis incertaque pro
certis habeamus. Qua in re etiam in theologia multa peccantur, ut
illi, qui Divi Thomae Scotique opiniones vel indiscussas amplectun­
tur, proque his non aliter pugnant ac pro aris et focis» (Cano, De lo­
cis theol., 1. 9, c. 7). Hic defectus, incertas conclusiones tanquam
certas leviter assumendi nec contrariarum probabilitatem sincere
concedendi, qui olim ob distinctarum scholarum concertationem
facilius occurrebat, in moderna aetate vitari solet.
4. A secundariis, difficilioribus vel obscuris quaestionibus,
prorsus abstinendum est, cum ad aedificationem verae scientiae con­
ferre non soleant, nisi aliquando brevis illarum mentio utilis videa­
tur ad illustrationem principalis quaestionis vel ad excitandam legi­
timam curiositatem acutiorum mentium. Ceterum, etiam in hoc mo­
derni scriptores peccare non solent, ob practicam eorum mentalitatem et ob momentum quod positiva theologia prae speculativa apud
plures assumpsit.1
QUAESTIO IX.

DE AUCTORITATE PHILOSOPHORUM2

I. DE NATURA HUIUS LOCI.

439.

Efficacitas huius loci, non confundendi cum praecedenti,3 est

1 Cano de theologis sui temporis graviter, et fortasse plus aequo, conqueritur, scri­
bens: «Quo in genere multos etiam e nostris peccasse video... Nostri... theologi, impor­
tunis vel locis, longa de his oratione disserunt, quae nec iuvenes portare possunt nec
senes ferre. Quis enim ferre possit disputationes illas de universalibus, de nominum ana­
logia, de primo cognito, de principio individuationis (sic enim inscribunt), de distinctione
quantitatis a re quanta, de maximo et minimo, de infinito, de intensione et remissione,
de proportionibus et gradibus, deque aliis huiusmodi sexcentis, quae ego etiam, cum
nec essem ingenio nimis tardo, nec his intelligendis parum temporis et diligentiae adhi­
buissem animo vel informare non poteram? Puderet me dicere non intelligere, si ipsi
intelligerent qui haec tractarunt. Quid vero illae nunc quaestiones referamus? Num Deus
materiam possit facere sine forma, num plures angelos eiusdem speciei condere, num
continuum in omnes suas partes dividere, num relationem a subiecto separare aliasque
multo vaniores, quas scribere hic nec libet nec decet, ne qui in hunc forte locum inci­
derunt, ex quorundam ingenio omnes scholae auctores aestiment» (De locis theol.,
1. 9, c. 7).
2 Cf. bibliographiam supra, n. 435.
3 Nam praecedens locus fundatur directe in ipsa scientia, seu in ipsis rationibus
16

evidens ex ipsa ratione. Nam quod valet in aliis artibus ac disciplinis, ut nem­
pe qui eas prosequuntur auctoritatem habeant, cui legitime alii fident et a
qua nonnisi leviter recedunt, valet quoque imo a fortiori in difficili scientia
philosophica. Ipse Christus implicite provocat ad auctoritatem cultorum scien­
tiarum naturalium, praedicentium pluviam vel calorem (Luc. 12. 15 sq.).
Apostolus provocat ad cultum «Dei ignoti» et ad dicta Arati, Epimenidis
sive Callimachi, et Menandri (Act. 17. 23, 28; Tit. 1. 12; 1 Cor. 15. 33), et
Patres auctoritatem philosophorum passim inducunt, praesertim ad scopum
apologeticum.*
1
Nihilominus illorum auctoritas alia et alia est, iuxta meritum tum ipsius
philosophici systematis quod prosequuntur tum ipsorum individuorum auc­
torum. Ita, inter antiquas philosophias vel religiosa systemata, tam orientalia
(ut persae Zoroastri, Aegyptiorum, Babyloniensium et Assyriorum, synensis
Confucii et indiani Buddhae), quam graeca (ut scholae naturalisticae Demo­
criti et Leucippi, scholae idealisticae tum Anaxagorae, tum Pythagorae, tum
Parmenidis) et romana a graecis derivata (Cicero, Seneca, Epictetus), facile
eminet schola Socratica (ipse Socrates, Plato et Aristoteles), in qua praecipua
longe auctoritas competit Aristoteli, cuius doctrina, tum intrinseca excellen­
tia, tum saeculari ac communi consensu, tum ac praecipue catholicorum doc­
torum usu, quammaxime commendatur.2
Praeterea philosophiae scholasticae, nominatim aristotelico-tbomisticae,
peculiaris valor et efficacia accedit ex commendatione et approbatione, imo
obligatione, ipsius Magisterii, ut patet ex documentis superius allatis, signan­
ter ex Codice I. C. et 24 thesibus thomisticis (n. 432, 434), ita ut S. Thomas,
etiam ut philosophus, principalem partem habeat in hoc loco theologico.3
Ceterum, auctoritas philosophorum est maior vel minor secundum quod
accedit plurium vel paucorum consensus in aliqua doctrina. Circa quod Cano
duas regulas proponit, scilicet: consensus omnium philosophorum in aliqua
re, philosophicam certitudinem de ea parit, consensus vero paucorum vel
unius tantum, maiorem vel minorem probabilitatem parit, iuxta ipsorum
gravitatem, in qua re praecipuum locum obtinet Aristoteles, cuius tamen auc­
toritas non est exaggeranda (De locis theol., 1. 10, c. 4 et 5). Non est tamen
confundenda eam philosophicam certitudinem cum theologica; nam auctoritas
philosophorum, etiam cum, ex communi consensu, parit philosophicam certiquae a philosophis afferuntur, hic vero locus est directe ipsa auctoritas philosophorum,
quae aliunde supponit eas rationes. Ad rem S. Thomas: «In quantum sacra doctrina utitur
physicis documentis propter se, non recipit ea propter auctoritatem dicentium, sed propter
rationem dictorum: unde bene dicta recipit et alia respuit. Sed quando utitur eis propter
aliquos errores refellendos, utitur eis in quantum sunt in auctoritatem aliis qui refellun­
tur, quia testimonium adversarii efficacius est» (Opusc. /m librum Boethii De Trinitate,
q. 2, a. 3, ad 8).
1 Sub nomine philosophorum Cano (De locis theol., I. 1, c. 3; 1. 10, c. 7-9) pecu­
liariter intelligit etiam iurisconsultos civiles, sicut antea (cf. in n. 426) theologis pecu­
liariter adiunxerat canonistas.
2 De philosophica auctoritate Aristotelis eiusque usu apud scholasticos, confer De
Groot, op. cit. (supra, in n. 485) 865-871.
3 De philosophica S. Thomae auctoritate disserit Ra.mirez, op. cit. (supra, in n. 430)
12-20, 70-107.

tudinem, est ac iugiter manet locus theologicus probabilis, ex quo nempe
theologus nonnisi probabiliter arguit,1

II. DE HUIUS LOCI VALORE ET USU IN THEOLOGICA ARGUMENTA­
TIONE.

440. Normae attendendae.
1. Hic locus non modo extraneus ac mere probabilis est, sed
etiam minimus, quia, in naturalibus ipsis scientiis, argumentum ex
auctoritate est inferius eo quod ducitur ex ipsis rationibus. Ad rem
S. Thomas: «Locus ab auctoritate quae fundatur super ratione hu­
mana est infirmissimus... [Tamen] etiam auctoritatibus philosopho­
rum sacra doctrina utitur, ubi per rationem naturalem veritatem
cognoscere potuerunt... Sed... huiusmodi auctoritatibus utitur quasi
extraneis argumentis et probabilibus» (1 p., q. 1, a. 8, ad 2; cf.
In Boethium De Trinitate, q. 2, a. 3, ad 1 et 8).
2. Per se quidem cuiuslibet philosophi auctoritas induci po­
test, quantumvis aliunde falsi, nam in quolibet philosophico syste­
mate aliquid veri, pertinens ad religionem, inveniri potest. Ita Plato,
Aristoteles, Seneca, Epictetus, plura de Deo divinisque rebus dixe­
runt, quae non indigna sunt ut in confirmationem afferantur. Unde
S. Thomas refert et approbat sequentem sententiam Aristotelis:
«De anima... necesse est accipere opiniones antiquorum, quicumque
sint qui aliquid enunciaverunt de ipsa. Et hoc quidem ad duo erit
utile. Primo, quia illud quod bene dictum est ab aliis, accipiemus
in adiutorium nostrum. Secundo, quia illud quod male enuntiatum
est, cavebimus» {De anima, 1. 1, lect. 2). Attamen, parce, prudenter
ac raro adducendi sunt illi, quorum philosophia est gravibus errori­
bus repleta et ab imis fundamentis infecta (qualis est moderna phi­
losophia subiectivismi, idealismi et agnosticismi), ne ex eorum usu
aliqua ipsis indirecta commendatio proveniat; quo sensu Augustinus
reprobat ut «imperitissimam scientiam dum nos scire gaudemus
quid Anaximenes, quid Athenagoras, quid Pythagoras, quid Demo­
critus senserint [de ipsis rebus divinis]» {Epist. 118, n. 23).
3. Libentius et efficacius a theologo adducenda est auctoritas
Aristotelis, utpote in se maxima inter ceteras et ab ipso Magisterio
indirecte commendata in approbatione philosophiae thomisticae,
quae est essentialiter aristotelica. Attamen, id quoque cum discre­
tione et sine exaggeratione, ad exemplum ipsius S. Thomae, agen1 Cf. dicta superius (n. 438) de ipsa ratione sive scientia philosophica, tanquam
loco formaliter probabili.

dum est. Ad quod apte observat Cano: «Nulli [philosopho, nequidem Aristoteli] theologus ita sese adiudicare debet, ut ab eo ne la­
tum quidem unguem putet discedendum... Probanda... [quidem]
magis est D. Thomae opinio [de excellentia Aristotelis super Platonem, prae opinione Augustini de praeponendo Platone], sed ita tamen ut adhibeatur moderatio quaedam, sine qua probari illa non
potest. Placet enim quoque nobis Aristoteles, et recte placet, modo
ne repugnantem etiam illum ad Christi velimus semper dogma con­
vertere. Id quod interpretes facere solent, qui vim contextui saepe
afferunt, atque Aristotelem cogunt, ut velit nolit pro fide catholica
pronunciet» (De locis theol., 1. 10, c. 5).
4. Huiusmodi loci usus non est exaggerandus, ne videamur
auctoritati philosophorum praecipue inniti et hunc locum ex secun­
dario in principalem convertere. Huiusmodi abusus apud quosdam
theologos mediaevales (quorum quidam, ut Almaricus de Bena et
David de Dinanto, in pantheismum declinarunt) provocavit in priori medietate saec. 13 decreta Cone. Parisiensis a. 1210 et Roberti
Curtonis legati pontificii a. 1215, duas Bullas Gregorii IX a. 1228
et 1231, ab Urbano IV confirmatas a. 1263, quibus usus paganorum philosophorum, et nominatim ipsius Aristotelis, in theologia
proscriberetur.1
5. Hoc loco praecipue utendum est ?nodo apologetico et ve­
luti ad hominem, in defensionem fidei adducendo ipsas auctoritates
philosophorum, quibus adversarii fident vel fidere debent, ut ita
efficax illis argumentum opponatur, quia, ut ait S. Thomas, «testi­
monium adversarii efficacius est» (In Boethium, nuper cit.). Quod
etiam concesserat ipse Augustinus in eodem loco ubi paganorum
philosophorum auctoritatem respuit (cf. supra), inquiens: «Si alie­
narum sententiarum dissidentium cognitio aliquid adiuvat insinua­
torem christianae veritatis, ut noverit quomodo adversantes destruat
falsitates, ad hoc dumtaxat, ne quis contra disserens, nonnisi in refel1 Gregorius IX. Epist. «Ab Aegyptiis» 7 iul. 1228, ad theologos parisienses: «Qui­
dam apud vos... ’positos a Patribus terminos’ [cf. Prov. 22. 28] profana transferre sata­
gunt novitate; coelestis paginae intellectum, sanctorum Patrum studiis certis expositionum
terminis limitatae, quos transgredi non solum est temerarium, sed profanum, ad doctri­
nam philosophicam naturalium inclinando; ad ostensionem scientiae, non profectum
aliquem auditorum, ut sic videantur non theodidacti seu theologi, sed potius theofanti...
Et dum fidem conantur plus merito ratione adstruere naturali, nonne illam reddunt quo­
dammodo inutilem et inanem? Quoniam 'fides non habet meritum, cui humana ratio
praebet experimentum’ [Gregorius M., In evang. hom., 1. 2, hom. 26, n. 1]» (Denz. 824).

lendis tuis figat oculum, sua vero sedulo occultet» (Epist. 118
n. 12)?
6. Etiam ad directam confirmationem alicuius veritatis ordi­
nis naturalis circa Deum, vel etiam ad illustrationem alicuius veri­
tatis supernaturalis, quae fit ex rationibus convenientiae et analo­
giis, auctoritas philosophorum convenienter et moderate adduci
potest. Ita ipse Apostolus, ad probandam Dei existentiam et pro­
videntiam, provocat ad auctoritatem Arati, inquiens: «Sicut et
quidam vestrorum poëtarum dixerunt: ’Ipsius enim et genus su­
mus’» (Act. 17. 28) et S. Thomas utitur auctoritate Aristotelis ad
exponendam doctrinam de permanentia accidentium eucharistico­
rum (3 p., q. 77, per totam) et de statu hominis post resurrectionem
(C. Gent., 1. 4, c. 82, 83, 84).
QUAESTIO X.

DE HISTORIA HUMANA1
2

I. DE NATURA HUIUS LOCI.

441. 1. De notione historiae humanae.
Historia generaliter definiri potest: Scientia rerum praeteritarum; pres­
sius: Scientia eventuum praeteritorum, secundum eorum causas et evolutio­
nem. Dividitur in historiam sacram, quae Deum habet auctorem, atque exhi­
betur praecipue in Scriptura A. et N. T., et historiam humanam, quae
hominem habet auctorem, quaeque dispescitur in profanam (cuius pars est
etiam historia religionum, praeter veram ac revelatam) et ecclesiasticam, et
haec dividitur in historiam factorum ecclesiasticorum, quae strictius dicitur
historia Ecclesiae (gestorum RR. Pontificum, Conciliorum, expansionis eccle­
siarum, missionum, etc.) et historiam doctrinarum, praecipue dogmatum.
Porro, cum agimus de historia humana tanquam loco theologico, quaestio
non est de cognitione monumentorum et instrumentorum traditionis, prout
vehunt revelationem; nam haec identificantur cum ipsa traditione ac ideo
constituunt alium ac proprium et primarium locum theologicum. Nec quaes­
tio est de ipsa scientia historica, quatenus directe ac veluti intrinsece inservit
scientiae theologicae et ab ea assumitur in ipsum argumentum theologicum,
constituens sic dictam theologiam positivam, de qua locuti sumus in Intro­
ductione ad universam theologiam (n. 68-72); nam ita historia non distin­
guitur a theologia, nec ideo est locus theologicus. Sed quaestio est de extrinseco adiutorio, quod historia humana, tam profana quam ac praecipue
ecclesiastica, afferre potest theologo in praeparatione et expositione suae argu­
mentationis, ad rectam ac plenam intelligentiam ipsius status quaestionis, ter­
minorum quaestionis, errorum contra quos arguit, fontium Scripturae et tra1 Cf. Caietanum, In 1 p., q. 1, a. 8: et dicta superius, n. 63, 65.
2Cf. bibliographiam supra, n. 435, praecipue Berthier, op. cit. 559-590, Levasseur
et Popan.

ditionis necnon documentorum Magisterii ex quibus arguit, et alia id genus?
442. 2. De auctoritate historiae humanae.
Haec provenit ex magna historiae utilitate et necessitate in theologia,,
sicut et in omni alia scientia, cum nemo efficaciter et secure possit in aliqua
scientia proficere et arguere, qui sit rerum historicarum ieiunus. Ad rem
Cano·. «Viri omnes docti consentiunt, rudes omnino theologos illos esse, in
quorum lucubrationibus historia muta est. Mihi quidem non theologi soli,,
sed nulli satis eruditi videntur, quibus res olim gestae ignotae sunt. Multa
enim nobis e thesauris suis historia suppeditat, quibus si careamus, et in theo­
logia et in quacumque ferme alia facultate inopes saepenumero et indocti
reperiemur... Certe quantum historiae cognitione theologus indigeat, vel illi
abunde magno argumento sunt, qui eius ignoratione sunt in varios errores
lapsi» (De locis theol., 1. 11, c. 2).2
Res evidens fit, si attendatur ipsos proprios theologicos locos, ex quibus,
theologus praecipue argumentatur, et veritates ac principia in eis contenta,,
historico involucro includi vel historicis circumstantiis vestiri, ita ut eorum
verus ac proprius sensus nonnisi ex illarum cognitione plene determinari
possit. Ita, ad sensum Scripturae capessendum, multum confert generalis his­
toria biblica, sive historia populi iudaici comparata cum historia vicinorumpopulorum ac religionum; plenus haeresum sensus non attingetur, nisi ex
cognitione historiae ipsorum hominum haereticorum, eorumque indolis, doc­
trinalis formationis, modi loquendi aliarumque historicarum circumstantia­
rum; sensus documentorum Ecclesiae, puta Conciliorum, non exacte ac plene·
determinabitur, nisi ex historia tum virorum tum circumstantiarum, puta ex
indole et doctrina individuorum patrum conciliarium et ex variis actis ipsius
Concilii. Peculiariter ad rem confert etiam connexio alicuius facti vel viri
cum aliis eiusdem temporis vel indolis, et observatio historicae evolutionis
alicuius facti vel doctrinae; in quo maxima residet utilitas historiae dogma­
tum, quae ipsam doctrinam, ex qua theologus procedit, immediate tangit.
443. 3. De discernibilitate auctoritatis historiae humanae.
Generale critérium est quod oportet credere historicis documentis, de
quorum authenticitate et veracitate certo constet. Sub hoc generali criterio,
sequentes particulares regulae assignari possunt.
Primo, si omnes probati ac graves historici unanimiter aliquid affirmant,
id ut certum haberi potest, ac ideo constituit securam aliquam basim pro
’Unde immerito plures auctores confundunt hunc locum theologicum historiae hu­
manae cum theologia positiva, sive, ut aiunt, historica. Cognitio enim historicarum rerum
concurrit et inservit tum ad constituendum locum de quo agimus, tum ad efformandam
theologiam positivam; sed hi duo eius veluti effectus non sunt idem, cum locus theolo­
gicus maneat extrinsecus theologiae et sit tantum locus secundarius ac probabilis, dum
theologia positiva non est locus, sed aliquod munus intrinsecum theologiae et, sicut
ipsa, apodictice procedit. Praeterea, theologia positiva non solum utitur historia (puta
Patrum et documentorum Ecclesiae; ex quo dicitur patristica et symbolical, sed etiam
pura exegesi (ex qua dicitur biblica), quae historia vocari non potest.
2 Prosequitur Cano ibidem ostendens singillatim plures errores et falsas interpreta­
tiones, in quas antiqui doctores, ob ignorantiam vel leviorem notitiam rerum historicarum,,
impegerunt.

argumentatione theologica. Ita, si ex consensu historicorum certo constat
S. Petrum Romae consedisse ibique mortem obisse, exinde tutum argumen­
tum confici potest ad probandum Romanum Pontificem esse eius successorem.
Argumentum tamen erit tantum probabile, quia locus historicus, utpote non
proprius sed extraneus theologiae, nequit plus quam probabilitatem conferre.
Secundo, si nonnisi pauci graves historici aliquid testentur, aliis quidem
tacentibus, id ut magis vel minus probabile habendum est, iuxta numerum et
auctoritatem historicorum.
Tertio, de signis testimonii humani sequentes regulae cum Berthier1
attendi possunt.
«Signum orale esse potest veritatis testimonium quandoque certum,
quandoque probabile... Ita sentiunt theologi, apologistae et historici omnes,
dum ex quibusdam traditionibus nonnulla dogmata vel facta probant, v. gr.
hominis lapsum originalem, remunerationem in altera vita hominibus tri­
buendam fore, Incarnationem Christi, etc».2
Signum documentale scriptum, seu «scriptura per se est signum certum
auctoritatis humanae, nec nisi per accidens incertum evadit... [Nam, quod
attinet eius genuinitatem] scriptura per se est signum stabile ac duraturum,
nec nisi materiae fragilitate, vel malitia aut negligentia hominum, aut temporis
usura in deterius mutatur... [Quod vero attinet] eiusdem interpretationem
certa iterum esse prorsus potest... [ex certa] scilicet cognitione linguae seu
idiomatis, quo scriptura refertur, et cognitione certa characterum quibus
exprimitur scriptura, et materialium quibus continetur».3 Inter haec scripta
signa, peculiarem valorem habent documenta epigraphica, seu inscriptiones in
marmoribus, lapidibus, vitreis, tabulis, contentae.4
Signum documentale figuratum, seu monumentale vel archaeologicum
(pertinens ad architecturam, sculpturam, picturam, numismaticam, aliasque
similes artes), «certo vel probabiliter verum praebet, pro vario adiuctorum
statu et natura»; ad quod confert determinatio authentiae, antiquitatis et
significationis alicuius monumenti.5
Huiusmodi tum epigraphica tum archaeologica documenta, priorum prae­
sertim saeculorum (ut coemeteria sive catacumbae, sculpturae sarcophagorum,
inscriptiones in illis consignatae), esse possunt satis efficacia in disputando
cum haereticis et incredulis, cum sint loquentia signa antiquitatis et stabilitatis
alicuius veritatis. Attamen, in argumento theologico qua tali, vim probabilita­
tis non excedunt (ut patet de quolibet loco improprio sive extraneo), nisi
refundantur in argumentum traditionis, una cum ceteris illius elementis; sub
qua ratione, transeunt in alium ac proprium et apodicticum locum theolo­
gicum.

1 Op. cit. (supra, in n. 435) 566 sqq.
2 Ibid. 566.
3 Ibid. 568 sq.
4Cf. ibid. 570 sq.
sIbid. 572-575.

II. DE HUIUS LOCI VALORE ET USU IN THEOLOGICA ARGUMENTA­
TIONE.

444. Normae attendendae.
1. Hic locus, ultimus in denaria enumeratione, est extraneus
ac probabilis tantum, sicut praecedens quem deduximus ex philoso­
phorum auctoritate. Nam et ipse reducitur ad quandam auctorita­
tem, scilicet testimonii transmissi per varia documenta et instru­
menta.
2. Hoc loco non est ita abutendum ut theologia historicis ele­
mentis et excursibus nimis oneretur, aut in quandam eruditionis
pantologiam transfortnetur. Ut dictum est supra quoad ipsum locum
rationis humanae (n. 438), satis est ut theologus cognoscat et utatur
datis ac conclusionibus extraneorum peritorum, quin ipsas eorum
inquisitiones ac discussiones instituat.
3. Huius loci necessitas ac momentum, de quibus supra
(n. 442), non sunt ultra modum exaggeranda, ac si absque peculiari
ac eruditiori cognitione rerum historicarum, qualis habetur a mo­
dernis viris, solida theologia construi non possit. Theologi antiquio­
res, etsi in huiusmodi rebus minus exculti et minus attenti, solidis­
simum theologicum systema confecerunt ac nobis transmiserunt,,
carpentes intimum sensum veritatum contentarum in Scriptura et
traditione, ex quibus theologia tanquam ex propriis locis procedit.
Ita, quamvis in illustratione textuum Scripturae non modice
iuvet historia biblica, uti comparatio historiae et litteraturae hebraicae cum eadem in vicinis populis ac religionibus orientalibus, non
oportet tamen interpretationem sensus alicuius textus Scripturaesimpliciter ac praecipue ab historica hac cognitione pendulam facere.
Nam Scriptura habet etiam ac praecipue suos distinctos ac supernaturales characteres, utpote continens historiam divinae revelationis.
Pariter interpretatio decisionum Conciliorum, puta Tridentini, non
est simpliciter et totaliter alliganda aut dimetienda ex sensu dam­
natorum haereticorum eorumque historicis circumstantiis, aut ex
actis ipsis conciliatibus (quamvis horum cognitio non modice con­
ferat). Nam Concilia, occasione haeresiarum, solent etiam alias
doctrinas definire, connexas quidem cum ea quam haeretici negant
sed non necessario ab his denegatas, et ea quae fiunt aut discutiuntur
in conciliis, ante ipsam definitionem, non necessario nec in omnibus
reflectunt ea quae ultimo ac de facto definiuntur: magis enim refert
scire quid de facto nec ambiguis verbis Concilium ipsum definierit,

•quam id quod hi vel illi particulares Patres voluerint, aut intende­
rint, aut theologice putaverint.
4. In usu huius loci attendenda est catholica norma, iuxta
quam historia nequit fidei repugnare, ac ideo theologus, ponderando
sensum haeresiarum et definitionum Ecclesiae, methodo quidem
pure historico, attendere debet ad regulam fidei qua exterius diri­
gitur, ne modo pure humano de obiecto fidei iudicando, proprios
limites transgrediatur. Ad rem Cone. Vaticanum I: «Nec sane Ec­
clesia vetat, ne huiusmodi disciplinae in suo quaeque ambitu propriis
utantur principiis et propria methodo; sed iustam hanc libertatem
agnoscens, id sedulo cavet, ne divinae doctrinae repugnando errores
in se suscipiant, aut fines proprios transgressae, ea quae sunt fidei,
occupent et perturbent» (sess. 3, cap. 4, Denz. 3019).
In hoc autem videntur excedere ii qui, confisi recentiori ac
criticae cognitioni historicarum circumstantiarum, Theodorum Mopsuestenum et partialiter etiam Nestorium atque Monophysitas a la­
be verae haeresis absolvere conantur, cum tamen Concilia illos
tanquam manifeste hereticos damnaverint. Pariter quidam moderni
Berengarium Turonensem simpliciter absolvunt a negatione realis
praesentiae Christi in Eucharistia, ei attribuentes solam transubstantiationis negationem, cum tamen ex ipso iuramento, quod ille
haereticus emittere ac subscribere debuit in Cone. Romano, satis
manifestum sit ipsum utrique veritati infensum fuisse, sicut utram­
que confiteri coactus fuit.
5. Usus huius loci peculiariter efficax est in conficiendo argu­
mentum ex Patribus vel generaliter ex traditione, ut per eum deter­
minetur proprius sensus dictorum Patrum in suo historico contextu
necnon in mutua connexione unius patris cum alio et unius aetatis
cum alia. Huiusmodi labore deficiente, saepe praefatum argumen­
tum reducitur ad meram materialem accumulationem textuum, in­
certi sensus ac valoris, quae nullam aut instifficientem efficaciam
habet. Et idem dic de argumento tam ex Scriptura quam ex docu­
mentis Magisterii, necnon de rationibus adductis a theologis in suis
acrioribus scholasticis controversiis (puta de gratia et praedestina­
tione).
6. Quod attinet ipsum obiectum, usus historiae confert prae­
cipue tum ad confirmandas aliquas veritates religionis naturalis,
puta existentiam ac providentiam Dei et necessitatem religionis ex
consensu et praxi populorum etiam incultorum; tum ad probandam

credibilitatem sive necessitatem revelationis ex lacto generalis igno­
rantiae populorum ipsorumque philosophorum circa necessarias
veritates naturalis religionis et moralitatis; tum ad confirmanda ali­
qua particularia dogmata, puta de lapsu protoparentum et primaeva
revelatione futurae redemptionis ex quibusdam plus minusve certis
vestigiis, in populorum traditionibus et paganis religionibus, sub
confusa vel corrupta forma, utcumque servatis. Ceterum, in his simi­
libusque argumentis saepe fit transitus a mero usu loci theologici
historiae humanae ad ipsam theologiam positivam sive historicam;
quae duo, ut notavimus supra (n. 441), etsi procedant ex eadem
historica scientia et similem faciem prae se ferant, non sunt omnino
idem nec sunt indebite confundenda.
7. In usus historicorum fontium non est leviter procedendum,
nec facile ad historicam alicuius rei certitudinem concludendum. Id
peculiariter observandum est in appretiatione antiquorum monu­
mentorum archaeologicorum, quae contingit quandoque in tali exag­
gerato sensu explicari, qui et quorumlibet eruditorum risum moveat,,
et iustum adversariorum despectum provocet. Ad hoc igitur ut ea
monumenta peculiarem theologicum valorem habeant, oportet im­
primis ut eorum authenticitas et sensus certo stabiliatur, et praete­
rea, ut aliis documentis, praecipue scriptis, confirmetur. Ceterum,
maiorem vel minorem ipsa valorem consequuntur, prout magis vel
minus, cum communi fidelium sensu aut cum ipsa ecclesiastica ap­
probatione, connexa demonstrantur.

DE THEOLOGICORUM LOCORUM OBIECTO

491

CAPUT II. DE THEOLOGICORUM LOCORUM OBIECTO,
SIVE THEOLOGICIS QUAESTIONIBUS

445. In capite praecedenti egimus de ipsis locis theologicis,
circa eos exercentes duo dialectica munera, quae sunt propria huius
introductorii tractatus, scilicet, inventionem et iudicium·. locos enim
invenimus seu determinavimus, et simul de uniuscuiusque loci theo­
logico valore indicavimus. Nunc, ad complendam materiam eiusdem
dialectici tractatus, agendum est de inventione et iudicio circa quaes­
tiones a theologo pertractandas, quae quidem vocari possunt illorum
locorum obiectum, cum sint obiectum vel materia circa quam ver­
santur ipsa argumenta quae ex illis locis quaeruntur; ad hoc enim
totus labor theologi reducitur, ut ex praefatis locis extrahat argu­
menta, quibus opus suum scientificum perficiat, sive quaestiones
theologicas resolvat.
Porro, ex iam disputatis in generali Introductione ad theologiam
circa huius scientiae naturam et munera (n. 61-66), patet eam circa
duo generaliter versare, seu tum circa ipsa principia revelata, quae
explicat ac defendit, tum circa conclusiones, quas ex illis deducit.
Unde manent hic dialectice considerandae duae tantum quaestiones,
-altera de dogmate, sub quo nomine principia revelata comprehendi
possunt, et altera de sic dictis conclusionibus theologicis, utriusque
obiecti notionem et valorem assignando; quibus adicetur tertia
quaestio de notis sive censuris theologicis, quae cum utraque intime
connectitur, sub eadem iugiter dialectica consideratione.1
QUAESTIO I.

DE DOGMATE2

I. DE NOTIONE DOGMATIS.

446.

Vox ipsa

δόγμα (a δοκέω puto, existimo, puto faciendum, de-

1 M. Cano de prima et altera quaestione nonnisi modo generali agit, praecipue sese
diffundens in explicanda ipsa natura et munere theologiae (De locis theol., 1. 12, c. 1-4),
de quibus nos, etsi non directe sub ratione dialectica, fuse egimus in Introductione ad
theologiam, ut dictum est. Unde nobis utilius videtur huc introducere duas quaestiones
de dogmate eiusque immutabilitate et de conclusionibus theologicis, quae in nostra prae­
sertim aetate agitatae ac evolutae sunt. Plures theologi de his quaestionibus agunt in
tractatu de Ecclesia, ubi de Magisterio et infallibilitate, vel in tractatu de virtutibus, ubi
de fide.
2 2-2, q. 1, a. 7; a. 10, ad 1 ct 2; q. 2, a. 6; q. 95, a. 2, ad 3; q. 174, a. 6, ad 3.
Aquilina, A. S., De progressu dogmatis secundum Melchioris Cani doctrinam,
Napoli 1963.
Arintero, J., «EI progreso dogmatico-objetivo», Ciencia tomista (1911) 378-393.
Bainvel, J., «L’Eglise: histoire du dogme, l’évolution des idées», Etudes LXX
(1897) 5-16, 175-194.—«L’histoire d’un dogme», ibid. CI (1904) 612-632.

cerno) significat vel opinionem sive sententiam, vel decretum sive praecep­
tum. In utroque sensu adhibetur sive apud auctores profanos (Cicero, Quaest.
acad. 2. 9 loquitur de sapientiae «decretis quae philosophi vocant dogmata»),,
sive in Scriptura (Luc. 2. 1; Act. 17. 7, decretum imperiale; Act. 16. 4, de­
creta caeremonialia A. T.; Coi. 2. 14, decretum Dei), sive apud Patres graecos
(iam Didache 11. 3: «Secundum decretum Evangelii sic facite»), apud quos
paulatim vox assumpsit strictiorem sensum decreti doctrinalis sive capitis doc­
trinae, ita ut cum, opera praesertim Augustini et Vincentii Lerinensis (cf. su­
pra, n. 401), introducta fuerit apud latinos, hunc sensum retinuerit per sae­
cula in litteratura ecclesiastica (Conc. Later. TV, Denz. 808; S. Thomas, 2-2,
q. 11, a. 1 et 2; q. 86, a. 2, qui tamen raro ea voce utitur).
Post celebrem quaestionem iansenisticam (saec. 17), vox accepit com­
muniter apud theologos strictiorem adhuc sensum doctrinae fidei ab Ecclesia
Bonnefoy, J. F., «L’Assomption de la T. S. Vierge est-elle définissable comme
révélée ’formaliter implicite’», Marianum XII (1950) 194-226.
Boyer. Ch., «Relazione tra il progresso filosofico, teologico, dogmatico», Gregoria­
num XXXIII (1952) 168-182.—«Lo sviluppo del dogma», Problemi e orientamenti di
teologia dommatica (Milano 1957) I 359-380.
Dhanis, E., «Révélation explicite et implicite», Gregorianum XXXIV (1953)’187-237.
Dillinschneider, Cl., Le sens de la foi et le progrès dogmatique du mystère
marial, Roma 1954.
Dublanchy, E., «Dogme», Dictionnaire de théologie catholique IV-2 (Paris 1910)
1574-1650.
Elorriaga, A. M., «<jEs divina la autoridad de la Iglesia en sus definiciones infalibles?», Estudios eclesiâsticos V (1926) 113-137, 225-244.—«<No cabe fe divina en
ningùn virtual incluso antes de su explicaciôn infalible dada por la Iglesia?», ibid. VI
(1927) 113-133, 377-399; VII (1928) 485496.—«Punto de partida y germen de laevolucion del dogma catôlico», ibid. VIII (1929) 42-60, 487-514.
Flick, Μ., «Il problema dello sviluppo del dogma nella teologia contemporanea»,.
Gregorianum XXXIII (1952) 5-23.
Franzelin, I. B., Tractatus de divina Traditione et Scriptura, thes. 22-26 (Roma
1870) 228-272.
Garcia Martinez, F., Estudios teolôgicos en torno al objeto de la fe y a la
evolucion del dogma, Madrid 1953.—«Una novisima interpretaciôn de los canones tridentinos», Revista espaüola de teologia XV (1955) 637-653.—«La soluciôn de Suarez al
problema de la evolucion o progreso dogmatico», Estudios eclesiâsticos XXXI (1957) 17-41.
Gardeil, A., Le donné révélé et la théologie (éd. 2, Paris 1912) 77-186. Confer
eius indicium de sententia Marin-Sola in Revue des sciences philosophiques et théologi­
ques XIII (1924) 276 sqq.
Garrigov-Lagrange, R., Le sens commun, la philosophie de l'être et les formules
dogmatiques, éd. 4, Paris 1936.—De Deo Uno (Paris 1938) 43-49.—«Vérité et immuta­
bilité du dogme», Angelicum XXIV (1947) 124-139.—«Les notions consacrées par les
Conciles», ibid. 217-230.—«Natura e valore delle formole dogmatiche», Problemi e orien­
tamenti di teologia dommatica (Milano 1957) I 387408.
Grandmaison. L. de, Le dogme chrétien. Sa nature, ses formules, son développe­
ment, ed. 3, Paris 1928.
Gregorianum XXXIII (1952), n. 1. Agitur integre de progressu dogmatico.
Journet, Ch., Esquisse du développement du dogme marial, Paris 1954.—L’Eglise
du Verbe Incarné I (éd. 2, Paris 1955) 436450.
Lubac, H. de, «Le problème du développement du dogme», Recherches de science
religieuse XXXV (1948) 130-160.
Lubik, A. M., «De conclusionibus theologicis ad mentem Melchioris Cani», Anto­
nianum XXXVI (1961) 29-68, 173-198.

definitae;' quam acceptionem, iam propositam a Melchiore Cano (De loc.
theol. 3. 4; 12. 5) et Bellarmino (De Eucharistia 1. 9), suo usu confirmarunt
tum Pius VI (in Bulla «Auctorem fidei»: «Dogma transubstantiationis»),
tum Conc. Vaticanum 1 (sess. 3, cap. 4: «Dogmata»; can. 3 de fide et ra­
tione: «Dogmata ab Ecclesia proposita»; sess. 4, cap. 4: «Docemus et divi­
nitus revelatum dogma definimus...», Denz. 3043, 3073), ita ut hodie in
hoc sensu, tanquam vox technica, a theologis accipi soleat.

447. Definitur igitur, iuxta hanc strictam acceptionem: Veri­
tas revelata, proposita ab Ecclesiae Magisterio, tanquam de fide di­
vina credenda. In qua definitione duo sunt elementa: Veritas a Deo
revelata (contenta in fontibus Scripturae et traditionis)*2 et proposi­
tio Ecclesiae per infallibile Magisterium extraordinarium vel ordi­
narium, eam veritatem declarans ut de fide divina.3 Haec Ecclesiae
Marin-Sola, F., La evolucion homogénea del dogma catôlico, Valencia-Madrid 1924.
Ed. 2 in gallica lingua (vers. B. Cambon), L’évolution homogène du dogme catholique,
2 voll., Fribourg, Suisse 1924. Praecipuum opus in hac re, sub aspectu scientifico
theologico.
Newman, J. H., An essay on the development of Christian doctrine, new edition,
New York 1949.
Ong, W., «Newman’s essai on development in its intellectual milieu», Theological
studies VII (1946) 3-45.
Pinard, H., «Dogme», Dictionnaire apologétique de la foi catholique I (éd. 4,
Paris 1925) 1121-1184.
Portalie, E., «La valeur historique du dogme», Bulletin de littérature ecclésiastique
(1904) 338-357; (1905) 61-84, 128-138.
Rambaldi, G., «Immutabilité del dogma e delle formole dogmatiche», Gregorianum
XXXIII (1952) 58-84.
Rondet, H., «La définibilité de l’Assomption: question de méthode», Bulletin de
la Société Française d'Etudes Mariales (Paris 1949) 57-95.—Les dogmes changent-ils?
Théologie de l’histoire du dogme, Paris 1960.
Schultes, R.-M., Introductio in historiam dogmatum, Paris 1922 (optimum opus).—
De Ecclesia catholica praelectiones apologeticae (ed. 2, Parisiis 1931) 615-637.—«Circa
dogmatum homogeneam evolutionem», Divus Thomas (Piacenza) II (1925) 83-89, 554-564.
—«Eclaircissements sur l’évolution du dogme», Revue des sciences philosophiques et
théologiques XIV (1925) 286-302.
Simonin, H., «La théologie thomiste de la foi et le développement du dogme»,
Revue thomiste XLI (1935) 537 sqq.—«Implicite et explicite dans le développement du
dogme», Angelicum XIV (1937) 126-145.—«De la nécessité de certaines conclusions
théologiques», ibid. XVI (1939) 72-83.
Sviluppo (Lo) del dogma secondo la dot trina cattolica («Seconda settimana teologica
1951, Pont. Univ. Gregoriana»), Roma 1953.
Tuyaerts, M. M., L’évolution du dogme. Etude tbéologique, Louvain 1919.
1 Quoad largiorem acceptionem vocis fere usque ad medium saec. 18, confer A. Deneffe, «Dogma Wort und Begriff», Scholastik VI (1931) 381-400, 505-538. Eadem brevius
tradit A. D'Ales, De Deo Trino (Paris 1934) 51-57.
2 Haec sola revelatio, quae ob suam destinationem revelatio publica dici solet, est
obiectum fidei. Quaelibet subsequens revelatio, cuiuslibet indolis vel extensionis, non
pertinet ad obiectum fidei, et hoc sensu dicitur revelatio privata, de qua infra, n. 463.
3 Si attenditur sola ratio ac constitutio dogmatis, dici potest veritatem revelatam
esse eius elementum materiale, propositionem vero Ecclesiae elementum formale. Si vero
attenditur relatio dogmatis ad actum fidei, prout est eius obiectum, tunc formale ac prin-

propositio est regula proxima fidei, et dogma est ipsum proprium ac
immediatum obiectum fidei, ita ut sine ea veritas revelata, vi solius
fontis, nondum obliget ad fidei assensum. Huiusmodi dogmatis con­
ceptus ab ipso Ecclesiae Magisterio infallibili ter nobis traditur, ita
ut et ipse sit dogma fidei; ipsum nempe dogma, quoad sui concep­
tum, est dogma fidei, quatenus, etsi Ecclesia non explicite ac signate
intendat tradere definitionem vocis dogmatis, tamen ipsum concep­
tum, cui nos (imo et ipsa Ecclesia) nomen dogmatis tribuimus, expli­
cite tradit, docens: «Fide divina et catholica ea omnia credenda sunt,
quae in verbo Dei scripto vel tradito continentur et ab Ecclesia sive
sollemni iudicio sive ordinario et universali magisterio tanquam di­
vinitus revelata credenda proponuntur» (Cone. Vaticanum I, sess. 3,
cap. 3, Denz. 3011). Imo idem Concilium huic conceptui nomen
dogmatis tribuit (cf. supra, n. 446).
I

’

Inde intelliges theologicum discrimen inter sequentes cognatas voces.
Res fidei, sive res revelata sive mysterium (puta Trinitas), est aliquid incomplexum. Veritas fidei (puta Deus est trinus) est aliquid complexum, cum sit
iudicium in quo veritas residet (cf. 2-2, q. 1, a. 2). Articuli fidei intelligi
solent fundamentaliores veritates fidei, quarum praecipuae exprimuntur in
symbolo apostolorum. Formula fidei est expressio veritatis fidei (v. g. ipsum
symbolum). Dogma est veritas fidei ut proposita ab Ecclesia tanquam de fide
credenda. Formula dogmatica est expressio illius propositionis, quae varia
esse potest pro eodem dogmate; ut patet, praefati articuli fidei, utpote pro­
positi ab Ecclesia, sunt dogmata principaliora, et symbolum apostolicum est
quaedam formula fundamentalior. Definitio est una species propositionis per
Ecclesiae Magisterium, seu propositio definitiva et infallibilis; quae quidem,
prout est de re ut de fide divina tenenda, constituit dogma. Definitio solemnis
dicitur si fit a Magisterio extraordinario (R. Pontifice vel Concilio oecumenico), ac differt accidentali ter tantum ratione ipsius modi solemnitatis. Defi­
nitio ex cathedra est peculiare tantum ac technicum nomen definitionis so­
lemnis factae a R. Pontifice, nec differt a praecedenti nisi nomine, vel, si
placet, ratione peculiaris solemnitatis unius personae, loquentis ut totius
Ecclesiae docentis ad totam Ecclesiam discentem.
Quidquid est a Deo revelatum, revelatione publica (quae nempe data est
ipsi Ecclesiae qua tali) evadere potest dogma per Ecclesiae propositionem,
etiam si sit veritas naturalis (ut existentia Dei), aut actus exequendus (res
morum), aut factum particulare (ut varia quae contigerunt in vita Christi);
nam omnia peculiarem ordinem habent ad principale obiectum revelationis
(Deitatem) et ad proprium eius finem (salutem nostram per visionem beati­
ficam). Unde falso Protestantes tanquam obiectum fidei divinae habent tan­
tum veritates quae nostram salutem immediate exprimunt (hinc loquuntur de
cipale in dogmate est ipsa veritas revelata; nam haec sola est proprium fidei obiectum,
propositio vero Ecclesiae est mera obiecti conditio.

fide promissionum, quae sola iustificet), ceteras vero veritates et facta (ut
quoil Christus natus sit ex Virgine, crucifixus, mortuus) referunt ad scientiam
humanam vel historiam (hinc fides, ut aiunt, historica), si excipiantur mira­
cula sub tatione signi omnipotentiae divinae (circa quam omnipotentiam
confidunt sic dictam fidem miraculorum).
II.

DE IMMUTABILITATE DOGMATIS.

448. Dogma, semel constitutum, ex Dei nempe revelatione
et definitiva ac infallibili Ecclesiae propositione, est ipso facto et
secundum se essentialiter immutabile. Nam ex una parte veritas a
Deo revelata nequit evadere falsa, nec ab humana cognitione ac des­
tinatione subtrahi, et ex alia parte propositio Ecclesiae est irrevo­
cabiliter facta nec potest amplius revocari, cum se habeat tantum in
fieri et conditionaliter, relate ad assensum fidei, ut mera nempe
conditio applicans ipsam Dei propositionem sive revelationem, ex
qua assensus fidei tanquam a formali obiecto generatur.
Unde immutabilitas est essentialis et immediata proprietas,
jluens ab essentia dogmatis, nec potest negari nisi ab his qui, ut Pro­
testantes liberales et Modernistae, ipsam dogmatis essentiam aliter
concipiunt et haereticaliter corrumpunt. Quod autem attinet immu­
tabilitatem dogmatis auoad ipsum jactum, seu quod de facto ab ho­
minibus mutari ac corrumpi non possit, ipsa sequitur ex infallibilitate Ecclesiae tum docentis tum credentis, cui Christus suam assis­
tendam promisit, nec potest negari nisi ab his qui, ut Protestantes et
iansenistae Pistorienses, infallibilitatem Ecclesiae docentis negant
vel quomodolibet praefatam Christi assistendam quoad Ecclesiam
credentem non satis ponderant.
449. Protestantes liberales (ut Harnack et Sabatier) negant ipsum
primum essentiale elementum dogmatis, scilicet veritatem revelatam, redu­
centes religionem et revelationem ad aliquid subiectivum, seu religiosum
sensum, qui subinde multipliciter ac variabiliter obiective exprimitur, ita cons­
tituens ipsum dogma (cf. supra, n. 96, 114). Unde dogma non est proprie
aliqua objectiva veritas, sed quaedam humana expressio ac formulatio, in
forma obiectiva, praefati subiectivi sensus in quo revelatio consistit. Hinc
dogma non est originis divinae sed humanae; non est veritas revelata, sed
quaedam mutatio sive transformatio, utut legitima, revelationis sive subiectivi
sensus in quo revelatio consistit; non habet valorem obligativum, quasi ex
divina auctoritate, sed tantum iuridicum, ex humana fallibili auctoritate; non
est immutabile, sed potius natura sua mutabile ac mutandum, iuxta ipsum
diversum statum, praecipue scientificum, humanitatis.

Modernistae hanc ipsam Protestandum liberalium doctrinam mutuarunt
et ad peiorem partem deduxerunt. Ut enucleatius explicatum est supra

(n. 96, 114 sq.), pro Modernistis religio est merus sensus conscientiae qui
sibi fingit aliquam obiectivam realitatem, seu conceptum Dei personalis;
revelatio est ille idem sensus religiosus, prout acquirit conscientiam suae rela­
tionis ad Deum; haec revelatio necessario evolvitur cum evolutione conscien­
tiae humanitatis; eadem assumit quasdam varias ac determinatas obiectivas
expressiones ac formulas, habentes valorem mere practicum, tanquam nonnas
non credendt sed agendi, quae dogmata dicuntur. Unde dogma est evoluta
quaedam expressio ac determinatio primigeniae ac simplicioris formulae sen­
sus religiosi; est originis humanae nec divinae; non est obiectiva veritas
revelata, sed subiectiva quaedam expressio, imo transformatio sensus religiosi;
non habet vim obligativam nec valorem speculativum sed mere practicum;
non est immutabile, sed potius essentialiter mutabile, iuxta exigentias et
evolutionem ipsius sensus religiosi per diversa tempora et culturas.1
Haec doctrina essentialiter exprimitur sequentibus propositionibus dam­
natis in Decreto «Lamentabili» et Encyclica «Pascendi» a. 1907 (ceterum
eadem illustratur et confirmatur per reliqua, exposita in utroque documento):2
«Dogmata, sacramenta, hierarchia, tum quoad notionem tum quoad realitatem
attinet, non sunt nisi intelligentiae christianae interpretationes evolutionesque,
quae exiguum germen in Evangelio latens externis incrementis auxerunt perfeceruntque... Christus determinatum doctrinae corpus omnibus temporibus
cunctisque hominibus applicable non docuit, sed potius inchoavit motum
quendam religiosum diversis temporibus ac locis adaptatum vel adaptandum»
(Decr. «Lamentabili», prop. 54 et 59, Denz. 3454, 3459). «Evolvi... ac mu­
tari dogma non posse solum, sed oportere, et modernistae ipsi perfracte
affirmant, et ex eorum sententiis aperte consequitur. Nam inter praecipua
doctrinae capita hoc illi habent, quod ab immanentiae vitalis principio dedu­
cunt: formulas religiosas, ut religiosae reapse sint nec solum intellectus com­
mentationes, vitales esse debere vitamque ipsam vivere sensus religiosi...
Necesse est, ut formula primitiva acceptetur a corde ab eoque sanciatur; item
sub cordis ductu sit labor, quo secundariae formulae progignuntur. Hinc
accidit, quod debeant hae formulae, ut vitales sint, ad fidem pariter et ad
credendum accommodatae esse ac manere. Quamobrem, si quavis ex causa
huiusmodi accommodatio cesset, amittunt illae primigenias notiones ac mutari
indigent» (Encycl. «Pascendi»).
Protestantes orthodoxi admittunt tum veritatem revelatam (eam scilicet
de qua supra, n. 447) tum eius essentialem immutabilitatem; sed, quia reiciunt Ecclesiae Magisterium tanquam illius immutabilitatis infallibilem cus1 Quidam, praecipue inter Modernistas, indigitarunt cardinalem J. H. Newman tan­
quam modemismi praecursorem, praesertim in opere supra relato (n. 445), quod ipse
adhuc anglicanus absolvit a. 1848, catholicus iterum edidit a. 1878. Perfecta tamen orthodoxia huius doctoris (aliunde minus periti in scientia theologica quam in arte apologetica)
merito vindicari solet, non obstantibus quibusdam exaggeratis aut minus propriis eius
expressionibus. Confer Marin-Sola, op. cit. (supra, in n. 445) I 347-353; Ong, loc. cit.
(ibid.); Dublanchy, art. cit. (ibid.) 1630-1636.
2 Confer varias applicationes modemisticae doctrinae ad revelationem, expositas in
praecedenti tractatu de revelatione, per varias quaestiones, v. g. in n. 96, 114 sq., 156,
203, 242, 248, 250, 254, 258, 262, 267-271, 319, 330, 334, 336, 345.
Bibliographiam de controversia modemistica dedimus ibidem, n. 114.

todem, coguntur concedere ipsum factum partialis saltem mutationis sub in­
fluxu humanarum causarum et circumstantiarum. Ad quorum sententiam ac­
cesserunt inter catholicos lansenistae in Cone. Pistoriensi, potiusquam de
mutatione loquentes de generali veritatum fidei in aliquo tempore obscura­
tione, iuxta sequentem ipsorum propositionem damnatam a Pio VI: «Propo­
sitio, quae asserit, ’postremis hisce saeculis sparsam esse generalem obscura­
tionem super veritates fidei gravioris momenti, spectantes ad religionem, et
quae sunt basis fidei et moralis doctrinae Christi': haeretica» (Denz. 2601).
Ad eandem Protestantium sententiam accessit saeculo elapso unus vel
.alter semirationalista, nominatim Antonius Giinther, iuxta quem ratio philo­
sophica, magis ac magis exculta, potest successive ita evolvere ac perficere
intelligentiam veritatum revelatarum, ut ipsae dogmaticae definitiones Ma­
gisterii sint tantum temporaneum quoddam iudicium, valorem habens pro
uno vel alio tempore et cultura, donec ipsius scientiae progressus diversam
definitionem exigat. Quam sententiam* reprobavit Pius IX, tanquam pertur­
batricem doctrinae «de perenni fidei immutabilitate» (Denz. 2829; cf. 2777,
2856, 2909) ac subinde tetigit ipsum Cone. Vaticanum I mox citandum.

450. Contra quos omnes errores doctrina catholica, a Magis­
terio ut de fide definita, docet essentialem dogmatis immutabilita­
tem, tum de iure tum de facto. Quod in praefatis documentis contra
Modernistas, lansenistas et Giinther, clare exprimitur, Magisterium
solemniter definivit in Cone. Vaticano I: «Si quis dixerit, fieri pos­
se, ut dogmatibus ab Ecclesia propositis aliquando secundum pro­
gressum scientiae sensus tribuendus sit alius ab eo, quem intellexit
et intelligit Ecclesia: an. s.» (sess. 3, can. 3 de fide et ratione, Denz.
3043). In correspondent! cap. 4 eiusdem sessionis Concilium docet:
«Neque enim fidei doctrina, quam Deus revelavit, velut philosophi­
cum inventum proposita est humanis ingeniis perficienda, sed tan­
quam divinum depositum Christi Sponsae tradita, fideliter custo­
dienda et infallibiliter declaranda. Hinc sacrorum quoque dogmatum
is sensus perpetuo est retinendus, quem semel declaravit sancta ma­
ter Ecclesia, nec unquam ab eo sensu altioris intelligentiae specie et
nomine recedendum» (Denz. 3020). Eadem doctrina composita est
sub forma professionis fidei in luramento antimodernistico (Denz.
3541, 3549).
III.

DE PROGRESSU DOGMATIS2

451.

Praefatae tum de iure tum de facto immutabilitati dog-

1 Eam fusius exponit Kleutgen, Théologie der Vorzeit V, n. 581 sqq.; item in
Der Katholik (1860) I 83 sqq., 456 sqq.
2 Quoad nomina huiusmodi dogmaticae progressionis, aliqua varietas observatur
inter auctores. Vincendus Lerinensis loquitur de «profectu religionis» (Commonit., c. 23).

matis non opponitur aliqua eiusdem evolutio ac progressus, sin mi­
nus ex parte veritatis cognitae, saltem ex parte cognitionis ipsius.
De cuius existent ia, essentia et modo, breviter agendum manet.
In .4. T. verus ac obiectivus progressus dogmatum, vel proprius revela­
tionis, manifeste habitus est, non quidem per mutationem, sed per meram
ac veram additionem novarum veritatum circa eandem rem revelatam (prae­
terquam per ulteriorem successivam explicationem veritatum iampridem reve­
latarum), ita ut per successivas additiones vere creverit depositum revelationis
tempore patriarcharum et prophetarum usque ad Christum. Duobus enim
fundamentalibus ac generalibus credibilibus, seu existentiae et providentiae
Dei in ordine supernatural'!, de quibus Apostolus ait quod «credere oportet
accedentem ad Deum quia est, et inquirentibus se remunerator sit» (Hebr.
11. 6), accesserunt paulatim ulteriores illarum determinationes per mysteria
Trinitatis, Incarnationis, redemptionis, regni messianici universalis sive futu­
rae Ecclesiae, quorum primum ad Dei existentiam, cetera ad eius providen­
tiam referuntur, omnia autem in fundamentalibus illis duabus veritatibus
implicite et a parte rei continebantur (2-2, q. 1, a. 7).
Huiusmodi progressus, quamvis fuerit per additionem novarum verita­
tum, vocari potest cum S. Thoma progressus ab implicito ad explicitum, non
tamen in eo sensu quo dicimus nunc post Christum et Apostolos fieri pro­
gressum ab implicito ad explicitum in eadem veritate, sed eo sensu quod
ipsae eaedem veritates, de novo additae, continebantur implicite in duabusfundamentalibus illis, eo analogico modo quo omnes notiones et principia
continentur actu implicite in prima notione entis et in primo contradictionis
principio, quia extra ens nihil est, ac ideo nihil aliud addi potest ad ens nisi
explicatio eius quod in ente implicite iam continetur. «In esse enim divino
includuntur omnia quae credimus in Deo aeternaliter existere..., in fide autem
providentiae includuntur omnia quae temporaliter a Deo dispensantur ad
hominum salutem» (2-2, q. 1, a. 7).1
Idipsum valet etiam de toto tempore apostolico, seu usque ad mortem
ultimi apostoli. Nam Christus successive novas veritates addidit et ipsi apos­
toli, post Christi Ascensionem, charismate non solum inspirationis sed etiam
Mediaevales doctores potius adhibent nomen «explicatio fidei» (cf. 2-2, q. 1, a. 7; q. 2, a.
6). Moderni theologi duo praecipue nomina adhibent ac praeferunt, scilicet «evolutio dog­
matum» (Schultes, Marin-Sola. Tuyaerts) et «progressus dogmaticus» (praecipue auctores
operum scholarium: Pesch, Lépicier, Dorsch, Dieckmann, De Guibert, Salaverri, etc.).
Quamvis unumquodque ex his nominibus aliquid conveniens et aliquid inconve­
niens prae se ferat, ultimum praeferendum videtur, utpote quod ex una parte propin­
quius accedit ad ipsum rei conceptum et ex altera pane caret periculo confusionis et exag­
gerationis. Nomen «explicatio fidei», longe quidem abest ab omni confusionis periculo,
sed diminutum videtur nec explicat plenam vim ipsius conceptus (ut ex dicendis patebit);
nomen vero «evolutio dogmatis»
exaggeratum videtur et nimium suggerit, attento tum
Mil
moderno usu, etiam in re profana, tum theologico sensu qui invaluit apud Modemistas.
Ad idem nomen «progressus dogmaticus» magis appropinquat nomen usitatum ab
auctoribus in lingua vulgari: «sviluppo, développement», etsi videatur explicitius sugge­
rere etiam sensum incrementi, seu progressus per incrementum.
1 Cf. R. Garrigou-Lagrange, De revelatione (ed. 2, Romae 1921) I 189 sq.

revelationis gaudebant, et aliquas ulteriores revelationes addere potuerunt.1

452. Post mortem autem ultimi apostoli (adeoque circa finem saec.
1, cum mortuus est loannes) clausa est publica revelatio, quae sola est obiec­
tum fidei, ac sigillati sunt duo revelationis fontes, Scriptura nempe et
tradictio.2
Haec propositio saltem ut theologice certa habenda est. Imprimis enim
explicite proponitur in Decreto «Lamentabili» per condemnationem sequentis
propositionis Modernistarum: «Revelatio, obiectum fidei catholicae consti­
tuens, non fuit cum Apostolis completa» (Denz. 3421 );3 iamvero ipse S. Pon­
tifex «omnes et singulas... [in eo Decreto] recensitas propositiones ceu re­
probatas ac proscriptas ab omnibus haberi mandavit» (Denz. 3466). Praeterea,
id necessario deducitur ex explicita affirmatione Cone. Trid., iuxta quam
apostoli sunt fons omnis salutaris veritatis et morum disciplinae: «Evange­
lium..., quod... Christus... proprio ore primum promulgavit, deinde per suos
Apostolos tanquam fontem omnis et salutaris veritatis et morum disciplinae
omni creaturae praedicari iussit... Haec veritas et disciplina continetur in
libris scriptis et sine scripto traditionibus, quae ab ipsius Christi ore ab
Apostolis acceptae, aut ab ipsis Apostolis Spiritu Sancto dictante quasi per
manus traditae ad nos usque pervenerunt» (sess. 4, Denz. 1501). Quae verba
partialiter iterum repetit Cone. Vatic. I (Denz. 3006). Tandem Cone. Vati­
canum Il explicite declarat: «Nulla iam nova revelatio publica expectanda
est ante gloriosam manifestationem Domini nostri lesu Christi» (Constit. De
divina revelatione, c. 1, n. 4).4
1
revelationibus factis apostolis post Ascensionem, iisque solis (nam
quae aliis fidelibus tempore apostolico forte contigerint, non pertinent ad publicam reve­
lationem), nonnisi pauca deduci possunt ex Scriptura. S. Paulus nonnumquam loquitur de
revelationibus sibi factis, in quibus tamen agitur de re iam aliis apostolis revelata aut
nota, ut de institutione Eucharistiae (1 Cor. 11. 23: «Ego enim accepi a Domino...») et
de evangelio in genere (Gal. 1. 11-24: «Accepi illud... per revelationem lesu Christi»;
quidam citant etiam, sed incerte, 2 Cor. 4. 6, Coli. 3. 18; 11. 5 sq.). Certae tamen vi­
dentur tres novae revelationes, scilicet de inspiratione singulorum librorum N. T., quippe
qui scripti sunt post Ascensionem, de privilegio paulino (1 Cor. 7. 12-15) et de eschatologia (Apoc. 1. 1-3); vix enim congruenter dici potest apostolos de his instructos fuisse
a Christo ante Ascensionem.
2 Cf. Malmberg, loc. cit. (supra, in n. 445); R. Spiazzi, «Rivelazione compiuta con
la morte degli Apostoli», Gregorianum XXXIII (1952) 24-57; A. Michel, «L’enseigne­
ment du magistère et l’époque où fut close la révélation», Divinitas V (1961) 849-864.
3 Idem error subiacet pluribus sectis, quae inde a prioribus saeculis suam ab Eccle­
sia separationem et suae doctrinae novitatem in aliqua nova revelatione fundare ac iustificare conatae sunt. In prima aetate distinguuntur praecipue Montanistae, quorum funda­
tor Montanus seipsum dicebat Spiritum S., seu Paracletum a Christo Ecclesiae promissum,
ac suum spiritum communicabat adiutricibus suis prophetissis Priscae et Maximillae. In
medioaevo, ut taceamus de Almarico de Bena et abbate loachim de Flores, a Magisterio
reprobatis, qui «novum evangelium» praedicabant, praecipue distinguuntur Fraticelli qui,
ut ait loannes XXII in bulla condemnationis, «Evangelium Christi in se solis hoc in
tempore asserunt esse completum, quod hactenus obtectum fuerat, imo prorsus extinctum» (Denz. 915). In moderna aetate, plures sectae illuministicae, in novis revelationibus
fundatae, ex ipso Protestantismo ortae sunt, quarum notiores sunt americani Quaker! et
Mormones.
4 Ob ea Tridentini verba, quae, quamvis non explicite in sensu exclusivo loquantur,
tamen in hunc sensum convergunt, et ob subsequentem declarationem Cone. Vaticani II,

-••i;

Ceterum, idem sensus exclusivus colligitur ex convergentia omnium,
quae constanter et assertive de doctrina apostolica tenenda et transmittenda
dicuntur in Scriptura et traditione, tacito omni alio fonte possibilis futurae
revelationis aliis factae, quamvis non semper verba proferantur sub forma
exclusiva, aut, cum ita proferuntur, saepe directe referantur ad exclusionem
doctrinae quae apostolicac doctrinae opponatur. Christus solis apostolis
communicavit «omnia quaecumque audivi a Patre meo» (Io. 15. 15); illis
directe promisit Spiritum S. qui «docebit omnia» (Io. 14. 26), qui «docebit
vos omnem veritatem» (Io. 16. 13). Propterea S. Paulus ait fideles esse
«superaedificatos super fundamentum apostolorum et prophetarum» (Eph. 2.
20), et quamvis occasione serpentium errorum, tamen omnino emphatice et
absolute, ait: «Sed licet nos aut angelus de caelo evangelizet vobis praeter­
quam quod evangelizavimus vobis, anathema sit. Sicut praediximus, et nunc
iterum dico: Si quis vobis evangelizaverit praeter id quod accepistis, anathema
sit» (Gal. 1. 8 sq.).
Ex traditione sufficiat aliquos textus afferre qui directius sensum exclusivum ferunt. Didache 4. 13: «Ne derelinques mandata Domini; custodies
vero quae accepisti, neque addens neque demens [scilicet doctrinae duodecim
Apostolorum]». Irenaeus, Adv. haer. 3. 4. 1: «Non oportet adhuc quaerere
apud alios veritatem, quam facile est ab Ecclesia sumere; cum Apostoli, quasi
in depositorium dives, plenissime in eam contulerint omnia quae sint verita­
tis». Tertullianus, De praescript. 21: «Si Dominus lesus Christus Apostolos
misit ad praedicandum, alios non esse recipiendos praedicatores, quam Chris­
tus instituit; quia ’nec alius Patrem novit nisi Filius, et cui Filius revelavit’
[Mat. 11. 27]; neque aliis videtur revelasse Filius, quam Apostolis, quos
misit ad praedicandum». Caelestinus I, Epist. ad Nestorium: «Quis umquam
non dignus est anathemate iudicatus vel adiciens vel retrahens fidei? Plene
enim et manifeste tradita ab apostolis nobis, nec augmentum nec imminu­
tionem requirit. Legimus (Apoc. 22. 18 sq.) libris nostris non addi debere,
non retrahi. Magna quippe et addentem et retrahentem poena constringit»
(Mansi 4. 1027 sq.). Vincentius Lcrinensis: «In ipsa item Catholica Ecclesia
magnopere curandum est ut id teneamus quod ubique, quod semper, quod
ab omnibus creditum est» (cf. supra, n. 401).

453.

Ex his sequitur post mortem ultimi apostoli non dari in

quae exclusivum sensum explicite proponit, dici potest id esse theologice certum, imo
doctrinam catholicam proxime definibilem. Ceterum, iam antea Dicckmann id dicebat
«saltem theologice certum», Salavcrri aiebat id «dici posse implicite definitum in Cone.
Trid., et Vatie.» et Bainvel id «videri esse de fide, saltem implicite».
Unde satis leviter J. Coppens scribebat: «La théologie commune suppose ce dépôt
[de la révélation] clos à la mort du dernier apôtre, et, pour autant que nous sommes
informé, les théologiens ne sont pas prêts à renoncer à cette donnée, qui jusqu’à présent,
conditionne tous les systèmes élaborés pour expliquer l’évolution du dogme. A faire
sauter ce que d’aucuns ont pu être tentés de considérer comme un bouchon, beaucoup
de problèmes se simplifieraient. Mais on croit généralement que la donnée est absolument
certaine» («La définibilité de l’Assomption», Ephemerides theologicae Lovanienses XXIII
11947| 7). Ibidem in nota addit quod textus Cone. Trid. «ne me paraît pas trancher
formellement la question», et textus Decreti «Lamentabili» «est négatif et concerne seu­
lement la foi catholique*. Ceterum, Cone. Vaticanum II hanc quaestionem formaliter
clausit.

Ecclesia progressum dogmatis per additionem novarum veritatum,
eo scilicet obiectiva modo quo contigit antea.1 Nihilominus clari po­
test ac datur aliquis vertis progressus secundum ampliorem cognitio­
nem et cxplicitationem earundem veritatum ante mortem ultimi
apostoli revelatarum; qui quidem vocari solet progressus suhiectivtis, vel tamquam ab implicito ad explicitum.

454. Existentia et legitimitas huiusmodi progressus2 docetur
explicite a Cone. Vaticano 1, quod, immediate post supracitatam de­
clarationem de immutabilitate dogmatis (n. 450), refert et sua facit
sequentia verba Vinccntii Lerinensis (cf. supra, n. 401): «Crescat
igitur... et multum vehementerque proficiat, tam singulorum quam
omnium, tam unius hominis quam totius Ecclesiae, aetatum ac sae­
culorum gradibus, intelligentia, scientia, sapientia: sed in suo dum­
taxat genere, in eodem scilicet dogmate, eodem sensu eademque
sententia» (Denz. 3020). Idem docet Cone. Vaticanum II, indicans
etiam varias causas influentes in huiusmodi progressum (cf. infra,
n. 459). Ceterum manendo in generali conceptu alicuius progressus,
consistentis in varia et increscenti propositione, explicatione, inter­
pretatione et defensione veritatis revelatae contra falsas interpreta­
tiones haereticorum, res clara est tum ex ipsa Scriptura, quatenus
Christus contulit apostolis eorumque successoribus munus fideliter
transmittendi depositum revelationis, tum ex affirmationibus et
opere Patrum, tum ex ipsa rei natura, cum idipsum necessario ac
legitime fiat etiam in qualibet naturali doctrina vel lege.
Sed cum agitur de determinando modo vel limite huiusmodi
progressus, quatenus nempe nequeat ita intelligi vel extendi ut ipsa
vera immutabilitas dogmatis, supra dicta, essentialiter inficiatur vel
evanescat, res non tam facilis apparet, imo transit in difficilem ac
spinosam quaestionem de ipsa essentia progressus dogmatici, in qua
non modice insudant theologi, praesertim moderniores.
Et haec difficultas apparet ex duobus. Primo nempe, ex eo quod nunc
multae determinatae veritates creduntur ut dogmata fidei, quae antea ut talia
1 Ut notatum ets supra, n. 446, quaelibet subsequens revelatio, cuiuslibet indolis aut
extensionis, habenda est ut privata revelatio nec pertinet ad obiectum fidei. De qua
confer dicenda inferius, n. 463.
2 Veri progressus dogmatici legitimitatem negant tum Schismatici Orientales, saltem
quoad tempus subsequens septem priora concilia oecumenica, abicicntcs posteriora dogmata
ab Ecclesia catholica definita, tum lansenistae, qui reiciunt omnem tum doctrinae tum dis­
ciplinae additionem quae antiquorum Patrum doctrinae et disciplinae supervenerit aut
ab ea discrepaverit.

non credebantur, ut patet v. g. de charactere sacratnentali, de septenario
numero sacramentorum, de sacramentalitate matrimonii, de Immaculata Con­
ceptione, de Assumptione eiusdem B. Virginis. Ceterum, huiusmodi magnum
discrimen inter antiquiora et posteriora dogmata facile et evidenter patet ex
mera superficiali comparatione inter priora symbola fidei, conciliares ipsas
definitiones, Patrum catechetichas instructiones (puta symbolum apostolicum
atque nicaenum, catecheses Cyrilli Hier.) et posteriora eiusdem generis docu­
menta (puta Professionem fidei tridentinam, lutamentum antimodernisticum,
definitiones Cone. Trid. et Vatie., modernos catechismos). Secundo, difficultas
provenit etiam ex eo quod in opere evolutive, quod paulatim duxit ad existentiam horum novorum dogmatum, sive ad eorum expressionem et defini­
tionem, non parum contulit ipse labor humanae rationis, sive influxus vigen­
tium philosophiarum, nominatim graecae tempore Patrum et aristotelico-scholasticae inde a medio aevo.
Inde quaestio exurgit de natura huiusmodi progressus, seu quomodo
praefata moderniora dogmata dici possint homogenea cum primitiva revela­
tione, quomodo haec revelatio vere immutata permanserit, quomodo huius­
modi progressus nullam addiderit obiective novam veritatem ipsi primitivo
deposito, ac vere distinguatur ab eo progressu revelationis qui vere et obiec­
tive contigit in A. T. et toto tempore apostolico.

455. Hanc quaestionem de essentia progressus dogmatici,
seu, ut quidam dicunt, de evolutione dogmatum, theologi communi­
ter resolvunt dicendo huiusmodi progressum esse non obiectivum
sed subiectivum, seu non per additionem novi obiecti sed per ulte­
riorem ac clariorem explicationem et cognitionem eiusdem obiecti,
vel esse ab implicito ad explicitum' quatenus nempe reddit explicitum id quod iam erat implicite contentum et creditum in eodem
obiecto, quod inde ab initio in fontibus revelationis continebatur et
in fide Ecclesiae credebatur. Quoniam autem uterque modus dicen­
di, necnon alii aequivalentes modi sive expressiones adhiberi soli­
tae,2 aliquam ambiguitatem redolent, cum possint applicari etiam
1 Hac distinctione usus est Pius IX. quem citat et approbat Pius XII in Encycl.
«Humani generis», inquiens: «Theologis semper redeundum est ad divinae revelationis
fontes: eorum enim est iudicare qua ratione ea quae a vivo magisterio docentur, in Sacris
Litteris et in divina ’traditione’, ’sive explicite, sive implicite inveniantur’ [Pius IX, «Inter
gravissimas», a. 1970]» (AAS XLII [1950] 568).
2 Aliae expressiones sunt: Non quoad se sed quoad nos; Non quoad substantiam,
sed quoad explicationem; Non substantialiter, sed accidentaliter; Non secundum nova
dogmata materialia, sed formalia; Non per additionem extrinsecam, sed intrinsecam.
Ad ipsum generalem conceptum progressus dogmatici explicandum, afferri solent
plures analogiae sive comparationes, quarum praecipuae sunt analogia evolutionis orga­
nicae seminis in plantam: eadem analogia applicata evolutioni organismi humani, scilicet
infantis in adultum et senem (utramque analogiam indicavit Vincentius Lerinensis et
evolvit Newman): analogia fermenti massam farinae expandentis (hanc indicavit B. Alio).
Quidam addunt analogiam processus scientiae, sive intellectus ex principiis ad conclu­
siones, sed haec non est, sicut ceterae, mera comparatio aut analogia impropria, sed

obiectivo progressui dogmatum per novas veritates circa eandem
rem, qualiter habitus est in A. T. et usque ad mortem ultimi aposto­
li (cf. supra, n. 451 ),’ tria sedulo notanda sunt.
Primo, huiusmodi verus dogmaticus progressus in Ecclesia, intelligendus est non in ipsa re seu mysterio, quod est aliquid incomplexum (puta in ipsa Deitate), nam ita absurdus est nec potuit con­
tingere etiam in A. T., cum ita res rei adderetur, seu res ipsa
mutaretur; sed in sola veritate de re, quae est aliquid complexum
sive iudicium mentis (puta, Deus est trinus). Secundo, in ipsa autem
veritate, progressus intelligendus est non secundum additionem no­
vae prorsus veritatis, sive novi conceptus, a priori formaliter ac
specifice distincti, quantumvis cum priori coniuncti, imo a parte rei
idem, seu eadem omnino res (puta, Deus est unus, Deus est trinus;
qui duo conceptus formaliter distinguuntur nec invicem includun­
tur, quamvis res divina sit una et simplex, et unitas Dei sit eadem
omnino res cum divina trinitate); hoc quidem modo fuit progressus
revelationis in A. T. et ante mortem ultimi apostoli.2 Tertio, huius­
modi tamen progressus in ipsa veritate, non est intelligendus tan­
tummodo secundum meram cognitionem alicuius quod prius igno­
rabatur, et hoc modo mere subiective; nam ita ageretur de progressu
solius cognoscentis, non ipsius veritatis cognitae, ut contingit ei qui
ex ignorantia fidei accedit ad cognitionem fidei; sed est intelligendus
obiective, seu in ipsa veritate cognita.
analogia propria, seu ipse essentialis conceptus transitus ab implicito ad explicitum, prout
applicatur ad intellectum principiorum fidei.
Ceterum, praefatis tribus prioribus analogiis, quantumvis pulchris et aptis, non est
abutendum. Nam, quamvis ipsae inservire possint ad illustrandum unum aspectum pro­
gressus dogmatici, si tamen nimis premantur, ingerunt periculum inculcandi ipsum pro­
Itlll
gressum per additionem novarum veritatum ac negandi immutabilitatem
dogmatis. Potius
ergo insistendum est in recte determinanda indole transitus cognitionis ab implicito ad
explicitum, modo infra explicando.
De praefatis analogiis apte agunt Schultes, op. cit. (supra, in n. 445), Introductio
287-295; Marin-Sola, op. cit. (ibid.) I 393-400; Gardeil, op. cit. (ibid. 154-160.
1 Ita S. Thomas (2-2, q. 1, a. 7) utramque expressionem «Non quoad substantiam,
sed quoad explicationem» et «Ab implicito ad explicitum» applicat illi obiectivo pro­
gressui A. T.
2Cum in Deo a parte rei nulla sit realis distinctio inter varia attributa, nec in essen­
tia inter unitatem et trinitatem (salva reali distinctione directe inter tres personas), non
datur verus obiectivus progressus a cognitione unius attributi ad aliud, et hoc sensu
neque in A. T. factus est progressus stricte obiectivus. Attamen, cum citra visionem bea­
tificam, nequeat cognosci essentia divina ut in se est, nequit homo progredi in illius
cognitione secundum mysteria supernaturalia per discursum rationis, ab implicito ad ex­
plicitum, sed indiget nova revelatione. Unde in A. T. et usque ad mortem ultimi apostoli
factus est progressus per ipsas successivas revelationes. Quo sensu S. Thomas significat
etiam in A. T. intercessisse progressum tantummodo ab implicito ad explicitum (2-2,
q. 1, a. 7).

Unde, omnibus consideratis, praefatus progressus in eo consistit
ut aliqua veritas, quae actualiter continetur in alia, et hoc sensu im­
plicite existit et cognoscitur in alia, secundum se tamen et secundum
suam continentiam in alia, explicite non cognoscitur nec cogitatur,
et subinde, faventibus circumstantiis et mediante logico aliquo ac
necessario mentis processu, ex praefata implicita continentia extra­
hitur et in explicitam cognitionem adducitur. Hoc modo nec ulla
mutatio nec etiam ulla additio veritatis inducitur, nec nova veritas
habetur, sed eadem prius cognita veritas novo et ampliori modo
cognoscitur, secundum suam nempe virtualitatem sive internam con­
tinentiam. 1
Haec autem implicita continentia unius veritatis in alia, et con­
sequens explicitatio unius ab alia, nonnisi ex una radice provenire
potest, seu ex infallibili ac necessario nexu inter duos conceptus sive
veritates, vi cuius, posito uno, alter necessario consequitur.

456. Hic autem necessarius nexus inter duos conceptus tripli­
cis generis esse potest; scilicet: Vel nexus essentialitatis, qualis ha­
betur inter duo, quorum unum in essentia alterius includitur; quod
quadrupliciter contingit: ut definitio in definito (animal rationale in
homine), ut pars essentialis in toto (corpus in homine), ut particu­
lare in universali (hic homo in genere humano) et ut relativum in
correlativo (filius in patre). Vel nexus radicalis sive metaphysicae
proprietatis, quae nempe est absolute inseparabilis ab essentia, ut
sunt aptitudinalis inhaerentia accidentis, intrinseca extensio quanti­
tatis, radicalis potentia videndi quae manet etiam in caeco, radicalis
mortalitas sive potentia moriendi quae manet etiam in corpore glo­
rificato, risibilitas sive potentia ridendi quae manet etiam in amente,
radicalis peccabilitas quae manet etiam in beatis. Vel nexus metaphysicae causalitatis, quae habetur inter causam et effectum quando
causa continet non solum virtutem producendi effectum sed etiam
1 In hoc generali sensu accipienda est vox «virtualitas* vel «virtualiter», abstra­
hendo pro nunc a classica distinctione formalis et virtualis, necnon formalis impliciti
et formalis expliciti. quae, ob varium sensum apud auctores, confusionem hic ingerere
potest ac solet.
Praeterea, hic abstrahimus a directa discussione connexae quaestionis de definibilitate (tanquam de fide divina) alicuius conclusionis theologicae proprie et stricte dictae;
nam haec quaestio, ob ipsam fluctuationem terminologiae apud varios auctores, satis
implicata evasit. Ceterum, ex ipsis principiis, quae submittimus abstrahendo ab omni
terminologia aut modo concipiendi, praefatam quaestionem de definibilitate conclusionis
theologicae affirmative resolvemus in proxima quaestione (n. 468-474).
2 Id diffuse et apte explicat Marin-Sola, op. cit. (supra, in n. 445), editio gallica. I
19-49, 299-341.

ipsum effectum, ut immaterialitas continet cognoscibilitatem, spiritualitas animae continet eius immortalitatem, immutabilitas Dei
continet eius aeternitatem.1 In primo casu habetur progressus mere
subiectivus, seu transitus non ab uno conceptu ad alium conceptum,
sed ab una expressione eiusdem conceptus ad aliam in priori impli­
cite contentam; in altero vero et tertio casu habetur verus ac obiectivus progressus, non tamen ab uno conceptu ad alium simpliciter
distinctum a priori, sed in eo implicite contentum, tanquam insepa­
rabilem eius proprietatem vel effectum.
Ad hunc igitur triplex genus reduci potest ac debet (obiective
loquendo, et abstrahendo ab historica via quam cognitio veritatis
secuta est, de qua sermo erit infra) omnis progressus dogmatis in
Ecclesia.
457. Aci primum genus reducuntur omnes Magisterii declarationes,
quibus vel mere exponitur, per alia verba ac formulas, aliqua veritas iam
credita (varia symbola fidei), vel perficitur ipsa formula dogmatica excultioribus et authenticis terminis, praecipue occasione haeresum (variae formulae
dogmaticae, simpliciores tamen),2 vel eruitur doctrina ex praxi, seu verbaliter
ac doctrinaliter exprimitur id quod per aliquam praxim seu facta iam creditur
(ita validitas Baptismi ab haeretico collati, quae exprimebatur per ipsam
praxim illum nunquam iterandi).
Secundi vero ac tertii generis progressus sequentia exempla afferri pos­
sunt. Ex conceptu divinae filiationis Christi processit dogma nicaenum de
numerica eius consubstantialitate cum Patre, tanquam quaedam, proprietas in
eo implicite contenta; nam communitas naturae includitur in ipsa definitione
generationis et numerica communitas sive identitas includitur in ipsa divini­
tate quae nequit esse nisi numerice una. Ex conceptu matris Christi (copulato
1 Ceterum hi duo conceptus metaphysicae proprietatis et metaphysici effectus fere
idem dicunt, nisi quod alter est paulo remotior ab essentia rei. Unde metaphysica pro­
prietas considerari potest ut formalis effectus essentiae et metaphysicus effectus dici po­
test veluti metaphysica proprietas fluens ab essentia.
2 Si formula dogmatica explicat novum aliquem conceptum, pertinet, ut patet, ad
secundum et tertium genus progressus dogmatici. Unde quaestio de sic dictis formulis
dogmaticis est aliquid amplius atque ambit integrum progressum dogmaticum, tanquam
eius expressio in qualibet phasi.
Ad cuius intelligentiam, distingue verba dogmatica (ut evangelium, ecclesia, gratia,
fides, caritas, apostolus, Spiritus, Trinitas, Incarnatio, eucharistia, transubstantiatio, etc.)
et formulas dogmaticas (expressiones sive asserta), quarum aliae sunt liturgicae, aliae
doctrinales, et ex his aliae sunt simpliciores (quarum plura exempla extant in ipsa Scrip­
tura, et in prioribus symbolis; cf. Dieckmann, De Ecclesia II, n. 811-814), aliae sunt
enucleatiores et excultiores (ut in posterioribus symbolis et definitionibus Magisterii
solemnis), quae quidem magis proprie ac strictius dici solent formulae dogmaticae, ita
ut hae definiantur: Complexae expressiones, quibus termini et conceptus, in fontibus
revelationis adhibiti, in excultiores ac scientificos terminos vertuntur.
De quarum indole et utilitate confer R.-M. Schultes, Introductio in historiam dog­
matum (Parisiis 1922) 219-231, et Garrigou-Lagrange, loc. cit. (supra, in n. 445).
XII

cum duplici conceptu divinitatis Christi et unicae personae in Christo) pro­
cessit dogma ephesinum de divina maternitate, tanquam metaphysicus effectus
in illo contentus. Ex conceptu completae identitatis Patris et Filii in omnibus,
ubi non obstet relativa oppositio, factus est transitus ad dogma lugdunense
ac florentinum de eorum identitate in ratione principii processionis Spiritus
S., tanquam ex causa ad contentum effectum. Ex conceptu plenitudinis gra­
tiae cohvenientis B. Virgini ut Matri Dei, deductum est, tanquam effectus
ex causa, dogma tridentinum iuxta quod B. Virgo ab omni culpa etiam veniali
per speciale privilegium praeservata fuit. Ex conceptu potestatis remittendi
peccata, a Christo collata (Io. 20. 22), deductum est, tanquam effectus ex
causa, dogma tridentinum de necessitate confessionis, cum haec necessario
pertineat ad exercitium illius potestatis ac practice cum eo identificetur.
Ad idem duplex genus reducitur quorundam dogmatum progressus, qui
prima fronte et materialiter consideratus, videretur ad illud reduci non posse.
Ita, dogma constantinopolitanum (Cone. Constantinop. III) de duplici
voluntate in Christo, vel, si placet, de existentia voluntatis humanae in
Christo, quamvis non deducatur necessario ex hoc quod Christus est verus
homo in sensu pure metaphysico ac logico (nam ita voluntas, tanquam phy­
sica facultas, non est metaphysica et inseparabilis proprietas essentiae hominis
sicut est radicalis voluntarietas, cum fortasse per omnipotentiam Dei separari
possit), tamen necessario deducitur ex hoc quod Christus est verus homo
in sensu physico et connaturali, seu perfectus homo, qualiter in revelatione
explicite exhibetur: in quo explicito conceptu, necessario implicite includitur
conceptus voluntatis tanquam physicae facultatis. Unde hic casus reducitur
ad secundum genus progressus dogmatici, quoniam, ob hanc necessariam
connexionem, facultas voluntatis est veluti metaphysica proprietas, non qui­
dem humanitatis sic et simpliciter, sed perfectae et connaturalis humanitatis.
Item, dogma transubstantiationis continetur implicite, tanquam effectus
in causa, in praesentia reali, non quidem abstracte accepta, sed in concreto et
qualiter per verba «Hoc est corpus meum» exprimitur. Nam non dicitur
«Hic est corpus meum», quod esset asserere meram praesentiam, ex qua non
necessario sequeretur panis absentia sive conversio, sed «Hoc est corpus
meum», quorum verborum veritas exigit non tantum ut Christus sit praesens,
sed etiam ut panis sit absens, per conversionem in Christum.
Item, dogma de R. Pontificis infallibilitate continetur, tanquam effectus
in causa, in amplitudine primatus explicite revelata, quatenus haec amplitudo
non quomodolibet Petro collata est, sed circa ea omnia, quae sunt necessaria
ad confirmandos fratres in fide, et tanquam petrae sive fundamento, in quo
Ecclesia etiam secundum fidem firmiter stabilitur.
Item, dogma Immaculatae Conceptionis continetur, tanquam effectus in
causa (vel tanquam pars in toto), in dogmate Divinae Matemitatis vel stric­
tius plenitudinis sanctitatis Matri Dei debitae, accepta hac plenitudine non
quomodolibet sed in tota amplitudine compossibili cum ipsa dignitate Filii
redemptoris. Ex ea enim necessario sequitur B. Virginem debuisse sine pec­
cato originali concipi, cum id sit compossibile cum ea Filii dignitate, facta
distinctione inter redemptionem liberatricem et redemptionem mere praeservatriccm. Pariter, Assumptio B. Virginis, mediante simili processu, ex utroque

dogmate Divinae Maternitatis et Immaculatae Conceptionis, sive ex amplis­
sima dignitate B. Virginis, necessario deduci potest ac debet. Nec refert quo­
modo aut qua via principium illud, ex quo utrumque Immaculatae Concep­
tionis et Assumptionis dogma necessario deducitur, a nobis cognoscatur,
utrum nempe via rationali an via potius intuitiva per sensum christianum,
quoniam, semel eo cognito, progressus dogmatis, obiective spectatus, fit vi
implicite continentiae in illo et necessariae deductionis ex illo.
*
Pariter, si definiretur tanquam de fide divina hoc vel illud Concilium
(puta Tridentinum) esse infallibile, aut hunc vel illum Papam (puta nunc
regnantem) esse verum Papam (quod omnes theologi fieri posse concedunt),
huiusmodi dogmaticus progressus fieret vi necessariae connexionis et impli­
citae inclusionis istius particularis veritatis in universali veritate, iuxta quam
omne Concilium, legitime congregatum ac celebratum, est infallibile, et om­
nis Papa, legitime electus est verus Papa, nec aliud haberetur nisi merus
transitus ab universali ad particulare, per probationem solius existentiae huius
particularis, seu, in praedicto casu, per probationem conditionis legitimae
concilii celebrationis vel Papae electionis.

458. Historicus autem modus sive via, qua huiusmodi dog­
maticus progressus habetur, usque ad tempus nempe quo aliquod
dogma per Magisterii declarationem primo ponitur in esse et fit
nova veritas de fide credenda, duplex esse potest. Vel nempe via ra­
tionalis ac deductiva, qua ex aliqua veritate iam ab initio determinate
cognita deducitur alia implicite ac necessario in ea contenta; et hoc
contigit quoad plura exempla superius relata, quorum propterea ali­
qua fuerunt ab Ecclesia mature definita. Vel via quaedam empirica
ac veluti inductiva, qua nempe sensus populi christiani paulatim per­
cipit necessariam connexionem inter aliquam veritatem, inde ab ini­
tio generaliter et explicite cognitam, et aliam, quamvis huiusmodi
necessaria connexio et inclusio, modo rationali ac deductivo probari
non possit.1
1 Marin-Sola hunc «sensum populi christiani» in ordine fidei apte comparat cum
ipso «sensu communi» in ordine naturali, scribens: «Le sens de la foi est dans l’ordre
surnaturel, ce qu’est le sens co
un dans l’ordre naturel. Presque toujours ils intervien­
nent dans la spéculation et de trois manières: Premièrement, en faisant pressentir la solu­
tion du problème avant d’en connaître les raisons démostratives. Deuxièmement, en faisant
rejeter d’instinct, comme inadmissibles, certaines solutions, fondées cependant sur des
raisons spécieuses; et cela, uniquement parce qu’elles choquent le sens commun. Troisiè­
mement, en faisant accepter une doctrine par la société chrétienne tout entière, même
par ceux de ses membres qui sont incapables de saisir la force des raisons. Et l’on sait
que faciliter cette acceptation, c’est favoriser sa définition... Le ’sens de la foi’ n’attaint
sa perfection que dans les âmes où résident la foi, la grâce, la charité et les dons sans
lesquels il n’y a point de véritable expérience des choses divines. On peut dire pourtant
qu’il se trouve bien qu’imparfaitement dans tout fidèle, même transitoirement en état
de péché mortel» (op. cit. [supra, in n. 445] 382 sq.; cf. integram sectionem 353-392).
De influxu huius «sensus fidei» in progressum dogmaticum agunt Dillenschneider,
loc. cit. (supra, in n. 445) et C. Balic, «II senso cristiano e il progresso dei dogma»,
Gregorianum XXXIII (1952) 106-134.
lllll

Hoc tamen non est ita intelligenduni ac si huiusmodi christianias
sensus et instinctus creet eam connexionem et consequens dogma,
secus mente fingeret quod in realitate non adest, sed ita quod non­
nisi per praefatum sensum populus christianus perveniat ad certam
cognitionem plenae significationis alicuius veritatis, explicite inde
ab initio revelatae, in qua alia implicite continetur et ex qua neces­
sario per viam ipsam rationalem deducitur. Id peculiariter patet in
progressu et existentia dogmatis Immaculatae Conceptionis. Hoc
enim implicite continetur ac necessario deducitur ex plenitudine
sanctitatis Matris Dei, si tamen haec accipiatur non quomodolibet
sed in tota amplitudine compossibili cum dignitate Filii redemptoris.
Sed quod ea sanctitas ac dignitas esset intelligenda in plenissima illa
amplitudine, vel quod, plenissime accepta, non officeret dignitati
Filii redemptoris, non immediate constabat per viam rationalem ac
deductivam, quinimmo contrarium videbatur, nec nisi persistente
sensu christiano in affirmanda absoluta sanctitate B. Virginis et
exinde deducente ipsam persuasionem et cultum Immaculatae Con­
ceptionis, perventum est ad cognoscendam vim praefatae plenitudi­
nis, remoto interim per ipsam viam rationalem apparenti obstaculo
dogmatis universalis redemptionis, per theologicam distinctionem
inter redemptionem proprie liberatricem et redemptionem mere
praeservatricem.
459. Causae progressus dogmatici variae sunt, sub diversa considera­
tione, ut patet ex praedictis. Cum enim dogma proprie sit veritas revelata,
ab Ecclesia ut de fide divina proposita, patet quod, si consideratur dogma ut
primo existens ac formaliter constitutum, unica causa progressus dogmatici est
ipsa Ecclesiae propositio, novum dogma declarans sub infallibili assistentia Spi­
ritus S. Cum tamen progressus dogmaticus accipi soleat peculiariter pro toto
historico evolutionis processu, qui ipsam existentiam dogmatis per Ecclesiae
declarationem praecedit, variae eius causae assignantur.
Et primo quidem ipsum Ecclesiae Magisterium, quod alias causas evo­
lutionis dirigit ac moderatur, puta directe vel indirecte commendando, vel
secus, aliquam theologorum doctrinam aut popularem devotionem aut praxim liturgicam. Hoc modo aliqua theologorum doctrina, quae sit scientifice
certa, potest magis distare a definitione vel definibilitate, ac ideo a transitu
in dogma fidei, quam alia minus scientifice expolita, sed ferens peculiarem
co lini endationem Magisterii ac ita celerius properans ad definitionem. Cete­
rae causae influentes reduci possunt ad duas, scilicet ad scientiam theologicam
sive laborem theologorum, qui sensum revelationis explicitât per viam ratio­
nalem sive deductivam, et sensum fidelium, qui per viam quandam empiricam

•et intuitivam, ipsum theologorum opus coadiuvat et nonnumquam praecedit
ac dirigit, ut nuper explicatum est.1
Accedunt etiam, ut causae indirectae quidem et occasionales, sed non
parvi historici momenti, tum necessitas refutandae haeresis, ex qua plura ex
praecipuis dogmatibus, praesertim in prioribus Ecclesiae saeculis, prodierunt;
tum convenientia dirimendi aliquas internas gravesque dubitationes et con­
troversias, ut controversiam de rebaptizandis haereticis, quam negative dire­
mit Magisterium ordinarium in primitiva Ecclesia, et controversiam theolo­
gorum de anima rationali tanquam forma corporis, quam diremit Cone. Vien­
nense (Denz. 902); tum utilitas firmandi cultum et devotionem populi, ut de
Immaculata Conceptione et Assumptione B. Virginis; tum etiam privata
.aliqua revelatio, quae inducat Magisterium ecclesiasticum ad examinandam
ipsius concordantiam cum his quae continentur in deposito revelationis.

460. Gradus progressus dogmatici ita modo generali disponi possunt,
ut dicatur (cum Billot) primo haberi stadium simplicis fidei de aliqua veritate
(ut in prima aetate subapostolica), subinde ipsa explicatio veritatis, sed im­
perfecta seu minus determinata et expolita (ut apud Patres secundi et tertii
saeculi), ultimo praecisa ac determinata explicatio (ut apud Patres quarti et
•quinti saeculi, quoad dogmata Trinitatis et Incarnationis). Ad idem fere redit
quod alii dicunt, scilicet de initiali intuitione, subinde mentis fermentatione
ac tandem veritatis integratione (Gardeil), vel de initiali ac quieta possessione,
subinde discussione ac controversia ac tandem definitione et absolute secura
possessione veritatis (Pinard, Dieckmann). Sed, ut patet, haec omnia cum
grano salis nec quoad omnia dogmata admittenda sunt; nam plura sunt dog­
mata, quae inde ab initio plene et explicite credita sunt, et alia, quae ex
illis explicitationem habuerunt, non eodem modo et eadem lege suum pro­
gressum obtinuerunt.
Potius maioris momenti est quaestio de continuitate progressus dogma­
tici, utrum scilicet cognitio veritatis revelatae iugiter in melius progrediatur
in Ecclesia, an possit quandoque regredi, ita ut in aliqua historiae periodo
fiat minus clara aut etiam notabiliter obscuretur, salva tamen essentiali dog­
matum immutabilitate, iuxta dicta superius. Quae quaestio est satis captiosa
et pluribus distinctionibus indiget.
Et quidem quod attinet apostolos, tenendum est eos, utpote fundatores
fidei Ecclesiae et organa revelationis, habuisse perfectiorem longe ac profun­
diorem (imo probabiliter infusam) scientiam, saltem de his veritatibus quae
sunt explicite nobis revelatae. Id ab omnibus theologis admittitur, concorditer
cum peculiari Christi promissione, ad apostolos facta, de cognitione «omnis
veritatis» (cf. supra, n. 453), et reiecta contraria sententia Günther, qui do1 Huiusmodi causas, simul in eundem finem concurrentes, perapte indicat Cone.
Vaticanum II, aiens: «Haec quae est ab Apostolis Traditio sub assistentia Spiritus Sancti
in Ecclesia proficit: crescit enim tam rerum quam verborum traditorum perceptio, tum
ex contemplatione et studio credentium, qui ea conferunt in corde suo (cf. Lc. 2. 19
et 51), tum ex intima spiritualium rerum quam experiuntur intelligentia, tum ex praeco• nio eorum qui cum episcopatus successione charisma veritatis certum acceperunt. Ecclesia
scilicet, volventibus saeculis, ad plenitudinem divinae veritatis iugiter tendit, donec in
ipsa consummentur verba Dei» (Constit. De divina revelatione, c. 2, n. 8).

cuit intelligentiam revelationis ope philosophiae, ita continuum incrementum·
suscipere, ut in apostolis fuerit imperfectior quam in Patribus et in his multo·
imperfectior quam apud modernos, quique ceteroquin deflexit ad inficiendam
ipsam immutabilitatem dogmatum (cf. supra, n. 449)?

461. Sola igitur quaestio esse potest de veritatibus, quae per respec­
tum ad nos sunt implicite tantum revelatae quaeque subinde transierunt in
explicitam Ecclesiae cognitionem et fidem, utrum nempe apostoli eas etiam
explicite cognoverint. Id quidem affirmant aliqui theologi, ut Palmieri,.
Kleutgen, Schazler, Hurter. Dorsch, Marin-Sola, Lercher-Schlagenhaufen,
quorum mens est quod apostoli per scientiam infusam cognoverunt doctrinam
revelatam in tota sua amplitudine ac virtualitate, adeoque etiam quoad verita­
tes quae pro nobis sunt implicite contentae, quamvis has nec scripto nec
verbo explicite proposuerint, curantes eas tantum veritates explicite et inte­
gre exhibere, quae principales ac necessariae tunc erant et ex quibus subinde,,
sine ulteriori nova revelatione, ceterae veritates in illis implicite contentae,
facile per discursum rationis erui ac deduci possent?
Attamen, quamvis id possibile sit nec inconveniens, imo probabile quoad
aliquas veritates quae sunt in propinquiori connexione cum explicite revelatis,,
ut consubstantialitatem Filii et Divinam Maternitatem, exaggerate tamen
videtur affirmari quoad ceteras, puta quod apostoli cogitaverint explicite de
Immaculata Conceptione aut de transubstantiatione, vel quod S. Paulus, lo1 Ad rem S. Thomas: «Ilii qui fuerunt propinquiores Christo, vel ante, sicut loannes Baptista, vel post, sicut apostoli, plenius mysteria fidei cognoverunt. Quia et circa
statum hominis hoc videmus, quod perfectio est in iuventute, et tanto habet homo per­
fectiorem statum vel ante vel post, quanto est iuventuti propinquior» (2-2, q. 1, a. 7,
ad 4; cf. ad 1, aim comment. Caietani; q. 174, a. 6).
Nihil tamen obstat quominus admittatur, relate ad ipsas veritates explicite reve­
latas, aliqua accidentalis et externa ratio inferioritatis scientiae apostolorum relate ad
posteriores Patres et theologos, scilicet tum quoad historicam cognitionem factorum et
haeresum, quae postmodum contigerunt (non enim necesse est ut apostoli futuram Eccle­
siae historiam determinate cognoscerent), tum quoad veritatum distinctam et scientificam
formulationem (haec enim pertinet ad humanam peritiam), tum quoad earumdem verita­
tum negativum aspectum, seu determinatum ac multiplicem modum oppositionis relate
ad varios errores, quem ipsae induunt (hic enim connatural!ter consequitur posterius per
comparationem cum ipsis successivis erroribus) Cf. S. Thomam, 1-2, q. 106, a. 4, corp,
et ad 2; 2-2, q. 176, a. 1, ad 1.
2 Dorsch: «Longe aliud est, apostolos ex interna Spiritus illuminatione perfectamomnium veritatum revelatarum habuisse cognitionem, et aliud est dicere, easdem omnes
has veritates explicite secundum totam earundem et distinctam cognoscibilitatem fidelibus
proposuisse. Hoc ultimum negamus et dicimus: apostolos explicite proposuisse solas eas
veritates, quae tunc erant necessariae, has vero ita integre, ut veritates reliquae ulterius
proponendae sine nova revelatione (maxime per magisterium authenticum assistente eodem
magistro Spiritu) inde deduci et detegi potuerint» (De Ecclesia Christi, ed. 2, a. 1928,
p·167)·
Marin-Sola: «Les Apôtres possèdent, suivant La théologie traditionnelle, le privi­
lège spécial d'avoir reçu, par une lumière infuse, une connaissance explicite de la révé­
lation divine, connaissance supérieure à celle dont tous les théologiens et même l’Eglise
entière jouissent ou jouiront jusqu’à la consommation des siècles. Tous les dogmes quel’Eglise a déjà définis ou définira à l’avenir, se trouvaient donc dans l’intelligence des .
Apôtres, non pas d’une manière médiate, virtuelle ou implicite, mais d’une façon immé­
diate, formelle, explicite» (op. cit. [supra, in n. 445] I 56 sq.).
Mil

quens de sanctitate matrimonii, distincte cogitaverit de eius proprie dicta
sacramentalitatc, vel, loquens de signatione christiani, cogitaverit distincte de
charactere sacramentali, prout a Cone. Trid. definitur esse signum indelebile
in anima impressum vi cuius sacramentum iterari non potest. Si enim apos­
toli haec explictite ac distincte cognoverint, non intelligitur quare, instituto
quidem explicito sermone, puta de matrimonio et de signatione christiana,
aliquid distinctius non dixerint, ita ut posteriores doctores tantopere ac tandiu insudaverint ad hoc ut possent, ex praefatis generalibus notionibus tradi­
tis a S. Paulo, extrahere conceptus sacramenti matrimonii et sacramentalis
■characteris.
Quod attinet autem postapostolicam aetatem, distinguendum est
inter tempus, quo iam aliquod dogma transierit in explicitam fidem Ecclesiae
per definitionem Magisterii, tam extraordinarii quam ordinarii, et praecedens
elaborationis ac praeparationis tempus.
Quoad prius autem tempus, nequit generalis aliquis regressus quoad
aliquod dogma definitum contingere, ita ut veritas semel explicite cognita ac
definita, velut in implicitum statum iterum revertatur;. id enim non aliter
fieret nisi aut negatione veritatis iam definitae, aut libera iterum disputatione
ac controversia, aut completa ac communi oblivione, quod perinde esset ac
admittere mutabilitatem dogmatis sive corruptionem fidei, quae non stat cum
Ecclesiae infallibilitate. Potest tamen admitti aliqua partialis dogmatis diminutio sive obscuratio, ita nempe quod aliqua notabilis pars fidelium in haeresim saltem materialem incidat, quemadmodum contigit tempore Arianismi,
vel ita quod in aliqua posteriori aetate aliquod dogma minus clare quam
antea cognoscatur vel appretietur, ut contigit de vi primatus R. Pontificis
tempore schismatis occidentalis, necnon tempore lansenismi et Gallicanismi.
Ceterum, id difficilius contingere potest, nec de facto unquam contigit, quoad
ea dogmata quae fuerunt non modo a Magisterio ordinario sed ab ipso Ma­
gisterio extraordinario solemniter definita, ut patet praecipue de variis dog­
matibus circa mysteria Trinitatis et Incarnationis.
Quoad tempus vero elaborationis et praeparationis alicuius dogmatis,
nihil obstat, imo id concordat cum ipsa vicissitudinum humanarum natura,
quod habeatur quaedam oscillatio in progressu dogmatis, imo aliqua notabilis
regressio et obscuratio, quemadmodum contigit non solum quoad dogma
Immaculatae Conceptionis, quam visi sunt negare communiter maiores theo­
logi saec. 13 et multi alii post ipsos, sed etiam quoad dogma de independentia
valons sacramenti a dignitate ministri, quae, etsi iampridem ab Augustino
clare enuntiata, subinde usque ad saec. 12 non modice obscurata est, ita ut
nec ipsis theologis ac canonistis (incluso Magistro Sententiarum) clare appa­
ruerit et pluribus invalidis reordinationibus ansam dederit.
Ceterum notandum est quod etiam hi qui istiusmodi veritatibus, ante­
quam definirentur, explicite adversabantur, implicite etsi inscienter eas admit­
tebant, quoniam explicite et absolute profitebantur alias definitas veritates,
in quibus illae implicite ac necessario continebantur. Praeterea notandum est
istiusmodi dissensum, circa doctrinas subinde tanquam dogmata definitas, non
462.

fuisse apud doctores generalem nec prorsus decisivum,’ nec ab ipso Magis­
terio approbatum; quaestiones potius hinc inde incerte et ad modum tenta­
minis in scholis controvertebantur, donec vera sententia paulatim, faventibus
variis circumstantiis et praecipue ipsa graduali approbatione Magisterii, deci­
sive praevaleret et ad maturitatem doctrinae catholicae, proxime definibilis,
adduceretur.
463. Dictum est supra (n. 446), dogma respicere solam publicam reve­
lationem, cum haec sola sit proprium ac integrum obiectum communis fidei
Ecclesiae. Nihilominus privata revelatio plures habet habitudines ad ea quae
sunt dogmati propria, quas ad complementum nostrae quaestionis iuverit
breviter recolere.2
Quod attinet suam naturam, privata revelatio non aliunde a publica
distinguitur quam ex fine et destinatione, quia nempe ordinatur non ad bo­
num communitatis (sicut revelatio publica) sed ad bonum et utilitatem pri­
vatae personae, ut diximus in tractatu De Revelatione (supra, n. 102). Unde
ut privatae haberi debent tum revelationes factae aliis quam ipsis apostolis
tempore apostolico, tum quaelibet aliae revelationes factae post tempus apostolicum.
Obiectum privatae revelationis potest esse etiam aliquid praeter ea quae
habentur in publica revelatione, ita ut per ipsam vere extendatur revelatio.
De facto tamen eius obiectum fuit iugiter aliquid intra publicam revelatio­
nem, seu pertinens ad cognitionem rerum iam publice revelatarum (cf. 2-2,
q. 95, a, 2, ad 3; q. 174, a. 6, ad 3).
Quod attinet habitudinem ad fidem, ille cui privata revelatio fit ac des­
tinatur, si certus est de revelatione, credere tenetur fide divina, seu per
eundem habitum fidei supernaturalis et ob idem motivum auctoritatis Dei
revelantis; sed ut patet, id non credet ut dogma fidei, cum, deficiente propo­
sitione Ecclesiae, non sit dogma, iuxta supradictam definitionem. Ceteri veri
fideles credere non tenentur, etiamsi ex teste fide digno constet de facto
revelationis, sed tamen credere possunt et quidem eodem modo ac ipse destinatarius.
Quod attinet habitudinem ad Magisterium, Ecclesia nequit definire, ut
dogma credendum, aliquam privatam revelationem, cum non pertineat ad
obiectum communis fidei, seu ad depositum publicae revelationis. Potest
tamen, et quidem infallibiliter, sua approbatione indicare de concordantia
illius cum publica revelatione eiusque utilitate (et a fortiori eius propagatio­
nem permittere ac commendare).
Quod attinet tandem habitudinem ad progressum dogmatum, privata
1 Videtur tamen exaggerare I. De Guibert cum scribit: «Excludimus tanquam
impossibilem... hypothesim quod aliquando in Ecclesia potuerit haberi consensus gene­
ralis pro doctrina aliqua contraria doctrinae postea definiendae; hoc excludi est theologice
certum, tanquam evidens consequentia infallibili tatis... in consensu fidelium» (De Christi
Ecclesia [ed. 2, Romae 1928] 340).
- Cf. M. Nicolau, «Asentimiento que se debe a las apariciones y revelaciones pri­
vadas», Salmanticensis VII (1958) 589-605.—J. A. Aldama, «EI magisterio pontificio
ante las apariciones y revelaciones privadas», ibid. 607-636.—D. Iturrioz, «Revelaciones
privadas», Estudios eclesiâsticos XXXVIII (1963) 147-183, 295-324.

DE THEOLOGICORUM LOCORUM OBIECTO

513

revelatio potest indirecte illi favere, sive post definitionem, aliquod dogma
confirmando (ut apparitiones apud Lourdes), sive ante definitionem, veritatem
aliquam inculcando apud populum, vel ipsi Magisterio occasionem praebendo
ut examinet num ea contineatur in deposito revelationis, quo quidem ipsi
definitioni via praeparari queit.

QUAESTIO II.

DE CONCLUSIONE THEOLOGICA 1

I. DE NOTIONE ET DIVISIONE CONCLUSIONIS THEOLOGICAE.

464. Conclusio theologica est propositio (sive iudicium, sive
veritas) quae per discursum rationis23deducitur ex aliqua veritate
revelata, tanquam ex praemissa sive principio. Dicitur conclusio,
quia non est secundum se revelata; dicitur theologica, quia deduci­
tur ex revelatione, quae est ipsum obiectum ac principium theo­
logiae.
Attenta qualitate ipsorum duorum principiorum, sive praemis­
sarum, conclusio theologica dividitur (absque peculiari nomine) in
eam quae deducitur ex duabus praemissis revelatis (maiori et mino­
ri) et eam quae deducitur ex una tantum praemissa revelata et altera
rationali; et haec iterum subdividitur, prout praemissa revelata est
maior syllogismi vel minor eiusdem/ In his tribus typis conclusio­
num habetur (saltem materialiter) minor vel maior recessus a revela­
tione, quatenus in priori utrumque principium est revelatum, in alte­
ro vero unum tantum principium, sed tamen praecipuum (seu in quo
habetur ipsum praedicatum conclusionis) est revelatum, in tertio
tandem nonnisi secundarium principium est revelatum. Attamen, in
tribus illis casibus, ipsa conclusio, formaliter qua talis, non est re­
velata, sed tantum deducitur ex revelato, seu continetur in revelato
virtualiter vel implicite, tanquam effectus in necessaria causa.
Exempla trium horum typorum sunt: Deus scit diem iudicii (maior de
1 Ad rem facit eadem bibliographie allata in n. 445, praecipue Bonnefoy, Elorriaga,
Garcia, Gardeil, Garrigou-Lagrange, Grandmaison, Journet, Lubik, Marin-Sola, Schultes,
Tuyaerts.
2 Discursus rationis sive ratiocinium est ipse actus mentis. Eius oralis expressio
dicitur argumentatio, sive syllogismus. Argumentatio, si est apodictica, seu si generat
conclusionem veram et certam, dicitur demonstratio.
3 Praemissa dicitur maior, non necessario quia solet alteri praemitti, aut quia est
universalior, sed proprie quia continet terminum maiorem (inter tres terminos syllogismi:
subiectum praedicatum et medium), qui est ipsum praedicatum conclusionis, dum termi­
nus medius est ille qui non apparet in conclusione, sed tantum in una ex praemissis
seu in minori. Ita: Omnis homo resurget (praemissa maior; resurget=terminus maior).
Atqui Petrus est homo (praemissa minor; Petrus=terminus minor; homo=terminus me­
dius). Ergo Petrus resurget (Petrus=terminus minor et subiectum; resurget=terminus
maior et praedicatum).

fide); atqui Christus est Deus (minor de fide); ergo Christus scit diem
iudicii (conclusio ex duabus de fide).—Christus resurrexit (maior de fide);
atqui, iuxta legem solidaritatis, fratres sequuntur sortem primogeniti (minor
rationalis); ergo et nos, fratres Christi, resurgemus (conclusio ex maiori de
fide et minori rationali).—Homo perfectus habet humanam voluntatem
(maior rationalis); atqui Christus est homo perfectus (minor de fide); ergo
Christus habet humanam voluntatem (conclusio ex maiori rationali et minori
de fide).

465. Ai tenia vero habitudine conclusionis ad principia, seu
potius habitudine materiae sive conceptus expressi in conclusione
ad conceptum expressum in praemissa, generaliter in omni scientia
duplex distinguitur conclusio.
Prima est conclusio improprie dicta seu mere explicative? in
qua nempe non habetur novus conceptus, formaliter saltem distinc­
tus (distinctione nempe vel reali vel saltem rationis ratiocinatae),
sed idem conceptus aliter explicatus (qui proinde non distinguitur a
conceptu exhibito in praemissa revelata, nisi mera distinctione ra­
tionis ratiocinantis). Dicitur conclusio, quia discursus rationis ab
uno actu in alium exercetur; dicitur vero impropria, quia illi actus
rationis non sunt diversa iudicia, sed idem iudicium, nec differunt
nisi nominaliter, idem obiectum affirmantia eundemque conceptum
exprimentia sub diversa ratione vel aspectu.
Id autem contingit generaliter, quando id quod deducittir est definitio
alterius vel in eius definitione includitur. Quod quidem quadrupliciter contin­
git, scilicet cum ex definito concluditur definitio (Christus est homo, atqui
homo est animal rationale, ergo Christus est animal rationale); vel cum ex
toto concluditur pars essentialis (Christus est homo, atqui homo habet ani­
mam, ergo Christus habet animam); vel cum ex universali simpliciter conclu­
ditur particulare (Christus est homo, atqui omnes homines pertinent ad idem
genus eandemque Adae familiam, ergo Christus pertinet ad eandem Adae
familiam); vel cum ex uno relativo concluditur correlativum (Christus est
filius et quidem Dei, atqui filius habet patrem, ergo Christus habet patrem,
et quidem Deum).

Secunda est conclusio proprie dicta seu vere illativa, in qua
nempe habetur novus conceptus, formaliter distinctus a conceptu
expresso in praemissa revelata. Haec autem duplex est. Alia est con­
clusio necessaria sive scienti)ica, quae nempe necessario et indefectibiliter sequitur ex aliqua praemissa atque causât veram scientiam
1 Apud philosophos tamen syllogismus explicativus sive expositorius est syllogismus
stricte dictus, et ita vocatur ille in quo medius terminus est singularis. Ita: Petrus est
papa; atqui Petrus est filius lonae. Ergo filius lonae est papa.

■■■

(nam scientia est certa cognitio per causas).' Alia vero est conclusio
non necessaria nec scientifica, quae nempe non necessario, sed pro­
babiliter tantum, eruitur ex praemissis et causât meram opinionem,
quaeque proinde ad nullam scientiam proprie pertinet, quamvis phi­
losophus vel theologus ea uti possit, ut supra dictum est (n. 61).
Iterum, prior ac scientifica conclusio, alia est necessaria necessitate
absoluta atque causât certitudinem absolutam, ut contingit in metaphysica et mathematica, et alia est necessaria necessitate hypothetica
atque causât solam necessitatem conditionatam, vel physicam vel
moralem, prout fundatur in lege physica vel morali, quae quidem
est sufficiens in scientia physica vel morali (cf. supra, n. 155).
lamvero, ut aliqua conclusio sit conclusio proprie theologica,
debet esse tum proprie dicta, tum necessaria, tum necessaria neces­
sitate absoluta (sicut in metaphysica et mathematica). Nam, ut alibi
dictum est (n. 34, 56, 58), conclusio participat eidem certitudini
suorum principiorum, principia autem conclusionis theologicae, seu
principia fidei, habent absolutam obiectivam certitudinem. Unde
proprie conclusiones theologicae non sunt, sive supradictae conclu­
siones illativae mere probabiles, quae fundant non scientiam sed
meras opiniones theologicas, sive etiam conclusiones quae tantum
necessitate physica vel morali deducuntur ex praemissa revelata;
nam et istae, quamvis essent per se sufficientes ad fundandam certi­
tudinem scientificam, si ageretur de scientia physica vel morali, ta­
men non sufficiunt ad fundandam certitudinem in scientia theolo­
gica, quae «non est scientia ordinis physici vel moralis, sed altioris
metaphysici ordinis; unde et ipsae per se reducuntur ad meras theo­
logicas opiniones.
Praefata autem absoluta necessitas ac certitudo, constituens
theologicam conclusionem, in duplici tantum casu haberi potest,
scilicet cum conceptus, qui exprimitur in conclusione, est vel metaphisica quaedam proprietas, vel metaphysicus effectus actualiter
inclusus in conceptu expresso in praemissa revelata, ita ut habeatur
inter duos conceptus non distinctio realis sed distinctio rationis
ratiocinatae. Cuius duplicis casus exempla et applicationes dedimus
supra, agentes de modo quo dogma sive revelatio progreditur et
evolvitur (n. 456 sq.). In aliis vero casibus, in quibus ex essentia
1 Haec conclusio dicitur haberi per proprie dictam demonstrationem; nam demons­
tratio a philosophis vocatur non quodlibet ratiocinium, sed ratiocinium faciens scire, seu
causans scientiam, adeoque quo obtinetur conclusio vera et certa.

concluditur ad aliquam physicam proprietatem vel ad aliquem ef­
fectum physicum non actualiter inclusum in ea, sed tantum ab ea
producibilem, non habetur absoluta necessitas et certitudo conclu­
sionis, quia fit transitus ab uno conceptu ad alium realiter distinc­
tum, et ab eo absolute et per omnipotentiam Dei separabilem (etsi
iuxta solas leges physicas aut morales inseparabilem), ac ideo huius­
modi conclusio, etsi proprie dicta, est theologice mere probabilis,
nec proprie theologica conclusio.
466. ha, ex hoc quod Christus est homo, seu animal rationale, sequi­
tur quidem necessario et absolute quod habeat radicalem voluntarietatem, sed
non necessario quod habeat actualem et physicam facultatem voluntatis, siqui­
dem iuxta philosophos haec per potentiam Dei potest separari ab essentia
hominis, vel saltem non est certum quod separari non possit; sicut etiam, ex
hoc quod Christus est homo, sequitur quidem quod eius natura habuerit
radicalem aptitudinem ad consequendam humanam personalitatem, sed non
sequitur quod de facto eam habuerit, cum haec sit conceptus realiter distinc­
tus ac separabilis a conceptu naturae humanae et, ut scimus ex fide, de facto
per omnipotentiam Dei natura humana Christi caruit humana personalitate.
Ceterum, ut notavimus supra (n. 457), si natura humana Christi acci­
pitur non in sensu mere logico et abstracto, seu pro mera ac pura essentia
hominis, sed in sensu concreto ac physico, seu pro integro ac perfecto homine,
quemadmodum explicite exhibetur in revelatione, tunc ex Christo ut homine
absolute ac necessario concluditur physica et actualis voluntas in Christo, et
vera theologica conclusio conficitur. Ad hoc enim tota ac propria ratio theo­
logicae conclusionis reducitur, ut ex praemissa revelata aliquis novus concep­
tus necessario et absolute eruatur, undecumque id fieri contingat; quod non
ob aliam rationem contingere potest, nisi quia unus conceptus in alio actua­
liter implicite continetur, a quo sola ratione ratiocinata distinguitur.
Notandum est autem discrimen inter ea quae diximus et modum loquen­
di ac sentiendi modernorum theologorum. Distinguunt enim et ipsi duplicem
conclusionem theologicam, alteram explicativam et alteram illativam; sed pro
conclusione explicativa intelligunt tum eam, quam et nos vocavimus expli­
cativam, tum partem earum conclusionum, quas diximus illativas ac necessa­
rias necessitate absoluta (quatenus eas habent ut meras explicationes eiusdem
conceptus); pro conclusione vero illativa intelligunt tum reliquam partem
earum, quas diximus illativas ac necessarias necessitate absoluta, tum eas,
quas diximus illativas non necessarias necessitate absoluta. Ex quo sequitur
eos non habere ut proprie dictas conclusiones theologicas, sed ut meras veritatis
explicationes, plures ex his quas solas diximus esse veras theologicas conclu­
siones, et ex alia parte eos habere, ut proprie dictas conclusiones theologicas,
etiam eas quas diximus nullo modo esse conclusiones theologicas sed meras
theologicas opiniones. Exinde inducitur non parva confusio, cum agitatur
quaestio de definibilitate conclusionis theologicae tanquam de fide divina, ut
ex sequentibus patebit.

DE DEFINIBILITATE CONCLUSIONIS THEOLOGICAE.

467. Conclusionem theologicam posse ab Ecclesia infallibiliter ut veram definiri, quatenus sit necessario connexa cum revelatio­
ne, sub hac generali ratione et abstrahendo ab ulteriori distinctione,
ab omnibus theologis admittitur, et quidem ut aliquid saltem theo­
logice certum, ut ostenditur in tractatu De Ecclesia. Sed valde im­
plicata ac disputata quaestio est, num huiusmodi definitio generet
assensum fidei divinae, an alium assensum (puta cuiusdam distinc­
tae fidei ecclesiasticae), seu utrum Ecclesia possit infallibiliter defi­
nire aliquam conclusionem theologicam ut de fide divina tenendam,
eo modo quo definit aliquam veritatem explicite revelatam)
In solutione huiusmodi quaestionis non parva difficultas provenit tum
ex eo quod theologi non conveniunt in ipsa definitione conclusionis theolo­
gicae, ut nuper dictum est, tum ex eo quod plures distinguunt inter conclusio­
nes habitas ex duabus praemissis revelatis, quas dicunt posse definiri ut de fide
divina, et conclusiones habitas ex una praemissa revelata et alia rationali,
quas dicunt non posse taliter definiri. Unde iuverit prius determinare id in
quo omnes theologi conveniunt ac inde secernere determinatum punctum
controversiae.
Omnes theologi admittunt Ecclesiam posse definire tanquam de fide
divina, primo, conclusiones improprie dictas seu mere explicativas, in sensu
quo has supra accepimus et explicavimus; secundo, partem saltem earum
conclusionum quas supra vocavimus proprie dictas sive illativas necessitate
absoluta, quasque alii iudicant esse mere explicativas, qualia sunt omnia
exempla allata superius (n. 457) et alia plura eiusdem generis (quae nempe
videntur proferre aliquem conceptum valde propinquum alicui veritati expli­
cite revelatae); tertio, quamlibet conclusionem theologicam quae deducatur
ex duabus praemissis de fide.12
1 In tractatu De Ecclesia distinguunt doctores duplex obiectum infallibilitatis, alte­
rum principale, seu ipsam veritatem revelatam, et alterum secundarium, seu quidquid est
necessario connexum cum veritate revelata, quodque distinguunt in veritates {conclusio­
nes theologicas) et facta (sic dicta facta dogmatica). Haec facta dividi solent in facta his­
torica, a quibus nempe dependet auctoritas alicuius Papae vel Concilii (v. g. num hoc
Concilium fuerit legitimum, num hic Papa sit legitimus) vel validitas ordinationis (v. g.
num ordinationes anglicanae sin validae), et facta doctrinalia seu textus dogmaticos, nem­
pe sensum signorum quibus revelatio exprimitur vel negatur (ita factum dogmaticum
doctrinale est sensus rectus vel falsus alicuius verbi, aut expressionis, aut libri).
Quamvis hic agamus directe de solis conclusionibus theologicis, quaestio reapse res­
picit etiam facta dogmatica, et eodem modo resolvitur a theologis. Imo, in sententia quae
docet connexum cum revelatis definiri ab Ecclesia ut de fide divina, hoc de factis dog­
maticis quibuslibet non aliter convenienter explicari potest quam haec facta reducendo
ad ipsas conclusiones theologicas, ut infra ostendetur (n. 474).
2Videntur etiam convenire in hoc quod Ecclesia non possit tanquam de fide divina
definire aliquam conclusionem quae non sit certa seu quae non necessario sequatur ex
veritate revelata. Tamen in hac re consensus non est certus, aut non est clarus, ob diver­
sum modum loquendi et appretiandi, qui mentem aliquorum confusam reddit.

Controversia igitur reducitur tantum ad eas conclusiones, quae ex una»
parte sunt conclusiones proprie dictae, seu explicant aliquem conceptum vere
distinctum ab eo qui exprimitur in praemissa revelata, et ex alia parte pro­
cedunt non ex duabus praemissis revelatis sed ex una revelata et alia rationali.
Sed, quoniam ipsum primum punctum huius quaestionis ambiguum iterum
esse potest, cum non eodem modo ab omnibus iudicetur num aliqua conclu­
sio sit proprie dicta, facilior modus proponendi quaestionem est: num Eccle­
sia possit definire, tanquam de fide divina, quamlibet conclusionem quae cum
absoluta necessitate et certitudine sequatur ex aliqua praemissa revelata.

468. Duplex autem est sententia quae dividit modernos theo­
logos, praecipue postquam duo auctores, scilicet R.-M. Schultes,.
O. P., et F. Martin-Sola, O. P.,12inter se decertantes, hanc controver­
siam explicite instaurarunt.
Prima sententia, iampridem communior inter modernos quam·
praeparavit aliquorum postridentinorum theologorum distinctio in­
ter fidem divinam et fidem ecclesiasticam, negative respondet, etsi
plures auctores potius perfunctorie loquantur/
Ratio praecipua, imo unica, est quia conclusio theologica pro­
prie dicta, quae nempe inducit novum conceptum ac procedit ex una
praemissa revelata et altera rationali, provenit partialiter ex ratione·
naturali eiusque obiectum est aliquid saltem partialiter rationale, ac
ideo excedit obiectum revelatum nec est ei homogeneum, nec ideo
esse potest obiectum fidei, quod in sola revelatione consistit. Ad ean­
dem rationem reducuntur, tanquam diversae eius formae, tres se­
quentes: Conclusio theologica, quamvis incipiat a campo fidei, ex­
tenditur ad campum rationis quem non respicit simplex assensus
fidei sed scientificus assensus theologiae. Fides divina assentit alicui
doctrinae propter solam auctoritatem Dei revelantis; iamvero con­
clusioni theologicae aliquis assentit non propter solam auctoritatem
Dei revelantis, sed ob auctoritatem sive discursum rationis. Magis­
terii proprium munus est depositum fidei custodire et declarare;
conclusio vero theologica non est mera declaratio, sed vera extensio
depositi fidei. Res confirmatur ex ipso facto; nullum enim datur
exemplum quo probetur Ecclesiam proposuisse, tanquam de fide
divina, aliquam conclusionem theologicam, et in omnibus exemplis
quae ab adversariis afferuntur (cf. ea quae supra adduximus, n. 457)
1 Locis citatis (supra, in n. 445).
2 Praeter praefatum Schultes, praecipui defensores huius sententiae sunt: Franzelin,
Palmieri, Scheeben, Billot, Pesch, Straub, Dorsch, De Groot, Hugon, Tanquerey, Van
Noort, Dieckmann, Diekamp, Elorriaga, Garrigou-Lagrange, Lennerz, Xiberta, Cotter,.
Alonso-Bârcena, Zapelena, De Aldama, Calcagno, quorum plures retulimus in n. 445.

non agitur de vera conclusione theologica, sed de mera veritatis
fidei explicatione.1
Cum autem hi theologi cogantur cum ceteris admittere Eccle­
siam posse definire ac de facto definire infallibiliter huiusmodi
conclusiones theologicas stricte dictas, ut dictum est supra, ad
explicandum assensum quo quis tenetur ad earundem veritatem ad­
mittendam, recurrunt communiter ad sic dictam fidem ecclesiasti­
cam, quae nec sit mera fides humana, nec tamen fides divina, sed
quaedam fides veluti medio modo se habens, qua quis teneatur
assentire non ob auctoritatem Dei revelantis, sed ob ipsam auctori­
tatem Ecclesiae infallibiliter docentis. Unde, dum motivum formale
assensus fidei divinae est: Credo quia Deus revelavit, motivum
formale huiusmodi assensus fidei ecclesiasticae esset: Credo quia sic
Ecclesia infallibiliter docet.
Secunda sententia, minus adhuc communis sed quae videtur
crescentem in dies favorem obtinere, affirmat quamlibet conclusio­
nem theologicam, quae necessario sequatur etiam ex una tantum
praemissa fidei et altera rationis, esse ab Ecclesia definibilem ut de
fide divina, ac de facto hoc modo definiri quotiescumque aliqua
«arum conclusionum infallibiliter definitur, ita ut non detur ulla
fides ecclesiastica sed sola fides divina, consequens quamlibet infal­
libilem Ecclesiae definitionem, tam de revelatis quam de connexis
cum revelatis.
Rationes huius sententiae, quae (non obstante aliquali difficul­
tate, proveniente ex supradicta ratione contrariae opinionis necnon
ex auctoritate et numero adversariorum) non modice probabilior vi­
detur, sunt sequentes.2
1 Schultes: «P. Marin-Sola decem et octo adducit exempla definitionis conclusio­
num theologicarum, affirmando scilicet illa dogmata tantum in aliis veritatibus esse reve­
lata atque per syllogismum proprium et quidem metaphysicum esse deducta. Attamen
omnia dogmata adducta, ex parte obiecti et doctrinae, non sunt nisi formulationes, expli­
cationes et interpretationes aequivalentes alicuius veritatis formaliter revelatae: id quod
in particulari ostendere hic non possumus quia longum est» (Introductio in historiam
dogmatum [Paris 1922] 196), Cf. etiam H. Lennerz, De virtutibus theologicis (ed. 4,
Romae 1938) 85-87.
2 Praeter praefatum Marin-Sola, hanc sententiam decisive defendunt Schiffini, De
Grandmaison, Minges, Tuyaerts, Gardeil, Beraza, Lépicier, D. Sola, Stolz, Journet, Balte,
Rondet, Sauras, Bonnefoy, Roschini, Dhanis, Garcia Martinez, quorum plures retulimus
in n. 445. Est quidem aliquod discrimen inter hos auctores sed tamen ipsi conveniunt
in reicienda sic dicta fide ecclesiastica et in admittendo definibilitatem (tanquam de fide
divina) conclusionis theologicae proprie dictae sive illativae.
Numerus auctorum qui hanc sententiam tenent vel ei favent, crevit recentius
occasione definitionis Assumptionis B. Virginis. Ad quod observat Bonnefoy: «Dans la
confusion qui règne en cette matière, il ne manque pas de théologiens clairvoyants qui

469. Primo, quaelibet conclusio, quae absoluta necessitate et
certitudine sequitur ex veritate revelata (etiamsi ex una tantum, ac
qualibet, sive maiori sive minori, syllogismi theologici praemissa),.
est et ipsa revelata, seu vere homogenea cum illa veritate revelata,
cum nihil aliud sit quam istius virtualitas, actuali ter utut implicite
in ea contenta, seu metaphysica ac inseparabilis eius proprietas vel
effectus, nec ab ea distinguitur ut novus prorsus ac separabilis con­
ceptus, seu distinctione reali, sed sola distinctione rationis ratioci­
natae.
Contra hanc rationem afferuntur duae praecipuae ac speciosae obiectiones, deductae ex ipsa principali ratione oppositae sententiae.
Prima obiectio. Conclusio theologica, vi unius praemisae naturalis, pro­
cedit partialiter saltem sub lumine rationis et inducit conceptum partialiter
rationalem, ac ideo procedit ultra lumen revelationis et ultra proprium obiec­
tum fidei.
Resp. In omni conclusione theologica lumen revelationis et lumen ratio­
nis non aequaliter se habent, sed lumen revelationis (sive praemissa revelata,
etiam cum est praemissa minor) assumit lumen rationis (seu alteram prae­
missam) ut instrumentum sibi inserviens ad deducendam conclusionem
(cf. supra, n. 21, 48). Ceterum, quomodolibet huiusmodi processus rationis
intelligatur, id quod infallibiliter definitur, non est conclusio ut conclusio, sed
conclusio ut veritas, seu id quod in conclusione exprimitur, cui accidit quod
ad nostram cognitionem pervenerit per ratiocinium, seu formaliter ad modum
conclusionis. Veritas autem expressa in conclusione est aliquid quod contine­
batur implicite in ipsa veritate revelata, quamvis per processum rationis
cognita et explicitata fuerit. Ceterum, idem processus rationis intervenit
etiam cum conclusio deducitur ex duabus praemissis revelatis, quam tamen
adversarii admittunt posse ut de fide divina definiri; nec datur formale dis­
crimen inter hunc casum et casum quo conclusio deducitur ex una tantum
praemissa revelata, ut infra explicabitur.
Secunda obiectio ducitur ab inconvenientibus. Si nempe omnis conclusio
theologica definiri posset tanquam de fide divina, sequeretur hoc modo posse
definiri totam theodiceam, totam Summam Theologicam S. Thomae, totam
philosophiam, imo et mathematicam.1
s’aperçoivent qu’on a fait fausse route en niant la définibilité de la conclusion théologi­
que» (art. cit. [supra, n. 445] 222).
Praecipuum discrimen inter praefatos auctores, in eo est quod quidam cum MarinSola dicunt Ecclesiam posse definire, tanquam de fide divina, solas conclusiones quae
necessario sequuntur ex veritatibus revelatis (ut et nos defendimus), alii vero addunt
etiam conclusiones quae nonnisi probabiliter deducuntur. Praeterea Garcia Martinez in­
troducit, iuxta viam Suaresii, peculiarem quandam ac mediam opinionem, iuxta quam ex
una parte nequit dici cum Marin-Sola praefatas necessarias conclusiones esse revelatas
seu contineri in deposito revelationis, et ex alia parte quaelibet conclusio theologica, ex
hoc ipso quod definitur ab Ecclesia, transit tunc in depositum revelationis, quia, cum
Deus -evelaverit Ecclesiam esse infallibilem in suis definitivis iudiciis, eo ipso implicite
revelavit quidquid de facto per infallibile iudicium Ecclesiae proponitur.
1 Ita fere ad verbum Schultes, op. cit. (supra, n. 445) Introductio 206 sq.

Resp. Ut dictum est, sola theologica conclusio, quae absoluta necessitate
ac certitudine sequitur ex veritate revelata, definiri potest tanquam de fide
divina; ipsi adversarii idem admittere debent quoad infallibilem definitionem
Ecclesiae circa conclusiones theologicas, etsi dicant has non definiri tanquam
de fide divina, sed ut de fide ecclesiastica; unde ea obiectio in obicientes
retorqueri potest. Ceterum, ex praefato principio excluduntur a qualibet in­
fallibili Ecclesiae definitione (etiam de fide mere ecclesiastica, iuxta opinio­
nem adversariorum) tum omnes (eaeque tam multae) conclusiones non abso­
lute ac metaphysice necessariae, sive sint simpliciter et in omni ordine proba­
biles tantum, sive sint physice quidem necessariae sed metaphysice ac ideo
theologice tantum probabiles (ut supra explicatum est), tum etiam omnes
conclusiones, quae etsi metaphysice et in se necessariae, tamen relate ad nos
nullam habent connexionem cum veritatibus revelatis, quatenus ad nostram
fidem profitendam nihil conferunt ac ideo non pertinent ad obiectum infallibilitatis, quae nonnisi ad conservandam ac tuendam fidem ecclesiastico Ma­
gisterio collata est (cf. 2-2, q. 11, a. 2).

470. Secundo, fatentibus omnibus theologis, Ecclesia potest
definire ut de fide divina quamlibet conclusionem quae necessario
deducatur ex duabus praemissis revelatis. Ergo a pari idem dicen­
dum de qualibet conclusione quae deducatur etiam ex una praemis­
sa revelata. Nam, sive sit conclusio ex duabus praemissis revelatis
sive ex una tantum, in utroque casu aliquis novus conceptus habetur,
qui ut talis in praemissis non habebatur (non enim idem dicitur in
praemissis quod dicitur in conclusione) et idem influxus rationalis
discursus ac luminis intervenit, qui sit causa conditionalis quare
nova veritas cognoscatur eique assensus praebeatur. Unde aliquale
illud discrimen quod inter utrumque casum habetur (quatenus nem­
pe in priori casu omnia elementa ratiocinii, prout se habent ex parte
praemissarum, proveniunt ex revelatione), est ad rem nostram impertinens ac materiale, quoniam id quod habetur in conclusione et
de quo directe quaestio movetur, est in utroque casu aliquid tum
novum tum per processum rationis obtentum.
Idque confirmatur ex eo quod in ipsa scientia theologica praefa­
tae duae conclusiones (quarum altera deducitur ex duabus praemis­
sis fidei et altera ex una tantum) pertinent ad eandem specifice
scientiam seu ad eundem specifice habitum et attinguntur per eun­
dem specifice assensum (cf. supra, n. 47, 51, 57, 58). Ex quo patet
earum discrimen esse accidentale, quod attinet ad speciem assensus,
ac ideo, quando utraque ab Ecclesia definitur, posita hac definitionis
-conditione, utraque respicit eundem specifice assensum fidei divinae.
471.

Tertio, quamvis de quibusdam dogmatibus ab Ecclesia

522

DE LOCIS THEOLOGICIS

definitis, quae sunt valde propinqua veritatibus explicite revelatis,
possit fortasse dubitari num sint verae conclusiones illativae an po­
tius mere explicativae (puta de consubstantialitate Filii, de Divina
Maternitate, et de aliquo alio ex exemplis supra relatis, in n. 457),
vix tamen sincere quis dubitabit Ecclesiam de facto ut dogmata fidei
definisse plures conclusiones vere illativas, in quibus nempe vere
novus ac distinctus conceptus exprimitur, aliter ac in veritatibus
explicite revelatis.
Sufficit inter alia relegere valde explicitas ac determinatas defi­
nitiones Cone. Trid., ut de permanentia concupiscentiae post remis­
sum peccatum originale, de necessitate specialis revelationis ad hoc
ut habeatur certitudo de dono perseverantiae, de praeservatione
B. Virginis ab omni peccato veniali, de septenario numero sacra­
mentorum, de sacramentis continentibus et conferentibus gratiam
ex opere operato, de existentia characteris sacramentalis, de neces­
sitate intentionis faciendi quod facit Ecclesia in ministro sacramenti,,
de necessitate aquae verae ac naturalis in Baptismo, et multa alia
quae de reliquis sacramentis tam explicite ac determinate a Concilio
definita sunt, ut quis omnino voluntarie ac improbabiliter diceret
fuisse omnia explicite revelata nec potius per illativum ratiocinium
deducta.1
472
Quarto, omnes theologi admittunt Ecclesiam posse in­
fallibiliter definire, ac de facto ita definire, etiam praefatas conclu­
siones stricte dictas seu vere illativas. Iamvero, ex qualibet infallibi­
li Ecclesiae definitione necessario sequitur quod sit praestandus
assensus fidei divinae circa doctrinam infallibiliter propositam. Ergo
Ecclesia potest definire conclusionem theologicam tanquam de fide
divina, imo quidquid Ecclesia definit infallibiliter, definit tanquam
de fide divina, et omnis fides ecclesiastica, seu consequens infallibi­
lem definitionem Ecclesiae, est necesario fides divina, et fides eccle­
siastica, ut distincta a fide divina qualiter concipitur ab adversariis,,
supervacanea et impossibilis est.
1 Ad rem Gardeil: «J’ai lu tout ce que les théologiens ont dit de meilleur sur
ce sujet. Leur principale préoccupation semble être de garder à une partie des conclusions
théologiques une valeur de facteur dogmatique, de faire pour ainsi dire la part du feu,
et d’abondonner le rest au pur discours théologique, qui ne donnant que de l’inféré,
du conclu, n’aboutit jamais de soi à un objet de foi, capable d’être incorporé au dogme.
Mais il se trouve que ce «Reste» est en partie constitué par les vérités virtuellement
révélées, qui ont été, definies de fait par l’Eglise. Qu’on lise les canons si détaillés, si
explicites, du Concile de Trente, et l’on en aura, à mon avis la preuve évidente» (op. cit.
[supra, in n. 445] 171).

Minor ex eo probatur quod infallibili Ecclesiae definitioni prae­
standus est infallibilis assensus fidei; iamvero non est infallibilis nisi
assensus, qui innititur testimonio et auctoritati Dei, tanquam formali
motivo, nam solus Deus, utpote ipsa veritas, fallere aut falli non
potest.1 Unde motivum formale assensus fidei, qui debetur cuilibet
infallibili Ecclesiae definitioni, nequit esse ipsa auctoritas Ecclesiae
(Credo quia Ecclesia hoc dicit), neque auctoritas Ecclesiae infallibi­
liter definientis sub assistentia Dei (Credo quia Ecclesia infallibiliter
hoc dicit sub assistentia Dei), neque, quod ad idem redit, ipsa
assistentia Dei Ecclesiae praestita (Credo quia Deus assistit Eccle­
siam ad infallibiliter hoc dicendum), sed est necessario ipsa aucto­
ritas Dei dicentis, seu ipsum testimonium Dei ut propositum per
Ecclesiae definitionem (Credo id quod Ecclesia dicit quia Deus reve­
lavit verum esse id quod Ecclesia dicit; vel, quod in idem redit:
Credo testimonium Dei, revelantis quod hoc quod Ecclesia dicit
est verum).
473. Exinde patet fidem ecclesiasticam, ut distinctam a fide divina,
■carere aliquo proprio ac formali obiecto, ac ideo nihil esse, cum aliunde ne­
queat esse fides humana, utpote fundata in infallibili definitione, quae fidei
humanae non convenit.2 Non datur igitur medium inter fidem humanam et
fidem divinam, quamvis eius defensores mediam aliquam fidem fingere conentur sub variis ambiguisque nominibus, quae ipsorum inconfessam angus1 Ad rem S. Thomas: «Sicut autem esse creatum, quantum est de se, vanum est
et defectibile, nisi contineatur ab ente increato, ita omnis creata veritas defectibilis est,
nisi quatenus per veritatem increatam rectificatur. Unde neque hominis neque angeli
testimonio assentire, in veritatem duceret, nisi quantum in eis loquentis Dei testimonium
consideratur» (De verit., q. 14, a. 8).
2 Ad rem Schiffini: «Fides illa quam nonnulli ecclesiasticam dixerunt, utpote quae
proxime nititur infallibili Ecclesiae magisterio, sive in se sive in suo obiecto spectetur,
a fide infusa et theologica non est distinguenda» (De virt. infus., n. 127, thes. 18).
Marin-Sola: «Notre opiniôn, ou plutôt, notre profonde conviction... c’est... que la
foi ecclésiastique accordée à ces définitions [du révélé médiat] ne se distingue qu’accidentellement de l’adhésion aux définitions du révélé formel: bref, enfin, que la foi
ecclésiastique est une foi divine, et non pas humaine ni intermédiaire»; «Si la foi divine
s’étend aux conclusions théologiques définies par l’Eglise, l’évolution du dogme s’y étend
également et la foi ecclésiastique est une invention inutile» (L'évolution homogène du
dogme catholique (Paris 1924) I 422, 454.
Gardeil: «Cette interprétation me dispense de recourir à ce que l’on nomme la
foi ecclésiastique, mot et chose nouveaux, inconnue de la théologie thomiste, sorte de
quatrième vertu théologale inventée pour désigner l’assentiment aux conclusions théologi­
ques communes, ou encore appuyées par un acte de l’autorité ecclésiastique, une condam­
nation de proposition par exemple. Je ne vois dans une telle adhésion qu’un acte réduc­
tible à la foi divine, ayant... [le] même motif formel que l’act d’adhésion aux vérités
formellement révélées, à savoir la révélation, quels que soient les voies et moyens d’ache­
minement qu’il ait fallu utiliser» (op. cit. [supra, in n. 445] 186).
Inconvenientia, imo et pericula, doctrinae de fide ecclesiastica apte ostendit Garcia
Martinez, locis cit. supra (n. 445).

tiam manifeste produnt: eam enim appellant fidem divino-humanam ( Pegues
quasi-divinam (Granadus), mediam inter divinam et humanam (Becanus^
Antoine), nec pure humanam nec pure divinam (Vacant, De Groot).
Ceterum, tum nomen tum conceptus et doctrina huiusmodi fidei eccle­
siasticae est satis recens in traditione scholastica.1 Nomen ipsum, ut exprimens ipsum hunc conceptum, prima vice prodit circa medium saec. 17, occasione controversiae cum lansenistis circa definitiones factorum dogmaticorum.2 Ipsum vero conceptum et doctrinam primus ambigue insinuavit Ludo*
vicus Molina (t 1600; In 1 p., q. 1, a. 2), loquens de quodam «assensu theo­
logico», clarius proposuerunt J. Granadus (t 1632; In 1 p., q. 1, disp. 3),
loquens de «fide humana certissima, fere ad fidem divinam pertinente, et
parum ab illa distante», et Ai. Becanus (t 1624; De fide, c. 9, q. 8, § 8),
loquens de «fide quae nec pure divina, ne pure humana est, sed quasi media,
ut credo articulos fidei propter auctoritatem Ecclesiae». Eam subinde amplexati sunt aliqui auctores saec. 18, ut Antoine, Tournely et Wirceburgenses
(Kilber), et praecipue theologi recentiores, apud quos veluti pacifice consedit,,
donec tandem defensores contrariae sententiae consurgerent, qui, fundati in
ipsa ratione necnon in antiquiori scholastica traditione, illius fundamentalem
fragilitatem ostendere conati sunt.
Maior autem pars ceterorum theologorum, tam ante quam post Molinam,,
de hac ecclesiastica fide tacent et definibilitatem conclusionis theologicae, tan­
quam de fide divina, admittunt, quamvis non leviter inter se discrepent, tum
in ulteriori determinatione huius doctrinae tum in ipso conceptu et extensione
conclusionis theologicae, ita ut ansam praebeant non uno modo eorum men­
tem explicandi.34
5

474. Quod diximus de conclusionibus theologicis valet pariformiter
etiam de sic dictis factis dogmaticis,* quae ceteroquin eodem modo in diver­
sum sensum iudicantur a duabus oppositis theologorum sententiis; nam pri­
ma sententia docet ea, post infallibilem Ecclesiae definitionem, credi sola fide
ecclesiastica? altera vero sententia dicit ea credenda esse ipsa fide divina. In
hac autem altera sententia, quam elegimus, id non aliter explicari potest quam
reducendo facta dogmatica ad ipsas conclusiones theologicas, et hoc modo ea
deducendo ex veritatibus explicite revelatis, per transitum ab implicito ad
explicitum.
Haec scilicet facta continentur in ipsa revelatione tanquam particulare in
universali, non quidem simpliciter et absolute (sicut Petrus continetur in
1 Cf. Marin-Sola, ibid. 406-420.
2 Ipse archiepiscopus parisiensis Péréfixe, agens causam iansenisticam, terminum
«fides ecclesiastica·» primus a. 1644 adhibuisse perhibetur. Cf. H. Tournely, De Ecclesia
Christi, q. 5, a. 5; Marin-Sola, loc. cit.
3 De qua re confer Marin-Sola et Schultes, locis cit. (supra, in n. 445).
4Cf. supra, n. 467.
5Tamen notandum est patronos huius sententiae distinguere inter ipsa facta quae
ab Ecclesia definiuntur, dicentes quaedam definiri posse ut de fide divina (ut authenticitatem alicuius versionis Scripturae et legitimitatem alicuius Papae vel Concilii), alia
vero tantum ut de fide ecclesiastica et haec proprie vocari facta dogmatica (ut orthodoxiam, vel secus, alicuius textus).

genere humano), sed hypothetice et conditionate, seu supposita aliqua verificanda conditione, vel si placet, in sensu composito cum verificata aliqua
conditione.
Ita, quod Concilium Tridentinum sit infallibile, continetur implicite in
universali veritate revelata de infallibilitate omnium Conciliorum oecumenicorum, non simpliciter et absolute, sed mediante verificanda conditione de
cius legitimitate. Unde infallibilitas Cone. Trid. deducitur ex praemissa reve­
lata de infallibilitate Conciliorum, non per meram conclusionem improprie
dictam et explicativam (sicut ex hoc quod omnes homines sunt mortales con­
cludo Petrum esse mortalem; cf. supra, n. 465), sed per conclusionem proprie
dictam et illativam, quatenus praefatae praemissae revelatae, tanquam maiori
syllogismi, submittitur minor vertficans conditionem legitimitatis, in hunc
modum: Omne Concilium quod legitime celebratur (i. e. si legitime celebra­
tur), est infallibile; atqui Cone. Trid. est legitime celebratum; ergo est infal­
libile. Quapropter implicite a Deo revelatum est Cone. Trid. esse infallibile,
et Ecclesia id definiendo, non aliud facit quam infallibiliter verificare praefa­
tam legitimitatis conditionem, qua verificata, res est definita tanquam de fide
divina, ut omnes theologi concedunt quoad hunc et alios similes casus (v. g.
de veritate et infallibilitate alicuius Papae, de authenticitate versionis Vul­
gatae, de puritate canonis Missae ab omni errore, quae duo postrema a Cone.
Trid. ut de fide divina de facto definita sunt).

Idipsum autem dicendum est etiam de aliis casibus, quos supradicti
theologi defensores fidei ecclesiasticae inconsequenter dicunt esse facta dog­
matica quae tanquam de fide divina definiri non possint.
Quoad textus nempe dogmaticos, seu quoad definitionem orthodoxiae
vel eterodoxiae alicuius textus vel libri (ut in celebri casu operis lansenii «Au­
gustinus»). ipsi distinguunt inter quaestionem iuris (num haec vel illa propo­
sitio sit vera aut haeretica), quam dicunt Ecclesiam definire posse ut de fide
divina, et quaestionem facti (num haec vel illa propositio contineatur in tali
libro, puta in opere lansenii), quam dicunt non posse definiri nisi ut de fide
ecclesiastica.
Iamvero etiam haec quaestio facti continetur implicite in veritate reve­
lata, tanquam particulare in universali conditionato, sequenti modo: Omnes
textus (libri vel propositiones), qui continent (i. e. si continent) sensum
contradictorium veritati revelatae, sunt haeresi infecti; atqui hic textus (liber
vel propositio) continet sensum contradictorium veritati revelatae; ergo hic
textus est haeresi infectus; vel aliter: Omnes textus, qui continent sensum
contradictorium huic particulari veritati revelatae, continent hanc particularem
haeresim; atqui hic textus continet sensum contradictorium huic particulari
veritati revelatae (v. g. liber lansenii «Augustinus» opponitur veritati de
gratia, et liber Arii «Thalia» opponitur veritati de divinitate Christi); ergo
hic textus continet hanc paricularem haeresim.
Cum igitur huiusmodi quaestio facti vere contineatur in veritate revela­
ta. tanquam particulare in universali conditionato, definiri potest ab Ecclesia
tanquam de fide divina. Ratio autem quare praefati theologi aliter putent,
provenit ex hoc quod non attendunt ad verum ac dogmaticum sensum huius­
modi quaestionis facti; nam quaestio facti non est: num haec vel illa propo-

sitio contineatur in hoc libro, id enim nihil dogmaticum continet seu nullam
connexionem cum revelatione habet, nec ideo ullo modo ab Ecclesia infallibiliter definiri potest (nequidem de fide quam vocant ecclesiasticam); sed
sensus est: num haec vel illa haeretica propositio contineatur in hoc libro,
quod quidem habet directam connexionem cum revelatione, ac ideo tanquam
de fide divina definiri potest, urpote implicite contentum in veritate revelata,
modo praedicto.
Idem pariter dicendum est de canonizatione sanctorum, quae inter facta
dogmatica recenseri solet. Hic etiam supradicti theologi distinguunt inter
quaestionem iuris, num scilicet Ecclesia sit infallibilis in canonizando, et
quaestionem facti, num talis canonizatus vir sit vere sanctus et in caelo
existens, ac censent primum esse de fide divina (vel ut tale definibile), alterum de fide ecclesiastica.
Dicimus autem, etiam hoc alterum esse de fide divina (vel ut tale de£inibile), utpote implicite contentum in veritate revelata, tanquam particulare
in universali conditionato. Id sequenti modo exprimi potest: «Ut admittitur
ab omnibus theologis, est veritas revelata quod omnis vir, qui ab Ecclesia
canonizatur (vel si ab Ecclesia canonizatur), est sanctus et in caelo beatus;
atqui hic vir est ab Ecclesia canonizatus; ergo est revelatum quod hic vir
est sanctus et in caelo beatus. Aliter: Est veritas revelata quod omnis anima
sancta est in caelo recepta; atqui anima huius viri est sancta; ergo est in
caelo recepta. Ecclesia igitur in canonizando, non aliud facit quam infallibiliter
verificare vel realizare conditionem subintellectam in utroque hoc ratiocinio.
QUAESTIO III.

DE NOTIS ET CENSURIS THEOLOGICIS 1

475. In duplici praecedenti quaestione determinavimus, et
quoad earum valorem ponderavimus, quaestiones quae sub theologi
considerationem necessario veniunt, scilicet dogmata, sive veritates
revelatas, et conclusiones theologicas, sive veritates cum dogmatibus
connexas ac per viam ratiocinii deducibiles. Ad iudicium autem de
valore utriusque dogmaticae ac theologicae veritatis pertinet prae1 Cahill, J.. The development of the theological censures after the Council of Trent
(1563-1709), Fribourg, Switzerland 1955.
Camo, M., De locis theologicis, 1. 12, c. 6-9.
Cartechini, S., De valore notarum theologicarum et de criteriis ad eas dignos­
cendas, Romae 1951.—DalTopinione al dogma. Valore delle note theologiche, Roma 1953.
Garcia Martinez, F., «Las notas teolôgicas· Miscelanea Corn illas XXVII (Comillas 1957) 243-255.
Montaigne, Cl. L.. De censuris, seu de nolis theologicis et de sensu propositionum,
in Migne, Theologiae cursus completus I (Parisiis 1841) 1111-1222.
Quilliet, H., «Censures doctrinales», Dictionnaire de théologie catholique II-2
(Paris 1905) 2101-2113.
Salaverri, J., «De valore et censura propositionum in theologia», Estudios eclesiasticos XXIII (1949) 170-188.
Sessa, Antonius (dictus Panormitanus), Scrutinium doctrinarum qualificandis asser­
tionibus, thesibusque atque libris conducentium, Romae 1709. Opus in hac re classicum,
sed rarissimum.

sens quaestio de notis sive censuris theologicis, quae proinde merito
ingreditur hunc mcthodologicum tractatum de locis theologicis. Est
quippe huiusmodi nota vel censura criticum quoddam indicium de
theologico valore alicuius doctrinae, prout assumitur ut principium
theologicae argumentationis: habebitur enim magis vel minus cer­
tum ac peremptorium argumentationis principium, prout aliqua doc­
trina accipitur ut de fide, aut tantum ut certa, aut ut mere pro­
babilis.
L DE NOTIONE NOTAE ET CENSURAE THEOLOGICAE.

476. Quoad nominis vim, nota dicit signum distinctivum,
censura vero (ab officio censoris apud Romanos) significat opus
quoddam reprobativum vel repressivum. In scientia sacra, nota du­
pliciter accepta est, scilicet pro nota apologetica, seu distinctiva
verae Ecclesiae, et pro nota theologica, seu distinctiva verae doctri­
nae. Pariter censura dupliciter accepta est, nempe pro censura poe­
nali sive canonica, adeoque in sensu repressivo, et pro censura theo­
logica, sive doctrinali, adeoque in sensu iudicii reprobativi de aliqua
doctrina. Unde nota theologica et censura theologica in eundem
sensum confluunt alicuius iudicii positivi vel negativi, circa verita­
tem alicuius doctrinae;1 sub qua communi ac generali ratione dici
solent etiam qualificatio theologica vel valor theologicus alicuius
propositionis. Quapropter hae quatuor voces, nota, censura, qualificatio et valor, indifferenter pro eadem re a theologis adhiberi so­
lent, quamvis exactius loquendo, qualificatio vel valor sit genus,
nota vero et censura sint illius binae ac correlativae species, ac ideo
harum duarum vocum usus potius commendandus sit, ad firmandam
ipsam communiorem doctorum terminologiam.
Definitur igitur nota theologica vel censura, indicium de valore
dogmatico alicuius propositionis, vel enucleatius, iudicium de con­
cordantia vel oppositione alicuius propositionis cum doctrina ab
Ecclesia proposita. Si iudicatur de concordantia, dicitur stricte nota
theologica; si de oppositione, dicitur censura. Huiusmodi autem
concordantia vel oppositio esse potest maior vel minor, item ordinis
1 Uterque terminus in hoc sensu coepit determinate adhiberi post Cone. Trid.
M. Cano (t 1560) utitur termino «nota» (cf. De locis theologicis, 1. 12. c. 10); Petrus de
Lorea (f 1606) utitur etiam termino «censura». Subinde uterque terminus satis commu­
nis evasit. Montaigne (t 1767) utrumque refert in titulo sui operis, nuper citati. Utroque
etiam utitur S. Officium sub Innocentio XI a. 1679 (Denz. 2167).

speculativi vel moralis, ac ideo ex utroque capite accipitur divisio
notarum vel censurarum, ut infra explicabitur.1

DE HISTORIA NOTARUM ET CENSURARUM.

477. Cum praefatum duplex iudicium fundetur in ipso Eccle­
siae iure et officio custodiendi depositum revelationis per eiusdem
explicationem et defensionem, mirum non est illius historiam coincidere cum historia ipsius Ecclesiae et ascendere ad tempus ipsum
apostolicum, aiente 5. Paulo, 1 Tim. 6. 20 sq.: «Depositum custodi,
devitans profanas vocum novitates et oppositiones falsi nominis
scientiae, quam quidam promittentes circa fidem exciderunt» et
Gal. 1. 9: «Si quis vobis evangelizaverit praeter id quod accepistis,
anathema sit» (cf. v. 6-8; 1 Io. 2. 22; 4. 1-3; 2 Io. 7 et 10).
In prioribus saeculis Magisterium repulit praecipue haereticos
sub exercita forma anatbematismi, qui sonat vel solemnem excom­
municationem, vel, si agitur de aliqua doctrina, ipsius notae haeresis
declarationem. Confer Cone. Romanum a. 382, hanc notam infligens
indifferenter per verba «Anathematizamus eos qui...» vel «Si quis
dixerit... haereticus est» (Denz. 152-176); item Cone. Carthaginense a. 418 contra Pelagianos: «Quicumque dixerit... anathema sit»
(Denz. 222-230); item Cone. Ephesinum in duodecim anathematismis contra Nestorium: «Si quis non confitetur... anathema sit»
(Denz. 252-263). Similiter loquuntur inter alia Cone. Arausicanum
II a. 529 (Denz. 370-378), lustiniani liber contra Origenem a. 543
(Denz. 403-411), Cone. Constantinop. II a. 553 (Denz. 421-437),
Cone. Bracarense a. 561 (Denz. 451-464), Cone. Later, a. 649
(Denz. 501-522), Cone. Nicaenum II a. 787 (Denz. 605-609),
Cone. Romanum a. 860 (Denz. 635-637), Cone. Constantinop. IV
a. 869-870 (Denz. 655, 658).
Nonnisi tamen inde a saec. 14 Magisterium coepit adhibere
1A praesenti quaestione secernenda sunt tria quae referuntur ad generale munus
Ecclesiae invigilandi in his quae cum veritate revelata connectuntur. Primo scilicet, pro­
hibitio disputandi de aliqua doctrina aut redintegrandi aliquam controversiam, quae in­
terdum prudentialiter fertur, ut olim notanter factum est quoad disputationes de gratia
et de Immaculata Conceptione. Secundo, censura librorum edendorum, quam Codex
I. C. (can 1385, § 1) «censuram ecclesiasticam» appellat. Tertio, insertio alicuius libri in
Indicem librorum prohibitorum, ratione alicuius directi vel indirecti nocumenti circa fidem
et mores; quod ceteroquin potest esse tantum relativum ac temporaneum, ira ut aliquis
liber, prius in Indicem relatus, subinde ab eo expungatur, ut accidit operi S. Bellarmini
de potestate Romani Pontificis, a Sixto V in Indicem relato, et operi Pauli Segneri de
concordia inter laborem et quietem, quorum utrumque mature ab Indice expunctum fuit.

signatas illas ac peculiares censurarum expressiones, quae subinde
classicae in theologia factae sunt. Prima huiusmodi documenta sunt
quatuor declarationes loannis XXII, a. 1318 contra errores Fraticellorum, de quibus dicitur: «Quae omnia... partim haeretica, partim insana, partim fabulosa cognoscimus» (Denz. 916); a. 1321
contra loannem de Polliaco: «Omnes praedictos articulos et quem­
libet eorundem tanquam falsos et erroneos et a doctrina sana devios
damnamus et reprobamus» (Denz. 924); a. 1327 contra Patavinum
et landunum, quorum articuli dicuntur «haeretici et erronei»
(Denz. 946); a. 1329 contra Echardum: «Quindecim primos articu­
los et duos alios ultimos tanquam haereticos, dictos vero alios un­
decim tanquam male sonantes, temerarios et suspectos de haeresi...
damnamus» (Denz. 979). Paulo post Clemens VI a. 1347, damnavit
plures philosophicas propositiones Nicolai de Ultricuria, «tanquam
erroneas, falsas, dubias, praesumptuosas et suspectas» (Denz. ante
n. 1028).
Iam hic apparent quatuor ex quinque praecipuis censuris, quae
a theologis numerari solent, scilicet haeretica, erronea, temeraria,
male sonans; deest adhuc piarum aurium offensiva.
In Cone. Constantiensi fertur prima censura globalis («in glo­
bo»), qua nempe plures simul propositiones variis censuris plectun­
tur respective, quin determinetur qua censura unaquaeque sit digna,
scilicet «quod quadraginta quinque articuli Iohannis Wyclif et Io­
hannis Hus triginta non sunt catholici, sed quidam ex eis sunt no­
tarié haeretici, quidam erronei, alii temerarii et seditiosi, alii piarum
aurium offensivi» (Denz. 1251). Hic completur praefata quintuplex
theologorum enumeratio, addita nempe censura de re piarum aurium
offensiva.
478. Eiusmodi globalis censura pluries subinde iterata est, scilicet a
Leone X a. 1520 contra Lutherum (prima vice adhibetur expressio: proposi­
tiones damnantur «respective» ut haereticae, scandalosae, etc.; Denz. 1492),
a Pio V a. 1567 contra Baium (Denz. 1980), ab Innocentio XI a. 1687 con­
tra Molinos (Denz. 2269), ab Alexandro VIII a. 1690 contra lansenistas
(Denz. 2332), ab Innocentio XII a. 1699 contra Fénelon (Denz. 2374), a
Clemente XI a. 1713 contra Quesnel (Denz. 2502), a Benedicto XIV a. 1752
contra errorem de liceitate duelli (Denz. 1575). Quandoque tamen globalis
censura fert eandem censuram aequaliter super omnes recensitas propositio­
nes, ut in damnatione laxismi per Alexandrum VII a. 1665-1666 et Innocen­
tium XI a. 1679 (Denz. 2065, 2166).
Nonnumquam censura (una vel plures) non globali ter sed determinate
ad singulas propositiones apposita est, ut ab Innocentio X a. 1653 contra

lansenium ^Denz. 2006), ab Alexandro VIII a. 1690 contra errores morales
(Denz. 2269) et praecipue a Pio VI a. 1794 contra Cone. Pistoriense (Denz.
2601-27001.
Recentiora documenta, generaliter abstinent a praefatis censurarum ex­
pressionibus signate adhibendis, sed errores simpliciter reiciunt ac damnant,
ut patet ex damnatione Bonnetty (Denz. 2811 sqq.), Günther (Denz. 2828
sqq.), Ontologismi (Denz. 2841 sqq.), modernorum errorum in Syllabo (Denz.
2901 sqq.). In quibusdam tamen exprimitur tantum aliqua generalis ac inde­
terminate censura: ita, S. Officium propositiones Rosmini «in proprio auctoris
sensu reprobandas ac proscribendas esse iudicavit» (Denz. 3241); Pius X
Modemistarum propositiones in decreto «Lamentabili» recensitas «omnes et
singulas ceu reprobatas ac proscriptas ab omnibus haberi mandavit» (Denz.
3466); idem quasdam Orientalium opiniones tanquam «graves errores» mulctavit (Denz. 3556); S. Officium sub Pio XII declaravit mitigatum millenarismum «tuto doceri non posse» (Denz. 3839). Concilia ipsa Tridentinum et
Vaticanum I condemnarunt directe solas doctrinas haereticales, adhibendo'
supradictam exercitam formam anathematismi.
Ex comparatione horum documentorum apparet in eis afferri passim ac
frequenter omnes quinque praecipuas censuras, a theologis adhibitas, scilicet:
haeretica, erronea, temeraria, male sonans, piarum aurium offensive (hae in­
veniuntur in ipsis primis documentis loannis XXII et Cone. Constantiensis).
Ad primam haeresis notam accedunt: suspecta de haeresi, haeresim sapiens,,
haeresi proxima. Plures aliae notae adduntur, quae sonant praecipue defec­
tum moralem, scilicet: schismatica, seditiosa, iniuriosa, blasphema, scandalosa, in praxi perniciosa. Fere omnes hae notae colliguntur in ipsa damna­
tione Quesnel (Denz. 2502) et distincte indicantur a Pio VI in damnatione
singularum propositionum Cone. Pistoriensis (Denz. 2601-2700).
III. DE AUCTORE NOTARUM ET CENSURARUM ET DE MODO QUO AP­
PLICANTUR.

479. Praecipuus auctor, ut patet, est ipsa auctoritas eccle­
siastici Magisterii, cuius proprium est depositum fidei declarare ac
tueri.1 Hoc ius competit imprimis ipsis R. Pontifici, Concilio oecumenico, Congregationibus Romanis (praesertim S. Officio); subinde
singulis episcopis et conciliis particularibus; limitata autem ac subor­
dinate ratione potest competere inferioribus auctoritatibus in foroexterno. Haec vocatur strictius censura ecclesiastica (distinguenda
a canonica), utpote emanans ex publica auctoritate.
Possunt tamen etiam privati doctores censuram emittere, qua­
tenus cuilibet fideli, et praecipue theologis qui sunt qualificati testes
ipsius traditionis, competit ius et officium fidem tuendi in unione
et sub vigilantia ipsius Magisterii. Huiusmodi ius et officium saepe
1 Notandum est Magisterium Ecclesiae hoc suum munus persolvere ferendo censu­
ras, non vero assignando particulares positivas notas, quas theologi assignant ac nominant.

•olim exercuerunt maiores universitates, uti Parisiensis, Lovaniensis
et Coloniensis (v. g. in condemnatione doctrinarum Lutheri et Marci
Antonii de Dominis), illudque quandoque explicite agnovit ac con­
firmavit S. Sedes in Bullis erectionis earundem universitatum. Nihi­
lominus, ob periculum abusus in huiusmodi privatis censuris, mens
S. Sedis est ut theologi abstineant ab illis in se invicem ferendis, ut
explicite declaratum ac iussum est occasione quarundam celebriorum
controversiarum inter theologos, ut ab Alexandro VII in controver­
sia de sufficientia attritionis (Denz. 2070), ab Innocentio XI in con­
troversiis de re praesertim morali (Denz. 2167) et ab Innocentio
XII in controversia de auxiliis (Denz. 2008).
Modus autem censuras infligendi varius est, ut apparet ex supra
relatis documentis ecclesiasticis. Quandoque nempe, aliqua proposi­
tio individualiter ac specialiter plectitur, et quidem vel una vel plu­
ribus censuris (uti haeretica, erronea, temeraria, scandalosa). Quan­
doque, imo frequentius, plures simul propositiones cumulative
seu «in globo» plectuntur, et tunc vel omnes aequaliter, unica aut
pluribus censuris, vel non omnes aequaliter sed respective, ita ut
una vel altera saltem censura unicuique propositioni conveniat (cf.
varios casus relatos supra, n. 478). In quo ultimo casu nequit sem­
per ac facile dignosci quaenam censura unicuique applicanda sit,
sed caute omnino in interpretatione procedere oportet, attendendo
tum ad subiectam materiam tum ad fontes sive libros in quibus dam­
natae doctrinae referuntur et explicantur.
Praeterea, propositiones quandoque damnantur «sicut iacent»,
seu eo modo quo exprimuntur in documento condemnationis (cf.
Denz. 2166, 2618, 2620); quandoque vero in sensu ipsius auctoris
qua talis (cf. Denz. 1980, de propositionibus Bail: «in rigore et
proprio verborum sensu ab assertoribus intento»; item Denz. 3241);
quandoque etiam in peculiari sensu, specificato in documento, ad
dissipandam omnem fallacem evasionem (cf. Denz. 1515, 1536,
1537, de doctrinis Cone. Pistoriensis). In recentioribus documentis,
ut notatum est supra (n. 478), hoc censurarum systema ad minimum
reductum est; generatim solet sola censura haeresis ferri, ceterae
vero doctrinae, praeter haereticas, simpliciter absque peculiari nota
denuntiantur, aut generali aliqua nota plectuntur, v. g. «Tuto doceri
non posse».
IV.

DE DIVISIONE CENSURARUM ET NOTARUM.

480.

Varia est apud auctores tum enumeratio tum classifica-

tio censurarum. Attentis autem ipsis Ecclesiae documentis, princi­
paliores ac communiores censurae reduci possunt ad quinque ac
logice classificari iuxta speciem oppositionis cum revelata veritate et
iuxta gradum illius oppositionis, ita ut aliae respiciant defectum intellectualem, et quidem, vel in ipso conceptu (haeretica, erronea, temeraria), vel in eius expressione (male sonans), et aliae defectum
tantum moralem (piarum aurium offensiva, cui addi possunt scandalosa, blasphema, schismatica, etc.).1 Ipsae autem notae sortem
contrariarum censurarum necessario sequuntur, quamvis quaedam
peculiare nomen non habeant. Utraque autem, sive censura sive
nota, accipienda est relate ad doctrinam a Magisterio ordinario vel
extraordinario propositam, tum quia ira accipitur ab Ecclesia, tum
quia a Magisterii propositione, tanquam a proxima regula fidei, in*
cipit obligatio aliquam doctrinam tenendi, tum quia secus frustranee
et immoderate multiplicarentur ac duplicarentur censurae et notae,.
ut contingit apud aliquos modernos auctores.

481. Propositio haeretica (nota: de fide} est ea quae immediate opponitur propositioni fidei ab Ecclesia definitae,23oppositione
vel contradictionis (Christus non est homo) vel contrarietatis (Christus est angelus), nam, tam duae contradictoriae quam duae contra­
riae propositiones, nequeunt esse simul verae.''

Quidam auctores loquuntur etiam de propositione de fide divina (quam
distinguunt a fide catholica) et de correspondent! censura erroris in fide
(quam distinguunt ab haeresi); sed frustra duplicatur haec nota et censura,
cum non detur fides, seu obligatio credendi, absque Magisterii propositione.
Nec valet obicere in Scriptura plura explicite proponi quae ab Ecclesia non
proponuntur; nam Ecclesia totam Scripturam credendam generaliter proponit,
ac ideo ea quae omnino explicite proponuntur in Scriptura, etiam a Magisterio
proponuntur et sunt de fide catholica; item non valet obicere, quod sacramenta
administrantur etiam fructuose extra Ecclesiam ac ideo cum fide suscipiuntur,
quae tamen non est fides catholica, propositioni Magisterii innixa; nam, qui
ita sacramentum fructuose ac fideliter suscipit non est haereticus sive non
catholicus, nisi materialiter tantum, ac ideo eius fides, utut inscienter, innititur
propositioni Ecclesiae.
1 Ad variarum censurarum interpretationem et determinationem non leviter confert
examen censurarum a Pio VI contra doctrinas Cone. Pistoriensis latarum, quia sunt reccntiores, numerosiores, distinctiores, et ad unamquamque propositionem appositae, ut
tolleretur omne dubium et omnis falsa ipsorum lansenistarum interpretatio.
2 Ipse Codex I. C., can. 1325, § 2, declarat: «Post receptum Baptismum si quis,
nomen retinens christianum, pertinaciter aliquam ex veritatibus fide divina et catholica
credendis denegat aut de ea dubitat, haereticus est».
3Undenam dignoscatur aliquid esse de fide, seu ab Ecclesia infallibiliter ut de
fide propositum, explicatur in tractatu De Ecclesia.

Alii ulterius huc adducunt propositionem de fide ecclesiastica et correspondentem censuram erroris in fide ecclesiastica vel haeresis circa fidem
ecclesiasticam; sed, ut ostendimus supra (n. 473), huiusmodi novella fides
ecclesiastica nihil est, vel saltem a pluribus negatur.
Unde frustranee, vel saltem valde confusive, triplicatur ista nota de fide
in de fide divina, de fide catholica (divino-catholica) et de fide ecclesiastica.12
Cum propositione haeretica connectuntur tres inferiores quaedam vel
intermediae censurae, scilicet propositio haeresi proxima (nota: proxima fidei),
propositio haeresim sapiens et propositio de haeresi suspecta? quae commu­
nem habent aliquam peculiarem oppositionem cum fide, sed diversimode,
quatenus in priori huiusmodi oppositio est certa, in ceteris duabus est tantum
probabilis.
Censura haeresi proxima, prima vice explicite lata est in decreto S. Of­
ficii contra lansenistas sub Alexandro VII a. 1690 (Denz. 2332). Quidam
tamen paulo anteriores theologi, ut Petrus de Lorea (t 1606) et loannes de
Lugo (t 1660), de ea loquuntur ut de distincta censura, sed primus eam
assimilât propositioni erroneae, de qua infra, alter vero eam interpretatur ut
probabilem haeresim. Tandem, post praefatum decretum, Antonius Sessa
panormitanus (t 1709) eam in duplici sensu interpretatur, seu ut proposi­
tionem haereticam non-authenticam, sive nondum definitam sed a theologis
communiter reputatam tanquam definitam ut haereticam, et propositionem
proxime definibilem ut haereticam seu oppositam illi quae est proxime definibilis ut de fide.
Et ad hanc duplicem Panormitani explicationem reducuntur omnes di­
cendi modi modernorum, scilicet quod aliqua propositio dicitur proxima fidei
(et contraria proxima haeresi) quando vel fere unanimiter reputatur iam esse
ut de fide definita, vel talem apud omnes gradum certitudinis attigerit ut sit
proxime definibilis, seu nihil ei desit nisi solemnis Magisterii declaratio. Ea
igitur fidei proximitas fundatur vel in communi aestimatione (non tamen
absoluta certitudine) de iam facta definitione, vel in absoluta et obiectiva
certitudine de maturitate definibilitatis, quae est proxima dispositio ad ipsam
definitionem. In utroque sensu, et praecipue in altero, haec censura est fortior
quam censura erroneae propositionis, ac ideo legitime usurpat suum nomen
proximae haeresi; si vero accipiatur cum Lugo ut probabilis haeresis, est levior
nota quam erronea (cum haec importet certitudinem oppositionis ad fidem),
nec iuste suum nomen usurpat. Ut exemplum doctrinae fidei proximae,
afferri potest tum doctrina de satisfactione Christi tum doctrina de origine
totius generis humani ex Adamo et Eva, contra polygenismum.
Censurae «haeresim sapiens» et «de haeresi suspecta», quarum prima
apparet prima vice in condemnatione Echardi a. 1329 (supra, n. 477), altera
in condemnatione Baii a. 1567 (Denz. 1980), utraque simul in condemnatione
Quesnel a. 1713 (Denz. 2502), intimam cognationem habent nec nisi gradu
1 Imo auctores Sacrae Theologiae Summae distinguunt quatuor notas: de fide divina,
de fide divina et catholica, de fide divina et catholica definita, de fide ecclesiastica. Unus
ex praefatis auctoribus, scilicet Salaverri, in suo tractatu de Ecclesia, distinguit ulterius
usque ad octo notas de fide.
2 De tribus his confer Cahill, op. cit. (supra, in n. 474) 83-140.

differre videntur. Propositio dicitur haeresim sapiens, si ex circumstantiis
oritur solida aligna probabilitas quod, saltem in ore dicentis, est haeretica;
dicitur vero de haeresi suspecta, si huiusmodi probabilitas est minor, ita ut
meram ansam vel suspicionem haeresis ingerat. Exemplum primi esse potest
propositio: «Fides est quae iustificat», quatenus, etsi vera in ore Apostoli,
in ore tamen protestantis sapit haeresim de Justificatione per solam fidem;
exemplum alterius esset propositio: «Ridiculum est circumferre Eucharistiam
per vias publicas», quae potest ingerere suspicionem negationis praesentiae
realis vel venerationis sacrorum rituum. Ut patet, hae duae intermediae cen­
surae sunt reapse debiliores quam censura propositionis erroneae. Prima
vero, sive censura «haeresi proxima», non differt essentialiter a censura «erro­
nea» sed tantum accidentaliter, seu maiori gradu propinquitatis ad haeresim,
ut ex dicendis patebit.

Propositio erronea, alias error in fide (cui opponitur
nota: theologice certa, alias doctrina catholica},‘ est praecipua cen­
sura post propositionem haereticam, ratione tum antiquitatis, tum
constantiae in documentis Ecclesiae, tum certitudinis oppositionis
cum fide, tum determinationis obiecti, quod est necessario conne­
xum cum negatione fidei.
Bis occurrit in ipsis primis damnationibus loannis XXII, semel
copulata cum propositione haeretica; quo quidem suggeritur ipsa
distinctio harum duarum notarum, clarius subinde significata a
Cone. Constantiensi dicente inter articulos Wyclif et Hus «quos­
dam esse haereticos, quosdam erroneos» (cf. supra, n. 477; cf. etiam
subséquentes damnationes Baii, Molinos, lansenistarum, Fénelon,
Quesnel et Cone. Pistoriensis). Quoad ipsius iterpretationem, qui­
dam antiqui doctores, ut Turrecremata et S. Antoninus, utramque
censuram, haeresis et erroris in fide, identificant. Subinde Cano du­
plicem sensum propositioni erroneae attribuit, alterum genericum,
qui convenit etiam propositioni haereticae, et alterum specificum,
constituentem distinctam notam, cui praecipue alligavit conceptum
contrarierai is cum «doctrina catholica», qui, ut subinde observarunt
Suarez et Lugo, est de se ambiguus ac latius patens, cum possit sub
se comprehendere inferiores censuras temeritatis et aliorum defec­
tuum. Tandem, Bànez censuram propositionis erroneae alligavit con­
ceptui contrarietatis cum conclusione theologica; quae sententia,
suscepta ac confirmata per auctoritatem Suaresii, Lugonis, Salmanticensium et Antonii Sessa, facta est communis etiam apud mo­
dernos.
Erronea igitur propositio intelligitur ea quae tantum mediate
482.

1 Cf. Cahill, op. cil. (supra, in n. 474) 1-82.

opponitur veritati revelatae ac de fide definitae, ita nempe quod,
ea affirmata, logice ac necessario sequatur negatio ipsius veritatis
revelatae, quod quidem dupliciter contingere potest, vel nempe
quia ea propositio opponitur immediate alicui certae conclusioni
theologicae, vel quia opponitur alicui doctrinae catholicae, intelligendo sub hoc nomine (aliunde ob suam amplitudinem ambiguo)
talem doctrinam quae sit ita intime connexa cum revelatione ut
communiter tanquam certo revelata habeatur, quamvis nondum sit
ab Ecclesia definita ut de fide divina.1
Ceterum hoc alterum non aliunde contingere potest quam ex eo quod
huiusmodi doctrina est connexa cum veritate revelata ad modum conclusionis
necessario ab ea deducibilis, ita ut totum hoc negotium de propositione erronea
reducatur tandem ad primam rationem, seu ad eius immediatam oppositionem
cum aliqua conclusione theologica, et conclusio theologica atque doctrina
catholica, praefato modo intellecta, sint unum et idem, nec aliunde differant
nisi sub diverso aspectu, quatenus praefata necessaria connexio alicuius doctri­
nae cum veritate revelata quandoque non immediate nec sine peculiari studio
et attentione manifestatur ad modum conclusionis rationaliter deductae, sed
facilius ac celerius per argumentum a signo, seu ex hoc ipso quod communi­
ter habetur ut certo revelata et hoc pariter modo ab ipso Magisterio solemniter, etsi nondum definitive, docetur.2
Exempla huiusmodi doctrinae catholicae, ad theologicam conclusionem
reducibilis, sunt praecipua doctrinalia Ecclesiae documenta, infra ea quae
doctrinam infallibiliter definiunt, uti capita doctrinae tridentinae (si dicatur
cum pluribus theologis solos canones huius Concilii esse definitiones), De­
cretum «Lamentabili» et Encycl. «Pascendi» contra Modernistas, aliae mag­
nae encyclicae Leonis XIII necnon posteriorum SS. Pontificum, ut «Casti
connubii», «Mystici Corporis» et «Humani generis». Ceterum, de quibusdam
ex his documentis aliqui theologi contra alios putant ea esse veras definitiones
ex cathedra; in quo casu haec doctrina catholica praetergreditur accidentaliter
gradum conclusionis theologicae et fit doctrina proxima fidei, de qua dictum
est supra.
1 Quidam, ut Schultes, addunt tertium casum, scilicet si propositio opponitur alicui
infallibili definitioni circa obiectum secundarium infallibilitatis, seu circa connexum cum
veritate revelata. Ita refundunt in hanc notam, ipsam fidem ecclesiasticam, in qua alii
illius fidei patroni fundant specialem notam, ut dictum est.
2 Sic solvitur quaestio de nota, «doctrina catholica», quam quidam moderni ut dis­
tinctam quandam notam proponunt, non concordantes ceteroquin quoad locum ubi repo­
nenda sit. Nam aliqui eam collocant ante notam «theologice certa» et ei opponunt censu­
ram «erroris in doctrina catholica», alii vero eam collocant post illam notam et ei oppo­
nunt censuram «saltem temeritatis». Frustraneum igitur videtur multiplicare notas sine
necessitate et hanc, antiquioribus ignotam notam et censuram, in medium proferre.
Solent etiam distingui minores et intermediae censurae «proxima errori, errorem
sapiens, suspecta de errore», quae eodem proportionali modo existimandae sunt ac
supradictae similes propositiones relate ad haeresim. Essentialiter nempe non praetergre­
diuntur inferiorem notam temeritatis.

483. Propositio temeraria (nota: valde probabilis vel moraliter certa) est tertia, sed minus determinata, ex maioribus censuris
quae communiter assignari solent. Prima vice adhibetur a loanne
XXII a. 1329 in damnatione Echardi; recurrit ut distincta censura
in condemnatione Wyclif et Hus per Cone. Constantiense; refertur
subinde in condemnationibus Baii, Molinos, lansenii, lansenistarum, Fénelon, Quesnel, Cone. Pistoriensis (cf. supra, n. 447 sq.).
Haec censura importat minorem oppositionem cum doctrina
revelata et minorem connexionem cum contraria haeresi; opponitur
nempe propositioni non omnino certae (seu non theologice certae),
sed tamen valde probabili et hoc sensu moraliter certae, utpote
secundum se solide fundatae et apud doctores communi. Dicitur
temeraria, quia aliquid asserit vel negat sine ratione sufficienti, nam
«illa dicuntur fieri temere quae ratione non reguntur» (2-2, q. 53,
a. 3, ad 2), nec potest adesse ratio sufficiens aliquid asserendi, quan­
do ceteri doctores, rationibus solidis fundati, contrarium communi­
ter tenent. Solet quidem huiusmodi censura distingui in temerariam
positive ac contrarie, si nempe contrariatur communi doctrinae, et
temerariam negative ac privative, quatenus, etsi non contrarietur
alicui communi doctrinae, tamen asserit aliquid novi sine sufficienti
fundamento,1 ut si affirmet privilegium immaculatae conceptionis
etiam de S. Joseph. Attamen, vix possibile est aliquid omnino novi
affirmari quin id implicite saltem opponatur alicui communi doctri­
nae, ut in praefato exemplo in quo continetur oppositio cum com­
muni doctrina de singulari omnino sive individual! privilegio B. Vir­
ginis.
Haec censura, ob suam elasticitatem, patet pluribus gradibus maioris
vel minoris defectus, iuxta maiorem vel minorem probabilitatem et solidita­
tem contrariae doctrinae, et consequenter subicitur inaequali theologorum
appretiationi, qui nonnumquam in ea commodum refugium inveniunt, ita ut
temerariam dicant quamlibet propositionem quae opponatur illi de cuius
theologica certitudine non satis sibi constet. Ut exempla propositionum teme­
rariarum afferri possunt eae quae negant sequentes veritates: integritas est
donum indebitum; sine gratia homo potest ponere actus naturaliter honestos;
in ministro sacramenti requiritur intentio interna; sacramenta sunt verae
causae nec tantum merae conditiones gratiae; in peccatis luxuriae extra matri­
monium non datur materia levis; existit locus sive status qui puerorum
1 Unde non ex novitate doctrinae, sed ex insufficientia fundamenti sive rationis,
procedit temeritas. Potest enim aliqua nova doctrina suggeri aut sustineri, dummodo
fundetur in aliqua sat solida sive probabili ratione. Imo huiusmodi doctrinae non raro
sunt causa progressus scientiae theologicae et ipsius dogmatis.

limbus appellari solet (cf. Denz. 2626; cf. alias propositiones Cone. Pisto­
riensis, quarum plures ut temerariae notantur).

484. Propositio «male sonans»' importat defectum non ip­
sius veritatis sed expressionis eius, ac pro tanto periculum pro ipsa
veritate. Haec censura adhibetur iam a loanne XXII a. 1329 in
condemnatione Echardi et multo serius repetitur in condemnatione
lansenistarum, Fénelon et Quesnel. Prima vice in condemnatione
Fénelon a. 1699 ipsa refertur simul cum alia censura «piarum
aurium offensiva» («Male sonantes, piarum aurium offensivae»); in
praecedentibus vero documentis, ubi una refertur, altera tacetur.
Hinc theologi antiquiores (incluso ipso M. Cano) utramque assimilare solebant, eo vel magis quod ipsa nominum similitudo id sug­
gerere videbatur. Subinde Suarez suggessit utriusque distinctionem,
quam ulterius determinarunt Lugo et Salmanticenses et communiter
admiserunt moderni auctores, dicentes priorem censuram indicare
intellectualem defectum expressionis, alteram vero moralem defec­
tum circa virtutem religionis.
Apte igitur haec censura definitur cum Salmanticensibus: «Pro­
positio male sonans est, quae habet sensum congruentem fidei, ver­
ba autem non congrua»? Defectus est in eo quod abusus ineptorum
verborum inducit periculum ipsius veritatis, seu pervertendi ipsum
fidei sensum, ut notat S. Thomas? Incongruentia autem verborum
potest esse vel ab intrinseco, si, v. g., verba sunt de se quomodolibet
ambigua, vel ab extrinseco, seu ex circumstantiis temporis vel per­
sonae (ita verba, quae bene sonant in lingua et theologia latina,
possunt non bene sonare apud graecos, et vicissim). Exempla propo­
sitionum male sonantium sunt: «In Deo sunt tres essentiae relati­
vae», ubi essentia inepte ponitur pro subsistentia, attento traditio­
nal! vocum usu, atque inducit periculum reputandi quod in Deo
sit plus quam una essentia; «In Trinitate Pater est causa Filii»,
quae propositio bene sonat apud graecos, accipientes causam in ge­
neraliori sensu principii, male vero sonat apud latinos, accipientes
’ Cf. Cahill, op. cit. (supra, in n. 474) 141-172.
2 De tide, disn. 9, dub. 4, n. 42.
...
·
31 p., q. 31, a. 2: «Ex verbis ’inordinate prolatis incurritur haeresis’, ut Hieronymus
dicit». Cum hac aliquam cognationem habet censura «captiosa vel simplicium mentium
seductiva», quae tamen contrario modo periculum fidei inducit, quatenus nempe verbis
congruis sensum incongruum suggerit.

causam in strictiori sensu qui implicat subordinationem et depen­
dentiam in principiato.'
485. Propositio «piarum aurium offensiva»1
23 importat defec­
tum, non quidem intellectualem (sive veritatis sive expressionis
illius), sed moralem tantum. Prima vice adhibetur a Conc. Constantiense in condemnatione Wyclif et Hus, subinde in condemnatio­
nibus Lutheri, Baii, Molinos, laxistarum, Fénelon, Quesnel. Ut
dictum est supra, in duobus ultimis documentis concurrit simul cum
censura «male sonans» et ab ea distinguitur; quae distinctio firmata
et explicata est a posterioribus theologis.
Haec igitur censura apte definitur a Salmanticensibus: «Propo­
sitio piarum aurium offensiva est quae, licet verum dicat, tamen
vel dicit illud quod taceri oportet ob reverentiam ad sancta, vel dicit
eo modo, qui illa in contemptum venire facit»2 Defectus moralis est
in ipsa irreverentia erga sancta et in periculo contemptus eorum,
quorum utrumque offendit pietatem et opponitur virtuti religionis,
ut explicat Suarez.456Exemplum quod affert Lugo est: «Magdalena
meretrix, Matthaee usurarie et avare, Petre periure et apostata, ora­
te pro nobis».’ Notandum tamen est cum Cano' huiusmodi offensio­
nem piarum aurium non esse existimandam ex quibuslibet vulgi
auribus, quae solent offensionem ac pharisaicum scandalum ex mul­
tis facile capere, sed ex auribus politis, tersis ac prudentibus, seu ex
sensu christiano sano ac prudenti.
Plures aliae sunt censurae ab Ecclesia irrogatae, quae defectum moralem,
seu offensionem alicuius virtutis, et quidem multo peiorem, continent, quae­
que tamen simul defectum veritatis vel eius suspicionem indirecte implica­
re solent.
Praecipuae sunt: propositio scandalosa, quae scandalum sive ruinae spi­
ritualis occasionem praebet, ut: «Ex confessione sacramentali inultissima
incommoda fidelibus proveniunt», vel «Homo potest pervenire ad perfectio­
nem sine mortificatione».7 Propositio blasphema, quae saltem verbis vel modo,
iniuriam Deo vel sanctis affert (si autem, etiam conceptu, est haeretica, vel
erronea, etc.); ita: «Hic Papa est filius diaboli vel antichristus» (Lutherus de
1 Cf. S. Thomam, 1 p., q. 31, a. 2, et Opusc. Contra errores Graecorum, prooemium,
ubi S. Doctor adhibet verba «Non recte sonat».
2 Cf. Cahill, loc. cit.
3 De fide, disp. 9, dub. 4, n. 53.
4 De fide, disp. 19, sect. 2, n. 19.
5 De fide, disp. 20, sect. 3, n. 95.
6 De locis theologicis, 1. 12, c. 9.
7 Confer multas propositiones laxistarum, damnatas ab Alexandro VII et Innocentio XI (Denz. 2065, 2166).

Leone X), vel «Nationes christianae sunt in moribus peiores quam paganae».
Propositio schismatica, quae tendit ad scissionem Ecclesiae et extinctionem
vinculi charitatis, ut: «Hic Papa nunc regnans non est verus Papa». Propo­
sitio seditiosa, quae ad inobedientiam publicae autoritati incitat, ut: «Nullus
est dominus civilis, nullus est praelatus, nullus est episcopus, dum est in
peccato mortali» (Wyclif; Denz. 1165). Propositio iniuriosa vel contumelio­
sa, quae charitatem et iustitiam laedit, ut: «Sancti Patres multis erroribus
irretiti fuerunt». Propositio christianae disciplinae relaxativa vel eversiva,
quae in vigorem christianae praxis et disciplinae offendit.1
V.

DE INTERPRETATIONE ET USU NOTARUM ET CENSURARUM.

486. In censurarum interpretatione sedulo attendere oportet
tum ad earum auctorem, num scilicet sint ex publica Magisterii
auctoritate an ex privato theologorum iudicio, tum ad earum histo­
ricum sensum ac praesertim ad earum propriam vim.
Quod attinet quatuor censuras respicientes defectum intellec­
tualem, notandum est duas priores (haereticam et erroneam), ob ne­
cessarium characterem suae oppositionis cum veritate revelata, esse
immutabiles. Reliquae vero duae (temeraria et male sonans) sunt
per se mutabiles, ita ut, quod in uno tempore fuit temerarium vel
male sonans, possit non esse tale in alio tempore, ob mutationem
ipsius fundamenti temeritatis vel dissonantiae. Nam aliqua doctrina,
utpote non certa, potest fieri, ex valde probabili, aeque aut minus
probabilis, et aliquid quod sine sufficienti ratione aliquando asser­
tum fuerit, potest subinde, inventa huiusmodi ratione, fundate as­
seri; et a fortiori verba, quae sint incongrua et dissonantia in uno
tempore, possunt, facta ulteriori evolutione ac determinatione, eva­
dere congrua, ut patet de terminis adhibitis ad exprimenda mysteria
Trinitatis et Incarnationis, quorum quaedam fuerunt congrua vel
incongrua pro diversis temporibus et ecclesiis.
Pariter, imo a fortiori, idem dicendum est de censura quae tan­
tum moralem defectum implicat, scilicet de «piarum aurium offen­
siva» (cui adde ceteras supra relatas, ut scandalosam). Nam huius­
modi offensio habet fundamentum relativum, ac ideo, quod est tale
in uno tempore ac circumstantia, potest in alia aetate aut conditione
suum offensivum characterem amittere.
Praeterea, quoad priores praesertim intellectuales censuras, notandum
est quod, quamvis ex falsitate ipsius censuratae propositionis sequatur neces1 Confer multas istiusmodi propositiones morali defectu infectas, emissas a Conc
Pistoriensi et damnatas a Pio VI (Denz. 2601 sqq.).

sario veritas contradictoriae, non tamen istius cognitio sufficiens est ad plene
intelligendam doctrinam Ecclesiae de eadem re. Ita ex hoc quod Cone. Trid.
damnat, ut haereticam, protestanticam propositionem, iuxta quam praecipuus
fructus Eucharistiae est remissio peccatorum et ex ea non alii fructus prove­
niunt (Denz. 1655), non sequitur remissionem peccatorum mortalium esse
proprium effectum Eucharistiae, sed tantum sequitur veram esse contradic­
toriam illius, scilicet remissionem peccatorum non esse solum aut praecipuum
effectum Eucharistiae, utrum vero et quomodo sit effectus, non dicitur nec
docetur. Unde ad plenam intelligentiam doctrinae Ecclesiae oportet censuratas propositiones comparare tum cum aliis connexis propositionibus pariter
reprobatis, tum ac praecipue cum connexis doctrinis ab Ecclesia positive
declaratis.

487. Quod attinet ipsum usum notarum et censurarum, ad
vitandam non modicam indeterminationem et confusionem quae
observatur in manualibus, sive quoad nomina sive quoad ipsos con­
ceptus, et ad utilitatem sive tyronum sive ipsorum expertorum in
interpretanda mente theologorum, notas et censuras assignantium,
sequentia consilia aota videntur.
1. Notae et censurae assignandae sunt per solum respectum
ad doctrinam, uno vel alio modo declaratam a Magisterio Ecclesiae.
Nam principium theologiae est fides, seu veritas a Deo revelata et
ab Ecclesia ut talis proposita. Ubi non dicimus quod oportet atten­
dere ad solas notas et censuras latas a Magisterio, sed per respectum
ad Magisterii doctrinam.
2. Praestat constanter adhibere eadem technica aptaque no­
mina «nota theologica» et «censura», quae ipso usu commendantur,
aliaque, quantumvis apta, ut «valor» et «qualificatio», expungere.
3. A classificatione et usu expungendae sunt distinctiones fi­
dei, in fidem simpliciter, fidem divinam, fidem divinam catholicam,
fidem ecclesiasticam. Huiusmodi distinctiones nec necessariae sunt
nec ab omnibus admittuntur. Ad quid ergo multiplicare entia sine
necessitate? In comperto enim est, fidem theologicam, quae est
principium theologiae, non haberi absque Ecclesiae propositione,
cum obiectum fidei sit verbum Dei ab Ecclesia propositum; unde
pro prima ac principali nota sufficit dicere «de fide» (addendo, pro
emphasi ac determinatione, quod sit definita a Magisterio ordinario
vel extraordinario, et ab hoc vel illo Pontifice aut Concilio), et pro
correspondent! censura, «haeretica». Quod attinet sic dictam fidem
ecclesiasticam, generaliter utilius est eam a notis et censuris elimi­
nare, saltem quia non est communiter admissa et secundum se est
satis confusiva; ceterum, qui eam admitteret, posset id in nota ad

calcem paginae adnotare, ibique suam notam vel censuram conficere.
4. Ab eadem classificatione expungendae sunt notae et censu­
rae non communiter admissae ac determinatae a theologis, ut nota
«doctrina catholica», quae est de se nimis ampla, et aliunde, si acci­
piatur in strictiori sensu doctrinae intime connexae cum revelatione,
optime reduci potest ad conceptum notae «theologice certa», ut
supra explicatum est; necnon nota «de fide ecclesiastica», ut nuper
diximus.
5. Praestat numerum notarum et censurarum ad minimum
reducere, eumque communiorem, adeoque ad quinariam sequentem
classificationem et terminologiam, quae et sobrietate, et usu, et lo­
gica ratione, maxime commendatur:
Censura

Nota
theologica
Nomen

Obiectum

Assensus

Peccatum

Haereticum
Φ

De fide

Erroneum

Theologice cer­ Conclusio theo­ Religiosus, fir­ Mortale contra
tum
logica stricte mus, sed non virtutem reli­
dicta (vel gene­ absolutus, quia gionis
raliter doctrina non fidei
catholica, ne­
cessario conne­
xa cum verita­
te revelata)

Temerarium

Valde probabi­ Doctrina val­ Religiosus,
le
(moraliter de probabiliter practice firmus
certum, solide intime connexa
veritate
fundatum, tu­ cum
revelata
tum)

Male sonans

Recte sonans

Veritas revela­ Fidei,
ta et ab Ec­ tus
clesia definita
(dogma)

absolu­ Mortale contra
fidem

Propositio, cu­ Religiosus
ius non solum
sensus sed eti­
am verba con­
gruunt verita­
ti revelatae

Mortale vel ve­
niale (iuxta gra­
dum temerita­
tis) contra vir­
tutes religionis
et prudentiae

Per se veniale,
contra easdem
duas virtutes

Censura

Nota
theologica
Nomen

Obiectum

Assensus

Piarum aurium Congruum pie­ Propositio, ser­ Religiosus
vans reverenti­
offensivum
tati
am et dignita­
tem sacrorum

1

Peccatum

Mortale vel veliale (iuxta gra­
dum irreveren­
tiae vel pericu­
li contemptus)'
contra easdem
duas virtutes et
charitatem

r

CONCLUSIO TRACTATUS:

Methodologia practical

488. M. Cano, ad finem sui tractatus de locis theologicis, aliquas regu­
las practicas tradit circa modum eis utendi in labore ipso theologico, seu
circa «artem argumenti inveniendi ex locisque theologiae ducendi» (1. 12,
c. 10, per totum) et subinde per tria capita (c. 11-13) easdem regulas applicat,,
evolvendo, ad modum exempli, tres determinatas quaestiones, unam pertinen­
tem ad fidem (de sacrificio eucharistico), alteram ad conclusionem theologicam
(de visione animae Christi), tertiam ad fidem simul et rationem (de animae
immortalitate). Ad tramitem tum illarum regularum, tum ceterarum observa­
tionum quae a modernis suggeruntur, sequentes notulas, ad modum conclu­
sionis huius methodologici tractatus, indigitasse iuvabit.

489. Quod attinet praeparationem theologici laboris, duo omni perfec­
to theologo necessaria sunt.
Primo nempe, plena cognitio ac possessio ipsorum theologicorum loco­
rum. Id quidem opus valde difficile videtur, cum supponat theologum esse
etiam perfectum exegetam, historicum et philosophum, raram scilicet avem
ac hominem fere imaginarium; sed tamen impossibile non est, iuxta unius­
cuiusque gradum et capacitatem. Ceterum, sufficit ut theologus possideat
sufficientem cognitionem aliarum disciplinarum et praecipue mentalem habi­
tum iudicii ac discretionis in materiis illarum, cum aliunde in particularibus
quaestionibus legitime fidem praestet propriis peritis, eorumque securioribus
conclusionibus utatur.
Secundo, theologo necessaria est assidua frequentatio praedecessorum
magistrorum, praecipue medievalium, et signanter S. Thomae, qui sunt
1 Cano, M., De locis theologicis, 1. 12, c. 10.
Gardeil, A., «Lieux théologiques», Dictionnaire

de théologie catholique IX-1 (Pa­

ris 1926) 736-739.
Marcotte, E., La nature de la théologie d'après Melchior Cano (Ottawa 1949)!
165-195.
Stolz, A.. Introductio in sacram theologiam (Friburgi Br. 1941) 112-117.
XiBERTA, B. M., Introductio in sacram theologiam (Matriti 1949) 334-344.

patres nostri in scientia theologica. Ipsi enim, ct scientia, et prudentia, et
sensu ac veluti intuitu in re fidei, polluerunt, quae leviter seponere, perinde
est ac incomparabilem thesaurum despicere; in eorum operibus rationes et
argumenta veluti ad manum parata theologus inveniet, quae facile adhibere
et, si opus est, complere queat. Unde non veri nominis theologi vocari possunt,
quotquot, novitatis pruritu agitati, «novam quandam theologiam» auspican­
tur; theologia enim est essentialiter traditionalis, sicut ipsa revelatio ex qua
procedit et cui obsequitur, nec nisi adhaerendo veteri, potest nova utiliter assi­
milate; diuturna iam historia comprobavit, theologicas novitates, sicut flores
in agro exsiccatas pertransire et quasi arundines vento agitatas fallaciter
vegetare.

490. Quod attinet ipsani exeeutionem theologici laboris, quatuor ne­
cessaria sunt.
Primo nempe, apta selectio et appretiatio ipsius quaestionis pertractan­
dae; num scilicet agatur de quaestione stricte dogmatica ac principali (seu
circa ipsam veritatem revelatam), an de quaestione potius theologica (seu
circa conclusiones theologicas), an tandem de quaestione mixta sive potius
rationali. Ex hoc enim dependet ipse congruus recursus ad locos theologicos,
proprios scilicet vel improprios.
Secundo, necessaria est congrua selectio ipsorum locorum, ita ut ubi
plures concurrant, praeferendi sint loci proprii, et, inter hos, loci testificantes,
imprimis Ecclesiae Magisterium, quippe qui generaliter sint quoad nos maioris
efficacitatis quam ipsi loci continentes, seu Scriptura et traditio, quarum valor
et sensus ab ipsius Magisterii testificatione dependent.
Tertio, necessaria est congrua selectio argumentorum, quae ex locis ex­
trahuntur. Nam non omnes loci necessario ad rem faciunt, nec ex omnibus
locis argumentum pro unaquaque quaestione peti potest.1 Contra hanc regu­
lam peccant qui cuiuslibet quaestionis probationem dividunt uniformiter in
argumentum ex Scriptura, ex traditione, ex Magisterio et ex ratione, totis
viribus hos locos prementes, ut possint ex illis extrahere tot argumenta, quae
saepe nullum aut vix ullum habent valorem.
Quarto, necessaria est congrua materiae dispositio, sive totius tractatio­
nis ordinatio. Communiter quidem quaestio ita dividi solet, ut primo expo­
natur status quaestionis, in qua includitur tum terminorum explicatio, tum
proprius quaestionis sensus, tum expositio doctrinae adversariorum aut status
alicuius controversiae; subinde breviter ac clare proponatur assertio sive pro­
banda conclusio; tandem submittatur ipsa probatio ex documentis Magisterii,
Scriptura, traditione et ratione, et ultimo respondeatur obiectionibus sive ra­
tionibus adversae sententiae. Nec quidquam in huiusmodi communi ac classica
ordinatione reprehendi potest; nec sunt audiendi qui dicunt eam esse aridam,
antiquatam et nauseabundam, quique ceteroquin nihil melius adhuc in me] Ad rem Cano: «Nec in omni loco tamen aut pro re aut contra rem argumenta
semper idonea reperiemus... Quamquam enim omnes [loci] inter se colligati atque impli­
cati sunt, tamen ex singulis certa argumentorum genera nascuntur; nec universi... aeque
omni quaestioni accommodantur» (De locis theologicis, 1. 12, c. 10, n. 6).

dium protulerunt, nisi fortasse quasdam novas, pulchras ac confusas exposi­
tiones, sine ullo theologico colore aut sapore.
Unum tamen peculiariter notandum volumus, quod attinet modum dis­
ponendi ac tractandi argumentum ex doctrina ecclesiastici Magisterii. Quidam
enim volunt ut haec proponatur in statu quaestionis, ut inde ab initio appa­
reat quae sit doctrina a theologo contra adversarios tenenda, mox per argu­
menta Scripairae et traditionis iustificanda; alii vero volunt ut doctrina
Magisterii ingrediatur ipsam probationem, tanquam principale ipsum argu­
mentum. Utrumque autem agendum est, pro diversa indole theseos et sub
diversa ceteroquin ratione. Nam in tractatu de revelatione, cum sit praevalenter apologeticus, prior methodus aptior est, cum contra negantes ipsum
Magisterium, hoc in argumentum adduci non possit (idemque dici potest de
particulari parte vel thesi apologetica cuiuslibet tractatus); in tractatibus vero
dogmaticis, altera methodus sequenda est. cui ceteroquin non obstat quominus
sobrie ac discrete doctrina Magisterii indicetur etiam in statu quaestionis, ad
modum brevis informationis, ubi utile videatur. Ceterum, argumentum ex
doctrina Magisterii ex una parte non debet postponi sed praeponi argumento
ex Scriptura et traditione, cum ab illo istud illustretur, et ex alia parte debet
etiam huic quodammodo commisceri, ut ei robur adiciat; ita, allato aliquo
textu Scripturae, immediate subicienda est eius interpretatio per Magisterium,
ex quo verus eius sensus et tota eius vis intelligatur, nec nisi subinde proce­
dendum est ad mere exegeticam illius considerationem, quae quandoque
nonnisi probabile aliquod argumentum praebere potest.
Praeterea, notandum est, methodum simul colligendi ad calcem totius
tractationis omnes adversariorum obiectiones et relativas ad eas responsiones,
non semper congruam esse, praecipue cum agitur de extensa aliqua quaestione;
ad efficaciam enim tum probationis, tum ipsius responsionis alicui obiectioni,
quae immediate exurgit vel expectatur, non leviter confert si utraque simul
coniungatur; praeterea hoc modo vitatur etiam fastidium quod ingerit occur­
sus cumuli obiectionum ad terminum alicuius laboriosae probationis.
De vitando autem exaggerato usu, tum speciosae eruditionis in positiva
thesis tractatione, tum subtilis vel extensae speculationis in rationali eius
parte, satis dictum est superius (n. 72, 438, 440).

OBIECTUM TRACTATUS.

491. Ut diximus supra (η. 37), proprium ac totale obiectum
scientiae theologicae est Deus et cetera ad Deum relata, secundum
rationem Deitatis, sub lumine revelationis virtualis, ita ut Deus et
cetera sibi relata sint obiectum materiale, ratio vero Deitatis sit
obiectum formale quod, et revelatio virtualis obiectum formale quo.
Cum autem obiectum formale, sive quod sive quo, sit necessario ac
uniformiter idem in tota aliqua scientia, divisio scientiae theologi­
cae, quae est specifice una, nequit fieri nisi secundum eius obiectum
materiale, ex quo desumuntur varii tractatus tanquam eius partes
integrantes, ut dictum est supra.2 Cum autem praefatum obiectum
1 Multi auctores, tam antiqui quam moderni, sive inter philosophos sive ac praeci­
pue inter theologos, de hac materia scripserunt, quorum opera passim noscuntur ac
circumferuntur. Pro utilitate tyronum liceat aliquos peculiariter commendare, praecipue
inter moderniores:
Arnou, R., Theologia naturalis, Romae 1943.
Billot, L., De Deo Uno et Trino, ed. 7, Romae 1935.
Dalmau, I. M., De Deo Uno et Trino, («Sacrae theologiae summa», auctoribus hispanis Patribus S. I., II), Matriti 1964.
De San, L., De Deo Uno, Lovanii 1894.
Descoqs, P., Praelectiones theologiae naturalis, t. 1-2, Paris 1932-1935. Opus valde
diffusum et eruditum quoad quaestionem de cognoscibilitate Dei.
Diego Diez, I. D., Theologia naturalis, Santander 1955.
Franzelin, I. B., De Deo Uno, Romae 1910.
Garrigou-Lagrange, R., Dieu. Son existence et sa nature, éd. 4, Paris 1923.—
De Deo Uno, Paris 1938.
Gonzalez Alvarez, A., Tratado de Metafisica, II: Teologia natural, Madrid 1963.
Gredt, L, Elementa philosophiae aristotelico-thomistae, ed. 7, Friburgi Br. 1937;
ailai
vol. 2, pars 2: «De ente immateriali
increato seu De Deo».
Hellin, I., Theologia naturalis, Matriti 1950.
Janssens, L., De Deo Uno et Trino, Friburgi 1900.
Lennerz, H., De Deo Uno, ed. 3, Romae 1940.
Kleutgen, I., De ipso Deo, Ratisbonae 1881.
Lercher, L., Institutiones theologiae dogmaticae, ed. 5 retractata, II, BarceIona 1951.
Loinaz, J.-R., Praelectiones e theologia naturali, Taurini 1929.
Maquart, F.-X., Elementa philosophiae III-2 (Paris 1938) 247-456: «Theologia
naturalis».
Martinez del Campo, R., Theologia naturalis, Mexici 1943.
Muncunill, I., De Deo Uno et Trino, Barcinone 1918.
Parente, P., De Deo Uno, Romae 1938.
Sola, G., Tractatus dogmaticus de Deo Uno et Trino, Barcelona 1957.
Van der Mersch, J., Tractatus de Deo Uno et Trino, ed. 2, Brugis 1928.
2 Confer divisionem totius theologiae, relatam supra, in n. 74.
18

materiale sit duplex, primarium nempe, sive ipse Deus, et secunda­
rium, sive cetera ad Deum relata, logica ratio petit ut a principali
incipiamus, et quidem a Deo sub ratione unitatis naturae potiusquam sub ratione trinitatis personarum, cum ea ratio sit quoad nos
prior, tum logice, quia absolutum praecedit relativum, tum ontologice, quia exhibet praecipue id quod in Deo est commune cum crea­
turis ac ideo obiectum per lumen rationis cognoscibile, dum trinitas
personarum nonnisi subsequent! altiori revelatione cognosci queit.

Ex quo tamen non sequitur hunc tractatum esse pure philosophicum.
atque abusive vel frustranee trahi ad scientiam theologicam. Nam, quamvis
plura quae hic dicuntur pertineant ad philosophiam ut proprium eius obiectum ac ideo iure a philosophis conficiatur naturalis tractatus scientiae Dei
sive theodiceae, tamen tum haec ipsa, tum alia quae respiciunt naturam divi­
nam, possunt ac debent a theologia sub proprio formali obiecto considerari,
Primo enim, praefatae naturales de Deo veritates (ut existentia, attributa,
providentia) sunt praeambula fidei, inservientia ipsi revelationi et cum ea
aliquatenus permixta, ac ideo debent a theologia, tanquam a suprema sapientia considerari, quae inferiores scientias ad suum famulatum appellat; quo
sensu reposuimus rationem inter extraneos locos theologicae argumentationis.
Praeterea, eae ipsae naturales veritates sunt etiam per accidens revelatae, una
cum ipsis veritatibus supernaturalibus, ac ideo debent etiam sub lumine revelationis considerari, ita ut proprie ac directe theologalia fiant; ita, pro existentia Dei non ex sola ratione theologicum argumentum petitur, sed etiam
ex ipsa revelatione. Praeterea, revelatio attulit illis veritatibus talem perfec­
tionem et complementum, quod sola ratio sibi relicta attingere nequit, ut
dictum est supra, ubi de necessitate revelationis (n. 138-145), ac ideo sub
hoc aspectu ipsae peculiari modo a lumine revelationis dependent. Tandem,
sub nomine tum existentiae tum attributorum Dei (v. g. omnipotentiae et
providentiae) veniunt non solum naturales sed etiam supernaturales eorum
aspectus, uti existentia Dei ut Deitatis et omnipotentia ac providentia Dei
ut Deitatis, seu ut auctoris ordinis supernaturalis, et peculiariter distincta
mysteria cognoscibilitatis Dei per visionem beatificam et providentiae Dei
per praedestinationem et reprobationem; quae omnia ex una parte sunt pro­
prium et exclusivum obiectum theologiae, utpote essentialiter supernaturalia,
et ex alia parte sibi reclamant cognitionem generaliorum attributorum natu­
ralium eiusdem nominis, sine quibus nequeunt convenienter explicari, cum
in Deo et a parte rei sint prorsus unum et idem.1

Dei autem vulgaris definitio, quam ipsi tractatui prae­
mittere oportet (nam scientifica ipsa definitio colligetur ex dicendis
492.

1 Ceterum, non iuvat eas quaestiones ita secare, ut quaedam tractentur in theologia,
aliae vero (v. g. quaestio de existentia Dei) relinquantur philosophiae. Huiusmodi oeco­
nomica methodus, quam adhibent aliqui theologi moderni, parum logica videtur nec
aliunde sive theologo sive philosopho satisfacere queit.

de essentia divina), generaliter ac confuso modo duplicem concep­
tum importat, scilicet alicuius supremi entis personalis a ceteris dis­
tincti, a quo celera entia peculiari modo dependent. Hic duplex con­
ceptus involvitur in ipsis nominibus quibus tale ens designari solet,
ita ut ex definitione nominali realis ipsa, utut vulgaris, definitio non
difficile colligatur. Satis sit breviter considerare nomina adhibita in
praecipuis populis civilibus, scilicet semitica, graeco-latina, ger­
man ica.1
In lingua semitica praecipuum ac fundamentale nomen videtur
esse EI,2 vario modo formulatum, ut apud Hebraeos (in A. T.) EI,
Eloah, Elohim, Eli, Elyon; apud Arabes llah, cum articulo Al-Ilah,
contractum in Allah; apud phaenicios Baal; in inscriptionibus assyro-babylonicis, Ilu. Disputatur ab eruditis tum de communi origine
horum nominum, quae tamen valde probabilis est, tum de communi
eorum significatione, quae esse potest vel ens excelsum, vel ens
provisor, vel ac probabilius ens potens, ac ideo implicat vel priorem
conceptum supremi entis, respicientem Deum secundum se, vel alte­
rum conceptum providentiae sive ceterorum entium dependentiae.
Ceterum, quod attinet usum nominis in V. T. eaedem hebraicae
voces dicuntur, etsi raro, de entibus inferioribus; ita Moyses vocatur
«deus Pharaonis» (Exod. 7. 1), et «dii» sive elohim vocantur tum
indices populi (Exod. 22. 28; Psal. 81. 1) tum ipsae falsae divini­
tates (Dan. 11. 36-39; tamen in v. 36 fit distinctio: «Adversus
omnem deum et adversus Deum deorum»).
Praeter nomen EI, eiusque derivata, in A. T. occurrunt alia nomina, ut
duo adiectiva Schaddai (probabilius omnipotens) et Kadosch (sanctus) et
praecipue duo substantiva Adonai (Dominus) et lahveh, sive nomen tetragrammaton (nomen quatuor litterarum, Ihvh), de cuius tum pronuntiatione
tum sensu ab eruditis disputatur.3 Quod attinet pronuntiationem, inde a
saec. 16 communiter legebatur lehovah, eo quod sic sonat in textu masoretico,
in quo praefatis quatuor litteris addita sunt puncta sive vocales e, o, a;
attamen ratio huiusmodi additionis est quia, cum Hebraei ex antiqua tradi­
tione non auderent pronuntiare ipsum nomen lahveh, utpote proprium Dei,
eique substituerent nomen Adonai, quando eius lectio occurrebat, subinde
Masoretae (saec. 6-9 A. C.), lectionem textus hebraici determinantes per ad1 De nominum Dei usu et sensu apud varios populos plura habet Encyclopaedia of
religion and ethics, ed. J. Hastings, ad vocem «God». Cf. etiam P. van Imschoot, Théo­
logie de ΓAncien Testament I (Tournai 1954) 7-28.
2 Cf. J.-M. Lagrange, Etudes sur les religions sémitiques (Paris 1905) 70-83.
3 Nullum Dei nomen frequentius in Scriptura occurrit quam nomen tetragrammaton
(circiter 6000 vicibus); post ipsum, frequentissimum nomen est Elohim (2570 vicibus).
Nomen tetragrammaton prima vice occurrit in Exod. 3. 13 sq.: «Ego sum qui sum».

ditionem signorum vocalium consonantibus, praefatas vocales ex nomine
Adonai ad nomen ipsum lahveh transtulerunt, ut ita ipsum verum nomen
tacitum maneret. Propterea, communior ac longe probabilior modernorum
sententia est, veram pronuntiationem esse lahveh, quod est tertia persona
verbi hayah seu esse. Quod attinet ipsam significationem, non parum dispu­
tant moderni praesertim eruditi, supposito ab omnibus conceptu existentiae
in eo nomine implicato.12Communis explicatio tum Patrum, tum theologorum,
tum antiquorum exegetarum/ quibus consentiunt plures exegetae recentiores
(Heinisch, Ceuppens, E. Dhorme), accipit verbum hayah in forma kal ad
significandum Deum esse ipsum esse (Ego sum qui sum = Ego sum ille qui
est);3 quidam vero (olim Lagarde, recenter zAlbright) dixerunt verbum illud
accipiendum esse in forma hiphil tanquam imperfectum causativum, ita ut
significet eum qui facit esse, seu qui creat (Ego sum qui sum = Ego sum qui
facit esse, seu creator); alii (recenter Dubarle, cui consentit Lambert), reti­
nentes priorem formam, eam explicant non ut affirmationem esse divini sive
proprii nominis Dei, sed ut responsionem evasivam ad interrogationem Moy­
sis, qua nempe Deus, nolens revelare ineffabile nomen suum, ait: Nihil refert

Apud latinos et graecos propria ac praecipua nomina sunt Dens
et θεο’ς (voces Dominus et Κύριος sonant magis generaliter ac
correspondent habraico Adonai). Deus derivatur a radice arica div,
vel dyu, quae exhibet conceptum lucis, ita ut Deus significet lucem
vel caelum lucidum, adeoque ens luminosum; aliae derivatae latinae
1 Allard, M., «Note sur la formule: ’Ehvch aser ’ehvch»,

Recherches de science

religieuse XLV (1957) 78-86.
Barns, H.. «La révélation du nom divin ’tétragrammaton’»,

Revue biblique (1893)

332-338.
Ceuppens, F., Theologia biblica I: De Deo Uno (Romae 1938) 19-32.
Dhor.me, E., «Le nom du Dieu d’Israël», Revue de l'histoire des religions CXLI

(1952) 5-18.
Dubarle, A.-M., «La signification du nom de Yahweh*,

Revue des sciences philo­

sophiques et théologiques XXXV (1951) 3-21.
Heinisch, P., Theology of the Old Testament (ed. W. Heidt, Collegeville, Minne­
sota 1950) 50-57.
Lagrange, H., «El et lahvé», Revue biblique (1903) 378-380.
Lambert, A.-M., «Que signifie le nom divin YHWH», Nouvelle revue théologique
LXXIV (1952) 897-915.
Mitosinka, G., Patrum graecorum interpretationes Exodi 3. 14, Pragae 1938.
Prat, F., «Jéhovah», Dictionnaire de la Bible III (1903) 1220-1234.
Vriezen, Th. C., «’Ehjc ’aser ’ehje», Festschrift fur A. Berthold (Tubingen 1950)
458-512.
2Cf. F. Hummelauer, Commentarius in Exodum et Leviticum (Paris 1897) 47-52,
70-74, et F. Prat, «Jéhovah», Dictionnaire de la Bible III (Paris 1903) 1230-1233. Textus
Patru.n refert Franzelin, De Deo Uno (ed. 2. Romae 1876) 279-286; aliquos referemus
infra, η. 594.
3 Iuxta hanc interpretationem sic textus Exod. 3. 13 sq. sonat et explicatur: «Ait
Moyses ad Deum: Ecce ego vadam ad filios Israel, et dicam eis: Dens Patrum vestrorum
misit me ad vos. Si dixerint mihi: Quod est nomen eius? quid dicam eis? Dixit Deus
(Elohim 1 ad Moysen: Ego sum qui sum [’ehyeh aser ’ehvch·. Septuaginta: εγώ είμί ό ών
—ego sum qui est]. Ait: Sic dices filiis Israel: Qui est [’chyeh=sum] misit me ad vos».

voces sunt Juppiter (Dyu-pater), clivus, dies, sub diu. Ab eadem
radice derivantur nomina Dei in aliis linguis aricis, seu in lingua
sanscrita, deva; graeca, Ζεύς (gen. Διός); vetero-germanica, Zio; gothica, Tius; lituanica, diewas; lettica, dews.
De etymo et sensu graeci nominis θεό; disputatur.1 Quidam illud deri­
vant ab eadem arica radice div, ita ut idem prorsus sonet ac Deus (antiquior
forma fuisset devos vel deivos, cuius digamma > subinde induxisset aspira­
tionem primae consonantis, eam mutando ex δ in
); alii (G. Curtius)
a radice &ες, quae significat supplicationem; alii a dhveso, quae significat
spirationem, ita ut Deus sit spiritus; alii (Herodotus) a
quae significat
ponere vel condere, ita ut Deus sit conditor; alii (praecipue Gregorius Nyssenus, Contra Eunom., 1. 12, alii patres communius, quos sequuntur S. Tho­
mas, 1 p., q. 13, a. 8, aliique mediaevales theologi) a
βεάσβαι
seu provi­
dere, ita ut Deus sit provisor.
Nomen germanicum Gott2 (anglice God), quidam derivant a voce gut
(anglice good, bonum); alii a verbo zendico quadâta, quod persice evadit
khodâ et significat a se datum seu ens a se; alii a radice ghu, seu invocare;
alii a radice hu, quae involvit conceptum sacrificii; alii probabilius a radice
djut, quae est affinis supradictae aricae radici div (dju), ita ut nomen Gott
sit aequivalens latino nomini Deus.

Unde, iuxta probabiliorem significationem praecipuorum nomi­
num, Deus exhibetur vel in seipso, ut ens excelsum ac spirituale,
vel relate ad nos, ut potens provisor aut conditor: EI (excelsus, vel
potens), lahveh (ipsum esse, vel conditor), Deus (lux sive spiritus),
θεός (lux sive spiritus, vel provisor), Gott (lux sive spiritus).
2. DIVISIO TRACTATUS.

493. Logica divisio alicuius tractatus fieri solet iuxta partes
ipsius obiecti, puta iuxta quatuor ipsius causas, materialem scilicet,
formalem, efficientem et finalem. Deus autem nec partes nec causas
habet, sed est simplex aliquod ens, in quo ipsa existentia, essentia
et operatio formaliter identificantur. Nihilominus, ex parte nostro­
rum conceptuum et cum aliquo obiectivo fundamento in ipsa re,
haec tria in Deo distingui possunt. Unde in tria capita hunc tracta­
tum distribuimus: Caput 1. De existentia Dei. Caput 2. De essen­
tia Dei, seu de attributis entitativis. Caput 3. De operatione Dei,
seu de attributis operativis.
1 Cf. J.-B. Wimmer, «Die Etymologie des Wortes Θβός, », Zeitschrift fur katholische Théologie (1919) 193 sqq.
2Cf. J. B. Wimmer, «Die Etymologic des Wortes ’Gott’», Zeitschrift fiir katholische
Théologie (1917) 625 sqq.

DE EXISTENTIA DEI

494. «Inter ea. quae de Deo secundum seipsum consideranda sunt,,
praemittenda est quasi totius operis necessarium fundamentum, consideratio
qua demonstratur Deum esse. Quo non habito, omnis consideratio de rebus
divinis necessario tollitur» (C. Gent. 1. 9).
Ratio quare sit necesse huic tractatui praemittere quaestionem de exis­
tentia Dei, est quia omnis scientia debet praesupponere cognitionem existen­
tiae sui obiecti, secus frustranee disputaret. Cognitio autem existentiae obiecti
alicuius scientiae praehaberi potest vel per immediatam cognitionem sensilem,.
sicut cognoscitur existentia corporum, vel per immediatam reflexionem intellectus, sicut cognoscitur existentia eorum quae sunt per se nota quoad omnes.
Utroque hoc deficiente, obiectum scientiae debet per veram demonstrationem
probari vel a scientia superiori, si adsit, vel ab ipsa scientia, si haec sit
suprema, seu sapientia; in quo casu haec scientia existentiam sui obiecti
probat non demonstratione propter quid (seu ostendente propriam et imme­
diatam causam quare obiectum sit), id enim a nulla scientia fieri potest, sed
demonstratione quia (seu ostendente quod obiectum est), et quidem non a
priori (seu a remota causa) sed a posteriori (seu ab effectu).
lamvero, existentia Dei, qui est obiectum huius tractatus, non cognosci­
tur per cognitionem sensilem, ut per se patet, neque per immediatam refle­
xionem intellectus, cum non sit aliquid per se notum quoad nos, ut infra
ostendetur; ergo ipsa debet per veram demonstrationem probari, et quidem
non ab aliqua scientia superiori, quae non datur, sed ab ipsa theologia, quae,
tanquam sapientia, reflectens supra suum ipsum obiectum, illius existentiam·
a posteriori, seu ex eius effectibus, ostendere debet.
Antequam tamen existentia Dei demonstretur, oportet ostendere ipsius
demonstrationis tum necessitatem, tum possibilitatem, quippe quae impug­
nantur a duobus contrariis erroribus. Quidam enim aiunt existentiam Dei non
indigere demonstratione, quia est veritas per se nota, seu immediate evidens;·
alii e contrario dicunt eam non posse demonstrari, quia humana ratio est
impar ad illam attingendam propriis viribus.1 Hinc divisio huius capitis in
tres quaestiones·, de necessitate demonstrationis existentiae Dei; de possibili­
tate demonstrationis; de ipsa demonstratione, adeoque de ipsa Dei existentia.
QUAESTIO I. DE NECESSITATE DEMONSTRATIONIS EXIS­
TENTIAE DEI2
I. SENSUS QUAESTIONIS.

495.

Quaeritur utrum existentia Dei indigeat demonstrari

1 Subtiliter rem attendendo, in utroque errore negatur ipsa possibilitas demonstra­
tionis existentiae Dei. In priori nempe, negatur possibilitas ex parte obiecti (si enim
existentia Dei est immediate evidens, nec indiget nec potest probari); in altero negatur
possibilitas ex parte subiecti seu nostri intellectus (cf. C. Gent. 1. 10, in titulo et in
initio). Pro faciliori tamen intelligentia maluimus distinguere necessitatem (seu indigen­
tiam) et possibilitatem.
zi p., q. 2, a. 1; C. Gent.. 1. 1, c. 10, 11 et 26; In I Sent., dist. 3, q. 1, a. 2; In
Boethium De Trinitate, q. 1, a. 3; De veritate, q. 10, a. 11 et 12.

ncc sit aliquid per se notum et immediate evidens. Aliqua propo­
sitio, qua veritas exprimitur, dicitur per se nota seu immediate evi­
dens, si eius praedicatum est vel ipsa definitio subiecti (v. g. homo
est animal rationale), vel pars definitionis subiecti (v. g. homo est
ens rationale), vel primum proprium, seu immediata proprietas,
subiecti (v. g. homo est ens docibile, seu capax disciplinae). Dicitur
vero non per se nota, seu non immediate sed mediate evidens, si
eius praedicatum convenit subiecto non per seipsum sed ratione
alterius (ita in propositione: Deus est aeternus, aeternitas non con­
venit Deo immediate sed mediante immutabilitate, et in propositio­
ne: Homo existit, existentia non convenit homini immediate sed
mediante nativitate et conservatione in esse). Prior propositio dici­
tur per se nota quoad se tantum vel etiam quoad nos, prout praefafata immediata convenientia praedicati cum subiecto est humano
intellectui non manifesta vel manifesta; nam potest contingere ut
ob imperfectam cognitionem ipsorum terminorum, seu subiecti et
praedicati, mens humana non immediate perspiciat praedicatum
convenire subiecto per seipsum ac ideo indigeat de huiusmodi con­
venientia certiorari per aliquod medium, seu ope alicuius ratiocinii.*
1
Quaeritur ergo utrum existentia Dei sit veritas per se nota non
solum quoad se (de quo non est dubium, si intelligatur Deus esse
ens perfectissimum, in quo proinde essentia et esse sunt idem), sed
etiam quoad nos, seu utrum ex ipsa cognitione terminorum «Deus»
et «existens» sit immediate evidens haec propositio «Deus existit»,
ita ut ulteriori probatione non indigeat.
II.

ERRORES.

496. Quod existentia Dei sit nobis immediate evidens nec indigeat
demonstrari, est generalis quaedam opinio quae inde ab antiquo insistenter
allexit et allicit mentem philosophorum. Cuius mirandi phaenomeni duplicem
rationem S. Thomas assignat, alteram ex parte subiecti, quia nempe cognitio
Descoqs, P., Praelectiones theologiae naturalis, I: De Dei cognoscibilitate I (Paris
1932) 526-637.
Diego Diez, T. de, Theologia naturalis (Santander 1925) 13-26, 59-70.
Hellin, I., Theologia naturalis («Cursus philosophicus» hispanorum Patrum S. J.,
V, Matriti 1950) 59-76, 86-93.
Lennerz, H., Natiirliche Gotteserkenntnis. Stellungnahme der Kirche in den letzten
hundert Jahren, Freiburg 1926.
Martinez del Campo, R., Theologia naturalis (Mexici 1943) 126-143, 195-203.
1 Cf. 1 p., q. 2, a. 1; De veritate, q. 1, a. 12, ubi S. Doctor subdistinguit propositio­
nem per se notam quoad nos in per se notam quoad sapientes tantum, qui rationem
terminorum scientifice cognoscunt (ut quod incorporalia non sint in loco), et per se
notam quoad omnes (ut quod omne totum sit maius sua parte).

Dei est nobis inde a pueritia consueta, et ea quae consuetudine habentur,
veluti vim naturae obtinent, et tam firmiter tenentur ac si essent naturaliter
mentis humanae quae non necessario adaequat sui obiecti intelligibilitatem
et per se nota; alteram ex parte ipsius obiecti, quia nempe existentia Dei est
revera per se nota quoad se et a parte rei, ut dictum est, ex quo quidem
aliquis facile ducitur ad concludendum eam esse etiam per se notam quoad
nos, cum sit obiectum nostri intellectus, non attendens ad imperfectionem
mentis humanae quae non necessario adaequat sui obiecti intelligibilitatem
(C. Gent. 1. 11).
Huiusmodi error nonnisi ex duplici radice provenire potest, nec nisi
duplicem generalem forman assumere queit, scilicet vel ex eo quod ponatur
Deum esse secundum seipsum immediatum obiectum intellectus nostri (qui
error vocari potest Ontologismus in ampliori sensu), vel ex eo quod dicatur
nos habere de Deo aliquam ideam claram et innatam, in qua immediate eum
cognoscimus, immediate scilicet non in seipso sed in ea idea (qui error vocari
potest Innatismus). Ad hunc alterum errorem, ob intimam quandam cogna­
tionem, reduci potest tertius quidam error vel tendentia, quae, sublata quidem
praefata idea innata vel ea conversa in ideam abstractam a creatis, ex hac*
ipsa, tanquam de se clara, i ediate deducit existentiam Dei (qui error vocari
potest Apriorismus). Varias quidem formas huiusmodi errores historice as­
sumpserunt, iuxta diversa principia et diversos exaggerationis gradus, sed, ad
rem nostram quod attinet, commode ac logice sub triplici illo capite omnes
adunari possunt.
Hill

497. 1. Ontologismus; in ampliori nec historico sensu ac­
ceptus, docet Deum secundum seipsum, seu secundum suam essen­
tiam, etsi non omni modo nec totaliter, esse immediatum obiectum
intellectus nostri, ac ideo eius existentiam esse immediate ac per se
notam, nec proprie probari posse aut indigere. Duplicem formam
assumpsit, aliam quae docet quandam visionem beatificam essentiae
Dei esse homini naturalem, quaeque vocari potest Eunomianismus,
a praecipuo et antiquiori patrono, et aliam quae docet ens univer­
sale, quod est proprium obiectum intellectus nostri (ens logicum),,
esse idem ac ipsum esse divinum (ens ontologicum), quaeque pro­
prie ac historice vocata est Ontologismus.
Primus error prolatus est a quibusdam antiquioribus haereticis, scilicet
Eunomianis, ac iterum apparuit in medio aevo in haeresi Beguinarum, sed
subinde ob suam manifestam exaggerationem, semel pro semper disparuit.
1 Descoqs, P., Praelectiones theologiae naturalis I (Paris 1932) 525-536.
Fonck, A., «Ontologisme», Dictionnaire de théologie catholique XI-1 (Paris 1931)
Oil -1061
Henry, I., Le Traditionalisme et l’Ontologisme à lUniversité de Louvain (18351865), Louvain 1922.
IIocedez, G., Histoire de la théologie au XIXe siècle II (Bruxelles 1952) 113-157..
Lepidi, A., Examen philosophico-theologicum de Ontologismo, Louvain 1874.
Ziguara, Th., Della luce intellettuale e dell’Ontologismo, Romae 1874.

'Saec. 4 Eunomius, Aetii discipulus, Arii sectator et dux Anomaeorum, docuit
hominem Deum cognoscere ac comprehendere eo perfecto modo quo ipse
Deus se cognoscit; cuius ratio videtur esse quia Deus est simplex, ac ideo si
quid de eo cognoscitur, totum eo ipso cognoscitur.1 Eundem errorem distinc­
tius renovarunt in medio aevo Beguardi et Beguinae, ut patet ex sequenti
eorum propositione damnata a Cone. Viennensi a. 1311-1312: «Quod quae­
libet intellectualis natura in se ipsa naturaliter est beata, quodque anima non
indiget lumine gloriae, ipsam elevante, ad Deum videndum et eo beate fruen■dum» (Denz. 895; cf. 894).
Secundum errorem praeformarunt aliqui antiqui philosophi, praecipue
neoplatonici, ut Plotinus, Iamblichus et Proclus, prementes ipsius Platonis
doctrinam, iuxta quam nostra scientia est quaedam contemplatio Absoluti
(seu mera reminiscentia eorum quae in mundo purorum intelligibilium, quae
cum ipso Deo fortasse identificantur, mens nostra contemplata est),2 necnon
philosophi arabes mediaevales (nominatim Avicenna; cf. 1 p., q. 84, a. 4),
ponentes intellectum unicum et universalem, ex quo fluunt species intelligibiles in animas nostras. Ambigue illum insinuarunt aliqui theologi mediaevales, cuiusdam mysticae tendentiae, ut Henricus Gandavensis (t 1293),3
loannes Gersonius (t 1429), Dionysius Carthusianus (t 1471), Marsilius Ficinus (t 1499), et immediate praeparaverunt aliqui scriptores saec. 17-18, ut
oratorianus Ludovicus Thomassinus (t 1695)45et praecipue oratorianus Nico­
laus Malebranche f 1715) qui pater Ontologismi appellari solet?
1 Cf. Basilium, Epist. 235. 2. 3; Adv. Eunomium 1. 12; Nyssenum, Contra Euno­
mium 3 et 10; Theodoretum, Haer. fab. 4. 3, et Socratem, qui, in sua Hist, eccles.
4. 7, scribit: «Sic [Eunomius]... ait ad verbum: De sua ipsius substantia Deus nihil
.amplius scit quam nos, nec illa ipsi quidem notior, nobis autem est obscurior. Sed quid­
quid nos de illa scimus, hoc omnino et ille novit, et contra quidquid ille scit, idem etiam
in nobis absque ulla discrepantia reperies» (ML 67. 474).
Quoad varias interpretationes doctrinae Eunomii, confer X. Le Bachelet, «Euno
mius», Dictionnaire de théologie catholique V-2 (Paris 1913) 1508-1511.
2 Certum tamen non est Platonem ideas intelligibiles, nominatim ipsam primam
ideam Boni, cum ipso Deo identificasse.
3 Summa quaestionum ordinariarum, a. 22, q. 2: «Deum esse contingit intelligere
dupliciter. Uno modo in generali: in quantum Deus intelligitur sub nomine entis vel
boni absoluti, vel alicuius proprietatis nobilis, quae ei convenit et similiter creaturis...
Alio modo in speciali, ut significatur sub hoc nomine Deus scilicet ut natura aliqua
excellentissima... Primo modo dicendum quod cognitio essendi Deum naturaliter nobis
inserta est, quia in primis conceptibus cum intelligimus ens unum aut bonum simpliciter
in generali intelligimus Deum sub quadam confusione» (ed. 1520, t. 1, fol. 130 v, reprint
St. Bonaventure N. Y., 1953). Subinde, a. 24, q. 1, ait, quod homo potest cognoscere
ipsam quidditatem Dei etiam «in praesenti» seu in hac vita, attamen «sub intellectu
nudae quidditatis» (ibid., fol. 137 v).
Sententia Gandavensis clara non est. Attamen, huiusmodi insinuationem extitisse
apud aliquos mediaevales, tempore Gandavensis, constat ex sequenti declaratione Cone.
Parisicnsis a. 1277: «Quod intellectus noster per sua naturalia potest pertingere ad cogni•tionem primae causae; hoc male sonat et est error si intelligatur de cognitione immediata».
4 Dogmata theologica, 1. 1, c. 2 [ed. Vivès, Parisiis 1864] I 24 sq.
5 De la recherche de la vérité, 1. 3, p. 2, chap. 2-6, ubi inquirit de origine idearum
universalium. Inter alia sequentem expressionem crudi Ontologismi profert: «L’idée de
Dieu ou de l’être en général, de l’être sans rectriction, de l’être infini, n’est point une
fiction de l’esprit. Ce n’est point une idée composée qui renferme quelque contradiction;
ül n’y a rien de plus simple, quoiqu’elle comprenne tout ce qui est et tout ce qui peut

498. Sub determinata autem ac systematica forma, errorem proposue­
runt plures philosophi catholici saec. 19, quibus strictum ipsum nomen Ontologistarum attributum est.1 Praecipui sunt, in Italia: Antonius Rosmini
(t 1855),2 Vincentius Gioberti (t 1852)3 et Terentius Mamiani* in Gallia:
D. Branchereau? J. Fabre d’Envieu* et A. Hugonin;1 in Belgio G.C. Ubaghs*
et quidam alii professores lovanienses; in Helvetia: Er. Rotbenflue;9 in Ame­
rica: O. A. Brownson, qui lovaniensibus consentit.10
Hoc systema vocatur Ontologismus quia docet primum ontologicum, seu
Deum, esse etiam primum logicum, seu ens illud universale, primum ac fun­
damentale obiectum intellectus nostri, ita ut per lumen naturale nos imme­
diate ipsum Deum cognoscamus, quamvis non ita clare ac determinate sicut
in visione beatifica, sed cognitione quadam confusa, nec proprie secundum
suam essentiam, sed secundum aliquam notam vel formalitatem quae physice
identificatur cum sua essentia. Id exprimitur in sequentibus propositionibus
Ontologistarum, per Decretum S. Officii, 18 sept. 1861, tanquam non tutis
reprobatis: «Immediata Dei cognitio, habitualis saltem, intellectui humano
essentialis est, ita ut sine ea nihil cognoscere possit; siquidem est ipsum lumen
intellectuale.—Esse illud, quod in omnibus et sine quo nihil intelligimus, est
esse divinum.—Universalia a parte rei considerata a Deo realiter non distin­
guuntur.—Congenita Dei tanquam entis simpliciter notitia omnem aliam cog­
nitionem eminenti modo involvit, ita ut per eam omne ens, sub quocumque
respectu cognoscibile est, implicite cognitum habeamus.—Omnes aliae ideae
non sunt nisi modificationes ideae, qua Deus tanquam ens simpliciter intelligitur» (Denz. 2841-2845; cf. ceteras propositiones ibidem).
Discrimen inter varios supradictos auctores est in modo assignandi as­
pectum vel formalitatem, sub qua Deus est immediatum obiectum intellectus:
être» (apud V. Gioberti, Introduction à l'étude de la philosophie [trad. Tourneur et
Défoumy, Paris 1847] II 407).
1 Probabiliter ipse V. Gioberti primus fuit qui nomen Onrologismi systemati attri­
buit: «Je définis donc le psychologisme un système qui déduit l’intelligibile du sensible...
J’appallerai Ontologisme le système contraire» (ibid. I 311 sq.).
2 Nuovo saggio sull’origine delle idee. 4 voll., Romae 1830.—Introduzione alla
filosofia, Casale 1850.—La teosofia, 5 voll. Torino-Intra 1859-1874: opus posthumum, ex
quo decerptae sunt propositiones damnatae a S. Officio a. 1887. Cf. G. Schwaiger, «Die
Lchre vom 'Sentimento fondamentale’ bei Rosmini», Philosophisches Jahrbuch XXVII
(1914) 155-181, 340-354, et G. Rossi, «Studi Rosminiani». Rivista de filosofia neoscolastica
XV (1923) 415-452.
3 Opus nuper relatum, cui originalis titulus italicus, Introduzione alio studio della
filosofia, Bruxelles 1839.
4 Dialoghi di scienza prima, Paris 1846.—Confessioni di un metafisico, 2 voll., Fi­
renze 1865.
5 Praelectiones philosophicae, Clermont-Ferrand 1849.
6 Défense de l’Ontologisme contre les attaques récentes de quelques écrivains quv
se disent disci nies de Saint Thomas, Paris 1862.
7 Ontologie ou étude sur les lois de la pensée, 2 voll., Paris 1856.
* Theodiceae seu theologiae naturalis elementa, Lovanii 1841; ed. 4, 1863.—Ontologia, ed. 4, Lovanii 1854.
9 Institutiones philosophicae Π. η. 156. 157, 165.
wWorks (Detroit 1882) I 267 sq., 296 sq.

nostri. Inde distinguitur Ontologismus rigidus (Rosmini, et Gioberti’ post
Malebranchc), qui tenet nos omnia obiecta etiam singularia et sensibilia, cog­
noscere in ipso Deo, et Ontologismus mitigatus (ceteri, fere omnes), qui docet
nos in Deo cognoscere sola obiecta universalia et supersensibilia, singularia
vero et sensibilia cognoscere per experientiam. Rosmini, qui celebrior inter
alios evasit, ob peculiarem condemnationem latam a S. Officio post eius
obitum (Decr. 14 dec. 1887), docet obiectum intellectus nostri esse ens ideale,
•quod univoce idem est in Deo et in creaturis: «Esse indeterminatum, quod
procul dubio notum est omnibus intelligentiis, est divinum illud, quod homini
in natura manifestatur. Esse, quod homo intuetur, necesse est, ut sit aliquid
entis necessarii et aeterni, causae creantis, determinantis ac finientis omnium
entium contingentium: atque hoc est Deus» (Denz. 3204 sq.; cf. ibidem
alias propositiones, quas omnes S. Officium «in proprio auctoris sensu repro­
bandas ac proscribendas esse indicavit»).2

499. 2. Innatismus, tanquam systema est minus clarus ac
determinatus quam Ontologismus, saltem in hac nostra quaestione,
vel, potius medio modo se habet inter Ontologismum et Apriorismum, de quo infra, ita ut logice sit quidam mitigatus Ontologismus
et quidam exaggeratus Apriorismus; historice vero viam praeparavit
Ontologismo; propterea ab auctoribus cum uno vel altero errore
confundi solet.
Innatismus generice est systema philosophicum, inventum ad
explicandam originem idearum ac proinde locum proprium habet in
psychologia; ex qua huc transfertur ad explicandam originem ipsius
ideae de Deo et consequenter cognitionem existentiae Dei, in ea
idea fundatae. Generaliter igitur docet inesse animae nostrae inde
1 Gioberti, una cum Malebranche, est longe rigidior quam Rosmini. Nam, pro pro­
prio obiecto intellectus nostri assignat rationem «entis realis» quod est ipse Deus, ita ut
intellectus humanus immediate coniungatur cum Deo, nulla mediante forma creata. Rosmini vero, reiciens Gioberti opinionem, tanquam pantheisticam, pro obiecto intellectus
assignat rationem «entis idealis», quod sit idem univoce in Deo et creaturis et ita aliquo
modo mediet inter intellectum et Deum. Propterea, Rosmini a quibusdam refertur inter
Ontologistas moderatos, imo ab aliis absolvitur ab ipso Ontologismo et refertur inter
Innatistas. Ceterum, difficile est gradus inter fautores Ontologismi assignare, cum diver­
simode loquantur. S. Officium praefatas damnatas propositiones desumpsit ex operibus
moderatorum ipsorum Ontologistarum et praeterea directe in peculiari Decreto damnavit
doctrinam Rosmini.
2 Quidam huc referunt, una cum Ontologismo, etiam Immanentistas, Modernistas,
Sentinientalistas, Psetido-mysticos, Intuitionistas, quorum communis sententia est nos
attingere existentiam Dei per immediatum quendam instinctum naturae vel intimum sen­
sum religiosum. Attamen, quamvis hi errores conveniant cum Ontologismo in immediata
cognitione Dei et hoc sensu vocari possint Ontologismus quidam intuitionisticus, a vero
tamen Ontologismo toto coelo differunt in eo quod procedunt per viam intuitionis irratio­
nalis, ex qua sequitur Deum esse immediate attactum potiusquam immediate notum, ac
ideo reponendi sunt inter errores considerandos in proxima quaestione, qui nempe ne­
gant Deum cognosci posse per viam rationalem.
3 Cf. E. Hugon, Metaphysica (1935) 40-51.

ab initio, ac veluti naturaliter, quasdam ideas immediate a Deo con­
ditas, inter quas idea ipsius Dei. Huiusmodi innatae ideae non actuant intellectum in actu secundo sed tantum in actu primo, seu
non important actualem obiecti cognitionem, sed sunt veluti habi­
tuales animi dispositiones, quae indigent ab externo excitari ad hoc
ut habeatur actualis cognitio. Semel autem posita huiusmodi excita­
tione, idea elucescit ac fit immediatum principium cognitionis, quae
tota evolvitur in ipsa analyst ideae vel terminorum, eo fere modo
quo cognoscimus prima principia universalia. Ita, ex consideratione
rerum mundanarum, vel ex ipsis argumentis quibus a posteriori
solet probari existentia Dei quaeque de se inefficacia sunt, excitatur
et elucescit idea Dei, ita nempe quod, ex sola consideratione ipso­
rum terminorum, propositio «Deus est» immediate evidens apparet,,
quemadmodum ex sola terminorum consideratione intelliguntur
principia «Quodlibet est vel non est» et «Totum est maius sua
parte».

M · ·

I ·
I

4 ■
’ '

Hoc systema, praeformatum in ipsa philosophia platonica (de qua supra,.
n. 497), immediatam originem habet ex philosophia Cartesii (t 1650) et Leibnitii (t 1716), qui, non valentes ex suis principiis explicare originem saltem
omnium idearum ex influxu rerum exteriorum in animam, eas attribuunt
cuidam naturali innatismo, ita tamen ut Leibnitius omnes prorsus ideas dicat
innatas, eo quod res non possint agere in animam, Cartesius vero docet tres;
tantum fundamentales ideas esse innatas, scilicet ideam veritatis, ideam cogi­
tationis (ex qua immediate deducitur existentia subiecti: «Cogito, ergo sum»)
et ideam entis (ex qua immediate deducitur existentia Dei; cf. infra argu­
mentum a priori Cartesii). Sub huiusmodi philosophiae influxu, saltem indi­
recto, quidam theologi eandem explicationem innatisticam induxerunt in hanc
nostram quaestionem de cognitione existentiae Dei; ita Fhomassinus (t 1695),
Witasse (t 1716), Tournely (t 1729), H. Klee (t 1840), F. A. Staudenmaier
(t 1856) et J. Ktthn (t 1887); alii vero, ut Malebranche, Rosmini ceterique
suprarelati, deflexerunt in peiorem partem Ontologismi; pauci tandem intra
terminos meri Apriorismi in probanda Dei existentia sese continuerunt, ut
ex dicendis patebit.

500.

3.

Apriorismus' vocari potest omne tentamen osten-

1 Bainvel, J., «Anselme de Cantorberv (Saint)»,

Dictionnaire de théologie catholi­

que 1-2 (Paris 1902) 1350-1360.
Barth, K., La preuve de l’existence de Dieu d'après Anselme de Cantorbéry, trad.
J. Carrère, Neuchâtel 1958.
Borelli, F., L’argomento ontologico nei grandi pensatori, Napoli 1953.
Boyer, C., «De forma anselmiana argumenti ontologici», Studia anselmiana, vol.
7-8 (Romae 1938) 27-33.
Cappuyns, M., «L’argument de saint Anselme», Recherches de théologie ancienne et
médiévale VI (1934) 313-330.

dendi existentiam Dei absque vera et proprie dicta probatione, tam
a posteriori, seu ex effectu, quam a priori (quia Deus non habet
prius), sed ex niera analyst conceptus ideae Dei (sive sit innata sive
sit abstracta a creaturis, nunc non refert), sicut, ex analyst conceptus
entis vel totius, immediate ostenditur et apprehenditur veritas ho­
rum principiorum: «Quodlibet est vel non est» et «Totum est
maius sua parte». Huiusmodi mentalis analysis, cum ponatur in
forma argumenti sive probationis, dici solet argumentum a priori
(quatenus non est a posteriori), vel a simultaneo (quatenus procedit
ab essentia Dei, quae non est prior sed simultanea cum eius existen­
tia), vel quasi a priori (quatenus imitatur argumentum a priori), vel
ontologicum (quia mere ideologice sive a priori procedit, in sensu
quem moderna et extranea philosophia tribuit illi voci),1 vel anselmianum (a principali vel primo eius auctore).
Argumentum in sua simpliciori et essentiali forma ad hoc redu­
citur: Idea Dei includit eius existentiam; ergo Deus existit. Dupli­
cem autem distinctam formam assumpsit, prout pro medio termino,
Carruccio, E., «Discussione sull’argomento gnoseologico dell’esistenza di Dio»,
Divus Thomas (Piacenza) LUI (1950) 241-245.
Cruz Hernandez, M., «Introducciôn al estudio del argumento ontolôgico», Revista
de filosofia (1952) 3-36.
Descoqs, P., Praelectiones theologiae naturalis I (Paris 1932) 606-618, 633-637.
Garcia Lopez, J., «La primera prueba cartesiana de la existencia de Dios», Philo­
sophia (1950) 73-104.
Grave, S. A., «The ontological argument of St. Anselm», Philosophy XXVII
1953) 30-38.
Henrich. D., Der ontologische Gottesbeweis. Sein Problem und seine Geschichte
in der Heuzeit, Tübingen 1960.
Herrlin, O., The ontological proof in thomistic and Kantian interpretation, Uppsa­
la 1950.
Hurtaud, L, «L’argument de S. Anselme et son recent apologiste», Revue thomiste
(1895) 326-362.
Lantrua, A., «Sul ’circolo vizioso’ nella dimonstrazione cartesiana di Dio», Acta
II Congressus Thomistici Internationalis (Torino 1937) 229 sq.
Rozwadowski, A., «De argumento ontologico secundum doctrinam thomisticam»,
Acta Pontificiae Academiae S. Thomae (1938) 136-146.
Schmitt, A., «Der ontologische Gottesbeweis», Theologische Revue (1933) 217-223.
Spedalieri, P., «Anseimus an Gaunilo? seu de recta argumenti S. Anselmi inter­
pretatione», Gregorianum XXVIII (1947) 55-57.
Thone, P., «L’argument ontologique, sa nature, sa valeur», Annales de philosophie
chrétienne (1909) 657 sqq.
1 In hac philosophia idealistica (Wolff, Descartes), ontologia dicitur scientia nostrae
cognitionis a priori, adeoque refertur potius ad logicam; in philosophia vero aristotelica,
ontologia est scientia de ente rcali, seu metaphysica. Unde nomen illud «argumentum ontologicum», in usu inde a tempore Kant, expungendum est a philosophia catholica et a
theologia, tanquam confusivum, et substituendum illi est nomen «argumentum ideologicum». Supervacaneum est observare quod illud nomen non implicat referentiam ad supra
relatum Ontologismum; ex quo quidem nova ambiguitas illi accedit.

quo mediante fit transitus ab essentia ad existentiam Dei, accipitur
attributum perfectionis, vel attributum necessitatis in re possibili;
sequenti modo: Idea Dei includit summam perfectionem, atqui sum­
ma perfectio includit existentiam, ergo Deus existit (Anselmus et
Cartesius); item: Idea Dei includit absolutam necessitatem in re
possibili, atqui absoluta necessitas in re possibili includit existen­
tiam, ergo Deus existit (Leibnilius). Ad hanc duplicem formam re­
ducuntur omnia tentamina aprioristicorum argumentorum, insistenter per saecula renovata nec adhuc simplicter emortua, non obstante
evidenti illogismo transitus ab ordine logico ad ordinem ontologicum, quo ipsa mens suo ipsius fucato laqueo capitur et allucinatur.
Sit breve verbum de triplici celebriori modo, quo argumentum inge­
niose praesentatur ab Anselmo, Cartesio et Leibnitio.
501. Anselmus (f 1109): Nomine Dei intelligitur id quo maius cogi­
tari nequit. Atqui id quo maius cogitari nequit, habet existentiam, secus non
esset id quo maius cogitari nequit, quia maius est existens quam non existens.
Ergo Deus existit. Nec valet dicere quod existit in sola mente, nam tunc non
est id quo maius cogitari nequit, quia maius est existere in rerum natura
quam in sola mente.1
Quidam conantur hoc Anselmi argumentum a sua aprioristica labe pur­
gare, dicentes ipsum procedere non a mera idea, sed a facto, seu, vel ex sup­
positione existentiae Dei, habitae iam saltem per fidem (quatenus nempe,
postquam scimus quod Deus est, nequit cogitari quod non sit, cum sit ens
necessarium, habens omnes perfectiones), vel ex suppositione graduum perfec­
tionis in creaturis ex quibus arguit existentiam entis summe perfecti, ita ut
agatur de quarta via S. Thomae; ita alterutro modo explicant Alexander Halensis, Bonaventura, S. Thomas aliique antiquiores (ut videtur), Piccirelli, De
Beaupuy, Gilson, Romeyer, Koyré, Descoqs, Stolz, Dyroff, Miranda-e-Barbosa. Comunior vero ac traditionalis theologorum interpretatio est Anselmum
voluisse proponere aprioristicum argumentum, ut sonat; id suadet ipsum
intentum Anselmi, qui vult convincere atheum de existentia Dei ex ipso con­
ceptu quem ille habet de Deo.
1 Proslogium, c. 2: «Credimus te [Deum] esse aliquid, quo nihil maius cogitari
possit... Convincitur [autem]... etiam insipiens [qui negat existentiam Dei] esse vel in
intellectu aliquid, quo nihil maius cogitari potest, quia hoc cum audit, intelligit, et
quidquid intelligitur, in intellectu est... [lamvero] id quo maius cogitari nequit, non
potest esse in intellectu solo. Si enim vel in solo intellectu est, potest cogitari esse et
in re, quod maius est. Si ergo id, quo maius cogitari non potest, est in solo intellectu,
idipsum, quo maius cogitari non potest, est quo magis cogitari potest; sed certe hoc
esse non potest. Existit ergo procul dubio aliquid, quo maius cogitari non valet, et in
intellectu, et in re» (ML 158 . 227 sq.; cf. ibid., c. 3).
Hoc argumentum ut illogicum impugnavit immediate monachus quidam Gaunilon
in suo opusculo Liber pro insipiente (ibid. 241-248), cui respondit Anselmus in suo
Libro apologetico contra Gaunilonem respondentem pro insipiente (ibid. 247-260), iterum
idem argumentum repetens ac subtilitatibus adornans, quarum summa ad hoc iterum
redit: «Certe ego dico: si vel cogitari potest esse, necesse est illud esse» (ibid. 249).

Cartesius (t 1694): De aliquo ente affirmari potest ac debet quidquid
continetur in idea clara et distincta essentiae illius. Atqui actualis existentia
continetur in idea clara et distincta essentiae Dei; nam haec concipitur ut ens
perfectissimum, et actualis existentia est quaedam perfectio. Ergo actualis
existentia potest et debet de Deo affirmari. Ergo Deus existit.'
Etiam de mente Cartesii ab interpretibus disputatur. Argumentum est
certe aprioristicum et habet aliquam similitudinem cum argumento Anselmi.
Attamen, Cartesius introducit conceptum ideae clarae et distinctae, quae connectitur cum sua doctrina innatistica (cf. supra, n. 499); unde probabile est
non agi proprie de mero argumento aprioristico, sed de argumento innixo in
analisi ideae innatae, quae, si accipitur ut propria nec mere analogica et
abstracta idea Dei, reddit illationem veram ac necessariam, quamvis ipsum
principium sit falsum, ac ideo ipsum argumentum sit invalidum; aliis verbis,
falsum est nos habere innatam ac propriam ideam Dei, sed, si eam vere
haberemus, bene ex ea sequeretur evidentia existentiae Dei. Propterea ipse
Cartesius conatur distinguere suum argumentum ab argumento anselmiano,
qualiter, tacito Anselmi nomine, proponitur a S. Thoma in 1 p., q. 2, a. 1,
ad 2, dicens in eo haberi manifestum defectum formae.1
2
Leibnilius (t 1716), reiecto argumento Cartesii ut insufficienti, quia, ut
observat, supponit nec ostendit possibilitatem entis perfecti, argumentum
aprioristicum sub alia ac perfectiori forma redintegrat, existentiam Dei dedu­
cens ex ipsa possibilitate entis necessarii. Argumentum ad hoc reducitur: Ens
necessarium, si est possibile, existit. Atqui est possibile. Ergo existit. Aliis
verbis: Deus, cum sit ens necessarium, includit existentiam in sua essentia;
cum autem sit possibilis (nam, utpote infinitus seu sine limite, nullam conti­
net negationem, quae limitem dicit, ac ideo nullam contradictionem, quae
aliquam negationem implicat), habet essentiam; ergo habet existentiam, seu
existit. Totum ad hoc reducitur quod pro ente necessario (aliter ac pro ente
contingente) repugnat esse possibile et non existere, nec datur medium inter
existentiam et impossibilitatem: ens nempe necessarium, aut existit aut est
impossibile.3
Ml

1 Argumentum repetit in variis locis, praecipue: Discours de la méthode, quatrième
partie; Cinquième méditation; Réponses aux premières objections, Oeuvres philosophiques
de Descartes (éd. A. Martin, Paris 1S52) 44, 84 sq., 104; cf. 117, 118. 122, 208, 291, 292.
2 Ibid. 104: «Il y a une faute manifeste en la forme». Non constat num Cartesius
cognoverit Anselmum proposuisse supradictum argumentum, ac ideo num ipse ediderit
originale aliquod argumentum, an anselmianum ipsum argumentum assumpserit et ad
suas ideas accommodaverit.
In iisdem suis Meditationibus («troisième méditation») Cartesius affert etiam aliam
probationem existentiae Dei, quae videtur conferre ad eius mentem intelligendam. Sci­
licet: Existit in nobis idea entis infiniti et summe perfecti, nam per comparationem ad
illam iudicamus de maiori vel minori perfectione rerum. Atqui talis idea nequit causari
in nobis nisi ab ente infinito, cum aliae res, utpote finitae, nequeant causare nisi con­
ceptum limitatae perfectionis. Ergo existit tale ens infinitum, seu Deus. Attamen, huius­
modi argumentum non est a priori, sed a posteriori, seu ex idea Dei ut est effectus ipsius
Dei. Ceterum, ipsum vi probativa caret, quia praefata idea infiniti potest causari in nobis
a rebus finitis, cum sit quid subjective finitum, seu species sive forma mentis finitae,
obiective vero sit quid negativum et inadaequatum, seu obiectum negativo et inadaequato modo consideratum.
3 Monadologie, n. 45: «Dieu seul, ou l’être nécessaire, a ce privilège qu’il faut qu’il

502. Valorem argumenti aprioristici, sub qualibet forma, communiter
a theologis negatum, alii non pauci nihilominus agnoverunt,* ut Vazquez (In
1 p., disp. 20, c. 4), S. Maurus, J. Aguirre, Esparza, A. Pérez, Viva, Roselli,
et iterum instaurare conati sunt plures moderni, praecipue sub forma Leibnirii (transitu nempe ab ente necessario ad ens existens) quae maiorem fucum
facit, ut Fernandez Cuevas,2 P. Ragey,3 A. Lepidi,4 M. De Munnynck, J. Auriault, A. Bousyssonnie,5 B. Adloch, F. Benin, A. Dyroff, B. Gaudeau, J. Maréchal (reductive, nam peculiarem quandam et ambiguam fonnan introducit).
Recenter J. Maréchal novam quandam viam probandae existentiae Dei
induxit, quae ambigue fluctuat inter Ontologismum, Innatismum et Apriorismum, ac proinde ad unum vel alterum horum errorum reducitur a variis
auctoribus qui eam sollicite ac fusiori calamo impugnarunt.
Argumentum procedit ex dynamismo intellectuali, seu ex innata tendentia intellectus ad affirmandum seu iudicandum, quae quidem nequit esse
frustranea seu carere reali obiecto in rerum natura (nam affirmatio est quaedam actio, et metaphysice repugnat actio sine reali termino, unde affirmatio
habet terminum sive obiectum reale, non quidem faciendum sed intellectualiter possidendum). lamvero, omni affirmationi sive iudicio subiacet affirma­
tio entis infiniti; nam ens absolute spectatum, quod est in praedicato, non
exhauritur per hoc quod praedicatur de aliquo subiecto particulari, sed remanet infinitum ac potest iterum atque iterum de aliis praedicari, et praeterea,
eo ipso quod ens praedicatur de aliquo particulari, concipitur sive ens quod
est de se infinitum sive ens quod est finitum, nam esse nonnisi partialiter
existe, s’il est possible. Et comme rien ne peut empêcher la possibilité de ce qui n’enferme
aucunes bornes, aucune négation et par conséquent aucune contradiction, cela seul suffit
pour connaître l’existence de Dieu a priori» (éd. Erdmann, p. 708). Cf. infra, n. 513.
1 Quidam pro eo citant plures antiquiores, nominarim Alexandrum Halensem, Albertum Magnum, Bonaventuram, Aegidium Romanum, Dionysium Carthusianum. Sed
horum mens clara non est et potest explicari eo modo quo S. Thomas explicat mentem
ipsius Anselmi (In I Sent., dit. 3, q. 1, a. 2, ad 4; cf. supra, n. 501; item Bainvel,
art. cit. [supra, in n. 500] 1352 sq.). Id valere videtur etiam de Bonaventura, quamvis
ipse fortiores expressiones proferat, ob quas quidam volunt eum tenuisse, imo pressisse,
argumentum Anselmi, ita ut deflexerit in Ontologismum (In I Sent., dist. 8, p. 1, a. 1
et 2; De mysterio Trinitatis, 1. 1). De qua re, necnon de quodam illuminismo S. Doctor!
attributo, confer:
Di Noto, A., L’evidenza di Dio nella filosofia del secolo XIII. Padova 1958.
Gilson, E., La philosophie de saint Bonaventure (éd. 3. Paris 1953) 101-118, prae­
cipue 108-113.
Lennerz, H., De Deo Uno (ed. 3, Romae 1940) 70-78.
Luyckx, B.-A., Die Erkenntnislehre Bonaventuras (Munster 1923) 254 sqq.
Van de Woestyne, Z., «De indole Anselmiana theodiceae S. Bonaventurae», Anto­
nianum I (1926) 6-23.
2 Philosophiae rudimenta, Matriti 1858.
3 L’argument de S. Anselme, Paris 1893.
♦Confer in «Preuve ontologique de l’existence de Dieu», Revue de philosophie
(1909) 657 sq. Scribit: «Id quod sponte concipitur sub conceptu entis perfecti debet esse
in re: secus periret obiectivitas conceptuum. Sed sub conceptu entis perfecti id quod
concipitur est ipsum ens perfectum: ergo illud debet esse in re». Cf. refutationem apud
Garrigou-Lagrange, De Deo Umo (Paris 1938) 86-88.
5 «Essai de démonstration purement a priori de l’existence de Dieu», Revue de phi­
losophie (1912) 113-131.—«L’argument ontologique», Revue apologétique (1931) 22-35
161-169.

DE EXISTENTIA DEI

561

est receptum in hoc particulari de quo praedicatur. lamvero ens infinitum est
Deus. Ergo Deus necessario existit a parte rei, tanquam reale obiectum quod
necessario substernitur omni nostrae cognitioni et tanquam necessarius ter­
minus ad quem tendit dynamismus intellectualis, sive innata ac naturalis ten­
dentia intellectus ad iudicandum.12
III. ASSERTIO.
Existentia Dei non est per se nota quoad nos,
adeoque indiget proprie dicta demonstratione.

Haec propositio, quatenus excludit vi­
sionem ipsius essentiae Dei, de genere illius quae asserebatur a Beguinis, est de fide, quatenus vero excludit immediatam Dei cogni­
tionem, qualiter asserta est ab Ontologistis, est valde probabilis sive
moraliter certa, ita ut doctrina ontologistica sit non tuta, ac ideo
temeraria^ Innatismus vero et Apriorismus, quatenus probe distin­
guantur ab Ontologismo, effugiunt omnem censuram.
503.

Nota theologica.

PROBATUR 1.

Ex doctrina Magisterii. 3

Praeposita assertio, qua talis quidem et in sua amplitudine, non
docetur a Magisterio; ipsa tamen sola plene congruit doctrinae Conc.
Vaticani I, quae, intendens assignare modum quo a nobis existentia
Dei certo cognoscitur, non alium modum profert quam cognitionem
«e rebus creatis» et «per ea quae facta sunt» (cf. infra, n. 504),
nulla facta ad alium quemlibet modum allusione, quae tamen con­
naturaliter ibi expectaretur.
Praeterea, praetermisso secundo et tertio ex tribus supradictis
erroribus, scilicet Innatismo et Apriorismo, qui omnem censuram
1 Haec auctor exponit in opere Le point de départ de la Métaphysique, V: Le tho­
misme devant la philosophie critique, éd. 2, Paris 1949 (prima editio est a. 1926) et in
tribus articulis editis in responsionem ad severas plurium auctorum obiectiones (Gredt,
Romeyer, Roland-Gosselin, Maquart, Pryzwara, Descoqs, Guggenburger), scilicet «Le dy­
namisme intellectuel dans la connaissance objective», Revue néo-scolastique de philosophie
(1927) 137-166.—«Au seuil de la métaphysique: abstraction ou intuition», ibid. (1929)
27-52, 121-147, 309-342.—«A propos du ’Point de départ de la Métaphysique’», ibid.
(1938) 254-261.
Sufficientem huius doctrinae expositionem et crisim invenies in Descoqs, op. cit.
(supra, in n. 494) I 57-114; II 97-123, Martinez del Campo, op. cit. (ibid.) 195-203, et
Hellin, op. cit. (ibid.) 71-76.
2 Attentis solis verbis Decreti S. Officii, supra relati (n. 498), Ontologismus repro­
batus est tantummodo quatenus docet immediatam Dei cognitionem esse homini essentia­
lem, ita ut sine ea nihil cognoscere possit. Exinde autem non sequitur omnem Dei imme­
diatam cognitionem esse homini naturaliter impossibilem; unde qui admitteret aliquam
huiusmodi cognitionem esse possibilem, non adversaretur directe illi Decreto, quamvis
dici possit non plene concordare cum illius mente.
3Cf. Lennerz, loc. cit. (supra, in n. 494).

effugiunt, primus error Ontologismi in duplici sua forma, explicite
reprobatus est ab Ecclesia, diverso quidem gradu.
Primd forma, docens aliquam immediatam visionem ipsius es­
sentiae Dei esse nobis possibilem citra lumen gloriae, est damnata
ut baeresis a Cone. Viennensi (cf. supra, n. 497). Item, Benedictus
XII a. 1336, definiens animam beatorum «videre divinam essen­
tiam... nulla mediante creatura in ratione obiecti visi se habente»
(Dcnz. 1000), eo ipso supponit nos citra lumen gloriae non ita
Deum cognoscere. Eadem Benedicti XII doctrina proponebatur in
quadam schematis emendatione, in Cone. Vaticano I, quae tamen
omissa est (cf. infra, n. 504).
Altera forma, scilicet proprie dictus Ontologismus saeculi elap­
si, bis explicite et directe a 5. Officio reprobata est, semel generali­
ter in Decreto 1861, quo illius systematis praecipuae propositiones
declarantur «tuto tradi non posse»,123et iterum in Decreto a. 1887,.
quo propositiones Rosmini, eximii ontologistae, dicuntur «reprobandae et proscribendae» (cf. supra, n. 498).? Praeterea in Indicem
relata sunt supradicta opera Malebranche a. 1689, Gioberti a. 1849
(Opera omnia) et Mamiani a. 1850 et 1881, et adhuc in Indice
retinentur; item, S. Sedes per officiosas epistolas ad competentes
episcopos a. 1862 et 1866 notum fecit doctrinam expositam a Branchereau et Ubaghs in suis operibus non differre ab ea quae reprobata fuerat in Decreto a. 1861 et Hugonin debuit subscribere retractationem suae ontologisticae doctrinae antequam episcopus
Bajocensis crearetur a. 1866?
504. Patres Cone. Vaticani I sibi proposuerant particulariter exami­
nare quaestionem Ontologismi ac de ea directe decernere, sed abruptio Con­
cilii id impedivit. Quidam Patres sequentem emendationem cap. 2, sess. 3,
proposuerunt, qua Ontologismus ferebatur: «Eadem sancta mater Ecclesia
tenet et docet, Deum rerum omnium principium et finem, licet lumen inha­
bitet inaccessibilem, eumque nullus hominum unquam viderit, sed nec videre
possit, non solum facie ad faciem, quod solis in coelo beatis concessum est,
sed nec simplici mentis nostrae intuitu, dum peregrinamur in corpore, natu­
raliter videri ac contemplari liceat, tamen per speculum et in aenigmate,
naturali scilicet lumine rationis per res creatas... certo cognosci posse».4
1 Confer expositionem illius Decreti per singulas propositiones apud Fonck, ari. cit.
(supra, in n. 497) 1047-1056.
2 Confer expositionem huius Decreti apud A. Michel, «Rosmini-Serbati Antonio»,
Dictionnaire de théologie catholique XIII-2 (Paris 1937) 2928-2950.
3 Cf. Fonck, ari. cit. 1016, 1050 sq.
4 Apud J.-M.-A. Vacant, Etudes théologiques sur les constitutions du Concile du
Vatican (Paris 1895) I 646.

Attamen huiusmodi emendatio sive additio reiecta est, ob sequentem
observationem allatam a relatore Vincentio Gasser: «Huic emendationi inest
passus, uti dicimus, contra systema philosophicum ontologismi, philosophici
theologici ontologismi. Iam haec emendatio non potest admitti ex opinione
Deputationis fidei, et quidem iam ex ea formali ratione, quia gravissimum hoc
systema ontologismi non potest sic quasi accidentaliter et incidenter pertractrari; sed pro gravitate materiae debet Concilio proponi, et debet deinde conciliariter tractari. Inde Dcputatio fidei exoptat, quod haec emendatio hic loci
non approbetur; sed simul etiam dicit, quod exinde nullum praeiudicium
[scilicet favorabile] debeat enasci quoad ipsum systema ontologismi, sed
quod res maneat in pristino statu, et hic tractatus de ontologismo solummodo
ex causa formali hic sit omissus».1 Subinde Cardinales Riarius Sforza et loachim Pecci (futurus Leo XIII) submiserunt longum ac instans postulatum,
quo proponebatur damnatio illius formae Ontologismi «quae aperte catholicae
doctrinae opponitur, et fundamentum est multorum errorum, qui nunc late
pervagati sunt, et continetur in illa propositione: Naturalis est homini cog­
nitio Dei directa et immediata».2
PROBATUR 2.

Ex Scriptura et Traditione.

505. Scriptura nullum profert indicium alicuius immediatae
cognitionis Dei in hac vita. Imo, ex una parte explicite excludit nos
in hac vita habere immediatam Dei visionem qualiter habetur a
beatis (1 Tim. 6. 15 sq.; 1 Cor. 13. 8-12; 1 Io. 3. 2) et ex alia parte
quoties explicat cognitionem quam de Deo habemus, eam exhibet
ut mediatam cognitionem, haustam ex creatis (Sap. 13.1 sqq.; Rom.
1. 19 sq.; cf. infra, n. 528 sq.).
Pariter Patres, praecipue cum disputant adversus Eunomianos
(qui, ut diximus supra, admittebant perfectam Dei comprehensio­
nem in hac vita), ad solam Dei mediatam cognitionem passim pro­
vocant. Ita Athanasius·. «[Deus] naturam creatam suo Verbo tam
apte composuit, ut quia ipse ex sui natura videri non potest, saltem
ex operibus ab hominibus cognosci posset» (Orat. c. Gent. 35, MG
25. 70). Basilius·. «Constat ipsam quidem essentiam nulli nisi Uni­
genito et Spiritui Sancto cogitabilem esse; sed ab operationibus Dei
subvectos nos et per ea quae condita sunt conditorem intelligentes,
sic bonitatem et sapientiam eius percipere. De Deo enim notum est,
quod cunctis hominibus Deus manifestavit» (Adv. Eunomium 1. 14,
MG 29. 543; cf. Epist. 234. 1; Epist. 235. 1). Gregorius Nazianzenus: «Impossibile est iis, qui corporibus inclusi sunt, sine corpo1 Ibid. 655.
2 Cf. ibid. 300. Integer postulati textus refertur in Collectione Lucensi VII 849-853
et summation explicatur a Fonck, art. cil. (supra, n. 497) 1056-1058.

rearum ac sensibilium rerum adminiculo rebus iis., quae animo ac
ratione intelliguntur, omnino coniungi» (Orat. 2. 12, MG. 41. 42;
cf. Orat. 28. 5).
506. Duplex tamen apparens difficultas deduci potest ex quibusdam
Patrum dictis, quibus libenter abusi sunt Innatistae et Ontologistae.
Primo enim, Patres sat frequenter significant ideam Dei esse nobis in­
natam. Ita lustinus: «Dei appellatio non nomen est, sed rei non enarrabilis
insita naturae hominum opinio» (Apol. 2. 6, MG 6. 453). Clemens Alex.:
«Parentis igitur ac rerum omnium Effectoris sensum ex omnibus aliquem
omnia, nativa quadam vi, ac citra ullius disciplinae adiumentum hauriunt»
{Strom. 5. 14, ML p. 195 sq.). Tertullianus: «Ante anima quam prophetia.
Animae enim a primordio conscientia Dei dos est; eadem nec alia et in
Aegyptiis et in Syris et in Pontificis» (Adv. Marc. 1. 10. 3, CCL 1. 451);
«Haec est summa delicti nolentium recognoscere, quem ignorare non possunt.
Vultis ex operibus ipsius tot ac talibus, quibus continemur..., vultis ex animae
ipsius testimonio comprobemus [Dei exis ten tiam]?... O testimonium animae
naturaliter Christianae» (Apol. 17. 3-6, CCL 1. 117). Damascenus: «Non nos
tamen in omnigena prorsus ignorantia versari passus est Deus. Nemo quippe
mortalium est, cui non hoc ab eo naturaliter insitum sit, ut Deum esse cog­
noscat. Quin ipsae res conditae, earumque conservatio atque gubernatio, divi­
nae naturae praedicant maiestatem» (De fide orth. 1. 1, MG 94. 790).
Secundo, peculiariter Augustinus significat omnem nostram cognitionem
resolvi in quandam immediatam cognitionem ipsius Dei, seu nos percipere
Deum tanquam summam veritatem, iustitiam et pulchritudinem, veluti nor­
mam iuxta quam de omnibus iudicamus, vel nos cognoscere veritatem in
aeterna et incommutabili veritate, vel nos in Deo omnia videre tanquam in
sole quo omnia illustrantur (cf. Confess. 12. 35; Soliloquia 1. 1. 3; De vera
religione 56 sq.; De Trin. 12. 15. 24).
Respondetur eosdem Patres passim ac communiter docere nostram cog­
nitionem de Deo desumi ex creaturis, et quidem quandoque in eodem con­
textu ubi asserunt ideam Dei esse nobis innatam, ut patet ex ipsis citatis
verbis Tertulliani et Damasceni, necnon Clementis Alex, scribentis: «Et for­
tasse ne conari quidem oportet haec demonstrare, cum sit manifesta divina
Providentia, ex aspectu omnium, quae videntur, effectorum» (Strom. 5. 1,
MG 9. 15). Unde, cum ex una parte Patres directe non explicent quid sit ea
innata Dei cognitio et ex alia parte explicite significent nostram cognitionem
de Deo desumi ex creaturis, non restat nisi explicare obscurum per clarum
ac dicere eos per ideam innatam intelligere cognitionem facillimam et com­
munem, innixam ipsis primis principiis rationis (ut principio causalitatis) quae
dici solent nobis veluti innata, quatenus immediate fluunt ex ipsa naturali
ratione, quae sola est vere ac proprie innata et congenita. Quod quidem bre­
viter et apte significat Nazianzenus, inquiens: «Ratio a Deo data et omnibus
congenita et prima in nobis lex omnibusque conserta ad Deum nos ducit ex
visibilibus» (Orat. 28. 16, MG 36. 47).

507. Quod attinet fortiores Augustini expressiones,1 aliqua quidem
ambiguitas concedenda est, proveniens tum ex conceptibus platonicis, quibus
ipse utitur ad exprimendam communem Patrum veritatem, tum ex ipsa pro­
funditate ac subtilitate mentis S. Doctoris, quae conatur ipsius philosophicae
veritatis profunditatem aemulare.
Cum igitur ipse ait nos cognoscere veritatem «in rationibus aeternis» vel
«/>; aeterna et incommutabili veritate», id non intelligit de ipsa concreta aeter­
na veritate, quae est essentia divina, sed de ipsius participatione in mente
nostra per veritates abstractas et prima principia rationis, quae vere sunt
aeterna et incommutabilia et quibus mediantibus ascendimus ad cognitionem
Dei, illorum fontis et radicis. Pariter, cum ait nos naturaliter videre Deurrt,
id intelligit generaliter de cognitione facili et manifesta, ut ipse explicat, asse­
rens: «Deum esse quandam vitam aeternam, immutabilem, intelligibilem,
intelligentem, sapientem, sapientes facientem, nonnulli etiam huius saeculi
viderunt. Veritatem fixam, stabilem, indeclinabilem, ubi sunt omnes rationes
rerum omnium creatarum, viderunt quidem, sed de longinquo... Nam quia
viderunt etiam ipsi (quantum videri ab homine potest) creatorem per creatu­
ram, factorem per facturam, fabricatorem mundi per mundum, Paulus apos­
tolus testis est» (Serm. 141. 1 sq., ML 38. 776). Tandem, cum ait Deum esse
veluti solem vel lucem in qua omnia intelligimus, id non necessario intelligit
formaliter, tanquam de obiecto immediate attacto et quo mediante cetera
intelliguntur, sed efficienter et exemplariter, quatenus Deus est causa luminositatis sive intelligibilitatis omnium quae intelliguntur, scilicet sive ipsius
animae intellectivae vel rationis, sive ipsorum rationalium principiorum et
veritatum, quae omnia sunt quaedam lux a luce divina participata.
Ceterum, cum ab huiusmodi fortioribus ac platonicis expressionibus abs­
tinet, S. Doctor clare ac integre suam mentem aperit sequenti modo: «Mens
itaque humana prius haec quae facta sunt, per sensus corporis experitur,
eorumque notitiam pro infirmitatis humanae modulo capit; et deinde quaerit
Allers, R., «Illumination et vérités éternelles. Une étude sur l’a-priori augustinien», Augustinus Magister-Communications (Paris 1954) 477-490.
Boyer, Ch., L'idée de vérité dans la philosophie de S. Augustin, Paris 1920.—«La
preuve de Dieu augustinienne», Archives de philosophie VII (1930) 105-141.
Cayre, F., «La contuition et la vision médiate de Dieu d’après saint Augustin»,
Ephemerides theologicae Lovanienses \rI (1929) 23-39, 205-229.
Di Somma, J., «De naturali participatione divini luminis in mente humana secun­
dum S. Augustinum et S. Thomam», Gregorianum VII (1926) 321-338.
Hessen, L, Oie Begrilndung der Erkenntnis nach dem hi. Augustin, Münster 1916.
—«Augustins Erkenntnistheorie im Lichte der neuesten Forschungen», Philosophisches
jahrbuch XXXVII (1924) 183-190.
Jansen, B., «Zur Lehre des hl. Augustinus von dem Erkennen der Rationes aeter­
nae», Aurelius Augustinus (Koln 1930) 111-136.—«Quomodo divi Augustini theoria illu­
minationis saeculo decimo tertio concepta sit», Gregorianum XI (1930) 146-158.
Jolivet, R., Dieu, soleil des esprits. La doctrine augustinienne de l’illumination,
Paris 1934. Idem in Revue de philosophie (1930) 382-503.
Kalin, B., Die Erkenntnislehre des hl. Augustin, Sarnen 1920.—«Hl. Augustin und
die Erkenntnis der Existenz Gottes», Divus Thomas (Freiburg) XIV (1936) 331-352.
Munoz Alonso, A., El proceso inlelectual de San Agustin, Madrid 1955.
Sestili, L, «Thomae Aquinatis cum Augustino de illuminatione concordia», Diva?
Thomas (Piacenza) XXXI (1928) 50-82.—«Augustini philosophia pro existentia Dei»,
Miscellanea Agostiniana I (Roma 1931) 765-793.

eorum causas, si quo modo possit ad eas pervenire principaliter atque incommunicabiliter manentes in Verbo Dei, ac sic invisibilia eius per ea quae facta
sunt, intellecta conspicere» (De Gen. ad liti. 4. 49, ML 34. 316 sq.).

Itaque praefatae Patrum expressiones de innata vel immediata Dei cog­
nitione in triplici sensu intelligi, imo et adhiberi, possunt (purgato tamen
periculo moderni Innatismi vel Ontologismi).
Primo scilicet, cognitio Dei sub abstracta ac communi ratione beatitudinis et veritatis, est nobis quodammodo innata et proprie per se nota, quia
naturaliter appetimus, adeoque cognoscimus, beatitudinem, et ipsa propositio
«Existit veritas» immediate et absque proprie dicto ratiocinio nobis innotes­
cit, ex analyst terminorum et immediata reductione ad principium contradic­
tionis. Attamen, huiusmodi cognitio non est proprie et specifice cognitio Dei,
sed cognitio alicuius abstracti conceptus, qui convenit Deo quique, cum
exuitur sua abstractione, identificatur cum realitate divina (1 p., q. 2. a. 1,
ad 1 et 3).
Secundo, cognitio ipsius Dei dicitur esse nobis innata, quia proxime ac
facile deducitur ex principio innato, seu tum ex lumine rationis quod est
proprie innatum, tum ex primis principiis rationis (ut principio causalitatis),
quae, etsi non proprie innata, talia tamen dicuntur quia sunt proprie ac primo
immediata, utpote intelligibilia ex mera analyst primarum notionum (ut causae
et effectus) (In Boethium De Trinitate, q. 1, a. 3, ad 6).
Tertio, omnia nos videre in Deo, adeoque nostram cognitionem de Deo
esse immediatam vel Deum esse primum obiectum omnis cognitionis nostrae,
dici potest in sensu exemplari et effectivo, quatenus Deus est causa exemplaris
et efficiens omnis nostrae cognitionis, qua talis, et omnis nostra cognitio ac
lumen non est nisi quaedam actualis participatio divinae cognitionis et divini
luminis; sive enim intellectus, sive intellectio, sive ipsa veritas et obiectum
quod intelligitur, sunt quaedam exemplatae participationes divini luminis et
proprii effectus divinae causalitatis (1 p., q. 12, a 11, ad 3; q. 84, a. 5; q. 88,
a. 3, ad 1 et 2; 1-2, q. 109, a. 1, ad 2; C. Gent. 3. 47; In Boethium De Tri­
nitate, q. 1, a. 3, ad 2 et 3; Qtiodl. 10, q. 4, a. 7).
PROBATUR 3.

Ex ratione.

508. 1. A posteriori, seu ex experientia.
Propositiones per se notae quoad nos gaudent immediata evi­
dentia et tam firma certitudine tenentur ut dubium pati non pos­
sint. lamvero, ut patet ex personali ipsa reflexione, propositio «Deus
existit» non ita est evidens ac si dicamus v. g. «Totum est maius
sua parte», et, ut patet ex multorum atheorum vel saltem dubitan­
tium existentia, non tam firma certitudine tenetur ut dubium pati
non possit. Ergo propositio «Deus existit» non est per se nota quoad
nos sed probatione indiget. Frustranee autem invocaretur sic dicta
probatio a simultaneo, nam haec non est vera probatio, sed mera

analysis terminorum ac ideo non praetergreditur limites propositio­
nis per se notae quoad nos.
Ad infirmandam vim huius argumenti, dicet fortasse aliquis propositio­
nem «Deus existit» esse per se notam non quoad omnes, sed quoad sapientes
tantum, ut est v. g. propositio «Incorporalia non sunt in loco», cuius termi­
norum cognitio per praecedentem scientiam iam acquisita est. Attamen, ex
una parte duo illi termini «Deus» et «existens» non praerequirunt laboriosam
cognitionem (omnes enim sciunt quid sit existere et omnes facile Deum intelligunt ut ens aliquod perfectissimum a mundo distinctum) et ex alia parte
etiam sapientibus ct bene dispositis non tam evidens est propositio «Deus
existit» ac propositio «Totum est maius sua parte» et etiam ipsi possunt
dubitare de Dei existentia nisi statim occcurrat eorum menti illius proprie
dicta demonstratio.

509. 2. A priori, seu ex proprio ac formali obiecto intel­
lectus nostri.
Ut dictum est supra (n. 495), tunc aliqua propositio est per se
nota quoad nos, seu non indigens proprie dicta probatione, cum
convenientia praedicati cum subiecto est nobis immediate manifesta,
ita ut non indigeamus alio medio termino ad eam detegendam,
lamvero, in propositione «Deus existit» convenientia existentiae
cum Deo non est nobis immediate manifesta.
Nam illud tantum est nobis immediate manifestum, quod im­
mediate relucet in proprio ac formali obiecto intellectus nostri, qua­
tenus vel est ipsum hoc obiectum vel in eo immediate connotatur
(quemadmodum in quidditate abstracta rei sensibilis connotatur
existentia tum eiusdem rei, per connotationem phantasmatum, tum
ipsius subiecti cognoscentis). lamvero, Deus non est proprium ac
formale obiectum intellectus nostri, nec in hoc formali obiecto,
quod est ens ut in natura sensibili, immediate connotatur, cum im­
mediata connotatio fundetur in physica unitate connotantis et connotati, quae non adest inter Deum et ens sensibile. Ergo propositio
«Deus existit» non est per se nota quoad nos sed indiget proprie
dicta probatione.
Aliis verbis: ideo existentia Dei non est nobis immediate nota, quia
non cognoscimus Deum immediate et in seipso, ut inde immediate patefiat
existentiam ei convenire.
Unde non valet dicere cum Ontologistis Deum esse proprium obiectum
intellectus nostri; probatur enim in philosophia et ipsa experientia constat,
obiectum humani intellectus esse ens prout invenitur in natura sensibili, et
a sensibus omnem nostram cognitionem provenire. Nec valet cum Innatistis

invocare peculiarem aliquam ideam innatam de Deo; nam haec non est
obiectum formale intellectus humani, quod unicum esse debet pro integra
humana cognitione. Nec tandem valet cum Aprioristis recurrere ad ideam Dei
abstractam, quam habemus ope ipsius supradicti obiecti formalis; nam ipsa
non praetergreditur limites istius obiecti ac ideo tota clauditur in ipsa abstractione entis a natura sensibili derivati, in qua Deus immediate non inve­
nitur nisi secundum abstractam ipsam ac conceptualem existentiam ceteraque
abstracta attributa.

510. 3. Ex directa exclusione trium sententiarum Chitologismi, Innatismi et Apriorismi.
Ontologismus sub prima et exaggerata forma Eunomianorum
et Beguinarum, qua ponitur immediatam Dei visionem esse homini
naturalem, repugnat non solum fidei sed etiam rationi. Nam ex im­
mediata Dei visione sequitur necessario tum beatitudo, seu perfecta
ac satiata felicitas, cum voluntas sequatur intellectum,1 tum impos­
sibilitas errandi circa ea quae de Deo dicuntur, cum in Deo omnia
sint unum, ita ut, uno apprehenso, omnia apprehendantur. Ipsa au­
tem experientia constat homines non esse beatos et circa divina fre­
quenter errare (Iw Boethium De Trinitate, q. 1, a. 3).
Sub altera vero forma, qua dicitur Deus ipse a nobis apprehen­
di, non quidem secundum ipsam totam essentiam, sed secundum
aliquam notam cum essentia divina identificatam (sub ratione idea­
rum universalium, iuxta Malebranche; vel entis realis, iuxta Gioberti; vel entis idealis, iuxta Rosmini), ita ut sub ea nota Deus sit
proprium obiectum intellectus nostri, Ontologismus est tum theolo­
gice tum philosophice falsus.
Theologice quidem, quia ducit tum ad praefatum Eunomianismum, nam, cum in Deo omnia sint unum et idem, si una nota es­
sentiae divinae attingitur, tota essentia necessario attingitur et ha­
betur visio beatifica;2 tum ad rationalismum, nam, cum in Deo om­
nia, sint unum et idem, si unum naturale eius attributum attingitur,
cetera attributa, etiam supernaturalia (puta mysterium Trinitatis),
attingi possunt, ac ita ruit ordo supernaturalis; tum etiam ad pantheismum vel saltem ad negationem divinae transcendentiae, nam,
1 De veritate, q. 18, a. 1: «Ex hoc ipso quod aliquis Deum per essentiam videt,
tus est... Oportet quod ultimus terminus humanae perfectionis sit in intelligcndo
aliquod perfectissimum intelligibile, quod est essentia divina. In hoc igitur unaquaeque
rationalis creatura beata est quod essentiam Dei videt, non ex hoc quod ita limpide,
vel plus vel minus eam videt. Non igitur visio beati a visione viatoris distinguitur per hoc
quod est perfectius et minus perfecte videre; sed per hoc quod est videre et non videre»
<cf. Aristotelem, Etbic. 1. 1, c. 4).
2 Confer verba S. Thomae in nota praecedenti.

si ens universale quod in omnibus intelligimus est ipse Deus, Deus
identificatur cum omnibus, cum id quod in omnibus intelligimus
insit eis per identitatem, aut realem (et sic habetur Pantheismus),.
aut fundamentalem (et sic negatur divina transcendentia, sublata
analogia et posita univocitate inter Deum et creaturam, ut in sen­
tentia Rosmini).
Philosophice autem Ontologismus est falsus, quia proprium
obiectum intellectus nostri est ens ut in natura sensibili, quae est
distincta a natura divina. Id patet tum ex experientia, qua percipi­
mus ex sensibus omnem nostram cognitionem provenire; tum ex
ipsa ratione requisitae proportionis inter cognitum et cognoscentem;
tum ex eo quod circa solas ideas abstractas a rebus sensibilibus intel­
lectus immediate et infallibiliter iudicat, ut circa prima principia
contradictionis et causalitatis, in abstracta entis ratione fundata.
Deus vero, secundum seipsum, nec sensibili experientiae subicitur;
nec est entitative proportionates nostro intellectui, quem entitate
ac ideo intelligibilitate in infinitum excedit; nec immediato ac infal­
libili iudicio attingitur, ut patet ex multis erroribus quae de ipso
proferuntur.
Fundamentalis igitur error Ontologismi est confusio abstracti cum con­
creto (entis universalis abstracti cum ente universali divino), logici cum ontologico, et consequenter «percipi» cum «esse», ita ut percipi sit esse, et aliqua
res, eo ipso quod percipitur, existât;1 ex quo simpliciter supprimitur ipsum
problema humanae cognitionis, et omnibus, etiam chimericis, intellectus fic­
tionibus realitas praebetur. Quod vitium substernitur etiam, etsi attenuata
ratione, omnibus aprioristicis argumentis pro existentia Dei, ut ex dicendis
patebit.

511. Innatismus, seu cognitio Dei per aliquam ideam inna­
tam, philosophice non sustinetur. Et imprimis, ipsum generale sys­
tema, quo tribuitur homini cognitio per ideas innatas, falsum est.2
Nam experientia constat nos per sensus ideas acquirere, ac propterea, «deficiente aliquo sensu, deficit scientia eorum quae apprehen1 Unde inepte Ontologistae obiciunt ordinem logicum correspondere debere ordini
ontologico, ita ut primum logicum debeat esse primum ontologicum, cum veritas sit adaequatio rei et intellectus. Nam sensus huius effati non est quod cognitio debet exhaurire to­
tam realitatem obiectorum, sed tantum quod debet esse conformis obiecto cognito. Unde ex
hoc quod Deus est primum ontologicum, non sequitur quod debeat esse primum logicum
quoad nos, quamvis sit revera primum logicum simpliciter et quoad se, scilicet pro
infinita scientia ipsius Dei. In quo ampliori sensu, habetur etiam perfecta correspondents
inter ordinem logicum et ordinem ontologicum.
2Cf. 1 p., q. 84, a. 3 et 4, ubi S. Thomas huiusmodi systema, iam ab antiquis
advocatum, directe refutat.

duntur secundum ilium sensum, sicut caecus natus nullam potest
habere notitiam de coloribus» (1 p., q. 84, a. 3). Item, si anima
intelligeret per species innatas, non esset ratio quare corpori tan­
quam forma uniretur, cum ideo uniatur quia eo indiget ad propriam
ipsius operationem, quae quidem est intelligere (ibid., a. 4). Tan­
dem, si anima haberet ideas innatas, esset semper in actu intelligendi, saltem dependenter a voluntate et quantum est ad ipsum princi­
pium intellectivae operationis; posito enim operationis principio,
operatio fluit; iamvero constat nos non semper, etiam cum volumus,
actu intelligere, sed quandoque esse in mera potentia ad intelligendum; ergo non habemus species innatas, sed acquisitas, adeoque
dependentes a sensibilibus, tum quoad esse tum quoad operari
(ibid., a. 3).
Ceterum, frustranee et inepte Innatismus limitaretur ad aliquas tantum
ideas, imo ad solam ideam Dei; nam, praeter praefata inconvenientia, nova
adicerentur. Imprimis enim nequit idem intellectus, cum sit simplex essentia,
habere duplex formale obiectum et duplicem modum intelligendi, alterum
nempe per species innatas et alterum per species acquisitas. Praeterea, essen­
tia Dei, utpote infinita, nequit secundum seipsam perstringi in aliqua idea
finita, «nec ulla similitudo creata est sufficiens ad repraesentandam divinam
essentiam» (1 p., q. 56, a. 3); nam huiusmodi similitudo sive idea, utpote
recepta in intellectu finito eique intelligibiliter aptata, erit necessario tum
subjective tum obiective finita; propterea ipse angelus Deum non cognoscit
per aliquam speciem innatam, sed per suam essentiam angelicam, quatenus
refert imaginem et similitudinem Dei, tanquam eius effectum. Tandem, idea
innata Dei, etiam si esset possibilis, frustranee infunderetur, cum, iuxta fidem
Scripturae et definitionis Ecclesiae, idea Dei possit facile ac certo ex ipsis
creaturis derivari, ut videbimus in quaestione sequenti.1

512. Apriorismus, sub triplici notiori forma Anselmi, Cartesii et Leibnitii, ad quas ceterae reducuntur, laborat communi ac
essentiali vitio illogismi, seu illegitimi transitus ab ordine logico ad
ordinem ontologicum. Quomodolibet enim Deus concipiatur, sive
ut id quo maius cogitari non possit (Anselmus), sive ut ens per­
fectissimum, quod ad idem redit (Cartesius), sive ut ens necessarium
simul ac possibile (Leibnitius), ex analyst huiusmodi conceptus, in
‘Frustra autem obicitur quod, iuxta principia S. Thomae (1-2, q. 89, a. 6), puer
perveniens ad usum rationis tenetur in illo primo instanti se ordinare ad Deum, finem
ultimum; quod quidem exigit ideam Dei innatam, cum discursus rationis requirat aliquam
temporis moram. Nam, cum primo homo attingit usum rationis, est per se capax discursus ac ideo attingendi, pro suo modulo, existentiam Dei: primum autem instans ratio­
nis non est accipiendum physice sed moraliter, seu pro brevi temporis mora. Ceterum,
regulariter puer ad notitiam Dei pervenit per parentum vel magistrorum educationem.

quo ipsa existentia manifesto includitur, non aliud deduci potest
quam existentia notionalis, abstracta et logica, seu in ipso ordine
ideali, non vero in ordine reali et extraconceptuali (1 p., q. 2, a. 1,
ad 2). Aliis verbis: eo ipso quod quis cogitet de Deo, vel de eo
disserat, vel eum neget, vel eum admittat, debet necessario cogitare,
disserere, negare, admittere Deum ut aliquid habens existentiam,
cum haec includatur in eius essentia sive conceptu; sed ex hoc non
sequitur Deum de facto existere a parte rei.
Nec valet obicere cum Anselmo quod, nisi Deo competat exis­
tentia a parte rei, non est id quo maius cogitari non potest, cum sit
magis existere a parte rei quam in sola mente. Nam ex hoc tantum
sequitur Deum necessario cogitari debere (etiam ab atheo) ut existentem a parte rei, quod ceteroquin est ipse conceptus existentiae,
non vero sequitur Deum de facto existere a parte rei.1 Utique, si
Deus de facto existit a parte rei, habetur aliquid maius quam si
existit in solo intellectu, non tamen habetur aliquid maius in ipso
intellectu athei, de quo est quaestio et ex quo argumentum Anselmi
procedit, sed in rerum natura, vel, si placet, in intellectu non athei
affirmantis Deum esse; sed hic conceptus non est fructus analysis
abstractae notionis Dei, prout est communis atheo et non atheo,
sed est praecise fructus verae demonstrationis ex effectibus creatis
vel ipsius fidei.2
513. Praeterea, in praefatis tribus formis argumenti, observatur aliquis
particularis defectus.
In argumento Anselmi, assertio «Nomine Dei intelligitur id quo maius
cogitari nequit» non est simpliciter concedenda, «quia non omnibus notum
est, etiam concedentibus Deum esse, quod Deus sit id quo maius cogitari
non possit; quum multi antiquorum mundum istum dixerunt Deum esse»
(C. Gent. 1. 11; 1 p., q. 2, a. 1, ad 2; cf. C. Gent. 1. 20).
In argumento Cartesii, ut notatum est supra (n. 501), introducitur pecu1 Unde haec athei propositio «Deus non existit» aequivalet huic «Deus, sive ens
habens omnes perfectiones, inter quas ipsam existentiam a parte rei, non existit»; quod
perinde est ac asserere: Deus, qui dicitur existere quique concipitur ut existens a parte
rei, de facto non existit a parte rei.
2 In favorem praefati aprioristici argumenti plura obici possunt, quae tamen redu­
cuntur ad meras subtilitates, facile aliunde solubiles. Ita, cum obicitur propositionem
«Deus est vel non est», esse per se notam, ergo a pari propositionem «Deus est», cum
idem sit subiectum; respondetur non esse idem subiectum, quia in priori Deus sumitur
sub communi ratione entis, in altera sub concreta ratione Dei. Item, cum obicitur pro­
positionem «Deus est colendus» esse per se notam, ergo a pari propositionem «Deus
est»; repondetur primam propositionem esse per se notam non absolute, sed hypothetice,
si nempe Deus existit.
Alias obiectiones vel subtilitates invenies apud Descoqs, op. cit. (supra, in n. 494)
628-632, et Hellin, op. cit. (ibid.) 89-93.

DE DEO UNO

liaris conceptus ideae clarae et innatae de Deo, quae videtur evacuare ipsam
rationem argumenti a priori sive mere abstracti, sed aliunde impingit in peio­
rem defectum Innarismi.
In argumento Leibnitii gratis supponitur notam nobis esse intrinsecam
possibilitatem Dei, saltem positivo modo, quam atheus praecise negat, una
cum eius existentia, et contra quam praeterea militare videtur mutua oppo­
sitio multorum attributorum, quae involvuntur in idea entis perfectissimi,
ut immutabilitatis et libertatis, summae iustitiae et summae misericordiae.
Unde, cum Leibnitius conatur Dei possibilitatem probare ex eo quod in Deo
non sit limitatio, nec ideo negatio, nec ideo contradictio (nam omnes perfec­
tiones de Deo oppositionem non dicunt), respondetur nobis praecise positive
non constare varias perfectiones praedicari posse sine limite de eodem subiec­
to, quin potius ratio unius videatur aliam excludere sive ei limitem imponere,
ita ut ipsa absentia limitis importet contradictionem; etiam post admissam a
nobis et probatam a posteriori existentiam Dei, adhuc intrinseca possibilitas
naturae divinae non positive nobis apparet sed tantum negative, quatenus
nequit ostendi repugnare.
Advertens fortasse debilitatem argumenti, conatur Leibnitius illud
corroborare sive complere («achever la démonstration», ut ait) ex ipsa pos­
sibilitate sive existentia entium creatorum, quatenus nempe, si ens necessa­
rium est impossibile, impossibilia quoque sunt, adeoque inexistentia, cetera
entia, quippe quae ab eo dependent.1 Attamen, haec demonstratio vel est
circulus vitiosus, cum probet possibilitatem Dei ex possibilitate creatorum,
et hanc ex illa, vel est argumentum a posteriori, seu ipsa tertia via S. Thomae,
in qua, ex possibilitate et existentia creatorum, tanquam ex re nobis imme­
diate nota, probatur possibilitas et existentia Dei, entis necessarii, quae non
est per se nota quoad nos. Unde Leibnitius nihil novi invenit, quamvis atten­
tionem doctorum peculiariter attraxerit ad considerandam habitudinem inter
Dei possibilitatem et existentiam.
Quoad peculiare argumentum sive viam recenter initam a Maréchal
(cf. supra, n. 502), haec breviter dicenda sunt. Falsum est quod omni iudicio
debet correspondere obiectum reale in rerum natura; iudicium tendit tantum
ad affirmandam identitatem subiecti et praedicati, subiectum autem potest
esse vel ens reale, vel ens possibile, vel ens rationis, et praedicatum sortem
subiecti sequitur. Falsum est ens infinitum, cuius affirmatio subiacet omni
iudicio, esse ipsum Deum: hoc ducit immediate ad Ontologismum, et per
ipsum ad pantheismum. Ens quod subiacet omni nostrae cognitioni (etiam
simplici apprehensioni, nec soli iudicio), est infinitum non positive et inten­
sive (sicut Deus), sed tantum praecisive quia praescindit a limitibus, et ex1 «On pourrait faire à ce sujet [de l’existence de Dieu] une proposition modale,
qui serai un des meilleurs fruits de toute la logique: savoir que si letre nécessaire est
possible, il existe... Car si l’être de soi est impossibile, tous les êtres par autrui le sont
aussi: puisqu’ils ne sont enfin qua par letre de soi; ainsi rien ne saurait exister. Ce
raisonnement nous conduit à une autre importante proposition modale, égale à la pré­
cédente, et qui, jointe à elle, achève la démonstration. Ou la pourrait énoncer ainsi: Si
l’être nécessaire n’est point, il n’y a point d’être possible. Il semble que cette démonstra­
tion n’avait pas été portée si loin jusqu’ici» (De la demonstration cartésienne de l’existence
.de Dieu par le P. Lamy, éd. Erdmann, p. 177).

tensive, quia convenit omnibus, ctiam Deo. et potest praedicari de omnibus
•quin unquam exhauriatur; tale ens nequit esse Deus, cum praedicetur de aliis
praeter Deum.

Quidam theologi, occasione praefati argumenti Leibnitii, ulterius dispu­
tant utrum, semel a posteriori cognita intrinseca possibilitate Dei, ex ea tunc
possit immediate ac necessario inferri eius existentia, abstrahendo quidem ab
hac existentia ut iam a posteriori scita, seu non utendo hac acquisita scientia.
Aliqui affirmant, quia pro ente necessario possibilitas et existentia aequipollent, ita ut aut existât aut sit impossibile, nec detur medium, seu possibilitas
sine existentia, sicut pro entibus contingentibus. Alii vero negant, dicentes
quod, posita ipsa intrinseca possibilitate, nondum probatur extrinseca possi­
bilitas, seu ratio sufficiens quare talis essentia, in se possibilis, debeat realizari
ac poni in esse, ac ideo non necessario probatur illius existentia.
Ut patet, huiusmodi quaestio satis otiosa est, cum ipsa intrinseca Dei
possibilitas non cognoscatur nisi postquam cognoscitur ipsa eius existentia
ex effectibus creatis, vel saltem simul cum ea. Nihilominus, posita quaestione
sicut ponitur, negative respondendum est, vel potius ipsum suppositum ne­
gandum, quoniam abstrahendo a praefata scientia existentiae Dei quam habe­
mus a posteriori, ipsa intrinseca possibilitas Dei nequit a nobis concipi, nisi
negative; ex qua, ut dictum est supra, non sequitur Dei existentia. Unde post
scitam existentiam Dei, non melius probatur eius existentia ex eius possibi­
litate, quam ante scitam existentiam, siquidem hac scientia non utimur, ac
ideo haec quaestio est frustranea et otiosa. Potius quaestio sequenti modo
ponenda est: Utrum, si Deus existit, necessario existât; vel: Utrum ipsa es­
sentia Dei, in quocumque ordine tam ideali quam reali, implicet necessario
eius existentiam. Ad quam quaestionem nemo est qui negative respondeat,
cum in Deo idem sit essentia et esse, ob eius simplicitatem.1

QUAESTIO II. DE POSSIBILITATE DEMONSTRATIONIS EXIS­
TENTIAE DEI2
I.

SENSUS QUAESTIONIS.

514.

In praecedenti quaestione ostensum est existentiam Dei

1 De praefata controversia peculiariter disputant, eamque tamen affirmative resol­
vunt, Diego Diez, op. cit. (supra, in η. 494) 65-68, et Martinez del Campo, op. cit.
(ibid.) 131-134.
2 1 p., q. 2, a. 2; q. 12, a. 12; C. Gent., 1. 1, c. 12; In I Sent., dist. 3, q. 1, a. 1
et 3; In 3 Sent., dist. 24, q. 1, a. 2, qa 2; In Boethium De Trinitate, q. 1, a. 2; a. 3,
ad 6: De potentia, q. 7, a. 3.
Chossat, M., «Dieu», Dictionnaire de théologie catholique IV-1 (Paris 1910)
756-930.
Descoqs, P., Praelectiones theologiae naturalis I (Paris 1932) 135-157, 664-679· II
(Paris 1935) 441-490.
Diego Diez, T. de, Theologia naturalis (Santander 1955) 26-57. 167-179.
Garrigou-Lagrange, R., Dieu. Son existente et sa nature (éd. 4, Paris 1923) 11-223
—De Deo Uno (Paris 1938) 90-109.
Hellin, I., Theologia naturalis (Matriti 1950) 76-85, 94-135, 268-279.

indigere demonstratione, cum non sit per se nota, seu demonstra­
tionem esse necessariam ut possimus cognoscere existentiam Dei
(quod quidem idem est ac dicere, demonstrationem esse possibilem
ex parte obiecti, seu existentiam Dei esse aliquid demonstrabile,
utpote non per se notum). Nunc quaestio est de possibilitate de­
monstrationis, ex parte scilicet subiecti sive humanae rationis: utrum
nempe haec naturalis ratio possit ex propriis viribus ac principiis
cognoscere, adeoque demonstrare, existentiam Dei. Dicimus «cog­
noscere, adeoque demonstrare», quia quamvis aliud sit quomodoli­
bet cognoscere et aliud demonstrative cognoscere, tamen, semel po­
sito quod existentia Dei nequit cognosci immediate et in se, ut
ostensum est in quaestione praecedenti, sequitur quod, si potest
cognosci, cognoscitur tantum mediate, adeoque per demonstratio­
nem, nam cognitio mediata est idem ac demonstratio.1
515. Demonstratio, objective spectata, intelligitur cognitio obiecti vera
et certa, obtenta mediate per cognitionem alterius obiecti; subiective autem
consistit in triplici coordinate iudicio, ex quo ratiocinium sive argumentatio·
resultat, quodque implicat tres terminos, seu subiectum et praedicatum tertii
iudicii, sive conclusionis, et medium, ratione cuius cognoscitur praedicatum
convenire subiecto.2
Ut autem pateat quem locum obtinet demonstratio in genere cognitionis,
attende cognitionem duplicem esse posse, scilicet mediatam et immediatam,,
idque tam ex parte obiecti quam ex parte subiecti sive actus ipsius. Ex parte
obiecti, cognitio est mediata, si non causatur ab ipso obiecto seu ab eius
intrinseca evidentia sed ab extrinseca evidentia testimonii, et haec dicitur
fides sive cognitio per fidem («credo»). Est vero immediata, si causatur ab·
ipsa intrinseca evidentia obiecti, et haec dicitur simpliciter cognitio («scio»).
Iterum haec altera cognitio, ex parte actus sive modi quo obtinetur, est vel
immediata et per se, quae fit per duplicem actum apprehensionis et iudicii,.
vel mediata et per aliud, quae fit per ratiocinium vel demonstrationem3 atque
dicitur, sicut ipsa scientia cuius est medium, cognitio per causas.
Haec autem cognitio sive demonstratio dividitur, iuxta genus causarum
per quas fit, in demonstrationem quae fit per causam simpliciter dictam, seu
Lennerz, H., Naliirliche Gotteserkenntnis. Stcllungnahme der Kirche in den letzten
hundert Jahren, Freiburg 1926.—De Deo Uno (ed. 3, Romae 1940) 4-62.
Martinez del Campo, R., Theologia naturalis (Mexid 1943) 144-195, 205-281.
1 Unde non iuvat distinguere duplicem quaestionem, alteram de possibilitate cogni­
tionis et alteram de possibilitate demonstrationis, saltem si quis sequitur ordinem quem
secuti sumus. Ceterum, ea distinctio legitima esset, si quis (contra Traditionalismum) in­
ciperet a generali quaestione de cognoscibilitate existentiae Dei et subinde institueret
quaestionem de cognoscibilitate non immediata sed mediata (contra Ontologismum); in
quo casu inverteretur ordo duanim quaestionum quas instituimus.
2Cf. dicta superius, n. 464.
3Ut notavimus supra (n. 464), ratiocinium dicitur proprie demonstratio quando·
est apodicticum, seu quando gignit cognitionem, sive conclusionem, veram et certam.

in essendo (in ordine tam physico quam mctaphysico), et dicitur demonstratio
propter quid (eo quod facit scire cur aliquid sit ac verum sit, seu cur praedi­
catum insit subiecto) necnon a priori (quia causa in essendo est simpliciter
prior causato), et demonstrationem quae fit per causam secundum quid seu
tantum in cognoscendo, sive per effectum cuius cognitio in nobis praecedit
et generat cognitionem suae causae, et dicitur demonstratio quia (eo quod
facit scire tantum quia res est, non vero cur ipsa sit, seu cur praedicatum
insit subiecto), vel a posteriori (quia effectus est posterior causa in essendo).
Schematice·.
Cognitio ex parte obiecti
imediata: per testimonium de obiecto: fides
immediata: per ipsum obiectum: cognitio simpliciter. Quae iterum ex
parte actus est
> 11 n
t t ii. sine medio alio obiecto: apprehensio et iudicium
imediata: medio alio obiecto, ut causa: demonstratio
demonstratio propter quid et a priori: ex causa in essendo
demonstratio quia et a posteriori: ex causa tantum in cognoscen­
do, seu effectu1
Quaeritur igitur, utrum naturalis ratio possit propriis viribus et ex
propriis principiis, absque concursu fidei, cognoscere, adeoque demonstrare,
Dei existentiam, demonstratione quidem a posteriori, cum a parte rei nihil
sit prior Deo eiusque essentia et existentia.
II.

ERRORES.

516. Omnes errores in hac re, ex una generali philosophica radice
necessario derivantur, scilicet ex Nominalismo, quo negatur obiectivus valor
cognitionis nostrae eiusque principiorum (adeoque principii causalitatis, quod
est nervus omnis verae demonstrationis de existentia Dei) et ad unam gene­
ralem conclusionem ducunt, scilicet Agnosticismum> filium Phaenomenismi,
quo docetur proprium obiectum cognitionis naturalis totum claudi intra
phaenomena, ita ut ea quae sunt supra vel ultra phaenomena, uti existentia
Dei, per naturalem rationem nullatenus attingi queant. Ceterum, in eandem
conclusionem veluti a latere confluxerunt eamque corroborarunt, quaedam
peculiaria principia, tum philosophica, ut idealismtis kantianus, necnon theo­
ria de origine idearum ex loquela sive traditione, apud Fideistas, tum theolo­
gica, ut doctrina de totali corruptione naturae, ac ideo rationis, per peccatum
’Haec simplicior S. Thomae divisio (1 p., q. 2, a. 2) in demonstrationem propter
quid, sive ex causa, et demonstrationem quia, sive ex effectu, sufficit ad nostrum sco­
pum, nec praestat hic, per ulteriorem ac subtiliorem logicorum divisionem, mentem tyronum exagitare. Logici ulterius, et ceteroquin apte, nomen demonstrationis propter quid
reservant soli demonstrationi per causam propriam et immediatam (v. g. «Deus est
aeternus, quia est immutabilis»), quippe quae sola facit scire cur res sit, et demonstratio­
nem quia subdividunt in a priori (per causam communem et remotam: v. g. Deus est
aeternus, quia est perfectissimus; ceterum demonstratio propter quid est etiam ac necessario
a priori) et a posteriori (per effectum). Quidam addunt tertium membrum, scilicet quasi
a priori sive a simultanco, quae tamen non est proprie dicta demonstratio, ut dictum
est supra (n. 500; cf. n. 465, ubi de conclusione improprie dicta seu mere explicativa).

originale, apud Protestantes et lansenistas, et principium exaggerati mysticismi apud aliquos catholicos, ut Molinos.
Non paucas, into pene infinitas, particulares ac positivas formas assump­
sit huiusmodi genendis negatio aptitudinis rationis ad demonstrandam Dei
existentiam; quae tamen ad tres commode ac logice reduci possunt. Semel
enim posita extra ipsam rationem, cognoscibilitas existentiae Dei nonnisi ad
triplicem aliam causam revocari potest: vel scilicet ad causam cxtrinsecam
ipsi subiccto, seu fidem, vel ad alteram intrinsecam facultatem rationalis
naturae, scilicet voluntatem, vel ad tertiam quandam confictam et indetermi­
natam facuitatem, in qua intellectus et voluntas veluti in unum commiscean­
tur, internam nempe conscientiam vel mysticum quondam ac naturalem sen­
sum, quo existentia Dei, sicut ct alia supraphacnomcnalia obiecta, immediate
apprehendantur ac percipiantur. Hinc mb triplici capite Fideismi, Volunlarismi ct Sentimenlalismi, secundum latiorem harum vocum acceptionem, omnes
errores colliguntur (sub qua ultima voce veniunt Immanentismus, Intuitionismus ct Existentialismus).
517.

1.

Fideismus.

Initia Fideismi observantur iam apud doctores medii aevi, ut notat
S. Iliomas referens testimonium philosophi Maimonidis: «Quidam enim dixe­
runt, ut Rabbi Moyses narrat, quod Deum esse non est per se notum, nec
est per demonstrationem scibile, sed est tantum a fide susceptum; et ad hoc>
dicendum induxit eos debilitas rationum quas multi inducunt ad probandum
Deum esse» (De veritate, q. 10, a. 12; cf. C. Gent. 1. 12).
Nominalistae saec. 14, rcicientes obiectivitatem rationalis cognitionis
eiusque principiorum (nominatim principii causalitatis), explicite docuerunt
existentiam Dei probari non posse ct sola fide teneri. Ita Guilelmus Ockani
(t ca 1349), eorum princeps, discipulus Scoti eiusque impugnator,’ Nicolaus
de Ultricuria (floruit circa 1347/ et cardinalis Petrus de Alliaco (j 1420),
qui docuit «ex nullis apparentibus naturaliter posse concludi Deum esse
evidenter» (In 1 Sent. q. 3, a. 1 ) et «Deum esse sola fide teneri» (ibid., q. 2,
a. 1)? Celebrior autem inter cos evasit praefatus Nicolaus de Ultricuria, ob
cxplicitam condemnationem plurium cius propositionum, latam a Clemente VI
a. 1347; inter quas ad rem nostram praecipue faciunt: «Quod non potest
evidenter evidentia praedicta ex una re inferri vel concludi alia res, vel ex
non-esse unius non-esse alterius.—Quod propositiones: 'Deus est’, ’Deus non
est’, penitus idem significant, licet alio modo...—Quod excepta certitudine
fidei non erat alia certitudo nisi primi principii vel quae in primum princi1 Cf. H. Becher, «Gottcsbcgriff und Gottcsbcwcis bei Wilhelm von Ockam», Scholastik 111 (1929) 369-393, ct Ph. Boiiner, *Zu Ockams Bcwcis der Existcnz Gottcs. Texte
und ErkUrung». Pranziscanirchc Studien XXXII (1950) 50-59. Complexam Ockami
doctrinam fuse exponit R. Guf.eey, Philosophie et théologie chez Guillaume d'Ockam,
Louvain 1947.
7Cf. J. Lappe, Nicolaus von Aulrecourt, Münster 1908, et P. VroNAUX, «Nicolas
d'Aut recourt », Dictionnaire de théologie catholir/ue XI (Paris 1931) 561-587.
’Cf. L. Salembif.R, Petrus de Alliaco (Lille 1886) 209 sq.—«Ailly (d‘) Pierre»,
Dictionnaire de théologie catholique I-l (Paris 1902) 651.

pium potest resolvi» (Denz. 1029, 1030, 1033; cf. ceteras propositiones
ibidem )
Saec. 16 Protestantes,' sub influxu nominalisini ct ex dogmatico eorum
principio de totali corruptione naturae humanae per peccatum originale,
possibilitatem certae cognitionis de Deo per vires rationis impetiti sunt. Sicut
enim voluntas ad amandum, ita intellectus ad intelligendum, impar factus
est, praecipue in rebus quae Deum respiciunt. Inde Lutherus, qui sese ockamistani gloriabatur, quammaxime invehit in scholasticam rationalem theolo­
giam (cf. supra, n. 9). Etiam Calvinus, quamvis videatur admittere in homine
quandam ideam innatam alicuius indeterminatae divinitatis, de facto pro­
clamat absolutam transcendendam Dei relate ad omnem rationalem cognitio­
nem; quod quidem est unum ex fundamentalibus principiis protestandum.1
2
Reiecta via rationali in Dei cognitione, reliquum erat ut Protestantes
confugerent ad fidem, et quidem non ad ipsam fidem intellectualem qua
credimus dicta et facta in Scriptura revelata, sed ad fidem irrationalem, sive
fiduciam in divinas promissiones, quae est veluti assensus in verbum Dei,
conceptus sub immediata et individual! inspiratione Spiritus S. et manifestatus
in quodam interno gustu ac sapore. Existentia igitur Dei non ratione intel­
ligitur, sed immediate sentitur ac gustatur; Deum cognoscere est idem ac
Deum nos alloqui ac ita exercite nobis sese ut existentem immediate praebere,
nec ceteroquin ipsa revelatio aliud est quam quaedam irrationalis communi­
catio ipsius Divinitatis.3 Huiusmodi protest anticus nominalismus ac mysticis1 Cf. Chossat, M., «Dieu», Dictionnaire de théologie catholique IV-1 (Paris 1910)
762-767, 771-774, 788-798.
2 Ad rem protestons Fr. Wendel: «Dès le début de son ouvrage, Calvin place toute
sa théologie sous le signe de ce qui a été l’un des principes essentiels de la Réforme: la
transcendance absolue de Dieu et son altérité totale par rapport â l’homme... Qu’entcnd-il par connaissance de Dieu? Est-ce la connaissance naturelle que nous pourrions en
avoir et sur laquelle les philosophes anciens avaient fondé leurs affirmations au sujet de
la divinité? Poser la question, c’est y répondre, pour peu qu'on ait quelque lumière de ce
que voulait Calvin. 11 ne s’agit pas de spéculations rationnelles sur l’existence ou la
nature de Dieu, car, écrit Calvin, ’ce que nous pensons à son sujet pour nous-mêmes n’est
que folie, ct tout ce que nous en pouvons parler est sans saveur’ [Instit. 1. 13. 3). Au
reste, nous ne pouvons connaître Dieu dans son essence, et il est vain de se demander
’quis sit Dcus?’» (Calvin, Sources et évolution de sa pensée religieuse [Paris 1950] 111).
3Eadem est sententia illorum modernorum protestandum qui, ut Carolus Barth
et Aemilius Brunner, conantur mediam viam servare inter protestantes orthodoxos ct
liberales (cf. supra, n. 96).
Bartii: «Il en résulte que non seulement nous ne pouvons pas découvrir et prou­
ver Dieu, mais encore qu’il nous demeure incompréhensible. La Bible ne cherche jamais
à définir Dieu, c’est-à-dire â le faire entrer dans nos concepts; mais, quand elle prononce
son nom, elle affirme sans cesse un sujet vivant, agissant, qui se fait connaître lui-même,
à l’inverse de l’entité définie par les philosophes comme un être suprême, infini, lointain
et planant sur l’univers» (Esquisse d’une dogmatique [trad. E. Mauris et F. Ryser, Neu­
châtel 1950) 34).
Brunner: «Only where this Nco-Platonist theory lies at the basis of thought can
one believe that it is possible to achieve the knowledge of God by the way of abstrac­
tion; only then can one hold the view that in absolute being, thus in the abstract con­
ception of ’object’, in the ’ens’, in that of 'absolute substance’, we have grasped what
faith calls ’God’» (The Christian doctrine of God. Dogmatics I [transi. O. Wyon, Lon­
don 19491 178).
De istorum aliorumque tendendis confer L. Malevez, «Théologie dialectique, théo

mus originem dedit omnibus posterioribus conatibus inveniendi existentiam
Dei per vias irrationales, quos infra referemus sub titulis Voluntarismi et
Sentimentalismi.
Saec. 17, Michael Molinos1 (t 1696) ex sua doctrina pseudomystica et
quiestistica de «fide obscura et universali», sive mystica experientia entis
infiniti, ad eundem agnosticismum pervenit, despiciens omnem Dei cognitio­
nem et amorem qui humanae rationi innitatur. Inter 68 eius propositiones
damnatas a S. Officio 28 aug. et ab Innocentio XI in Const. «Caelestis Pas­
tor», 20 nov. 1687, ad rem nostram propinquius accedunt prop. 18, 19, 21:
«Qui in oratione utitur imaginibus, figuris, speciebus et propriis conceptibus,
non adorat Deum in spiritu et veritate.—Qui amat Deum eo modo, quo ratio
argumentatur aut intellectus comprehendit, non amat verum Deum...—In
oratione opus est manere in fide obscura et universali, cum quiete et oblivione
cuiuscumque cogitationis particularis ac distinctae attributorum Dei ac Trini­
tatis, et sic in Dei praesentia manere ad illum adorandum et amandum eique
inserviendum; sed absque productione actuum, quia Deus in his sibi non
complacet» (Denz. 2218-2221).
Doctrina Molinos (exposita praesertim in suo opere hispanico Gula Espiritual, Romae 1675, immediate translato in praecipuas linguas, quo intendit
substituere quietisticam contemplationem intellectuali meditationi)2 connectitur partim cum theoriis ontologisticis et innatisticis, eo tempore vigentibus
(cf. supra, n. 497), partim cum dogmate protestantico ac iansenistico de in­
trinseca corruptione naturae humanae per peccatum originale. Non paucos
sequaces ac defensores habuit in Hispania et Italia antequam a S. Sede con­
demnaretur.
Eodem tempore (saec. 17-18), lansenistae, adhaerentes saltem partialiter
thesi protestanticae de corruptione naturae humanae per peccatum originale,
docuerunt per solam naturalem rationem, seu sine gratia, non posse haberi
cognitionem existentiae Dei, saltem firmam et certam. Hanc doctrinam, essen­
tialiter praeformatam ab ipso Cornelio lansenio (t 1638) in suo opere Augus­
tinus (Lovanii 1640; damnato ab Urbano VIII a. 1641), qui concedit paganos
habere aliquam Dei notitiam, sed mere speculativam et sine valore morali nec
certam, ulterius urserunt ac determinarunt eius sequaces, signanter Paschasius
Quesnel (t 1719). Inter 101 istius propositiones, damnatas a Clemente XI,
Constit. «Unigenitus», 8 sept. 1713, ad rem nostram propinquius facit prop.
41: «Omnis cognitio Dei, etiam naturalis, etiam in philosophis ethnicis, non
logie catholique et théologie naturelle», Recherches de science religieuse XXIX (1938)
385-429 , 527-569.
1 Debongnie, P., «L’inquiétante mystique de Michel Molinos», Mystique et conti­
nence (Paris 1952) 152-169.
Dudon, P., Le quiéliste espagnol Michel Molinos (1628-1696), Paris 1921.
Paquier, J., «Molinos Michd», Dictionnaire de théologie catholique X-2 (Paris
1929) 2187-2192.
Pourrat, P., «Quiétisme», Dictionnaire de théologie catholique XIII-2 (Paris 1937)
1561-1573.
2Nihilominus supradictae damnatae propositiones non in hoc opere qua tales inve­
niuntur, sed in epistolis privatis Molinos ad fideles quos dirigebat et in suis declaratio­
nibus coram iudicibus in processu condemnationis.

potest venire nisi a Deo; ct sine gratia non producit nisi praesumptionem,
vanitatem et oppositionem ad ipsum Deum loco affectuum adorationis, gratitudinis ct amoris» (Denz. 2441; cf. 2448). lansenista Blasius Pascal (t 1662)
in noto opere Pensées scribit: «Parlons maintenant selon les lumières natu­
relles. S’il y a un Dieu, il est infiniment incompréhensible... Nous sommes
donc incapables de connaître ni ce qu’il est, ni s’il est» (torn. 2, fragment 233).

518. Saec 19, orlus est inter catholicos doctores Fideismus
stricte dictus sive Fraditionalismus,} qui, sub influxu tum iansenismi, tum nominalismi sensistarum saeculi praecedentis, tum novellae
cuiusdam ac peculiaris theoriae de origine idearum, iuxta quam non
conceptus producunt verba sed vicissim, determinate ac systematice
docuit aliquam primitivam revelationem fuisse absolute necessariam
humano generi (saltem per peccatum originale corrupto) ad acqui­
rendam cognitionem naturalem, saltem ordinis moralis ac religiosi
(inter quas notitiam de existentia Dei), ac ideo huiusmodi cognitio­
nem inniti fidei primitivae (Fideismus), quae subinde per genera­
tiones transmittitur per doctrinam et socialem institutionem (Traditionalismus). Unde ratio naturalis est physice impotens ad praefatam
cognitionem sine fide et traditione habendam, ac ideo divina reve­
latio est ad eam physice ac stricte necessaria.
Immediatus fundator huius systematis fuit Ludovicus de Bonald
(t 1840),2 vir laicus et in scientia politica ac philosophica peritus, qui docuit
conceptus sive ideas produci a verbis («L’homme pense sa parole avant de
parler sa pensée»), hominem autem non potuisse a seipso invenire ipsa verba,
adeoque ea accepisse immediate a Deo in primo parente, a quo subinde ad
ceteros transmissa sunt. Inde omnis scientia humana, et signanter ipsa cog­
nitio veritatum ordinis moralis et religiosi, proxime innititur traditioni transmissivae et ultimo alicui primitivae revelationi. Ratione suae innocuae generalitatis, doctrina ipsius Bonald ecclesiasticam censuram et attentionem non
attraxit, donec per Felicitatum de Lamennais (t 1854), sacerdotem ac subinde
apostatam, magis determinatam et explicitam formam assumpserit? Docuit
1 Aubert, R., Le problème de l’acte de foi (éd. 2, Louvain 1950) 102-130.
Foucher, L., La philosophie catholique en France au XIXe siècle avant la renais­
sance thomiste et dans son rapport avec elle (1800-1880) (Paris 1955) 11-99.
Henry, I., Le traditionalisme et l’ontologisme à [’Université de Louvain (1835-1865),
Louvain 1922.
Hocedez, E., Histoire de la théologie au XIXe siècle I (Bruxelles 1949) 80-88,
104-123.
Lennerz, H., Hatürliche Gotteserkenntnis. Stellungnahme der Kirche in den letzten
hundert Jahren, Freiburg 1926.
2 Recherches philosophiques sur les premiers objets des sciences morales, 2 voll.,
Paris 1818. De eius doctrina confer S. Szymecki, Révélation et tradition chez Louis de
Bonald, Paris 1961.
3 Ipsa roma'ha damnatio Lamennais per duas Encyclicas «Mirari nos», 15 aug. 1832,
et «Singulari nos», 25 iun 1834 (Denz. 2730-2732) respicit directe solas politicas eius doc-

nempe institutionem socialem (adeoque traditionem) esse unicum medium
quo homo possit pervenire ad cognitionem idearum suprasensibilium (inter
quas est existentia Dei), et unicum efficax motivum, quo ratio innititur ad
affirmandas huiusmodi veritates, esse proxime ipsam auctoritatem socialem,
mediate vero ac ultimo auctoritatem Dei primitus revelantis.1
Paulo post, Ludo vieus Eugenius Baulin (t 1867),' theologiae professor,
per aliam viam, seu abstrahendo a praefata theoria de origine idearum et
insistendo in necessitate gratiae et revelationis, ad eandem fideisticam (non
ergo proprie traditionalisticam) conclusionem pervenit. A. 1840 ab auctori­
tate ecclesiastica coactus est subscribere sequentibus propositionibus: «Ratio­
cinatio potest cum certitudine probare existentiam Dei et infinitatem perfec­
tionum eius. Fides, donum coeleste, posterior est revelatione; hinc non potest
allegari contra atheum ad probandam Dei existentiam...—Quamvis debilis et
obscura reddita sit ratio per peccatum originale, remansit tamen in ea sat
claritatis et virtutis, ut ducat nos cum certitudine ad existentiam Dei, ad
revelationem factam ludaeis per Moysen et christianis per adorabilem nostrum
Hominem-Deum» (Denz. 2751, 2756).

519. Praefatam traditionalisticam doctrinam De Bonald et Lamennais
secuti sunt subinde, cum quadam tamen mitigatione, plures theologi, quorum
notiores sunt, in Gallia Augustinus Bonnetty (t 1879),3 in Italia J. Ventura
(t 1861),4 et in Belgio G. C. Ubagbs cum quibusdam aliis doctoribus eiusdem
Universitatis Lovaniensis/ Ea doctrinae mitigatio respicit sive obiectum sive

: :

trinas, seu religiosum indifferentismum. Tamen plures episcopi Galliae, Tolosae a. 1835
congregati, censurae subiecerunt 56 philosophicas propositiones, excerptas ex operibus
Hit
Lamennais
eiusque discipulorum.
1 Essai sur l'indifférence en matière de religion, 2 voll., Paris 1818-1820. Scribit:
«Il existe donc nécessairement, pour toutes les intelligences, un ordre de vérités ou de
connaissances primitivement révélées, c’est-à-dire reçues originairement de Dieu, comme
les conditions de la vie ou plutôt comme la vie même; et ces vérités de foi sont le fond
immuable de tous les esprits et la raison de leur existence... De même que la vérité est
la vie, l’auctorité, ou la raison générale manifestée par le témoignage ou par la parole
est le moyen nécessaire pour parvenir à la connaissance de la vérité, ou à la vie de
l'intelligence» (ibid. II 81).
Lamennais publicam apostasiam inauguravit per editionem operis Paroles d’un cro­
yant, Paris 1834. Eius doctrinam systematice exposuit ipsius discipulus P. Gerbet. Des

doctrines philosophiques sur la certitude dans leurs rapports avec les fondements de la
théologie, Paris 1826. Hoc opus severae crisi subierit J. Rozaven, Examen d'un ouvrage
intitulé 'Des doctrines philosophiques sur la certitude’, Paris 1831.
De tota Lamennais historia et doctrina, confer A. Fonck, «Lamennais (Félicité de)»,
Dictionnaire de théologie catholique VIII-2 (Paris 1925) 2473-2526.
2 Philosophie du Christianisme, 2. voll., Paris 1835. De eius doctrina confer E. Bau­
din, «La philosophie de L. Bautin, le ’philosophe de Strasbourg’», Revue des sciences reli­
gieuses I (1921) 23-61, 118-148.—P. Rousselot. «La vraie pensée de Bautain», Recherches
de science religieuse V (1914) 453-458.—Aubert, op. cit. 114-122.
3 Fundator et director ephemeridis Annales de philosophie chrétienne, inde ab
a. 1830. Cf. Aubert, op. cil. (supra, in n. 518) 122-127.
♦ La tradition et les Sémipélagicns de la philosophie (Paris 1856) 143.—La raison
philosophique et la raison catholique, Paris 1852.
5 Isti, mirabili quadam sed non illogica ingeniositate, suum traditionalismum cum
ipso ontologismo subinde in unum coniunxerunt (cf. supra, n. 498). Ipse Ubaghs sequenti

subiectum cognitionis. Ratio scilicet humana potest sine revelatione et fide
invenire veritates ordinis physici et sensibilis, non vero ordinis moralis et
religiosi, nisi supposita revelatione, seu nisi postquam fuerit fide humana
educatus (Ventura) aut plenam rationis evolutionem assecutus (Ubaghs aliique
lovanienses); quae educatio ac evolutio supponunt institutionem ab extrinseco et in ultima analysi revelationem.
Inter istos doctores peculiariter a censura ecclesiastica notatus est Bonnetty, qui coactus est subscribere sequentibus propositionibus, sibi a S. Of­
ficio a. 1855 propositis: «Ratiocinatio Dei existentiam, animae spiritualitatem, hominis libertatem cum certitudine probare potest. Fides posterior est
revelatione, proindeque ad probandam Dei existentiam contra atheum, ad
probandam animae rationalis spiritualitatem ac libertatem contra naturalismi
ac fatalismi sectatorem allegari convenienter nequit.—Rationis usus fidem
praecedit et ad eam hominem ope revelationis et gratiae conducit» (Denz.
.2812 sq.).

520. 2. Voluntarismus.
Hic error totus clauditur in peculiari systemate Emmanuelis
Kant (t 1804), quod, quamvis quoad suam directam et peculiarem
applicationem in re nostra, non supervixerit, tamen aliunde, cum sit
origo omnis moderni agnosticism!, magnum influxum habuit in
ortum multiformis Sentimentalismi, quo cognitio existentiae Dei
modo irrationali explicari solet.
Ut dictum est in superiori tractatu, agendo de notione et possibilitate
revelationis (n. 96, 113), Kant, contendens salvare, contra empirismum, subiectivum saltem valorem cognitionis nostrae, ad hunc finem adstruit dupli­
cem veluti facultatem.*1
Prima est ratio speculativa, quae constat subiectivis quibusdam formis
sive categoriis ex quarum applicatione ad externam ignotam realitatem
(noumena, seu res ut sunt in natura) resultant phaenomena seu res sensibiles.
Haec ratio applicari potest solis obiectis sensibilibus habetque valorem tan­
tum relativum, vel, si placet, habet valorem obiectivum phaenomenalem, non
modo huiusmodi conjunctionem explicat: Deus est quidem immediate praesens intellectui
(ontologismus), sed exterior doctrina sive verbum excitat activitatem qua intellectus im­
Mill
mediate Deo coniungitur et ita est veluti instrumentum et conditio actualis immediatae
cognitionis Dei (traditionalismus). Cf. Fonck, art. cit. (supra, in n. 497) 1037 sq. Varias
propositiones et declarationes Ubaghs et aliorum, a S. Sede reprobatas, refert H. Lennerz,
De Deo Uno (ed. 3, Romae 1940) 11-13.
1 In duplici opere Kritik der reiner spekulativen Vernunft [Critica rationis purae
speculativae] a. 1781.— Kritik der praktischen Vernunft [Critica rationis practicae]
a. 1788.
Quoad doctrinam Kant praecipue in praesenti quaestione de existentia Dei, confer:
Dehove, M., La critique kantienne des preuves de l’existence de Dieu, Lille 1905.
Descoqs, P., Praelectiones theologiae naturalis I (Paris 1932) 638-651.
Deneffe, A., Kant und die katholische Wahrheit (Freiburg 1922) 91-140.
Rossi, G., «II problema dell'esistenza di Dio nelle variae fasi del pensiero kantiano»,
Immanuel Kant (Milano 1924) 187-282.

vero noumenalem, seu attingit solam realitatem, prout est creata a nostra
mente per applicationem praefatarum mentis categoriarum, non vero ipsam
externam realitatem (ac pro tanto habet valorem subiectivum sive idealisticum). Principium causalitatis pertinet tantum ad hanc speculativam rationem
ac ideo habet valorem mere phaenomenalem ac valet tantum quoad res
sensibiles.
Altera est ratio practica, quae respicit ea obiecta quae, utpote insensi­
bilia sive ultraphaenomenalia, nequeunt colligi sub praefatis mentis categoriis
et per eas explicari. Haec ratio pertinet potius ad voluntatem, seu consistit
in quadam caeca necessitate vel imperativo categorico, habente valorem abso­
lutum et consistente in conscientia moralis obligationis ducendi vitam moraliter bonam, quod propterea tria necessaria postulata exigit, scilicet hominis
libertatem (sine qua obligatio non concipitur), animae immortalitatem (sine
qua vita moralis necessaria sanctione careret) et Dei existentiam (sine qua
nec lex nec sanctio esse posset).

Unde existentia Dei nequit ulla ratione demonstrari, cum ne­
queat attingi a ratione speculativa eiusque principiis; frustranee ei
applicatur principium causalitatis, utpote extra istius principii pro­
vinciam, et mere illusorie attentatur omnis metaphysica probatio
existentiae Dei. Haec Dei existentia est merum absolutumque pos­
tulatum imperativi categoria rationis practicae, seu probatur sola
probatione practica sive morali, qua producitur sola fides moralis,
cuius certitudo, etsi obiective insufficiens, subiective tamen suffi­
ciens est; nam sine Deo non staret obligatio moralis. Unde existen­
tia Dei supponitur et postulatur ut fundamentum morum, et eo fir­
mius ab homine admittitur quo firmius ipse experitur obligationem
moralem et quo rectius vivit.
Kantii igitur morale argumentum pro existentia Dei ad hoc re­
ducitur; Deus existit, quia debet existere, et debet existere quia
sine eo non datur obligatio et vita moralis quam imperative ac categorice homo experitur. Vel, aliis verbis et pressius ad mentem Kant:
Ratio practica impellit hominem ad summum bonum obtinendum;
ergo hoc summum bonum est possibile; atqui sine existentia Dei
summum bonum non est possibile, nam ipsum consistit in virtute
et in beatitudine, seu virtutis premio, et haec duo non sunt possi­
bilia nisi existât ens supremum, intellectu et voluntate praeditum,
quod possit ipsam virtutem aestimare et premium beatitudinis con­
ferre; ergo existit Deus, tanquam ens supremum, intellectu et vo­
luntate praeditum.1
lCf. Critique de la raison pratique, première partie, 1. 2, chap. 2, η. 5: «L’existence
de Dieu cumme
postulat de la raison pure pratique» (trad. Fr. Picavet, Paris 1949) 133-141.
IHI

Sentimentalismus.

Sub hac voce, in generali quodam sensu accepta, colligi possunt cetera
tentamina explicandi cognitionem existentiae Dei per viam irrationalem et ab
intrinseco, citra immediatum recursum ad ipsam puram voluntatem.
Re quidem vera, semel derelicta via rationali, non manet nisi logicus
recursus ad voluntatem, cum non detur tertia facultas in anima rationali;
potest tamen cogitari tertia quaedam facultas, vel potius activitas, in qua
veluti in unum commisceantur vires intellectus et voluntatis, quidam scilicet
internus sensus conscientiae vel intuitionis, quo existentia Dei immediate
apprehendatur ac percipiatur. Et hanc tertiam viam, connexam ceteroquin
cum ipso agnosticismo et voluntarismo kantiano, arripuerunt communiter
acatholici philosophi religionis (quibus partialiter saltem consenserunt aliqui
catholici), quibusdam recurrentibus ad internum sensum conscientiae, seu ad
theoriam Immanentismi, aliis ad immediatum quendam instinctum, sive intel­
lectualem aut affectivam sympathiam, quorum theoria vocari potest Intuitionismus; ad hanc theoriam reducitur recentior tumultuarius motus sic dicti
Existentialismi, qui in re nostra nihil vere novi secum tulit.

522. Immanentismus est peculiaris forma, quam cognitio
existentiae Dei assumpsit apud Modernistas, quorum generalem doc­
trinam, relatam ac damnatam in Decreto «Lamentabili» et Encycl.
«Pascendi», sufficienter exposuimus in tractatu De Revelatione
(supra, n. 114 sq.). Breviter, ad rem nostram, haec Modernistae
dicunt.
Tota religio, cum sit aliquid phaenomenale, praetergreditur
vires rationis (agnosticismus kantianus; Denz. 3475), adeoque ori­
ginem habet ex irrationalis conscientiae motu, ex «immanentia vi­
tali», ex «motu quodam cordis», ex «cordis intuitu», ex ipsa «vita»
(nam «conscientia in homine aeque atque vita una est»; Denz. 3475,
3477, 3484, 3492; hic est immanentismus, quo Modernismus con­
jungitur cum pseudomysticismo Protestantium, lansenistarum et
Molinos). Idea Dei eiusque existentiae, cum sit fundamentum reli­
gionis, est primum quod oritur ex ea conscientiae immanenti vitali­
tate; est enim in subconscientia quaedam indigentia alicuius divini,
seu quidam generalis religiosus sensus, qui, prorumpens in superio­
rem conscientiam, sibi fingit divinam ipsam realitatem, seu ideam
et sensum alicuius Dei personalis (Denz. 3477). Unde existentia Dei
nequit probari ex ratione, sed probatur tantum, imo fingitur, ex
indigentia conscientiae eiusque vitali motu; hoc modo ea est aliquid
subiectivum ac subjective certum, num autem sit etiam aliquid
obiectivum, seu num Deus existât etiam obiective et extra conscien-

tiam sive in rerum natura, nec scimus nec scire possumus (Dcnz.
3475-3477).
Ad eundem modum probandi Dei existentinm ex elemento immanentis*
tico appropinquant fautores sic dictae methodi immanentiae in quaestione
apologetica, norninatim M. Blondel, cuius sententiam late exposuimus in trac­
tatu De Revelatione (supra, n. 182 sq.), ubi diximus eam laborare moderato
quodam agnosticismo et immanentismo, saltem iuxta crudiorem formam pro
positam a Blondel in priori sua periodo, praecipue in originali opere L'action
(a. 1893). Docet enim existentiam Dei non posse necessario probari rationali
argumento, sed unice ex ipsa vitali actione, seu ex intégrait humana activi­
tate, quatenus contingentia ct inadacquatio particularium actionum relate ad
universales ct essentiales tendentias naturae humanae, exigunt existentiam Dei
♦Unici Necessarii».1
Ad idem genus immanentismi reducitur peculiare ac generalius systema
//. Bergson, fundatum in quodam dynamismo vitali, iuxta quod, ens sive
rcalitas rerum, consistit essentialiter in puro motu («pure durée», «élan vi­
tal»). Consequenter dexret religionem esse aliquid dynamicum ct mysticum,
atque existentiam Dei probat per argumentum ex experientia mystica sive
potius ex experientia mysticorum virorum.2

523. Intuitionismus intclligitur omnis forma irrationalis pro­
cessus, qui, ad probandam existentiam Dei, recurrit ad quendam
indeterminatum intuitum, vel sympathiam, vel coaptationem inter
cognoscentem et obiectum cognitum, inter hominem et Deum, de
genere tamen irrationali (secus fieret transitus ad Ontologismum).
Ceterum, inter innumeras huiusmodi intuitionismi particulares for­
mas, quaedam inclinant in intuitum intellectualisticum, quaedam in
intuitum mere affectivum, quaedam veluti medio modo procedunt,
utrtlttique intuitum commiscentes aut alterna vice unum vel alterum
* «Une preuve qui n'est qu’un argument logique demeure toujours abstraite ct par­
tielle; elle ne conduit pas à l’être; die n’accule pas nécessairement la pensée .3 la néces­
site rééllc. Une preuve qui résulte du mouvement total de la vie, une preuve qui est l’ac­
tion entière aura, elle au contraire, cette vertu contraignante...
«C’est donc dans la pratique même que la certitude de ’l’unique nécessaire’ a son
fondement, En ce qui touche à la complexité totale de la vie. seule l’action est néces­
sairement complète ct totale, elle aussi. Elle porte sur le tout; ct c'est pouquoi d’elle et
d'elle seule ressort l'indiscutable présence ct la preuve contraignante de l'Etrc. Les
subtilités dialectiques, quelque longues ct ingénieuses qu’elle soient, ne portent pas plus
qu’une pierre lancée par un enfant contre le soleil. Et c’est en un instant, d'un seul élan,
par une immédiate nécessité que se manifeste en nous 'celui' qu'aucun raisonnement ne
«aurait inventer, parce qu'aucune déduction n'égale la plénitude de la vie agissante; et
c'est lui qui est cette plénitude même» (1,'aciiort (Paris 1893, réimpression 1950] 341,
350; lege integram pcricopcn 339-356). Blondclii argumentum diffuse exponit ac crisi
«ubicit Dpacoqs, op. cil. (supra, in n. 513) H 271-310.
2 Nobis non vacat huiusmodi dynamismum ulterius exponere ac refutare. Vide
Bcrgscnii doctrinam fuse expositam ac refutatam apud T. L. PKNtDO, Dieu dant le Hergionijrnc, Paris 1934; Descoqs, ibid. 375 439; brevius I lu i in, op cit (supra, in n. 513) <
120 127.

assumentes; omnes tamen in eo conveniunt quod Deus attingi non
possit neque per discursum rationis (ut volunt theologi scholastici)
neque etiam per immediatam viam pure intellectualem (ut volunt
•Ontologistae).
lixemplum prioris formae sunt illi pauci doctorcs catholici qui proposue­
runt sic dictum argumentum metalogicum (ultra logicum, non logicum, non
discursi vu m), quod nempe esset immediatus transitus, absque discursu et vera
illatione, a creatura ad Creatorem, a finito ad infinitum, a contingenti ad
necessarium, quatenus in uno termino immediate apprehenditur sive perci­
pitur alius terminus, in eo veluti inclusus ac connotatus, sicut percipitur rela­
tivum in correlativo.
Argumentum praeformarunt se miration alistae Λ. Giinther (t 1863)*
eiusque discipuli qui illud «metalogicum» appellarunt, evolvit speciali modo
oratorianus A. Gratry (f 1872), proposuit sub aliqua ratione etiam 5. Schiffini S. J. (f 1906) ct sub quibusdam ambiguis expressionibus protulit Card.
J. II Newman (t 1890). Gratry, qui est praecipuus in hac re, docet nos
cognoscere Deum non processu logico sive syllogistico, seu mediante creatura
prius cognita, sed processu immediato, dialectico et infinitesimal!, seu imme­
diate in creatura intuendo Deum per quandam oppositionem vel indigentiam,
nec ostensa prius necessaria connexione inter creaturam et Deum.2 Schiffini*
ait hominem in ipso generali principio synderesis «Bonum est faciendum,
malum est vitandum» immediate et sine ratiocinio apprehendere existentiam
sive obligationis sive Dei obligantis. Ad idem accedit Newrnan, loquens de
«illativo sensu», quo in conscientia legis moralis immediate apprehendimus
ipsius legislatoris existentiam.'* Hoc argumentum nequit reduci ad argumen­
tum ontologicum, cum reapse non currat in linea pure intellectuali, ut patet
praecipue cx variis expressionibus Gratry, quae innuunt quendam intimum
sensum indigentiae ct finitudinis, ex quo idea Dei, tanquam aliquid necessa­
rium ad complendam huiusmodi indigentiam, deducitur.
Pro exemplo secundae formae afferri potest liberalis protestaris RudoL
phtis Ollo? qui docet primum elementum religiosum esse aliquid irrationale,
quod a nobis attingitur per aliquod sui generis asentimentum» (Gemütsgcstimmthcit), quod inest menti tanquam quaedam forma a priori et a nullo
’ De Giinther doctrina confer J. P1UTZ, Glauben und Wisscn hei Anton Giinther,
Wien 1963
2 De la connaissance de Dica, 2 voll., Paris 1853. Ait cognitionem existentiae Dei
esse "une opération de la raison qui, regardant l’être fini, monde ou âme, voit par con
trastc ou par regret, plus encore que par ressemblance, dans ce fini l'existence nécessaire
de l’infini ct connaît l’infini par négation, en niant les limites de tout être fini ct de
toute perfection bornée» (ibid. II 100). Cf. Descoqs, op. cit. 261-266, ct J. Marias, La filoso/ia del P. Gratry. La restauration de la mctajïsica en cl problema de Dios y de la
persona, Madrid 1941.
’ Dis putationes nictaphysicae specialis (Taurini 1888) Π, η. 395.
4Cf. E. Bauoin, «La philosophic de la foi chez Newman», Revue de philosophie
(1906) 377.
t
' Das Hciligc. Ithcr das Irrationale in der Idee des Got llicbcn und sein Verhhltnis
xuni Rationalem Gotha 1917. Deo quo confer J. Geyser, intellect oder Gcmüt, Frei■burg 1921.

alio derivari potest. Ceterum, ad eandem formam accedunt non pauci philo­
sophi non catholici (quibus partialiter saltem consentiunt etiam aliqui catho­
lici),’ qui quammaxime elementum affectivum, sive rationem cordis, in cogninitione Dei urgent, dicentes hominem non argumentis rationis fieri religiosum
et Deum personalem esse obiectum cognitionis religiosae, adeoque cognitio­
nem religiosam et cognitionem rationalem esse separandas, sicut ipsa religio
et metaphysica distinguuntur.1
2
Pro exemplo tertiae formae adduci potest Max Scheier,34 qui distinguit
duplicem Dei cognitionem, alteram scilicet metaphysicam, qua quidem Deus
attingitur tantum veluti abstractive, ut ens a se et primum principium, nec
ceteroquin per discursum ope principii causalitatis, sed per meram intuitionem mundi in quo Deus lucet; alteram religiosam, qua Deus cognoscitur per­
sonaliter ut spiritus, seu secundum eius verum «valorem», nempe ut «sum­
mus valor», quaeque exercetur in actu charitatis, per quem Deus, qui charitas est, sese revelat homini. Ex utraque cognitione resultat perfecta Dei cog­
nitio, sed neutra est discursiva; nec ulla discursiva cognitio sive probatio
Dei personalis potest esse religionis fundamentum.

524. Ad unam vel alteram ex his tribus formis intuitionismi, et praeci­
pue ad secundam, reducitur recentior Existentialismus* illorum nempe qui
admittunt Dei existentiam (nam plures existentialistae sunt puri athei), ut
catholicorum P. Wust, G. Marcel,5 L. Lavelle, R. Le Senne, Carlini, Guzzo,
Stefanini, La Via, M. F. Sciacca.6
1 De quibus confer S. Geiger, Der Intuitionsbegriff in der katholischen Religionsphilosophie der Gegenwart, Freiburg 1926.
2 Cf. apud A. Brunner, «Zur Frage nach der Grundlegung der Gottesbeweise»^
Scholastik VII (1932) 187-207.
3 Vom Ewigen im Menschen I, Leipzig 1921; ed. 2, 1923. Cf. H. NEwe, Die religioseGotteserkenntnis und ibr Verbâltnis zur Metapbysischen hei Max Scheier, Würzburg
1928.—G. Rabeau, «La philosophie religieuse de Max Scheler», Vie intellectuelle (1929)
234-247.—L. Lercher, Institutiones theologiae dogmaticae (ed. 5, retractata, Oeniponte
1951), η. 36 sq., p. 14 sq.
4 De doctrina Existentialism!, praedpue in sua applicatione ad probationem existentiae Dei, confer sequentia opera (alia generaliora dabuntur infra, n. 543);
Campos, Alves de, «O problema de Deus na Filosofia existencial», Est udos (1952)
381-390, 447-463.
Cochrane, C., The existentialists and God, Philadelphia 1956.
Danielou, J., Le problème de Dieu et l’existentialisme, Montréal 1960.
■·Λ y existencialismo» Sapientia IV (1949), n. 11.
Derisi, N. O., «Tomismo
Diego Diez, I. de, Theologia naturalis (Santander 1955) 38 sq., 48-57.
Geiger, L. B., «Bulletin de philosophie. La philosophie existentielle», Revue des
sciences philosophiques et théologiques XXXV (1951) 61-104. Recensentur praecipua
recentiora opera de existentialismo.
Gonzalez Alvarez, A., El tema de Dios en la filosofia existencial, Madrid 1945.
Hellin, L, Theologia naturalis (Matriti 1950) 127-135.
Ogiermann, H., «Gottes Existenz in Denken Gabriel Marcels», Scholastik XXIX
(1954) 174-209.
Studi filosofici intorno all'Esistenza, al Mondo, al Trascendente («Analecta Gregoriana», n. 67, Roma 1954) 3-155.
Troisfontaines, R., Existentialisme et pensée chrétienne, éd. 2, Louvain 1948.
5 Journal métaphysique, Paris 1927.
6 II problema di Dio e della religione nella filosofia attuale, Brescia 1944· ed. 2
1946.—Filosofia e metafisica (Brescia 1950) 124-238.

Generalis doctrina existentialistarum tenet in homine adesse duplicent
facultatem cognitivam, unam nempe mere conceptualem, quae attingit solam
essentiam rerum, seu elementum immobile, staticum ac pro tanto mere
fictitium, quod non correspondet concretae ac verae realitati; alteram vero
suprarationalem vel irrationalem, sive intuitivam, quae consistit in intimo
sensu, fiducia, fide, amore, et per quam apprehenditur ipsa vera ac concreta
realitas, quae est rerum existentia sive ipsum fieri rerum, et praecipue ipsius
hominis, qli est quid nobis maxime obvium et concretum. Haec ad nostram
quaestionem applicantes, praefati doctores dicunt Dei existentiam non posse
probari per priorem facultatem, sed tantum per alteram, quatenus homo re­
flectens in semetipsum, et praecipue in indigentias et anxietates suae vitae,
fit conscius Dei sibi praesentis eumque veluti immediate intuetur, ita ut ipsa
hominis concreta existentia, ipsi eius actus fiduciae, spei, amoris, adorationis,
orationis, qui praefatas anxietates subsequuntur, producant immediatum con­
tactum cum Divinitate ac sint veluti testes existentiae Dei.
Ut patet, huiusmodi explicatio fundatur, sicut aliae formae suprarelatae,
in agnosticismo et voluntarismo kantiano nec quidquam novi affert nisi pecu­
liarem ac directam considerationem phaenomenologiae humanae, sive contin­
gendae et indigentiae hominis, ex qua veluti caeco modo conatur extrahere
■existentiam Dei, illius miseriae refugium ac sustentaculum.1
III. ASSERTIO.
Existentia Dei a naturali ratione, per ea quae
facta sunt, «certo cognosci adeoque demonstrari potest».2

Rationalis cognoscibilitas existentiae
Dei est de fide definita a Cone. Vaticano I. Demonstrabilitas vero
est saltem theologice certa, utpote necessario sequens ex definitione
vaticana de cognoscibilitate per ea quae facta sunt; probabiliter est
proxima fidei, imo fortasse de fide implicite vel aequivalenter defi­
nita, tum ob aequivalentiam demonstrationis cum cognitione ex his
quae facta sunt, tum ob explicitam affirmationem luramenti antimodernistici et subsequentem declarationem Pii XI.3 Unde supradicti tres errores Fideismi, Voluntarism! et Sentimentalismi, sunt
525.

Nota theologica.

1 Tamen P. Ortegat, S. J., Intuition et religion. Le problème existentialiste, Lou­
vain 1947, accedens ad existentialismum, contendit hunc continere vere novam metaphysicam, quae, dempta exaggerata quorundam oppositione inter philosophiam essentiae et
philosophiam existentiae, sit capax inspirandi veram ac completam ontologiam (cf. p. 5
sq.). Quod opus cum prudenti cautela legendum est, utpote vero existentialisme inqui­
natum.
2 Sunt ipsa verba luramenti antimodernistici, infra citandi.
3 Omnes theologi id iudicant saltem theologice certum; quidam dicunt esse proxi­
mum fidei (vel doctrinam catholicam), alii de fide (ut Hugon, Garrigou-Lagrange, Schul­
tes et Bittremieux qui tamen addit non constare de definitione). Cf. E. Hugon, «Doctrina
iurisiurandi a Pio X praescripti de modo quo Deum esse cognosci ac demonstrari possit»,
Divus Thomas (Piacenza) XXXI (1928) 269-276.—J. Bittremieux, «De demonstrabilitate
•existentiae Dei iuxta iuramentum antimodernisticum», Ephemerides theologicae Lovanienses XIV (1937) 477-486.

haereses, in sua generali ac crudiori forma, quam habent apud Pro­
testantes, Molinos, lansenistas, Traditionalistas rigidos, Kant, Modernistas; ceterae vero leviores et ambiguae formae, ut traditionalismus mitigatus, immanentismus moderatus et intuitionismus ac
existentialismus aliquorum catholicorum, non facile effugerent ali­
quam censuram erroris vel temeritatis, nisi ipsa eorum ambiguitas,
eis prodesset.1

H

PROBATUR 1. Ex doctrina Magisterii.

526. Magisterium directe et explicite proponit tum cognoscibilitatem turn demonstrabilitatem existentiae Dei, et primam qui­
dem ut de fide, alteram saltem ut certam. Praeter varia documenta,
quae supra citavimus occasione uniuscuiusque particularis erroris,
duo praecipue ad rem faciunt ob suam claritatem et solemnitatem,
scilicet Cone. Vaticanum I, praesertim quoad cognoscibilitatem, et
Juramentum antimodernisticum, quoad ipsam demonstrabilitatem.
Cone. Vaticanum I, sess. 3, can. 1 de revel., definit: «Si quis,
dixerit Deum unum et verum, creatorem et Dominum nostrum, per
ea, quae facta sunt, naturali rationis humanae lumine certo cognosci
non posse, an. s.». (Denz. 3026). In cap. 2 idem omnino docetx
addita sola confirmatione verborum Apostoli, Rom. 1. 20: «Invisi­
bilia enim ipsius, a creatura mundi, per ea quae facta sunt, intellecta^
conspiciuntur» (Denz. 3004).
Circa vim definitionis, haec ad singula verba observa.2 «Deum unum et
verum, creatorem et Dominum nostrum»·, definitur non tantum aliqua gene­
ralis cognitio alicuius numinis, sed determinati Dei, unius, veri, creatoris et
1 Ceterum mitigatus traditionalismus Bonnetty et Ubaghs, nominatim ab auctoritate
ecclesiastica reprobatus est (cf, supra, n. 519). Praeterea, condemnatio Cone. Vaticani,
quamvis feratur directe in traditionalismum rigidum, tamen indirecte tangit etiam traditionalismum mitigatum, ut declaravit relator Gasser pro deputatione fidei: «Cum ergo tra­
ditionalismus etiam in sua forma mitiori aliqua medela indigere videatur, cum certi qui­
dam cancelli huic doctrinae sint apponendi, proponit Deputatio de fide doctrinam suam·
tanquam certum principium, quod directe impugnet traditionalismum crudiorem, quod
sane, cum aliter fieri non possit, etiam tangit traditionalismum mitiorem».
2 Aubert, R., «Le Concile du Vatican et la connaissance naturelle de Dieu», Lumiè­
re et vie (1954) 21-52.
Chossat, M., «Dieu», Dictionnaire Je théologie catholique IV-1 (Paris 1910}
824-871.
Lennerz, H., De Deo Uno (ed. 3, Romae 1940) 13-19, ubi extense refertur relatio
Vincentii Gasser pro deputatione fidei in praeparatione can. 2 et cap. 2.
Serra, Μ., «II magistero della Chiesa stilla cognizione naturale di Dio», Civiltà cat­
tolica CXI (1960) 33-47.
Vacant, J.-M.-A., Etudes théologiques sur les constitutions du Concile du Vatican
(Paris 1895) 1’283-317, 646 sq., 652, 654-660, 673 sq.

domini; non tamen nomen «creatoris» necessario accipitur in stricto sensu
creationis ex nihilo (ceteroquin alibi ac separation ab eodem Concilio definitae,
cap. 1, Denz. 3002). «Per ea quae facta sunt»·, asseritur cognitio mediata ex
parte obiecti, non tamen directe excluditur possibilitas Deum cognoscendi
etiam immediate, neque necessitas alicuius traditionis sive instructionis prae­
cedentis et adjuvantis exercitium rationis,1*neque a fortiori ipsum factum nos
plerumque cognoscere existentiam Dei per traditionem seu ex orali instruc­
tione; unde Kantismus, Traditionalismus et ipse Ontologismus non reiciuntur
nisi in sensu exclusive, quatenus nempe dicunt existentiam Dei non cognosci
nisi ex exigentia interna aut traditione externa aut ratione immediata. «Natu­
rali rationis lumine»·, asseritur cognitio mediata ex parte subiecti, nec tamen
necessario excluditur alius modus cognoscendi, dummodo ille non negetur.
«Certo»·, quidam in Concilio huius particulae omissionem suggesserunt, sed
deputatio fidei signate obstitit, ne cognitio intelligeretur opinio solum proba­
bilis? «Cognosci posse»·, definitur saltem ac directe physica possibilitas cogni­
tionis; moralis vero possibilitas (i. e. non magna difficultas) implicatur in eo
quod agitur de cognitione ex his quae facta sunt seu ex facili medio, adeoque
theologi reputant moralem possibilitatem esse proximam fidei.
Concilium abstinet a verbo «demonstrari», addito subinde a Pio X in
luramento antimodernistico; imo, cum a quibusdam proposita fuerit explicita
emendatio: «Naturali rationis lumine certo cognosci et demonstrari posse»,
deputatio fidei per relatorem Gasser emendationi obstitit, declarans: «Emen­
datio... ex una parte deficit, et ex altera abundat. Deficit ex una parte, quia
media naturalia, quibus homo posset naturaliter cognoscere Deum, non indi­
cantur; excedit ex altera parte, quia non solummodo edicit, Deum naturali
lumine certo cognosci posse, sed etiam hanc Dei existentiam certo probari
posse, seu demonstrari posse. Quamvis aliquatenus certo cognoscere et de­
monstrare sit unum idemque, tamen phrasim mitiorem Deputatio de fide sibi
eligenda censuit, et non istam duriorem».3 Ex hoc tamen non sequitur Con­
cilium de facto non definisse ipsam etiam demonstrabilitatem existentiae Dei,
siquidem certo cognoscere ex creatis effectibus est idem ac demonstrare, ac
proinde Pius X in luramento antimodernistico absque ullo signo novitatis
explicitum verbum «demonstrari» addidit, imo Pius XI in Encyclica «Studio­
rum ducem» a. 1933 affirmat Pium X in verbis illius luramenti interpretari
ipsum dogma a Cone. Vaticano solemniter enuntiatum.4 Unde probabile est
Concilium implicite vel aequivalenter definisse ipsam hanc demonstrabilita­
tem, quamvis ab ipsa voce, utpote technica ac scientifica, abstinere voluerit.
1 Propterea traditionalismus mitigatus non est directe damnatus, quatenus docet
necessitatem alicuius instructionis sive traditionis. In Concilio quidem proposita fuit
quaedam capitis emendatio per insertionem verborum «citra quamlibet de Deo traditam
doctrinam» post mentionem rerum creatarum; sed deputatio fidei eam respuit. Cf. Va­
cant, ibid. ΜΊ, 657.
3 Cf. ibid. 303 sq.
3 Apud Vacant, ibid. 658.
4 «Quibus autem argumentis Thomas Deum esse docet eumque unum esse ipsum
Ens subsistens, ea sunt hodie quoque, sicut aevo medio, omnium firmissima ad proban­
dum: iisdemque liquido confirmatur Ecclesiae dogma in Concilio Vaticano sollemniter
enuntiatum, quod Pius X praeclare sic interpretatur: ’Deum rerum omnium principium...’
[sequuntur verba luramenti antimodernistici]».

duramentum antimodernisticumex Motu Proprio «Sacrorum
antistitum», 1 sept. 1910: «Ego... firmiter amplector ac recipio
omnia et singula, quae ab inerranti Ecclesiae magisterio definita,
adserta ac declarata sunt, praesertim ea doctrinae capita, quae huius
temporis erroribus directe adversantur. Ac primum quidem: Deum,
rerum omnium principium et finem, naturali rationis lumine per ea
quae facta sunt, hoc est, per visibilia creationis opera, tanquam
causam per effectus, certo cognosci, adeoque demonstrari etiam
posse, profiteor» (Denz. 3537 sq.).
In hoc documento tria incisa adduntur, quibus determinantur
ea quae a Concilio Vaticano definita sunt: «Hoc est, per visibilia
creationis opera, —Tanquam causam per effectum—, Adeoque de­
monstrari etiam posse». Omnes theologi concedunt has additiones,
et peculiariter tertiam, quae est praecipua, pertinere ad doctrinam
saltem theologice certam, tum quia sequuntur necessario ex ipsa
definitione vaticana tum quia explicite proponuntur in hoc ipso
documento, quo exhibetur aliqua fidei professio.
Duplex autem quaestio fieri potest, utrum nempe eae additio­
nes non sint aliquid novum, sed mera explicatio sive authentica
{utut non signata) interpretatio definitionis vaticanae, et utrum
quomodolibet illae proponantur ut de fide. Quamquam autem qui­
dam auctores negative vel dubitative respondent, probabilior nobis
videtur affirmativa responsio quam alii proferunt (Hugon, Schul­
tes, Garrigou-Lagrange). Nam ibi explicite dicitur agi de doctrina
iam ab Ecclesia proposita, et praeterea, ut notavimus supra, Pius
XI in Encycl. «Studiorum ducem» asserit Pium X in illis verbis
definitionem vaticanam interpretari. Ceterum, eae additiones refe­
runtur in professione fidei, ita ut teneamur profiteri («Profiteor», et
paulo post clarius dicitur: «Firma pariter fide credo») existentiam
Dei non solum cognosci sed «demonstrari etiam posse». Nec refert
quod haec verba ponantur in quadam forma indirecta et obliqua
(«adeoque demonstrari»), seu ut sequela cognitionis per effectum;
nam adhuc exhibent aliquod obiectum profitendum, quamvis non
principale, et quidem determinativum et explicativum ipsius obiecti
principalis, ut patet ex eo quod incisum «certo cognosci tanquam
causam per effectum» aequivalet conceptualiter inciso «demonstrari
posse», nec potest a tota pericopa supprimi conceptus demonstratio1 Cf. E. Hugon, «Doctrina iurisiurandi a Pio X praescripti de modo quo Deus cog­
nosci ac demonstrari possit*, Divus Thomas (Piacenza) XXXI (1928) 269-277.

nis quin eo ipso supprimatur cognitio tanquam causae per effectum,
quod est ipsum obiectum principale.
527.
Magisterium Ecclesiae non solum docet demonstrabilitatem existentiae Dei, sed etiam commendat ipsa argumenta, quibus existentia Dei a
scholasticis demonstrari solet, praesertim quinque vias S. Thomae.
Ad haec alludit Leo XIII in Encycl. «Aeterni Patris» a. 1879, aiens
«ipsos ethnicorum sapientes [existentiam Dei], naturali tantum ratione prae­
lucente, cognovisse, aptisque argumentis demonstrasse ac vindicasse». Pius
X in Encycl. «lucunda sane» a. 1904 inter modernos errores hunc comme­
morat: «Impetuntur ipsa argumenta, quibus Deus esse demonstratur, atque
incredibili temeritate, contra prima rationis iudicia, repudiatur invicta illa
argumentandi vis, qua ex effectibus causa colligitur, id est Deus eiusque attri­
buta, nullis circumscripta limitibus». Pius XI in Encycl. «Studiorum ducem»
a. 1923 ait: «Quibus autem argumentis Thomas Deum esse docet eumque
unum esse ipsum Ens subsistens, ea sunt hodie quoque, sicut aevo medio,
omnium firmissima ad probandum». Pius XII12 in Encycl. «Humani generis»
a. 1950, reiciens duplicem formam existentialismi, ait: «Opponunt deinde
philosophiam perennem nonnisi philosophiam immutabilium essentiarum esse,
dum hodierna mens ad ’exsistentiam’ singulorum spectet necesse est et ad
vitam semper fluentem... [Huiusmodi] ’existentialismum’ sive atheismum
profitentem, sive saltem valori ratiocinii metaphysici adversantem, [cum dog­
mate catholico componi non posse] catholicus nemo in dubium revocare
potest». Inter 24 theses S. Thomae, a 5. C. de Sem. et Stud. Univ. a. 1914
approbatas et a. 1916 tanquam «tutas normas directivas» omnibus propositas
(cf. supra, n. 432, 435), una invenitur quae quinque vias S. Thomae distincte
exhibet (Denz. 3622). 5. Officium a. 1924 denuntiavit, tanquam oppositas
doctrinae Cone. Vaticani, sequentes propositiones: «Argumenta logica, tum
de existentia Dei, tum de credibilitate religionis christianae, per se sola, nullo
pollent valore, ut aiunt obiectivo: scilicet per se nihil probant pro ordine
reali...—Valor quem habere possunt huiusmodi argumenta non provenit ex
eorum evidentia seu vi dialectica, sed ex exigentiis ’subiectivis vitae vel actio­
nis, quae ut recte evolvantur, sibique cohaereant, his veritatibus indigent»
(cf. supra, n. 186).
Ex quibus sequitur non licere catholico argumenta a theologis adhiberi
solita, quae quidem sunt quinque viae S. Thomae vel ad has reducuntur, in
globo ut inefficacia repudiare,
PROBATUR 2.

Ex Scriptura.1

528. In Scriptura proponitur explicite cognoscibilitas Dei,
tum per naturalem rationem tum ex medio rerum creatarum; aequi1 Cf. A. Del Cura, «EI conocimiento natural de Dios en e] magisterio de Pio XII»,
Estudios filosôficos VII (1958) 201-240.
2Bover, J. M., «EI conocimiento natural de Dios, segùn San Pablo», Razôn y fe
LIX (1921) 442-455.
Ceuppens, F., Theologia biblica, I: De Deo Uno (Romae 1938) 3-18.

valenter vero vel saltem implicite proponitur etiam eiusdem demonstrabilitas per vera argumenta rationalia. Ad rem afferuntur quinque
praecipui loci, nempe, iuxta ordinem efficacitatis: Rom. I. 18-21;
Sap. 13. 1-5; Act. 14. 14-16; Act. 17. 23-28; Rom. 2. 14-15, quo­
rum duo priores sunt stricte probativi, tres veros postremi notabi­
liter confirmativi.
Rom. 1. 18-21: «Revelatur enim ira Dei de caelo super omnem impie­
tatem et iniustitiam hominum eorum qui veritatem Dei in iniustitia detinent;
quia quod notum est Dei [i. e. quod cognoscibile est de Deo] manifestum est
in illis [i. e. in gentibus revelatione destitutis], Deus enim illis manifestavit.
Invisibilia enim ipsius, a creatura mundi [i. e. vel inde ab initio creationis,
vel ex creaturis], per ea quae facta sunt, intellecta, conspiciuntur, sempiterna
quoque eius virtus et divinitas; ita ut sint inexcusabiles, quia, cum cognovis­
sent Deum, non sicut Deum glorificaverunt aut gratias egerunt, sed evanue­
runt in cogitationibus suis, et obscuratum est insipiens cor eorum».1 Hic
textus, qui est omnium efficacissimus, invocatur in supradictis Ecclesiae docu­
III·!·
mentis, praesertim in Cone. Vaticano2 et in luramento antimodernistico
(Leo
XIII provocat etiam ad Sap. 13. 1 sq.), ac ideo fert sigillum ipsius interpre­
tationis Magisterii, nec proinde licet catholico vim probativam ei denegare.
Sap. 13. 1-5: «Vani autem sunt omnes homines, in quibus non subest
scientia Dei, et de his, quae videntur bona, non potuerunt intelligere eum qui
est, neque operibus attendentes, agnoverunt quis esset artifex; sed aut ignem
aut spiritum aut citatum aërem aut gyrum stellarum aut nimiam aquam aut
solem et lunam rectores orbis terrarum deos putaverunt. Quorum si specie
delectati, deos putaverunt, sciant quanto his dominator eorum speciosior est;
speciei enim generator haec omnia constituit. Aut, si virtutem et opera eorum
mirati sunt, intelligant ab illis, quoniam qui haec fecit fortior est illis; a
magnitudine enim speciei et creaturae cognoscibiliter [άναλόγως= per com­
parationem rationis]3 poterit creator horum videri».
Act. 14. 14-16: «Adnuntiantes vobis ab his vanis converti ad Deum
vivum, qui fecit caelum et terram et mare et omnia quae in eis sunt, qui
Dupont, J.,

Gnosis. La connaissance religieuse dans les épilres de Saint Paul, Lou­

vain 1949.
Feret, H. M., Connaissance biblique de Dieu, Paris 1955.
Feuillet, A., «La connaissance naturelle de Dieu par les hommes d'après Romains

1. 18-23», Lumière et vie (1954) 63-80.
Larcher, Ch., «La connaissance naturelle de Dieu d’après le livre de la Sagesse»,
Lumière et vie (1954) 53-62.
Lattey, C., «S. Paulus docet Dei existentiam naturali lumine cognosci posse», Ver­
bum Domini III (1923) 311-315.
LlONNET, S., Quaestiones in Epistolam ad Romanos I (Romae 1955) 68-108.
Quirmbach, J., Die Lebre des hl. Paulus von der natürlichen Gotteserkenntnis und
dem natürlichen Sittengeselz, Freiburg i. Br. 1906.
1 Allusio ad Psl. 13. 1: «Dixit insipiens in corde suo: Non est Deus».
2Cf. Vacant, op. cit. (supra in n. 526) 312-317.
3
άνάλογος ,ex άνά λόγον = rationi consentaneus, proportioni respondensάναλέγειν= colligere, comparare, via comparationis vel rectae consequentiae procedere. *

in praeteritis generationibus dimisit omnes gentes ingredi vias suas. Et quidem non sine testimonio semetipsum reliquit benefaciens de caelo, dans plu­
vias et tempora fructifera, implens cibo et laetitia corda nostra».
Act. 17. 23-28: «Praeteriens et videns simulacra vestra [viri Athenien­
ses], inveni et aram in qua scriptum erat: Ignoto Deo. Quod ergo ignorantes
colitis, hoc ego adnuntio vobis. Deus, qui fecit mundum et omnia quae in
eo sunt... [qui] dat omnibus vitam et inspirationem et omnia..., quaerere
Deum, si forte attrectent eum aut inveniant, quamvis non longe sit ab uno­
quoque nostrum. In ipso enim vivimus et movemur et sumus».
Rom. 2. 14-13: «Cum enim gentes, quae legem [i. e. revelationem] non
habent, naturaliter ea quae legis sunt faciunt, eiusmodi legem non habentes
ipsi sibi sunt lex; qui ostendunt opus legis scriptum in cordibus suis, testi­
monium reddente illis conscientia ipsorum, et inter se invicem cogitationibus
accusantibus aut etiam defendentibus».

'

529. In tribus posterioribus textibus, naturalis cognoscibilitas existentiae Dei manifeste supponitur, in duobus vero prioribus
explicite affirmatur.
Primo scilicet, in Rom. 2. 14 sq. essentialia legis moralis ele­
menta dicuntur naturaliter nota gentibus ac veluti inscripta cordibus
eorum; iamvero vis stricte obligativa legis naturalis nequit prove­
nire nisi a Deo, auctore naturae; ergo Apostolus supponit gentes
naturaliter Deum cognoscere.
Secundo ac pressius, in Act. 14. 14-16 et 17. 23-28, Apostolus
Lystrensibus et Atheniensibus exponit etiam gentes, sibi ipsis re­
lictas, cognoscere posse verum Deum ex ipsis beneficiis divinae gu­
bernationis et providentiae, tanquam ex «testimonio ipsius ab ipso
relicto», et ex his ipsos incitari debere ad Deum verum quaerendum,
qui non longe est ab unoquoque eorum, utpote in quo vivimus,
movemur et sumus.
Tertio ac praecipue, in Sap. 13. 1-3 et Rom. 1.18-21, explicite
et dircete affirmatur possibilias certae ac facilis cognitionis existen­
tiae Dei per rationem naturalem. Agitur quippe de cognitione certa
(«Videri», «Conspiciuntur», «Manifestum est»); de cognitione fa­
cili, imo faciliori quam evoluta cognitio ipsius mundi, cuius propterea omissio vel corruptio est inexcusabilis ac culpabilis; de cogni­
tione naturali, nam non est sermo de ulla revelatione et ceteroquin
assignatur medium omnino naturale («De his quae videntur», «Per
ea quae facta sunt»); tandem de cognitione quae ex sese vim habet,
non vero quae supponat auxilium supernaturale, sive internum per
gratiam, sive externum per revelationem et traditionem, secus enim
manca esset argumentatio Scripturae, quia, dum intendit explicare

modum quo Deum cognoscere valemus, non commemoraret omnia
nec praecipua quae ad hoc necessaria sunt.
Unde inepte ad hoc obiciunt Traditionalistae et Fideistae Scripturam (et
idem dic de Patribus) supponere necessitatem revelationis et traditionis atque
elliptice loqui, ita ut ea verba sequenti modo exponi possint: Illi qui Deum
ignorant sunt inexcusabiles, quia ex primaeva revelatione aliquam Dei noti­
tiam iam habentes, nesciunt ex conditione rerum visibilium ad Dei meliorem
et excultiorem cognitionem sese elevare. Etenim, imprimis Scriptura non dis­
tinguit inter aliqualem cognitionem veri Dei et excultiorem eius cognitionem,
sed inter cognitionem falsi dei, quam pagani habent, et cognitionem veri Dei,
qua inexcusabiliter carent. Praeterea, nemo prudens utitur ellipsi, nisi audi­
tores valeant facile per seipsos intelligere id quod tacetur, ac proinde ut
Scriptura legitime ellipsi uteretur, deberet omnibus esse notum quod facta est
primaeva revelatio et apud homines per traditionem asservatur, sive quod
sine hac traditione Deus cognosci nequit; iamvero hoc non solum non est
omnibus notum sed est purum figmentum Traditionalistarum.
Quod attinet ipsam demonstrabilitatem, non explicite quidem ac signate
proponitur a Scriptura, quatenus non explicite significatur illationem ex rebus
creatis ad existentiam Dei esse legitimam, nec signate intenditur argumenta
conficere ac proponere, sed tamen implicite ac vere proponitur, quatenus
asseritur existentia Dei ex effectibus creatis facile ac certo cognosci. In verbis
Scripturae detegi possunt semina ipsorum particularium argumentorum, quae
subinde Patres magis determinate proposuerunt et theologi magis scientifice
expresserunt. Generale quidem ac fundamentale argumentum causalitatis (ex
effectu ad causam) explicite conficitur, praesertim in Rom. 1. 18-21 et Sap.
13. 1-5; argumentum tertiae viae S. Thomae, seu ex contingenti ad necessa­
rium, adumbratum videri potest in Act. 17. 28: «In ipso enim vivimus
et movemur et sumus» necnon in Sap. 13. 1: «De his quae videntur... intel­
ligere eum qui est»; argumentum psychologicum ex conscientia legis moralis
indicatur in Rom. 2. 14 sq.
PROBATUR 3. Ex Patribus.1

530. Patres mentem suam quadrupliciter aperiunt. Primo
nempe, impugnantes Eunomianos qui admittebant quandam perfec­
tam Dei comprehensionem in hac vita, ad Dei mediatam cognitionem
per creaturas provocant, ut ostensum est supra (n. 505). Secundo,
explicantes ipsum textum Apostoli ad Rom. 1. 18-21, insistunt in
1 Bochenski, I. M., De

cognitione exist en tiae Dei per viam can salitatis relate ad

fidem catholicam (Posnaniae 1936) 67-158.
Stahl, Die natiirliche Gotteserkenntnis aus der Lehre der Vàter dargestellt, Regensburg 1869.
Van Endert,

Der Gottesbeweis in der patristischen Zeit mit besonderer Beriicksich-

tigung Augustins, Freiburg 1869.
Watbel, E., Die natiirliche Gotteserkenntnis in der apologetischen Literatur des 2.
Jahrhunderts, Kempten 1916.

distinctione inter cognitionem existentiae Dei quam pagani habent
per meram rationem naturalem et eam quam de eadem re fideles
habent per ipsam primaevam revelationem, eo ipso significando
hanc non esse absolute necessariam. Tertio, huiusmodi naturalis
cognitionis facilitatem ac certitudinem tantopere urgent ut dicant
eam esse veluti innatam (cf. supra, n. 506 sq.). Quarto, ipsam de­
monstrabilitatem existentiae Dei exercite proponunt, afferentes
plura ex argumentis quae a theologis afferri solent, ut patebit in
quaestione sequenti.
'

y

•

Aliquos textus citavimus supra (n. 506 sq.), scilicet Athanasii, Basilii,
Nazianzeni, Clementis Alex., Tertulliani et Damasceni. Praeterea:
Irenaeus/ Adv. haer. 2. 9: «Nunc autem sufficit id quod est ab eis,
qui contraria nobis dicunt, testimonium, omnibus hominibus ad hoc demum
consentientibus, veteribus quidem, et in primis a primoplasti traditione hanc
suadelam custodientibus, et unum Deum fabricatorem caeli et terrae hymni­
zantibus; reliquis autem post eos a Prophetis Dei huius rei commemoratio­
nem accipientibus, ethnicis vero ah ipsa conditione discentibus. Ipsa enim
conditio ostendit eum qui condidit eam; et ipsa factura suggerit eum qui fecit;
et mundus manifestat eum qui se disposuit» MG 7. 733 sq.).
Tertullianus,2 Adv. Marc. 1. 18. 2: «Nos definimus Deum primo na­
tura cognoscendum, dehinde doctrina recognoscendum, natura ex operibus,
doctrina ex praedicationibus» (CCL 1. 459).
Basilius, Epist. 235. 1: «Priorne cognitio, an fides? Nos porro dicimus
generatim quidem in disciplinis fidem cognitioni praeire; at in nostra doc­
trina, si quis dicat praeire cognitionem fidei, non contendemus, cognitionem
quidem humano captui accommodatam. Nam in disciplinis quidem oportet
primum credere hoc elementum alpha esse, et ubi figuras et pronuntiationem
didiceris, tum demum accuratam percipere notionem potestatis elementi. At
in fide quae circa Deum versatur, praeit illa cogitatio, Deum esse; hanc autem
ex creaturis colligimus. Sapientiam namque, et potentiam, et bonitatem, et
omnia eius invisibilia ex mundi creatione intelligentes, sic cognoscimus...
Cognitionem istam fides sequitur» (MG 32. 871).
Ambrosiaster, In Rom. 1. 18: «Per naturalem ergo legem reum facit
genus humanum; potuerunt enim id per legem naturae apprehendere, fabrica
mundi testificante auctorem Deum solum diligendum, quod Moyses litteris ’
tradidit (Deut. 6. 5)» (ML 17. 59).
Ch rysostomus, In Rom., hom. 3. 2: «Cognitionem sui Deus homini­
bus a principio indidit; sed illam cognitionem gentiles linguis et lapidibus
attribuentes, veritatem, quantum in ipsis fuit, iniuria affecerunt... Et unde
1 Cf. Kunze, J., Die Gotteslehre des Irenaeus (Leipzig 1891) 27 sqq.
Lebreton, J., «La connaissance de Dieu chez saint Irénée», Recherches de science
religieuse XVI (1926) 385-406.
2 Ales, A. d’, La théologie de Tertullien (Paris 1905) 37-41.
Fuetscher, L., «Die natiirliche Gotteserkenntnis bei Tertullian», Zeitschrift für
katholische Théologie LI (1927) 1-34, 217-251.

notum est, o Paule, quod Deus ipsis cognitionem indiderit? ’Quia’, inquit,
’quod notum est eis, manifestum est in illis’. At haec sententia est, non de­
monstratio; tu vero mihi proba et ostende cognitionem Dei manifestam fuisse
illis, sed sponte illos praetermisisse. Unde ergo manifesta erat? vocemne illis
emisit? Minime: verum id effecit, quod mugis illos quam vox quaelibet
attrahere poterat·, creatum orbem in medio posuit: ita ut sapiens, idiota,
Scytha, barbarus, ex solo visu visibilium pulchritudinem edoctus, ad Deum
conscendere posset. Ideo dicit: ’Invisibilia enim ipsius a creatura mundi, per
ea quae facta sunt intellecta, conspiciuntur’; quod etiam propheta dicit:
’Caeli enarrant gloriam Dei’ [Psal. IS. 1]. Quid enim dicent in illa die
[iudicii] gentiles? ignoravimus te? Itane caelum non audistis ex solo aspectu
vocem emittens? rerum omnium harmoniam et concentum, clarius quam tuba
clamantem? noctis et diei leges, immotas perpetuo manentes? hiemis et veris
et aliarum tempestatum ordinem firmum et immotum? maris commodum in
tot procellis et fluctibus? omnia in ordine manentia ac per pulchritudinem et
magnitudinem Creatorem praedicantia? Haec quippe omnia, et etiam his plu­
ra compendio Paulus dixit: ’Invisibilia enim ipsius...’» (MG 60. 412 sq.).
Augustinus,1 Serm. 141, 2: «Unde illi impii veritatem detinent? Numquid Deus ad quemquam eorum locutus est? Num quid legem acceperunt,
sicut Israelilarum populus per Moysen? Unde ergo detinent veritatem, vel in
ipsa iniquitate? Audite quod sequitur, et ostendit [Apostolus]. ’Quia quod
notum est Dei , inquit, 'manifestum est in illis: Deus enim in illis manifes­
tavit’. Manifestavit illis quibus legem non dedit? Audi quomodo manifestavit.
’Invisibilia enim eius per ea quae facta sunt, intellecta conspiciuntur’. Interro­
ga mundum, ornatum caeli, fulgorem dispositionemque siderum, solem diei
sufficientem, lunam noctis solatium; interroga terram fructificantem herbis et
lignis, animalibus plenam, hominibus [alias: omnibus] exornatam; interroga
mare, quantibus et qualibus natatilibus plenum; interroga aëra, quantis vola­
tilibus viget; interroga omnia, et vide si non sensu suo tanquam tibi respon­
dent, Deus nos fecit. Haec et philosophi nobiles quaesierunt, et ex parte arti­
ficem cognoverunt» (ML 38. 776).
PROBATUR 4. Ex ratione, seu ex obiectivo valore naturalis cognitionis.

I

531. Ad hoc ut Dei existentia per ea quae facta sunt a natu­
rali ratione certo cognosci, adeoque demonstrari, possit, sufficit
primo ut habeamus certam cognitionem eorum quae facta sunt, seu
mundanarum rerum, earumque characterum mutabilitatis et contin­
gendae; secundo, ut verum sit metaphysicum principium causalitatis, ratione cuius ens mutabile et contingens exigit ens immutabile
et necessarium: tunc enim ex existentia unius sequitur certo existen­
tia alterius, et habetur quoque vera demonstratio causae per effec­
tum. Iamvero utrumque constat, primum ex experientia et alterum
per rationem; neque id negari potest nisi negando obiectivum ipsum
1 Cf. dicta superius, n. 506 sq.

valorem cognitionis nostrae eiusque primorum principiorum, qui
defenditur contra scepticos et agnosticos in philosophia critica.
Aliis verbis: semel admisso contra phaenomenismum obiectum
intellectus nostri transcendere obiectum sensuum et esse ipsum ens
abstractum, cum omnibus suis implicationibus et relationibus quae
convergunt in prima rationis principia, omnino consentaneum est
intellectui nostro ut possit, vi horum principiorum, transcendere
phaenomena et cognoscere aliquo modo supremum ens, secundum
ipsius connexionem cum ipsis phaenomenis, scilicet tanquam pri­
mam causam, a qua illa dependent et ultimum finem ad quem
referuntur.
532. Praecipuae obiectiones quae afferri solent:
Obi. 1 Ex effectibus finitis nequit cognosci causa infinita, cum finiti ad
infinitum non sit proportio.
Resp. Dist. assertum·. Ex effectibus finitis nequit cognosci causa infinita,
quoad an sit, seu quoad eius existentiam, nego; quoad quid sit, seu quoad
eius essentiam, subdist.: propria et perfecta cognitione, concedo; analogica et
imperfecta, nego. Utraque autem cognitio habetur ope principii causalitatis
(1 p., q. 2, a. 2, ad 3). Ceterum, id quod immediate cognoscimus ex creaturis
non est ipsum attributum infinitatis, sed quaedam attributa positiva, puta
motor immobilis, causa prima et ens necessarium; ex quibus attributis subinde
per novum argumentum deducitur infinitas. Ad rationem additam distinguo:
Finiti ad infinitum non est proportio entitatis sive commensurationis (ac si
Deus esset duplum, vel quadruplum, etc., relate ad creaturam), concedo; non
est proportio relationis ac dependentiae, fundatae in ipsa actione, sive pro­
ductione creaturae, nego. Et haec proportio sufficit ad cognoscendum ex crea­
tura id a quo ipsa necessario dependet.
Obi. 2. Magis distat Deus ab intellectu quam res incorporea a sensu.
Atqui sensus nequit ullo modo pervenire ad cognitionem rei incorporeae.
Ergo nec intellectus ad cognitionem Dei.
Resp. Dist. mai.: Magis distat Deus ab intellectu quam res incorporea
a sensu, in ratione rei, concedo; in ratione obiecti, nego. In ratione enim
obiecti magis distat sensus a re incorporea, eo quod, cum sit corporali organo
alligatus, nullam proportionem de genere cognoscibilitatis habet cum spiri­
tuali obiecto. E contrario, cum intellectus sit omnino spiritualis, ad quodlibet
ens rpirituale, etiam si sit infinitum, virtutem eius extendi non repugnat.
Obi. 3. In omni vera demostratione medius terminus, per quem praedi­
catum ostenditur convenire subiecto, est ipsa essentia subiecti. Atqui essentia
Dei ab intellectu humano non cognoscitur, ut ostensum est supra contra
Ontologistas. Ergo existentia Dei nequit ab intellectu humano demonstrari.
Resp. Dist. mai. Medius terminus demonstrationis est ipsa essentia
subiecti, in demonstratione alicuius attributi essentialis, transeat, vel subdist.:
in demonstratione a priori, concedo; in demonstratione a posteriori seu per

effectum, nego; in demonstratione qua probatur sola existentia subiecti, nego,
vel subdist.: medius terminus est quid sit nominis, seu nominalis definitio
subiecti, concedo; quid sit rei, seu ipsa essentia subiecti, nego. In perfecta
cognitione alicuius rei tres quaestiones ordinatim includuntur, i. e. quid
nominis, an sit et quid rei. Sufficit ergo scire quid nominis Dei ut possit
institui argumentum de an sit ipsius; unde existentia Dei probari potest
argumento a posteriori, assumendo ut medium terminum demonstrationis
definitionem nominalem Dei, quae desumitur ex effectibus creatis (1 p.,
q. 2, a. 2, ad 2).
Obi. 4. Existentia Dei est articulus fidei, iuxta Conc. Vatic. I
(sess. 3, cap. 1) et iuxta Apostolum, Hebr. 11. 6: «Sine fide impossibile est
placere Deo; credere enim oportet accedentem ad Deum quia est, et inqui­
rentibus se remunerator est». Atqui articulus fidei nequit ratione certo cog­
nosci ac demonstrari, sed sola revelatione accipitur. Ergo existentia Dei nequit
ratione cognosci ac demonstrari, sed sola revelatione (per traditionem
transmissa) accipitur.
Resp. Theologi dupliciter huic Traditionalistarum obiectioni respondent,
prout admittunt vel non, fidem stare posse cum scientia de eodem obiecto
sub diverso motivo;1 et in utraque responsione praefacta obiectio dissolvitur.
1. Dist. niai.: Existentia Dei est etiam articulus fidei, concedo; est
tantum articulus fidei, nego. Nec valet subsumere scientiam non posse stare
cum fide circa idem obiectum; nam existentia Dei attingitur a scientia et
a fide sub diversa ratione formali et diverso motivo, seu sub lumine ac motivo
sub diversa ratione formali et diverso motivo, seu sub lumine ac motivo
rationis et sub lumine ac motivo revelationis, et pro tanto sub diverso obiecto
formali. Hanc responsionem ac rationem, quae probabilitate non caret,
afferunt plures theologi, tam antiquiores, ut Alexander Halensis, Albertus M.,
Bonaventura, Suarez,2 Lugo,3 quam recentiores, ut Franzelin, Mazzella, Didiot,
Vacant,4 Lercher, Lennerz,5 De Diego Diez.
2. Dist. niai.: Articulus fidei est existentia Dei in ordine supernatural!
(Deus ut Trinus et ut auctor gratiae), concedo; existentia Dei in ordine natu­
rali, de qua hic loquimur, subdist.: in his qui vel non intelligunt clare ac certe
eius demonstrationem vel saltem actualiter ab ea abstrahunt, concedo; in his
qui demonstrationem capiunt et de ea actualiter cogitant, nego. Nequit enim
actus fidei simul stare cum actu scientiae, etiam sub diverso motivo, quia
essentialis evidentia istius necessario evacuat essentialem inevidentiam illius
in eodem intellectu:6 repugnat quippe idem esse simul evidens et non evidens
533

1 Cf. M. Grabmann, «De quaestione ’Utrum aliquid possit simul esse creditum et
scitum’ inter scholas Augustinismi et Aristotelico-Thomismi medii aevi agitata», Acta
haebdomadae augustinianae-thomisticae (Taurini-Romae 1931) 110-139. Theologi hanc
quaestionem agitate solent in tractatu de fide; quidam tamen moderni eam inducunt in
"hunc locum.
2 De fide, disp. 3, sect. 9.
3 De fide, disp. 2, sect. 2.
4 Op. cit. (supra, in n. 526) I 169-172; II 197-203.
5 De virtutibus theologicis (ed. 4, Romae 1938) 104-110.
6 2-2, q. 1, a. 5, ad 4: «Non potest simul idem et secundum idem esse scitum et
creditum, quia scitum est visum, et creditum est non visum».

eidem intellectui et eodem tempore; nec refert diversitas utriusque luminis
naturalis et supernaturalis, quoniam evidentia, quam prius lumen producit in
obiecto, impedit quominus actus alterius luminis in eodem intellectu exerce­
ri queat.
Hanc responsionem et rationem, quae sola vera videtur,1 affert S. Tho­
mas2 et cum eo thomistae communiter, ut Caietanus,3 loannes a S. Thoma,4
Salmanticenses,5 De Groot,6 Garrigou-Lagrange, Hugon, Gredt;7 ex non thomistis idem tenent praecipue Scotus8 et Molina.9 Ad cuius sententiae intelligentiam et ad minuendum aliquatenus discrimen inter utramque sententiam,
haec nota.
Existentia Dei in ordine naturali est per se praeambulum fidei, non arti­
culus fidei, quatenus potest certo cognosci ac demonstrari sola ratione, imo
praesupponitur cognita ante ipsam fidem, cum involvatur in ipso iudicio cre­
dibilitatis quod fidem praecedere debet (credibilitas enim facti revelationis
Dei supponit cognitam existentiam Dei revelantis).
Per accidens tamen existentia Dei in ordine naturali ingredi potest
obiectum fidei, idque quintupliciter. Primo, quatenus ille qui non capit clare
demonstrationem Dei, potest eam ut credibilem accipere tum ante fidem tum
postea. Secundo, quatenus ille ipse qui clare demonstrationem capit, potest
ab ea abstrahere vel de ea actu non cogitare, eamque sub aliqua saltem ratione
in actu fidei includere (confer tamen infra dicenda). Tertio, quatenus hic
idem qui demonstrationem capit, potest credere Deum ita dixisse, seu se
existere in ordine naturali, ac ita hanc existentiam includere in ipso actu fidei
circa testimonium Dei, tanquam eius obiectum. Quarto, quatenus idem ita
est dispositus in sua fide, ut, si existentiam Dei scientifice nesciret, eam
crederet ob solam Dei auctoritatem. Quinto, qutenus existentia Dei in ordine
naturali continetur implicite in ipsa existentia Dei in ordine supernatural!,,
cum a parte rei sint unum et idem, ac ideo qui hanc credit, etiam illam in
eodem actu fidei implicite attingit (cf. dicta superius, n. 65).
Discrimen igitur inter duas praefatas sententias reducitur ad haec tria
quae docentur a thomistis. Primo, actus scientiae nequit esse simul cum actu
fidei circa idem obiectum. Secundo, habitus scientiae nequit pariter esse simul
cum habitu fidei circa idem obiectum, quia habitus fidei et scientiae, utpote
contrariae qualitates, sese mutuo excludunt; unde philosophus, qui accedit
ad fidem, scientiam quam habebat de existentia Dei non amittit et hanc exis1 Inepte quidam, ut Mazzella et Didiot, putarunt hanc thomisticam sententiam per
doctrinam Conc. Vaticani I feriri. Quos refutat ipse Vacant, loc. cit., quamvis ipsi sen­
tentiae thomisticae non consentiat.
2 1 p., q. 2, a. 2, ad 1; 2-2, q. 1, a. 5; q. 2, a 4, ad 2; De veritate, q. 14, a. 5 et 9.
3 In 1 p., q. 2, a. 2, ad 1; In 1-2, q. 67, a. 5, ad 3; In 2-2, q. 1, a. 5; q. 175, a~
5, ad 3.
4 De fide, disp. 2, a. 1.
5 De fide, disp. 3, dub. 2.
6 Summa apologetica, (ed. 3, Ratisbonae 1906) 829-834.
''Elementa philosophiae, n. 671.
8 In 1 Sent., dist. 24, q. un.
9 In 3 p., q. 1, a. 2, disp. 4.

600

I
•r> ·

:· f

»
I

I
I

li

I

I
I

I

M

4

4

4 f

DE DEO UNO

tentiam non credit, nisi vario indirecto modo nuper explicato, et vicissim
rudis fidelis, qui subinde acquirit demonstrationem sive scientiam existentiae
Dei, non amplius eam directe credit sed scit. Tertio, per se et abstracte
loquendo non repugnat ut actus fidei stet cum habitu scientiae, aut vicissim,
dummodo duo contrarii actus non simul exerceantur;12 attamen, cum duo
habitus simul consistere nequeant, ut dictum est, id contingere non potest
nisi quatenus vel, stante habitu scientiae, actus fidei eliciatur nondum ab
habitu fidei sed sub sola motione gratiae actualis, vel, stante habitu fidei,
emittatur aliquis actus cognitionis qui tamen non valeat necessario generare
ipsum habitum scientiae, qui quidem nequit esse actus vere demonstrativus
ac scientificus, cum per hunc actum (etiam unicum) habitus scientiae neces­
sario generetur; quo pacto simpliciter concedendum est actum fidei (puta de
existentia Dei) non posse elici ab eo qui habet habitum scientiae de eodem
obiecto, cum ipse habitus fidei hoc obiectum de se non respiciat, secus eva­
cuaretur habitus scientiae? Quidam tamen thomistae partialiter dissentiunt,
dicentes actum fidei de existentia Dei posse exerceri ab habente scientiam,
dummodo per oblivionem vel positivam abstractionem actu scientiae non
utatur.3
534. Obi. 5. Si existentia Dei posset ratione naturali certo demons­
trari, non darentur athei, maxime inter viros doctos. lamvero multi dantur
athei, inter ipsos doctos, praecipue modernos.
Resp. Etiam si darentur veri athei, sive negativi (seu simpliciter igno­
rantes existentiam Dei), sive positivi (seu scienter illam negantes), sequeretur
tantum existentiam Dei non esse immediate evidentem seu per se notam,
quod concedimus, nec esse tam facile et tam immediate deducibilem ex ipsis
primis principiis rationis, quod quidem partialiter concedi potest, scilicet
quod attinet ipsam scientificam (nec mere vulgarem eamque veram) demons­
trationem, quatenus ex una parte omnis scientifica demonstratio existentiae
Dei implicat duplicem gressum, scilicet tum principii causalitatis tum impossi­
bilitatis processus in infinitum in causis per se subordinatis (ut videbimus
in quaestione sequenti), quorum exculta cognitio eiusque ad rem nostram
applicatio requirit promptiorem mentem, et ex alia parte multa possunt adesse
motiva voluntaria quibus mens a consideratione illorum principiorum, ne ipsa
conclusio existentiae Dei exinde clare deducatur, averti potest. Non vero inde
sequeretur existentiam Dei naturali ratione cognosci ac demonstrari non posse,
et quidem satis facile et universaliter, attentis communiter contingentibus et
supposita mente non male disposita. Et hoc sufficit ad evertendam propositam
obiectionem.
Ceterum, ipsa possibilitas praefati veri atheismi non facile nec sine multis
distinctionibus concedi potest. Unde, abstrahendo a numerosis et satis am­
biguis modis dicendi theologorum, praecipue modernorum,4 ad obiectam
1 1-2, q. 77, a. 2, ad 3: «Actus directe non contraritur habitui, sed actui».
2Cf. Gredit, Elementa philosophiae, n. 671.
3 De qua re confer Salmantigenses, De fide, disp. 3, dub. 2. praecipue § 5, n. 72-76.
♦Confer, inter auctores supra relatos (n. 513), Descoqs II 441-490; De Diego Diez
167-179; Hellin 268-279; Martinez del Campo 204-221. Praeterea, F.-X. Maquart, Ele­
menta philosophiae III-2 (Paris 1938) 344-353.

DE EXISTENTIA DEI

601

rationem cie existentia atheorum, breviter respondetur distinguendo: Dantur
athei praeliti, qui nempe vivunt ac si omnino non cognoscant nec admittant
Dei existentiam, concedo (nec quisquam de hac re dubitat); dantur athei
theoretici, qui nempe Dei cognitionem non habent, subdist.: dantur athei
negativi, qui nempe omnino ignorent existentiam Dei, nego cum communiori
sententia;’ dantur athei positivi, qui nempe, postquam Deum cognoverint,
paulatim ob aestum passionum et praecipue ob fallaces philosophias, vere
convincantur, nec mere dubitent (quod admitti potest), Deum non existere,
probabilius nego cum communiori sententia,12 vel transeat, ob plures modernos
theologos3 id concedentes cum aliqua restrictione, seu ut quid per accidens,
rarum et communiter brevi tantum tempore durans.

Rationes, quibus communius a theologis negatur possibilitas atheismi
negativi, sunt:4 Primo, obvius sensus textuum Scripturae et Patrum, superius
allatorum. Secundo, facilitas demonstrationis existentiae Dei (saltem vulgaris),
quippe quae pendet immediate ex principio causalitatis quod est inter prima
rationis principia. Tertio, quia non datur ignorantia primorum principiorum
legis naturalis, sive moralitatis, ac proinde neque auctoris illius legis (cf. Syl­
labum, prop. 56, Denz. 2956). Quarto, quia, si daretur atheismus negativus,
daretur quoque sic dictum peccatum philosophicum, seu peccatum contra
conscientiam et rationem quod non esset simul contra Deum; quod quidem
est damnatum ab Alexandro VIII a. 1690 (Denz. 2291) et videtur a priori
valde inconveniens, cum inde sequeretur scelestissimum hominem, qui sit
negative atheus, nunquam Deum offendere.5
Ob easdem rationes, theologi communius ac probabilius excludunt sim­
pliciter etiam possibilitatem atheisnii positivi. Unde practice loquendo, atheis­
mus multorum, qui se athei dicunt et in sua negatione pacifice ac sincere
conquiescere videntur, non est invincibilis et inculpabilis, nec potest simpli­
citer admitti bona fides in eis. Nam, etiam si veritatem non videant ac ideo
statim eam amplecti non teneantur, tamen tenentur suscipere media quae ad
1 Quidam tamen moderni hanc possibilitatem admittunt, saltem loquendo de casibus
per accidens ac raris. In qua tamen re excesserunt L. Billot, «La providence divine et
le nombre infini d’hommes hors de la voie normale du salut», Etudes 1919-1924 (per
noven articulos), qui docet magnum numerum adultorum non pervenire ad sufficientem
cognitionem veritatis religiosae et moralis ac esse moraliter infantes, et P. Claeys-Bouüaert, «Tous les actes sont-ils coupables?», Nouvelle revue théologique (1921) 169-185, qui
ad eandem sententiam sub moderamine accedit
Billot theoriam exponit L. Caperan, Le problème du salut des infidèles, I: Essai
historique (éd. 2, Toulouse 1934) 512-531.
De possibilitate sic dicti «peccati philosophici», quae in hac quaestione involvitur,
confer Th Deman, «Péché», Dictionnaire de théologie catholique XII-1 (Paris 1933)
255-272, et H. Beylard, «Le péché philosophique. Précisions historiques et doctrinales»,
Nouvelle revue théologique (1935) 591-616, 673-698.
2Hontheim, Janssens, Van dên Meersch, De Munnynck, Del Val, Hugon, GarrigouLagrange, Lennerz, aliique plures.
3 Ut Descoqs, Hellin, Diez.
4 Cf. inter alios Lennerz, op. cit. (supra, in n. 513) De Deo Uno 150-170.
5 Cf. Martinez del Campo, op. cit. (supra in n. 513) 206-208.—G. Baroni, E pos­
sibile perdere la fede cattolica senza peccato? Dottrina dei teologi dei secoli XVII-XVIII,
Roma 1937.

eam ducunt, seu inquirere circa veritatem existentiae Dei, quam vident homines firmiter tenere. Cum enim agatur de re gravissima, seu de ultima regula
et ultimo fine humanae vitae, et aliunde ipsi nequeant esse omnino certi de
sua negatione existentiae Dei (unde athei potius dubitativi quam affirmativi
dicendi sunt), tenentur suum dubium removere, inquirendo in utramque
partem contradictionis; quod si negligant, agunt contra prudentiam et gravi
negligentia peccant. Ad rem faciunt verba ipsius philosophi Senecae: «Mentiuntur qui dicunt se non sentire esse Deum; nam, etsi sibi affirment interdiu,
nocte tamen et soli dubitant» (De ira 1) et Tertulliani: «Haec est summa
delicti nolentium recognoscere, quem ignorare non possunt» (Apol. 17. 3).
'

PROBATUR 5. Ex peculiari refutatione supradictorum errorum.
v *1 'r - "
i
**
·
535. Fideismus Nominalium fundatur, ut diximus, in negatione obiec-

tivi valoris cognitionis nostrae, ac ideo refutatur in philosophia critica.
Fideismus Protestantius, lansenistarum et Molinos fundatur peculiariter
in theologico eorum praesupposito de totali corruptione humanae naturae per
peccatum originale ac refutatur directe in alio tractatu theologiae seu De Deo
Creante et Elevante.

Fideismus stricte dictus sive Traditionalismus, qui ad rem nostram directius facit, non congruit rationi neque fidei.
Et imprimis falsum est Traditionalism! rigidi principium de
origine idearum, iuxta quod scilicet non ideae verba, sed verba
ideas, producunt. Nam ipsa experientia constat sermonem aliquem
non intelligi nisi ab eo qui iam habet conceptus correspondentes illi
sermoni, idque manifeste patet ex modo quo infantes loqui discunt,
quibus nempe prius ostenditur aliqua res, ex qua conceptum ca­
piant, et subinde suggeritur verbum, quo res illa cognita nominetur;
ceterum sensus communis definit vocabula ut signa arbitraria, ad
significandos conceptus instituta. Item falsum est id quod ex illo
principio deducitur, scilicet in fide fundari omnem nostram certitu­
dinem (vel, ut ait Lamennais, consensum generis humani esse supre­
mum veritatis critérium); multa enim scimus quia intelligimus ea
non aliter se habere posse, puta nos existere et cogitare, et cetero­
quin fides, utpote cognitio mediata seu in testimonio fundata,
nequit praebere primam certitudinem, cum, antequam credam,
oportet ut certus sim de ipso testimonio, seu aliquem locutum esse
eumque scientia et veracitate pollere.
Praeterea, Traditionalismus cognitionem Dei impossibilem red­
deret pluribus hominibus, iis nempe qui nesciunt Deum primitus
se revelasse, idque per consensum generis humani seu traditionem
manifestari. Item, redderet ipsam fidem irrationabilem; nam haec

non est rationabilis nisi prius per rationem nobis constet Deum
esse, ipsumquc locutum esse.
Nec valet effugium Traditionalism! mitigati, quatenus restringit necessi­
tatem traditionis ad solas veritates religiosas et morales et accipit traditionem
ut solam conditionem, potiusquam causam, cognitionis earum. Nam, si intel­
lectualis cognitio est per se possibilis absque traditione, nulla est ratio quare
veritates religiosae et morales ei subtrahantur. Item, non est ratio quare ad
eas cognoscendas expectari debeat educatio vel evolutio rationis, habita per
traditionem; nam vel mens ad id potens est vi propria, et tunc inepte asseri­
tur necessitas traditionis, vel ad id potens est vi ipsius traditionis, et tunc
redintegratur Traditionalismus rigidus.
Duo tamen Traditionalismo concedi possunt ac debent. Primo scilicet,
sermonem ad ulteriorem mentis evolutionem moraliter necessarium esse. Se­
cundo, etsi veritates de Deo absque revelatione absolute ac physice cognosci
possint, tamen, ut ostensum est in superiori tractatu (supra, n. 138-145),
revelatio dici debet moraliter necessaria, ad hoc nempe ut omnes homines
facile, brevi tempore et sine admixtione errorum, illas cognoscant. Ex quo
quidem dispellitur tacita obiectio, quae fieri solet, scilicet independenter a
revelatione non posse de facto existentiam Dei cognosci ac demonstrari, cum
revelatio sit moraliter necessaria; nam haec moralis necessitas respicit non
qualemcumque Dei cognitionem (puta ut est generaliter supremum ac per­
sonale ens a quo mundus dependet), sed praecisiorem, promptiorem et uni­
versaliorem eius cognitionem, qualiter requiritur ad ducendam vitam moralem
et consequendum finem salutis.

536. Voluntarismus Kantii in sua parte negativa fundatur in
agnosticisme», quo negatur obiectivus valor cognitionis nostrae, et
sub hac ratione refutatur in philosophia critica. Pariter in sua parte
positiva, quaenus respicit rationem speculativam, quam conatur a
totali naufragio salvare ei concedendo solum subiectivum valorem,
refutatur in eodem loco. Quod autem attinet sic dictam rationem
practicam, per quam conatur salvare contra scepticismum et atheismum certam cognitionem existentiae Dei, dicendum est huiusmodi
conatum esse prorsus frustraneum. Nam per postulata rationis practicae nonnisi certitudo practica induci potest; haec autem non est
nisi subiectiva et caeca necessitas in vita practica supponendi quae­
dam esse vera, puta Deum vere existere; unde simul cum ea manere
potest verus scepticismus, seu non habetur vera certitudo de exis­
tentia Dei.1 Potest quidem explicatio Kantii, de Deo ut necessario
fundamento moralitatis, converti in quoddam indirectum ac proba­
bile argumentum existentiae Dei, ut agemus in quaestione sequenti,
1 Cf. Descoqs, op. cit. (supra, in n. 520) 647-650.

sed ita egredimur e systemate Kantii
Kantn et existentia uei
Dei non est am­
plius postulatum rationis practicae sed conclusio ipsius rationis spe­
culativae, cui Kant obiectivum valorem denegat.

537. Sentimentalismi commune principium est quod cognitio
existentiae Dei consistit in quodam intimo ac immediato sensu
praesentiae divinae. Iamvero, huiusmodi intimum sensum vel tri­
buunt alicui facultati non cognoscitivae, et tunc manifestam contra­
dictionem inducunt alicuius facultatis non cognoscitivae quae ali­
quid cognoscit; vel tribuunt ipsi facultati cognoscitivae, et tunc
necessario ruunt in Ontologismum. Aliis verbis: non datur tertia
facultas praeter intellectum et voluntatem, praeter cognoscere et
velle, nec potest aliqua cognitio nisi a cognitiva facultate procedere;
frustranee igitur aliquid tertium vel aliquid medium quaeritur. Va­
riae autem formae huiusmodi sentimentalismi suos particulares
defectus habent, et ceteroquin nonnisi in ambiguitatibus et impraecisionibus haerent, quibus aliquam sibi effimeram fortunam acqui­
sierunt.
Immanentismus modernisticus Dei existentiam non ponit, sed
fingit, et in mera subiectiva activitate ita claudit, ut eam in pantheismum et atheismum logice ac necessario dissolvere debeat.’
Intuitionismus quilibet eodem generali defectu alicuius irratio­
nalis sensus, quo Deus cognoscatur, laborat. Immediatus enim in­
tuitus, vel sympathia vel coaptatio, quousque irrationalis ac caecus
manet, nequit Dei cognitionem inducere aut de Dei existentia men­
tem persuadere; si vero vertitur in rationalem, iam habetur Ontologismus seu immediata Dei cognitio.
538. Intuitus intellectualisticus, qualiter continetur in argumento metalogico, proposito a Gratry et aliis, non valet existentiam Dei cum certitu­
dine obicere menti nostrae. Nequit enim intellectus immediate transire a fi­
nito ad infinitum, tanquam ab uno relativo ad aliud, non adhibito ponte
1 Ad rem Pius X, Encycl. «Pascendi»: «Ad purum putumque pantheismum ducit
doctrina... de immanentia divina... Immanentia haec modcmistarum vult atque admittit
omne conscientiae phaenomenon ab homine ut homo est proficisci. Legitima ergo ratio­
cinatio inde infert unum idemque esse Deum cum homine: ex quo pantheismus... Abunde
patet, quam multiplici itinere doctrina modemistarum ad atheismum trahat et ad religio­
nem omnem abolendam. Equidem protestandum error primus hac via gradum iecit;
sequitur modernistarum error; proxime atheismus ingreditur».
Moderatum immanentismum ΛΙ. Blondel, ut applicatum ad hanc quaestionem de
cognitione existentiae Dei ex ipsa vitali hominis actione (supra, n. 522), diffuse refutat
Descoqs, op. cit. (supra, in n. 513) 282-310; brevius et apte Hellin, op cit (ibid )
110-120.
l|ll>

principii causalitatis, quoniam ipsa relatio, in qua ratio creaturae et entis
finiti consistit, fundatur in causalitate seu in actione Dei qua creatura produ­
citur, ac ideo nequit ab intellectu apprehendi, nisi prius ea actione apprehen­
sa, quod quidem fit praecise per principium causalitatis. Unde intuitio, invo­
luta in argumento metalogico, nequit esse ordinis rationis (nisi quis velit
eam reducere ad Ontologismum), sed est necessario ordinis irrationalis, adeo­
que ordinis voluntatis, aut alterius tertiae ac caecae facultatis quae nonnisi
arbitrarie fingitur.
Ad intuitionem R. Otto et aliorum, dicendum est veritatem existentiae
Dei non pertinere formaliter ad religionem, seu ad ethicam, sed ad ipsam
metaphysicam, consequenter vero pertinere ad religionem et ethicam, ut eius
fundamentum; nam religio est ethica hominis erga Deum, supposita Dei
existentia.
Quod attinet intuitionismum Af. Scheier, negatur Deum per rationem
non posse cognosci nisi mere abstracte nec ut ens personale. Item, negatur
Deum, etiam sub ea abstracta ratione, mere intueri nec ratiocinio per viam
causalitatis cognosci; id enim purum Ontologismum sapit. Cognitio Dei, quae
dicitur religiosa quaque Deus per viam charitatis cognosceretur, supponit
•cognitionem Dei metaphysicam; nam charitas sive amor subsequitur cognitio­
nem, nec quidquam volitum nisi praecognitum, et ceteroquin ipsa religiosa
cognitio nequit formaliter procedere a charitate, cum aliud sit cognoscere et
aliud amare, sed iterum procedit ab ulteriori activitate eiusdem intellectus,
qui prius metaphysice cognoscit Deum ut existentem et subinde ethice
cognoscit Deum ut amandum et colendum.
539. Tandem Existentialismus in sua multiplici et impraecisa forma
colligit praefatos omnes defectus generalis Intuitionismi, necnon Immanentismi modernistici et Voluntarism! Kantiani, eique proprios ac peculiares
defectus addit. Quot enim principia existentialistae produnt, tot sunt gratuita
asserta, et quot inde necessario deducunt, tot sunt falsae aut ineptae appli­
cationes.
Primum principium est: Sola vera realitas est existentia; essentia autem
non est quid reale sed fictitium. Id autem asseritur nec probatur, atque est
contra ipsum sensum communem. Secundum principium est: Sola vera realitas est concretum et singulare. Id autem sonat fere idem ac prius, sed reapse
illi contradicit; nam in ipsa re concreta aliud est eius essentia et aliud eius
existentia, cum esse tale et esse non sint idem. Eertium principium est: Sola
realitas concreta, nobis obvia, est realitas humana. Id autem est contra sensum
communem, contra conscientiam, contra ipsam existentialem mundi visionem,
cum multa alia nostram sensationem, cognitionem, affectionem et vitam
circumdent ac tangant, praeter ipsam humanam realitatem.
Prima applicatio illorum principiorum est: In nobis sunt duae facultates
cognitivae, altera conceptualis quae attingit essentiam, seu obiectum fictitium
et irreale, quaeque proinde est sine obiectivo valore, et altera irrationalis et
intuitiva, quae attingit existentiam, seu obiectum reale, quaeque sola verum
habet valorem. lamvero, frustranee ponitur prior facultas, si caret reali
obiectivo valore; altera vero ac intuitiva facultas, vel est ordinis cognitivi, et

tunc non est irrationalis sed rationalis, ac ideo aut intuitiva aut discursiva,.
iuxta casum et obiectum; vel est ordinis volitivi sive appetitivi, et tunc nihil
intuetur quia nihil cognoscit, cum appetere non sit cognoscere aut intueri,
iuxta ipsum sensum communem. Secunda applicatio est: Conceptus nostri
universales, et principia rationis in eis fundata, nullum habent obiectivum
valorem. lamvero hoc est purus agnosticismus, necessario fundatus in puro·
phaenomenismo aut in kantiano idealismo, quem tamen ipsi existentialistae
vitare conantur. Tertia applicatio, eaque ad rem nostram directe pertinens,
est: Existentia Dei nequit cognosci per viam rationalem, sed per solam viam
intuitivam, ut obiectum nempe vivens ac praesens nobis, quod immediate
attingitur in ipsa nostra existentia, in ipsa vita, in ipsa vitae anxietate,
lamvero, praetermissa asserta impossibilitate attingendi Deum per viam ratio­
nalem quae sequitur praefata falsa principia, non apparet quomodo Deus
possit attingi per praesumptam illam viam immediate intuitivam. Nam, ex
una parte haec via non est rationalis, ut praesupponitur (et ceteroquin secus
haberetur Ontologismus), ac ideo nullam Dei cognitionem et conceptum
afferre potest, et ex alia parte nullum habet medium in quo Deum attingat:
non nempe ipsum Deum, qui est quidem physice praesens sed a nobis dis­
tinguitur (secus fieret transitus ad Pantheismum), nec nostram actionem, puta
vitalem anxietatem, nam haec actio non est aliqua idea in qua Deus videri
ill»
vel intueri possit, sed aliquis motus caecus, qui medium immediatae
cognitio­
nis esse non potest, cum nemo det quod non habet. Quod si quis ex humana
indigentia arguat necessitatem entis necessarii, id nequit facere nisi per viam
rationalem, appellando principium causalitatis; quo quidem instauratur tertia
via argumentandi S. Thomae et ab ipsa sua radice destruitur tota fallax ac
frustranea superstructio Existentialismi.

QUAESTIO III.

DE DEMONSTRATIONE EXISTENTIAE DEI1

I. SENSUS QUAESTIONIS.

540. In duabus quaestionibus praecedentibus ostendimus ne­
cessitatem et possibilitatem demonstrationis existentiae Dei. Iam
1 Peculiaris bibliographia de quinque viis, sive argumentis, S. Thomae de existentia
Dei, dabitur infra, n. 544.
1 p., q. 2, a. 3; C. Gent. 1. 13, 15, 16: 2. 15; 3. 44; De veritate, q. 5, a. 2; De
potentia, q. 3, a. 5; Compendium theologiae, c. 2-6: In Phys., 1. 7, lect. 1 et 2; 1. 8,
lect. 9 sq.; In Metaphys., 1. 12, lect. 5 sq.
Adler, M. J., «The demonstration of God’s existence», Thomist V (1943) 188-218.
Arnou, R., Theologia naturalis (Romae 1943) 71-112.
Bordoni, M., «Note e discussione intorno al problema della conoscenza di Dio»,
Euntes docete II (1958) 274-289.
Connaissance (De la) de Dieu, Paris 1958.
Descoqs, P., Praelectiones theologiae naturalis, 2 voll., Paris 1932-1935. Valde dif­
fusum et utile opus; in primo volumine exponuntur praecipue argumenta quae ab auctore
reputantur apodictica, in altero praecipue non apodictica.
Diego Diez. I. de, Theologia naturalis (Santander 1955) 71-165.
Existence (L*) de Dieu («Cahiers de l’actualité religieuse», n. 16), Paris 1961.
Existence (De Γ) de Dieu («Lumière et vie», n. 14), Paris 1954.

accedimus ad ipsam demonstrationem exhibendam; quo quidem si­
mul resolvitur ipsa quaestio de existentia Dei, nam quod esse de­
monstratur, reapse est. Iam ex dictis in praecedenti quaestione
(n. 531) apparet qualis esse possit ac debeat omnis demonstratio
existentiae Dei, scilicet a posteriori, et ex rebus mundanis, ope prin­
cipii causalitatis, ascendendo ad Deum ut causam illorum.
Huiusmodi tamen demonstratio potest esse vel vulgaris, sive obvia ac
veluti inconscia, quam etiam rudes bene dispositi facile ac certo conficiunt,
vel scientifica, quae ab illa non specie sed modo tantum differt, maiori scilicet
conceptuum claritate ac firmitate, necnon forma ipsa dialectica quae ad rei
evidentiam non modice confert. Porro facilitas et evidentia demonstrationis
vulgaris, necnon eius sufficientia ad fundandam credibilitatem revelationis et
gignendam fidem, non evacuat convenientiam, nec moralem necessitatem,
instituendi demonstrationem scientificam, tum ob finem apologeticum contra
dilagantem modernum atheismum; tum propter utilitatem mentium exculto­
rum, ut scilicet in illis facilius fides gignatur aut roboretur; tum propter utili­
tatem ipsorum rudium, quorum mens firmatur ex hoc quod sciunt existen­
tiam Dei a doctis viris contra atheos scientifice demonstrari; tum tandem ut
repellatur periculosa tendentia, apud multos diffusa, putandi existentiam Dei
intima quadam ac instinctiva animi adhaesione teneri, potiusquam scientifica
ratione probari. Propterea ipsi Patres huiusmodi demonstrationis genus diffu­
se et accurate prosequuntur, nec ulla de aliis veritatibus demonstratio ab
ecclesiasticis scriptoribus cuiusvis aetatis maiori cura exculta est.
Haec quaestio prima fronte videri potest pro theologo mere introductoria ac secundaria, cum agat de ipsa existentia obiecti theologiae et ad eam
Fabro, C., «II problema di Dio», Problemi et orientamenti di teologia dommatica
(Milano 1957) II 1-64.
Garrigou-Lagrange, R., Dieu. Son existence et sa nature (éd 4, Paris 1923) 223342.—De Deo Uno et Trino (Paris 1938) 109-125.
Gilson, E., «Letre et Dieu», Revue thomiste LXII (1962) 181-202, 398-416.
Hellin, I., Theologia naturalis (Matriti 1950) 161-266.
Hontheim, I., Institutiones theodicaeae (Friburgi Br. 1893) 65-283.
Lubac, H. de, Le drame de l’humanisme athée, Paris 1948.
Maritain, J., Approches de Dieu, Paris s. a.
Martinez del Campo, R., Theologia naturalis (Mexici 1943) 14-125.
Mattiussi, G., In tractatum De Deo Uno et Trino animadversiones (ed. 2, Romae
1925) 151-186.
Ü’Brien, T., Metaphysics and the existence of God, Washington 1960.
Rabut, O. A., Le problème de Dieu inscrit dans l’évolution, Paris 1963.
Robert, J.-D., Approche contemporaine d’une affirmation de Dieu, Bruges 1962.
Roqueplo, Ph., «Approches contemporaines d’une affirmation de Dieu», Revue des
sciences philosophiques et théologique XLVIII (1964) 205-232.
Studi filosofici in torno all'Èsistenza, al Mondo, al Trascendente («Analecta Gregoriana», vol 67, Romae 1954) 243-351.
Van Steenberghen, F., «Le problème philosophique de l’existence de Dieu», Revue
philosophique de Louvain XLV (1947) 5-20, 141-168, 301-313.—«La physique moderne et
l’existence de Dieu», XLVI (1948) 376-389.—Dieu caché. Comment savons-nous que Dieu
existe?, Lovain 1961.

probandam assumat argumenta mere rationalia ac philosophica. De facto tamen
est quaestio essentialis ac momentosa, cum contineat, veluti in germine ac
synthesi, totum tractatum De Deo Uno, imo quodammodo totam ipsam theo­
logiam. Non enim quomodolibet existentia Dei hic concluditur, sed existentia
Dei sub quinque essentialibus praedicatis motoris immobilis, causae primae,
entis necessarii, entis perfectissimi et ultimi finis rerum. Porro ex hisce prae­
dicatis immediate deducitur quodlibet aliud Dei attributum, ut simplicitas,
unitas, bonitas, infinitas, immutabilitas, aeternitas, providentia, beatitudo.
Praeterea, ex eisdem praedicatis fit immediatus transitus ad unam altiorenr
veritatem Entis subsistentis, in qua Dei existentia in ipsam eius essentiam
resolvitur, veluti in fontale principium omnis conclusionis de divinitate.
Eandem tandem praedicata praeformant essentialia lineamenta divisionis
scientiae theologicae, quae, ut diximus in supra (n. 37-44), tota vertit circa
Deum ipsum, consideratum aut in seipso ac veluti formaliter (ens necessarium
ac perfectissimum, in unitate et trinitate) aut in suis effectibus, tanquam
causam efficientem quae omnia movet et causam finalem quae omnia attrahit.
II. ERRORES.

541. Occurrit hic omnis et solus Atheismus, qui, sicut reicit
ipsam existentiam Dei, ita consequenter denegat omnem probativum
valorem cuilibet demonstrationi illius, imo persuasum habet se Dei
non existentiam positive ostendere posse. Ut dictum est supra
(n. 534), duplex distingui potest atheismus, alter practicus (eorum
nempe qui ita vivunt ac si Deum negent vel ignorent) et alter theoreticus (eorum qui revera Deum negant vel ignorant), et hic iterum
est vel negativus (si mere Deum ignorat) vel positivus (si vere Deum
negat). Hic agitur de solo atheismo positivo, qui nempe explicito
iudicio reicit existentiam Dei, quique, etsi fortasse non detur subiective tanquam intima mentis persuasio (cf. supra, n. 534), datur
tamen obiective et ut systema, seu ut scientifica et reflexa impug­
natio existentiae Dei, accipiendo quidem Deum iuxta nominalem
ac vulgaren definitionem supra statutam (n. 492), scilicet ut supre­
mum aliquod ens, personale ac distinctum, a quo cetera quodam­
modo dependent.1
In antiquis philosophiis aliqua vestigia veri atheismi detegi possunt, non
tamen valde clara ac determinata; involvuntur generarim in variis systema­
tibus pantbeisticis. Datur enim aliquis pantheismus imperfectus seu partialis,
in quo Deus concipitur veluti constitutiva pars mundi, scilicet velut substra­
tum mundi (\Tishnuismus, secta Hinduismi). vel ut anima mundi (Almaricus
’ Onde proprie athei non censentur sive rudes idololatrae, qui creaturam aliquam
tanquam Deum assumunt, sive antiqui polytheistae, qui plures divinitates finxerunt, sive
etiam moderni pluralistae, qui Deum vel deos ad mensuram hominis fingunt, negantes
Dei infinitatem et creativam actionem. Hi enim errant explicite circa essentiam" Dei,
’ΛΐΤ
quamvis
in eorum systemate ipsa veri Dei existentia implicite sive logice negetur.

de Bénis, philosophus mediaevalis), vel ut materia mundi (David de Dinanto,
philosophus eiusdem aetatis).1 Datur etiam aliquis pantheismus perfectus seu
totalis (monismus, iuxta quem nempe Deus esset totus ipse mundus), sive
emanatisticus seu evolutionisticus (antiqui libri Vedae in India, Plotinus,
Gnostici), sive immanentisticus seu staticus, et praevalenter materialisticus
(quidam graeci praesocratici, ut Xenophanes, Parmenides, Heraclitus et De­
mocritus, qui tamen reduci possunt etiam ad praefatum pantheismum imper­
fectum; quidam philosophi in religione Brahmanismi, Confucianism! et Budhismi, saltem enim apud Sinenses Tchou Hi e schola Confucii, qui ceteroquin
non floruit nisi saec. 12 post Christum, explicite Dei existentiam et animae
spiritualitatem negavit, cuius systema factum est satis commune in illo po­
pulo).23
*

Explicita autem ac systematica negatio existentiae Dei est pecu­
liare ac generale phaenomenon modernae aetatis ac legitima proge­
nies Rationalismi:1 Duplicem autem formam assumpsit, aliam agnosticam et indirectam (tam empiricam quam idealisticam), qua directe
negatur sola possibilitas cognoscendi sive demonstrandi existentiam
Dei, et alteram dogmaticam sive directam, qua directe negatur ipsa
Dei existentia quaeque iterum duplicem successivam formam induit,
scilicet pantheisticam (tum materialisticam tum idealisticam), qua
Deus absorbetur in mundum et sub dealbata ac mentita affirmatio­
ne adhuc existere dicitur, et anthropologicam, qua, collecta tota uni­
versi realitate in ipso homine et circa hominem, Deus, tanquam
quid homini oppositum, a visione mundi omnino excluditur, quod
quidem obtinet in moderno puroque quorumdam existentialismo.
1 Cf. infra, n. 597.
2Cf. Pang Ching-Jen, L’idée de Dieu chez Malebranche et l’i’dée de Li chez Tchou
Hi, suivies du Li et du K’I, Paris 1942.
3 De statu atheismi in variis regionibus confer Descoqs, op. cit. (supra, in n. 539)
II 492-524. De doctrinali indole moderni atheismi confer:
Ateismo (Il problema dell’). Atti del XVI9 Convegno del Centro di studi filosofici
tra professori universitari (Gallarate 1961), Brescia 1962.
Cottiev, M., «L’athéisme moderne. Breve esquisse historique», Nova et Vetera
XXXV (1960) 20-51.
Doctor Communis XVIII (1965): De Deo (Acta VI Congressus Thomistici Inter­
nationalis), vol. 1 (Romae 1965) 93-111, 149-68, 191-197, 205-220, 259-263, 285-288,
301-314, ubi varii auctores disserunt de moderno atheismo.
Etcheverry, A., «Physionomie nouvelle de l’athéisme», Bulletin de littérature
ecclésiastique (1963) 269-283.
Fabro, C., «Osservazioni critiche sulla nozione di ’ateismo’» Euntes Docete XVI
(1963) 197-221.—«Le fondement théorioue de l’athéisme contemporain», Sciences ecclé­
siastiques XIV (1962) 351-374.
Lopez Martinez, N., «El problema del ateismo», XVIII semana espafiola de teo­
logia 1958 (Madrid 1961) 237-254.
Verneaux, R., Leçons sur l’athéisme contemporain, Paris 1964.
Veuillot, M., L’athéisme, tentation du monde, réveil des chrétiens?, Paris 1963.
20

542. Atheismus agnosticus, fundatus in phaenomenismo,
quo docetur rationem nostram totam claudi intra phaenomena, ne­
gat possibilitatem cognoscendi, saltem per viam rationalem, exis­
tentiam Dei; quod quidem necessario viam aperit ipsi illius nega­
tioni, seu atheismo. Duplicem autem formam assumpsit,1 alteram
empiricam (Hume, Stuart Mill, Spencer, James, Comte, Littré),
quae nihil peculiare addit huiusmodi phaenomenismo, ac ideo exis­
tentiam Dei derelinquit sceptiscismo et sentimentalismo, et alteram
idealisticam, quae est ipsa doctrina Kant, supra exposita (n. 520),
quaeque conatur contra empiristas existentiam Dei a praefato phaenomenico naufragio salvare, eam recondens intra caecas exigentias
ipsius voluntatis; qui tamen conatus, ut diximus supra (n. 536),
frustraneus est ac de facto viam aperuit scepticismo, immanentismo
modernistarum et sentimentalismo intuitionistarum, de quibus
supra (n. 521-524) quique sunt tot gradus ad larvatum atheismum.
543. Atheismus dogmaticus directe negat Dei existentiam,
tanquam supremi ac distincti sive personalis entis, ac duplicem for­
mam assumpsit, pantheisticam scilicet et anthropologicam, quae
sunt ulterior ac logica consequentia ipsius atheismi agnostici.
Atheismus pantheisticus (seu monisticus) Deum absorbit in
mundum, vel vicissim, ac ideo directe negat Deum tanquam ens
distinctum personale; Deus est quaedam evolutio sui ipsius creatrix,
seu ipsum fieri fundamentale, quod, sese successive determinando,
constituit rerum universitatem.
Duplicem formam induit:2 alteram materialis ticam (praecipuus patronus
E. Haeckel, f 1919), quae est ultimus gressus supradicti empirismi agnostici
quaque omnia reducit ad unam materiam, sese evolventem ac varias formas
assumentem, puta per variam structuram aut positionem athomorum; et alte­
ram idealisticam (praecipui patroni, Eichte, Schelling, Hegel), quae est ultimus
gressus praefati idealismi agnostici kantiani quaeque (praecipue in doctrina
Hegel i 1831) omnia reducit ad spiritum, seu ad principium quoddam pure
ideale, in sua evolutione assumens varias formas quae sunt varia momenta
ipsius evolutionis entis. Iuxta Hegel, ens illud ideale et universale resultat
ex intrinseca quadam ac fecunda contradictione (synthesis), seu est simul ens
(thesis) et non ens (antithesis), si enim esset tantum ens, non esset fecundum
sed staticum ac sterile; huiusmodi fecundae evolutionis triplex gressus est

• 4

1 De utraque iam egimus supra in tractatu De Revelatione, n. 113-115.
2 De utraque forma iam diximus supra, in tractatu De revelatione, n. 111. Cf. prae­
terea Garrigou-Lagrange, De revelatione (ed. 2, Paris 1921) 233-251. et I. Gredt, Ele­
menta philosophiae aristotelico-tbomisticae (ed. /. Friburgi Br. 1937) 225 sq., ubi summa
totius pantheistic! systematis apte exhibetur.

thesis seu ens (puta Deus, infinitum, etc.), antithesis seu non ens (puta natu­
ra, finitum, etc.) et synthesis seu ens-non ens (unio utriusque oppositi ex qua
resultat ens absolutum, seu idea).1

Atheismus antbropologicus (vel humanisticus vel realisticus),2*
4
colligens totam veram rerum realitatem in ipsum hominem et circa
hominem, Deum a vera realitate separat, ut quid homini oppositum
ac extraneum, et simpliciter a mundo excludit, explicite ac signate
Dei ideam et existentiam negans.
Duplicem pariter formam assumpsit, quae sunt ultimus gressus utriusque
praefati dogmatici atheismi, dempta quidem supervacanea illius pantheistica
doctrina, scilicet anthropologismum materialisticum, sive materialismum dia­
lecticum, fundatum a C. Marx, (t 1883), qui est basis philosophiae atheismi
Communismi, et anthropologismum existentialisticum, fundatum a dano Soren
Kierkegaard (1813-1855), evolutum a germano M. Heidegger (nato 1899) et
ad apicem atheismi ductum a gallo J. P. Sartre (nato 1905)? Generaliter dici
potest quod in utroque anthropologismo, homo eiusque activitas, nedum
absorbeatur in materiam vel spiritum, sicut in praecedenti systemate pantheistico, evadit centrum et ratio omnis realitatis, theologia evadit pura an­
thropologie, Deus evadit ipsa essentia hominis divinizata.
Marx? reiciens tum abstractismum hegelianum, tum materialismum clas­
sicum, illis opponit practicismum naturalisticum et humanisticum. Vera realitas est ipse homo, consideratus in sua natura subiectiva et obiectiva. Homo
ponitur a natura, sicut vicissim natura ponitur ab homine; homo est quid
activum, inquantum est praeditus viribus vitalibus, agentibus in natura
lllll
1 De modo quo ipse Hegel accommodat
ad suum systema et adhibet aliqua ex
traditionalibus argumentis pro existentia Dei, scilicet cosmologicum, teleologicum et ontologicum, confer Fr. Gregoire, Eludes Hégéliennes. Les points capitaux du système (Lou­
vain 1958) 143-146, 189 sq., 198 in nota; item ipsum Hegel, Les preuves de l’existence
de Dieu (trad. H. Niel, Paris 1947), quod opus colligit aliquas manuscriptas elucubrationes, quas Hegel daturus erat in suo cursu magisteriali in Universitate Berolinensi a. 1829.
De indole problematis Dei apud Hegel confer G. Van Riet, «Le problème de Dieu chez
Hegel», Doctor Communis XVIII (1965) 205-213.
2 Cf. Fabro, art. cit. (supra in n. 539) 14-32.
3 Generalem aliquam descriptionem doctrinae existentialisticae dedimus supra
(n. 524), ubi de moderato existentialismo quorumdam catholicorum. Ipse Kierkegaard non
fuit atheus, eiusque ipsam philosophicam doctrinam non leviter auxerunt ac mutarunt
recentes existentialistae, praecipue Heidegger et Sartre. Praeter opera citata in n. 524.
confer:
Jolivet, R., Introduction à Kierkegaard, Abbaye S. Wandrille 1946.—Les doctrines
existentialistes de Kierkegaard à J.-P. Sartre, Abbaye S. Wandrille 1948.
Verneaux, R., Leçons sur l’existentialisme et ses formes principales, Paris (post
1948).
Wahl, J., Etudes Kierkegaardiennes, éd. 2, Paris 1949.
Praeterea confer brevia compendia apud Diego Diez, Fabro et Hellin, opp. citatis
supra (n. 539), et M. Grison, Théologie naturelle ou Théodicée (Paris 1959) 91-97.
4 Der historische Materialismus (ed. S. Landshut et J. P. Mayer, Leipzig 1952)
285 sq. De atheismo systematis confer L. Gardet, «Athéisme et Marxisme», Revue tho­
miste LXII (1962) 655-666.

obiectiva et sensibili, et est quid passivum, inquantum est conditionatus ac
limitatus a natura obiectiva et sensibili, sicut planta et animal. Haec natura
est unica realitas, a qua homo dependet, ac ideo natura assumit locum qui
in religionibus tribuitur Deo, seu est unicus Deus, et tota religio resolvitur
in relatione hominis ad naturam.
Heidegger seponit considerationem entis abstracti et considerat solum
ens existens («sein»), quod revera est homo concretus («dasein»), cuius tota
essentia est rebus frui easque contemplari. Homo, protectus in mundum in
quo debet vivere et operari, sese invenit inter nihilum a quo venit, et nihi­
lum ad quod procedit (seu mortem); huiusmodi tragica sors producit in eo
terroris et anxietatis sensum, qui ei inservit ad cognoscendam ipsam veram
ac intimam naturam entis existentis, seu limitationem et mortalitatem, ipsum
nempe esse, constitutum inter duplex nihilum. Praeter hanc entis limitatio­
nem et nihilativam originem ac destinationem, nihil est existens, nihil est
transcendens, adeoque nullus est Deus. In posterioribus tamen eius scriptis,
Heidegger sententiam suam moderavit, asserens Deum esse nihil in ordine
rerum contingentium et quod attinet cognitionem nostram conceptualem,
quae clauditur intra ambitum hominis sive rerum finitarum, in se tamen esse
ens aliquod positivum ac necessarium, quod attingi possit per viam irra­
tionalem.
Sartre? sequens formulas Heidegger, illius doctrinam aggravat et syste­
ma existentialismi ad extremum limitem deducit, aperte et explicite purum
atheismum profitens. Ens, seu homo, essentialiter consistit in quodam dualismo irreductibilium oppositorum: to propter-se («pour-soi»=conscientia) et
to in-se («en-soi»=mundus); horum elementorum unum est in alio tanquam
eius negatio, ita ut «nihilum» sit in ipso esse; capacitas discernendi ipsum
nihilum in ipso esse, quae est propria hominis, est eius libertas. Mundus
igitur est nihilum aliquod et absurdum, quod provocat nauseam; homo ipse
est quaedam frustranea passio, et alii extra ipsum sunt maledictio et infernus.
Tormentum autem sive anxietas hominis consistit in frustraneo conatu realizandi synthesim entis propter-se cum ente in-se («en-soi-pour-soi»), sive cons­
cientiae et mundi; huiusmodi impossibilis et absurda synthesis vocari potest
Deus. Deus vero metaphysicorum et theologorum, seu ens transcendens, sub
nulla ratione existit.

III. ASSERTIO. Existentia Dei certe ac scientifice demonstra­
tur quinque viis S. Thomae. Cetera argumenta, quatenus ab illis
1 Sein und Zeit, Halle 1927.—Vom Weren der Grander, Halle 1929.—War irt
Metaphyrik, Frankfurt—a.—M. 1930.—«Breef über den ’Humanismus’», Platonr Lehre
von der Wahrheit (Bem 1947) 96 sqq. Cf. A. De Waelhens, La philorophie de Martin
Heidegger, Louvain 1942.—R. Cenal. «Un nuevo escrito de Heidegger». Penramiento
(1949) 473-485.—W. Luijpen, «Heidegger and the 'affirmation’ of God», Doctor Commu­
nii XVIII (1965) 303-310.
2 La naurêe, Paris 193S.—L’être et le néant, Paris 1942.—L'exirtentialirme ert un
huntanirme. Paris 1947. De eius atheismo confer T. Montull, «Anti-teismo en Sartre»,
Ciencia tomirla LIII (1962) 69-138.

formali ter distinguuntur, nonnisi probabilem valorem habere pos­

sunt.
PROBATUR.

544. Ex dictis in duabus praecedentibus quaestionibus patet
quodlibet argumentum de existentia Dei non posse esse nisi a pos­
teriori, seu ex effectu ad causam, medio ipso principio causalitatis;
ratio autem effectus, seu dependentiae ab alio, nequit esse nisi du­
plex, scilicet in essendo (contingentia) et in operando (impotentia);
unde duplex esi fundamentale argumentum, scilicet ex contingentia
entis mundani et ex eiusdem impotentia in agendo. Ceterum hae
duae rationes possunt sub diverso immediato aspectu considerari ac
ita ampliorem pluralitatem argumentorum fundare.
S. Thomas, principaliores huiusmodi aspectus intuitus, scilicet
motum rerum, earum actionem sive causalitatem, contingentiam in
essendo, limitationem, determinationem ad unum in agendo, quin­
que inde conficit argumenta metaphysica, quae ut apodictica merito
habentur. Haec argumenta confici etiam ac praesentari possunt sub
aliqua forma particulari ac magis restricta, attendendo ad solos ef­
fectus physicos qua tales, ac pro tanto vocari possunt argumenta
physica, quin tamen inde quidquam amittant de suo metaphysico et
apodictico valore. Tandem alia etiam argumenta confici possunt,
praecipue ex consideratione hominis, non quidem physica (quod
reincidit in superiora), sed psychologica (argumenta psychologica)·,
quae tamen, nisi et ipsa reducantur aut reduci possint ad praefata
quinque metaphysica argumenta, tanquam istorum scilicet variae
modalitates aut particulares casus, nonnisi aliquem probabilem va­
lorem habere possunt.
Inter varios modos et formas argumentorum quae proponi solent (prae­
termissis, ut patet, argumentis a priori sive ontologicis, quae huc in consi­
derationem non veniunt, utpote prorsus inefficacia, ut in prima quaestione
ostensum est), seligimus quinque ex triplici praefata categoria, quinque nempe
metaphysica, apodictica ac generalia; quinque physica, apodictica sed particu­
laria; et quinque psychologica, probabilia tantum vel ad apodictica reducibilia;
quae omnia sub sequenti schemate comprehenduntur:
Argumentum a posteriori (validum)

Cosmologicum (argumentum apodicticum)
Metaphysicum ac generale: 5 viae S. Thomae
1. Ex motu. 1’ via. Arg. dynamicum, vel cinesiologicum
2. Ex efficientia. 29 via. Arg. causale, vel etiologicum

3. Ex contingentia. 5’ via. (Peculiare nomen non habet, forte quia
fundamentale; propterea quidam illud (uinoioofotusoo ιιγβοολ
4. Ex limitatione. 4‘ via. Arg. henologicum, vel climacologicum
5. Ex ordine sive finalitate. 5* via. Arg. teleologicum
Ph ysicum ac particulare (argumentum apodicticum)
Ί. Ex indole materiae. Arg. staticum
2. Ex energia physica. Arg. dynamicum (entropologicum)
viventibus. Arg. biologicum generale
activitate et instinctu brutorum. Arg. biologicum particulare
natura hominis. Arg. anthropologicum
Psychologicum (argumentum probabile)
1. Ex veritatibus abstractis. Arg. ideologicum
2. Ex desiderio beatitudinis. Arg. eudaemonologicum
3. Ex tendentia animi ad infinitum. Arg. mysticum
4. Ex conscientia legis moralis. Arg. morale, vel deontologicum
5. Ex universali hominum consensu. Arg, historicum, vel ethnologicum.
A. Quinque argumenta cosmologica, metaphysica, apodictica: 5 viae
S. Thomae.1
1 Bibliographia de singulis viis dabitur infra. De quinque viis simul, praeter locos
S. Thomae et generalia opera supra relata (n. 539), confer:
Baisnee, J. A., «St. Thomas Aquinas proofs of the existence of God presented in
their chronological order», Philosophical studies in honor of I. Smith (Westminster,
Nd. 1952) 29 sqq.
Boehm, A., «Autour du mystère des ’quinque viae’ de saint Thomas d’Aquin»,.
Revue des sciences religieuses XXIV (1950) 217-234.
Bonigues, M., «Pour l’interprétation des ’quinque viae’ de saint Thomas», Recher­
ches de science religieuse XXXVI (1940) 593-601.
Broch, P., «Las pruebas tradicionales de la existencia de Dios», Ciencia tomista
(1933) 145-162, 330-343.—«Examen de las objeciones contra las cinco pruebas de la
existencia de Dios», ibid. (1934) 45-58, 195-208.
Carpenter, H., «The historical aspect of the ’quinque viae’», God (ed. C. Lattev,
London 1931) 196-216.
Casula, M., «Dimostrazione razionale dell’esistenza di Dio e illegitimità della confutazione kantiana dell’argomento cosmologico», Civiltà cattolica CXI (1960) 365-378.
Charlier, L., «Les cinq voies de S. Thomas. Leur structure métaphysique»,
L'existence de Dieu (Paris 1953) 179-227.
Daffara, M., Dio. Esposizione e valutazione delle prove, ed. 2, Torino 1952.
Defever, J., La preuve réelle de Dieu, Paris 1953.
Doctor Communis XVIII (1965): De Deo (Acta VI Congressus Thomistici Internationalis), vol. 1 (Romae 1965). Ubi plures auctores disserant de variis viis S. Thomae.
Dulac, R., «Essai de synthèse des cinq preuves thomistes de l’existence de Dieu,
autour des premiers principes de l’être», Revue de philosophie (1925) 497-530.
Elders, L., «Justification des ’cinq voies’», Revue thomiste LXI (1961) 207-225.
Farago, J., De demonstratione metaphysica Dei existentiae, Temesvar 1927.
Geny. P., «A propos des preuves thomistes de l’existence de Dieu», Revue de
philosophie XXXI (1924) 575-601.
Giannini, G., «L’implicazione della prova di Dîo agostiniana nelle ’vie’ tomistiche»,
Doctor Communis VIII (1955) 52-58.
Giuliani, S., «Perché cinque le ’vie’ di S. Tommaso?», Sapienza (1948) 153-166.
Gonzalez y Gonzalez, Las cinco vias de santo Ύornas de Aquino, Huesca 1943.
Henry, C., «Histoire des preuves de l’existence <de Dieu au moyen-âge», Revue
thomiste XIX (1911) 3-24, 141-158.

(argumentum dynamicum, vel cine-

•siologicum).*
1
Initium viae·. Est factum patens, multa in mundo moveri, sive
secundum motum localem, sive secundum motum generice ac meta­
physice acceptum pro transitu de potentia ad actum (motu sive subs­
tantiali, sive accidentali secundum quantitatem, qualitatem et
locum).
Primus gressus: Atqui omne quod movetur, ab alio movetur
(principium causalitatis); nam moveri est transire de potentia ad
actum, et nemo sibi dat actum quem non habet (principium rationis
sufficientis) nec potest quidquam simul esse in actu et in potentia
(principium contradictionis). Ergo omnia quae conspicimus moveri,
ab alio moventur.
Secundus gressus: Atqui hoc, a quo aliud moventur, vel est
immobile, et tunc habemus motorem immobilem, quem Deum vo­
camus; vel et ipsum movetur, et tunc iterum ab alio movetur, de
quo eadem quaestio recurret, et ita porro indefinite, donec inve­
niatur aliquis motor immobilis, seu qui ab alio non movetur. Repug­
nat enim dari processum in infinitum in moventibus et motis per se
subordinatis (quorum nempe unum ab alio dependet formaliter ac
Masi, R., «Osservazione e obiczione dei pensiero moderno filosofico e scientifico
alie classiche prove dell’esistenza di Dio», Doctor Communis XIV (1961) 202-240.
Mattiussi, G., «Suile ’cinque vie’ di S. Tommaso», Rivista di filosofia neoscolastica
V (1913) 67-72.
Motte, A. R., «A propos des 'cinq voies’», Revue des sciences philosophiques et
théologiques (1938) 577-582.
Paulus, I., «Le caractère métaphysique des preuves thomistes de l’existence de
Dieu», Archives d’histoire doctrinale et littéraire du moyen-âge (1934) 143-153.
Philippe de la Trinité, «Les 5 voies de S. Thomas», Divinitas (1958) 268-338.
Rolfes, E., Die Gottesbeweise bei Thomas v. Aquin und Aristoteles, Limburg 1926.
Sertillanges, A.-D., «Comment on prouve Dieu», Revue apologétique (1928)
513-522.
1 1 p., q. 2, a. 3: C. Gent. 1. 13; In Phys., 1. 7, lecto. 1 et 2; 1. 8, lect. 9 sq.;
Compendium theol., c. 2 sq.
Bremond, A., «L’argument du premier moteur dans le ’C. Gent’», Archives de
philosophie X-2 (Paris 1933) 142-154.
Dal Verme, B. E., «L’importanza del divenire nella dimostrazione dell’esistenza
di Dio», Rivista di filosofia neoscolastica (1936) 518-524.
Linehan, J., «Modem science and the proof from motion of the existence of theistic
God», Franciscan studies XIX (1959) 128-141.
Masi, R., «De prima via», Doctor Communis XVIII (1965): Acta VI Congressus
Thom. Int. I 3-37.
Olgiati, F., «La vita, 1’argomento del ’motus’ e 1’ascesa a Dio», Angelicum (1937)
296 sqq.
Pertez, P.-M., «Dieu premier moteur», Revue pratique d’apologétique (1920)
540-549.
Urbano, L., «La prueba del movimiento y la existencia de Dios», Ciencia tomista
XV (1917) 79-100.

reduplicative ut motum), quia, cum infinitum pertransiri non pos­
sit, nunquam motus, in tota catena rerum quae dicuntur moveri,,
actu procedet, donec inveniatur motor aliquis qui ab alio non
movetur.
Terminus viae: Ergo existit aliquis primus motor immobilis,
quem Deum nominamus. Ergo existit Deus, saltem sub ratione
motoris immobilis, adeoque sub ratione actus puri, nam motus est
transitus de potentia ad actum, ac ideo motor sine motu est motor
sine potentia, seu actus purus.
546. Hoc S. Thomae argumentum de facto incipit a motu physico ac
sensibili, et propterea a S. Doctore vocatur «manifestior via», sed reapse pro­
cedit generaliter a motu qua tali, seu a motu metaphysico, sive transitu de
potentia ad actum. Argumentum confici potest ac valet ex quolibet motu,,
utcumque particulari et individuali, puta ex motu alicuius rotae. Argumentum
fundatur in duplici evidenti principio, quod est ipse gressus sive medium
demonstrationis.

547. Primum esi principium causalitatis, cuius una expressio hic assu­
mitur seu «Quidquid movetur, ab alio movetur», quodque est immediate
evidens, quatenus fundatur in principio rationis sufficientis, quod vicissim
immediate innititur ipsi ultimo principio contradictionis. Notandum autem
est, principium causalitatis esse qua tale universale ac proinde valere in omni
genere causae, scilicet materialis, formalis, efficientis et finalis, quamvis hic
sola causa efficiens consideretur.
Ad infirmandam evidentiam illius principii, quidam, ad mentem Suaresii* obiciunt viventia movere seipsa, iuxta ipsam vitae definitionem, quod
peculiariter patet in viventibus cognitivis quae, sive in appetendo sive in
cognoscendo, moventur a solo obiecto intentionaliter et finaliter, a nulla vero
causa efficienter sed tantum a seipsis. At respondetur viventia dici movere
seipsa, non tamen adaequate, seu non se tota ac primo, sed ita ut una pars
moveat aliam et motus maneat in ipso subiecto; oportet autem primam
partem, a qua motus incipit in vivente (puta instinctum vel voluntatem), ab
exteriori agente moveri (cf. C. Gent. 1. 13). In ipso vivente cognitivo, facul­
tas, sive appetitiva sive cognoscitiva, semel posita motione obiecti in ordine
itentionali, movetur efficienter in ordine reali, actum ipsum producendo;
iamvero oportet huius actus aliquam extrinsecam causam assignare, cum ipsa
facultas nequeat sibi dare actum quem non habet.
Nec valet dicere cum Scoio,2 facultatem prius habere virtualiter quod
postea habet formaliter, quoddam nempe medium inter potentiam et actum,
ita ut sit simul in potentia formali et in actu virtuali (ita v. g. non habeo
1 Metaph., disp. 29, sect. 1, n. 7 (cf. infra, n. 552). De valore illius principii ad
mentem Suaresii confer F.-X. Maquart, Elementa philosophiae III-2 (Parisiis 1938) 292,
296 sq.
2 In 1 Sent., dist. 3, q. 7, n. 28 sq.; In 2 Sent., dist. 25, q. 1, n. 14.

actum scientiae seel possum illum producere) ac proinde possit sibi dare
.actum quem virtualiter habet. Nam non datur medium inter potentiam et
actum, et habere actum virtualiter non est aliud quam ipsa potentia. Ceterum,
actus ille, quem facultas de novo producit, est procul dubio aliquid plus quam
virtus praeexistens, vel quam actus quem dicitur virtualiter praehabere;1
ergo nequit esse a sola facultate sed a motione exterioris agentis. Haec autem
extrinseca causa, quae proxime influit in facultates, multiplex est. Ita, appeti­
tus sensitivus movetur ab instinctu in brutis et a voluntate in homine, instinc­
tus vero et voluntas moventur a Deo; facultas sensitiva pendet immediate ab
excitatione physica obiecti et a consequenti excitatione physiologica producta
in organo; facultas vero intellectiva, suscepta specie impressa per causalitatem
efficientem intellectus agentis et phantasmatis, movetur immediate a Deo ad
actum producendum, non secus ac ipsa voluntas, quia entia spiritualia et uni­
versalia nonnisi ab eo moveri possunt qui est ens et causa universalis.

Alterum principium est impossibilitas processus in infinitum,
saltem in his quae sunt per se subordinata, quorum nempe unum pendet ab
alio formaliter in movendo, seu quoad ipsum esse motionis, ita ut ab alio
accipiat ipsam vim motivam vel esse causae. Etiam hoc principium est per
se evidens; nam, in hypothesi processus in infinitum, omnes motores vel
•causae essent mediae, seu dependentes ab alio, ac ideo nulla actu moveret
aut causaret et motus a nulla sequeretur.2 Ipsa quoque experientia idipsum
•ostendit: ita anuli catenae sese invicem non sustinerent, nisi unus sustineatur
-ά clavo; plura specula non reflecterent imaginem, nisi praeter ipsa haberetur
•corpus quod non reflectit sed producit eandem; rotae alicuius machinae non
moverentur ab invicem, nisi ultimo una moveatur ab homine vel alio exterio­
ri agente; rota molarum non movetur, nisi ventus moveat, nec ventus in
aëre producitur, nisi solis influxu; lapis non movetur nisi baculus, qui ipsum
movet, moveatur vicissim a brachio et hoc a voluntate.
Diximus processum in infinitum repugnare saltem in his quae sunt per
•se subordinata, eo quod nequeat certo probari repugnantia huiusmodi pro­
cessus in causis per accidens tantum subordinatis, ut sunt causae univocae,
quae nempe sunt eiusdem speciei cum suo effectu (v. g. homo generans
hominem). Ita non certo repugnat ut unus homo generetur ab alio, et hic
ab alio, et hic a quarto, et ita porro in indefinitum, quin unquam inveniatur
homo a quo generatio incoeperit, cum unusquisque homo habeat in praece­
denti rationem sufficientem suae generationis, et pariter non certo repugnat
quod mundus sit aeternus seu nunquam incoeperit (quamvis de facto incoe548.

qui in hac re sequitur Suaresium et Scotum, inepte respondet: «Causa
activa per transitum ad actum agendi non mutatur» (op. cit. [supra, in n. 539] 210). Nam,
quamvis agere, formaliter ut tale, non importet mutationem ut patet in ipso Deo, tamen
agere postquam non agitur, seu transitus a non agendo ad agendum, quando ponit
perfectionem in agente, est mutatio, iuxta ipsum sensum communem. Cum intelligo
aliquid quod prius non intelligebam, profecto mutavi. Nostrae facultates quae dicuntur
activae, sunt prius passivae antequam fiant activae.
2Cf. 1 p., q. 2, a. 3, a. 4; q. 46, a. 2, ad 7; 1-2, q. a. 4; C. Gent. 1. 13; 32;
De veritate, q. 2, a. 10; Compendium theol., c. 3.

perit, ut scimus ex fide).' Ceterum, probabile est (etsi minus probabile) pro­
cessum in infinitum repugnare etiam in causis per accidens subordinatis, quia,
etiam in his, unum agens est saltem conditio sine qua non sequentis; causa
autem non agit nisi positis conditionibus; unde, nisi deveniatur ad ultimam
aliquam causam, effectus non sequitur.
Quidquid sit, in argumento pro existentia Dei non iuvat provocare ad
impossibilitatem processus in infinitum in causis per accidens subordinatis,
tum quia non est certa, tum quia, etiam ea supposita, inde non deduceretur
per se ipsa existentia Dei, causae analogae universalis, sed tantum existentia
alicuius primae causae univocae, puta alicuius primi hominis non generati, a
quo coeperit generatio ceterorum et de quo iterum quaerendum esset a quo
sit, non quidem generatus, sed causatus. Nam causa per accidens sive univoca,,
praecise quia est talis, non sufficit ad simpliciter explicandam originem ali­
cuius effectus, sed quilibet effectus requirit etiam ac praecipue causam aequivocam sive analogam, quae scilicet non sit eiusdem speciei cum effectu, cum
causa sit maior effectu (ita homo non est simpliciter causa hominis, secus
esset causa suipsius). Unde, ad inveniendam existentiam primae causae sive
Dei, ex ordine causarum per accidens subordinatarum necessario fieri debet
transitus ad ordinem causarum per se subordinatarum, secus nihil conficitur;
ac proinde frustranee probatio existentiae Dei ex illo solo ordine attentatur
aut incipitur.

Nec iuvat, loco processus in infinitum, fingere processum quemdam cir­
cularem in causis, ita nempe ut causa A influat in B, B vero in C, et C in
D, ac tandem D iterum in A, claudens circulum, ita ut sit causa causae. Nam
in causis per se subordinatis huiusmodi circulus est impossibilis, non minus
imo magis quam processus in infinitum, cum ita idem esset simpliciter et
adaequate causa suipsius, ac ideo esset simul causa et effectus, causa et non
causa, ens et non ens. In causis vero Der accidens subordinatis, si huiusmodi
circulus non apparet repugnare, nihil prodest ad rem nostram, quoniam
praeter causam per accidens sive univocam, oportet adhuc quaerere causam
per se et analogam, ut dictum est, quae proinde esset extra circulum causarum
univocarum et esset causa analoga totius circuli. Frustra autem quis in prae­
fato circulo causarum per se ordinatarum invocaret philosophicum princi­
pium, iuxta quod «causae sunt causae ad invicem»; nam hoc valet tantum in
diverso genere causalitatis, ita nempe quod materia sit causa formae in
genere causae materialis et vicissim forma sit causa materiae in genere causa­
litatis formalis, et sic de causa efficienti et causa finali ad invicem.
549. Ut diximus in argumento, terminus viae est Deus sub ratione
motoris immobilis, et consequenter actus puri. Contra quod quidam obiciunt
* Huiusmodi non repugnantiam processus in infinitum in causis per accidens subordinatis concedit S. Thomas in pluribus locis, ut [n 2 Sent., dist. 1, q. 1, a. 5; 1 p.,
q. 7, a. 3, ad 4; q. 46, a. 2, ad 7; C. Gent. 1. 13; 2. 38; In Pbys., 1. 3, lect. 8; Opusc.
De aeternitate mundi; Qtiodl. 12, q. 2, quamvis quandoque non constanter ac firmiter
loquatur, praecipue quod attinet possibilitatem infiniti in actu quoad animas humanas, ut
ostendetur in tractatu De Deo creante et elevante (in vol. 2), ubi de possibilitate creationis
ab aeterno.

'hanc viam esse inefficacem ad probandam existentiam Dei, quoniam ex ea
tantum sequitur existentia alicuius motoris (puta alicuius angeli vel animae
mundi), qui sit immobilis secundum illum motum qui in argumento conside­
ratur, non vero simpliciter et secundum omnem alium motum, qualis conci­
pitur Deus (ita Caietanus, In 1 p., q. 2, a. 3); aliis verbis, deducitur motor
immotus, non vero motor immobilis. Sed respondetur hac via concludi moto­
rem immobilem simpliciter, quia nequit esse immobilis secundum unum mo­
tum quin sit immobilis etiam simpliciter et secundum omnem motum. Si enim
esset ulterius mobilis secundum alium motum, id esset vel secundum totam
eius essentiam, et tunc non esset ullo modo immobilis, etiam secundum prio­
rem motum, cum essentia sit una et simplex atque aeque referatur ad utrum­
que motum. Vel esset mobilis secundum aliquam sui partem, ita ut secundum
unam partem esset immobilis et secundum aliam mobilis, et tunc sequeretur
immobilitatem sive actualitatem sive actionem, qua cetera movet, non prove­
nire a se et a sua essentia, sed ab alio, cum essentia sit aequalis ac communis
omni parti, ac ita non esset amplius motor immobilis, neque secundum unam
partem et unum motum.
Unde ex hoc argumento necessario et immediate concluditur Deus, etsi
sub sola ratione motoris simpliciter immobilis, sive actus puri, quod quidem
sufficit ad plenam ac veram Dei rationem. Ceterum ex hac ipsa ratione, me­
diante ulteriori argumento, deducuntur etiam ceterae supremae rationes, quae,
ut videbimus, sunt immediatae conclusiones ceterarum quatuor viarum, sci­
licet causae primae, entis necessarii, entis perfectissimi et primi ordinatoris
sive ultimi finis, quatenus negatio uniuscuiusque istarum rationum argueret
■in Deo aliquem motum sive transitum de potentia ad actum, ita ut non esset
amplius motor simpliciter immobilis. Ex eadem ratione deducitur pariformiter supremum attributum entis subsistentis, in quo nempe essentia et esse
sunt idem (nam si idem non essent, haberetur in Deo aliqua potentia quae
ab extrinseco determinaretur ad esse, ac ideo aliqua mobilitas ac motus) et
ex quo vicissim omnia Dei attributa, incluso quoque motore immobili, im­
mediate deducuntur.
Quae autem diximus de hac prima via S. Thomae, tum quoad valorem
duorum principiorum quibus innititur, tum quoad vim ipsius conclusionis
sive attributi motoris immobilis, valent, mutatis mutandis, etiam de ceteris
•quatuor viis. Et haec fuit ratio quare in his longius hic immoravimus, ut sint
semel pro semper dicta pro omnibus viis.

550. Quod autem attinet historiam huius argumenti, haec breviter
nota. Anaxagoras (natus circa 500 A. C.) est antiquissimus philosophus qui
illud suggessit, asserens omnem rerum motum provenire ab uno intellectu
ordinatore.1 Plato (t 347 A. C.) illud melius expressit sub hac forma: in
motibus datur primus motor qui movet seipsum, et vi huius motus movet
omnia.2 Aristoteles (t 322 A. C.) argumentum in propria forma tradidit, as1 Fragm. 6: «Omnia intellectus ordinavit et motum hunc, quo nunc sidera et sol
et luna et aether ab indigesta mole separata moventur» (cit. ab Aristotele, Phvs. 8. 5;
cf. Met. 1. 3).
2 Leges 10: «Principium motuum omnium et primus qui et in stantibus est et ia

signans distincte duo ipsa principia quibus innititur, scilicet causalitatis et
impossibilitatis processus in infinitum.1
A Patribus raro invocatur hoc argumentur, ut distinctum a ceteris; inve­
nitur apud Aristidem? et Augustinum.3 Saec. 12 philosophus iudaicus Maimonides repetit argumentum Aristotelis.4 5. Thomas illud expolivit ac perfecit,
peculiariter in C. Gent. 1. 13. Aliqui posteriores theologi, ut Scotus (In 1
Sent., dist. 3, q. 7; dist. 8, q. 4; In 2 Sent., dist. 25, q. 1), Caietanus (In 1
p., q. 2, a. 3), Suarez (Metaph., disp. 29, sect. 1, n. 7-17), Hellin (n. 221-242),
de apodictico valore argumenti, ut per se stantis, inepte dubitant, impug­
nantes vel praefatum principium causalitatis vel ipsam illationem, ut patet
ex objectionibus superius solutis.
551. Secunda via: Ex efficientia
H

>

Initium viae·. Est factum patens, dari in rebus sensibilibus ordi­
nem causarum efficientium, quae nempe ex quiete transeut in ope­
rationem vel ex una operatione in aliam.
motis, est ille qui seipsum movet» (cf Phaedr. 24). Apud R. Arnou, De quinque viisS. Thomae ad demonstrandam Dei existentiam apud antiquos Graecos et Arabes et
Judaeos praeformatis vel adumbratis. Textus selecti (ed. 2, Romae 1949) 14; cf. 13.
Notat S. Thomas argumentum Platonis non differre nisi verbis ab argumento Aristotelis,
quatenus ille accipit motum generalius pro omni operatione, hic vero stricte pro transitu
de potentia ad actum (C. Gent. 1. 13; In Phys., 1. 7, c. 1, lect. 1).
1 Pbys. 7. 1; «Omne quod movetur, necesse est ab aliquo moveri. Si igitur in seipso
non habet principium motus, manifestum est quod ab altero movetur... Quoniam autem
·· ·
omne quod movetur
ab aliquo movetur, necesse est et omne quod movetur in loco,
’•Λ
moveri ab altero. Et movens
igitur ab altero, quoniam et ipsum movetur; et iterum hoc
ab altero. Non autem in infinitum abibit, sed stabit alicubi, et erit aliquid quod prima·
causa erit motus» Idem 8. 4, apud Arnou, ibid. 21-23 et 26; cf. S. Thomam, C. Gent.
1. 13; In Phys. I. 7, lect. 2.
Quidam putant Aristotelem non agnoscere Deum ut causam efficientem sed tantum
ut causam finalem, ita ut apud ipsum hoc argumentum non sit dynamicum sed teleologicum, seu pertineat ad quintam viam; ratio est quia in Metaph. 12. 7 dicit «primum
movens movere sicut appetibile... sicut propter finem». Attamen id nequeunt probare,
tum quia alibi Aristoteles explicite loquitur de causalitate efficienti (De gen. et corrupt.,
2. 10) tum quia causalitas efficiens iuxta principia Aristotelis requiritur ab ipsa causa
finali; unde, cum in praefato loco, necnon in Ethic. 10. 8 et De caelo 2. 12, ipse videtur
in
removere a Deo efficientiam, verisimiliter
loquitur tantum de ea efficientia quae implicat
actionem fonnaliter transeuntem, sicut in aliis entibus.
2 Apol. 1: «Mundum eaque omnia quae in ipso sunt necessario moveri conspiciens,
eum a quo movetur et conservatur Deum esse intellexi. Etenim quidquid movet, eo quod
nit. vetur fortius est».
3 Confess. 11. 4. 6: «Ecce sunt coelum et terra: clamant quod facta sunt; mutantur
enim atque variantur»; De civ. Dei 8. 6: «Viderunt [philosophi] quidquid mutabile est,
non esse Deum».
4 Dux seu director dubitantium et perplexorum, 1. 2, c. 2: «[Aristoteles] dixit quod
nos invenimus res compositas ex motore et moto, scilicet motore extrinseco, et hoc mani­
festum est: et invenimus motum quod nullo modo movet aliud: et illud est motum ulti­
mum: et sequitur necessario ut sit motor qui non moveatur omnino: et ille est motor
primus in quo non potest esse motus». Apud Arnou, op. cit. 79.
5 1 p., q. 2, a. 2; C. Gent. 1. 13.—A. Bordoy-Torrents, «De ’secunda via’ divi
Thomae», Ciencia tomista (1927) 183-207.
H ·

Primus gressus: Atqui nihil potest esse causa efficiens sui ip­
sius (principium causalitatis), tum quia causa est prior effectu, et
nemo est prior seipso, tum quia secus sibi claret quod iam habet,
quod est impossibile, qui sic idem haberet et non haberet (princi­
pium contradictionis), tum quia, in quantum causa, deberet esse et,
in quantum effectus, deberet non esse, ac ita simul esset et non
esset (iterum principium contradictionis). Ergo, cum hae causae de
non agentibus fiunt agentes, oportet quod unaquaeque pendeat ab
alia causa.
Secundus gressus: Atqui causa illa, a qua altera dependet, vel
non dependet ab alia causa, et tunc habemus causam incausatam
seu primam, quam Deum nominamus; vel ipsa dependet ab alia, et
tunc eadem quaestio de hac recurret, et ita porro indefinite, donec
inveniatur aliqua causa quae ab alia non dependet. Repugnat enim
dari processum in infinitum in causis per se subordinatis, ob ean­
dem rationem supra assignatam quoad motores per se subordinatos.
Terminus viae: Ergo existit aliqua prima causa efficiens, a qua
ceterae causae efficientes dependent quamque Deum nominamus.
552. Hoc argumentum est valde simile priori, sed non est idem; nam
in priori consideratur motus, sive fieri, sive potentia passiva, hic vero consi­
deratur causa efficiens, sive facere, sive potentia activa. Pariter in prima via
concluditur Deus ut motor immobilis, seu ut actus purus, ut principium
reducens ad actum omnem potentiam; hic vero ut causa prima, principium
omnis activitatis. Quod attinet medium demonstrationis, idem principium
efficientis causalitatis hic assumitur, sed sub diversa forma, scilicet «Nihil po­
test esse causa efficiens sui ipsius», dum in priori argumento erat «Omne
quod movetur ab alio movetur».’ Cetera, quae dicta sunt quoad primam viam,
valent proportionaliter etiam hic.
Omnes theologi admittunt apodicticum valorem huius argumenti (etiam
illi qui dubitant de valore primae viae) tum quia videtur magis appropinquare
ad generale argumentum, quod omnibus substernitur quodque proponitur ab
ipso Ecclesiae Magisterio, scilicet Deum probari ut causam ex effectibus
creatis, tum quia principium causalitatis videtur exprimi sub evidentiori forma
«Nihil potest esse causa sui ipsius». Unde quidam moderni dicunt hoc argu­
mentum esse melius ac strictius quam praecedens. Tamen S. Thomas aliter
sentit, inquiens: «Prima et manifestior via est quae sumitur ex parte motus»;
1 Posset etiam hic istud principium invocari, dicendo quod in omni causalitate
mundana habetur motus, ita ut causa moveatur, ac ideo debeat ab alio moveri. Sed ita
reincideretur in primam viam et nihil novi adderetur. Ceterum, cum haec duo principia
non sint nisi variae formae eiusdem principii causalitatis («Quidquid fit causam habet» vel
«Nihil fit sine causa proportionata»), possunt facile ad invicem reduci, puta hoc modo:
♦Nihil potest causare seipsum», quia «Nihil potest movere seipsum», cum in omni causa­
litate motus habeatur.

quod quidem non dicit tantum de initio viae, seu motu sensibili sed de tota
via sive argumento, ac ideo de ipsa forma principii causalitatis «Omne quod
movetur, ab alio movetur»; nam de quolibet motu, qui accidit in aliqua re
mundana, mens nostra immediate ac connaturaliter quaerit motorem illi rei
externum, v. g de motu rotae, vel baculi, vel venti, vel pluviae, etc.
Ceterum, plures ex his theologis modernis, ut De Diego Diez, Descoqs,
Hellin er Martinez del Campo, sequentes viam Suaresii, argumentum S. Tho­
mae immutant., ut ei conferant proprium ac distinctum valorem (prout pu­
tant), illud restringentes ad solam efficientiam qua producuntur novae subs­
tantiae, seu ad mutationes substantiales (et praecipue ad originem viventium),
seu, ut ait Descoqs, ad «causalitatem causarum subordinatarum per accidens».
Quo tamen vis argumenti, nedum augeatur, potius extenuari videtur, cum
consideretur causa per accidens potius quam causa ut sic, quae maxime con­
venit causae per se.12
Quod attinet historiam, hoc argumentum ante S. Thomam rarius inve­
nitur, imo fere nunquam in propria ac distincta forma, cum sit subtilius
priori; unde videtur ipsi S. Thomae tribuendum. Aristoteles ipse primum
tantum argumentum proprie ac distincte evolvit; de hoc altero exhibet tan­
tum principium de impossibilitate processus in infinitum in causis per se
subordinatis (Metaph., 1. 2, c. 2; qui ceteroquin liber 2 hodie a pluribus eru­
ditis tribuitur cuidam ignoto Aristotelis discipulo). Patres non solent hoc
argumentum proferre, nisi fortasse ad modum unius cum primo (ex motu)
et tertio (ex contingentia).

553. Tertia via: Ex contingentia. 2

Initium viae·. Est factum patens, multa in natura esse contin1 Forma quam Suarez confert argumento, quamque praefati moderni imitantur, sic
se habet: «Omne quod fit, ab alio fit, sive creetur, sive generetur, sive quacumque ratione
fiat. Quod principium ex eo demonstratur quod nihil potest efficere se» (Metaph., disp.
29, sect. 1, n. 20).
2 Bouyges, M., «L’exégèse de la ’tenia via’ de S. Thomas d’Aquin», Revue de phi­
losophie (1932) 113-146.
Dea.ndrea. St., «La ’tenia via’ e le sue difficoltà», Sapienza II (1949) 18-45;
cf. (1950) 193 sqq.
Chambat, L., «La 'tertia via’ dans S. Thomas et Aristote», Revue thomiste XXXII
(1927) 334-338.
Degl’Innocenti, H., «De 'teniae viae’ duplici formulatione», Euntes Docete IV
(1951, 373-377.—«Alcune osservazioni suila III e IV via di S. Tommaso», Doctor Com­
munis (1954) 371 sq.
Descoqs, P., «Les preuves thomistes de l’existence de Dieu», Archives de philoso­
phie III (1926) 98-111.—Praelectiones theologiae naturalis I (Paris 1932) 251-254; II
(Paris 1935) 848-850.
Garcia Lopez, J., «Exposiciôn e interpretacion de la tercera via de Santo Tomas
para probar la existencia de Dios», Revista de filosofia IX (1950) 99-116.
Illi
Giacon, C., «Alcune osservazioni sulla III e IV via di S. Tommaso»,
Doctor Com­
munis XVIII (1965) 131-145.
Gonzalez Pola, F. M., EI problema de las fuentes de la «tercera via» de Santo
Tomos de Aquino, Madrid 1961.
Holstein, H., «L’origine aristotélicienne de la ’tertia via’ de saint Thomas», Revue
philosophique de Louvain XLVIII (1950) 354-370.

gcntia, seu possibilia esse et non esse, nam generantur et corrum­
puntur.
Primus gressus: Atqui ens contingens supponit ens necessarium.
Nam omne contingens habet causam sui esse, seu quare sit: quia,
cum de se sit possibile esse et non esse, seu indifferens ad esse et
non esse, oportet ut, si de facto habet esse, hoc sit non a se sed ex
influxu exterioris entis. Hoc autem ens debet esse aliquid necessa­
rium, seu non indifferens ad esse et non esse, secus de ipso eadem
quaestio recurreret, et haberetur processus in infinitum, quod repug­
nat, quia ita numquam inveniretur causa sive ratio, quare contingen­
tia existunt. Ergo omnia, quae conspicimus esse contingentia, seu
videmus generari et corrumpi, supponunt aliquod necessarium.
Secundus gressus: Atqui hoc ens necessarium vel habet ratio­
nem suae necessitatis in seipso, et tunc habemus ens absolute ac
simpliciter necessarium, quem Deum vocamus. Vel habet rationem
suae necessitatis in alio sibi externo, ut contingit quoad angelum et
animam humanam,1 qui, cum sint incorruptibiles, non habent poten­
tiam ad aliud esse substantiale et in hoc relativo sensu neque poten­
tiam ad non esse, sed de se petunt semper esse ac necessario esse,
ita tamen ut hanc necessitatem non habeant a sua essentia, cum haec
distinguatur ab esse, sed ab alio; et tunc iterum de hoc alio quae­
ritur undenam habeat rationem suae necessitatis, utrum a se an ab
alio, et, si ab alio, iterum atque iterum quaestio recurret, donec
perveniatur ad aliquod ens quod ex seipso habet rationem suae ne­
cessitatis, cum repugnet processus in infinitum, quo stante, nulla
rerum necessitas aut contingentia sequeretur.
'Terminus viae: Ergo existit aliquod ens absolute ac simpliciter
necessarium, quem Deum nominamus. Ergo existit Deus, saltem
sub ratione entis absolute ac simpliciter necessarii, a quo pendet
omnis necessitas et contingentia ceterorum.
Maquart, F.-X., Elementa philosophiae III-2 (Paris 1938) 304-310.
M. F., «La preuve de l’existence de Dieu par la contingence dans la 'Somme
Théologique’», Revue de philosophie (1925) 319-330.
Pattin, A., «La structure de la ’tertia via’», Doctor Communis XVIII (1965)
253-258
Philippe, M. D., «La troisième voie de S. Thomas», Doctor Communis XVIII
(1965) 41-47.
Sertillanges, A.-D., «A propos des preuves de Dieu: la troisième ’voie’ thomiste»,
Revue de philosophie (1925) 24 sq.—«Le P. Descoqs et la 3* via», Revue thomiste (1926)
490-503.
1 Antiqui theologi id concedebant etiam de corporibus coelestibus, quorum materia
ita a forma actuaretur ut essent incorruptibilia: moderni idipsum admittunt, saltem hy­
pothetice, de solo aethere.

554 Hoc argumentum incipit a manifesto facto contingentiae rerum
et concludit ad existentiam entis necessarii, ope tum principii causalitatis tum
principii impossibilitatis
processus in infinitum (quod hic bis invocatur,
1I1OJ
ratione existentiae tum entis simpliciter contingentis, tum entis secundum
quid necessarii). Principium causalitatis sub hac forma accipitur «Omne con­
tingens pendet a necessario ut a causa quare sit», imo generalius et sub forma
principii rationis sufficientis «Omne quod non habet ex se rationem quare
existit (sive sit simpliciter contingens, sive secundum quid necessarium) petit
aliud quod ex se eam rationem habeat quodque sit ratio quare prius existit».
Argumentum ut apodicticum admittitur ab omnibus theologis modernis
(etiam ab illis qui dubitant de prima via et immutant alteram), imo quidam
eousque exaggerant ut nonnisi ab isto, aut ex coniunctione cum isto, repetant
apodicticum valorem ceterorum argumentorum. Momentum illius patet ex
hoc quod, dum in duobus praecedentibus considerabatur sola activitas rerum
mundanarum (secunda via) aut earum subiectiva potentia prout transit in
actum per motum (prima via), hic consideratur profundior ipsa potentia
obiectiva, sive possibilitas, prout transit in actum essendi, ac ita attinguntur
ipsa viscera entis mundani, prout componitur ex essentia et esse, vel prout
non est suum esse.
555. Argumentum exhibuimus iuxta faciliorem formam adhibitam a
S. Thoma in C. Gent. 1. 15, de qua nulla est disputatio apud auctores. In
praesenti autem loco Summae Theologicae (1 p., q. 2, a. 3), qui quidem est
posterior Summa contra Gentiles,1 S. Doctor peculiarem sequentem formam
proponit, quae quorundam recentiorum controversiam et varias interpretatio­
nes suscitavit quaeque a quibusdam ut inefficax reicitur:2 Impossibiles est ut
omnia sint contingentia in mundo, seu indifferentia ad esse et non esse, quia,
si omnia talia essent, «aliquando nihil fuit in rebus» (ac ideo neque nunc
aliquid esset), quia «quod possibile est non esse, quandoque non est». Dif­
ficultatem ingerit haec ultima affirmatio, praecipue quia S. Doctor abstrahit
ab impossibilitate aeternitatis mundi, quam alibi dicit non esse demonstratam
(cf. supra, n. 548); cur ergo oportet ut contingens aliquando non sit, imo
aliquando non fuerit? Variae solutiones a doctoribus attentatae sunt, inter
quas pessima videtur esse ea quae ait S. Thomam inefficax argumentum pro­
posuisse eiusque inefficacitatem non animadvertisse; quod quidem non con­
gruit sive cum acuta mente tanti Doctoris sive cum facto quod ipse eam
argumenti formam in Summa Theologica praetulerit alteri formae iam pridem
allatae in Summa contra Gentiles.
Mens S. Thomae sic explicari potest. Ens contingens, quod actu existit,
habet potentiam non existendi in aliquo tempore; ex quo sequitur quod non
habet potentiam existendi in omni tempore, seu semper, nam existere in
omni tempore et non existere in aliquo tempore sunt contradictoria (aequiva1 Prima pars Summa Theologicae exarata est a. 1266-1268, dum liber primus Sum­
mae contra Gentiles est a. 1259 (lib. 24 vero sunt a. 1261-1264).
2Dubitationem et controversiam aperuit P. Geny, loc. cit. (supra, in n. 544).
Secuti sunt Sertillanges, Descoqs, Chambat, aliique citati supra (n. 553). Horum solutio­
nem breviter referunt ac iudicant Maquart loc. cit. (supra, in n. 553) et Martinez del
Campo, op. cit. (supra, in n. 539) 21-24.

lent enim huic: existere semper et non existere semper). Si autem non habet
potentiam existendi semper, de facto non existit semper (nemo enim conse­
quitur id ad quod non habet potentiam). Ergo oportet ut aliquando non
existât. Cum autem nunc de facto existât, nec sit ratio quare cesset existere
(unumquodque enim per se retinet quod habet), oportet ut aliquando in
praeterito non extiterit. Si ergo omnia essent contingentia, aliquando nihil
extitit, ac ideo etiam nunc nihii existeret, quia nihil fuit quod posset res in
esse producere.
Potest praeterea res ita explicari. Quod est indifferens ad esse et non
esse, si de facto quandoque est, oportet etiam quod de facto quandoque non
sit, secus non esset indifferens ad esse et non esse; et ob eandem rationem,
si quandoque fuit, oportet etiam quod quandoque non fuerit; si ergo omnia,
quae nunc sunt in mundo, sunt contingentia, oportet saltem quod, sicut in
tempore praecedenti hoc «hunc», in quo loquor, fuerunt, ita aliquando seu
in aliquo praedenti tempore non fuerint, secus non essent indifferentia ad
essendum et non essendum, et ad essendum aliquando et non essendum ali­
quando; si autem aliquando non fuerunt, non est ratio quare nunc sint, demp­
ta exteriori causa per quam determinentur ad esse. Ceterum, haec argumenti
forma remcidit in aliam formam allatam in C. Gent., hoc modo: Quod est
indifferens ad esse et non esse, si quandoque est, quandoque non est; si
quandoque fuit, quandoque non fuit; imo, si nunc est, nunc non est; non
enim habet in se rationem sufficientem quare nunc vel aliquando potius sit
quam non sit; cum autem nunc revera sit, oportet ut ad hoc determinatum
fuerit ab alia causa.

556. Quod attinet historiam argumenti, ipsius principia adumbrantur
ab Aristotele, tum in De coelo et mundo, 1. 1, c. 10 sq. (cf. lect. 26-29
S. Thomae), quatenus dicit quod «impossibile est, quod aliquid sit corrupti­
bile, quod quandoque non corrumpatur» et in Metaph., 1. 12, c. 6, quatenus
dicit quod «necesse est esse sempiternam aliquam substantiam immobilem;
nam substantiae, primae entium, et si omnes corruptibiles, omnia corruptibi­
lia» (cf. lect. 5 S. Thomae). Diximus supra (n. 529), aliquam illius adumbra­
tionem legi posse in ipsa Scriptura (Act. 17. 28; Sap. 13. 1). Pariter initium
aliquod argumenti videri potest in uno vel alio Patre, ut Augustino {Confess.
11. 4. 6) et Damasceno {De fide orth. 1. 3). Argumentum ipsum proponitur
a mediaevalibus paganis philosophis in suis commentariis in Aristotelem, etsi
non in ipsa perfectiori forma proposita a S. Thoma, qui ab illis immediate
pendere dicendus est: ita arabes Al-Farabi (t ca 950) et Avicenna (Ibn-Sina,
t 1037), qui ostendit necessarium non habere causam, possibile vero esse
causatum,1 necnon iudaeus Maimonides (Rabbi Moses, f 1204), qui eandem
rationem ab Avicenna desumpsit et in forma argumenti clarius expressit,
appropinquans ipsi formae S. Thomae.2
1 Metaph., 1. 2, tract. 1, cap. 2 et 3; Metaphysicae compendium, L 1, p. 2, t. 2,
c. 1-3. Confer textus apud Arnou, op. cit. (supra, in n. 550) 59-63, 67-71.
2 Dux seu director dubitantium aut perplexorum, 1. 2, c. 2: «Nos autem videmus
multa generari et corrumpi... Si omne ens fuerit generabile et corruptibile: dicemus quod
omnia sunt possibilia corrumpi: alioquin de necessitate erunt: possibile autem in genere

(argumentum heoologîcum vel

climacologicum).2
Initium viae·. Est factum patens, dari in rebus varios gradus per­
fectionis, seu magis et minus, non quidem secundum essentias speci­
ficas et genericas qua tales, ut substantiam, vivens, animal, hominem, quae necessario in invisibili consistunt (Christus enim non est
magis homo quam Petrus, nec homo est magis animal quam brutum,
quamvis sit perfectius animal), sed tum secundum perfectiones
transcendentales, ut ens, unum, bonum, verum (quae determinantur
per essentias genericas et specificas); tum secundum perfectiones
generales, seu secundum ipsas perfectiones genericas et specificas
abstracte sumptas, ut esse in se nec in alio (quod competit substantiae), vitam, cognitionem; tum secundum perfectiones accidentales
qualitativas, ut iustitiam, virtutem, sapientiam. Datur scilicet in
variis rebus magis vel minus entis, veri, vitae, cognitionis, virtutis,
sapientiae.
necessario est, sicut scis, et sequitur necessario quod omnia sunt corrupta. Quod si ita
fuerit, nihil remanebit: ergo nec datur esse, et sequitur quod nihil esset omnino. Nos
autem videmus multa esse: et nos etiam sumus. Sequitur ego necessario secundum istam
considerationem quod si sint aliqua generabilia et corruptibilia, sicut nos videmus: quod
sit aliquod ens non generabile nec corruptibile, in quo non est possibilitas ad corruptio­
nem omnino: sed necessarium esse, non possibile esse». Cf. integrum textum apud Arnou,
ibid. 79-82.
1 1 p., q. 2, a. 3; q. 44, a. 1; q. 45, a. 1; C. Gent. 1. 13; 2. 15; In 2 Sent., disc
1, q. a. 1; De potentia, q. 3, a. 5 et 6; In ev. loannis, prologus.
Bonamartini, U., «La ’quarta via’ di S. Tommaso», Scuola cattolica (1932) 17-24.—
«De quarta via S. Thomae ad existentiam Dei demonstrandam», Acta Pont. Academiae
Romanae S. Thomae Aq. (Romae 1938) 108-132.
Cha.mbat, L., «La ’quana via’ de saint Thomas», Revue thomiste XXXIII (1928)
412-422.
Hl I
Daffara, M., «La quana via di S. Tommaso»,
Sapienza (1952) 5-30.
Donovan, N. A., The henological argument for the existence of God in the works
of St. Thomas Aquinas, Notre Dame, Ind. 1946.
Fabro, C., «Sviluppo, significato e valore della ’IV via’». Doctor Communis (1954)
79 sqq.—«II fondamento metafisico della IV via», ibid. (1965) 49-70.
Garrigou-Lagrange, R.. «Note sur la preuve de Dieu par les degrés d’être chez
S. Thomas», Revue thomiste (1904) 363-381.
Giacon, C., «Alcune osservazioni sulla III e IV via di S. Tommaso», Doctor Com­
munis (1965) 131-145.
Joly, R., La preuve de l'existence de Dieu par les degrés de l’être·. 'Quarta via’ de
la Somme Théologique. Sources et exposé, Gand 1920.
Lemaître, Ch., «La preuve de l’existence de Dieu par les degrés des êtres», Nou­
velle revue tbéologique LIV (1927) 321-339, 436-468.
Muniz, F., «La ’cuarta via’ de santo Tomâs para demostrar la existencia de Dios»,
Rcvista de filosofia III (1944) 385-433; IV (1945) 49-102.
Rubi. B. de, «La ’quarta via’ de sant Tomas en ordre a provar l’existencia de Deu:
la seva indole agustiniana», Estudis franciscans (1930) 341-356.
2 Henologicum, a graeco êv= unum, quia ex varietate graduum ascendit ad unum;
climacologicum, a χλιμας— scala, gradus, quia per scalam graduum ascendit ad summum.

Primus gressus: Atqui ubi est magis et minus tale, oportet esse
etiam maxime tale, cum magis et minus dicantur in ordine ad maxi­
mum. Ergo datur quomodolibet, saltem in ordine ideali, aliquod
quod est maximum in omni genere perfectionis quodque in ultima
analyst est maxime ens, cum omnes perfectiones resolvantur in ra­
tionem entis.
Secundus gressus: Atqui quod est maxime tale in aliquo genere
est causa omnium quae sunt in illo genere, vera scilicet causa exem­
plaris, cuius realis influxus exercetur mediante ipsa actione causae
efficientis quae ab ea intentionaliter dirigitur.1 Et ratio est quia, ex
una parte ea quae habent perfectionem aliquam secundum aliquem
gradum limitatum, nequeunt eam habere ex seipsis seu ex sua natu­
ra, tum quia nihil determinat seu limitat seipsum, tum quia ea quae
sunt ex natura non sunt limitata in sua ratione, cum natura non
suscipiat magis et minus (sicut habentes naturam hominis sunt
aequaliter homines), adeoque eam perfectionem habent ex alio, seu
ex causa exteriori, et ex alia parte haec causa exterior nequit esse
nisi id quod eam perfectionem possidet (nemo enim dat quod non
habet), et quidem in maximo gradu, secus institueretur processus in
infinitum et effectus numquam procederet.
Perminus viae: Ergo existit aliquod ens, quod est maximum in
omni genere perfectionis ac ideo maximum in ratione entis, quodque
sit causa exemplaris, ratione cuius existunt quaecumque aliquam
perfectionem vel entitatem possident; et hoc ens Deum nominamus.
Ergo existit Deus, saltem sub ratione maximi perfecti et maximi
entis, necnon causae exemplaris omnis perfectionis et entitatis.
558. Hoc argumentum incipit directe a gradibus perfectionis; ceterum
gradus implicant tum limitationem tum unitatem in multitudine, ac ideo
haec tria implicantur in argumento. S. Thomas in 1-2, q. 52, a. 1, explicat
quaenam perfectiones suscipiant gradus, seu magis et minus. Exceptis nempe
generibus et speciebus, quae, sicut numeri, stant in indivisibili, omnes per1 Ut explicatur in philosophia, causa exemplaris non est aliquid mere ideale, seu
merum obiectum intellectus, sed vera causa, influens in ordine reali, quamvis eius influ­
xus non distinguatur materialiter ab influxu sive actione ipsius causae efficientis. Influit
enim, hanc efficientem actionem intentionaliter dirigendo, quatenus causa efficiens effec­
tum producit iuxta exemplar nec aliter, ita ut eius effectus sit quid exemplatum. Propterea,
causa exemplaris reduci potest ad causam efficientem, quatenus utriusque causae influxus
exercetur materialiter per eandem actionem et utraque causa simul convenit ad efformandum unum totale et adaequatum principium eiusdem operationis et effectus; non tamen
sunt formaliter eadem causa, sed duae. Pariter, sub alia ratione, causa exemplaris reduci
potest ad causam finalem, quatenus forma exemplaris, inducenda in materiam, est finis
intentus a causa efficienti seu ab artifice.

fectiones gradus sucipiunt, scilicet tum perfectiones accidentales (secundum·
quantitatem et qualitatem), tum essentiales (i. e. ipsae perfectiones involutae
in generibus et speciebus, sed sub forma abstracta, ut vita pro vivens), tum
transcendentaJes. Unde ex omnibus lus argumentum confici potest, cum hoc
tamen discrimine quod, si agitur de perfectionibus mixtis (in quibus nempe
involvitur aliqua imperfectio, ut quantitas, color, calor, sensatio, ratiocina­
tio), concluditur ens maxime tale, non formaliter, sed tantum virtualiter emi­
nenter (ita ex gradibus caloribus nequit concludi Deus ut ens maxime cali­
dum, sed ens in quo perfectio caloris virtualiter eminenter continetur).
Ceterum, facilior modus argumentum conficiendi est ex solis perfectionibus
transcendentalibus, prout diverso gradu realizantur in ceteris perfectionibus:
ita per hoc quod lapides sunt, plantae vivunt, bruta sentiunt, homines ratio­
cinantur, angeli intelligunt, habentur tot diversi gradus perfectionum transcendentalium, quatenus modus essendi, unitas, veritas et bonitas, est maior
in angelo quam in homine, in homine quam in bruto, et ita porro.

559
Principium, quo nititur argumentum, est principium causalitatis,
et quidem directe exemplaris, sub hac forma «Maximum in unoquoque genere
est causa exemplaris ceterorum» vel, quod ad idem redit, «Quod est limi­
tatum in unoquoque genere, rationem sui habet ab alio, seu a maximo illiur
generis, tanquam a sua causa exemplari a qua pendet in essendo». Ut autem
dictum est supra (n. 557), causa exemplaris non est aliquid mere ideale, seu
purum obiectum intellectus, sed vera causa influens in ordine reali, quamvis
mediante actione ipsius causae efficientis, ac pro tanto includit ipsam causam
efficientem. Unde argumentum non currit proprie in linea causae efficientis
(ut quidam putant), sed formaliter et immediate in solo linea causae exem­
plaris, quae tamen in sua ratione includit materialiter ac necessario influxum
causae efficientis (quod quidem alii obliviscuntur); ex hoc nempe ipso quod
existit magis et minus in rebus, immediate ac recte concluditur debere neces­
sario existere maximum, quod, in ratione causae exemplaris ac realiter in­
fluentis, sit ratio existentiae illorum.
Exinde resolvitur dissidium et confusio apud plures modernos auctoresr
quorum quidam (ut Descoqs et Hellin post Suarez),1 attendentes ad solam
rationem causae efficientis, dicunt hoc argumentum secundum se non habere
valorem apodicticum, quatenus currit in linea exemplaritatis, ac continere
illegitimum transitum ab ordine logico ad ontologicum, nisi reducatur ad
lineam efficientiae ac confundatur cum tertia via S. Thomae, ducta ex con­
tingentia rerum (quatenus gradus et limitatio implicant aliquam contingen­
dam); alii vero (Rolfes, Gény, Gilson, Chambat, Lemaître), attendentes ad
solam causam exemplarem, vel potius non attendentes quod causa exemplaris
involvit necessario ipsum influxum causae efficientis, videntur procedere
veluti ex ipsa nuda exemplariiate, omni conceptu efficientiae evirata, quae
ceteroquin vera exemplaritas non est, ac ita plus aequo seiungunt hoc argu­
mentum a ceteris viis, quarum commune, utut materiale substratum, est
1 Cf. Metaph., disp. 29, sect. 3, n. 3-7, 13 sq., 21 sq. De eo auctorum dissidio confer
Descoqs, op. cit. (supra, in n. 539) II 55-72.

causalitas efficiens, sine qua instauraretur sic dictum argumentum ontologicum, sive illegitimus transitus ab ordine logico ad ontologicum.
Terminus viae, ut diximus, est Deus ut maximum in scala omnium
perfectionum, ac ideo simpliciter in scala entis, in qua ratione omnes perfec­
tiones confluunt, ac ideo ut culmen entitatis et ut ipsum ens. In quo apparet
hanc viam esse omnium supremam ac profundissimam (ultra-metaphysicam,
ut quidam emphatice dicunt), cum ex parte sui initii attingat ipsa viscera
entis creati, ipsam scilicet rationem entis limitati ac ideo ipsam fundamen­
talem compositionem ex potentia et actu, dum tertia via sistit in ratione
contingendae, seu in compositione ex essentia et esse.

560
Quod attinet historiam argumenti, ipsa eius origo recte tribuitur
Platoni, saltem quoad eius initium, sive gradus perfectionis, et terminum sub
ratione exemplaritatis, quamvis ipse conceptus efficientiae ut involutae in
ipsa exemplaritate, in quo nervus argumenti consistit, sit proprie aristotelicus.
Plato a contemplatione graduum pulchri, boni et iusti, ascendit ac infert exis­
tentiam ipsius Pulchri, Boni et Iusti, quamvis haec omnia ut quasdam ideas
subsistentes concipere videatur.1 Aristoteles, quamvis principia praebeat,,
ipsum argumentum non adducit, saltem in libris quae supersunt; tamen Sim­
plicius refert quoddam fragmentum ex deperdito Aristotelis opere De philo­
sophia, in quo argumentum in forma conficitur.23 Ex Platone argumentum
deduxerunt tum Neoplatonici, ut Plotinus? tum Augustinus qui eo peculia­
riter delectatur,4 tum theologi medii aevi, quorum quidam, ut Anselmus, eo
abusi sunt in sensu mere ontologico, alii vero, praecipue S. Thomas, illud
scientifica forma vestierunt. Ut nuper dictum est, plures moderni theologi
vim huius quartae viae S. Thomae non satis penetrarunt, per defectum vel
excessum peccantes.
561.

Quinta via: Ex ordine, sive finalitate

(argumentum

teleologi-

cum).5
1 Cf. Phaedrum 249 sq.; Phaedonem 74 sq.; Convivium 210 sq.; quem ultimum
locum citat Arnou, op. cit. (supra, in n. 550) 18 sq.
2 Comm, in opus Aristotelis De caelo, 1. 1, c. 9: «Generatim in quibus est aliquid
melius, in his est aliquid etiam optimum. Cum igitur sit in entibus aliud alio meliusr
in his est aliquid etiam optimum, quod quidem erit ipsum divinum» (cf. graecam editio­
nem Heiberg [Berlin 1893] 289).
3 Ennead. V, 1. 5, n. 13.
4 De civ. Dei, 8. 6; Enarr. in psal. 26, n. 8; De doctr. christ. 7; De Trinitate, 8. 3,.
ubi enumeratis variis particularibus rebus bonis, ait: «Quid plura et plura? Bonum hoc
et bonum illud, tolle hoc et illud, et vide ipsum bonum, si potes: ita Deum videbis,
non alio bono bonum, sed bonum omnis boni. Neque enim in his omnibus bonis, vel
quae commemoravi, vel quae alia cernuntur sive cogitantur, diceremus aliud alio melius
cum vere iudicamus, nisi esset nobis impressa ratio ipsius boni secundum quod et proba­
remus aliquid, et aliud alii praeponeremus... Quapropter nulla essent mutabilia bona,
nisi eset incommutabile bonum. Cum itaque audis bonum hoc et bonum illud, quae
possunt alias dici etiam non bona, si potueris sine illis quae participatione boni bona
sunt, percipere ipsum bonum cuius participatione bona sunt, simul enim et ipsum intelligis, cum audis hoc et illud bonum: si ergo potueris illis detractis per se ipsum perspicere
bonum, perspexeris Deum» (ML 42. 449 sq.).
5 p., q. 2, a. 3: C. Gent. 1. 13 et 44: 2. 23 et 24; 3. 1, 2 et 22; De potentia,
q. 3, a. 15.

4<

630

I

t

I
I

»
I
i
I

I
i? I

(

» f
I I

■

·

DE DEO UNO

Initium viae: Est factum patens, entia naturali irrationalia agere
propter finem. Nam agunt iuxta leges quasdam constantes et attin­
gunt constanter determinatum aliquem effectum: quae autem sem­
per aut communiter eodem modo contingunt et determinatum ef­
fectum consequuntur, non casu fiunt, sed intentione; casus enim
ex ipsa sua definitione est id quod evenit praeter expectationem seu
praeter id quod evenire solet, ac proinde omnia explicari per casum
est velut contradictio in terminis.1
Primus gressus: Atqui ea quae carent cognitione non tendunt
in finem nisi directa ab aliquo cognoscente, cuius proprium est mo­
veri a fine. Ratio enim finis, cum implicet relationem plurium con­
currentium ad unum, nonnisi ab intellectu attingi potest, cuius
proprium est apprehendere relationes, seu comparare, abstrahere et
colligere in unum. Ergo omnia entia mundana irrationabilia ab ali­
quo agente intelligente moventur.
Secundus gressus: Atqui hoc agens intelligens, cum et ipsum
agat propter finem, vel non determinatur ad suum finem ab alio
agente, et tunc habemus primum ens intelligens quod omnia movet
ad finem, quod Deum nominamus; vel et ipsum ab alio determina­
tur ad finem, et tunc de hoc alio eadem quaestio recurret, et ita
porro indefinite, donec perveniatur ad aliquod ens intelligens quod
ab alio non determinetur. Repugnat enim processus in infinitum in
quibuslibet agentibus per se subordinatis, ut supra dictum est
(n. 548).
Terminus viae: Ergo existit aliquod primum ens intelligens,
quod ordinat et movet omnes res in suum ]inem, quodque Deum
nominamus. Ergo existit Deus, saltem sub ratione supremi et uni­
versalis ordinatoris sive gubernatoris.
Bibliographia directe de hoc argumento valde exigua est, fortasse quia ipsum argu­
mentum est facilius et evidentius, nec negari potest nisi negato aut perverso ipso prin­
cipio finalitatis. Propterea, potius de statuenda finalitate auctores occupantur. Ad rem
nostram propinquius faciunt:
Duquesne, M., «De quinta via. La preuve de Dieu par le gouvernement des choses»,
Doctor Communis XVIII (1965) 71-92.
Garrigou-Lagrange, R., Le réalisme du principe de finalité, Paris 1932.
Holtum, G. von, «Der Gottesbeweis aus der Ordnung der Welt», Divus Thomas
(Freiburg) (1920) 16-33.
Sertillanges, A.-D., Dieu ou rien, Paris 1933.
Tonquedec, J. de. «Comment interpréter l’ordre du monde», Etudes (1908) 577
sqq.—«Une preuve facile de l’existence de Dieu», Revue apologétique ( 1 nov. 1917).
'De impossibilitate explicationis per casum, fuse disputat Descoqs, op cit (supra
in n. 539) I 381-392.
’

562. Hoc argumentum incipit a manifesto facto ordinis ac finalitatis
rerum* et concludit existentiam supremi entis, omnia ordinantis et finalizantis,
ope tum principii causalitatis tum principii impossibilitatis processus in infi­
nitum. Principium causalitatis hic respicit essentialiter causalitatem finalem,
quae tamen necessario involvit ipsam causalitatem efficientem, cum finis in­
fluat in effectum mediante actione causae efficientis; principium causalitatis
efficientis, quod supra invocavimus, est «Omne quod movetur in finem, ab
alio movetur cognoscente finem», cui subintelligitur proprium principium
causalitatis finalis «Omne quod movetur, movetur a fine» vel «Omne agens
agit propter finem». Principium impossibilitatis processus in infinitum, in
causis per se subordinatis secundum finem, a S. Thoma explicite hic non
ponitur, sed supponitur ex prima via et ceteroquin alibi explicite proponitur.1
2
Quod attinet legitimitatem secundi gressus argumenti, quo ab uno ente
intelligente transimus ad aliud donec perveniamus ad ultimum, notandum est
nos remanere iugiter in ipsa linea ordinationis et finalitatis, nec invocare me­
ram lineam causalitatis efficientis, sicut in tribus primis viis. Ratio scilicet
quare unum intelligens debeat moveri ab alio intelligente, non est quia est
finitum vel limitatum (secus reincideremus in alias praedictas vias nec confi­
ceremus novum argumentum), sed quia unum intelligens habet in se aliquid
ordinabile ab alio intelligente, scilicet materiam ordinabilem ad formam, es­
sentiam ad esse, intellectum ad obiectum et ad actum intellectionis: ordina­
tio enim et finalitas penetrat etiam ipsa viscera entis.
Haec quinta via S. Thomae est facillima simul ac profundissima. Talis
enim est ipsa causalitas finalis; nam ordo, in quo relucet finalitas, est proprius
effectus et indoles intelligentiae, cuius est apprehendere, abstrahere ac com­
parare; unde intellectus ordinem et finalitatem, veluti cognatas sibi ac fami­
liares rationes, in rebus immediate detegit et intuetur. Propterea haec via
probandi existentiam Dei est antiquissima ac communissima, nec quispiam
umquam theologus aut cordatus philosophus de eius probativo valore du­
bitavit.
1 Id pandit immensa mundi machina, in qua omnia fiunt in numero, pondere et
mensura, omnia fixis legibus regulantur et ad fixos terminos procedunt. In regno quippe
minerali, omnia determinate evolvuntur iuxta leges universalis et particularis attractionis,
iuxta leges gravitatis et impulsus, iuxta chemicas actiones et reactiones. In regno quoque
vegetali, plantae iuxta constantes normas nascuntur, crescunt, exornantur, fructificant,
senescunt, et corrumpuntur. In regno animali, manifesto apparet finalitas operationum,
in operibus formicarum, apium et avium.
Ad removendam autem obiectionem Cartesii aliorumque philosophorum contra
assertam finalitatem rerum mundanarum, arguentium nobis externam finalitatem esse abs­
conditam, puta nos nescire quare in caelo habeatur tantus numerus stellarum vel quare
mare sit hoc vel illo modo dispositum relate ad terram, notandum est nos non ex externa
huiusmodi finalitate arguere, sed ex interna ac omnibus nota finalitate, puta ex hoc quod
oculus ordinatur ad videndum, auris ad audiendum, pes ad ambulandum, pennae ad
volandum, et ita porro.
2 1-2, q. 1, a. 4: «Per se loquendo, impossibile est in finibus procedere in infinitum,
ex quacumque parte. In omnibus enim quae per se habent ordinem ad invicem, oportet
quod, remoto primo, removeantur ea quae sunt ad primum. Unde Philosophus probat, in
VIII Phys., quod ’non est possibile in causis moventibus procedere in infinitum’, quia
non esset primum movens, quo subtracto alia movere non possunt, cum non moveant
nisi per hoc quod moventur a primo movente».

563. Quod attinet historiam, argumentum proponitur iam ab Anaxagora, iuxta quem «Omnia intellectus ordinavit» (cf. supra, n. 550), subinde
a Socrate,’ a Platone dicente «omnia intellectu gubernari» non vero «ab irra­
tionali quadam et temeraria et fortuita potestate»,2 ab Aristotele,3 a Cicerone/
a S. Scriptura,5 a Patribus communissime.6
NOTA DE QUINQUE VIARUM RELATIONE ET REDUCTIONE /ID IN­
VICEM.

564. Quidquid in contrarium dicant aliqui auctores, qui uni vel alteri
viae (nominatim primae et quartae) apodicticum valorem denegant, eam ad
alias formaliter reducentes, ex superius disputatis constat quinque vias esse
ab invicem specifice distinctas et unamquamque independenter ab aliis apo­
dicticum valorem habere. Attamen, quamvis non ad invicem, ipsae possunt
reduci ac coadunari sub generalibus quibusdam conceptibus, in eis involutis.
Et primo quidem, omnes reducuntur ad unum genericum argumentum,
quod est via causalitatis a posteriori, seu ab effectu ad causam. In quo argu­
mento initium est ens mundanum in suo aspectu indigentiae, consideratae sub
quintuplici specifica ratione mobilitatis, causalitatis subordinatae, contingen­
dae, limitationis ct ordinationis ad aliud. Gressus, sive medium demonstra­
tionis, est principium causalitatis, iterum sub quintuplici specifica forma ex­
pressum, scilicet: «Omne quod movetur, ab alio movetur.—Nihil potest esse
causa sui ipsius—Omne contingens pendet a necessario, tanquam a causa
quare sit—Omne limitatum in aliquo genere pendet in suo esse a maximo
illius generis ut a causa exemplari—Omne quod movetur in finem, movetur
ab alio cognoscente finem». Terminus, sive conclusio, est existentia Dei, seu
causae rerum, sub quintuolici specificatione motoris immobilis, causae primae
efficientis, entis necessarii, entis maxime perfecti, entis omnium ordinatoris.
Praeterea, praefatae quinque specificae rationes possunt reduci ad quas­
dam distinctas utut generales rationes. Ex parte initii, argumenta ad duo
reduci possunt, prout respiciunt vel esse rei, vel eius operationem. Esse rei
'Apud Xenophontem, Memorabilia 1. 4.
2 Pbilebus 28, apud Arnou, op. cit. (supra, in n. 550) 20.
3 Saltem iuxta fragmentum deperditi operis, citatum a Cicerone, in Dc natura
deorum 2. 37. Refertur a Descoqs, op. cit. (supra, in n. 539) I 429.
4 In eodem loco, propriis verbis confirmat dictum Aristotelis.
5Rom. 1. 18-21; Sap. 13. 1-5; supra cit., n. 528; lob. 36. 22-30; 38 ct 39 integre;
Psal. 18. 1-7; Psal. 103 per totum; Eccli. 42 et 43 integre; 2 Mach. 7. 20-23.
6 Minucius Felix, Octav. 18; Tertullianus, Apol. 17; Adv. Marc. 1. 13 sq.; Origenes, C. Celsum 1. 23; Lactantius, Div. instit. 1. 2. 5; Athanasius, Or. c. Gent. 34;
Nazianzenus, Or. 28. 5; Nyssenus, C. Eunom. 12; Chrysostomus, In Rom., horn. 3. 2;
Augustinus, Serm. 141. 2 (cf. supra, n. 530). Lactantius; «Nemo est tam rudis, tam
feris moribus, quin oculos suos in caelum tollens, tametsi nesciat cuius dei providentia
regatur hoc omne quod cernitur aliquam tamen esse intelligat ex ipsa rerum magnitudine,
motu, dispositione, constantia, utilitate, pulchritudine, temperatione, nec posse fieri, quin
id quod mirabili ratione constat consilio maiore aliquo sit instructum». Sensum Patrum
ad strictiorem argumenti formam reducit Boethius, De consol, philos. 1. 3, pros. 12: «Non
tam vero certus naturae ordo procederet, nec tam dispositos motus, locis, temporibus,
efficientia, spatiis qualitatibus explicaret, nisi unus esset qui has mutationum varietates
manens ipse disponeret. Hoc quidquid est, quo condita manent atque agitantur, usitato
cunctis vocabulo Deum nomino» (ML 63. 778).

consideratur tum in tertia via, in qua contingentia pandit ens mundanum ut
compositum ex essentia et esse, turn in quarta via, in qua limitatio eiusdem
ostendit profundiorem compositionem ex potentia et actu. Operari conside­
ratur in reliquis viis, ita ut in prima attendatur ipse motus secundum se (sive
transitus de potentia ad actum), in secunda via attendatur motus secundum
eius terminum a quo, seu causam efficientem, in quinta via attendatur motus
secundum eius terminum ad quem, seu causam finalem. Ex parte tum medii
tum termini viae, triplex consideratur causalitas et tripliciter Deus ut ultima
causa et primum principium concluditur, scilicet sub ratione causae efficientis,
in prima, secunda et tertia via, sub ratione causae exemplaris in quarta via et
sub ratione causae finalis in quinta via. Ad quam triplicem causalitatis ratio­
nem reducitur omnis relatio inter creaturam et Deum, nam «Deus est causa
efficiens, exemplaris et finalis omnium rerum» (1 p., q. 44, a. 4, ad 4).
B. Quinque
cularia.

argumenta

cosmologica,

physica,

apodictica, sed parti­

565. Quinque viae S. Thomae, quae sunt formalia et uni­
versalia argumenta, proponi possunt etiam sub forma particulari,
i. e. arguendo ex peculiari necessitate vel indole huius aut illius
partis entis mundani, quae expostulet Deum ut sui causam. Innu­
merae viae hoc modo confici possunt. Satis autem erit quinque ite­
rum proponere, secundum gradationem quandam modorum existendi rerum mundanarum, argumenta scilicet ex indole materiae, ex
motu physico, ex viventibus, ex animalibus brutis, ex homine. Om­
nes autem reduncuntur ad unam vel alteram viam S. Thomae, addi­
ta peculiari quadam consideratione.1

566.
1.
Argumentum staticum. Ex indole materiae.
Primum quod nobis occurrit in obiectis sensibilibus est ipsa
materia, in qua omnia phaenomena sensibilia subiectantur et evol­
vuntur. Materia quidem dici potest ingenerabilis et incorruptibilis,
prout praecise substernitur omni generationi et corruptioni, at ne­
quaquam dici potest esse a se, sed et ipsa necessario causam sui
appellat, et quidem creatricem. Materiae enim proprietates sunt
potentialitas et indeterminatio, quomodolibet ipsa consideretur,
sive ut mateiia prima, sic enim plures formas successive habere po­
test; sive ut materia secunda, sic enim plura accidentia simul vel
1 Quidam, ut Hontheim et Garrigou-Lagrange, hic addunt etiam argumentum ex
miraculis, quae nequeunt explicari nisi per causam extramundanam. Attamen, praestat ab
eo abstinere, tum quia agitur de effectibus supernaturalibus, tum quia miracula supponunt
ipsam Dei existentiam et probant eius interventum. Unde miraculum habet valorem
proprie apologeticum, ac proinde proprius eius locus est in tractatu de revelatione, ubi
illud iam consideravimus.

successive habere potest, ut extensionem, numerum, colorem, calorem, eaque in maiori vel minori gradu et intensitate. Quod autem
est a se, habet ex sese omnem determinationem, et quidem actualiter, secus non erit ratio quare prius aliquam determinationem non
habeat, postea habeat, cum tamen ipsa secundum se non mutetur.
Haec est prima via S. Thomae, sed loco considerandi motum
consideratur mobilitas, loco ipsius fieri consideratur principium vel
terminus eius.

567. 2. Argumentum dynamicum (entropologicum}. Ex
energia physica.
Multiplex motus, quantitative, qualitativus, localis, qui in materia per physicas vires producitur, petit necessario causam sui extramundanam. Causa enim motus non est ipsa materia prima, quae est
passiva et indeterminata. Neque est materia secunda, seu corpora;
haec enim eadem attributa habent ac materia prima; idem enim
corpus potest moveri vel non moveri, moveri tali vel tali motu et
tali vel tali intensitate; quod autem valet de singulis corporibus,
valet quoque de omnibus simul. Neque sunt ipsae vires corporum;
nam iterum et ipsae quandoque sunt in actu quandoque in potentia,
suscipiunt magis vel minus, possunt mutare.
Huc faciunt confirmationes quas quidem theologi afferunt ex conclusionibus et postulatis scientiae physicae, quaeque vocantur argumentum ex activitate corporum inorganicorum. Scilicet: supremae leges, quibus iuxta scientiam empiricam reguntur phaenomena mundi, nedum existentiae Dei contradicant, ut falso putant philosophi Mechanistae et Dynaniistae, eam confirmant
et ad eam ducunt, abstrahendo nunc a veritate earundem legum et accipiendo
huiusmodi confirmationes tanquam argumentum ad hominem.1 Praecipue
leges quae invocantur sunt: lex inertiae, lex conservationis energiae et lex
universalis attractionis.

Lex inertiae, quam admittunt sive Mechanistae sive Dynamistae, ita
enuntiatur: Materia est indifferens ad motum vel quietem, adeoque est incapax modificandi suum statum quietis vel motus, nisi interveniat aliqua
causa extrinseca. lamvero principium causalitatis «Quidquid movetur ab alio
movetur», quo mediante existentiam Dei demonstramus, non aliud est quam
generalior formula principii inertiae. Unde ex principio intertiae existentia
Dei legitime eruitur.
1 Ipse autem argumenti obiectivus valor, diversimode ab auctoribus indicator, prout
admittitur, vel secus» ipse valor huiusmodi legum. Confer, inter alios, Descoqs, op. cit.
(supra, in n. 539) I 653-657; J. Gredt, Elementa philosophiae aüstotelico-thomisticae, I,
n. 546-360, 370; R. Garri cou-Lagrange, Dieu (éd. 4, Paris 1923) 774-779.

Lex conservationis energiae,' legi entropiae crescentis copulata, est etiam
quoddam principium commune Mcchanistis et Dynamistis. Sic se habet:
Motus physici et energia mundi, secundum successivas transformationes in
calorem, lucem, electricitatem, etc., in varia corpora mundana abit ac disper­
ditur, non tamen amittitur sed in totali quadam summa conservatur (lex con­
servationis energiae) et ad aequilibrium tendit, mediante graduali ac finali
conversione omnium energiarum in caloiem (lex entropiae crescentis); quo
aequilibrio obtento, destruetur actuale systema rerum. Ex his autem sequitur
quod vel mundus habuit initium, adeoque causam, nam si ab aeterno fuisset
iam destructus esset ex praedicto aequilibrio energiarum iam obtento, vel, si
initium non habuit, datur supra mundum aliqua causa, disperdens calorem
et impediens aequilibrium energiae.

Lex attractionis universalis explicat formationem mundi eiusque conser­
vationem et motum ex duplici vi, altera attractiva, altera repulsiva. Hanc
legem admittunt Dynamistae, reiciunt Mechanistae. Potest autem admitti ut
probabilis, sicut duae priores leges. Ea vero posita, sequitur existentia Dei.
Sumamus v. g. casum attractionis astronomicae: omnis stella et omne syste­
ma stellarum movetur circa aliquod centrum, imo tota congregatio siderum
movetur circa universale aliquod centrum attractionis. lamvero motus circu­
laris supponit binas vires attractionis et repulsionis. Ergo dari debent duo
centra quae omnia movent: unum ad intra et alterum ad extra. Ista autem
duo centra, et ipsa moventur, iuxta hypothesim attractionis universalis. Circa
quod ergo moventur? Non circa aliquod tertium, de hoc enim recurreret
quaestio; non circa semetipsa quatenus nempe una pars, puta una athomus,
moveret alteram, nam iterum de ultima athomo quaeri debet circa quod
moveatur. Est ergo extra systema cosmicum vis quaedam, efficiens motum
rotationis, quasi in se colligens utrumque centrum propulsivum mundi.
Mechanistae reiciunt hanc legem attractionis et sequentem theoriam
proponunt. Materia est pure iners et incapax activitatis; unde dum videtur
agere reipsa non agit, sed accipit tantum impulsum ab extrinseco, qui pure
mechanice transmittitur de athomo in athomum. Quamvis haec doctrina sit
omnino falsa, tamen, ea posita, consequenter debet etiam admitti existentia
Dei. Nam athomus A si est pure iners accipit impulsum a B, B a C, C a D,
et ita porro, donec perveniatur ad ultimam athomum universi, quae neces­
sario ab aliquo moveri debeat.

568. 3. Argumentum biologicum generale. Ex viventibus.
Haec est evidentior via quam praecedens; nam maior est diffe­
rentia inter actionem vitalem et actionem physicam, quam inter
hanc et inertia elementa, et maior vis requiritur ad producendum
vitalem quam physicum motum. In mundo igitur datur vita, i. e.
variae activitates vitales, abstrahendo ab hac vel illa forma vitae.
1 Ad hanc proprie refertur sic dictum argumentum entropologicum (έν τροχή=intror­
sus conversio).

Iuxta geologos tamen, initio vita non erat super terrain, saeculis
quae vocantur azoica. lamvero materia (vel vires mechanicae) non
potuerunt esse causa originis vitae, quia minus non producit maius
et causa est similis effectui. Ergo quaedam externa vis posuit ini­
tium evolutionis vitae in natura.

569. 4. Argumentum biologicum particulare. Ex activitate
et instinctu brutorum.
Ex activitate brutorum argumentum ducimus non tantum qua­
tenus, utpote cognoscitiva, superat activitatem inferiorum corpo­
rum, sed etiam ac praecipue quatenus in naturali instinctu, quo
bruta quasdam operationes perficiunt, mirabilior manifestatur im­
pulsus causae exterioris agentis. Nam, praeter ea ad quae brutum
ducitur simplici sensu, impulsum nempe a dolore vel voluptate,
plura sunt quae brutum peragit, nullo dolore aut voluptate ductum;
ita ovis timet lupum, mus horret felim, bos fugit herbas mortiferas,
apes mira arte proli nasciturae provident; in quibus omnibus habe­
tur discretio rerum utilium naturae, cum tamen sensus ad ea non
moveatur sed indifferenter se habeat. Cum ergo effectus altior
altiorem causam appellet, praeter sensum in brutis habetur intrin­
secus quidam et naturalis instinctus, qui sit effectus altioris causae
et quidem supremae, quae sola influit in ipsam naturam eiusque
constitutionem.
570. 5. Argumentum antbropologicum. Ex natura hominis.
Evidentiori autem modo, natura ipsius hominis existentiam
Creatoris manifestat. Ipsum imprimis corpus humanum Deum cau­
sam postulat, cum tanta perfectione emineat super alios organismos
ut ab eis originari non possit. Anima vero, cum sit intelligens seu
excedens omnem conditionem materiae, a nullo ente se inferiori
produci potest sed directam creationem exigit. Praeterea, anima
intellectiva nonnisi a Deo coniungi potest cum corpore. Non enim
a semetipsa, quia ipsa refertur ad corpus tantummodo ut causa for­
malis non ut causa efficiens, nec ceterum potest esse causa influens
in proprium modum essendi; neque ulla vis mundana id agere
potest, quia causae naturales agunt non in ipsum esse rerum sed
tantum in materiam, mediis accidentibus eam disponendo ut inde
forma substantialis educatur; iamvero, in casu haberetur actio in
ipsum esse animae, nec ceterum anima humana educi potest sicut
forma corporalis ex potentia materiae.

DE EXISTENTIA DEI

637

C. Quinque argumenta psychologica, secundum se mere probabilia, sub
aliqua vero forma ad quinque apodicticas vias S. Thomae reducibilia.

571
Sic dicta argumenta psychologica, quae nempe procedunt ex con­
sideratione aliquorum effectuum divinorum in hominis psychologia, ac ideo
qua talia dicenda sunt a posteriori ac distinguenda a sic dictis argumentis
ontologicis et a priori, nequeunt probare cum certitudine existentiam Dei,
«quia supponunt naturam humanam esse eo modo constitutam, qualiter nequit
esse constituta nisi a Deo, ac ideo iam supponunt notam ac probatam existen­
tiam Dei. Habent tamen ex se vim aliquam probabilitatis, sive vehementer
suasivam. Praeterea, ea talia sunt ut possint ita accommodari ac converti, ut
fiat ex eis facilis transitus ad unam ex quinque viis S. Thomae; sub qua veste
ac ratione, valorem quidem apodicticum consequuntur, sed suam ipsam es­
sentiam amittunt, quoniam non sunt amplius ipsa, sed alia. Ex pluribus formis
quae adduci possent, quinque signantiores eligemus.

572.
1. Argumentum ideologicum. Ex essentiis possibilibus
et veritatibus abstractis)
In forma breviori, argumentum ad hoc reducitur: Omnes ho­
mines easdem res universales apprehendunt (essentias possibiles) et
easdem veritates sive principia (veritates abstractas) cognoscunt.
Ergo adest extra ipsos communis quaedam res universalis et com­
munis quaedam veritas in concreta realitate sive intellectu, quae sit
ratio sufficiens praefatae obiectivae realitatis: quamque Deum ap­
pellamus. In forma pleniori: In ordine ideali et obiectivo dantur
possibilia, quae apprehendimus, et veritates sive principia in illis
fundata, de quibus iudicamus (ut prima principia rationis, puta
contradictionis et causalitatis, principia scientiarum, sive metaphysicae, matheseos, physicae, psychologiae), et haec omnia possibilia
ac principia, sunt aeterna, seu necessaria et immutabilia. lamvero
huiusmodi possibilium ac principiorum aeternitas debet habere proportionatum sibi fundamentum seu rationem sufficientem; eam
autem non habet neque in ipsis possibilibus veritatibus, quia, cum
sint abstracta, in seipsis existere nequeunt, neque in nostro intellec1 Cuervo, M., «El argumento de las 'verdades eternas’ segun Santo Tornas», Ciencia
tomista (1928) 18-34.
Dunin Borkowski, St. von, «Die ewigen Wahrheiten in System des hl. Thomas»,
Stimmen der Zeit (1924) 32-34.
Heris, Ch.-V., «La preuve de l’existence de Dieu par les vérités éternelles», Revue
thomiste (1926) 330-342.
Mindorff, C., «De argumento ideologico existentiae Dei», Antonianum (1928)
267-298, 407-450.
Sestili, J., «Augustinianum argumentum pro existentia Dei ex intellecta veritate
aeternisque idealis ordinis rationibus», Acta haebdomadae augustinianae (Romae 1930)
241-271.

tu, quia illa manent aeterna, necessaria ct immutabilia, etiam si
noster intellectus non existeret. Ergo datur supremus aliquis et uni­
versalis intellectus, a quo necessario et infallibili ter intelliguntur,
imo cum quo concrete identificantur.12
S73. Quidquid in contrarium sentiant plures theologi bonae notae,
videtur cum aliis dicendum huiusmodi argumentum valorem apodicticum non
habere; sed continere illegitimum transitum ab ordine logico ad ontologicum,
quamvis videatur deduci a posteriori (seu ab effectu intelligibili in nostra
mente existente), vel veste aposterioristica induatur. Deest enim illi legitimus
pons principii causalitatis, sine quo nihil certi in hac re confici potest. Etenim
aeternitas, sive necessitas et immutabilitas possibilium et principiorum, est
mere abstracta et negativa ac ideo non sufficit ad inferendam existentiam
necessariae et immutabilis Veritatis in ordine reali, seu in ordine concreto
ac positivo. Ea nempe aeternitas nihil aliud sibi vult, nisi quod nullum
assignari possit temporis instans in quo ea non essent intelligibilia, si datur
intellectus eas considerans. Unde ex hoc argumento duo tantum certo deduci
possunt, scilicet nos omnes habere communem vim abstractivam mentis, per
quam obiectivas ideas ac veritates ex rebus attingimus, et has abstractas ideas
ac veritates hoc modo esse aeternas, quatenus, posito intellectu, taliter et non
aliter intelligi debent.
Res confirmatur ex absoluto silentio huiusmodi argumenti apud S. T ho­
rnam. Imo S. Doctor ad obiectionem: «Si autem est aliquid verum, oportet
quod veritas sit; Deus autem est ipsa veritas», respondet «quod veritatem
esse in communi, est per se notum; sed primam veritatem esse, hoc non est
per se notum quoad nos» (1 p., q. 2, a. 1, ad 3); ubi S. Doctor illationem
ab abstracta veritate ad concretam Dei veritatem iudicat esse argumentum
1 Quandam novam formam proponendi argumentum ex possibilibus, arguendo scili­
cet ex ipsa mera possibilitate nec attendendo ad possibilium necessitatem et aeternitatem,
exponit et apte refutat H. Degl'Innocenti, «De nova quadam probatione existentiae Dei
ex possibilibus», Doctor Communis XVIII (1965) 229-234.
2 De apodictico valore argumenti disputatur inter theologos. Illum admittunt inter
alios Gutberlet, Kleutgen, Lepidi, Farges, Hontheim, Chossat, Jolivet, Masnovo, GarrigouLagrange, Heris, Gredt, Sestili, Maquart, Martinez del Campo, De Diego Diez, qui generatim dicunt hoc argumentum esse particularem applicationem quartae viae S. Thomae,
quam ut apodicticam habent. Illum vero negant inter alios Lahousse, Dunin-Borkowski,
Mercier, Minges, Cuervo, Loinaz, Mindorff, Van der Meersch, Mattiussi, Descoqs, Hellin,
Fill·
quorum quidam admittunt
hoc argumentum esse casum quartae viae S. Thomae sed huic
ipsi viae negant apodicticum valorem (cf. supra, n. 559), alii vero illud separant a quarta
via S. Thomae ac ideo ei denegant apodicticum valorem. Unde quaestio de valore huius
argumenti non est confundenda cum quaestione de valore quartae viae S. Thomae, saltem
cum agitur de iudicanda sententia uniuscuiusque auctoris.
Hoc argumento delectatur Augustinus, sub influxu doctrinae Platonis de ideis
aeternis: Confess. 8. 17: De libero arbitrio, 1. 2, c. 2-15; De vera religione, 29, 30, 31,
39; De doctrina christiana 32, 37, 38. Propterea S. Doctor a quibusdam incusatur Onto
logismi (cf. supra, n. 506 sq., et bibliographiam ibidem allatam). Eum secutus est 5. Anselmus, qui, ulterius procedens, lapsus est in crudiorem formam sui argumenti ontologid,
dum S. Thomas, colligens quidquid veri ac profundi habetur in doctrina Augustini et
Platonis, eam reducit ad suam quartam viam inveniendi existentiam Dei per effectus
ipsos creatos et per securam ipsam viam exemplaris atque efficientis causalitatis.

•

DE EXISTENTIA DEI

*~-r,

■ » i»· ι i ■ i

639

ontologicum et illegitimum. Praeterea, posita explicita quaestione de aeter­
nitate veritatum universalium, ait: «Quodlibet universale dicitur esse ubique
et semper, in quantum universalia abstrahunt ab hic et nunc; sed ex hoc
non sequtiur ea esse aeterna, nisi in intellectu, si quis sit aeternus» (1 p., q.
16, a. 7, ad 2); ex quo sequitur aeternitatem universalium supponere exis­
tentiam Dei seu intellectus aeterni, non vero eam inferre.1 Nec valet opponere
S. Thomam hanc illationem indicasse in quarta via, cuius hoc argumentum
est mera applicatio; nam hoc argumentum, prout proponitur, non est appli­
catio quartae viae, sed quaedam illius detorsio in argumentum ontologicum,
nec potest ad quartam viam reduci, nisi prorsus immutetur, quo modo etiam
aprioristicum argumentum S. Anselmi ad quartam viam detorqueri potest.2
Etenim, cum quarta ac legitima via desumatur ex participatione sive
limitatione perfectionum creatarum, hoc applicando ad limitationem veritatis,
ex qua summa et imparticipata veritas tanquam illius causa deducatur, dupli­
citer praefatum argumentum reformari et ad hanc viam trahi potest: vel
scilicet arguendo ex hoc quod eaedem veritates et principia abstracta in plu­
ribus mentibus participantur et quidem iuxta diversos gradus, vel etiam ex
hoc quod veritas in communi, sive perfectio veri, participatur secundum
magis vel minus in variis mentibus, necnon in variis veritatibus particularibus
(sicut plus veritatis invenitur in principiis quam in conclusionibus), conside­
ratis nempe non mere abstracte sed prout afficiunt intellectum creatum. Tunc
enim ex intellectu creato, tanquam limitate participante veritatem, seu tan­
quam magis vel minus intelligente ac veritatem capiente, legitime ascenditur
ad primam et extrinsecam veritatem, sive intellectum divinum, tanquam
exemplarem et efficientem causam praefatae limitatae intellectionis veritatis,
vel, si placet, veritatis limitate intellectae. Et in hoc consistit quarta via
S. Thomae, non scilicet a veritate abstracta ad concretam, sed a veritate con­
creta, sive ab intellectu limitate participante veritatem, ad veritatem concre­
tam, sive ad intellectum illimitate eandem possidentem.
Quamvis praefatum argumentum, in sua propria forma, non habeat
valorem apodicticum, potest tamen assumi ut argumentum probabile ac suasivum. Valde enim convenit, et hoc sensu probabile est, quod haec vel illa
abstracta veritas, quae est tibi et mihi communis et abstrahit a tua mente vel
mea, sit extra utramque et in se, seu in altiori et universali mente. Item,
convenit ut haec veritas, secundum quam veluti per normam nobis superiorem
iudicamus, sit realiter supra nos in ente quodam supremo.
1 Et in hoc sensu, supposita nempe iam cognita Dei existentia, intelligenda sunt
sequentia verba S. Thomae (quae opponit Garrigou-Lagrange in suo opere Dien): «[Ex
hoc quod veritates sunt obiective aeternae, seu quantum ad id quod intelligitur] non
potest concludi quod anima sit aeterna, sed quod veritates intellectae fundentur in aliquo
aeterno; fundantur enim in prima veritate, sicut in causa universali contentiva omnis
veritatis» (C. Gent. 2. 84). S. Doctor haec dicit longe postquam iam probaverat existentiam
Dei (1. 13) et docuerat essentiam divinam esse fundamentum omnium possibilium et
intelligibilium (1. 54).
2 Unde frustra quidam obiciunt hoc argumentum esse a posteriori, seu ab effectu
intelligibili, dum argumentum S. Anselmi est mere a priori, seu ex abstracta notione
Dei. In utroque enim proceditur ab aliqua idea, ab aliquo possibili, ab aliquo effectu

574. 2. Argumentum eudaemonologicum. Ex desideriobeatitudinis.1
Desiderium naturale nequit esse inane, i. e. sine obiecto saltem
possibili. Atqui habemus naturale desiderium beatitudinis, seu boni
infiniti. Ergo hoc bonum infinitum, quod Deum nominamus, exis­
tit, vel saltem est possibile, et, si est possibile, etiam existit, quia
ens necessarium, si est possibile, existit, cum existentia in eius,
essentia includatur.
Quidquid in contrarium sentiant plures, iique graves, doctores, videtur
cum aliis dicendum hoc argumentum valorem apodicticum non habere,2 Nam,
ex una parte supponit naturam esse bene ordinatam, quod iam praesupponit
probatam existentiam Dei ordinatoris, et ex alia parte gratis assumit desi­
derium illud naturale esse efficax aut, si inefficax, non posse frustrari. Unde
in forma:
Ad maiorem 1. Respondetur cum quibusdam, distinguendo: Desiderium
naturale nequit esse inane, si supponatur naturam esse ordinatam, i. e. esse
intelligibili; etiam abstracta idea quam quis habet de Deo est effectus intelligibilis, seu
abstractus a sensibilibus, ex quibus omnis nostra cognitio procedit.
1 Boehm, A., «Der Gottesbeweis aus dem Glückseligkeitsstreben beim hl. Thomas»,
Divus Thomas (Freiburg) (1926) 319, 326.
Cuervo, M., «El deseo natural de ver a Dios y los fundamentos de la apologética
inmanentista». Cienda tomista (1928) I 301-340; II 332-349; (1929) 5-37; (1932) I
289-318.
Elter, E., «De naturali hominis beatitudine ad mentem scholae antiquioris», Gregorianum (1928) 269-307.
Garrigou-Lagrange, R.. «Le désir naturel du bonheur prouve-t-il l’existence de
Dieu», Angelicum (1930) 129-148.
Gredt, J., «Der Gottesbeweis aus der Glückseligkeitssctreben», Problème der Gotteserkenntnis (hersg. von Sohngen und Feckes) 116-132. Cf. etiam eius Elementa philo­
sophiae, η. 790-792.
Manser, C.-Μ., «Das Streben nach Glückseligkeit als Beweis für das Dasein Gor­
tes», Divus Thomas (Freiburg) (1924) 92-104, 331-339.
Monnier, H., «Désir du bonheur et existence de Dieu», Revue de philosophie
(1921) 174-198.
Roland-Gosselin, M.-D., «Le désir du bonheur et l’existence de Dieu», Revue des
sciences philosophiques et théologiques (1924) 162 sqq.
2 Iterum de apodictico huius argumenti valore dissentiunt doctores. Illum admittunt
Blondel aliique fauctores methodi immanendae, Cathrein, Gardeil, -Garigou-Lagrange (qui
argumentum accipit ut particularis casus quartae viae S. Thomae), Gredt (qui illud assu­
mit ut distinctam ac sextam viam), Grivet, Hontheim, Maréchal (concorditer cum dictis
supra, n. 502, ubi de aprioristicis argumentis), Monnier, O’Mahony, Roland-Gosselin, Maquart, Martinez del Campo, De Diego Diez. Reiciunt vero Balthasar, Billot, Mercier, Mattiussi, De Broglie, Elter, Boehm, Buonpensiere, Cuervo, Manser, Van der Meersch, Merkelbach, Descoqs, Hellin.
Hoc iterum argumento peculiariter delectatur Augustinus, Confess. 1. 1; 2. 6; 10.
5, 20, 23; De libero arbitrio, 1. 2, c. 9 et 26; De Trin., 1. 13, c. 3-7; De vita bona, 7-12;
Serm. 868. 5; Enarr. in Psal. 118, serra. 1. Quem connaturaliter sequitur Anselmus,
Monol. 68-73; Prosi. 24-26. S. Thomas vero nullibi huiusmodi argumentum instituit aut
innuit, imo, in 1 p., q. 2, a. 1, ad 1, explicite loquitur de naturali tendentia hominis in
Deum, sub abstracta tantum ac communi ratione beatitudinis, quam de facto quidam
ponunt in divitiis, alii in voluptatibus.

effectum causae ordinatricis (seu Dei), concedo; secus, nego; athei enim dicunt
naturam esse a casu. 2. Praecedens responsio aliis non placet; oportet enim
aliquo sensu concedere quod desiderium naturale nequit esse inane, secus
negaretur principium finalitatis et rationis sufficientis. Unde aptius respon­
detur: Desiderium naturale efficax et absolutum non potest esse inane, con­
cedo; desiderium naturale inefficax et conditionatum, nego.
Ad minorem respondetur distinguendo: Habemus desiderium naturale
boni infiniti indeterminate sumpti, i. e. alicuius quod exsuperat unumquodque
particulare bonum, sive sit aliquod singulare ens infinite bonum (Deus), sive
sit collectio quaedam multorum bonorum, concedo; habemus desiderium na­
turale boni infiniti determinate sumpti, i. e. alicuius quod sit concretum et
singulare ens infinite bonum (Deus), nego, vel subdist.·. habemus de eo desi­
derium inefficax, concedo; desiderium efficax, nego. Nam, cum desiderium
subsequatur cognitionem, impossibile est voluntatem efficaciter velle quod
prius cum certitudine non cognoverit; unde desiderium Dei iam supponit
cognitam et probatam existentiam Dei.
Concedendum tamen est hoc argumentum habere vim probabilitatis, melioremque fortasse, saltem quoad nos et subiective loquendo, quam praece­
dens argumentum. Scilicet: Omnino convenit, et hoc sensu probabile est, ut
tali desiderio, quod fertur ad unam rationem infiniti boni, in rerum natura
aliquod unum ens infinite bonum respondeat, ut sic unitas tendentiae volun­
tatis habeat correspondentiam in unitate sui obiecti, cum etiam feratur ad
obiecta non prout sunt abstracta in intellectu, sed ut determinata et concreta
in ipsis rebus.
Praeterea, hoc argumentum reduci potest ad quintam vel quartam viam
S. Thomae, et ita vim apodicticam mutuatur. Ad quintam viam sic reduci
potest: Constans et universalis ordinatio voluntatis ad hoc obiectum, i. e. ad
bonum aliquod infinitum, appellat causam ultimam ordinatricem, quae est
simul in concreto ipsum bonum infinitum in quod voluntas tendit. Ad quar­
tam autem viam dupliciter reduci potest. Primo nempe, adhibendo scalam
limitatorum bonorum; multa scilicet sunt bona, quorum gradationem, sine
requie desiderando, ascendimus; ergo adest bonum summum, ex quo omnia
bona sunt bona et ad quod proinde implicite per omne desiderium tendimus.
Secundo, considerando ipsa desideria nostra, in quantum sunt limitatae ten­
dentiae ad bonum, quae proinde sunt effectus infiniti illius Amoris, qui ad
seipsum tendit.

575. 3. Argumentum mysticum. Ex tendentia animi ad
aliquid superius et infinitum.
Adest in nobis quaedam naturalis ac generalis tendentia ad
altiora, ad aliquid superans communem nostram capacitatem, ad
infinitum: quidam nempe sensus ac dynamismus totius animi, se­
cundum utramque intellectus et voluntatis facultatem, quo veluti
intuitive sentimus et ineluctabiliter quaerimus aliquid altius et infi­
nitum, nos ambiens et attrahens. Huiusmodi autem tendentia, utpo21

te naturalis, nequit esse simpliciter frustrabilis, seu sine obiecto,
saltem possibili; quod, si est possibile, necessario existit, quia, cum
sit infinitum, includit existentiam in sua ipsa essentia.
Hoc argumentum, quod nonnisi pauci auctores innuunt, reducitur ad
praecedens, vel potius copulat duplex praecedens argumentum, simul coniungens binas tendentias intellectus et voluntatis ad aeternum verum et infini­
tum bonum. Unde eodem modo judicandum est: non habet scilicet valorem
apodicticum (nam posset dici praefatam tendentiam pertinere ad quandam
universalem naturae evolutionem in melius), sed mere suasivum ac probabile,
nisi ita mutetur ut reducatur ad quartam viam S. Thomae, instituendo scalam
humanarum tendentiarum, iuxta scalam finium ac bonorum appetibilium.
Ceterum, confusa et vaga forma ipsius argumenti commendabilis non est, cum
sapere possit quendam ontologismum, de genere illius quem supra refutavi­
mus (n. 501, 513, 523, 538).

576. 4. Argumentum morale vel deontologicum. Ex cons­
cientia legis moralis'·
In huiusmodi conscientia legis moralis, involvitur sensus liber­
tatis, sensus obligationis moralis, sensus moralitatis actus, sensus
sanctionis, sensus terroris criminis. Exinde argumentum sic confici­
tur: Est apud omnes naturalis quaedam conscientia legis moralis,
sive moralis necessitatis aliquid faciendi vel omittendi, ab extrinseco provenientis. Atqui huiusmodi conscientia supponit existen­
tiam alicuius supremi legislatoris, cum non detur lex absque legis­
latore nec generalis lex absque generali legislatore. Ergo existit Deus,
tanquam summus legislator et fundamentum omnis moralis obli­
gationis.
Quidquid in contrarium sentiant non pauci doctores,2 videtur dicendum
1 Desjardins, Cl., Dieu et l’obligation morale. L’argument déontologique dans la
scolastique récente, Bruges 1963.
Duquesnoy, F., «La preuve de l’existence de Dieu par la loi morale», Congrès scien­
tifique des catholiques (1894 ) 57-76.
Halleux, J., «Le problème de la cause première», Revue néo-scolastique (1907)
28-36.

Lercher, L., «liber eine Form des Gottesbeweises aus der sittlichen Verpflichtung», Zeitschrift fiir katholische Théologie (1900) 463-481.
MoNNIER, H., «L’existence de Dieu et l’obligation morale», Revue de philosophie
(1914) 354-372.

Vergote, A., «L’accès à Dieu par la conscience morale». Ephemerides theologicae
Lovanienses XXXVII (1961) 481-502.
Walgrave, J. H., «La preuve de l'existence de Dieu par la conscience morale et
l’expérience des valeurs», L’existence de Dieu (Tournai 1961) 109-134.
2 Disputant iterum doctores de apodictico valore huius argumenti. Illum admittunt
Newman, Schiffini (qui aliunde exaggerant; cf. supra, η. 513, 538), Kleutgen, De Backer,
Claeys-Bouüaert, Eymieu, Chossat, Hontheim, Monmer, Romeyer, Sertillanges, Valensin,

etiam hoc argumentum secundum se apodictico valore destitui. Nam, etiam
supposite quod omnes vere experiuntur sensum legis moralis, seu stricte
dictae obligationis ab extrinseco provenientis, exinde unice sequitur quod
apud omnes habetur etiam cognitio legislatoris supremi, cum nonnisi ex hac
ipsa praevia cognitione gigni possit sensus seu iudicium practicum de morali
obligatione, sed non sequitur quod legislator supremus existit in rerum natu­
ra. Unde in argumento fit illegitimus transitus ab ordine logico ad ordinem
ontologicum, ac ideo, data argumenti maiori, distinguitur minor et conse­
quens, concedendo quoad ordinem logicum et negando quoad ordinem ontolo­
gicum. Ceterum in ipso ordine logico, existentia Dei intelligitur modo tantum
confuso ac generali, pro existentia alicuius cuiuscumque entis superioris, quod
valeat nobis suum moralem influxum imponere, quodque posset esse indefi­
nite tota universitas rerum vel ipsa hominum societas, cui individuus homo
sese sentiat inferior et obligatus. Praeterea, ipsa maior argumenti certa non
est nec simpliciter conceditur. Nam ex una parte qui non cognoscit vel certus
non est de Dei existentia (atheus negativus vel positivus), consequenter certam
obligationem experiri non potest, cum haec in illa fundetur; et ex alia parte,
in multis qui dicuntur conscientiam legis moralis habere, agitur tantum de
quodam intimo sensu conformitatis vel difformitatis alicuius actionis cum
ratione vel rationali natura, qui nullius legis vel legislatoris existentiam vel
persuasionem necessario supponit.
Concedendum tamen est argumentum habere magnam apparentiam veri­
tatis et veram aliquam vim probabilitatis, eamque maiorem quam praeceden­
tia. Quod quidem explicat quare ut apodicticum habeatur a multis auctoribus,
quare ipse Kant, non valens negare sensum moralitatis et contendens salvare
ideam Dei a naufragio sui universalis agnosticism!, ad hoc argumentum recur­
rere coactus fuerit, illud vertens in imperativum categoricum (cf. supra,
n. 520), et quare multi per idem argumentum ab atheismo praeserventur.
Huiusmodi probabilis vis argumenti in eo consistit quod absque reali Dei
unis ac firmus sensus moralis obli­
existentia difficilius explicatur tam coi
gationis, quem non facile homines, etiam pessimi, a sua conscientia excutiunt;
dempta enim Dei existentia, quid posset hominem a peccando detrahere?,
nihil enim esset supra se, et, dummodo saltem non laedat ceteros homines
qui possint eius offensam repellere, nullam experiretur necessitatem a quali­
bet, utut inhonesta, actione abstinendi.
Praeterea, hoc argumentum potest reformari ac trahi ad quartam viam
S. Thomae, eo fere modo quo ad eandem viam traximus argumentum ideologicum seu ex veritatibus abstractis; nam et hic de quadam veritate agitur,
seu de lege quae est dictamen rationis practicae. Conscientia scilicet legis mo­
ralis est quoddam rationis dictamen, constans, universale, necessarium, quod
secundum diversos gradus participatur in variis individuis, tum iuxta maiorem
lllll

Garrigou-Lagrange, Maquart, Descoqs, Arnou, Martinez del Campo, De Diego Diez. Illum
reiciunt Franzelin, Mattiussi, Balthasar, Billot, Duquesnoy, Gredt, Mercier, Harent, Halleux, Elter, Lahousse, Lercher, Nivard, Merkelbach, Van der Meersch, Hellin.
Argumentum innuitur in ipsa Scriptura (Rom. 2. 14 sq.; cf. supra, n. 529) et affer­
tur ab aliquibus Patribus, ut Chrysostomo (De Anna, serm. 1. 3) et Augustino (De utili­
tate credendi 16. 34).

vel minorem istorum adhaerendam, tum iuxta maiorem vel minorem perfec­
tionem qua varia ipsa praecepta legis naturalis explicant bonum moralitatis.
Ita ex intellectu ac voluntate creata, tanquam limitate participante dictamen
ac bonum moralitatis, legitime ascenditur ad fontem ipsum omnis moralitatis,
seu ad legem aeternam, nam «lex naturalis nihil aliud est quam participatio
legis aeternae in rationali creatura» (1-2, q. 91, a. 2).

577. 5. Argumentum historicum vel ethnologicum. Ex uni­
versali hominum consensu.'
Argumentum supponit iam probatum ipsum factum universalis
hominum consensus in existentiam Dei; quod quidem, olim ab ali­
quibus impugnatum, ex recentioribus inquisitionibus, praecipue
comparatae historiae religionum et ethnologiae religiosae, ita con­
firmatum est ut vix in dubium revocari possit.12 Cui facto non obstat,
neque una vel alia exceptio quae fortasse adducatur, nam huiusmodi
consensus intelligitur moraliter universalis (quod sufficit ad argu­
mentum); neque existentia atheismi, praesertim in moderna aetate,
tum quia ipsa existentia veri atheismi tam negativi quam positivi
certa non est, nisi tanquam positivi ac reflexi systematis (cf. dicta
in n. 534, 541), tum quia atheismus, ubi viguit vel viget, afficit
solas quasdam classes excultas vel dirigentes (philosophos et agita­
tores) non vero ipsam massam populi, sive nationem vel civilizationem; neque varii gravesque errores, quibus praesertim antiquae
religiones inficiuntur, nam ipsi respiciunt potius naturam quam
existentiam Dei, prout a nobis in praesenti intelligitur, scilicet ut
supremum aliquod ens, a mundo distinctum ac personale, a quo
cetera dependent; quo sensu ipse Cicero animadvertebat: «Multi
igitur de diis prave sentiunt; omnes tamen esse vim et naturam
divinam arbitrantur» (Tuse. 1. 3. 30).
Ex huiusmodi facto duplex argumentum confici potest. Primo
nempe argumentum indirectum et extrinsecum, procedens non ex
evidentia rationum sed ex extrinseco criterio auctoritatis; et hoc
1 Halleux, J., «A propos d’un livre sur l’existence de Dieu, I. Le témoignage du
genre humain», B: vue néo-scolastique (1906) 394-401. Argumentum satis diffuse evolvunt
De Diego Diez, Hellin, Martinez del Campo et praecipue Descoqs, op. cit. (supra, in
n. 539) I 158-215.
2 Cf. W. Schmidt, Der Ursprung des Gottesidee, ed. 2, Münter 1926 (magnum ac
fundamentale opus in plura volumina). J. Huby, Christus. Manuel d’histoire des religions,
éd. 8, Paris 1947, in quo peculiariter omnes antiquae religiones singillatim examinantur et
ad unamquamque specialis apponitur bibliographia.—Aem. Dorsch, De religione reve­
lata (ed. 2-3, Oeniponte 1930) 96-14' ubi brevius et apte factum exponitur.—Descoqs,
loc. cit., ubi factum aim ipso argumento connectitur et copiosa bibliographia indicatur.—
Martinez del Campo, op. cit. (supra, in n. 539), 232-236, ubi factum sufficienter in­
dicatur.

tantum valet, quantum ipsae rationes quas homines habent ad affir­
mandam Dei existentiam; addit nempe quandam moralis ordinis
confirmationem ad propria et intrinseca argumenta, quibus Dei
existentia iam directe probata est: quae quidem confirmatio eo
fortior est quo ipse generalis hominum consensus ostendit huma­
nam rationem, cum iudicat de existentia Dei, esse in conditionibus
normalibus, nec passionibus aut alio impedimento infirmari, ac ideo
fundari in certis ac evidentibus argumentis. Non autem de hoc ar­
gumento hic agitur, sed de directo argumento, ex quo, tanquam ex
propria ac nova ratione, deduci possit existentia Dei.
Huiusmodi argumentum breviter nec inepte expressit idem
Cicero in eodem loco nuper citato, ubi, asserto communi consensu
de Dei existentia, immediate subdit: «Omni autem in re consensio
omnium gentium lex naturae putanda est». Sub explicitiori forma
sic exprimi potest: Quod ab hominibus quasi naturaliter, constan­
ter et universaliter admittitur, est reapse verum, nec habet rationem
sufficientem nisi in ipsa rei obiectiva realitate; nam ratio humana
est per se ordinata ad verum et error est quidam defectus in ratio­
ne, defectus autem est quid per accidens et praeter intentionem
naturae, nec ideo potest contingere constanter et in omnibus. Atqui
adest universalis hominum consensus de existentia Dei, seu haec ab
omnibus quasi naturaliter, constanter et universaliter admittitur.
Ergo existentia Dei vera est, seu Deus existit.
Quidquid in contrarium sentiant plures auctores,1 iterum dicen­
dum est huiusmodi argumentum, utut valde alliciens, non habere apodicticum
valorem. Et ratio praecipua est quia ipsum supponit naturam esse bene ordi­
natam ac ideo falli non posse; iamvero ordinatio naturae nequit certo ostendi
nisi prius probata existentia ordinatoris.
Praeterea, data naturae ordinatione, argumentum supponit in persuasio­
nem de existentia Dei influxum habuisse ipsam ac solam naturam, nec alias
causas quae potuerint in errorem homines inducere, ut sunt creativa phanta­
sia, ignorantia causarum naturalium phaenomenorum, pronitas ad animandas
et humanizandas naturales vel occultas vires (naturismus, tabuismus, animismus), influxus stirpis vel societatis (totemismus, sociologismus), cultus maio578

1 Apodicticum argumenti valorem admittunt Palmieri, Tongiorgi, Schiffini, Vacant,
Persch, L. de Broglie, Brosnan, Boedder, Chossat, Hontheim, Kleutgen, Lehmen-Lennerz,
Schaaf, Urraburu, Boyer, Loinaz, Martinez del Campo, De Diego Diez. Reiciunt vero
(concedentes tamen probabilitatem) Billot, Buonpensiere, Mattiussi, Halleux, Mercier, De
Munnynk, Sertillanges, Garrigou-Lagrange, Gredt, Van der Meersch, Descoqs, Hellin.
Argumento usi sunt Plato (De legibus 10. 885 et 888), Cieero (Tuscul. 1. 13. 30;
De legibus 1. 24), aliqui Patres, ut Tertullianus (Apol. 17; Adv. Marc. 1. 10; cf. supra,
n. 506), Lactantius (Div. instit. i. 2) et Augustinus (In Io., tr. 106, n. 4). Nec S. Thomas
nec alii scholastici, fortasse usque ad saec. 18, illud adhibuerunt.

rum sive defunctorum (manismus), metus physicorum malorum, deceptio·
quorundam hominum seu legislatorum et sacerdotum, educatio et consuetudo.
Nam, quamvis nulla ex his causis per se solam possit explicare consensum
universalem de existentia Dei. ut facile patet ex eorum superficiali considera­
tione, tamen certum non est omnes simul sumptas, necnon alias fortasse
ignotas, non posse illum consensum saltem apud plures populos explicare,
ita ut una valear pro uno tempore aut populo, et alia pro alio; nec certo
probari potest non adfuisse unam aliquam permanentem causam, ordinis prae­
sertim psychologici, quae potuerit omnes homines in generalem deceptionem
inducere sicut adfuit aliqua causa ordinis physici, quae homines per multa
saecula induxit in generalem errorem de rotatione solis circa terram.

Ceterum, huic argumento vim magnae probabilitatis concedi debet, et
quidem ob easdem rationes quae eius certitudinem parere non valent. Prorsus
enim improbabile est homines generaliter ac constanter decipi, nec unquam
dceptionem deposuisse, circa aliquam rem non mere physicam aut scientificamf*sed moralem, a qua pendet tota ordinatio suae vitae moralis quaeque
etiam proxime connection- cum ipsis primis principiis causalitatis et rationis
sufficientis. Ex quo summopere suspicitur huiusmodi persuasionem de Dei
existentia non ex aliis causis posse procedere quam ex ipsa natura, seu ex ipsa
naturali ratione, id deducente ex immediatis ipsis et universalibus suis prin­
cipiis. seu ex aliquibus apodicticis argumentis. Sub qua ratione, hoc argu­
mentum reincidit in supradictum indirectum argumentum, quo confirmatur
ipse valor quinque apodicticarum viarum S. Thomae.
Tandem, hoc argumentum reformari ac reduci potest ad quartam viam.
sequenti modo. Universalitas praefati consensus petit sibi causam eiusdem
rationis, puta ipsam evidentiam existentiae Dei relucentem in intellectu pri­
morum principiorum, vel, si placet, ipsam aeternam ac universalem Veritatem,
participatam in naturali hominum intelligentia.
quae contra existentiam Dei moveri pos­
sunt (praeter eas quae directe impetunt solam vim supradictorum argu­
mentorum, quasque iam incidenter praeoccupavimus), ad duas sequentes redu­
cuntur, alteram ex principiis Manichaeismi, et alteram ex doctrina Pantheismi,
deductam.
Obi. 1. Si Deus existeret non daretur malum in mundo, tam morale
quam physicum. Cum enim Deus esset bonum infinitum, necessario exclude­
ret omne malum a mundo.
Resp. Neg. assertum. Dist. rationem additam·. Deus excluderet omne
malum a seipso, concedo; ab operibus suis, subdist.: omne malum cuius ipse
sit causa, concedo; cuius ipse non sit auctor sed tantum spectator permittens
seu non impediens, iterum subdist.·. si ex ipso malo non obtineret aliquid quod
sit maius bonum quam absentia mali, concedo; secus, nego. «Sicut dicit Au­
gustinus [Enchiridion 11]: Deus, cum sit sui IÎIII e bonus, nullo modo sineret
aliquid mali esse in operibus suis, nisi esset adeo omnipotens et bonus, ut
bene faceret etiam de malo’. Hoc ergo ad infinitam Dei bonitatem pertinet,
579. Praecipuae obiectiones

ut esse permittat mala, et ex eis eliciat bona» (1 p., q. 2, a. 3, ad 1; cf. Comm.
■Caietani in h. 1., circa finem).1
Obi. 2. Ens a se et infinite perfectum, distinctum a mundo, repugnat. Si
enim est distinctum a mundo, caret perfectione propria mundi, adeoque non
est infinite perfectum. Deus ergo non existit, vel, si placet, est idem ac mun­
dus. Ceterum, etiam si ens perfectissimum, a mundo distinctum, non repug­
naret, nequaquam tamen esset necessarium ad explicandos effectus mundanos;
hi enim omnes explicari et reduci possunt ad naturam, effectus quidem ne­
cessarii ad naturam necessariam, effectus vero liberi ad voluntatem.
Resp. Deus in se continet, et quidem eminenter, omnes perfectiones quae
sunt in mundo, nec praeterea quaecumque perfectio mundana, addita perfec­
tioni divinae, maiorem facit gradum perfectionis, sed tantum numerum addit.
Unde distinctio Dei a mundo nullam in eo arguit limitationem. Ut probatum
est supra, effectus mundani non habent sufficientem explicationem propriae
existentiae et essentiae nisi in ultima causa extramundana; natura enim plu­
res effectus explicat ut causa proxima, sed nullum, nec a fortiori seipsam, ut
causa simpliciter et adaequata, i. e. sive ut causa proxima sive ut ultima;
quod valet tum quoad effectus necessarios, tum etiam quoad liberos. Ad rem
S. Thomas: «Cum natura propter determinatum finem operetur ex directione
alicuius superioris agentis, necesse est ea quae a natura fiunt, etiam in Deum
reducere, sicut in primam causam. Similiter etiam quae ex proposito fiunt,
oportet reducere in aliquam altiorem causam, quae non sit ratio et voluntas
humana, quia haec mutabilia sunt et defectibilia. Oportet autem omnia mobi­
lia et deficere possibilia, reducere in aliquod primum principium immobile et
per se necessarium, sicut ostensum est» (1 p., q. 2, a. 3, ad 2).
1 Ceterum, haec obiectio est potius contra Dei essentiam (seu voluntatem et pro­
videntiam) quam contra eius existentiam, ac ulterius evertetur infra (n. 762-769) in quaes.tionibus de obiecto voluntatis divinae

CAPUT II. DE ESSENTIA DEI, SEU DE ATTRIBUTIS
ENTITATIVIS
580. Quamvis in capite praecedenti egerimus directe de existentia
Dei, una tamen cum ipsa existentia deduximus quinque attributa quae sunt
veluti summa capita omnium attributorum Dei ac ideo ipsius essentiae divi­
nae, scilicet: motorem immobilem, causam primam, ens necessarium, ens per­
fectissimum et ultimum finem rerum (cf. supra, n. 540).
Cum ex his ipsis attributis sequatur nullam in Deo esse distinctionem
sed summam simplicitatem (secus enim non esset motor immobilis seu actus
purus, nec causa prima, nec ens necessarium, perfectissimum et ultimum),,
sequitur etiam omnia cum eius essentia identificati, seu omnia esse ipsi essen­
tialia, ac ideo in eo essentiam, existentiam et operationem esse unum et idem.
Nihilominus, secundum nostnim modum concipiendi, formaliter quidem ex
creatis desumptum sed habens aliquod obiectivum fundamentum in ipsa re
divina, illa tria legitime distinguimus, ac ideo post considerationem existen­
tiae accedimus ad id quod, iuxta nostrum modum concipiendi, se habet in
Deo sicut eius essentia.
Ceterum quaestio de essentia Dei fere coincidit cum quaestione de eius
attributis entitativis, prout distinguuntur ab attributis operativis, quae sepa­
rating considerantur in capite sequenti, ubi de operatione Dei. Quod attinet
autem propriam rationem et divisionem divinorum attributorum, haec sedulo
notanda sunt.
Attributum divinum dupliciter accipitur: primo nempe late, pro qualibet
perfectione vel nota quae de Deo praedicari potest, et sic etiam existentia
est Dei attributum et a fortiori praefata quinque maiora praedicata; secundo
stricte ac proprie, pro sola perfectione quae sit absoluta, necessaria, formalis
et consequens ipsam essentiam iam constitutam. In hoc altero sensu, qui a
nobis hic consideratur, attributa proprie non sunt: neque relationes personales
(paternitas, filiatio, spiratio, de quibus in tractatu de Deo Trino), quia non
inveniuntur singulae ubicumque invenitur essentia divina (ea vero quae im­
portant relationem transcendentalem, ut bonitas et veritas, vel relationem
rationis ad creaturam, ut cognoscibili tas et incomprehensibilitas, sunt vera
attributa quia non sunt simpliciter relativa sed absoluta); neque perfectiones
non necessariae, quae nempe fundantur in libero arbitrio, uti creator, domi­
nus, gubernator, ubiquitas; neque perfectiones quae in Deo inveniuntur non
formaliter sed virtualiter tantum, seu perfectiones mixtae, ut rationalitas et
sensibilitas; neque tandem ea praedicata quae non concipiuntur ut distincta
ab essentia divina, ut ens, actus, substantia, et quinque supradicta maiora
praedicata.

581
Haec proprie dicta attributa quintupliciter dividi possunt:
1. Entitaliva vel operativa, prout immediate referuntur ad essentiam
(ut unitas et bonitas) vel ad operationem (ut vita et scientia). Attributa entitativa dividi possunt in attributa ab intra vel ad extra, prout accipiuntur ex
parte ipsius essentiae divinae vel ex parte nostri intellectus; haec sunt cognoscibilitas, incomprehensibilitas et ineffabilitas, illa vero cetera omnia.

2. Absoluta et relativa (accipiendo relationem in supradicto ampliori
sensu). Inter attributa entitativa, possunt dici quodammodo relativa veritas,
bonitas, cognoscibilitas, incomprehensibilitas et ineffabilitas. Inter attributa
vero operativa, scientia, voluntas et potentia.
3. Negativa vel positiva. Negativum autem accipitur non secundum
modum exprimendi sed concipiendi, quia habentur quaedam attributa quae
exprimuntur quidem positive sed important conceptum negativum, ut sim­
plicitas seu negatio divisionis et eternitas seu negatio temporis. Unde inter
attributa entitativa, sunt positiva: unitas, bonitas, perfectio, cognoscibi­
litas; sunt vero negativa fere cetera omnia, seu simplicitas, infinitas, immen­
sitas, immutabilitas, aeternitas, incomprehensibilitas, ineffabilitas. Attributa
vero operativa solent esse positiva, ut vita, scientia, voluntas, potentia (et
alia, quae ad ista reducuntur, ut providentia, misericordia, iustitia).
Inter praefata septem attributa negativa, quinque priora, quae sunt ab
intra, obtinentur per viam, ut dicitur, remotionis, removendo scilicet a Deo
vel divisionem (unitas); vel compositionem (simplicitas); vel limitationem,
sive secundum se (infinitas), sive secundum locum (immensitas); vel tandem
mutationem, sive quoad essentiam (immutabilitas), sive quoad esse (aeter­
nitas).
4. Relate ad creaturas, attributa Dei alia sunt propria (hinc accipitur
distinctio inter attributa et proprietates), ut infinitas et aeternitas, et alia
communia cum eis, ut unitas, bonitas, veritas, etc.
5. Secundum reductionem ad esse et operari, necnon ad tria transcendentalia quae sequuntur ens (unum, bonum, verum), omnia attributa sequenti
•ordine colligi ac disponi possunt, quem sequemur in nostra expositione in
hoc et sequenti capite·.

Attributa entitativa
non transcendentale
Simplicitas
Unum
Unitas
I transcendentale
fundamentaliter
Perfectio
in genere
Bonitas
formaliter
Infinitas
quoad
se
Bonum
sine limite quoad locum
Immensitas
in specie
quoad essentiam Immutabilitas
sine motu
quoad esse
Aeternitas
quoad se
V eritas
Cognoscibilitas
Verum
quoad nos
Incomprehensibilitas
Ineffabilitas
Attributa operativa
Operari
Vita
Potentia
Scientia
Voluntas
Attributa entitativa, quae sunt obiectum huius capitis, considerari possunt vel in communi, prout simul concurrunt ad constituendam divinam
Esse

essentiam, vel in particulari ac seiunctim unum post aliud. Priori autem modo·
considerari possunt vel physice ac cumulative, prout concurrunt ad efformandam physicam Dei essentiam, vel metaphysice ac comparative, prout emanant
ab una fundamentali ratione, in qua metaphysica Dei essentia reponitur. Hinc
divisio huius capitis in viginti quaestiones, primam de essentia physica, secun­
dam de essentia metaphysica, ceteras de singulis attributis entitativis iuxta
ordinem supra relatum.

I

QUAESTIO I.
’·

DE PHYSICA ESSENTIA DEI

’

I. SENSUS QUAESTIONIS.
I

it

h

582. Essentia in unaquaque re dicitur id per quod res immediate et
formaliter constituitur et a quo proinde cetera fluunt, seu proprietates et acci­
dentia. Hoc ipsum dicitur essentia physica, si accipitur ut est a parte rei,
independenter ab ulteriori consideratione intellectus; ita in homine essentia
physica est compositum ex corpore et anima rationali, in quo quidem corpus
est materia physica et anima rationalis est forma physica. Dicitur vero essen­
tia metaphysica, prout subest considerationi et abstraction! intellectus, quae
alio formaliori ac profundiori modo rem ipsam concipit, seu secundum com­
positionem abstractorum conceptuum generis et differentiae specificae, ita ut
genus sit veluti materia metaphysica et differentia specifica sic veluti forma
metaphysica, tanquam aliquid afficiens ac determinans genus; quae quidem
differentia, si accipitur abstracte et ad modum totius, dicitur constitutivum
metaphysicum. Ita in homine essentia metaphysica est animal (genus) ratio­
nale 'differentia specifica); quae quidem essentia, sive definitio, conficitur
ponendo ex parte generis seu materiae tum corpus, tum ipsam animam usque
ad gradum sensitivum inclusive, et ex parte formae solum gradum rationale,,
per quem solum homo proprie et formaliter distinguitur ab omni alio ente;
haec ipsa forma sive differentia specifica, accepta abstracte pro rationalitate,
dicitur metaphysicum constitutivum hominis.
Ut patet, huiusmodi notiones essentiae physicae et metaphysicae suppo­
nunt aliquam compositionem vel saltem distinctionem in ipsa re; ita in ho­
mine habetur realis ac physica distinctio, adeoque compositio, corporis et
animae, in qua ulterius fundatur metaphysica distinctio et compositio animalis
et rationalis, tanquam generis et differentiae specificae. In Deo autem, cum
sit actus purus (utpote motor immobilis), nulla realis distinctio aut compo­
sitio haberi potest, nec ideo ulla essentia physica aut metaphysica, modo
praedicto. Tamen inter varia attributa divina potest concipi aliqua distinctio
rationis, cum fundamento in re, quae fundet proinde aliquam rationem essen­
tiae physicae et metaphysicae.

583. Proinde tota quaestio de essentia physica Dei (nam de
essentia metaphysica agetur in quaestione sequenti) reducitur ad
quaestionem de distinctione inter varia attributa entitativa, ex qui­
bus tota physica realitas divina necessario resultat: utrum nempe
inter haec attributa habeatur aliqua distinctio, et qualis.

Distinctio sequenti modo dividi solet:
Realis·. inter res
Realis simpliciter: inter rem et rem
inter substantiam et accidens
inter materiam et formam
inter essentiam et esse
Realis modalis: inter rem et modum rei, puta inter essentiam et sub­
sistentiam'
Rationis: inter conceptus
Rationis ratiocinatae, seu virtualis, i. e. cum fundamento in re
Rationis ratiocinatae niaioris, i. e. cum fundamento perfecto, quod
est adaequata distinctio conceptuum, puta inter gradus metaphysicos, ut genus et diferentiam (animal et rationale).
Rationis ratiocinatae minoris, i. e. cum fundamento imperfecto,
quod est inadaequata distinctio conceptuum, puta inter transcendentalia (ens, unum, verum, bonum)
Rationis ratiocinantis, i. e. sine fundamento in re, puta inter definitio­
nem et definitum (animal rationale et hominem)

Sedulo observa notionem distinctionis rationis ratiocinatae. Haec enim
est formaliter in solo intellectu sed habet fundamentum in ipsa re, quod est
ipsa eminentia rei, quae, utpote aequivalens virtualiter pluribus perfectioni­
bus, nequit ab humano intellectu exhauriri unico conceptu ac ideo praebet
rationem sive fundamentum ad distinguendos plures conceptus (1 p., q. 13,
a. 4). Unde ex parte rei, seu eminentiae rei, dicitur etiam distinctio virtualis,
quamvis proprie ac formaliter sit mera distinctio rationis.12
Praefatum autem distinctionis fundamentum potest esse vel perfectum,
si nempe duae perfectiones sive conceptus adaequate distinguuntur, ita ut
unus perfecte praescindat ab altero, sicut gradus metaphysici, v. g. animal et
rationale, quorum primus ab altero determinatur, sicut potentia perfectibilis
ab aliquo sibi extrinseco; vel imperfectum, si duo conceptus non adaequate
distinguuntur nec perfecte ad invicem praescindunt, sed se habent sicut im­
plicitum et explicitum, ut sunt transcendentalia, quorum unum distinguitur
formaliter explicite ab alio, sed illud formaliter implicite includit, v. g. ens,
quod implicite includit nec adaequate praescindit ab uno, vero et bono.
II.

SENTENTIAE.

584.
1. Quidam, peccantes per defectum, posuerunt solam
distinctionem rationis ratiocinantis inter attributa divina, ita ut
physica essentia Dei consistat non in quodam attributorum comple­
xu sed simpliciter in una re, quae tantum diversimode nominatur.
1 Hoc exemplum valet tantum in sententia Caietani ac plurium thomistarum, qui
subsistentiam sive personalitatem accipiunt ut modum substantiae sive essentiae.
2 Talis simpliciter vocatur a S. Thoma qui, adhibens simpliciorem terminologiam,
ait quod relatio in Deo (idemque intelligit de attributis) «est idem essentiae secundum
xem, et non differt nisi secundum intelligentiae rationem» (1 p., q. 28, a. 2).

Unde, cum dicitur «Deus est vivens», «Deus est iustus», «Deus est
misericors», «Deus est iratus», idem omnino significatur quod at­
tinet ipsam rem.
Ratio autem discriminis in nominibus dupliciter assignatur. Quidam, ut
philosophus iudaeus Maimonides (t 1204),1 dixerunt nomina habere sensum
negativum, quo aliquid removetur a Deo, ita ut, cum dicitur v. g. «Deus est
vivens», sensus sit Deum non eodem modo se habere ac res inanimatas(cf. S. Thomam, 1 p., q. 13, a. 2).2 Alii vero dixerunt nomina habere tantum
sensum causalem, quo significatur habitudo Dei ad creata, ita ut, cum dicitur
«Deus est vivens vel bonus», sensus sit Deum esse causam vitae vel bonitatis
in rebus. Hanc sententiam S. Thomas (ibid.) tribuit innominatim quibusdam
theologis sui temporis, inter quos referendus est Alanus de Insulis (f 1202);3'
eandem clarius subinde expresserunt Nominalistae saec. 14, duce Guilelmo de
Ockam, iuxta eorum generalem doctrinam de mere nominali distinctione nos­
trorum conceptuum.45

585. 2. Alii, peccantes per excessum, posuerunt inter attri­
buta divina aliquam distinctionem quae implicet aliquid plus quam
distinctio rationis ratiocinatae minoris, adeoque vel distinctionem
rationis ratiocinatae maioris vel distinctionem aliquam realem, etsi
his terminis non utantur.
Et quidem Scotuf et Scotistae loquuntur de distinctione formali ex na­
tura rei; quae quidem dicitur formalis, quia est non inter res sed inter formalitates, ac ita distinguitur a distinctione reali, dicitur vero ex natura rei, quia
antecedit considerationem intellectus, ac sic distinguitur a distinctione ratio­
nis. Cum autem non detur medium inter distinctionem realem et rationis
(nam haec divisio sumitur per respectum ad considerationem intellectus, quae
vel influit, et tunc habetur distinctio rationis, vel non influit, et tunc habetur
distinctio reahs), ea Scoti distinctio, ut purgetur a contradictione, ad alteru­
tram reducenda est, et probabilius ad alteram, et quidem ad distinctionem
rationis ratiocinatae maioris, sicut ea quae habetur inter gradus metaphysicos,
quos ipse Scotus in exemplum adducit. Posset etiam reduci ad distinctionem'
aliquam realem-modalem, de genere ilius quam explicitius formulavit paulo
post Durandus in quaestione de distinctione inter essentiam et relationes sive
personas in mysterio Trinitatis.6
• Dux seu director dubitantium aut perplexorum, p. 1, c. 58.
2Cf. infra, n. 653, ubi de cognoscibilitate essentiae Dei.
3 Regulae de sacra theologia, reg. 21 et 26 (NIL 210. 631, 633).
4 Ockam: «Si penitus sit distinctio a parte rei inter divinam essentiam et intellectum
et actum intelligendi. nihil imaginabile potest exprimi per unum conceptum quod non
per alium». Cf. apud R. Guelluy, Philosophie et théologie chez Guillaume d’Ockham
(Louvain 1947) 147-174. Confer dicta superius, η. 517, de eorundem Nominalistarum
fideismo.
5 In 1 Sent., dist. 2, q. 7; dist. 3, q. 1 et 3; dist. 5, q. 1; dist. 8, q. 3.
6Cf. tractatum De Deo Trino (in vol. 2), ubi iterum sententia Scoti in medium
adducitur.

Gilbertus Porre/anus (t 1154), episcopus pictaviensis, posuit realem dis­
tinct ione/n inter Deum et naturam divinam eiusque attributa, quatenus dis­
tinxit in Deo inter abstractum et concretum, adeoque inter naturam et indi­
viduum. Deus nempe non est Deitas, sed potius Deus est Deitate, sicut homo
non est humanitas, sed est humanitate. Certe huiusmodi distinctio est plus
quam distinctio rationis ratiocinatae minoris, abstrahendo ab ulteriori deter­
minatione quae fit a philosophis in quaestione de individuatione; est ergo
saltem distinctio rationis ratiocinatae maioris, imo videtur reducenda ad quan­
dam realem sive modalem distinctionem.
Ex hac sententia Gilbertus ductus est etiam in quendam tritheismum in
mysterio Trinitatis, docens abstractam naturam divinam individuari in tribus
personis, sicut humanitas individuatur in tribus hominibus? Duo isti errores
impugnati sunt peculiariter a S. Bernardo (In Cant., serm. 80, n. 9; De consi­
der., 1. 5, c. 7); primus saltem error explicite damnatus est a Cone. Remensi
a. 1148, praesidente Eugenio III: «De primo tantum [capitulo] Romanus
Pontifex diffinivit, ne aliqua ratio in theologia inter naturam et personam
divideret, neve Deus divina essentia diceretur ex sensu ablativi tantum, sed
etiam nominativi» (Denz. 745)?
Gravius inter theologos schismaticos errarunt Gregorius Palamas
(t 1360), archiepiscopus thessalonicensis et scriptor fecundus3 eiusque nu­
merosi discipuli (Palamitae), qui posuerunt inter essentiam divinam et eius
attributa veram aliquam distinctionem realem (etsi minorem, ut aiunt), con­
cipientes essentiam divinam ad modum ipsius substantiae creatae, ita ut ex
ea, tanquam ex fonte realiter distincto, fluant variae Dei perfectiones et ope­
rationes. Inepte autem illi praetenderunt huiusmodi realem distinctionem non
officere divinae simplicitati, seu non ponere in Deo veram compositionem,
dicentes hanc non fieri nisi inter res quae distinguuntur distinctione reali
maiori, seu quae possunt ad invicem separari et seorsim existere. Quidam
tamen palamitae doctrinam magistri non modice temperarunt; ita peculiariter
Georgius Scholarios (alias Gennadius; f post 1468), insignis theologus et in
theologia etiam occidentali bene versatus, qui praefatam realem distinctionem
concipit ad modum Scoti distinctionis formalis ex natura rei.4

586. 3. Longe communior sententia docet inter attributa
divina haberi distinctionem nec realem nec pure rationis, sed ratio1 Cf. tractatum De Deo Trino (in vol. 2), ubi completur expositio doctrinae Gilberti.
2 In prioribus Denzinger editionibus (n. 389-392) ferebatur extensior professio fidei,
ipsi Concilio attributa, quam refert coaetaneus Gaufridus abbas claraevallensis (ML 185.
617 sq.). Omittitur vero in nova Denzinger editione, utpote particularis professio fidei,
contra Porretanum confecta a S. Bernardo in quodam privato concilio, nec unquam a
R. P. approbata.
3Cf. opera in MG 150 et 151.
4 De tota Palamitarum doctrina et controversia agit M. Jugie, Theologia dogmatica
christianorum orientalium ab Ecclesia catholica dissidentium II (Parisiis 1933) 47 sq.,
praecipue 81-87, 96-100, 125-130; de vita et operibus Georgii Palamas et Georgii Scho­
larios, cf. ibid. Ï (Parisiis 926) 436-442, 459-468. Brevius de eadem re agit in art. «Palamas
Grégoire» Dictionnaire de théologie catholique XI-2 (Paris 1932) 1735-1818. Ad rem
facit etiam S. Guichardon, Le problème de la simplicité divine en Orient et en Occident
au XIVe et XVe siècle, Lyon 1933.

nis ratiocinatae minoris, quamvis non omnes auctores hac expres­
sione utantur.
III. ASSERTIO. Essentia physica Dei consistit in complexu
omnium attributorum, sola distinctione rationis ratiocinatae mino­
ris inter se distinctorum.

587. Nota theologica. Quod inter Dei attributa non habeatur

distinctio realis, est de fide, ut constat ex declarationibus Magisterii
mox referendis. Quod vero non habeatur mera distinctio rationis
ratiocinantis, seu mere nominalem, quamvis explicite ab Ecclesia
declaratum non fuerit, unice congruit tum menti Magisterii tum
explicitae ac communi doctrinae theologorum, ac ideo contraria
sententia non videtur temeritate carere.
PROBATUR 1. Ex doctrina .Magisterii.

Non semel Magisterium, declarans perfectam Dei simplicita­
tem, simul aequivalenter exclusit saltem realem distinctionem inter
divina attributa.
Cone. Toletanum a. 688 sequentem declarationem luliani archiep. toletani1
2 approbavit: «Nos autem non secundum hanc com­
parationem humanae mentis, nec secundum relativum, sed secun­
dum essentiam diximus: Voluntas ex voluntate, sicut et sapientia
ex sapientia. Hoc enim est Deo esse, quod velle: hoc velle, quod
sapere. Quod tamen de homine dici non potest. Aliud quippe est
homini id, quod est sine velle, et aliud velle etiam sine sapere. In
Deo autem non est ita, quia simplex ita natura est, et ideo hoc est
illi esse, quod velle, quod sapere» (Denz. 566).
Cone. Remense a. 1148, eandem veritatem sub forma defini­
tionis fidei declaravit contra Gilbertum Porretanum, docentem ali­
quam realem distinctionem inter divina attributa (cit. supra, n. 585).
Cone. Lateranense IV a. 1215 damnavit abbatem loachim, do­
centem meram distinctionem rationis ratiocinantis inter essentiam
divinam et personas, ita ut incideret in quendam tritheismum, velu1 Auctores solent hic mentionem facere etiam de relationibus divinis, seu tribus per­
sonis Trinitatis, et eodem modo iudicare de harum distinctione ab essentia divina. Quam­
vis reapse eodem modo indicandum sit, tamen hic ab his relationibus abstrahimus, cum
ex una parte non sint proprie dicta attributa, ut supra dictum est (n. 580), et ex alia
parte pertineant ad alium tractatum.
2 Hic in praecedenti Cone. Toletano sequentem propositionem emiserat: «Voluntas
genuit voluntatem, sicut et sapientia sapientiam». Cum haec displicuerit Benedicto II
R. P., lulianus in sequenti Concilio orthodoxum sensum a se intentum declaravit.

ti triplicando essentiam divinam (Denz. 803-807). Quod quidem,
quamvis directe respiciat tractatum De Deo Trino, valet etiam, a
paritate rei, in praesenti quaestione de distinctione inter attributa
divina.
Paulus IV, Constit. «Cum quorundam» a. 1555, damnavit pro­
testantes Unitarios «asserentes... Deum... non esse... unum unamet
simplici divinitatis essentia» (Denz. 1880). Negatio omnimodae
simplicitatis in Deo supponit necessario assertionem distinctionis
realis, vel saltem rationis ratiocinatae maioris, inter divina attributa.
Cone. Vaticanum I, sess. 3, cap. 1, pariter definiens perfectam
Dei simplicitatem («Una singularis, simplex omnino et incommuta­
bilis substantia spiritualis», Denz. 3301), utramque distinctionem
ab attributis divinis excludit.

simpliciter et absolute
praedicant de Deo perfectiones in forma abstracta, ut quod Deus
sit vita, veritas, sapientia, etc.: «Deus lux est» (Io. 1. 5), «Deus
charitas est» (Io. 4. 8), «Ego sum via, veritas et vita» (Io. 14. 6).
Quod quidem fieri non posset, aut saltem ambiguam ac vitandam
emphasim contineret, si in Deo haberetur aliqua distinctio realis vel
rationis ratiocinatae maioris inter essentiam divinam eiusque attri­
buta; oporteret enim tantum dicere: Deus est vivens, verus, sapiens,
etc., sicut dicitur de homine.
588.

PROBATUR 2.

PROBATUR 3.

Scriptura et Patres

Ex ratione.

589. Inter attributa divina non habetur sola distinctio ratio­
nis ratiocinantis. Nam varia attributa explicant conceptus obiective
diversos; aliter enim et aliter concipitur Deus cum dicitur intelligens, volens, iustus, misericors, etc.
Nec valet recurrere cum supradictis adversariis (n. 584) ad diversitatem
sensus negativi vel causalis. Nam imprimis inde non explicaretur quare quae­
dam nomina potius quam alia de Deo dicantur; sicut enim diceremus quod
Deus est vivens in sensu negativo vel causali, quia nempe non se habet ut
res inanimata vel quia est causa vitae, ita dicere possemus quod Deus est
corpus, quia non se habet ut materia prima seu pura potentia vel quia est
causa corporum.
Praeterea, inde sequeretur quod varia nomina dicerentur per prius de
creaturis et per posterius de Deo; nam de creaturis dicerentur positive vel
formaliter, de Deo vero negative vel causaliter; prius autem est positivum
quam negativum et formale quam causale, quemadmodum sanum per prius

praedicatur de homine, in quo sanitas est formaliter, quam de medicina in
qua sanitas est causaliter tantum.
Tandem, id est contra communem intentionem loquendum; nam, cum
dicunt Deum esse viventem, non intendunt tantum dicere quod Deus differt
a rebus inanimatis vel quod est causa vitae nostrae, sed intendunt aliquid
positivum ac formale de Deo affirmare (1 p., q. 13, a. 2).

Non tamen habetur ipsa distinctio realis. Nam secus evanesce­
ret simplicitas essentiae divinae (de qua dicetur in quaestione ter­
tia), cum realis distinctio importet etiam realem compositionem,
quae est directe opposita simplicitati. Praeterea, Deus non esset
motor immobilis, causa prima, ens necessarium, ens perfectissimum
et ultimus finis rerum; nam distinctio realis induceret compositio­
nem et limitationem quae his quinque praedicatis repugnat, ut patet
ex dictis supra ubi de demonstratione existentiae Dei. Tandem, non
possent varia attributa sive perfectiones praedicari de Deo in abs­
tracto, ut cum dicimus Deum esse vitam et veritatem, sicut nequit
dici de aliquo homine quod ipse sit vita vel veritas.
Nec habetur distinctio rationis ratiocinatae maioris. Nam haec
adest inter conceptus qui adaequate ab invicem praescindunt, ut
animal et rationale, quique proinde inter se componunt, utpote ad
invicem se habentes ad modum partium potentialium, quarum una
alteram perficit, etsi tantum in ordine metaphysico. lamvero, impri­
mis nulla perfectio, nullum attributum, nullus conceptus in divinis
potest adaequate ab aliis praescindere, quia, hoc ipso quod est divi­
nus, est infinitus, et ope infinitatis includit cetera attributa, et qui­
dem formaliter quamvis implicite. Praeterea, in Deo nulla est potentialitas; haec enim, etsi in ordine tantum metaphysico, importat
imperfectionem et compositionem, Deus autem est actus perfectus
et simplex; imo potentialitas et compositio metaphysica supponit et
fundatur in compositione physica, quae sit saltem ex essentia et
esse (cf. supra, n. 582).
Est igitur inter attributa divina sola distinctio rationis ratioci­
natae minoris. Id patet tum per exclusionem; tum quia ex una parte
datur in Deo fundamentum aliquod distinctionis, cum summa illa
essentia in se simplicissima aequivaleat multis perfectionibus, quae
in creaturis formaliter et distincte inveniuntur; ex alia vero parte,
conceptus divinorum attributorum, quamvis sint intrinsece diversi,
tamen, propter adnexam sibi infinitatem, non adaequate possunt ab
invicem praescindere sed tantum secundum implicitum et explicitum, ita nempe quod intellectus sit formaliter explicite intellectus et

•Λ

DE ESSENTIA DEI, SEU DE ATTRIBUTIS ENTITATIVIS

657

simul sit formaliter implicite voluntas aliaque attributa, ac vicissim;
et idem valet de unoquoque attributo relate ad alia.
Ex dictis facile solvuntur sequentes obiectiones.
Obi. 1. Essentia et esse, essentia et natura, ens et actus, sunt Dei attri­
buta et tamen sola ratione ratiocinante distinguuntur.
Resp. Tales perfectiones non sunt attributa proprie dicta, ut supra ex­
plicatum est (n. 580). Quoad huiusmodi improprie dicta attributa, sequens
regula statui potest: Distinctione solius rationis ratiocinantis distinguuntur
omnia quae pertinent ad eandem lineam formalem, ut natura et essentia, esse
et operari, intellectus et intellectio, species impressa et expressa, voluntas et
volitio, etc., breviter ea quae in creatis se habent ut potentia et actus. Ratio
est quia illae tantum perfectiones in Deo virtualiter et cum fundamento in re
distinguuntur, quae in creaturis distinguuntur non ex mera potentialitate sed
ex proprio obiecto formali, quasi ad diversas lineas pertinentes. Fundamentum
enim distinctionis est aequivalentia essentiae divinae pluribus perfectionibus
ut per se pluribus; accidit vero, ratione imperfectionis entis, quod distin­
guantur inter se ea quae pertinent ad eandem lineam formalem, ut intellectus
et intellectio.
Obi. 2. Repugnat in Deo compositio rationis. Ergo et distinctio rationis,
etiam rationis ratiocinatae minoris. Compositio enim opponitur simplicitati,
sicut distinctio unitati. Deus vero non minus est unus quam simplex.
Resp. Neg. cons. Nam omnis compositio, etiam rationis, requirit duas
partes, quarum una adaequate praescindat ab altera et una sit in potentia ad
alteram, aut utraque ad totum. Unde supponit distinctionem realem vel ratio­
nis ratiocinatae maioris. Contra, distinctio rationis ratiocinatae minoris non
supponit partes ad invicem adaequate praescindentes, sed fundatur in sola
eminentia rei et imperfectione intellectus. Ad rationem additam negatur sup­
positum. Nam distinctio non opponitur unitati, sed identitati, unitati vero
opponitur divisio. Unde Deus est prorsus unus et simplex, sed in eo non
omnia sunt prorsus idem; relinquitur enim locus distinctioni rationis ratioci­
natae minoris.
Obi. 3. Si attributa Dei non distinguerentur a parte rei, essent inter se
prorsus aequalia; patet autem quaedam attributa esse aliis perfectiora, ut
intellectum voluntate.
Resp. Secundum se attributa divina sunt aequalia aequalitate negativa,
excludente scilicet excessum unius super aliud; sunt enim unum et idem.
Prout vero concipiuntur a nobis, vel concipiuntur sub ratione infiniti, quae
est implicite in omnibus, et ita sunt aequalia, cum eadem mensurentur infi­
nitate; vel concipiuntur sub propria explicita ratione, puta intellectus aut
voluntatis, et ita sunt inaequalia; intellectus enim est maior perfectio quam
voluntas.
Obi. 4. Si attributa divina essent idem, sequeretur beatos ea videre
absque ulla distinctione, adeoque omnes aequaliter.
Resp. Visione beatifica, neque Deus neque beati distinguunt attributa
divina ad invicem, quia distinctionis fundamentum est imperfectio intellectus
naturalis. Per cognitionem vero cxtrabeatificam, beati distinguere possunt.
590.

Quod autem attinet gradum cognitionis, Deus videt essentiam et attributa
comprehensive, i. e. totum et totaliter, beati vero tantum intuitive, i. e. totum
sed non totaliter, et quidem iuxta gradum meriti viae.
QUAESTIO II.

DE METAPHYSICA ESSENTIA DEI1

I. SENSUS QUAESTIONIS.

591. Distinctio rationis ratiocinatae minoris inter attributa
divina, de qua in praecedenti quaestione, fundat ac permittit hanc
alteram quaestionem de metaphysica essentia Dei, vel, ut alii dicunt,
de formali constitutivo essentiae Dei, quod, iuxta praedicta superius
(n. 582), nihil aliud esse potest quam illud attributum quod, iuxta
nostrum modum concipiendi, est tam fundamentale ac proprium ut
intelligatur per se primo Deum constituere, et consequenter esse
radicem ceterorum attributorum. Per analogiam cum ipsa metaphy­
sica essentia hominis, ad hoc ut aliquod attributum dicatur meta­
physica Dei essentia, quatuor conditiones requiruntur; primo nem­
pe, ut sit id quo primo Deus intelligatur constitui in se et ab aliis
distingui (et haec est prima et essentialis conditio, a qua ceterae
dependent); secundo, ut sit radix ceterorum attributorum (sicut in
homine animal rationale, vel rationalitas); tertio, ut concipiatur ad
modum totius (sicut pariter in homine); quarto, ut excedat alia
attributa, ac proinde non imbibatur in illis nec praedicetur de illis.
II. SENTENTIAE DOCTORUM.

Quamplures opiniones, in hac re prolatae, de quorum numero
merito conqueritur Gonet,2 ad quatuor principales reducuntur.
1. Nominalistae, de quibus supra (n. 584), cum non admittant nisi
distinctionem rationis ratiocinantis inter attributa divina, nequeunt proprie
loqui de essentia Dei metaphysica, seu de attributo quod aliis excellat eaque
fundet. Illi tamen inter eos (vel inter alios ad ipsos accedentes) qui nihilo­
minus loquuntur de essentia metaphysica, eam reponunt in complexu attribu­
torum sive perfectionum, ita reapse non distinguentes inter essentiam physi592.

1 S. Thomas aliique antiquiores theologi non solent hanc quaestionem in terminis
proponere, sed mentem suam manifestant praecipue cum agunt de nominibus divinis,
utrum nempe et quo sensu nomen «Qui est» (iuxta Exod. 3. 14: «Ego sum qui sum»)
sit propriissimum nomen Dei. Post Concilium Tridentinum quaestio coepit explicite agi­
tari sub expressione de formali constitutivo essentiae Dei; apud modernos adhibetur
generarim expressio de metaphysica essentia Dei. Peculiariter inter alios quaestionem
agitant Gonet, Frassen, Billuart. Van der Meersch, Garrigou-Lagrange, Gredt, Descoqs,
Maquart, Hellin.
2Clypeus, tract. 1, disp. 2, a. 1, § 1: «Circa quam difficultatem, tam varie opinan­
tur auctores, et in tot dividuntur sententias, ut tam multiplex opinandi et sentiendi di­
versitas vix possit in ordinem redigi».

cam et metaphysicam.’ Iuxta hanc sententiam, Deus metaphysice definitu?:
Ens omnimode perfectum.
2. Plures Scotistae post Scotum (In 1 Sent., dist. 3, q. 1 sq.; dist. S,
q. 3, n. 18), ut Mayron, Henno et Frassen, quibus inter extraneos accessit
D. Palmieri, dicunt essentiam Dei metaphysicam esse infinitatem radicalem.
Docet enim Scotus, ens esse univocum et contrahi ad Deum et creaturam
per rationes infinitatis et finitatis. Unde essentia Dei constituitur duplici
ratione, i. e. entitate et infinitate; infinitas ergo est veluti differentia specifica
Dei et fons omnium attributorum. Vocatur autem a Scotistis infinitas radicalis praecise quia non concipitur ut peculiare attributum, sed ut pars essen­
tiae et radix proprietatum seu attributorum. Deus ergo metaphysice definitur:
Ens infinitum.2
3. Plures thomistae saec. 17-18, inter quos praecipue loannes a S. Tho­
ma (In 1 p., disp. 16, a. 2), Salmanticenses (Tract. 3, disp. 4, dub. 1 sq.),
Gonet (Clypeus, tract. 1, disp. 2, a. 1, § 5) et Billuart (De Deo Uno, diss. 2,
a. 1, § 2), quibus accedunt aliqui extranei, ut Hurtado, Isambertus et non­
nulli Scotistae qui ad hunc sensum suum magistrum trahunt,3 dicunt meta­
physicam essentiam Dei esse eius intelligere, cum hoc sit supremus gradus
essendi (esse, vivere, intelligere). Deus ergo metaphysice definitur: Ens sum­
me immateriale, vel actualissime intelligens. Ratio huius duplicis definitionis
est quia praefati doctores in duas opiniones dividuntur, aliis loquentibus de
intelligere radicali, seu summa immaterialitate (Curiel, Arrubal, Philippus a
S. Trinitate, Ferre, Godoy), aliis de intelligere actuali, seu actualissima intel­
lectione, vel ipsa intellectione accepta tamen non praecise ut operatione, sed
ut esse, seu ut intelligere subsistenti (loannes a S. Thoma, Salmanticenses,
Gonet, Billuart).4
4. Longe communior vero sententia, saltem inter modernos, docet me­
taphysicam Dei essentiam esse eius aseitatem, ita ut Deus metaphysice defi­
niatur: Ens a se. Sub generali hac ratione, pro hac sententia citari possunt
1 Incerte a quibusdam pro hac sententia citantur etiam Ruiz de Montoya (De Trin.
-disp. 8, sect. 5), Martinonus (In 1 p., disp. 3, n. 1-8) et ipse Suarez (De Deo, I. 1, c. 3,
n. 1-3, 15-17).
2 Sententia Scoti apte exponitur a Cl. Frassen, Scotus Academicus (ed. nova, Ro­
mae 1900) I 170-174, qui hanc conclusionem ponit: «Ens infinitum radicaliter, seu infi­
nitas radicalis, est formale constitutivum, et ultimo distinctivum, essentiae divinae. Haec
videtur esse genuina Doctoris sententia, ut colligitur ex eius verbis in 1. distinctione^S.
q. 3. n. 18». Cf. etiam S. Belmond, O. F. M., Dieu, existence et cognoscibilité (Paris
1913) 193-201.
3 Apud Frassen, loc. cit. A quibusdam pro hac sententia citatur etiam Suarez, quem
alii probabilius referunt in quarta sententia de aseitate, ut suadent ea quae dicit in De Deo,
1. 1, c. 1, n. 10; c. 3, n. 1-3, 15-17; c. 11; De Ineam., disp. 11. set. 1; Met. 29. 1. 4.
4 Ad rem Gonet: «Dico... intelligere divinum, sub conceptu formali ultimae actualitatis completae et per se subsistentis in genere intellectuali, esse constitutivum formale
essentiae vel naturae divinae». Ad eandem sententiam accedit Gredt in suo cursu philo­
sophico, quatenus, postquam affirmaverit, cum sequenti sententia, metaphysicam essen­
tiam Dei esse ipsum esse subsistens, addit hoc ipsum esse subsistens formaliter identificati
cum subsistenti intellectione. Ad eandem partialiter accedit etiam Maquart, quatenus,
assumens distinctionem (olim iam a quibusdam thomstis allatam) inter essentiam, seu
principium essendi, et naturam, seu principium operandi, docet constitutivum metaphysicum essentiae divinae esse quidem esse subsistens, constitutivum vero naturae divinae
esse actualissimum intelligere.

Capreolus, Banez, Alvarez. Toleto, Ledesma, Valentia, Molina, Suarez (pro­
babilius),1 Vazquez, Granado, Contenson, Gotti, Salisburgenses, et inter mo­
dernos Franzelin, Schiffini, Billot, Pesch, Hontheim, Kleutgen, Buonpensiere„
Del Prado, Minges, Goupil, Urraburu, Mattiussi, Brosnan, Schaaf, GarrigouLagrange, Van der Meersch, Hugon, Dieckamp, De San, Descoqs, Dalmau,
Martinez del Campo, Hellin, aliique innumeri.
Attamen, etiam inter hos duplex videtur adesse satis distincta opinio.
Nam quidam, praesertim inter antiquiores, videntur aseitatem intelligere po­
tius in sensu negativo, seu stricte pro aseitate, prout dicit rationem non essendi ab alio, non habendi causam sui extra seipsum.2 Alii vero, praecipue inter
moderniores, eam intelligunt in sensu positivo, pro perseitate vel inseitate,.
imo communiter nunc utuntur expressione «ipsum esse subsistens», quod
implicat ipsum esse ut sic, absque determinatione, vel. si placet, id cuius
essentia identificatur cum esse, ita ut Deus melapbysice definiatur·. Ens sub­
sistens.

III. ASSERTIO. Metaphysica essentia Dei est esse subsistens,
seu esse simpliciter acceptum absque ulla limitatione aut determi­
natione.
PROBATUR.
‘I

.I
» I

I

593. In esse subsistenti, eoque solo, verificantur quatuor
supradictae conditiones (n. 591), requisitae ad hoc ut aliquid sit
metaphysica Dei essentia.
Primo scilicet, esse subsistens est id quo primo Deus intelligitur constitui in se et ab aliis distingui. Nam, primum quod in omni­
bus occurrit est ratio essendi, quae quidem specif icatur iuxta varios
modos essendi, puta esse vivens, esse rationale, esse intelligens, ac
ideo, iuxta varium modum essendi, res omnis primo in se consti­
tuitur et ab aliis distinguitur; iamvero Deus est de facto esse sub­
sistens, seu esse simpliciter et sine ulla determinatione acceptum;
ergo in hoc consistit metaphysica eius essentia. Hoc quoque attribu­
tum est proprium Dei, cetera vero vel sunt communia cum creaturis,
ut unum, verum, bonum, vivere, intelligere, vel ideo sunt Dei pro­
pria quia fundantur in ipsa ratione esse subsistentis, seu in simpli­
citate et plenitudine entis, ut infinitas et immutabilitas. Nec valet
opponere rationem entis esse communem Deo et creaturae; nam
1 Ut notatum est supra, quidam trahunt Suarez ad primam et tertiam sententiam.
2 In negativo hoc sensu, triplex est gradus aseilatis, sive indcpendentiae ab alio,
scilicet: independentia a subiecto inhaesionis, quae competit omni substantiae, etiam
incompletae; independentia a comparte, quae est propria substantiae completae, imo pres­
sius substantiae simplicis, qualis est essentia animae humanae (saltem quod attinet meram
existentiam) et essentia angelica; independentia a qualibet causa, quae est propria
solius Dei.

talis est ratio entis, accepta pro habente esse, non vero ratio entis,
accepta simpliciter pro esse, vel, si placet, pro habente esse simpli­
citer et absque ulla determinatione.
Secundo, esse subsistens est radix et fons ceterorum attributo­
rum Dei. Nam cetera attributa sunt quidam peculiares modi essendi,
sicut esse vivens, esse intelligens, esse volens, esse infinitum, im­
mensum, immutabile, aeternum, ac ideo suam rationem et causam
habent in ipsa ratione esse subsistentis quod ambit omnem modum
essendi. Quo modo autem cetera omnia attributa ordinari possint
sub esse subsistenti, secundum derivationem ab illo et ab invicem,
patet ex divisione attributorum superius allata (n. 581).
Tertio, esse subsistens concipitur ad modum alicuius totius, ob
eandem rationem, quia scilicet ambit omnem modum essendi, ad
quem reducitur omne aliud attributum.
Quarto, esse subsistens ambit cetera omnia attributa, nec proin­
de imbibitur in illis aut immediate praedicatur de illis; et ratio
eadem est, quia scilicet esse subsistens includit omnes particulares
modos essendi, ac ideo excedit unumquemque. Nec valet opponere
unumquodque attributum, ut divinum aut ut subsistens vel infini­
tum, cetera omnia includere; nam huiusmodi inclusio non est imme­
diata seu ratione ipsius attributi qua talis, sed ratione ipsius subsis­
tentiae seu esse subsistentis, quod cum illo materialiter identifica­
tur; ita intelligens subsistens includit velle, non quia intelligens, sed
quia subsistens, seu quia esse.
Ceterum haec sententia ab extrinseco etiam commendatur.
Primo scilicet, ex valde communi suffragio modernorum theologorum,
ut supra ostensum est. Ceterum, dissensus aliorum ex eo infirmatur quod
ex una parte ipsi Scotistae de sententia sui magistri dissentiunt, et ex alia
parte plures ac insigniores inter supradictos thomistas dicunt ipsum intelligere
esse constitutivum essentiae divinae, non ut est operatio, sed ut est esse
subsistens in genere intellectuali.
594.

*

Secundo, ex mente S. Thomae, quae satis clare manifestatur in sequen­
tibus textibus (quamvis S. Doctor nostram quaestionem in propriis terminis
non agitet).
1 p., q. 12, a. 4: «Est autem multiplex modus essendi rerum. Quaedam
enim sunt, quorum natura non habet esse nisi in hac materia individuali; et
huiusmodi sunt omnia corporalia. Quaedam vero sunt, quorum naturae sunt
per se subsistentes, non in materia aliqua, quae tamen non sunt suum esse,
sed sunt esse habentes; et huiusmodi sunt substantiae incorporeae, quas an­
gelos dicimus. Solius autem Dei proprius modus essendi est, ut sit suum esse
subsistens».

1 p., q. 13, a. 11: «Hoc nomen 'Qui est’ triplici ratione est maxime pro­
prium nomen Dei. Primo quidem propter sui significationem; non enim sig­
nificat forman aliquam, sed ipsum esse... esse [autem] Dei est ipsa eius
essentia.. Secundo, propter eius universalitatem; omnia enim alia nomina vel
sunt minus communia, vel, si convertantur cum ipso, tamen addunt aliqua
supra ipsum secundum rationem; unde quodammodo informant et determi­
nant ipsum [non proprie aliquid addendo, sed]... deficiendo a modo quo
Deus in se est... Unde et Damascenus dicit [De fide ortb. 1. 9] quod ’princi­
palius omnibus quae de Deo dicuntur nominibus, est qui est: totum enim
in seipso comprehendens velut quoddam pelagus substantiae infinitum et
indeterminatum’... Tertio vero, ex eius significatione; significat enim esse in
praesenti; et hoc maxime proprie de Deo dicitur, ’cuius esse non novit prae­
teritum vel futurum’, ut dicit Augustinus in V De Trin.»
1 p., q. 4, a. 2, ad 3: «Licet ens non includat in se vivens et sapiens,
quia non oportet quod illud quod participat e&e, perticipet ipsum secundum
omnem modum essendi, tamen ipsum esse Dei includit in se vitam et sapien­
tiam, quia nulla de perfectionibus essendi potest deesse ei quod est ipsum
esse subsistens».
1-2, q. 2, a. 5, ad 2: «Esse simpliciter acceptum, secundum quod includit
in se omnem perfectionem essendi, praeeminet vitae et omnibus perfectioni­
bus subsequentibus».
1 p., q. 4. a. 1, ad 3: «Ipsum esse est perfectissimum omnium; compa­
ratur enim ad omnia ut actus. Nihil enim habet actualitatem, nisi in quantum
est; unde ipsum esse est actualitas omnium rerum et etiam ipsarum forma­
rum. Unde non comparatur ad alia sicut recipiens ad receptum, sed magis
sicut receptum ad recipiens. Cum enim dico esse hominis, vel equi, vel cuius­
cumque alterius, ipsum esse consideratur ut formale et receptum, non autem
ut illud cui competit esse».
Tertio, una ex 24 propositionibus, quas S. C. de Sem. et Stud. Univ.
a. 1914 declaravit continere genuinam doctrinam S. Thomae ac proposuit
tanquam tutas normas directivas (cf. supra, n. 432, 435), legit: «Divina
essentia, per hoc quod exercitae actualitati ipsius esse identificatur, seu per
hoc quod est ipsum esse subsistens, in sua veluti metapbysica ratione bene
nobis constituta proponitur, et per hoc idem, rationem nobis exhibet suae
infinitatis in perfectione» (Denz. 3623).

Quarto, Patres, praecipue cum sese referunt ad textum Exod. 3. 13 sq.
de nomine lahveh («Ego sum qui sum»), significant hoc nomine exprimi id
quod est essentiale ac proprium Dei.
Hilarius: «’Ego sum qui sum’... Admiratus sum plane tam absolutam de
Deo significationem, quae naturae divinae incomprehensibilem cognitionem
aptissimo ad intelligentiam humanam sermone loqueretur. Non enim aliud
proprium magis Deo quam esse intelligitur» (De Trin. 1. 5, MG 10, 28).
Nazianzenus: «Quantum ergo nobis assequi concessum est, Ens et Deus
magis quodam modo essentiae nomina sunt; ex iisque etiam vox Ens aptior
est» (Or. 30. 18, MG 36. 125).
Augustinus: «Sublatis de medio omnibus quibus appellari potest et dici

Deus, ipsum esse se vocari respondit; et tanquam hoc esset ei nomen: ’Hoc
dices eis’, inquit, ’Qui est, misit me' [Exod. 3. 14]. Ita enim ille est, ut in
eius comparatione ea quae facta sunt, non sint. Illo non comparato, sunt;
quoniam ab illo sunt; illi autem comparata, non sunt, quia verum esse, in­
commutabile esse est, quod ille solus est» (Enarr. in psal. 134. 4, CCL 40_
1940).
Damascenus, in textu S. Thomae, nuper cit.
Anselmus'. «Quare est quaedam natura, vel substantia, vel essentia, quae
est per se bona et magna et per se est id quod est, et per quam est quidquid
vere aut bonum, aut magnum, aut aliquid est, et quae est summum bonum,
summum magnum, summum ens sive subsistens, id est, summum omnium
quae sunt» (Monol. 4, ML 158. 150).
Bernardus·. «Qui est? Non sane occurrit melius quam Qui est. Hoc
ipse de se voluit responderi, hoc docuit, dicente Moyse ad populum, ipso
quidem iniungente: ’Qui est, misit me ad vos’ (Exod. 3. 14). Merito quidem.
Nil competentius aeternitati, quae Deus est. Si bonum, si magnum, si beatum,
si sapientem, vel quidquid tale de Deo dixeris, in hoc verbo instauratur, quod
est ’Est’. Nempe hoc est ei esse, quod haec omnia esse. Si et centum talia
addas, non recessisti ab esse. Si ea dixeris, nihil addidisti; si non dixeris,
nihil minuisti» (De consideratione, c. 6, n. 13, ML 182. 795 sq.).
Cf. Ephrem, Adv. haer., serm. 53; Nyssenum, C. Eunom. 1. 8; Cyrillum
Alex., In Is., 1. 1, or. 4, n. 2.

Quinto, in ipsa Scriptura, Exod. 3. 13 sq., satis clare significatur pro­
prium ac personale Dei nomen esse ipsum esse: «Ego sum qui sum»·, quo
quidem etiam suggeritur per illud exprimi ipsam intimam sive metaphysicam
rationem essentiae divinae. Ut exposuimus supra (n. 492), quidam moderni
conati sunt aliam significationem tribuere illi nomini lahveh, sed nulla est
sufficiens ratio recedendi ab ea patristica ac traditionali interpretatione.1
In ceteris tribus supradictis sententiis non recte assignatur metaphysica essentia Dei.
Complexus attributorum nequit esse essentia metaphysica, quia praeci­
sus huius conceptus est aliquod peculiare attributum, quod ab aliis distingua­
tur et aliis opponatur, tanquam primum et radix ceterorum. Unde in hac
sententia non attingitur ipsum punctum quaestionis et confunditur essentia
metaphysica cum essentia physica, quae est praecise complexus attributorum
sive cumulus perfectionum, prout est a parte rei et independenter a mentis
consideratione.
Infinitas, etiam intellecta radicaliter, seu ut generalis conditio omnium
attributorum, nequit esse essentia metaphysica. Nam imprimis nequit Deum
constituere in se, cum sit aliquid negativum, imo negatio negationis (infinitas=non finitas, finitas — negatio ulterioris perfectionis), quae sensum positi­
vum non accipit nisi ex suppositione alicuius positivae perfectionis, a qua
595.

1 Si excipiatur supradicta propositio doctrinae S. Thomae, a S. Congr. Studiorum
■ III sententiam directe com­
approbata, in documentis Magisterii nihil habetur quod nostram
mendet. Cf. J. Thomas, «Le constitutif de l’essence divine et le magistère», Ephemerides,
theologicae Lovanienses XXIII (1947) 450-471.

limitem aufert; etiam creatura non constituitur per finitatem; ceterum inepte
Scotus assumit ens esse aliquid univocum, quod contrahatur ad Deum et
creaturam per rationem infinitatis et finitatis, nihil enim in Deo est univocum
cum creatura nec Deus reponitur in ullo genere proprie dicto. Nec infinitas
est id quo primo Deus distinguitur a creaturis, quia ipsa fundatur in praece­
denti ratione positiva, quae est ipsum esse subsistens et ex qua sequitur quid­
quid est in Deo esse sine ulla limitatione, seu infinitum.
Praeterea, infinitas non est radix ceterorum attributorum, cum ipsa se­
quatur ex esse subsistenti, ut dictum est. Item, ipsa non concipitur ad mo­
dum alicuius totius, comprehendentis ceteras perfectiones, sed potius ut modalitas, eaque negativa, omnium perfectionum. Tandem, ipsa non excedit alia
attributa, sed imbibitur in unoquoque et praedicatur de unoquoque, tanquam
mera uniuscuiusque modalitas.
Intelligere, acceptum tum radicaliter pro summa immaterialitate, tum
etiam actualiter pro ipso actualissimo intelligere, nequit esse metaphysica
essentia Dei. Nam imprimis nequit Deum primo et in se constituere, cum
pertineat formaliter ad lineam operationis, quam praecedit linea esse (prius
est enim esse quam operari). Etiam acceptum ut quoddam esse, seu ut esse
aliud in quantum aliud (ut solet cognitio definiri), intelligere concipitur non
simpliciter ut esse, sed ut esse tale, seu ut quidam modus essendi, et ceteroquin prius est esse in se, quam esse aliud. Nec valet recurrere ad intelligere
ut subsistens; nam intelligere non habet ut sit subsistens ex hoc quod est
intelligere (ut patet ex homine et angelo), sed ex hoc quod est ens in tota
entis plenitudine, seu ipsum esse absque ulla determinatione, cum «ipsum esse
sit actualitas omnium rerum» (1 p., q. 4, a. 1, ad 3, supra cit.). Ex quo etiam
sequitur intelligere non esse id quo primo Deus distinguitur ab aliis; quod
ceteroquin constat ex ipsa existentia aliorum entium intelligentium. Praeterea,
intelligere non est immediata radix ceterorum attributorum, quamvis sit
primum attributum in linea operationis et immediate fundet totam lineam
voluntatis et appetibilitatis. Item, intelligere non concipitur ad modum ali­
cuius totius, cum de se respiciat unam tantum perfectionem et unum moduni
essendi. Ob eandem rationem, intelligere non excedit alia attributa, sed est
veluti una pars totius esse, distincta ab aliis partibus sive attributis; unde
non valet arguere ex hoc quod intelligere sit supremus gradus essendi, inclu­
dens duos alios gradus seu vivere et esse, nam id est verum si esse sumitur
modo abstracto ac generali, nempe pro habente esse quomodolibet, non autem
si esse sumitur simpliciter et absque limitatione, seu pro ipso esse subsistenti;
sic enim magis est esse quam intelligere.

QUAESTIO III.

DE SIMPLICITATE DEI

I. SENSUS QUAESTIONIS.

596. Post quaestionem de Dei essentia, quae respicit primum
transcendentale seu ens (quatuor enim transcendentalia sunt: ens,
unum, bonum, verum), sequitur quaestio de attributis essentiae di­
vinae, quae supra (n. 581) reduximus ad tria reliqua transcenden-

talia. Et primo venit quaestio de simplicitate quae, una cum unitate,
reducitur ad secundum transcendentale, seu unum; simplicitas enim
est summa quaedam intrinseca entis unitas (cf. infra, n. 604).
Notio simplicitatis. Simplicitas proprie et directe opponitur
compositioni, sicut identitas distinctioni et imitas divisioni. Tres
istae notiones in Deo sequenti ordine disponuntur: identitas, sim­
plicitas, unitas (sive unicitas). Identitas, de qua egimus in prima
quaestione, fundat simplicitatem, quatenus excludit omnem dis­
tinctionem tum realem, tum rationis cum perfecto fundamento in
re; simplicitas fundat perfectam unitatem, de qua agemus in pro­
xima quaestione.
Compositio, quam excludit simplicitas, sequenti modo dividitur:

Physica, seu ex partibus physicis sive realiter distinctis
Substantialis, vel per se (qua constituitur unum per se)
Ex partibus essentialibus
Ex materia et forma (essentia)
Ex essentia et individuatione (individuum)
Ex individuo et subsistentia (suppositum)
lEx partibus non essentialibus
Ex partibus entitativis, seu ex essentia et esse (ens)
Ex partibus integrativis, seu quantitativis (ut corpus ex
membris)
Accidentalis, vel per accidens (qua constituitur unum per accidens)
Ex substantia et accidente
Ex accidente et accidente
Metaphysica, seu ex partibus metaphysicis, sive non realiter sed ratione dis­
tinctis, quae sunt genus et differentia specifica
Comparando hanc divisionem compositionis cum divisione distinctionis,
relata superius (n. 583), apparet quod distinctioni reali correspondet compo­
sitio physica et distinctioni rationis ratiocinatae maioris compositio metaphy­
sica; distinctioni vero rationis ratiocinatae minoris (et a fortiori distinctioni
rationis ratiocinantis) nulla correspondet compositio, nequidem metaphysica,
ac ideo ipsa non opponitur simplicitati divinae, nec ulla habetur oppositio
inter ea quae diximus in quaestione prima de essentia physica Dei et ea quae
hic asserimus de eiusdem simplicitate.

Divisio simplicitatis. Simplicitas dupliciter potest excludere ab
aliquo compositionem, vel nempe excludendo partes ab eo, vel ex­
cludendo rationem partis in eo; seu aliquid potest esse simplex vel
quia non habet partes in se vel quia non est pars alterius. Inde
distinguitur duplex simplicitas, simplicitas nempe perfectionis, cum
aliquid nec partes habet nec est pars, et simplicitas imperfectionis,

cum aliquid non habet partes sed est pars (ita simplex est materia
prima, quae non habet m se partes, sed est pars compositi naturalis).
Quaeritur igitur utrum Deus sit omnimode simplex, simplicita­
te perfectionis, ita ut nec partes habeat in se, nec sit pars alterius,
puta mundi.
II. ERRORES.

597. Omnes errores in hac re pariter ad duos generales redu­
cuntur, quorum prior ponit Deum esse compositum, seu habere par­
tes in se, alter dicit Deum componere, seu esse partem mundi.
Prior error subdividitur. Quidam enim ponunt in Deo solam
compositionem metaphysicam; et ad hoc reducenda est Scoti senten­
tia de distinctione formali ex natura rei inter attributa divina, ut
dictum est supra (n. 585); ad hoc quoque reduceretur politheismus
(de quo agetur in quaestione sequenti), si ab omni forma physicae
compositionis in Deo purgaretur. Alii ponunt compositionem phy­
sicam, sed tantum inter essentiam et individuationem; et ad hoc
reducitur sententia Gilberti Porretani, distinguentis in Deo inter
abstractum et concretum, ut ibidem dictum est. Alii ponunt compo­
sitionem physicam inter essentiam et attributa atque operationes;
ita Gregorius Palamas eiusque discipuli, de quibus actum est ibidem.
Alii tandem ponunt ipsam compositionem ex materia et forma, des­
truentes spiritualitatem Dei; ita anthropomorphitae et idololatrae
omnes.
Alter ac praecipuus error est Pantheismus, qui negat distinctio­
nem Dei a mundo, ac ideo vel negat ipsam Dei existentiam (atheismus), vel, si hanc verbaliter admittit, Deum concipit ut partem
mundi. Et quidem, vel ut partem formalem-, ita eclecticus eruditus
M. Terentius Varro (t 127 A. C.; De lingua latina, 1. 5, c. 59), qui
putavit Deum esse animam mundi,1 et mediaevalis magister parisiensis Almaricus de Benis (t circa 1206) eiusque discipuli Almariani
qui, accipientes ad litteram quae dicuntur in Scriptura de hominis
deificatione per gratiam, docuerunt «Deum esse formam omnium»,2
1 /\d rem Augustinus, De civ. Dei 7. 6: «Dicit ergo idem Varro adhuc de naturali
theologia praeloquens deum se arbitrari esse animam mundi, quem Graeci vocant κύαμον,
et hunc ipsum mundum esse deum; sed sicut hominem sapientem, cum sit ex corpore et
animo, tamen ab animo
»»Σ· dici sapientem, ita mundum deum dici ab animo, cum sit ex
animo et corpore» (CCL 47. 191).
2 Almaricus, iam damnatus decreto lato a. 1210 a pluribus episcopis Galliae in
Cone. Senonensi, solemniter reprobatus est ab ipso Cone. Later. IV a. 1215: «Reprobamus
etiam et condemnamus perversissimum dogma impii Almarici, cuius mentem sic pater

t

DE ESSENTIA DEI, SEU DE ATTRIBUTIS ENTITATIV1S

667

vel ut partem materialem·, ita magister David de Dinanto (t circa
1210 , qui in suo opere De tomis «stultissime posuit Deum esse
materiam primam» (1 p., q. 3, a. 8);*
1 vel ut indefinitum quoddam
mundi substratum (Vishnuismus, secta Hinduismi); vel tandem ut
universale quoddam elementum, materiale aut ideale, quod omnia
ambit aut in omnia sese evolvit, varias rerum mundanarum formas
assumens (Pantheismus monisticus vel evolutionisticus, tam materialisticus quam idealisdciis, praesertim moderni aevi, qui potius
atheismus dicendus est et de quo aerum est supra, n. 543).
III. ASSERTIO.
Deus est perfete simplex, ita ut a se excludat
omnem compositionem, tam physicam quam metaphysicam, nec sit
pars alterius entis vel ipsius mundi.

Simplicitas Dei, quatenus saltem ex­
cludit compositionem physicam ex materia et forma (sicut in rebus
corporalibus), necnon ex essentia et individuatione (qua abstractum
et concretum non sunt idem), est de fide definita tum a Cone. Va­
ticano I proponente omnimodam simplicitatem Dei, tum a Cone.
Remensi, approbato ab Eugenio III, in sua definitione fidei qua
reicit contrariam doctrinam Gilberti Porretani (cf. supra, n. 585).
Pariter, quatenus excludit Deum esse partem mundi aut quomodolibet ipsum mundum, est de fide definita in Cone. Vaticano I, reiciente omnem Pantheism! formam.
598.

Nota theologica.

PROBATUR 1.

Ex auctoritate.

praecipua documenta sunt: Declaratio Cone. Toletani
a. 688 de identitate abstracti et concreti in Deo (supra, n. 587).
Similis ac solemnior declaratio Cone. Remensis a. 1148 contra Gilbertum Porretanum (ibidem). Supradicta damnatio doctrinae Almarici de Bénis a Cone. Later. IV a. 1215, quod praeterea contra Albi­
genses declarat Deum esse «naturam simplicem omnino» (Denz.
800). Declaratio Pauli IV a. 1555 contra Unitarios, iuxta quam
Magisterii

mendacii excaecavit, ut eius doctrina non tam haeretica censenda sit, quam insana» (Denz.
808). Peculiariter impugnatus est ab anonimo auctore opusculi Contra Amaurianos, ed.
Baeumker 1893. Cf. G. C. Capelle, Autour du décret de 1210: III. Arnaury de Bène
(«Bibliotèque thomiste» XVI) Paris 1932.
1 David damnatus est una cum Almarico in praefato decreto Cone. Senonensis. InCone, vero Later. IV nulla eius mentio habetur. Commemoratur passim et impugnatur a
theologis mediaevalibus, ut S. Thoma, 1 p., q. 3, a. 8; In 2 Sent., dist. 17, q. 1, a. 1;
C. Gent. 1. 17; De veritate, q. 21, a. 4, et praecipue Alberto Magno passim. De qua re
confer G. Thery, Autour du décret de 1210: I. David de Dînant («Bibliothèque thomisthe» VI), Paris 1925.

Deus «est unus unamet simplici divinitatis essentia» (supra, n. 587).
Deoctrina Cone. Vaticani 1, falsitatem Pantheismi deducentis ex
ipsa absoluta Dei simplicitate: «Qui cum sit una singularis, simplex
omnino et incommutabilis substantia spiritualis, praedicandus est re
et essentia a mundo distinctus» (sess. 3, cap. 1, Denz. 3001 ; cf. Syl­
labum, prop. 1, Denz. 2901).
In Scriptura compositionem ex materia et forma, ex partibus
integralibus et ex substantia et accidentibus, excludunt ea quae
praedicantur de Dei spiritualitate, incorruptibilitate, immortalitate,
immutabilitate, invisibilitate et immensitate (cf. Io. 4. 24; 2 Cor.
3. 17; Rom. 1. 23; Mal. 2. 6; Exod. 33. 20; Is. 40. 18; Rom. 1.
10; 1 Tim. 6. 16; 3 Reg. 8. 27; Bar. 3. 25). Quaelibet compositio
aequivalenter excluditur et summa simplicitas affirmatur, cum Deus
simpliciter vocatur esse (Exod. 2. 13 sqq.), vel vita (Io. 1. 4; 14.
6; 1 Io. 1. 2), vel veritas (Io. 14. 6), aut cum dicitur solus bonus,
solus sapiens, solus immortalis (Mat. 19. 17; Rom. 16. 27; 1 Tim.
6. 16). Haec enim significant Deum esse ens, vitam, veritatem,
bonum, sapientem, immortalem per essentiam; quod non esset, si
nae notiones componerent in Deo cum alia ratione, sic enim in Deo
distingueretur subiectum habens esse, vitam, veritatem, etc., et
ipsum esse, ipsa vita, ipsa veritas, etc.
Idem dicendum est quoad Patres. Praeterea, hi ipsum explicitum verbum «simplicitatis» passim proferunt eiusque sensum expli­
cant, peculiariter cum agunt contra Eunomianos, admittentes quandam Dei immediatam visionem in hac vita, ratione ipsius divinae
simplicitatis (cf. supra, n. 497), vel contra Arianos, ad solvendam
istorum obiectionem, iuxta quam Verbi generatio argueret corpora­
lem naturam in Deo.
Irenaeus, Adv. haer. 2. 13. 3: «Multum enim distat omnium
Pater ab his, quae proveniunt hominibus, affectionibus et passionibus: et
simplex, et non compositus, et similimembrius [i. e. in omnibus idem], et
totus ipse sibimetipsi similis et aequalis est» (MG 7a. 744).
Origenes, De prine. 1. 1. 6: «Non ergo aut corpus aliquod, aut in cor­
pore esse putandus est Deus, sed intellectualis natura simplex, nihil omnino
in se adiunctionis admittens; uti ne maius aliquid et inferius habere credatur,
sed ut sit ex omni parte μονάς, et ut ita dicam ένας, et mens, ac fons ex
quo initium totius intellectualis naturae vel mentis est» (MG 11. 125).
Hilarius, De Trin. 7. 27: «Totum in eo quod est, unum est·, ut quod
spiritus est, et lux et virtus et vita sit; et quod vita est, et lux et virtus et
spiritus sit. Nam qui ait, ’Ego sum, et non demutor’ (Mal. 3. 6): non demu­
tatur ex partibus, nec fit diversus ex genere. Haec enim, quae superius signi599.

ficata sunt, non ex parte in eo sunt; sed totum in eo unum et perfectum,
omnia Deus vivens est» (ML 10. 223).
Basilius, Epist. 234. 1: «Variae quidem operationes [in Deo sunt],
essentia vero simplex» MG 32. 869).
Ambrosius, De fide 1. 16. 106: «Deus naturae simplicis est, non con­
junctae atque compositae; cui nihil accedat, sed solum quod divinum est in
natura habeat sua (ML 16. 552).
Augustinus, De civ. Dei 11. 10: «[Deus] ideo simplex dicitur, quoniam
quod habet hoc est... Habendo utique vitam, et eadem vita ipse est. Propter
hoc itaque natura dicitur simplex, cui non sit aliquid habere, quod vel possit
amittere; vel aliud sit habens, aliud quod habet; sicut vas aliquem liquorem
aut corpus colorem aut aer lucem sive fervorem aut anima sapientiam. Nihil
enim horum est id quod habet... Secundum hoc ergo dicuntur illa simplicia,
quae principaliter vereque divina sunt, quod non aliud est in eis qualitas,
aliud substantia, nec aliorum participatione vel divina vel sapientia vel beata
sunt» (CCL 48. 330 sq.). De Trin. 5. 1 et 12: «Intellegamus Deum, si possu­
mus, quantum possumus, sine qualitate bonum, sine quantitate magnum...
Aliae quae dicuntur essentiae sive substantiae, capiunt accidentia, quibus in
eis fiat vel magna vel quantacumque mutatio; Deo autem aliquid eiusmodi
accidere non potest; et ideo sola est incommutabilis substantia vel essentia,
qui Deus est, cui profecto ipsum esse, unde essentia nominata est, maxime
ac verissime competit» (ML 42. 911 sq.).

600. Difficultatem facit unus vel alter textus Tertulliani, in quo vide­
tur asser’ Deum verum corpus habere. Adv. Praxeam 7. 8 sq., loquens de
Filio, constituto ad effigiem Dei, scribit: «In qua effigie Dei? Utique in ali­
qua, non tamen in nulla. Quis enim negabit Deum corpus esse, etsi Deus
spiritus sit? Spiritus enim corpus sui generis in sua effigie. Sed et si invisi­
bilia illa quaecumque sunt, habent apud Deum et suum corpus et suam for­
mam, per quae soli Deo visibilia sunt, quanto magis quod ex ipsius substantia
emissum est [i e. Filius] sine substantia non erit?» (CCL 2. 1166 sq.). Imo,
De carne Christi 11. 3 sq., agens de essentia animae, ut probet eam «habere
aliquod genus corporis proprii», generaliter asserit: «Cum autem [anima]
sit, habeat necesse est aliquid, per quod est. Si habet aliquid, per quod est, hoc
erit corpus eius. Omne, quod est, corpus est sui generis. Nihil est incorporale
nisi quod non est» (CCL 2. 895; idem repetit in De anima 7).
Disputatur de mente Terttdliani. Quidam dicunt eum, philosophia Stoi­
corum imbutum, verum conceptum substantiae spiritualis non attigisse; alii
dicunt eum corpus accipere pro vera entitate vel substantia, ita ut corpus
vocet omne quod vere est. Hanc alteram Petavii interpretationem iam sugges­
serat Augustinus, De Gen. ad litt. 10. 25: «Neque enim arbitror eum ita
desipuisse ut etiam Dei naturam passibilem crederet» et De haer. 86: «Potuit
enim propterea putari corpus Deum dicere, quia non est nihil, non est inani­
tas, non est corporis vel animae qualitas, sed ubique totus et per locorum
spatia nulla partitus, in sua tamen natura atque substantia immutabiliter
permanet».
Ex ipsis quidem citatis textibus manifestum est Tertullianum accipere

corpus pro substantia seu vera realitate, sed tamen probabile est omnem
realitatem et substantiam spiritualem ipsum concipere ad modum cuiusdam
corporis, ac proinde plenum conceptum substantiae spiritualis, qualis habetur
apud alios Patres, non attigisse et, sub influxu stoicae educationis, cuidam
materialismo induisisse.1 Quod si ita est, agitur de aliquo particulari, nec
certo, errore Tertulliani, qui non officit contrariae sententiae ceterorum
Patrum.

>i

seu ex ipsis attributis, quae, ope
quinque viarum S. Thomae, conclusimus de Deo in probanda eius
existentia (supra, n. 545-564), praecipue ex ratione motoris immo­
bilis (prima via), causae primae (secunda via) et primi entis (quar­
ta via).2
Et imprimis quod Deus non sit in se compositus, seu non ha­
beat partes, tripliciter patet. Primo enim, Deus est motor immobi­
lis, seu actus purus; iamvero in omni composito habetur potentia et
actus, quia vel una pars est actus alterius, vel saltem omnes partes
sunt sicut in potentia respectu totius, secus non compositio sed
mera iuxtapositio habetur. Secundo, Deus est causa prima; iamvero,
omne compositum causam habet, nam quae sunt diversa non habent
in se rationem sufficientem quare uniantur, adeoque id habent ex
aliqua causa adunante ipsa. Tertio, Deus est primum ens; iamvero,
omne compositum est posterius suis componentibus et dependens
ab eis.
Quod vero Deus non sit componens, seu pars alterius, sequitur
ex iisdem duabus posterioribus rationibus. Primo enim, Deus est
causa prima efficiens mundi; iamvero, causa efficiens non potest
esse idem, saltem numerice, cum forma sui effectus, secus esset
causa suipsius, etsi posset esse idem specifice, ut accidit in causis
univocis (ita homo generat hominem); nec a fortiori esse potest
idem, sive numerice sive specifice, cum materia sui effectus, quia
agens in quantum tale est in actu, materia vero est in potentia; ergo
Deus nequit esse nec forma nec materia mundi aut alicuius rei mun­
danae. Secundo, Deus est causa prima efficiens mundi, adeoque est
id quod primo et per se agit; iamvero, in omni composito id quod
primo et per se agit non est aliqua eius pars, sed ipsum compositum
601. PROBATUR 2. Ex ratione,

1 Cf. A. d'Ales. La théologie de Tertullien (Paris 1905) 61-65, et Billuart, De Deo
diss. 33, a. 1, digressio historica. Ceterum nec ipse Augustinus in utroque loco nuper
relato simpliciter Tertullianum excusat ab errore, et S. Thomas, C. Gent. 1. 20, in fine,
eum enumerat inter errantes in hac re.
2 Has rationes evolvit S. Thomas, 1 p., q. 3, a. 7-8.

DE ESSENTIA DEI, SEU DE ATTRIBUTIS ENTITATIVIS

671

seu totum, non enim manus primo et per se agit, sed homo per
manum. Tertio, Deus est primum ens, simpliciter et per essentiam;
iamvero, pars compositi nequit esse primum ens, quia vel est mate­
ria, et haec cum sit potentia est posterior actu seu forma; vel est for­
ma, et haec, cum sit forma participata, est posterior ente quod est
per essentiam, non secus ac ipsum ens quod participat eam.
602. Ex prima parte huius probationis sequitur a Deo excludi quamli­
bet compositionem tam physicam, quam metaphysicam. S. Thomas id ostendit
etiam percurrendo per distinctos articulos (1 p., q. 3, a. 1-6) praecipuas
compositiones. luverit aliquid peculiariter addere quoad duas compositiones,
scilicet essentiae et esse, quae est profundissima inter compositiones physicas,
et generis ac differentiae specificae, quae est metaphysica compositio. Exclu­
sio enim prioris ostendit supremum attributum Esse subsistentis, quod, ut
vidimus supra, est ipsa metaphysica essentia Dei, et exclusio alterius, mani­
festat peculiariter discrimen inter Deum et creaturam, quatenus in nullo
genere conveniunt sed in mera analogica ratione, quae est ipse pons, per
quem ad Deum ex creatis cognoscibiliter ascendimus.
In Deo igitur nequit esse compositio ex esse et essentia, adeoque Deus
est ipsum esse subsistens. Nam Deus est motor immobilis seu actus purus;
si autem in Deo essentia distingueretur ab esse, haberetur potentia, seu
essentia recipiens actum essendi, cum esse sit actualitas omnis formae vel
naturae. Item, Deus est causa prima; si autem in eo essentia distingueretur
ab esse, hoc esset causatum; non enim esset ex essentia, ac ideo esset ab alio.
Tandem, Deus est primum ens; si autem in eo essentia distingueretur ab esse,
Deus non esset ens per essentiam sed per participationem, et ita non esset
primum ens, quia quod est per participationem est posterius eo quod est per
essentiam.
Nec potest in Deo esse compositio ex genere et differentia specifica,
adeoque Deus non est in ullo genere seu non est species alicuius generis. Nam,
genus sumitur ex parte eius quod physice est materia vel potentia, differentia
vero sumitur ex parte eius quod physice est forma vel actus; ita animal, quod
est genus hominis, sumitur ex parte corporis et animae sensitivae, quae sunt
potentia relate ad rationalitatem, et differentia sumitur ex hac ipsa rationa­
litate. Iamvero, in Deo nulla est potentia, adeoque nequit in eo desumi genus
et differentia. Aliis verbis, compositio metaphysica ex genere et differentia
supponit et fundatur in ipsa compositione physica.
Item, cum in Deo essentia et esse sint idem, ut dictum est, si Deus esset
in aliquo genere, hoc non posset esse nisi esse seu ens, nam ex essentia
desumitur genus alicuius rei. Iamvero, ens nequit esse genus, quia omne
genus determinatur per differentias sibi extrinsecas, nec quidquam potest
inveniri quod sit extra ens, nisi non ens, quod nequit esse differentia entis.
Tandem, in Deo essentia et esse sunt idem. Iamvero, in his quae con­
veniunt in aliquo genere, oportet ut essentia distinguatur ab esse, quia genus
accipitur ab essentia et differentia specifica accipitur ex parte esse, quatenus
esse, quod recipitur in essentia, rimatur iuxta differentiam specificam, seu,

ut apte notat Caictanus in h. 1., «differentia constituit proprium receptivum
ipsius esse actualis existentiae».
Ex his sequitur quod Deus non potest definiri, quia definitio fit ex
genere et differentia; nec potest demonstrari, nisi per effectum, quia demons­
trationis medium est definitio; ut autem dictum est supra (n. 532), tum
existentia Dei tum eius essentia sive attributa, possunt demonstrari a poste­
riori, assumendo ut medium demonstrationis definitionem Dei nominalem,
deductam ex effectibus creatis.

603. Obiectiones autem, quae contra simplicitatem Dei afferri possunt,
solvit S. Thomas per octo articulos, quos de tota hac quaestione instituit.
Placet seligere tres.
Obi. 1. Saepe Scriptura loquitur de Deo ac si corpus haberet. Ita lob.
11. 8 sq.: «Excelsior coelo est et quid facies? Profundior inferno, et unde
cognosces? Longior terra mensura eius, et latior mari». In Gen. 1. 26 dicitur
homo factus in similitudinem Dei. Saepe Deo tribuuntur brachium, oculus,
dextera, actus sedendi, ratio termini motus localis per accessum et recessum
ab ipso (lob. 11. 4; Psal. 33. 16; Is. 6. 1; 3. 13; Psal. 33. 6; lerem. 17. 13).
Resp. «Sacra Scriptura tradit nobis spiritualia et divina sub similitudi­
nibus corporalium; unde cum trinam dimensionem Deo attribuit, sub simili­
tudine quantitatis corporeae quantitatem virtualem ipsius designat, utpote
per profunditatem, virtutem ad cognoscendum occulta; per altitudinem, excel­
lentiam virtutis super omnia; per longitudinem, durationem sui esse; per lati­
tudinem, affectum dilectionis ad omnia». Ita S. Thomas, 1 p., q. 3, a. 1,
ad 1. In ceteris responsionibus S. Doctor explicat sensum aliarum similitu­
dinum. Homo nempe dicitur imago Dei, sed non corporalis; est enim talis per
rationem suam. Oculus in Deo significat cognitionem intellectus, brachium
potentiam vel operationem, actus sedendi auctoritatem. Similiter proprie lo­
quendo Deus est terminus solius accessus spiritualis: «Ad Deum non acce­
ditur passibus corporalibus, cum ubique sit, sed affectibus mentis; et eodem
modo ab eo receditur; et sic accessus et recessus sub similitudine localis motus
designant spiritualem affectum» (ad 5)?
Obi. 2. Deus est individuum. Ergo habet materiam, quae est principium
individuationis.
Resp. Materia est principium individuationis tantum relate ad formas
quae sunt receptibiles in materia; hae enim, praecise quia possunt recipi in
pluribus, non sunt individua, sed individuationem accipiunt a materia, quae,
utpote primum subiectum, non potest esse in alio. «Sed illa forma quae non
est receptibilis in materia, sed est per se subsistens, ex hoc ipso individuatur
quod non potest recipi in alio; et huiusmodi forma est Deus; unde non
sequitur quod habeat materiam» (a. 2, ad 3).
Obi. 3. Possumus cognoscere existentiam Dei et tamen non possumus
1 Quoad hos aliosque anthropomorphismes Scripturae, peculiariter in V. T., confer
P. Heinisch, Theology of the Old Testament (ed. W. Heidt, Collegeville, Minnesota
1950) 66-68.—F. Ceuppens, Theologia bihlica, I. De Deo Uno (Romae 1938) 37-40.—
P. Dhorme, L'emploi métaphorique des noms des parties du corps, Paris 1925.—H. Hem­
pel, «Die Grenzen des Anthropomorphismus Jahvehs in A. T.», Zeitschrift für alttestamentliche Wissenschaft LVII (1939) 75-85.

cognoscere eius essentiam. Ergo in Deo est distinctio et compositio essentiae
et esse.
Resp. «Esse dupliciter dicitur. Uno modo significat actum essendi; alio
modo significat compositionem propositionis, quam anima adinvenit coniungens praedicatum cum subiecto. Primo igitur modo accipiendo esse, non pos­
sumus scire esse Dei, sicut nec eius essentiam, sed solum secundo modo.
Scimus enim quod haec propositio, quam formamus de Deo, cum dicimus:
Deus est, vera est; et hoc scimus ex eius effectibus» (a. 4, ad 2). Aliis verbis,
cum ex effectibus cognoscimus et probamus existentiam Dei, directe cognos­
cimus quod Deus est habens existentiam, sed non cognoscimus ipsam exis­
tentiam in se, seu quomodo Deus existit et quomodo possidet suam existen­
tiam; et pariter, cum cognoscimus aliquod attributum essentiae Dei, puta
sapientiam, cognoscimus quod Deus est habens sapientiam, accepto conceptu
sapientiae ex creatis, sed nescimus ipsam sapientiam Dei in se, seu quomodo
Deus est sapiens et quomodo sapientiam possidet.

QUAESTIO IV.
L

DE UNITATE DEI

SENSUS QUAESTIONIS.

604. Agitur de unitate, seu strictius de unicitate sive numerica unitate Dei, quae, quamvis non sit directe unitas transcendentalis, hanc tamen imbibit; propterea hanc quaestionem immediate
adiungimus quaestioni de simplicitate Dei, quia ex una parte ex
utraque coalescit integra Dei unitas et ex altera parte numerica ac
perfecta unitas Dei immediate in ipsa eius simplicitate fundatur.1
Unitas proprie ac directe est negatio divisionis, sicut simplicitas est ne­
gatio compositionis et qua talis sub ipsa unitate trahitur tanquam una eius
species. Duplex enim est species unitatis: unitas transcendentalis, quae nempe
competit omni enti ac subdividitur in unitatem simplicitatis et unitatem com­
positionis, prout habentur partes vel non; et unitas non transcendentalis,.
quae nempe competit tali enti. Haec subdividitur in accidentalem (praedicamentalem), seu unitatem quantitativam quae est principium numeri, et subs­
tantialem, quae iterum subdividitur in formalem, quae accipitur ex parte
principiorum formalium atque duplex est, seu generica et specifica, et mate­
rialem. quae accipitur ex parte principiorum materialium (ubi sit materia) vel
quomodolibet ultimo determinatorum nec ulterius divisibilium, ac dicitur
numerica. Haec numerica unitas, quae unicitas vocari potest, est, physice
loquendo, unitas simpliciter et absoluta (dum unitas generica aut specifica est
unitas secundum quid), quippe quae constituit individuum quod existit in
rerum natura quodque a S. Thoma definitur «Quod est in se indistinctum,
1 S. Thomas vero de unitate Dei agit, et quidem apte, post reliqua omnia attributa,
seu post aeternitatem (1 p., q. 11), ut ita ostendat tot attributa ac perfectiones uni soli
enti convenire. Maluimus tamen hanc quaestionem hic praeponere, tum quia est funda­
mentalis, tum quia convenit cum quaestione de simplicitate sub generali ratione unitatis,
prout refertur ad secundum transcendentale.
22

ab aliis vero distinctum» (1 p.» q. 29, a. 4), vel strictius «Quod non dividitur
ulterius nec formali nec materiali differentia» (In Alet. 10, lect. 2). Schematice:
j simplicitatis
transcendentalis
i compositionis
Unitas
'accidentalis (praedicamentalis, quantitativa)
non transcendentalis
formalis
specifica
'genenca
substantialis

materialis, seu numerica
Ί
h

Non agitur hic directe de unitate Dei transcendental!, quae cum ipsa
eius simplicitate coincidit et in praecedenti quaestione considerata est, nec
agitur de unitate non transcendental! accidentali, quae a Deo exclusa manet
per ipsam eius simplicitatem, sed agitur de unitate substantiali. Et quaeritur
utrum in Deo admittenda sit aliqua unitas generica aut specifica praeter nu­
mericam (quae absolute ac necessario invenitur in omni ente), vel e contra
Deus ita sit numerice unus seu unicus, ut excludat omne aliud ens, tum a
consortio speciei (quod convenit etiam individuo angelo, non vero homini, ut
Petro) tum a consortio generis (quod est proprium Ipsius), seu utrum sit
unus solus Deus, nec plures, tum de facto tum de iureA

4

II. ERRORES.
?»
1>
r
I

605. Sicut simplicitati Dei opponitur Pantheismus, ita eius
unicitati opponitur Polytheismus; uterque ceteroquin error per di­
versas vias concurrit ad destruendam transcendentalem unitatem
Dei et semitam sternit atheismo, in quo ipsa entitas, primum
Dei transcendentale, prorsus evanescit. Polytheismus duplicem his­
toricam formam assumpsit, scilicet Polytheismi stricte dicti, qui plu­
res quam duos deos admittit, et Dualismi.
Polytheismus stricte dictus, olim diffusus apud populos paga­
nos, etiam excultos, hodie superest apud solos populos incultos,
nam in civilibus nationibus illi singulares homines, qui, passionibus
vel philosophia ducti, recedunt a monotheismo, connaturaliter inci­
dunt in pantheismum vel purum atheismum. Error duplicem for­
mam assumpsit, alteram rariorem ac magis philosophicam, quae,
reiecta Dei simplicitate, asserit quandam emanationem plurium en­
tium divinorum ab una originali ac minus determinata substantia,
quod quidem sapit quendam pantheismum evolutionisticum et connectitur cum ipso Dualismo manichaeistico, de quo infra (ita quidam
1 Hoc sensu dici potest, etsi impropria locutione, in homine distingui tres unitates,
numericam, specificam et genericam; in angelo vero, unitatem numericam idcntificari cum
specifica·, in Deo tandem, unitatem numericam idcntificari sive cum specifica sive cum
generica.

emanatistae Gnostici); alteram communem ac vulgarem, quae, ne­
gata ipsa Dei spiritualitate, entia divina multiplicat in similitudinem
mundanarum rerum.
Hic alter error, directe copulatus cum idololatria, innumeras formas
assumpsit, quae ad tres praecipuas reduci possunt. Ratio scilicet et cultus
divinitatis tributus est vel elementis creatis, ficte aut vere animatis, uti igni,
aëri, astris, animalibus (Animismus)·, vel rebus ab homine manufactis, alicuius
peculiaris valoris, uti rebus aureis vel argenteis, figuris et statuis (Feticismus),
vel, idque apud excultiores populos, ipsi homini, quatenus humanae virtutes
et vitia personalizantur ac deificantur (lupiter et luno, Apollo et Venus, Mars
et Minerva, etc.) aut, sub magis concreta forma, quatenus ipsis personis iam
defunctis, ob familiarem affectum vel regiam dignitatem, cultus divinus tri­
buitur (M.anismus=&\ manes, genii familiares; cultus caesareus). Quae tri­
plex polytheismi forma indicatur in ipsa Scriptura, Sap. 13. 15, ut ostendi­
mus supra (n. 142).1
Quod attinet ingentem numerum deorum apud ipsos Romanos et Grae­
cos, Augustinus, De civ. Dei 4. 8, ait: «Quando autem possunt uno loco libri
huius commemorari omnia nomina deorum et dearum, quae illi [i. e. Roma­
ni] grandibus voluminibus vix comprehendere potuerunt singulis rebus pro­
pria dispertientes officia numinum?» (et prosequitur, loquens de pluribus diis
in particulari). Eusebius Caes., Praep. evang. 1. 5, c. 36, refert ex Oenomao
numerum deorum fuisse plus quam triginta millium: «Passim quippe civita­
tes, non lignea modo, sed etiam lapidea, aerea, aurea Bacchi capita, sacrificiis
ac statis religionibus venerantur; imo non Bacchi tantum capita, sed alios
etiam plerosque deos, qui Hesiodi fabulis celebrantur. Enim vero triginta
plane, non iam immortalium, sed lapideorum et ligneorum humani generis
dominorum millia, nutrix animantium terra complectitur» (MG 21. 402).
Ceterum, ratione tanti numeri, ipsa sors deorum, praecipue minorum, insta­
bilis erat, iuxta ipsum hominum arbitrium, ut testatur Tertullianus, Apol.
5. 1: «Vetus erat decretum, ne qui deus ab imperatore consecraretur, nisi a
senatu probatus... Facit et hoc ad causam nostram, quod apud vos [paganos]
de humano arbitratu divinitas pensitatur. Nisi homini deus placuerit, deus
non erit; homo iam deo propitius esse debebit» (CCL 1. 94).

606. Du alis mus, generaliter docet duo esse prima rerum
principia, ac pro tanto duos deos, alterum bonum et auctorem bono­
rum, alterum malum et auctorem malorum. Error originem habuit
ex desiderio explicandi existentiam mali in mundo, quae visa est
necessario refundenda in aliquod primum principium malum. Tri­
plicem formam error assumpsit, primam et originalem apud paganos
sive Persas, quae posuit unum supremum indefinitum principium,
ex quo processerunt duo distincta principia, bonum et malum, sive
duos deos inter se oppositos (MazdeismusY alteram posteriorem
1 Confer bibliographiam allatam superius, n. 577, et infra, n. 614.

apud sectas Christianas, quae posuit unum supremum ac bonum
principium et aliud inferius principium, ab eo productum et contra
eum in malum conversum (Gnosticismus); tertiam, paulo adhuc
posteriorem apud sectas Christianas, quae posuit immediate duo
suprema principia, bonum et malum, aequalia et irreductibiliter op­
posita (Manichaeismus).
MazJeiswtts,' antiquissimus Dualismus originatus apud Persas, est paga­
num philosophicum systema, expositum praecipue in opere Zend A vesta, cuius
auctor dicitur Zoroaster (alias Zarathustra=sidus fulgens; floruit inter saec.
8 et 6 Λ. C.). Se habet ut quaedam reactio, tum contra materialismum Sabae­
orum, qui astra adorabant, tum contra pantheismum Brahmanorum. Existit
scilicet unum aliquod principium aeternum et infinitum, Zervan-Akeren
(quod probabiliter concipitur ut infinitum tempus vel spatium). Ex eo pro­
cesserunt duo principia sive dii (quibus tamen deest infinitas, cum duo infi­
nita sint impossibilia), unus bonus, auctor boni, causa lucis, nomine AhuraMazda, et alter malus, auctor mali et causa tenebrarum, nomine Angra
Mainyu. Deus bonus praecedit deum malum, tum origine, sicut lux tenebras,
tum virtute. Ex utroque, perpetuo inter se decertantibus, oriuntur quaedam
numina inferiora, nempe genii vel angeli boni et mali. Inter angelos bonos
notatur peculiariter Mithra, qui initio consideratus est ut custos contractuum
et protector militum, subinde vero ut mediator inter deum bonum et homi­
nes (inde exorta est religio mithriaca, quae magnam, etsi brevem, fortunam
habuit in imperio romano, tempore nascentis Christianismi).
Gnoslicismus1
2 secta Christiana saec. 2-3, cuius praecipui doctores fuerunt
Valentinus et Marcion, sub influxu dualismi tum platonici (materia et spiri­
tus) tum mazdeistici (malum et bonum), quoddam mitigatum dualisticum
systema in ipsam doctrinam christianam introduxit, addens novum conceptum
de pravitate materiae, quo malum cum materia identificatur. Ad explicandam
nempe existentiam mali sive materiae, quae nequit esse a Deo, puro spiritu,
docuit duplex originis rerum principium, scilicet ipsum Deum, quod est prin­
cipium bonum et causa spirituum, et demiurgum, ens aliquod paulo inferius,
quod est principum malum et creator rerum materialium.
Iuxta priorem Valentini gnosticismum, demiurgus processit ex ipso prin­
cipio bono, seu est unus ex aeonibus qui ab eo per emanationem processerunt;
praevaricando autem, exclusus est a sphera divinitatis et malus ac principium
malorum, sive rerum materialium, evasit. Iuxta mitigatum Marcioris gnosti­
cismum, qui ampliorem fortunam obtinuit, demiurgus est deus iustus, in sen­
su tamen depretiativo, iustus nempe sed malus, deus antiqui testamenti, qui
mundum materialem creavit, omne malum induxit et antiquos prophetas ins1 M. J. Lagrange, La religion d. Perses, Paris 1904.—J. IIuby (editor), Christus.
Manuel d'histoire des religions (éd. 8, Paris 194/) 314-374.
2Confer dicta in nostro opere De Matrimonio I (Milwaukee 1964) 121-125, et bibliographiant ibidem allatam.

piravit, opposaus Deo Ixino novi testamenti, qui Christum misit ad salvandos
homines a malo et purificandum eorum spiritum a materia.123

Manichaeismus? secta christiana fundata saec. 3 in regione Babylonica
a Mune sive Manicbaeo (215-277), viro pagano ad fidem converso, quae
magnam ac longaevam fortunam habuit atque influxum exercuit usque ad
medium aevum, dualismum Gnosticismi et ipsius Mazdcismi perfecit et ad
extremam lineam duxit
Servato fundamentali principio gnostico de pravitate materiae, ad expli­
candam existentiam materiae sive mali in mundo, Manichaeismus pariter ins­
taurat dualismum principiorum, seu principii boni, quod est Deus, et prin­
cipii mali, quod est demiurgus, creator mundi materialis. Sed, dum in stric­
tiori Gnosticismo Valentiniano demiurgus est ens inferius Deo, seu principio
bono, a quo originaliter processit, et in Gnosticismo Marcioniano est deus
quidam iustus, oppositus quidem Deo bono sed non absolute ei contradicto­
rius (nam non iustum, sed malum, absolute et contradictorie bono opponitur),
in Manichaeismo demiurgus est ex una parte principium absolutum et aeter­
num, ipsi Deo bono aequale in suo genere, et ex alia parte illi absolute et
contradictorie oppositum, sicut tenebrae opponuntur luci et malum bono.
Ita Manichaeismus redintegrat et ulterius aggravat systema Mazdeismi, in
quo duo suprema principia dicuntur procedere ab uno anteriori indeterminato
principio, quod solum est aeternum et infinitum.
Manichaeismus influxum habuit in posteriores distinctas sectas Christia­
nas, peculiariter in Priscillianismum et mediaevalem Catharismum, qui pariter
dualismum divinum instaurarunt?
III. ASSERTIO. Deus est unus, sive unicus, talem nempe ha­
bens numericam unitatem ut omne aliud ens excludat a consortio
sive speciei sive generis.

Est de fide constanter definita, tan­
quam fundamentalis articulus fidei christianae et verae religionis.
607.

Nota theologica.

PROBATUR 1.

Ex doctrina Magisterii.

Magisterium, tam ordinarium quam extraordinarium, suas fidei
professiones et declarationes de Deo, constanter a veritate unius
1 Gnosticismum impugnarunt priores Patres, peculiariter Irenaeus, Adversus haereses, et Tertullianus, Adversus Marcionenr. Hic praeterea impugnavit Hermogenem,
quendam Marcioris discipulum, qui materiam ipsam parem Deo faciebat ac consequenter
dualismum divinum in Deo et materia constituebat: «Ita Hermogenes duos deos infert,
dum materiam parem deo infert» (Adv. Hermogenem 4. 3, CCL 1. 400).
2 Confer nostrum opus De Matrimonio I (Milwaukee 1964) 125-129, et bibliographiam ibidem relatam, peculiariter J. Ries, «Introduction aux études manichéennes. Qua­
tre siècles de recherches», Ephemerides theologicae Lovanienses XXXIII (1957 ) 459-483;
XXXV (1959) 362-409. Manichaeismum peculiariter impugnavit Augustinus, praecipue
in tredecim operibus, quae ibidem retulimus, p. 128.
3 Confer nostrum opus De Matrimonio I (Milwauke 1964) 132-145.

Dei incipit. Antiquissimum quidem symbolum apostolicum unitatis
Dei mentionem omittit, ut aliquid per se notum atque inclusum in
ipsa expressione: «Credo in Deum Patrem omnipotentem» (Denz.
10 sqq.). Symbolum Nicaenum, et subinde Nicaenum Constantinopolitanum, ratione erroris praefatarum sectarum gnosticae et manichaeisticae, explicitam mentionem tum unitatis tum facturae rerum
visibilium addiderunt: «Credimus in unum Deum Patrem omnipo­
tentem, omnium visibilium et invisibilium factorem» (Denz. 125,
150). Cetera symbola eandem unitatis mentionem constanter refe­
runt, ut Symbolum Epiphanii, Formula «Fides Damasi», Formula
«Clemens Trinitas», Symbolum Toletanum, Symbolum «Quicum­
que», Symbolum Leonis IX (Denz. 42, 71, 73, 75, 188, 680).
Cone. Bracarense a. 563 explicite damnavit manichaeisticum dualismum
Priscillianorum (Denz. 457, 458, 463).
Cone. Later. IV sub Innocentio III a. 1215, contra Albigenses, manichaeismo infectos, declarat: «Firmiter credimus et simpliciter confitemur,
quod unus solus est verus Deus..., tres quidem personae, sed una essentia,,
substantia seu natura simplex omnino» (Denz. 800); ubi innuitur fundamen­
tum unitatis esse ipsam simplicitatem. Idem Innocentius III, in Professione
fidei Waldensibus praescripta a. 1208, eundem manichaeisticum dualismum
reprobat (Denz. 790, 797).
Cono. Lugdunense II a. 1274, in Professione fidei Michaelis Palaeologi,.
eundem errorem reprobat (Denz. 854).
Cono. Florentinum, in Decreto pro lacobitis a. 1442, explicitam eiusdem
damnationem fert: «Firmissime credit... unum verum Deum... esse omnium
visibilium et invisibilium creatorem... Praeterea Manichaeorum anathematizat
insanian, qui duo prima principia posuerunt, unum visibilium, aliud invisi­
bilium; et alium Novi Testamenti Deum, alium Veteris esse Deum dixerunt»
(Denz. 1333, 1336).
Cone. Vaticanum I, sess. 3, cap. 1: «Sancta... Ecclesia credit et confite­
tur unum esse Deum verum et vivum..., qui... est una singularis, simplex
omnino et incommutabilis substantia». Can. 1: «Si quis unum verum Deum
visibilium et invisibilium creatorem et Dominum negaverit: an. s.» (Denz.
3001, 3021). Unitas premitur expressione «una singularis» eiusque funda­
mentum in simplicitate, implicite indicatur.
PROBATUR 2. Ex Scriptura.1

608. In libris sacris monotheismus exhibetur ut fundamen­
tale dogma totius religionis. Ob peculiarem autem rationem periculi
idololatriae, incumbentis populo iudaico, sive ex naturali illius
proclivitate in huiusmodi errorem sive ex contagione circumstan‘Heinisch, op. cit. (supra, in n. 605) 57-61.—F. Ceuppexs, Theologia biblica, I:
De Deo Uno (Romae 1938) 92-119.

tium populorum, veritas unicitatis Dei signantius ac constanter in­
culcatur in veteri testamento.
Moyses ipse in hac veritate insistit, tum in suis commendationibus: «Ut
scires quoniam Dominus ipse est Deus et non est alius praeter eum» (Deut.
4. 35), «Videte quod ego sim solus et non sit alius deus praeter me» (Deut.
32. 39), tum in ipsa legis promulgatione: «Audi, Israel: Dominus Deus nos­
ter Dominus unus est... Non ibitis post deos alienos cunctarum gentium, qui
in circuitu vestro sunt» (Deut. 6. 4, 14). Eodem modo pariter se gerunt pro­
phetae, tempore exilii; ita peculiariter Isaias: «Ut sciatis et credatis mihi et
intelligatis quia ego ipse sum: ante me non est formatus Deus et post me
non erit» (43. 10); «Ego primus et ego novissimus, et absque me non est
Deus» (44. 6); «Ego Dominus, et non est amplius; extra me non est Deus...
Ego Dominus, et non est alter... Ego Dominus faciens omnia haec» (45. 5-7;
cf. ibid. vv. 14, 18, 21, 22); cf. Am. 1. 3-23; Os. 13. 4; loel 2. 27.
In novo testamento, in quo iam cessavit periculum idololatriae, eadem
veritas ubique ut manifesta supponitur, nonnumquam etiam explicite profer­
tur. Mare. 12. 29, Christus remittit ad praefatum textum legis Moysis: «Pri­
mum omnium mandatum est ’audi, Israel: Dominus Deus tuus unus est’»;
Io. 17. 3: «Haec est vita aeterna, ut cognoscant te solum Deum verum»;
Rom. 3. 29 sq.: «An ludeorum Deus tantum? nonne et gentium? Immo et
gentium; quoniam quidem unus est Deus»; 1 Cor. 8. 4-6: «Nullus est Deus
nisi unus. Nam, etsi sunt qui dicantur dii sive in caelo sive in terra, siquidem
sunt dii multi, nobis tamen unus est Deus»; Ephes. 4. 5: «Unus Dominus,
una fides».

Pdoctrina, Scripturae ad haec capita revocatur. Unus tantum est
Deus (textus supra). Idola paganorum vocantur quidem Elohim
«dii», «dii alieni», sed simul dicuntur esse «simulacra mortua-mendacia-fallacias-vanitates» (Lev. 19. 4; 26. 1; Deut. 4. 28; 32. 17,
21, 37; Is. 2. 8, 18; 10. 10; 37. 19; 41. 29; 1er. 10. 14 sq.; 16
19 sq.; Hab. 2. 18). Polytheismus acriter reprobatur quia vanas
creaturas deos esse profitetur (Sap. 13. 1 sq.; 14. 8; 1er. 16. 19
sq.); quia quae idolis immolantur, reapse ipsis daemoniis offeruntur
(1 Cor. 10. 20); quia huiusmodi error ex peccato provenit et ad
peccatum ducit (Sap. 13-15). Oualismi fundamentum, de necessaria
origine mali ab aliquo primo principio, Scriptura evertit, docendo
mala physica, quatenus conferunt ad conservandum ordinem mundi
tam physicum quam moralem, a Deo ipso provenire (Deut. 32. 39;
Tob. 13.2; Is. 45. 6 sq.), mala vero moralia refundi in solam volun­
tatem creatam, sua libertate abutentem (Rom. 5. 12 sq.).
609.

Obiciunt quidam rationalistae1 in pluribus textibus Scripturae

1 Cf. apud Ceuppens, ibid. 98 sq.

680

DE DEO UNO

inveniri reliquias primitivi cuiusdam polytheismi, qui postea evolutus fuerit in
monotheismum; id manifestat tum ipsum plurale nomen Elohim quod saepe
occurrit12*tum Gen. 1. 26: «Faciamus hominem ad imaginem et similitudinem
nostram»; Gen. 3. 22: «Ecce Adam quasi unus ex nobis factus est»; Gen.
11. 7 «Descendamus et confundamus linguam eorum»; Is. 6. 8: «Quem mit­
tam? et quis ibit nobis?»; Psal. 81. 1, 6: «Deus stetit in sinagoga deorum;
in medio autem deos diiudicat... Ego dixi: Dii estis, et filii Excelsi omnes»;
Exod. 7. 1: «Dixitque Dominus ad Moysen: Ecce constitui te deum Pharaonis».
Resp. Essentialis character monotheisticus, qui, ut ostensum est, pervadit
totum antiquum testamentum, omnem polytheisticum sensum ab his textibus
excludit, nisi velimus admittere apertam contradictionem in eadem iudaica
traditione.
Plurale illud nomen Elohim congruenter a catholicis interpretibus expli­
catur vel ut plurale compositionis, designans complexum divinarum perfectio­
num quatenus concurrunt in unam entitatem divinam (Oehler, Dillmann), vel,
ac melius, ut plurale maiestatis, quod, iuxta usum loquendi hebraicum, desig­
nat divinam ac transcendentem dignitatem (Genesius - Kautzsch, Joüon,
Dunker).
Quoad citatos textus Genesis et Isaiae, quamvis plerique antiquiores
exegetae eos interpretentur de Deo et angelis (quod quidem difficilius intelligeretur de Gen, 1. 26), communior ac recentior interpretatio eos accipit vel
in eodem sensu maiestatico (Hu: lllll elauer), vel in sensu deliberativo sive
psychologico, quasi Deus deliberando cum semetipso personam suam duplicet
(Lagrange, Zapletal, Joüon, Lebreton, Pirot, Heinisch, Ceuppens). In duobus
postremis textibus agitur de titulo «dei», dato per participationem etiam
regibus et iudicibus (veluti diis huius mundi), quos in Psal. 81 Deus monet ut
caveant suae potestatis abusum. Ad hunc textum provocat Christus, in Io.
10. 34-36, ut eludat incusationem blasphemiae, sibi illatam a pharisaeis, et
simul argumento a fortiori confirmet suam veram divinitatem (cf. in n. 257)..
PROBATUR 3. Ex Patribus?

Patres, peculiariter apologetae saec. 2-3, monotheismum
maxime inculcant. Ipsis prima fidei regula est ipsa Dei unitas; Ter610.

1 Konig et Eichrodt hoc nomen interpretantur ut plurale abstractionis, designans
genus divinum vel collectionem seu classem divinitatum, adeoque deitatem pro diis, sicut
si diceremus «regalitas» pro «reges».
2 Bauer, K. F., Die Lehre des Athenagoras von Gottes Einheit und Dreieinigkeit,
Bamberg 1902.
Kortleitner, F. X., De polytheismi origine quae sit doctrina Sacrarum Litterarum
Patrumque Ecclesiae, Oeniponte 1911
Lortz, I., «Das Christentum ais Monotheismus in den Apologien des zweiten Jahrhunderts», Beitrâge zur Geschichte des christlichen Altertums und der Byzantinischen
Literatur (Bonn 1922 ) 301-327.
Palazzini, P., II Monoteismo nei Padri Apostolici e negli Apologisti del II9 secolo,
Roma 1945.
Pappalardo, S., «11 Monoteismo e la dottrina dei Logos in Atenagora», Didaskaleion II (1924) 11-26.

tullianus: «Regula quidem fidei una omnino est, sola immobilis et
irreformabilis, credendi scilicet in unicum Deum omnipotentem,
mundi creatorem» (De virg. vel. 1. 3, CCL 2. 1209); Origenes:
«Species vero eorum quae per praedicationem apostolicam manifeste
traduntur, istae sunt. Primo quod unus Deus est qui omnia creavit»
(De prine., 1. 1, praef., n. 4, MG 11. 117).
Unitatem Dei probant duplici praesertim ratione, seu ex summa
eius perfectione quae nequit inveniri in pluribus (Tertullianus,
Adv. Marc. 1. 3 sq.; Adv. Herm. 4; Lactantius, Div. instit. 1. 3. 7;
Damascenus, De fide orth. 1. 5) et ex ordine ac unitate mundi quae
nonnisi ab uno ordinatore ac conditore procedere possunt (Tertul­
lianus, Adv. Marc. 1. 11 sq.; Minucius Felix, Octav. 18. 5 sq.;
Origenes, C. Celsum 1. 23).
Tertullianus·. «Deus autem unum esse oportet, quia quod summum sit
deus est; summum autem non erit nisi quod unicum fuerit» (Adv. Herm. 4.
3, CCL 1. 400 sq.; diffusius arguit in Adv. Marc. 1. 3 sq.); «Dei hoc est,
omnia illius esse et omnia ad illum pertinere... Si universitas creatoris est,
iam nec locum video dei alterius. Plena et occupata sunt omnia suo auctore»
(Adv. Marc. 1. 11. 1-3, CCL 1. 452). Lactantius·. «Dii, si plures sint, minus
valebunt, aliis tantumdem in se habentibus. Virtutis autem perfectior natura
potest esse in eo, in quo totum est, quam in eo, in quo pars exigua de toto est.
Deus vero, si perfectus est, ut esse debet, non potest esse nisi unus, ut in
eo sint omnia. Deorum igitur virtutes ac potestates infirmiores sint necesse
est, quia tantum in singulis deerit quantum in ceteris fuerit; ita quanto plures,
tanto minores erunt» (Div. instit. 1.3, ML 6. 1233).

Relicta antiquiori et defensiva methodo contra paganorum in­
cusationes, Patres ipsum Polytheismum tanquam aliquid etiam
philosophice repugnans directe impugnant (Tatianus, Or. 8; Athe­
nagoras, Legat. 14 sqq.; Epist. ad Diogn. 2; Tertullianus, Apol. 9
sqq.) et vitia ipsius excultioris Dualismi gnostici aut manichaeistici
ostendunt (Irenaeus, Adv. haer. 2 et 3; Tertullianus, Adv. Mare.
1 et 2; Adv. Hermogenem, fere per totum; Augustinus, in pluribus
eius operibus contra Manichaeos).
PROBATUR 4.

Ex ratione, seu ex ipsa Dei natura.

611. Unitas Dei deduci potest, immediate vel mediate, ex
quolibet divino attributo, ut patet conferenti indolem tum quinque
essentialium attributorum, quae statuimus in ipsa probatione existentiae Dei (motoris immobilis, causae primae, entis necessarii, entis
perfectissimi et ultimi finis sive supremi ordinatoris; cf. supra,

PE PEO UNO

Λ

n. 540). tum ceterorum distinctorum attributorum (simplicitatis,
infinitatis, immensitatis, immutabilitatis, aeternitatis). Immediatius
tamen et evidentius deducitur cum S. Thoma ex tribus iam consi­
deratis attributis simplicitatis (de qua in quaestione praecedenti),
entis perfectissimi (de quo in quarta via) et supremi gubernatoris
(de quo in quinta via). Ut notavimus supra, ipsi Patres secundam
et tertiam rationem afferunt.

612. 1. Ex simplicitate Dei. Si plures essent dii, hi conve­
nirent in unam naturam communem et simul per aliquid ab ea et
inter se differrent. Hoc autem destrueret simplicitatem Dei, quia
poneret in Deo compositionem metaphysicam (generis et differen­
tiae specificae) et distinctionem rationis ratiocinatae maioris; quae
ceteroquin metaphysica compositio supponeret etiam ac fundaretur
in aliqua physica compositione, ut patet de angelo, qui componitur
ex essentia et esse, et de homine, qui ulterius componitur ex materia
et forma (cf. supra, n. 602).
Unde inepte quis in contrarium argueret ex ipso exemplo natu­
rae angelicae, quae, quamvis sit simplex, permittit angelorum plu­
ralitatem. Nam angelus non est simplex absolute et in omni ordine,
sed tantum in ratione formae sive essentiae, ratione cuius praecise
non permittit pluralitatem et consortium in eadem specie; simpli­
citer vero et in linea entis, angelus est compositus ex essentia et
esse, et ideo, iuxta diversum modum se habendi ad esse seu parti­
cipandi actum essendi, sumuntur variae essentiae angelorum, ha­
bentes diversas specificas differentias. In angelo ergo, unitas numerica coincidit cum unitate specifica, non vero cum unitate generica
sicut in Deo, qui proinde excludit omne aliud ens a consortio sive
speciei sive generis.

613. 2. Ex ratione entis perfectissimi. Si plures essent dii,,
per aliquid inter se differrent, adeoque unusquisque careret ea per­
fectione per quam alii ab ipso differrent. Hoc autem destrueret
rationem entis perfectissimi, quae est propria Dei, ut supra osten­
sum est (n. 557).
Nec valet obicere quod possent concipi duo dii qui non proprie
differrent per positivas additas differentias, sed essent totaliter et
immediate diversi per seipsos, velut duo prima entia, vel aseitates,
perfecte independentes, quemadmodum Deus et materia prima sunt
diversi non per aliquam differentiam, sed seipsis (cf. 1 p.? q. 3.

a. 8, ad 3). Nam, ex hoc ipso quod duo dii essent quomodolibet
diversi unus non esset quod est alius, adeoque, si supponitur unum
esse ens perfectissimum, alter non esset talis, imo esset totaliter
diversum, ac ideo nullam perfectionem haberet et esset purum ni­
hilum.1
614. 3. Ex ratione supremi ordinatoris. In mundo unus est
ordo rerum; qui quidem non est per accidens ac veluti a casu, sed
per se, ut patet ex harmonia et constantia eorum quae eveniunt
(cf. supra, n. 561). Iamvero, causa per se unius nequit esse nisi una,
quia unum causai per se unum, nec multa possunt causare unum
nisi per accidens, inquantum sunt quodammodo et accidentaliter
unum. Ergo causa ordinis mundi, seu Deus, nequit esse nisi una.
Hoc ipso argumento Aristoteles claudit suam metaphysicam,
inquiens: «Entia vero nolunt disponi male, nec bonum pluralitas
principatuum. Unus ergo princeps» (Met. 1. 12, c. 10, in fine); quod
sic commentatur S. Thomas: «Unde relinquitur quod totum univer­
sum est sicut unus principatus et unum regnum. Et ita oportet quod
ordinetur ab uno gubernatore. Et hoc est quod [Aristoteles] con­
cludit, quod est unus princeps totius universi, scilicet primum mo­
vens, et primum intelligibile, et primum bonum, quod supra dixit
Deum» (lect. 12, in fine).
Ex his refutatur omnis forma Polytheismi supra relata (n. 605 sq.), abs­
trahendo a particularibus defectibus, qui in unaquaque inveniuntur quosque
directe refutare non vacat. Unum tantum animadvertere volumus contra Dua­
lism um, ponentem aliquod primum principium malum praeter principium
bonum: malum scilicet esse quandam privationem; unde, si daretur primum
principium malum, ipsum esset pura privatio, pura autem privatio repugnat,
cum privatio sit negatio rei in subiecto in quo esse deberet. Praeterea, duo
illa principia opposita, vel gauderent aequali vi, et tunc se invicem destrue­
rent, vel essent inaequalia, et tunc, habens minorem potentiam, eo ipso non
esset Deus. Ad explicandam autem in mundo praesentiam mali, tam physici
quam moralis, sufficit ex una parte existentia Dei summi boni et ex alia
parte existentia defectibilis humanae voluntatis, ut indicavimus supra
(n. 597).
Ceterum, ex ipsis paganis religionibus ac populis deduci potest aliqua
1 Inepte huc adduceretur obiectio desumpta ex trinitate personarum in Deo. cum
haec pertineat ad tractatum De Deo Trino et hic abstrahamus a numero personarum in
Deo. Ceterum, ut ibidem ostenditur contra sic dictos tritheistas, trinitas personarum, sicut
non officit divinae simplicitati, ita pariter nec divinae unitati. Cuius ratio est ipsa indoles
relationis, in qua persona divina formaliter consistit quaeque non dicit aliquid, sed ad
aliquid.

confirmatio in favorem monotheismi. Inter religiones modernorum civiliumpopulorum (praeter ipsum ludaismum), Islamismus est simpliciter monotheisticus. Apud antiquos Graecos, praecipui philosophi, scilicet Socrates,
Plato et Aristoteles, imo et Pitagoras, Xenophanes, Parmenides et Anaxa­
goras, dici possunt monotheistac, quatenus saltem reiecerunt ipsum popu­
larem polytheismum et locuti sunt de unico omnium principio, quamvis de
eius natura non leviter erraverint, ut ostendimus supra (n. 144); ad quod
observat S. Thomas: «Unde et antiqui philosophi, quasi ab ipsa coacti veri­
tate ponentes principium infinitum, posuerunt unum tantum principium»
(1 p., q. 11, a. 3).
Varia quoque pantheistica systemata philosophica, tam antiqua quam
moderna, ex quodam monotheistico praesupposito procedunt, quamvis reapse
ducant ad atheismum. In ipsis polytheisticis religionibus, tam antiquis quam
modernis, plures cultores historiae religionum nonnulla vestigia sive signa
deprehendunt alicuius primitivi monotheismi, qui paulatim in confusum
quendam polytheismum degeneraverit; quorum praecipuum est quod in nu­
merosa turba deorum, saepe agnoscitur principalitas unius, un notum est de
love apud Graecos et Romanos. Valor tamen et sensus huiusmodi vestigio­
rum non est ultra modum exaggerandus,1

QUAESTIO V.
Ί
p

;

DE PERFECTIONE DEI

I. SENSUS QUAESTIONIS.

615. In quaest. 3 diximus Deo competere simplicitatem perfectionis, quatenus Deus nec habeat partes nec sit pars alterius.
Nunc directe ac positive consideranda venit haec perfectio divinae
simplicitatis; nam dum simplicitas est attributum negativum, quod
stabilitur per viam negationis seu remotionis, perfectio est attribu­
tum positivum, quod statuitur per viam affirmationis sive excellen­
tiae.2 Unde haec quaestio complet ac perficit illam, veluti replens in
divina essentia apparentem eius vacuitatem, quam conccptualiter
inducit simplicitas per remotionem omnis compositionis.
Perfectum iuxta etymologiam ( = totaliter factum) dicit id quod, fiendo
seu mutationis ope, obtinet complementum suum; secundum vero definitio­
nem realcm dicit id quod habet suum complementum (seu suam actualitatem),
abstrahendo a modo quo illud obtinet.
Perfectio est duplex: perfectio simpliciter simplex et perfectio non sim­
pliciter simplex, seu secundum quid, seu mixta. Essentiale inter eas discrimen
est in hoc quod prima, secus ac altera, nullam involvit imperfectionem in suo
1 Cf. W. Schmidt, Der Ursprung dei Gottesidee, ed. 2, Münster 1926.—H. Pinard
de la Boullaye, L'étude comparée des religions (3 voll., éd. 5, Paris 1929-1931) III 85,
ad vocem «Monothéisme».—J. Huby (editor), Christus, Manuel d’histoire des religions
(éd. 8, Paris 1947) 1351, ad vocem «Monothéisme».—P. Heinisch, Theology of the Old'
Testament (ed. W. Heidt, Collegeville, Minn. 1950) 61-64.
* Cf. supra, n. 581, 652.

formali conceptu. Pressius prima definitur ac distinguitur ab altera his verbis
S. Anselmi (Monologium 14): «Quae est melior ipsa quam non ipsa», seu:
quam habere melius est quam non habere, considerato subiecto ut ente. Unde
duplex conditio requiritur ad perfectionem simpliciter simplicem. Primo nem­
pe, ut nullam involvat imperfectionem, quod verificatur in vita, bonitate,
intelligere, velle, etc., non vero in vita sensitiva, vegetativa et rationali qua
tali. Secundo, ut non excludat aliam perfectionem aequalem vel maiorem; ita
non est perfectio simpliciter simplex vita sensitiva, vegetativa, etc.' Nota con­
sulto nos dixisse «subiecto ut ente», quia si aliquod subiectum consideratur
specifice, puta ut animal, sic melius ipsi est esse animal quam angelus, secus
enim destrueretur proprium ipsius esse.
Modus habendi aliquam perfectionem est triplex·, formaliter, i. e. secun­
dum rationem quam explicat conceptus rei; virtualiter, i. e. secundum vir­
tutem seu secundum aliam rationem quae aequivalet priori aut quae potest
producere id quod illa, aut producere illam; eminenter, i. e. secundum supe­
riorem modum. Haec tria non opponuntur inter se, sed invicem se complent.
Unde, practice loquendo, aliqua perfectio in aliquo subiecto vel est formaliter
tantum, ita homo est formaliter vivens, animal, etc., et, generice loquendo,
perfectio effectus continetur formaliter in causa univoca; vel formaliter emi­
nenter, ut anima rationalis est formaliter eminenter sensitiva et vegetativa;
vel virtualiter eminenter, ut intellectio est virtualiter eminenter sensatio,
angelus est virtualiter eminenter rationalis aut sensitivus, et electricistas est
virtualiter eminenter ignis, quatenus effectus lucis et caloris intensius produ­
cere potest.
II. ASSERTIO.
Deus est summe perfectus, colligens in se om­
nes creaturarum perfectiones, modo eminenti.

D<? fide definita. Cone. Later. IV:
«[Deus] perfectus est perfectione naturae» (Denz. 806); Cone.
Vaticanum I: «Ecclesia credit et confitetur unum esse Deum... omni
perfectione infinitum» (Denz. 3001 ).1
2*
616.

Nota theologica.

probatur per partes.

I9 pars·. Deus est summe perfectus, quia est prima causa effi­
ciens. Nam agens, inquantum tale, est in actu, et aliquid secundum
quod est in actu dicitur perfectum. Unde summe agens, seu prima
causa, est summe in actu et summe perfectum. Nec valet in contra­
rium arguere ex eo quod essentia Dei consistit in ipso esse, quod
est aliquid imperfectissimum ac communissimum. Nam, ut dictum
1 Nec praeterea relationes divinae in Trinitate, quia, etsi nullam involvant imper­
fectionem. tamen se invicem excludunt, ita ut non sit simpliciter melius unam habere,
puta filiationem, quia per aliam eadem perfectio et dignitas aequaliter habetur.
2 Textus Patrum, quos non vacat referre, colliguntur apud Rouet de Journel, Enchi­
ridion patristicum 229, 423, 815, 1042, 1320, 1712, 2081, 2341).

est supra (n. 593), essentia Dei consistit in esse, non quomodolibet
accepto, sed accepto simpliciter et absque ulla determinatione ac
limitatione, seu esse subsistenti, in quo necessario includitur omnis
perfectio, seu omne id quod habet rationem entis.
2 pars: Deus colligit in se omnes perfectiones creaturarum.
Nam effectus praeexistit in virtute causae efficientis. Atqui
praeexistere in virtute causae efficientis, est praeexistere non imper­
fectiori modo sicut praeexistere in potentia causae materialis, sed
perfectiori modo: nam materia in quantum huiusmodi est imper­
fecta, agens vero perfectum. Ergo, cum Deus sit causa efficiens
omnium, habet in se perfectiori modo omnes realitates sive perfec­
tiones creaturarum, imo, cum sit causa aequivoca, eas habet eminen­
ti modo, et, cum sit causa prima, eminentissimo modo.
Praeterea, Deus est ipsum esse subsistens seu irreceptum. Ergo
habet in se totam perfectionem essendi; forma enim irrecepta est eo
ipso illimitata quoad latitudinem suae perfectionis. Atqui omnes
perfectiones pertinent ad perfectionem essendi; secundum hoc enim
aliqua perfecta sunt, quod aliquo modo esse habent. Ergo Deus
habet in se omnes perfectiones creaturarum.

39 pars: Perfectiones creaturarum sunt in Deo eminenter; per­
fectiones quidem simpliciter simplices formaliter eminenter, perfec­
tiones vero non simpliciter simplices virtualiter eminenter.
Omnis perfectio effectus est eminenter in causa aequivoca, quae
nempe non est eiusdem speciei cum suo effectu.1
Perfectiones simpliciter simplices nullam involvunt imperfectio­
nem; unde formaliter praedicari debent de Deo. Verum quidem est
quod in creaturis tales perfectiones habent modum limitatum et im­
perfectum, at hic est extra essentiam uniuscuiusque illarum perfec­
tionum; ita intelligere humanum seu ratiocinari, quatenus intellige­
re est simplex perfectio adeoque formaliter invenitur in Deo,
quatenus vero tale intelligere, i. e. ratiocinari, habet modum imper­
fectum seu non est perfectio simpliciter simplex, et ita non est in
Deo nisi virtualiter eminenter, ut mox explicabitur.
Perfectiones non simpliciter simplices, seu mixtae, includunt
aliquam imperfectionem adeoque nequeunt esse formaliter in Deo.
1 Cf. supra, n. 548.

Sunt vero virtualiter et eminenter sive quia essentia divina aequivalet et superexcedit omnia, sive quia ipsa praestare potest quidquid
creaturae faciunt vel habent, sive maxime quia producere potest
omnia secundum suam rationem genericam, specificam et numericam. Ita in Deo invenitur eminentissime quidquid est in creaturis
(etiam ipsum qualecumque infimum et potentiale esse materiae pri­
mae), sive omnem modum subsistentiae, sive omnem modum individuationis (cf. 1 p., q. 14, a. 6).
617. Obi. 1. Non possunt in Deo esse omnes perfectiones rerum.
Nam Deus est simplex ct unum, perfectiones vero rerum sunt multae et
diversae; imo saepius sunt oppositae inter se, unaquaequae enim res perfi­
citur per differentiam specificam, differentiae autem, quibus dividitur genus
et constituuntur species, sunt oppositae ad invicem. Ergo, cum multa et
diversa, et praecipue opposita, nequeant esse in eodem ente, Deus non habet
in se omnes perfectiones creaturarum.
Rcsp. Non repugnat multa diversa et opposita esse simul in uno si non
sint in eo divisa, sed secundum simplicitatem superioris alicuius rationis unita.
Id patet ex hoc quod actus seu perfectio qua talis non opponitur actui, et
proprie omnis oppositio provenit ex limitatione et divisione. Illa autem ratio
superior, quae unit in Deo ea quae in creaturis sunt divisa et opposita, non
convenit univoce cum perfectionibus creatis sed analogice tantum (1 p., q. 4,
a. 2, ad 1-2).
Obi. 2. Si in Deo quaedam perfectiones creatae essent formaliter, seque­
retur quod Deus et creaturae conveniunt in eadem forma et quod Deus
est similis creaturae. Utrumque autem inconvenit.
Resp. Sequeretur sola convenientia Dei et creaturae in forma analo­
gica, non vero in forma univoca, neque specifica neque genetica.
Ex quo sequitur creaturam referri ad Deum, cui dicitur analogice similis, non
vero Deum referri ad creaturam, quia relatio currit a minori ad maius, ab
effectu ad causam, et non vicissim (ibid., a. 3, ad 4).
Ad quorum intelligentiam nota quadrupliciter duo dici posse inter se
similia. Primo, prout conveniunt in una forma secundum eandem rationem
et secundum eundem modum; ita duo aequaliter alba. Secundo, prout conve­
niunt in una forma secundum eandem rationem sed non secundum eundem
modum; ita duo non aequaliter alba, ita etiam effectus et causa univoca qui
conveniunt in forma specifica. Tertio, prout conveniunt in una forma sed non
secundum eandem rationem specificam, sed tantum genericam; ita omnis
effectus causae aequivocae secundae et haec eadem causa. Quarto, prout con­
veniunt in eadem forma sed non secundum eandem rationem univocam, nequidem genericam, sed tantum secundum rationem analogicam; ita effectus
causae primae convenit cum ea in ratione entis analogici, vel in alia qualibet
ratione similiter analogica, tanquam cum causa universali totius esse (ibid.,
corp.).

DE BONITATE DEI

I. SENSUS QUAESTIONIS.

618. Sicut perfectio Dei fundatur in eius simplicitate, ita eius
bonitas fundatur in ipsa eius perfectione; nam bonitas nihil aliud
est quam perfectio rei prout refertur ad appetitum, quemadmodum
veritas parallelo modo est immaterialitas rei prout refertur ad cog­
nitionem. Ad cuius parallelism! intelligentiam, haec nota. Sicut in
linea cognitionis sequentes gradus sive formalitates distingui pos­
sunt: ens, immaterialitas (sive actualitas, ut fundamentum veritatis),
veritas, cognoscibilitas, cognitum (obiectum), ita in linea appetitus:
ens, perfectio (i. e. actualitas, ut fundamentum bonitatis), bonitas,
appetibilitas, volitum (finis). Inter quos gradus, in utraque linea,
habetur sola distinctio rationis ratiocinatae minoris, ita ut unus
gradus includat alterum formaliter implicite (cf. supra, n. 583),
puta bonitas perfectionem et appetibilitas bonitatem.
Bonitas dividitur in transcendentalem (quae competit omni en­
ti) et non transcendentalem (quae competit tali enti), et haec in
essentialem et accidentalem (ad quam pertinet bonitas moralis, quae
est perfectio voluntatis prout eius actus est conformis regulae mo­
rum). Non agitur hic directe de bonitate morali, seu sanctitate Dei,
nam haec pertinet ad attributa operativa, seu ad ipsam voluntatem,
de quibus in Cap. 3, sed de bonitate naturali tam transcendental!
quam essentiali.
II. ASSERTIO. Deus est bonus, imo est summum bonum et
ipsa bonitas per essentiam.
probatur per partes.

619. Γ pars·. Deus est bonus. Est enim perfectus, adeoque
appetibilis, adeoque bonus. Nec valet obicere res non appetere
Deum sed proprias perfectiones, ac ideo Deum non esse bonum
quia non appetibilem. Nam, quaevis perfectio creata est participatio
divini esse, et ideo omnia, appetendo suam perfectionem, appetunt
participare divinum esse, seu appetunt Deum, etsi non omnia cog­
noscant se appetere Deum sed tantum rationalia. «Sic tergo]... bo­
num Deo attribuitur... inquantum omnes perfectiones desideratae
effluunt ab eo, sicut a prima causa» (a. 2; cf. a. 1, c. et ad 2).
2’ pars: Deus est summum bonum. Nam omnes perfectiones

desideratae, unde dicitur bonus, sunt in ipso ut in causa, non utcum­
que, sed ut in causa aequivoca, et quidem prima, adeoque excellen­
tissimo modo.
3tf pars·. Deus est ipsa bonitas seu bonitas per essentiam. Nam
in ipso tota eius summa perfectio identificatur cum sua essentia.
Triplex enim datur perfectio, ex qua creatura bona dicitur: prima est
perfectio ipsius esse, secunda est perfectio addita accidentaliter, quae
reduci potest ad operari, tertia consitit in attinctione finis. «Haec
autem triplex perfectio nulli creato competit secundum suam essen­
tiam, sed soli Deo, cuius solius essentia est suum esse, et cui non
adinveniunt aliqua accidentia, sed quae de aliis dicuntur accidenta­
liter, sibi conveniunt essentialiter, ut esse potentem, sapientem, et
huiusmodi... Ipse etiam ad nihil aliud ordinatur sicut ad finem, sed
ipse est ultimus finis omnium rerum» (a. 3).1
Ex hac assertione sequitur quod Deus est causa efficiens, exem­
plaris et finalis omnis boni; quo sensu dici potest omnia esse bona
bonitate divina. Excludendus tamen est ab his verbis sensus platonicus, iuxta quem omnia essent bona bonitate divina etiam formaliter, quasi per denominationem a forma archetypa bonitatis, extra
res in se existente. Ita ergo dici potest quod est una bonitas omnium
(finaliter, exemplariter et efficienter) et simul sunt multae bonitates
(formaliter).
NOTA DE PULCHRITUDINE DEI.2

620. Cum bonitate intime connectitur pulchritudo, quae est quaedam
veluti species bonitatis, saltem in latiori sensu, seu prout habet commune
fundamentum in perfectione rei et prout haec refertur ad aliquem appetitum.
Pulchrum nempe, sive dicatur esse aliquid transcendentale (seu conveniens
cuilibet enti), quod est probabilius, sive aliquid non transcendentale, est, sicut
bonum, quaedam formalitas fundata in perfectione rei. Perfectio nempe dici1 Soli Deo competit esse ipsam bonitatem, seu bonitatem per essentiam, quia ipsi
soli competit esse suum esse (utpote in quo essentia et esse sunt idem), et bonum sequitur
esse. Unde, quamvis quodlibet ens sit transcendentaliter bonum, quatenus habet esse (et
hoc sensu dici potest essentialiter bonum), non omne ens est bonum per essentiam, sicut
non est ens per essentiam, ita quod esse sit sua essentia.
21 p., q. 5, a. 4, ad 1; q. 39, a. 8; 1-2, q. 27, a. 1, ad 3; 2-2, q. 145, a. 2;
q. 180, a. 2, ad 3; De divin, nomin. c. 4, lect. 5.
Aumann, J., De pulchritudine inquisitio philosophico-theologica (Valencia 1951)
82-121.
Gredt, I., Elementa philosophiae II 29-32.
Hontheim, I., Institutiones Thcodiceae (Friburgi 1893) 526-530.
Van der Meersch, J., Tractatus de Deo Uno et Trino (ed. 2, Brugis 1928) 189-192.

tur bonitas, quatenus refertur ad appetitum elicitum habetque rationem finis;,
dicitur vero pulchrum, quatenus refertur ad facultatem cognoscit ivani, seu
pressius ad appetitum naturalem facultatis cognoscitivae, adeoque manet intra
fines istius et habet rationem causae formalis.
Est igitur pulchrum ordinata unitas plurium inquantum placet seu quietat appetitum naturalem facultatis cognoscitivae. Hoc deducitur ex ipsa no­
tione communi de pulchro. Pulchrum enim dicitur quod visui vel cognitioni
placet. Placet autem aliquid, cum in eius cognitione facultas quiescit secundum
suum appetitum, non quidem elicitum sed naturalem. Quiescit autem facultas
cum obiectum est sibi proportionatum et conveniens, seu cum in obiecto habe­
tur debita proportio et ordinata unitas partium; est enim potentiel cognoscitiva
vis quaedam unitiva et coordinativa partium obiecti in unitate apprehensionis.
Unde proprie dici nequit quod pulchrum sit species boni. Improprie tamen
id conceditur, accipiendo bonum generalius, ut quid conveniens cuilibet
appetitui, etiam naturali. Sic enim pulchritudo est bonitas obiecti cogniti qua
talis, seu pulchrum est obiectum ut conveniens ac quiescere faciens naturalem
appetitum facultatis cognoscitivae (cf. 1 p., q. 5, a. 4, ad 1, q. 39, a. 8).
Haec applicando ad Deum in sua natura, apparet Deum esse pulcherri­
mum, imo ipsam pulchritudinem per esseniam et fontem universi pulchri.
Quod sic probatur. Pulchrum duo importat, scilicet quandam partium distinc­
tionem et earumdem ordinatam unitatem. Unde, quo maior invenitur multi­
plicitas perfectionum, simul cum ordinata unitate, eo maior obtinetur pul­
chritudo; ita maior est pulchritudo in consonantia duorum sonorum, puta in
tertia et quinta, quam in simplici sono, in quo invenitur etiam ordinata multi­
plicitas vibrationum aëris. Atqui in Deo est maxima multiplicitas perfec­
tionum simulque maxima inter eas ordo et unitas. Ergo in Deo est maxima
pulchritudo, quae etiam est causa efficiens, exemplaris et finalis omnium pul­
chritudinum huius mundi, seu ut ait Pseudo-Dionysius Areopagita, «fontana
universi pulchri».' Minor argumenti patet ex asserta superius distinctione
rationis ratiocinatae minoris inter divina attributa. Si enim inter haec adesset
sola distinctio rationis ratiocinantis, non haberetur in Deo vera multiplicitas
et deficeret elementum materiale pulchritudinis; si autem adesset plus quam
distinctio rationis ratiocinatae minoris, tunc non haberetur maxima pulchri­
tudo, cum maior unitas in multiplicitate concipi posset.
1 De divinis nominibus, c. 4, § 7: «Ipsum secundum sc, atque secum uniforme,
semper existens pulchrum atque fontana universi pulchri, pulchritudinem in seipso emi­
nenter anticipans praehabensque. In ipsa enim natura simplici ac supernatural! pulchro­
rum universorum omnis pulchritudo et omne pulchrum uniformiter secundum causam
praeexistit. Ex hoc ipso pulchro rebus omnibus obtingit, ut sint singula secundum pro­
priam rationem pulchra» (MG 3. 703).
Haec quadrant cum his quae Plato scripsit de idea summi ac divini Pulchri: «Pro­
fundum pulchritudinis pelagus! Principio quidem semper est, neque fit, neque interit;
nec crescit unquam nec decrescit, idipsum per seipsum cum semetipso uniforme semper
existens; cetera vero omnia quae pulchra sunt, illius participatione pulchra. Quam felix
illud spectaculum fore putamus, si cui contigerit, ut Ipsum Pulchrum intueatur! Sincerum,
integrum, purum, simplex, non humanis carnibus, coloribus, non aliis mortalibus nugis
contaminatum, sed ipsum secundum sc Pulchrum Divinum inspiciat» {Convivium, c. 29).

DE INFINITATE DEI’

SENSUS QUAESTIONIS.

621. In quaestionibus 3 et 4 exclusimus a Deo duplicem
creaturae imperfectionem, scilicet compositionem per simplicitatem
et divisionem per unitatem, ac ita statuimus ipsum fundamentum
divinae perfectionis et bonitatis, de quibus in quaestionibus 5 et 6.
Nunc ad plenam hanc Dei perfectionem ac bonitatem intelligendam
ac statuendam, excludenda est tertia imperfectio, seu limitatio, sive
intrinseca et quoad esse, quod fiet in hac quaestione de infinitate,
sive extrinseca et quoad locum, quod fiet in sequenti quaestione de
immensitate. Haec duo attributa, ita inter se connexa sunt, sub
generali ratione exclusionis limitis, ut infinitas dici possit quaedam
immensitas essentialis, et immensitas quaedam infinitas relativa,
secundum conceptum sive secundum expressionem (cf. n. 581),
dum ubiquitas, quae est immensitas in actu, est attributum posi­
tivum.
Quod attinet infinitatis definitionem et divisionem, haec attende. Infini­
tum est quod fine seu limite caret. Dicitur infinitum simpliciter vel secundum
quid, prout caret limite in omni ordine vel tantum in aliquo ordine. Limites
vero sunt partes, quibus res componitur, seu partes physicae vel metaphysicae;
partes enim se invicem limitant. Inde infinitas sequenti modo dividi potest:
Infinitas simpliciter, seu in linea entis: Deus
secundum formam: Essentia angeli
in linea substantiae
secundum materiam: Materia prima
Infinitas secundum
quid
i.
.j
obiective: Intellectus, Voluntas
Voluntas
in linea accidentis
. ,.
~
Ipotentialiter: Quantitas

Ut patet, infinitas materiae primae, quatenus potest iu se suscipere
succesive innumeras formas, et infinitas quantitatis, quatenus caret
1 1 p., q. 7; C. Gent. 1. 43. Cf. comm. Caietani et loannis a S. Thoma, In 1 p., q. 7.
Belmond, S., «A propos de la notione d’infini», Etudes franciscaines (1925) 259 sqq.
Caietanus, De Dei gloriosa infinitate intensiva, in Opuscula omnia (Augustae Tau­
rinorum 1582) III 289-306.
Dempf, A., Das Unendliche in der mittelalterlichen Metaphysik und in der kantischen Dialektik, Münster 1927.
Descoqs, P., Praelectiones theologiae naturalis II (Paris 1935) 578-715.
Enriques, F., «L’infinito nella storia dei pensiero», Scientia (1933) 381-402.
Gardair, J., «L’infinté divine», Revue de philosophie II (1907) 319-355.
Garrigou-Lagrange, R., De Deo Uno (Paris 1938) 190-202.
Gaudeau, B., «En quel sens Dieu est personnel», Foi catholique II (1911) 5-22,
97-117, 356-372.
Guyot, H., L’infinité divine depuis Platon jusqu'à Plotin, Paris 1907.
Hellin, L, Theologia naturalis (Matriti 1950) 470-491.

termino per divisionem vel additionem, est quaedam infinitas improprie dicta
et imperfectionis sive porentialitatis; et pariter infinitas intellectus et volun­
tatis est infinitas improprie dicta et ex parte obiecti, quod est ens et bonum
universale. Unde duplex manet infinitas perfectionis et proprie dicta, alia in
linea entis, quae competit soli Deo, et alia in linea formae, quae competit
essentiae angelicae.

Q^uaeritur. utrum Deus sit infinitus simpliciter et in linea entis,
nullam scilicet habens causam limitantem ab intrinseco; nec conse­
quenter ab extrinseco, cum causa extrinseca non possit limitare nisi
apponendo limitem intrinsecum.
II. ERRORES.

622. Quamvis omnes philosophi, tam antiqui quam moderni,
aliquam infinitatem Deo tribuant, pro quanto Deum admittunt aut
de Deo loquuntur,12
3tamen, ob perversam conceptionem ipsius natu­
rae divinae, in sensu praecipue pantheistico, necessario a pluribus
denegatur Deo infinitas simpliciter, et tantum ei conceditur quae­
dam infinitas secundum quid, seu imperfectionis et potentialitatis,
de genere illius quae competit materiae primae vel quantitati, ut
praecipue patet tum in pantheismo materialistico, qui ponit Deum
esse substratum vel materiam mundi, tum in pantheismo evolutionistico, etiam idealistico, iuxta quem Deus dividitur aut evolvitur
UW3
velut ad modum
quantitatis (cf. supra, n. 541, 543, 597). A fortiori
infinitas Dei negatur in qualibet forma Polytheismi, etiam dualistici
(cf. supra, n. 605). Unde negatio infinitatis Dei necessario contine­
tur, saltem implicite, in negatione tum simplicitatis, ut in Pantheis­
mo, tum unitatis, ut in Polytheismo?
Inter catholicos quidam, ut Nominalistae et Traditionalistae,
admidssa infinitate Dei, negarunt eam posse argumentis certis de­
monstrari; quod quidem mirum non est, cum iidem negent ipsam
Dei existentiam certo probari posse (cf. supra, n. 517 sq.).'
III. ASSERTIO.

623.

Deus, et ipse solus, est simpliciter infinitus.

Nota theologica.

Quod Deus sit simpliciter infinitus,

1 Id notat ipse Aristoteles de antiquis philosophis, inquiens: «Et omnes [infinitum]
tanquam principium quoddam ponunt eorum quae sunt» (Phys., 1. 3, c. 4; cf. comm.
S. Thomae, lect. 6; item hic 1 p., q. 7, a. 1, et C. Gent. 1. 43, in fine).
2 De conceptu infiniti divini apud philosophos, tam antiquos quam modernos, confer
Descgqs, op. cit. (supra, in n. 620) 600-622.
3 Traditionalists L. E. Bautin sequenti propositioni subscribere debuit: «Ratiocinatio
potest cum certitudine probare existentiam Dei et infinitam perfectionem eius» (Denz.
2751).

est de fide explicite definita a Cone. Vaticano I. Quod ipse solus
talis sit, continetur implicite in eadem definitione, cum infinitas
enumeretur inter propria Dei attributa.
PROBATUR 1.

Ex auctoritate.

Cone. V'aticanum I, sess. 3, cap. 1 contra praefatos errores, Dei
infinitatem una cum aliis praecipuis veritatibus proponit, definiens:
«Sancta... Ecclesia credit et confitetur, unum esse Deum verum et
vivum, creatorem ac Dominum caeli et terrae, omnipotentem, aeter­
num, immensum, incomprehensibilem, intellectu ac voluntate omnique perfectione infinitum; qui cum sit una singularis, simplex om­
nino et incommutabilis substantia spiritualis, praedicandus est re et
essentia a mundo distinctus, in se et ex se beatissimus, et super
omnia, quae praeter ipsum sunt et concipi possunt ineffabiliter ex­
celsus» (Denz. 3001).
idem attributum signanter extollunt. Psal. 144. 3:
«Magnus Dominus et laudabilis nimis; et magnitudinis eius non est finis».
Psal. 146. 5: «Magnus Dominus noster, et magna virtus eius; et sapientiae
eius non est numerus». Eccli. 43. 32: «Glorificantes Dominum quantumcumque potueritis, supervalebit enim adhuc; et admirabilis magnificentia eius»,
(cf. v. 33-36). Baruch 3. 25: «Magnus est et non habet finem, excelsus et
immensus». In Scriptura infinitas Dei aequivalenter praedicatur etiam ubi
absolute et simpliciter dicitur Deum esse ens, vitam, veritatem, etc. (cf. supra,
n. 598).
Minucius Felix, Octav. 18, vocat Deum «infinitum, immensum» (ML.
3. 302).
Gregorius Naz., Orat. 45. 3, ait Deum esse «quasi pelagus quoddam
essentiae immensum et interminatum» (MG 36. 625).
Gregorius Nys., Contra Eunom., 1. 3: «Si quis divinae essentiae inter­
pretationem postulet, et descriptionem atque enarrationem, indoctos esse nos
et ignaros talis sapientiae non inficiabimur: solum hoc tantum confitentes,
quod infinitum est secundum naturam nullo verborum conceptu comprehendi
posse... Quod si quae sunt circa ipsum infinita sunt, multo magis ille ipse
secundum essentiam, quidquid tandem est, nullo termino nulla parte com­
prehenditur» (MG 45. 602).
Hilarius, Tract, in Psal. 144, n. 6, ait: «Haec Dei prima et praecipua
laudatio est, quod nihil in se mediocre, nihil circumscriptum, nihil emensum
et magnitudinis suae habeat et laudis. Virtus eius opinione non clauditur,
locis non continetur, nominibus non enuntiatur, temporibus non subditur:
arctus ad id sensus noster est, ingenium hebes est, sermo mutus est. Finem
magnificentia ipsius nescit» (ML 9. 857).
Damascenus, De fide ortb., 1. 1, c. 5: «Deus perfectus est, et absque
defectu, sive bonitatem, sive sapientiam, sive potentiam spectes; principii ac
Scriptura et Patres

finis expers, sempiternus, incircumscriptus, ac denique, ut rem uno verbo
complectar, omnibus modis est perfectus» (MG 94. 802).
PROBATUR 2. Ex ratione theologica.

624. 7” pars'. Deus est simpliciter infinitus.
Ratio petitur cum S. Thoma ex eo quod Deus est esse subsis­
tens, seu irreceptum, adeoque non limitatum seu infinitum. In for­
ma: Actus non limitatur a se, sed solum a potentia in qua reci­
pitur, adeoque actus qui in nulla potentia recipitur est illimitatus
seu infinitus. Atqui Deus est actus in nulla potentia receptus, et
quidem in linea entis, seu esse subsistens (cf. supra, n. 602). Ergo
Deus est infinitus, et quidem in linea entis, seu simpliciter (1 p.,
q. 7, a. 1; C. Gent. 1. 43).1

2G pars·. Solus Deus est simpliciter infinitus. In creatis vero po­
test haberi sola infinitas secundum quid (1 p., q. 7, a. 2, corp, et ad
3; a. 3-4).
In creatis attendi potest vel materia vel forma vel accidens. Si
attenditur materia, patet quod nullum creatum est simpliciter infi­
nitum, nam materia est determinata et limitata per formam. Est ta­
men infinitum secundum quid, quia materia, etsi determinata ad
unam formam substantialem, est tamen in potentia ad infinitas for­
mas accidentales. Nec valet opponere, materiam primam esse in po­
tentia ad infinitas formas substantiales; nam materia prima in rerum
natura non existit per seipsam, et ceteroquin etiam secundum poten­
tiam non est infinita simpliciter, quia non se extendit nisi ad formas
naturales.
Si autem attenditur forma, vel agitur de forma quae est in ma1 S. Thomas in C. Gent. 1. 43 plures alias adducit rationes ad probandam Dei
infinitatem, hic vero in Summa Theologica solam hanc rationem praefert quae deducitur
ex profundiori radice esse subsistentis seu irrecepti. Quibusdam, ut Scoto, Vasquesio et
Suaresio, haec ratio non placet, eo quod supponat distinctionem realem essentiae et esse
in creatis, vel principium iuxta quod actus non limitatur nisi recipiatur in aliqua potentia
subiectiva, quae quidem sunt incerta ac disputata apud theologos.
Sed, ut observat Ioannes a S. Thoma (In 1 p., q. 7, disp. 7, a. un.), haec ratio
S. Thomae valet, etiam abstrahendo ab illa disputata quaestione. Nam essentia creata est
certo ac iuxta omnes contingens, adeoque habet esse participatum ab alio ac pro tanto
saltem obiective (sin minus subiective) receptum ac ideo limitatum, dum essentia Dei,
utpote ens necessarium, habet esse a se nec ab alio, ac ideo non participatum nec ob­
iective receptum, adeoque illimitatum seu infinitum. Unde argumentum nostrum valet
iuxta omnes saltem accipiendo limitationem actus per potentiam in ordine obiectivo et
a fortiori id 'intclligendo cum thomistis etiam in ordine subiectivo. Utrumque modum
complectitur S. Thomas in duplici argumento (secundo et quinto) quod affert in C. Gent.
1. 43.
De hac theologorum controversia confer Descops, op. cit. (supra, in n. 620) 670-683.
Illi

teria, ct haec manifeste est quid contractum per ipsam materiam
(nec potest dici infinita etiam secundum quid, quia accidentia reci­
piuntur in materia), vel agitur de forma irrecepta, uti angelica, et
haec est quidem infinita eundum quid, quatenus non contrahitur
per materiam, non vero simpliciter, quia, cum non sit suum esse,
determinatur per ordinem ad aliud, sicut omnis potentia determi­
natur per suum actum.1
Similiter si attenduntur accidentia, nequit dari in creatis infi­
nitum simpliciter, quia «cum... ad formam substantialem consequan­
tur accidentia, necesse est quod ad determinatam formam conse­
quantur determinata accidentia», seu, aliis verbis, accidentia reci­
piuntur in substantia ut in subiecto et ideo ab ea determinantur.
Instantia autem quae fieri posset quoad quantitatem continuam in
corpore mathematico et quoad quantitatem discretam seu multitu­
dinem in entibus physicis, sic diluitur: Non datur infinitum actu in
quantitate continua corporis mathematici, quia omnis quantitas ter­
minatur per figuram quae est quidam limes; nec datur infinitum
actu in quantitate discreta seu numero, quia omnis numerus specificatur et mensuratur per unitatem. Unde impossibile est infinitum
actu, sive in entibus per se ordinatis sive etiam in entibus per acci­
dens ordinatis;2 datur tamen infinitum potentia, sive in quantitate
continua per divisionem, sive in discreta per additionem. Improprie
loquendo concedi potest aliqua infinitas secundum quid, seu obiec­
tiva, in facultatibus universalibus, scilicet in intellectu et voluntate,
quorum obiectum est quodammodo universale et infinitum.
QUAESTIO VIII.
I.

DE IMMENSITATE ET UBIQUITATE DEI3

SENSUS QUAESTIONIS.

625. Notio immensitatis et ubiquitatis.
Immensitas, in sensu etymologico ac lato, dicit absentiam mensurae. Hoc
sensu triplex datur immensitas, scilicet absentia mensurae ab intrinseco, seu
1 Cf. supra, n. 612; item S. Thomam, 1 p., q. 7, a. 2; q. 50, a. 2 et 4; Ioannem a
S. Thoma, In 1 p., q. 7, disp. 7, a. un., n. 5 sq.
2 Cf. supra, n. 548.
3 1 p., q. 8; C. Gent. 3. 68.
Billot, L., De Deo Uno et Trino (ed. 7, Romae 1935) 113-123.
Diego Diez, T. de, Theologia naturalis (Santander 1955) 287-295.
Garrigou-Lagrange, R., De Deo Uno (Paris 1938) 203-214.
Hellin, I., Theologia naturalis (Matriti 1950) 492-511.—«La inmensidad de Dios
segun Suarez», Estudios eclesiâsticos XXII (1948) 226-263; cf. ibid. V (1926) 272-283,
390-405.
Ioannes a S. Thoma, In 1 p., q. 8, disp. 8, per totam.
Martinez del Campo, R., Theologia naturalis (Mexici 1943) 271-278.

quoad esse, et haec est infinitas de qua egimus in quaestione praecedenti;
absentia mensurae ab extrinseco, et quidem quoad tempus, et haec est aeter­
nitas, de qua agemus inferius; absentia mensurae ab extrinseco quoad locum,
quae proprie in theologia dici solet immensitas quaeque est obiectum praesen­
tis quaestionis. Haec igitur definitur absentia mensurae loci, adeoque aptitu­
do ad essendum ubique. In qua definitione «locus» et «ubique» accipiuntur
in latiori sensu cuiuslibet rei, in qua aliquid potest esse praesens, quamvis
strictius significent tantum rem corporalem, imo ipsum locum, in quo res
corporalis adest, quo sensu S. Thomas (1. p., q. 8, a. 1 et 2) distinguit inter
praesentiam Dei in rebus et eius praesentiam in loco.
Ubiquitas, sive omnipraesentia, distinguitur ab immensitate ut actus a
potentia, vel ut actus secundus ab actu primo. Nam immensitas est aptitudo
ad essendum ubique, seu in omni re, dum ubiquitas est actualis ipsa praesen­
tia in omni re. Cum autem actualis haec praesentia dependeat ab existentia
rerum, quae est per accidens et libera ex pane Dei, ubiquitas non est, sicut
immensitas, proprie dictum Dei attributum, iuxta definitionem superius alla­
tam (n. 580), quod nempe ab intrinseco ac necessario Deo convenit, nam ante
creationem Deus erat quidem immensus, sed non erat ubique, imo nullibi.

Divisio praesentiae in loco.
Aliquid est in loco vel circumscriptive, seu ad modum quantitatis, quae
veluti circumscribitur seu circumsignatur per locum externum et aptat partem
sui parti loci et totum toti; vel definitive, seu ad modum substantiae, quae,
etsi non circumscribatur a loco atque sit tota in toto et tota in qualibet parte,
tamen definitur a re in qua est, quatenus dum est in ea nequit esse alibi (ita
sunt in loco substantia, anima, angelus); vel non definitive, si nempe non
solum habet modum essendi substantiae sed etiam potest simul esse in plu­
ribus locis. Hoc convenit diversa ratione tum Corpori Christi in Eucharistia,
quatenus virtute consecrationis potest esse in omnibus hostiis quae conse­
crantur, quae praesentia vocatur sacramentalis, tum Deo quatenus sua omni­
potenti virtute est necessario ubique, quae praesentia dicitur peculiariter
repletiva, quia Deus omnia veluti de se replet. Schematice:
circumscriptiva: corpus
Praesentia
definitiva: substantia, angelus
in loco
non circumscriptiva
sacramentalis: Corpus Christi
non definitiva
repletiva: Deus
Nota de vulgata quadam divisione praesentiae Dei. Inde a medio aevo
dici solet, iuxta Glossam ordinariam super c. 5 Cantic., Deum esse ubique
tripliciter: per praesentiam, i. e. per cognitionem, quatenus omnia Deus et
immediate intuetur, sicut oculus conspicit res sibi praesentes; per potentiam,
i. e. per virtutem, quatenus sua virtute omnia attingere valet; et per essen­
tiam, quatenus per suam essentiam omnibus intime adest. Ut exemplis utamur,
magister est in schola per praesentiam,, rex in regno per potentiam, unum­
quodque corpus in suo loco per essentiam; item magister est in universitate
per potentiam, in schola per praesentiam, in cathedra per essentiam. Haec
comprehenduntur versu: «Enter, potenter Deus, est ubique praesenter». De

qua divisione confer S. Thomam, 1 p., q. 8, a. 3; Petrum Lombardum, Sent.,
1. 1, dist. 37 c 1; Gregorium M., Moral, 1. 2, c. 12.

Sensus nostrae quaestionis est utrum Deus sit aptus ad essen­
dum ubique, seu in omnibus rebus, ac de facto sit ubique, nec
quomodolibet, puta per solam praesentiam sive cognitionem aut per
solam potentiam sive operationem, sed etiam per ipsam suam essen­
tiam (quamvis, ut videbimus, ideo sit praesens per essentiam quia
est praesens per operationem, quae cum sua essentia identificatur).
II.

ERRORES.

626. Negatio immensitatis et ubiquitatis Dei sequitur neces­
sario ex pluribus erroribus de eius natura. Ita Deistae, sive quot­
quot negant divinam providentiam, necessario negant Deum esse
ubique per praesentiam seu cognitionem; quem errorem quidam
tribuunt etiam Aristoteli, dicenti non decere Deo scientiam habere
de rebus inferioribus (cf. supra, n. 144, et infra, n. 785, ubi de
providentia Dei). Manichaei, subtrahentes a Deo causalitatem in res
materiales vel eam alteri supremo principio tribuentes, eo ipso ne­
gant Deum, vel utrumque primum principium, esse ubique per po­
tentiam. Gnostici ponebant infinitam distantiam inter Deum et
mundum, quam replebant eonibus sive entibus intermediis per quae
Deus creavit et gubernat omnia, ac ita necessario negabant Deum
esse ubique per essentiam. Idem error necessario sequitur ex vulga­
ri Polytheismo, praecipue ex eo qui tribuit Deo naturam corpora­
lem. De quibus erroribus dictum est supra, agendo de unitate Dei
(n. 605 sq.).
III. ASSERTIO.

Deus est immensus et ubique praesens, idque

ratione suae universalis operationis.

Immensitas est de fide explicite defini­
ta a Magisterio extraordinario. Ubiquitas dici potest implicite defi­
nita in eadem immensitate, supposita existentia rerum, et est expli­
cite definita a Magisterio ordinario. Num ratio et fundamentum
utriusque sit Dei operatio, ut docent thomistae et plures alii, libere
disputatur inter theologos.
627

Nota theologica.

PROBATUR 1. Ex auctoritate.

immensitatem Dei solemniter definivit.
Symbolum Atbanasianunr. «Immensus Pater, immensus Filius, imMagisterium Ecclesiae

mensus (et) Spiritus Sanctus... et tamen non... tres immensi, sed
unus immensus». Cone. Lateranense IV, cap. 1 «Firmiter» contra
Albigenses: «Firmiter credimus et simpliciter confitemur quod unus
solus est verus Deus aeternus, immensus et incommutabilis, incom­
prehensibilis, omnipotens et ineffabilis» (Denz. 800). Cone. Vati­
canum I, sess. 3, cap. 1: «Ecclesia credit... Deum... immensum»
(supra, n. 623).
Scriptura immensitatem Dei implicite proponit, dum asserit
simpliciter infinitatem Dei; ita in textu Baruch mox citando et in
Psal 144. 3: «Magnus Dominus et laudabilis nimis et magnitudinis
eius non est finis». Immensitas asseritur etiam explicitis verbis;
Baruch 3. 25: «Magnus est et non habet finem, excelsus et immen­
sus»; 3 Reg. 8. 27: «Si enim caelum et caeli caelorum te capere non
possunt, quanto magis domus haec».
In praefatis textibus implicite continetur ubiquitas; quae etiam
explicite saepe refertur. Psal. 138. 7 sqq.: «Quo ibo a spiritu tuo
et quo a facie tua fugiam? si ascendero in caelum tu illic es; si
descendero in infernum ades». Act. 17. 28: «In ipso enim vivimus,
et movemur et sumus». Hebr. 1.3: «Portans omnia verbo virtutis
suae»; ubi insinuatur rationem praesentiae Dei esse eius operatio­
nem (cf. Deut. 4. 39; Is. 23. 23; lob. 11.8 sq.; Math. 5. 34 sq.;
Act. 7. 47 sqq.).
immensitatem implicite asserunt in ratione infini­
tatis. Gregorius Nys., In Cant., Hom. 5, ait: «Omne bonum quod
circa ipsum intelligitur procedit in infinitum et minime circumscri­
bitur» (MG 44. 874). Pseudo-Dionysius Areopagita, De divinis nomin., c. 9, § 2: «Magnus Deus appellatur, secundum sibi propriam
magnitudinem, quae magnis omnibus de se communicat, et omni
magnitudini extrinsecus superfunditur, et supraexpanditur, locum
omnem complectens, omnem numerum excedens, omnem transiliens
infinitatem» (MG 3. 910).
Immensitatem Dei exprimunt verbis explicitis «immensus, in­
circumscriptus» aiuntque mensuram Dei esse infinitatem. Ita Aiznucius Felix, Octav. 18 ait quod Deus est «infinitus, immensus et
soli sibi, tantus quantus est, notus» (ML 3. 302). Gregorius Naz.,
Orat. 45. 3, ait Deum esse «quasi pelagus quoddam essentiae im­
mensum et interminatum» (MG 36. 625).
Triplex ubiquitas, de qua in praefata trilogia mediaevali, a Pa628. Patres

gyywtuwtiuiBiiiiiMiiiir;.

DE ESSENTIA DEI, SEU DE ATTRIBUTIS ENTITATIVIS

699

tribus affirmatur, i. e. censent Deum esse ubique, non tantum per
cognitionem et operationem, sed etiam per suam essentiam.
Theophilus Antiochenus, Ad Autoi. 2. 3: «Dei autem altissimi et
omnipotentis et vere Dei est non solum ubique esse, sed etiam omnia inspi­
cere, omnia audire, nedum loco contineri; alioqui continens locus maior eo
invenietur; est enim quod continet maius eo quod continetur; Deus autem
loco non circumscribitur, sed ipse est omnium locus» (MG 6. 1050).
Cyprianus, De Orat. 4: «Ut sciamus Deum ubique esse praesentem,
audire omnes et videre, et maiestatis suae plenitudine in abdita quaeque et
occulta penetrare» (ML 4. 538).
Augustinus, Confess. 7. 5: «Te autem, Domine, ex omni parte ambiemtem eam et penetrantem, sed usquequaque infinitum: tanquam si mare esset
ubique, et undique per immensa spatia infinitum solum mare, et haberet intra
se spongiam quamlibet magnam, sed finitam tamen; plena esset utique spon­
gia illa ex omni sua parte ex immenso mari: sic creaturam finitam te infinito
plenam putabam» (ML 32. 376).
Gregorius M.,1 Moral. 2. 12: «Ipse manet intra omnia, ipse extra
omnia, ipse supra omnia, ipse infra omnia, et superior est per potentiam et
inferior per sustentationem, exterior per magnitudinem et interior per subti­
litatem, sursum regens deorsum continens, extra circumdans interius pene­
trans; nec alia ex parte superior, alia inferior, aut alia ex parte exterior,
atque ex alia manet interior; sed unus idemque totus ubique praesidendo
sustinens, sustinendo praesidens, circumdando penetrans, penetrando circum­
dans» (ML 75. 565).

Ubiquitatem Dei explicant ex eius operatione. Cum autem quan­
doque aiunt Deus esse m rebus per operationem et non per ipsam
essentiam, intendunt tantum dicere Deum rebus non immisceri, ad
avertendum crassum intellectum rudium.
Augustinus, In Io., tract. 2. 10: «Τη mundo erat et mundus per eum
factus èst’. Ne putes quia sic erat in mundo, quomodo in mundo est terra, in
mundo est caelum, in mundo est sol, luna et stellae, in mundo arbores, pecora,
homines. Non sic iste in mundo erat. Sed quomodo erat? Quomodo artifex,
regens quod fecit. Non enim sic fecit, quomodo facit faber. Forinsecus est
arca, quam facit... Deus autem mundo infusus fabricat, ubique positus fabri­
cat, et non recedit aliquo, non extrinsecus quasi versat molem quam fabricat.
Praesentia maiestatis facit, quod facit; praesentia sua gubernat, quod fecit.
Sic ergo erat in mundo, quomodo per quem mundus factus est» (CCL 36. 16).
Damascenus, De fide orth. 1. 13: «Et quidem Deus, ut qui materiae
expers sit et incircumscriptus, in loco non est. Ipse enim sui ipsius locus est,
omnia implens ac super omnia existens, omniaque ipse complectens. Attamen
in loco esse dicitur, Deique appellatur locus, ubi eius virtus et operatio mani1 Cf. M. Frickel, Deus ubique totus. Untersuchungen zur allgerneinen gottgegenwart in Rahmen des Gotteslebre Gregors des Grossen, Freiburg i. B. 1956.

festa sunt. Ipse enim citra ullam permixtionem omnia permeat rebusque
omnibus operationem suam impertit» (MG 94. 851).
PROBATUR 2. Ex ratione theologica.

629. 7” pars'. Deus est immensus.
Deus est omnipotens, i. e. habet aptitudinem ad agendum im­
mediate in omnia quae fieri possunt. Atqui agens est praesens, per
contactum virtutis, suo effectui quem immediate producit. Ergo
Deus habet aptitudinem ad essendum in omnibus per contactum
virtutis. Atqui, cum in Deo esse et operari sint idem, ubi est con­
tactus virtutis Dei, ibi est quoque contactus suae essentiae. Ergo
Deus habet aptitudinem ad essendum in omnibus contactu suae
essentiae, hoc est immensitatem.
29 pars'. Deus est ubique praesens.
Omne agens est praesens, per contactum, suo effectui quem im­
mediate producit. Atqui Deus est immediata causa omnium, secun­
dum ipsam rationem esse, quae est intima et profunda ratio cuius­
libet rei. Ergo Deus est omnibus intime et profundissime praesens,
per contactum virtutis, quatenus producit et conservat esse cuius­
libet rei. Atqui in Deo virtus et essentia sunt idem. Ergo Deus est
in omnibus, seu ubique praesens, etiam secundum suam essentiam.
3® pars: Ratio formalis, quare Deus sit immensus et ubique
praesens, seu ratio quae immediate fundat praesentiam Dei, est
ipsius operatio, prout est quid virtualiter transiens.
Triplex distingui potest formalis ratio essendi in aliqua re: con­
tactus formae, contactus virtutis et contactus quantitatis; corpus
quantum, qua tale, est alicubi per contactum quantitatis, forma vel
actus est in sua potentia per contactum formalem; causa vero, qua
talis, est alicubi per contactum virtutis. Atqui Deus non habet quan­
titatem, nec est forma rerum, sed est causa efficiens ipsius esse om­
nium rerum. Ergo ratio quare Deus sit in omnibus entibus, est eius
universalis operatio. Ergo, licet essentia Dei, prout est idem cum
sua operatione, sit immediate in omnibus rebus, id tamen non
habet formaliter ex seipsa, sed ratione suae operationis, vel, si pla­
cet, ex seipsa non ut est essentia sed ut est operatio.
Scotus (In 1 Sent., dist. 37, q. un.), Suarez (De Deo Uno, 1. 2, c. 2;
Metaph., disp. 30, sect. 7), Molina, Vâzquez et alii plures, etiam inter moder­
nos, non fident huic S. Thomae argumento, quo immensitas probatur ex
>iû
operatione, et multo minus admittunt
operationem esse formalem rationem
immensitatis. Unde docent Deum esse immensum et ubique immediate per

suam essentiam, seu per aliquam intrinsecam et absolutam perfectionem, quam
vocant ubicationem positivam, intrinsecam et infinitam, et per quam Deus
esset rebus praesens, etiam si per impossibile nihil ageret in eis. Pariter, prin­
cipium illud repugnantiae actionis in distans, iuxta quod, ut ait S. Thomas,
«oportet omne agens coniungi ei quod immediate agit et sua virtute illud
contingere» (1 p., q. 8, a. 1), ut non evidens seponunt, tanquam aliquid quod
valet in agente creato ac finito, ita ut Deus, nisi haberet aliunde praefatam in­
trinsecam ubicationem, non esset necessario in rebus, quantumvis in eas agat.1
Huiusmodi opinio reicienda est, ob duo inconcepibilia quae docet. Primo
nempe, praefata intrinseca ac positiva ubicatio Dei concipi nequit, cum essen­
tia divina, qua talis, non referatur ad locum vel ad res exteriores, nec dicat
esse alicubi vel posse esse alicubi, sed tantum esse in se; ceterum, dicere
Deum esse alicubi quia habet intrinsecam ubicationem, est dicere Deum esse
alicubi quia est alicubi, et ita nihil explicatur. Secundo, possibilitas actionis in
distans, cum agitur de causa immediate producente suum effectum, est pariter
inconcepibilis et contra sensum communem, cum effectus procedat ab actione
ac ideo ab ea separari nequeat. Unde non datur alia via, ad explicandam im­
mensitatem et ubiquitatem Dei in rebus, praeter eius operationem. Nec valet
obicere quod prius est esse quam operari, ac ideo prius est esse alicubi quam
operari; nam, quamvis prius sit esse simpliciter quam operari, non necessario
prius est esse taliter, puta esse praesens, quam operari, cum praecise esse
praesens sit effectus operationis.2

630
No ta 1. Immensitas (et ubiquitas) cum duobus aliis attributis
divinis cognationem habet, i. e. cum infinitate, cum qua convenit in communi
genere entis sine limite, et cum omnipotentia, quae est fundamentum eius.

631
Nota 2. Formalis ratio essendi in rebus est operatio Dei, non
prout se habet ex parte creaturae (sic enim non esset attributum divinum),
neque simpliciter ut est ex parte Dei, sed est operatio ex parte Dei prout
connotât immutationem passivam productam in creatura; aliis verbis, impor­
tat in recto operationem Dei et simul in obliquo effectum creatum. Super
hanc rationem formalem, veluti super fundamentum, exurgit praesentia Dei in
rebus, quae est relatio realis ex parte creaturae et relatio rationis ex parte
Dei; ad quam relationem rationis sequitur in Deo etiam connotatio extrinseca
praesentis.
632. Nota 3. Proprie accipiendo locum, Deus dicitur esse in loco du­
pliciter: ut in re quadam, et formaliter ut in loco, i. e. localiter. Est tamen
in loco localiter non eo modo quo corpus est in loco, seu per exclusionem
alterius, sed tantum secundum quod vere replet locum sua virtute, influente
in unaquaque parte corporis locati; vere enim replere locum, est esse in loco
localiter (1 p., q. 8, a. 2).
1 Hanc sententiam fuse exponit ac defendit Hellin, loc. cit. (supra, in n. 624).
Eidem consentiunt Martinez del Campo et Diego Diez.
2 Cf. Ioannem a S. Thoma et Garrigou-Lagrange, loc. cit. (supra, in n. 624).

633. Nota 4. Quaeritur a theologis an Deus sit in spatiis imaginariis,
hoc sensu quod possit designari eius praesentia in qualibet parte spatii vacui.
Plures id affirmant. Melius cum aliis negandum videtur. Nam, cum ratio
praesentiae sit actio et Deus non agat ubi nihil est, nulla relinquitur ratio
praesentiae Dei in vacuo. Tantum dici potest Deum esse in vacuo conditionaliter, i. e. si corpora adessent, vel etiam potentialiter, quatenus potens est
in vacuo corpora efficere et consequenter eis inesse.
634. Nota T Proprium Dei est esse ubique primo et per se. Cetera
vero quae sunt aut possunt esse ubique, non sunt ubique primo, aut non
per se. Ita totus mundus est ubique, i. e. in omni loco proprie accepto, sed
non primo quia per partes. Item, si esset in mundo unum tantum animal,
anima illius esset ubique primo sed non per se. Item, si unum tantum
corpus existeret, hoc esset ubique non primo, quia per partes, nec per se,
quia accidit quod non sint alia corpora.
635. Nota 6. Non tantum Deus sed quaevis substantia spiritualis, uti
angelus, nequii esse alicubi nisi ratione suae operationis. Angelus autem, cum
nequeat illabi in animam spiritualesque facultates, non potest esse eis imme­
diate praesens, sed tantum entibus corporalibus connexis cum illis, puta
corpori vel phantasiae. Anima autem humana est praesens suo corpori ad
modum formae, non vero ad modum causae efficientis, et ita, potius quam
esse praesens, dicenda est inesse suo corpori, nisi praesentia accipiatur gene­
raliter pro omni contactu, aut contactus virtutis intelligatur non tantum
secundum causalitatem efficientem sed etiam formalem, seu potius secundum
causalitatem in genere; quo pacto etiam materia est praesens formae, finis
voluntati et quodlibet obiectum suae facultati.
636. Nota 7. Plures assignari solent speciales praesentiae Dei, scilicet:
in quovis ente, in conscientia hominis, in anima iusti per gratiam, in Ecclesia,
in beatis per visionem, in Eucharistia, in natura humana Christi, in anima
iusti per inhabitationem SS. Trinitatis.
Quinque ex his modis praesentiae fundantur in quadam speciali actione,
seu effectu divino, ac possunt adhuc multiplicari iuxta multiplices effectus.
Praesentia Dei in omni ente et in conscientia hominis sunt praesentia Dei ut
auctoris ordinis naturalis; praesentia Dei in insto (per gratiam), in Ecclesia et
in beatis referuntur ad Deum ut auctorem ordinis supernaturalis (individualis,
socialis, finalis).
Tres vero reliqui modi, i. e. praesentia Divinitatis in Eucharistia, prae­
sentia Divinitatis in humanitate Christ et praesentia seu inhabitatio SS. Tri­
nitatis. sunt peculiares rationes praesentiae, quae non fundantur immediate in
actione Dei.
Prima fundatur in sic dicta lege concomitantiae eucharisticae, nec est
directa praesentia, quemadmodum est praesentia ipsius Corporis Christi, cuius
consideratio huc non facit. Secunda fundatur in quadam ratione informationis,
qua nempe natura humana Christi est per esse Dei atque subsistit per sub­
sistentiam Verbi. Tertia, quae non est confundenda cum simplici praesentia
Dei in anima iusti ut auctoris ordinis supernaturalis, fundatur in ipsa gratia

sanctificante, et sequenti modo explicatur a thomistis: ex una parte iustus per
actum caritatis attingit directe Deum objective, ex alia vero parte Deus,
propter operationem infusivam gratiae, est praesens subiective in anima ut
causa efficiens; ex quo sequitur quod iustus per actum caritatis possit attingere
Deum ut subiectum praesens, i. e. ut obiectum amatum praesens in amante,
adeoque, ut dicitur, quasi experimentaliter (cf. tractatum De Deo Trino, in
vol. 2).
Haec distinctio praesentiarum Dei retineri potest pro intellectu infir­
miori. Est enim materialis distinctio. Formaliter vero ac subtiliter S. Thomas
tres Dei praesentias distinguit. Prima est praesentia communis, i. e. Dei ut
causae, per quam homo coniungitur Divinitati in aliquo effectu, seu simili­
tudine ipsius. Secunda est praesentia specialis, i. e. per gratiam (praesentia
SS. Trinitatis), per quam homo coniungitur Divinitati in proprio esse ipsius,
sed tantummodo per operationem. Tertia est praesentia specialissima et uni­
ca, seu per Incarnationem, qua homo attingit esse Dei per suam essentiam
(cf. 1 p., q. 8, a. 3, ad 4; q. 43, a 3, ad 1; In 1 Sent., dist. 37, q. a. 2).

QUAESTIO IX.
I.

DE IMMUTABILITATE DEI’

SENSUS QUAESTIONIS.

637. In duabus quaestionibus praecedentibus, statuendo infi­
nitatem et immensitatem, exclusimus a Deo imperfectionem creatu­
rarum quae est limitatio. Restat ut excludamus ultimam imperfec­
tionem seu mutationem, sive quoad essentiam per attributum im­
mutabilitatis, de quo agitur in praesenti quaestione, sive quoad
existentiam per attributum aeternitatis, de quo sermo erit in quaes­
tione sequenti. Hoc immutabilitatis attributum est primum ex
quinque maioribus praedicatis, quae in probanda ipsa existentia Dei
per viam causalitatis immediate deduximus ex creaturis, scilicet
motor immobilis, terminus primae viae S. Thomae, ac ideo iam
essentialiter statutum est supra (n. 545). Oportet autem illud iterum
considerare sub ipsa ratione attributi divinae essentiae, ut plenius
intelligatur eius propria vis, per comparationem tum ad alia attri­
buta cum quibus immediate connectitur tum ad varias mutationes
creaturarum quibus opponitur.
Immutabilitas dicit exclusionem mutationis. Mutatio duplex est: muta­
tio improprie dicta seu ab extrinseco, quae est mera denominatio extrinseca
fundata iri mutatione alterius entis (ita columna dicitur mutari cum per mu­
tationem hominis fit ad eius dexteram vel sinistram), et mutatio proprie dicta
seu intrinseca, quae alia est in linea entis (ab esse ad non esse: annihilatio;
a non esse ad esse: creatio), alia in linea substantiae (ab una forma substan­
tiali ad aliam), alia in linea accidentis (ab una forma accidentali ad aliam).
1 1 p., q. 9; C. Gent. 1. 13.

704

1

DE DEO UNO

Quaeritur igitur utrum Deus sit simpliciter immutabilis, i. e.
excludens a se possibilitatem cuiuslibet mutationis ab intrinseco.
Errores qui adversantur immutabilitati Dei sunt iidem qui ne­
gant eius simplicitatem, et peculiariter Pantheismus evolutionisticus
(cf. supra, n. 597); nam immutabilitas in simplicitate fundatur, ut
infra ostendetur.
II. ASSERTIO.

Deus, et ipse solus, est simpliciter immutabilis.

Deum esse simpliciter immutabilem
est de fide explicite definita. Solum Deum esse talem, continetur
implicite in eadem definitione, cum immutabilitas numeretur inter
propria Dei attributa.
638. Nota theologica.

h
I
i
II

II

PROBATUR 1. Ex auctoritate.

I

Cone. Later. IV confitetur Deum esse «incommutabilem» et
Cone. Vaticanum I docet Deum esse «simplicem omnino et incom­
mutabilem substantiam spiritualem» (supra, n. 623, 627).
Scriptura immutabilitatem Dei frequenter extollit sub multipli­
ci eius aspectu, seu simpliciter, quoad existentiam, essentiam, scien­
tiam, voluntatem.

t i

! »
•I

Simpliciter ac generaliter, absoluta immutabilitas involvitur in ipso no­
mine «Esse» seu «Ego sum qui sum» (Exod. 3. 14), quod Scriptura assumit
tanquam proprium Dei nomen (supra, n. 594); nam, ut apte commentatur
Augustinus, «esse, nomen est incommutabilitatis. Omnia enim quae mutantur
desinunt esse quod erant et incipiunt esse quod non erant. Esse est. Verum
esse, sincerum esse, germanum esse non habet nisi qui non mutatur. Ille habet
esse verum cui dicitur: ’Mutabis ea et mutabuntur, tu autem idem ipse es’
[Psal. 101. 27 sq.]. Quid est, ’Ego sum qui sum’, nisi, aeternus sum? Quid
est, ’Ego sum qui sum’, nisi, qui mutari non possum?» (Serm. 7. 7,
CCL 41. 75).
Particulariter quoad existentiam, Psal. 101, 27 sq.: «Ipsi peribunt, tu
autem permanes, et omnes sicut vestimentum veterascent, et sicut opertorium
mutabis eos, et mutabuntur; tu autem idem ipse es, et anni tui non deficient».
Quoad essentiam, lac. 1. 17: «Apud quem non est transmutatio nec vicissitu­
dinis obumbratio», et peculiariter sub ratione incorruptibilitatis et immortali­
tatis, Rom. 1. 23: «[Pagani] mutaverunt gloriam incorruptibilis Dei in simi­
litudinem imaginis corruptibilis hominis et volucrum et quadrupedum et ser­
pentium», 1 Tim. 6. 16: «Qui solus habet immortalitatem». Quoad scientiam,
Eccli. 39. 25: «A saeculo usque in saeculum respicit, et nihil est mirabile
in conspectu eius». Quoad voluntatem, Num. 23. 19: «Non est Deus quasi
homo ut mentiatur nec ut filius hominis ut mutetur», 1 Reg. 15. 29: «Neque
enim [Deus] homo est ut agat poenitentiam», Psal. 32. 11: «Consilium
Domini in aeternum manet», Mal. 3. 6: «Ego autem Dominus et non mutor».

pariter absolutam immutabilitatem, tanquam proprium
Dei attributum, praedicant; quandoque ipsas illius rationes assig­
nant, quae a theologis afferri solent, scilicet simplicitatem (Eucherius), omnimodam Dei perfectionem (Gregorius Nyssenus), ratio­
nem primi entis seu esse subsistentis (Augustinus).
Patres

Irenaeus, Adv. haer. 4. 11.2: «Deus... semper idem est,... perfectus in
omnibus, ipse sibi aequalis et similis, totus cum sit lumen, et totus mens,
et totus substantia» (MG 7. 1002).
Origenes, C. Cels. 1. 21: «ludaeorum Christianorumque doctrina...
Deum mutationis omnis variationisque expertem profitetur» (MG 11. 698).
Gregorius Nys., Traci. 2 in psal., c. 4: «Sola divina natura omnis con­
versionis et mutationis expers est; non enim est ad quod mutatione utatur,
cum in universum non sit capax mali; ad id vero quod melius est, transmutari
nequeat, nam nullum bonum est, propter quod in ea mutatio cadat: non enim
reperitur ullum bonum, ad quod transeat, melius illo quod ipsa habet» (MG
44. 499).
Augustinus, Serm. 7. 7, nuper cit. ubi provocat ad rationem esse sub­
sistentis. Confess. 12. 7: «Tu, Domine, qui non es alias aliud et alias aliter,
sed idipsum et idipsum et idipsum» (ML 32. 828). De Trin. 15. 5. 8: «Aeter­
nus, immortalis, incorruptibilis, immutabilis..., unum quatuor ista significant»
(ML 42. 1062). In Io., tract. 23. 9: «Non invenis in Deo aliquid mutabilitatis,
non aliquid quod aliter nunc sit, aliter paulo ante fuerit. Nam ubi invenis
aliter et aliter, facta est ibi quaedam mors: mors enim est, non esse quod fuit»
(CCL 36. 238)
Eucherius lugdunensis, Torma, spir. intell., c. 1: «Deus immutabilis
dicitur, quia animae eius, ira, furor, poenitentia, oblivio, recordatio, et alia
his similia non accidunt. Simplex enim natura est, et immutabilis et impertur­
bata. Neque aliud est ipse et aliud quod habet, sed ipsum est quod habet et
quod est» (ML 50. 730).
PROBATUR 2.

Ex ratione theologica.

(1 p., q. 9, a. 1-2).

1. Deus est simpliciter immutabilis. Id sequitur ex tri­
plici ratione simplicitatis, omnimodae perfectionis et primi entis.
Quod enim movetur, primo est compositum, quia per motum secun­
dum aliquid transit et secundum aliquid manet, adeoque duplici
elemento componitur. Secundo, non est omnino perfectum, quia
caret ea perfectione quam per motum acquirit vel amittit. Tertio,
non est primum ens, quia, cum motus sit transitus de potentia ad
actum, quod mutatur est ens in potentia, ens autem in potentia, qua
tale, est simpliciter posterius ente in actu, sicut potentia est poste­
rior actu (cf. 1 p., q. 3, a. 1).
2. Solus Deus est simpliciter immutabilis. Nam in omni crea639.

23

tura invenitur aliqua mutabilitas, in linea entis, vel substantiae, vel
accidentis.
Huiusmodi enim mutabilitas, vel fundatur in potentia extrinse­
ca Creatoris, et ita omnes res sunt mutabiles in linea entis, in quan­
tum ab ipso ex nihilo potuerunt produci in esse, et de esse possunt
reduci in non esse; vel fundatur in potentia intrinseca creaturae, et
iuxta varietatem huius potentiae datur varia mutabilitas in creatis.
Prima est mutabilitas in linea substantiae, quae convenit tantum
corporibus corruptibilibus, non vero substantiae spirituali, quae est
simplex, quaeque, etsi se habeat ut potentia ad suum esse, est tamen
cum ipso indissolubiliter coniuncta nec habet in se potentiam ad
non esse, sed tantum in extrinseca potentia Creatoris. Neque simi­
liter talis mutabilitas competit aetheri vel alio corpori, si detur,
cuius forma perficiat totam potentialitatem materiae.1 Altera est
mutabilitas in linea accidentis, et haec invenitur diversimode in
omni creatura. In substantiis quidem corruptibilibus datur mutabi­
litas secundum plura accidentia, non tamen secundum illa quae
consequuntur principia essentialia subiecti, ut est risibilitas in homi­
ne et albedo in nive. In substantiis vero corporalibus incorruptibi­
libus, si quae sint, habetur tantum mutabilitas secundum locum. In
substantiis denique spiritualibus, est mutabilitas sive relate ad fi­
nem, i. e. secundum electionem de bono in malum aut vicissim, sive
relate ad locum, quatenus per virtutem suam attingunt successive
varia loca; quae ultima mutabilitas sola manet in eis postquam
fixitatem sui ultimi finis consequuntur.
640 Ad pleniorem doctrinae intellectionem, solutio sequentium obiectlonum iuvabit.
Obi. 1. Moveri est quaedam perfectio. Imo vita ipsa consistit in motu.
Unde Sap. 7. 24 de sapientia divina dicitur quod est «omnibus mobilibus mo­
bilior»; Augustinus etiam, De Gen. ad liti. 8. 20, ait quod «Spiritus creator
movet se, [quamvis] sine tempore ac loco» (ML 34. 388), et Plato, Leges 10,
ait primum «principium... seipsum movere» (cf. supra, n. 550).
Resp. Motus tripliciter accipitur, scilicet pro motu locali, pro transitu de
potentia ad actum et pro qualibet actione. Primo et secundo modo, motus
est imperfectio vel involvit aliquam imperfectionem, et hoc sensu S. Thomas
et Aristoteles dicunt Deum esse motorem immobilem. Tertio vero modo,
motus est perfectio ac ita maxime convenit Deo, in quo est actualissima vita,
sive operatio intellectus et voluntatis, ratione cuius in obiectis auctoritatibus
Deus dicitur moveri.
Obi. 2. Deus inde a die creationis incessanter fit de non operante ope1 Cf. supra, n. 553, in nota.

rans, ut patet ex innumerabilibus effectibus utriusque providentiae naturalis
et supernaturalis. Ergo necessario mutatur.
Resp. Nepo cons. In productione et successione effectuum divinorum
tota mutatio est ex parte illorum, non Dei, qui tantum accipit extrinsecas
denominationes seu relationes rationis, ut creatoris, domini, salvatoris, iustificatoris, etc. Ratio est, quia forma, per quam Deus agit, est iam in actu
ultimo determinata ad agendum ab aeterno; unde non mutatur cum effectus
producuntur. Talis autem forma Dei agentis est ipsa voluntas divina, non
quomodolibet accepta, sed ut decernens res producendas tali ordine, pondere
et mensura; unde effectus sequuntur non utcumque aut ab aeterno, sed suo
ordine et suo tempore.
Obi. 3. Voluntas divina terminatur ad obiecta varia et discrepantia. Item,
modo terminatur ad unum, modo ad alterum effectum, v. g. eundem hominem
Deus prius diligit et postmodum odit. Item, in actibus divinis est libertas
quae repugnat immutabilitati. Ergo admittenda est in voluntate divina quae­
dam multiplicitas et mutabilitas.
Resp. Omnes perfectiones creatae inveniuntur in Deo unite et simpliciter
secundum superiorem formalitatem, in qua omnes oppositiones et discrepan­
tiae resolvuntur. Et sicut in esse divino resolvuntur omnes differentiae entis,
i. e. negativum et positivum, absolutum et relativum, contingens et necessa­
rium, ita in voluntate divina unus simplex ac infinitus actus aequivalet actui
necessario et libero et infinitis actibus qui secundum obiecta formaliter distin­
guuntur in creatis. Haec autem distinctio obiectorum praebet nobis funda­
mentum ad distinguendum inter volitiones divinas, quae ita dicuntur amor,
odium, iustitia, misericordia, etc. Quod autem attinet conciliationem immu­
tabilitatis Dei cum eius libertate, fusius dicetur ubi de libertate divina
(n. 751- 757 sq.).1

Obi. 4. Non videtur quod sit proprium Dei esse immutabile. Nam omne
immateriale est immutabile, quia principium mutationis est materia. Item,
omnis forma est invariabilis, formae enim dicuntur invariabiles sicut numeri.
Tandem, angeli sunt immutabiles, cum ian pervenerint ad ultimum finem.
Resp. Principium mutationis simpliciter est potentia, non materia, nisi
fiat sermo de mutatione substantiali. Unde non omne immateriale est immuta­
bile, sed tantum id quod nullam habet potentiam. Forma dici potest invaria­
bilis quatenus non est ipsum subiectum mutationis, at simpliciter est variabi­
lis, seu potius est elementum mutationis; sic enim est variabilis sicut est ens,
i. e. ut quo subiectum variatur. In angelis manet duplex mutabilitas, seu ab
intrinseco secundum locum et ab extrinseco secundum potentiam Creatoris.
1 Frustra hic obiceretur generatio Verbi et Spiratio Spiritus S. in Trinitate, necnon
Incarnatio Verbi, de quibus agendum est in propriis tractatibus. Ibi ostendetur proces­
sionem ad intra non importare incoeptionem nec causationem sive transitum de potentia
ad actum, et Incarnationem importare meram terminationem humanitatis per subsisten­
tiam Verbi. In utroque casu nulla mutatio intervenit in essentia divina.

QUAESTIO X.
I.

DE AETERNITATE DEI1

SENSUS QUAESTIONIS.

641. Ut dictum est supra (n. 625, 637), aeternitas cognatio­
nem habet cum duplici alio attributo, scilicet tum cum immensitate,
quatenus excludit mensuram temporis sicut illa excludit mensuram
loci, tum ac praecipue cum immutabilitate, in qua immediate fun­
datur, sicut immensitas fundatur in omnipotentia. Aeternitas, sicut
immensitas, secundum nostrum modum concipiendi est attributum
relativum et negativum, quatenus excludit tempus, licet secundum
se dici possit attributum absolutum et positivum, prout simul cum
tempore et aevo dividit genus durationis.

i»

•»

Definitio et divisio durationis in tempus, aevum et aeternitatem.
Duratio est permanentia rei in esse; unde ab ipso esse rei non distin­
guitur nisi ratione. Dividitur, iuxta divisionem ipsius esse, seu iuxta varios
modos permanendi in esse. Aeternitas nempe dicitur permanentia in esse,
entis omnino immutabilis; aevum vero permanentia in esse, entis immutabilis
secundum essentiam sed mutabilis secundum accidentia; tempus denique per­
manentia in esse, entis mutabilis etiam secundum essentiam.
Tempus est duplex: intrinsecum et extrinsecum. Tempus intrinsecum est
tempus consideratum in se, ut quaedam duratio. Est idem ac motus, a quo
sola ratione differt. Si motus est continuus, ut in corporalibus, tempus dicitur
continuum, secus dicitur discretum, ut contingit in soiritualibus. seu in succès-

minabilis, i. e. sine termino a parte ante et a parte post; tota simul, i. e, abs­
que successione; perfecta possessio, i. e. talis simultas est simultas perfec­
tionis vel perfectionum, non igitur aeternitas est tota simul ad modum quo
«nunc» temporis», utpote indivisibile, est totum simul, quod est ratione im­
perfectionis suae (1 p., q. 10, a. 1, ad 5).
In hac definitione duo elementa inveniuntur: absentia limitis et absentia
successionis. Ut autem explicat S. Thomas (ibid., a. 1, 4 et 5), elementum es­
sentiale aeternitatis, quo ipsa a tempore et aevo distinguitur, non est absentia
limitis, sed absentia successionis seu immutabilitas, quia, etiam si tempus esset
sine initio (supposita possibilitate creationis ab aeterno) et sine fine, adhuc
distingueretur ab aeternitate, et id esset ratione suae successionis. Absentia
ergo limitis est elementum secundarium et consequens ex primo sive essen­
tiali, i. e. ex absentia successionis.

642
Aeternitas dividitur in proprie dictam, seu imparticipatam, et
improprie dictam, seu participatam. Haec dividitur, iuxta gradum quo partici­
patur primum (et consequenter etiam secundum) elementum aeternitatis.
Primo diuturnitas, seu longa duratio, dicitur aeternitas, quatenus imper­
fecto aliquo modo participat immutabilitatem. Sic in Scriptura dicuntur aeter­
ni montes et colles.
Secundo, tempus sine termino dicitur aeternitas, quia melius quam sim­
plex diuturnitas participat immobilitatem aeternitatis; pertingit enim etiam
ad secundum elementum aeternitatis. Sic terra et mundus dicuntur aeterni a
parte post.
Tertio ac pressiori sensu, duratio substantiarum incorruptibilium (aethe­
ris [?], animae humanae, angeli) dicitur aeternitas, quia participat perfectiori
modo immutabilitatem aeternitatis, i. e. secundum absentiam successionis in
substantia rei.
Quarto duratio visionis beatificae' est perfectissima participatio aeterni­
tatis secundum elementum formale; est enim simplex et ultima actualitas in
sua linea operationis, interminate et absque ulla successione perseverant. Haec
tamen deficit a perfecta ratione aeternitatis tum quia non est duratio ipsius
esse, sed solius operationis, tum quia est absolute mutabilis, sive ab extrinseco, per suspensionem divini concursus infundentis lumen gloriae, sive ab
intrinseco, per consequentem desitionem, aut etiam, si Deus vellet, diminutionem vel incrementum luminis gloriae.
Si attendantur receptacula vitae futurae, solum caelum est aeternum
quarto modo; limbus et infernus sunt aeterna secundo modo, i. e. prout ter­
minum non habent; purgatorium vero dici potest aeternum tantum primo
modo quia semper durabit usque ad diem iudicii. Tamen defuncti dicuntur
simpliciter ingredi aeternitatem, quatenus per mortem terminatur status viae
et incipit status termini, seu prout, relate ad electionem ultimi finis, immuta­
bilitatem consequuntur (1 p., q. 10, a. 3; cf. comment. Caietani).
Quoad relationem aeternitatis ad tempus, haec nota. Aeternitas non
admittit plus et minus sicut tempus. Utique usque ad hodiernum diem aeter1 Cf. C. J. Peter, Participated eternity in the vision of God, Roma 1964.

nitas duravit diuturniori tempore quam ante mille annos, sed non ideo in se­
crevit aut facta est maior duratio; est enim tota simul. Cum dicitur omnia
tempora et aeva contineri in aeternitate, id intelligitur virtualiter eminenter,
non vero formaliter, quatenus nempe duratio aeternitatis corresponde! omni­
bus temporibus et aevis, eo modo quo punctum vel centrum circuli, totum
simul existens et immotum permanens, correspondet omnibus partibus cir­
cumferentiae quae circa ipsum movetur, vel sicut arbor, quae esset extensa
per totum flumen, immutabiliter correspondent omnibus partibus aquae
fluentis.
Quoad relationem aeternitatis ad immensitatem, observa varias inter
haec attributa haberi analogias. Aeternitas est relate ad tempus id quod im­
mensitas relate ad spatium. Immensitas non definitur a spatio; nec aeternitas
a tempore. Illa non concipitur sine relatione ad spatium; ista ad tempus.
Ratione immensitatis Deus dici potest ubique et nullibi; ratione aeternitatis
in omni tempore et in nullo. Per immensitatem Deus abque divisione adest
multis locis; per aeternitatem absque successione adest omnibus temporibus.
Licet sit ubique, Deus dicitur esse alicubi speciali modo, ratione specialis ·
effectus; similiter licet sit semper, ratione tamen effectus Deus dicitur aliquid
efficere in aliquo tempore atque suscipit praedicationem temporis, ut cum
dicimus: Deus creavit, conservat, iudicabit.

643. Quaeritur utrum Deus, et ipse solus, sit aeternus, aeter­
nitate proprie dicta, ita nempe ut totum suum esse ac vitam possi­
deat non solum sine limite, seu sine initio ac fine, sed etiam sine
ulla successione, seu totum simul.
In qua quaestione, ut patet, necessario adversantur quotquot
negant tum simplicitatem Dei tum ac praecipue eius immutabilita­
tem, adeoque Pantheistae, signanter evolutionistae (cf. in n. 637);
nam aeternitas fundatur immediate in immutabilitate et haec in sim­
plicitate. Ceterum, plures ex antiquis philosophis aliquam aeterni­
tatem, etsi non proprie dictam, seu absentiam principii, tribuebant
materiae. In historia Ecclesiae nulla observatur peculiaris haeresis
aut controversia de aeternitate Dei, et ipsi Atiani, ideo aeternitatem
Verbi negabant, ut inde praecise concluderent negationem divinitatis,
eius.
Deus est aeternus, i II o est sua aeternitas,
II. ASSERTIO.
eique soli competit proprie dicta aeternitas.

Deum esse aeternum, est de fide, plu­
ries explicite definita. Ipsum esse suam aeternitatem, pariter est de
fide, definita implicite in simplicitate Dei a Cone. Vaticano I et
explicite a Cone. Remensi. Ipsum solum esse proprie aeternum, est
644.

Nota theologica.

implicite definitum in eo quod aeternitas numeratur inter propria
Dei attributa et proponitur etiam explicite a Cone. Remensi.1
PROBATUR 1.

Ex auctoritate.

Magisterium

Ecclesiae non semel hoc attributum solemniter

proposuit.
Cone. Nicaenum I, ad inculcandam divinitatem Verbi contra
Arianos, in eius aeternitatem insistit, declarans, immediate post
symbolum fidei: «Eos autem, qui dicunt: ’Erat, quando non erat’
[i. e. fuit tempus in quo Verbum non erat], et ’Antequam nascere­
tur, non erat’, et ’Quod de non extantibus factus est’ vel ex alia
substantia aut essentia, dicentes [esse] aut [factum aut] converti­
bilem aut demutabilem Deum [Filium Dei], hos anathematizat
cahtolica Ecclesia» (Denz. 126).
Symbolum Athanasianum (fortasse saec. 4; incerti auctoris; in
usu liturgico utriusque ecclesiae): «Aeternus Pater, aeternus Filius,
aeternus (et) Spiritus Sanctus; et tamen non tres aeterni, sed unus
aeternus» (Denz. 75).
Cone. Later. IV a. 1215 et Cone. Vaticanum I (cit. supra,
n. 623, 627) aeternitatem inter alia Dei attributa solemniter defi­
nierunt

pluries quidem aeternitatem praedicat etiam de
creaturis, sed iuxta varios supradictos sensus aeternitatis participa645.

Scriptura2

1 Cum in pleno conceptu aeternitatis, iuxta supradictam Boethii definitionem a
theologis traditionaliter admissam, duo elementa includantur, scilicet absentia limitis
(i. e. esse sine initio et sine fine) et absentia successionis, quaeri potest utrum tantum
primum an etiam secundum elementum sit de fide definita, seu utrum sit de fide quod
in Deo nulla habeatur successio, absque tamen ulla mutatione (seu successio instantium).
Cum theologi non soleant hanc quaestionem tangere et, definita aeternitate modo supradicto, simpliciter affirment aeternitatem Dei esse de fide, censentur affirmative respon­
dere praefatae quaestioni.
J.-M.-A. Vacant, Etudes théologiques sur les Constitutions du Concile du Vatican
(Paris 1895) I 182-189, explicite ac diffuse hac quaestione exagitata, negative respondet,
dicens alterum illud elementum, seu absentiam successionis in Deo, non esse de fide
definita, sed tantum doctrinam theologice certam vel proximam fidei. Attamen, videtur
negandum esse ipsum suppositum quaestionis, quod scilicet possit concipi in Deo aliqua
successio absque mutatione; non datur enim successio nisi inter duo, quorum unum est
sine alio et post aliud; unde, si ponitur aliqua successio in ipso Deo, sequitur Deum nunc
habere aliquid et subinde aliud, adeoque Deum mutare. Unde exclusio successionis in Deo,
et consequenter plenus conceptus aeternitatis, dicendus est esse de fide definita, sicut
ipsa immutabilitas, cui exclusio successionis aequivalet, est explicite definita.
2 Ceuppens, F., Theologia biblica, I: De Deo Uno (Romae 1938) 80-91.
Heinisch, P., Theology of the Old Testament (english ed. W. Heidt, Collegeville,
Minn. 1950) 70-73.
Schmidt, L., Der Ewigkeitsbegriff in A. T., Münster 1940.

tae et improprie dictae. Ita sermo est de praemio et vita aeterna
(Eccli. 12. 5; 31. 10; Dan. 12. 3; Math. 25. 46; Luc. 16. 9;.
Hebr. 5. 9; 9. 15); de igné et poena aeterna (Math. 18. 8; 3. 29;
lud. 6); de sacerdotio aeterno (1 Mach. 2. 54; Hebr. 6. 20).
Deus vero vocatur aeternus per antonomasiam et per proprium
nomen (Gen. 21. 33; Exod. 3. 15; Eccli. 18. 1; Baruch. 4. 7; Dan..
13. 42; 2 Mach. 1. 25; Rom. 16. 26).
Excluduntur a Deo limites principii et finis. Exod. 15. 18: «Dominus
regnabit in aeternum et ultra». Psal. 89. 2, 4: «Priusquam montes fierentr
aut formaretur terra et orbis, a saeculo et usque in saeculum tu es Deus...
Quoniam mille anni ante oculos tuos tanquam dies hesterna, quae praeteriit».
Psal. 109: «Ante luciferum genui te». Io. 1. 1: «In principio erat Verbum».
Aeternitas Dei describitur ut ambiens omnia tempora. Is. 41. 4: «Ego
Dominus, primus et novissimus ego sum»; 44. 6: «Ego primus et ego novis­
simus, et absque me non est Deus»; 48. 12: «Ego ipse, ego primus et ego
novissimus». Apoc. 1.4: «Qui est, qui erat et qui venturus est»; 2. 8: «Pri­
mus et novissimus»; 1. 8: «Alpha et omega, principium et finis». 1. Tim. 1.
17: «Regi autem saeculorum immortali, invisibili, soli Deo, honor et gloria
in saecula saeculorum. Arnen» (quae ultima verba transierunt in frequentes
doxologias ).'
Ipsum elementum formale aeternitatis, i. e. tota simul possessio et
absentia successionis in existentia, innuitur in his textibus: Psal. 89. 2:
«Priusquam montes fierent aut formaretur terrât et orbis, a saeculo et usque
in saeculum tu es Deus». Psal. 2. 7: «Filius meus es tu, ego hodie genui te».
Io. 8. 58: «Antequam Abraham fieret ego sum». Exod. 3. 14: «Ego sum, qui
sum»; ex quo patet ipsum nomen lahveh conceptum aeternitatis importare, ut
notat Augustinus, inquiens: «Quid est, ’Ego sum qui sum’, nisi aeternus
sum?» (supra, n. 638).

emphatice aeternitatem Dei proponunt, praecipue in
duplici contextu, seu cum explicant sensum nominis lahveh («Ego
sum qui sum»), in quo vident significatam Dei aeternitatem, et oc­
casione controversiae cum Arianis, contendentes ex aeternitate Ver­
bi probare eius divinitatem, non secus ac iidem haeretici ex nega­
tione aeternitatis conabantur inferre negationem divinitatis illius.
Quidam, ut Gregorius Nyssenus et Augustinus, ex doctrina Platonis^
(cf. Eimaeus 10) mutuant eam expressionem iuxta quam in Deo
non datur, sicut in creatura, «erat, est et erit», seu praeteritum,
praesens et futurum, sed «tantum est», seu merum et immutabile
praesens. Quidam, ut Augustinus, etiam significant Deum esse
suam aeternitatem.
646. Patres

j

1 Ceuppens, ibid. 90 sq., contra Meinertz, putat aeternitatem Dei in hoc textu nort
proponi, saltem explicite.

Aristides, Apol. 1: «Quocira ipsum Deum esse dico qui omnia pro­
creavit atque conservat, quique principii expers est, et sempiternus et immor­
talis, et nulla re indigens, omnibusque perturbationibus ac defectibus subli­
mior» (MG 96. 1107)?
Irenaeus, Adv. haer. 2. 34. 2: «Sine initio et sine fine, vere et semper
idem, et eodem modo se habens est Deus» (MG 7. 835).
Tertullianus, Adv. Marc. 1. 8. 3: «Non habet tempus aeternitas.
Omne enim tempus ipsa est. Quod facit, pati non potest. Caret aetate quod
non licet nasci. Deus si est vetus, non erit, si est novus, non fuit. Novitas
initium testificatur, vetustas finem comminatur. Deus autem tam alienus ab
initio et fine est quam a tempore, arbitro et metatore initii et finis» (CCL
1. 449).
Hilarius, De Trin. 1. 5, commentans Dei nomen «Ego sum qui sum»,
scribit:' «Non enim aliud proprium magis Deo, quam esse, intelligitur; quia
idipsum quod est, neque desinentis est aliquando, neque coepti; sed id, quod
cum incorruptae beatitudinis potestate perpetuum est, non potuit aut poterit
aliquando non esse, quia divinum omne neque abolitioni, neque exordio
obnoxium est. Et cum in nullo a se Dei desit aeternitas, digne hoc solum,
quod esset, ad protestationem incorruptae suae aeternitatis ostendit» (ML
10. 28).
Gregorius Naz., Or. 45. 3: «Deus et semper erat, et est, et erit; vel
potius est semper. Nam erat et erit huius nostri temporis et fluxae naturae)
segmenta sunt; ille autem semper est, atque hoc modo se ipsum nominat, cum
in monte Moysi oraculum edit. Universum enim esse in se ipso complectitur,
quod nec principium habuit, nec finem habiturum est, quasi pelagus quoddam
immensum et interminatum, omne tum temporis tum naturae cogitationem
superans» (MG 36. 625).
Augustinus, Enarr. in psal. 101, serm. 2. 10: «Non enim aliud anni
Dei, et aliud ipse; sed anni Dei, aeternitas Dei est: aeternitas, ipsa Dei subs­
tantia est; quae nihil habet mutabile; ibi nihil est praeteritum, quasi iam non
sit, nihil est futurum, quasi nondum sit. Non est ibi nisi: Est; non est ibi:
Fuit et erit, quia et quod fuit, iam non est; est quod erit, nondum est; sed
quidquid ibi est, nonnisi est. Merito sic misit Deus famulum suum Moysen...
[Prosequitur explanans nomen Dei «Ego sum qui sum»~\» (CCL 40. 1445).
Enarra, in psal. 121. 6: «Ecce ’idipsum’, cuius ’anni non deficient’ [Psal. 101,
27 sq.]... Qui sunt anni qui non deficiunt, nisi qui stant? Si ergo ibi anni
stant, et ipsi anni qui stant unus annus est, et ipse unus annus qui stat unus
dies est; quia ipse unus dies nec ortum habet nec occasum, nec inchoatur ab
externo, nec excluditur a crastino, sed stat semper ille dies; et quod vis vocas
illum diem; si vis, anni sunt; si vis, dies est; quodeumque cogitaveris, stat
tamen» (ibid. 1806).
Gregorius M., Moral. 20. 32: «In illo enim nec praeterita, nec futura
reperiri queunt, sed cuncta mutabilia immutabiliter durant, et quae in seipsis
simul existere non possunt, illi simul omnia assistunt, nihilque in illo praeterit
J Textus refertur a Ioanne, monacho S. Sabae, in sua Vita Barlaam et loasaph, c. 26.

quod transit, quia in aeternitate eius modo quodam incomprehensibili, cuncta>
volumina saeculorum transeuntia manent, currentia stant» (ML 76. 176)..

In Liturgia communissima est confessio aeternitatis Dei, tum
sub forma invocativa ad initium et finem Orationum (Aeterne Deus;
in saecula saeculorum), tum sub forma glorificativa in doxologiis,
inter quas communissima est «Gloria P. et F. et Sp. S. sicut erat in
principio et nunc et semper et in saecula saeculorum» (ex doxologia
Apostoli, 1 Tim. 1. 17, supra relata).
PROBATUR 2. Ex ratione theologica

(1 p., q. 10, a. 2-3).

647. Aeternitas est duratio entis omnino immutabilis, adeo­
que aeternitas consequitur perfectam immutabilitatem, sicut tempus
consequitur motum. Atqui Deus est omnino immutabilis. Ergo est
aeternus.
Praeterea, Deus est idem cum suo esse immutabili. Ergo non
solum est aeternus, sed est ipsa sua aeternitas, sicut est suum esse.
Praeterea, soli Deo competit perfecta immutabilitas. Ergo ipsi
soli competit proprie aeternitas. Cetera vero dici possunt improprie
aeterna, prout aliquo modo participant immutabilitatem, ut explica­
tum est supra (n. 642).
648. Obi. 1. Aeternitas, sicut quaelibet duratio, importat mensuram.
Atqui Deo non convenit habere mensuram, nam id implicaret aliquam imper­
fectionem, quia quod mensuratur perficitur a mensura. Ergo in Deo non est
aeternitas.
Resp. Dist. niai. Aeternitas importat mensuram extrinsecam, nego; men­
suram intrinsecam, subdist.: formaliter a se distinctam, nego; cum se identi­
ficatam et distinctam tantum secundum nostrum modum concipiendi, conce­
do. Contr. min. Neg. cons.
Explico. Motus duplicem habet mensuram, unam extrinsecam, i. e. tem­
pus alterius motus, aliam intrinsecam, i. e. proprium tempus; hoc autem dis­
tinguitur ab ipso motu sola ratione cum fundamento in re.
Aeternitas autem nequit mensurari ab extrinseco, quia ambit omnem
aliam durationem. Disputant vero theologi an aeternitas habeat, respectu Deir
veram rationem mensurae intrinsecae. Quidam negant et provocant ad S. Tho­
mam, hic a. 2 ad 3: «Aeternitas non est aliud quam ipse Deus. Unde non
dicitur Deus aeternus quasi sit aliquo modo mensuratus; sed accipitur ibi
ratio mensurae secundum apprehensionem nostram tantum» (cf. In 1 Sent.,
dist. 19, q. 1, a. 1, ad 4). Alii distinguentes dicunt aeternitatem esse mensu­
ram Dei non formalem sed virtualem. Alii simpliciter affirmant. Haec tertia
sententia rationabilior videtur. Eam defendit Billuart, qui provocat ad S. Tho­
mam, hic a. 5, et In 1 Sent., dist. 19, q. 2, a. 1, et hanc adducit rationem^

ratio mensurae nullam involvit imperfectionem, cum sit id quod, ratione suae
uniformitatis, est aptum ad denotandam extensionem seu totalitatem alicuius;
quod autem sit distincta a mensurato ct ad hoc comparetur ut perfectum ad
perfectibile, accidit mensurae qua tali et est proprium mensurae extrinsecae.
Unde duratio Dei, quatenus explicat virtualem eius extensionem infinite per­
severantem, est mensuratum, quatenus vero explicat summam uniformitatem
ct immutabilitatem in durando, est mensura.
Ex quo sequitur aeternitatem habere rationem mensurae respectu cre­
aturarum, quia, mensurando actionem Dei, mensurat terminos illius. Est
tamen mensura non adaequata sed excedens, sive quia ambit omnem durationem, sive quia mensurat absque successione.
Obi. 2. In aeternitate non est praesens, praeteritum et futurum. Atqui
de Deo praedicatur praesens, praeteritum et futurum, ut fit frequenter in
ipsa Scriptura. Ergo in Deo non est aeternitas.
Resp. Cum praedicantur de Deo temporis differentiae, praedicatio vel
respicit ipsum esse, ut cum dicitur: «qui est, qui erat, qui venturus est»,
et tunc illae conveniunt Deo non formaliter sed virtualiter eminenter; vel
respicit operationem Dei, ut cum dicitur: «creavit, iudicabit», et tunc hae
temporis differentiae important in Deo tantummodo denominationes extrinsecas, correspondentes mutationibus realibus quae eveniunt in effectibus
•divinae operationis (1 p., q. 10, a. 2, ad 4).

QUAESTIO XI.
I.

DE VERITATE DEI1

SENSUS QUAESTIONIS.

649. Attributa divina hucusque considerata referuntur ad duo
Iranscendentalia, seu unum et bonum. Restat considerandum attri­
butum veritatis, quod refertur ad quartum et ultimum transcenden­
tale, quod verum nuncupatur (cf. supra, n. 581); de primo autem
ac fundamentali transcendental!, seu ente, actum est in duabus
primis quaestionibus, ubi de essentia Dei tam physica quam metaphysica.
Veritas generaliter definitur adaequatio rei et intellectus. Si est adaequatio intellectus ad rem, dicitur veritas formalis (sive logica, sive cognitionis,
sive iudicii), nam primario et per se veritas in cognitione residet, prout
cognitio est conformis realitati. Si vero est adaequatio rei ad intellectum,
quatenus nempe est conformis cum idea artificis a quo producitur, dicitur
veritas ontologica, quae dici solet etiam transcendentalis (quamvis stricte
transcendentalis sit prout convenit omni enti, non stricte transcendentalis
vero prout convenit tali enti).2 Ad hanc ontologicam veritatem reducitur
1 1 p., q. 16; 1-2, q. 3, a. 7; C. Gent. 1. 60-62; 3. 51; In 1 Sent., dist. 19, q. 5,
a. 1; De veritate, q. 1, a. 1-8.
2 Ea adaequatio rei ad intellectum potest considerari etiam in ordine ad intellectum
speculativum, quatenus entitas rei est apta ad causandam sui notitiam in intellectum
-creatum, et tunc huiusmodi veritas ontologica nihil aliud est nisi ipsa immaterialitas sive
• cognoscibilitas obiecti (cf. supra, n. 618).

etiam veritas sermonis, seu moralis, sive veracitas, quae est adaequatio sermo­
nis cum iudicio loquentis (signi cum signato) quaeque dependet a voluntate
sive a moralitate loquentis, ac ideo non pertinet ad praesentem quaestionem,
sed ad quaestionem de voluntate Dei eiusque perfectione.1
Veritas est conceptus analogus, analogia attributionis. Primario dicitur
de intellectu (veritas formalis) et secundario de rebus (veritas transcendenta­
lis), inquantum hae a veritate intellectus denominantur verae. Non tamen
veritas rerum consistit in sola denominatione extrinseca, sed in ipsa entitate
rerum quatenus ab extrinseco denominantur vera; quo sensu verum conver­
titur cum ente.

1

fi
I
i
1»

II. ASSERTIO. In Deo est veritas, tum tanscendentalis tum
for II alis, imo Deus est summa veritas, prima veritas, ipsa veritas.

h

650. Nota theologica. Veritas Dei transcendentalis est de fide,

I

>

I

I

definita in documentis quae loquuntur de Deo vero (i. e. non falso),,
et ceteroquin aequivalet ipsi doctrinae de existentia Dei. Veritas
Dei formalis est pariter de fide, definita in omnimoda perfectione
Dei eiusque omniscientia, et directius in verbis Cone. Vaticani I:
«Qui nec falli nec fallere potest». Deum esse summam et primam
veritatem, continetur pariter in fide de perfectione Dei, ut summi
ac primi entis. Deum esse ipsam veritatem est de fide, contenta in
simplicitate Dei et explicitius proponitur a Cone. Remensi, defi­
niente in Deo abstractum et concretum non distingui (cf. supra,
n. 585).
PROBATUR 1. Ex auctoritate.

In fontibus revelationis et in documentis Ecclesiae saepe sermo
est de veritate Dei et de Deo vero. Sed id dicitur vel in sensu gene­
rali et indistincto, vel m sensu determinato de una vel altera veri­
tate, aut transcendental!, aut formali, aut etiam morali (seu veracitate). Unde ex contextu determinatus sensus eruendus est, nec sem­
per facile erui potest.
Ita, cum Cone. Later IV, Florentinum et Vaticanum I loquun­
tur de «uno vero Deo» (supra, n. 607), quaestio est de veritate
ontologica sive transcendentali, et sensus est Deum quem credimus,
correspondere verae notioni quam de Deo habemus, in oppositione
ad falsos deos qui in paganis religionibus coluntur. Cum vero Cone.
1 Ceterum, haec moralis veritas non est simpliciter confundenda cum veritate sermo­
nis; nam in sermone est etiam veritas ontologica (i. e. sermonis ut est res quaedam) et
veritas formalis (i. e. sermonis ut est mere signum iudicii; sic enim accipitur ad modum
unius cum signato et induit eandem illius formalem veritatem).

Vaticanum l docet «rationem creatam increatae Veritati penitus
subiectam esse... [ac credere teneri] propter auctoritatem ipsius
Dei revelantis, qui nec falli nec fallere potest» (Denz. 3008), quaes­
tio est de Dei veritate formali et morali.
Pariter in locis Scripturae, in quibus est sermo de Deo vero aut
de divina veritate, unus vel alter sensus intelligi debet aut potest.
Ita de veritate ontologica'. Io. 17. 3: «Haec est autem vita aeterna,
ut cognoscant te solum Deum verum»; 1 Thess. 1. 9: «Conversi
estis ad Deum a simulacris, servire Deo vivo et vero»; 1 Io. 5. 20:
«Hic est verus Deus et vita aeterna». De veritate formali'. Io. 14.
6: «Ego sum via et veritas et vita»; 15. 26: «Spiritus veritatis qui
a Patre procedit» (agitur enim de divina scientia nobis revelata). De
veritate formali simul et morali intelligi possunt non pauci loci, in
quibus veritas divina copulatur cum aliis divinis virtutibus ac ideo
sonat veracitatem, fidelitatem in promissis, aequitatem in iudicio,
et similia: Psal. 30. 6: «Redemisti me, Domine Deus veritatis»;
Psal. 116. 2: «Veritas Domini manet in aeternum»; Psal. 35. 6:
«Misericordia et veritas» (idem 39. 12; 88. 25; 117. 2; Tob. 3. 2);
Psal. 84. 12: «Veritas et iustitia»; Psal. 110. 7: «Veritas et in­
dicium».
Easdem expressiones facile est colligere ex locis Patrum. De
utraque ontologica et formali Dei veritate, quatenus est fons omnis
creatae veritatis, seu «veritas fixa, stabilis, indeclinabilis, ubi sunt
omnes rationes rerum omnium creatarum», magnifice loquitur Au­
gustinus, sub influxu doctrinae platonicae de ideis aeternis, ut osten­
dimus supra (n. 507, 573).
PROBATUR 2.

Ex ratione theologica.

651. Essentia Dei est conformis intellectui divino, imo est
identica cum eo; ergo est vera transcendentaliter. Vicissim intellec­
tus divinus est conformis, imo idem, cum sua essentia; ergo est
verus formaliter. Intellectus et essentia divina sunt maxime confor­
mes, cum sint idem; ergo in Deo est maxima veritas. Intelligere
divinum est mensura et causa omnis alterius esse et intelligere; ergo
in Deo est prima veritas, fons omnis veri, sive transcendentalis sive
formalis. Deus est suum esse et suum intelligere, seu est utrumque
per essentiam; ergo est sua veritas, seu est veritas per essentiam,
seu est ipsa veritas.
Ex his sequitur quod omnia sunt vera veritate divina. Quod quidem

intelligendum est causaliter tantum, si loquamur de veritate formali, hoc
sensu nempe quod veritas intellectus divini est causa efficiens et exemplaris
multarum veritatum quae sunt formaliter in variis intellectibus creatis (cf.
supra, n. 507); sed intelligi debet stricte, formaliter et inhaesive, si loquamur
de veritate transcendentali, quia haec consistit in conformitate cum divino
intellectu, quae est una omnium, vel in denominatione derivata a veritate
divini intellectus, quae est una veritas. Inde etiam patet differentia inter haec
duo: omnia sunt bona bonitate divina, omnia sunt vera veritate divina (cf.
1 p., q. 16, a. 6. et Comm. Caietani).

QUAESTIO XII.
RATIONIS’

DE COGNOSCIBILITATE DEI PER LUMEN

i

*
li

ft
M

II
i I

I.

SENSUS QUAESTIONIS.

652. Attributa Dei, hucusque considerata, dicuntur ab intra,
quia fundantur immediate in ipsa essentia divina, non exclusis his
quae, ut immensitas et aeternitas, sunt quodammodo relativa, utpo­
te quae in suo conceptu involvunt relationem ad extrinsecum spa­
tium et tempus. Nunc consideranda veniunt attributa ad extra, quae
scilicet fundantur in actione creaturae circa Deum, i. e. in nostra
cognitione de Deo. Ex hoc enim quod intellectus noster habet rela­
tionem potentiae cognoscitivae ad Deum, in ipso Deo exurgunt
attributum cognoscibilitatis aliaque similia attributa, quae consis­
tunt in denominationibus sive relationibus rationis; est namque
commune omni obiecto quod referatur per relationem rationis ad
facultatem sicut haec refertur ad ipsum per relationem realem.
Tria sunt huiusmodi attributa Dei ad extra: cognoscibilitas,
incomprehensibilitas et inefhabilitas, quorum duo postrema ad pri11 p., q. 12, a. 4 et 12: C. Gent. 1.3; 3. 49 et 52; 4. 1: In Boethium de Trinitate,
q. 6, a. 3.
Baillie, J., Our knowledge of God. New York 1961.
Bittremieux, J., De analogica nostra cognitione et praedicatione Dei. Louvain 1913.
Bortolasso, G., «Ricerca razionale di Dio», Civiltà cattolica CXIII (1962) 443-451.
Descoqs, P., Praelectiones theologiae naturalis II (Paris 1935) 735-840.
Farley, E., The transcendence of God, Philadelphia 1960.
Garrigou-Lagrange. R., Dieu. Son existence et sa nature (éd. 4, Paris 1923)
198-223, 515-588.
Hellin, !.. Theologia naturalis (Matriti 1950) 550-559.
Lennerz, H„ De Deo Uno (ed. 3, Romae 1940) 62-95, 108-118.
Le Rohellec, J., «Cognitio nostra analogica de Deo», Divus Thomas (Piacenza)
(1927) 298-329.
More-Pontgibaud, Ch. de, «Sur l'analogie des noms divins». Recherches de science
religieuse (1929) 481-512; (1930) 193-223; (1952) 161-188,—Du fini à l'infini. Introduc­
tion à l’étude de la connaissance de Dieu, Paris 1957.
Van der Meersch, L, Tractatus de Deo Uno et Trino (ed. 2, Brugis 1928) 193203, 221-226.
Van Steenbergen, F., Dieu caché, Louvain 1961.

mum referuntur. Cognoscibilitas autem Dei triplex est, seu per ra­
tionem, per gratiam et per gloriam. De prima agitur in praesenti
quaestione. Quae quidem intimam cognationem habet cum quaes­
tione de cognoscibilitate existcntiae Dei, agitata in cap. 1. Nam ex
hoc quod Deus cognosci potest quoad existentiam, sequitur quod
possit etiam aliquo modo cognosci etiam quoad essentiam, et de fac­
to ibidem, simul cum Dei existentia, deduximus quinque suprema
essentialia eius praedicata motoris immobilis, causae primae, entis
necessarii, entis perfectissimi et primi ordinatoris. Unde hic potius
quaestio est de modo quo per naturale lumen rationis essentia Dei
cognosci possit, utrum scilicet cognitione propria, seu qua obiectum
attingitur per speciem propriam, an cognitione tantum analogica,
qua obiectum attingitur per speciem alienam,1 et ulterius, utrum
huiusmodi analogica cognitio essentiae divinae, fundata in generali
principio causalitatis, procedat per triplicem viam affirmationis,
negationis et excellentiae, quemadmodum ex eodem causalitatis
principio fluunt quinque viae quibus ipsa existentia Dei probata est.
Ut ex dicendis patebit, cognitio essentiae Dei in hac vita, sive naturalis
per lumen rationis sive supernaturalis per fidem, nequit esse nisi analogica
et per triplicem praefatam viam obtenta, nec nisi in altera vita per elevatio­
nem luminis gloriae, quo intellectus quodammodo adaequatur infinito obiecto,
haberi potest propria ac immediata cognitio illius essentiae. Scbematice:
Cognitio Dei
naturalis, seu de Deo sub attributis communibus cum creatura (cognitio me­
diata, analogica, abstractiva, clara)
per viam affirmationis (seu efficientiae vel causalitatis)
per viam negationis (seu remotionis)
per viam excellentiae (seu eminentiae)
supernaturalis, seu de Deitate, sive attributis Deo propriis ac intimis
per gratiam (mediata, analogica, abstractjya, obscura)
per gloriam (immediata, propria, intuitiva, clara)
1 Cave ne confundas distinctionem cognitionis propriae et analogicae cum distinc­
tione, a quibusdam allata, in conceptum proprium et analogicum. Prima distinctio refertur
ad modum vel medium cognoscendi, et indicat tantum cognitionem per speciem propriam
vel alienam. /Xltera distinctio refertur ad ipsum conceptum, et est male concinnata, quo­
niam conceptus proprius non dividitur contra analogicum, sed contra improprium, et etiam
conceptus analogicus potest esse proprius. Conceptus enim dividitur in univocum (qui
est semper proprius) et analogicum, qui est vel proprius (analogia proportionalitatis pro­
priae) vel improprius (analogia proportionalitatis impropriae et analogia attributionis).
Unde, quamvis de Deo habeamus cognitionem non propriam, seu non per propriam
speciem, sed analogicam, seu per speciem alienam, tamen varii conceptus de D>eo, quos
per viam analogiae obtinemus, sunt quidem analogici sed non necessario improprii, sed
quidam proprii (ut Deus est ens, unus, venis, bonus, intelligens), alii improprii sive
metaphorici (ut Deus est leo. Deus irascitur, et similia).
De qua conceptuum recta distinctione vide probata manualia philosophiae necnon

II. ERRORES.

653. Circa naturalem cognitionem essentiae divinae duplex
habetur error, connexus ceteroquin (etsi non prorsus identicus) cum
errore de naturali cognitione ipsius existentiae Dei, de quo in cap. 1.
Primus error per excessum docet nos naturaliter cognoscere
essentiam Dei cognitione propria et immediata; ita antiqui haeretici
Eunomiani et mediaevales Beguinae ac Beguardi, et, in remissiori
forma, Ontologi, quorum omnium sententias fusius exposuimus
ibidem (n. 496-498). His accesserunt aliqui scholastici, praecipue
Ripalda' cui praeiverunt Molina et Durandus, quatenus, agitantes
meram quaestionem de possibili, docuerunt huiusmodi naturalem ac
propriam Dei cognitionem non repugnare, cum Deus posset creare
aliquam substantiam supernaturalem vel, quod idem est, aliquem
intellectum cui lumen gloriae foret connaturale et cuius proinde
substantia esset supernaturalis.
Alter error per defectum docet naturalem rationem non posse
vere cognoscere essentiam Dei, etiam cognitione analogica ac me­
diata, et omnem nostram cognitionem de Deo reduci ad mera nomi­
na vel mera symbola, quolibet obiectivo valore destituta. Huiusmodi
error latet in omni forma Agnosticismi, relati in cap. 1, ubi de cognoscibilitate ipsius existentiae Dei, nominatim in Hominalismo saec.
14 et in Protestantismo (cf. in n. 517). Ad eundem errorem accesse­
runt aliqui mediaevales philosophi (ut Maimonides)2 et theologi (ut
Alanus de Insulis), quos refert et impugnat S. Thomas (1 p., q. 13,
a. 2), quatenus docuerunt nostros conceptus de Deo non habere
sensum positivum et absolutum, sed vel negativum (Deus est vivens=Deus non est sicut entia inanimata), vel pure causalem (Deus
est vivens=Deus est causa vitae in rebus) (cf. supra, n. 584).
II. ASSERTIO.
Essentia divina est naturaliter cognoscibilis
ab humano intellectu, non per speciem propriam sed alienam, seu
nostrum tractatum De Ordine II 553-555. Quoad distinctionem vero cognitionis propriae
et analogicae, seu per speciem propriam et alienam, confer S. Thomam, In Boethium De
Trinitate, q. 1, a. 2.
'De ente supernalurali, disp. 3, sect. 2; disp. 23; disp. 132, sect. 4. Cf. Lennerz,
op. cit. (supra, in n. 651) 110 sq., 118.
2 De huiusmodi Maimonidis agnosticismo, quem S. Thomas explicite impugnat ( 1
p. , q. 13, a. 2; C. Gent. 1. 30 sq.; In 1 Sent., dist. I, q. 1, a. 3; De potentia, q. 7, a. 5-7;
q. 9, a. 7, eiusque comparatione cum moderno agnosticismo, fuse disserit M. Chossat,
«Agnosticisme», Dictionnaire apologétique de la foi catholique (éd. 4, Paris 1925) I 28-66.

conceptibus analogicis abstractis ab effectibus creatis, idque per
triplicem viam negationis, affirmationis et excellentiae.

Idem valet quod diximus in cap. 1 de
cognoscibilitate existentiae Dei (n. 503, 525); scilicet: Deum non
cognosci naturaliter per speciem propriam, prout hoc excludit natu­
ralem visionem ipsius essentiae Dei, assertam a Beguinis, est de fide;
prout excludit etiam immediatam Dei cognitionem, qualiter asseri­
tur ab Ontologis, est ita certum ut contrarium sit temerarium. Deum
per lumen rationis vere ac certo cognosci posse, per ea quae facta
sunt, et quidem ut «unum, verum, creatorem et Dominum», sub
hac generalitate est de fide, definita a Cone. Vaticano I.
654.

Nota theologica.

PROBATUR 1.

Ex auctoritate.

Ecclesiae documenta dedimus in eodem cap. 1.
Scriptura excludit homines habere vel habere posse propriam
et immediatam Dei cognitionem·.
Imprimis enim, explicans modum quo Deum cognoscimus in
hac vita, Scriptura non aliud docet quam id esse per effectus creatos
(Sap. 13. 1-5; Rom. 1. 18-21; cf. supra, n. 528).
In hoc est differentia inter modum cognitionis huius vitae et
futurae, quod primus est per speculum, in enigmate et ex parte, alter
vero erit facie ad faciem et per totalem revelationem ipsius Dei,
sicuti est in se. 1 Cor. 13. 8-12: «Sive prophetiae evacuabuntur,
sive linguae cessabunt, sive scientia destruetur; ex parte enim cog­
noscimus et ex parte prophetamus. Cum autem venerit quod perfec­
tum est, evacuabitur quod ex parte est. Videmus nunc per speculum
in enigmate; tunc autem facie ad faciem. Nunc cognosco ex parte:
tunc autem cognoscam sicut et cognitus sum». Io. 3. 2: «Carissimi,
nunc filii Dei sumus et nondum apparuit quid erimus. Scimus quo­
niam, cum apparuerit, similes ei erimus, quoniam videbimus eum
sicuti est».
Cognitio Dei immediata dicitur esse propria divinarum persona­
rum atque constituere vitam aeternam, quae participatur ab angelis
et promittitur fidelibus. Io. 6. 46: «Non quia Patrem vidit quis­
quam nisi is, qui est a Deo Filius, hic vidit Patrem»; 1.18: «Deum
nemo vidit unquam; unigenitus Filius, qui est in sinu Patris, ipse
enarravit». Mat. 18. 10: «Angeli eorum in caelis semper vident fa­
ciem Patris mei qui in caelis est»; 5. 8: «Beati mundo corde quo­
niam ipsi Deum videbunt».
Magisterii

Ex alia vero parte in Sap. 13. 1-5; Rom. 1. 18-21; 1 Cor. 13.
12, asseritur tum possibilitas cognitionis naturalis de Deo, turn mo­
dus (Sap.: άναλο'γως; 1 Cor.: per speculum, in enigmate, ex parte),
tum via, i. e. affirmationis seu causalitatis (Sap.: ex operibus; Rom.:
per ea quae facta sunt).
Ut patet ex contextu, verba Apostoli referuntur non ad solam
cognitionem naturalem, sed in genere ad cognitionem status viae,
adeoque etiam ad eam quae habetur per fidem quaeque proinde est
tantum analogica. Id ceterum expresse inculcatur ab Apostolo in 2
Cor. 5. 6 sq.; «Dum sumus in corpore, peregrinamur a Domino,
per fidem enim ambulamus et non per speciem».

communis doctrina, etiam ante controversiam
Eunomianam, est visionem beatificam et immediatam Dei cognitio­
nem esse naturaliter impossibilem homini, seu esse absolute super­
na turalem.
655. Patrum

Id instantius subinde inculcatur contra haeresim Eunomianam, praeser­
tim a Basilio [Adv. Eu nom.), Gregorio Nyss. [Contra Eunom.) et loanne
Chrysostomo (Homil. de incomprehensibili).
Irenaeus. Adv. haer. 4. 20. 5: «’Quae impossibilia apud homines, possi­
bilia apud Deum’. Homo eternim a se non videt Deum. Ille autem volens
videtur [ab] hominibus, [a] quibus vult, et quando vult» (MG 7. 1035).
Nov Atianus, De Trinitate 2: «De hoc ergo, ac de eis quae sunt ipsius
et in eo sunt, nec mens hominum quae sint, quanta sint, et qualia sint, digne
concipere potest» (ML 3. 916).
,
C H RYSOSTOMUS, In Io., hom. 15. 1: «Creata quippe natura quomodo
increatum videre possit? Nam si incorpoream quamlibet virtutem, etsi ea
creata sit, clare conspicere nequimus, et hoc saepe in angelis ostensum est,
multo minus incorpoream et non factam naturam videre poterimus» (MG
59. 98; cf. De incomprehensibili, hom. 1, n. 3).
Cf. Hilarium, De Trin. 2. 7; Cyrillum Hier., Catech. 6, c. 2; Basilium,
Epist. 234. 1 sq.; Nazianzenum, Or. theol. 2. 17; item dicta supra, n. 505507, ubi etiam exposuimus quasdam ambiguas Patrum expressiones.

Patres tamen addunt humanam rationem posse Deum cognos­
cere suis viribus ex naturalibus effectibus. Cf. textus relatos supra,
in n. 530. Hanc autem cognitionem dicunt esse imperfectam.
C H rysostomus, De incomprehensibili, hom. 1, n. 3: «Parvulus multa
quidem videt, audit et loquitur, nihil tamen dilucide vel videt, vel audit, vel
loquitur: et sapit quidem, sed nihil integre. Ita et ego scio quidem multa, sed
eorum non novi modum. Deum enim ubique esse novi, totum item ubique
esse novi, quomodo autem nescio... Neque humana ratio capere valet quomo-

do possit esse substantia, quae nec a seipsa, nec ab alio quopiam esse accepe­
rit». (MG 48. 704).
Cyrillus Alex., Thesaurus 31: «Deus quidem perfecte seipsum cognos­
cit, quid sit secundum essentiam; nos vero, cum simus homines, minorem, non
tamen falsam, de eo notitiam habemus... Multa nomina de Deo praedicantur,
quorum singula non quid essentialiter Deus sit significant, sed aut quid non
sit, aut relationem quandam ad aliud quae ab eo distinguuntur. Exempli gra­
tia, incorruptibile et immortale significant quid non sit, pater vero aut inge­
nitus, quia genitor est ad distinctionem Filii et quia creatus non est» (MG
75. 451)

Huiusmodi cognitionis modum explicant, scilicet per triplicem
viam, affirmationis, negationis et excellentiae; quae formula integra
exhibetur a Pseudo-Dionysio et Damasceno.
Nyssenus, Contra Eunomium 12: «Horum autem nominum [divinorum]
dicimus non esse omnium uniformem significationem, sed quaedam eorum
quae insunt Deo, alia vero eorum quae ab eo absunt, notationem habere...
Humana autem intelligentia curiose et sollicite pervestigans et perscrutans,
quibus potest argumentationibus inaccessam et excelsam expetit et attingit
naturam, neque tam acute cernens, ut clare et evidenter quod inaspectabile
est queat intueri, neque omnino ita ab accessu et propinquatione seiuncta, ut
nullam possit eius, quod quaeritur, adumbratam imaginem capere... Atque ex
negatione eorum quae non insunt, et ex affirmatione eorum quae pie de ipso
intelliguntur, quia est, comprehenditur» (MG 45. 954-958).
Pseudo-Dionysius Areopagita, De div. nom. 7. 3: «Praeterea quaeren­
dum est quomodo Deum cognoscamus, qui neque sensu percipitur nec intel­
ligentia, et nihil omnino est ex iis quae sunt. An non potius vere dicatur, quod
Deum cognoscimus ex natura eius (id enim quod natura eius est, incognitum
est, et omnem rationem et mentem superat), sed ex ordine omnium rerum,
tanquam ab ipso proposito, et imagines quasdam ac similitudines exempla­
rium eius divinorum in se habente, ad cognoscendum illud summum bonum
et omnium bonorum finem, via et ordine pro viribus ascendimus in ablatione
et in superlatione omnium, et in omnium causa» (MG 3. 879 sq.).
Damascenus, De fide orth. 1. 12: «Quocirca ex divinis nominibus quae­
dam per negationem dicuntur, quibus essentiam omnem eum superare decla­
ratur, velut cum essentiae expers, sine tempore, sine principio, invisibilis
dicitur... Sunt autem alia quae per affirmationem efferuntur; ea nimirum
quae de eo dicuntur, ut est omnium rerum causa [ut ens, sapiens, potens,
etc.]... Atque haec sunt vocabula affirmantia et negantia. Ex utrisque porro
suavissima connexio fit, v. gr. superessentialis essentia, superdivina Deitas,
principium omni principio superius, aliaque similia» (MG 94. 846 sq.).
PROBATUR 2.

Ex ratione theologica.

656. 1- pars·. Essentia divina non est naturaliter cognoscibilis
per speciem propriam, seu cognitione propria et immediata.

Cum enim cognitio sit secundum quod cognitum est in cognos­
cente, oportet quod habeatur adaequatio seu proportio inter cog­
noscentem et immediatum eius obiectum. Atqui essentia divina solo
intellectui divino est adaequata, nostrum vero intellectum superexcedit, tum quoad entitatem tum ac consequenter quoad intelligibilitatem. Ergo essentia divina nequit esse obiectum immediatum natu­
ralis intellectus, seu cognosci per propriam speciem.
Exinde sequitur:
Primo, a fortiori divina essentia nequit attingi ab oculo corporeo, sive·
naturaliter sive etiam supematuraliter per aliquod lumen inditum. Ratio est
impossibilitas, pro aliqua potentia, egrediendi limites sui obiecti adaequati
seu extensivi. Gregorius Palamas eiusque discipuli (saec. 14) docuerunt ocu­
lum corporeum supematuraliter elevari ad videndum lumen aliquod divinum,,
distinctum, sed non separatum ab essentia divina (cf. infra, n. 663). Fran­
cisais Crespin, alias Magister Bonae Spei, professor lovaniensis (t 1677) eius­
que discipuli ex ordine Carmelitarum, docuerunt oculum corporalem posse
supematuraliter elevari ad ipsam perfectam visionem beatificam. Aliquid si­
mile docuit saeculo elapso L.-V.-E. Bougaud (t 1888 ),’ dicens probabile esse
Deum animabus beatis ante resurrectionem praestare, provisorio modo, ali­
quod speciale corpus aethereum cum relativis organis sensoriis, secus anima
non posset Deum intuitive videre. Contra quam sententiam iam S. Thomas
specialem articulum instituerat (1 p., q. 12, a. 3).
Secundo, intellectus creatus non potest, etiam de potentia Dei absoluta,.
Deum videre absque infusione luminis supernaturalis. Cum enim ad hoc sit
de se impotens, oportet ut intrinsece roboretur ac elevetur. Nec iuvat recur­
rere cum Molina ad specialem Dei concursum, assistentem intellectum crea­
tum, quia talis concursus esset aliquid ab extrinseco, non vero intrinsecum
intellectui. Nec melius quidquam conficitur si recurratur cum Suarez ad quan­
dam potentiam oboedientialem, immediate activam quorumcumque effectuum
supernaturalium, mediante solo concursu Dei supernatural!. Nam imprimis^
haec potentia implicat contradictoria; esset enim simul naturalis, utpote omni­
bus agentibus naturalibus congenita, et supernaturalis, quia immediate ordi­
nata ad effectus supernaturales; praeterea, haec potentia destrueret ordinem
supernaturalem gratiae; ea enim posita, superflua foret gratia, cum omneseffectus supernaturales, qui tribuuntur gratiae aliisque supernaturalibus habi­
tibus, fieri possent per huiusmodi potentiam oboedientialem activam.
Tertio, non solum impossibile est intellectum viribus naturalibus Deum
attingere, sed nec potest absolute creari intellectus cui sit connaturale lumen
gloriae et visio beatifica, aut, quod ad idem redit, aliqua substantia quae sit
essentialiter supernaturalis. ut docent Ourandus, Medina et Ripalda, supra
relati. Nam intellectus, cui foret connaturale lumen gloriae, esset supernatu­
ralis et ideo supponeret substantiam supernaturalem, cum facultas et substan­
tia sint invicem proportionatae. lamvero repugnat substantia creata superna1 Le Christianisme et les temps modernes, vol. 5, chap. 13, n. 3.

turalis; nam supernatural)tas consistit in ordine transcendental! ad Deum, ut
est in se elevatus super omnia, tanquam ad obiectum specificativum; implicat
autem substantiam constitui essentialiter per ordinem ad aliud, quia substan­
tia est ens in se et per se, nec ideo potest speciem emendicare ab extrinseco.
Ex quo patet discrimen inter substantiam et accidens; hoc enim, cum non
sit ens in se et ad se, sed potius ens entis, potest essentialiter constitui per
ordinem ad aliud extrinsecum; sic relatio constituitur per ordinem ad termi­
num et potentia per ordinem ad actum.

657. 2- pars·. Essentia divina est naturaliter cognoscibilis per
speciem alienam, seu conceptibus analogicis abstractis ab effectibus
creatis, idque per viam negationis, affirmationis et excellentiae, uno
verbo per viam causalitatis.
Deus est causa aequivoca creaturarum, seu creaturae sunt ef­
fectus Dei, virtutem causae non adaequantes. Atqui ex cognitione
effectus legitime fit transitus ad cognitionem causae, tum quoad
eius existentiam tum etiam quoad eius essentiam; nisi enim causa
existeret, effectus non esset, et nisi perfectio aliqua esset in causa,
neque in effectu inveniri posset.
Praeterea, ex cognitione effectus non adaequantis virtutem cau­
sae, ex una parte nonnisi cognitio analogica causae haberi potest, ex
alia vero parte legitime infertur negatio in causa illius modi quem
perfectio habet in effectu et affirmatio modi excellentioris eiusdem;
in causa enim aequivoca perfectio effectus excellentius continetur.
Ergo ex cognitione creaturarum legitime hauritur analogica
cognitio Dei; et quidem tripliciter. Primo scilicet, per viam affirma­
tionis, seu causalitatis, affirmando nempe de Deo omnes perfectio­
nes quae sunt in creaturis, v. g. sapientia et bonitas. Secundo, per
viam negationis, seu remotionis, removendo scilicet a Deo modum
quo tales perfectiones inveniuntur in creaturis, dicendo v. g. Deus
est infinitus, immensus, immutabilis; quod intelligi debet non tan­
tum de perfectionibus mixtis, sed etiam de simplicibus (cf. supra,
n. 615). Tertio, per viam excellentiae seu eminentiae, exprimendo
nempe summum modum uniuscuiusque perfectionis, dicendo v. g.
summum ens, summum bonum, imo ipsum ens, ipsa bonitas, ipsa
veritas; in quibus ultimis verbis exprimitur excellentissimus modus
habendi aliquam perfectionem, qui consistit in identitate illius per­
fectionis cum essentia, et ultimo in identitate essentiae et esse.
658. Obi. 1. Non videtur quomodo ex speciebus et conceptibus, haus­
tis ex creaturis, possit intellectus obtinere veram cognitionem de Deo. Nulla
enim est proportio inter finitum et infinitum.

Resp. Pons cognitionis nostrae, a rebus finitis ad Deuni, est analogia,
quae intercedit inter perfectiones creatas et divinas. Conceptus, quos Deo
tribuimus, exprimunt analogiam proportionalitatis seu similitudinem inter
duas proportiones, quarum una est inter Deum et suas infinitas perfectiones,
altera inter creaturam et suas finitas perfectiones, Cum dicimus v. g. Deum
esse bonum, sensus est Deum se habere ad suam bonitatem simili quodam
modo ac creatura se habet ad suam. Haec autem nostra analogica cognitio de
Deo est vera et obiectiva cognitio, i. e. adaequatio rei et intellectus, atque
attingit perfectiones positivas et intrinsecas Deo, nec est intelligenda ut cog­
nitio tantum negativa, vel relativa, vel symbolica et repraesentativa.
Obi. 2. Cum per duplicem viam negationis et excellentiae removemus a
Deo omnem imperfectionem creaturarum, conceptus mentis nostrae evadunt
proprii ipsius Dei, nec amplius sunt analogici. Ergo propriam cognitionem de
Deo attingimus et non tantum analogicam.
Resp. Haec obiectio ludit ambiguitate vocis «proprius conceptus». Cum
Deus in seipso immediate ab intellectu non attingatur, conceptus nostri,
quantumvis expoliti et appropriati, manent analogici, nec sunt univoci, quam­
vis esse possint etiam proprii, secundum analogiam proportionalitatis propriae.
Ipsa autem cognitio nequit dici propria seu fieri per speciem propriam, sed
fit per speciem alienam, ex qua extrahuntur conceptus Dei analogici, tam pro­
prii quam improprii seu metaphorici, ut explicatum est supra (n. 652, in
nota).

QUAESTIO XIII. DE SUPERNATURAL! DEI COGNOSCIBILITA­
TE PER GRATIAM’
I. SENSUS QUAESTIONIS.

659. Ad complementum quaestionis de cognoscibilitate Dei,
instituimus praesentem quaestionem de supernatural! cognitione Dei
per gratiam, veluti pontem inter cognitionem Dei per lumen ratio­
nis, quae fit per speciem alienam, et altiorem supernaturalem cogni­
tionem, quae fit per speciem propriam in lumine gloriae. Ceterum
haec quaestio ex professo et fusiori calamo iam posita ac resoluta
est in primo capite superioris tractatus de revelatione, ubi de notio­
ne et possibilitate revelationis. Unde hic breviter tantum ostenditur
cum S. Thoma modus quo homo per gratiam proficit in cognitione
essentiae Dei, tum intensive tum extensive. Dicimus «per gratiam»
potiusquam «per fidem», quia cognitio per gratiam, seu per quod­
libet auxilium supernaturale, latius patet quam cognitio per fidem
aut etiam per revelationem, ut patet ex aliis auxiliis, puta inspira­
tione et assistentia Spiritus S., de quibus dictum est in eodem trac­
tatu (supra, in n. 103).
1 1 p., q. 12, a. 13.

II. ASSERTIO.
Per gratiam homo consequitur altiorem cogni­
tionem Dei quam per lumen rationis.
PROBATUR.

660. In cognitione duo attenduntur, scilicet propositio obiec­
ti, per res sensibiles atque phantasmata, et lumen interius, quo
obiectum cognoscitur. Quoad utrumque autem homo per gratiam
adiuvatur in cognitione Dei. Adiuvatur enim per lumen interius
fidei, quod est lumen permanens, necnon per lumina transeuntia,
quae sunt vel gratiae gratis datae, seu lumen revelationis, inspira­
tionis et assistentiae Spiritus S., vel gratiae gratum facientes sicut
bonae inspirationes et cogitationes. Similiter adiuvatur interdum
etiam quoad propositionem obiecti, sive per infusionem specierum,
sive per formationem phantasmatum, sive per exteriora signa, qui­
bus melius exprimuntur res divinae quam per ea quae naturaliter
sunt nobis sensibilia.
Sub duplici hoc auxilio dupliciter homo proficit in Dei cogni­
tione; primo nempe, magis certe et magis clare intelligendo quae
ipsi impervia non sunt, seu veritates naturales; secundo, cognoscen­
do insuper mysteria supernaturalia quae absque auxilio gratiae
absolute impervia ipsi essent. Quantumvis tamen supernaturaliter
adiuvetur, citra lumen gloriae, cognitio humana non praetergreditur
limites analogiae. Ut enim ait Apostolus, 2 Cor. 5. 6 sq., «dum
sumus in corpore, peregrinamur a Domino (per fidem enim ambu­
lamus et non per speciem)». Cf. supra, n. 652, et S. Thomam, In
Boethium De Trinitate, q. 6, a. 3.
QUAESTIO XIV. DE COGNOSCIBILITATE DEI PER VISIONEM
BEATIFICAM’
I.

SENSUS QUAESTIONIS.

661. In q. 12 vidimus essentiam divinam cognosci non posse
naturali lumine rationis per speciem propriam, sed cognosci tantum
per speciem alienam a creatis desumptam, adeoque cognitione ana1 1 p., q. 12, a. 1; 1-2, q. 3, a. 8; q. 5, a. 1; C. Gent. 3. 51, 54 et 57; De veritate,
q. 8, a. 1, Quodl. 10, q. 8, a. un.; Compendium theol., c. 104.
Broglie, G. de, «De la place du surnaturel dans la philosophie de Saint Thomas»,
Recherches de science religieuse XIV (1924) 193-246; XV (1925) 5-53.—«Autour de la
notion thomiste de la béatitude», Archives de philosophie III-2 (1925) 55-96.—«De ultimo
fine humanae vitae asserta quaedam», Gregorianum IX (1928) 628-630.—«Du caractère
mystérieux de notre élévation surnaturelle», Nouvelle revue théologique LXIV (1937)
337-377—«Le mvstère de notre élévation surnaturelle. Réponse au R. P. Descoqs», ibid.
LXV (1938) 1153-1176.

logica. Nunc quaeritur utrum saltern per auxilium aliquod supernaturale possit cognosci praefato modo sive in specie propria; qui mo­
dus, in sensu pleniori et prout de facto contingit, vocari solet visio
beatifica.

ii
»
«

I

« I

? »

I

De hac visione beatifica ter occurrit directus sermo in theologia, sub
diverso quidem respectu, scilicet in parte morali, sub ratione ultimi finis, in
tractatu de Novissimis, sub ratione beatitudinis seu ut est status vitae futurae
et consecutio ultimi finis, et in praesenti tractatu, sub intrinseca ipsa ratione
visionis, seu ut est actus cognitionis. Sub hoc tertio respectu, plura eius
elementa distincte consideranda veniunt, scilicet ipsa possibilitas et existentia
(de qua sola agitur in praesenti quaestione 14), medium subiectivum quod
dicitur lumen gloriae (q. 15), medium obiectivum sive species impressa et
Charlier, L., «Puissance passive et désir naturel», Ephemerides theologicae Lova­
nienses (1930) 5-28, 639-662.
Cuervo, Μ., «El deseo natural de ver a Dios y la apologetica inmanentista», Cienda
tomista XXXVII (1928) 310-340; XXXVIII (1928) 332-349; XXXIX (1929) 5-36; XLV
(1932) 289-317.
Dalmau. I. M., De Deo Uno et Trino («Sacrae theologiae summa», vol. 1, Matriti
1964), n. 37-64.
Descoqs, P., Praelectiones theologiae naturalis II (Paris 1935) 214-253.—Le mystère
de notre élévation surnaturelle, Paris 1938.—«Autour du mystère de notre élévation
surnaturelle», Nouvelle revue tbéologique LXVI (1939) 401-433.
Doucet, V., «De naturali seu innato supernaturalis beatitudinis desiderio», Anto­
nianum (1929) 167-208.
Dumont, P., «L’appétit inné de la béatitude surnaturelle chez les auteurs scolas­
tiques» Ephemerides theologicae Lovanienses (1931) 205-224, 571-591; (1932) 5-27.
Fernandez, A., «Naturale desiderium videndi divinam essentiam apud S. Thomam
eiusque scholam», Divus Thomas (Piacenza) XXXIII (1930) 5-28, 503-527.
Gardeil, A., «Le désir naturel de voir Dieu», Revue thomiste XXXI (1926)
381-411.
Garrigou-Lagrange, R., De revelatione (ed. 2, Romae 1921) I 384-398.—De Deo
Uno (Romae 1938) 245-269.—«La possibilité de la vision béatifique peut-elle se démon­
trer?» Revue thomiste XXXVIII (1933) 669-688.
Laporta, J., «Les notions d’appétit naturel et de puissance obédientielle chez
S. Thomas d’Aquin», Ephemerides theologicae Lovanienses V (1928) 257-277.
Lennerz, H., De Deo Uno (ed. 3, Romae 1940) 97-132.—«Kann die Vernunft die
Moglichkeit der beseligenden Anschauung Gottes beweisen?», Scholastik V (1930) 102-108.
—«1st die Anschauung Gottes ein Geheimnis?», ibid. VII (1932) 208-238.
Motte, A.-R., «Désir naturel et béatitude surnaturelle», Bulletin thomiste (1932)
651-675.—«Pour l’exégèse de 1. Pars, q. 12, a. 1», ibid. 125*430*.
Mulard, R., «Désir naturel de connaître et vision béatifique», Revue des sciences
philosophiques et théologiques (1923) 5-19.
O’Mahony, J.-E., The desire of God in the philosophy of St. Thomas Aquinas,
London 1929.
Raineri, A., «De possibilitate videndi Deum per essentiam», Divus Thomas (Pia­
cenza) XXXIX (1936) 307-330, 409429; XL (1937) 3-21, 113-128.
Trancho, F., «Fundamento, naturaleza y valor apologetico del deseo natural de
ver a Dios», Ciencia tomista XLIV (1931) 447468.
Vallaro, S., «De naturali desiderio videndi essentiam Dei et de eius valore ad
demonstrandam possibilitatem eiusdem visionis Dei quidditativae», Angelicum XI ( 1934)
133-170.
Bibliographia respiciens posteriorem controversiam, suscitatam ab opere De Luhac
cui titulus Surnaturel, dabitur infra, in n. 673.

expressa (q. 16), obiectum intensive consideratum (q. 17), obiectum exten­
sive consideratum (q, 18).
Nomen ipsum visionis, fundatur in analogia cum cognitione sensibili
oculari, quatenus haec est intuitiva sive praesentialis, et originem habet ex
supra relatis expressionibus Scripturae (n. 654) de «visione [Dei] facie ad
faciem» et de «visione eius sicuti est». Quod attinet ipsam definitionem
secundum plenum sensum, visio beatifica tribus notis comprehendi potest:
primo enim est cognito Dei quidditativa, seu per speciem propriam nec alie­
nam, prout opponitur cognitioni analogicae per speciem alienam, quae habe­
tur in cognitione Dei tum per rationem tum per fidem; secundo est cognitio
intuitiva, seu praesentialis, seu obiecti ut exercite praesentis, sicut est cog­
nitio sensibilis per visum, prout opponitur cognitioni intellectuali abstractivae,
quae quidem etiam quidditativa est, et sic dicitur cognitio visualis et facialis;
tertio est cognitio immediata, seu quae excludit omne medium obiectivum,
etiam proinde medium quo, seu speciem impressam et expressam, quo differt
ab ipsa cognitione intuitiva sensibili quae non excludit speciem impressam
sed tantum expressam. Ceterum, huiusmodi plenior sensus visionis beatificae
resultat ex dicendis in sequenti quaestione de medio illius; hic vero nobis
sufficit conceptus cognitionis Dei quidditativae, seu in specie propria, prout
opponitur cognitioni habitae per speciem alienam creaturarum; ac ideo quaes­
tio est utrum intellectus humanus (imo generalius, creatus) possit supernaturaliter elevari ad cognoscendam ipsam essentiam divinam in se, seu, ut ponit
S. Thomas, utrum «intellectus creatus possit Deum per essentiam videre» (1
p., q. 12, a. 1).

Quaestio est magni momenti theologici, quippe quae respicit
totum ipsum ordinem supernaturalis elevationis, consideratum in
suo ipso apice, ac intime connectitur tum cum quaestione de reve­
latione in genere, quae continet initium elevationis, tum cum quaes­
tione de gratia, quae est semen gloriae sive ipsius beatificae visionis.
Accedit praeterea momentum historicum, quatenus recentiori tem­
pore satis acriter agitatum est problema de absoluta supernaturalitate huiusmodi elevationis, connexa cum quaestione de rationali
illius demonstrabilitate, praesertim per sic dictum naturale deside­
rium videndi ipsam essentiam divinam.
II.

ERRORES.

662. Platonici philosophi videntur negasse possibilitatem cognoscendi
Deum, vel potius supremam ideam, in seipsa. Ipse Plato (f 347 A. C.), quam­
vis admitteret quandam contemplationem Summi Boni, cuius reminiscentia
habetur in scientia animae corpori unitae (cf. supra, n. 497) et cuius forma
iterum assumetur in altera vita, tamen videtur eam cognitionem concipere
ut quid inferius essentiali cognitione Summi Boni.1 Idem clarius apparet in
1 Confer ad invicem quae ait in Phaedone et in Republica 7. 517. Ceterum, certum
non est Platonem ideas intelligibiles, et praesertim ideam Summi
Boni, identificasse cum
«>·»»
ipso Deo.

neoplatonico Plotino (t 270 P. C.; VI Enneades, 1. 7, n. 34-36), qui, distin­
guens inter primum principium, seu Unum, quod est suprema hypostasis, et
intelligentiam, quae est secunda hypostasis, docet consequenter illud non
posse directe intelligi sed tantum quodam sensu mystico et extatico attingi.1
Apud aliquos Patres, praecipue inter eos qui impugnaverunt Eunomianos docentes hominem eo perfecto modo Deum cognoscere quo ipse se cog­
noscit (cf. supra, n. 497), nonnullae expressiones inveniuntur quae videntur
negare possibilitatem cognitionis ipsius essentiae divinae, quaeque tamen con­
venienter explicari possunt de negatione perfectae cognitionis seu comprehen­
sionis essentiae divinae, quam solam exigit eorum impugnatio praefati erroris
(cf. infra, n. 666). Difficilius tamen haec benigna interpretatio applicari potest
sententiae Theodoreti. distinguentis inter divinam substantiam et divinum
quendam splendorem, qui solus a beatis attingeretur.23Ceterum eadem senten­
tia deprehenditur etiam apud Theodorum Mopsuestenum, Severum Antioche­
num, Theophylactum, Oecumenium, Basilium Seleuciensem, Anastasium Sinaitam et plures Nestorianos? Ad aliquos ex his alludit Gregorius M., scri­
bens: «Sciendum vero est quod fuere nonnulli qui Deum dicerent etiam in illa
regione beatitudinis in claritate quidem sua conspici, sed in natura minime
videri Quos nimirum minor inquisitionis subtilitas fefellit. Neque enim illi
simplici et incommutabili essentiae aliud est claritas et aliud natura, sed ipsa
ei natura sua claritas, ipsa claritas natura est» (Alor., 1. 18, c. 54, ML 76. 93).
In medio aevo eundem errorem renovarunt aliqui doctores, quos innominatim indicat S. Thomas, inquiens: «Hoc igitur attendentes [i. e. excessum
Dei super creatum intellectum] quidam posuerunt quod nullus intellectus
creatus essentiam Dei videre potest» (1 p., q. 12, a. 1). Albertus M. hunc
errorem tribuit loanni Scoto Eriugenae et loanni Sarraceno {Summa theolo­
gica, 1 p., tract. 3, q. 13, m. 1, arg. 7, sed contra). Solet etiam idem tribui
Abaelardo et Arnoldo Brixiensi, sed immerito vel saltem incerte, certe vero
pantheistae AImarico de Bents (de quo supra, n. 579 ).45
Idem error refertur in octavo, inter 117 errores, Armenis attributos a
Benedicto XII in libello «Iam dudum», illis transmisso a. 1341; qui error
verisimiliter connectitur cum coaetanea doctrina Palamitarum/
1 Cf. R. Arnou, Le désir de Dieu dans la philosophie de Plotin, Paris 1921.—
E. Brehier, La philosophie de Plotin, Paris 1928.
2Eranistes, dial. 1: «Nos vero, et piis cogitationibus utentes, et divinis assevera­
tionibus credentes, quae diserte affirmant quod Deum nemo viderit unquam, dicimus
ipsos [i. e. Abraham, Moysen aliosque quibus dicitur apparuisse Deus] non divinam
naturam vidisse, sed visiones quasdam ipsorum captui accommodatas... Sic ergo de angelis
intelligamus, audientes quod ’Semper vident faciem Patris vestri’. Non enim vident divi­
nam substantiam, quae nec circumscribi, nec comprehendi, nec mente concipi potest, et
quae universa comprehendit, sed splendorem quendam ipsorum naturae accommodatum»
(MG 83. 50 sq.).
3Cf. apud J. M. Ramirez, De hominis beatitudine III (Matriti 1947) 354-356.
4 Cf. A.-R. Motte, «Une fausse accusation contre Abélard et Arnaud de Brescia»,
Revue des sciences philosophiques et théologiques XXII (1933) 27-46.—G. C. Capelle,
Amaury de Bène («Bibliothèque thomiste», XVI, Paris 1932) 105: «Item dixit [Almaricus], quod sicut lux non videtur in se, sed in aere, sic Deus nec ab angelo nec ab
homine videtur in se, sed tantum in creaturis».
5 «Quod Armeni dicunt quod animae puerorum baptizatorum et animae multorum
perfectorum hominum post generale iudicium intrabunt in regnum caelorum... Non

663. Clare ac systematice possibilitatem visionis beatificae
negarunt inter Orientales Schismaticos Gregorius Palamas (t 1360)
eiusque discipuli (Palamitae, seu Hesychastae, seu Thaboritae),
iuxta suprarelatam eorum doctrinam de reali quadam distinctione
inter essentiam divinam eiusque perfectiones et operationes (cf. in
n. 585). Docent nempe essentiam ipsam divinam esse omnino in­
communicabilem et invisibilem, eius vero perfectiones et operatio­
nes, utpote realiter distinctas (etsi non separabiles), nobis communi­
cari sub quadam specie luminis ineffabilis, ab essentia divina distinc­
ti sed non separati, in quadam contemplatione quietistica quae ani­
mam replet felici pace ac quiete (i. e. hesychia; inde Hesychastae).*
1
Hoc lumen est idem ac gratia sanctificans et gloria beatorum, atque
videtur tum in caelo tum in hac vita, in actu contemplationis, et
quidem per ipsos oculos corporeos, virtute supernatural! elevatos,
sicut visum est a Stephano, a Paulo et ab apostolis in monte Thabor
(hinc Thaboritae).2
Essentia divina est cognoscibilis ab intellectu
creato supernaturaliter adiuto, cognitione quidditativa seu per spe­
ciem propriam, quae visio beatifica dici solet, ac de facto hoc modo
cognoscitur in caelo.
III.

ASSERTIO.

Huiusmodi cognitionis factum, est de
fide definita. Possibilitas, ut in ipso facto inclusa, pariter defi­
nita est.
664.

Nota theologica.

PROBATUR 1.

Ex auctoritate.

solemne rem valde explicite atque emphatice defi­
nivit, praecipue in Constit. Benedicti XII et Cone. Florentino.
Magisterium

Cone. Viennense, a. 1311, damnans errorem Beguardorum et Beguinatamen videbunt Dei essentiam, quia nulla creatura eam videre potest; sed videbunt cla­
ritatem Dei; quae ab eius essentia emanat, sicut lux solis emanat a sole et tamen non
est sol... Et in hoc dicunt quod consistit sanctorum perfectorum et puerorum baptizatorum
beatitudo» (Mansi 25. 1196). Cf. F. Jansen, «La cinquième erreur arménienne. A propos
de la doctrine de saint Thomas sur la vision béatifique», Ephemerides theologicae Lova­
nienses XVI (1939) 94-110.
De eo libello «Iam dudum» confer X. Le Bachelet, «Benoit XII», Dictionnaire
de théologie catholique II-l (Paris 1905) 696-704.
1 Quandoque nomine depretiativo vocati sunt Umbilicarii, eo quod dicerent se prae­
fatum lumen videre cum, absolute immobiles permanentes, umbilicum suum contuerentur.
2 Cf. Jugie, op. cit. (supra, in n. 585) 431-434.—Amann, Die Gottesschau im palamitischen Hesychasmus, Würzburg 1938.—C. Kern, «Les éléments de la théologie de
Grégoire Palamas», Irénikon XX (1947) 6-33.—B. Schultze, «Die Bedeutung des Palamismus in der russischen Théologie des Gegenwarts», Scholastik XXVI (1951) 390-412.—.
C. Journet, «Palamisme et thomisme», Revue thomiste LX (1960) 429-452.

rum, animam nempe non indigere lumine gloriae ad Deum videndum, eo
ipso implicite docet possibilitatem et existentiam visionis beatificae (Denz.
895, cit. supra, n. 497).
Benedictus XII, Constit. «Benedictus Deus» a. 1336, finem imponens
controversiae illius temporis de modo et momento quo beati visionem Dei
consequuntur, statuit: «Auctoritate apostolica definimus quod secundum
communem Dei ordinationem animae Sanctorum omnium viderunt et vident
divinam essentiam visione intuitiva et etiam faciali, nulla mediante creatura
in ratione obiecti visi se habente, sed divina essentia immediate se nude, clare
et aperte eis ostendente quodque sic videntes eadem divina essentia perfruuntur, necnon quod ex tali visione et fruitione eorum animae, qui iam decesserunt, sunt vere beatae et habent vitam et requiem aeternam» (Denz. 1000).
Ut dictum est supra, idem Pontifex reprobavit contrarium mitigatum errorem
qui Armenis tribuebatur.1
Cone. Florentinum, Decretum pro Graecis a. 1439, docet animas puras
vel purgatas «in caelum mox recipi et intueri clare ipsum Deum trinum et
unum, sicuti est, pro meritorum tamen diversitate alium alio perfectius»
(Denz. 1305).

cognitionem Dei quidditativam proponit sal­
tem in duobus locis, seu m 1 Cor. 13. 8-12 (cit. supra, n. 654), ubi
fit oppositio inter cognitionem huius vitae et alterius vitae, tanquam
«visionem per speculum in enigmate», sive «ex parte», et «visionem facie ad faciem», sive totalem seu «sicut et cognitus sum», et
in 1 Io. 3. 2, ubi eadem oppositio sub aliis verbis exprimitur: «Nunc
filii Dei sumus et nondum apparuit quid erimus. Scimus quoniam,
cum apparuerit, similes ei erimus, quoniam videbimus eum sicu­
ti est».3
Quamvis expressio «videre Deum» tum in A. T. tum in N. T.
saepe sumatur etiam in sensu largiori, pro qualibet Dei cognitione
etiam naturali et abstractiva (Exod. 16. 7; Psal. 11.7; 17. 15; 42.
3; lob. 19. 26; Rom. 1. 20),4 tamen Patres ad eandem visionem
665. Scriptura2

1 Dc ea constitutione confer Le Bachelet, art. cit. (supra, n. 662 ) 657-696.
2 Beumer, J., «Tunc autem cognoscam sicut et cognitus sum», Verbum Domini
(1942) 166-173.
Ceuppens, F„ Theologia biblica, I: De Deo Uno (Romae 1938) 119-133.
3 Incisum «Cum apparuerit» obvie ex contextu refertur ad «Quid erimus» et ita
intelligi solet ab exegetis (inter alios Braun in Bible de Jérusalem et Charue in Bible-Pirot),
ita ut hic textus S. loannis sit omnino parallelus alteri textui S. Pauli. Quidam tamen
(ut Calmes et Bonsirven) illud incisum referunt ad Christum gloriose apparentem in sua
parousia. In qua expositione vis huius textus minor quidem esset ad nostrum propositum,
sed non omnino evacuaretur; nam vix dici potest non aliud in eo significari nisi quod
humanitas Christi nobis conspicienda exhibebitur.
4 Ceterum quandoque, ut ex contextu patet, agitur de mera visione oculari, cum
quaestio est de corporali apparitione Dei per angelos, ut Gen. 32. 30 («Vidi Deum facie
ad faciem»), Exod. 33. 11 («Loquebatur autem Dominus ad Moysen facie ad faciem»)

Dei quidditativam merito referre solent plures alios textus, praeci­
pue Mat. 5.8: «Beati mundo corde quoniam ipsi Deum videbunt»;
18. 10: «Angeli eorum in caelis semper vident faciem Patris mei
qui in caelis est»; Io. 17. 24: «Pater, quos dedisti mihi volo ut ubi
sum ego, et illi sint mecum, ut videant claritatem meam, quam de­
disti mihi»; 2 Cor. 5. 6: «Dum sumus in corpore, peregrinamur a
Domino (per fidem enim ambulamus et non per speciem)»; Apoc.
22. 4: «Et videbunt faciem eius et nomen eius in frontibus eorum».

sive ante exortam controversiam Eunomianam
sive postea, praecipue cum de ea directe non agunt, disertis verbis
cognitionem Dei quidditativam ac facialem proponunt, ad sensum
ceteroquin ipsius Apostoli, 1 Cor. 13. 8-12, cuius verba frequenter
appellant. In qua re excellit Augustinus, De civ. Dei 11. 29; 22. 29;
De Trin. 14. 17-19; Epist. 147 (De videndo Deo), necnon Grego­
rius M., Mor., 1. 18, c. 54 (supra cit., in n. 662), quatenus explicite
commemorat et apte refellit sententiam quorumdam, concedentium
solam visionem alicuius claritatis divinae, distinctae a divina es­
sentia.
Plures quidem occurrunt apud Patres expressiones, quae prima
fronte videntur huiusmodi quidditativae cognitioni adversari, prae­
cipue cum agitur de controversia Eunomiana. Attamen, ex contextu
apparet contradictionem nonnisi apparentem esse. Quandoque enim
excluditur tantum visio Dei corporalis; quo sensu Origenes ait «quia
nulla natura est cui visibilis sit Deus...; quod si requiras a me quid
etiam de ipso Unigenito sentiam, si ne ipsi quidem visibilem dicam
naturam Dei, quae naturaliter invisibilis est, ne tibi statim vel
impium videatur esse vel absurdum, rationem quippe dabimus con­
sequenter. Aliud est videre, aliud cognoscere; videri et videre cor­
porum res est, cognosci et cognoscere intellectualis naturae est» {De
prine. 1. 1, c. 1, n. 8, MG 11. 128 sq.). Quandoque excluditur visio
ipsius essentiae Dei in hac vita, sive per naturalem cognitionem
(cf. Gregorium Nys., Orat. 6; item alios citatos supra, in n. 655).
Quandoque agitur contra Eunomianos de exclusione visionis com­
prehensivae, quae est propria solius Dei quamque illi haeretici tri­
buebant homini; ita apud ipsum Chrysostomum in suis homiliis de
666.

Patres,*1

Num. 12. 8 (Deus dicit de Moyse: «Ore enim ad os loquor ei»), Num. 14. 14 («Tu,
Domine, in populo isto sis et facie videaris ad faciem»).
1 Cf. Petavium, Dogmata theologica, I: De Deo, 1. 7, c. 5 (ed. nova, Parisiis 1865)
579-595.

incomprehensibili, qui etsi dicat neminem in caelo «esse qui Dei
substantiam norit... [et] nullam ibi creatam virtutem id nosse»
(Hom. 1, n. 6, MG 48. 707), alibi significat se loqui de «perfecta
comprehensione essentiae», de «cognitione secundum totam perfec­
tionem», scilicet «talem, qualem Pater habet de Filio» (I// Io. hom.
15. 2, MG 59. 99; De incomprehensibili, hom. 5, n. 4, MG 59. 98).
Irenaeus, Adv. haer. 4. 20. 5, cit. supra, n. 655.
Epiphanius, Adv. haer., haer. 70. 7: «Neque vero dubium est, quin·
Deus videri comprehendique nequeat, idque in confesso est apud omnes...
Deum quidem videri, praesertim ab humana natura, non posse fatemur; neque
quod aspectabile est, id quod videri omnino non potest, intueri fas putamus.
Sed idem tamen invisibilis Deus, pro sua humanitate ac potentia, imbecillam
aciem ita virtute sua corroborare dignatur, ut quod videri alioqui non potest,
aspiciat. Porro cum invisibile illud et infinitum aspicit, non quatenus infini­
tum est illud intuetur, sed quantum illius, quod imbecillum est, natura
capere potest, eiusmodi vi ac virtute confirmata, ut ad potentis illius notitiam
adaequare se possit» (MG 42. 350-352).
C H rysostomus, Ad Theodorum lapsum, 1. 11: «Audi quid dicat beatusPetrus [in die Transfigurationis]: ’Bonum est nos hic esse’ (Mat. 17. 4).
Quod si ille obscura quadam conspecta futurorum imagine, omnia statim
reiecit ab animo, ob inditam a tali visione voluptatem: quid dicetur quando
ipsa rerum veritas aderit, quando, apertis regiis aedibus, ipsum regem conspi­
cere licebit, non ultra in aenigmate, neque per speculum, sed facie ad faciem,
non ultra per fidem, sed per speciem?» (MG 47. 292).
Augustinus, De civ. 11. 29: «Illi quippe angeli sancti non per verba
sonantia Deum discunt, sed per ipsam praesentiam immutabilis veritatis, hoc
est Verbum eius unigenitum, et ipsum Verbum et Patrem et eorum Spiritum
sanctum, eamque esse inseparabilem trinitatem singulasque in ea personas
esse substantiam, et tamen omnes non tres deos esse, sed unum Deum, ita
noverunt, ut eis magis ista, quam nos ipsi nobis cogniti simus. Ipsam quoque
creaturam melius ibi, hoc est in sapientia Dei, tanquam in arte, qua facta
est, quam in ea ipsa sciunt; ac per hoc et se ipsos ibi melius quam in se ipsis,
verum tamen et in se ipsis. Facti sunt enim et aliud sunt quam ille qui fecit.
Ibi ergo tanquam in diurna cognitione, in se ipsis autem tanquam in ves­
pertina» (CCL 48. 349).
Gregorius M., Moral., 1. 18, c. 54, cit. supra, in n. 662.
PROBATUR 2. Ex ratione theologica.

667. Supposita revelatione, sive elevatione hominis per gra­
tiam, possibilitas visionis beatificae efficaciter probatur ex eo quod
huiusmodi imperfecta elevatio connaturaliter petit compleri per
altiorem elevationem ad visionem beatificam et praecipue ex super­
naturali ac efficaci desiderio videndi Deum in claritate suae essen-

tiae, quod ipsa obscura cognitio Deitatis per fidem sponte ac connaturaliter suscitat in nobis.1
Abstrahendo vero ab huiusmodi revelatione et elevatione et
attenta sola naturali ratione, nequit quidem efficaciter probari possi­
bilitas visionis beatificae, sed tamen duo fieri possunt, quae perti­
nent ad proprium munus theologiae, primo scilicet ostendere nihil
obstare huiusmodi possibilitati, seu solvere obiectiones quae impos­
sibilitatem arguere conantur; secundo, ostendere ipsius rei con­
gruentiam, seu afferre positiva argumenta quae rei possibilitatem
probabiliter suadent.
Quod attinet primum ac negativum munus, praecipuae obiec­
tiones, quae afferri possunt, desumuntur ex parte obiecti, seu ex eo
quod essentia divina sit extra et supra latitudinem proprii ac specificativi obiecti intellectus creati, ac ideo mox solventur, afferendo
ex parte ipsius huius obiecti una ex tribus positivis rationibus pro
possibilitate visionis beatificae. Quoad secundum ac positivum mu­
nus, tria afferri possunt argumneta congruentiae ac probabilia, scili­
cet ex existentia potentiae oboedientialis in creatura relate ad Deum,
ex universalitate obiecti intellectus nostri prout est ens simpliciter
et ex naturali desiderio videndi Deum. Has rationes iam fuse expo­
suimus in tractatu de revelatione (supra, n. 125-129), agentes de
possibilitate revelationis (ac ideo generaliter elevationis ad ordinem
supernaturalem); unde sufficit eas iterum compendio tradere, addita
ulteriori explicatione praefati desiderii videndi Deum, quod ad rem
nostram directius refertur.
668. Primo scilicet, adest in omni creatura relate ad Creato­
rem quaedam passiva potentia oboedientialis, ratione cuius non re­
pugnat quominus Deus, universalis causa totius entis, in ea efficiat
quidquid habet rationem entis, salvis ipsis limitibus contradictionis.
1 Ad hoc facit quod apte scribit Caietanus (etsi minus recte ad hunc sensum trahat
desiderium videndi Deum de quo loquitur S. Thomas): «Ad evidentiam horum, scito
quod creatura rationalis potest dupliciter considerari: uno modo absolute, alio modo ut
ordinata est ad felicitatem. Si primo modo consideretur, sic naturale eius desiderium non
se extendit ultra naturae facultatem: et sic concedo quod non naturaliter desiderat visionem
Dei in se absolute. Si vero secundo modo consideretur, sic naturaliter desiderat visionem
Dei: quia, ut sic, novit quosdam effectus, puta gratiae et gloriae, quorum causa est Deus,
ut Deus est in se absolute, non ut universale agens. Notis autem effectibus, naturale est
cuilibet intellectui desiderare notitiam causae. Et propterea desiderium visionis divinae,
etsi non sit naturale intellectui creato absolute, est tamen naturale ei, supposita revela­
tione talium effectuum» (In 1 p., q. 12, a. 1, n. 10).

Iamvero, quidditativa cognitio essentiae divinae est aliquod ens,,
nec ulla contradictio in eo invenitur ut eliciatur ab intellectu creato,
sive ex parte principii cognitionis seu luminis intellectualis, nam
lumen lumini non opponitur, sive ex parte obiecti cogniti, imo ex
hac parte sequens novum argumentum desumitur.

669. Secundo, intellectus creatus habet capacitatem seu po­
tentiam attingendi, saltem per additam aliquam virtutem, quidquid
est intra latitudinem sui obiecti adaequati, quod est ens simpliciter.
Atqui essentia divina, etiam quoad suam intimam rationem, est
intra latitudinem obiecti adaequati intellectus creati, cum sit ens
quoddam. Ergo ab eo attingi potest, saltem per aliquam virtutem ei
superadditam (1 p., q. 12, a. 4, ad 3). Huiusmodi possibilitas eleva­
tionis et roborationis intellectus creati ad actum visionis, potest
quibusdam analogiis explicari. Ita v. g., oculus corporalis habet
capacitatem videndi quidquid est intra obiectum suum, seu quidquid
est coloratum, et auris audiendi omne sonorum; id autem fieri
potest vel sola vi ipsius facultatis, vel per superadditum auxilium,
quod aptet obiectum facultati, puta per auxilium telescopii vel microscopii quantum ad oculum, et radiophonii quantum ad aurem.
Ut iam notavimus supra (n. 128), hoc etiam argumentum non
est apodicticum, quia licet Deus, prout est auctor ordinis naturalis,
sit intra obiectum intellectus, non potest tamen stricte demonstrari
Deum, etiam ut auctorem ordinis supernaturalis seu quoad intimam
eius essentiam, esse obiectum intellectus creati, seu obiectum adae­
quatum intellectus creati esse ens prout extenditur ad naturale et
supernaturale. Nam, per solum lumen rationis non possumus de­
monstrare ens supernaturale, sed illud sola fide credimus. Manet
tamen probabilitas huius argumenti. Contra quam sequentes frustraneae obiectiones afferuntur.
Obi. 1. Oculus nequit elevari ad attingendum intelligibile. Ergo a for­
tiori intellectus elevari nequit ad videndum Deum; multo magis enim distat
intellectus a Deo, quam oculus ab intelligibili.
Resp. Neg. cons. et paritatem. Ad rationem additam dist.·. multo magis
distat intellectus a Deo quam oculus ab intelligibili, in ratione entis, concedo;
in ratione obiecti, nego. Nam intra obiectum adaequatum oculi nullo modo
ingreditur intelligibile.
Obi. 2. Potentia finita nequit attingere infinitum obiectum; inter infi­
nitum enim et finitum nulla est proportio.
Resp. Dist. assertum·, potentia finita nequit attingere infinitum, secun­
dum modum obiecti, i. e. infinite, adeoque comprehensive, concedo; secun-

dum modum proprium potentiae, i. e. finite, adeoque intuitive tantum, nego.
Ad rationem additam dist.: inter infinitum et finitum nulla est proportio in
ratione entis, concedo; in ratione obiecti, nego.
Obi. 3. Nulla potentia potest elevari ita ut extendatur ultra latitudinem
sui obiecti specificativi; secus enim extra suam speciem et essentiam egrede­
retur, nec amplius esset eadem potentia.
Resp. Dist. assertum: nulla potentia potest extendi ultra latitudinem sui
obiecti specificativi, si hoc est simul obiectum eius adaequatum, concedo; se­
cus, nego. Unde non sequitur facultatem praetergredi limites suae essentiae,
quia idem semper remanet eius modus agendi connaturalis et specificativus,
nec novum obiectum attingit ut specificativum eius et per suas vires connaturales, sed ut elevata supernaturaliter, ratione potentiae oboedientialis.

670. Tertio, videntibus nobis effectus divinos ac inde arguen­
tibus existentiam Dei eiusque essentiam secundum attributa com­
munia cum creatis, inest naturale aliquod desiderium cognoscendi
causam secundum eius propriam essentiam, adeoque desiderium
visionis beatificae. Atqui huiusmodi desiderium, utpote naturale,
nequit esse inane ac frustrabile, cum natura ad inania et frustranea,
sive impossibilia, non tendat. Ergo cognitio Dei secundum propriam
essentiam, seu visio beatifica, est possibilis (1 p., q. 12, a. 1).
Iam in tractatu de revelatione diximus, concorditer cum sen­
tentia thomistica, hoc argumentum non esse apodicticum, cum non
agatur de desiderio proprie naturali innato aut efficaci, sed elicito
et inefficaci, ac ideo absolute frustrabili; esse tamen argumentum
probabile, quatenus inverisimile est desiderium tam spontanee et
universaliter elicitum, quantumvis inefficax, esse simpliciter inane
ac frustrabile et tendere ad aliquid prorsus impossibile.
671. Attamen tum de indole huiusmodi desiderii videndi Deum, tum
ac consequenter de valore argumenti in eo fundati ad probandam possibili­
tatem visionis beatificae, non uno modo indicatur a theologis qui plura scrip­
serunt, tum occasione controversiae baianae saec. 16, tum recentiori tempore,
occasione controversiae de absoluta supernaturalitate elevationis hominis per
revelationem, gratiam et visionem beatificam. Unde iuverit varias opiniones
breviter delineare, cum in eis involvatur non solum quaestio de valore prae­
fatae probationis possibilitatis visionis beatificae, sed etiam gravior ipsa
quaestio de absoluta supernaturalitate eiusdem visionis, imo totius elevationis
hominis.
Quod attinet valorem illius argumenti, difficultas oritur ex eo quod non
apparet de quo desiderio agatur; si enim agitur de desiderio supernatural!
quod supponit ipsam elevationem, versamur extra quaestionem, quae est de
probanda possibilitate visionis beatificae ex ipsa ratione; si vero agitur de
desiderio naturali efficaci, nimis probatur, quia ita logice deducitur non solum
24

possibilitas sed etiam necessitas visionis beatificae, quae ideo esset eiusdem
ordinis ac ratio, seu naturalis; si tandem agitur de desiderio naturali inefficaci,
nihil probatur, quoniam huiusmodi desiderium, utpote mera velleitas, est
frustrabile, nec ideo probat possibilitatem sui obiecti seu visionis beatificae.
Ad quarum distinctionum necnon opinionum mox exponendarum intelligentiam, observa sequentem divisionem appetitus (amoris, desiderii);

I

<

Appetitus (amor, desiderium). Est «inclinatio rei et ordo ad aliquam rem sibi
convenientem» (De verit. 21. 1). Convenit omni enti, quia «quamlibet
formam sequitur aliqua inclinatio» (1 p., q. SO, a. 1).
(Supernaturalis. Sequitur formam supernaturalem sive gratiam. Dividi­
tur sicut appetitus naturalis, seu in innatum et elicitum (hic alter
est amor charitatis et spei)
jNaturalis Sequitur formam sive naturam physicam
Innatus (qui dicitur etiam naturalis, seu connaturalis, prout oppo­
nitur non supernaturali sed elicito). Sequitur formam ipsam,
antecedenter ad cognitionem, estque veluti pondus naturae,
cum sit ipsa naturae ordinatio, sive transcendentalis relatio ad
id quod est sibi conveniens; non distinguitur ab ipsa natura,
nisi ratione, nec consistit in actione sed in ipsa essentia (talis
est ordinatio materiae ad formam, et generaliter potentiae,
sive passivae sive activae, ad actum)
Elicitus. Sequitur formam cognoscentem, sive actum cognitionis,
et tendit in formam cognitam. Consistit in actione, distincta
sive ab actione cognitionis sive ab essentia cognoscente et
appetente'
Necessarius. Procedit ex cognitione non indifferenti. Talis
est appetitus boni et beatitudinis in genere
Liber. Procedit ex cognitione indifferenti. Talis est appe­
titus huius vel illius particularis boni
(Efficax sive absolutus. Procedit ex cognitione sive
certo iudicio de assequibilitate boni sive rei con­
venientis, ac ideo de applicabilitate mediorum ad
illud consequendum
Inefficax sive conditionatus. Procedit ex cognitione
sive iudicio de naturali inassequibilitate rei, vel,
si placet, de incerta assequibilitate. Est quaedam
velleitas, etsi de re non mere chimerica et phan­
tastica («Vellem hoc, si possibile esset»)

Attenta hac appetitus divisione, necnon ambiguitate expressionum «ap­
petitus naturalis —innatus— necessarius», quae quandoque promiscue su­
muntur, difficile est iudicare de exacto sensu variarum opinionum theologo­
rum de indole desiderii visionis beatificae. Fortasse facilior ac proximior
appretiatio dabitur si, relictis ceteris divisionibus et appellationibus, consi1 De discrimine inter appetitum innatum et appetitum elicitum, confer 1 p. q. 78
a. 1, ad 3.

DE ESSENTIA DEI. SEU DE ATTRIBUTIS ENTITATIVIS

739

derantur tria membra, scilicet desiderium supernaturale, desiderium naturale
efficax et desiderium naturale inefficax; ad haec enim tria videntur omnes
opiniones vel dicendi modi reduci posse.

672
Prima opinio docet desiderium videndi Deum esse tantum desi­
derium supernaturale, consequens ipsam elevationem ad gratiam, elicitum ex
cognitione ipsius effectus gratiae, ex quo homo iustus connaturaliter (natura­
liter, innate, necessario, efficaciter) concipit desiderium ulterioris elevationis
ad visionem Dei. Ita praesertim Caietanus (In 1 p., q. 12, a. 1, n. 10, supra
cit., n. 667) et Suarez (De gratia, prolegomenum 4, c. 1, n. 10; De ultimo
fine, disp. 16, a. 2, n. 6 et 7)? Haec sententia videtur peccare per defectum,
quatenus nullum prorsus admittit vel considerat desiderium naturale videndi
Deum, ac ideo nullum valorem argumenti rationis pro possibilitate visionis
beatificae. Praeterea, non videtur recte interpretari litteram S. Thomae, lo­
quentis de «naturali desiderio» et «desiderio naturae» (1 p., q. 12, a. 1;
cf. 1-2, q. 3, a. 8; C. Gent. 5. 50, 51, 57).
673
Secunda opinio docet desiderium videndi Deum esse etiam natu­
rale et efficax (innatum, necessarium) ac proinde ex eo confici apodicticum
argumentum pro possibilitate visionis beatificae.
Haec sententia necessario implicatur in doctrina Baii et Baianorum, iuxta
quam elevatio ad ordinem supernaturalem est debita humanae naturae ac fuit
naturalis eius conditio, a qua per peccatum lapsa est (cf. damnatas Baii pro­
positiones 21, 23 et 26, Denz. 1921, 1923, 1926); ex quo sequitur deside­
rium videndi Deum esse homini naturale et efficax, utpote de re sibi essen­
tialiter proportionata.
Ad eandem opinionem accesserunt quidam augustiniani theologi saec. 18»
Baianismi ab aliis incusati, nominatim H. Noris et I. L. Berti,1
2 qui tamen,
ut se purgarent a Baiani erroris incusatione, distinxerunt inter ipsum deside­
rium visionis beatificae, quod naturale atque efficax dixerunt, et assecutionem
rei desideratae, quae esset omnino supernaturalis et indebita. Aliis verbis, ut
profitetur ipse Berti, visio beatifica est «finis naturalis quoad inclinationem
atque appetitum eiusdem rationalis creaturae, et supernaturalis quantum ad
consecutionem et ad media», quae quidem media (ut gratia sive auxilia supernaturalia) homini non debentur stricte sive ex titulo iustitiae, sed «quo­
dammodo debentur, sive titulo Providentiae, quae nulli denegat media neces­
saria ad finem assequendum».
Huiusmodi distinctio inter desiderium naturale et assecutionem super­
naturalem eiusdem visionis beatificae invenitur explicite vel aequivalenter
etiam aoud plures antiquiores theologos, quos praefati augustiniani pro se
invocant, ut Scotum (In 4 Sent., prol. q. 1, dist. 49, q. 10), Durandum, Paludanum, Toletum, Valentiam, et praecipue, sive in ipsis verbis, D. Soto (In
1 Eandem sententiam praeferunt inter modernos Buonpensierc, Bainvel, Del Prado.
Cuervo, Dumont, De Tonquedec.
2 Noris, Historia pelagiana..., Patavii 1673.—Berti, Augustinianum systema de gratia
ab iniqua Baiani et lanseniani erroris insimulatione vindicatum, diss. 2, c. 1 (Romae
1747) 203 sq.

4 Sent., dist. 49, q. 2, a. 1; De natura et gratia, 1. 1, c. 4, n. 8) et Bellarminum
(De gratia primi hominis, 1. 1, c. 7, obi. 13).’ Attamen istorum opinio patet
benignae interpretationi. Nam ex contextu apparet eos non loqui de desiderio
naturali efficaci, cum significent visionem beatificam esse finem homini improportionatum.12 Unde verisimile est eos sub minus propriis expressionibus
non loqui nisi de capacitate elevationis (sive potentia oboedientiali), quam
considerant ut quid naturale et consequenter ut quoddam desiderium naturale
atque innatum. Praefati vero augustiniani loquuntur de visione beatifica tan­
quam fine naturali, etsi tantum quoad inclinationem sive appetitum (adeoque
quoad destinationem) et non quoad ipsam executionem.
Ad Baii errorem proximius accesserunt aliqui recentes theologi, inter
quos praecipue H. de Lubac. Hic auctor docet necessitatem elevationis ho­
minis ad ordinem supernaturalem ac ideo exigentiam visionis beatificae, et
consequenter naturale et efficax desiderium illius. Ut autem se purget a labe
et incusatione Baianismi, distinguit inter necessitatem sive exigentiam ontologicam, quam admittit, et necessitatem sive exigentiam juridicam, quam reicit
quamque dicit solam fuisse in Baianismo damnatam. Homo scilicet est ab
intrinseco et ontologice ordinatus ad ordinem supernaturalem, ac proinde
inanis est conceptus naturae purae, ignotus antiquis theologis et a postridentinis doctoribus inventus, quo gratia concipitur ut aliquid totaliter ab
extrinseco adveniens; sed tamen homo non habet exigentiam iuridicam, qua­
tenus non ex iustitia ei debetur praefatus ordo ac finis supernaturalis, quia
Deus, ex mera benevolentia ac liberalitate, naturam humanam praefato ontologico modo constituit.3
1 «Respondeo, beatitudinem finem hominis naturalem esse quoad appetitum, non
quoad consecutionem. Neque est aut novum aut hominis natura indignum, ut naturaliter
appetat, quod non nisi aupematurali auxilio consequi valeat».
2 Ita idem Bellarminus: «Tametsi summa illa beatitudo sit finis hominis naturalis,
tamen est finis improportionatus, ut praeter eum habet homo alium finem naturalem
sibi omnino proportionatum, qui est rationando inquirere veritatem».
3 De Lubac, «Remarques sur l'histoire du mot ’surnaturel’», Nouvelle revue théo­
logique LXI (1934) 225^250, 350-371.—Surnaturel. Etudes historiques, Paris 1946; cf. pe­
culiariter p. 100-153, 431-438, 467-471, 483-494. Numerosis subinde obiectionibus quas
hoc opus suscitavit, respondit in «Duplex hominis beatitudo (S. Thom. 1» 2?c, q. 62,
a. 1)», Recherches de science religieuse XXXV (198) 290-293.—«Le mystère du surnatu­
rel», ibid. XXXVI (1949) 80-121.—«Saint Thomas, Compendium theologiae c. 104»,
ibid. 300-305.
Haec Lubac opinio numerosam suscitavit literaturam, generaliter illi infensam (con­
fer praecipue Boyer, V. de Broglie, Gillon, Gagnebet, Le Guillon, Malevez);
Alfaro, J., Lo natural y lo sobrenatural. Estudio historico desde Santo Tornas
hasta Cayetano (1274-1534), Matriti 1952.
Blic, J. de, «Surnaturel», Mélanges de science religieuse TV (1947) 93-113.
Bouillard, H., «L’intention fondamentale de Maurice Blondel et la théologie»,
Recherches de science religieuse XXXVI (1949) 321-402.
Boyer, Ch., «Nature pure et surnaturel dans le ’Surnaturel’ du Père de Lubac»,
Gregorianum XXVIII (1947) 379-395.
Broglie, V. de, De fine ultimo humanae vitae I (Paris 1948) 245-262.
Colombo, G., «II problema del soprannaturale negli ultimi cinquant’anni», Problemi
e orientamenti di teologia dommatica (Milano 195/) 589-598.
Gagnebet, R., «L’amour naturel de Dieu», Revue thomiste XLVIII (1948) 394du
le problème du surnaturel»,
446; XLIX (1949) 31-102 —«L
"’enseignement
’
* magistère
' et .......................
ibid. LUI (1953) 5-27.

Aliquid simile, scu aliquod innatum desiderium visionis beatificae, admi•serunt, -ub mitiori et ambigua forma, plures aliis recentiores, ut P. Rousselot,
J. Laporta, F. Maréchal, J.-E. O’Mahony, Roland-Gosselin, Fernandez, Char­
lier, Motte, Vallaro, G. de Broglie} Etiam post exortam controversiam cum
Lubac, eius sententiae aliquatenus favet unus vel alter, ut Bouillard, Colombo,
Rondet et K. Rahner.

Haec integra secunda opinio, quatenus reapse ponit in homine naturale
et efficax desiderium visionis beatificae, probat quidem apodictice possibili­
tatem visionis beatificae, sed consequenter probat etiam illius exigentiam ac
necessitatem, quae quidem admitti nequit, salva catholica doctrina de illius
intrinseca supernaturalitate: quod enim a natura efficaciter desideratur et
exigitur, est eiusdem ordinis naturalis, ut patet ex proportione inter poten­
tiam et actum. Ceterum, doctrina Baii damnata est a magisterio ecclesiastico,
et eadem condemnatio attingit indirecte ceteras etiam explicationes, pro
earum maiori vel minori connexione cum ea doctrina. Ad praefatam theo­
riam De Lubac et aliorum, qui proximius ad ipsum accedunt, refertur expli­
cita nota reprobatoria Pii XII in Encycl. «Humani generis» a. 1950: «Alii
veram ’gratuitatem’ ordinis supernaturalis corrumpunt, cum autumant Deum
entia intellectu praedita condere non posse quin eadem ad beatificam visio­
nem ordinet et vocet» (AAS XLII [1950] 571).1

674. Tertia et communior opinio docet desiderium videndi Deum esse
naturale et inefficax (seu naturale, non innatum sed elicitum, nec necessarium
sed liberum, nec efficax sed inefficax, iuxta divisionem superius allatam,
n. 670), seu esse proprie loquendo quandam velleitatem, quae quidem, quam­
vis absolute frustrabilis, tamen, utpote connaturaliter ac spontanee elicita,
nequit dici simpliciter frustrabilis, ac pro tanto suadet, sive probabiliter
tantum probat, possibilitatem visionis beatificae. Ita Ferrariensis (In C. Gent.
3. 51), Banez (In 1 p., q. 12, a. 1), loannes a S. Thoma, Gonet, SalmanticenGillon, L. B., «Béatitude et désir de voir Dieu au Moyen Age», Angelicum XXVI
'(1949) 3-30, 115-142.
Le Guillou, M.-J., «Surnaturel», Revue des sciences philosophiques et théologiques
XXXIV (1950) 226-243.
Malevez, L., «L’esprit et le désir de Dieu», Nouvelle revue théologique LXLX
(1947) 1-31.—«La gratuité du surnaturel», ibid. LXXV (1953) 561-586, 673-689.
O’Connor, W. R., The eternal quaest. The teaching of St. Thomas Aquinas on the
natural desire for God, New York 1947.
Orientierung. Katholische Blatter fur weltanschauliche Information XII-XIII (Zu­
rich 1950) 138-145. Duo articuli pseudonym! D., et K. Rahner, quos exponit ac crisi
subicit Malevez, in art. cit.
Renwart, L., «La ’nature pure’ à la lumière de I'Encyclique ’Humani generis’»,
Nouvelle revue théologique LXXIV (1952) 337-354.
Rondet, H., «Le problème de la nature pure et la théologie du XVIe siècle», Re­
cherches de science religieuse XXXV (1948) 481-521. Cf. ibid. XXXIII (1946) 56-91.
Roy, L., «Désir naturel de voir Dieu», Sciences ecclésiastiques I (1948) 110-142.
1 Confer apud Descoqs, op. cit. (supra, in n. 660) 225-233, 235-237, 246-253, et
Colombo, art. cit. 578-589, qui ostendit varietatem inter hos auctores.
1 Quoad connexionem huius declarationis cum praecedentibus Magisterii declaratio­
nibus de ordine su pern a tu rali, et novum elementum quod explicite addit, confer Gagnebet et Renwart, locis nuper cit.

ses (De Deo tract. 2, disp. I, dub. 4, § 3), Gotti, De Rubeis, Billuart, Gardeil. De Poulpiquet, Hugon, Garrigou-Lagrangc, Pirotta, Mattiusai, Billot,
Michel, Beraza, Mulard, Dalmau, Descoqs, Lennerz, et alii, quorum tamen
aliqui (ut Lennerz) ita vim illius argumenti extenuare videntur, ut potius
illud intelligant ut quid negativum, quo nempe tantum ostendatur visionem
beatificam non esse aliquid homini repugnans (cf. supra, n. 667).'
Quod attinet sententiam ipsius 5. Thomae in locis in quibus inducit
desiderium, quod vocat naturale, ad ostendendam possibilitatem visionis bea­
tificae (1 p., q. 12, a. 1; 1-2, q. 3, a. 8; C. Gent. 3. 50, 51, 57; Comp, theol.,
c. 104 sq.), certum est ipsum non locjui de desiderio innato aut quomodolibet
efficaci, attentis his quae clare ac passim docet de absoluta supernaturalitatc
elevationis et visionis beatificae, nccnon de ipso desiderio Dei.12 Unde vel
loquitur de desiderio supernaturali, ut interpretantur Caietanus, Sua'rcz et alii
(cf. supra, p. n. 672), in quo quidem fundaret argumentum apodicticum, de
quo nemo ambigit, vel de desiderio naturali elicito et inefficaci, ut probabilius
alii interpretantur, in quo desiderio fundaret probabile tantum argumentum,
aut forte meram congruentiae rationem, quae supponat ipsam possibilitatem
visionis beatificae, aliunde iam statutam per fidem.

QUAESTIO XV. DE MEDIO SUBIECTIVO VISIONIS BEATIFI­
CAE, SEU LUMINE GLORIAE’
I. SENSUS QUAESTIONIS.

675. Post existentiam visionis beatificae, consideranda venit
intimius eius essentia, de qua iam dictum est esse cognitionem quid1 Si autem quis obiciat desiderium naturale de visione supernaturali esse quid re­
pugnans, ob evidentem disproportionem actus et obiecti, quidam apte respondent visionem
beatificam non attingi ab eo desiderio sub distincta ratione suae supernaturalitatis, sed
sub formali ratione quidditativae cognitionis Dei, quaccumque reapse sit; quae quidem
materialiter ac de facto est in se supernaturalis, ut aliunde scimus ex fide.
21 p., q. 12. a. 4-5: q. 52, a. 2; 1-2, q. 5, a. 5; q. 62 et 109; In 2 Seni., dist. 33,
q. 2, a. 2: In 3 Sent., dist. 27, q. 2, a. 2, ad 4; a. 3, ad 5; C. Geni. 3. 52-53; Compend.
theol., c. 201; De veril., q. 8, a 3; q. 14, a. 10, ad 2; q. 22, a. 7; De malo, q. 4, a. 1,.
ad 14.
’1 p., q. 12, a. 2 et 5; C. Geni. 3. 53 et 54; De veril., q. 8, a. 3; q. 18, a. 1,.
ad 1; q. 20, a. 2; Quodl. 7, q. 1, a. 1; Compend. theol., c. 105.
Alonso, J. M., «Estudios de teologia positiva en torno a la visiôn beatifica»,
Estudios VI (1950) 35-37, 2337-303; VII (1951) 29-71, 397, 427; VIII (1952) 523-555.
hem in Estudios franciscanos LII (1951) 181-208; LIII (1952) 45-70, 373-396.—Teofania
y visiôn bealifica en Escolo Erigena, Madrid 1952.
Beraza, Bl., Tractatus de Deo Elevante. De peccato originali. De Novissimis (Bil­
bao 1924) 79-88.
Camilleri, N., De natura actus visionis beatificae apud theologos postridentinos,
Chicri 1944.
Chiquot, Ch. A., La vision héalifique, Brignais 1909.
Co.mmer, E., «Zur Théologie der visio beatifica», Divus Thomas (Freiburg) (1918)
288 sqq.
Dondaine, ll.-F., «L'objet et le ‘medium’ de Ia vision béatifique chez les théologiens
du XIIIe siècle», Recherches de théologie ancienne et médiévale XIX (1952 ) 60-99.
Garrigou-Lagrange, R., De Deo U no (Paris 1938 ) 288-295.

•ditativam sen per speciem propriam. Porro ulterior eius determina­
tio resultat ex consideratione principiorum cius, scilicet principii
elicitivi sive medii suhiectivi, principii informativi sive medii obiectivi, quod in nostra naturali cognitione est species intclligibilis, me­
dians inter facultatem et obiectum, et principii terrninativi ac speci­
ficati vi, quod est ipsum obiectum cognitionis.
In praesenti quaestione agitur de principio clicitivo sive medio
subiectivo, quod lumen gloriae vocari solet (in similitudinem lumi­
nis visionis, luminis rationis ct luminis fidei), et quaeritur tum de
eius existentia sive necessitate tum de eius essentia, seu utrum intel­
lectus creatus indigeat ad videndum Deum aliquo lumine sive auxi­
lio supernaturali, et in quo praecise hoc lumen consistat.
Existentia et necessitas luminis gloriae negata est a solis Beguinis et Beguardis, damnatis in Cone. Viennensi (supra, n. 497). Cete­
ri errores, sive improbabiles aliquorum theologorum sententiae de
lumine gloriae, spectant potius ad eius essentiam ac referentur infra.
II. ASSERTIO 1. Intellectus creatus indiget ad Deum videndum
aliquo medio subiectivo, quo elevetur supra vires naturalis luminis
quodque lumen gloriae vocari solet.

Necessitas luminis gloriae, accepti ge­
neraliter pro aliquo auxilio quo elevetur intellectus ad Deum viden­
dum, est saltem theologice certa, imo communiter habetur ut de fide
definita, cum contraria doctrina solemniter reprobata sit tanquam
error a Cone. Viennensi.
676.

Nota theologica.

PROBATUR.

Ecclesiae nonnisi semel necessitatem luminis glo­
riae directe ac solemniter proposuit, damnans sequentem Beguinarum et Beguardorum propositionem in Cone. Viennensi a. 13111312: «Quod quaelibet intellectualis natura in se ipsa naturaliter
est beata, quodque anima non indiget lumine gloriae, ipsam elevan­
te ad Deum videndum et eo beate fruendum» (Denz. 895). De hac
Magisterium

Lennerz, H., De Deo Uno (ed. 3, Romae 1940) 132-137.
Michel, A., «intuitive (vision)», Dictionnaire de théologie catholique VII (Paris)
2369-2392.

Notscher, F., Das Angesichl Got tes schauen, Würzburg 1924.
Ramirez, J. M., De hominis healitudine III (Matriti 1947) 416-515.
Sartori, A., La visione beatifica, Torino 1927.
Sen mûtGEN, E., Die visio beatifica, ihr Wesen und ihre theologischphilosophischen
Bcrechligung, Würzburg 1867.

aliisque doctrinis eiusdem sectae Clemens V in Concilio ait: «Nos:
sacro approbante Concilio sectam ipsam cum praemissis erroribus,
damnamus et reprobamus omnino» (Denz. 899 ).’ Mentio eiusdem
luminis gloriae et implicita allusio ad eius necessitatem habetur in
condemnatione prop. 40 Rosmini in Decreto <9. Officii a. 1887:
«Cum Deus non possit, nec per lumen gloriae, totaliter se commu­
nicare entibus finitis...» (Denz. 3420).
In Scriptura occurrunt aliqui pauci textus qui loquuntur de
lumine, ut Psal. 35. 10: «In lumine tuo videbimus lumen» et Apoc
21. 23-25; 22. 4 sq.: «Claritas Dei illuminavit eam... Et videbunt
faciem eius... Et non egebunt lumine lucernae, neque lumine solis,,
quoniam Dominus Deus illuminabit illos» (cf. Sap. 7. 26; Mat. 23.
42). Attamen, ex illis nihil solide aut directe erui potest.
Similiter Patres 2 de activo principio visionis beatificae, et a
fortiori de specifica ratione alicuius subiectivi luminis, loqui non
solent, vel saltem non satis clare. Passim quidem loquuntur genera­
liter de divino quodam auxilio confortante et elevante, aut etiam de
lumine in quo Deum videmus, sed haec possunt intelligi etiam extrinsece et obiective. Ita Irenaeus, Adv. haer. 4. 20: «Quemadmo­
dum enim videntes lumen, intra lumen sunt et claritatem eius perci­
piunt, sic et qui vident Deum, intra Deum sunt, percipientes eius
clarjtatem» (NÎG 7a. 1035). Epiphanius, Adv. Haer., haer. 70, c. 7:
«Deus... imbecillam aciem ita virtute sua corroborare dignatur, ut
quod videri alioqui non potest, aspiciat» (cf. supra, n. 666). PseudoDionysius Areop. (De divinis nominibus, c. 1, et De celesti hierarchia) passim quidem loquitur de illuminatione, sed videtur potius·
obiective eam intelligere, ita nempe ut Deus sit veluti sol, in cuius,
luce omnia videmus et cuius lux refunditur in videntem.
Ratio autem theologica necessitatem luminis gloriae ostendit.
Nam, ut probatum est supra (n. 654-656), intellectus creatus est
intrinsece impotens ad Deum videndum, seu ad essentiam divinam
cognoscendam per speciem propriam. Ergo oportet quod ad id intrin­
sece perficiatur et elevetur, et quidem per virtutem eiusdem generis,
seu ordinis cognoscitivi; quae apte lumen vocatur, tum quia est vis
cognoscitiva, tum ac praecipue quia, non secus ac lumen corporale,
cognitionem intuitivam gignit. Praeterea, omne quod elevatur ad
1 Ex integro documento theologi communiter colligunt eos errores damnatos fuissetanquam haereses.
2Cf. Petavium, op. cit. (supra, in n. 666) 595-599.

aliquam perfectionem vel formam excedentem suam naturam, opor­
tet ut ad illam disponatur per aliquam formam eiusdem ordinis.
Ergo, cum intellectus elevatur ad visionem supernaturalem, debet
disponi per formam aliquam supernaturalem, quam dicimus lumen
gloriae.'
ASSERTIO 2. Lumen gloriae est aliquid creatum, intellectui in­
fusum et in ipso permanens, ad modum qualitatis sive habitus su­
pernaturalis, quo intellectus elevatur et fit capax eliciendi vitalem
et immanentem actum visionis Dei.

probatur per partes.

677. Lumen gloriae est aliquid creatum, sicut ipsum subiec­
tum in quo recipitur, seu intellectus, et sicut ipse actus cognitionis,
ad quem eliciendum adiuvat. Non est ergo ipse Deus aut visio Dei
increata, immediate intellectui communicata, ut putarunt loannes
de Ripa (floruit circa 1325), Durandus (t 1334)1 aliique pauci anti­
quiores, relati a Gregorio Ariminensi, Capreolo et Caietano (I« 3 p.,
q. 9, a. 1), subinde Magister Bonae Spei, professor lovaniensis
(t 1677; cf. supra, n. 656), L. Thomassinus (t 1695)23et J. L. Berti
•(t 1766)?
Est quid infusum seu intrinsecum intellectui, non vero mera
extrinseca motio sive Dei concursus, absque intrinseco effectu in
intellectu. Secus in intellectu visio non haberetur. Unde, ut dictum
est supra (n. 656), reicienda est ipsa absoluta possibilitas habendi
visionem beatificam per solum extrinsecum Dei concursum, quam
admittunt Molina et Suarez.
Est quid permanens in intellectu. Nam, etsi non repugnet
actum visionis beatificae fieri sub motione alicuius proportionati
1 De mente S. Thomae circa existentiam luminis gloriae, confer Ramirez, op. cit.
‘(supra, in n. 674) 436-444.
1 In 4 Sent., dist. 49, q. 2, n. 24, cit. a Beraza, op. cit. (supra, n. 674) 81. Duran­
dus videtur de propinquo accedere ad errorem coaevorum Beguardorum et Beguinarum.
Ait enim: «Tertius modus est quod ad videndum Deum clare et manifeste non requi­
ritur species repraesentans divinam essentiam, ut ait prima opinio, nec aliquod lumen
creatum elevans intellectum, ut dicit tam secunda opinio quam prima, sed sufficit quod
divina essentia immediate repraesentetur intellectui creato».
2 Id sonant eius verba, De Deo, 1. 6, c. 16: «Ita liquet quomodo beati Deum vi­
deant, et Deus tamen videri non possit nisi a se ipso; haec alioqui discordantia, ita
concordant: Non videtur Deus nisi a Deo, quia vis et potentia qua videtur, est Spiritus
'Sanctus; species in qua videtur, est ipse Filius; et tamen mens creata sub hac specie
in hoc lumine delitescens Deum videt».
3 De theologicis disciplinis, 1. 3, c. 3.

auxilii sive motionis transeuntis, tamen lumen gloriae, sive modus
quo visio beatifica fit in caelo, est quid permanens, tum quia ipsa
visio est permanens, tum quia potentia connaturalius agit per auxilia
est permanens, tum quia potentia connaturalius agit per auxilia
permanentia. Unde etiam in statu viae, licet v. g. actus charitatis.
fieri posset sub motione solius gratiae actualis, tamen Deus infundit
habitum charitatis, ut ille actus quasi connaturaliter perficiatur.
Idem valet de aliis virtutibus, imo generice de omnibus potentiis et
habitibus etiam in ordine naturali.
Est quaedam qualitas sive habitus supernaturalis. Non enim
aliquod aliud genus entitatis excogitari potest, quod adiuvet intel­
lectum ad cognoscendum Deum.
*
i

,

1
1

Tale enim nequit esse aliqua substantia, quia secus haberetur
mera adiacens substantia quae cognosceret, non vero ipse intellectus
creatus cognosceret, et ceteroquin substantia supernaturalis repug­
nat, ut dictum est supra (n. 656). Nec potest esse aliqua actio sive
ipse actus visionis, ut si dicatur, cum Ockam et Durando,1 Deum
immediate infundere in intellectum ipsum actum visionis; nam,
praeterquam quod huiusmodi actus non esset vitalis, repugnat
actionem aliquam ab extrinseco infundi et a Deo immediate produci
in facultate, cum actio sit ipsum exercitium sive actualitas sive
forma principii ac subiecti agentis, nec detur exercitium sine proportionato principio, nec actus sine proportionata potentia, sicut non
datur visio nisi ab oculo, nec intellectio nisi ab intellectu. Nec potest
esse aliqua species impressa vel expressa; nam, ut videbimus, neutra
datur in visione Dei, et ceteroquin, si daretur, se haberet non ex
parte cognoscentis, sed cogniti, sive obiecti. Nec tandem potest esse
aliqua supernaturalis infusa potentia, ut senserunt aliqui antiquio­
res,2 quae independenter ac totaliter eliceret actum visionis; nam ex
una parte omnis potentia fluit necessario ab aliqua propria ac con­
natural! substantia, nec datur, ut diximus, substantia supernaturalisx
et ex alia parte iam datur potentia intellectiva in anima nec potest
duplex eiusdem generis potentia dari in eodem subiccto, sed alteru­
tra supervacanea foret.
Ergo relinquitur quod lumen gloriae nequeat esse essentialiter
nisi aliqua qualitas, afficiens intellectum ad modum habitus super­
naturalis, eo modo quo ceterae entitates supernaturales, seu gratia
1 Apud Suarez, De Deo, 1. 2, c. 10, n. 2.
2Cf. apud Suarez, De Deo, 1. 2, c. 10, n. 9.

'sanctificans ct virtutes, afficiunt ct elevant substantiam animae
eiusque facultates, ct, magis ad rem, eo modo quo ipsum lumen fidei
afficit intellectum, donec per ipsum lumen gloriae substituatur.
Concedendum tamen est lumen gloriae, quamvis sit essentialiter
habitus, non habere solum effectum disponendi facultatem ad bene
posse seu ad facile agendum, sicut habitum naturalem (puta scien­
tiam), sed dare etiam ipsum posse, non tamen remotum ac radicale
(secus esset potentia), sed proximum et immediatum, ac pro tanto
dici posse habitum habentem modum potentiae. Quod quidem valet
pariformiter de fide cetcrisque habitibus supernaturalibus.

Ex his intelligitur quodnam sit principium totale, elicitivum
visionis beatificae. Est nempe ipse intellectus, ut vestitus lumine
gloriae. Causa principalis visionis non est Deus, ita nempe quod
intellectus sit instrumentum; neque est solus intellectus, ita quod
lumen gloriae sit instrumentum; sed est intellectus una cum lumine.
Utrumque ad modum unius est causa principalis ac totalis visionis,
sed sub diverso aspectu; intellectus est causa vitalitatis actus, i. e.
visionis ut est cognitio, lumen vero est causa supernaturalitatis eius,
i. e. visionis ut visionis. Quod non inepte illustrari potest exemplo
insertionis alicuius rami in arborem alterius speciei.
678.
Nota 1. Lumen gloriae relate ad gratiam sanctificantem, quae
habetur in caelo, est simpliciter inferius, utpote accidens illius, sed secundum
quid superius, utpote forma eius. Relate vero ad virtutem charitatis, quae
habetur in caelo, est simpliciter superius, quia intellectus est simpliciter
nobilior voluntate et quia in eius actione, seu in visione, et non in actu
fruitionis et charitatis, beatitudo formaliter consistit.
679. Nota 2. Lumen gloriae est supremum in scala luminum supernaturalium, quae sic ordine ascendenti disponitur: lumen transiens adsistentiae
'Spiritus S., lumen transiens inspirationis, lumen transiens revelationis seu
prophetiae, lumen permanens fidei, lumen permanens gloriae (cf. supra,
n. 103). Quae omnia sunt participationes luminis Christi, quod involvitur in
eius gratia capitali, in qua habetur suprema participatio luminis et gratiae
incrcatae.

680. Nota 3. Quaeritur a theologis, utrum possit in hac vita haberi
visio beatifica.'
Communiter respondetur quod de lege Dei ordinata homo purus non
.potest in hac vita videre Deum habitualiter, adeoque proprie per lumen gloriae.
1 1 p., q. 12, a. 11.
Hernandez, E., «La visiôn facia! de Dios en esta vida», Ma/iresa XII (1949)
140-150.
Lavaud, M B., «Moïse et Saint Paul ont-ils eu la vision de Dieu dès ici-bas?»,

Nam providentia Dei sic disposuit ut homo sit viator antequam comprehen­
so r; modus autem cognoscendi viatoris est modus ipsi connaturalis, qui
consistit in cognitione abstractiva, seu per species a phantasmatibus abstractas.
Dicimus autem «homo purus», quia Christus non solum ut Deus, sed etiam
ut homo, visione beatifica fruebatur; unde erat simul, etsi secundum diver­
sum respectum et diversam sui partem, viator et comprehensor.
Attamen de lege Dei ordinata potest Deus videri in hac vita transeunter,
non quidem de lege Dei ordinaria sed extraordinaria, i. c. per interventum
divinum miraculosum. Hoc plures auctores, post Basilium,1 Augustinum2 et
S. Thomam,3 asserunt contigisse Moysi in monte Sinai, cum iuxta Exod. 33.
11 Dominus «loqueretur ad Moysen facie ad faciem», et S". Paulo in Para­
disum rapto, iuxta 2 Cor. 12. 2-4. Idipsum per argumentum a fortiori, affir­
matur pluries contigisse Beatae Virgini* Plures tamen Patres, ut Irenaeus,
Nazianzenus, Chrysostomus, Leo. M., Gregorius M., Cyrillus Alex., Hilarius,
Pseudo-Dionysius, Beda et plures theologi, huiusmodi privilegium negantNam, in Io. 1. 18 dicitur: «Deum nemo vidit unquam» et 1 Tim. 6. 16:
«Quem nullus homo vidit, sed nec videre potest». Ceterum, de Moyse in
eodem loco Exod. 33. 20 et 23 dicitur: «Non poteris videre faciem meam»;
unde prior locus intelligitur de affectu familiaritatis aut de clariori appari­
tione, ut in aliis textibus A. T. (cf. supra, n. 665, in nota). Verba autem
S. Pauli intelligi possunt de aliqua revelatione vel raptu; nec ceteroquin Apos­
tolus dicit se vidisse, sed audivisse, arcana verba quae non licet homini loqui.
Id autem contingere potest non per vires naturales intellectus, neque
per quamlibet motionem supernaturalem, neque per lumen gloriae prout est
aliquid habituale (secus terra, etsi ad tempus, converteretur in caelum, a quo·
tamen non convenit fieri regressus), sed per lumen gloriae transeunter com­
municatum, seu pressius per aliquod auxilium supernaturale transiens, eius­
dem generis et roboris ac lumen gloriae.5

QUAESTIO XVI. DE EXCLUSIONE MEDII OBIECTIVI IN VI­
SIONE BEATIFICA6
I. SENSUS QUAESTIONIS.

681.

Triplex distinguitur medium cognitionis: medium subiectivum}

Revue thomiste XIII (1930) 75-83.—«La vision de Dieu ici-bas par Moïse et Saint
Paul», ibid. 252-256.
R. de la Immaculada. «<Gozô San José de la vision beatifica en esta vida?»,
Esiudios Josefinas VII (1953) 184-197.
1 In Hexaëm., hom. 1. 1.
2Epist., 147. 13; De Gen. ad litt., 26, 27. 28 et 34.
3 1 p., q. 12, a. 11, ad 2; 2-2. q. 175, a. 3; De verit., q. 10, a. 11 ad 1; q. 13, a. 2.
4 Cf. Suarez, De mysteriis vitae Christi, disp. 19, sect. 4, η. 1-4; Vazquez, In 1 p.,
disp. 55-57.
5 De indole huiusmodi transeuntis luminis, confer Ramirez, op. cit. (supra, in
n. 674) 451-463.
61 p., q. 12, a. 2; q. 106. a. 1, ad 3; C. Gent. t>. 49 et 51; 4. 7: De verit., q. 8,
a. 1; q. 10, a. 2; Quodl. 7, q. 1, a. 1.
Cf. bibliographiam quaestionis praecedentis, in n. 674, peculiariter Ramirez
389-416.

sen sub quo, quod est ipsa potentia cognoscitiva et eius habitus, puta scientia;
medium obiectivum quo, seu quod ducit directe in cognitionem alterius quin
ipsum prius cognoscatur, et tale est species, sive impressa sive expressa; me­
dium obiectivum quod, seu quod prius cognitum, ducit in cognitionem obiecti.
Hoc autem subdividitur in medium ex quo, seu formale, quod nempe, prius
cognitum per unum actum, ducit in cognitionem obiecti, consistentem in no­
vum ac distinctum actum (ut fit in ratiocinio; sic effectus creatus est me­
dium ex quo cognoscitur existentia Dei) et medium in quo, seu ontologicum,
quod nempe est ratio quare obiectum cognoscatur in eodem actu in quo ipsum
cognoscitur (id ergo accidit quotiescumque plura unico actu cognoscuntur, ita
tamen ut unum sit ratio quare alterum cognoscatur).
Cognitio autem huius vitae est mediata triplici illo modo, seu fit per
lumen naturale vel fidei, per species et per effectus. Visio vero beatifica est
necessario mediata primo modo, ut patet ex dictis in praecedenti quaestione.
Quaeritur hic an sit mediata etiam secundo modo, seu an fiat per spe­
ciem intelligibilem. Quo excluso, eo ipso manet etiam exclusus tertius modus,
saltem quoad obiectum principale seu ipsum Deum (non tamen quoad obiec­
tum secundarium, seu creaturam, ut ostendetur in q. 18, n. 693); quod
ceteroquin sequitur ex dictis in q. 14 de visione beatifica ut cognitione Dei
quidditativa. Hic autem est maximus modus immediatae cognitionis possibi­
lis in creatura, ut patet percurrenti varios hos gradus immediatae cognitionis:
cognitio De:. de seipso et de creatis, in qua abest etiam medium subiectivum,
seu lumen distinctum ab essentia; cognitio beatorum, in qua abest omne
medium obiectivum; cognitio sensuum, in qua abest species expressa non
vero impressa; cognitio immediata intellectus, in qua abest tantum medium
quod; cognitio mediata intellectus, quae habet etiam medium quod, sive in
quo, sive ex quo.
Recole autem varios gradus intelligibilitatis et actualitatis, qui suppo­
nuntur et concurrunt ad actum cognitionis: anima intellectiva, intellectus,
habitus, species impressa, species expressa, actus cognitionis seu identificationis cum obiecto. In visione beatifica, si, ut probabimus, desunt species, haec
tria habentur: anima elevata per gratiam sanctificantem, intellectus cum lu­
mine gloriae, actus visionis seu unionis cum essentia divina.
II. ASSERTIO 1. In visione beatifica non datur nec dari potest
aliqua species, sive impressa sive expressa.

PROBATUR.

682. Species impressa non datur, quia esset inutilis, cum es­
sentia divina sit plene intelligibilis et intime praesens intellectui,
adeoque non indigeat repraesentari per speciem vicariam.
*
In hac re dissentit Vazquez (In 1 p., disp. 43, c. 7),’ qui tamen identi-

1 Eum praecesserunt Richardus de Mediavilla, Guilelmus de Mara, Petrus loannes
Olivi et Aureolus. Cf. apud Ramirez, op. cit. (supra, n. 674) 361 sq.

ficat speciem cum ipso lumine gloriae, quod fungeret duplici numere elevandi
intellectum et illud determinandi ad cognoscendum hoc praecise obiectum,
seu Deum, potiusquam aliud. At duplex hoc munus est diversi generis (me­
dium subiectivum et medium obiectivum) et determinatio ad cognoscendum
hoc obiectum prae alio potest fieri a Deo ipso immediate.

Nec potest dari species impressa, quia nulla species linita valet
repraesentare essentiam infinitam, prout est in se.
Quoad hoc dissentiunt Toletus (In 1 p., q. 12, a. 2) et Suarez (De Deo,
1. 2. c. 13), qui speciem impressam concipiunt, sicut Vazquez, pro mera deter­
minatione intellectus ad cognoscendum hoc obiectum prae alio. At nequit
concipi quomodo huiusmodi determinatio fieri possit nisi per repraesentatio­
nem obiecti; quae, ut diximus, est impossibilis quoad essentiam divinam.

Species expressa non datur, quia esset pariter inutilis; nam
essentia divina est non solum intelligibilis, sed etiam intellecta in
actu secundo, adeoque non indiget repraesentari per speciem expres­
sam, quod nihil aliud est quam imago obiecti, ut intellecti in actu
secundo. Nec etiam dari potest, ob eandem rationem allatam quoad
speciem impressam, imo a fortiori, cum sit difficilius repraesentare
intelligibilitatem Dei in actu secundo quam in actu primo.
Plures tamen theologi antiquiores (quos sequuntur pauci moderni), ut
Capreolus, Ferrariensis (opinative), Silvester Prieras, Victoria, D. Soto, Mo­
lina, Vazquez et praecipue Suarez (De Deo, 1. 2, c. 8 sq.), speciem expressam
admittunt, vel quia hanc generaliter identificant cum ipso actu cognitionis,
et in hoc casu, visionis beatificae; vel quia dicunt speciem hanc creatam non
necessario debere esse parem in similitudine cum obiecto increato. Attamen,
in priori explicatione negatur ipsa existentia et pervertitur ipse conceptus
speciei expressae, quae similitudinem sonat; in altera vero explicatione non
attenditur quod, quamvis non in ordine physico, tamen in ordine intentionali
seu repraesentativo species debet esse par obiecto cognoscendo (ut patet
de specie canis relate ad essentiam canis), secus nequit esse medium cognos­
cendi obiectum; nulla autem species creata ac finita potest essentiam infini­
tam repraesentare. Nec valet obicere quod ita haberetur aliqua actio creata
sine termino; nam non est de essentia actionis immanentis habere terminum
productum, sed terminum attactum, seu ipsum obiectum, et praeterea cog­
noscere, in quantum tale, est quoddam esse, seu esse aliud in quantum aliud.

ASSERTIO 2.
Essentia divina in visone beatifica gerit vices
speciei impressae et expressae.
PROBATUR.

683. Duplex est munus speciei impressae in nostra cognitio­
ne: repraesentat nempe obiectum facultati et concurrit cum ea, ut

eius forma, ad actum cognitionis. Duplex similiter est munus speciei
expressae: repraesentat obiectum facultati in actu secundo et expri­
mitur ab ipsa facultate per actum cognitionis. Primum autem munus
utriusque speciei expletur in visione beatifica per ipsam essentiam
divinam, nec ullam importat imperfectionem, ut per se patet. Se­
cundum munus speciei expressae importat imperfectionem et passi­
vitatem unde non convenit essentiae divinae. Quoad secundum
munus speciei impressae, quod est concurrere cum facultate ad ac­
tum cognitionis, disputatur inter thomistas.
Quidam, ut Bafiez, negant divinam essentiam concurrere ad actum visio­
nis beatificae, quia species in nobis concurrit ut subordinata intellectui et
quia si essentia divina concurreret ad visionem beatificam non videtur quo­
modo haec sit simpliciter actio nostra vitalis. Communiter tamen id affirmant
cum Caietano ex generali principio quod ab obiecto et potentia paritur cog­
nitio. Est nempe de essentia speciei actuate intellectum ad cognoscendum et
hoc idem est ac active concurrere. Neque id ullam imperfectionem importat,
quia species non necessario actual inhaerendo, nec se habet ex parte facultatis
sed ex parte obiecti; nec ceterum oportet rem materialiter considerare in
ordine entis, sed formaliter in ordine intelligibili, in quo intellectus et intel­
lectum non solum uniuntur inter se sed sunt prorsus idem, adeoque aequa­
liter se habent ad actum cognitionis.

QUAESTIO XVII. DE OBIECTO VISIONIS BEATIFICAE INTEN­
SIVE CONSIDERATO'
I.

SENSUS QUAESTIONIS.

684. Agitur de obiecto visionis beatificae, hic intensive et in
proxima quaestione extensive consideratum. Quaeritur scilicet in
praesenti: utrum beati inaequaliter participent hanc visionem et
quae sit physica ratio huiusmodi inaequalitatis.
De qua re non extiterunt magnae aut directae haereses. Aequa­
litas visionis beatificae implicite continetur in haeresi Eunomianorum, docentium hominem in hac vita comprehendere Deum eo per­
fecto modo quo ipse se comprehendit (cf. supra, n. 497); item in
doctrina haeretici loviniani, fuse exposita a Hieronymo,’ iuxta quam
una est salus pro omnibus iustis et una damnatio pro omnibus
iniustis, absque ulla graduum diversitate, sive in merito et praemio,
sive in demerito et poena («exceptis duobus gradibus bonorum ma1 1 p., q. 12, a. 6; q. 62, a. 9; 3 p., q. 10, a. 4, ad 2; C. Gerit. 3. 58. Cf. bibliographiam allatam supra, in n. 674.
2 Adv. lovbiianum, 1. 2, n. 18-20, ML 23. 326-329.

lorumque, nulla diversitas invenitur»); tandem in doctrina Prolestantium de justificatione per meram imputationem iustitiae Christi,
1·
·I
1·.
quae una est, et aequaliter omnibus conceditur.

n
f

I

Theologi disputant tantum de ratione sive radice inaequali tatis visionis
beatificae. Omnes admittunt quod ratio moralis illius est inaequalitas meri­
torum. Communiter etiam admittunt rationem physicam esse inaequalitatem
luminis gloriae. Excipiuntur Scotus' Durandus,2 Moline? et peculiariter Caie­
tanus* qui volunt rationem inaequalitatis visionis esse partim inaequalitatem
luminis gloriae, partim inaequalitatem virtutis naturalis intellectus. Est quo­
que sententia aliquorum, uti Durandi et Molinae, docentium visionem beati­
ficam angelorum et hominum specifice differre, propter specificam distinctio­
nem inter intellectum angelicum et humanum. Habetur tandem peregrina
opimo quorumdam, qui aiunt necessario beatos inaequalem habere visionem,
cum debeant replere sedes in caelo vacantes ob defectionem angelorum, quo­
rum beatitudo, addunt, est inaequalis.

II. ASSERTIO 1. Beati inaequaliter participant visionem beati­
ficam.

Nota theologica.

685

Est de fide, definita a Cone. Flo­

rentino.
PROBATUR 1. Ex auctoritate.

in Cone. Florentino, Decr. pro Graecis, definit bea­
tos «intueri clare ipsum Deum trinum et unum, sicuti est, pro
meritorum tamen diversitate alium alio perfectius» (Denz. 1304).
Cone. Trid., sess. 6 de iustificatione, cap. 16 et can. 32, definit
existentiam augmenti gratiae et gloriae: «Si quis dixerit... justifica­
tum bonis operibus... non vere mereri... vitam aeternam... atque
etiam gioriae augmentum: an. s.» (Denz. 1582; cf. 1545); ubi au­
tem datur augmentum, ratione meriti ex bonis operibus, datur
etiam inaequalitas, ob inaequalitatem meriti.
Scriptura inaequalitatem visionis implicite docet in frequenter
praedicata generali inaequalitate praemii in altera vita: Mat. 16. 27:
«Tunc reddet unicuique secundum opera eius»; Io. 14. 2: «In do­
mo Patris mei mansiones multae sunt»; 1 Cor. 3.8: «Unusquisque
autem propriam mercedem accipiet secundum suum laborem»;
cf. Mat. 5. 11 sq.; 25. 34; Lue. 19. 16 sqq.; Rom. 2. 5 sq.; 2 Cor.
Magisterium

1 In
2 In
3 In
♦ In

3 Sent., dist. 12, q. 3.
3 Sent., dist. 14, q. 1.
1 p., q. 12, a. 6, disp. 2.
3 p.. q. 10, a. 4. In suo commentario ad 1 p., q. 16, a. 6, hanc quaestionem

non tangit.

9. 6; 2 Tim. 4. 7 sq.; 2 Ιο. 8. Praeterea, in 1 Cor. 15. 35-41, dicitur
quod corpora in resurrectione diversa claritate fulgebunt, «Stella
enim differt a stella in claritate»; quae differentia in gloria corporis
refunditur in diversum gradum gloriae animae, quae est causa glo­
rificationis corporis.
Patres, appellantes praefatos textus Scripturae, eandem doctri­
nam de inaequalitate praemii beatitudinis frequenter inculcant, etsi
non loquantur directe de gradibus ipsius visionis, in qua ceteroquin
beatitudinem principaliter consistere, alibi significant.
Irenaeus, Adv. Haer. 4. 13. 3: «Quanto autem eum plus dilexerimus,
hoc maiorem ab eo gloriam accipiemus» (MG 7a. 1009).
Ephrem, Sermo de magis etc. 11: «Sunt qui sedebunt in secundo gradu,
alii in tertio, alii exaltabuntur usque ad quintum gradum, alii ad decimum,
alii ad trigesimum, alii sedebunt supernis... Unusquisque enim obtinebit ab
ipsa iustitia mercedem iuxta laborem suum» (Lamy 2. 424).
Augustinus, In Io. tract. 67. 2, explicans verba «In domo Patris mei
mansiones multae sunt»5 ait: «Denarius quidem ille aequalis est omnibus,
quem paterfamilias eis qui operati sunt in vinea iubet dari omnibus, non in
eo discernens qui minus et qui amplius laborarunt [Mat. 20. 9]; quo utique
denario vita significatur aeterna, ubi amplius alio nemo vivit, quoniam
vivendi non est diversa in aeternitate mensura. Sed multae mansiones [Io.
14. 2] diversas meritorum in una vita aeterna significant dignitates» (CCL.
36. 495 sq.).
Hieronymus, Adv. lovinianum 2. 32-34: «Iam nostri laboris est, pro
diversitate virtutum diversa nobis [praemia] praeparare... Si omnes in caelo
aequales futuri sumus, frustra nos hic humiliamus, ut ibi possimus esse maio­
res... Quid perseverant virgines? Quid laborant viduae? Cur maritatae se
continent? Peccemus omnes, et post poenitentiam idem erimus quod apostoli
sunt» (ML 23. 344-347).
PROBATUR 2.

Ex ratione theologica.

686. Maiori charitati respondere debet maior visio. Atqui
beati alii aliis maiorem charitatem habent. Ergo alii aliis maiorem
visionem assequuntur.
Probatur maior. Maiori charitati correspondet maius meritum;
hoc enim ex charitate mensuratur. lamvero ad rationem iusti iudicis
pertinet non solum poenam et praemium conferre, sed etiam id
agere iuxta gradum demeriti vel meriti. Praeterea, si maiori charitati
corresponderet minus aut aequale praemium, Deus minus aut aequa­
liter diligeret eum qui plus eum diligit. Praeterea, ut pulchre argu­
mentatur S. Thomas, maiori charitati correspondet maius deside­
rium videndi Deum; maiori autem desiderio correspondet maior vi-

754

!

i

i
ê

I*
«
f

I·
<1

hi· ΠΕΟ UNO

sio, quia «desiderium quodammodo facit desiderantem aptum ad
susceptionem desiderati» (1 p., q. 12, a. 6).
Nec valet obicere quod, si in beatis esset inaequalitas visionis,
periret plena beatitudo uniuscuiusque, quia exinde generaretur
quaedam displicentia vel tristitia in iis qui minorem gloriam asse­
quuntur. Nam id verum esset, si capacitas uniuscuiusque beati non
satiaretur. lamvero capacitas mensuratur ex lumine, et hoc in uno­
quoque beato perfectissime vim suam exerit. Unde singuli sunt per­
fectissime beati, aliorumque beatitudines, sapienti et ordinata ra­
tione a Deo distributas, agnoscunt ac laudant.

II

ASSERTIO 2.
Unica ratio physica inaequalitatis visionis est
ipsa inaequalitas luminis gloriae.
PROBATUR.

687. Facultas videndi Deum non competit intellectui ex vi
naturali ipsius, sed ex lumine gloriae. Ergo similiter gradus illius.
Ut autem diluatur captiosa quaedam obiectio, adverte quod absque du­
bio vis naturalis intellectus concurrit cum lumine ad actum visionis, sed quia
formaliter ad visionem ut supernaturalem lumen gloriae non dat tantum bene
posse sed ipsum proxime posse, ideo penes illud tantum attendendi sunt
gradus visionis, et gradus virtutis naturalis intellectus se habet per accidens
tantum relate ad visionem, etsi ipsa virtus intellectus se habeat per se.
Ceterum, si inaequalitas visionis proveniret partialiter ex inaequali pers­
picacia intellectus, sequeretur quod, stantibus paribus meritis, unus altero
perfectius Deum videret, et quod aliquis gradus gloriae non corresponderet
gratiae sed naturae, et unus homo per naturalia ab alio se discerneret, cum
tamen dicatur in Scriptura: «Gratia Dei vita aeterna» (Rom. 6. 23) et «Quis
te discernit?» (1 Cor. 4. 7). Nec valet dicere (ad mentem Molinae) quod in
casu aequalis meriti et inaequalis intellectus, Deus daret minus lumen gloriae
intellectui perspicaciori, vel, si daret aequale lumen, denegaret concursum ad
perfectiorem visionem. Nam utroque modo beatus naturaliter perspicacior
privaretur aliquo sibi debito et foret peioris conditionis quam alter. Iuxta Dei
enim providentiam ordinatam, secundum meritum debetur lumen gloriae et,
dato lumine gloriae, debetur etiam ipsi concursus proportionatus ad visionem
eliciendam.
QUAESTIO XVIII. DE OBIECTO VISIONIS BEATIFICAE EX­
TENSIVE CONSIDERATO'
I.

SENSUS QUAESTIONIS.

688.

Ex dictis in praecedentibus quaestionibus, manifeste

’ 1 p.. q. 12, a. 8-10; q. 57. a. 5; q. 58, a. 2; q. 106, a. 1, ad. 1; 3 p., q. m a 2C. Gent. 3. 56, 59 et 60; De vent., q. 8, a. 4, 5 et 14; q. 20, a. 4 et 5; Quodl. 7, q. 1, a. 2.

patet obiectum visionis beatificae esse generaliter ipsum Deum se­
cundum suam essentiam, in qua continentur omnia divina attributa
et aliquo modo etiam omnes creaturae tanquam in causa. Unde
quaestio hic nequit esse nisi de ulteriori determinatione huius obiec­
ti, ad quae scilicet obiecta particulariter se extendat visio beatifica
et praeterea quo modo diversa obiecta a beatis cognoscantur.
Duplex autem distinguitur obiectum visionis beatificae: obiec­
tum primarium, i. e. Deus, et obiectum secundarium, i. e. omnes
creaturae reales et possibiles.
Quoad obiectum secundarium quaeri potest de modo quo crea­
turae videantur a beatis. Ad cuius intelligentiam haec nota. Aliquid
potest videri in Verbo (i. e. in essentia divina, prout vices gerit
verbi seu speciei expressae) vel jormaliter, i. e. proprie in ipso Ver­
bo ut in medio (haec vocatur cognitio matutina, iuxta expressionem
S. Augustini) vel causaliter tantum, i. e. per species infusas seu per
cognitionem additam visioni beatificae, sed ratione status beatifici
collatam (haec vocatur cognitio vespertina, iuxta eundem S. Doctorem). In Verbo autem formaliter, aliquid videri potest vel ut in me­
dio in quo, seu prius cognito ex quo deducimur in cognitionem
alterius, vel ut in medio quo, i. e. ut in specie intelligibili ipsius.
Item in Verbo ut in medio in quo res cognosci potest vel quoad
proprium et formale esse ipsius, vel quoad eminentiale esse quod
habet in Verbo, quatenus scilicet Deus eminenter in se continet
omnes perfectiones et essentias creaturarum.
Sensus igitur quaestionis est: quid beati videant de Deo, quid
de creaturis; item, quomodo creaturas videant, utrum in Verbo an
extra ipsum; et si in Verbo, utrum ut in medio quo vel in quo; et
si ut in medio in quo, utrum secundum esse formale earum an eminentiale.
De qua re concordant theologi, saltem recentiores, in assertionibus mox
exponendis. Inter antiquiores vero duplex praesertim dissensus a communiori
sententia observatur. Primo scilicet, Nominalistae docuerunt beatos non vi­
dere attributa divina quae referuntur ad creaturas, uti omnipotentiam et
scientiam, secus enim, aiunt, ipsi deberent cognoscere terminos infinitos illo­
rum attributorum, et ita haberent non solum visionem sed comprehensionem
Dei. Ad eos de propinquo accedunt Toletus' et Thomassinus? dicentes non
Cf. bibliographiam allatam supra, in n. 674. Praeterea, Challet, La psychologie
des élus, Paris 1900.—D. Facchini, «Come i beati vedranno Iddio nel cielo e conosceranno le anime compagne nella gloria», Bessarione (1912) 156-166.
1 In 1 p., q. 12, a. 7.
- De Deo Deique proprietatibus, c. 17, n. 1; c. 19, n. 3; c. 20, n. 5.

posse beatos videre omnes perfectiones divinas, quin eo ipso Deum compre­
hendant. Praeterea, Scotistae plures, agitantes meram quaestionem de possi­
bili, docuerunt beatos posse unam perfectionem sine alia in Deo intueri, v. g.
essentiam sine attributis vel e converso, unum attributum et non aliud, unam
personam et non aliam.1

II. ASSERTIO 1. Beati vident omnia quae in Deo formaliter et
necessario continentur, i. e. essentiam, attributa, personas, nec est
absolute possibile unum istorum sine alio videre.

Beatos «intueri clare ipsum Deum tri­
num et unum sicuti est», est de fide, definita his verbis a Cone.
Flor. (Denz. 1304). Ipsos videre omnia attributa divina, adeoque
omnia quae in Deo sunt formaliter ac necessario, est proximum
fidei, ob eandem ipsam definitionem.
689

Nota theologica.

PROBATUR 1. Ex auctoritate.

in praefata definitione Cone. Flor, etiam asserit
beatos videre Deum «clare, sicuti est» et in Constitutione Benedicti
XII (supra, n. 644) docet beatis «divinam essentiam immediate se
nude, clare et aperte ostendi»; ex cuiusmodi visione necessario in­
fertur cognitio omnium quae formaliter et necessario in essentia
divina continentur. Idipsum indirecte infertur ex eo quod, iuxta
eandem Constitutionem, huiusmodi visio talis est ut reddat animas
«vere beatas»; non enim vera sive perfecta beatitudo haberetur, si
aliquod attributum divinum adhuc videndum desideraretur.
Patres de obiecto visionis beatificae non multa proferunt; ex
his tamen quae diversimode disputant, facile colligi potest eorum
mentem esse quod Deus, aut totus videtur, aut omnino non videtur.
Id peculiariter apparet ex disputationibus contra Arianos, praeser­
tim Anomoeos, qui docebant Patrem a Filio, et Filius a Spiritu S.y
non clare et perfecte cognosci; quibus Patres opponebant non posse
unam personam cognosci quin et altera cognoscatur, cum una sit
perfecta imago alterius. Ad rem nostram proprius accedunt Augus­
tinus et posteriores Patres latini.
Magisterium

(i
«

>1

I I
I

Augustinus, De civ. Dei 20. 21: «Nec expressit [Apostolus] quid vi­
debimus; sed quid nisi Deum? ut impleatur in nobis promissum evangelicum:
’Beati misericordes, quoniam ipsi Deum videbunt’» [Mat. 5. 8], et omnia
illa, quae nunc non videmus, credentes autem pro modulo capacitatis huma1 De quibus controversiis confer Salman licenses, Gonet et Billnart in suis tracta­
tibus De Deo.

nae longe minus quam sunt atque incomparabiliter cogitamus» (CCL 48. 737).
In De Gen. ad Utt. 4. 23, S. Doctor tradit distinctionem, apud theologos vul­
gatam, cognitionis beatorum in meridianam sive matutinam, quam habent in
ipso Verbo seu in essentia divina, et vespertinam, quam habent in distinctis
speciebus creatis, a Deo ipsis infusis: «Multum quippe interest inter cognitionem rei cuiusque in Verbo Dei, et cognitionem eius in natura eius; ut
illud merito ad diem pertineat, hoc ad vesperam. In comparatione enim lucis
illius quae in Verbo Dei conspicitur, omnis cognitio qua creaturam quamlibet
in seipsa novimus, non immerito nox dici potest» (ML 34. 311; cf. c. 24, ubi
hanc distinctionem applicat directe ad angelos ceterosque beatos, et c. 29,
ubi ulterius eam determinat).
Gregorius M., Dial., 1. 4, c. 33: «Quia enim illic omnes communi cla­
ritate Deum conspiciunt, quid est quod ibi nesciant, ubi scientem omnia
sciunt?» (ML 17. 376).
PROBATUR 2.

Ex ratione theologica.

690. Iuxta fidem visio beatifica, 1. est cognitio quidditativa
et intuitiva, i. e. attingens ipsam essentiam divinam sicuti est ac
facie ad faciem; 2. est vere beatificans; 3. est merces fidei; 4. Deus
vero est in se aliquid unum et simplex. Iamvero quatuor istae ratio­
nes requirunt cognitionem simultaneam essentiae, attributorum et
personarum. Nam haec omnia pertinent ad Deum sicut est in se;
sine eorum visione anima non esset vere beata; ea omnia fide credi­
mus; eadem etiam sunt in simplicitate Dei identificata, adeoque
simul necessario cognoscuntur.
ASSERTIO 2.
Quoad effectus creatos, beati non vident omnia
quae Deus facit, sed id solum, atque omne, quod peculiariter ipso­
rum interest.
PROBATUR.

691. Prima pars patet tum ex eo quod dicitur in Mare. 13.
32 neminem, nec angelos, scire diem iudicii, tum ex eo quod non
est ratio sufficiens asserendi beatos omnes effectus creatos cognos­
cere, cum id nequaquam requiratur ad perfectam beatitudinem, nec
sequatur necessario ex intuitiva visione ipsius essentiae divinae.
Altera pars fluit ex ratione verae beatitudinis, qua coelestes
fruuntur. Quid autem determinate uniuscuiusque beati intersit, dif­
ficile dixeris, cum hoc multiformiter extendatur secundum amplis­
simam spheram vicissitudinum ac relationum vitae anteactae.
Ut autem haec amplitudo quadantenus determinetur, possumus quem­
libet beatum considerare tripliciter, scilicet in genere, ut est pars universi

naturalis; specialiter, ut est elevatus ad ordinem supernaturalem; spécialisaime, prout habuit peculiarem statum vel conditionem vitae.
Primo modo, convenit ut beatus sciat generice totam mundi machinam
eiusque ordinem et pulchritudinem, non vero omnes peculiaritates illius, puta
numerum petrarum, omnes lacus, flumina, colles, nebulas, corpora caelestia.
Item convenit ut sciat omnia genera et species rerum (ac ita omnes et singulos
angelos), non tamen omnia individua, maxime inter bruta. Irem convenit ut
sciat speciali modo ea quae referuntur ad homines et ad naturam hominis,
non tamen omnes cogitationes hominum aut conditiones et circumstantias
vitae singulorum hominum.
Secundo modo, convenit ut beati sciant praecipuas circumstantias quae
referuntur ad mysteria, puta revelationis, Incarnationis, propagationis fidei,
bcatitudinis; ita praecipuos actus Christi et B. Virginis in sua vita mortali,
item nomina, conditiones, cogitationes sigulorum beatorum et omnes oratio­
nes quae a terricolis ad eos diriguntur, non vero diem iudicii, neque numerum
hostiarum consecratarum, neque omnes morientes, neque omnes damnatos.
Tertio modo, convenit v. g. ut filius familias, civis, religiosus, episcopus,
papa, sciant specialiter quae referuntur respective ad familiam, patriam, reli­
gionem, dioecesim, Ecclesiam.

ASSERTIO 3.
Beati non vident omnia possibiiita, nec ea vide­
re possunt, saltem per cognitionem in Verbo.
PROBATUR.

692. Prima pars sequitur per argumentum a fortiori ex pri­
ma parte praecedentis assertionis et ex eadem ratione ibi assignata.
Altera pars quoad assertum explicitum, i. e. repugnare visionem
omnium possibilium in ipso Verbo, patet ex eo quod cognoscere
omnia possibilia in ipsa essentia divina esset cognoscere Deum com­
prehensive, i. e. cognoscere etiam intensive totam virtualitatem po­
tentiae Dei.
Quoad assertum vero implicitum, scilicet non repugnare visio­
nem infinitorum possibilium extra Verbum per species inditas, dis­
putatur inter theologos. Quidam, ut Billuart (diss. 4, a. 10, § 4), ut
probabilius hoc affirmant; nam, inquiunt, etsi possibilia sint nume­
ro infinita, tamen eorum essentia est quid finitum, adeoque non
requirunt cognitionem infinitam, quae sola repugnaret in beatis;
cognitio enim specificatur ab obiecto suo primario, obiectum autem
primarium illius cognitionis non esset numerus possibilium, sed
essentia eorum.
693. NoZd. Qmo</ attinet modum, quo beati creaturas cognoscunt,
ratione visionis beatificae, haec attendenda sunt:

1. Beati vicient creaturas non tantum secundum esse eminentiale sed
etiam secundum esse formale carum, quia illud esse eminentiale nihil aliud
est quam ipsa essentia divina.
2. Beati vident quaedam formaliter in Verbo, ea nempe quae inde ab
initio sciunt; quaedam vero causaliter tantum, i. e. in speciebus infusis, ea
nempe quae successive cognoscunt, ut diem iudicii, orationes quae in decursu
temporis ad eos diriguntur vel facta quae paulatim eveniunt. Haec quippe
nequeunt videri in ipso Verbo, seu in ipsa visione beatifica, quae est aeterna,
tota simul et immutabilis.
3. Ea quae beati vident in Verbo, in ipso intuentur non ut in medio
quo, seu specie expressa ea immediate repraesentante, nam in Verbo sola
essentia divina immediate repraesentatur, sed ut in medio in quo, prius cog­
nito, i. e. ut in causa efficienti et exemplari; non ita quidem ut duplicetur
actus visionis, sed ita ut eodem actu unum in alio et ex alio cognoscatur.
4. Haec eadem beati vident in Verbo visione aeterna participative
(quod valet etiam de essentia divina). Visio scilicet beatifica non mensuratur
tempore (contra Vàzquez), neque aevo (contra Scotum et Suarez), nec aeter­
nitate essentiali (contra quosdam thomistas, ut Ferrariensem), sed aeternitate
participata (ita cum Caietano, loanne a S. Thoma, Billuart, Hugon, GarrigouLagrange aliisque). Quod liquet ex dictis ubi de aeternitate Dei.

QUAESTIO XIX.
I.

DE INCOMPREHENSIBILITATE DEI1

SENSUS QUAESTIONIS

694. Ut diximus supra (n. 652), tria sunt attributa Dei ^d
extra, scilicet cognoscibilitas, incomprebensibilitas et ineffabilitas,
quorum duo postrema se habent ut prioris determinatio. Porro in
q. 12-18 egimus de cognoscibilitate, per rationem, per gratiam et
per visionem beatificam. Nunc igitur quaestio est de incomprehensibilitate, quae quidem limitem aliquem apponit ipsi visioni beati­
ficae.
Comprehensio, «dicitur dupliciter: uno modo stricte et proprie, secun­
dum quod aliquid includitur in comprehendente. Et sic nullo modo Deus
comprehenditur, nec intellectu, nec aliquo alio, quia, cum sit infinitus, nullo fi­
nito includi potest, ut aliquid finitum eum infinite capiat, sicut ipse infinitus
est. Et sic de comprehensione nunc quaeritur. Alio modo comprehensio largius
sumitur, secundum quod comprehensio insecutioni opponitur; qui enim attin­
git aliquem, quando iam tenet ipsum, comprehendere eum dicitur. Et sic Deus
comprehenditur a beatis» (1 p., q. 12, a. 7, ad 1), et sic beati vocari solent
comprehcnsores, deducta voce ex Apostolo, 1 Cor. 9. 24: «Sic currite, ut
comprehendatis», ct Phil. 3. 12: «Sequor autem, si quo modo compre­
hendam».
1 1 p., q. 12, a. 7: 1-2, q. 4. a. 3, ad 1; 3 p., q. 10, a. 1; C. Gent., 3. 55; De verti.,
q. 2, a. 2, ad 5 et 6; q. 8. a. 2: q. 20, a. 5; Cotnpend. theol., c. 106. Cf. bibliographiam
allatam supra, in n. 674. Praeterea: Petavius, De Deo Deique proprietatibus, 1 7, c. 3
sq.—Franzeijn, De Deo Uno, thes. 18 et 19.—Heelin, Theologia naturalis, thes. 65.

Stricte accepta comprehensio definitur a 5. Thoma (ibid., in corp.): «Illud
comprehenditur, quod tantum cognoscitur, quantum est cognoscibile». Simi­
lem definitionem tradit Augustinus in Epist. 147. 9. 21: «Totum comprehen­
ditur videndo, quod ita videtur ut nihil eius lateat videntem». Fusior definitio
est: Cognitio perfecta et totalis, seu adaequans totam cognoscibilitatem natu­
ralem obiecti, tum extensive tum ac praecipue intensive.
In qua definitione praecipue attendendae sunt duae expressiones. Dici­
mus imprimis «cognoscibilitatem naturalem'», quia ut aliquod obiectum com­
prehendatur, non est necesse scire quidquid in eo Deus iuxta potentiam oboedientialem agere possit, secus nulla res, quantumvis minima, esset a creato
intellectu comprehensibilis, cum tamen iuxta Patres et theologos incomprehensibilitas sit praerogativa essentiae divinae. Dicimus praeterea «praecipue
intensive», quia quantitas scientiae attenditur non tantum iuxta numerum
scibilium, sed etiam ac praecipue iuxta penetrationem et claritatem cognitio­
nis. Unde aliquod obiectum non dicitur comprehendi, si cognoscantur omnia
in eo contenta sive formaliter sive virtualiter, nisi simul haec omnia pene­
trentur et assimilentur ab intellectu, quantum penetrabilia et assimilabilia
sunt. Quocirca, etsi a beatis Deus cognosceretur totaliter extensive, seu sive
•quoad ea quae formaliter et necessario in ipso inveniuntur, sive quoad cetera
quae eminenter virtualiter et libere insunt, paucis verbis quoad omnia quae
Deus est, facit vel facere potest, non ideo ab eis comprehenderetur, sicut
ceteroquin nec unum attributum divinum ab eis comprehendi potest.

Quaeritur igitur: utrum Deus ita sit a creatura incomprehen­
sibilis, etiam supernaturali modo, ut nequeat tantum cognosci quan­
tum in se cognoscibilis est, seu quantum ipse seipsum cognoscit.
In qua quaestione, affirmative ab omnibus theologis nunc resoluta, non
defuit olim aliquis error aut dissensus. Et imprimis antiqui Eunomiani conce­
debant Dei perfectam comprehensionem etiam in hac vita et per naturalem
cognitionem, ut notavimus supra (n. 497). In medio aevo Augustinus de
Roma, episcopus Nazarenus in regione neapolitana, sustinuit sequentem pro­
positionem, damnatam in Concilio Basileensi, sess. 22, a. 1435: «Anima
Christi videt Deum tam clare et intensive quam clare et intensive Deus videt
seipsum» (Mansi 29. 109). Recentiori tempore aliqui theologi bonae notae,
ut Vâzquez,1 Suarez,2 Petavius3 et D. Palmieri,4 Dei incomprehensibilitatem
Intellexerunt non intensive sed tantum extensive, dicentes beatos cognoscere
quidem exhaurienter quidquid continetur formaliter in ipso Deo (cum Deus
sit simplex, ac ideo nequeat dividi, etiam secundum cognitionem), sed non
intelligere quidquid in Deo continetur mere virtualiter, seu quidquid a Deo
fiet in futuro aut fieri potest.5
1 In 1 p., disp. 53, c. 4.
2 De Deo, 1. 2, c. 29, et In 3 p., disp. 26, sect. 2.
3 De Deo Deiqtie proprietatibus, 1. 7, c. 4, n. 9.
4 De Novissimis (Prati 1908) 178 sq.
5 Vazquez: «Quamvis beatus videat in Deo quidquid in eo est formaliter, non tamen
•videt omnia quae ipsum consequi et ab eo pendere possunt; nec enim possibilia omnia,
neque futura, quae ex consilio Dei pendent, cognoscit beatus».

II. ASSERTIO. Deus est intellectui creato absolute incompre­
hensibilis.

Deum esse incomprehensibilem, saltem
cognitione naturali, est de fide, definita a Cone. Lat. IV et Vatica­
no I. Ipsum de facto non comprehendi ab ipsis beatis, est etiam
de fide. Ipsum esse absolute incomprehensibilem, seu etiam supernaturaliter per visionem beatificam, habetur communiter a theologis
ut de fide, ob eandem lateranensem et vaticanam definitionem,
quamvis id a quibusdam, nominatim Vazquez,1 in dubium revoca­
tum fuerit; nam ea Concilia exhibent incomprehensibilitatem, inter
propria Dei attributa, ut immensitatem et infinitatem, ac ideo Dei
comprehensionem habent ut quid omnino incommunicabile.
695.

Nota theologica.

PROBATUR 1.

Ex auctoritate.

bis saltem incomprehensibilitatem Dei solemniter
definivit, eam veluti perfunctorie referens inter propria ac praecipua
attributa divina eamque copulans cum cognato attributo ineffabilitatis et cum exclusiva divina nota infinitatis. Cone. Later IV, cap. 1
contra Albigenses: «Firmiter credimus et simpliciter confitemur,
quod unus solus est verus Deus, aeternus, immensus et incommuta­
bilis, incomprehensibilis, omnipotens et ineffabilis» (Denz. 800).
Idem, cap. 2 contra abbatem loachim; «Credimus et confitemur
cum Petro Lombardo, quod una quaedam summa res est, incom­
prehensibilis quidem et ineffabilis...» (Denz. 804). Cone. Vatica­
num I, sess. 3, cap. 1: «Ecclesia credit et confitetur, unum esse
Deum verum et vivum... omnipotentem, aeternum, immensum, in­
comprehensibilem, intellectu ac voluntate, omnique perfectione in­
finitum» (Denz. 3001).
Scriptura plura dicit de incomprehensibilitate consiliorum ac
iudiciorum Dei, 1er. 32. 19: «Magnus consilio et incomprehensibi­
lis cogitatu»; Rom. 11. 33 sq.: «O altitudo divitiarum sapientiae et
scientiae Dei! quam incomprehensibilia sunt iudicia eius et inves­
tigabiles viae eius! Quis enim cognovit sensum Domini? aut quis
consiliarius eius fuit?»; item, de inaccessibilitate Dei, 1 Tim. 6.16:
«Qui... lucem inhabitat inaccessibilem»; lob. 11. 7 sq.: «Excelsior
caelo est, et quid facies? profundior inferno, et unde cognosces?»;
cf. 36. 26; item, de impossibilitate videndi Deum, 1 Tim. 6. 16:
Magisterium

1 In 1 p., disp. 52, n. 10. Quem apte impugnat Suarez, De Deo, 1. 2, c. 5.

«Quem nullus homo vidit, sed nec videre potest»; cf. Io. 1. 18;
Io. 6. 46: «Non quia Patrem vidit quisquam, nisi is qui est a Duo,
hic vidit Patrem».
Velle autem tam frequentes ac emphaticas expressiones intelligere de incomprehensibilitate Dei relate ad solam cognitionum huius
viae, tam naturalem quam supernaturalem, esset exegeticum ac
parum probabilem prosequi minimismum, quamvis, absolute lo­
quendo, unaquaeque illarum expressionum posset praedicto modo
intelligi. De facto autem Patres veram ut absolutam incomprehensibilitatem in illis textibus legerunt, ex quorum sensu ac doctrina,
exegeticae interpretationis lux in eos promanat.
Patres absolutam Dei incomprehensibili talem tam signanter
proponunt, praecipue in controversia cum haeresi Eunomianorum,
ut quaedam eorum expressiones videantur negare ipsam possibilita­
tem immediatae cognitionis essentiae divinae sive visionis beatificae,
ut dictum est supra (n. 662, 666). Eadem etiam veritas quibusdam
scriptoribus ecclesiasticis, ut Theodoreto et Theodoro Mopsuesteno,
occasio fuit negandi de facto veram visionem beatificam, ut ibidem
ostensum est. In hac doctrina excellunt praecipue Cbrysostomus' in
suis duodecim Horniliis de incomprehensibili Dei natura contra
Anomoeos sive Eunomianos (MG 48. 701-748) et Augustinus, qui
assignat supra relatam (n. 699) definitionem cognitionis comprehen­
sivae, eam explicite opponens merae ac verae visioni («Aliud est
enim videre, aliud est totum videndo comprehendere»).
IRENAEUS, Adv. haer. 4. 20: «Igitur secundum magnitudinem non est
cognoscere Deum; impossibile est enim mensurari Patrem» (MG 7a. 1032).
Minucius Felix, Octav. 18: «Hic nec videri potest, visu clarior est;
nec comprehendi, tactu purior est; nec aestimari, sensibus maior est, infinitus,
immensus, et soli sibi, tantus quantus est, notus; nobis vero ad intellectum
pectus angustum est; et ideo sic eum digne aestimamus, dum inaestimabilem
dicimus» (ML 3. 302).
EpiphANIUS, Adv. haer. 70. 7: «Neque wro dubium est, quin Deus
videri comprehendique nequeat», Cf. integrum textum supra, n. 666.
CH rysostomus, De incomprehensibili, hom. 3. 1: «Vocemus itaque
ipsum ineffabilem, inintelligibilcm Deum, invisibilem, incomprehensibilem,
humanae linguae vim superantem, mortalis mentis comprehensionem exceden­
tem, angelis non vestigabilcm, Seraphinis invisibilem, Cherubinis inintclligibilem, inaspectabilem Principatibus, Potestatibus, Virtutibus, ac simpliciter
'Cf. J. Danielou, «L'incompréhenjibiüléi de Dieu d'après „ύκ Jean Chrysosrome.,
Kecbc.chei A· 'cience "1'1·““' XXXV11 <1,50> 176-19‘'·

omni creaturae; a solo autem Filio et a Spiritu Sancto cognitum» (MG 48,
720). Cf. ibid. hom. 1. 6; In Io., hom. 15. 1 sq.
Augustinus apte tradit definitionem incomprehensibilitatis in Epis. 147.
9 supra cit. (n. 694) eamquc denegat nostrae cognitioni de Deo, inquiens in
Epist. 112, n. 21: «Non quia plenitudinem Dei quisquam, non solum oculis
corporis, sed vel ipsa mente aliquando comprehendit. Aliud est enim videre,
aliud es' totum videndo comprehendere. Quandoquidem id videtur, quod
praesens utcumque sentitur; totum autem comprehenditur videndo, quod ita
videtur ut nihil eius lateat videntem, aut cuius fines circumspici possunt» (ML
33. 606).
Gregorius M., Moral. 18. 54. 92: «Videbimus igitur Deum si per cae­
lestem conversationem supra homines esse mercamur. Nec tamen ita vide­
bimus sicut videt ipse seipsum. Longe quippe dispariliter videt creator se,
quam videt creatura creatorem. Nam quantum ad immensitatem Dei, quidam
nobis modus figitur contemplationis, quia eo ipso pondere circumscribimur,
quo creatura sumus» (ML 76. 95).
PROBATUR 2.

Ex ratione tlicologica.

696. Comprehendere Deum esset eum cognoscere quantum
in se est cognoscibilis, sive extensive sive intensive, seu infinito mo­
do; nam Deus est infinitus et modus cognoscibilitatis rei sequitur
modum entitatis cius. Atqui nullus creatus intellectus, quantumvis
supematuraliter adiutus, potest cognoscere Deum infinito modo,
quia lumen gloriae, quo elevatur, est quid creatum et finitum sicut
subiectum in quo recipitur. Ergo Deus est cuilibet creato intellectui
absolute incomprehensibilis.
Haec veritas simul cum dictis de obiecto visionis beatificae in quaestione
praecedenti, perstringitur a S. Ύhorna aliisque theologis sub hac expressione:
Deus, etiam in visione beatifica, manet incomprehensibilis quia videtur qui­
dem totus sed non totaliter. Igitur «non propter hoc Deus incomprehensibilis
dicitur, quasi aliquid eius sit quod non videatur; sed quia non ita perfecte
videtur, sicut visibilis est. Sicut cum aliqua demonstrabilis propositio per ali­
quam probabilem rationem cognoscitur, non est aliquid cius quod non cog­
noscatur, nec subiectum, nec praedicatum, nec compositio; sed tota non ita
perfecte cognoscitur sicut cognoscibilis est» (1 p., q; 12, a. 7, ad 2).
Unde cum dicitur Deus a beatis non videri totaliter, «totaliter dicit mo­
dum obiecti, non quidem ita quod totus modus obiecti non cadat sub cogni­
tione, sed quia modus obiecti non est modus cognoscentis. Qui igitur videt
Deum per essentiam, videt hoc in eo, quod infinite existit et infinite cognos­
cibilis est; sed hic infinitus modus non competit ei, ut scilicet ipse infinite
cognoscat; sicut aliquis probabiliter scire potest aliquam propositionem esse
demonstrabilem, licet ipse eam demonstrative non cognoscat» (ibid., ad 3;
cf. Iu 4 Sent., dist. 49, q. 2, a. 3, ad 3; De verit., q. 8, a. 2, ad 2).
Inepte igitur quis ohicerct quod si Deus videtur totus, videtur etiam

totaliter, cum «totaliter» sumatur ex parte obiecti. Nam videre totaliter,
prout utique se habet ex parte obiecti, est ita videre ut modus obiecti sit
etiam modus cognoscentis. Sumitur enim hic obiectum formalissime; unde
videre totaliter obiectum, est facultatem illi perfectissime aptari, seu eam
assumere in cognoscendo eundem modum illius. Beatus igitur videt totum
Deum, ipsam quoque infinitatem eius, at non infinite; videt nempe ipsum
modum Dei, sed non modo Dei. Potest res illustrari exemplo duorum animalium, puta aquilae et corvi, quorum utrumque totam praedam intuetur sed
inaequaliter, quia maior est vis oculorum aquilae. S. Thomas vero profundius
rem illustrat, sive in corp. art. 7, sive in resp. ad 2 et 3, exemplo diversae
cognitionis, quae habetur de aliqua conclusione per demonstrationem probabilem et per demonstrationem apodicticam.

DE INEFFABILITATE DEI1

I. SENSUS QUAESTIONIS.

697. Ratio et vis huius attributi sequitur ex praecedenti attributo incomprehensibilitatis, vel potius ex duobus simul praeceden­
tibus, i. e. ex cognoscibilitate et incomprehensibilitate, atque ab eis
mensuratur. Nomen enim est signum et expressio conceptus; unde
aliquod obiectum intantum et eo modo est ineffabile seu innomina­
bile, inquantum et quo modo est incognoscibile.
Cum autem probaverimus Deum esse a creato intellectu cognoscibilem, tum analogice in via tum per speciem propriam in patria,
et simul incognoscibilem cognitione totali sive comprehensiva, ne­
cessario sequitur eum esse simul nominabilem et innominabilem,
iuxta diversum illud genus cognitionis. Unde videretur praesens
quaestio esse supervacanea. Utile tamen est eam expendere, breviter
resumendo praecipuas conclusiones S. Thomae, qui ei consecrat
duodecim integros articulos. In ea enim exhibetur quaedam con­
clusio ac synthesis eorum quae fusius exposuimus in q. 12-19.
II. ASSERTIO. A nulla creatura Deus potest nominari nomine
comprehensivo; a beatis tamen nominatur nomine univoco, seu
quidditativo perfecto; a viatoribus vero nomine tantum analogico,
seu quidditativo imperfecto.2
1 1 p., q. 13, per totam (12 articuli); C. Gent. 1. 30-36; Opusc. De divinis nomini­
bus (expositio in opus Pseudo-Dionysii Areop., eiusdem tituli), per totum; De veritate,
q. 2, a. 11; De potentia, q. 2, a. 1; q. 7, a. 5-7; q. 10, a. 1, ad 9; Compend. theol.,
c. 25-27.
Garrigou-Lagrange, R., De Deo Uno (Paris 1938) 302-327.
Hellin, I., Theologia naturalis (Matriti 1950) 565-572.
More-Pontgibaud, Ch. de, «Sur l’analogie des noms divins», Recherches de science
religieuse (1929) 481-512; (1930) 193-223; (1952) 161-188.—Du fini à l’infini. Introduc­
tion à l'étude de la connaissance de Dieu, Paris 1957.
2 Nomen illud univocum vocatur a quibusdam adaequatum, ab aliis proprium; idquc

Deum esse ineffabilem, seu innomma­
bilem nomine scilicet propriissimo sive comprehensivo, est de fide,
definita a Cone. Later. IV.
698.

Nota theologica.

PROBATUR 1.

Ex auctoritate.

Cone. Later. IV, supra relatum (n. 695), bis ineffabilitatem Dei
proponit, eamque inter praecipua ac propria attributa divina, una
simul cum incomprehensibilitate, quae est ipsius radix. Cone. Vati­
canum I definit Deum esse «super omnia... ineffabiliter excelsum»
(Denz. 3001).
Scriptura ex una parte asserit Deum esse innominabilem, Prov.
30. 4: «Quod nomen est eius, et quod nomen filii eius, si nosti?»,
ex alia vero parte plura nomina Deo tribuit,1 imo in uno loco sugge­
rit proprium ipsum Dei nomen tradere velle, Exod. 3. 14: «Quod
est nomen eius?... Ego sum qui sum».2
Patres similiter ex una parte Deum dicunt innominabilem
(lustinus, Tatianus: άνωνόμαστος = innominabilis; Pseudo-Dionysius
Areop: ανώνυμος = nomine carens) et ex alia parte eum vocant
polinomium seu plura nomina habentem (Gregorius Nyssenus:
πολυώνυμος). Pseudo-Dionysius Areop. Deum dicit «nomine va­
cantem» et cuius «neque nomen, neque sermo» esse potest, et tamen
integrum concinnat celebre opus de divinis ipsis nominibus; et ratio­
nem assignat, quia «ex Scripturis divinis didicimus... ad declaran­
dum Deum... divina nomina formare secundum divinae bonitatis
emanationes» (De div. nomin., c. 1, 4 et 5, MG 3. 587, 588, 594).
Sensum ineffabilitatis divinae apte exprimit Basilius, inquiens: «Na­
tura divina, in omnibus quae excogitantur nominibus, ipsa, ut est
fin se, adeoque propriissimo nomine], manet inexplicabilis» (Epist.
189. 8, MG 32. 695). Doctrinam ceterorum Patrum sic compen­
diatur Augustinus·. «Omnia possunt dici de Deo, et nihil digne
dicitur de Deo. Nihil latius hac inopia. Quaeris congruum nomen,
non invenis; quaeris quoquo modo dicere, omnia invenis» (1« Io.,
tract. 13, n. 5, CCL 36. 133).
legitime, dummodo vitetur aequivocatio. Nan nomen adaequatum potest confundi cum
comprehensivo, et nomen proprium potest dici etiam de nomine analogico, non secus
ac ipse conceptus, ut notatum est supra, n. 652, in nota.
1 Exod. 15. 3: «Omnipotens nomen eius». Is. 9. 6: «Vocabitur nomen eius admira­
bilis, consiliarius, Deus, fortis, pater futuri saeculi, princeps pacis»; 42. 8: «Ego Dominus,
hoc est nomen meum»; Apoc. 19. 13: «Et vocabitur nomen eius, Verbum Dei».
2Cf. supra, n. 492, 594.

PROBATUR 2.

Ex ratione theologica.

699. Nomina significant rem non immediate sed mediantibus
conceptibus. Atqui nulla creatura potest habere de Deo conceptum
comprehensivum; beati tamen habent conceptum univocum, seu
quidditativum perfectum; viatores vero habent conceptum analogi­
cum, seu quidditativum imperfectum. Ergo a nulla creatura Deus
potest nominari nomine comprehensivo; a beatis tamen nominatur
nomine univoco, seu quidditativo perfecto,1 a viatoribus vero nomi­
ne tantum analogico, seu quidditativo imperfecto.
Inde sequitur Deum nulli dicere posse nomen suum comprehen­
sivum, sed sibi soli illud esse notum. Attamen et nos viatores scimus
adesse in Deo totalitatem illam incomprehensibilem, eamque nomi­
namus seu circumloquimur Deitatis nomine, cui subest conceptus
analogicus.
Quod attinet nomina Dei analogica, adverte sequentia:
1. Sicut triplex est genus conceptuum analogorum quos viatores habent
de Deo, scilicet conceptus habiti per viam affirmationis, negationis et excel­
lentiae, ita triplex est genus nominum correspondentium, scilicet: nomina
affirmativa, uti causa, intelligens, bonus; nomina negativa, uti infinitus, im­
mensus, immutabilis; et nomina excellentiae, uti prima causa, primum ens,
summum verum, summum bonum. Item, quia in Deo idem est natura et
individuum, nomina Deo tribui possunt sive in forma concreta sive in forma
abstracta, uti dicendo vivens et vita, sapiens et sapientia, bonus et bonitas.
2. Varia nomina Deo attributa, cum sint ex rebus creatis desumpta,
conveniunt sive Deo sive creaturis. Si igitur sunt nomina propria, seu signi­
ficantia perfectiones simplices, tunc, attenta re significata et non modo signi­
ficandi, per prius dicuntur de Deo et per posterius de creaturis; nam illae
perfectiones proprie Deo conveniunt et sunt in eo originaliter sicut in causa.
Si vero sunt nomina metaphorica, seu significantia perfectiones mixtas, ut
cum dicitur «Deus est sol», per prius dicuntur de creaturis et per posteriusde Deo, nam proprie non conveniunt Deo sed creaturis.
3. Varia nomina divina non sunt synonyma, i. e. exprimentia eundem
conceptum, sed exprimunt eandem rem sub diversis conceptibus. Quaedam
1 Ex hoc quod beati non eliciant speciem expressam, ut probatum est supra
(n. 682), non sequitur quod non possint Deo nomen tribuere. Nam nomen non sequitur
per se speciem, sed actum intellectionis; nomen enim est signum conceptus seu cognitio­
nis, species vero addit similitudinem obiecti. Ad hoc ergo ut beati sibi dicant nomen
Dei, sufficit ut habeant actum intellectionis creatae, elicitae ab intellectu et terminatae
immediate ad eessentiam divinam, quae est simul obiectum et gerit vices speciei
expressae.
S. Thomas huiusmodi nomen in beatis admittit, inquiens: «Si ipsam [Dei] essen­
tiam, prout est, possemus intelligere et ei nomen proprium adaptare, uno nomine tantum
illam exprimeremus; quod promittitur his qui eum per essentiam videbunt» (C. Gent.
1. 31; cf. In 1 Sent., dist. 2, q. 1, a. 3, qa 4).

autem sunt adiectiva, alia substantiva, seu quae ad ipsam Dei substantiam
referuntur, etsi uno vel alio modo significatam. Ex his plura allata sunt in
Introductione tractatus (n. 492). Inter quae praecipuum est nomen «Qui
est» (in V. T. lahveh), non solum quia iuxta multos theologos illud exhibet
constitutivum metaphysicum essentiae divinae, sed etiam et iuxta omnes
propter tres sequentes rationes, quas affert S. Thomas (hic in a. 11): Primo
nempe, quia significat solum esse, non vero aliam rationem vel formam, et ideo,
quia in solo Deo non habetur alia forma praeter esse, soli Deo hoc nomen
simpliciter convenit et maxime proprie nominat Deum. Secundo, quia est
nomen maxime indeterminatum; quo magis autem indeterminate intellectus
noster Deum nominat, eo magis proprium nomen eo tribuit; intellectus enim
viatoris, cum non cognoscat Deum secundum essentiam, in qualibet sua cog­
nitione de Deo deficit a modo quo Deus est, unde nominando ipsum esse
«nominat ipsum pelagus substantiae infinitum». Tertio, quia nomen illud
«significat esse in praesenti, et hoc maxime proprie de Deo dicitur, cuius
esse non novit praeteritum vel futurum».

CAPUT III. DE OPERATIONE DEI, SEU DE ATTRIBU­
TIS OPERATIVIS
700. Cum operari sequatur esse, post considerationem essentiae Dei
sive attributorum entitativorum, logice sequitur sermo de operatione Dei seu
de attributis operativis. Quae quidem sunt quatuor, iuxta divisionem superius
allatam (n. 581), scilicet vita, quae consistit in operatione immanenti sed
manifestatur etiam per actionem transeuntem; potentia, quae est principium
actionis transeuntis; scientia et voluntas (sive volitio), quae sunt actiones itnmanentes quaeque solae inveniuntur in natura spirituali. Hinc divisio huius
capitis in 17 quaestiones, primam de vita, secundam de potentia, quatuor sub­
séquentes de scientia, undecim postremas de voluntate.
QUAESTIO I.

DE VITA DEI1

I. SENSUS QUAESTIONIS.

701. Vita est in motu a se, accepto motu non pro motu locali,
nec etiam generice pro transitu de potentia ad actum (quo sensu
diximus supra, n. 637-640, Deum esse immutabilem), sed generalis­
sime pro qualibet operatione. Vita ergo consistit in operatione immanenti; quo sensu Plato dixit primum «principium seipsum mo­
vere» (cf. supra, n. 640). Gradus autem vitae accipiuntur iuxta
minorem vel maiorem aseitatem sive immanentiam operationis ac
distinguunt triplicem vitam vegetativam, sensitivam et intellectivam.
II. ASSERTIO. In Deo est plenissima vita, imo Deus est ipsa

vita, qua omnia vivunt.

Deo competere veram vitam, est de fi­
de definita a Cone. Vaticano I, tanquam aliquid ei essentiale et ad
ill©
modum
unius cum generalibus praedicatis unitatis et veritatis.
702.

Nota theologica.

PROBATUR.

Cone. Vaticanum I, sess. 3, cap. 1: «Ecclesia credit et confi­
tetur unum esse Deum verum et vivum» (Denz. 3001). Liturgia
omnes orationes concludit per mentionem vitae divinae, necnon
sublimis circuli vitalis qui in trinitaria generatione et spiratione con- ,
sistit: «Qui vivis et regnas in saecula saeculorum», «Qui tecum
vivit et regnat in unitate Spiritus Sancti Deus per omnia saecula
saeculorum».
1 1 p., q. 18, a. 3-4; C. Gent. 1. 97-98; 4. 2 et 13; De veritate, q. 4, a. 8

praesertim in A, T., saepissime hoc divinum attribu­
tum exhibet, praecipue ad inculcandum monolheismum, seu verita­
tem et unitatem Dei, adversus falsos et inanimatos deos paganorum:
«Acies Dei viventis» (1 Reg. 17. 26, 36); «Dominus autem Deus
verus est, ipse Deus vivens» (1er. 10. 10); «Ipse est enim Deus
vivens» (Dans. 6. 26); «Annuntiantes vobis ab his vanis converti
ad Deum vivum» (Act. 14. 14); «Ad serviendum Deo viventi»
(Hebr. 9. 14); «Viventem in saecula saeculorum» (Apoc. 5. 14). Ad
vitam Dei provocatur in formulis iuramenti vel certissimae promis­
sionis, sive ex parte Dei: «Vivo ego» (Num. 14. 21, 28; Deut. 32.
,
40)
sive ex parte hominum: «Vivit Dominus» (2 Reg. 12. 5; 4
Reg. 2. 2, 4, 6; 4. 30; Mat. 26. 63).
Scriptura,

Deus dicitur ipsa vita, Deut. 32. 39: «Videte quod ego sim solus et
non sit alius Deus praeter me; ego occidam et ego vivere faciam»; Io. 14. 6:
«Ego sum via et veritas et vita»; 1 Io. 1. 1 sq.: «Et vita manifestata est, et
vidimus vitam aeternam quae erat apud Patrem»; ibid. 5. 20: «Hic est verus
Deus et vita aeterna».
Deus dicitur principium et causa omnis vitae, Psal. 35. 10: «Apud te
est fons vitae»; Act. 3. 15: «Auctorem vitae interfecistis»; ibid. 17. 25, 28:
«Cum ipse det omnibus vitam et inspirationem et omnia. In ipso enim vivi­
mus et movemur et sumus»; Io. 1. 3 sq.: «Sine ipso factum est nihil quod
factum est; in ipso vita erat, et vita erat lux hominum».1

magnificis verbis extollunt hanc vitam divinam, veram,
aeternam, plenam et summam, totam ex seipsa et in seipsa, identicam cum ipso esse divino, vivificatricem causam et principium om­
nis vitae.
Patres

Iustinus, Dial, cum Dryphone 6: «Animam autem vivere, nemo nega­
verit. Sed si vivit, non ideo vivit, quod vita sit, sed quod vitae particeps...
Neque enim ut Dei, ita etiam animae propria vita est» (MG 6. 490). Augus­
tinus, Confess. 1. 6: «Tu facis nos, Domine, cui esse et vivere non aliud
atque aliud est; quia summe esse atque summe vivere idipsum es» (ML 32.
665). Pseudo-Dionysius Areop., De div. nom. 6: «Vita divina est per se vitae
1 Antiquior lectio huius textus, quae ascendit ad Augustinum, Tertullianum, Irenaeum, Theophilum Antiochenum, Tatianum, quamque praeferunt aliquae editiones cri­
ticae (Westcott-Hort, von Soden) et aliqui exegetae (A. Loisy, W. Bauer, L. de Grandmaison), hanc punctuationem habet: «Sine ipso factum est nihil; quod factum est, in ipso
vita erat, et vita erat lux hominum». Hanc lectionem adducens, S. Thomas theologicum
eius sensum sic reddit: Omnes creaturae, quatenus sunt exemplatae in essentia divina et
intellectae in scientia Dei, sunt ipsa vita divina. Attamen, attenta tum ipsa sensus diffi­
cultate tum suspecta origine gnostica huius lectionis, alia lectio, quam exhibent Hierony­
mus, Chrysostomus et Vulgata, probabilior est ac praefertur tum a quibusdam editionibus
criticis (Nestle, Vogels, Merk) tum a pluribus exegetis (Knabenbauer, Lagrange, Lebreton,
Durand, Prat, Vosté, Ceuppens). Cf. M.-J. Lagrange, Evangile selon Saint Jean (éd. 8,
Paris 1947) 6 sq.

vivificatrix et effectrix; et omnis vita vitalisque motio est ex vita quae est
super omnem vitam et omne principium omnis vitae» (MG 3. 855). Cf. Origenem, In Io. 2. 11; Gregorium Naz., Contra Eunomium 8; Cyrillum Alex.,
In Io. 1. 6; 2. 4.

plenissimam vitam in Deo deducit
tum ex attributo omnimodae perfectionis; tum ex ratione primae
causae, a qua omnis creata vita producitur; tum ex ipsa notione
vitae, quatenus haec consistit in motu a se seu operatione immanen­
ti, quae quidem plene verificatur in intellectione et voluntate Dei,
de quibus agetur infra.
Quod vero Deus sit ipsa vita sequitur ex attributo simplicitatis,
seu ex identitate naturae et individui in Deo, ratione cuius attributa
possunt de Deo praedicari tum in concreto tum in abstracto (Deus
est vivens, Deus est vita).
Quod autem omnia vivant vita Dei, etsi non formaliter ac phy­
sice ut ponit Pantheismus, deducitur et explicatur ex triplici attri­
buto primae causae, omnipraesentiae et infinitae intelligentiae. Pri­
mo enim, Deus est causa productiva et conservativa omnium rerum;
et hoc modo omnia vivunt vita Dei, seu per Deum. Secundo, Deus,
ratione talis causalitatis, est etiam omnibus intime praesens, conti­
nens illa potius quam contentus ab ipsis; et ita omnia vivunt vita
Dei, seu in Deo. In hoc et praecedenti sensu, ut notat S. Thomas,
«intelligendum est verbum Apostoli dicentis: ’In ipso vivimus,
movemur et sumus’, quia etiam nostrum vivere, et nostrum esse,
et nostrum moveri, causantur a Deo» (1 p., q. 18, a. 4, ad 1). Ter­
tio, Deus omnia infinite intelligit, et omnes res secundum proprias
rationes sunt in intellectu divino; quia autem in Deo idem est esse,
vita, intelligere et res intellecta, omnia vivunt vita Dei, seu vivunt
Deo, sic enim omnia sunt ipsa vita Dei. In hoc sensu, ut notavimus
supra, S. Thomas intelligit verba Io. 1. 3: «Quod factum est, in
ipso vita erat».
703. Ratio autem theologica

QUAESTIO II.

DE POTENTIA DEI1

I. SENSUS QUAESTIONIS.

704.

Agitur de existentia potentiae in Deo;2 de eius enim

1 1 p., q. 25; 3 p., q. 13, a. 1; C. Gent. 1. 16, 43, 84; 2. 7, 22, 23, 25, 26; 3. 98;
De potentia, q. 2, a. 1, 2, 6, 7; Compend. theol., c. 19; Quodl. 3, q. 1, a. 1, n. 5;
Quodl. 5, q. 2, a. 1; Quodl. 12, q. 2, a. 1.
2 Ut patet, non agitur de potentia passiva, quae importat imperfectionem et opponi-

essentia dicetur infra, ubi de scientia divina cum qua potentia identificatur: nam «ipsa scientia vel voluntas divina, secundum quod
est principium effectivum, habet rationem potentiae» (1 p., q. 25,
a. 1, ad 4). Potentia Dei, quatenus est infinita, dicitur omnipotentia,
in qua immediate fundantur improprie dicta attributa creatoris,
domini, gubernatoris et ubiquitatis, supposito nempe transitu po­
tentiae in liberum actum creationis et gubernationis mundi (cf. sup­
ra, n. 580). Omnipotentia presse loquendo involvit infinitatem
extensivam, sed latius sumi potest simpliciter pro potentia infinita
tum extensive, i. e. ex parte obiecti, tum intensive, i. e. ex parte
actionis vel subiecti, quatenus nempe nullo indiget concursu alterius
causae, sive materialis sive efficientis, tam principalis quam instrumentalis.
Omnipotentia Dei indirecte negatur in omni forma tum Pantheismi, tum
Polytheismi. tum ac praecipue Dualismi, ponentis duo prima principia effec­
tuum mundanorum; quos errores exposuimus supra, ubi de unitate Dei
(n. 605 sq.). Directe vero negatur a Oeterminismo, applicato enti divino; qui
quidem duplicem formam assumpsit, prout negat libertatem Dei vel physi­
cam, vel moralem (Optimistae); de quo agetur infra, ubi de libertate divina
(n. 750). Peculiariter notandus est quidam determinismus Origenis, directe
reprobatus a Vigilio R. P. et a Patribus.
II. ASSERTIO. In Deo est potentia, eaque tum intensive tum
extensive infinita; quo sensu Deus est proprie ac simpliciter om­
nipotens.

Omnipotentia Dei est de fide multoties
definita, tum a magisterio ordinario, in symbolis fidei, tum a magis­
terio extraordinario, praecipue a Cone. Later. IV et Vaticano I.
705.

Nota theologica.

PROBATUR 1. Ex auctoritate.

declarationes exhibentur in symbolis fidei, in liturgia et in solemnibus decisionibus. Symbola fidei solent attributum
omnipotentiae ad modum unius cum ipsa Dei existentia proponere;
Symbolum Apostolicum, in omni sua forma, tan antiquiori quam
recentiori et tam occidentali quam orientali, habet: «Credo in Deum
Patrem omnipotentem» (cf. Denz. 10 sqq.); Symbolum NicaenoConstantinop.: «Credo in unum Deum Patrem omnipotentem»
Magisterii

tur rationi actus puri, sed de potentia activa, quae secundum se importat perfectionem,
cum aliquid sit principium activum in quantum est in actu.

(Denz 125); cf. Symbolum Epiphanii, Formula «Fides Damasi»,
Symbolum Athanasianum (Denz. 44, 71, 75). Liturgia Ecclesiae in
suis praecipuis orationibus saepissime utitur titulis «Omnipotens»
et «Dominus».
In condemnatione errorum Origenis, a. 543, quam dicitur con­
firmasse Vigilius R. P., sequens canon invenitur: «Si quis dicit aut
sentit, vel finitam esse Dei potestatem, vel eum tanta fecisse, quan­
ta comprehendere et cogitare potuit... an. s.» (Denz. 410). Cone.
Later. /V et Vaticanum I (cit. supra, n. 695) omnipotentiam refe­
runt inter propria Dei attributa.
Scriptura omnipotentiam Dei et supremum eius dominium sae­
pissime testatur. Quaedam ex propriis Dei nominibus in A. T. (cf.
supra, n. 492) hoc attributum certe vel probabilius exprimunt;
Adonai enim certe significat Dominum; EI, fundamentale nomen
semiticum, a quo hebraicae voces Eloah et Elohim, probabilius sig­
nificat ens potens; Schaddai (EI Schaddai; nomen proprium apud
patriarchas, Gen. 17. 1; 28. 3; 35. 1; 43. 3; Exod. 6. 3; 15. 3) a
plerisque exegetis, praesertim catholicis, accipitur pro forti vel po­
tenti, ac de facto in versionibus graecis et latinis verti solet nomine
«omnipotens».
Universalitas, singularitas, efficacitas, modus omnipotentiae divinae,
multipliciter describitur. Nomen eius est «omnipotens», Exod. 15. 3: «Omni­
potens [El Schaddai] nomen eius»; Apoc. 1. 8: «Ego sum alpha et omega,
principium et finis, dicit Dominus Deus: qui est, et qui erat, et qui venturus
est, omnipotens»; cf. Gen. 17. 1; Apoc. 19. 6. Nihil est Deo impossibile, Gen.
18. 14: «Numquid Deo quidquam est difficile?»; Marc. 10. 27: «Omnia enim
possibilia sunt apud Deum»; cf. Psal. 134. 6; Esther 13. 9-11; Sap. 11. 24;
Is. 55. 11; Mare. 14. 36; Luc. 1. 37. Ipse solus potens est, 1 Tim. 6. 15:
«Solus Deus potens, rex regum et dominus dominantium». Ipse dicit et res
illico fiunt, Psal. 32. 9: «Ipse dixit et facta sunt; ipse mandavit et creata
sunt»; cf. Sap. 12. 18.
Huiusmodi omnipotentia etiam modo practico, seu in suis mirabilibus
effectibus, illustratur passim in Scriptura.1

idem attributum tam saepe exaltant, ut supervacaneum
videatur eorum testimonia multiplicare. Tertullianus, De virg. vel.
1: «Regula quidem fidei una omnino est, sola immobilis et irrefor­
mabilis, credendi scilicet in unum Deum omnipotentem» (CCL 2.
1209). Clemens Alex., Cohort, ad Gent. 4: «Quanta est autem Dei
Patres

1 De qua re confer P. Hf.inisch. Theology of the Old Testament (ed. W. Heidt,
Collegeville, Minn. 1950) 81-83.—F. Ceuppens, Theologia biblica, I: De Deo Uno (Rch
mae 1938) 303-308.

potentia, cuius sola voluntas est mundi creatio? Solus enim Deus
mundum creavit, ut qui solus sit verus Deus; is autem opera sua
volendo conficit, eisque velle sequitur fieri» (MG 8. 163). Augus­
tinus, Serm. 240. 1. 2: «Non dico: Da mihi Christianum, da mihi
ludaeum, sed da mihi Paganum, idolorum cultorem, daemonum
servum, qui non dicat, Deum esse omnipotentem. Negare Christum
potest, negare omnipotentem Deum non potest» (ML 38. 1131).
PROBATUR 2.

Ex ratione theologica.

706.
1. In Deo est potentia. Id sequitur ex ratione primae
causae, in qua includitur ratio potentiae. Item sequitur ex attributo
summae perfectionis divinae; habere enim potentiam activam est
perfectio quaedam, quia «unumquodque, secundum quod est actu
et perfectum, secundum hoc est principium activum alicuius» (1 p.,
q. 25, a. 1).
2. Potentia Dei est infinita intensive, quia forma per quam
Deus agit, i. e. essentia divina, est infinita. «In omnibus enim agen­
tibus hoc invenitur, quod quanto aliquod agens perfectius habet
formam qua agit, tanto est maior eius potentia in agendo. Sicut
quanto aliquod est magis calidum, tanto habet maiorem potentiam
ad calefaciendum; et haberet utique potentiam infinitam ad calefa­
ciendum, si eius calor esset infinitus» (ibid., a. 2).
3. Potentia Dei est infinita etiam extensive. Obiectum enim
potentiae correspondet et commensuratur formae agentis; omne
quippe agens agit simile sibi. lamvero forma, per quam Deus agit,
non est in hoc vel illo genere agentis, sed est ipsum esse infinitum
et illimitatum. Ergo obiectum divinae potentiae est infinitum et
illimitatum, i. e. omne ens, quidquid non opponitur rationi entis,
quidquid non implicat contradictionem. Quodcumque vero contra­
dictionem implicat «omnipotentiae non subditur; non propter de­
fectum divinae potentiae, sed quia non potest habere rationem
factibilis neque possibilis... Unde convenientius dicitur quod [con­
tradictoria]... non possunt fieri, quam quod Deus ea non possit
facere Neque hoc est contra verbum angeli dicentis: ’Non erit
impossibile apud Deum omne verbum’, id enim quod contradic­
tionem implicat, verbum esse non potest, quia nullus intellectus
potest illud concipere» (ibid., a. 3).
Ut dictum est supra (n. 704), ex attributo potentiae sequitur
improprie dictum attributum «Dominus», supposito transitu po-

tentiae in liberum actum creationis. Si enim Deus est creator et
conservator rerum, a fortiori et consequenter est earumdem Domi­
nus. A quo enim pendet fieri et esse alicuius, ab eodem pendet a
fortiori quidquid esse consequitur, scilicet possideri, gubernari et
similia.
707. Obi. 1. Potentia est principium actionis. lamvero in Deo actio
est idem ac essentia. Ergo non relinquitur locus potentiae.
Resp. Potentia est principium tum actionis tum effectus; ergo sub hoc
altero aspectu salvatur ratio potentiae in Deo. Ceterum, etiam considerato
priori aspectu, dici potest salvari ratio potentiae, quatenus ipsa essentia divi­
na potest a nobis dupliciter considerari, seu sub ratione actionis et sub ratione
principii actionis sive potentiae (1 p., q. 25, a. 1, ad 3). Ceterum, ut infra
ostendetur (n. 733), potentia Dei coincidit formaliter cum eius scientia prac­
tica, quae est causa rerum.
Obi. 2. In Deo ipsa eius scientia et voluntas sunt causa effectus mundani.
Ergo non relinquitur locus potentiae, etiam ut principii effectus.
Resp. In Deo scientia et voluntas dupliciter considerari possunt, vel sim­
pliciter, vel ut causa rerum, et sub hoc altero aspectu sunt ipsa Dei poten­
tia. Unde potentia Dei non distinguitur ab eius scientia et voluntate secundum
rem, sed secundum rationem (ibid., ad 4).
»
Obi. 3. Omnis potentia manifestatur per effectum, secus fmstranea'
esset. Si ergo potentia Dei esset infinita, posset facere effectum infinitum,,
quod est impossibile.
Resp. Dist. antec.'. Omnis potentia manifestatur per effectum saltem
partialiter, concedo; totaliter, subdistA potentia agentis univoci (puta hominis
cuius potentia generativa exhauritur in generatione, cum nihil plus possit
quam generare hominem), concedo; potentia agentis aequivoci, quale est
Deus, nego. Nam agens aequivocum excedit in virtute suum effectum, cum
non conveniat in specie cum eo, et Deus ipse cum suo effectu nequidem in
genere conveniat. Ceterum, in omni effectu Dei infinitas potentiae eius
manifestatur, quia, quamvis producat effectum finitum, eum tamen producit
infinito modo, seu ut causa prima quae est necessario infinita; quod maxime
patet in creatione rei (ibid., q. 2, a. 2, ad 2).

Obi. 4. Plures effectus necessario subtrahi debent divinae potentiae, ut
pecarre, fallere, falli, moveri de loco in locum, facta reddere infecta, agere
contra actualem ordinem mundi. Ergo Deus non est omnipotens.
Resp. Omnia praedicta ideo nequeunt a Deo fieri quia non sunt entia,
seu implicant contradictionem. Sic peccare et falli, est deficere a perfecta
actione, quod repugnat sanctitati, scientiae et ipsi omnipotentiae. Repugnat
praeterea purum spiritum moveri ad modum corporis, et id quod fuit non
fuisse. Item repugnat Deum simul ordinare et deordinare mundum, sicut
repugnat ipsum velle et nolle idem. Propterea, theologi distinguunt potentia
Dei absolutam, quae nempe abstrahit a decreto voluntatis omnia producentis-

•et ordinantis sapienter, et potentiam Dei ordinatam, quae nempe regulatur
a sapientia; quam iterum dividunt in ordinariam, quae attenditur iuxta leges
•communis providentiae, et extraordinariam, quae attenditur iuxta leges extra­
ordinariae providentiae ac dici potest potentia miraculorum (cf. a. 3, 4 et 5;
De potentia, q. 1, a. 1 et 2; Quodl. 4, a. 4).

QUAESTIO III.
I.

DE EXISTENTIA SCIENTIAE DEI'

SENSUS QUAESTIONIS.

708. Si vita Dei manifestatur per eius potentiam, quae refer­
tur ad actionem transeuntem, a fortiori exhibetur per eius intellec­
tionem et volitionem, quae sunt actiones immanentes et in quibus
ipsa potentia radicatur. Sequitur igitur sermo de his operationibus,
•et primo de intellectione sive scientia, ex qua voluntas ipsa originatur.
Scientia hic intelligitur generice pro cognitione, sive operatione
intellectus, non vero specifice prout dicit cognitionem oer causas et
opponitur merae intelligentiae, quamvis et ipsa in praesenti consi­
deretur. Hiusmodi divinae cognitionis successive et per distinctas
1 Sequens bibliographia respicit integram materiam de scientia Dei, adeoque quatuor
sequentes quaestiones de huiusmodi scientiae existentia, obiecto, efficacia et medio. Nam
auctores solent omnium horum elementa commiscere.
1 p., q. 14 per totum; C. Gent. 1. 44-59; De veritate, q. 2-3; Compendium theolo­
giae, c. 27-30.
Bandera, P., «Ciencia de Dios y objetos futuribles», Ciencia tomista LXXV (1948)
273-299.
Dalmau, I. M., De Deo Uno et Trino («Sacrae theologiae sui lllll ia», II, Matriti
1964), n. 138-180.
Descoqs, P., «Science moyenne», Archives de philosophie Π-2 (1924) 254-260.
Franzelin, I. B., De Deo Uno (Romae 1876) 399497.
Garrigou-Lagrange, R., De Deo Uno (Paris 1938) 328-395.
Gredt, I., Elementa philosophiae aristotelico-tbomisticae (ed. 7, Friburgi Br. 1937)
285-302.
Hellin, I., Theologia naturalis (Matriti 1950) 515-682.
Holtum, G. de, «S. Thomae doctrina de cognitione Dei quoad actus liberos in sua
causalitate et aeternitate», Xenia thomistica II (Romae 1925) 65-96.
Ledrus, M., «La science divine des actes libres», Nouvelle revue théologique (1929)
128 sqq.
La Taille, M. de, «Sur diverses classifications de la science de Dieu», Recherches
de science religieuse XIII (1923) 7 sqq., 528 sqq.
Lennerz, H., De Deo Uno (ed. 3, Romae 1930) 182-263.
Matthijs, M., «De ratione certitudinis divinae scientiae circa futura contingentia»,
Angelicum (1936) 493 sqq.
Mazzone, M., «De medio obiectivo in quo scientiae divinae circa futuribilia», Divus
Thomas (Piacenza) (1928) 231 sqq.
Petrone, R., «I futuribili e la rivelazione», Divus Thomas (Piacenza) (1928) 195 sqq.
Sagües, J., «Suarez ante la ciencia media», Estudios eclesiâsticos XXII (1948)
.265-310.
Tiro, C., Essai sur la détermination exemplaire des futurs libres, Paris 1937.
Van der Meersch, J., Tractatus De Deo Uno et Trino (ed. 2, Brugis 1928) 234-279.

quaestiones considerabimus existentiam (q. 3), obiectum (q. 4)>,
efficaciam (q. 5) et medium (q. 6). Porro de mera existentia scientiae in Deo, quae sola hic consideratur, nullus est particularis ac·
directus error; nequit enim eam negare nisi Pantheismus materialisticus aut Polytheismus vulgaris qui reicit Dei spiritualitatem (cf.
supra, n. 605). Particulares errores de scientia Dei directe respiciunt
eius extensionem sive obiectum, de quo sermo erit in quaestione
sequenti.
II. ASSERTIO 1. Est in Deo perfectissima intelligentia, imo
Deus esi ipsa intelligentia seu intelligere subsistens.

709.

Nota theologica.

Est de fide definita in Cone. \7aticano

I quoad primam partem.
PROBATUR.

Cone. 'Vaticanum I, sess. 3, cap. 1, definit Deum esse «intellec­
tu ac voluntate omnique perfectione infinitum» (Denz. 3001).
Scriptura multoties scientiam et sapientiam Dei extollit, directe
tamen quod attinet cognitionem creaturarum, ut ostendetur in
quaestione sequenti; quidam textus videntur modo generali ac indis­
tincto scientiam Dei proponere, sed de facto ad scientiam de creatu­
ris referuntur; ita 1 Reg. 2. 3: «Deus scientiarum Dominus est»,
ubi sensus est Deum cognoscere ea quae ex ore hominum proferun­
tur et secundum hanc scientiam esse homines indicaturum;
item, Io. 6. 14: «Ego sum via et veritas et vita», quae tamen
verba magis generaliter sonant. Idem dic de textibus Patrum, quo­
rum plures referentur in quaestione sequenti. Augustinus explicite
docet Deum esse ipsam sapientiam per essentiam: «Quae autem
scientia Dei est, ipsa et sapientia; et quae sapientia, ipsa essentia
sive substantia. Quia in illius naturae simplicitate mirabili, non est
aliud sapere, aliud esse; sed quod est sapere, hoc est esse» (De
Trin., 1. 15, c. 13, ML 42. 1076).

pro perfectissima intelligentia, desumitur pri­
mo ex rationibus communibus, seu tum ex attributo omnimodae
perfectionis, nam intelligere est quaedam perfectio, imo suprema in
creatis; tum ex praedicato supremi ordinatoris, iuxta quintam viam
qua probata est Dei existentia, nam ordinare proprium est intelligentiae; tum ex praedicato causae primae omnium quae habenturRatio theologica,

in creatis, inter quae eminet intelligentia; tum ex ratione vitae, nam
intelligere est vivere, imo supremus modus vivendi. Secundo ac
praecipue, argumentum desumitur cum S. Thoma ex ratione pro­
pria, seu ex immaterialitate quae est ratio proxima intelligibilitatis
et intellectionis. Deus nempe, est actus purus et summe immateria­
lis, imo tam remotus a materia ut sit etiam absque ulla potentia.
Ergo est summe intelligibilis et intelligens. Nam intelligere est
habere formam alterius, quod quidem provenit ex quadam amplitu­
dine et illimitatione naturae, quae aufertur per materiam, cum non­
nisi a materia coarctetur forma.1
Quod autem Deus sit ipsa intelligentia, seu ipsum intelligere
subsistens et per essentiam, sequitur ex divina simplicitate, ratione
cuius concretum et abstractum sunt idem in Deo. Unde sicut Deus
est ens et ipsum esse, vivens et ipsa vita, ita est intelligens et ipsa
intelligentia, sciens et ipsa scientia, sapiens et ipsa sapientia.2 Prae­
terea, notandum est in Deo naturam intellectivam, intellectum et
intellectionem, esse omnino unum et idem, absque ulla distinctione,
etiam rationis ratiocinatae minoris, eo quod sunt in eadem linea esse
intellectivi, seu versantur circa idem obiectum formale (cf. supra,
n. 590).
Cum hac divina perfectione connecti videtur latinum nomen
«Dens», quod significat ens luminosum (cf. supra, n. 492), et in
eadem plures thomistae putarunt reponi ipsam metaphysicam essen­
tiam Deitatis (cf. supra, n. 592).
ASSERTIO 2.
Datur in Deo etiam scientia proprie dicta, seu
cognitio per causas.
PROBATUR.

710. Scientia est cognitio certa et evidens per causas. Atqui
Deus cognoscit res, et quidem omni modo quo sunt cognoscibiles,
seu etiam per suas causas. Ergo in Deo est vera scientia.
Quidam pauci, inter quos praecipue Vazquez,3 hanc assertionem
1 1 p., q. 14, a. 1. Cf. subtile commentarium Caietani. Inepte autem I. Hellin vim
huius argumenti reicit, scribens: «Argumentum... thomisticum est systematicum, et revera
nihil valet. Nam fundatur in metaphora quadam et in principio falso vel saltem valde
disputato. Nititur in metaphora illa qua dicitur intelligens fieri aliud inquantum allud­
et hoc non est declarare valde mysterium cognitionis... Principium autem illud iuxta quod
materia est radix individuationis et restrictionis formarum... est falsum» (Theologia natu­
ralis [Matriti 1950] 579).
2 1 p., q. 14, a. 4.
3 In 1 p., disp. 4, n. 9; disp. 85, c. 7. n. 48.

non admittunt, obicientes scientiam formaliter acceptam involvere
imperfectionem, quia importat discursum, seu transitum de una in·
aliam cognitionem. Respondetur negando scientiam necessario im­
portare huiusmodi discursum, seu, ut dicitur, formalem discursum;
sufficit enim ad scientiam constituendam quod habeatur discursui
virtualis, i. e. cognitio unius dependenter ab alio, puta effectus dependenter a causa, quin id fiat per duos actus cognitionis, sed unico·
ac simplici actu. Hoc modo dicimus esse scientiam in Deo. Nec id
est proprium Dei, sed taliter etiam invenitur scientia in angelo; tali­
ter in homine potest esse scientia infusa; taliter habetur scientia
etiam in beatis, quibus infunduntur quaedam illativae, seu, ut ita
dicatur, scientificae species.
711. No/tf 1. Cognitio Dei habet rationem scientiae solummodo res­
pectu creaturarum; respectu enim essentiae divinae habet tantum rationem·
simplicis intelligentiae, quia essentia divina causam non habet. Disputatur an
habeat rationem scientiae respectu attributorum divinorum, quatenus haec
distinguuntur et fluunt ab essentia. Quidam, ut Ferrariensis, id negant, quia
attributa divina non causantur ab essentia sed identificantur cum ea; alii, ut
Gonet, affirmant, quia attributa, etsi non habeant causam realiter, habent
tamen virtualiter, quatenus, si per impossibile realiter distinguerentur ab
essentia divina, haec esset eorum causa, quemadmodum essentia creata est
radix et causa suarum facultatum et proprietatum.

712. Nota 2. Dei scientia et intelligentia sunt duo distincta attributa,,
quia non pertinent ad eandem lineam, seu ad idem obiectum formale. Intelligere enim respicit essentiam Dei simpliciter, scientia vero essentiam Dei ut
est causa creaturarum. Similiter possunt distingui in intellectu divino tria
alia attributa: sapientia, qua Deus cognoscit essentiam suam ut supremam et
ultimam causam, consilium, i. e. cognitio Dei quatenus dirigit decreta divina·
de rebus producendis, et ars, i. e. cognitio Dei prout praesidet ipsi rerum
productioni (1 p., q. 14, a. 1, ad 2). Non habet tamen cognitio divina ratio­
nem memoriae formaliter sumptae. Nam munus memoriae est retinere species
intelligibiles post actualem considerationem, Deus autem non intelligit per
species, nec cessat unquam ab unico, aeterno et invariabili actu suae cog­
nitionis.
713. Nota 3. Praestat hic referre varias proprietates scientiae divinae,
quae iam deduci possunt ex ipsa infinita perfectione Dei, etsi adaequata
earum notio supponat quaestiones, mox instituendas, de obiecto et medio
eiusdem scientiae. Accipimus autem hic scientiam pro cognitione in genere,
non vero formaliter ut distinguitur ab intelligentia simplici. Scientia igitur
Dei est: 1. independens a rebus creatis, quatenus nempe hae nequeunt esse
obiectum motivum, nec medium in quo aut quo, sed tantum obiectum terminativum scientiae Dei; 2. immutabilis et aeterna, quia identificatur cum essen-

tia divina; 3. comprehensiva, propter infinitatem et summam perfectionem
Dei; 4. universalis, seu omniscient ia, propter easdem rationes. Contrarias vero
proprietates habet scientia humana, ut patet conferenti.
714. Nota 4. Praestat similiter hic praemittere divisiones scientiae di­
vinae, etsi iterum supponant plura dicenda in quaestionibus de obiecto et me­
dio cognitionis,
J. Intelligentia et scientia. De his iam dictum est.
2. Scientia speculativa et practica. Prior extenditur ad possibilia; altera
ad rcalia: ad bona quidem, directe et positive, ad mala vero, indirecte et
negative, in quantum ea Deus non impedit sed permittit.
3. Scientia necessaria et libera. Prior attingit obiectum necessarium, ut
sunt quidditates rerum, seu possibilia; altera obiectum liberum, seu pendens
a libero Dei decreto, ut sunt res reales et futuribiles.
4. Scientia simplicis intelligentiae et scientia visionis. Prior est circa
possibilia, ct fere coincidit cum speculativa et necessaria; altera est circa res
existentes, et fere coincidit cum scientia practica et libera. Disputatur an circa
futuribilia sit prior vel altera scientia. Ratio autem utriusque nominis facile
intelligitur: possibilia enim apte dicuntur mere intelligi, existentia vero quasi
videri, cum sint in suo esse extra causas. Solet referri, ut tertium membrum
huius divisionis, scientia media, quam ponunt Molinistae. At pressius lo­
quendo, hanc scientiam ipsi intelligunt esse mediam inter necessariam et li­
beram; unde oporteret eam referre in praecedenti divisione. Id melius infra
explicabitur, cum haec scientia discutietur.
5. Scientia approbationis et improbationis. Haec est potius subdivisio
scientiae visionis. Prior est de bonis, altera de malis; haec ultima fundatur,
ut diximus, in decreto permissivo Dei.

QUAESTIO IV.
I.

DE OBIECTO SCIENTIAE DEI1

SENSUS QUAESTIONIS

715. Agitur de obiecto scientiae divinae, tam primario ac
formali, seu ipsa essentia divina, quam secundario, seu creaturis.
Secundarium hoc obiectum dividitur in possibile, quod nempe po­
test existere, ac subdividitur in praecisive possibile (quod est possi­
bile, sive existât in aliqua differentia temporis sive non) et pure
possibile (quod nec fuit, nec est, nec erit, sed potest esse); futuribile, quod nempe nunquam extitit nec existet, sed existeret si verificaretur aliqua conditio quae de facto nunquam vcrificabitur; reale,
quod nempe existit in aliqua differentia temporis, iuxta quam divi­
ditur in praeteritum, praesens et futurum.
In re nostra praecipue attendendae sunt notiones futuri et futuribilis,
«tarumque discrimen.
1 Cf. bibliographiam supra, n. 707.

Futurum est quid medium inter possibile et actuale (praesens vel prate*
ritum). Possibile enim est quod non repugnat, quin tamen habeat ullam de­
terminationem nec in se nec in causa. Actuale est quod est (vel fuit) determina­
tum ad essendum in se et extra causam. Futurum est quod, etsi nondum sit
extra causam, tamen in causa est determinatum ad essendum in duratione
sequenti
Dividitur futurum in necessarium, i. e. determinatum in sua causa pro­
xima (nihil enim est futurum relate ad causam primam seu ad Deum), et
contingens, i. e. non determinatum in sua causa proxima. Hoc vero est vel
improprie dictum, i. e. quod ex natura sua petit esse, etsi possit impediri,
v. g. vita longa ex robusta complexione corporis, vel proprie dictum, i. e.
quod ex natura sua est omnino indifferens ad esse et non esse (hoc est futu­
rum contingens liberum); quod iterum potest esse vel absolutum vel condi­
tional um, prout includit, vel secus, aliquam conditionem, et, si conditionatum, potest esse pertinens vel impertinens seu disparatum, prout conditio
habet, vel secus, naturalem connexionem cum eventu (ut si dicatur: si cras
erit pulchra dies, Petrus ibit deambulatum; vel: si cras erit pulchra dies,.
Petrus morietur). Schematice:

necessarium
Futurum

improprie dictum

contingens

absolutum
proprie dictum

pertinens

conditionatum
impertinens

Futuribile autem est futurum conditionatum, cuius tamen conditio nun­
quam verificabitur quodque proinde nunquam erit. Futuribile v. g. est id
quod Paulus egisset in Damasco, si in via conversus non fuisset. Patet igitur
futuribile nec esse futurum nec tantum possibile, sed minus quam futurum
et plus quam possibile, ac veluti medio modo se habens inter ea.
Dividi autem potest fere eodem modo ac ipsum futurum, a quo non
differt nisi ratione dependentiae a conditione nunquam verificandae ac ideo
ratione existentiae nunquam habendae. Praecipue vero in nostra quaestione,
attendenda est divisio in futuribile necessarium, seu quod habet necessariam
connexionem cum praefata conditione, puta quod si Paulus mansisset in
ludaismo, ecclesiam Corinthiacam non fundasset, et futuribile contingens, puta
quod si Christus praedicasset Sydoniis, hos convertisset ad poenitentiam.

Quaestio igitur est', utrum scientia divina se extendat ad omne
obiectum, tum possibile, tum futuribile, tum reale; strictius, utrum
obiectum primarium ac formale scientiae divinae sit ipse Deus seu
essentia divina, obiectum vero secundarium sint cetera alia a se,
scilicet possibilia, praeterita, praesentia, futura et futuribilia. In
qua quaestione unica difficultas provenit ex cognitione futurorum et
futuribilium contingentium.

II. ERRORES ET OPINIONES A COMMUNI SENTENTIA DISCRE­
PANTES.

716. 1. Rerum praesentium cognitionem negarunt vel coarctarunt plures errores, ita offendentes ipsam universalem Dei provi­
dentiam. Quidam pagani philosophi, ut Epicurus et Celsus (cf. Origenem, Contra Celsum 1. 10, MG 11. 675), et inter sectas Chris­
tianas Gnostici, providentiam divinam negarunt, dicentes Deum,
sui ipsius cognitione et beatitudine contentum, de ceteris non cu­
rare. Iam antea ipse Aristoteles videtur negasse Deum cognoscere
alia a se, dicens id ei dedecere, quia nobilitas intellectus pendet a
nobilitate obiecti;1 sed S. Thomas hanc sententiam interpretatur de
solo obiecto primario. In medio aevo tamen, Aristotelis commenta­
tor Averroës (t 1198; In 2 Met., text. 51) docuit Deum cognoscere
alia a se tantummodo in communi, seu sub ratione entis, non vero
sub particulari ratione talis entis, et mala nullo modo cognoscere,
quia sunt privationes, ac ideo nequeunt esse obiectum illius intellec­
tus qui est totus in actu (cf. S. Thomam, In 1 Sent., dist. 35, q. 1,
a. 3; C. Gent. 1. 71). Recentiores Deistae (praesertim saec 18, ut
Voltaire, Rousseau, Diderot) in sua negatione particularis providen­
tiae divinae implicant ipsam negationem scientiae Dei propriae ac
distinctae, quae nempe se extendat ad singula et minima.2

717.
2. Futurorum praecipue cognitionem, tanquam con­
trariam vel libertati hominum vel ipsi bonitati Dei, reiecerunt·aliqui
philosophi pagani et aliquae sectae christianae. Cicero (De divina­
tione, 1. 2; cf. Augustinum, infra, n. 723) putavit cognitionem Dei
de futuro non posse consistere cum libertate hominis ac ideo negan­
dam esse.3 Eadem doctrina substernitur obiectioni supradicti Celsi,
quam exponit Origenes (Contra Celsum 2. 20, MG 11. 835-839).
Gnosticus Marcion docuit cognitionem futuri non posse consistere
cum bonitate Dei, cum non potuisset Deus peccatum Adae permit­
tere si illud praescivisset (apud Tertullianum, Adv. Marcionem, 1. 2,
c. 5, CCL 1. 379 sq.). Socinianis, inter protestantes, et A. Gilnther
tribuitur similis sed emollita quaedam opinio, iuxta quam Deus
1 Cf. F.-J. Thonnard, Précis d'histoire de philosophie (éd. 2, Paris 1948) 127 sq.
2 De Deismo confer J. Forget, «Déisme», Dictionnaire de théologie catholique IV-1
(Paris 1910) 232-243.
3 Nota quod ex eodem principio ad oppositam conclusionem devenerunt Stoici,
Praedestinatiani, Wyclifitac et plures protestantes, admittentes cognitionem Dei de futuro
et negantes libertatem hominis.

cognoscit futurum coniecturaliter tantum, eo quod futurum verita­
tem obiectivam non habeat; in pariculari Günther notat Deum non­
nisi coniecturaliter potuisse lapsum Adae praevidere.
718. 3. Futuribilium cognitionem (vel potius realitatem)
negasse aut coarcrasse videntur plures theologi, ut Fr. Zumel,1
J. A. Curiel,2 Petrus de Ledesma,3 P. Cornejo,4 Cl. Lyphanius,
H. Vives, et inter recentiores L. lanssens,5678Marin Solab et praesertim
P. Bandera.1 Notandum tamen est sententiam istorum minime cla­
ram esse. Cum eni ipsi sint thomistae, id unum maxime vindicare
conantur quod futuribilia non cognoscuntur nec dantur nisi dependenter a decreto divino; unde mens eorum sic fere exponi potest:
futuribilia aut non dantur, aut, si dantur, dependent a decreto divi­
no nec habent in seipsis solis aliquam obiectivam realitatem, quam
fingunt molinis tae/
II

II. ASSERTIO 1. Deus cognoscit seipsum comprehensive, et
quidem tanquam primarium ac formale obiectum omnis cognitionis
suae

(1 p., q. 14, a. 2-3).
PROBATUR.

719. 1. Deus cognoscit seipsum comprehensive. Nam Deus
est summe intelligens, item infinite intelligibile, item sibi intime
praesens, ob absolutam identitatem intellectus et essentiae eius.
Ergo omnes in ipso habentur conditiones requisitae ad plenissimam
et comprehensivam sui ipsius cognitionem. Ad quam referuntur
verba Apostoli, 1 Cor. 2. 10: «Spiritus omnia scrutatur, etiam pro­
funda Dei» et Christi, Mat. 11. 27: «Omnia mihi tradita sunt a
Patre meo. Et nemo novit Filium nisi Pater, neque Patrem quis no­
vit nisi Filius et cui voluerit Filius revelare». Quoad Patres vide tex­
tus citatos supra, n. 695.
2. Obiectum primarium ac jormale cognitionis Dei est ipsa
eius essentia, non vero aliquid creatum, aut ens in communi prout
1 In 1 p., q. 14, a. 13.
2 Controv. 7, a. 1, n. 37.
3 De auxiliis, disp. 2.
4 In 1 p., q. 14, a. 13, disp. 3, dub. 2.
5 De Deo lino II 51 sq.
6 «El sistema tomista sobre la rnocion divina», Ciencia tomista XXXII ( 1925) 52.
7 «Ciencia de Dios y objetos futuribles», Ciencia tomista LXXV (1948) 273-299.
8 De qua re confer quae in defensionem praefatorum thomistarum fuse exponit
Ioannes a S. Thoma, In 1 p., q. 14, disp. 20, a. 1.

abstrahit a creato et increato. Nam oportet imprimis ut obiectum sit
proportionatum facultati, quae speciem et nobilitatem ab eo obtinet.
Ergo infinitae facultatis obiectum proprium est sola infinita essen­
tia. Praeterea, facultas movetur et patitur a suo obiecto formali quod
sit ab ea distinctum. Ergo si aliquid praeter essentiam divinam esset
obiectum formale divinae cognitionis, poneretur in Deo passibilitas
et imperfectio.
ASSERTIO 2.

Deus cognoscit omnia alia

obiectum secundarium

a se,

quamvis ut

(1 p., q. 14, a. 5).

Est de fide definita Deum cognoscere
se et omnia alia a se, sive praeterita, sive praesentia, sive futura, sive
bona sive mala. De futuribilibus autem quaestio est libera.
720.

Nota theologica.

PROBATUR 1.

Ex auctoritate.

1C1 docet implicite in dogmate universalis providen­
tiae et causalitatis divinae, explicite vero tum modo ordinario tum
modo solemni.
Magisterium

Cone. Valentinum III, a. 855, in can. 2 de praedestinatione ait: «Deum
praescire et praescisse aeternaliter et bona, quae boni erant facturi, et mala,
quae mali sunt gesturi, quia vocem Scripturae dicentis habemus: ’Deus
aeterne, qui absconditorum es cognitor, qui nosti omnia antequam fiant’
[Dn. 13. 42]» (Denz. 626).
Cone. Vaticanum I, sess. 3, cap. 1, ait Deum esse «intellectu... infini­
tum» et «Universa vero quae condidit, Deus providentia sua tuetur atque
gubernat, ’attingens a fine usque ad finem fortiter et disponens omnia sua­
viter’ [cf. Sap. 8. 1]. ’Omnia’ enim ’nuda et aperta sunt oculis eius’ [Hebr.
4. 13], ea etiam, quae libera creaturarum actione futura sunt» (Denz. 3001,
3003).
5. Officium a. 1918 eandem doctrinam aliquatenus determinavit, res­
pondens: «Nec certa dici potest sententia, quae statuit, animam Christi nihil
ignoravisse, sed ab initio cognovisse in Verbo omnia, praeterita, praesentia et
futura, seu omnia, quae Deus scit scientia visionis» (Denz. 3646).

pluribus modis perfectionem et universalitatem
scientiae Dei laudat.
Scriptura1

Scientia Dei est infinita, Psal. 146. 5: «Sapientiae eius non est nume­
rus»; cf. Psal. 138. 6; Rom. 11. 33. Nihil scientiam Dei effugit, Eccli. 1. 3:
«Sapientiam Dei praecedentem omnia quis investigavit?»; Hebr. 4. 13: «Et
non est ulla creatura invisibilis in conspectu eius; omnia autem nuda et
1 Cf. F. Ceuppens, Theologia biblica, I De Deo Uno (Romae 1938) 147-175.

aperta sunt oculis eius», Deus inhietur maxima et minima quaeque, tum phy­
sica tum moralia, Mat. 10. 30: «Vestri autem capilli capitis omnes numerati
sunt»; cf. lob 14. 16 sq.; 28. 24; Eccli. 1. 2, 3, 9; 15. 20 Mat. 6. 25-30.
Intuetur secreta cordium, scrutatur corda et renes, videt in abscondito, Psal.
7. 10: «Scrutans corda et renes, Deus»; cf. Psal. 68. 6; Mat. 6. 4; Rom. 8.
27. Cognoscit mala et peccata, Gen. 6. 5: «Videns Deus quod multa malitia
esset in terra...»; cf. lob 11. 11; Psal. 69. 6. Cognoscit omnia tempora, cum
sit aeternus, Psal. 138. 5: «Ecce tu cognovisti omnia novissima et antiqua»;
cf. Eccli 17. 13, 16; 39. 25; 42. 19; Danz. 13. 42; Act. 15. 8. Praescit
futura, necnon probabiliter futuribilia (cf. infra, n. 723, 727).
Patres

non minus emphatice idipsum affirmant.

Polycarpus, Ad Phil. 4: «Cognoscentes... quod ille omnia clare perspi­
ciar, nihilque eum lateat, nec ratiociniorum, nec cogitationum, nec quidquam
occultorum cordis» (MG 5. 1010).
Theophylus Antiochenus, Ad Autolycum, 2. 3, universalitatem
cognitionis Dei comparat cum eius ubiquitate; Deus scilicet omnia cognoscit
sicut ubique est (ubiquitas per praesentiam seu per cognitionem, de qua
diximus in n. 625): «Dei autem altissimi et omnipotentis et vere Dei est non
solum ubique esse, sed etiam omnia inspicere, omnia audire, nedum loco con­
tineri... Ipse est omnium locus» (MG 6. 1050).
Irenaeus, Adv. haer. 2. 26. 3: «Nihil omnino horum quae facta sunt,
et quae fiunt, et fient scientiam Dei fugit, sed per illius providentiam unum­
quodque eorum et habitum, et ordinem, et numerum, et quantitatem accipere
et accepisse propriam» (MG 7a. 801).
Clemens Alex., Strom. 6. 17: «Deus enim novit omnia, non solum ea
quae sunt, sed etiam quae futura sunt... Is enim simul omnia ac unumquod­
que etiam sigillatim aspicit uno intuitu» (MG 9. 387-390).
Frustra autem obiceretur textus Hieronymi, dicentis «absurdum esse ad
hoc Dei deducere maiestatem, ut sciat per momenta singula, quot nascantur
culices, quotve moriantur» (In Habacuc 1. 1. 14, ML 25. 1286). Nam ex con­
textu apparet S. Doctorem non negare de his scientiam Dei speculativam, nec
etiam simpliciter scientiam practicam, seu curam et providentiam, nam ait
etiam «in ceteris animalibus [esse] generalem quidem dispensationem et ordi­
nem», sed tantum negare «eandem rationabilium quam irrationabilium pro­
videntiam esse». Cf. etiam In lerem. 32. 26; In Mat. 10. 29.
PROBATUR 2. Ex ratione theologica.

721. Deus cognoscit seipsum comprehensive, adeoque cog­
noscit suam virtutem totaliter, secundum omnia obiecta ad quae se
extendit. Atqui virtus Dei est causa omnium, sive possibilium sive
existentium. Ergo Deus, cognoscendo se, cognoscit necessario om­
nia alia entia, tum possibilia tum existentia. Pulchrius et evidentius
eadem ratio sic evolvitur a S. Thoma. In Deo idem est esse et intelligere; unde quidquid est in eius esse, est etiam in eius intelligere,

hoc est ab ipso cognoscitur. Atqui in esse Dei omnia possibilia et
existentia inveniuntur, tanquam in causa exemplari et efficienti.
Ergo eadem inveniuntur in cius intelligere, hoc est ab eo intelliguntur.
722. Exinde quinque sequuntur corollaria.
1. Omnia cognoscuntur a Deo non tantum secundum esse eminentiale
quod habent in essentia divina, nam huiusmodi cognitio non esset proprie
cognitio rerum sed ipsius essentiae divinae; sed cognoscuntur etiam secundum
proprium earum esse, ut distinctae a Deo, nam sic etiam repraesentantur in
essentia divina (1 p., q. 14, a. 6).
2. Res omnes cognoscuntur a Deo non tantum secundum esse commu­
ne, in quo omnes conveniunt, sed etiam secundum proprium esse quo una res
ab alia distinguitur, nam hoc ipso modo res repraesentantur in essentia divina.
Ceterum, si Deus cognosceret res tantum secundum esse commune, cognitio
divina esset imperfecta, sicut est imperfecta nostra cognitio cum attingit con­
fusam et universalem notionem alicuius rei, antequam completam rationem
eiusdem assequatur (ibid.).

3. Deus cognoscit etiam singularia, in suo proprio ac individual! esse,
cum sit causa etiam singularium. Nec obstat quod individualitas sive singu­
larium distinctio, saltem in corporalibus, petatur a materia, quae in essentia
divina nullo modo invenitur. Nam, materia, etsi sit mera potentialitas et sub
hac ratione in Deo non inveniatur, tamen non est purum non ens, sed ens
quo, et secundum hanc minimam realitatem dici potest esse in Deo et cog­
nosci ab eo, sicut ab eo causatur (ibid., a. 11).
4. Deus cognoscit etiam mala, et generaliter privationes et entia ratio­
nis. Nam haec omnia accidentaliter coniunguntur entibus realibus, quae propterea non perfecte a Deo cognoscerentur nisi et illa cognoscerentur, et qui­
dem per eundem actum cognitionis, sicut per lucem cognoscuntur tenebrae.
Praefata scilicet obiecta, quae omnia reducuntur ad negationes et privationes,
a Deo cognoscuntur eo ipso modo quo sunt. Sunt autem non in se, sed ut
fundata ac veluti agglutinata ipsis entibus realibus, ac ideo a Deo cognos­
cuntur per cognitionem realium. Sic Deus, perfecte cognoscendo entia realia,
necessario cognoscit eorum privationes; penetrando nostras cogitationes, ne­
cessario attingit earum terminos, inter quos saepe inveniuntur entia rationis;
scrutando volitiones, cognoscit earum defectus seu peccata (ibid., a. 9-10).
5. Deus cognoscit etiam pure possibilia, eaque infinita. Nam possibile
habet aliquod esse, quamvis in potentia, et proinde, qua tale, repraesentatur
in divina essentia quae est plenitudo totius entis. Imo ipsum possibile cons­
tituitur per hoc quod intellectus divinus intelligit Dei essentiam ut imitabilem
ad extra. Per hanc divini intellectus cognitionem, simul constituuntur tum
possibilia, seu exemplata, tum ideae divinae, ut exemplaria illorum. Possibilia
quidem referuntur ad essentiam divinam relatione reali transcendental!, tan­
quam effectus ad causam exemplarem, et essentia divina refertur ad possi-

bilia relatione rationis, ex qua praecise accipit denominationem causae
exemplaris.
Cum possibilia, sive imitabilitates essentiae divinae, sint infinita, sequi­
tur Deum cognoscere infinita, scientia nempe simplicis intelligentiae (cf. sup­
ra, n. 714).
Nec valet obicere quod infinitum non potest, etiam cognoscibiliter, pertransiri seu actu existere. sed tantum in potentia. Nam, quamvis infinitum
non possit cognoscibiliter pertransiri, illud cognoscendo secundum modum
infiniti, seu cognoscendo successive partem post partem, sic enim semper
manet aliquid quod addi possit, potest tamen exhauriri cognoscendo omnia
simul et ad modum unius, per unum actum cognitionis, omnium comprehen­
sivae; et sic attinguntur a Deo, cuius cognitio est comprehensiva et sine successione.
Unde, cum instatur quod ita poneretur, saltem in intellectu divino,,
numerus actu infinitus, qui repugnat, respondetur id esse verum ex parte
modi cognoscentis, non autem ex parte rei cognitae; ipsum nempe obiectum
a Deo cognitum non est actu sed potentia infinitum, seu indefinitum, sed
tamen Deus illud indefinitum, totum simul per unum actum cognoscit; cog­
noscit enim unumquodque possibile absque exceptione, ergo omnia et singula
possibilia cognoscit, adeoque, cum sint inifinita, infinita cognoscit, non tamen
unum post aliud, sed omnia simul. Quo sensu dici potest possibilia obtinere
in intellectu divino esse actualiter infinitum (quod nequeunt obtinere mere
obiectivt- et secundum se), quia participant ipsum modum infinitatis et totae
simul actualitatis, qui est proprius intellectus divini. «Unde non est contra
rationem infiniti, quod comprehendatur ab infinito. Et sic, quod est in se
infinitum potest dici finitum scientiae Dei, tanquam comprehensum; non
tamen tanquam pertransibile» (ibid., a. 12)?
Ceterum, idipsum dici debet etiam de scientia visionis, qua Deus cog­
noscit futura; nam et haec sunt infinita, scilicet a parte post, cum nunquam
finient cogitationes et volitiones, sive beatorum sive damnatorum, quae a Deo
dependent tanquam a causa universali.
ASSERTIO 3.
Deus ab aeterno et infallibiliter cognoscit futu­
ra omnia, quantumvis libera
723.

Nota theologica.

De fide definita, ut supra.

PROBATUR 1. Ex auctoritate.

doctrinam dedimus supra (n. 720).
Scriptura
in hac futurorum cognitione peculiariter insistit.1
2
Deus omnia cognoscit antequam fiant, Eccli. 23. 39: «Domino enim
Magisterii

1 Cf. 3 p., q. 10, a. 3; C. Gent. 1. 69; De veritate, q. 2, a. 9; Compend. theol.,
c. 133. Quoad varios modos dicendi ac sese extricandi ab hac difficultate, quam S. Tho­
mas tam eleganter et imperturbate resolvit, confer Franzelin, op. cit. (supra, in n. 707)
409-415, et Hellin, op. cit. (ibid. 585-597.
2 Cf. Ceuppens, op. cit. (supra, in n. 720) 166-172.

Deo, antequam crearentur, omnia sunt agnita; sic et post perfectum
respicit omnia»; cf. Dan. 13. 42 sq. Cognoscit omnia futura libera,
Psal. 138. 4: «Et omnes vias meas praevidisti»; Eccli. 39. 24 sq.:
«Opera omnis carnis coram illo, et non est quidquam absconditum
ab oculis eius; a saeculo et usque in saeculum respicit»; cf. Exod. 3.
19; Eccli. 24 24 sq. Praescientia futurorum est proprium signum
divinitatis, Is. 41. 23: «Adnuntiate quae ventura sunt in futurum,
et sciemus quia dii estis vos». Omnes prophetiae scientiam futuro­
rum luculenter et modo practico demonstrant; unde ait Tertullianus:
«Praescientia [Dei]... tantos habet testes, quantos fecit prophetas»
(Adv. Mare. 2. 5. 4, CCL 1. 480).
Patres similiter universalem futurorum cognitionem praedi­
cant; eam habent ut proprium divinitatis attributum (lustinus, Origenes, Augustinus); ex ipsis prophetiis deducunt signum divinae
originis religionis (lustinus, Tertullianus, Origenes, Augustinus).
Iustinus, Apol. 1. 12: «Quod quidem Dei opus est, res antequam fiant
praedicere, easque quemadmodum praedictae fuerunt, ita factas exhiberi»
(MG 6. 346).
Irenaeus, Adv. haer. 2. 26. 3, cit. supra, n. 720.
Tertullianus, Adv. Mare., 2. 5. 4, nuper cit.
Origenes, Contra Celsum, 6. 10: «Propria divinitatis nota est, res
futuras ita praedicere, ut praedicendi ratio vires humanas superet, et ex even­
tu iudicetur divinum Spiritum esse praedictionis auctorem» (MG 11. 1306).
Ambrosius, De fide 1. 15. 97: «Deo enim quae sunt futura, praesentia
sunt, et ei cui praecognita sunt omnia, ventura pro factis sunt» (ML 16. 574).
Augustinus,1 De civ. Dei 5. 9, sic arguit supradictam Ciceronis senten­
tiam·. «Hos [i. e. tenentes fatum pendere a diis] Cicero ita redarguere nititur,
ut non existimet aliquid se adversus eos valere, nisi auferat divinationem.
Quam sic conatur auferre, ut neget esse scientiam futurorum, eamque omni­
bus viribus nullam esse omnino contendat, vel in homine vel in Deo, nullamque rerum praedictionem. Ita et Dei praescientiam negat et omnem prophe­
tiam luce clariorem conatur evertere... Nam et confiteri esse Deum et negare
praescium futurorum apertissima insania est... [Cicero ergo] in has angustias
coartat animum religiosum, ut unum eligat e duobus, aut esse aliquid in nos­
tra voluntate, aut esse praescientiam futurorum, quoniam utrumque arbitratur
esse non posse... Ipse itaque ut vir magnus et doctus et vitae humanae pluri­
mum ac peritissime consulens, ex his duobus eligit liberum voluntatis arbi­
trium; quod ut confirmaretur, negavit praescientiam futurorum atque ita,
dum vult facere liberos, fecit sacrilegos» (CCL 47. 136 sq.).
1 Cf. Q. Vz\N Gerven, «Liberte humaine et prescience divine d’après saint Augus­
tin», Revue philosophique de Louvain LV (1957) 317-330.

PROBATUR 2. Ex ratione theologica.

724. Si Deus cognosceret res tantum cum fiunt, non vero
etiam antea cum sunt adhuc futura, eius cognitio esset mutabilis,
sicut est mutabile ipsum obiectum. Atqui cognitio Dei, cum sit idem
cum esse ipsius, est aeterna et immutabilis, seu tota simul et per­
fecte possessa. Ergo Deus cognoscit etiam futura.
Eadem ratio sic efferri potest ad mentem S. Thomae. Deus est
causa futurorum, et quidem ab aeterno determinata ad ea efficienda,
cum Deus sit prorsus immutabilis. Ergo, cognoscendo ab aeterno
essentiam suam, cognoscit ab aeterno etiam futura. Hanc tamen
thomistarum rationem non admittunt molinistae, eo quod doceant
medium cognitionis divinae non esse decretum voluntatis eius
atque provocant ad ipsum S. Thomam qui in praesenti loco (a. 13)
arguit ex sola ratione praesentiae rerum in aeternitate, nulla facta
huiusmodi decreti mentione. Attamen S. Doctor, qui solet arguere
ex rationibus immediatis nec frustra omnia repetere, iam in a. 5
generaliter dixerat: «Cum virtus divina se extendat ad alia, eo quod
ipsa est prima causa effectiva omnium entium..., necesse est quod
Deus alia a se cognoscat... Alia autem a se videt non in seipsis, sed
in seipso, inquantum essentia sua continet similitudinem aliorum
ab ipso», et in a. 8 significaverat quo modo Deus sit causa rerum,
scilicet per decretum voluntatis, scientiae adiunctum: «Unde neces­
se est quod sua scientia sit causa rerum, secundum quod habet vo­
luntatem coniunctam».
725. Ex his intelligitur quid dicendum sit de ratione praesentiae futu­
rorum in aeternitate. Si attendantur verba Scripturae, Patrum, S. Thomae
(hic, a. 13; C. Gent. 1. 67; In 1 Sent., dist. 38, q. unie., a. 5, ad 2; De verit.,
q. 2, a. 12) et aliorum theologorum, futura non solum dicuntur a Deo cog­
nosci, sed etiam esse Deo praesentia in aeternitate. Unde cognitio Dei de
futuris debet talis esse, ut ea dici possint esse vere Deo actu praesentia.
Quaerunt igitur ulterius theologi de modo talis praesentiae. Plures, ut
Scotus, Suarez, Vazquez, dicunt futura esse Deo praesentia intentionaliter
tantum, sicut omne obiectum cognitum dici potest praesens cognoscenti; unde
sic nihil addunt ad id quod statuimus in assertione. Contra, alii theologi,
praecipue thomistae, tenent futura esse Deo praesentia etiam physice, i. e.
secundum eorum esse physicum. Hoc inde probant quod secus scientia Dei
non esset immutabilis; nam, cum futura fierent physice praesentia, Deus
aliter ea cognosceret ac prius, et eius praescientia mutaretur in scientiam;
neque praeterea scientia Dei dici posset intuitiva, seu de rebus praesentibus,
alioquin quaelibet cognitio esset intuitiva, si ad hoc sufficeret habere obiec­
tum praesens tantum intentionaliter. Confirmatur auctoritate S. Thomae, qui

id expresse distinguere videtur in corpore a. 13: «[Futura] subduntur divino
conspectui secundum suam praesentialitatcm».
Modus autem huius praesentiae in aeternitate sic explicari potest cum
loanne a S. Thoma. Omnes res ab aeterno existunt physice, non quidem in
sua duratione seu in tempore, sed in superiori duratione aeternitatis, seu
pressius existunt physice, non ut effectus producti, sed ut termini connotati
et respecti ab actione aeterna Dei, sicque trahuntur ad altiorem mensuram
aeternitatis, seu mensurantur eadem mensura qua mensuratur actio cuius
sunt termini.1

726. Obicies contra divinam cognitionem de futuris: Si Deus infallibiliter cognosceret eventus futuros, periret contingentia et libertas eorum;
tunc enim infallibiliter et non libere ac contingenter evenirent. Ergo, aut est
admittenda libertas hominis et neganda praescientia Dei cum Cicerone, aut
e converso cum Praedestinatianis.
Resp. Haec ratio, quam obiciebant Cicero et Celsus (apud Augustinum
et Origenem, supra cit.) quaeque torquet praecipue rudiores intelligentias, est
purum sophisma. Cuius vitium in eo est quod ex infallibilitate cognitionis
infertur infallibilitas seu necessitas ipsius obiecti; non aliter ac si eadem
illatio institueretur de aliquo obiecto iam existente, dicendo v. g.: infallibiliter
video Petrum sedentem, ergo Petrus non libere sed necessario sedet. Unde
distinguitur ratio illa: eventus necessario et infallibiliter evenirent, scilicet
esset necessarium quod eveniant, concedo; esset necessarium id quod evenit,
nego.
Nota autem quod eadem difficultas affertur contra doctrinas inferius
considerandas de infallibilitate providentiae seu praedestinationis, quae est
de fide, et de infallibili et intrinseca efficacitate decreti et motionis divinae,
quae est sententia thomistica. Eadem est difficultas quoad essentiam, etsi
aliunde fortior videatur propter obscuritatem conciliationis universalis amoris
divini cum amore praedestinationis aliquorum, et efficacitatis motionis divinae
cum humana libertate.
Instes. Saltem si Deus scit quidquid eveniet in aliquo negotio, superflua
erit omnis opera quam impendimus in eo; quidquid enim agamus, non potest
evenire nisi quod Deus iam praenoscit.
Resp. cum Augustino2 negando assertum conditionale. Deus enim scit et
disponit non tantum finem sed etiam media quibus res effectura est. Unde
illud evenit quod Deus scit, et eo modo quo Deus scit et vult eventurum.
Quocirca non est superflua opera quam in variis negotiis impendimus, quia
nescimus, quibus mediis eveniet id quod Deus praevidet. Vera est haec pro­
positio: Certo eveniet id quod Deus scit; falsa vero haec altera: Quidquid
1 Cf. Ioannem a S. Thoma, In 1 p., q. 10, disp. 9, a. 3.—Billuart, Tractatus De
Deo, diss. 6, a. 3.—Garrigou-Lagrange, op. cit. (supra, in n. 707) 355-359.
2 De civ. Dei 5. 9: «Et ipsae quippe nostrae voluntates in causarum ordine sunt,
qui certus esc Deo eiusque praescientia continetur, quoniam et humanae voluntates hu­
manorum operum causae sunt; atque ita, qui omnes rerum causas praescivit, profecto
in eis causis etiam nostras voluntates ignorare non potuit, quas nostrorum operum causas
esse praescivit» (CCL 47. 138). Cf. Origenem, Contra Celsum, 2. 20 (ML 11. 838 sq.).

egero, certo eveniet id quod Deus scit; nam, si mea actio est medium a Deo
dispositum ad id quod praevidet, hoc certe non eveniet, posito per impossibile quod ego non agam (cf. 1 p., q. 23, a. 8, infra cit., in n. 799; C. Gerit.
3. 95-96)?
ASSERTIO 4.
Probabile est dari aliqua futuribilia contingentia;2 quo posito, ea Deus necessario cognoscit.

PROBATUR.

Ex Scriptura tres praecipue afferuntur classici textus,
in quibus videtur Deus significare se cum certitudine scire quid
contingenter accidisset, si aliqua circumstantia sive conditio posita
fuisset, quae de facto posita non fuit. Iuxta 1 Reg. 23. 10-13, consulente Davide Deum num Saul descenderet in Ceilam ut everteret
civitatem propter eum et num viri Ceilitae traderent eum in manus
Saul, respondit Deus affirmative ad utramque quaestionem («Des­
cendet» Saul et «tradent» Ceilitae); quo responso accepto, aufugit
inde David. Iuxta 4 Reg. 13. 18 sq., cum Elisaeus praecepisset regi
loas ut percuteret sagittis terram et ille ter tantum terram percussis­
set, iratus propheta dixit: «Si percussisses quinquies, aut sexies, sive
septies, percussisses Syriam usque ad consumptionem; nunc autem
tribus vicibus percuties eam». In Mat. 11. 21, Christus hanc com­
minationis prophetiam protulit: «Vae tibi, Corozaim! vae tibi,
Bethsaida! quia si in Tyro et Sidone factae essent virtutes quae fac­
tae sunt in vobis, olim in cilicio et cinere poenitentiam egissent... Et
tu, Capharnaum numquid usque in caelum exaltaberis? usque in
infernum descendes; quia si in Sodomis factae fuissent virtutes, quae
factae sunt in te, forte mansissent usque in hunc diem».
727.

•
,
•
'

•

,

Ex his communiter theologi deducunt Deum cognoscere futuribilia, cum
^anc obiectionem maxime urget Caietanus (In 1 p., q. 22, a. 4, ad 1), dicens in
ea occurrere «dubitationem valde arduam et forte ab humano intellectu insolubilem».
Praemisso autem quod de «hac dubitatione nihil scriptum repetit in S. Thoma» (attamen
S. Thomas eam movet ac solvit tum in 1 p., q. 23, a. 8, tum in C. Geni. 3. 95 sq., quam­
vis directe respiciat solum casum efficacitatis orationis), eam subtiliter conatur solvere,
dicens quod «esse a Deo provisum» (vel praevisum, quod in hac re idem est) non ponit
in rebus inevitabilitatem, sed «aliquid altius quam evitabilitatem et inevitabilitatem»,
quemadmodum esse provisum non ponit in rebus contingendam vel necessitatem (secus
omnia essent contingentia vel necessaria) eo quod ipse Deus provisor est causa altior,
transcendens contingendam et necessitatem.
2 Non ergo agitur de futuribili necessario; nam hoc, ob necessariam connexionem
cum conditione, non solum a Deo sed etiam ab homine cognoscibile est. Evidens enim
est v. g. quod si Paulus mansisset in ludaismo, ecclesiam Corinthiacam non fundasset;
si Petrus in peccato mortuus fuissset, non honoraretur ut sanctus in Ecclesia. Loquimur
autem de futuribili contingenti, quod fere coinddit cum futuribili libero.

simpliciter et absolute asseruerit aliquid eventurum si quaedam determinata
conditio posita fuisset, nec convenit ut Deus absolute asserat quod non certitudinaliter sed mere conjecturaliter cognoscit. Praefatis locis a quibusdam
auctoribus adduntur Gen. 18. 38; Lev. 23. 3 sqq.; 3 Reg. 9. 3 sqq.; 11. 2;
Sap. 4. 11; 1er. 38. 14-20; lonas, 3. 2-4; Act. 22. 17-21.
Attamen, quamvis ex his locis probabiliter erui possit cognitio futuribilium, saltem ob communem interpretationem theologorum, res non satis certo
fundata videtur; nam illi convenienter intelligi possunt etiam de coniecturali
quadam cognitione et de modo loquendi populari, cui Deus accommodat
suam locutionem. Ceuppens, satis diffuse illis locis exagitatis, concludit:
«Quibus locis consideratis, opinamur quod e S. Scriptura ’certo probari’ ne­
quit Deum futura conditionata seu futuribilia certa infallibili scientia cog­
noscere».1

728. Ex Patrum doctrina melius fortasse argumentum, etsi
non tam certum, deduci potest. Docent enim Deum ex benigna sal­
vifica voluntate aliquos homines praemature e vita eripere vel tem­
poralibus malis subicere, quia praevidet eos in peccatum et damna­
tionem lapsuros si diutius vixerint vel prosperitate temporali
gauderent.
Gregorius Nyssenus, De infantibus qui praemature abripiuntur·. «Per­
fectae providentiae est, non modo morbos contractos curare, verum etiam ne
ab initio quidem prorsus aliquis in rebus vetitis versetur, providere. Verisi­
mile enim est eum qui id quod futurum est aeque atque praeteritum cognovit,
progressum vitae infantis ad perfectionem prohibere, ne quod vi praescia ma­
lum animadversum est in eo qui ita victurus fuisset, perficiatur, atque ei qui
ea voluntate arbitrioque victurus fuisset, vitii nequitiaeque materia vita fiat»
(MG 46. 183).
Augustinus, De correptione et gratia 8. 19: «Respondeant, si possunt,
cur illos Deus, cum fideliter et pie viverent, non tunc de vitae huius periculis
rapuit, ne malitia mutaret intellectum eorum et ne fictio deciperet animas
eorum. Utrum hoc in potestate non habuit, an eorum mala futura nescivit?
Nempe nihil horum nisi perversissime atque insanissime dicitur. Cur ergo non
fecit? Respondeant qui nos irrident, quando in rebus talibus exclamamus:
’Quam inscrutabilia sunt iudicia et investigabiles viae eius’» (ML 44. 927).
Cf. De Gen. ad litt. 11. 9-12; De dono perseverantiae 9. 22.
Eodem modo loquuntur Cyrillus Alex., Adv. lulian. 3, et Gregorius M.,
Moral. 33. 19. 35.

aliqua probabilitas erui potest,
nec tamen tanta certitudo quantam aliqui theologi sibi fingunt.
729.

Ex ratione pariter theologica

1 Op. cit. (supra, in n. 720) 175. Durius Buzy scribit: «Il est évident que Jésus s’expri­
me ici à la façon populaire, sans engager nullement la prescience divine: on perdrait donc
sa peine à venir chercher ici des arguments scolastiques pour ou contre la théorie de la
science moyenne ou des futuribles» (In La Sainte Bible, éd. Pirot-Clamer IX 147 sq.).
Idem sentit Thomassinus, De Deo, 1. 7, c. 23.

Primo nempe, fideles Deum deprecantur ut sibi quaedam bona
concedat et a se quaedam mala avertat, hac implicita conditione
quod id ad salutem expediat.' Ergo supponunt Deum scire quid futu­
rum esset, si res ita se haberet ut ipsi petunt.
Secundo, convenit ut Deus cognoscat certo et infallibili ter ea
quae nos ipsi coniecturaliter praevidemus. Atqui nos coniecturaliter
praenuntiamus plura futuribilia quae referuntur ad gubernationem
mundi, v. g. quid fuisset si Ada non peccasset, vel quid fuisset in
exordio Ecclesiae si Christus ipse Romam venisset. Ergo convenit
Deum illa certo cognoscere.
Tertio, convenit ut gubernator sapientissimus certo cognoscat ea
quae utilitatem important pro mundi gubernatione. Atqui plura futuribilia ita se habent. Ergo convenit ut Deus ea certo cognoscat.
Huiusmodi rationes cogentes non sunt, sed merae convenientiae, saltem
in doctrina thomistica, de qua infra (q. 6). Nam, ex una parte ipsa existentia
futuribihum dependet a libera voluntate divina et ex alia parte nulla imper­
fectio ex parte Dei arguitur ex hoc quod nihil decerneret de futuribilibus, sed
varios conditionales eventus et rerum combinationes relinqueret in statu purae
possibilitatis.
Qui vero sequuntur doctrinam molinisticam de quadam obiectiva realitate futuribilium, antecedenter ad actum divinae voluntatis, consequenter
sibi videntur rationes cogentes afferre quibus probent Deum cognoscere futu­
ribilia. Quarum prima est, quia Deus inter varios possibiles ordines elegit et
absolute futurum voluit ordinem praesentem; ut autem id sapienter nec caeco
modo faceret, debuit certe et distincte scire quid in diversis ordinibus futurum
fuisset. Alia est, quia obiective et a parte rei, seu antecedenter ad actum vo­
luntatis divinae, futuribilia habent determinatam veritatem, quatenus, suppo­
sita aliqua conditione, ex duobus possibilibus contradictoriis nonnisi unum
determinate fieret. Quae rationes tantum valent, quantum ipsa doctrina molinistica de scientia media, quam infra impugnabimus.
Ceterum ex hac ipsa opinionum diversitate apparet, quaestionem de fu­
turibilibus non tam esse de eorum cognitione ex parte Dei quam de ipsa
eorum existentia sive realitate. Si enim dantur futuribilia, certe a Deo cog­
noscuntur; sed num revera dentur, disputabile est; si enim admittitur praefata
sententia molinistica, affirmative necessario respondendum est; si vero eligi­
tur sententia thomistica, id pendet a quaestione num de facto Deus elegerit
ac determinaverit aliqua fore futura dependenter ab aliqua conditione; ad
quam quaestionem communiter affirmative etiam respondent, quoad aliqua
saltem futuribilia, ob probabiles tantum rationes superius allatas.
Exinde etiam intelligitur discrimen auctorum quod attinet numerum
1 Catechismus Cone. Trid., p. 4, c. 4. n. 5: «Ingenii autem bona et ornamenta, cuius
generis sunt artes atque doctrinae, petere etiam licet, sed ea tantum conditione, si nobis
ad Dei gloriam et ad salutem profutura sunt».

ftituribilium. Nam in sententia molinistica facile ac consequenter affirmatur
Deum cognoscere omnia futuribilia, seu omnia quae evenirent in quacumque
hypothesi existentiae et evolutionis mundi, cum haec non simpliciter depen­
deant in eorum esse a voluntate divina, sed habeant suam obiectivam realitatem. In sententia vero thomistica de dependentia futuribilium a divinis
decretis quidam pauci theologi idem affirmant, nec reputant inconveniens
dicere Deum decrevisse omnes possibiles combinationes rerum, quia id facit
per unicum subiective infinitum decretum et idipsum congruit infinitae virtuti
providentiae et scientiae Dei. Alii vero plures, id inconveniens aut ridiculum
indicantes, dicunt Deum cognoscere tantum ea futuribilia quae indicantur in
Scriptura aliaque similia quae proximius referuntur ad ordinem et guberna­
tionem mundi qui de facto creatus est?

QUAESTIO V.
I.

DE EFFICACITATE SCIENTIAE DEI12

SENSUS QUAESTIONIS.

730. Ut dictum est supra (n. 704), agendo de existentia po­
tentiae in Deo, quaestio de ipsa essentia istius potentiae pertinet ad
quaestiones de scientia Dei et de facto inter has agitari solet a theo­
logis. Cum enim potentia sit principium operationis et in Deo non
aliud operationis principium excogitari possit quam intellectus et
voluntas, quaestio exurgit utrum potentia sit reducenda ad intellec­
tum an ad voluntatem. Ceterum, cum nemo negabit utramque facul­
tatem aliquem influxum habere in productionem rerum, nam ex una
parte voluntas necessario dirigitur ab intellectu et ex alia parte actus
intellectus nequit habere externum influxum nisi praecedat electio
voluntatis, quaestio magis determinate est utrum in Deo formale ac
immediatum principium causalitatis rerum sit ipsa voluntas, directa
ab intellectu, an potius intellectus praemotus a voluntate, ita ut ipsa
scientia Dei habeat propriam et intrinsecam efficacitatem ac vere et
proprie dicatur causa rerum.
II. CONTROVERSIA THEOLOGORUM.

731. In qua re duae occurrunt oppositae sententiae, quarum
influxus habet peculiare momentum in sequentibus quaestionibus
de medio cognitionis divinae et de providentia ac'praedestinatione.
Molinistae enim docent scientiam Dei esse tantum directivam in
productione rerum, principium vero effectivum esse ipsam volunta­
tem. Processus autem actuum divinorum sequenti fere modo dispo1 Cf. Billuart, Tractatus De Deo, diss. 6, a. 5, in fine.
2 1 p., q 14, a. 8 et 16; De veritate, q. 2, a. 14; In 1 Sent., dist. 38, q. 1, a. 1.
Confer aliquos ex auctoribus relatis supra, in n. 707.

nitur: primo venit scientia simplicis intelligentiae, qua Deus cognos­
cit omnia possibilia; sequitur actus voluntatis eligentis unum possibile prae alio, quo quidem praefata scientia Dei evadit practica et eo
ipso dirigit eundem electivum actum voluntatis, cui iam nibil deest
ut sit immediate productivus rerum; tandem sequitur scientia visionis, qua Deus res tanquam productas contemplatur. Unde causa
rerum non est scientia visionis, seu scientia rerum, sed ipsa scientia
simplicis intelligentiae, seu possibilium, prout tamen applicatur ad
opus per voluntatem. Res tota compendio exprimitur per effatum:
Res non ideo sunt quia a Deo cognoscuntur, sed e converso ideo
cognoscuntur quia iam sunt.
Thornistae e contrario docent scientiam Dei esse non tantum
directivam in productione rerum,1 sed etiam productivam earumdem, prout tamen est formaliter imperium intellectus, qui necesario
praesupponit actum electionis voluntatis. Processus ergo actuum
divinorum sequenti modo disponitur: primo venit scientia simplicis
intelligentiae, seu possibilium; sequitur electio voluntatis; tandem
intellectus elicit actum imperii, quo constituitur scientia practica,
quae simul facit et videt res, videndo scilicet facit ac faciendo videt,
unde causa rerum est ipsa scientia visionis earum; quod exprimitur
per effatum: Res non ideo a Deo cognoscuntur quia sunt, sed potius
ideo sunt quia cognoscuntur.
Huiusmodi theologorum dissidium iam observatur apud duos ex acutio­
ribus inter Patres, Origenem scilicet et Augustinum.
Origenes enim pagani philosophi Celsi obiectionem contra cognitionem
futurorum sic solvit: «Celsus putat, quod praedictum est, ideo fieri, quia
praedictum est; id vero illi nullo modo assentimur. Non enim dicimus eum
qui praedixit, causam ideo esse cur res futura sit, quia praedixit eam esse
futuram; sed cum res futura, etiamsi praedicta non esset, futura sit, illam sui
praedicendae locum praebuisse illi, qui praenoscit» (C. Celsum 2. 20, MG
11. 835). Idem repetit alibi: «Hoc ergo pacto neque in praescientia Dei vel
salutis vel perditionis nostrae causa consistit... Nam et si communi intellectu
de praescientia sentiamus, non propterea erit aliquid, quia id scit Deus futu­
rum; sed quia futurum est, scitur a Deo antequam fiat» (In Rom., 1. 7, n. 7,
MG 14. 1126).
1 Scientiam divinam esse saltem directivam in productione rerum a nemine dubitatur
instanter ac vivide rerum productionem
ac dicendum est de fide. Scriptura enim t
attribuit sapientiae ac verbo divino, ut inde non inepte deduci possit aliqua confirmatio
ipsius pressioris sententiae thomisticae. Gen. 1. 3: «Dixit Deus: Fiat lux, et facta est lux»;
Prov. 3. 3: «Dominus sapientia fundavit terram, stabilivit caelos prudentia»; Sap. 8. 6:
«Quis horum quae sunt, magis quam illa [Sapientia] artifex?»; Io. 1. 3: «Omnia per
ipsum [i. e. Verbum] facta sunt»; Hebr. 1. 3: «Portans omnia verbo virtutis suae».
HI

Augustinus vero, loquens de discrimine inter scientiam Dei et scientiam
nostram, ait: «Universas autem creaturas suas, et spirituales et corporales,
non quia sunt ideo novit, sed ideo sunt quia novit. Non enim nescivit quae
fuerat creaturus. Quia ergo scivit, creavit; non quia creavit, scivit. Nec aliter
ea scivit creata, quam creanda: non enim eius sapientiae aliquid accessit ex
cis, sed illis existentibus sicut oportebat, et quando oportebat, illa mansit ut
erat» (ML 42. 1076). Idem repetit alibi: «Ex quo occurrit animo quiddam
mirum, sed tamen verum, quod iste mundus nobis notus esse non posset, nisi
esset; Deo autem nisi notus esset, esse non posset» {De civ. Dei 11. 10, CCL.
48. 332).
S. Thornas hoc Origenis discrimen ab Augustino sic componit: «Dicen­
dum quod Origenes locutus est attendens rationem scientiae, cui non compe­
tit ratio causalitatis, nisi adiuncta voluntate... Sed quod dicit ideo praescire
Deum aliqua, quia sunt futura, intelligendum est secundum causam conse­
quentiae, non secundum causam essendi. Sequitur enim, si aliqua sunt futura,
quod Deus ea praescierit; non tamen res futurae sunt causa quod Deus
sciat» (1 p., q. 14, a. 8, ad 1).
III. ASSERTIO 1. Scientia Dei est causa rerum non solum directiva sed etiam effectiva; non quidem simpliciter ut scientia, sed
prout habet adiunctam voluntatem, seu prout est scientia practica,
elicitiva actus imperii.
PROBATUR.

732. 1. Deus est agens intellectivum. Atqui agens intellec­
tivum operatur per formam intellectivam. Ergo et Deus, non secus
ac quilibet artifex, agit per formam intellectivam, seu per scientiam.
Atqui forma intellectiva de se non sufficit ad agendum unum prae
alio, quia fertur ad utrumque contrarium, scientia enim est de con­
trariis. Ergo oportet ut ei addatur inclinatio ad unum, quod fit per
appetitum seu per voluntatem. Ergo scientia Dei est causa rerum,
prout tamen importat adiunctam voluntatem, seu prout est actus
imperii, elicitus ab intellectu sub influxu praecedentis actus volun­
tatis (1 p., q. 14, a. 8).
2. Nisi scientia Dei esset causa rerum, ipsa penderet a rebus
et ab illis mensuraretur, ac ita esset imperfecta et causata. Quae
ratio sic etiam concinnari potest. Quae habent convenientiam ad
invicem, ita comparantur ut vel unum sit causa alterius, vel aliquod
tertium sit causa utriusque. Ergo in omni scientia oportet quod vel
scientia sit causa sciti, vel e converso, vel utrumque sit effectus
tertii. Atqui scientia Dei non potest causari neque a scito neque a
tertio, cum sit quid infinitum et perfectum. Ergo relinquitur quod
ipsa sit causa sciti {De veritate, q. 2, a. 13).

Confirmatur auctoritate Augustini supra relati (quem repetit
Gregorius M., Moral. 20. 32), et 5. Thornae, quem inepte aliqui
patroni contrariae sententiae ad se trahere conantur.
>

ASSERTIO 2.
Scientia simplicis intelligentiae remote tantum
et in actu primo dici potest causa rerum; scientia vero visionis est
proprie ac proxime causa rerum, non tamen formaliter ut visionis,
sed ut approbationis.
PROBATUR.

I

'
I
,

i
tt '

733. Scientia simplicis intelligentiae praecedit actum electio­
nis voluntatis atque versatur circa possibilia, ostendens finem et
modum rei. Atqui scientia effectiva rerum consequitur actum electionis voluntatis, et talis praecise est scientia visionis, utpote qua
videntur res praesentialiter existentes. Ergo proxima causa rerum
non est scientia simplicis intelligentiae sed scientia visionis. Hanc
autem non esse causam formaliter qua visionis, inde patet quod
Deus cognoscit seipsum et mala, quorum tamen non est causa.
Quapropter scientia Dei est causa prout est scientia approbationis,
i. e. prout importat decretum effectivum et positivum voluntatis
(cf. supra, n. 711).
Νο/ώ 1. Ut observat S. Thomas (1 p., q. 14, a. 8, ad 3), scientia divina
et humana ita ad res se habent, ut hae inveniantur mediae inter illas; res
nempe causantur a scientia Dei et causant nostram. Hinc scientia nostra est
imperfecta, quia causatur et mensuratur a rebus. Hinc etiam sequitur, melius
esse accipere scientiam a rebus per inventionem quam a magistro per doctri­
nam, quia verba magistri sunt signa conceptuum illius, res vero sunt signa
divini intellectus, seu verba Dei.
Nota 2. Res sequenti modo se habent in mente artificis in genere et
Artificis divini. Primo intellectus per artem concipit res agendas (scientia
simplicis intelligentiae in Deo); dein voluntas eligit; tertio intellectus imperat
(scientia visionis et approbationis in Deo).
Cum artifex humanus imperat, res imperatae non illico fiunt, quia intel­
lectus eius est impotens, sed requiritur nova motio voluntatis, quae utitur
potentiis extrinsecis operativis ad exequendum actum imperii. In Deo e con­
verso sufficit imperium ut res illico fiant. Aliis verbis, in Deo non datur
potentia quae sit aliquod attributum virtualiter distinctum ab intellectu et
voluntate, tum quia haberetur imperfectio in facultate imperante et movente,
si alia facultas requireretur ad executionem imperii, tum quia in natura intel­
lectuali nequit concipi nisi facultas eiusdem ordinis intellectualis, quae est
tantum duplex, i. e. voluntas et intellectus; unde neque angeli aliter quam
impe.io movent corpora.

Imperium igitur Dei est actus formaliter immanens, sicque est actus
elicitus ab intellectu, praesupponens actum electionis voluntatis, et simul est
virtualiter transiens, et sub hoc aspectu dicitur potentia. Inferius autem
(n. 784), in quaestione de providentia, fusius explicabuntur varii actus volun­
tatis et intellectus qui concurrunt ad actum imperii.1

QUAESTIO VI.
I.

DE MEDIO SCIENTIAE DEI.2

SENSUS QUAESTIONIS.

734. Quaestio est de medio in quo Deus cognoscit alia a se,
nam cognitio sui ipsius nequit esse nisi immediata, cum eius essentia
sit obiectum formale et immediatum suae scientiae, ut supra dictum
est (n. 719). Distinximus supra (n. 681) triplex medium alicuius
cognitionis, scilicet medium subiectivum seu sub quo (ipsam poten­
tiam cognoscitivam), medium obiectivum quo (speciem impressam
et expressam) et medium obiectivum quod (id quod prius cognitum
ducit in cognitionem alterius), quod subdividitur in ex quo et in
quo. In scientia Dei medium subiectivum, seu sub quo, est, ut patet,
ipsum lumen aeternum et infinitum divini intellectus; medium
obiectivum quo nequit dari ut quid a Deo distinctum adeoque est
ipsa essentia divina prout absolvit munus speciei impressae et ex­
pressae. Medium obiectivum ex quo nequit dari in intellectu divino,
cum non sit discursivus. Est igitur quaestio de medio obiectivo in
quo Deus cognoscit alia a se, et quidem quaestio duplex·, utrum ipsa
essentia divina sit medium in quo, et sub qua ratione ipsa sit tale
medium.
Utnusque quaestionis solutio iam supra praeformata est, cum logice
fluat ex duabus praecedentibus quaestionibus. Nam, si sola essentia divina
est immediatum obiectum scientiae Dei, ut statuimus in q. 4, sequitur alia
a Deo nonnisi in essentia divina tanquam in medio cognosci posse. Pariter, si
scientia Dei, prout redditur efficax per electionem sive decretum suae volun­
tatis, est universalis causa rerum, ut statuimus in q. 5, sequitur essentiam
divinam nonnisi ut affectam a causativo decreto voluntatis, seu sub ratione
causae rerum, esse medium cognitionis earum, iuxta illud Augustini: «Non
quia sunt, ideo novit, sed ideo sunt quia novit».
Haec tamen quaestio explicite ac directe exponenda est, ratione celebris
controversiae, quae a longo iam tempore agitatur inter thomistas et molinistas,
eo vel magis quod huiusmodi controversiae radices ultra quaestionem de
scientia Dei extenduntur, ad quaestionem nempe de providentia et praedes1 Cf. L Gredt, Elementa philosophiae aristotelico-thoniisticae, n. 825-829.
2 Confer bibliographiam relatam supra, n. 707, et peculiarem bibliographiam dc
thomismo et molinismo infra n. 735.

tinatione (infra expendenda in q. 15) et ad quaestionem de motione divina
et efficacitate gratiae (de qua agetur in tractatu de gratia); tribus enim his
connexis quaestionibus eadem afferuntur solutionis principia in utraque oppo­
sita schola, thomistica et molinistica.
II. OPINIONES ET COxNTROVERSIAE.

735. Non facile est omnes opiniones variosque dicendi mo­
dos ad claras ac determinatas classes reducere, tum quia non omnes
eodem modo cognitionem mediatam, sive medium in quo, intelligere videntur, tum quia, post quatuor iam saecula controversiarum,
nedum simplicior, magis adhuc implicata per novas distinctiones res
facta est, praecipue in campo molinistarum. Breviter igitur imprimis
tangemus varias theologorum sententias de utraque quaestione, pau­
lo fusius subinde duplicem thomistarum et molinistarum sententiam
exposituri.
I

•i

I
J

Quoad primam quaestionem, seu utrum essentia divina sit me­
dium in quo Deus cetera cognoscit, tres dantur opiniones. Quidam
dicunt Deum cognoscere res tantum in se ipsis, ita ut cognitio Dei
sit immediata, seu excludens omne medium in quo. Ita Nominalistae, Vâzquez et Becano, qui docent Deum cognoscere res in essentia
sua, non tamen tanquam in medio sed tanquam in specie immediate
eas repraesentante, et aliqui molinistae moderni, ut Hellin et Dalmau} qui docent res in sua obiectiva realitate esse merum terminum
(non tamen causam) cognitionis divinae, iam per ipsam essentiam
divinam tanquam per formale obiectum constitutae ac specificatae^
et ad hunc sensum trahere conantur communem sententiam Suaresii
et aliorum molinistarum. Alii dicunt Deum res cognoscere tum in
seipso tum in seipsis. Ita explicite aliqui molinistae, et ita etiam
videtur interpretanda communis sententia molinistarum, quidquid
in contrarium dicant praefati Hellin et Dalmau, quamvis aliunde·
verum sit quod ex his quae molinistae docent circa secundam quaes­
tionem logice sequatur Deum res cognoscere non in seipso sed in
seipsis. Alii dicunt Deum cognoscere res tantummodo in seipso, tan­
quam in vero medio in quo. Ita tbomistae omnes et quidam alii ad
eos accedentes, de quibus infra.
Itaque, pro faciliori saltem totius controversiae intellectione,,
dici potest theologos generaliter convenire in asserendo quod res
1 In 1 p., disp. 60, c. 3.
2 Locis cit. (supra, in n. 707).

cognoscuntur a Deo in sua essentia tanquam in medio in quo, saltern
eo generali sensu quod cognitio rerum sit aliquo modo alligata
ipsi cognitioni essentiae divinae. Vix enim quis serio dicere potest
res creatas immediate ac simpliciter per seipsas terminare cognitio­
nem divinam, quin inde duplicet ipsum actum istius cognitionis.
Ceterum, praecipuum ac verum sententiarum discrimen respicit se­
cundam quaestionem, ex qua dependet ac iudicari potest ipse sensus
prioris in praefatis tribus opinionibus.

Quoad alteram igitur quaestionem, seu in assignanda propria ac
jormali ratione, sub qua essentia divina est medium cognitionis
rerum, quod attinet quidem ipsa possibilia conveniunt omnes theo­
logi Deum ea cognoscere in sua essentia, prout est causa exemplaris
omnium. Quod attinet vero realia (signanter futura) et futuribilia,
triplex datur opinio.
Prima est thomistarum, qui docent Deum ea cognoscere in sua
•essentia, prout est determinata per actum voluntatis, per quod est
causa illorum.
Altera est molinistarum, qui docent Deum ea cognoscere in sua
essentia, prout repraesentat supercomprehensive causas secundas
(ita quidem post Bellarminum et Molinam) aut prout repraesentat
illorum veritatem formalem vel obiectivam (ita alii communius post
Suarez).
Tertia est quaedam sententia media, quae accedit ad sententiam
thomisticam, sed conatur eam non leviter emollire introducendo
duplicem conceptum, tum alicuius decreti minus determinati volun­
tatis divinae tum aeternitatis. Ita Pecci, Sat olli et Paquet,1 qui di­
cunt Deum res cognoscere in sua essentia, prout est causa exempla­
ris, addito decreto voluntatis de sola existentia causarum liberarum,
non vero de ipsis actibus illarum, nisi tantum in communi. L. Jans­
sens vero2 appellat directe ad rationem aeternitatis divinae, dicens
Deum res cognoscere in sua aeternitate seu in earum praesentialitate in aeternitate, et hoc sensu in sua essentia. Tandem P. Parente3
utrumque attributum motionis divinae et aeternitatis clarius in
unum coniungit, docens actum liberum (de quo est potissima quaes­
tio), quatenus est ens sive actus in genere, attingi in divina essentia
ut affecta decreto voluntatis per quod ens vel actus generice produ1 De Deo Uno et Trino, disp. 4, q. 1, a. 6.
2 De Deo Uno II 110 sqq.
3 De Deo Uno (Romae 1938) 249-253.

citur; quatenus vero est tale ens vel talis specifice actus liber, attingi
in divina essentia ut causa exemplari omnis entis (nam decretum
divinum producit actum liberum quoad eius exercitium tantum, non
vero quoad eius specificationem); quatenus tandem est determinate
futurum, attingi in sua praesentialitate in aeternitate; ita medium in
quo cognitionis divinae coalescit ex triplici copulato elemento, seu
ex causalitate Dei efficienti, ex eius causalitate exemplari et ex
praesentia rerum in aeternitate, adeoque illud medium est essentia
divina prout ad modum unius est volens, exemplans et aeternaliter
praesens.
Fusius exponuntur duae praecipuae ac genuinae sententiae, i. e. thomistica et molinisticad
736.

Thomistae sic explicant cognitionem divinam-.

1. Deus in primo instanti (naturae non temporis), antecedente omne
decretum voluntatis, cognoscit in sua essentia omnia possibilia, seu cognoscit
essentiam suam prout est causa exemplaris rerum, sub ratione idealitatis et
possibilitatis earum. Haec est scientia simplicis intelligentiae.

2. Deus in secundo instanti quaedam ex illis possibilibus fieri decernit.
Eo ipso eius essentia determinatur per decretum ad hoc ut sit non tantum
1 Quoad tbomismum confer:
Banez, D. (f 1604), Scholastica commentaria in primam partem Summae Theologi­
cae S. Thomae Aquinatis I (ed. L. Urbano, Madrid-Valencia 1934), in q. 14, a. 13; q. 19,
a. 8, p. 348-364, 42Φ435.
Ioannes a S. Thoma, In 1 p., q. 14, disp. 19-20.
Salmanticenses, In 1 p., q. 14, disp. 1-12.
Billuart, Tractatus De Deo Uno, diss. 6 et 8.
Gayraud, H., Le Thomisme et le Molinisme, Toulouse 1889.—Providence et libre
arbitre selon St. Thomas d'Aquin, Toulouse 1892.
Del Prado, N., De gratia et libero arbitrio (Friburgi Helv. 1907) III 117 sqq.
Garrigou-Lagrange, R., Dieu. Son existence et sa nature (éd. 4, Paris 1923),
appendix 5, p. 791-847.—De Deo Uno (Paris 1938) 360-370.
Quoad molinismum confer:
Fonseca, P. (j- 1599; magister et praecursor Molinae), Commentarius in Metaphysicam Aristotelis, 1. 6, c. 2 (Coloniae 1605) III 119 sqq.
Molina, L. (f 1600), Libert arbitrii cum gratiae donis, divina praescientia, providen­
tia, praedestinatione et reprobatione concordia, In 1 p., q. 14, a. 13, pars 4, disp. 47-55
(ed. critica I. Rabeneck, Oniae-Matriti 1953) 293-405.
Suarez, Fr. (t 1617), Tractatus de gratia, proleg. 2: de scientia Dei, Opera omnia
VII (Parisiis, ed. Vivès 1857 ) 46-129.—Opusc. De scientia quam Deus habet de futuris
contingentibus, ibid. XI (1858) 291-375.
Ruiz de Montoya, D., De scientia Dei, disp. 68-70.
De Regnon, Th., Banez et Molina, Paris 1883.—Bannésianisme et Molinisme, Pa­
ris 1890.
Ales, A. d', Providence et libre arbitre, Paris 1927.
Dumont, P., Liberté humaine et concours divins d’après Suarez, Paris 1936.
De tota historia et controversia molinismi confer. E. Vansteenberghe, «Molinisme»,
Dictionnaire de théologie catholique X-2 (Paris 1929) 2094-2187.

exemplar, set! ctiam causa effectiva rerum. Item, eo ipso praedicta possibilia
transeunt a statu possibilitatis ad statum futuritionis, i. e. determinationis in
causa, et ita in hac causa necessario repraesentantur, et quidem secundum
eandem durationem quae est aeternitas.
Si decretum illud est absolutum, res fiunt et repraesentantur ut futurae
(vel ut praeteritae et praesentes, postquam in tempore producuntur) et tunc
habetur scientia visionis.
Si vero decretum est conditionatum, i. e. si Deus res vult tantum dependenter ab aliqua conditione quae tamen nunquam verificabitur, tunc res
fiunt et repraesentantur ut futuribiles, et habetur sola scientia simplicis intelligentiae, quia scientia visionis est tantum de rebus quae obiciuntur praesentialiter, dum futuribilia manent simpliciter et absolute in statu possibilitatis.
Hoc decretum de futuribilibus non est simpliciter conditionatum, secus esset
mera velleitas, sed subiective absolutum et obiective conditionatum, i. e.
importat veram voluntatem Dei dependenter tamen ex parte obiecti ab aliqua
conditione.1

3. Principium fundamentale thomismi est universalitas causalitatis di­
vinae, a qua pendet omne ens et omnis differentia ac modus entis, etiam et
maxime contingentia et libertas. Deus namque omnia causai, sive absoluta
sive libera, et omnia movet iuxta modum uniuscuiusque rei, causas nempe
necessarias necessario et causas liberas libere, sic infallibiliter attingens ac
producens in utrisque proprium eorum effectum, necessarium in causis ne­
cessariis, liberum in liberis.
Haec autem Dei causalitas potest considerari in duplici momento, i. e.
in exeeutione, et tunc est quaestio de efficaci et praedeterminante motione
Dei, et ita consideratur in tractatu de gratia (gratia enim est quaedam motio
Dei in ordine supernaturali), et in intentione a qua procedit motio, et tunc
est quaestio de efficaci et praedeterminante decreto divino, ac ita in praesenti
tractatu consideratur, in hac quidem quaestione sub ratione medii cognitionis,
inferius vero, ubi de providentia et praedestinatione, sub ratione actus volun­
tatis et gubernationis divinae.
4. Summa igitur doctrinae thomisticae haec est. Deus cognoscit omnia
realia in sua essentia, prout est causa universalis totius entis et omnium
differentiarum eius, etiam contingentiae et libertatis. Deus autem est causa
per scientiam prout habet adiunctum decretum voluntatis. Ergo medium for­
male cognitionis divinae de entibus realibus est decretum voluntatis, decretum
quidem absolutum pro futuris, decretum vero subiective absolutum et obiec­
tive conditionatum pro futuribilibus.2
1 Ceterum, ut constat ex dictis in q. 4 (n. 729), haec quaestio de futuribilibus in
sententia thomistica (secus ac in sententia molinisticaj est omnino secundaria, et respicit
directe ipsam existentiam futuribilium potiusquam modum cognitionis eorum. Potest
autem negari illorum existentia quin aliquid detrahatur perfectioni cognitionis vel volun­
tatis divinae.
2 Unus vel alter recentior thomista communem ac rigidiorem hanc sententiam ali­
quatenus emollivit. Ita F. Muniz, in Summa Teolôpjca de Santo Tomas de Aquino I (Ma­
drid 1947) 1009-1017, qui insistit in aeternitate potiusquam in voluntate Dei, ut ratione
sive medio scientiae divinae, et F. Marin-Sola, «El sistema tomista sobre la mociôn
26

Molinistae vero sic concipiunt scientiam Dei:1

1. Deus in priori instanti contemplatur omnia possibilia in essentia sua,
ut in causa exemplari. Et quidem intuetur quid determinatus homo, sub
quavis possibili conditione constitutus, libere facere posset. Haec est scientia
simplicis intelligentiae.

2. In secundo instanti, adhuc tamen ante quodlibet voluntatis suae
decretum, Deus infallibiliter intuetur quid de facto praedictus homo libere
faceret cum concursu divino indifferenti, si poneretur in determinatis circums­
tantiis. Haec est scientia media. Haec igitur scientia non est de pure possi­
bilibus sed de futuribilibus, seu pressius de omnibus certo eventuris, hac
supposita conditione quod homo ponatur in talibus circumstantiis; inter quae,
ut mox videbimus, quaedam erunt futura.
Scientia media pro Molina non est formaliter eadem ac scientia stricte
futuribilium, sive quia per ea videntur quoque omnia quae postea erunt
futura, sive quia etiam thomistae ponunt scientiam futuribilium, quae dici
posset quodammodo media inter scientiam simplicis intelligentiae et scientiam
visionis. Scientia illa a Molina dicitur media inter necessariam et liberam;
quatenus enim antecedit liberum decretum non est libera, quatenus tamen
non est de aliqua re absoluta, sed de re conditionata et quidem dependente
a libertate creaturae, non est necessaria, sed veluti conditionata adeoque
media.2
divina», Cientia tomista LXXV (1948) 273 sqq. (cf. ibid. [1926] 5-74), qui admittit praedeterminationem physicam frustrabilem, distinguens inter decreta divina efficacia infalli­
bilia et decreta fallibilia. De qua re confer R. Garrigou-Lagrange. «Thomismi renovatio
an eversio?», Angelicum III 121-175, et J. Sagues, «^Crisis en el Banecianismo?», Estudios eclesiâsticos XXII (1948) 699-749.
Quidquid dicant molinistae, qui ipsum 5. Thomam ad suam sententiam trahere co­
nantur, doctrinam thomisticam repetentes a Banez (·}■ 1604) eamque vocantes Baiiesianismum, vix dubitari potest S. Doctorem eam saltem aequivalenter docere, etsi in propriis
terminis praesentem quaestionem non ponat. Eam enim exigunt eius clara principia de
universali causalitate Dei, de ipsa scientia Dei ut causa rerum, de indeterminatione futuri
considerati in suis causis proximis. Sufficit attente legere ac comparare sequentes textus:
1 p., q. 14, a. 9. ad 3 et a. 13; q. 16, a. 7, ad 3; C. Gent. 1. 66 et 69; De veritate,
q. 2, a. 8; a. 9, ad 2; q. 3, a. 3, ad 8; In 1 Sent., dist. 38, a. 4; In 3 Sent., dist. 14,
a. 2. In De veritate, q. 2, a. 12, sed contra, arg. 6, breviter rem ita compendiatur. «Scire
est causam rei cognoscere. Sed Deus scit omnium [futurorum] contingentium causas, scit
enim seipsum, qui est causa omnium. Ergo ipse scit contingentia [futura]».
1 Tradimus tantum generales lineas molinismi. Nam inter varios auctores multiplex
est modus dicendi vel concipiendi, ut videre est v. g. apud molinistas Dalmau et
Hellin, locis cit. (supra, in n. 707), necnon De Diego Diez et Martinez del Campo in sua
Theologia Naturali.
Billot molinista essentiam scientiae mediae ac ideo totius molinismi sic apte com­
pendiatur: «Nos igitur in praesenti asserimus Deum certo ac infallibiliter cognoscere omnia
libera futura, et non in praedeterminantibus decretis suae voluntatis. Quae duo in com­
plexu sumpta constituunt substantiam doctrinae circa scientiam quam mediam vocant, ex
qua quidem doctrina pendere videtur conciliatio humanae libertatis cum providentia et
praedestinatione divina» (De Deo Uno et Trino, thes. 22, § 1).
2Molina, op. cit. (supra, in n. 735) disp. 52, p. 339 sq.: «Triplicem scientiam opor­
tet distinguamus in Deo... Unam mere naturalem, quae proinde nulla ratione potuit esse
aliter in Deo, per quam omnia ea cognovit ad quae divina potentia sive immediate sive
interventu causarum secundarum sese extendit... /Miam mere liberam qua Deus post

Si iam quaeritur a molinistis: posito concursu indifferenti, undenam
sciat Deus talem hominem in talibus circumstantiis hoc determinate facturum:
Respondent quidam cum Molina Deum id cognoscere in supercomprebensione causarum secundarum, i. e. quia comprehensive cognoscit volunta­
tem hominis omnesque eius dispositiones ct inclinationes.
Respondent vero plures alii post Suarez talem doctrinam non congruere
ipsi libertati voluntatis (seu propriae ac essentiali indifferentiae et indéter­
mination! voluntatis, quae est de essentia libertatis), ac proinde Deum id cog­
noscere in veritate formali vel obiectiva rerum futurarum. Ex duabus quippe
propositionibus contradictoriis de futuribili (v. g. Petrus Christum negabit,
Petrus Christum non negabit) una est determinate vera, altera determinate
falsa, ac proinde veritas formalis prioris propositionis, utpote ens quoddam,
necessario a Deo cognoscitur.*1
Respondent tertio quidam moderni molinistae, ut Kleutgen, Cornoldi et
De Regnon, simpliciter confitentes non posse explicari modum quo Deus per
scientiam mediam res cognoscat, hanc tamen necessario admittendam esse ut
unicum medium explicandi cognitionem futuribilium.

3. In tertio instanti Deus libero decreto statuit ponere talem hominem
in talibus circumstantiis, in quibus, cum suo concursu indifferenti, praevidet
ipsum tali modo acturum. Ita, post hoc decretum, obiectum scientiae mediae
fit obiectum scientiae visionis, in qua infallibiliter cognoscitur ut futurum.
Tota igitur infallibilitas cognitionis divinae provenit quidem post decretum
non tamen ex decreto, cum hoc terminetur ad concursum indifferentem, sed
ex scientia media, quatenus per eam Deus supercomprehendit causas secundas
vel intuetur veritatem obiectivam aut formalem futurorum.2
4. Principium fundamentale molinismi est sollicitudo salvandi liberta­
tem hominis. Inde negat decretum et motionem praedeterminantem atque
docet Deum movere hominem per concursum quemdam indifferentem, qui
determinatur ab ipsa creatura. Cum autem concursui indifferenti correspondere debeat in mente divina decretum indifferens, nequit Deus in hoc decreto
liberum actum suae voluntatis absque hypolhesi et conditione aliqua cognovit absolute et
determinate ex complexionibus omnibus contingentibus, quaenam re ipsa essent futurae,
quae non item. Tertiam denique mediam scientiam qua ex altissima et immutabili com­
prehensione cuiusque liberi arbitrii in sua essentia intuitus est, quid pro sua innata liber­
tate, si in hoc vel illo vel etiam infinitis rerum ordinibus collocaretur, acturum esset, cum
tamen posset, si vellet, facere re ipsa oppositum».
1 Suarez, Opusculum De scientia quam habet Deus, 1. 1, c. 8, n. 2: «Dicendum
est Deum cognoscere haec futura, solum per simplicem intuitum veritatis vel rei, quae
futura est, in sua temporis differentia, et prout in illa futura est, et secundum omnes
conditiones existentiae quas in illa est habitura». L. 2, c. 7, n. 15: «Dicendum ergo est
Deum cognoscere haec futura conditionata sua infinita virtute intelligendi, penetrando
immediate veritatem quae in ipsis est, seu concipi potest, neque indigere aliquo alio
medio ut illa cognoscat» (ed. cit. [supra, in n. 735] 327 sq., 369).
2 Haec est ratio quare quidam molinistae, ut Helltn et Dalmau (supra, n. 735), logice
dicant res cognosci a Deo non in seipso, sed in seipsis, adeoque sine ullo medio in quo,
sed in ipsa obiectiva rerum veritate. Nam praefatum decretum divinum nonnisi ab extrinseco ct conditionaliter se habet ad rerum futuritionem, nec ideo est intrinseca ratio
cognitionis eorum.

praevidere quid determinate aget creatura, adeoque recurrendum est ad aliud
medium cognitionis, i. e. ad scientiam mediam.

'<
»

•

5. Summa igitur molinismi haec est. Deus cognoscit omnia realia et
futuribilia in sua essentia, prout repraesentat supercomprehensive causas se­
cundas, aut veritatem formalem et obiectivam rerum. Haec autem repraesen­
tatur in essentia divina, per scientiam quidem mediam dum sunt in statu
futuribilitatis ante decretum, per scientiam vero visionis post decretum, per
quod transeunt ad statum futuritionis et subsequentis actualitatis. Inde radix
proxima infallibilitatis scientiae Dei est scientia media, radix vero ultima est
ipsa virtus creata libera et independens, prout relucet in scientia media, non
sicut in causa, sed sicut in speculo.
III. ASSERTIO 1. Deus alia a se cognoscit non in seipsis, sed in
seipso, tanquam in medio in quo.
PROBATUR.

1

i
»
h
!

• I

I

738. 1. Si Deus cognosceret alia a se in seipsis, ea essent
obiectum immediatum actus cognitionis divinae. lamvero, nulla res,
praeter essentiam divinam, potest esse obiectum immediatum cogni­
tionis divinae. Nam, ut iam observatum est supra (n. 719), obiectum
II
immediatum
cognitionis divinae debet esse proportionatum intel­
lectui divino, adeoque eiusdem immaterialitatis et dignitatis; item,
si Deus haberet ut immediatum obiectum aliquid aliud ab essentia
divina, ab illo moveretur et pateretur.
2. Deus est infinite perfectus. Est autem perfectius cognos­
cere aliquid per speciem superiorem quam per propriam speciem.
Ergo non convenit, etiam si esset in se possibile, Deum cognoscere
alia etiam extra essentiam suam seu in seipsis.
ASSERTIO 2.
Medium in quo Deus cognoscit realia (praete­
rita, praesentia et futura) et futuribilia non est supercomprehensio
causarum secundarum, neque veritas formalis vel obiectiva, neque
exemplaritas divinae essentiae una cum decreto de sola existentia
causae liberae eiusque exercitii, neque aeternitas, sed solum atque
efficax decretum divinae voluntatis.

739. probatur per partes. Medium in quo Deus cognoscit
realia futuribilia:
1. Now est supercomprehensio causarum secundarum.
Etenim nec comprehensio, nec supercomprehensio alicuius, po­
test in eo manifestare id quod in ipso non est. lamvero, ante de­
cretum divinum effectus causae secundae non continetur in ea ut

•determinate futurus, sed ut indifferens ad esse et non esse. Hoc
patet sive ex eo quod causa libera, praecise quia libera, est de se
indifferens relate ad talem effectum,1 sive altius quia ante decretum
et motionem causae primae nulla causa est determinata ad agendum.
2. Now est veritas formalis vel obiectiva rerum.
Nam ante decretum divinum nihil est determinate futurum, seu
nulla datur veritas formalis vel obiectiva rei futurae. Antecedenter
enim ad determinationem primae causae, nulla causa est determina­
ta ad quidquam faciendum. Futurum autem est id quod est deter­
minatum in sua causa ad habendum esse in duratione sequenti. Inde
sequitur quod ex duabus propositionibus contradictoriis de aliquo
futuro, antecedenter ad decretum divinum, neutra est determinate
vera aut falsa ad exclusionem alterius, etsi indeterminate loquendo
una erit necessario vera et altera falsa, iuxta principium contradic­
tionis.2
3. Now est exemplaritas divinae essentiae, addito decreto de
sola existentia causae eiusque exercitio, absque ipsius actus liberi
specificatione.
Antecedenter enim ad divinum decretum, essentia divina, quam­
vis sit infinitum exemplar, non potest repraesentare ea quae non
sunt; res enim intantum sunt inquantum a Deo per decretum
voluntatis efficiuntur. Posito autem decreto de sola existentia cau­
sae, aut de mero eius exercitio, haec quidem repraesentantur, non
vero ipse determinatus effectus futurus, de quo praecise nunc
quaeritur.
Unde haec nova sententia frustra quaerit mediam viam inter
thomismum et molinismum. Aut enim abit extra quaestionem, con­
cludendo Deum cognoscere causas secundas earumque exercitium,
dum quaestio est de earum determinatis effectibus, aut necessario
incidit in thomismum vel molinismum. Nam quomodo poterit Deus
scire ex illa causa tales determinatos effectus processuros? Forte ex
novo decreto, concurrente determinate ad illos effectus? Sed ecce
thomismus! Vel forte ex supercomprehensione quam habet de virtualitate illius causae aut ex obiectiva rerum veritate? Sed ecce mo1 Propterea huiusmodi medium, a Molina excogitatum, dereliquerunt communiter alii
molinistae post Suarez.
2Cf. S. Thomam, Comment. in Aristotelis Perihermeneias, 1. 1, c. 9, lect. 13,
n. 6-12. Item Billuart, Tractatus De Deo, diss. 6, a. 4, § 1, Dico 5, ubi explicat secun­
dariam illam distinctionem inter veritatem formalem et veritatem obiectivam, ac solvit
^varias instantias molinistarum.

linismus! Quocirca videtur dicendum non esse medium possibile
inter thomismum et molinismum, i. e. inter haec duo: Deus cog­
noscit res in suis decretis (thomismus), Deus res cognoscit extra
decreta (substantia cuiuslibet molinismi).
4. Non est aeternitas.
In hac sententia petitur principium, seu non attingitur punctum
quaestionis. Omnes quippe admittunt Deum res cognoscere in aeter­
nitate; sed ulterius quaeritur quomodo res fiunt Deo praesentes in
aeternitate, seu quomodo, Deus intuens essentiam suam, videt res
praesentes in aeternitate. Proinde praesentia in aeternitate est veluti
conditio et modus obiecti, non vero medium in quo obiectum cog­
noscitur, non secus ac si diceremus nos cognoscere res in tempore..
I

ASSERTIO 3.

Scientia media sustineri nequit.

PROBATUR.

740. 1. Scientia media nullum habet fundamentum in Scripturis et
Patribus Textus enim quos adducunt molinistae, ii nempe in quibus videtur
sermo esse de cognitione futuribilium, probant tantum Deum cognoscere
futuribilia, sed non indicant medium in quo, neque excludunt medium esse
ipsum decretum divinae voluntatis. Ceterum, etiam thomistae possunt admit­
tere, et communiter admittunt, cognitionem futuribilium.

2. Scientia media caret obiecto. Iuxta molinistas obiectum illius scien­
tiae esset quid medium inter obiectum scientiae necessariae, seu possibilia, et
obiectum scientiae liberae, seu futura. Ita enim, inquiunt, se habent futuribi­
lia, seu pressius actiones liberae, conditionate futurae; nam, non necessario
eveniunt, et ideo non sunt obiectum scientiae necessariae, nec pendent a vo­
luntate Dei, ac ideo non sunt obiectum scientiae liberae, sed pendent a liber­
tate creata, antecedenter ad decretum divinum, et ideo sunt obiectum scien­
tiae specialis, qua Deus supercomprehendit virtutem causae liberae, aut obiectivam rerum veritatem, quaeque praecedit scientiam liberam sequiturque
scientiam necessariam. lamvero, negatur quod actiones liberae pendent a li­
bertate creata et non simul ac totaliter a Deo ut a causa prima. Quapropter
ipsae, etiam in statu futuribilitatis, sunt obiectum scientiae liberae, cum pendeant a decreto divino.

3. Scientia media caret etiam medio. Medium enim quod assignatur,,
i. e. supercomprehensio causarum vel veritas formalis aut obiectiva, est pror­
sus ineptum, ut supra dictum est.
4. Scientia media, propter radicale principium in quo fundatur, non
congruit pluribus perfectionibus divinis ac simul insolubilibus difficultatibus
implicatur.
Principium molinismi est subtractio libertatis hominis a determinata et
infallibili motione Dei. Deus namque movet voluntatem concursu indifferenti,

qui a sola voluntate determinatur ad hoc ut sit actus liber, producens hoc
vel illud, bonum vel malum. lamvero, id non congruit: 1. dignitati primae
et universalis causae, libera enim determinatio voluntatis creatae effugeret
causalitatem Dei et ipsa voluntas creata esset causa prima illius; 2. absoluto
dominio divino, voluntas enim esset exclusiva domina suae determinationis;
3. independentiae divinae providentiae et 4. omnipotentiae Dei, Deus enim
non posset res disponere prout vult, sed, ante decreta sua, deberet explorare
quid in talibus circumstantiis faceret creatura, et ita virtuti illius sese accom­
modare, ut, si v. g. praevideret eam in talibus circumstantiis motionem ad
bonum esse recusaturam, non posset eam movere ad bonum in praedictis cir­
cumstantiis.
Praeterea molinismus insolubiles involvit difficultates in his quae tan­
gunt doctrinam catholicam de efficacitate gratiae. Id melius apparebit in trac­
tatu de gratia. Interim sufficiat haec notasse:
1. In sententia molinistica Deus non esset magis causa boni quam mali
in actionibus humanis. Daret enim in utroque casu eandem motionem indif­
ferentem, quam creatura determinaret ad bonum vel malum.
2. Aufertur magna ex parte necessitas orationis. Nam irrisorie pete­
retur id quod pendet a nobis, scilicet quod gratia sit efficax, quod ad Deum
convertamur et quod bene utamur eius motione. Dices fortasse nos posse
orare ut detur nobis concursus indifferens; transeat, sed non possumus petere
id quod est praecipuum, scilicet bonum usum illius concursus; ceterum, con­
cursus indifferens omnibus aequaliter datur iuxta molinistas. Dices fortasse
quod orare possumus ut Deus nos ponat in circumstantiis favorabilibus; tran­
seat, sed non possumus petere id quod est praecipuum, scilicet bonum usum
gratiae; hic enim a nobis est, posita utique conditione favorabilium circums­
tantiarum.
3. Non videtur quomodo cum doctrina definita contra Semipelagianos
in Cone. Arausicano II (cann. 3, 4, 6, 7, 9, 12, 20, 22, 23; Denz. 370 sqq.)
bene congruat sententia quae docet in negotio salutis aliquid esse a creatura
quod non sit a Deo, et praecise id quod est potissimum, i. e. discretionem
boni a malo.
Ceterum, haec omnia dicimus sine theologico praeiudicio illius sententiae,
quae libere a multis sustinetur, et sine praetensione cum certitudine resolven­
di acutam hanc controversiam, quae suas figit imperscrutabiles radices in ipso
mysterio divinae causalitatis et conciliationis inter illius supremam efficaci­
tatem atque humanae voluntatis libertatem. Quo pacto concludendum est
cum Bellarmino: «Res est omnino difficilis et fortasse in hac vita incompre­
hensibilis, qua ratione Deus futura praenoscat».1

741. Obi. 1. Sententia thomistica de decretis Dei praedeterminantibus,
in quibus fundatur infallibilitas scientiae divinae, et de consequenti intrinseca
efficacitate motionis et gratiae, destruit libertatem actionis humanae. Sic enim
actio humana necessario evenit, nec potest voluntas humana aliud efficere
quam quod Deus decrevit et ad quod movet.
Resp. Negatur assertum, quod procedit ex falsa notione libertatis. Nam
1 De gratia et libero arbitrio, 1. 1, c. 15.

voluntas non ita dicitur libera, quatenus sit unica causa sui actus ad exclu­
sionem causae primae (est enim absurdum aliquid creatum esse causam primam alicuius, seu aliquid fieri m causis secundis absque motione causae pri­
mae), sed quatenus movetur a causa prima aliter ac moventur agentia natu­
ralia. Haec quippe moventur ad effectum necessarium, voluntas vero ad effec­
tum liberum, ita scilicet movetur ut producat actum cum dominio in illum,
seu cum potestate ad contrarium. Cum enim modus liber actus humani sit
aliquod ens, oportet ut a Deo causetur, adeoque Deus, praemovendo physice
voluntatem, nedum destruat libertatem, illam causai (cf. In 2 Sent., dist. 37,
q. 2, a. 2; 1 p., q. 19, a. 8; q. 83, a. 1, ad 3; De potentia, q. 3, a. 7, ad 13;
De malo, q. 6, a. 1, ad 3; C. Gent. 3. 56).
Ad rationem additam respondetur distinguendo·, actio humana necessario evenit, i. e. est necessarium quod eveniat, concedo; est necessarium id
quod evenit, nego. Ad idem reducuntur aliae classicae distinctiones thomistarum: necessario actio humana evenit necessitate consequentiae, concedo;
necessitate consequentis, nego; vel: voluntas non potest aliter efficere in sen­
su composito, concedo; in sensu diviso, nego. Quae distinctiones explicabuntur tanquam in loco proprio in tractatu de gratia. Interim cf. S. Thomam,
1 p., q. 19, a. 8; q. 23, a. 6 c. et ad 3; a. 8; et Rerrariensem, In C. Gent. 1.
82. Ut vidimus supra (n. 726), haec eadem obiectio fit a Cicerone aliisque·
negantibus cognitionem Dei de futuris.

Obi. 2. Scientia media est unicus modus quo explicari possit in Deo
cognitio futuribilium et malorum. De his enim non datur decretum divinum,.
aim Deus non sit causa eorum.
Resp. Negatur assertum. In decretis suis Deus cognoscit etiam futuribilia et mala, eo modo quo dici potest causa illorum. Futuribilium autem Deus
est causa conditionate, adeoque ea cognoscit in decretis conditionatis. Malo­
rum vero Deus non est causa, nisi quoad entitatem physicam entis mali, et
tantum permissive se habet quoad deformitatem moralem, quae illi entitati
accidit ex defectu in causa humana, adeoque mala cognoscit simul in decreto·
positivo de entitate eorum et in decreto permissivo de eorum deformitate.
Ceterum, haec quaestio de causalitate Dei relate ad malum explicite expen­
detur infra, in q. 11.

QUAESTIO VII.

DE EXISTENTIA VOLUNTATIS DEI1

I. SENSUS QUAESTIONIS.

742. Post considerationem scientiae, sequitur sermo de vo­
luntate, quae in intellectu radicatur, nam voluntas est inclinatio
appetitiva consequens formam cognitam. De voluntate Dei sequen­
tes quaestiones expendemus: de eius existentia (q. 7), de eius obiec­
to generaliter spectato (q. 8), de eius proprietate, sive libertate
1 1 p., q. 19, a. 1, 6, 7, 8, 11, 12: C. Gent. 1. 72-73; Compend. theol., c. 32. Cf.
Caietanum, In 1 p., q. 19, a. 1, et R. Garrigou-Lagrange, De Deo Uno (Parisiis 1938)·
382-388.

'(q. 9),1* de cius morali perfectione, sive affectibus et virtutibus
(q. 10), de particulari obiecto quod est malum (q. 11), de alio parti­
culari obiecto quod est salus omnium, seu de voluntate salvifica
(q. 12). Quaestiones vero quae subsequuntur de providentia et prae­
destinatione, non respiciunt solam voluntatem, sed voluntatem in
ordine ad intellectum, imo formaliter ipsum intellectum, quatenus,
supposita electione voluntatis, ordinat et imperat; unde sequetur
sermo de existentia providentiae (q. 13), de existentia praedestina­
tionis (q. 14), de eius motivo (q. 15), de eius effectu (q. 16), de eius
incertitudine (q. 17).
II. ASSERTIO. In Deo est perfectissimum velle, imo Deus est
suum velle.

De fide definita a Cone. \7aticano I
(supra, n. 709), quoad primam partem.
743.

Nota theologica.

PROBATUR.

Ex auctoritate Magisterii, Scripturae et Patrum id ostendere
supervacaneum est; tot enim valent hic testimonia quot superius
allata sunt pro omnipotentia Dei (n. 705) et mox afferentur in se­
quentibus quaestionibus de voluntate.
Ratio autem theologica ex pluribus divinis attributis deduci
potest cum S. Thoma (C. Gent. 1. 72), uti ex attributo moventis
propter finem, seu ex termino quintae viae de existentia Dei, et ex
attributo entis summe perfecti. Sed S. Doctor in 1 p., q. 19, a. 1,
praetermissis his aliisque rationibus, quae procedunt ex communi­
bus vel remotis radicibus, nonnisi unam affert, quae procedit ex in­
trinseca et proxima radice voluntatis.
In Deo scilicet est intellectus. Atqui intellectum necessario
-sequitur voluntas. Ergo in Deo est voluntas.
Minor autem sic patet. Ubicumque datur aliqua forma, ibi
datur habitudo seu inclinatio ad eam; quae inclinatio talis est ut,
si forma nondum possideatur, in illam tendatur, si vero iam possi­
deatur, in ea fruendo quiescatur. Datur autem duplex forma, altera
naturalis, quam consequitur inclinatio naturalis non distincta ab
ipsa re appetenti, et altera cognoscitiva seu operativa, quam conse1 Hic occurreret quaestio de efficacitate voluntatis divinae; sed eam sufficienter con­
sideravimus in quaestione praecedenti de medio scientiae divinae, ubi dictum est de effi­
cacibus decretis divinae voluntatis. Eam directe considerat S. Thomas in 1 p., q. 18, a. 8.

quitur inclinatio ad modum operationis, seu inclinatio elicita, quae
dicitur appetitus. Haec autem elicita inclinatio non quiescit in re
ut apprehensa, sic enim habetur inclinatio naturalis intellectus, sed
tendit ad rem in suo esse physico. Res quippe secundum ipsum esse
physicum est forma conveniens appetenti. Illa igitur inclinatio est
ad modum operationis, sicut ipsa forma quam sequitur; est nempe
velut nexus dinamicus egrediens a forma, intelligibiliter assimilata a
subiecto, atque eandem formam secundum esse physicum trahens ad
subiectum.
Cum igitur in Deo sit perfectissimum intelligere, est etiam per­
fectissimum velle, et sicut intelligere Dei est suum esse, ita et velle
Dei, adeoque Deus non solum habet voluntatem sed est sua vo­
luntas.
744 Nota 1. Perfectiones divinae voluntatis sunt sequentes·.
1. Voluntas divina est omnino independens a quolibet obiecto. Non
pendet quidem a sua essentia, quia est idem cum ea et cum suo intelligere
in quo eius obiectum relucet. Item, est maxime independens ab obiectis
creatis, quia divina voluntas non tendit in ea per amorem concupiscentiae,,
seu appetendo bonum quod non habet, sed tantum per amorem complacentiae et benevolentiae, qui, ut videbimus, non invenit sed producit bonitatem
in rebus.
2. Voluntas divina est immutabilis et aeterna, absque ulla nempe suc­
cessione actuum et decretorum, non obstante horum multiplicitate. De hoc
fuit sermo supra, ubi de immutabilitate Dei ac iterum inculcabitur infra in
a.A 9 de libertate divina.
3. Voluntas divina est infinitae virtutis, cum sit causa omnium realium
atque producere possit omnia in se possibilia.
745. Nota 2. Praecipuae divisiones voluntatis divinae, in usu apud
theologos, sunt sequentes·.
1. Voluntas necessaria et libera. Prior est amor Dei de seipso et odium
de contrario seu de malo; altera vero est volitio aliorum a se.
2. Voluntas simplex et ordinata. Prior dicitur relate ad finem intentum,
ita v. g. Deus vult simpliciter gloriam suam in creatis; altera dicitur relate ad
media: ita v. g. Deus vult gloriam suam secundum talem modum, dispositio­
nem et mensuram.
3. Voluntas efficax et inefficax. Voluntas Dei est semper simpliciter
efficax. Secundum quid tamen inefficacitas haberi potest in voluntate signi,
in voluntate conditionata et in voluntate consequenti; de quibus mox di­
cendum.
4. Voluntas absoluta et conditionata. Prior a nulla conditione pendet,
ita v. g. voluntas creandi mundum; altera vero pendet a conditione libere
posita, ita v. g. voluntas glorificandi singulos homines.
5. Voluntas beneplaciti et signi. Prior est ipse actus voluntatis, ac·

proinde est formaliter in Deo; altera vero non est actus voluntatis, sed signum
illius, seu aliquid quod apud homines solet esse signum voluntatis. Hoc sig­
num metaphorice dicitur voluntas. Quia autem quinque modis solemus signi­
ficare nos aliquid interius velle, quinque enumerantur signa voluntatis divinae
seu voluntates signi: operatio, praeceptum, prohibitio, consilium, permissio.
Non semper autem his signis correspondet vera voluntas in Deo, i. e.
non semper voluntati signi correspondet voluntas beneplaciti. Est una volun­
tas signi, i. e. operatio, cui semper correspondet voluntas beneplaciti. Est
vero alia, i. e. permissio mali cui nunquam correspondet voluntas benepla­
citi; Deus enim, cum dicitur permittere mala, nequaquam vult mala fieri.
Tres vero reliquae voluntates signi, i. e. praeceptum, prohibitio et consilium,
quandoque habent correspondentem voluntatem beneplaciti, quandoque non
habent. Sic, per praeceptum datum Abrahae de occidendo filio suo, noluit
Deus huius occisionem, sed tantum probationem Abrahae. Semper tamen
voluntati signi correspondet aliqua voluntas beneplaciti, etsi non de eodem
obiecto; sic permittendo peccatum, Deus vult ut in potestate nostra sit id
quod permittit.
6. Voluntas antecedens et consequens.
Haec est potissima ac celebrior divisio. Sub expresso hoc nomine, primo
refertur a Damasceno (De fide orth. 1. 29); eam exponit S. Thomas in q. 19,
a. 6, ad 1 et 2.
Prior voluntas respicit obiectum tantum secundum se, altera vero obiec­
tum in re, prout est vestitum omnibus circumstantiis. Ita mercator antece­
denti voluntate vult merces servare instante naufragio, voluntate vero conse­
quenti ac simpliciter vult eas proicere in mare. Voluntas consequens sic
dicitur objective, quatenus circumstantiae concipiuntur ut quid additum
-obiecto. Molinistae autem non videntur recte hanc distinctionem definire;
voluntatem enim antecedentem dicunt esse eam quae antecedit praevisionem
consensus nostri, consequentem vero eam quae subsequitur consensum. Con­
tra, est in Deo quaedam voluntas consequens, quae nullo modo sequitur prae­
visionem consensus nostri; ita, pro omni catholico, voluntas vocandi ad pri­
mam gratiam, et iuxta plures molinistas, etiam voluntas glorificandi quosdam,
i. e. praedestinatio.
Ex tradita autem definitione haec sequuntur: Primo, voluntas antecedens
est voluntas secundum quid et conditionata, voluntas vero consequens est
voluntas simpliciter et absoluta; simpliciter enim et absolute volumus aliquid
prout est in rerum natura, i. e. ut vestitum circumstantiis. Secundo, voluntas
antecedens non est tantum voluntas signi, sed est voluntas beneplaciti; id illus­
trari potest praefato exemplo mercatoris, qui vere vult merces servare, etsi non
simpliciter. Tertio, voluntas consequens semper impletur, cum Deus sit omni­
potens, voluntas vero antecedens non semper impletur, saltem quoad principa­
le volitum. Impletur autem haec voluntas quando coincidit cum voluntate con­
sequenti, et ratione illius; ita v. g. voluntas salvandi quosdam homines. Cum
vero non impletur, non necessario totaliter frustratur, sed potest impleri
quoad aliquid secundarium seu quoad aliquod adiunctum vel medium; sic
v. g. voluntas antecedens salvandi omnes homines, etsi non impleatur quoad
hoc obiectum, quod est principale intentum, impletur tamen quoad media

sufficientia ad salutem, quae ex illa voluntate salvifica omnibus hominibus
conferuntur; sub qua tamen praecisa ratione, ea voluntas, proprie loquendor
est consequens et non antecedens.

QUAESTIO VIII.

DE OBIECTO VOLUNTATIS DEI*

ASSERTIO 1. Deus non solum vult se, sed etiam alia a se.
PROBATUR.

746. Deum velle seipsum liquet, cum sit summa bonitas et
hanc apprehendat per intellectum, quem sequitur voluntas seu in­
clinatio appetitiva. Deum velle etiam alia a se sequenti modo osten­
ditur. Ad omnem formam sequitur non solum inclinatio ad eam
habendam eaque fruendum, de qua dictum est in quaestione praece­
denti, sed etiam inclinatio ad eam effundendam et communicandam;
propterea videmus quod omne agens, in quantum est in actu, opera­
tur et agit sibi simile, per quandam nempe effusionem suae formae.
Ergo in Deo non solum est inclinatio ad suam bonitatem possi­
dendam, sed etiam ad eam exterius effundendam secundum quod
possibile est. Unde Deus non solum vult seipsum, sed etiam alia a
se, seipsum quidem ut finem, alia vero ut ad finem.
Ex huiusmodi tamen inclinatione, quae exprimitur etiam noto>
illi effato «Bonum est diffusivum sui» (cf. 1 p., q. 5, a. 4, ad 2;
1-2. q. 1, a. 4, ad 1 f quaeque in aliis tractatibus adducitur ad osten­
dendam convenientiam tum processionis ad intra in mysterio Trini­
tatis (C. Gent. 4. 11) tum processionis ad extra in mysterio Incarna­
tionis (3 p., q. 1, a. 1), non sequitur processionem ad extra per
creationem, in qua fundatur amor Dei erga alia, esse Deo necessa­
riam, sed tantum convenientem naturae divinae. Nam, cum voluntas
Dei circa alia sit libera (ut ostendetur in quaestione sequenti), eius
inclinatio ad sese effundendum eadem libertate regulatur.
ASSERTIO 2.
Obiectum formale et principale divinae volun­
tatis est bonitas essentiae divinae, creaturae vero sunt obiectum
materiale et secundarium.

PROBATUR.

747.

Valent imprimis duae rationes ex communibus allatae

1 1 p., q. 19, a. 2, 3, 4, 5; C. Gent. 1. 74-78, 86-87; De veritate, q. 23, a. 4.
2 De quo effato confer J. Pechaire, «L’axioma ’Bonum est diffusivum sui' dans lenùoplatonisme et le thomisme», Revue de fUni versité d’Ottawa I (1932) 5-30.

superius (η. 719), ubi de obiecto intellectus. Ex propriis etiam se­
quentes duae rationes afferri possunt. Primo, obiectum formale et
adaequatum voluntatis amatur tanquam finis; repugnat autem crea­
turam amari a Deo tanquam finem. Secundo, omnis bonitas creata
non est nisi participatio bonitatis Dei; ergo non amatur principaliter,
sed ut participatio divinae bonitatis.
748. Nota. De modo quo voluntas divina se habet ad creaturas.
1. Deus omnes res causât non per naturam sed per voluntatem, i. e. ut
agens voluntarium; nos vero multa agimus praeter voluntatem et ex neces­
sitate (1 p., q. 19, a. 4). Deus proinde res causât ex amore suae bonitatis,
seu ex supradicta inclinatione ad effundendam suam formam. Inde dicitur
amor Dei esse non tantum affectivus sicut noster, sed etiam effectivus, seu
non supponens bonitatem in rebus sed infundens eam, ita ut pro Deo amare
sit veluti bonificare (1-2, q. 110, a. 1).
2. Ex his sequitur mensuram amoris Dei desumi simpliciter ex men­
sura bonitatis rei, hoc est, Deum magis amare meliora; melius enim nihil
aliud est quam effectus maioris amoris divini. Ex quo sequitur Deum nullo
modo amare possibilia, etiam amore simplicis complacentiae, cum nihil effi­
ciat circa ea; nec ceterum etiam relate ad nos possibilia sunt amabilia, cum
non sint entia nisi in potentia. Dici tamen potest Deum habere quamdam
complacentiam de possibilibus, quae tamen non versatur circa ipsa possibilia,
sed circa ideas divinas seu circa essentiam divinam, ut imitabilem ad extra,
et circa virtutem omnipotentiae, qua Deus ea efficere potest.
3. Inde etiam intelligitur qua amoris specie Deus amet creaturas. Id
nempe metiri debet iuxta speciem boni creati. Creaturas scilicet irrationales
Deus amat amore simplici, seu complacentiae; qui amor posset etiam aliquo
sensu vocari amor concupiscentiae, quia Deus illas concupiscit, non sibi qui­
dem, sed nobis quibus subiecit et ordinavit universam creationem. Creaturas
rationales Deus amat amore benevolentiae, quia vult illis bonum propter ipsas
et non propter alias. lustos et electos Deus amat amore amicitiae, quia in
illis causai redamationem et communicationem bonorum, per gratiam in
via, per gloriam in patria.

4. In hoc rerum amore, seu bonitatis effusione, Deus formaliter et ul­
timo quaerit bonitatem suam, seu res amat non quidem ex desiderio suae
bonitatis, quam actu et perfecte iam possidet, sed ex amore seu ex compla­
centia et gaudio de illa, ex qua sequitur inclinatio ad illam exterius effun­
dendam Hoc idem exprimitur dicendo: Deum velle alia a se propter gloriam'
suam externam, tum obiectivam, quae est ipsa perfectio rebus communicata
in quantum est cognoscibilis et laudabilis, tum formalem, quae est ipsa
cognitio et laus praedictae perfectionis. Haec duplex gloria externa distingui­
tur a gloria Dei interna, quae est ipsa infinita eius perfectio (gloria obiectiva)
et actus infinitae cognitionis et laudis (gloria formalis), quibus aeternus Can­
tor iubilando semetipsum recreat.

5. Inde sequitur etiam quod bonitas divina est ratio, sive obiectiva
sive formalis, volendi alia, sed non esi proprie causa, neque obiectiva neque
finalis, quia actio Dei nequit ullo modo causari. Quocirca, cum dicitur Deum
agere propter finem, sensus non est quod Deus moveatur ab aliquo fine, sed
particula «propter» significat dependentiam obiectorum inter se, non vero
ipsius actionis divinae ab obiectis. /Miis verbis, terminus actionis divinae, non
vero ipsa actio, finalizatur a fine; quod S. Thomas concinne exprimit dicens:
Deus «vult... hoc esse propter hoc, sed non propter hoc vult hoc» (1 p., q.
19, a. 5).
QUAESTIO IX.

DE LIBERTATE DEI’

I. SENSUS QUAESTIONIS.

749. Agitur de proprietate voluntatis divinae quae est libertas.
Libertas hic accipitur stricte, i. e. pro libertate a necessitate, quae soli
voluntati competit. Libertas enim generaliter accepta definitur·, indifferentia
seu non determinatio ad unum. Duplex est. Primo, libertas a coactione, seu
non determinatio ab extrinseco agente; ita libera dici potest omnis facultas
operativa, seu sensus, appetitus sensitivus, intellectus et voluntas, dum e con­
verso membra corporis, puta brachium, non sunt libera a coactione, sed mo­
veri possunt ab agente exteriori. Secundo, libertas a necessitate, seu non
determinatio ab intrinseco; haec est libertas stricte dicta, quae competit uni
facultati, i. e. voluntati.
Libertas autem stricte dicta subdividitur in libertatem exercitii, seu con­
tradictionis, quae est libertas agendi vel non agendi, et libertatem specifica­
tionis, seu contrarietatis, quae est libertas agendi hanc vel illam actionem, scu
tendendi in hoc vel illud obiectum.
Ad intelligentiam notionis libertatis sedulo attendatur discrimen inter
tria exempla nuper memorata, i. e. motionem brachii ab exteriori agente,
motionem intellectus ab obiecto et propriam motionem voluntatis. Prima
motio est omni modo necessaria nec ulla gaudet libertate. Secunda est libera
relate ad agens extrinsecum, nullum enim agens cogere potest intellectum;
non vero relate ad obiectum et ab intrinseco, posito enim obiecto adaequato,
intellectus necessario movetur. Tertia vero est libera etiam ab intrinseco et
relate ad obiectum.

Duplex quaestio moveri potest circa libertatem Dei, scilicet de
1 1 p., q. 19, a.
q. 23, a. 4; q. 24. a.
q. 16, a. 5.
Dal.mau, I. M.,
n. 188-199.
Diego Diez, I.

3 ct 10; q. 25, a. 5 et 6; C. Gent. 1. 80-83, 88; 3. 97; De veritate,
3; De potentia, q. 1, a. 5; q. 3, a. 15 q. 10, a. 2. ad 6; De malo,

De Deo Uno ct Trino («Serae theologiae summa», II, Matriti 1964),
'

de. Theologia naturalis (Santander 1955 ) 409-429.
Garrigou-I.agrange, R., Dieu. Son existence et sa nature (éd. 4, Paris 1923) 427-

440, 590-572.—De Deo U no (Paris 1938) 397-405.
Helun, !.. Theologia naturalis (Matriti 1950) 517-529, 688-703.

existentia ut de essentia. Prior, quae est maioris momenti, constituit
praecipuum obiectum praesentis tractationis atque movetur contra
haereticos vel errantes; altera vero est secundarium obiectum con­
troversiae inter ipsos theologos.
II.

ERRORES ET OPINIONES.

750. Circa existentiam libertatis in Deo, duplex est error,
alter negans libertatem physicam (tam specificationis quam exerci­
tii), alter negans solam libertatem moralem (et quidem specifica­
tionis).
Libertas physica in Deo generaliter ac necessario negatur in omni forma
emanatismi vel pantheism!, ut in Dualismo Gnosticorum ac Manichaeorum,
qui ponit mundum emanere a substantia divina, et in Pantheismo evolutionistico moderniori, qui docet mundum identificari cum Deo, caeca et abso­
luta necessitate sese evolvente (cf. supra, n. 541, 606). Praeterea, inter
antiquos philosophos, qui aliunde de ipsa Dei natura non perverse senserunt,
«quidam posuerunt Deum agere ex necessitate naturae, ut sicut ex actione
rerum naturalium non possunt alia provenire nisi quae eveniunt, utpote ex
semine hominis homo, ex semine olivae oliva, ita ex operatione divina non
possint aliae res vel alius ordo effluere, nisi sicut nunc est» (1 p., q. 25, a. 5).
Eos innominatim commemorant Avicenna {Metaph., tract. 9, c. 4), Algazel
{Metaph., p. 1, tract. 5), Averroes {Destruet, destruet., disp. 3) et Maimonides (Doclr. perplex., p. 2, c. 20); cf. S. Thomam. De potentia, q. 3, a. 4.
Fortasse ipse Aristoteles idem sensit, si nempe verum est (quod quidam
putant, sed certum non est) ipsum negare Deum cognoscere alia a se (cf. sup­
ra, n. 716); exinde enim sequeretur Deum modo inconscienti ac ideo non
libere mundum movere.
Solam moralem libertatem (specificationis) negasse dicendi sunt quidam
pauci theologi tam mediaevales quam recentiores, quorum communis senten­
tia est Deum, attenta eius sapientia et iustitia, non posse facere nisi quod
de facto facit (1 p., q. 25, a. 5; De potentia, q. 1, a. 5). Ita iam Abaelardus
(Intr. ad theol., 1. 3, c. 5, ML 178. 1903), cuius sequens propositio damnata
est a Cone. Senonensi a. 1140: «Quod ea solummodo possit Deus facere vel
dimittere, vel eo modo tantum, vel eo tempore, quo facit et non alio» (Denz.
726; cf. 727). Pariter Magister Echardus O. P. (f 1327) docuit sequentes
errores, damnatos a loanne XXII, in quibus supponitur moralis necessitas
creationis: «Quam cito Deus fuit, tam cito mundum creavit... Simul et semel,
quando Deus fuit, quando Filium sibi coaeternum per omnia coaequalem
Deum genuit, etiam mundum creavit» (Denz. 951, 953). Subinde Wyclif
(t 1384) sequentem propositionem emisit, a Cone. Constantiensi damnatam:
«Omnia de necessitate absoluta eveniunt» (Denz. 1177). In recentiori aetate,
sic dicti Optimistae, ut Malebranche (t 1715)' et praecipue Leibnitius
1 Entretiens sur la Métaphysique 9.

816

DE DEO UNO

(t 1716), docuerunt Deum moraliter non potuisse nisi optimum mundum
creare? Idem docuerunt etiam aliqui theologi bonae notae, ut Ruiz de Mon­
toya,2 Granados, Silvester Maurus et Viva, putantes quod Deus irrationaliter
ageret nisi optimum eligeret. Praeterea Giinther (t 1863) reprehenditur a Pio
IX quod «ea... doceat et statuat, quae catholicae doctrinae de suprema Dei
libertate a quavis necessitate soluta in rebus procreandis plane adversantur*
(Denz. 2828; cf. 3025)? Rosmini (t 1855) sequentem propositionem docuit,
in Decreto S. Officii damnatam: «Amor, quo Deus se diligit etiam in creaturis
et qui est ratio, qua se determinat ad creandum, moralem necessitatem cons­
tituit, quae in ente perfectissimo semper inducit effectum: huiusmodi enim
necessitas tantummodo in pluribus entibus imperfectis integram relinquit li­
bertatem bilateralem» (Denz. 3218).

751. Inter theologos bonae notae agitari solet quaestio de
essentia libertatis divinae. Difficultas enim non parva in eo est quod
vel dicitur libertatem Dei esse quid intrinsecum, et tunc videtur
poni mutabilitas in Deo, actus enim liber est ille qui potest esse vel
non esse; vel libertas Dei dicitur esse aliquid extrinsecum, et tunc
destruitur ratio libertatis, actus enim liber est quid vitale et im­
manens adeoque nequit constitui per aliquid extrinsecum. Tres pro­
latae sunt sententiae.
Prima sententia docet libertatem Dei consistere in aliquo extrinseco, seu
in actione productiva creaturam, vel potius in denominatione extrinseca pro­
veniente ex illa actione; quam quidem actionem fautores huius sententiae
putant (falso quidem) esse non tantum virtualiter sed formaliter transeuntem.
Pro hac sententia citatur praecipue Aureolus* cui accedunt Vazquez,'' Arrubal,
Torres et ex parte Lugo, dicentes actum liberum Dei constitui tum per aliquid
intrinsecum, seu per ipsam Dei entitatem, tum ac praecipue per praefatam
extrinsecam denominationem.
Secunda sententia docet libertatem Dei esse aliquid intrinsecum, seu
1 Leibnitius, Theodicea, p. 2, § 201: «Dicendum est Deum non cogi, metaphysice
loquendo, ad creandum mundum... Nihilominus Deus cogitur, necessitate morali, ad res
ita disponendas ut nihil sit melius, secus non solum praeberet aliis rationem reprehendendi
quod fecit, sed insuper de suo opere ipse complacere non posset illiusque imperfectionem
sibi imputaret, quod adversaretur supremae felicitati divinae naturae». Cf. Principia philo­
sophiae 9. 55.
2 De voluntate Dei, disp. 9.
3 Quamvis Giinther varia et ambigua dicat, logice tamen ex eius principiis de essen­
tia mundi eiusque creatione, quae pantheistice sonant, sequitur negatio non solum mora­
lis sed etiam physicae Dei libertatis. Docet enim mundum esse ideam non-absoluti, oppo­
sitam ideae Absoluti, quod est Deus, et Deum, cogitando se ut non-ego, efformare ac
realizare ideam mundi, ea absoluta necessitate qua cogitat se ut ego. Ex quo logice sequi­
tur mundum a Deo creatum, non solum esse optimum mundum, sed mundum unicum
possibilem ac necessarium. Cf. in tractatu De Deo Creante, in vol 2, et L. Orban, Theo­
logia Giintheriana et Concilium Vaticanum I (Romae 1942) 148-156, 160 sq., 193 sq.
4 In 1 Sent., dist. 47, q. 1, a. 1. Apud Capreolum, in eundem locum Sententiarum.
5 In 1 p., disp. 80, c. 2.

aliquam perfectionem superadditam perfectioni necessariae ac veluti extensi­
vam illius, salva simplicitate Dei, eamque docet posse in Deo deficere, salva
iterum eius immutabilitate. Pro hac sententia citantur praecipue Caietanusl·
et Fonseca.2
Tertia sententia docet libertatem Dei addere perfectioni necessariae
rationem contingentis terminationis ad obiecta; sub qua ratione actus Dei
est defectibilis. Unde actus liber in Deo est ipsemet actus necessarius, prout
contingenter terminatur ad creaturas. Ita tbomistae, Suarez3 et communius mo­
derni theologi.
III. ASSERTIO 1. Deus quoad actum volitionis in genere non
habet libertatem, i. e. non potest actu non velle et non amare.
PROBATUR.

752. Velle Dei est suum esse, unde sicut Deus necessario est,
ita necessario vult. Item Deus est actus purus, unde nequit esse
volens in potentia.
ASSERTIO 2.
Deus quoad volitionem sui non habet liberta­
tem specificationis nec libertatem exercitii, hoc est non potest non
amare se, sive amando aliud sive suspendendo actum amoris.

PROBATUR.

e

753. Ut nuper dictum est, Deus necessario xnj.lt. Ergo ne­
cessario vult aliquid, cum volitio tendat in obiectum. Ergo neces­
sario vult seipsum, cum hoc sit obiectum formale suae voluntatis.
Praeterea, omnis facultas necessario trahitur a suo obiecto, adae­
quate proposito, adeoque non solum intellectus sed etiam voluntas
caret libertate exercitii aut specificationis relate ad illud. Atqui bo­
nitas divina est obiectum formale voluntatis divinae eique adaequate
proponitur per intellectum. Ergo voluntas Dei nulla gaudet libertate
relate ad suam ipsius bonitatem.
ASSERTIO 3.
Voluntas divina gaudet plena libertate, sive
exercitii sive specificationis, quoad alia a se, idque non solum phy­
sice sed etiam moraliter.

Plena libertas divina in opere creatio­
nis et gubernationis mundi est de fide definita a Cone. Vaticano I.
754.

Nota theologica.

1 In 1 p., q. 19, a. 2-3.
-Comm, in Metaph. Aristoteles, t. 3, 1. 7.
3 Metaph., disp. 30, sect. 9, n. 35-61.

Ipsa moralis libertas est doctrina ita certa ut contraria sit saltem
temeraria, ut constat ex Magisterii reprobatione supradictorum
errorum.
PROBATUR 1.

Ex auctoritate.

doctrinam exhibent omnia supra relata documenta,
quibus damnantur errores Abaelardi, Echardi, Wyclif, Günther et
Rosmini. Praeterea, Conc. Florentinum in Decreto pro lacobitis
docet Deum «quando voluit, bonitate sua [i. e. ex libero suo consi­
lio] universas, tam spirituales quam corporales, condidit creaturas»
(Denz. 1333). Praesertim Conc. Vaticanum I definivit Deum «li­
berrimo consilio simul ab initio temporis utramque de nihilo con­
didisse creaturam» (sess. 3, cap. 1, Denz. 3002) et: «Si quis...
Deum dixerit non voluntate ab omni necessitate libera, sed tam
necessario creasse, quam necessario amat seipsum..., an. s.» (can. 5,
De Deo Creatore, Denz. 3025).
Scriptura multipliciter praedicat libertatem Dei in suis operi­
bus tam naturalibus quam supernaturalibus, saepe ad modum unius
cum ipsa omnipotentia, ita ut doctrina, passim exhibita, sit: Deus
quidquid vult et quomodo vult, potest ac facit.
Magisterii

Psal. 113. 3: «Deus autem noster in caelo: omnia quaecumque voluit,,
fecit». Psal. 134. 6: «Omnia quaecumque voluit Dominus fecit, in caelo, in
terra, in mari et in omnibus abyssis». 1 Cor. 12. 11: «Haec autem omnia
operatur unus atque idem Spiritus, dividens singulis prout vult». Eph. 1.
11: «In quo etiam et nos sorte vocati sumus, praedestinati secundum propo­
situm eius, qui operatur omnia secundum consilium voluntatis suae». Cf. Gen.
1. 26; Sap. 11. 10 sq.; Dan. 4. 17; Rom. 9. 15, 18, 19; 1 Cor. 1. 27; Mat.
20. 1-16 (parabola dc operariis in vineam missis).

iam inde ab initio, contra fatalismum paganorum et
gnosticorum, dogma divinae libertatis signanter inculcare conati
sunt. Subinde, occasione haeresis arianae, explicite distinxerunt
inter voluntatem Dei necessariam, quae respicit ea quae sunt intra
divinitatem, et voluntatem liberam circa ea quae sunt ad extra.
Tandem, occasione haeresis pelagianae, supremam libertatem Dei,
ab humana voluntate prorsus independentem in opere salutis, pecu­
liariter inculcarunt.
Patres

Irenaeus, Adv. haer. 2. 1.1: «Neque ab aliquo motus, sed sua essentia
et libere fecit omnia» (MG 7. /10).
Tertullianus, Adv. Ilermog. 16. 4: «De suo arbitrio produxit, haec...

producendo de nihilo... Libertas, non necessitas Deo competit» (CCL 1. 410).
Hippolytus, Contra Noetum 8: «Unus enim est Deus... qui omnia fecit
quae vult, sicut vult et quando vult» (MG 10. 815).
Augustinus, Enarr. in Psal. 134, n. 10: «Quidquid creaturarum in caelo,
quidquid in terra, quidquid in mari et in omnibus abyssis, a Domino factum
est; quia 'omnia quaecumque voluit, fecit in caelo et in terra, in mari et in
omnibus abyssis’... Non omnia quae fecit, coactus est facere, sed ’omnia quaecumque voluit fecit’. Causa omnium quae fecit, voluntas eius est. Facis tu
domum, quia si nolles facere, sine habitatione remaneres; necessitas cogit te
facere domum, non libera voluntas... Deus bonitate fecit, nullo quod fecit
eguit: ideo ’omnia quaecumque voluit, fecit’» (CCL 40. 1945).
PROBATUR 2.

I

.

Ex ratione theologica.

755. Et primo quidem ex communibus, i. e. ex ratione pri­
mae causae et entis omnino perfecti. Libertas voluntatis est perfec­
tio simplex, seu nullam involvens in se imperfectionem, imo est
maxima perfectio. Unde oportet ut detur in prima causa omnis
entis liberi et in ente perfectissimo.
Secundo, ex propriis. Ut supra dictum est, Deus alia a se vult
quatenus ordinantur ad suam bonitatem, ut ad finem. Atqui ea quae
sunt ad finem, non necessario desiderantur, nisi sint talia sine qui­
bus finis obtineri non possit. Atqui creaturae non sunt Deo neces­
sariae ad obtinendum finem suum, i. e. suam bonitatem; haec enim
est summa, perfecta et independens a qualibet bonitate creata. Ergo
Deus alia a se libere vult.
Tertio, ex propria radice libertatis. Libertas est quid necessario
consequens omnem naturam intellectivam. Ergo est in Deo. Ante­
cedens probatur ex eo quod formam cognitam non solum sequitur
inclinatio elicita, seu voluntas, sed haec inclinatio sequitur secun­
dum modum illius formae. Unde formam necessariam sequitur in­
clinatio necessaria, formam vero indifferentem sequitur inclinatio
indifferens seu libera. Id est, si indicium exhibet voluntati aliquid
ut absolute bonum, seu verificans adaequate obiectum specificativum voluntatis, haec necessario trahitur ab illo; si vero exhibet
aliquid ut bonum particulare, seu non explens totam capacitatem
obiecti specificativi voluntatis, haec non inclinatur necessario, sed
veluti indifferenter et dominative, seu libere. Unde dicitur radix
libertatis esse in indifferentia iudicii, a quo voluntas movetur et
finalizatur.
756. Obi. 1. Omne quod Deus vult est ab aeterno et immutabiliter
volitum. Ergo est necessarium et non liberum.

I

Resp Supposita ipsa liHxrra electione Dei, id quod Drue vult est ab
aeterno et immutabile, et hoc sensu necessarium, seu necessario eventurum,
quia Deus immutabiliter eligit id qucxl eligit Unde non sequitur quod illud
non sit liberum, sed potius quod tota eius aeternitas et necessitas provenit
ex ipsa libera et immutabili Dei electione (1 p., q. 19, a. 3, ad 1).

Obi. 2. In Deo velle est idem ac esse et intelligere. Atqui esse et intclJigerc divinum sunt necessaria. Ergo et velle.
Resp. Dist. mat. In Deo velle et esse aut intelligere sunt idem re, con­
cedo; re et ratione, nego. Inter divinum velle, esse et intelligere, est distinc­
tio rationis ratiocinatae minoris. Ex diversa autem ratione, quam tria illa
explicant, oritur diversa ratio se habendi ad creaturas. Esse enim dicitur
absolute nec ullam importat habitudinem ad creaturas; intelligere vero et
velle dicunt habitudinem ad creaturam, sed diversimode. Scientia enim est de
rebus secundum quod sunt in sciente, et quia omnia, ut sunt in Deo, induunt
esse necessarium illius, ideo scientia Dei de creaturis est necessaria, voluntas
vero comparatur ad eas libere et contingenter (ibid., ad 6).
Obi. 3. Libertas poneret in Deo imperfectionem, seu contingendam et
mutabilitatem.
Resp. Dist.: Si contingentia esset ex defectu causalitatis divinae, conce­
do; si tantum ex defectu effectus creati, nego. «Quod Deus non ex necessi­
tate velit aliquid eorum quae vult, non accidit ex defectu voluntatis divinae,
sed ex defectu qui competit volito secundum suam rationem, quia scilicet
est tale ut sine eo esse possit perfecta bonitas Dei. Qui quidem defectus con­
sequitur bonum creatum» (ibid., ad 4).
Obi. 4 Saltem libertas Dei limitatur moraliter, per attributa sapientiae,
iustitiac et omnipotentiae, quatenus si Deus agit, nequit nisi opus optimum
facere, quod nempe sit condignum illis attributis.
Resp. Ad hoc ut opus Dei sit condignum inis attributis non est ncccsse
quod opus sit optimum materialiter et ex parte facti, sed sufficit quod sit
optimum ex parte facientis, seu ex parte modi quo fit. Quamvis autem Deus
possit facere melius opus quam id quod fecit (ut ccteroquin est condignum
cum ipsa eius omnipotentia quae exhauriri non potest), nequit tamen facere
aliquid meliori modo quam fecit, quia non potuit facere ex maiori sapientia,
bonitate et omnipotentia. Unde libertas Dei per nullum attributum moraliter
limitatur, sed ex quibuslibet possibilibus operibus vel rerum ordinibus, uno
secundum se meliori quam alio, potest Deus unum prae alio liberrime eligere,
qui non minus quam alius erit necessario condignus cum omnibus infinitis
attributis, quibus actio divina ad extra regulatur (cf. 1 p., q. 25, a. 6, corp,
et ad 1).
Ceterum, etiam considerato opere materialiter et ex parte facti, dici
potest Deum necessario facere opus secundum se optimum, attentis ipsis
rebut quae de facto conditae sunt. Nam «universum, suppositis istis rebus,
non potest esse melius, propter deccntissimum ordinem his rebus attributum
a Deo, in quo bonum universi consistit. Quorum si unum aliquod esset me­
lius, corrumperetur proportio ordinis sicut, si una corda plus debito inten-

deretur, corrumperetur citharae melodia, Posset tarncn Deus alias res facere,
vel alia·, addere istis rebus factis; et sic esset illud universum melius» (ibid.,
ad 3; ex quo intcllige quae ait idem S. Doctor, in 1 Sent., dist, 46, q, 1,
a, 3, ad 6).
ASSERTIO 4.

Essentia libertatis divinae non consistit in ali­

quo extrinseco, neque In aliqua perfectione intrinseca superaddita
perfectioni necessariae, sed in ipsa perfectione necessaria prout
dicit habitudinem seu terminationem non necessariam ad creaturas.

PROBATUR.

757.
J" pars. Essentia libertatis divinae non consistit in ali­
quo extrinseco, aut in aliqua relatione rationis seu denominatione
ab extrinseco adveniente. Nam actus liber est actus vitalis et imma­
nens. adeoque constitui debet per aliquid intrinsecum. Praeterea,
Deus est ab aeterno liber ante ipsam productionem rerum. Tandem,
nobilissima perfectio Dei, quae est etiam causa omnis entis, nequit
constitui per ens rationis.
2" pars. Essentia libertatis divinae non consistit in aliqua per­
fectione intrinseca superaddita. Nam haec perfectio vel identificaretur cum perfectione necessaria, et tunc essentia divina esset intrin­
sece defectibilis, vel esset distincta ab ea, et tunc haberetur compo­
sitio in Deo ac periret eius simplicitas.
y1 pars. Essentia libertatis divinae consistit in ipsa perfectione
necessaria, prout importat terminationem indifferentem ad crea­
turas.
Primo enim, libertas divina nequit, salva immutabilitate et simplicitate,
concipi, sicut libertas hurnana, ut indifferentia voluntatis ad plures actus, sed
debet concipi tantum ut indifferentia unius immutabilis et simplicis actus
relate ad plura obiccta terminantia, idem scilicet actus voluntatis divinae,
propter summam cius perfectionem in qua resolvitur omnis actualitas et omnis
perfectio voluntatis, valet, immotus in se permanens, ad multa et mutabilia
obiccta terminari. Prout igitur terminatur ad bonitatem divinam, assumit
habitudinem actus necessarii; prout vero terminatur ad bona creata, assumit
contingentem habitudinem actus liberi; prout terminatur ad esse rei dicitur
volitio, prout terminatur ad non esse dicitur nolitio; et similiter, penes variosterminos, dicitur haec vel illa volitio, amor scilicet, odium, punitio, ira, iustitia, misericordia, etc.
Secundo, ad constituendum actum liberum in Deo duo requiruntur: ut
nempe sit quid Deo intrinsecum, quia libertas est quid vitale, et ut sit aliquo
modo defectibiic, cum sit dc ratione actus liberi quod possit aliquo modo non
esse, iamvero, utrumque verificatur in nostra sententia. Nam actus liber est

ipsa entitas actus necessarii, seu quid intrinsecum, et simul est quodammodo
defectibilis, non quidem entitative quia sic est necessarius, sed terminative,
seu reduplicative et formaliter ut respicit creata; haec enim possunt non esse,
ac ideo, ipsis deficientibus, deficeret quoque praedicta habitudo et terminatio
actus divini ad ipsa.
758. Obicies. Habitudo actus necessarii ad creaturas est ens rationis,
seu relatio rationis. Ergo per eam nequit constitui actus liber, qui est realis.
Resp. Neg. ant. Illa habitudo non est formalis relatio, neque realis neque
rationis, sed est relatio transcendenralis, quae identificatur cum ipsa re.
Instes. Haec habitudo terminativa defectibilis, vel est aliquid intrinse­
cum, et tunc perit simplicitas et immutabilitas Dei; vel est aliquid extrinsecum, et tunc perit libertas. Unde in hac sententia nullatenus aufertur diffi­
cultas propria libertatis divinae atque integrae manent contra eam rationes,
quae allatae sunt contra alias duas sententias.
Respondent quidam, ut Godoy et Gonet illam habitudinem esse quid
intrinsecum et esse defectibilem non sub ratione entitatis, sed sub ratione
terminationis. Et si iterum instatur quod, si est defectibilis sub una ratione
erit talis etiam sub alia ratione, cum sint idem, respondent negando, quia
illae rat’ones sunt idem quoad id quod implicant, non vero quoad id quod
explicant. Sic enim habetur inter eas virtualis distinctio, quae sufficit ad
praedictum discrimen inter ipsas, sicut etiam in Trinitate distinctio virtualis
sufficit ad hoc ut Filio communicetur essentia, non communicata paternitate.
Respondent alii, ut Contenson, Goudin et Billuart, illam habitudinem
seu terminationem esse intrinsecam et esse defectibilem non ab intrinseco et
ratione sui, sed ab extrinseco et ratione termini defectibilis. Ac ita constituti­
vum libertatis divinae importat in recto aliquid intrinsecum et indefectibile,
scilicet ipse actus divinus necessarius, in obliquo vero aliquid extrinsecum et
defectibile, seu connotatas creaturas defectibiles. Nec inde sequitur libertatem
Dei constitui per aliquid extrinsecum, seu per connotationem extrinsecam;
constituitur enim per ipsum actum necessarium, quatenus potuit aliter se
habere ad obiectum, non ratione mutationis suae, sed mutationis obiecti.

QUAESTIO X.
DEI

DE AFFECTIBUS ET VIRTUTIBUS VOLUNTATIS

I. SENSUS QUAESTIONIS.

759. Post libertatem, quae est physica perfectio voluntatis
divinae, agendum est de morali eius perfectione, consistente in affec­
tibus et virtutibus, quae, ut liquet, nequeunt in Deo accipi secun­
dum habitum, sicut in nobis, sed tantum secundum actum. Princi­
pium autem, attendendum in hac quaestione, est applicatio genera1 1 p., q. 20-21. In q. 20 S. Doctor agit de solo amore, cum ad hunc reducatur
omnis alius motus et affectus voluntatis. In q. 21 vero agit tantum de iustitia et miseri­
cordia, cum sint praecipuae virtutes morales quae inveniuntur in Deo formaliter. Ceterum
in C. Gent. 1. 89-94 extensius agit de passionibus et virtutibus in Deo.

lioris principii Je cminentiah continentia omnis perfectionis in Deo;
scilicet, quidquid non implicat imperfectionem, invenitur in Deo
eminenter formaliter et dicitur de Deo proprie, quidquid vero est
admixtum imperfectione, non est in Deo nisi virtualiter eminenter
et dicitur de Deo metaphorice. Est etiam attendendum hoc aliud
principium·. Omnia in Deo sunt unum et idem realiter, multa vero
virtualiter, iuxta formalem distinctionem obiectorum.
ASSERTIO 1.
In Deo sunt formaliter et proprie amor et gau­
dium; ceteri vero affectus sunt tantum virtualiter et metaphorice.
PROBATUR et explicatur.

760. Passiones, seu motus animi quos experimur, sunt com­
plexus quidam ex motibus appetitus sensitivi et appetitus intellec­
tivi. Deo autem non tribuuntur ut sunt motus appetitus sensitivi,
etsi, etiam ita considerati, aliquo modo sint in Deo, virtualiter scili­
cet et eminenter sicut in causa omnis entis, sed ut sunt motus appe­
titus intellectivi. Etiam tamen ita considerati, non omnes Deo for­
maliter et proprie tribuuntur, sed plures tantum virtualiter et me­
taphorice.
Undecim enim numerantur passiones, sex in appetitu concupiscibili,
amor nempe et odium, desiderium et fuga, gaudium et tristitia, quinque vero
in appetitu irascibili, spes scilicet et desperatio, audacia et timor, ira.
Amor est proprie in Deo. Nam amor est primus motus voluntatis in qua
ceteri fundantur. Item amor nullam involvit imperfectionem, cum sit simplex
inclinatio boni seu complacentia in bono. Simliter proprie in Deo est zelus,
seu amor intensus fortiter repellens contraria; quod autem apud nos zelus sit
saepe quid imperfectum et inordinatum, est per accidens et aliunde, i. e. ex
invidia vel mala suspicione.
Gaudium est proprie in Deo. In hoc enim tantum gaudium distinguitur
ab amore quod hic abstrahit a possessione vel secus boni amati, illud vero
est de bono possesso; unde definitur: quies in bono possesso. Hoc autem
nullam importat imperfectionem, imo dicit perfectionem seu consecutionem
boni, quae maxime competit Deo, quippe qui plene suam bonitatem possidet
per identificationem. Gaudium autem proprie loquendo distinguitur a delec­
tatione, quia illud est de bono extrinseco, haec vero de intrinseco. Utrumque
igitur est formaliter in Deo, qui delectatur de sua bonitate in se et gaudet
de eadem ut est creaturis communicata.
Ceterae autem passiones in Deo proprie non sunt quia imperfectionem
involvunt. Odium enim est de malo possibili in ipso subiecto;1 desiderium est
1 Si vero consideratur peccatum ut aliquo modo, sive extrinsece, malum Dei, distin­
guendum est inter odium inimicitiae et odium abominationis. Odium inimicitiae, quo
volumus alteri malum, ut ipsi malum, non est proprie in Deo, sed tantum metaphorice;

de bono absente; juga est de malo praesente; tristitia est afflictio de malo
praesente; spes respicit bonum futurum difficilis acquisitionis; desperatio est
de bono quod adipisci non potest; audacia est de re periculosa subiecto; ti­
mor est de malo quod subiecto imminet; ira est appetitus vindictae, procedens
ex tristitia de offensa accepta.
ASSERTIO 2.
Ex virtutibus theologicis, sola charitas proprie
in Deo invenitur. Ex virtutibus vero moralibus, sunt proprie in Deo
prudentia et iustitia, cum quibusdam virtutibus adnexis, uti miseri­
cordia, non vero fortitudo et temperantia aliaeque virtutes ipsis
adnexae. Est etiam in Deo summa sanctitas, quae est collectio om­
nium virtutum.
PROBATUR et explicatur.

761. Principium generale est in Deo proprie inveniri omnes
actus qui nullam imperfectionem involvunt. Eo ipso a Deo exclu­
duntur omnes virtutes quae respiciunt passiones moderandas, seu
fortitudo et temperantia cum virtutibus adnexis. Prudentia vero est
in Deo ponenda, at, cum ipsa sit virtus intellectualis, non hic consi­
deranda est sed ubi de scientia Dei et in sequentibus quaestionibus
de providentia et praedestinatione, quae sunt quidam actus pruden­
tiae. Pariter iustitia, simpliciter loquendo, attribui Deo debet. Ex
virtutibus autem iustitiae adnexis excludi debent a Deo eae quae
respiciunt alterum qui sit superior vel aequalis, uti religio, pietas,
observantia, non vero quae respiciunt inferiorem, ut misericordia,
veracitas, fidelitas.
Sit breve verbum de praecipuis virtutibus quae sunt formaliter in Deo.
1. Charitas est jormaliter in Deo. Nihil enim aliud est quam amor sui,
ut auctoris ordinis supernaturalis, et creaturarum, ut sunt ad eundem ordinem
elevatae
2. Iustitia, generice accepta, est formaliter in Deo.
Id constat ex definitione iustitiae, quae dicit perfectionem simplicem; est
enim iustitia voluntas firma et constans tribuendi unicuique quod ei debetur.
Scriptura saepissime Deo hanc virtutem tribuit (Psal. 10. 8; Psal. 30. 2;
Psal. 118. 137; Mat. 25. 31 sqq.; Io. 17. 25; Rom. 2. 2 sqq.; 3. 24 sqq.;
12. 19; 2 Tim. 4. 8). leremias solemniter ait: «Hoc est nomen, quod voca­
bunt eum: Dominus iustus noster» (23. 6).
Diximus aute «iustitia generice accepta», quia si descendamus ad trinam
speciem iustitiae. statim aliquod discrimen apparet. Iustitia quippe commit-

cum enim Deus vult malum peccatoris, non vult illud ut malum peccatoris, sed ut aliquid
iustum. An vero sit in Deo odium abominationis, quo aliquid ut malum detestamur, controvertitur: qui affirmant, hanc afferunt rationem: peccatum vere Deo displicet ac ideo
illud ut simpliciter malum detestatur.

taliva nequit esse formaliter in Deo, quia nequit creatura, per aliquod opus
praestitum, ius sibi acquirere ut ei a Deo retribuatur; nihil enim est in'nobis,
inde a primo esse usque ad ultimum operari, quod non sit donum Dei. Unde
dicitur Rom. 11. 35: «Quis prior dedit illi et retribuetur ei?». Iustitia vero
legalis est formaliter in Deo; nam Deus omnes creaturas recto ordine disponit
ad bonum commune. Item iustitia distributiva est formaliter in Deo, quia
Deus omnibus creaturis tribuit ea quae ipsis, secundum uniuscuiusque exi­
gentiam, sunt necessaria ad assequendum finem suum. Neque iuverit oppo­
nere iustitiam distributivam importare debitum erga subiectum cui retribui­
tur, quod argueret imperfectionem in Deo; id enim negatur esse necessarium;
cum enim Deus libere voluerit bona sua distribuere, et quidem tali modo,
i. e. ut dentur tanquam praemium pro operibus, non fit inde debitor erga
nos, sed potius erga seipsum sic statuentem. Unde ait Augustinus: «Ergo
coronat te, quia dona sua coronat, non merita tua» (Enarr. in Psal. 102. 7).
Idem dicendum peculiariter de iustitia vindicativa, quae est pars iustitiae
distributivae; dividitur enim haec in remunerativam et poenalem seu vindicativam. Circa hoc fuit duplex error. Quidam semirationalistae, ut Hermes,
dixerunt non esse in Deo iustitiam mere vindicativam, quia haec repugnat
misericordiae, adeoque omnem poenam a Deo inflictam ordinari tantum ad
correctionem et perfectionem creaturarum. Quidam vero theologi, ut Tournely, e diametro docuerunt ipsum exercitium iustitiae vindicativae tam neces­
sarium esse ut Deus non possit peccatum non punire. Veritas autem est in
medio; est nempe in Deo formaliter pura iustitia vindicativa, quod patet ex
dogmate de aeternitate poenae inferni, necnon a priori ex ipsa sanctitate Dei,
quae exigit ut ipse tueatur suas leges ordinemque moralem; attamen exerci­
tium illius non est necessarium et Deus libere peccata dimittere potest, ex
suo dominio absoluto et ex attributo misericordiae, quae nullatenus iustitiam
laedit.
3. Misericordia est formaliter et proprie in Deo.
Misericordia enim, formaliter et ex parte obiecti considerata, nihil aliud
est quam virtus inclinans voluntatem ad alienam miseriam sublevandam. Hoc
autem nullam involvit imperfectionem, quinimo est maxima perfectio, adeo­
que maxime Deo conveniens. Miseria enim seu defectus non tollitur nisi per
perfectionem alicuius; Deus autem est fons omnis perfectionis; unde ex se
et vi propria est aptus ad misericordiam, sicut e converso iustitia vindicativa
in Deo oritur non simpliciter ex sua natura sed potius ex nostris demeritis.
Haec virtus assumit quandoque alia nomina secundum peculiares eius respec­
tus, uti benignitatis, benevolentiae, humanitatis, gratiae, potentiae, longani­
mitatis.
Deus autem agendo misericorditer non facit contra iustitiam. Misericor­
dia enim non tollit iustitiam, sed est quaedam eius plenitudo; sicut si quis
daret ducentos denarios ei cui debet tantum centum, non ageret contra iusti­
tiam sed eam plenissime impleret (1 p., q. 21, a. 3, ad 2).
6. Sanctitas, quae est veluti collectio omnium virtutum, est consequen­
ter formaliter in Deo.
Sanctitas enim duo dicit, munditiam a peccato et firmitatem quae con­
sistit in constanti adhaesione ultimo fini. In ipso autem necessario et essen-

tiali amore, quo Deus seipsum diligit, est firmissima adhaesio, imo identitas,
cum ultimo fine, et in hac adhaesione fundatur suprema oppositio et exclusio
omnis defectus moralis. Scriptura saepissime Dei sanctitatem extollit. Psal.
144. 12: «Justus Dominus in omnibus viis suis et sanctus in omnibus operi­
bus suis». «Sanctus Israel» est veluti nomen proprium Dei, praecipue apud
Isaiam, apud quem Seraphim ter Deum sanctum proclamant: «Sanctus, sanc­
tus, sanctus Dominus Deus exercituum» (6. 3). Deus ut exemplar sanctitatis
seipsum proponit: «Sancti estote, quia ego sanctus sum» (Lev. 11. 44; cf.
Mat. 5. 48; Io. 17. 11; 1 Petr. 1. 16; 2. 9).
QUAESTIO XI.

DE VOLUNTATE DEI RELATE AD MALUM'

I. SENSUS QUAESTIONIS

762. Agitur de particulari aliquo obiecto quod respicitur a
divina voluntate, seu de malo; nam, cum obiecta divinae voluntatis
sint omnia entia creata, quibus accidunt ac veluti agglutinantur mala,
tam physica quam moralia, necessario consequitur ut haec etiam,
quatenus sunt et eodem modo quo sunt, a divina voluntate respiciantur. Quaeritur ergo quomodo voluntas Dei se habeat ad malum,
sive in suis decretis, sive consequenter in sua motione. Duplex
namque difficultas sponte occurrit: quomodo volitio mali stare posit
cum sanctitate Dei, et quomodo e converso nolitio mali stet cum
1 1 p., q. 19, a. 9; q. 48, a. 6; q. 49, a. 2; 1-2, q. 79, a. 1; 2-2, q. 19, a. l,ad
3; C. Genl. 1. 95-96; De malo, q. 3, a. 1-2; De potentia, q. 1, a. 6; In 1 Sent., disc.
46, q. 1, a. 4; In 2 Sent., dist. 37, q. 2. a. 2.

eius universali providentia et causalitate, cui nihil subterfugit. Haec
quaestio de malo indirecte occurrit in pluribus locis, v. g. de exis­
tentia Dei, de providentia, de reprobatione, de voluntate salvifica,
de scientia, de motione.
Triplex distinguitur malum·, malum naturae, seu physicum; malum cul­
pae, seu morale; et malum poenae. Malum naturae est privatio boni naturalis;
malum culpae est privatio rectitudinis moralis; malum poenae est privatio
alicuius boni propter culpam, seu est quodammodo medium inter alia duo:
est enim malum aliquod physicum, dependens a malo morali et ratione illius
inflictum. In malo autem morali duo oportet sedulo distinguere: entitatem
actus, quae dicitur materiale peccati, et malitiam seu privationem relationis
ad regulam morum, quae dicitur formale peccati. Iterum materiale peccati
dupliciter sumi potest: materialiter, seu pro entitate actus ut abstrahit a ma­
litia, et formaliter, seu pro eadem entitate ut subest malitiae.
II.

ERRORES ET CONTROVERSIA.

763. Duo sunt errores, ad invicem oppositi, circa habitudi­
nem voluntatis divinae ad malum. Antiqui Dualistae, tam Manichaei
quam Gnostici, ut auferrent a Deo omnem relationem ad malum,
ponebant duo prima principia, unum bonum et aliud malum; ita
ponebant primum aliquod principium, causam omnium malorum
(cf. supra, n. 606; 1 p., q. 49, a. 3). Protestantes vero, praecipue
Calvinistae, docuerunt Deum esse simpliciter auctorem mali, Deum
nempe velle peccatum et quosdam homines praedestinare ad malum,
ita ut, iuxta Melanchthonium, non minus proditio ludae quam voca­
tio Pauli sit proprium Dei opus.
Inter theologos autem, exclusa causalitate Dei quoad formale peccati,
controvertitur quomodo ipsa se habeat quoad materiale illius. Duplex est
sententia·, quidam volunt Deum concurrere non positive ad materiale actus
peccati, sed tantum permissive; alii, et communiter, tenent Deum ad illud
concurrere positive, ut universalis causa omnis entis; scinduntur tamen thomistae et molinistae, prout hi ponunt Deum id agere per concursum simultaneum vel indifferentem, illi vero per praemotionem determinatam.
III. ASSERTIO 1. Nullum malum, sive physicum sive morale
sive poenae, est a Deo volitum per se et causatum directe.

Deum nec velle nec causare malum mo­
rale, est de fide definita a Cone. Trid.
764.

Nota theologica.

PROBATUR 1.

Magisterii

Ex auctoritate.

doctrina de causa mali moralis his duabus proposi-

tionibus continetur: Deum neminem ad malum praedestinare; et
hominem esse propriam causam mali moralis, ita ut Deus nonnisi
permissive ad illud se habeat. Cone. Arausicanum II a. 529 definit:
«Aliquos vero ad malum divina potestate praedestinatos esse, non
solum non credimus, sed etiam, si sunt, qui tantum malum credere
velint, cum omni detestatione illis anathema dicimus» (Denz. 397).
Cone. Tridentinum, sess. 6, can. 6, definit contra Novatores: «Si
quis dixerit, non esse in potestate hominis vias suas malas facere,
sed mala opera ita ut bona Deum operari, non permissive solum, sed
etiam proprie et per se, adeo ut sit proprium eius opus non minus
proditio ludae quam vocatio Pauli: an. s.» (Denz. 1556).
Scripturae et Patrum sententia plenius apparebit ex dicendis
infra de voluntate salvifica et de providentia, quae intime connectuntur cum praesenti quaestione. Interim nota sequentem doctrinae
summam.
Iuxta Scripturam, Deus non vult mala moralia, lac. 1.13: «Nemo, cum tentatur, dicat quoniam a Deo tentatur, Deus enim inten­
tator malorum est, ipse autem neminem tentât»; Psal. 5. 5, 7;
Prov. 15. 9; Is. 65. 12. Deus tamen ea permittit, seu non impedit,
Act. 2. 23; 4. 27 sq. Deus vult et causât mala physica, tum naturae
tum poenae, Deut. 32. 23; 3 Reg. 21. 21; Prov. 13. 21; Is. 45. 7;
1er. 14. 16.
Patres impugnant doctrinam Manichaeorum, iuxta quam omnia
mala, etiam moralia, procedunt a primo principio malo. Negant
Deum positiva voluntate velle mala moralia. Explicant quomodo
tamen, ex superioribus rationibus gubernationis mundi ac ideo ex
ipsa ratione boni, velit positive mala physica et permittat mala
moralia.
Augustinus, De divers, quaestionibus 83, q. 3: «Nullo sapiente homine
auctore fit homo deterior. Non enim parva ista culpa est, imo tanta est, quae
in sapientem quemvis hominem cadere nequeat. Est autem Deus omni homi­
ne sapiente praestantior. Multo minus igitur Deo auctore fit homo deterior.
Multo enim praestantior Dei voluntas, quam hominis sapientis est. Illo au­
tem auctore cum dicitur, illo volente dicitur. Ergo est vitium voluntatis quo
est homo deterior; quod vitium si longe abest a Dei voluntate, ut ratio docet,
a quo sit quaerendum est» (ML 40. 11). Enchiridion 11: «In qua [universP
tatis admirabili pulchritudine] illud quod malum dicitur, bene ordinatum, et
loco suo positum, eminentius commendat bona, ut magis placeant et lauda­
biliora sint dum comparantur malis. Neque enim Deus omnipotens..., cum
summe bonus sit, ullo modo sineret mali esse aliquid in operibus suis, nisi

usque adeo esset, omnipotens ct bonus, ut bene faceret et de malo» (ML
40. 236).
PROBATUR 2.

Ex ratione theologica.

765. Malum secundum se est privatio entis et privatio boni.
Atqui nonnisi ens est causabile et nonnisi bonum est appetibile; bo­
num enim et appetibile convertuntur. Ergo malum secundum se nec
est appetibile nec causabile.
ASSERTIO 2.
Deus malum physicum vult et causât per acci­
dens et indirecte, malum vero morale nullo modo vult, neque per
accidens et indirecte, sed tantum permittit.
PROBATUR.

766. Cum malum secundum se non sit appetibile, in tantum
aliquis potest velle et causare malum aliquod, in quantum appetit
aliquod bonum cui coniungitur malum. Atqui Deus potest velle et
causare aliquod bonum cui coniungitur malum physicum, non vero
aliquod bonum cui coniungitur malum morale. Ergo.
Ad minorem. Non agitur quidem de bonitate ipsa divina, cui
nullum malum coniungi potest, sed de bono aliquo creato. Deus
igitur potest praeferre unum bonum alteri, et ita eligere illud, quam­
vis coniungatur cum defectu istius, seu cum malo physico. Non
potest vero praeferre bonum creatum bonitati suae, et ideo nequit
eligere bonum creatum cui sit coniunctus defectus circa bonitatem
suam, i. e. malum morale.
Qua autem ratione Deus velit vel permittat in mundo mala
fieri, dicetur in q. 13 de providentia divina, ubi haec quaestio de
malo complementum habet.
767. Obi. 1. In pluribus textibus Scripturae Deus dicitur obdurare
hominem in peccato; ita Exod. 4. 21; 7. 3; 9. 12; Rom. 9. 18.
Resp. In his locis obduratio non est accipienda proprie, pro operatione
sive influxu in ipsum peccatum, sed improprie, iuxta indolem communis ser­
monis, quo utitur ipsa Scriptura. Potest autem accipi vel permissive, seu pro
permissione obdurationis, vel positive, seu prout importat positivum influ­
xum Dei, et tunc dupliciter, aut pro subtractione gratiae in poenam praece­
dentis oeccati, ad quam sequitur ipsa obduratio, aut pro occasione obdura­
tionis, quatenus Deus operatur aliquid circa peccatorem, puta propositionem
alicuius interioris vel exterioris auxilii vel facti, de se ad bonum inductivi,
quo tamen peccator abutitur ad malum (cf. S. Thomam, In Rom. 9, lect. 3).

Obi. 2. Deus vult tentationes nostras («Et ne nos inducas in tentationem»), quae quidem impellunt ad malum.

Resp. Ternario dupliciter considerari potest: Primo, active, i. e. prout
est actio impellens ad peccatum, et ita, cum sit peccatum quoddam, non
potest esse obiectum voluntatis divinae positivae, sed tantummodo pennis*
sivae, quae nempe non impedit tentationes daemonum et aliorum hominum;
hoc sensu dicitur in lac. 1. 13 quod Deus «intentator malorum est». Secundo,
passive, i. e. prout est motus appetitus sensitivi vel intellectivi. Sic iterum
dupliciter considerari potest: materialiter, ut naturalis motus, et ita est obiec­
tum voluntatis divinae positivae, cum talis motus sit in se aliquid indifferens,
et formaliter, prout impellit ad peccatum, et ita, cum induat aliquam rela­
tionem ad peccatum, est obiectum solius permissionis divinae.
ASSERTIO 3.
Deus vult et causât etiam materiale peccati,
decreto et motione praevia ac determinata, non secus ac cetera entia
positiva.
PROBATUR.

768. Deus est causa prima omnis entis, nec homo valet agere
nisi motus a Deo. Ergo Deus est causa materialis peccati, nec homo
valet agere illud nisi motus a Deo. Ergo falsa est prima sententia
theologorum supra relata, quia permittere non est causare; item
falsa est explicatio molinistica, quia concurrere per concursum indif­
ferentem aut simultaneum non est esse causa prima.
Obicies, ad mentem supradictae primae sententiae theologorum,
nccnon molinistarum (cf. in n. 763): Haec thomistica sententia facit Deum
auctorem peccati. Ille enim merito dicitur auctor peccati, qui concursu prae­
vio ac determinato concurrit ad illud.
Resp. Haec obiectio, cuius gravitas dissimulari nequit, retorqueri potest
saltem in molinistas, quoniam et ipsis incumbit onus ostendendi quomodo
Deus, causando materiale peccati, etsi per concursum simultaneum vel inde­
terminatum, non sit tamen causa eiusdem, saltem partialiter, quando de facto
committitur.
Ceterum, cum obiectio magis urgeat contra sententiam thomistarum,
dist. rationem allatam: Ille dicitur auctor peccati, qui concurrit ad formale
peccati, vel ad materiale peccati formaliter sumptum, concedo; qui concurrit
tantum ad materiale peccati materialiter sumptum, nego.
Deus namque efficit quidquid entitatis est in actu peccati, sed non
attingit malitiam eius (formale peccati), imo prorsus praescindit ab ordine ad
eam, seu nec ipsam attingit entitatem actus prout subiacet malitiae (materiale
formaliter sumptum). Malitia autem, cum sit non ens seu privatio entitatis
moralis, non oritur a principio efficienti physice, sed a principio deficienti
moralitcr. quod est creata voluntas prout provenit ex nihilo. Id exemplo
illustrari potest: anima movens tibiam curvam est causa totius motus, nom
769.

tamen est causa defectus claudicationis, qui in solam deficientiam seu curvi­
tatem tibiae refundi debet.’
Instes. Quidam actus sunt mali essentialiter et secundum suam speciem,
ita blasphemia et odium Dei. Atqui quod est causa alicuius est etiam causa
eius quod convenit illi secundum rationem speciei; ita qui est causa Petri
est causa hominis. Ergo si Deus positive concurreret ad peccatum esset causa
peccati, saltem cum agitur de blasphemia et odio Dei.
Resp. Praemissa, ut supra, retorsione in molinismum, dist. mai.: quidam
actus sunt mali secundum suam essentiam et speciem physicam, nego; secun­
dum suam essentiam et speciem moralem, concedo. Potest namque ipsa blasphemia vel odium Dei considerari dupliciter: in genere morum, i. e. ut habet
privationem ordinis moralis, et sic est quid intrinsece malum, et in genere
physico, i. e. ut quidam actus physicus, et sub hac praecisione non est quid
malum, etsi habeat inseparabiliter sibi coniunctam pravitatem.2
Urges. Saltem actus et malitia sunt in praefatis peccatis inseparabiliter
connexi. Atqui qui est causa alicuius, est etiam causa alterius quod est cum
eo inseparabiliter connexum. Ergo.
Resp. Praemissa iterum retorsione in concursum Dei simultaneum vel
indeterminatum, qualiter ponitur a molinistis, respondetur cum S. Thoma, qui
eandem obiectionem sibi proponit: «Etsi in aliquo effectu plura inseparabi­
liter coniuncta sint, non oportet ut quidquid est causa eius quantum ad
unum, sit causa eius quantum ad alterum, sicut natura est causa oculi quan­
tum ad substantiam eius, et non quantum ad defectum caecitatis, quae ex
naturae defectu incidit» (Iw 2 Sent., dist. 37, q. 2, a. 2, ad 5). Aliud exem­
plum, quod saepe idem S. Doctor adducit,3 est claudicatio, inseparabiliter
1 Ita respondet ipse S. Thomas, 1-2, q. 79, a. 2: «Actus peccati et est ens, et est
actus; et ex utroque habet quod sit a Deo. Omne enim ens, quocumque modo sir, oportet
quod derivetur a primo ente... Omnis autem actio causatur ab aliquo existente in actu,
quia nihil agit nisi secundum quod est actu; omne autem ens actu reducitur in primum
actum, scilicet Deum, sicut in causam, qui est per suam essentiam actus. Unde relinquitur
quod Deus sit causa omnis actionis, inquantum est actio.
«Sed peccatum nominat ens et actionem cum quodam defectu. Defectus autem ille
est ex causa creata, scilicet libero arbitrio, inquantum deficit ab ordine primi agentis,
scilicet Dei. Unde defectus iste non reducitur in Deum sicut in causam, sed in
liberum arbitrium, sicut defectus claudicationis reducitur in tibiam curvam sicut in
causam, non autem in virtutem motivam, a qua tantum causatur quidquid est
motionis in claudicatione. Et secundum hoc Deus est causa actus peccati, non tamen est
causa peccati, quia non est causa huius, quod actus sit cum defectu». Cf. 1 p., q. 49,
a. 2; In 2 Sent., dist. 37, q. 2, a. 2; De malo, q. 3, a. 2.
Ceterum haec obiectio nequit simpliciter evacuari nisi attendendo ad ea quae dicen­
tur in tractatu de gratia, ubi de gratiae efficacitate. Interim confer Maritain et utrumque
Nicolas supra relatos, in n. 761.
2 Hanc pariter obiectionem iam sibi proposuerat et eodem modo resolverat S. Tho­
mas, De malo, q. 3, a. 2, ob. 2: «Quidquid est causa alicuius est causa eius quod convenit
ei secundum rationem speciei, sicut si aliquis est causa Socratis, sequitur quod sit causa
hominis. Sed quidam actus sunt qui ex sua specie habent quod sint peccata. Si ergo actio
peccati sit a Deo, sequitur quod peccatum sit a Deo». Respondet, ad 2: «Dicendum quod
deformitas peccati non consequitur speciem actus secundum quod est in genere naturae,
sic autem a Deo causatur, sed consequitur speciem actus secundum quod est moralis,
prout causatur ex libero arbitrio, sicut in alia quaestione [quaest. 2, a. 2 et 3] dictum
est» Eodem modo respondet in 1-2, q. /9, a. 2, ad 3.
3Cf. 1-2, q. 79, a. 2, nuper cit.

connexa cum motu tibiae curvae, quae tamen non causatur ab anima, quamvis,
haec sit causa ipsius motus qui habetur in claudicatione.
«Horum ratio est, quia nihil est magis praecisivum quam causalitas·
potentiae, quae sic tota circa suum obiectum versatur, ut nihil prorsus aliud
attingat quantum[vis] obiecto sit coniunctum. Sic in eodem pomo, haec tria,,
color, odor, sapor, intime coniunguntur, et tamen visus attingit colorem, non
attacto sapore et odore, et sic de gustu et odoratu. Etiam minima distinctio
penes explicitum et implicitum sufficit ad istam praecisionem potentiae. Sic
ens, verum, bonum se transcendunt et penes tantum implicitum et explicitum
distinguuntur, et tamen ens efficitur praecise, verum cognoscitur, bonum
amatur. Item paternitas in divinis non distinguitur a natura nisi per impli­
citum et explicitum, et tamen natura communicatur non communicata pater­
nitate. Cum ergo in peccato actus et malitia longe magis inter se distinguan­
tur et actus pertineat ad ordinem physicum, malitia ad ordinem moralem,
quamvis aliunde inseparabiliter coniungantur, nihil impedit quin actus sit a
Deo et non malitia, maxime cum haec, ut dictum est, non contineatur intra
obiectum divinae potentiae».1

QUAESTIO XII.

DE VOLUNTATE DEI SALVIFICA23

L SENSUS QUAESTIONIS.

770. Agitur de speciali obiecto divinae voluntatis, quod est
supematuralis hominum salus. Tres autem quaestiones in unum hic
colligimus, quae a quibusdam vel seiunctim vel etiam in tractatibus
de Verbo Incarnato et de gratia discutiuntur, quaeque tamen tam
intime ab invicem dependent ut vix absque dispendio claritatis et
efficaciae separari queant. Scilicet: utrum Deus habeat veram volun­
tatem de salute omnium hominum; utrum huius salvificae voluntatis
effectus sit passio Christi pro omnibus hominibus; utrum ex utra­
que causa sequatur oblatio omnibus hominibus auxiliorum suffi­
cientium ad salutem. Quae quaestiones non sunt confundendae cum
materia de providentia et praedestinatione, de qua infra, quamvis
cum ea connectantur ac sint veluti illius praeambulum?
’Billuart, Tractatus De Deo, diss. 8, q. 5, obi. 1, inst. 2, Cursus theologiae (Pa­
risiis 1904) I 383.
21 p., q. 19, a. 6, ad 1: In 1 Sent., dist. 46, q. 1, a. 1; dist. 47, q. 1, a. 1-3; De
veritate, q. 23, a. 2.
Billuart, C. R., Tractatus De Deo, diss. 7, a. 6-8, Cursus theologiae (editio nova,
Parisiis 1904) I 270-319.
Dalmau, I. M., De Deo Uno et Trino («Sacrae theologiae summa», II, Matriti
1964), n. 223-235.
Franzelin, I.B., De Deo Uno, thes. 47-53 (Romae 1876) 498-560.
Garrigou-Lagrange, R., De Deo Uno (Paris 1938) 410-435.
Lennerz, H., De Deo Uno (ed. 3, Romae 1940) 269 sqq., peculiariter 306-316.
Ad rem facit etiam bibliographia de praedestinatione, infra, n. 790.
3 Sub formali ac directa consideratione, sola prima quaestio pertineret ad hunc trac­
tatum; secunda vero respicit tractatum de Verbo Incarnato et tertia tractatum de gratia.

Quod attinet tertiam quaestionem de gratia sufficienti, non agitur hic
directe de cius existentia, nec de eius essentia, sicut in tractatu de gratia,
sed de tantum de eius universali collatione. Ceterum, cum theologi non
eodem modo illius essentiam concipiant, utile erit praecipuum discrimen indi­
care. Pro thomistis scilicet, gratia sufficiens est auxilium Dei determinatum
quo confertur posse agere bonum, ac distinguitur a gratia efficaci quae con­
fert ipsum agere. Pro molinistis gratia sufficiens est auxilium Dei indifferens
ad bonum agendum, quod ab ipsa creatura determinatur ad hoc ut sit gratia
efficax. Pro congruistis, qui molinismum purum emollire conati sunt, gratia
sufficiens est auxilium in se quidem indifferens, ab extrinseco tamen con­
gruum, i. e. datum in congruis circumstantiis, in quibus Deus per scientiam
mediam praevidet creaturam eo bene usuram esse, seu illud ad bonum deter­
minaturam. Inde relinquitur quod, sive pro puris molinistis sive pro con­
gruistis, gratia Dei est efficax non vi propria, ut volunt thomistae, sed ex con­
sensu creaturae.
Ad solutionem eiusdem quaestionis utile quoque erit animadvertere
quod auxilium sufficiens quamdam admittit latitudinem; aliud nempe est
proxime sufficiens, aliud remote, et hoc magis vel minus remote. Ita v. g.
auxilium proxime sufficiens ad orandum, ut obtineatur gratia qua superari
possit tentatio, est remote sufficiens ad ipsam tentationem vincendam. Prae­
terea, oblatio vel collatio auxilii potest dupliciter intelligi, active (offerri) et
active simul ac passive (offerri et accipi). Quocirca, ad hoc ut vere Deus
dicatur omnibus offerre auxilia sufficientia ad salutem, non est necesse ut
det omnibus auxilia aequaliter et proxime sufficientia, neque ut de facto
auxilium subicctive suscipiatur, cum possit ab homine indirecte respui ante­
quam applicetur.
II.

ERRORES ET OPINIONES.

771. In hac quaestione impugnamus Praedestinatianos, nobiscum habentes Pelagianos; inferius vero, ubi de existentia prae­
destinationis, impugnabimus Pelagianos eruntque nobiscum Praedestinatiani. luverit autem, antequam de Praedestinatianismi histo­
ria dicamus, praecipuos canones utriusque haeresis prae oculis
habere:
Iuxta Pelagianos·. 1. In Deo est tantum voluntas antecedens de
salute omnium, non est vero ulla voluntas consequens circa salutem
quorundam; praedicta voluntas antecedens est generalis et conditionata: «Volo salvare, si volunt et qui volunt». 2. Inde Christus
mortuus est pro omnibus aequaliter, non vero specialiter pro prae­
destinatis. 3. Inde omnibus aequaliter dantur auxilia sufficientia
ad salutem, quae fiunt efficacia per liberum hominis arbitrium.
Prima autem quaestio non pertinet ad providentiam Dei et praedestinationem, quia agitur
de voluntate antecedente, quae non transit ad actum quoad ipsum principale volitum,
quod est salus omnium; voluntas vero consequens, ac ideo efficax, est ipsa praedestinatio,
quae pertinet ad providentiam supernaturalem.
27

Iuxta Praedestinatianos e diametro: 1. In Deo non est voluntas
antecedens de salute omnium, sed tantum consequens de praedesti­
natis. 2. Christus mortuus est tantum pro praedestinatis. 3. Non
dantur auxilia sufficientia, sed tantum efficacia quae conferuntur
solis praedestinatis.
772. Historia Praedestinatianismi.
Inter eos qui, Augustini vestigia secuti, Semipelagianismum
fortiter impugnarunt, nonnulli inventi sunt qui, exaggerantes tum
in verbis tum in doctrina, paulatim in oppositam haeresim prolabi
coeperunt, scilicet in quemdam praedestinatianismum, quo negatur
in Deo omnis voluntas salvifica circa non praedestinatos.
Inter hos celeber est presbyter gallus Lucidus, qui damnatus
est in Cone. Arelatensi a. 475 (cf. infra, n. 775) antequam ipse
Semipelagianismus damnaretur in Cone. Arausicano II (a. 529).
Pauci tamen fuerunt ac dicti sunt praedestinatiani, ita ut negari
possit eo tempore extitisse veram haeresim praedestinatianam, que­
madmodum e converso extitit vera haeresis pelagiana.1
Saec. 9 exorta est in Gallia celebris controversia circa germanum
monachum benedictinum Goteschalchum (Gottschalk). Hic, aucto­
ritate Augustini innixus, errorem praedestinatianum docere coepit,
at, quamvis defensores habuerit plures episcopos Galliarum qui ex
errore putabant ipsum defendere veram doctrinam Augustini, bis
damnatus est; primo nempe in Cone. Moguntino a. 848 ab archiepiscopo Rabano Mauro, et subinde in Cone. Carisiaco a. 853, in
quo condita sunt quatuor nota capitula contra Goteschalchum
(Denz. 621-624; cf. infra, in n. 775).2
In tardiori medio aevo eiusdem haeresis vestigia inveniuntur
apud sectas quae Protestantismum paraverunt, scilicet Wyclifitas et
1 De qua re disserit E. Amann, «Prédestinatianisme», Dictionnaire de théologie ca­
tholique XII-2 (Paris 1935) 2803-2809.
2 De doctrina Goteschalchi et de tota controversia circa ipsum confer:
Godet, P., «Gotescalc ou Gottschalk», Dictionnaire de théologie catholique VI-2
(Paris 1914) 1500-1502.
Hefele-Leclercq, Histoire des Conciles IV-1 (Paris 1911) 137-235.
Lambot, D. C., Oeuvres théologiques et grammaticales de Godescalc d'Orbais
(«Spicilegium sacrum Lovaniense», fasc. 20), Louvain 1945.
Lavaud, B., «Prédestination. IV. La controverse sur la prédestination au xie siècle»,
Dictionnaire de théologie catholique XII-2 (Paris 1934) 2901-2935.
Lohn, L., «De gratuitate praedestinationis secundum Concilium Valentinum», Gregorianum III (1922) 103-106.
Lennerz, H., De Deo Uno (ed. 3, Romae 1940) 281-284, ubi breviter res tota ex­
hibetur.
Morin, G., «Gottschalk retrouvé», Revue bénédictine XLIII (1931) 303-312.

Husitas. Cone. Constantiense a. 1415 sequentem Wyclif proposi­
tionem damnavit: «Oratio praesciti [i. e. reprobati] nulli valet»
necnon explicitiores has propositiones Hus: «Praesciti non sunt
partes Ecclesiae, cum nulla pars eius finaliter excidet ab ea, quod
praedestinationis caritas, quae ipsam ligat, non excidet... Praescitus,
etsi aliquando est in gratia secundum praesentem iustitiam, tamen
nunquam est pars sanctae Ecclesiae; et praedestinatus semper manet
membrum Ecclesiae, licet aliquando excidat a gratia adventitia, sed
non a gratia praedestinationis» (Denz. 1176, 1203, 1205).
Protestantes, praecipue Calvinistae, maiori cum strepitu erro­
rem resumpserunt. Calvinus docuit homines alios creari ad vitam,
alios ad mortem.1 Eius discipuli divisi sunt in antelapsarios (sive
supralapsarios) et postlapsarios (sive infralapsarios). Priores, duce
Francisco Gomar, ex quo Gomaritae vocati sunt, dixerunt Deum,
ante seu independenter a peccato Adae, quosdam homines praedes­
tinasse ad vitam et quosdam ad mortem. Alii vero, emollientes sen­
tentiam Calvini, dixerunt duplicem illam praedestinationem secu­
tam esse praevisionem peccati originalis, post quam Deus libere
decrevit aliquos ab ea ruina salvare, alios autem in perditione dere­
linquere. Imo aliqui, dicti Arminiani ab ipsorum duce Arminio
(lacobo Harmensz, vel Harmensen, concionatore in Hollandia), eam
sententiam ulterius mitigantes, docuerunt Deum ex genere humano
lapso salvare eos qui credunt et damnare non credentes; ob quam
tamen doctrinam, quae magnam commotionem inter Calvinistas
suscitavit, damnati et expulsi sunt in synodo dordracena a. 16181619.2
lansenius, cum suis discipulis, sequens vestigia Baii (cf. Denz.
1925 sqq.), non longe distat a Protestantibus. Consentit enim postlapsariis, sed ab eis se seiungere conatur, admittendo, etiam post
lapsum, quandam Dei voluntatem insinceram de salute reprobato1 Institutio christianae religionis a. 1559, 1. 3 c. 21, n. 5 et 7 (ed. P. Barth et G.
Niesel) IV (Monachii 1931) 373 sq., 378 sq.: «Praedestinationem, qua Deus alios in
spem vitae adoptat, alios adiudicat aeternae morti, nemo, qui velit pius censeri, simpli­
citer negare audet: sed eam multis cavillis involvunt, praesertim vero qui praescientiam
faciunt eius causam... Quod ergo Scriptura clare ostendit, dicimus aeterno et immutabili
consilio Deum semel constituisse quos olirn semel assumere vellet in salutem, quos
rursum exitio devovere; hoc consilium quoad electos in gratuita eius misericordia fun­
datum esse asserimus, nullo humanae dignitatis respectu: quos vero damnationi addicit,
his iusto quidem et irreprehensibili, sed incomprehensibili ipsius iudicio, vitae aditum
praecludit».
2 Cf. E. Mangenot, «Arminius», Dictionnaire de théologie catholique 1-2 (Paris
1902) 1968-1971.

rum, cuius effectus sunt quaedam gratiae insufficientes, vel quae
sunt de se quidem sufficientes, sed in concreto hic et nunc pro tali
vel tali individuo, non vere sufficientes evadunt. Innocentius X
a. 1653 sequentes duas lansenii propositiones damnavit tanquam
haereticas: «Aliqua Dei praecepta hominibus iustis volentibus et
conantibus, secundum praesentes, quas habent vires, sunt impossi­
bilia: deest quoque illis gratia, qua possibilia fiant... Semipelagianum est dicere, Christum pro omnibus omnino hominibus mortuum
esse aut sanguinem fudisse». Quam alteram propositionem R. Pon­
tifex declarat esse haereticam, «intellectam eo sensu, ut Christus
pro salute dumtaxat praedestinatorum mortuus sit» (Denz. 2001,
2005). Alexander VIII a. 1690 damnavit similes has propositiones
lansenistarum: «Christus dedit semetipsum pro nobis oblationem
Deo, non pro solis electis, sed pro omnibus et solis fidelibus. Pagani,
ludaei, haeretici aliique huius generis nullum omnino accipiunt a
lesu Christo influxum: adeoque hinc recte inferes, in illis esse vo­
luntatem nudam et inermem sine omni gratia sufficienti» (Denz.
2304 sq.). Clemens XI a. 1713 damnavit hanc propositionem iansenistae Quesnel, in qua eadem doctrina supponitur: «Omnes, quos
Deus vult salvare per Christum, salvantur infallibiliter» (Denz.
2430, cf. 2412 sq.).
773. Theologi catholici, admissa universalitate voluntatis salvificae,
disputant tum de natura huius voluntatis tum de modo, quo, vi illius, con­
feruntur omnibus hominibus auxilia sufficientia ad salutem.
Quod attinet illius naturam, quidam pauci, ut Caietanus et Bâtiez (In
1 p., q. 19),1 dicunt voluntatem salvificam prout respicit ipsam salutem om­
nium, esse voluntatem non beneplaciti sed signi (cf. supra, n. 745), cum sit
mera voluntas antecedens nec de facto impleatur; differunt tamen a lansenistis, quia etiam admittunt voluntatem beneplaciti relate ad collationem vel
praeparationem auxiliorum sufficientium ad salutem. Alii vero theologi com­
muniter docent eam salvificam voluntatem, utut antecedentem, esse veram et
internam voluntatem beneplaciti de ipsa salute omnium hominum. Nam, ex
una parte necesse est a priori intelligere in sensu proprio verba Scripturae,
dicentis Deum habere voluntatem salvandi omnes, et ex alia parte salus om­
nium hominum, ut sic considerata et abstrahendo a variis circumstantiis, est
obiectum quoddam bonum, nec ideo quidquam ei deest quominus terminet
actum divinae voluntatis. Concludunt ergo voluntatem salvificam esse veram
et formalem voluntatem, sed antecedentem et conditionatam.
Attamen, in hac conditione determinanda necessario dividuntur thomis1 Solent etiam, sed minus certe, adduci auctor Summae Sententiarum, Pseudo-Alexander Halensis, Bonavcntura, Scotus (In 1 Sent., dist. 46, a. 1), Hervaeus, Durandus,
Bicl, Estius, Silvius.

tae et molinistae. Pro molinistis enim conditio est consensus voluntatis crea­
tae, ita ut Deus velit salutem omnium hominum nisi obstet eorum voluntas.
Pro thomistis vero conditio invenitur in ultima analyst ex parte Dei, ita nem­
pe quod Deus velit salutem omnium nisi obstet maius bonum, ut decor uni­
versi et manifestatio attributorum eius. Dicimus «in ultima analysi ex parte
Dei», quia procul dubio Deus vult omnes homines salvos fieri si tamen con­
sentiant, sed cum hic consensus pendeat ab ipso Deo ut a causa prima, ideo
in eius voluntate ultimo quaerenda est conditio ex qua pendet tum salus
hominum tum ipsa volitio creaturae. Veritas autem sententiae thomisticae
probatur iisdem argumentis allatis supra, ubi de medio scientiae divinae
(n. 739-741).
Quod attinet modum collationis auxiliorum sufficientium ad salutem,
quidam pauci, ut Gonet,x contra communiorem sententiam docent Deum ea
Ulli
auxilia praeparare omnibus quidem in genere et in communi,
at de facto qui­
busdam denegare, i. e. infidelibus, peccatoribus obduratis et parvulis morientibus sine Baptismo, idque evenire in poenam peccati originalis vel actualis.
Magis adhuc peregrina est sententia Vasquez? distinguentis inter adultos et
parvulos morientes sine Baptismo, atque docentis his ultimis denegari auxilia
sufficientia ad salutem, imo eos non esse obiectum voluntatis salvificae.
III. ASSERTIO 1. Deus, etiam post Adae lapsum, vera et actuo­
sa voluntate, etsi tantum antecedente, vult omnium hominum sa­
lutem.

De fide est, definita a Cone. Trid. con­
tra Calvinistas, non solos praedestinatos sed etiam reprobos accipere
a Deo gratiam, ac ideo non dari praedestinationem ad malum; quo
implicite definitur voluntatem salvificam non esse de solis praedes­
tinatis. Pariter de fide est, definita contra lansenium, Christum non
pro solis praedestinatis mortuum esse; in quo implicite eadem con­
clusio continetur.
De fide, est, definita saltem a Magisterio ordinario, Deum velle
salutem saltem omnium fidelium; nam hi tenentur confiteri cum
Symbolo Nicaeno-Const.: «Qui propter nos homines et propter nos­
tram salutem descendit de coelis».
Saltem theologice certum est, imo iuxta plures proximum fidei,
Deum velle salutem saltem omnium adultorum, etiam infidelium;
nam doctrina lansenistarum, dicentium Christum mortuum esse pro
solis fidelibus, et infideles nullam accipere ex influxu Christi gra­
tiam sufficientem, damnata est ab Alexandro VIII.
774

Nota theologica.

1 Clypeus, tract. 5, disp. 5, a. 5.
2 In 1 p., disp. 96, c. 3, n. 10.

Ita certum est, ut contrarium non careat temeritate, quod Deus
velit salutem etiam parvulorum absque Baptismo decedentium.
PROBATUR 1. Ex Magisterio Ecclesiae.

775. Magisterii doctrina, quam breviter resumpsimus assig­
nando notam theologicam, continetur praecipue in ipsa condemna­
tione contrariorum errorum Praedestinatianismi, Wyclifismi, Pro­
testantisme et lansenismi.
Cone. Arelatense a. 473 coegit supradictum presbyterum Lucidum ad
revocandum suum errorem. In libello retractationis, a Fausto Reiensi com­
posito, cui Lucidus subscribere debuit, legitur: «Libens fateor Christum etiam
pro perditis advenisse, quia eodem nolente perierunt. Neque enim fas est circa
eos solum, qui videntur esse salvati, immensae divitias bonitatis ac beneficia
divina concludi» (Denz. 340).
Cone. Arausicanum II a. 529, damnans Semipelagianismum, occasionem
sumpsit oppositum pariter extremum Praedestinatianismi errorem reiciendi,
his verbis: «Aliquos vero ad malum divina potestate praedestinatos esse, non
solum non credimus, sed etiam, si sunt, qui tantum mali credere velint, cum
omni detestatione illis anathema dicimus» (Denz. 397).
Cono. Carisiacum a 853, contra Gotschalchum, cap. 1: «Deus autem bo­
nus et iustus elegit ex eadem massa perditionis secundum praescientiam suam.·
quos per gratiam praedestinavit ad vitam, et vitam illis praedestinavit aeter­
nam: ceteros autem, quos iustitiae iudido in massa perditionis reliquit, peri­
turos, praescivit, sed non ut perirent praedestinavit; poenam autem illis, quia
iustus est, praedestinavit aeternam. Ac per hoc unam Dei praedestinationem
tantummodo dicimus, quae aut ad donum pertinet gratiae aut ad retributionem
iustitiae». Cap. 3: «Deus omnipotens ’omnes homines’ sine exceptione ’vult
salvos fieri’ [1 Tim. 2. 4], licet non omnes salventur. Quod autem quidamsalvantur, salvantis est donum: quod autem quidam pereunt, pereuntium est
meritum». Cap. 4: «Christus lesus D. N., sicut nullus homo est, fuit vel erit,_
cuius natura in illo assumpta non fuerit, ita nullus est, fuit vel erit homo,
pro quo passus non fuerit; licet non omnes passionis eius mysterio rediman­
tur» (Denz. 621-624).
Cone. Valentinum a. 855 eandem quoad rem doctrinam emisit, citans
etiam praedicta verba Cone. Arausicani, quamvis quoad modum loquendi
videretur partialiter contradicere capitula carisiaca, ob erroneam istorum in­
terpretationem (Denz. 625-630). Qui error subinde detectus ac correctus est
ab iisdem Patribus in Cone. Lingolnensi a. 859, ita ut lis, suscitata occasione
haeresis Goteschalchi, pacificum finem habuerit (cf. Denz. 625-633).
Cone. Constantiense a. 1415 damnavit supra citatas propositiones Wyclif
et Hus (n. 772).

Cone. Tridentinum, sess. 6, can. 17, doctrinam Calvini damna­
vit: «Si quis iustificationis gratiam non nisi praedestinatis ad vitam .

■contingere dixerit, reliquos vero omnes, qui vocantur, vocari qui­
dem, sed gratiam non accipere, utpote divina potestate praedestina­
tos ad malum: an. s.» (Denz. 1567). In cap. 3 docet: «Verum etsi
ille ’pro omnibus mortuus est’ [2 Cor. 5. 15], non omnes tamen
mortis eius beneficium recipiunt, sed ii dumtaxat, quibus meritum
passionis eius communicatur» (Denz. 1523).
Innocentius X, Alexander VIII et Clemens XI damnarunt sup­
ra relatas lansenistarum propositiones (n. 772).
S. Officium, Epist. ad archiep. Bostoniensem a. 1949: «Ut quis
aeternam obtineat salutem, non semper exigitur, ut reapse Ecclesiae
tamquam membrum incorporetur, sed id saltem requiritur, ut ei­
dem voto et desiderio adhaereat. Hoc tamen votum non semper
explicitum sit oportet, prout accidit in catechumenis, sed ubi homo
invincibili ignorantia laborat, Deus quoque implicitum votum accep­
tat, tali nomine nuncupatum, quia illud in ea bona animae dispo­
sitione continetur, qua homo voluntatem suam Dei voluntati coniormem velit» (Denz. 3870).
Cone. Vaticanum II, Constit. dogm. de Ecclesia a. 1964: «Ii...
qui Evangelium nondum acceperunt, ad Populum Dei diversis ratio­
nibus ordinantur. In primis quidem populus ille cui data fuerunt
testamenta et promissa et ex quo Christus ortus est secundum car­
nem (cfr. Rom. 9. 4-5), populus secundum electionem carissimus
propter patres: sine poenitentia enim sunt dona et vocatio Dei
(cfr. Rom. 11. 28-29). Sed propositum salutis et eos amplectitur,
qui Creatorem agnoscunt, inter quos imprimis M.usulmanos, qui
fidem Abrahae se tenere profitentes, nobiscum Deum adorant uni­
cum, misericordem, homines die novissimo indicaturum. Neque ab
aliis, qui in umbris et imaginibus Deum ignotum quaerunt, ab huius­
modi Deus ipse longe est, cum det omnibus vitam et inspirationem
et omnia (cfr. Act. 17. 25-28), et Salvator velit omnes homines
salvos fieri (cfr. 1 Tm. 2. 4). Qui enim Evangelium Christi Eiusque
Ecclesiam sine culpa ignorantes, Deum tamen sincero corde quae­
runt, Eiusque voluntatem per conscientiae dictamen agnitam, operi­
bus adimplere, sub gratiae influxu, conantur, aeternam salutem con­
sequi possunt. Nec divina Providentia auxilia ad salutem necessaria
denegat his qui sine culpa ad expressam agnitionem Dei nondum
pervenerunt et rectam vitam non sine divina gratia assequi nituntur.
Quidquid enim boni et veri apud illos invenitur, ab Ecclesia tam-

quam praeparatio evangelica aestimatur et ab Illo datum qui illu­
minat omnem hominem, ut tandem vitam habeat» (n. 16).
PROBATUR 2. Ex Scriptura.1

776. Innumeri habentur loci, praesertim in N. T., in quibus
universalis voluntas salvifica affirmatur. Possunt autem quoad sen­
sum colligi sub hac triplici assertione: Deum nolle mortem peccato­
ris sed paratum esse ad illum perducendum ad salutem —Christum
sanguinem suum fudisse pro omnibus hominibus— Evangelium
salutis esse omnibus hominibus praedicandum. Cf. Sap. 1. 12 sq.;
11. 24-27; Ezech. 18. 23-28; 33. 11; Mat. 28. 18 sqq.; Mare. 16.
15 sqq.; Luc. 9. 56; Io. 3. 16 sqq.; Rom. 5. 18; 8. 32; 2 Cor. 5.
14; Col. 1. 19 sq.; 1 Tim. 1. 15; 2. 4 sqq.; 4. 4-6; 1 Io. 2. 2; 414; 2 Petr. 3. 9.
In his autem locis, etsi saepius et signantius de fidelibus et
adultis sit sermo, non tamen exclusive de eis agitur, sed de omnibus
hominibus, etiam infidelibus et parvulis. De parvulis quidem nullus
textus directus et explicitus afferri potest, sed voluntas salvifica
circa eos implicite continetur in textibus in quibus generaliter
eadem affirmatur. Ita v. g. in Io. 3. 16: «Sic Deus dilexit mundum,
ut Filium suum unigenitum daret»; cf. Col. 1. 19 sq.; Rom. 5. 18;
2 Cor. 5. 15; 1 Tim. 2. 4-6.
Peculiarem vim habet textus 1 Tim. 2. 4-6: «Qui omnes homines vult
salvos fieri et ad agnitionem veritatis venire. Unus enim Deus, unus et me­
diator Dei et hominum homo Christus lesus, qui dedit redemptionem semetipsum pro omnibus». Explicite hic exhibetur voluntas divina de salute om­
nium et explicite etiam affirmatur Christum passum esse pro omnibus. Ille­
gitime autem vox «omnibus» acciperetur pro «multis». Verba autem «ad agni­
tionem veritatis venire», quamvis directius ac principaliter referantur ad adul­
tos, non excludunt parvulos, tum quia vox «omnibus» bis repetita universa­
liter sonat, tum quia ratio, ex qua salvifica voluntas deducitur («Unus enim
est Deus, unus et mediator»), refertur etiam ad parvulos, tum quia ceteroquin
et ipsi ad agnitionem veritatis perveniunt per visionem beatificam. In eundem
prorsus sensum collimat 2 Petr. 3. 9: «Non tardat Dominus promissionem
suam, sicut quidam existimant; sed patienter agit propter vos, nolens aliquos
perire, sed omnes ad poenitentiam reverti».
Nec refert quod in quibusdam textibus (ut Mat. 26. 28; Marc. 14. 24;
Ιο. 10. 15; Eph. 5. 2; Hebr. 9. 28) dicatur Christus passus esse «pro multis».
Nam non raro in Scriptura vox «multi» supponit pro «omnes», quando revera
illi omnes sunt multi; unde vox «multi» adhibetur non in sensu exclusive,
1 Cf. F. Ceuppens, Theologia biblica, I: De Deo Uno (Romae 1938) 139-218.

seel in sensu emphatico ad significandam ingentem multitudinem. Ceterum,
aliqui ex illis locis possunt etiam intclligi in sensu exclusivo, eo nempe modo
quo S. Thomas explicat textum Mat. 26. 28: «Hic est sanguis meus... qui
pro multis effundetur», ut scilicet Christus mortuus sit pro omnibus quoad
sufficientiam auxiliorum ad salutem et tantum pro multis quoad efficaciam
salutis; quam interpretationem suam facit Catechismus Conc. Trid. (p. 2, c. 4,
n. 24) ac suggerere videntur ipsa verba Apostoli in eadem epistola 1 Tim. 4.
10: «Qui est salvator omnium, maxime fidelium».
PROBATUR 3.

Ex Patribus.

777. Ante Augustinum Patres uno ore de universalitate vo­
luntatis salvificae loquuntur.1 Huiusmodi salutis universalitas fun­
datur in universalitate tum creationis, tum originis ex Adamo, tum
redemptionis per Christum, tum legis; Deus scilicet vult salvare
omnes quos creavit, omnes qui in Adamo peccarunt, omnes quos
Christus, novus Adam, restituere venit, omnes quibus lex impo­
lita est.
Ambrosius: «Ille omnes suos vult esse, quos condidit et creavit» (In
Psal. 39. 20, ML 14. 1117).
Ambrosiaster: «Nam utique qui legem omnibus dedit, nullum excepit a
■salute» (In 1 Tim., c. 2, ML 17. 492).
Gregorius Naz.: «Ego vero ita antiquorum et philosophorum more sen­
tio, ut unum idemque caelum omnibus commune esse existimem, communem
item solis et lunae conversionem... et etiam praeter haec, communem ratio­
nem, legem, prophetas, ipsos Christi cruciatus, per quos reformati sumus,
non quidem hic et non ille, sed eiusdem Adam omnes participantes, et a ser­
pente decepti, et per peccatum morte affecti, et per caelestem Adam rursus
-salvati» (Orat. 33, n. 9, MG 26. 226).

Aliqui Patres explicite distinguunt inter voluntatem anteceden­
tem, qua Deus vult omnes salvos fieri, et voluntatem consequentem,
•qua eos qui mala egerunt vult perire.
Chrysostomus: «’Secundum propositum’, inquit, 'voluntatis suae’; id
■et, propterea quod valde velit. Hoc est, ut ita dicam, eius desiderium. Ubique
enim εύδοϊςία
(hoc enim vocabulum hic usurpat Paulus) est voluntas prin­
ceps et quae praecedit; est enim etiam alia voluntas; utputa voluntas prima
est, ut non pereant qui peccarunt; voluntas secunda est, ut qui facti sunt mali
pereant. Non enim eos castigat necessitas, sed voluntas» (In Eph., c. 1, hom.
1, n. 2, MG 62. 13).
1 Praeter textus mox citandos, cf. Hippolytum, De antichristo 3; Origenem, C. Cel­
sum 4. 3-10; Basilium, Reg. brevius tract. 248; Chrysostomum, In Gal. 2. 8; Epiphanium, Haer. 55. 4; Ambrosium, De Cain et Abel 2. 3. 11; In Psal. 118, serm. 8. 57;
Hieronymum, In Eph. 1. 1. 11.

Damascenus: «Hoc itidem nosse oportet, Deum primaria et antecedente
voluntate velle omnes salvos esse et regni sui compotes fieri. Non enim nos
ut puniret condidit, sed quia bonus est, ad hoc ut bonitatis suae participes
essemus. Peccantes porro puniri vult, quia iustus est. Itaque prima illa vo­
luntas, antecedens dicitur et beneplacitum, cuius ipse causa sit; secunda
autem consequens voluntas et permissio ex nostra causa ortum habens; eaque
duplex: altera dispensatione quadam fit et ad salutem erudit, altera a repro­
batione proficiscitur, ad absolutam, ut diximus, poenam pertinens». (De fide
orth., 1. 2, c. 29, MG 94. 970).

Ad quaestionem, cur non omnes salventur, respondent Patres
id esse non quia Deus non vult sed quia quidam ex propria electione
perire merentur.
Gregorius Nyssenus: « [Fallaciter] Apollinaris censet, dum ait, non
omnes, sed aliquos tantum [Christum] salvari voluisse. Neque enim divina
voluntas in causa est, cur alii salventur, alii vero pereant, alioquin ad illam
voluntatem, tanquam ad causam, horum perditio referenda esset; sed ex li­
bera voluntate suscipientium verbum Dei, alios salvari, alios perire contingit»
(Adv. Apoll. 29, MG 45. 1187).
Prosper Aquitanus: «Qui dicit, quod non omnes homines velit Deus
salvos fieri, sed certum numerum praedestinatorum, durius loquitur quam
loquendum est de altitudine inscrutabilis gratiae Dei, qui et omnes vult salvos
fieri et ad agnitionem veritatis venire... ut, et qui salvantur, ideo salvi sint,
quia illos voluit Deus salvos fieri; et qui pereunt, ideo pereant, quia perire
meruerunt» (Ad capitula gallor., sent, super 8, ML 51. 172).2

Quidam etiam explicite inquirunt quomodo salvari potuerint ii
qui absque revelationis notitia decesserunt; cui quaestioni Clemens
Alex, et Origenes responderunt illis praedicatum fuisse evangelium
in altera vita, lustinus vero ait illos potuisse revelationem cognos­
cere ex ludaeis inter gentiles dispersis.
Unanimitatem doctrinae Patrum graecorum ipse lansenius con­
cedens, despicit eorum auctoritatem, inquiens: «Nulli imperfectius
de gratia quam Graeci locuti sunt».12Recurrit autem lansenius, sicut
ante ipsum Protestantes et antiquiores Praedestinatiani, ad auctori­
tatem Augustini.
T18. Augustinus3 autem in pluribus operibus universalem voluntatem
salvificam explicite asserit:
1 De sententia Prosperi Aquitani, discipuli Augustini, cf. L. Pelland, S. Prosperi
Aquitani doctrina de praedestinatione et voluntate Dei salvifica, Montréal 1936.
2 De Gratia Christi, 1. 5, c. 20.
-Chene, J., La théologie de Saint Augustin. Grâce et prédestination, Le Puy-Lyon
1962.—«Saint Augustin enseigne-t-il dans le ’De spiritu et littera’ l’universalité de la
volonté salvifique de Dieu?», Recherches de science religieuse XLVII (1959) 215-224.
Dalmau, I. M., «Notas criticas sobre la interpretaciôn de la doctrina agustiniana.
de la gracia», Esludios eclesiâsticos XVII (1943) 1-31.

Enarr. hi Ps. 95. 15: «’Indicabit orbem terrarum in aequitate’: non par­
tem, quia non partem emit. Totum iudicare debet, quia pro toto pretium
•dedit» (CCL 39. 1352).
Contr. Iui., 1. 3, c, 25, n, 58: «Et ideo Christus, quod et ipse confiteris,
pro parvulis mortuus est, quia et ad ipsos pertinet sanguis, quia in remissio­
nem fusus est peccatorum... Exordium vero parvulorum, ex quo nascerentur,
in Adam fuit; quo per peccatum vitiato atque damnato, alterum eis Christus,
ex quo renascerentur, instituit» (ML 44, 732).
Ibid., 1. 6, c. 9, n. 27: «Merito ergo intelliguntur mortui [parvuli non
baptizati] qui non habent vitam, pro quibus est Christus mortuus ut habeant»
.(ML 44. 838).
De spiritu et littera 33. 58, exponens supracitata verba 1 Tim. 2. 4-6
de salute omnium, inquit: «Vult autem Deus omnes homines salvos fieri, et
in agnitionem veritatis venire; non sic tamen, ut eis adimat liberum arbitrium,
quo vel bene vel male utentes iustissime indicentur. Quod cum fit, infideles
* quidem contra voluntatem Dei faciunt, cum eius evangelio non credunt» (ML
44. 238).*12*
In ultimis tamen suis scriptis praedictum textum Apostoli ad Timotheum
triplici alio modo exponit, i. e. Deus vult salvos fieri omnes homines qui
salvantur (C. Iui. 4. 8. 42 sqq.; De praed. 8. 14; Enchir. 103).—Deus vult de
quolibet statu aliquos homines salvos fieri (De correpi. 14. 44; Enchir. 103).
—Deus facit ut nos velimus omnes salvos fieri (De corrept. 15. 47)? Ad hos
textus provocat lansenius, nec desunt theologi catholici qui ei consentiant
asserenti Augustinum circa finem vitae docuisse Deum velle tantum salutem
praedestinatorum.
Attamen, imprimis vix convenienter asseri potest, Augustinum, cuius
doctrina de gratia ab Ecclesia ut vera et catholica toties declarata est, mutasse
sententiam in re quae postea ad dignitatem dogmatis elevata est.
Praeterea, interpretationem S. Doctoris alii Patres post ipsum suscepe­
runt, uti Prosper (Epist. ad Ruf. 13. 14), Fulgentius (De verit. praed. 3. 10.
15), Pseudo-Gregorius M. (Concordia quor. Script, term. 29) et ipse S. Tho­
mas, qui in 1 p., q. 19, a. 6, ad 1, varias interpretationes Augustini exponit.
Id signum est has interpretationes non contradicere interpretationi communi
de universalitate voluntatis salvificae. Et revera binae istae expressiones:
Deus vult omnes salvos fieri et Deus vult quosdam tantum salvos fieri, optime
explicari et ad invicem componi possunt, distinguendo inter voluntatem ante­
cedentem et consequentem. Quam distinctionem explicite faciunt Chysostomus et Damascenus, supra relati.
Ratio autem quare Augustinus in fine vitae non loquatur nisi de volun­
tate consequenti in interpretandis praefatis verbis Apostoli, in eo assignari
potest quod tunc temporis ipse acerrime impugnaret Pelagianos, docentes non
Franzeiin, I.-B., De Deo Uno (Romae 1876) 528-541.
Jacquin, M., «La question de la prédestination aux Ve et XT6 siècles. S. Augustin»,
Revue d’histoire ecclésiastique (1904) 265 sqq., 725 sqq.
1 Cf. alios textus apud Fr. Morones, Enchiridion theologicum Sancti Augustini
'(Matriti 1961), n. 1644-1651.
2Cf. textus ibid., n. 1637-1640. Item apud M. J. Rouet de Journel, Enchiridion
patristicum, n. 1457, 1735, 1906, 1927, 1962, 1964, ‘1983.

Deum sed ipsum hominem de sua salute decernere. Unde, coactus quanr
maxime defendere voluntatem Dei consequentem et efficacem de salute ho­
minum, ad eam retulit etiam illud 1 Tim. 2. 4-6.
Ceterum, notandum est S. Doctorem numquam anteriorem expositionem
illius textus explicite revocasse.
PROBATUR 3. Ex ratione theologica.

779. Nisi Deus vellet salutem omnium, non imponeret om­
nibus observationem praeceptorum supernaturalium, quae ad salu­
tem ordinantur.
Deus dat omnibus auxilia sufficientia ad salutem, ut infra pro­
babitur. Ergo vult omnium salutem.
Abstrahendo ab universali oblatione auxiliorum sufficientium,.
Deus procul dubio vult salutem omnium illorum quibus de facto
confert auxilia salutis, praecipue eorum quos per gratiam Baptismi
adoptat in filios et haeredes regni sui; secus enim haec gratiarum
collatio et praecipue adoptio esset mera simulatio. Atqui ex prae­
dictis hominibus non omnes sunt praedestinati, seu non omnes ne­
cessario salvantur; quod ex multis patet, v. g. ex vigilantia ad quam
Scriptura saepe nos hortatur, item ex verbis Apostoli Rom. 14. 15:
«Noli cibo tuo illum perdere, pro quo Christus mortuus est». Ergo
Deus non vult tantum salutem praedestinatorum.

Res confirmatur ex inconvenientibus contrariae haeresis praedestinatianae. Haec enim aufert vel mutilat fidem, spem et charitatem christianam.
Fides enim est «sperandarum substantia rerum» (Hebr. 11. 1);
unde oportet quod sit de eodem obiecto, saltem principali, ac ipsa
spes, ita nempe quod id quod speratur, idipsum credatur. Unusquis­
que autem fidelis sperat propriam salutem; unde oportet ut eandem
credat. Admisso autem praedestinatianismo, homo nequit credere
Deum velle suam salutem, cum nesciat an sit de numero praedes­
tinatorum. Et ita mutilatur fides.
Ipsa etiam spes aufertur, cuius fundamentum est voluntas Dei
de salute uniuscuiusque hominis. Speramus enim salutem et auxilia
ad eam obtinendam. Quomodo autem sperabit homo, nisi persua­
sum habeat Deum velle ipsum perducere ad salutem?
Eradicatur tandem charitas, quae nequit disiungi ab amore con­
cupiscentiae beatitudinis, etsi diversum habeat motivum formale.
Quomodo enim posset homo efficaciter moveri ad Deum amandum
propter se, nisi certo sciret eum sibi velle salutem? Praeterea notan-

dum est, in hac hacresi ipsam Dei erga homines charitatem, ad pau­
cos coarctatam, ita mutilari ut fiat angustior charitate ad quam qui­
libet christianus obligatur.
780
(Dbicies. Omnis vera voluntas Dei necessario impletur, Deus enim
est omnipotens. Atqui voluntas salvifica universalis non impletur. Ergo non
est vera voluntas in Deo, sed ad summum quaedam otiosa complacentia, vel
mera abstracta velleitas.
Resp. Dist. mai. Omnis vera voluntas Dei necessario impletur, si est
voluntas consequens, conc.; si est tantum antecedens, nego vel subdist.·. im­
pletur quoad principale volitum, nego; quoad secundarium volitum, conc.
Contr. min. Neg. cons.
Dari in Deo veram voluntatem, quae tamen sit inefficax, nemo catho­
licus negare potest. Deus enim vera voluntate vult observari sua praecepta,
quae tamen voluntas non impletur in iis qui peccant. Sicut igitur Deus vera
voluntate antecedente vult mandata observari, et tamen simul voluntate con­
sequente permissiva vult ea ab aliquibus non observari, ita, quamvis vera vo­
luntate antecedente velit omnium salutem, tamen voluntate consequente per­
missiva vult aliquos non salvari. Haec autem salvifica voluntas est efficax,
quatenus propter eam praeparantur omnibus auxilia sufficientia ad salutem.
Simili modo mercator, imminente periculo naufragii, omnia adhibet media et
nihil non tentât ut salvet merces, quas tamen simpliciter abicere vult.

Instes. Voluntas antecedens, ita intellecta, non esset positiva et sincera
voluntas. Non enim sincere vult, qui potest facere id quod vult et non facit.
Ita, si mercator in periculo naufragii posset efficaciter salvare suas merces,
non sincere vellet eas salvare si id non faceret. Deus autem potest salvare
omnes homines.
Resp. Distinguo: Qui potest facere id quod vult et non facit, non sincere
vult voluntate consequente, conc.; voluntate antecedente, nego. Non enim
repugnat voluntas antecedens in genere loquendo; potest quippe aliquod
obiectum, seorsim sumptum, bonum apparere adeoque appeti, quod tamen,
vestitum circumstantiis, malum appareat et qua tale contraria voluntate res­
puatur. Nec id negari potest esse in Deo, ut nuper diximus. Obiectum autem
exemplum mercatoris ad rem quoque facit; si enim ipse posset efficaciter
servare merces easque non servaret, nulla superveniente causa eas proiciendi,
censeretur utique non sincere velle eas servare; secus vero, si aliqua causa
superveniat quae suadeat abicere merces, puta periculum naufragii. Tunc
enim vere vult retinere merces secundum se consideratas, simpliciter tamen
non vult eas servare, prout sunt de facto inductivae periculi naufragii.
ASSERTIO 2.

Christus passus est pro omnibus hominibus.

781. probatur iisdem rationibus allatis quoad praecedentem
assertionem. Universalitas scilicet redemptionis Christi praedicatur
in Scriptura et Patribus. Praeterea, Christus passus est pro salute
omnium quibus auxilia salutis conferuntur, quae quidem multis

conferuntur qui non salvantur; imo, ut mox probabitur, auxilia sufficientia ad salutem omnibus conferuntur, quae quidem sunt effectus passionis Christi. Tandem, Christus Redemptor omnium est
obiectum fidei, ratio spei, motivum efficacissimum amoris.

ASSERTIO 3.
Deus, vi voluntatis salvificae et intuitu passio­
nis Christi, confert omnibus auxilia sufficientia ad salutem.

PROBATUR.

782. 1. Nemo vult sincere finem nisi velit quoque media
ad illum necessaria. Cum ergo Deus sincere velit salutem omnium
et Christus vere pro eadem universali salute mortuus sit, necesse est
omnibus conferri auxilia sufficientia ad salutem.
Praeterea, omnes homines obligantur ad observationem praecep­
torum supernaturalium, quae omnia, inde a primo praecepto fidei
suscipiendae usque ad ultimum mandatum christianae legis, impo­
nuntur in ordine ad salutem. Atqui praecepta supernaturalia nullo
modo absque gratiis sufficientibus observari possunt. Ergo omnibus
praedicta auxilia conferuntur. Eadem ratio sic etiam efferri potest.
Salus cuique possibilis est, etiam supposito peccato originali et quo­
vis peccato actuali; Deus enim vult salutem omnium nec vult im­
possibilia. Atqui sine gratiis sufficientibus salus non esset possibilis.
Ergo.
Observa autem nostram assertionem ita intelligendam esse, ut
dicatur Deus conferre gratias omnibus et singulis non tantum prae­
parando in communi, sic enim non vere dici posset omnibus eas
dare, sed etiam in particulari conferendo vel saltem offerendo, pro
loco et tempore, seu dum id est necesse ad salutem, puta cum urget
praecepti adimpletio et periculum peccati, auxilia sufficientia saltem
remote, quae nempe, si homo eis non resistat, evadunt proxime suf­
ficientia per additionem aliorum auxiliorum. Id autem intelligendum est iuxta cuiusque conditionem et exigentiam; nom enim
eodem modo provideri debet adultis, amentibus et parvulis; adulti
quippe meriti vel demeriti sunt capaces, non vero amentes quibus
providetur per gratiam sacramenti, neque parvuli quibus providetur
per solum Baptismum et quidem impedibiliter oblatum. At de his
fusius in responsione ad sequentes obiectiones.
783
Obi. 1. Auxilia sufficientia sunt piae illustrationes intellectus et
piae monones voluntatis ad praecepta implenda vel saltem ad gratiam pe­
tendam. Atqui incredibile prorsus est homines scelestissimos et obduratos,

haereticos, paganos, atheos, quoties peccant aut quoties adimpletio praecepti
eis incumbit, eiusmodi illustrationibus et piis motionibus excitari. Ergo non
omnibus conferuntur auxilia sufficientia ad salutem,
Resp.1 Auxilia sufficientia non debent a Deo conferri continuo, sed
quando sunt necessaria ad vitanda peccata et implenda praecepta. Haec autem
necessitas non est ita frequens, quia aliquando praeceptum est tantum negati­
vum et nulla tentatio aut levis tantum occurrit; cum vero praeceptum est
positivum, saepe eius observatio non est difficilis et ideo in utroque casu
non est necessaria specialis gratia.
Praeterea, quando omnino requiritur auxilium divinum ad peccatum
vitandum, non videtur necessario requiri internam inspirationem vel motio­
nem, sed sufficit ut vires in adversario imminuantur, vel removeatur tentationis occasio, vel terror aliquis iniciatur, vel aliquid magis alliciens offeratur.
Praeterea, si quando omnino necessarium esset auxilium supernaturale,
sive sit tale quoad substantiam sive tantum quoad modum, non videtur ne­
cessarium quod intrinsece in subiecto suscipiatur, sed sufficit quod a Deo
omnibus offeratur, etsi quidam intrinsece illud non accipiant propter apposi­
tum impedimentum; per talem enim oblationem censetur homo posse bene
agere, iuxta illud S. Thomae «Quod possumus per amicos possumus per
nosmetipsos».
Tandem, quando intrinsece suscipiuntur praedicta auxilia supernaturalia,
etsi exercite sentiantur, non semper signate discernuntur ut gratiae collatae
ad peccatum vitandum et ad salutem supernaturalem ordinatae. Et hoc sive
subiective, ob distractionem et divagationem mentis, sive obiective, quia sae­
pe tales gratiae sunt remote tantum sufficientes, vel etiam supernaturales
quoad modum et entitative naturales.
Obi. 2. {quoad peccatores). In Scriptura quidam dicuntur obdurati et a
Deo derelicti; cf. Io. 12. 39 sq.; Eccli. 7. 14; Exod. 7. 3. Id autem dici non
posset, si Deus illis conferret gratias sufficientes ad salutem.
Resp. Quidam homines dicuntur obdurati vel derelicti non quatenus
nulla habeant auxilia ad salutem, nemo enim totaliter a Deo deseritur dum
est in statu viae, sed quia habent auxilia remotiora, debiliora et rariora, unde
salus illis evadit valde difficilis seu fere moraliter impossibilis, non vero pro­
prie impossibilis. Potest etiam dici talibus hominibus esse absolute impossi­
bile bonum agere ex suppositione, seu in sensu composito cum ipsa obstina­
tione ipsorum. Ea enim permanente, nequeunt certe converti, at possunt
eam deponere sicque converti. Hanc responsionem affert 5. Thomas, In Io.,
c. 12, lect. 7, eam desumens ex Augustino, Tract. 55 in Io.: «Illi non poterant
credere, non quia mutari in melius homines non possunt, sed quia quandiu
talia sapiunt, non possunt credere».
Obi. 3. {quoad infideles). Fides est primum initium salutis, ut ait Cone.
Trid., sess. 6, c. 8. Atqui multi infideles carent auxilio sufficienti ad fidem,
quia multi nondum audierunt evangelii praedicationem ex qua fides gignitur;
nec dici potest eos habere auxilium interius impellens ad fidem, quia ita non
1 Cf. Salm anticenses, Oe gratia, disp. 6, dub. 3, n. 102.

darentur infideles negativi seu inculpabiles, cum esset ex eorum culpa si ad
fidem non pervenirent. Ergo multi infideles carent auxilio sufficienti ad
salutem.
Resp.1 Omnes infideles habent aliquod auxilium sufficiens ad perve­
niendum ad fidem, vel per gratiam extrinsecam praedicationis vel sine ea.
Hoc autem auxilium nequit gignere nisi aliquam fidem implicitam et remo­
tam, unde non aufert infidelitatem negativam, quae dicitur tantum relate ad
fidem explicitam. Etsi enim homo peccet resistendo praedicto auxilio et prop­
ter hoc non perveniat ad fidem explicitam, huius tamen fidei explicitae
absentia nequit illi imputari in causa, quia non poterat ab ipso praevideri.
Unde vere dicitur infidelis negative et inculpabiliter.
Cum autem Cone. Tridentinum ait fidem esse initium salutis, hoc du­
pliciter intelligi potest. Primo, si verba Concilii accipiuntur generalissime de
toto opere salutis, intelligi debent de fide implicita non de explicita, imo de
fide implicita non formaliter et exclusive ut importat assensum intellectus,
quia hunc praecedit pius motus voluntatis ad assensum impellens, sed de
fide implicita, prout simul importat tam assensum intellectus quam pium
motum voluntatis. Unde in cap. 6 eiusdem sessionis Concilium ait: «Dispo­
nuntur ad ipsam iustitiam, dum excitati divina gratia et adiuti, fidem ex
auditu concipientes, libere moventur in Deum, credentes vera esse quae
divinitus revelata et promissa sunt». Si vero verba Concilii accipiuntur res­
trictive de ipso opere iustificationis, tunc intelligi possunt de ipsa fide expli­
cita, quatenus est primus inter actus immediate requisitos ad iustificationem
suscipiendam, de quibus loquitur Concilium in ses. 6, cap. 6. Et haec expli­
catio magis cohaeret verbis et menti Concilii.

Instes. Hoc auxilium, haec fides implicita omnibus collata, est quid in
se repugnans. Nam vel est actus naturalis, et tunc homo per naturalia se
praepararet ad gratiam, quod sapit pelagianismum, vel est supernaturalis, et
tunc est ipsa fides explicita, primum enim auxilium in ordine supernaturali
est fides explicita.
1 Angeli, P., La possibility di salute nel primo atto morale per il fanciullo infedele,
Roma 1946.
Caperan, L., Le problème du salut des infidèles, 2 voll., Paris 1912; éd. 2, 1934.
Congar, Y. M.-J., «Au sujet du salut des non-catholiques». Revue des sciences reli­
gieuses XXXII (1958) 53-65.
Fischer, A., De salute infidelium, Essen 1886.
Guibert, J. de, «Quelle a été la pensée définitive de S. Thomas sur le salut des
infidèles», Bulletin de littérature ecclésiastique (1913) 337-355.
Harent, S., «Infidèles», Dictionnaire de théologie catholique VII-2 (Paris 1923)
1827-1929.
Lombardi, R., La salvezza di chi non ha fede, Roma 1943.
Lumbreras, P., «Cuando el salvaje llcga al uso de razôn», Anuario de la Asociaciôn
Francisco de Vitoria VII (1946-47) 85-128.
Salm anticenses, De gratia, disp. 6, dub. 3, n. 86-89, 97-101.
Santos Hernandez, A.. Salvaciôn y paganismo. El problema teolôgico de la salva­
ciôn de los infieles, Santander 1960.
Urdanoz, T„ «La necesidad de la fe explicita para salvarse, segùn los teôlogos de
la Escuela Salmantina», Ciencia tomista LIX (1940) 398414, 529-553: LX (1941) 109134; LXI (1942) 83-107.

DE OPERATIONE DEI, SEU DE ATTRIBUTIS OPERATI VIS

849

Resp. Dici potest cum quibusdam quod illud auxilium est naturale enti­
tative et supernaturale quoad modum, quatenus est naturae lapsae indebitum
et gratis a Deo concessum ex meritis Christi. Et ita vitatur Pelagianismus,
qui docebat hominem posse se disponere ad fidem per naturalem motum
liberi arbitrii sine gratia.
Melius autem cum aliis dicitur illud auxilium esse supernaturale quoad
substantiam; ex quo negatur primum auxilium supernaturale esse necessario
fidem explicitam. Potest enim homo habere aliquam illuminationem super­
naturalem circa prima credibilia, puta circa existentiam Dei eiusque provi­
dentiam generalem de salute hominum (in quibus duobus, inquit S. Thomas,
2-2, q. 1, a. 7, implicite omnia credibilia continentur), cum qua illuminatione
bene stare potest infidelitas negativa et inculpabilitas circa alia credibilia. Si
autem illi illuminationi homo non opponit obstaculum, pervenit ad fidem
explicitam, vel statim cum primo huic auxilio consenserit, si nempe tunc
Deus per internam revelationem ei proponat quae sunt explicite credenda,
vel postmodum, quando et quomodo Deo placuerit illi homini providere de
fide explicita et conversionis gratia, puta per adventum alicuius missionarii
(cf. De veritate, q. 14, a. 11, ad 1; In Rom. 10, lect. 3).
Nec contra hoc urgeri potest quod, concesso tali auxilio pro omnibus
infidelibus, pluies saltem ex illis converti deberent, quod tamen non con­
tingit. Nam, imprimis scimus aliquos apud infideles esse a Deo illuminatos
et conversos; ita lob eiusque amicos, Magos qui ex Oriente venerunt in
Bethlehem et alios plures quibus alludit Petrus cum, missus a Deo ad Cor­
nelium, ait: «In veritate comperi quia non est personarum acceptor Deus;
sed in omni gente qui timet eum, et operatur iustitiam, acceptus est illi»
(Act. 10. 34 sq.; c. Augustinum, De civ. Dei 18. 47). Ceterum, nescimus
quot et quosnam Deus apud infideles immediata providentia convertat. Prae­
terea, multi quibus mittuntur missionarii hanc gratiam fortasse meruerunt ex
praecedenti eorum acceptatione gratiarum remote sufficientium.

Obi. 4. [quoad parvulos}. Deus pluribus parvulis denegat auxilia suffi­
cientia ad salutem, iis nempe qui vel in maternis uteris, vel apud infideles,
ante usum rationis moriuntur; medium enim, his ad salutem sufficiens,
unum est, Baptismus scilicet re collatus, quo tamen privantur.
Resp.' Huic difficultati non una fuit responsio:
Semipelagiani dixerunt illis tantum parvulis gratiam Baptismi concedi,
quos, si diutius viverent, Deus praevidet bene operaturos seu gratiae evangelii
consensuros; aliis vero omnibus Baptismum denegari. At haec sententia est
arbitraria et falsa; sic enim Deus puniret peccata hypothetice futura.
Quidam theologi, tam antiquiores quam recentiores, putant parvulos
absque Baptismo salvari, ob specialem Dei providentiam, puta in fide paren­
tum (Caietanus), vel per specialem Dei illuminationem (Klee), vel per similitu­
dinem martyrii (Schell), vel aliis modis, de quibus sermo erit in tractatu de
1 Ceulemans, F. C., De parvulis qui sine baptismo moriuntur, Lovanii 1886.
Lercher, L., Institutiones theologiae dogmaticae, IV-1, n. 366-370.
Salmanticenses, De Gratia, disp. 6, dub. 3, n. 93-96.
Stocku.ms, W., Das Los der ohne die Taufe sterbenden Kinder, Freiburg 1923.

Baptismo. At huiusmodi sententia communiter solet reici a theologis ut non
satis congrua cum dogmate de absoluta Baptismi necessitate.
Communiter theologi respondent Deum saluti parvulorum sufficienter
providisse per institutionem Baptismi, omnibus absque exceptione parati et
quidem facilis applicationis, etsi impedibilis iuxta naturalem cursum causa­
rum secundarum, tum physicarum tum liberarum, quas Deus, ut provisor
universalis, non tenetur impedire, sed potius permittere debet propter uni­
versaliores et altiores fines providentiae naturalis, quae per leges providentiae
supernaturalis perficitur quidem sed non perturbatur.
Neque ceterum mirum videri debet infantium salutem pendere a volun­
tate aliena atque a causis legibusque physicis. Nam etiam salus adultorum
multum pendet ab hac duplici causa, seu potius conditione. Sufficit quippe ut
aliquis tyrannus excitet persecutionem in Ecclesiam eamque exterminet a suo
regno, ut eo ipso innumeri subditi, qui in conditionibus ordinariis essent sal­
vati, occasionem inveniant aeternae damnationis. Ex variis causis humanis,
quandoque per longum tempus missionarii impediuntur ab ingressu in ali­
quam regionem, quam evangelizare intendunt, et ita plurimae animae pereunt,
quas aliter salutem accepissent. In his similibusque casibus salus adultorum
pendet ex magna parte, quamvis non unice, ex causis naturalibus.
Potuit quidem, absolute loquendo, Deus ita res componere ut omni­
moda securitas haberetur de salute parvulorum, aut per Baptismum aut alio
modo. luste tamen noluit nec debuit, imo ordinate non potuit, attento scilicet
praesenti ordine rerum, quo naturae cursus gratiae subicitur absque ulla eius
essentiali mutatione aut perturbatione. Ceterum, ne inde durior erga parvu­
los voluntas divina videatur, notandum est eos nullo privari debito beneficio,
imo absque ullo merito maxima quadam felicitate in Limbo, veluti in natu­
rali paradiso, gratificari.

QUAESTIO XIII.

DE PROVIDENTIA DEI1

I. SENSUS QUAESTIONIS.

784. Attendimus hucusque ea quae pertinent ad ipsam volun­
tatem divinam secundum se et absolute consideratam. Iam proce11 p., q. 22; C. Gent. 3. 64, 71-77, 90-98; De veritate, q. 5; In 1 Sent., dist. 39, q. 2.
Ales, A. de, Providence et libre arbitre, Paris 1927.
Bartmann, B., Unser Vorschungsglaube, Paderborn, 1931.
Beraza, B., De Deo Creante (Bilbao 1921) 653-742.
Dictionnaire de théologie catholique, art. «Providence» (auctoribus Lemmonyer, Si­
monin. Rascol, Garrigou-Lagrange), XIII-1 (Paris 1936) 935-1023.
Garrigou-Lagrange, R.. De Deo Uno (Paris 1938) 488-508.—La providence et la
confiance en Dieu, Paris 1932.
Hellin, I., Theologia Naturalis (Matriti 1950) 869-889.
Jansen, F., «La divine providence», Nouvelle revue théologique LX (1933) 97-116.
Jolivet, R., «La providence d’après S. Augustin», Archives de philosophie VII-2
(1929) 322-331.
Vie spirituelle CVI (1962) n. 479-481, art. «La providence».
Zigon, F., «Providentia divina et peccatum», Ephemerides theologicae Lovanienser
X (1933) 597-617.
Huc refer etiam bibliographiam de malo, relatam supra, n. 761.

•dendum est ad ea quae respiciunt simul voluntatem et intellectum,
seu ad providentiam, eiusque partes obiectivas, quae in supernatu­
ral! ordine sunt praedestinatio et reprobatio. Ratio huius processus
a S. Thoma assignatur in eo quod sicut in scientia morali post tres
virtutes cardinales, quae pertinent ad voluntatem, consideratur
prudentia, quae pertinet potius ad intellectum, ita hic post conside­
rationem aliarum virtutum divinarum consideranda est virtus pru­
dentiae, ad quam pertinet providentia.
Providentia in genere, etymologice dicit procul videre, et ita fere idem
sonat ac praescientia. Secundum rem vero est: ea quae sunt facienda ordi­
nare ad suos fines. Unde apte definitur a S. Thoma, 1 p., q. 22, a. 1: «Ratio
ordinandorum in finem». Eius executio dicitur gubernatio, quae ut ait S. Tho­
mas, est «executio ordinis» (ibid., ad 2).
Providentia est pars integratis prudentiae, ut explicat S. Thomas ibidem,1
et ideo importat, sicut prudentia, actum intellectus formaliter et actum vo­
luntatis suppositive. Consistit autem in actu imperii, quo media, per volun­
tatem electa, execution! mandantur. Ad cuius uberiorem intellectionem, ad­
vertas quod actus hominis agentis propter finem disponi possunt iuxta tres
ordines: Primo venit ordo intentionis circa finem, in quo habetur actus intel­
lectus proponentis finem et correspondens actus voluntatis intendentis finem
(intentio finis). Sequitur ordo electionis circa media, in quo iterum habetur
prius actus intellectus proponentis media (consilium et iudicium practicum)
et correspondens actus voluntatis eligentis media (consensus et electio).
Ultimo venit ordo executionis, in quo similiter prius habetur actus intellectus
imperantis executionem mediorum ad attingendum finem (imperium) et dein
actus voluntatis id exequentis per facultates exteriores (usus activus volun­
tatis).
Haec, quae fuse explicantur a S. Phoma, 1-2, qq. 8-17, apte repraesen­
tantur in sequenti conspectu, allato a Garrigou-Lagrange (De revelatione, vol.
1, c. 15, a. 3):2
I. Actus circa finem.
Ordo intentionis.

Actus intelligentiae.

Actus voluntatis.

1. Iudicium·. hic finis est desiderabilis.
3. Indicium·, hic finis est assequibilis et assequendus.

2. Desiderium·, (simplex velle nondum efficax).
4. Intentio efficax·, volo hunc finem,

1 Imo «est pars principalis prudentiae, ad quam aliae duae partes ordinantur, scilicet
memoria praeteritorum et intelligentia praesentium; prout ex praeteritis memoratis et
praesentibus intellectis, coniectamur de futuris providendis».
2 Cf. etiam A. Gardeil, «Crédibilité», Dictionnaire de théologie catholique III-2
(Paris 1907) 2205 sq.; Caietanum. In 1-2, q. 16, a. 4, qui eosdem duodecim actus eodem
-ordine proponit; Ioannem a S. Thoma, In 3 p., q. 1, disp. 3, a. 1, n. 9-11, qui eos
.reducit ad novem.

II. Actus circa media.
A. Ordo electionis.

5. Consilium: haec media in globo
mihi videntur apta ad finem.
7. Iudicium practico - practicum de
hoc medio magis apto et eli­
gendo.

6. Consensus his diversis mediis

8. Electio huius medii.

B. Ordo executions.
I

9. Imperium: ordinatur et intimatur
executio medii electi.

11. Consecutio finis desiderati.

10. Usus activus voluntatis, quae
movet alias potentias ad execu­
tionem.
12. Fruitio voluntatis fine consecuto.

Prudentia igitur et Providentia habentur initio tertii ordinis, seu ordinis
executionis, atque identificantur cum imperio. Gubernatio vero, quae sequi­
tur Providentiam, identificatur formaliter cum usu activo voluntatis et fa­
cultatum exteriorum.

Providentia igitur Det recte definitur a S. Thoma, ibidem: «Ra­
tio ordinis rerum in finem, in mente divina praeexistens». Est nem­
pe ipsum imperium divini intellectus, sequens electionem seu decre­
tum voluntatis divinae. Diximus autem supra (n. 733) quod in Deo
potentia identificatur cum imperio; unde sequitur quod in impe­
rium intellectus divini resolvuntur tum providentia tum potentia
Dei; gubernatio autem est sive executio providentiae sive potentia
in actu secundo.
Dividitur Providentia Dei, iuxta suum obiectum, in providen­
tiam naturalem et supernaturalem, et utraque in ordinariam et ex­
traordinariam (i. e. miraculorum). Item dividi potest in generalem
et particularem, et haec in communem (quoad omnes creaturas), spe­
cialem (quoad homines) et specialissimam (quoad praedestinatos).
II. ERRORES.

785. Providentia Dei vix totaliter negari potest, quin simul
ipsa eius existentia reiciatur. De facto totaliter negatur a solis Fata­
list is, tum veteribus, ut Democrito et Epicuro, qui dixerunt mun­
dum esse a casu et omnia casu evenire, tum modernis, qui, materialismum profitentes, docent omnia evenire iuxta fixas leges naturae,
caeca necessitate sese evolventis.
Partialiter vero providentia Dei negata est a pluribus particula­
ribus erroribus, quorum aliquos commemorat S. Thomas’ quique
1 1 p., q. 22, a. 2-3; In 1 Sent., dist. 39, q. 2, a. 2.

actioni (imo et cognitioni) Dei subtrahunt vel aliqua entia, vel sal­
tem determinatum modum cognitionis et gubernationis, ita ut eius
providentia sit tantum limitata vel indeterminata.
Ita aliqui ex antiquis philosophis peripateticis providentiam limitabant
ad sola entia necessaria, ut sunt res incorruptibiles et species, excludentes
corruptibilia et individua, quae frequenter deficiunt a cursu ordinato ac ideo
non sunt provisa nec fixis legibus regulata. Quam sententiam, incerte ipsi
Aristoteli attributam, certe sustinuit in medio aevo eius commentator Averroes (f 1198)12 (cf. supra, n. 716) necnon Maimonides (t 1204/ qui tamen
a corruptibilibus generaliter excipit homines, ratione naturae intellectualis,
quam subicit divinae providentiae.
Plato autem (cuius ceteroquin doctrina de ipsa Dei natura minime clara
est) providentiam Dei coarctat ad sola entia superiora ac spiritualia, relin­
quens inferioribus quibusdam motoribus providentiam rerum inferiorum.
Eius sententiam sic perstringit S. Thomas, sequens expositionem Nemesii
episcopi Emeseni:3 «[Plato] triplicem providentiam ponit. Quarum prima est
summi Dei,4 qui primo et principaliter providet rebus spiritualibus, et conse­
quenter toti mundo, quantum ad genera, species et causas universales. Se­
cunda vero providentia est, qua providetur singularibus generabilium et cor­
ruptibilium: et hanc attribuit diis, qui circumeunt caelos, idest substantiis
separatis, quae movent corpora caelestia circulariter. Tertia vero providentia
est rerum humanarum, quam attribuebat daemonibus, quos platonici ponebant
medios inter nos et deos, ut narrat Augustinus [De civ. Dei 8. 14 et 9. 1]»
(2 p., q. 22, a. 3).
Cicero (De divinatione, 1. 2) divinae providentiae subtrahit actus liberos
hominum, putans eam stare non posse cum libertate hominis (cf. supra,
n. 717).
Manichaei, ponentes duo suprema principia, docuerunt principium bo­
num nullam exercere providentiam circa corporalia, quippe quae subiciuntur
principio malo; imo, propter perpetuam luctam inter duo prima illa principia,
decreta Dei, seu principii boni, irrita fieri ab actione principii mali (cf. supra,
n. 606)
Gnostici pariter, ponentes similem dualismum principiorum, seu Deum,
purum spiritum ac principium bonorum, et demiurgum, principium malum
et creatorem rerum materialium, ipsi Deo harum rerum providentiam subtra­
xerunt. Praeterea, quoad ipsa entia spiritualia, seu aeones emanantes a subs­
tantia divina, ipsi videntur non admittere determinatam providentiam, repu­
tantes Deum suipsius cognitione et beatitudine contentum, de ceteris non
curare (cf. supra, n. 606, 1753).
Inter modernos errores Deistae providentiam Dei coarctarunt ad gene1 In Melaph., 1. 12, c. 52.
2 Dux seu director dubitantium aut perplexorum, 1. 3, c. 17.
-De natura hominis, c. 44, MG 40. 794.
4 Supponit S. Doctor Platonem Deum identificasse cum suprema Idea Boni, nec
Deum concepisse potius ut ens personale ac concretum, inferius praefata abstracta Idea..
Quod quidem probabile est, sed non certum, imo eruditorum disputationi obnoxium.

ralem quandam cognitionem et gubernationem mundi, quae abstrahit a singulis
et minimis, ut dictum est supra (n. 716).
III. ASSERTIO.
Est in Deo universalis providentia, cui sub­
jacent etiam mala tam physica quam moralia.

De fide definita non semel, solemnius
vero ac distinctius a Conc. Vaticano I.
786.

Nota theologica.

PROBATUR 1. Ex auctoritate.
Magisterii

doctrina exhibetur praecipue in sequentibus docu­

mentis
Conc. Bracarense a. 563 damnavit fatalismum Manichaeorum
et Priscillianistarum: «Si quis animas et corpora humana fatalibus
stellis [aliter: animas humanas fatali signo] credit adstringi, sicut
pagani et Priscillianus dixerunt, an. s.» (Denz. 459).
innocentius III, Professio fidei Waldensibus praescripta a.
1208: «Deum... esse creatorem, factorem, gubernatorem et dispo­
sitorem corporalium et spiritualium, visibilium et invisibilium, cor­
de credimus et ore confitemur» (Denz. 790).
Conc. Vaticanum I, sess. 3, cap. 1: «Universa vero, quae con­
didit, Deus providentia sua tuetur atque gubernat, ’attingens a fine
usque ad finem fortiter et disponens omnia suaviter’ [cf. Sap. 8.1].
’Omnia’ enim ’nuda et aperta sunt oculis eius’ [Hebr. 4. 13], ea
etiam, quae libera creaturarum actione futura sunt» (Denz. 3003).
in ipsa historia utriusque testamenti mirabilissi­
me manifestat Providentiam Dei, tum generalem tum particularem,
tum naturalem tum supernaturalem, tum ordinariam tum extraor­
dinariam. Effectus illius Providentiae sunt: creatio et ordinatio mun­
di, electio et custodia populi hebraici, fundatio et propagatio Eccle­
siae, interventus miraculosus in factis etiam minimis utriusque po­
puli electi.
Explicitis quoque verbis haec universalis et efficacissima Provi­
dentia docetur. Huc faciunt textus qui citantur ubi de existentia Dei,
de universali scientia et causalitate, de voluntate circa mala, de
praedestinatione et reprobatione.
787. Scriptura

Vetus Testamentum praeclara habet verba, praecipue in libris sapien­
tialibus. Prov. 16. 1, 2, 9, 11: «Hominis est animam praeparare, et Domini
gubernare linguam. Omnes viae hominis patent, oculis eius; spirituum pon­
derator est Dominus... Cor hominis disponit viam suam, sed Domini est

dirigere gressus eius... Pondus et statera iudicia Domini sunt, et opera eius
omnes lapides saeculi». Sap. 6. 8: «Pusillum et magnum ipse fecit, et aequali­
ter cura est illi de omnibus». 8. 1 : «Attingit ergo a fine usque ad finem fortiter
et disponit omnia suaviter». 11. 21 : «Omnia in mensura et numero et pondere
disposuisti». 14. 3: «Tua autem, Pater, providentia gubernat». Cf. lob. 2. 10;
38. 39, 41; 39. 1-8 et 13-18; Psal. 145 et 144; Prov. 21. 1; 22. 2; Eccl. 5. 5;
Eccli. 33. 13 sq.
Ex Novo Testamento, Mat. 6. 25 sq.·. «Ideo dico vobis: ne solliciti sitis
animae vestrae quid manducetis, neque corpori vestro quid induamini. Nonne
anima plus est quam esca, et corpus plus quam vestimentum? Respicite
volatilia caeli, quoniam non serunt, neque metunt, neque congregant in
horrea; et Pater vester caelestis pascit illa. Nonne vos magis pluris estis illis?».
10. 29 sq.: «Nonne duo passeres asse veneunt? et unus ex illis non cadet
super terram sine Patre vestro. Vestri autém capilli capitis omnes numerati
sunt».
Act. 17. 24-28: «Deus, qui fecit mundum et omnia quae in eo sunt,
hic caeli et terrae cum sit Dominus, non in manufactis templis habitat; nec
manibus humanis colitur indigens aliquo, cum ipse det omnibus vitam, et
inspirationem, et omnia. Fecitque ex uno omne genus hominum inhabitare
super universam faciem terrae, definiens statuta tempora, et terminos habi­
tationis eorum, quaerere Deum, si forte attrectent eum, aut inveniant, quam­
vis non longe sit ab unoquoque nostrum. In ipso enim vivimus, et movemur,
et sumus».
1 Petr. 5. 6 sq.: «Humiliamini igitur sub potenti manu Dei, ut vos
exaltet in tempore visitationis, ornem sollicitudinem vestram proicientes in
eum, quoniam ipsi cura est de vobis».
De providentia Dei circa malum, tam physicum quam morale, agitur in
Gen. 50. 19 sq.; Psal. 36 et 72; libris integris lob et Tobiae; Sap. 1-6;
Rom. 9-11.

universalem Dei providentiam docent et defendunt
praecipue contra Fatalismum et Manichaeismum. Aliqui specialem
tractatum de Providentia conscripserunt; ita Lactantius {De ira Dei),
Nazianzenus {Carmina 5 et 6), Nyssenus {Dialogus contra fatum) et
Theodoretus {Orationes decem de providentia). Augustinus in ope­
re De civitate Dei (cf. 1. 1, cc. 8-10 et 1. 7, c. 39) multa habet de·
providentia divina. Plures Patres loquuntur de providentia cum
agunt de existentia Dei, de scientia, de causalitate, de voluntate, de
praedestinatione. Ex ipsa ratione providentiae, prout relucet in or­
dine rerum, Patres deducunt commune argumentum pro existentia
Dei, quod est quinta via S. Thomae (cf. supra, n. 563); propterea
Athenagoras, Tertullianus et Lactantius aiunt quod negare provi­
dentiam Dei est idem ac negare eius existentiam.
788.

Patres

Athenagoras, De resurr. mortuorum 18: «Oportet ut qui creatorem

huius universi admittunt Deum, eius sapientiae et iustitiae operum omnium
custodiam et providentiam assignent, siquidem in suis principiis permanere
velint, et cum de his ita sentiant, nihil omnino neque in caelo neque in terra
gubernationis et providentiae expers existiment, sed ad omnia sive latentia
sive exstantia, sive parva sive magna, procurationem Creatoris permeare
agnoscant» (MG 6. 1010).
Tertullianus, Adv. Mare. 2. 24. 2: «Nemo enim te sustinebit impro­
videntiam adseribentem Deo ei, quem Deum non negans confiteris et provi­
dum. Haec enim illi propria divinitas constat» (CCL 1. 501).
Lactantius, De ira Dei 4: «Quid tam dignum, tam proprium Deo,
quam providentia? Sed si nihil curat, nihil providet, amisit omnem divinita­
tem. Qui ergo totam vim, totam Deo substantiam tollit, quid aliud dicit,
nisi Deum omnino non esse?» (ML 7. 86 sq.).
/Ambrosius, De offic. 1. 13. 48: «Et primo [refellam] eorum assertionem
qui Deum putant curam mundi nequaquam habere, sicut Aristoteles asserit
usque ad lunam descendere cius providentiam. Et quis operator negligat operis
sui curam, Quis deserat et destituat quod ipse condendum putavit? Si iniuria
est regere, nonne est maior iniuria fecisse, cum aliquid non fecisse nulla
injustitia sit, non curare quod feceris, summa inclementia?» (ML 16. 41 sq.).
Augustinus, De civ. Dei 25 sq.: «Sed cum his nullum nobis est in his
libris negotium, qui divinam mentem facere vel curare ista non credunt. Illi
autem qui Platoni suo credunt non ab illo summo Deo, qui fabricatus est
mundum, sed ab aliis minoribus, quos quidem ipse creaverit, permissu sive
iussu eius animalia facta esse cuncta mortalia... facile carebunt huius opinionis
errore... Si [Deus] potentiam suam, ut ita dicam, fabricatoriam rebus sub­
trahat ita non erunt, sicut antequam fierent non fuerunt» (CCL 48. 381, 383).
Enchir. 11: «Neque enim Deus omnipotens..., cum summe bonus sit, ullo
modo sineret mali aliquid esse in operibus suis, nisi usque adeo esset omni­
potens et bonus, ut bene faceret et de malo» (ML 40. 236).
Boethius, De consol, philos. 6, tradit definitionem providentiae: «Pro­
videntia est illa ipsa divina ratio in summo omnium principe constituta, quae
cuncta disponit» (ML 63. 814 sq.).
Liturgia in suis orationibus saepe ad Providentiam Dei appellat, ut videre
est in Breviario et in Missali romanis.

probator 2. Ex ratione theiogica, seu ex ipsa universali causa-

litate divina.
Ί89. Providentia est ratio ordinis rerum in finem, in mente
agentis existens. Atqui Deus, agens per intellectum et voluntatem,
est causa universalis et immutabilis omnium rerum, non solum
quantum ad carum substantiam, sed etiam quantum ad earum ordi­
nationem in finem. Ergo in mente divina immutabiliter et ab aeterno
existit ratio ordinis omnium rerum in finem, seu Providentia uni­
versalis. Cuius proinde proprietates sunt, praeter ipsam universali­
tatem, infallibilitas et efficacitas.

I*

IV.

OPERATIONE OKI, 8EU l>E ATTRIBUTIS OPERATIVIS

857

Ex eadem universalitate sequitur, ellam mala, quae sunt in mun­
do, eidem providentiae subiacere, cum de facto contingant ac veluti
agglutinentur ipsis rebus a Deo directe causatis. Nec aliunde obstant
alia attributa divina, nominatim sapientia et bonitas, quibus ipsa
providentia regulatur.
Nam imprimis malum physicum necessario in mundo existit,
saltem iuxta praesentem rerum ordinem, in quo una res inservit ad
alteram nutriendam et conservandam, iuxta illud philosophorum
«Corruptio unius est generatio alterius». Praeterea, malum physi­
cum, relate ad homines consideratum, post Adae peccatum assumit
etiam rationem pocnalitatis. Utrumque autem, sive malum physi­
cum simpliciter, sive poenalitates huius vitae, nequaquam repug­
nant Providentiae. Non enim Deus malum intendit et causât per se,
sed tantum per accidens, ut supra dictum est (n. 766), et id propter
altiorem finem, primum quidem malum propter ordinem et bonum
physicum totius universi, alterum vero propter bonum morale uni­
versi rationalis. Sublatis etiam malis, tollerentur quoque exercitium
patientiae, opera misericordiae, virtutes heroicae, multaque alia qui­
bus homo inducitur ad Deum quaerendum.
Malum quoque morale subiacet divinae Providentiae, etsi illud
Deus nullo modo velit aut causet, neque per accidens, sed tantum
permittat seu non impediat, ut dictum est supra (n. 766). Ratio autem
quare illud permittat, est altius bonum quod inde evenit, tum ex
parte hominis qui peccando manifestat directe debilitatem liberi ar­
bitrii et indirecte nobilitatem eiusdem in eo qui non peccat, atque
a malo resurgendo elicit mirabiles actus contritionis, ex quibus non­
numquam ad virtutes heroicas vehementer excitatur; tum ex parte
Dei, qui, nisi peccatum existeret, nullo modo posset manifestare
infinitos thesauros suae longanimitatis et misericordiae necnon sanc­
tissimam rationem suae iustitiae vindicativae.
Malum igitur morale cadit sub providentia divina, non quatenus
Deus provideat illud, cum providere sit velle et causare, sed qua­
tenus providet de illo, permittendo nempe atque permissum ordi­
nando ad bonum et finem totius universi. Qui finis, etsi generice sit
gloria Dei seu manifestatio attributorum Dei, tamen, quoad parti­
culares ipsius determinationes, mentis nostrae captum saepe saepius
effugit.
790. Obi. 1. Si omnia divinae Providentiae subiacercnt, nihil esset
fortuitum in mundo.

Resp. Dist. assertum. Nihil esset fortuitum respectu Dei provisoris uni­
versalis, concedo; respectu creaturarum, nego. Ita concursus duorum servorum
in eundem locum per diversam viam, utrique est fortuitus, non tamen domino,
qui, ad eum locum eos mittens, hunc concursum praevidit (1 p., q. 22. a.
2, ad 1).
Inde patet quid dicendum sit de casu, aut fortuna, et de fato. Si consi­
derantur nempe causae secundae, multa eveniunt casu et fortuna, i. e. praeter
intentionem et influxum earum. Si vero consideratur causalitas causae primae
eiusque providentia, nihil casu contingit, quia omnia ab ipsa praevidentur,
providentur et causantur. Et hoc sensu, accepto nempe fato pro ipsa pro­
videntia, dici potest omnia evenire ex fato; sed quia multi, praecipue infideles,
accipiunt fatum pro aliqua caeca necessitate, insita rebus vel a causa altiori
rebus imposita, ideo ab hac voce est potius abstinendum. Unde 5. Thomas,
C. Gent. 3. 93, expositis tribus sententiis de fato, ad sententiam catholicam,
quae accipit fatum pro providentia, notat: «Secundum hanc ergo acceptionem,
negare fatum est providentiam divinam negare. Sed quia cum infidelibus nec
nomina debemus habere communia, ne ex consortio nominum possit sumi
erroris occasio, nomine fati non est a fidelibus utendum, ne videamur illis
assentire, qui male de fato senserunt, omnia necessitati siderum subicientes.
Unde Augustinus dicit in quinto De civit. Dei [c. 1]: ’Si quis voluntatem,
vel potestatem Dei fati nomine appellat, sententiam teneat, linguam corrigat’.
Et Gregorius, secundum eundem intellectum, dicit [1. 1 in Evang. homb. 10,
in Epiph.]: 'Absit a fidelium mentibus ut fatum aliquid esse dicant’».

■■■■■■■

Obi. 2. Deus sua providentia non excludit causas secundas; gubernat
enim inferiora per superiora. Ergo eius providentia non est proprie loquendo
universalis.
Resp. Loquendo de providentia formaliter, Deus omnibus immediate
providet, quia omnium rationem habet in sua mente. Si vero accipiatur pro­
videntia pro exeeutione illius, seu pro gubernatione, Deus quibusdam providet
mediantibus aliis, simul tamen etiam immediate attingens omnia. Nam «habere
ministros exeeutores suae providentiae pertinet ad dignitatem regis. Sed
quod non habeat rationem eorum quae per eos agenda sunt, est ex defectu
ipsius. Omnis enim scientia operativa tanto perfectior est, quanto magis par­
ticularia considerat in quibus est actus» (1 p., q. 22, a. 3, ad 1; cf. ad 2).
Obi. 3. Peccatum contingit per recessum ab ordine providentiae. Ergo
illi non subest.
Resp. Dist. ant. : Peccatum contingit per recessum ab ordine providentiae
particularis, quatenus non servat ordinem quem homini praescripsit Deus,
concedo; ab ordine providentiae generalis, nego. Nam, ut dictum est, pecca­
tum non fit sine Dei permissione, atque Deus de eo vario modo ordinat,
ita ut, dum recedit ad uno ordine, in alium incidat. Adde quod in suo mate­
riali, peccatum includit bonum entis transcendentaliter, quod est providentiae
generalis effectus (cf. supra, n. 768).
Obi. 4. Omnis prudens et sapiens provisor, in quantum potest, excludit
defectus et mala ab his quorum curam gerit. Si ergo sunt mala in mundo,
signum est non omnia subdi divinae providentiae.

Resp. Dist. anl.i Ici est verum de provisore particulari, qui unam tantum
rem curare debet, non vero de provisore universali, qui debet permittere
defectus in aliquibus ne impediantur maiora bona, et quidem ipsum bonum
totius. Et in hoc sensu concedi etiam potest quod provisor universalis debeat
excludere omnes defectus a suo opere, si nempe opus accipiatur in sua
totalitate; ut enim totum sit bonum et absque defectu in ratione totalitatis,
oportet quod permittatur aliquis defectus in partibus (ibid., a. 2, ad 2).
Obi. 5. Universali providentiae veluti ad oculos obstare videtur tempo­
ralis prosperitas, qua mali gaudere et boni privari cernuntur.
Resp. Temporalis prosperitas non est unicum nec praecipuum bonum
humanae vitae. Imo, ceteris paribus et attenta humana fragilitate, ipsa solet
esse impedimentum, tum supernaturali felicitati, ut patet ex eo quod ipse
Christus in fidelium exemplum pauperem vitam elegit et pauperes beatos
nuncupavit, tum etiam naturali animi felicitati, ut patet ex inquietudine et
hebetudine, quas otia et divitiae causare solent, necnon ex sociali debilitate
qua afficiuntur nationes, cum ad maximam opulentiam perveniunt.
Egestas et angustia multarum virtutum mater est, ut patientiae et for­
titudinis in egeno, charitatis et liberalitatis in subveniente. Praeterea, pros­
peritas malorum virorum, imo et ipsarum nationum infidelium aut non catho­
licarum, esse potest etiam praemium quarumdam naturalium virtutum, quas
alii non habent, ut ita divina bonitas naturali aliqua felicitate augeat quos
fortasse scit supernaturalem beatitudinem non obtenturos. Tandem, divina
providentia, per absconditas et nonnumquam extraordinarias vias, res ita
disponere solet, un impleatur' veritas illius inspiratae sententiae: «lunior fui,
etenim senui, et non vidi iustum derelictum, nec semen eius quaerens panem»
(Psal. 36. 25).

QUAESTIO XIV. DE PRAEDESTINATIONE ET REPROBATIO­
NE.—QUAESTIO DOGMATICA*
1
I.

SENSUS QUAESTIONIS.

791. De praedestinationis atque reprobationis magno et ins­
crutabili mysterio haud raro contingit plura minus accurate affirma1 Sequens bibliographia respicit etiam quaestionem sequentem, cum utramque quaes­
tionem, dogmaticam et controversialem, soleant auctores commiscere.
1 p., q. 23-24; In 1 Sent., dist. 40 et 41; C. Gent. 3. 161-163; De veritate q. 6 et
7; In Rom., c. 1, lect. 3; c. 8, lect. 6; c. 9, lect. 3; In Eph., c. 1, lect. 1 et 4.
Ales, A. d’, Providence et libre arbitre, Paris 1927.—«Prédestination», Dictionnaire
apologétique de la foi catholique IV (éd. 4, Paris 1928) 195-270.
Chene, J.JLa théologie de Saint Augustin. Grâce et prédestination, Le PuyLyon 1961.
Ciappi, L., La predestinazione, Roma 1954.
Dalmau, I. M., De Deo Uno et Trino («Sacrae theologiae summa» II, Matriti
1964), n. 236-286.—«Notas criticas sobre la interpretaciôn de la doctrina agustiniana de
la gracia», Estudios eclesiâsticos XVII (1943) 1-31.
Dictionnaire de théologie catholique, art. «Prédestination», (auctoribus Lemmonyer,
Simonin, Saint-Martin, Lavaud, Garrigou-Lagrange) XII-2 (Paris 1935) 2809-3022.

ri, ex quadam confusione inter id quod est de fide contra haereticos
et id quod disputatur inter theologos. Unde praestat utramque
quaestionem seiungere, ita ut in praesenti loquamur de sola re fidei
quoad utrumque mysterium.
Praedestinatio, accepta pro decreto divino circa salutem hominum, est
vox usus communis et perantiqui in literatura sacra. Invenitur in latina versione Scripturae apud Apostolum (Rom. 8. 29 sq.; Eph. 1.5), ex qua transivit
ad Patres, praecipue ad Augustinum, ac inde ad Concilia (Carisiacum, Valentinum, Tridentinum) et ad theologos omnes. Ipsa vox destinare, a qua prae­
destinatio derivatur, in Scriptura aliquando significat mente statuere seu de­
cernere (cf. 2 Mach. 6. 20), aliquando vero dirigere seu addicere unum ad
aliud vel ad aliquem locum, uti cum dicitur aliquis destinari morti, alicui
officio, etc. (cf. 1 Cor. 4. 9). Ex usu autem theologorum, praedestinatio
tripliciter accipitur·, latissime, pro omni decreto divinae voluntatis, et ita idem
sonat ac providentia; late, pro decreto seu providentia circa finem in ordine
elevationis, sive sit beatitudo sive damnatio, et ita est pars obiectiva provi­
dentiae ac dicitur etiam de reprobatione; sic sumitur v. g. in Cone. Valentino
(can. 3; cf. Denz. 628); stricte, pro providentia circa finem beatitudinis, prout
opponitur reprobationi.

Stricte dicta praedestinatio definitur a S. Thoma (1 p., q. 23,
Friethoff, C., Oie Prâdestinationslehre bei Thomas von Aquin und Calvin, Frei­
burg (Schweiz) 1926.
Garrigou-Lagrange, R., De Deo Uno (Paris 193S).—La prédestination des saints
et la grâce. Doctrine de Saint Thomas comparée aux autres systèmes théologiques, Paris
1936.—«Prédestination», Dictionnaire de théologie catholique XII-2 (Paris 1935) 29353022.
Jacquin, M., «La question de la prédestination au Ve et VIe siècles. Saint Augus­
tin», Revue d'histoire ecclésiastique (1904) 265 sqq., 725 sqq.
Karbach, N.. Der allgemeine Heiswille Gottes und seine Stellung in Prâdestinationsproblem, Simpelveld 1937.
Le Bachelet, X.-M., Prédestination et grâce efficace. Controverse dans la Compag­
nie de Jésus au temps d’Aquaviva (1610-1613), Louvain 1931.
Lennerz, H., De Deo Uno (cd. 3, Romae 1940) 264-363.—«De historia principii
Omnis ordinate volens prius vult finem quam ea quae ad finem sunt’ ad probandam
gratuitatem praedestinationis ad gloriam», Gregorianum X (1929) 238-266.
Rahner, K., «Augustin und der Semipelagianismus», Zeitschrift für katholische
Théologie LXII (1938) 171-196.
Saint-Martin, Fr., La pensée de Saint-Augustin sur la prédestination gratuite et
infaillible des élus à la gloire d'oprès ses derniers écrits (426/430), Paris 1930.
Simonin, T., «Prédestination, prescience et liberté», Nouvelle revue théologique
LXXXV (1963) 711-730.
Stegmüller, F., Die Lehre vom allgemeine Heistvillen in der Scholastik bis Thomas
von Aquin, Roma 1929.
Thonnard, F .-J., «La prédestination augustinienne. Sa place en philosophie augustinienne», Revue des études augustiniennes X (1964) 97-123.
Velasco, V. R., «Providenda y prédestination», Revista espaüola de teologia XXI
■(1961) 125-152.
Vignaux, P., Justification et prédestination au XIVe siècle, Paris 1934.

a. 1): «Ratio transmissionis creaturae rationalis in finem vitae aeter­
nae, in mente divina existens». Apta est etiam vulgata definitio Au­
gustini: «Praescientia et praeparatio beneficiorum Dei, quibus cer­
tissime liberantur, quicumque liberantur».1 Praedestinatio dividitur
in praedestinationem ad gratiam et praedestinationem ad gloriam;
ambae simul acceptae dicuntur praedestinatio adaequata seu com­
pleta. Haec divisio, quae invaluit occasione molinismi, urgetur a
molinistis, inepta vocatur a pluribus thomistis; est tamen ab omni­
bus attendenda, saltem ratione controversiae theologorum.
Reprobatio vi nominis significat abiectionem alicuius quod men­
ti occurrit. In sensu theologico opponitur praedestinationi strictae
dictae et significat actum voluntatis Dei circa sortem damnatorum;
eodem fere sensu ea voce utitur Apostolus, 1 Cor. 9. 27. Haec re­
probatio dividitur in reprobationem mere negativam, quae est vo­
luntas Dei permissiva de hoc ut determinati homines sua culpa non
perveniant ad salutem, ad quam tamen per voluntatem salvificam
antecedentem omnes sunt vocati; et reprobationem positivam, quae
est voluntas positiva quosdam damnandi ad poenas aeternas propter
eorum culpas praevisas. Utramque reprobationem S. Thomas inclu­
dit in hac definitione: «Reprobatio non nominat praescientiam tan­
tum, sed... includit voluntatem permittendi aliquem cadere in cul­
pam et inferendi damnationis poenam pro culpa» (ibid., a. 3). Haec
divisio, quae inolevit apud thomistas, non admittitur a molinistis,
qui negant ipsam existentiam reprobationis negativae; est tamen ab
omnibus attendenda, saltem ratione controversiae theologorum.
Praesens igitur quaestio est de his quae sunt de fide sive quoad
existentiam sive quoad motivum praedestinationis et reprobationis.
Praedestinatio autem intelligitur ad gratiam, vel, melius ac simpli­
citer, adaequate seu ad gratiam et gloriam, non vero praecisive ad
gloriam; reprobatio vero intelligitur positiva. Nam de praedestina­
tione praecisive ad gloriam et de reprobatione negativa est ulterior
controversia theologorum, de qua agetur in proxima quaestione.
II.

ERRORES.

792. Duplex hic occurrit opposita haeresis, scilicet Praedestinatianismus et Pelagianismus, quarum prima indebite urget praedes­
tinationem et reprobationem, altera utramque negat. Ut patet ex
synthesi doctrinae utriusque haeresis, supra relata (n. 771), quaestio
1 De dono perseverantiae, c. 14, ML 45. 1014.

directe vertit circa motivum praedestinationis et reprobationis, sed:
exinde necessario refunditur in ipsam illarum existentiam. Supposita
enim universali providentia Dei de bis quae de facto contingunt,
quam nemo rationabiliter negare potest, necessario sequitur in men­
II
te divina existere aliquam rationis ordinationem sive providentiam
de agendis circa hos qui de facto salvantur vel damnantur, et hoc
sensu aliquam praedestinationem et reprobationem. Sed quaestio est
de anteriori aliqua Dei voluntate, in qua haec proxima ratio praedestinationis et reprobationis innitatur quaeque proprie praedesti­
natio et reprobatio dicitur, utrum nempe, antecedenter et independenter a praevisione actionum ac meritorum hominum, Deus statuat,
ex motivo sibi proprio, aliquos salvare et alios damnare.
Porro Praedestinat ianismus, cuius fata iam supra narravimus
(n. 772), ad hanc quaestionem affirmative respondet, sive quoad
praedestinationem sive quoad reprobationem. Cuius proinde haere­
sis respicit non praedestinationem, quippe quae revera iuxta fidem
catholicam praecedit praevisionem meritorum (quod attinet nempe
primam gratiam, vel gratiam et gloriam, ad modum unius acceptas),
sed solam reprobationem (positivam nempe voluntatem damnandi
aliquos, antecedenter ad praevisionem demeritorum), ac ideo tota
consistit in negatione verae ac universalis voluntatis salvificae in
Deo, de qua dictum est in q. 12 (n. 770 sqq.).
Pelagianismus e regione ad eam quaestionem simpliciter negati­
ve respondet, pariter sive quoad praedestinationem sive quoad re­
probationem, docens in Deo esse unicam et aequalem voluntatem
salvificam, antecedentem praevisionem meritorum et demeritorum,,
per quam omnes homines aequaliter ordinantur ad gratiam et glo­
riam et vi cuius Christus pro omnibus aequaliter mortuus est et
omnibus auxilia gratiae aequaliter praeparantur. Quae quidem an­
tecedens ac veluti conditionata voluntas salvifica, subinde evadit
consequens, absoluta et efficax, post praevisionem meritorum et de­
meritorum, et ratione istorum, ita ut absoluta ac concreta praedesti­
natio et reprobatio dependeat ab illis, seu a merito creaturae. Quod
quidem idem est ac negare ipsam existentiam praedestinationis et
reprobationis et admittere solam generalem et antecedentem voluntatm salvificam, ad quam, post praevisionem meritorum et demerito­
rum, succedit in mente divina ordinatio et decretum applicandi prae­
mium vel punitionem pro meritis vel demeritis.
Haec pelagiana haeresis coepit formaliter ac principaliter a negatione

absolutae necessitatis gratiae ad salutem (de qua agetur in proprio tractatu
de gratia, ubi fata haeresis enarrabuntur) et exinde logice extensa est ad
negationem ipsius praedestinationis divinae, ex qua necessaria illa gratia
statuitur ac procedit. Nam, si gratia non est necessaria ad salutem sed haec
pendet simpliciter ab humana voluntate, sequitur aut gratiam non dari, aut,
si datur, provenire ex merito ipsius voluntatis, non vero ex mero divino
beneplacito sive praedestinatione.
Hanc Pelagii haeresim subinde Semipelagiani aliquatenus emollierunt,
restringentes non-necessitatem gratiae (ac ideo negationem praedestinationis)
ad solum initium salutis, ita nempe ut homo possit sine gratia et ex suis
viribus naturalibus concipere saltem initium fidei et bonae voluntatis, ratione
cuius potest etiam in bono usque ad mortem perseverare, quamvis quaedam
gratiae speciales ex mero Dei beneplacito (ac ideo ex praedestinatione) qui­
busdam tantum hominibus conferantur. In qua quidem explicatione, ut patet,
integra haeresis essentialiter subsistit, cum a necessitate gratiae et gratuitae
praedestinationis subtrahatur id quod est praecipuum, sive initium salutis,
a quo tota salus dependet.1

Est in Deo infallibilis et immutabilis prae­
destinatio et reprobatio.
III.

793.

ASSERTIO 1.

Nota theologica. Est de fide definita, existere praedesti­

nationem, i. e. Deum ab aeterno quosdam homines ad beatitudinem
-destinasse. Pariter, est de fide definita, existere reprobationem posi­
tivam, i. e. Deum ab aeterno decrevisse quosdam punire ob eorum
culpam; id continetur saltem in dogmatibus de existentia inferni et
de immutabilitate providentiae et causalitatis divinae. Item est de
fide definita, praedestinationem ad primam gratiam esse gratuitam.
Theologice certum est, etiam praedestinationem adaequatam esse
1 Notanda est una vel altera peregrina sententia apud ipsos doctores catholicos, quae
videtur ad doctrinam pelagianam appropinquare, quamvis ambigue proferatur ac possit
in bonum sensum fortasse explicari.
Ita inter Patres, Origenes videtur motivum praedestinationis refundere in merita
praeexistentia in praecedenti incorporali animae vita, iuxta suam doctrinam de praeexis­
tentia animarum. Quam sententiam sic interpretatur S. Thomas: «Fuerunt... quidam, qui
dixerunt quod effectus praedestinationis praeordinatur alicui propter merita praeexisten­
tia in alia vita. Et haec fuit positio Origenis, qui posuit animas humanas ab initio creatas,
et secundum diversitatem suorum operum diversos status eas sortiri in hoc mundo
corporibus unitas» (1 p., q. 23, a. 5). Cf. ipsum Origenem, De principiis, 1. 1, c. 6 (MG
11. 166); Augustinum, Serm. ad popul., Serm. 165. 5 (ML 38. 905).
Inter theologos, Ambrosius Catharinus (f 1553; Summa doctrinae de praedestina­
tione, Romae 1550), distinxit duplicem ordinem salvandorum, eximiorum scilicet sancto­
rum, ut B. Virginis et apostolorum, quos dicit fuisse praedestinatos; et hominum com­
munis sanctitatis, quos dicit suae libertati dimissos,, ut per communis providentiae auxilia
salutem consequi possint. Id fortasse intelligi potest vel de distinctione inter peculiarem
praedestinationem et communem sed veram praedestinationem, vel de distinctione inter
praedestinationem ad gratiam, quae omnibus conceditur, et praedestinationem ad gloriam,
quae sohs quibusdam competit iuxta eorum merita; quod quidem appropinquaret sen­
tentiae molinisticae.

gratuitam; id enim immediate sequitur ex praecedenti assertione.
Tandem, est de /ide definita, reprobationem positivam esse ob prae­
visa demerita.
PROBATUR 1. Ex auctoritate.

doctrina continetur praecipue in definitionibus Con­
ciliorum Arelatensis, Carisiaci, Valentini, Constantiensis et Tridentini, contra Praedestinatianos, et decisionibus Innocenta X, Alexan­
dri VIII et Clementis XI, contra lansenistas, supra relatis (n. 775).
Quae definitiones et decisiones, quamvis directe agant contra erro­
rem Praedestinatianismi, seu affirment positivam reprobationem
esse tantum post praevisa demerita, simul tamen produnt tum exis­
tentiam praedestinationis et reprobationis tum gratuitatem solius
praedestinationis.
Magisterii

in A. T. nihil peculiare ac determinate offert de
praedestinatione, sicut cetercquin et de connexo conceptu vitae
aeternae. Hoc tamen mysterium valde suggestive innuitur in locis
in quibus est quaestio de «libro vitae», in quo quis, Deo placens,
inscribitur, Deo displicens, deletur: Exod. 32. 32 sq.; Psal. 68. 29;
Dan. 12. 1; quibus textibus peculiaris lux accedit ex parallelis locis
N. T., praecipue Apocalypsis, in quibus idem liber vitae connectitur
cum assecutione gloriae caelestis, Luc. 10. 20; Phil. 4. 3; Apoc. 3.
5; 13. 8; 17. 8; 20. 12, 15; 21. 17: «Non intrabit in eam aliquod
coinquinatum, aut abominationem faciens et mendacium, nisi qui
scripti sunt in libro vitae Agni».
In N. T. praedestinatio, eaque gratuita, saltem adequata seu ad
gratiam et gloriam, clare indicatur. Praecipui ac classici texttis sunt
Rom. 8. 28-30 et Ep. 1. 4-11, de quorum sensu quoad praesentem
quaestionem nemo catholicus exegeta vel theologus ambigit; sed,
quia in iisdem, iuxta plures theologos praecipue thomistas, contine­
tur etiam gratuitas praedestmationis ad ipsam gloriam praecisive
sumptam, quod negatur ab aliis, praecipue molinistis, eos exhibebi­
mus ac discutiemus in sequenti quaestione. Satis nunc sint, Mat. 25.
34: «Venite, benedicti Patris mei, possidete paratum vobis regnum
a constitutione mundi». Luc. 10. 20: «Gaudete, quod nomina vestra
scripta sunt in caelis». Io. 10. 27 sq.: «Oves meae vocem meam
audiunt; et ego cognosco eas, et sequuntur me. Et ego vitam aeter­
nam do eis, et non peribunt in aeternum, et non rapiet eas quisquam
794. Scriptura1

1 Ci. F. Ceuppens, Theologia biblica, I: De Deo Uno (Romae 1938) 254-303.

de manu mea’. Cf. Ιο. 6. 39; Act. 13. 48; Phil. 4. 3; 2 Tim. 2. 12
sq., qui tamen textus non necessario rem probant.
Positivam reprobationem indcpendentem a demeritis excludunt
omnes textus citati superius (n. 776) quoad veram et universalem
voluntatem salvificam, quae cum huiusmodi reprobatione stare non
potest. In iisdem locis satis clare innuitur rationem reprobationis
sive damnationis esse peccata de quibus non fiat poenitentia; quod
explicite exhibetur in Mat. 25. 41 sq.: «Discedite a me, maledicti,
in ignem aeternum... Esurivi enim, et non dedistis mihi manducare;
sitivi, et non dedistis mihi potum...».

etiam ante Augustinum, praedestinationem clare
docuerunt, praecipue explicantes supra relatos textus Scripturae, et
peculiariter Mat. 25. 34; Rom. 8. 28-30; Eph. 1. 4-11.
795.

Patres,

Augustinus1 autem ab ipsa haeresi pelagiana, quam directe impugnavit,
coactus est ad hoc mysterium quammaxime inculcandum, ut constat ex di­
cendis in quaestione sequenti; idque praecipue in duobus operibus De prae­
destinatione sanctorum et De dono perseverantiae (ML 44. 959-992; 45.
993-1034), quae scripsit circa finem suae vitae a. 428-429 (t 430). Ceterum,
S. Doctori persuasum erat se contra Pelagianos referre communem totius
Traditionis sensum et fidem; unde in eo altero opere confidenter et absolute
statuit: «Hoc scio, neminem contra istam praedestinationem, quam secundum
Scripturas sanctas defendimus, nisi errando disputare potuisse» et «Praedesti­
nationis huius fidem, quae contra novos haereticos nova sollicitudine nunc
defenditur, numquam Ecclesia Christi non habuit» (c. 19, n. 49 et c. 23,
n. 65, ML 45. 1023, 1033).
Summa doctrinae Augustini haec est: praedestinatio est omnino libera et
independens; est immutabilis, ita ut nemo inter praedestinatos damnabitur
et usque ad mortem in peccato erit, etsi per aliquod tempus a Deo recesserit,
imo Deus id efficiet ut ipsum temporaneum peccatum vertatur in bonum
ipsius peccatoris praedestinati; inde numerus ipse praedestinatorum est
omnino determinatus nec ullum augumentum aut diminutionem patitur (con­
fer, praeter duo praefata opera, Contra Iui. 5. 4. 14; De corrept. et gratia
9. 21. 24; 13. 39).

Quod attinet reprobationem, huc refer doctrinam Patrum de
universali voluntate salvifica, relatam superius (n. 777 sq.), et pecu­
liariter dicta de mente Augustini. Ex quibus patet S. Doctorem ne­
quaquam eam voluntatem negasse, nec ex absolute asserta gratuita
sanctorum praedestinatione indebitum gressum fecisse ad simul asse­
rendam gratuitam positivam ceterorum reprobationem, ut posterio­
res Praedestinatiani contenderunt.
1 Cf. Chéné, Jacquin, Rahner, Saint-Martin, Thonnard, relatos supra, in n. 790.
28

AUGUSTINUS explicite docet: «Bonus est Deus, iustus est Deus; potest
aliquos sine bonis meritis liberare, quia bonus est; non potest quemquam
sine malis meritis damnare, quia iustus est» (Contra lui. 3. 18. 35, ML 44.
721). «Pie namque et veraciter creditur Deus nocentes atque impios iustificando a poenis debitis liberare; quemquam vero immeritum et nulli obno­
xium peccato si Deus damnare creditur, alienus ab iniquitate non creditur»'
(Epia. 186. 6. 20, ML 33. 825).
Pariter FULGENTIUS RuSPENSIS, Augustini discipulus: «Praedixit [Deus]
et promisit praemium quo (ruentur iusti, non autem promisit, sed praedixit
supplicium quo punientur iniusti. Neque vero, sicut praedestinavit sanctos
ad justitiam accipiendam, sic praedestinavit iniquos ad eandem iustitiam
amittendam, quia 'misericors Dominus et iustus’, potuit gratis a pravitate
liberare quem voluit, pravitatis autem operator numquam fuit, nisi in quan­
tum a Deo discessit. Nec discessurum Deus praedestinavit, quamvis discessu­
rum cognitio divina praesciverit» (Ad Monimum, 1. 1, c. 25, ML 65. 172).

seu ex ratione provi­
dentiae, cuius praedestinatio et reprobatio sunt pars obiectiva·. Est
nempe m Deo providentia universalis; ergo est etiam providentia
circa eos qui salvantur vel damnantur, seu praedestinatio et re­
probatio.
Haec ratio sic etiam evolvi potest: Quidquid Deus agit in tem­
pore er in ordine exeeutionis, praedeterminat in aeternitate et in
ordine intentionis per suum imperium, et quidem immutabiliter et
infallibiliter; hoc sequitur ex ratione agentis intellectualis, ex im­
mutabilitate Dei et ex efficacissima eius causalitate. Atqui de facto
multae creaturae a Deo perducuntur ad gloriam, aliae vero ab illa
excluduntur et puniuntur. Ergo est in Deo immutabilis et infalli­
bilis praedestinatio et reprobatio, seu Deus ab aeterno praedeterminavit quot et quaenam creaturae salvarentur aut damnarentur.
796.

probatur 2. Ex ratione theologica,

ASSERTIO 2.
Sive praedestinatio ad primam gratiam sive
praedestinatio adaequata, i. e. ad gratiam simul et gloriam, est om­
nino gratuita, i. e. a praescientia meritorum prorsus independens.
PROBATUR.

797. Argumentum auctoritatis, seu doctrina Magisterii, Scrip­
turae er Patrum, relatum est in praecedenti assertione. Ratio vero
theologica sic conficitur. Ut explicatur in tractatu de gratia, omne
meritum supernaturale fundatur in gratia; est enim impossibile per
naturalia mereri supernaturalia. Ergo praedestinatio ad primam gra­
tiam non habet ut motivum meritum creaturae, sed est prorsus
gratuita Ergo similiter praedestinatio adaequata, i. c. ad gratiam

d gloriam, est gratuita, cum praedestinatio ad gloriam pendeat et
fundetur in praedestinatione ad gratiam.
Hanc rationem sic exponit S, 'Chômas: «Effectum praedestinationis
considerare possumus dupliciter. Uno modo in particulari. Et sic nihil pro­
hibet aliquem effectum praedestinationis esse causam et rationem alterius;
posteriorem quidem prioris, secundum rationem causae finalis; priorem vero
posterioris, secundum rationem causae meritoriae, quae reducitur ad disposi­
tionem materiae; sicut si dicamus quod Deus praeordinavit se daturum alicui
gloriam ex meritis, et quod praeordinavit se datururn alicui gratiam, ut
mereretur gloriam, Alio modo potest considerari praedestinationis effectus
in communi. Et sic impossibile est quod totus praedestinationis effectus in
communi habeat aliquam causam ex parte nostra; quia quidquid est in homine
ordinans ipsum in salutem, comprehenditur totum sub effectu praedestina­
tionis, etiam ipsa praeparatio ad gratiam. Neque enim hoc fit nisi per auxi­
lium divinum, secundum illud¥/’Z>re«. ult, 21: ’Converte nos, Domine, ad
te, et convertemur’. Habet tamen hoc modo praedestinatio ex parte effectus
pro ratione divinam voluntatem, ad quam totus effectus praedestinationis
ordinatur ut in finem, et ex qua procedit sicut ex principio primo movente»
(1 p., q. 23, a, 5).
ASSERTIO 3.

Reprobatio positiva est ex praevisis demeritis.

PROBATUR.

798. Argumentum ex auctoritate dedimus in prima assertio­
ne, ad modum unius cum reliqua doctrina. Ratio autem theologica
sic conficitur. Si reprobatio positiva praecederet praevisionem deme­
ritorum, non daretur in Deo vera voluntas salvifica universalis, seu
etiam circa renrobos. Praeterea, reprobatio positiva ante praevisa
demerita non est obiectum bonum et iustum, nec ideo potest esse
obiectum divinae voluntatis; iustum enim non est, determinare et
infligere poenam nisi post et ob praevisa demerita.
799. Obi. 1. Iniustum videtur eos qui sunt aequales inaequaliter
tractare. Ita autem Deus se gereret si aliquos prae aliis praedestinaret independenter a meritis; nam homines sunt aequales tum in natura tum quoad
peccatum originale, nec differunt nisi quoad merita. Ergo non datur praedes­
tinatio nisi dependenter a meritis.
Resp. Haec obicctio supponit effectum praedestinationis, seu gratiam et
gloriam, esse aliquid debitum homini, quod est falsum. Unde nulla est injus­
titia in hoc quod Deus distribuat dona sua, modo quo vult et quibus vult. Nec
aliunde invocari potest aliqua rationabilis aequitas, fundata saltem in bonitate
Dei, imo in ipsa universali voluntate salvifica, quae videtur offendi per hoc
quod, dum Deus sincere vult omnes salvos fieri, tamen de facto nonnisi ali­
quos efficaciter vult ac praedestinat. Nam datur ex parte Dei aliqua cogens

ratio, quare sic agat et quare praefata antecedens voluntas salvifica circa om­
nes non evadat consequens et efficax.
Quae ratio, modo generali et attento solo facto quod aliqui indetermi­
nate praedestinantur et alii non praedestinantur, nequit esse nisi ipsa divina
bonitas, in rebus diversimode effundenda et repraesentanda, seu ipsum bo­
num totius universi, cum ad hoc res conditae sint ut divinam bonitatem par­
ticipent ac repraesentent: quae quidem effusio et repraesentatio in praedes­
tinatis fit per modum misericordiae et in ceteris per modum iustitiae, suppo­
sitis secutis demeritis, eo vel magis quod convenit ut permittantur aliqui de­
fectus in rebus et aliqua mala fieri, ne multa bona impediantur. Si autem
ulterius quaeratur ratio, quare Deus hos determinatos homines praedestinet
et hos non praedestinet, cum posset facere contrarium, nequit ratio assignari
nisi ipsa divina libera voluntas; sicut ex simplici voluntate artificis pendet
quod hic lapis sit in hac parte parietis et ille lapis in alia parte, quamvis ratio
artis sive perfectio totius parietis necessario requirat ut aliquis lapis sit in ista
parte et alius in illa. Unde Augustinus ait: «Quare illum trahat et illum non
trahat, noli velle iudicare si non vis errare» {In Io., tract. 26, n. 2, CCL
36. 260),
Ita 5. Thomas, 1 p., q. 23, a. 5, ad 3; cuius fusior responsio est integre
legenda et attente meditanda, cum contineat tum summam doctrinae ipsius
Augustini tum ipsam thomisticam solutionem in ulteriori controversia theolo­
gorum de motivo praedestinationis et reprobationis, de qua agetur in quaes­
tione sequenti.
Obi. 2. Doctrina de praedestinatione est deleteria vitae morali. Posita
enim praedestinatione, quilibet homo sic legitime ratiocinari posset: Vel sum
praedestinatus vel non; si sum praedestinatus, quidquid agam, certe salvabor
nec proinde oberit mala vita; si non sum praedestinatus, quidquid agam, certe
non salvabor nec proinde proderit bona vita. Unde in utroque casu nihil
refert quid agam nec aliud restat nisi ut agam quod lubet.
Resp. Haec obiectio si quidquam valeret, esset etiam contra divinam
praescientiam de futuro; nam quidquid Deus scit, infallibiliter evenit, ex quo
sequeretur nullam de aliquo negotio curam habendam esse. Ceterum, ut iam
dictum est supra (n. 726) agendo de scientia divina, obiecta illa ratiocinatio,
sive desumatur ex divina praescientia sive ex divina praedestinatione, illegi­
tima est, quoniam Deus scit et praedestinat non solum finem salutis sed etiam
media quibus hic finis attingi debet, quae quidem sunt opera bona, fuga a
peccato et perseverantia in bono. Unde non quidquid agam, salutem obtinebo,
sed tantum si bonum agam. Vera quidem est haec propositio: Si sum prae­
destinatus, certe salvabor; falsa vero, imo contradictoria, haec altera: Si sum
praedestinatus, quidquid agam, salvabor; nam, cum bona actio sit necessa­
rium medium ad obtinendam salutem, hanc sine illa non obtinebo, etiam
posito per impossibile quod sim praedestinatus (cf. 1 p., q. 23, a. 8, mox
citand.).

Obi. 3. Si in Deo est immutabilis praedestinatio, frustra oramus pro nos­
tra praedestinatione.
Resp. Dist. assertum: Frustra oramus pro nostra praedestinatione, si

praedestinatio accipitur pro divino decreto, concedo’, est enim decretum gra­
tuitum et immutabile; si accipitur pro effectu decreti divini, i. e. pro executione illius, nego: executio enim decreti divini fieri debet praecise median­
tibus determinatis causis secundis, inter quas computatur oratio.
«Sicut igitur [a Deo] sic providentur naturales effectus, ut etiam causae
naturales ad illos naturales effectus ordinentur, sine quibus illi effectus non
provenirent; ita praedestinatur a Deo salus alicuius, ut etiam sub ordine
praedestinationis cadat quidquid hominem promovet in salutem, vel orationes
propriae, vel aliorum, vel alia bona, vel quidquid huiusmodi, sine quibus
aliquis salutem non consequitur. Unde praedestinatis conandum est ad bene
operandum et orandum, quia per huiusmodi praedestinationis effectus certitudinaliter impletur. Propter quod dicitur 2 Petr. 1. 10: ’Satagite, ut per
bona opera certam vestram vocationem et electionem faciatis’» (1 p. q.
23, a. 8).

QUAESTIO XV. DE PRAEDESTINATIONE ET REPROBATIONE.
—CONTROVERSIA THEOLOGICA1

800. Est quaestio de motivo, tum praedestinationis ad glo­
riam praecisive sumptae, tum reprobationis negativae. Agitur, ut
liquet, de motivo voluntatis divinae obiective non subiective consi­
derato; subiective enim non datur motivum seu causa finalis ex
parte Dei, ut supra dictum est (n. 748).
Quoad reprobationem negativam, quaestio de motivo coincidit
cum ipsa quaestione de existentia; qui enim negant reprobationem
negativam esse ante praevisa demerita, negant existentiam ipsius
reprobationis negativae et solam admittunt positivam reprobatio­
nem post praevisa demerita. Reprobationem negativam qui admit­
tunt, alii alio modo eam intelligunt, ut infra explicabitur. Quoad
praedestinationem, veteres theologi non distinguebant inter praedes­
tinationem adaequatam et inadaequatam, sed accipiebant praedesti­
nationem simpliciter, seu relate ad salutem globatim sumptam, aut
relate ad finem seu ad gloriam; in praedestinatione enim ad gloriam
tota series mediorum, seu gratiarum ad gloriam ordinatarum, indi­
recte comprehenditur. Praefata distinctio fieri coepit tempore Scoti2
et postmodum late propagata et inculcata est, occasione praesentis
controversiae.
Praesupponitur imprimis ab omnibus theologis triplex caput
doctrinae catholicae, expositum in quaestione praecedenti, seu ades­
se in Deo praedestinationem et reprobationem, motivum praedesti1 Confer eandem bibliographiam relatam in praecedenti quaestione, n. 790.
2Cf. P. Minges, Die Gnadenlehre des Duns Skotus (Miinster 1906) 31 sqq.—
J. Klein, Der Gottesbegriff des Iohannes Duns Skotus (Freiburg 1913) 207 sq.

nationis adaequatae (i. e. ad gratiam et gloriam) non esse merita
hominis, motivum vero reprobationis positivae seu punitivae esse e
converso demerita hominis. Praeterea, haec duo constant apud om­
nes: Primo, gloriam in tempore dari propter merita (de fide ex Cone.
Trid.; cf. Denz. 1545 sq.); secundo, Deum in aeternitate habere
voluntatem dandi in tempore gloriam propter merita. Cardo autem
controversiae est in hoc: utrum Deus, in priori instanti rationis, in­
tenderit gloriam quibusdam conferre, et ob hanc intentionem in
secundo instanti voluerit conferre gratiam seu meritum, vel potius
e converso. Cui quaestioni accedit secundaria quaestio de existentia
reprobationis negativae; nam ex ipso facto eiusmodi praedestinatio­
nis aliquorum, necessario sequitur obiectiva saltem exclusio aliorum.
II. SENTENTIAE THEOLOGORUM.

In duplicem sententiam dividitur, inde praecipue a saec. 16
labente, agmen theologorum.1

801. Sententia negans defenditur a maiori parte molinistarum. Inter antiquiores citantur praecipue Molina, Valentia, Vâsquez, Lessius,2 Becano, Petavius, Sfondrati, Fournely. Inter moder­
nos citantur praecipue Franzelin, De Regnon, Muncunill, Pesch,
quos sequitur turba recentiorum. In eandem sententiam descendit
S. Franciscus Salesius, cuius auctoritas solet libenter in medium adduci. S. Doctor, occasione libri Lessii de praedestinatione, ad eun­
dem theologum scripsit 26 augusti 1618: «Cognovi Paternitatem
Vestram sententiam illam, antiquitate, suavitate ac Scripturarum
II de praedestinatione ad gloriam post
nativa auctoritate nobilissimam,
praevisa merita amplecti ac tueri. Quod sane mihi gratissimum fuit,
1 Ad intelligentiam utriusque sententiae iuvat relegere quae diximus supra (n. 734737) de medio cognitionis
divinae. Nam istae quaestiones sunt satis intime connexae
M!
et se habent ut particulares conclusiones generalis oppositionis inter systemata thomisticum et molinis ticum. Nihilominus notandum est utriusque scholae generale dissidium,
minorem influxum habere in praesentem quaestionem de praedestinatione, ut vel ex eo
patet quod hic plures molinistae, seu sic dicti congruistae, concurrunt cum thomistis, in
asserenda praedestinationis gratuitate.
2 Molina, Concordlia, pars 7, disp. 1 (ed. critica I. Rabeneck, Oniae-Matriti 1953)
453-587.—Epitome de praedestinatione, ed. Stegmüller, Geschichte des Molinismus, I:
Ne«e Molinaschriften (Munster 1935) 336-355. Textus citatur a Lennerz, op. cit. (supra,
in n. 790) 301 sq.
Valentia. In 1 p., q. 23; De praedestinatione et reprobatione liber unus, Pari­
siis 1599.
Vasquez. In 1 p., disp. 89 sq.
Lessius, Opusc. De praedestinatione et reprobatione angelorum et hominum, editio ■
parisiensis 1878.

qui nimirum eam semper ut Dei misericordiae ac gratiae magis con­
sentaneam, veriorem ac amabiliorem existimavi, quod etiam tantis­
per in libello De amore Dei (2. 12 et 4. 7) indicavi».
Haec sententia non distinguit in oeconomia salutis inter ordi­
nem imentionis et ordinem executionis; uterque ordo unus idemque
est, ac sequenti modo disponitur·.
Primo, inter varios possibiles ordines mundi, Deus unum deter­
minate eligit, in quo per scientiam mediam praevidet unumquemque
hominem hoc vel illo modo acturum esse, puta gratia, omnibus in­
differenter oblata, bene vel male usurum. Poterat quidem alium or­
dinem eligere, in quo praeviderat eosdem homines, qui in praesenti
ordine rerum tali modo agunt, contrario modo libere acturos, puta
male usuros gratia oblata ac ita sua culpa ad damnationem perven­
turos; at placuit ei praesentem ordinem eligere. Et in hac Ubera Dei
•electione, quae nullam habet causam praeter liberum eius benepla­
citum, residet mysterium gratuitae praedestinationis ad gratiam, seu
potius praedestinationis adaequatae, quae est de fide tenenda. Se­
cundum hanc primam voluntatem, Deus nondum decernit quidqua II
■circa gratiam vel gloriam, sed tantum vult eligere hunc ordinem re­
rum, in quo praevidet quod, si v. g. Petro det concursum indifferen­
tem ad bonum, huic ipse consentiet et per talem bonum consensum
mereri posset gloriam.
Secundo, Deus novum decretum elicit quo, volens omnes homi­
nes salvos fieri, omnibus aequaliter confert gratiam sufficientem seu
■concursum indifferentem, qui, ex libera uniuscuiusque cooperatione,
redditur efficax ad opus bonum ac meritorium, vel e converso sterile
et inefficax.
Tertio, Deus, praeviso per scientiam mediam hoc creaturae bo­
no vel malo usu gratiae, decernit dare gloriam in praemium {prae­
destinatio) aut damnationem in poenam {reprobatio).
Nota autem plures auctores non satis attendere ad praefatum primum
decretum divinum, dum exponunt doctrinam molinisticam, cum tamen hoc
sit magni momenti ut distinguatur illa doctrina ab haeresi semipelagiana et
intelligatur quomodo in ea salvetur doctrina fidei de gratuitate praedestina­
tionis ad gratiam, vel adaequatae.
Cum enim, iuxta secundum decretum, efficacitas motionis divinae depen­
deat ab homine, sequeretur praedestinationem simpliciter dependere ab ho­
mine ac Deum non magis adiuvare praedestinatos quam non praedestinatos,
nisi praecessisset decretum eligens hunc ordinem rerum, in quo hi homines
praevidentur sua libertate bene usuri, alii vero male usuri. Sic igitur, iuxta

hanc sententiam, intelligenda est gratuitas praedestinationis adaequatae: Deus
libere ac gratuito eligit hunc ordinem rerum, in quo praevidet tot et tales
homines ex sola propria libertate bene usuros gratia indifferenti omnibus
oblata, et propter hunc bonum gratiae usum gloriam in praemium consecu­
turos, ceteros vero homines gratiae non consensuros et inde damnationem
suo demerito incursuros.

802. Sententia affirmans defenditur a maiori parte theologo­
rum, scilicet ab omnibus thomistis, ab augustinianis, a pluribus sca­
titis et a quibusdam ex eminentioribus molinistis, uti S. Bellarmino, Suarez, Ruiz de Montoya, et Lugo, qui in quaestione de effica­
citate gratiae congruismum sive mitigatum molinismum defendunt.1
Inter modernos, praeter theologos ordinis Praedicatorum, hanc sen­
tentiam defendunt L. Billot, L. Janssens, Fr. Diekamp aliique plu­
res. Auctoritati S. Francisci Salesii hi opponunt auctoritatem S. Alphonsi de Ligorio.
Defensores huius sententiae non unius labii sunt; at communiter
ita fere cum thomistis ratiocinari solent:
Distinguunt imprimis inter ordinem intentionis et ordinem executionis. In ordine intentionis Deus, primo vult, vera voluntate
antecedente, salutem, omnium hominum et collationem universalem
gratiae sufficientis. Secundo, ante praevisa merita vel demerita, de­
cernit, voluntate consequente, aliquos tantum determinatos homines
salvare, aliorum vero permittere defectionem. Tertio, decernit dare
pluribus gratias efficaces, praecipue ultimam, quae est finalis perse­
verantia, ut per eas ipsi ordinentur ad meritorie consequendam ip­
sam gloriam, aliis vero permittit ut libere ruant in peccatum et im­
poenitentiam finalem, in cuius poenam damnationi subicientur. In
ordine vero executionis, res vice versa se habent. Primo, Deus dat
gratias efficaces cum finali perseverantia, vel permittit peccatum et
defectionem aliquorum, quibus tamen, ex voluntate salvifica ante­
cedente, contulit gratias sufficientes. Secundo, confert gloriam in
praemium aut damnationem in poenam.
1 Bellarminus. De gratia et libero arbitrio, 1. 2, c. 15-17. Cf. S. Tromp, in Grego­
rianum XIV (1933) 248-268, 313-355.
Suarez, De Deo Uno, tract. 2, 1. 1, c. 8-12 Cf. E. Elorduy, «La predestinaciôn en
Sudrez, controversias con Vasquez, Salas y Lesio», Archivo teolôgico Granadino X (1943)
5-150.
Ruiz de Montoya, De praedestinatione ac reprobatione hominum et angelorum,
1628.
Lugo, De Dm Uno (opus manuscriptum). Eius sententiam, aliquatenus mediam inter
Suarez et Vasquez, ex varus manuscriptis excipit et explicat L. Gomez Helltn, Praedes­
tinatio apud loannem Cardinalem De Lugo (Romae 1938), praecipue 80-144.

Nota tamen plures habert differentias inter hos doctores.
Primum ac praecipuum discrimen adest inter thomistas et molinistas
■congruistas qui hanc sententiam defendunt. Pro thomistis enim Dei decretum
et eius applicatio, quae est gratia efficax, ducens quosdam homines ad glo­
riam, est ab intrinseco efficax; pro congruistis vero est efficax tantum ab
extrinseco, seu ex circumstantiis, in quibus per scientiam mediam Deus prae­
viderat eos consensuros; unde ipsa praedestinatio est veluti ab extrinseco
efficax, nec proinde dici potest ultimo et totaliter gratuita. Haec autem expli­
catio est iam implicite a nobis reiecta, ubi impugnavimus scientiam mediam
quae est illius sustentaculum.
Alterum discrimen est circa essentiam reprobationis negativae. Omnes
enim admittunt quod positivus actus electionis aliquorum importat eo ipso
quemdam actum negativum circa reliquos, adeoque quamdam negativam re­
probationem. At quidam, ut Bellarminus, Suarez, Ruiz et inter recentiores
Janssens, dicunt reprobationem negativam esse meram non electionem, seu
meram electionis omissionem.1 Thomistae vero generatim dicunt eam impor­
tare etiam determinatum actum voluntatis divinae, eo quod providentiam
divinam nullum obiectum subterfugit. Hi ulterius inter se dividuntur: plures
antiquiores, ut Bânez, Salmanticenses, loannes a S. Thoma, Gonet et Contenson, loquuntur de actu positivo, quo Deus quosdam excludere vult a
gloria tanquam a beneficio indebito; recentiores vero, ut Hugon, GarrigouLagrange et Diekamp (post Goudin et Billuart) loquuntur tantum de actu
permissivo, i. e. de actu quo Deus permittit aliquos sua culpa excidere a gloria.

Quod attinet mentem S. Thomae in hac quaestione, non videtur serio
ambigi posse eum huic sententiae suffragari, adeoque frustraneos esse conatus
adversariorum trahendi eius verba ad suam sententiam.2 Id manifesto apparet
ex 1 p., q. 23, a. 5, ad 3, ubi ait: «Quare hos elegit*in gloriam, et illos repro­
bavit, non habet rationem nisi divinam voluntatem».3 In aa. 6 et 8 eiusdem
quaestionis, sive in corpore sive in responsionibus, S. Doctor constanter appel­
lat ad independentiam et supremam efficaciam decretorum divinorum. Simi­
liter in aliis locis saepius eandem independentiam praedestinationis ab humanis
meritis affirmat; ita in De veritate, q. 6, a. 2: «Gratia est effectus praedes­
tinationis et principium meriti. Ergo non potest esse, quod praescientia
meritorum sit causa praedestinationis»; In Rom. 9, lect. 3: «Non potest esse,
quod merita consequentia gratiam sint ratio miserendi aut praedestinandi,
sed sola Dei voluntas, secundum quam misericorditer aliquos liberat».
ASSERTIO 1.

Praedestinatio ad gloriam est ante praevisa

merita.
1 Imo Billot, ulterius procedens, docet «gratuitae quorumdam ad gloriam electio­
ni..., contra Suarezium, nullam respondere antecedentem aliorum negativam reprobatio­
nem». Quod luse conatur ostendere ex principiis scientiae mediae (De Deo Uno et Trino
[ed. 7, Romae 1935] 293, 308-318).
2 Ita J.-B. Franzelin, De Deo Uno (Romae 1876) 686-706. Quem abbreviat H. Lennerz, De Deo Uno (ed. 3, Romae 1940) 353-355.
3 Ut monuimus supra, n. 799, integra S. Thomae responsio ibidem est legenda et
meditanda.

PROBATUR 1. Ex auctoritate.

plures afferri solent textus, quibus haec ve­
ritas contineatur aut innuatur; ita Rom. 8. 28-30; 9. 11-23; Eph.
1. 4-6; Mat. 24. 22-24; Luc. 10. 20; 12. 32; Ιο. 10. 26 sqq.;
Sap. 4. 11; Exod. 33. 19.
Adversarii negant in his textibus agi de praedestinatione, vel
saltem de praedestinatione gratuita. Attamen, imprimis ex his om­
nibus textibus generaliter saltem eruitur distributionem beneficio­
rum salutis, non exclusa ipsa gloria, fieri iuxta liberam Dei volun­
tatem, mdependenter a meritis humanis; quod certe nullatenus aut
vix apparet quomodo explicari possit in sententia adversariorum.
Aliqui quidem textus possunt commode explicari etiam de simplici
collatione gratiae et de iustis atque de regno caelesti adhuc in hac
terra versanti; at possunt similiter explicari etiam de electione et
gratia praedestinationis: unde non inepte hic a nobis afferri possunt,,
saltem in confirmationem. Ceterum, duo praecipui textus qui affe­
runtur, i. e. Eph. 1. 4-6, et Rom. 8. 28-30, rem evincere videntur'.
803. Ex Scriptura

Eph. 1. 4-6: «Elegit nos in ipso ante mundi constitutionem, ut
essemus sancti et immaculati in conspectu eius in charitate; qui
praedestinavit nos in adoptionem filiorum per lesum Christum in
ipsum, secundum propositum voluntatis suae, in laudem gloriae
gratiae suae».
Gratuitas electionis, de qua agitur in his verbis, inde apparet quod Deus
nos elegit, non quia eramus sancti sed ut essemus sancti. Quod autem agatur
non de sola electione ad gratiam sed de electione ad gloriam, non immediate
et necessario eruitur ex ipsis verbis nude sumptis, at apparet ex modo solemni,
pleno et absoluto quo verba proferuntur. Haec enim totalis benedictio in
caelestibus, haec adoptio in filios, haec electio ad perfectam sanctitatem in
conspectu Dei, haec praedestinatio ante mundi constitutionem, nequit referri
ad solam gratiam sed principaliter refertur ad gloriam caeli. Accedit sensus
explicitior textus mox exponendi, in quo similes expressiones occurrunt.
Accedit quoque auctoritas expositionis S. Augustini et S. Thomae, quae non
est parvi ponderis, praecipue in hac re.1

Rom. 8. 28-30: «Scimus autem, quoniam diligentibus Deum
omnia cooperantur in bonum, iis, qui secundum propositum vocati
1 Cf. H. Coppieters, «La doxologie de la lettre aux Ephesiens», Revue biblique
XVIII (19009) 80-83.—F. Ceuppens, Theologia biblica, I: De Deo Uno (Romae 1938)
275-279. ubi concludit: «Manifeste igitur constat ex w. 4-6 praedestinationem nostram
ad gratiam, non a nostris meritis dependere, sed esse omnino gratuitam, opus liberaedivinae voluntatis»; dc praedestinatione tamen ad gloriam nihil dicit.

sunt sancti. Nam quos praescivit, et praedestinavit conformes fieri
imaginis Filii sui, ut sit ipse primogenitus in multis fratribus. Quos
autem praedestinavit, hos et vocavit, et quos vocavit, hos et iustificavit, quos autem iustificavit, illos et glorificavit».
In hoc textu certissime agitur de praedestinatione ad gloriam; fit enim
distinctio inter varios gradus salutis usque ad glorificationem. Opponi potest
ibi non agi de gratuita praedestinatione, quia praedestinationem antecedit
praescientia; ita patroni alterius sententiae, qui propterea ad se hunc textum
trahunt. Attamen, verbum «praescivit» arbitrarie trahitur ad praescientiam
meritorum. Imo ex ipsis verbis contrarius sensus suadetur; iuxta sensum enim
adversariorum, deberet apostolus dicere: «Quos praescivit conformes fieri
imaginis Filii sui, hos praedestinavit»; dicit vero: «Quos praescivit... hos
praedestinavit conformes fieri». Quocirca praescientia ibi intelligenda est
scientia practica, quae est intime connexa cum ipsa praedestinatione seu cum
decreto divino, quaeque imo, accipiendo formaliter praedestinationem, cum
ipsa identificatur; est enim praedestinatio actus imperii intellectus, sequens
electionem voluntatis.’
Accedit iterum auctoritas expositionis. S. Augustini et S. Thomae.
S. Augustinus, nullo modo attendens ad verbum «praescivit», concludit:
«Non ergo alios, sed quos praedestinavit, ipsos et vocavit; nec alios, sed quos
ita vocavit, ipsos et iustificavit; nec alios, sed quos praedestinavit, vocavit,
iustificavit, ipsos et glorificavit, illo utique fine qui non habet finem» (De
praedestinatione sanet. 17. 34, ML 44. 986).2
1 Opponit tamen Lennerz verba Apostoli nihil dicere de nostra quaestione; con­
textum vero, seu exhortationem ad bene agendum, excludere sensum praedestinationis
ante praevisa bona opera (De Deo Uno [ed. 3, Romae 1940] 343).
2 Allo, B., «Versets du 28-30 du chap. VIII ad Rom. La question de la prédes­
tination dans l’Epître aux Romains», Revue des sciences philosophiques et théologiques
VII (1913) 265-271.—«Encore Rom. VIII, 28-30», ibid. XIII (1924) 503-505.
Lagrange, M.-J., Epître aux Romains (éd. 6, Paris 1950) 213 sq., 244-248.
Prat, F., La théologie de Saint Paul I (éd. 33, Paris 1942) 519-532: «Note H. Pré­
destination ct réprobation». Ostendit variam Patrum interpretationem.
Confer praeterea Ceuppens, op. cit. 285-300, qui concludit: «Admittimus ergo cum
plerisque auctoribus quod in pericopa nostra circa praedestinationem ad gloriam quaestio
versatur; nunc autem quaeritur utrum ista praedestinatio sit ex praevisis meritis praedes­
tinatorum, vel utrum sit gratuita ratione solius divinae praedestinationis?... Tres illi actus
[de quibus loquitur Apostolus] sunt praedestinationis effectus: Deus vocat quia prae­
destinavit, Deus iustificat quia praedestinavit, Deus glorificat quia praedestinavit. Ratio
ergo collationis omnium hanim gratiarum est decretum praedestinationis et solum decre­
tum praedestinationis: de praevisione meritorum illorum qui diligunt Deum, et usque
ad finem vitae in hac dilectione perseverabunt, quaestio non habetur; omnia Deo et soli
Deo adseribuntur».
E converso de textu Rom. 9. 11-23, de electione lacob et reiectione Esau, qui ab
auctoribus etiam afferri solet quique sua probabilitate non caret, cum sit veluti exemplata
applicatio eorum quae paulo ante dicuntur in Rom. 8. 20-30, idem Ceuppens aliter con­
cludit: «Quando ergo hanc pericopam mature consideramus, fatendum est 1) quod de
-praedestinatione individuorum ad gloriam non agitur; 2) neque de praedestinatione indi­
viduorum ad gratiam; 3) sed de reiectione populi iudaici a salute messianica et de voca­
tione gentium ad hanc salutem agitur. 4) Principia a S. Paulo enuntiata sunt principia
generalia, unde ad praedestinationem ad gratiam vel ad gloriam applicari possunt, sed tunc
iam in theologia et non amplius in S. Scriptura sumus».
[till

804. Quoad Patrum' doctrinam ante Augustinum, fatendum?
est nihi' directe pro nostra sententia afferri posse, imo plures textus,,
praesertim Patrum graecorum, prima fronte videri contrariae sen­
tentiae favere.
Ita Ambrosius, De fide, 1. 5, c. 6, n. 83: «’Quos praescivit, et praedes­
tinavit’ (Rom. 8. 29); non enim ante praedestinavit, quam praesciret, sed
quorum merita praescivit, eorum praemia praedestinavit» (ML 16. 693).
Hilarius, In Psal. 64, n. 5: «Multi vocati sunt, sed pauci electi... Itaque
non res indiscreti iudicii est electio, sed ex meriti defectu facta discretio est.
Beatus ergo quem elegit Deus, beatus ob id, quia electione sit dignus»
(ML 9 415).
Hieronymus, In Mat. 25. 34: «Hoc [regnum caeleste] iuxta praescien­
tiam Dei accipiendum, apud quem futura iam facta sunt» (ML 26. 196;
cf. In Mat. 20. 21 sqq.; C. lovin. 2. 28).
CHrysostomus, In Mat., hom. 79. 2: «’Hereditate possidete’... iam
olim vobis debitum. Antequam enim essetis, inquit, haec vobis parata erant,
quia sciebam vos tales esse futuros» (MG 58. 719).
Cyrillus Alex. In Rom. 8. 30: «Quos multo ante praevidit, quinam
futuri essent, eos praedestinavit ad futurorum bonorum participationem r
eosque vocavit, ut per fidem in ipsum iustificationem consequerentur, neque
denuo iam peccarent» (MG 74. 827 sq.).
His similibusque textibus patroni contrariae sententiae innituntur,,
praecipue post Petavium.2 Attamen hi Patres, affirmata quidem modo generali
gratuitate praedestinationis et bonorum spiritualium, libentius attendunt ad
praedestinationem in ordine executions (in quo gloria est praemium et effec­
tus meritorum), eo quod ita est nobis notior et ad commendanda bona opera
longe aptior, potiusquam ad praedestinationem in ordine intentionis, quae
est in mysterio divinae mentis involuta et cuius altior inquisitio connaturaliter
nostram mentem non attrahit et est minus accommodata ad finem homileticum.
Ad hanc autem inquisitionem Augustinus* coactus est ab ipsa explicita
haeresi pelagiana, et in ea difficili inquisitione ipse paulatim profecit,,
donec ad strictiorem ac securiorem formulationem pervenerit inde ab. a. 397,
praecipue in duobus operibus De praedestinatione sanctorum et De dono
perseverantiae, conscriptis circa finem vitae suae (a. 428-429). Ceterum, ipse
S. Doctor, etsi animadverteret discrimen in expressione suae sententiae cum
praecedentibus Patribus, conscius fuit ac fassus est se cum illis apprime con­
cordare, atque explicite provocat et explicat illorum testimonia, nominatim
1 Cf. H.-D. Simonin, «Prédestination, d’après les Pères», Dictionnaire de théologie
catholique XII-2 (Paris 1934) 2815-2832.
2 De theologicis dogmatibus, tom. 1: De Deo, 1. 9, c. 3-5. Contrarium tamen sensum
illis textibus tribuit Thomassinus, Dogmata theologica, torn. 2: De Deo, 1. 9, c. 7.
3Cf. J. Saint-Martin, «Prédestination d’ après les Pères latins, particulièrement
d’après Saint Augustin», Dictionnaire de théologie catholique XII-2 (Paris 1934) 28322896.

Cypriani, Ambrosii ct Gregorii Nazianzcni, quos dicit diffamari a Pelagianis,
cos ad se trahentibus. Nam hi «de gratia Dei quid sentirent, breviter quibus­
dam scriptorum suorum locis et transeunter attigerunt, immorati sunt vero
in cis quae adversus inimicos Ecclesiae disputabant, et in exhortationibus ad
quasque virtutes, quibus Deo vivo et vero pro adipiscenda vita aeterna et
vera felicitate servitur». Ipse vero Augustinus, aliique qui Pelagianos impug­
nabant, coacti sunt «[communem] praedestinationis fidem contra novos hae­
reticos nova sollicitudine nunc defendere [quam] numquam Ecclesia Christi
non habuit».1

805. Unde quinam sil sensus Traditionis praeprimis ex doc­
trina ipsius Augustini dignoscendum est, qui ut intepres ceterorum
sese exhibet et ut praecipuus doctor in quaestionibus de gratia ab
ipso Magisterio proponitur, declarante Hormisda R. P.: «De arbitrio
tamen libero et gratia Dei quid Romana, hoc est catholica, sequatur
et servet Ecclesia,... variis libris beati Augustini, et maxime ad Hi­
larium et Prosperum, abunde potest cognosci» (Denz. 366).2 Quae
autem sit summa doctrinae Augustini iam supra (n. 795) retulimus.
Praecipue expressiones, quae nullum dubium de eius mente circa
gratuitam praedestinationem ad gloriam relinquere possunt, sunt:
«Praedestinatione quippe Deus ea praescivit, quae fuerat ipse fac­
turus» (De praedest. 10. 19). «Electi sunt itaque ante mundi consti­
tutionem ea praedestinatione, in qua Deus sua futura facta praesci­
vit; electi sunt autem de mundo ea vocatione, qua Deus id, quod
praedestinavit, implevit» {ibid. 17. 34). «Elegit ergo [nos]... non
quia futuri eramus [scilicet sancti], sed ut essemus» {ibid. 18. 36).
«Sine dubio enim praescivit, si praedestinavit; sed praedestinasse,
est hoc praescisse quod fuerat ipse facturus» {De dono persev.
18. 47).
Effugium autem quorumdam adversariorum, dicentium Augustinum non
loqui de praedestinatione praecisive ad gloriam, sed ad gratiam, vel adaequa­
tam, vanum esse apparet ex toto contextu.3 Cf. De praedest. 17. 34; De dono
persev. 21. 55; De corrept. et gratia 7. 13, 14, 16; 9. 21, ubi ait: «Hi ergo
Christo intelliguntur dari, qui ordinati sunt in vitam aeternam. Ipsi sunt illi
praedestinati et secundum propositum vocati, quorum nullus perit. Ac per
1 De praedest. sanet. 14. 27; 16. 32; De dono persev. 19. 48; 23. 65, ML 44.
980, 984; 45. 1023, 1032 sq.
2 Cf. dicta in tractatu De locis theologicis, supra, n. 423, in nota.
3 Vide quomodo II. Lennerz, De Deo Uno (ed. 3, Romae 1940) 348-353, ab aucto­
ritate Augustini sese extricet. Qui ceteroquin sequitur Franzelin confidenter declarantem:
«Relinquendo aliis suam cuique propriam interpretationem, mihi videtur undequaque
clarissimum, Augustino aeque ac reliquis Patribus numquam in mente fuisse aliam ratio­
nem praedestinationis ad gloriam quam suppositis et praevisis meritis supernaturalibus»
(De Deo Uno [Romae 1886] 674).

hoc nullus eorum ex bono in malum mutatus, finit hanc vitam; quoniam sic
est ordinatus, et ideo Christo datus, ut non pereat, sed habeat vitam aeter­
nam» (ML 44. 928 sq.).
Sincerius ipse Molina discrepantiam inter suam et Augustini doctrinam
agnovit, suggestive tamen hanc incusans quod fuerit multis occasionem spiri­
tualis perturbationis et periculi salutis: «Quae doctrina plurimos e fidelibus,
praesertim ex iis qui in Gallia morabantur, non solum indoctos, sed etiam
doctos, mirum in modum turbavit, ne dicam illius occasione salutem eorum
fuisse periclitatam».1
Pariter Petavius, eiusdem sententiae sectator, per decem integra capita
examinatis textibus Augustini, declarat: «Auctoritatem Augustini... nonnulli
nimium verentes, ne illius opinionis desertores haberentur, maluerunt inter­
pretes esse non boni, ut ei invito ac repugnanti opinionem alteram inducerent,
tanquam is causam electionis ad gloriam praeter Dei voluntatem, constituerit
ullam, atque ex meritis bonorum operum illam fieri putaverit».2
PROBATUR 2. Ex ratione theologica.3

806. 1. Nemo ordinate agens, prius intendit media quam
finem. Atqui gloria est in ultima analysi finis, propter quem Deus
confert homini gratias seu merita. Ergo Deus prius intendit collatio­
nem gloriae, ac oostmodum, intuitu illius, collationem gratiae. Ergo
praedestinatio ad gloriam, praecisive sumpta, est ante praevisa
merita.
Hoc argumentum multipliciter effugere conantur adversarii. Praecipue
opponunt, principium maioris esse verum cum finis intenditur absolute et
simpliciter, non vero cum intenditur ut merces alterius rei, aut etiam conditionate seu dependenter ab aliqua conditione quae est ponenda ab alio agente,
ut accidit in casu. Deus quippe intendit gloriam ut mercedem boni usus gra­
tiae, seu sub conditione illius. At vanum est effugium. Nam finis, etsi inten­
datur ut merces, non ideo cessat esse finis, adeoque manet semper id quod
primo et principaliter intenditur. Ita in casu, etsi gloria detur ut merces gra­
tiae, tamen id quod principaliter et ultimo Deus quaerit, conferendo varias
gratias, est ipsa gloria, non vero collatio gratiae. Hoc illustrari etiam potest
exemplo illius qui certat in agone ut obtineat bravium; ipse enim intendit
bravium ut mercedem certaminis, et tamen id quod prius et principaliter vult
est bravium, propter quod se accingit certamini, seu causae meritoriae illius.
1 Concordia, In q. 23, a. 4-5. disp. 1. memb. ult., n. 3 (ed. critica I. Rabeneck,
Oniae-Matriti 1953) 582.
2 De Deo, 1. 10, c. 1, n. 1, Theologica dogmata (Parisiis 1865) II 89. Doctrinam
Augustini examinat in 1. 9, c. 6-15, ibid. 28-82.
3 Praemitti possunt contra molinistas omnia argumenta quibus impugnatur eorum
sententia de scientia media et de non intrinseca efficacitate gratiae. Sic ruit fundamentum
ipsorum sententiae de praedestinatione. Sic ruit etiam explicatio congruistarum, qui ta­
men, ut diximus, quoad praecipuum caput praesentis quaestionis nobis consentiunt. Non
praestat autem hos directe nunc impugnare; id unum notetur, in eorum sententia praedes­
tinationem non esse omnino et ab intrinseco gratuitam.

Nec iuvat urgere alteram rationem nuper tactam, Deum scilicet velle
gloriam non absolute, sed sub conditione quod creatura correspondeat mediis
ab eo statutis, ac ita eum posse intendere media ante finem. Nam, data nec
concessa existentia talis conditionis, scilicet gratiae efficaciam pendere a con­
sensu creaturae, negatur quod Deus possit velle non absolute sed conditionaliter salutem praedestinatorum. Iuxta enim scientiam mediam, Deus, dum
confert media ad salutem, infallibiliter praevidet consensum creaturae, adeo­
que praevidet eadem media esse certissime efficacia; si igitur Deus ponit
media, quae scit efficacia ad finem obtinendum, non potest hunc non velle
efficaciter, secus aequiparetur homini, qui applicaret ignem stuppae et non
vellet efficaciter stuppam comburi.

2. Parvuli baptizati, morientes ante usum rationis, non prae­
destinantur ex praevisione meritorum, nec vicissim parvuli, morien­
tes absque Baptismo, privantur gloria propter demerita. Ex una au­
tem parte inconvenit duplicem adstruere praedestinationis modum,
ex alia vero parte inde demonstratur per se et absolute loquendo
non esse inconveniens nec durum dicere quod Deus mere negative
se habet quoad reprobationem aliquorum ante praevisa demerita.
3. Iuxta fidem praedestinatio est mysterium inscrutabile,
lamvero, dum in nostra sententia haec inscrutabilitas subsistit, cum
reponatur in altissimis rationibus divinae voluntatis nobis abscon­
ditis, in contraria sententia prorsus aufertur, cum iuxta eam ratio
praedestinationis et reprobationis non aliud sit quam consensus vel
dissensus voluntatis creatae. Unde ipsi adversarii coguntur inscrutabilitatem praedestinationis remote et mediate reponere in quodam
antecedente Dei decreto, eligente hunc prae alio ordinem universi,
in quo hos praevidet homines gratiae consensuros, illos vero dis­
sensuros.

4. In sententia adversariorum nequaquam obtinetur finis in­
tentus, i.e. melior et facilior explicatio sincerae voluntatis Dei sal­
vandi omnes homines. Adhuc enim manet quaerendum, in illa sen­
tentia, quare Deus hunc ordinem elegerit, in quo praevidet hos tan­
tum homines gratiae consensuros, non vero alterum in quo praevidet
illos alios consensuros. In hoc, inquiunt, est mysterium. Ergo diffi­
cultas non aufertur sed tantum differtur. Quid prodest igitur prius
negare praedestinationem ante praevisa merita, ut postea eadem sub
alia ratione redintegretur?

5. Nedum durior ac difficilior sit nostra sententia, multo e
converso aptior dicenda est ad sedandam ipsam animi sollicitudinem
de propria salute et ad imbuendum animum humilitate et fiducia in

Deum. Ut enim ait Augustinus·. «Tutiores... vivimus si totum Deo
damus; non autem nos illi ex parte, et nobis ex parte committimus»
(De dono persev. 6. 12, ML 45. 999).
ASSERTIO 2.
Datur aliqua reprobatio negativa, antecedens
praevisa demerita.
PROBATUR.

,

,
I
>

807. Id sequitur necessario ex praecedenti assertione. Si enim
Deus praedestinavit tantum aliquos ad gloriam independenter ab
eorum meritis, sequitur eo ipso alios non praedestinasse et hoc sal­
tem negativo sensu eos reprobasse.
Et hac quidem mere negativa ac veluti abstractiva reprobatione
aliqui theologi contenti sunt. Attamen, congruentius cum universali
Dei providentia, qua omnia attinguntur, probabilius dicimus cum
aliis Deum non mere negativo hoc modo se habere ut nihil prorsus
positive decernat quoad eos quos non elegit, sed etiam circa eos
aliquem positivum actum elicere. Quae sententia apprime congruit
litterae S. Thornae.1
Non est tamen cum quibusdam thomistis necessario adstruendus talis
positivais actus divinae voluntatis, quo velit Deus illos a gloria excludere
tanquam a beneficio indebito; sed sufficit ponere actum voluntatis permissivae, quo nempe Deus vult permittere quosdam sua culpa deficere a gloria,
ad quam omnes per sinceram voluntatem antecedentem sunt ordinati.
Etenim positiva illa exclusio a gloria non necessario sequitur ex praedes­
tinatione aliquorum; sufficit quippe actus permissionis ut habeatur verus
actus voluntatis et providentiae relate ad reprobos. Advertens scilicet Deus
quod non electi, occasione (non ratione) non electionis ad gloriam, sua liber­
tate abutentur nec gratiae sufficienti correspondebunt, eorum abusum permit­
tit.2 Praeterea, cum praefato positivo actu exclusionis a gloria non videtur
quomodo satis convenienter explicetur sincera voluntas salvifica erga illos.
Tandem, verum non est suppositum illorum thomistarum, gloriam nempe esse
1 1 p., q. 23, a. 3: «Sicut praedestinatio est pars providentiae respectu eorum qui
divinitus ordinantur in aeternam salutem, ita reprobatio est pars providentiae respectu
illorum qui ab hoc fine decidunt. Unde reprobatio non nominat praescientiam tantum,
sed aliquid addit secundum rationem... Sicut enim praedestinatio includit voluntatem
conferendi gratiam et gloriam, ita reprobatio includit voluntatem permittendi aliquem
cadere in culpam et inferendi damnationis poenam pro culpa».
2 Ad hoc tandem redit sententia ipsius Billot, quamvis verbaliter neget omnem re­
probationem, etiam negativam (cf. supra, n. 802). Scribit enim: «Quia in ratione intel­
lecta dicti ordinis continetur tum praescita transmissio horum hominum in vitam aeter­
nam, tum praescita defectio aliorum a salute, decernit autem Deus procurare primum, et
ad hoc ipsum permittere secundum, ex huius adiunctione decreti fit, ut quoad quosdam
iam in Deo sit praescientia et praeparatio vocationis, iustificationis, necnon et consequen­
tis glorificationis, (et hoc est praedestinatio); quoad alios vero, praescientia et permissio
defectionis, (et hoc est reprobatio)» (De Deo Uno et Trino [ed. 7, Romae 1935] 313).

simpliciter beneficium indebitum post elevationem hominis ad ordinem supernaturalem; nam, posita hac elevatione, homo tenetur tendere ad finem supernaturalem; si autem, tenetur, illi debetur. Non tamen valet opponere cum
adversariis voluntatem salvificam non salvari etiam in ea voluntate permissiva
reprobationis. Nam per eam Deus non excludit quemquam a gloria, sed tan­
tum permittit aliquid cum quo est coniuncta amissio gloriae, ipsi vero homi­
nes se separant ah ea.

808. hHolivum autem illius divinae permissionis potest qui­
dem generaliter assignari in voluntate manifestandi bonitatem divi­
nam seu divinorum attributorum plenitudinem, signanter misericor­
diam et iustitiam; particulariter vero, quoad hunc vel illum homi­
nem, motivum reprobationis est inscrutabile mysterium infinitae
voluntatis. Quocirca nos admonet Augustinus·. «Quare illum trahat
et illum non trahat, noli velle iudicare, si non vis errare» (In Io.,
tract. 26. 2, CCL 36. 260). Id licet tantummodo mirari cum Apos­
tolo: «O altitudo divitiarum sapientiae, et scientiae Dei: quam in­
comprehensibilia sunt iudicia eius, et investigabiles viae eius! Quis
enim cognoscit sensum Domini? Aut quis consiliarius eius fuit? Aut
quis prior dedit illi, et retribuetur ei? Quoniam ex ipso, et per ip­
sum, et in ipso sunt omnia: ipsi gloria in saecula. Arnen» (Rom. 11.
33-36).

j

Sic sufficienter soluta manet, salva iugiter ipsa huius mysterii inscrutabilitate, praecipua obiectio, petita ex existentia universalis voluntatis salvificae.
Ceterae obiectiones quae afferri solent, vel non sunt ad rem vel militant
pariter contra quamlibet sententiam. Praecipue enim opponitur nostram sen­
tentiam tollere libertatem et ducere ad fatalismum, cum, posita independent!
praedestinatione et reprobatione, non possit homo non pervenire ad finem
aut non deficere a fine. Item, eam iustificare sequens dilemma·. Si sum prae­
destinatus, quidquid agam salvabor, si vero non sum praedestinatus, quidquid
agam damnabor. Item, eam saltem esse fontem sollicitudinis conscientiae et
scrupulorum, ita ut vix possit fidelibus proponi quin suscitet parum salutarem
sensum admirationis, ac repulsionis, ac ideo in praxi ministerii etiam ab eius
defensoribus taceri soleat.
Respondetur primam obiectionem esse potius contra efficaciam decreti
et motionis divinae, quam directe contra praedestinationem, et iam solutam
esse superius (n. 741), saltem iuxta sententiam thomisticam de intrinseca
efficacitate motionis divinae et gratiae; ceterum, in omni sententia oportet
iuxta fidem admittere infallibilem efficacitatem divinae motionis, quomodoJibet tandem explicetur.
Secunda pariter obiectio non est directe contra gratuitam praedestina­
tionem ad gloriam, sed generaliter contra ipsam fidei doctrinam de praedes­
tinatione, imo et de infallibili praescientia divina, et soluta est superius
(n. 799).

Tertia pariter obiectio militat non solum contra gratuitam praedestina­
tionem ad gloriam, sed etiam contra veritates fidei de infallibili praescientia
Dei, de gratuita praedestinatione ad gratiam et de ipsa positiva reprobatione
ex demeritis, iam in mente Dei existente. Haec enim omnia esse possunt fons
obiectae sollicitudinis conscientiae ac scrupulorum; quae tamen inepte affi­
ciunt infirmos et pusillos, quoniam non ex parte bonitatis et omnipotentiae
Dei timor in nos irruere deberet, sed ex sola defectibilitate liberi arbitrii, ex
quo tantum malum et damnatio oriri possunt; quo sensu admonet Apostolus:
«Cum metu et tremore vestram salutem operamini» (Phil. 2. 12).
Ceterum, concedendum est quod in praxi ministerii, cum est quaestio
de his quae referuntur ad praedestinationem, loquendum sit de praedestina­
tione potius secundum ordinem exeeutionis praeconceptae, quam secundum
ordinem intentionis; sic enim spectata, est nobis notior et ad commendanda
bona opera aptior. Ita, ad inculcandam efficacitatem et necessitatem orationis,
non praestat eam considerare in ordine intentionis, seu relate ad immutabili­
tatem voluntatis divinae, sed tantum in ordine exeeutionis, in quantum per
orationem potest aliquid obtineri, quin tamen per id possit ullatenus frustrari
immutabile decretum divinae Providentiae.
QUAESTIO XVI.

DE EFFECTU PRAEDESTINATIONIS1

I. SENSUS QUAESTIONIS.

809. Considerata praedestinatione formaliter et secundum sex
adeoque in ordine intentionis, ulterius considerari potest in sua
applicatione seu secundum suos effectus, adeoque in ordine exeeu­
tionis. Quod quidem proprie non ad ipsam praedestinationem sive
supernaturalem providentiam pertinet, quae formaliter absolvitur in
ordine mtentionis, sed ad gubernationem ordinis supernaturalis (cf.
supra, n. 784).
Effectus praedestinationis dicitur quidquid a Deo fit ex ipsa
intenti, ne praedestinationis, seu omne medium a Deo dispositum et
exeeutum ad obtinendum finem gloriae, ad quem plures homines
destinavit. S. Thomas sequens statuit generale principium: «Quid­
quid est in homine ordinans ipsum ad salutem, comprehenditur
totum sub effectu praedestinationis, etiam ipsa praeparatio ad gra­
tiam... Habet... hoc modo praedestinatio ex parte effectus pro­
ratione divinam voluntatem, ad quam totus effectus praedestinatio­
nis ordinatur ut ad finem, et ex qua procedit sicut ex principio
primo movente» (1 p., q. 23, a. 5). Item: «Ita praedestinatur a Deo
salus alicuius, ut etiam sub ordine praedestinationis cadat quidquid
hominem promovet in salutem, vel orationes propriae, vel aliorum,.
1 1 p.. q. 23, a. 2, 5 et 8.

vel alia bona, vel quidquid huiusmodi, sine quibus aliquis salutem
non consequitur» (ibid., a. 8).
Unde ut aliquid sit vere effectus praedestinationis, requiritur et
sufficit ut efficaciter ducat ad finem salutis et ut a Deo producatur
ex eiusdem salutis intentione.
II. ASSERTIO. Directi ac immediati praedestinationis effectus
sunt tres, scilicet efficax vocatio, perseverans justificatio et obtenta
glorificatio. Indirecti effectus dici possunt inefficax vocatio, inter­
rupta iustificatio et peccati permissio.. Mediati tandem effectus
sunt bona ipsa naturalia, sub ea ratione ac mensura, qua ad bonum
salutis conducunt.

ex eo quod in his omnibus verificantur uno
vel alio modo duae supradictae conditiones, requisitae ad hoc ut
aliquid vere dicatur effectus praedestinationis.
Quoad tria priora, quae indicantur in ipso textu paulino Rom.
30: «Quos autem praedestinavit, hos et vocavit, et quos vocavit,
'hos et iustificavit, quos autem iustificavit, illos et glorificavit»,
facile natet eos esse directos et immediatos effectus praedestina­
tionis.
810.

PROBATUR

Primus effectus est vocatio, i. e. omnes gratiae tum internae tum exter­
nae, tum supernaturales quoad substantiam tum quoad modum; breviter,
omne quod hominem disponit ad iustificationem, si tamen inde iustificatio
sequitur, ut efficax vocatio dici possit.
Secundus effectus est iustificatio, i. e. gratia virtutum et donorum (gratia
sanctificans, virtutes et dona Spiritus S.), quam sequuntur augmentum gratiae
habitualis et actualis, et ultimo gratia perseverantiae finalis, quae est specia­
lissimus effectus praedestinationis, utpote cum ipsa consecutione finis infal­
libiliter connexa. Haec iustificatio intelligitur non interrupta, sve perseverans,
quae nempe coniungatur cum fine vitae; quod quidem vix differt a dono
perseverantiae.
Tertius effectus est glorificatio. Haec enim considerari potest dupliciter:
in ordine intentionis, et ita non est effectus praedestinationis, sed est ipsa
causa seu ipsa praedestinatio (vel potius eius obiectum), et in ordine exeeu­
tionis, seu ut adeptio gloriae in esse rerum, et ita est effectus praedestinationis
seu praefatae intentionis; idem enim quod est finis in ordine intentionis, est
ultimus efectus in ordine exeeutionis.

Quoad tria posteriora, controvertitur vel ambigitur a quibusdam
auctoribus, sed nihil vetat quominus dicantur indirecti effectus prae­
destinationis, pro quanto versantur in ordine supernaturali et indi­
recte concurrunt ad salutem.

DE DEO UNO

8Ô4

Vocatio quippe inefficax indirecte confert ad salutem, sive quatenus
excitando hominem ad bonum et minuendo eius inclinationem ad malum prae­
parat eum ad subsequentem vocationem efficacem (non aliter enim Deus
ordinarie obtinet conversionem quam paulatim et per plures motiones ineffi­
caces, quae tandem efficacem motum obtineant), sive quatenus homo iam
iustificatus agnoscit, amat et laudat bonitatem divinam, quae ipsum, gratiae
vocationis resistentem, non deseruit. Idem a fortiori dicendum de iustifica·
tione interrupta, quae praeterea per suam reviviscendam multum confert ad
salutem. Et eadem ratio instaurari potest quoad permissionem peccati, inquantum est occasio actus profundioris humilitatis, ferventioris charitatis et con­
tritionis, atque maioris gratitudinis. Quo pacto S. Thomas ait quod «ex divina
misericordia [ipsa] excaecatio ad tempus ordinatur medicinaliter ad salutem
eorum qui excaecantur; sed haec misericordia non omnibus impenditur excaecatis, sed praedestinatis tantum» (1-2, q. 79, a. 4).
Res ipsae et eventus naturales, sive sint physica bona, ut felices dotes,,
bona indoles, nativitas ex bonis parentibus aut in christiana regione, sive sint
physica mala, ut paupertas, infortunia, calamitates, infirmitates, dici possunt
mediati effectus praedestinationis, quia mediate concurrunt ad bonum salutis,
quatenus bona sunt utilia ad opera virtutum et mala sunt occasio meriti et
satisfactionis. Quo pacto dicit Apostolus: «Diligentibus Deum omnia coope­
rantur in bonum, iis qui secundum propositum vocati sunt sancti» (Rom. 8.
28), imo: «Omnia vestra sunt... sive mundus, sive vita, sive mors, sive
praesentia, sive futura» (1 Cor. 3. 22).
Quod autem attinet ipsam reprobationem, si attendatur reprobatio posi­
tiva, quae est essentialiter punitiva, tres pariter distingui possunt proprii eius
effectus, scilicet permissio peccati non remittendi, quae opponitur vocationi
electorum; derelictio peccatoris (obduratio, excaecatio), quae opponitur perse­
veranti iustificationi electorum; aeterna damnatio, quae opponitur illorum
glorificationi. Si vero attendatur reprobatio negativa, haec nullum effectum
positivum habet, ut patet ex sua ipsius ratione.

QUAESTIO XVII.
I.

DE INCERTITUDINE PRAEDESTINATIONIS1

SENSUS QUAESTIONIS.

811. Agitur de incertitudine praedestinationis, non quidem
quoad se et relate ad Deum, nam ita certa omnino est et infallibilis,
1 1 p., q. 23, a. 1, ad 4; a. 7; q. 24; q. 63, a. 9; In 1 Sent., dist. 39, q. 2, a. 2, ad 4.
Praecipua quaestio, hic controversa inter theologos, respicit numerum praedestina­
torum, de qua confer:
Boissard. E., «’Multi sunt vocati, pauci vero electi’», Revue thomiste LIT (1952)
569-585.
Castelein, A., Le rigorisme, le nombre des élus et la doctrine du salut, éd. 2,
Paris 1899.
Coppin, J., Les questions de l’Evangile: «Seigneur y en aura-t-il peu de sauvés?»
ou considerations sur l’écrit du R. P. Castelein S. I. intitulé: Le rigorisme et la question
du nombre des élus. Bruxelles 1899.
.
Getino, L. G. A., Del gran numero de los que se salvan y de la mitigation de
las penas elernas, Madrid 1934.

ut significatum est supra (n. 794) et sequitur ex immutabilitate
divinae scientiae et voluntatis (cf. 1 p., q. 23, a. 6), sed quoad
subiectum, sive relate ad nostram cognitionem. Duo autern quae­
runtur de obiecto huius incertitudinis, seu de incertitudine turn
quoad existentiam personalis uniuscuiusque praedestinationis, tum
quoad numerum praedestinatorum: Utrum nempe quilibet homo in
hac vita sit incertus de sua praedestinatione et utrum numerus prae­
destinatorum sit incertus tam absolute quam relative.
Prima ac principalis quaestio est cum haereticis Calvinistis, qui
docent omnes fideles teneri ad credendum fide divina se esse prae­
destinatos, quae doctrina tanquam haeresis damnata est a Cone.
Trid. Altera quaestio sub aliqua ratione est controversa inter theo­
logos.
II. ASSERTIO 1. Nemo absque speciali Dei revelatione potest
esse stricte certus de sua praedestinatione; et pariter absque reve­
latione de nullo homine certitudinaliter affirmari potest Deum
illum reprobasse.

Neminem absque revelatione posse
esse certum se esse praedestinatum, est saltem theologice certum,
imo proximum fidei, ob definitionem Cone. Trid. contra doctrinam
Calvini et annexam eiusdem Concilii doctrinam.
812.

Nota theologica.

PROBATUR.

doctrina proponitur praecipue a Cone. Trid., sess. 6,
can. 15: «Si quis dixerit, hominem renatum et iustificatum teneri
ex fide ad credendum se certo esse in numero praedestinatorum:
an. s.»; can. 16: «Si quis magnum illud usque in finem perseveran­
tiae donum se certo habiturum absoluta et infallibili certitudine
dixerit, nisi hoc ex speciali revelatione didicerit: an. s.» Cap. 12:
«Nemo quoque, quandiu in hac mortalitate vivitur, de arcano divi­
nae praedestinationis mysterio usque adeo praesumere debet, ut
certo statuat, se omnino esse in numero praedestinatorum, quasi
verum esset, quod iustificatus aut amplius peccare non possit, aut,
Magisterii

Godts, F.-X., De paucitate salvadorum quid docuerint sancti, ed. 3, Bruxel­
les 1899.
Maréchal, B., Du nombre des élus, Paris 1910.
Michel, A., «Elus (Nombre des)», Dictionnaire de théologie catholique IV-2 (Pa­
ris 1910) 2350-2378.
Petit-Bornand, I.-B. du, Sur la question du nombre des élus, éd. 2, Paris 1909.

si peccaverit, certam sibi resipiscentiam promittere debeat. Nam,
nisi ex speciali revelatione, sciri non potest, quos Deus sibi elege­
rit» (Denz. 1565 sq., 1540).
Ex Scriptura ad rem faciunt, EccL 9. 1 sq.: «Sunt iusti atque
sapientes, et opera eorum in manu Dei; et tamen nescit homo,
utrum amore an odio dignus sit, sed omnia in futurum incerta ser­
vantur». 1 Cor. 10. 12: «Qui se existimat stare, videat, ne cadat».
Phil. 2. 12: «Cum metu et tremore vestram salutem operamini».
Apoc. 3. 11: «Ecce venio cito: tene quod habes, ut nemo accipiat
coronam tuam».
Ex Patribus. Augustinus, De corrept. et gratia 13. 39 sq.: «’Te­
ne quod habes, ne alius accipiat coronam tuam’. Si enim alius non est
accepturus nisi iste perdiderit, certus est numerus [praedestinato­
rum]. Quod autem etiam perseveraturis sanctis sic ista dicuntur,
quasi eos perseveraturos habeatur incertum, non aliter haec audire
debent, quibus expedit non altum sapere, sed timere (Rom. 11. 20).
Quis enim ex multitudine fidelium, quandiu in hac mortalitate vivi­
tur, in numero praedestinatorum se esse praesumat?» (ML 44. 940;
cf. De dono persev. 13. 33, ML 45. 1012). Bernardus, Serm. 1 in
Septuag., η. 1: «Quis potest dicere: Ego de electis sum, ego de prae­
destinatis ad vitam, ego de numero filiorum? Quis haec, inquam,
dicere potest? reclamante nimirum Scriptura, ’Nescit homo si sit
dignus amore an odio’ (EccL 9. 1). Certitudinem utique non habe­
mus; sed spei fiducia consolatur nos, ne dubitationis huius anxie­
tate penitus cruciemur. Propter hoc data sunt signa quaedam et
indicia manifesta salutis, ut indubitabile sit eum esse de numero
electorum, in quo ea signa permanserint» (NIL 183. 163; cf. Serm.
2 in Octava Paschae, n. 2, ibid. 297).
Ratio autem liquet. Nam praedestinatio est aliquid contingens,
ultimo pendens a sola voluntate divina; ea autem, quae ita pendent
a voluntate divina, nemo per proprie dictam certitudinem scire po­
test nisi ex ipsius revelatione. Si autem quis quaerat, quare Deus in
huiusmodi incertitudine nos relinquat, respondet S. Thomas: «Eti­
amsi aliquibus ex speciali privilegio praedestinatio eorum reveletur,
non tamen convenit ut reveletur omnibus; quia sic illi qui non sunt
praedestinati desperarent et securitas in praedestinatis negligentiam
pareret» (1 p., q. 23, a. 1, ad 4).
Ceterum, non obstante huiusmodi incertitudine, possunt sunguli
homines sibi acquirere quondam coniecturalem cognitionem, imo certitudinem
813.

moralem laie dictam, de sua praedestinatione ex quibusdam signis, quae nobis
exhibentur in Scriptura et Patribus.
Huiusmodi signa coincidunt, ut liquet, cum signis ipsius status gratiae.
Possunt autem plura enumerari: ita, generaliter octo beatitudines (Mat. 5. 3
sqq.), animarum zelus (lac. 5. 20), charitas proximi et eleemosina (Tob. 4.
11), dilectio inimicorum (Mat. 5. 44 sq.), patientia et mortificatio (Rom. 8.
17; 2 Tim. 2. 12), libenter audire verbum Dei (Io. 8. 32 sq., 47), spiritus
mediationis (Eccli. 7. 40), intensus dolor de peccatis (Apoc. 21. 4). Haec et
alia referuntur et inculcantur etiam apud Patres. Quidam, ut Bernardus et
Anselmus, addunt devotionem specialem erga B. Virginem, quae est «mater
divinae gratiae, auxilium Christianorum, refugium peccatorum», cuique Eccle­
sia appropriât verba Sapientiae: «Qui me invenerit, inveniet vitam, et hauriet
salutem a Domino» (Prov. 8. 35). Bernardus id exprimit in vulgata illa ora­
tione: «Memorare, o piissima Virgo Maria, non esse auditum a saeculo, quem­
quam ad tua currentem praesidia, tua implorantem auxilia, tua petentem
suffragia esse derelictum».
Haec autem omnia signa ad unum tandem reducuntur, i. e. ad exeeutionem bonorum operum, iuxta illud 2 Petr. 1. 10 sq.: «Quapropter, fratres,
magis satagite, ut per bona opera certam vestram vocationem et electionem
faciatis: haec enim facientes non peccabitis aliquando. Sic enim abundanter
ministrabitur vobis introitus in aeternum regnum Domini nostri et Salvatoris
lesu Christi».
ASSERTIO 2.
Numerus praedestinatorum, quamvis sit certus
ac determinatus apud Deum, seu in libro vitae, tamen nobis est
prorsus incertus, tam absolute quam etiam relative.
PROBATUR.

814. Quod numerus praedestinatorum sit certus ac determi­
natus ipsi Deo, sequitur ex ipsa independent! ac immutabili ipsius
Dei praedestinatione. Id saepe inculcat Augustinus contra Pelagianos; ita in De corrept. et gratia 13. 39: «Haec de his loquor, qui
praedestinati sunt in regnum Dei, quorum ita certus est numerus,
ut nec addatur eis quisquam, nec minuatur ex eis; non de his qui,
cum annuntiasset et locutus esset, multiplicati sunt super numerum
(Psal. 39. 6). Ipsi enim vocati dici possunt, non autem electi, quia
non secundum propositum vocati» ML 44. 940).
Notandum autem est cum S. Thoma (1 p., q. 23, a. 7) Deum cognoscere
numerum electorum, non solum formaliter sub ratione numeri, seu quot sint
salvandi, sed etiam materialiter, seu qui sint salvandi; et praeterea, numerum
electorum Deo esse certum, non solum per modum merae cognitionis, sicut
est ei notus numerus petrarum et guttarum pluviae, sed etiam per modum
electionis et definitionis: in actum enim imperii, in quo praedestinatio con­
sistit, concurrit utraque intellectus ac voluntatis facultas.

Liber autem vitae, in quo numerus et nomina electorum conscripta di­
cuntur (cf. Apoc. 21. 27 aliosque textus relatos supra, n. 794, nihil aliud
est quam metaphorica expressio ipsium praedestinationis. Unde definitur a
S. Thoma: «Ipsa Dei notitia, quae firmiter retinet se aliquos praedestinasse
ad vitam aeternam» (1 p., q. 24, a. 1; quae quaestio integra est de libro vitae).
Ex qua definitione duo sequuntur, quae expenduntur a S. Doctore per duos
distinctos articulos; primo scilicet, solos praedestinatos esse simpliciter scriptos
in libro vitae, eos vero qui vitam gratiae prius acceptam finaliter amittunt,
secundum quid tantum inscripti dicuntur; secundo ac consequenter, nullum
simpliciter inscriptum deleri posse de libro vitae, bene vero secundum quid
inscriptos, ut monet Scriptura: «Deleantur de libro viventium, et cum iustis
non scribantur» (Psal. 68. 29), «Qui vicerit... non delebo nomen eius de
libro vitae» (Apoc. 3. 5)?

815. Quod autem numerus praedestinatorum sit nobis incer­
tus, loquendo de numero absoluto sive determinato, evidenter patet
ex inscrutabilitate divinae voluntatis in qua numerus ille continetur.
Loquendo vero de numero relativo et indeterminato, quaestio libere
controvertitur inter theologos.
Et quidem in medio aevo quaestio limitabatur ad assignationem numeri
electorum relative ad numerum angelorum. Tres opiniones refert S. Thomas,
quae ceteroquin ad ipsos Patres ascendunt: «De numero autem omnium prae­
destinatorum hominum quis sit, dicunt quidam2 quod tot ex hominibus sal­
vabuntur, quot angeli ceciderunt. Quidam vero3 quod tot salvabuntur, quot
angeli remanserunt. Quidam vero quod tot ex hominibus salvabuntur, quot
angeli ceciderunt et insuper tot quot fuerunt angeli creati. Sed melius dicitur
quod ’soli Deo est cognitus numerus electorum in superna felicitate locan­
dus’»4 (1 p., q. 23, a. 7). Huiusmodi opiniones, tanquam otiosae a S. Thoma
sepositae, iam ab aevo exulerunt a theologia.

816. Llova autem et aptior quaestio posita et controversa est
inde a saec. 18, sub hac indeterminata forma: utrum numerus elec­
torum sit minor numero reproborum. Novitas quaestionis non res­
picit ipsum eius obiectum, nam inde a Patribus ea ponebatur et
1 S. Doctor duplicem aliam acceptionem libri vitae indicat, de qua tamen hic non
agitur, scilicet libri anendorum ad vitam habendam, qualis est Scriptura V. et N. T., iuxta
illud Eccli. 23. 32: «Haec omnia liber vitae et testamentum Altissimi et agnitio veritatis»,
et libri factorum quae ad vitam ducere debent, iuxta illud: «Liber scriptus proferetur, in
quo totum continetur, unde mundus iudicetur» (Dies irae). Unde liber vitae tripliciter
dicitur, «sicut liber militiae potest dici vel in quo scribuntur electi ad militiam, vel in
quo traditur ars militaris, vel in quo recitantur facta militum» (a. 1, ad 1).
2 Augustinus, Enchir. 29 et 62; De civ. Dei 22. 1; Gregorius M., Moral., 1. 31,
c. 49; Isidorus Hisp., Sent., 1. 1, c. 10; Bernardus, De adventu Domini, serm. 1. 5.
3 Petrus Lombardes, Sent., 1. 2, dist. 9, c. 7; ex Gregorio M„ In Evang:. 1. 2,
hom. 34; cf. tamen Moral., 1. 31, c. 49.
’
4 Secreta in Missa pro vivis vel defunctis, quae est S. Augustini. Cf. In S. Gregarii
Librum Sacramentorum notae, nota 680, ML 78. 475.

affirmative pacifice resolvebatur, sed eius aspectum controversialem.

817. Sententia affirmativa videtur suaderi ex verbis Christi·.
«Multi enim sunt vocati, pauci vero electi» (Mat. 20. 16; 22. 14),
«Ait autem illi quidam: Domine, si pauci sunt qui salvantur? Ipse
autem dixit ad illos: Contendite intrare per angustam portam; quia
multi, dico vobis, quaerent intrare et non poterunt» (Luc. 13. 24),
«Intrate per angustam portam, quia lata porta et spatiosa via est,
quae ducit ad perditionem, et multi sunt qui intrant per eam. Quam
angusta porta et arcta via est, quae ducit ad vitam, et pauci sunt
qui inveniunt eam!» (Mat. 7.13 sq.).
Attamen ex his locis ea sententia non necessario probatur, etsi aliqua
eius probabilitas desumatur.
Nam in priori textu Mat. 20. 16; 22. 14,1 probabilius agitur tantum de
vocatione ludaeorum ad fidem (ita sentiunt inter alios Knabenbauer, Delatte
et Durand), et ceteroquin, bis occurit ad finem parabolae de operariis missis
in vineam et parabolae de invitatis ad nuptias; iamvero in priori parabola
omnes operarii accipiunt mercedem, in altera nonnisi unus excluditur a con­
vivio (quamvis aliunde multi antea fuerint vocati qui non venerunt).
Magis ad rem facit tum alter textus Mat. 7. 13 sq., qui refertur in ipso
sermone in monte, ac ideo generaliter sonare videtur, tum textus Luc. 13. 24,
qui refert responsionem ad explicitant quaestionem de numero salvandorum.
Attamen, textus Matthaei iuxta quosdam probabiliter refertur iterum ad sa­
lutem ludaeorum, imo a quibusdam ut interpolatus habetur; in textu vero
Lucae Christus videtur nolle directam dare responsionem illi quaestioni sed
eam potius eludere, ac si dicat: Ne solliciti sitis de numero salvandorum, sed
potius contendite intrare per angustam portam poenitentiae, quae multis est
tam difficilis accessus.
Unde ex tribus illis locis non aliud cum certitudine erui potest quam
viam salutis esse ita difficilem, ut multi vel plures ab ea deficiant, ac pro tanto
relative pauci salventur, seu minor numerus quam, attenta generali omnium
vocatione, expectaretur; quod quidem verum est, etiam si maior sit numerus
salvandorum.2 Ceterum, in Apoc. 7. 4, 9, numerus salvandorum absque limite
exhibetur, tanquam «turba magna, quam dinumerare nemo potest».

Nihilominus, praefatis Christi verbis commoti, Patres et tbeo1 Textus Mat. 22. 14 est certe authenticus, iuxta omnes. Textus vero Mat. 20. 16
non est omnino certus et a quibusdam dicitur interpolatus ex priori loco. Propterea,
aliquae editiones criticae illum omittunt.
2Cf. Boissard, loc. cit. (supra, in n. 810), qui verbis «Multi vocati, pauci vero
electi» hunc sensum tribuit ac iustificat: «Qui vocantur sunt numerosiores quam qui
eliguntur». («Plus nombreux les appelés, moins nombreux les élus»). Et concludit: «Nous
ne croirions pas avoir fait oeuvre inutile, si les théologiens reconnaissaient dorénavant que
l’opinion du petit nombre des élus ne peut en aucune façon se recommander de ce texte
de saint Matthieu, et a donc, par le fait même, perdu son appui scripturaire le plus
spécieux».

logi turmatim usque ad saec. 18 (nominatim Basilius, Chrysostomus, Gregorius Naz., Hilarius, Ambrosius, Augustinus,1 Hierony­
mus, Bernardus, Anselmus, S. Thomas, Bonaventura, Canisius, Bellarminus, Suarez, Vazquez, Lessius, Becano, S. Alphonsus, Bossuet,
Bourdaloue, Massillon),2 docent pauciorem esse numerum salvando­
rum. Etiam inter modernos plures huic sententiae adstipulantur,
quamvis generatim auctores recentiores a pronuntianda determinata
sententia potius abstineant, vel quaestionem ipsam ut otiosam aut
insolubilem seponant. Quod attinet S. Thomam, notandum est ip­
sum quaestionem non directe in corpore articuli 7 (1 p., q. 23) sed
in responsione ad 3 attingere, adeoque tantum quantum necesse est
ad respondendum obiectioni. E converso, ubi agit de numero ange­
lorum qui salvantur, directe quaestionem ponit (1 p., q. 63, a. 9).34
Rationem quam affert est quod bonum, quod est iuxta naturam,
deficit ut in paucioribus tantum, quod vero non est iuxta naturam,
deficit ut in pluribus; inde concludit apud homines plures esse qui
peccant, apud angelos vero plures esse qui non peccarunt, quia pec­
catum est contra naturalem inclinationem intellectualis naturae, nisi
aliunde sit in ea naturalis inclinatio in sensibilia ex qua contingit
recedere a dictamine rationis, ut praecise accidit apud homines.

818. Attamen, cum huiusmodi generalis consensus ex una
parte fundetur in strictiori nec certa interpretatione praefatorum
textuum Scripturae et ex alia parte non feratur in obiectum propo­
situm tanquam de fide aut cum aliqua certitudine tenendum, non
praebet, saltem in praesenti tempore, sufficientem rationem ad ex­
cludendam, tanquam temerariam aut alia etiam minori censura dig­
nam, contrariam sententiam, quae ideo, saltem apud modernos, li­
bere sustineri potest*
Huiusmodi sententia negativa explicite coepit proponi saec. 18. Primus
eam formulavit notus probabilista J.-M. Gravina S. I. (t circa 1775) his
1 De corrept. et gratia 10. 28: «Pauci in comparatione pereuntium, in suo vero
numero multi» (ML 44. 933). Cf. Contra Cresconium 66. Ί5 (NIL 43. 536).
2Godts, loc cit. (supra, in n. 810) numerat 73 Patres et sanctos, 74 theologos, 28
S. Scripturae interpretes.
3 In 1 Sent., dist. 39, q. 2, a. 2, ad 4, S. Doctor eandem rationem fusius evolvit.
Addit etiam quod «multo plures fuerunt [angeli] remanentes quam cadentes, et forte
till
etiam plures quam omnes damnandi,
daemones et homines». Ex quo sequitur quod,
includendo et angelos et homines, numerus totalis electorum est maior numero reproborum.
4 Olim longe severius de hac sententia indicabatur. Quidam (ut Laselve, Smising
et Bosco) contrariam sententiam dicebant de fide; alii (ut Suarez, Estius, Gonet) habe­
bant ut certam. Inter recentiores Godts et Maréchal (loc. cit., supra, in n. 810) severe
de eadem sententia indicant.

verbis: «Verisimile est electos homines, respectu hominum reproborum, longe
numerosiores esse», quae censuram S. C. Indicis a. 1772 meruerunt, tum ob
novitatem tum ob crudiorem formam («longe numerosiores»).1 Eam subinde
secuti sunt Marmontel,2 J.-B. Gêner,3 et saec. 19 Lenoir, Melguizo,4 Martinet,
Bougaud, Faber,Schell, Mauran5 et peculiariter Castelein.6 Ceterum, plures
alii hanc sententiam probabilem vel prorsus liberam dixerunt, ut Perrone,78
Hurter/ Bergier,9 Lacordaire,10*Monsabré,” Michel,’2 Boissard.13 Idipsum impli­
cite significant theologi recentiores, quatenus hanc quaestionem tanquam
otiosam et insolubilem transeunter tangunt. Praefati doctores, paulo leviter
seposito, tanquam non certo, supradicto argumento contrariae sententiae ex
Scriptura et Patribus, praecipue insistunt in intrinsecis rationibus convenien­
tiae, quarum praecipua est quod dignitati Salvatoris et valori pretiosissimi
eius sanguinis magis ■ congruit ut Deus propter Christum maiorem partem
hominum salvet et pleniorem super Satanam victoriam obtineat. At haec ratio
non multum valet, quia non est quaestio de potentia Dei et efficacitate sangui­
nis Christi, quae sunt infinitae, sed de Dei voluntate pariter infinita et ins­
crutabili; nec ceterum magnitudo effectus salutis mensuranda est ex quanti­
tate numeri sed potius ex qualitate salvandorum, cum maior gloria Dei obti­
neatur in eximia sanctitate paucorum, quam in mediocri sanctitate multorum.
Notandum autem est quod, quoad quaestionem magis particularem de
numero salvandorum inter christianos, baptizatos vel catholicos, maior est
concordia inter theologos. Quamvis enim fautores sententiae traditionalis
dicant inter paganos maiorem partem probabilius non salvari, tamen quoad
baptizatos plerique docent, cum fautoribus alterius sententiae, maiorem
eorum partem salvari; idem confidenter profitentur de adultis catholicis, qui­
bus veritas christiana et media ad salutem necessaria continuo offeruntur,
1 In opere Dissertatio anagogica, theologica, paraenetica de Paradiso, Panormi 1762,
incoepto a B. Plaza et persoluto inde a c. 2 ab ipso Gravina. Quintum et ultimum caput
«De electorum hominum numero respectu hominum reproborum» damnatum est a S. C.
Indicis 22 maii 1722 et adhuc retinetur in ultima editione Indicis librorum prohibitorum
iussu Pii XII a. 1940.
2 Bélisaire, Paris 1767. Opus censuratum a facultate Sorbonica a. 1767 et in Indicem
relatum eodem anno.
3Theologia dogmatico-scholastica (4 voll. Romae 1766-1777) II 342 sqq.
* Son mas los que se salvan que los que se condenan, Madrid 1860.
5 Elus et sauvés, Marseille 1896.
6 Loc. cit. (supra, in n. 810).
7 De Deo Creatore, n. 748, in nota: «Nonnisi coniecturis ducuntur, qui pro alterutra
dimicant opinione».
8 De Deo, thes. 106, n. 145, in nota, Theologia dogmatica (ed. 7, Oeniponte 1891)
II 108: «Inter conjecturas autem illa non est spernenda, quam ita Gêner proponit: ’Nu­
merus non reproborum est saltem compar reprobis, ne dici possit cum dedecore et iniuria
divinae maiestatis et clementiae, maius esse imperium daemonum, quam Christi, qui
plane suum non fuderit sanguinem quoad efficaciam, ut in tanta hominum paucitate,
quam praefert communis opinio, sua copiosa redemptio adimpleretur’».
9 Dictionnaire de théologie, art. «Elu».
^Conférences, conf. 71.
^Carême de 1889, conférence 102.
V-Loc. cit. (supra, in n. 810).
13Loc. cit. (supra, in n. 810) ait: «Nous ne répéterons pas la critique de la théorie
du ’petit nombre des élus’; ses défenseurs se font rares».

secundum illud 1 Tim. 4. 10: «Speramus in Deum vivum, qui est Salvator
omnium hominum, maxime fidelium».

819. Salva probabilitate utriusque sententiae, et fortasse probabilioritate prioris (saltem ob extrinsecum auctoritatis argumentum, quod solet esse
maioris ponderis in re theologica), altera sententia de maiori numero salvan­
dorum proponi potest sub sequenti forma moderata, quae videtur rationi
consonare et animum allicere.
Relate ad possibilitatem salutis, alia fuit et est nunc conditio mundi, alia
vero erit in futuro, si supponatur celeris et intensa propagatio evangelii apud
omnes populos. Populus enim hebraicus, et hucusque etiam populus Christia­
nus, multum numero cessit populo pagano.
Apud Hebraeos autem salus puerorum obtinebatur per circumcisionem,
apud christianos per Baptismum, apud paganos per remedium naturae; hoc
vero remedium apud paganos corruptum vel obliteratum erat ante Christum,
et in N. T., iuxta plures theologos, abrogatum est per universalem extensio­
nem legis Baptismi. Cum autem, iuxta «statisticas», constet ex qualibet gene­
ratione dimidiam fere partem obire in infantia vel ante adeptum completum
rationis usum,1 sequitur magnam partem hominum limbum replere. Salus
autem adultorum est vel ex opere operantis, vel ex opere operato quod inve­
nitur in sola Ecclesia sive in eius sacramentis; ingressus autem in Ecclesiam
est medium necessarium ad salutem. Oportet igitur ut, quantumvis magnus
ponatur numerus eorum qui extra Ecclesiam salvantur, non tamen sit tantus
ut inde evacuetur veritas illa dogmatica: «Extra Ecclesiam nulla salus», hoc
est Ecclesiam esse ordinarium medium salutis.
Cum igitur hucusque fuerit et est numerus membrorum Ecclesiae multo
exiguior numero errantium extra eam, cumque extra Ecclesiam de lege com­
muni homines non salventur, atque in ipsamet Ecclesia plures quoque damnen­
tur, coniciendum est, iuxta praesentem conditionem mundi relate ad media
salutis, minorem esse hucusque numerum salvatorum quam non salvatorum,
et, si conferamus quae modo dicta sunt de parvulis, hanc descendentem gra­
dationem inveniri in numero incolarum aeternitatis: limbus, infernus, caelum
(incluso purgatorio quod est praeambulum caeli). In alia vero ac futura con­
ditione, i. e. Ecclesia ubique propagata, multum crescet numerus salvatorum,
sive ob maiorem numerum adultorum bonorum, sive ac praecipue ob magnum
numerum infantium baptizatorum, decedentium ante usum rationis, ita ut in­
de aequari possit ac forte superari numerus reproborum, sin minus incolarum
limbi, atque ita, compensata disproportione praecedentium saeculorum, plenio­
ri sensu adimpleri verba Apoc. 7. 8: «Vidi turbam magnam, quam dinumerare
nemo poterat».
1 Imo numerus infantium morientium in utero materno reputatur maior, vel sal rem
aequalis, numero eorum qui eduntur vivi.

Amor Dei est non tantum affecti­
Abaelardus.
vus sed etiam effectivus, 748.
Primus usus est voce «theologia»
Propterea Deus amat irrationalia
in strictiori sensu moderno, 6
amore complacentiae, rationalia
Eius opus theologicum, 27
amore benevolentiae, iustos amo­
Immerito vel incerte ei tribuitur
re amicitiae, 748
negatio possibilitatis visionis
beatificae, 622
Analogia.
Negat moralem Dei libertatem,
De valore conceptuum analogico­
750
rum, 14 sq.
Actus purus coincidit cum moto­
Conceptus analogicus non oppo­
ri immobili, 545, 549, 564, 637,
nitur conceptui proprio sed
et fundatur in simplicitate abso­
univoco, 109, 123, 652, 658
luta, 602
Quid sit cognitio analogica, 652
Aeternitas Dei.
Nomina Dei analogica, 699
Comparatio aeternitatis cum im­
Analogia fidei, ut peculiare argu­
mensitate, 625, 641, 642
mentum theologicum, 385
Divisio durationis in tempus,
Angelus.
aevum et aeternitatem, 641
Definitio Boethii de aeternitate,
Est simplex et infinitus non in
641, 644, 648
linea entis, sicut Deus, sed in
Divisio aeternitatis in proprie
sola linea essentiae, 612, 621,
dictam et improprie dictam,
624
642
Est praesens in loco tantum per
Deus, et ipse solus, est proprie
contactum virtutis, 635
aeternus, 644-648
Non est in tempore sed in aevo,
Visio beatifica gaudet aeternitate
641
quadam participata, 642, 693
Ea quae non solum a Deo sed
De modo quo futura sunt Deo
etiam ab angelo fieri possunt,
praesentia in aeternitate, 725
non sunt proprie miracula,
Aeternitas non est medium in
207, 221, 235
quo Deus res cognoscit, sed
De modo quo angelus loquitur
mera conditio rei cognitae,
ad angelum, 99
725, 735, 739
Animalium brutorum instinctus,
Aevum. Vide: Aeternitas. Angelus
ut argumentum existentiae Dei,
Agnosticismus docet Dei existen­
569
tiam per rationem probari non
Anselmus Cantuariensis.
posse, 516, 520, 522, 541, 542,
Aperuit novam methodum theo­
nec eius essentiam analogice cog­
logicam, 25
nosci, 653
Eius effatum «Fides quaerens
Almaricus de Benis, pantheista,
intellectum», 7, 25, 33, 48
docet Deum esse formam mundi,
Eius definitio de miraculo, 206
440, 597, 598, negatque possibi­
Eius aprioristicum et ambiguum
litatem visionis beatificae, 662

argumentum de existentia Dei,
500, 501 sq., refutatur, 512,
513, 573
Apologeticae tractatus.

Ortus, varius modus quo a theo­
logis concinnatur et varium
nomen quo designatur, 75-77
Convenientia et necessitas, 78
Historia, 79-83
Definitio, 84-90. Pertinet formaliter ad scientiam theologicam,
88-90. Distinguitur a theologia
positiva, 90
Methodus, 91
Divisio, 92-94
Ad hunc tractatum non pertinet
tractatus De locis theologicis,
92

sive quodlibet ten­
tamen explicandi cognitionem
existentiae Dei absque omni vera
probatione, seu ex sola analyst
conceptus Dei, 500, refutatur,
509, 512. Vide: Anselmus Cantuariensis. Cartesius. Leibnitius.
Arabes philosophi (ut Avicenna
et Averroes).
Ponunt unicum et universalem
intellectum, 497
Proponunt tertiam viam S. Tho­
mae de existentia Dei, 556
Negant in Deo cognitionem de
rebus particularibus, 716, ac
ideo etiam eius providentiam,
785
Apriorismus,

Archaeologica monumenta, rec­

te appretianda et adhibenda in
theologica argumentatione, 410
sq., 444
Aristoteles.

Eius errores ethico-religiosi, 144,
293

Praeformavit conceptum loci
theologici, 371
Quoad existentiam Dei tradit ex­
plicite primam viam S. Tho­

mae, 550, 552; adumbrat ter­
tiam, 556; indicat quartam et
quintam, 560, 563
Incertum est num consideraverit
Deum tantum ut causam fina­
lem, an etiam efficientem, 550,
et num negaverit Deum alia
cognoscere, 750. Si ita esset,
dicendum esset ipsum negasse
consequenter Dei tum liberta­
tem, 750, tum providentiam
716, 785
Qaudit suam Metaphysicam per
explicitam affirmationem uni­
tatis Dei, 614
Loquitur etiam de infinitate Dei,.
622

quomo­
do distinguatur a revelatione et
inspiratione, 103

Assistentia Spiritus S.,

Atheismus.

Variae eius formae, 541
Num dari possint veri athei: id
nequit simpliciter
admitti,
praecipue de atheis negativis
qui nempe simpliciter ignorent
existentiam Dei, 534
Attributa Dei.

Quinque maiora attributa: mo­
tor immobilis, causa prima,,
ens necessarium, ens perfectis­
simum, ultimus finis, 540,
580, 611, 637, 652
Notio et divisio attributi proprie
dicti, 580 sq. Talia non sunt
divinae relationes personales
(paternitas, filiatio, spiratio),,
nec liberae perfectiones (ut
creator et ubiquitas), 580,
586
Inter divina attributa habetur so­
la distinctio rationis ratiocina­
tae minoris, 587-590
Sola distinctione rationis ratiocinantis distinguuntur in Deo ea
quae pertinent ad eandem 11-

neam formalem (ut natura et
essentia, intellectus et intellec­
tio), 590
Radix omnium attributorum, si­
ve metaphysica essentia Dei,
est esse subsistens, 593-595
De singulis attributis, vide: ad
singulas voces
Augustinus.
Pater theologiae, 24, et excellens
apologeta, 80
De doctrinali eius auctoritate,
praecipue in quaestione de gra­
tia, 423
Primus tradidit definitionem mi­
raculi, 206
Argumentum ex «analogia fidei»,
385
Etiam pro S. Doctore nostra de
Deo cognitio non est proprie
immediata, sed accepta ex crea­
tis, non obstante una vel al­
tera ambigua eius expressione
quae sapit conceptus platonicos, 506 sq.
In probatione existentiae Dei in­
dicat primam viam S. Thomae,
550, sed peculiariter delectatur
quarta via, 560, necnon duo­
bus mere probabilibus argu­
mentis ideologico (ex veritati­
bus aeternis), 573, et eudaemonologico (ex desiderio beatitudinis), 574
Scientia Dei est causa rerum:
«Non quia sunt ideo novit, sed
ideo sunt quia novit», 731,
732, 734
Inepte lansenistae dicunt S. Doc­
torem negare universalem Dei
salvificam voluntatem. Varia
eius interpretatio textus 1
Tim. 2. 4-6 de salute omnium,
778
Signantissima Augustini doctrina
de praedestinatione ad gloriam

ante praevisa merita, 795, 803,
804 sq., 806, 808
Baius docuit elevationem ad ordi­
nem supernaturalem esse debi­
tam naturae humanae, 673, et
viam stravit praedestinatianismo
lansenistarum, 772
Barth pervertit conceptum revela­
tionis, 96, 114, et negat mentem
humanam per suas vires posse
cognoscere existentiam Dei, 517
Beguardi et Beguinae docent ho­
minem non indigere lumine glo­
riae ad Deum videndum, 497
Blondel (M.).
Est praecipuus defensor apologe­
ticae i
anentiae, seu princi­
palitatis vel saltem necessitatis
criteriorum subiectivorum ad
probandum factum revelatio­
nis, 133, 149, 182-185, 279
Eius doctrina inficitur moderato
anentisagnosticismo et ii
mo, 183
Non paucos tamen habuit fauto­
res, 184 sq.
Refutatur, 191-193
Inficit apologeticum valorem mi­
raculi, 203
Docet existentiam Dei probari
non posse rationali argumento
sed ex sola vitali actione, 522,
536
Vide: Laberthonnière. Methodus
Boethius tradidit classicam defi­
nitionem aeternitatis, 641, 644,
648
Bonitas Dei.
Notio et divisio bonitatis, 618
Deus est bonus, imo ipsa bonitas,
619
Dei pulchritudo cognationem ha­
bet cum eius bonitate, 620
Effatum «Bonum est diffusivum
sui», 746
Illi I

• Illi

Omnis effectus requirit in ultima
Caietanus.
analyst causam aequi vocam,.
Supremum ingenium in schola
nam causa univoca est causa
thomistica, 28, exaravit pri­
Hill
per accidens, 548
mum directum commentarium
Quo modo influat causa exem­
in Summam Theologicam, 74
plaris, 557, 559
De ratione Deitatis, 40, 119
Causalitatis principium est cer­
De naturali desiderio videndi
tum fundamentum omnis de­
Deum, 667
Ratio inaequalitatis visionis bea­
monstrationis existentiae Dei,
531, 540. Quintupliciter autem
tificae non est inaequalitas lu­
minis gloriae, sed naturalis vir­
exprimitur in quinque viis S.
Thomae, 564
tutis intellectus, 684
Quare cognitio Dei de futuris non
Essentia quoque Dei cognoscitur
reddat frustranea nostra opera,
ope eiusdem principii per tri­
726
plicem viam negationis, affir­
Libertas est aliquid Deo intrin­
mationis et excellentiae, 657
secum, 751
Certitudo.
Calvinus docet praedestinationem
Notio et divisio, 155
ad vitam vel mortem, negans
Certitudo fidei quid sit, 161
universalem Dei salvificam vo­
Certitudo de facto revelationis
luntatem, 772. Vide: Protestan­
necessaria. Vide: Credibilitas
tes
Christus.
Cano (Melchior).
Frustranea est quaestio de eius
Eius opus De locis theologicis,
existentia, 238
32, cuius tractatus ipse est
Eius dignitas messianica, 239fundator, 371 sq.
248, divina, 249-257, et maAssignat varias regulas de valore
gisterialis, 258-260, 285
et usu singulorum locorum
Indoles et sublimitas doctrinae
theologicorum, quas supra ci­
Christi, comparata cum doctri­
tavimus a n. 402 sqq.
na aliarum religionum, 285De notis theologicis, 476, 482,
287
484, 485
Christi personalis sanctitas, 289,.
Methodologia practica, 488
291
Aliqui theologi inepte docent
Cartesius.
proprium obiectum theologiae
Docet ideam Dei esse nobis in­
non esse Deum sed Christum,
natam, sicut ideam cogitatio­
42 sq.
nis («Cogito, ergo sum»), 499
Eius aprioristicum et ambiguum Cicero.
Indicat quintam viam S. Thomae
argumentum de existentia Dei,
de Dei existentia, 563, necnon
500-502, refutatur, 513
argumentum ethnologicum (ex
Dubitat de cognoscibilitate finauniversali hominum consensu),
litatis rerum mundanarum,
562
577
Causa. Causalitas.
Ex asserta hominis libertate ne­
Causa univoca et causa aequivogat possibilitatem prophetiae,
ca, 657
227. et cognitionem Dei de

futuris, 717, 726, ac indc
coarctat Dei providentiam,
785
Cognitio tripliciter mediata esse
potest, nam datur medium subiectivum seu sub quo (potentia
et habitus), medium obiectivum
quo (species) et medium obiecti­
vum quod (obiectum prius cogni­
tum, ducens in cognitionem alteterius), 681. Vide: Scientia
Cognoscibilitas Dei.
Cognoscibilitas existentiae Dei.
Vide: ad hanc vocem
Cognoscibili tat is essentiae Dei
varii modi, 652
Cognitio Dei per lumen rationis
est mere analogica, per tripli­
cem viam negationis, affirma­
tionis et excellentiae, 654-658
Nequit oculus corporeus ullo
modo elevari ad Dei cognitionem,
656
Ipse intellectus nequit absque in­
fusione luminis supernaturalis
elevari ad Dei visionem (con­
tra Molina et Suarez), 656
Nequit creari intellectus cui lu­
men gloriae sive visio beatifi­
ca sit connaturalis, 656
Cognitio Dei per gratiam, 660
Cognitio Dei per visionem beati­
ficam. Vide: ad hanc vocem
Deus tamen non est comprehen­
sibilis a creatura, adeoque ipsi
beati vident Deum totum sed
non totaliter, 695 sq.
Deus est consequenter etiam inef­
fabilis, seu nequit a creatura
exprimi nomine comprehensi­
vo, etsi a beatis nominetur no­
mine proprio ac quidditativo et
a viatoribus nomine proprio
analogico, 698 sq.
De nominibus divinis analogicis,
699

Compositio.
Divisio compositionis iuxta va­
rietatem partium, 596
Comparatio compositionis cum
distinctione, 590, 596
Conclusio theologica.
Notio et divisio, 464-467
Conclusio theologica proprie dic­
ta debet esse absolute necessa­
ria, 465 sq.
Implicata ac controversa quaes­
tio: num huiusmodi conclusio
possit ab Ecclesia definiri ut
tenenda de fide divina. Duplex
sententia. Resolutio affirmati­
va, 467-474
Exinde sequitur non dari sic dic­
tam fidem ecclesiasticam, quam
adstruunt plures theologi, 473
Idem dicendum est de sic dictis
factis dogmaticis (ut canonizatione sanctorum), 474
Credibilitas revelationis.
Est obiectum Apologeticae, 84 sq.
Duplex est: alia supernaturalis et
alia naturalis, quarum prior
reicitur a quibusdam auctori­
bus non thomistis, 147, 153
Vera notio credibilitatis rationa­
lis, 85, 148-153
Distinctio credibilitatis a credenditate, 84, 153
Necessitas verae et proprie dictae
certitudinis, saltem moralis, de
facto revelationis, 161-170
Sufficit certitudo moralis, quae
ceteroquin potest facile transi­
re in absolutam, 166 sq.
Requiritur tamen proprie dicta
certitudo, etsi mere vulgaris,
nec scientifica, 168-170
Quid valeat convergentia proba­
bilitatum, 170
Veram certitudinem habent etiam
rudes et pueri, 170
Certum iudicium credibilitatis
potest elici etiam sine auxilio

gratiae quamvis ordinarie gra­
tia adiuvet, 173-176
In eo qui iam fidem habet, iudi­
cium credibilitatis elicitur non
ab ipsa fide sed a ratione, 175
Critérium credibilitatis.

Notio et divisio, 177 sq.
Critérium credibilitatis revelatio­
nis est certum signum divini
interventus illudque miraculosum, adeoque essentialiter re­
ducitur ad miraculum, 179. Vi­
de: Miraculum
Criteria subiectiva non sunt pri­
maria ac sufficientia, sed se­
cundaria tantum et utilia, 187193
Possunt tamen, mutata eorum
natura, evadere obiectiva, ac
pro tanto efficacia, 189
Criteria obiectiva intrinseca, singillatim accepta, sunt insuffi­
cientia; simul vero accepta,
sunt sufficientia, imo prima­
ria, 194-196
Critera obiectiva extrinseca, sive
miracula et prophetiae, sunt
certum critérium revelationis,
224 sq., 237
Probatur credibilitas revelationis
ex criteriis tum subiectivis,
281-283, tum obiectivis in­
trinsecis, 284-315, tum obiec­
tivis extrinsecis, sive miracu­
lis, 316-31, praecipue Christi
resurrectione, 332-343, et pro­
phetiis, tam V. T., 344-353,
quam N. T., 354-368
Damascenus.

Eius influxus in theologiam, 24
Exhibet integram formulam de
cognitione Dei per triplicem
viam negationis, affirmationis
et excellentiae, 655
David de Dinanto, pantheista, do­

cet Deum esse materiam primam,
440, 597
Deistae
reiciunt verum concep­
tum revelationis, 96; particula­
rem Dei providentiam, 716, 785;
Dei ubiquitatem, 626; miracu­
lum, 201, 216; prophetiam, 227
Demonstratio.

Quid et quotuplex, 34, 464,
515, 540
Qualis sit medius terminus de­
monstrationis, 532
Demonstratio a priori nequit es­
se de existentia Dei. Vide:
Apriorismus. Existentia Dei
Desiderium Dei.

Naturale desiderium visionis bea­
tificae est probabile argumen­
tum elevabilitatis hominis ad
ordinem supernaturalem et ad
ipsam beatificam visionem,
129. Vide: Visio beatifica
Generale desiderium beatitudinis
est probabile tantum argumen­
tum existentiae Dei, 574
Deus.

Varia Dei nomina in usu, prae­
cipue EI, lahveh, Deus, 492,
705, 709
Praecipuum biblicum nomen lah­
veh («Sum qui sum») eiusque
vis, 594, 699
Triplex genus analogicorum no­
minum Dei eorumque vis, 699
Quid sit ratio Deitatis, formale
obiectum theologiae, 40
Existentia Dei demonstrari indiget, 503-514, ac potest, 525539
Quo sensu dici potest cum ipsis
Patribus cognitionem Dei esse
nobis innatam, vel immedia­
tam, 507
Essentia Dei eiusque attributa
tum generice tum singillatim.
Vide: ad has voces

Cognitio ipsius essentiae Dei.
Vide: Cognoscibilitas Dei
Diabolus habet naturalem fidem
de facto revelationis, 174. De
diabolo qua angelo, vide: ad
hanc vocem
Dionysius Areopagita (Pseudo).

Dc titulo sui operis De mystica
theologia, 5
Eius influxus in theologiam, 24
De Dei pulchritudine: «Semper
existens pulchrum atque fon­
tana universi pulchri», 620
Integre exhibet formulam de
cognitione Dei per triplicem
viam negationis, affirmationis
et excellentiae, 655
Distinctio.

Divisio distinctionis, 583
Distinctio non opponitur unitati,
sed identitati, 590, 596
Dogma.

Vocis usus, 446, aliaeque cogna­
tae voces, 447
Definitio dogmatis in hodierno
sensu, 447
De immutabilitate dogmatis, 448450
De progressu dogmatis: quo mo­
do contigerit in A. T., tempo­
re apostolico et tempore poste­
riori, 451-463
De revelationibus factis ipsis
apostolis post Ascensionem,
451
Pos mortem ultimi apostoli, cir­
ca finem saec. 1, clausa est
publica revelatio, 452
Datur tamen verus progressus in
ipsa publica revelatione, tan­
quam ab implicito ad explicitum. Difficilis quaestio de na­
tura huiusmodi progressus
eiusque solutio, 454-463
Transitus ab implicito ad explicitum triplici modo fieri potest,

456. Exempla huiusmodi pro­
gressus, 457
Historicus modus quo progressus
habetur, 458, eiusque variae
causae et gradus, 459 sq.
Captiosa quaestio: num possit
aliquod dogma regredi, sive
obscurari, in aliqua aetate,
460-462
Num apostoli habuerint perfec­
tiorem cognitionem dogma­
tum, saltem explicite revelato­
rum, 460 sq.
De privatarum revelationum na­
tura, obiecto et habitudine ad
fidem, 463
Vide: Conclusio theologica. Fi­
des. Revelatio. Scientia. Theo­
logia
Dualismi,
seu systematis de du­
plici primo principio rerum, tri­
plex forma: Mazdeismus, Gnosticismus et Manichaeismus, 606,
refutatur, 614. Vide: ad eas vo­
ces
Durandus (a

S. Porclano).

S. Thomae adversarius et singu­
larium opinionum doctor, 28
Creari potest aliqua substantia
supernaturalis, 656
Lumen gloriae non est aliquid
creatum sed ipse Deus, 677
Ratio inaequalitatis visionis bea­
tificae non est inaequalitas lu­
minis gloriae sed naturalis vir­
tutis intellectus, 684
Ecclesia.

Fundatio Ecclesiae eiusque indo­
les in ipso Christi testimonio,
261-276
Quatuor Ecclesiae notae, praeci­
pue in ipso Christi testimonio
breviter et apologetice consi­
deratae, 276, 301, 313, 314
Ecclesiae sanctitas, ut critérium
revelationis, 293 sq.

Ecclesiae propagatio et stabilitas,
ut insigne critérium revelatio­
nis, 301-315
Ecclesia secundum seipsam et
complexive spectata est irre­
fragabile critérium revelatio­
nis, 315
Magisterii Ecclesiae doctrina. Vi
de: ad hanc vocem
Ecclesia credens, sive sensui fi­
delium, ut critérium unde dig­
nosci possit aliquam veritatem
pertinere ad traditionem, 4)1
Sensus celebris effati Vincïntii
Lerinensis: «Ut id teneamus
quod ubique, quod semper,
quod ab omnibus creditum
est», 401 sq.
Sensus fidelium est certus testis
revelationis, 408 sq.; Conc.
Vatic. II: «Universitas fide­
lium in credendo falli nequit»,
409
De modo hunc sensum discernen­
di, 410, et eo utendi in theo­
logica argumentatione, 411
Influxus huiusmodi sensus in
dogmatum evolutionem, 458
Echardus negat moralem Dei li­
bertatem, docens creationis ne­
cessitatem, 750
Erasmus cum aliis humanistis
despicit theologiam scholasticam,
9, 427
Essentia Dei.
Physica Dei essentia consistit in
complexu attributorum, sola
ratione ratiocinata distincto­
rum, 587-590
Metaphysica Dei essentia, seu ra­
dix ceterorum attributorum,
est esse subsistens seu simpli­
citer acceptum, 593-595
Esse subsistens
Cum sit supremum Dei attribu­
tum, recte a communiori sen-

tentia dicitur constituere ip
ip-­
sam metaphysicam Dei essen­
tiam, 540, 549, 593-595, 602,
624
Triplex gradus aseitatis, 592
Ratio esse substistentis excludit
a Deo compositionem ex essen­
tia et esse, 602
Estrix (Aegidius) negat necessi­
tatem certi iudicii credibilitatis
ad fidem gignendam, 157
Eunomiani docent hominem in
hac vita cognoscere Deum com­
prehensive, 497, 505, 510, 530,
598, 653, 655, 662, 666, 694,
695
Eusebius Caesariensis, pater apologeticae, 80, primus inter Patres
adhibuit vocem «theologia» in
sensu christiano, seu pro sermone
de Divinitate, 4
Existentia Dei.
Demonstrari indiget, 503-514, ac
potest, 525-539. Nec huiusmo­
di possibilitati obstat existen­
tia atheorum, 534.
Num et quomodo existentia Dei
sit etiam articulus fidei, 533
Argumentum metalogicum, sive
non rationale, a quibusdam
catholicis invectum, est inep­
tum ad Dei existentiam pro­
bandam, 523, 528
Solis quinque viis S. Thomae cer­
to demonstratur Dei existen­
tia. Vide: Quinque viae. Cete­
ra argumenta, quatenus ab illis
distinguuntur, nonnisi probabi­
lem valorem habere possunt,
544, 571-578
De peculiari vi argumenti déon­
tologie! (seu ex conscientia le­
gis moralis), 576, et argumenti
ethnologici (seu ex universali
hominum consensu), 577
Existentialismus atheus (Heideg-

ger et Sartre) reducit Deum ad
ipsam essentiam hominis divinizatam, 543. Existentialismus ve­
ro catholicorum aliorumque qui
admittunt existentiam Dei, hanc
probat per ineptam viam suprarationalem sive intuitivam, 524,
539
Facta dogmatica assimilantur con­
clusionibus theologicis, quod atti­
net eorum definibilitatem ab Ec­
clesia, 467, 474
Fideistae, sive Traditionalistae.

Docent strictam necessitatem re­
velationis, ac ideo traditionis,
ad cognitionem ipsarum verita­
tum naturalium, 133, 146
Certitudinem de facto revelatio­
nis repetunt ex sola fide, 156
Despiciunt theologiam scholasti­
cam, 427
In quaestione de existentia Dei,
fideismus generaliter vocari
potest omnis error qui docet
cognitionem Dei nonnisi per
fidem sive traditionem haberi
posse, 516 sq.
Fideismus autem stricte dictus
sive traditionalismus quorundam catholicorum saec. 19,
praecipue De Bonald et La­
mennais, docet ideas produci a
verbis, ac ideo existentiam Dei
nonnisi per verbum sive tradi­
tionem a nobis accipi, 518
Hanc doctrinam mitigarunt alii,
ut Bonnetty, Ventura et Ubaghs, praefatam incognoscibilitatem limitantes ad solas ideas
religiosas, 519
Refutatur uterque rigidus et mi­
tigatus traditionalismus, 535
Fideistae etiam docent infinita­
tem Dei non posse ratione de­
monstrari, 622

Fides.

Eius distinctio ab aliis luminibus
supernaturalibus, 103
Distinguenda sunt praeambula fi­
dei, fundamenta fidei et prin­
cipia fidei, 65, 77, 93, 491
Sensus dictionum: res fidei, veri­
tas fidei, articulus fidei, formu­
la fidei, regula fidei, dogma,
formula dogmatica, definite,
definitio ex cathedra, 412,
413, 447, 457
Certitudo fidei quid sit, 161
Difficilis quaestio de resolutione
actus fidei et dissensus theolo­
gorum. Actus fidei est non tan­
tum extrinsece sed intrinsece
supernaturalis, 85, 163
Indicium credibilitatis de facto
revelationis elicitur non ab
ipsa fide sed a ratione naturali,
etiam in eo qui iam habet fi­
dem, 173-176.
De genesi actus fidei per indi­
cium tum credibilitatis tum
credenditatis, 369
De obligatione credendi revela­
tionem, 369, non tamen pri­
vatam aliis factam, 463
Non datur sic dicta fides eccle­
siastica, quam quidam adstruunt, 473
Num existentia Dei, vel alia ve­
ritas, possit esse simul conclu­
sio rationis et articulus fidei,
65, 533
Analogia fidei, ut peculiare ar­
gumentum theologicum, 385
Vide: Credibilit as revelationis.
Conclusio theologica. Dogma.
Revelatio. Theologia
Fraticelli novum evangelium prae­
dicabant, 452
Futurum. Futuribile.

Notiones, 715
Ratio quare Deus cognoscit futu-

ra est quia ipse est eorum
causa, 724
De modo quo futura sunt Deo
praesentia in aeternitate, 725
Existentia futuribilium probabilis
est, non certa, 727-729
De medio in quo Deus cognoscit
futura et futurabilia. Vide:
Scientia Dei
Garrigou-Lagrange (R.).
Divisio supernaturalis, 106
De supernatural! credibilitate et
actu fidei, 147
Conspectus actuum in triplici or­
dine intentionis, electionis et
exeeutionis, 784
Gnostici.
Ex praeconcepta pravitate mate­
riae docent duo esse prima re­
rum principia, bonum scilicet
et malum, 606. 763
Inde negant Dei ubiquitatem.
626; futurorum cognitionem,
717; libertatem, 750; provi­
dentiam, 716, 785
Goteschalchus monachus negat
universalem voluntatem salvifi­
cam in Deo, 772
Gratia.
Gratiarum gratis datarum notio
et divisio, 106
Ratio naturalis sine auxilio gra­
tiae potest elicere certum iudi­
cium credibilitatis de facto re­
velationis, 173-176
De notione gratiae sufficientis
discrepant thomistae et molinistae, 770
Disputant theologi de modo quo
Deus confert omnibus homini­
bus auxilia sufficientia ad sa­
lutem, 773. Certum tamen est
Deum ea omnibus conferre,
etiam peccatoribus, infidelibus
et parvulis morientibus sine
Baptismo, 783

Gratry (A.) est praecipuus inter
illos catholicos qui argumentum
metalogicum (sive non rationale)
pro existentia Dei proposuerunt,
523, 538
Giinther (A.).
Negat verum ordinem supernaturalem, 112
Praeformat sic dictum argumen­
tum metalogicum de existentia
Dei, 523
Negat absolutam immutabilita­
tem dogmatis. 449; certam Dei
cognitionem de futuris, 717;
absolutam Dei libertatem, 750
Vide: Semirationalistae
Historia humana, ut locus theo­
logicus, recte adhibendus in theo­
logica argumentatione, 441-444
Hugo a S. Victore primus pro­
posuit distinctam introductionem
in theologiam, 1; ut proprium
autem theologiae obiectum habet
opus reparationis, 42
lansenistae.
Negant progressum dogmaticum,
454, et simul admittunt possi­
bilitatem generalis obscuratio­
nis alicuius dogmatis, 449
Docent rationem non posse sine
gratia cognoscere existentiam
Dei, 517, 535
Accedunt ad Protestantes praedestinatianos, negantes univer­
salem Dei salvificam volunta­
tem, 772
Idealistae.
Idealismus moderatus (Kant) ne­
gat rationalem cognoscibilitatem Dei, 520, 536, 542. Vide:
Kant
Idealismus absolutus (Hegel) ne­
gat ipsam existentiam Dei, ut
a mundo distincti, ruens in
Pantheismum, 543, 597. Theo-

ria Hegel de tribus momentis
entis idealis absoluti, 543
Vide: Pantheistae. Rationalistae.
Immensitas et Ubiquitas Dei.

Notio immensitatis eiusque dis­
tinctio et cognatio cum infini­
tate, aeternitate et omnipoten­
tia, 625, 630
Ubiquitas est immensitas in actu,
seu actualis praesentia in omni
loco, 625
Divisio praesentiae in loco, 625
Deus est immensus et ubique
praesens, 627-636
Ratio formalis praesentiae Dei
est ipsa ac sola eius operatio.
Reicitiur contraria sententia
Scoti et Suaresii, 629, 631, 635
Vulgata divisio ubiquitatis Dei
per praesentiam, per poten­
tiam et per essentiam, 625
Num Deus sit in spatiis imagi­
nariis, 623
Solius Dei est esse ubique primo
et per se, 634
De tribus specialibus Dei prae­
sentiis in Eucharistia, in hu­
manitate Christi et in anima
iusti per inhabitationem SS.
Trinitatis, 636
Vide: Praesentia in loco
Immutabilitas Dei.

Deus, et ipse solus, est simplici­
ter immutabilis, 638-640
Nec obstat multiplex operatio
divina, duplex processio trinitaria et Verbi incarnatio, 640
Vide: Motus-Mutatio
Incarnatio est supernaturalis quoad
substantiam, 106, necnon proprie
dictum miraculum, 208. Consti­
tuit sic dictum ordinem hyposta­
ticum, 107
Individuatio.

Principium individuationis est
materia, sed in solis formis

quae in materia recipiuntur,
603
Unitas individualis seu numerica,
604, 612
Infinitas Dei.

Notio et divisio infinitatis, 621,
eiusque distinctio ab immensi­
tate, 621
Deus, et ipse solus, est infnitus
simpliciter, seu in linea entis,
623 sq. Inepte tamen Scotistae
docent infinitatem esse ipsam
metaphysicam essentiam Dei,
592, 595
Infinita secundum quid sunt, sub
diversa ratione, tum materia
prima, 622, 624, tum quanti­
tas, 624, tum angelus, 621,
624
Deus cognoscit infinita possibilia,
non tamen unum post aliud
sed omnia simul, cum non de­
tur numerus actu infinitus,
722
Impossibilis est processus in in­
finitum, saltem in causis per
se subordinatis, 548
Tendentia hominis ad aliquid in­
finitum est probabile argu­
mentum existentiae Dei, 575
Innatismus docet ideas nostras,
et praecipue ideam Dei, esse no­
bis innatas, seu immediate a Deo
infusas. Fundatur in philosophia
Cartesii et Leibnitii, 499. Refu­
tatur, 509, 511
Inspiratio quomodo distinguatur
a revelatione et assistentia Spiri­
tus S., 103
Intelligere.

Proxima ratio intelligibilitatis est
immaterialitas, 709
Minus recte aliqui thomistae
magni nominis docent meta­
physicam essentiam Dei esse
eius intelligere, 592, 595

loachim de Flores, abbas, novum

evangelium praedicabat, 452
Joannes a S. Thoma.

Metaphysica essentia Dei est eius
intelligere, 592
De modo quo futura sunt Deo
praesentia in aeternitate, 725
Kant, ex suo speculativo agnosti­
cisme, negat cognosci bi lita tern
ordinis supernaturalis, 113; cor­
rumpit conceptum revelationis,
96; negat prophetiam, 227, et ip­
sam rationalem cognoscibilitatem
existentiae Dei, quam deducit ex
voluntario imperativo categorico,
145, 520, inde conficiens suum
argumentum morale, 520, 536,
576
Laberthonnière (L.), praecipuus
fautor theoriae Blondel de metho­
do immanentiae, 184, ex qua
exaggerat necessitatem revelatio­
nis, 133, 149. Vide: Blondel.
Methodus
Leges naturales.

sum
Dei,
513
Ex suo
ralem

argumentum existentiae
500, 501 sq., refutatur,
optimismo coa retat mo­
Dei libertatem, 7 50

Lerinensis (Vincentius).

Conceptum «Patris» determina­
vit, 416
Celebre eius effatum: «Ut id te­
neamus quod ubique, quod
semper, quod ab omnibus cre­
ditum est», 401
Eius formula de progressu dog­
matico, assumpta a Cone. Va­
tie. I, 454
Libertas.

Notio et divisio libertatis, 741,
749
Propria radix libertatis est indif­
ferentia iudicii, 755
Actio libera qua talis est effectus
causalitatis divinae, 736, atque
inepte a quibusdam obicitur
haec duo simul stare non pos­
se, 741
Ex sollicitudine salvandi huma­
nam libertatem molinistae ne­
gant intrinsecam efficacitatem
causalitatis divinae, 737, 740

Deterministae ex admissa fixitate
legum naturalium deducunt
impossibilitatem miraculi, 199202, 216, 219
Ad eandem conclusionem perve­ Libertas Dei.
niunt Contingentistae ex nega­
Deus est liber non quoad se sed
ta ipsa existentia aut fixitate
quoad alia, 752-756
legum naturalium. Peculiaris
Deus creata necessario scit, non
eorum theoria de legibus stanecessario vult, 756
tisticis, 203 sq., 217, 219
Libertas non ponit in Deo con­
Lex conservationis energiae num
tingendam et imperfectionem
opponatur miraculo, 202, 216
756
Leges de inertia, de conservatio­
Quo sensu Deus tenetur facere
ne energiae et de universali
optimum in his quae facit, 756
attractione, quatenus invocari
De essentia libertatis Dei dispu­
possunt in argumentum exis­
tatur
inter theologos, 751. Di­
tentiae Dei, 567
cendum autem est eam consis­
Leibnitius.
tere in ipsa Dei necessaria per­
Docet ideas esse nobis innatas,
fectione prout dicit non neces­
499
sariam terminationem ad crea­
Eius aprioristicum atque ingenio­
turas, 757 sq.

Liber vitae, in quo numerus ct
nomina praedestinatorum inscrip­
ta sunt, 794, 814
Loci theologici.
Tractatus de locis theologicis non
pertinet ad apologeticam, 93
Conceptus et historicus nominis
usus, 371
Historia illius tractatus, 372
Divisio locorum theologicorum,
374 sq.
Vide: varios locos, Scriptura,
Traditio etc.
Locus. Vide: Aeternitas. Immen­
sitas. Praesentia in loco
Lubac (H. de) induxit peregri­
nam et impugnatam sententiam
de quadam necessitate elevationis
hominis ad ordinem supernaturalem et de existentia naturalis at­
que efficacis desiderii illius, 673
Lumen. Vide: Supernaturale. Vi­
sio beatifica
Magia. X^ide: Spiritismus
Magister Bonae Spei, doctor lovaniensis, docuit oculum corpo­
reum posse elevari ad visionem
beatificam, 656, et lumen gloriae
non esse aliquid creatum sed ip­
sum Deum, 677
Magisterium Ecclesiae.
Est proxima regula fidei, 412 sq.
Notio et divisio Magisterii, 413
De eius valore in theologica ar­
gumentatione, 414
Magisterium ordinarium eandem
habet vim ac extraordinarium,
414
De vi expressionis «Anathema
sit» in canonibus tridentinis et
vaticanis, 414
Auctoritas Magisterii in interpre­
tatione Scripturae, 382, 383,
384, et Traditionis, 400, 403,
422

Magisterium dirigit ac moderatur
progressum dogmatum, 459
Disputata quaestio num conclu­
sione, theologicae proprie dic­
tae nccnon facta dogmatica
possint definiri a Magisterio ut
de fide divina tenenda, 467474
Praecipuae Magisterii declaratio­
nes:
Contra Modernismum («Lamen­
tabili» et «Pascendi»), 9, 69
Contra modernas tendendas in
theologia («Humani generis»),
17, 19 sq.
Commendatio theologiae scholas­
ticae, 9, 69
Conceptus revelationis (Vatic. I),
97
De ordine supernaturali et reve­
latione contra Rationalistas,
117
Necessitas revelationis, 134, 141
Notio credibilitatis, 150
Possibilitas certi iudicii credibilitatis, 150, 173, eiusque neces­
sitas, 160
Contra methodum immanentiae,
186
Quod Ecclesia per seipsam sit
certum critérium revelationis,
196
De apologetico valore miraculi.
205
De existentia et valore prophe­
tiae, 228
De Christi dignitate messianica,
243, divina, 251, et magiste­
rial!, 259
De valore criteriorum tum subiectivorum, 280, tum obiec­
ti vorum intrinsecorum, 303,
tum obiectivorum extrinsecorum, seu miraculi, 320, nomi­
narim resurrectionis Christi.
337, et prophetiarum, tam
N. T„ 346, quam A. T., 358

I

De Scriptura interpretanda iuxta
Ecclesiae Magisterium, 383, et
analogiam fidei, 385
De valore sensus typici in Scrip­
tura, 387
Decretum de Scriptura et Tradi­
tione, ut duplici fonte sive or­
gano revelationis (Cone. Trid.
et Vatic. I), 392
Dc sensu fidelium, quod «in cre­
dendo falli nequeat» (Cone.
Vatic. II), 409
Quod per apostolos clausa sit pu­
blica revelatio (Cone. Trid.),
452
De absoluta dogmatis immutabi­
litate, 450, et legitimitate pro­
gressus dogmatici, 454
Damnatio Ontologismi (a S. Of­
ficio, non tamen a Cone. Vatie.
I), 503 sq.
De rationali cognoscibilitate et
demonstrabilitate existent iae
Dei, 525
De exclusione realis distinctionis
inter attributa divina, 587
De unitate Dei, 607
De visione beatifica, 664
Dc universali voluntate salvifica
in Deo contra praedestinatianos (Notabilis declaratio Cone.
775
Maimonides.
Praeformat rationes S. Thomae
pro necessitate revelationis,
134
Proponit primam et tertiam vias
S. Thomae de existentia Dei,
550, 556
Docet nominalem tantum distin­
ctionem inter attributa Dei,
584, ac inde favet agnosticis­
me, iuxta quem essentia Dei
nequit vere ac proprie cognos­
ci, 673
Coarctat divinam providentiam,
785

Malebranche, pater Ontologismi,
497, 498, 510, et optimists,
coarctans moralem Dei liberta­
tem, 750. Vide: Otttologistae
Malum.
Triplex est malum: physicum,
morale et poenale, 762
Existentia mali non obstat existentiae Dei, 579
Deus malum, formaliter accep­
tum, non vult nec causât di­
recte, sed malum physicum
causât indirecte, malum vero
morale tantummodo permittit,
764-767
Materiale vero elementum mali
moralis, sive peccati, Deus vult
et causât directe, iuxta senten­
tiam thomisticam, 768. Solvi­
tur gravis obiectio contra hanc
sententiam, 769
Malum cognoscitur a Deo in eo
ipso decreto quo causatur vel
permittitur, 741
Malum subiacet divinae providen­
tiae, 789, 790
Manichaei ex praeconcepta pra­
vitate materiae inducunt duo pri­
ma rerum principia, bonum sci­
licet et malum, 606, 763; ac inde
negant
Dei ubiquitatem, 626, libertatem,
750, et providentiam, 585
Maréchal (J.).
Introduxit novam ambiguam for­
mam proponendi apriosticum
et ineptum argumentum existentiae Dei, 502, 513
Docet quoddam innatum deside­
rium visionis beatificae, 673
Marin-Sola (F.).
Apte disputat de progressu dog­
matis necnon de natura et definibilitate conclusionum theo­
logicarum, 455, 456, 458, 461,
468, 473

Videtnr negare Deum cognoscere
futuribilia, 718
Emollit sententiam thomisticam
de medio cognitionis divinae,
736
Martyrium.

Quid sit martyr, 288
De numero persecutionum, 296
De ingenti numero martyrum, ul­
tra modum non exaggerandus
nec minuendus, 297
De circumstantiis martyrii, 298
De supernaturali eius indole,
299, et apologetico valore, 300
Materia prima est ingenerabilis
et incorruptibilis, 566; infinita
secundum quid, 622, 624;
principium individuationis, in
solis tamen formis quae in ma­
teria recipiuntur, 603
Methodus.

Notio et divisio, 67
Methodus positiva. Vide: Theo­
logia
Methodus apologeticae, 91
Methodus immanentiae, praeci­
pue a Blondel et Laberthon­
nière invecta, refutatur, 191193, 279. Vide: ad duo illa
nomina et Critérium credibili­
tatis
Methodologia practica in labore
theologico conficiendo, 488
Miraculum.

Definitio, 206-211. Quaedam mo­
dernorum scrupula circa tho­
misticam definitionem, 206 sq.
Neque opera angelica neque quae­
libet opera divina sunt miracu­
la, sed ea tantum quae fiunt
praeter vires et exigentias to­
tius naturae creatae, 208
Divisio miraculi triplex, essentia­
lis divisio praecipue attenden­
da, 212 sq.

Nullum miraculum est proprie
contra naturam, 212, 215
Possibilitas miraculi, physica vel
saltem moralis, negatur tum a
Deterministis, docentibus im­
mutabilitatem legum natura­
lium, tum a Contingentistis,
reicientibus ipsam existentiam
legum naturalium, 198-204
Probatur utraque possibilitas,
214-217
Certa miraculi cognoscibilitas.
218-223. Praecipua philosophi­
ca difficultas, 219, cuius clas­
sica solutio, petita ex conside­
ratione ipsius obiecti, inepte
impugnatur etiam ab aliquibus
catholicis, 220 sq.
Plena probativa vis miraculi,
224 sq.
Num contingere possint vera mi­
racula in falsis religionibus,
225, 235
Omne certum credibilitatis crité­
rium reducitur ad miraculum.
179, 188 sq., 196, 197, 224,
292, 300, 311 sq., 315, 316,
321
Ostenditur vera miraculi ratio in
miraculis Christi, idque ex con­
sideratione tum ipsius obiecti
tum circumstantiarum, 325 sq.
Christi miracula sunt certum cri­
térium revelationis, 321-331
Eorum classificatio et numerus,
322
Vide: Incarnatio. Resurrectio.
T ransusbstantiatio
Modernistae ex suo fundamentali
agnosticisme sequentes veritates
negant vel corrumpunt:
Conceptum revelationis, 96
Cognoscibilitatem ordinis super­
naturalis, 114 sq. et miraculi.
203
Certitudinem facti revelationis,
156

90S

I

INDEX ANALYTICUS

Christi dignitatem mcssianicam.
242, 248, divinam, 250 sq.,
254, er magisterialem, 258
Ecclesiam, ut regnum praesens
nec mere eschatologicum, 262.
267-271
Supernaturalem indolem miracu­
lorum Christi, 319, 330, prae­
cipue resurrectionis, 334, 336,
necnon eius prophetiarum, 345
Patrum auctoritatem. 419
Theologiae scholasticae utilita­
tem, 9, 69, 427
Dogmatum immutabilitatem, 449.
et finem publicae revelationis
tempore apostolico. 452
Ideam Dei eiusque existentiae
esse fructum rationalis cogni­
tionis, 522, 536
Molina (L.).

Theologia est scientia simpliciter
supernaturalis, 46
Datur sic dicta fides ecclesiastica,
473
Ratio praesentiae Dei non est
operatio sed ipsa eius essentia,
629
Intellectus potest, per solum ex­
trinsecum Dei concursum et
sine infusione luminis, elevari
ad Dei visionem, 656
In visione beatifica datur species
expressa, 682
Ratio inaequalitatis visionis bea­
tificae non est inaequalitas lu­
minis gloriae sed naturalis vir­
tutis intellectus, 684
Molinistae.

Ratio quare Deus cognoscit futu­
ra non est praecise quia ipse
est causa eorum (contra tbomistas), 724
In systemate molinistico existen­
tia futuribilium est certa, secus
ac in systemate thomistico, 729
Scientia Dei est causa rerum non

effectiva sed tantum directiva,
731
Medium, in quo Deus cognoscit
realia, futura et futuribilia, est
scientia media, 735, 737
Fundamentale principium molinismi et sollicitudo salvandi
humanam libertatem, 737
Refutatur systema molinisticum,
739, et peculiariter scientia
media, 740
Molinistae explicant voluntatem
Dei antecedentem aliter ac thomistae, 745
De indole universalis voluntatis
Dei salvificae, 773
tMaior pars molinistarum, cum
ipso Molina, docet praedesti­
nationem ad gloriam pendere a
praevisione meritormum, 801,
aliis tamen, ut Suarez et Bellarmino, dissentientibus, 802
In quo huiusmodi sententia dis­
tinguatur ab haeresi semipelagiana, 801
Vide: Molina
Molinos (Michael), quietista, des
picit omnem Dei cognitionem et
amorem qui humanae rationi in­
nitatur, 517, 535
Montanistae novas revelationes
praedicabant, 452
Motus. Mutatio.

Motus tripliciter accipitur, 545,
640
Multiplex mutabilitas, 636, 639
Prima via S. Thomae, deducta ex
motu, arguit existentiam Dei,
ut motoris immobilis, 545-550
Immutabilitas Dei. Vide: ad hanc
vocem
Mysterium.

Notio et divisio, 108 sq.
De habitudine mentis nostrae
ad intelligentiam mysteriorum,
109

Adhuc post revelationem myste­
rium manet tale, sive obscu­
rum, 123
Naturae purae status, 141, 673
Necessitas.

Notio et divisio, 130
Necessitas revelationis
credibilitatis. Vide:
voces

et eius
ad bas

Newman (Card. J. H.).

Negat necessitatem strictae certi­
tudinis iudicii credibilitatis ad
gignendam fidem, 157, 170
Suggerit argumentum metalogicum, seu non rationale, pro
existentia Dei, 523
Nicolaus de Ultricuria docet
existentiam Dei nonnisi per fi­
dem certo cognosci posse, 157,
517
Nominalistae.

Existentia Dei nequit demonstra­
ri, 517, 535
Distinctio attributorum Dei est
mere nominalis, 584, 592
Essentia Dei nequit vere cogno­
sci, 653
Beati non vident attributa divina
quae referuntur ad creaturas,
ut omnipotentiam, 688
Notae et censurae theologicae.

Nomen et definitio, 476
Historicus usus: -sub praesenti
forma nonnisi saec. 14 inci­
piunt adhiberi, 477
Praecipua Magisterii documenta,
censuras ferentia, 477 sq.
Auctor notarum aut censurarum
et modus applicationis, 479
Earum divisio sive varia enume­
ratio, 480-486
Frustra duplicatur nota: de fide
divina et de fide catholica, nec
opportuna est nota: de fide
ecclesiastica, 481
Nota: doctrina catholica, est im-

praecisa ac confusiva, 482, 487
Quaedam particulares notae mi­
noris momenti, 485
De interpretatione et usu nota­
rum: vitanda vigens confusio;
reduncendus numerus; deter­
minanda ipsa nomina; suggeri­
tur schema, 486 sq.
Obiectum.

Distinctio inter obiectum et su­
biectum scientiae, 37
Duplex distinguitur obiecti evi­
dentia, i. e. extrinseca et in­
trinseca, 85, 151
Proprium obiectum intellectus
nostri non est Deus, sed ens
sensibile, 119 sq., 128, 509,
510, abstractum tamen a sen­
sibilibus conditionibus, 531
Adaequatum autem obiectum est
ens simpliciter, 128, 669, ac
inde suadetur possibilitas vi­
sionis beatificae, 669
Obiectum theologiae. Vide: ad
banc vocem
Occultismus.
Vide: Spiritismus
Oculus corporalis nequit elevari
ad attingendum obiectum intelligibile et multo minus ad visio­
nem beatificam, contra id quod
docuerunt Magister Bonae Spei,
656, et schismaticus Gregorius
Palamas, 656, 663
Ontologistae.

Ontologismus generice dictus,
496 sq.
Ontologismus stricte dictus, iuxta
quem primum ontologicum,
seu Deus, est etiam primum
logicum, seu ens obiectum in­
tellectus nostri, 112, 119, 498
Damnatus est a S. Officio, etsi
non ab ipso Conc. Vatic. I,
503 sq. Refutatur, 509, 510
Optimistae ex praeconcepta neces­
sitate optimi mundi deducunt ne-

gationem miraculi, 201, 215. et
limitationem tum omnipotentiae,
704, tum libertatis Dei, 750
Origenes.
Pater theologiae orientalis, 23 sq.
Limitat potentiam Dei, 704 sq.
Conatur ostendere quomodo cog­
nitio Dei de futuris non obstet
contingendae rerum; in quo
videtur favere molinismo, 731
Videtur motivum praedestinatio­
nis revocare ad merita praexistentis animae, 792
Pagani.
Num contingere possit vera mi­
racula et prophetiae apud pa­
ganos, 225, 235, 324
De morali ac doctrinali deprava­
tione apud paganos; ipsa est
signum necessitatis revelatio­
nis, 142-145, 287, 293
Quo modo Deus providit paga­
norum saluti, 141, 775
Vide: Polytheistae
Palamas (Gregorius).
Doctor schismaticus orientalis,
docet realem distinctionem in­
ter Dei essentiam et eius attri­
buta, 585
Inde ponit in Deo compositionem
physicam inter essentiam et
attributa, 597
Negat possibilitatem visionis bea­
tificae, seu immediatae cogni­
tionis ipsius essentiae divinae,
663
Ex alia vero parte docet oculum
corporeum posse supernaturaliter elevari ad immediate vi­
dendum aliquid divinum, 656,
663
Pantheistae, sub duplici forma
materialistica et idealistica, 541,
543, negant ordinem supernatu­
ralem, 111; revelationem, 96;
Dei simplicitatem, 597; infinita­
tem, 622; aeternitatem, 643; om­

nipotentiam, 704; libertatem, 750
Patres.
Quo sensu adhibent vocem «theo­
logia», 4-6
Historia scientiae theologicae in
aetate patristica, 23 sq.
Apologetica Patrum, 80
Vox «mysterium», 108
De necessitate certae cognitionis
facti revelationis, 164
De usu criteriorum obiectivorum
in Patrum apologetica, 190
Quod per apostolos completa fue­
rit publica revelatio, 452
Patres reiciunt Ontologismum et
Innatismum; nec obstant quae­
dam expressiones, praecipue
Augustini, quibus significatur
nostram cognitionem de Deo
esse immediatam, 505-507, 530
Favent sententiae iuxta quam
esse subsistens est metaphysica
Dei essentia, 594
Docent absolutam Dei simplicita­
tem, 598 sq.; nec obstat una
vel altera ambigua expressio
Tertulliani, dicentis Deum ha­
bere corpus, 600
Linitas Dei peculiariter vindicatur
a prioribus Patribus contra pa­
ganum polytheismum, 610
Dei immensitas et ubiquitas affir­
matur et explicatur per opera­
tionem, 628
De Dei aeternitate, 646, et immu­
tabilitate, 638
De analogica cognitione essentiae
Dei, 655
De visione beatifica: quaedam
ambiguae expressiones circa
eius possibilitatem, 622, 666
De Dei incomprehensibilitate, 695
De Dei libertate contra fatalismum paganorum, 754
De universali voluntate salvifica
in Deo et quare quidam non
salvantur, 777. Inepte lanse-

Perfectio Dei.
nistae dicunt cani negari ab
Notio et divisio perfectionis, 615
Augustino, 778
Deus est ita perfectus ut colligat
Dc providentia, 788
in se eminenter omnes perfec­
De existentia praedestinationis et
tiones. Perfectiones tamen mix­
reprobationis, 795, et quod
tae sunt in Deo tantum virtuapraedestinationis motivum non
liter eminenter, 616 sq.
sint praevisa merita, 804
Petrus de Aliiaco negat possibili­
Dc Patribus ut loco theologico:
tatem probandi existentiam Dei,
Notio Patris, 416 sq., stricte dis­
157
tinguendi tum a scriptore ec­
clesiastico tum a doctore, 418 Petrus Lombardus in suo classi­
co opere Sententiarum, 27, assu­
Aetas patristica, non ultra me­
mit res et signa tanquam pro­
dium saec. 8 ducenda, 417
prium obiectum theologiae, 42
Titulus doctoris nonnisi circa fi­
nem saec. 13 conferri coepit, Philosophia.
418
Divisio scientiarum philosophica­
Quod et quinam sint doctores ab
rum, 60
Ecclesia declarati, 418
De modo quo theologia illas iudiDe doctrinali Patrum auctoritate,
cat, eis utitur easque perficit,
419
19, 64-66
Eorum communis consensus in
Quaedam veritates philosophicae
aliqua veritate fidei est crité­
sunt per accidens revelatae et
rium testimonii ipsius traditio­
ita fiunt etiam proprie theolo­
nis 420 sq. Quo modo huius­
gicae, 65
modi unanimitas intelligenda
Num loqui possimus de quadam
sit, 421
philosophia christiana, 66
Auctoritas Patrum in interpreta­
De auctoritate philosophorum ut
tione Scripturae, 384, 420, 424
loco theologico et de recto usu
huius loci, 439 sq.
Quandonam Patres repraesentent
De valore philosophia aristotelitraditionem, 402, 403 sq., 420
co-thomisticae, 439, et ipsius
De ulteriori eorum auctoritate, ut
Aristotelis auctoritate, 440
privatorum doctorum, 420
Vide: Fides. Ratio. Scientia,
De valore et usu doctrinae Pa­
Theologia
trum in theologica argumenta­ Plato. Platonici.
tione, 422-424
Platonis errores ethico-religiosi,
Patres scripserunt sub peculiari
144, 293
assistentia Spiritus S., 424
Influxus platonicus in gnosticisVide: Traditio
mum, 606, innatismum, 497,
Pelagiani.
499, et ipsum S. Augustinum,
Negant auctoritatem traditionis,
507, 573
ad solam Scripturam confu­
Nostra scientia est quaedam im­
gientes, 391
mediata Dei contemplatio, 497,
Negant praedestinationem et au­
662
xilia Dei efficacia, 771, 792;
Plato loquitur de prima idea
quam doctrinam emolliunt se(Deo?), tanquam de «profunmipelagiani, 792

E.x ipsa suadetur possibilitas vi­
do pulchritudinis pelago», 620
sionis beatificae, 668
Coarctat divinam providentiam,
785
Potentia oboedientialis activa,
qualiter docetur a Suaresio, vi­
Indicat primam et quintam viam
detur involvere contradictoria,
S. Thomae de existentia Dei,
656
550, 563; praeformat quartam
viam, 560
Praedestina tlani.
Negant Deum velle salutem om­
Polytheistae.
nium hominum nec tantum
Variae polytheismi formae, 605
praedestinatorum, 771, 792
De ingenti numero deorum apud
paganos, etiam graecos et roHistoria huius haeresis: praecipue
manos, 605. Praecipui tamen
eam docuerunt Goteschalcbus,
philosophi pagani fuerunt moProtestantes et lansenistae, 772
notheistae, 614
Praedestinatio. Reprobatio.
Polytheismus perimit Dei infini­
Utriusque notio et varia acceptio,
tatem, 622, et ubiquitatem, 626
791
Vide: Pagani
Est in Deo infallibilis praedesti­
Porretanus ( Gilbertus ) docet
natio et reprobatio, 793-796
realem quandam distinctionem in­
Praedestinatio ad primam gratiam
ter attributa divina, distinguens
et praedestinatio adaequata est
inter abstractum et concretum in
independens a meritis, 797
divinis, 585, ac inde ponit in Deo
Reprobatio positiva pendet a
physicam compositionem, des­
praevisis demeritis, 798
truens eius simplicitatem, 597,
Quae sit ex parte Dei ratio mo­
598
tiva
praedestinationis
aliquo
­
Potentia Del.
rum
prae
aliis,
799
Est tum extensive tum intensive
Praedestinatio non reddit frusinfinita, adeoque omnipotentia,
tranea opera nostra et oratio­
705-707
nes,
799, 808
S. Thomae effatum: «Convenien­
Controversia theologorum de mo­
tius dicitur quod (contradicto­
tivo praedestinationis ad glo­
ria) non possunt fieri, quam
riam et reprobationis negati­
quod Deus ea non possit face­
vae, 800-802
re», 706
Praedestinatio ad gloriam est an­
Potentia Dei est ipsa eius scientia
te praevisa merita, 803-806
practica, 707, 730, 734. Vide:
Datur aliqua reprobatio negativa
Scientia Dei
ante praevisa demerita, 807.
Etsi infinita, Dei potentia nequii
Quodnam sit eius motivum,
producere effectum infinitum,
707
808
Sedulo distinguatur potentia Dei
De variis effectibus praedestina­
absoluta et ordinata, et haec
tionis et reprobationis, 810
ordinaria et extraordinaria, 707
De incertitudine praedestinationis
Potentia oboedientialis.
et reprobationis ex parte ho­
Eius existentia et indoles, 126
minis: nequit aliquis absque
sq., 668
speciali revelatione cerbo scire

sc esse praedestinatum vel re­
probum, 811 sq.
Dantur tamen quaedam signa, ex
quibus quis possit habere cer­
titudinem late dictam de sua
praedestinatione, 813
Peritcr numerus praedestinato­
rum est nobis prorsus incertus,
non solum absolute sed etiam
relative, 814-819
Unde aperta manet quaestio, pe­
culiariter inde a saec. 18 agi­
tata, num numerus electorum
sit minor numero reproborum,
816-819
Vide: Molinistae. 'Photnistae
Praescriptionis

argumentum,

quoad suam vim et formam, 404406
Praesentia in loco.

Divisio praesentiae, 625
Triplex modus essendi in loco,
scilicet per contactum formae,
vel virtutis, vel quantitatis,
629, 635
Praesentia per contactum virtutis
sive operationis est propria
omnis substantiae spiritualis
(Dei, angeli, animae separatae).
Anima in corpore est per con­
tactum formae, 635
Praesentia Dei. Vide: Immensitas-Ubiqnilas Dei. Praesentia in
loco
Prophetia.

Negatio et explicatio Rationalis­
tarum, 227
Definitio prophetiae eiusque tri­
plex acceptio, 229-231
Divisio, 232
Possibilitas, 233; cognoscibilitas,
234-236; probativus valor, 237
Distinctio verae a falsa prophetia,
235
Prophetiae tum a Christo in N. T.
tum de Christo in A. T. pro­

latae, sunt non minus quam
ipsa eius miracula, certum cri­
térium revelationis, 344-368
Variae Christi prophetiae, 349351; peculiaris prophetia de
sua resurrectione, 349, et de
destructione Jerusalem, 351 sq.
Inepte aliqui inter ipsos catholi­
cos exegetas apologeticum va­
lorem prophetiarum A. T. mi­
nuere conantur, 355
Praecipuae sunt: Psal. 2, Psal.
109 et Is. 53, quarum literalis
messianicus sensus arbitrarie
negaretur, 362-365
De prophetiae Dan. 9. 24-27 in­
certo valore, 364
Generalis conspectus de valore
messianicarum prophetiarum,
365
Protestantes.

Conceptus revelationis, 96
Triplex fides, promissionum, fac­
torum et miraculorum, 447,
517
Notio credibili tat is, 149
De certitudine facti revelationis,
156
Protestantes concorditer respuunt
traditionem, tanquam fontem
sive regulam revelationis, retenda sola Scriptura, 391
Despiciunt theologiam scholasti­
cam, 8 sq., 427
Negant partialiter immutabilita­
tem dogmatis, 449
Docent rationem humanam, ob
totalem corruptionem per pec­
catum originale, non posse cog­
noscere existentiam Dei, 517,
535
Calvinistae docent Deum esse
simpliciter auctorem mali, 763.
lidem negant universalem vo­
luntatem Dei salvificam, do­
centes solam praedestinationem
ad vitam vel mortem, 772

914

INDEX ANALYT1CUS

Baptismo habeant auxilia suf­
Vide: Calvinus. Protestantes li­
ficientia ad salutem, 775
berales
Pulchritudo Dei connectitur cum
Protestantes liberales.
eius bonitate; ex ipsa generali no­
Pervertunt conceptum revelatio­
nis et ordinis supernaturalis,
tione pulchritudinis patet Deum
esse ipsam pulchritudinem ac fon­
96, 114
tem universi pulchri, 620
Negant certitudinem facti revela­
tionis, 156, rationem miraculi, Quinque viae S. Thomae de exis­
203, et prophetiae, 227
tentia Dei.
Negant Christi dignitatem mesCommendantur ab ipso Magiste­
sianicam, 242, divinam, 250,
rio, 526, 527
et magisterialem, 258
Conspectus illarum, 544
Docent Christum fundasse Eccle­
Exponuntur singillatim, 545-563
siam tanquam regnum mere
Diplex forma, sub qua tertia via
spirituale, 263, 272
proponitur a S. Thoma et pe­
Reiciunt dogmatis immutabilita­
culiaris eius difficultas, de qua
tem, 449
disputant aliqui moderni, 555
Vide: Barth. Protestantes
Inepte quidam auctores dubitant
Providentia Del.
de valore quartae viae, 559. Ad
Notio providentiae in genere: est
eam reduci potest ideologicum
integralis pars prudentiae et
argumentum Augustini (ex ve­
identificatur cum imperio, 784
ritatibus aeternis), 573, argu­
Varii actus qui eam praecedeunt
mentum deontologicum (ex
in ordine intentionis et electio­
conscientia legis moralis), 576,
nis, 784
et argumentum ethnologicum
Providentiae divinae definitio et
(ex universali hominum con­
divisio, 784
sensu), 578
Est in Deo universalis providen­
Profunditas quintae viae, seu ex
tia, cui subiacent etiam mala,
rerum finalitate, de cuius effi­
786-790. Propterea relate ad
cacitate nullus unquam corda­
Deum non datur casus, fortuna
tus philosophus dubitavit, 562.
vel fatum, 790
Ad eam reduci potest argu­
Explicatur quo modo malum,
mentum eudaemonologicum (ex
etiam morale, subiacet divinae
desiderio beatitudinis), 574
providentiae, 789, 790
De quinque viarum relatione et
Quo modo Deus providet saluti
reductione ad invicem, 564
gentium, revelationem igno­
De quinque particularibus argu­
rantium, 141, 775
mentis, seu modis proponendi
Puer.
ipsas easdem quinque vias,
Etiam pueri habent veram certi­
565-570
tudinem de facto revelationis,
Vide: Existentia Dei
170
Ratio.
Perveniens ad usum rationis, puer
Proprium obiectum rationalis in­
acquirit notitiam existentiae
tellectus est ens sensibile, adae­
Dei, 511
quatum vero ens simpliciter.
Quomodo pueri morientes sine
Vide: Obiectum

Qualiter ratio indigeat revelatio­
ne ad ipsas naturales veritates
cognoscendas, 138-146
Ratio perficitur per revelationem,
135, 138, 281, 286 sq., 491.
Unde inepte a rationalistis obicitur religionem christianam
adversari progressui culturae
modernae, 283
Ratio humana, sive scientia na­
turalis, est locus theologicus,
seu fons theologicae argumen­
tationis, 436 sq.
De valore et recto usu huius loci,
438
Discursus rationis sive ratioci­
nium eiusque elementa, per
respectum ad conclusionem
theologicam, 464
Vide: Philosophia. Revelatio.
T heologia
Rationalistae.
Variae rationalism! formae, 541
Rationalismus positivus negat
possibilitatem ordinis superna­
turalis, 111 sq., agnosticus ve­
ro illius ordinis cognoscibilitatem, 113-115. Utriusque obiectiones, 116, 123
Negant convenientiam, et a for­
tiori necessitatem revelationis,
132, 136, 138, 141
Negant Christi dignitatem messianicam, 242, et divinam, 250
Docent Christum locutum esse
de Ecclesia in mero sensu eschatologico, 262
Conantur infirmare apologeticum
argumentum deductum tum ex
martyrio, tum ex mirabili Ec­
clesiae propagatione et stabi­
litate, 289, 302
Variae theoriae quibus naturaliter
explicant miracula, 317-319,
confutantur, 327
Negant veritatem prophetiarum

tum N. T., 345, tum A. T.,
357, 367
Vide: Idealistae. Pantheistae
Resurrectio Christi.
Est certum ac maximum crité­
rium revelationis. Multiplices
Rationalistarum theoriae ad
illud evertendum earumque
confutatio, 332-343
Christi prophetia de sua resurrec­
tione, 349
Resurrectio est miraculum primi
vel secundi ordinis, secundum
diversas considerationem, 106
Revelatio.
Importat essentialiter conceptum
locutionis, 99
Ratio locutionis proprie convenit
Deo, imo perfectius quam ho­
mini, 99 sq.
Frustranea videtur distinctio quorundam inter locutionem do­
centem et locutionem attestantem, cum agitur de Dei locu­
tione, 101
Revelatio importat duplex ele­
mentum, obiectivum scilicet et
subiectivum (i. e. lumen addi­
tum intellectui), 122-124
Distinctio revelationis ab inspira­
tione et assistentia Spiritus S.,
103
Quotuplici modo immediata reve­
latio prophetis et apostolis fieri
potuit, 165
Per mortem ultimi apostoli, circa
finem saec. 1, clausa est pu­
blica revelatio, 102, 452
Convenientia et necessitas reve­
lationis, 135-146, 535, etiam
mediatae, 136
In scientia apologetica lumen ra­
tionis procedit sub directo in­
fluxu luminis revelationis, 86
sq.
Revelatio virtualis est obiectum

formale quo theologiae, 44, 51
Munus theologiae circa revelatio­
nem formalem seu principia re­
velata, 62
Veritas implicite revelata, 404
Vide: Conclusio theologica. Dog­
ma. Fides. Scientia. Theologia
Rosmini (A.), unus cx praecipuis
Ontologistis, 112, 119, 498, 510,
coarctac Dei libertatem, 750. Vi­
de: Ontologistae
Rousselot (P.).
Novella eius theoria, a quibusdam
graviter insimulata, qua negat
possibilitatem certi iudicii de
facto revelationis, antecendenter ad ipsam fidem, etiam cum
auxilio gratiae, 158, 172
Docet etiam quoddam innatum
desiderium visionis beatificae,
673
Scientia.
Quid sit, 34
Theologia est vera ac proprie dic­
ta scientia, etsi subalternata,
35 sq.
Non datur scientia de singulari,
36
Quid sit proprie obiectum forma­
le quo alicuius scientiae, 37, 44
Distinctio inter obiectum et su­
biectum sciestiae, 37
Num scientia possit probare exis­
tentiam sui obiecti, 494
Discrimen inter scientiam et sa­
pientiam, 59 sq., 67
Divisio scientiarum et locus quem
occupat theologia, 60
Vide: Cognitio. Conclusio theolo­
gica. Demonstratio. Scientia
Dei. Theologia
Scientia Dei.
In Deo est perfectissima intelligentia, sequens ex ratione ac­
tus puri seu suprae immaterialitatis, 709

Est pariter scientia proprie dicta,
710, relate tamen ad solas cre­
turas, 711
Proprietates scientiae divinae,
713, eiusque variae divisiones,
714, 722
Vulgata praecipua divisio in
scientiam simplicis intelligentiae et scientiam visionis, 714,
722, 736, 737
Primarium obiectum cognitionis
Dei est ipsa eius essentia, 719;
secundarium vero obiectum
sunt cetera omnia, 720
De universalitate scientiae Dei,
etiam quoad mala, entia ratio­
nis et infinita possibilia, 722
De cognitione futurorum libero­
rum, 723-726
Ratio quare Deus cognoscit fu­
tura est quia ipse est eorum
causa, 724
Quo modo futura sunt Deo prae­
sentia in aeternitate, 725
Cognitio futurorum non obstat
libertati et contingendae re­
rum, 726
Deus cognoscit etiam futuribilia,
si quae sint, 727-729
Scientia Dei est causa effectiva
rerum, 732-734, scilicet per
imperium quod est immediate
productivum rerum, secus ac
imperium hominis, 734
Celebris controversia inter thomistas et molinistas de medio
in quo Deus cognoscit realia,
futura et futuribilis, 734-738
Deus ea obiecta cognoscit non in
seipsis sed in seipso, 735, 738
Proprium medium in quo Deus
ea cognoscit est ipsum ac so­
lum efficax decretum suae vo­
luntatis, 739-741; unde reicitur scientia media molinistarum, 740. Vide: Mol in istae.
T hornis tae.

Scotiis.

Negat theologiam esse proprie
dictam scientiam, 36; eam di­
cit essentialiter practicam, 52
Dubitat de valore principii
«Quidquid movetur, ab alio
movetur», 547, 550
Exaggerat ponendo inter attribu­
ta divina consuetam suam dis­
tinctionem formalem ex natura
rei, 585
Docet mataphysicam Dei essen­
tiam esse infinitatem, 592
Ratio praesentiae Dei non est eius
operatio sed ipsa essentia, 629
Ratio inaequalitatis visionis bea­
tificae non est inaequalitas
luminis gloriae sed naturalis
virtutis intellectus, 684
Scriptura.
Biblicus conceptus revelationis,
98
Xzox «mysterium», 108
De corrupto Deitatis conceptu
apud paganos, 142 sq.
Nomen Messiae eiusque concep­
tus tum purus tum a ludaeis
adulteratus, 240 sq.
Christi dignitas messianica, 244248, divina, 252-257, et magistcrialis, 260
Christi testimonium de fundatio­
ne Ecclesiae, 261, 266-276
Excluditur Modernistarum theo­
ria de regno mere eschatologico ct explicantur difficiliores
textus qui ab eis obiciuntur,
267-271
De sublimitate doctrinae Christi,
285, ct Christi personali sancti­
tate, 291
Varia Christi miracula eourumque indoles, 322-324, 330 sq.
Christi resurrectio, 339-343
Christi cognitio de occultis et dis­
tantibus, 344

De variis sensibus Scripturae,
355 sq.
Scriptura docet cognoscibilitatem
imo dcmonstrabilitatem exis­
tentiae Dei per rationem et in­
nuit tertiam viam S. Thomae
necnon argumentum psycholo­
gicum, 528 sq.
Insistit in unitate Dei, tanquam
fundamentali veritate totius re­
ligionis, 608, ac proinde inepte
rationalistae obiciunt in Scrip­
tura inveniri aliqua vestigia
polytheismi, 609
De Dei immutabilitate, 638, et
aeternitate, 645
De naturali analogica cognitione
essentiae Dei, 654
De visione beatifica, 665
Vita Dei: «Deus vivens», «Ego
sum vita»; causa omnis vitae:
antiquior lectio Io. 1. 3 sq.:
«Quod factum est, in ipso vita
erat», 702, 703
De Dei omnipotentia, 705
De Dei scientia universali, 720
De futuribilium existentia eorumque cognitione a Deo, 727
De universali voluntate salvifica
in Deo, 776
De providentia divina, 787
De existentia praedestinationis et
reprobationis, 794
Motivum praedestinationis non
sunt praevisa merita, 803
Verba Christi: «Multi sunt vo­
cati. pauci vero electi» (Mat.
20. 16; 22. 14; cf. 7. 13 sq.;
Luc. 13. 24) non necessario in­
nuunt numerum praedestinato­
rum esse minorem numero re­
proborum, 816-819
De Scriptura, ut loco theologico:
Inspiratio, 376; canonicitas, 377;
authenticus textus, 378; iner­
rantia, 379; interpretatio sive
quadruplex sensus, 380

227, et certam Dei cognitio­
Disputatur num sensus litteralis
nem de futuris, 717
sit unicus, 380, et num sit -ad­
mittendus sic dictus sensus Spinoza, ex suo pantheismo de­
ducit impossibilitatem miraculi,
plenior, 381, 385, 386
200, et prophetiae, 227
Scripturae valor et usus in theo­
logica argumentatione, 382- Spiritismi, occultismi, magiae et
387
hypnotismi prodigia, quo modo
Etiam ex libris apocryphis argu­
distinguantur a miraculis, 222,
mentum peti potest. 382
235, 328 sq.
Valor versionis Vulgatae in theo­ Suarez.
logica argumentatione. 382
Dubitat de absoluto valore prin­
Relatio Scripturae ad Magiste­
cipii «Quidquid movetur, ab
rium Ecclesiae, 382, 383, 384
alio movetur», in quo residet
Quotuplici modo Magisterium
nervus primae viae S. Thomae
sensum Scripturae declaret,
de existentia Dei, 547, 550;
384
reformat quoque secundam
Si alicuius textus sensus est ob­
viam, contendens illi conferre
vius, habendus est eo ipso ut
distinctum aliquem valorem,
authentice declaratus a Magis­
552; dubitat de valore quartae
terio ordinario, 384
viae, 559
De Patrum auctoritate in Scrip­
Ratio praesentiae Dei in rebus
tura interpretanda, 384, 420,
non est eius operatio sed ipsa
424
essentia. 629
De sic dicta analogia fidei in
Intellectus potest, per solum con­
Scripturae interpretatione, 38 5
cursum Dei supernaturalem et
De modo investigandi sensus
sine infusione luminis, elevari
litteralem et typicum, 386, et
ad Dei visionem, 656
vitanda exaggeratione in usu
In visione beatifica datur species
sensus typici, 387
expressa, 682
Se irationalistae negant ordinem
Beati comprehendunt Deum in­
supernaturalem, prout est supra
tensive, etsi non extensive, 694
vires cognoscitivas rationis, 112,
Suarez discrepat a Molina in ex­
et consequenter negant strictam
plicatione scientiae mediae,
necessitatem revelationis, 132,
737. et in quaestione de mo149, supematuralitatem fidei,
tivo praedestinationis ad glo­
149, utilitatem theologiae scho­
riam, 802. Vide: Molinismus
lasticae, 427. Vide: Giinther
Su PERN ATUR ALE.
Simplicitas Dei.
Notio et divisio, 106
Notio et divisio simplicitatis, 596
Duplex ordo: naturalis et super­
Comparatio simplicitatis cum
naturalis, 107
identitate et unitate, 596
Existentia ordinis supernaturalis
Deus est perfecte simplex, ita ut
saltem negative probari potest;
nec partes habeat nec sit pars
probabiliter probari potest
alterius, 598-603
etiam positive, etsi tantum in­
Dei simplicitati non obstat trini­
directe, 118-121
tas personarum, 613
Possibilitas luminis supernatura­
Sociniani negant prophetiam.
lis nulli rationi repugnat, imo
II

triplici probabili ratione sua­
detur, 124-129
Nequit revelari obiectum super­
natural quin addatur etiam
lumen supernaturale in subiccto cui revelatur, 102
Lumen supernaturale non est po­
tentia sed habitus, 124
Varia lumina supernaturalia, 103,
660, 679. Vide: Visio beatifica
Nequit creari aliqua substantia
supernaturalis (contra Duran­
dum et Ripalda), 656, 677
Theologia est scientia entitative
naturalis, radicaliter vero su­
pernaturalis, 46 - 48. Vide:
T heologia
Tempus. Vide: Aeternitas
Tertullianus.
Pater theologiae occidentalis, 23
sq.
Vim argumenti praescriptionis
peculiariter indicavit, 405
In uno vel altero loco ambigue
asserit Deum habere corpus,
600
Theologi, sive praecipuae contro­
versiae intereos agitae:
Utrum theologia sit scientia na­
turalis an supernaturalis, 46-48
Utrum theologia sit una scientia
an multiplex, 50, et utrum sit
scientia essentialiter speculativa
an practica, 52
De momento et indole theologiae
positivae, 68-70
Utrum apologetica pertineat ad
scientiam theologicam an ab ea
distinguatur, 88-90
Num existentia ordinis superna­
turalis probari possit non so­
lum negative sed etiam positi­
ve, etsi tantum indirecte, 120
De necessitate strictae certitudi­
nis in iudicio credibilitatis ad
gignendam fidem, 157-159

De posibilitate eliciendi certum
iudicium credibilitatis sine au­
xilio gratiae, 172
De sic dicta methodo immanen­
tiae, 181-185
De existentia traditionis constitu­
tivae, 395-399
Num fides et scientia possint esse
simul de eodem obiecto, 533
De metaphysica essentia, 592
De indole naturalis desiderii vi­
dendi Deum et de valore ar­
gumenti ex eo deducti pro pos­
sibilitate visionis beatificae,
671-674
De essentia libertatis divinae, 751
De numero electorum an sit mi­
nor numero reproborum, 816819
De theologis, ut loco theologico:
De natura «theologi», 426
De doctrinali theologorum auc­
toritate, 427
Criteria ad discernendam auctori­
tatem doctrinae theologorum,
428
Obiectiones despicientium aucto­
ritatem theologorum, 428
De valore et usu auctoritatis theo­
logorum in theologica argu­
mentatione, 430
De peculiari auctoritate S. Tho­
mae. Vide: Thomas Aquinas
Theologia.
De origine et vicissitudine vocis
«theologia», 4-6. Primitus apud
Patres significavit sermonem
de ipsa Divinitate, ut distinc­
tum a sermone de Incarnatio­
ne, 5 sq.
Controversia modernorum de na­
tura scientiae theologicae, 1013
De moderno relativisme theolo­
gico, 14-17, eiusque obiectionibus contra classicam theolo­
giam, 18 sq.

De quibusdam modernis formis
De magno valore argumenti ex
theologiae: «theologia nova»,
convenientiis, 63 __________
13-16; «theologia mystica», 12,
Divisio theologiae allata a S. Tho­
15, 70; «theologia kerygm.it ima eiusque merita, necnon
ca», 11, 17, 50
aliae divisiones, 73 sq.
Theologia scholastica classica a
Variae scholae theologorum: audocumentis Magisterii defendi­
gustiniana, scotistica, thomistur et commendatur, 69
tica, suaresiana, 28-30
Theologia non est heterogenea
Discrimen inter theologias occi­
sed homogenea cum fide, 21,
dentalem et orientalem, 24 sq.
estque radicaliter supematuraTheologiae positivae historia et
lis, 46-48
indoles, 32
Est proprie dicta scientia, secus
Moderna quaestio de eius mo­
ac quidam putant, 35 sq., 44
mento et natura, 68-72
Ipsa pertinet ad ipsam et unicam
Obiectum formale quod theolo­
scientiam theologicam, prout
giae est Deus sub ratione Dei­
est sapientia, 71, 74, atque pe­
tatis, obiectum vero formale
riculose seiungeretur a theolo­
quo est revelatio virtualis, 40gia systematica, 72
44
Ad eam non pertinet apologeti­
Inepte quidam theologi docent
ca, 90
proprium obiectum theologiae
Vide: Conclusio theologica. Dog­
non esse Deum sed Christum,
ma. Fides. Philosophia. Reve­
42 sq.
latio. Scientia
Theologia est specifice una scien­
tia, complecten sive dogm ati- Thomas Aquinas.
Exhibet perfectum typum intro­
cam sive moralem, 49-51, ac
ductionis in theologiam, 1
ita est simul speculativa et
De usu vocum «theologia» et «sa­
practica, 52-54
cra doctrina» apud S. Tho­
Eminentia theologiae relate ad
mam, 6
alias scientias, 55-58
Inepte quidam dicunt S. Thomam
Ipsa tamen deficit in hoc quod
non considerare theologiam ut
laboret inevidentia suorum
proprie dictam scientiam, 36
principiorum, 57 sq.
S. Doctoris opus apologeticum, 81
Nihilominus certitudo theologiae,
Probatio existentiae ordinis su­
sicut et fidei, est firmior ipsa
pernatural is, 121
certitudine principii contradic­
De potentia oboedientiali, 126
tionis, 58
De naturali desiderio visionis bea­
Prout est scientia, essentiale mu­
tificae, 129, 674
nus theologiae est deducere
Notio et divisio necessitatis, 130
conclusiones ex principiis fidei,
Argumentum pro necessitate re­
cetera vero munera pertinent
velationis veritatum natura­
ad eam prout est sapientia,
lium. 134, 139 sq.
61-66
Miraculi definitio, 206 sq., et di­
visio, 212 sq.
Varia theologiae munera prout
est sapientia, 59 sq., 67, 71.
Classificatio miraculorum Christi,
322
74, 78, 89, 494

Definitio et divisio prophetiae,
229-232
S. Doctor primus invexit in theo­
logiam conceptum loci theolo­
gici, 371, eiusque generalem
divisionem, 375
Incertum est num S. Doctor ad­
mittat duplicem sensus littera­
lem in Scriptura, 380
Quinque celebres viae, quibus
ipse probat existentiam Dei,
commendantur ab ipso Magis­
terio, 526, 527
De illarum indole et vi. Vide:
Quinque viae
S. Doctor negat fidem et scien­
tiam posse simul esse de eodem
obiecto in eodem subiecto, 533
Silet de ideologico argumento
Augustini pro existentia Dei,
573
Metaphysica essentia Dei est esse
substistens, 594
Deus cognoscit infinita possibilia,
quamvis numerus actu infi­
nitus repugnet, 722
Ratio quare Deus cognoscit futu­
ra non est praecise quia sunt
ei praesentia in aeternitate, sed
quia ipse est eorum causa, 724
Scientia Dei est causa productiva
rerum, 731, 732
In ipsa doctrina S. Thomae logice
fundatur sententia thomistarum de decreto divino tanquam
medio in quo Deus res cog­
noscit, 736
Deus causât id quod est materiale
in actu peccati, 769
De variis actibus qui eliciuntur
in triplici ordine intentionis,
electionis et exeeutionis, 784
S. Doctor suffragatur sententiae
thomistarum et aliorum de independentia praedestinationis a
meritis, 802, 803
De peculiari S. Thomae auctori­

tate in re theologica, 431-435.
Documenta Magisterii appro­
bantia eius doctrinam, 431433. Obligativa vis huiusmodi
approbationis, 434 sq.
Num S. Doctor scripserit sub
quodam charismate scientiae
infusae, 434
De quibusdam erroribus qui S.
Doctori imputari solent, 435
Thomistae.
Ratio quare Deus cognoscit futu­
ra est quia ipse est eorum cau­
sa, 724
In systemate theomistico ipsa
existentia futuribilium certa
non est, 729
Scientia Dei est causa rerum non
tantum directive, verum etiam
productiva, 731
Medium in quo Deus cognoscit
realia, futura et futuribilia est
divinum decretum quo ea de­
cernit et causai, 735, 736
Fundamentale huius sententiae
principium est universalitas
causalitatis divinae, 736
Unus tamen vel alter recentior
thomiste (ut Muniz et MarinSola) hanc rigidiorem senten­
tiam emollire conatus est, 736
Probatur communis sententia thomistica et ab obiectionibus vin­
dicatur, 741
Deus causai directe id quod est
materialem in actu peccati,
768. Solvitur gravis obiectio
contra hanc sententiam, 769
De natura universalis voluntatis
salvificae in Deo, 773
Praedestinatio ad gloriam est independens a meritis, 802
In hac sententia discrepant non
leviter thomistae a sic dictis
congruistis, 802, 806. Ipsi
etiam thomistae inter se discre-

pant quoad modum concipien­ Vàsquez.
Theologia est scientia simpliciter
di reprobationem negativam,
naturalis, 46
802
Aprioristicum argumentum de
Traditio, ut locus theologicus.
existentia Dei valorem habet,
Traditionis notio et divisio, 389
502
Sic dicta traditio constitutiva in­
In visione beatifica datur species
volvit diminutum traditionis
impressa et expressa, 682
conceptum, 389
Beati comprehendunt Deum in­
Traditio est authenticus fons re­
velationis (contra Protestan­
tensive, etsi non extensive, 694
tes), 390-398
Deus cognoscit res non in seipso
sed in sepsis, 735
Ipsi Patres vim traditionis agnos­
Libertas divina est aliquid Deo
cunt, 393
extrinsecum, 751
Excellentia traditionis relate ad
Parvuli morientes absque Baptis­
Scripturam, 394, 403
mo non habent auxilium suffi­
Recentiorum theologorum contro­
ciens ad salutem, 773
versia de existentia traditionis
Veritas Dei.
constitutivae, 395-399
Quid sit veritas, 649
Quibusdam criteriis dignosci pos­
Deus est prima et ipsa veritas,
sit aliquam doctrinam pertinere
tam transcendentalis quam for­
ad traditionem, 399-402
malis, 650 sq.
De usu loci traditionis in theolo­
Proinde omnia sunt vera veritate
gica argumentatione, 403-406
divina, 651
Magisterium Ecclesiae est supre­
ma norma in interpretatione Visio beatifica.
Possibilitas visionis beatificae,
ipsius traditionis, 403
664-674, nequit directe et effi­
Alia norma est ipsorum Patrum
caciter probari, sed tantum tri­
interpretario, 403 sq.
pliciter suaderi ex existentia
De vi et forma argumenti praes­
potentiae oboedientiali, 668,
criptionis, 404-406
ex universalitate obiecti inte­
Vide: Patres
llectus nostri, 669, et ex quo­
Traditionalistae. Vide: Fideistae
dam naturali desiderio videndi
Transubstantiatio est proprie dic­
Deum, 670-674
tum miraculum, 106, 208; cuius
De valore tum huiusmodi deside­
veritas implicite continetur in
rii tum argumenti ex eo de­
dogmate de reali praesentia, 457
ducti disputant theologi, 671Unitarii (protestantes) negant Dei
674
simplicitatem, 587, 598
Peregrina sententia De Lubac,
Unitas Dei.
communiter ac vivaciter im­
Notio et divisio unitatis, 604
pugnata, admittens quoddam
Deus est ita individue unus ut
naturale et efficax desiderium
excludat omne aliud ens a con­
visionis beatificae, 673
sortio eiusdem speciei vel ge­
Communior ac congruor sententia
neris, 607-614, 617
docet agi de desiderio naturali
Dei unitati non obstat trinitas
inefficaci, 674
personarum, 613
Subiectivum ac necessarium me­

dium visionis beatificae est lu­
men gloriae, 676, seu habitus
supernaturalis, intellectui infu­
sus, 677-679
Hoc lumen est inferius gratia
coeli sed superius habitu charitatis, 678, estque supremum
in scala luminum, 679. Vide:
Supernaturale
Visio beatifica potest etiam in
hac vita haberi, sed tantum
transeunter, et de facto a qui­
busdam tribuitur Moisi, S.
Paulo et B. Virgini, 680
In visione beatifica nequit dari
species impressa aut expressa,
sed utriusque speciei munus
expletur ab ipsa essentia divi­
na, 682 sq.
Beati inaequaliter participant vi­
sionem beatificam, idque pen­
det a sola inaequalitate lumims
gloriae, 590, 685-687. Nec in­
de perit plena uniuscuiusque
beatitudo, 686
Beati necessario vident omnia
attributa divina, 689 sq.
Ex effectibus autem creatis vident
omnes et solos qui peculiariter
ipsorum intersunt, 691, aliqui
quidem in Verbo, alii vero in
speciebus infusis, 693, non au­
tem videre possunt omnia pos­
sibilia, 692
Visio beatifica est participative
aeterna, 642, 693
Visio beatifica nequit conferri
oculo corporali (contra quos
dam theologos), 655
Ipse intellectus nequit absque in­
fusione luminis supernaturalis
elevari ad Dei visionem (con­
tra Molina et Suarez), 656
Ratio quare visio beatifica nobis
differatur, 136
Relatio inter theologiam viatorum

ct theologiam beatorum, 35,
37, 47 sq., 57, 60
Vita Dei.
Est vera et plena, imo Deus est
ipsa vita per essentiam, 702 sq.
Omnia vivunt vita Dei, non ta­
men formaliter, seu in sensu
pantheistico, 703
Vivens, quo sensu movetur a
seipso, non obstante necessaria
motione primi agentis extrinseci,
seu Dei, 547
Voluntas Dei.
Quo modo voluntas radicetur in
intellectu, 743, 755
Indoles et perfectionem divinae
voluntatis, 743 sq.
Eius divisiones, et peculiariter ce­
lebris divisio in voluntatem an­
tecedentem et voluntatem con­
sequentem, 745, 780
Obiectum formale ac primarium
voluntatis divinae est bonitas
essentiae divinae, 747
De modo quo voluntas divina
vult creaturas, 748. Effatum
S. Thomae: «Deus vult hoc
esse propter hoc, sed non prop­
ter hoc vult hoc», '48
Libertas Dei. Vide: ad hanc
vocem
Varii affectus ac virtutes volun­
tatis divinae: in Deo proprie
et formaliter sunt tantum amor
et gaudium (inter affectus),
charitas, prudentia et iustitia
(inter virtutes), 760 sq.
Deus malum non vult nec causât
per se et directe, 764 sq., sed
malum physicum vult et causai
per accidens, malum vero mo­
rale tantummodo permittit,
766 sq.
Materiale autem mali moralis, si­
ve peccati, Deus vult et causât

directe, iuxta thomistas, 768.
Solvitur gravis ohiectio contra
hanc sententiam, 769
Universalis voluntas salvifica in
Deo quid sit et quomodo appli­
cetur hominibus per auxilia
sufficientia, disputant theologi.
Deus vere vult omnium salutem.
774-780; propterea Christus

mortuus est pro omnibus ho­
minibus, 781, et omnibus ronferuntur auxilia sufficientia ad
salutem, 782
De diverso gradu et modo huius­
modi sufficientium auxiliorum
relate ad peccatores, infideles
et parvulos morientes absque
Baptismo, 141, 775, 783

